
DREPTULUI PROCESUAL PENAL 


Capitolul |. Procesul penal 


1. Consideraţii introductive. Comiterea unei infracțiuni obligă statul să îl identifice 
pe făptuitor, să stabilească împrejurările în care a fost săvârșită fapta sa, pentru a se 
dispune în final, dacă este cazul, aplicarea unei pedepse prevăzute de legea penală. 

Celui care a comis infracţiunea i se poate aplica o pedeapsă doar de către o autoritate 
judiciară, potrivit unor norme special instituite, pe care cel desemnat să le aplice este 
obligat să le respecte. Aplicarea pedepselor și a altor măsuri prevăzute de legea penală 
este de competența autorităţilor pe care societatea le-a împuternicit în mod special 
și care desfășoară activităţi prin care se realizează tragerea la răspundere penală a 
infractorilor, conform unui interes general. 

Dreptul de a pedepsi se exercită prin anumite organe sau funcţii care au misiunea 
de a constata culpabilitatea infractorilor și de a pronunţa pedeapsa, organe ce aparţin 
puterii judecătoreștilil. 

Descoperirea infracţiunilor, identificarea și prinderea infractorilor, A ir și 

administrarea probelor, tragerea la răspundere penală constituie o activitate complexă, 
desfășurată de organele specializate ale statului, denumită proces penal. 
- Aşadar, între infracțiunea constatată și pedeapsă se situează un proces intentat de 
societate (Ministerul Public), atunci când ordinea de drept a fost încălcată, împotriva 
autorului infracţiunii, cu scopul de a se aplica de către judecător pedeapsa prevăzută 
de lege”! 


2. Definiţii ale procesului penal. Procesului penal i s-au dat diferite definiţii, majo- | 
ritatea cuprinzând aceleași elemente de referință. Procesul penal este definit ca fiind 
activitatea reglementată de lege, desfășurată de organele competente, cu participarea 
avocatului, a părţilor și a subiecţilor procesuali, în scopul constatării la timp și în mod 
complet a faptelor ce constituie infracțiuni, astfel ca orice persoană care a săvârșit 


i |, IONESCU-Doui, Curs de procedură penală română, Ed. Socec SA, București, 1940, p. 9. 
2I Pentru a-l deosebi de alte forme de proces, este folosit calificativul „pena!”, sugerându-se 
astfel și finalitatea pe care o are procesul penal: sancţionarea celor care au comis infracţiuni. 
Existenţa și a altor forme de proces este determinată de natura diferită a litigiilor care 
dau denumirea cadrului procesual în care acestea se rezolvă (proces civil, administrativ, 
disciplinar). Totodată, natura diferită a litigiilor determină trăsături specifice, particularităţi 
pentru fiecare fel de proces, care constau în structura sa, organele și persoanele implicate 
și soluționarea acestuia, soluţiile pronunțate, dar și principii proprii, reglementări specifice 
privind mijloacele de probă. Trăsăturile specifice conduc la autonomia fiecărei forme de 
proces. 

BI G. STEFANI, G. LEVASSEUR, B. BOULOC, Procédure penale, 16° éd., Dalloz, Paris, 1996, p. 1 

o infracţiune să fie pedepsită potrivit vinovăţiei sale și nicio persoană nevinovată să 
nu fie trasă la răspundere penală"! 

„Într-o altă definiţie, procesul penal este o activitate reglementată de lege, desfășurată 
într-o cauză penală de către organele judiciare, cu participarea părţilor și a altor 
persoane, ca titulari de drepturi și obligații, având ca scop constatarea la timp și 
în mod complet a infracțiunilor și tragerea la răspundere penală a celor care le-au 
săvârșit, în așa fel încât prin aceasta să se asigure ordinea de drept, precum și apărarea 
drepturilor și intereselor legitime ale persoanelort. 

În alte definiţii, pe lângă menţiunile de bază, sunt incluse precizări și cu privire 
la specificul raporturilor juridice care iau naștere între participanții la soluționarea 
cauzelor penale!?! ori se menţionează faptul că procesul penal reprezintă o suită de 
acte diverse, efectuate de autorităţi publice", 


3. Elementele definitorii ale procesului penal. indiferent de definiţia dată, important 
este ca în cuprinsul acesteia să existe elementele definitorii și obligatorii care stabilesc 
trăsături specifice procesului penal. 

3.1. Procesul penal — activitate reglementată de lege. în luau, rând, procesul 
penal este o activitate reglementată de lege. Termenul „proces” provine din cuvântul 
de origine latină processus (a progresa, a avansa), care semnifică faptul că întregul 
proces penal reprezintă un progres continuu. Deci, este o activitate permanentă, 
desfășurată pentru aplicarea în final a normei penale și constă în stabilirea exactă 
a situaţiei de fapt, generată de comiterea infracţiunii. De altfel, și în limbajul curent 
termenul „proces” semnifică mișcare, evoluție, dezvoltare, în domeniul juridic având 
sensul de activitate progresivă și coordonată. | 

Procesul penal este o activitate susținută, generată de comiterea infracțiunii, 
activitate ce trebuie înțeleasă întotdeauna ca un progres în administrarea probelor, 
efectuarea operaţiunilor specifice organelor judiciare, realizarea drepturilor părţilor 
implicate, toate desfășurate în vederea finalizării și soluționării cauzei. Abordată în 


(1 |. NEAGU, Tratat de procedură penală, Ed. Pro, București, 1997, p. 1; |. NEAGU, M. DAMASCHIN, 
` Tratat de procedură penală. Partea generală — în lumina noului Cod de procedură penală, 
Ed. Universul Juridic, București, 2014, p. 11-12. 
2] N. VOLONCIU, Tratat de procedură penală. Partea generală, vol. |, Ed. Paideia, București, 
1993, p. 13. 
(31 M. BASARAB, Drept procesual penal, vol. |, Universitatea „Babeș-Bolyai”, Siam dia, 
1973, p. 5. 
(4 judecata penală este constituită dintr-o serie de acte solemne prin care aceste persoane 
legitime autorizate, observând o certă ordine și formă determinată a legii, cercetează 
infracţiunea și pe autorii ei, cu scopul ca pedeapsa să se depărteze de la cei nevinovaţi 
și să se dea celor vinovaţi — |. TANOVICEANU, Curs de procedură penală român, Atelierele 
grafice Socec, București, 1913, p. 2. Procesul penal este definit, într-o altă opinie, ca o 
activitate reglementată de lege, desfășurată de organele judiciare, de părți și de celelalte 
persoane care participă într-o cauză penală, în vederea constatării la timp și în mod complet 
a faptelor care constituie infracțiuni și a pedepsirii făptuitorilor potrivit vinovăţiei lor — 
G. ANTONIU, C. Bulat, Dicţionar de drept penal și de procedură penală, Ed. Hamangiu, 
București, 2011, p. 734. 

acest fel, noțiunea de proces devine sugestivă, toate activitățile fiind desfășurate pentru 
un scop bine definit, și anume finalizarea cercetărilor și soluționarea cauzei penalel!. 

Întrucât este reglementat de lege, activitățile desfășurate în tot cursul procesului 
penal au un suport legal, iar descoperirea infracțiunilor, urmărirea și judecarea infrac- 
torilor, urmate de punerea în executare a pedepselor, nu pot fi realizate oricum, ci 
numai în condiţiile și în formele prevăzute de lege. 

Aceste mențiuni sunt necesare, întrucât în cursul procesului penal amsttele judiciare 
pot lua măsuri care aduc atingere drepturilor și libertăţii persoanei. Reglementarea strictă 
a condiţiilor în care pot fi dispuse aceste măsuri conduce la eliminarea arbitrariului, 
implicit a abuzurilor care pot aduce atingere drepturilor și libertăţilor fundamentale 
ale persoanei. 

Dacă se constată încălcări ale dispoziţiilor legale care ordonează desfășurarea 
procesului penal, vor fi aplicate sancţiuni procesuale, care au ca efect anularea actelor 
procesuale sau procedurale întocmite cu încălcarea legiil2l, iar subiecţii procesuali care 
au dispus ori au întocmit aceste acte pot fi sancţionaţi administrativ, civil sau penal. 

Așadar, legalitatea trebuie să se regăsească în tot cursul procesului penal, principiilor 
nullum crimen sine lege și nulla poena sine lege, care presupun legalitatea incriminării 
și legalitatea pedepselor în dreptul penal, le corespunde, în materie procesuală penală, 
principiul nulla iustitia sine lege, adică nicio justiţie în afara legii. 

3.2. Participanţii la procesul penal. Soluționarea cauzelor penale, care presupune 
desfășurarea activităţilor ce compun procesul penal, se efectuează numai de către 
anumite autorități publice (organele judiciare) cu împuterniciri speciale în combaterea 
infracționalităţii, cu participarea unor persoane implicate sau care au legătură cu 
săvârșirea infracțiunilor. 

În desfășurarea procesului penal sunt implicate avăahele specializate, denumite 
organe judiciare; acestea sunt organe de stat care acționează prin prepușii lor în 
procesul penal, pentru realizarea activităților procesuale necesare soluționării cauzelor. 

Organele care efectuează activităţi judiciare în procesul penal sunt: organele de 
cercetare penală, procurorul, judecătorul de drepturi și libertăţi, judecătorul de cameră 
preliminară și instanțele judecătoreștil?l. 


W După sesizare, organele judiciare administrează probele necesare soluționării cauzei, 
lămurind, odată cu efectuarea acestor activităţi, în mod progresiv, aspectele legate de 
stabilirea existenței faptei, a identității celui ce a săvârșit-o și a răspunderii sale penale. 
Procesul penal se înfățișează ca un complex de acte succesive, care, datorită desfășurării 
coordonate și progresive, dau imaginea unei activități organizate în care se urmăresc 
aflarea adevărului și pronunţarea unei soluţii juste în legătură cu conflictul de fapt dedus 
spre rezolvare organelor competente. A se vedea |. NEAGU, op. cit., p. 3. 

LI Art. 280 CPP reglementează efectele nulității. Potrivit alin. (1), încălcarea dispoziţiilor 
legale care reglementează desfășurarea procesului penal atrage nulitatea actului în 
condițiile expres prevăzute de Codul de procedură penală. 

BI Potrivit art. 30 CPP, organele de cercetare penală, procurorul, judecătorul de drepturi 
și libertăți, judecătorul de cameră preliminară și instanţele judecătorești sunt denumite 
organe judiciare. 

Fiecare dintre aceste organe judiciare este implicat și desfășoară activităţi în procesul 
penal în conformitate cu legea procesuală penală, pentru a stabili dacă sesizarea 
privind comiterea unei infracţiuni se confirmă și dacă, după efectuarea unor activități 
premergătoare, se impun trimiterea în judecată a celui vinovat și pedepsirea sa. 

Autorităţile publice special împuternicite prin lege să efectueze activități care 
compun procesul penal formează autoritatea judecătorească. Potrivit art. 126 din 
Constituţie, activitatea judecătorească se realizează de instanţele judecătorești, care 
prin hotărârea pe care o pronunţă stabilesc vinovăția celui care a comis infracțiunea 
și pedeapsa prevăzută de legea penală. Instanţele judecătorești parte a autorităţii 
judecătorești sunt Înalta Curte de Casaţie și Justiţie, curţile de apel, tribunalele, 
judecătoriile și instanţele specializate. 

În autoritatea judecătorească este inclus și Ministerul Public, care reprezintă 
interesele generale ale societăţii și apără ordinea de drept, precum și drepturile și 
libertăţile celor implicaţi în activități judiciare. Ministerul Public își exercită atribuţiile 
prin procurori; aceștia alcătuiesc parchetele de pe lângă instanţele judecătorești, care 
conduc și supraveghează activitatea organelor de cercetare penală. 

Participă la desfășurarea procesului penal, alături de organele judiciare, avocatul, 
părţile, subiecţii procesuali principali şi alți subiecţi procesuali. 

Părțile sunt persoane fizice sau juridice care au drepturi și obligaţii localizate în 
principalele raporturi judiciare, de ordin penal sau civil, care se nasc în activitatea 
procesuală penală!!. Ele intervin în fața autorităților judiciare pentru menţinerea sau 
apărarea intereselor proprii, exercitându-și, în acest scop, drepturile acordate de lege, 
îndeplinindu-și, totodată, obligaţiile pe care aceeași lege le prevede. Așadar, părţile sunt 
subiecţi procesuali care exercită sau împotriva cărora se exercită o acţiune judiciară. 

în desfășurarea procesului penal, toţi participanții, inclusiv părţile, devin subiecţi 
ai unor raporturi juridice cu caracter procesual penal, care au ca obiect stabilirea 
existenţei sau inexistenţei infracţiunii, în vederea tragerii la răspundere penală a 
infractorilor. Aceste raporturi presupun relații între persoane cu interese și poziţii 
diferite, persoane ce devin subiecţi ai raporturilor din cadrul procesului penal. 

Potrivit legii procesuale, sunt părți în procesul penalti: inculpatul, partea civilă și 
partea responsabilă civilmente. Participă la procesul penal și alți subiecţi procesuali: 
martorul, expertul, interpretul, agentul procedural, organele speciale de constatare, 
precum și orice alte persoane sau organe prevăzute de lege având anumite drepturi, 
obligaţii sau atribuţii în procedurile judiciare penale. De asemenea, la proces participă 
avocatul și reprezentanţii, care, în conformitate cu legea, au atribuţii în exercitarea 
drepturilor procesuale sau în realizarea obligaţiilor ce revin părţilor. Aceste părți și 
persoane, subiecţi procesuali titulari de drepturi și obligaţii procesuale, pot veni în 
proces din proprie iniţiativă, deoarece sunt interesate de modul lui cauzei, 


(1! |. NEAGU, op. cit., p. 5. 

2! Art. 32 CPP definește părţile în procesul penal. Cu toate că nu are calitatea de parte, 
legea procesuală penală neincluzându-l în această categorie, un rol important în faza 
urmăririi penale îl are suspectul, care este definit de lege ca persoana cu privire la care, 
din datele și probele existente în cauză, rezultă bănuiala rezonabilă că a săvârșit o faptă 
prevăzută de legea penală (art. 77 CPP). 

sau sunt chemate în proces de organele judiciare, prezenţa lor fiind necesară pentru 
soluționarea cauzei. 

De asemenea, ca participanți figurează suspectul și persoana vătămată, care formează 
categoria subiecților procesuali principali. Cu toate că sunt subiecți ai raporturilor de 
conflict care constituie obiectul raporturilor procesuale penale și au aceleași drepturi 
și obligaţii ca și părțile, nu au fost incluși de legiuitor în această categorie. 

Nu în toate cauzele întâlnim toţi subiecţii procesuali arătați. În funcţie de natura, 
de complexitatea sau de interesul acestora, unii dintre ei pot absental!. 

3.3. Caracterul echitabil și termenul rezonabil al procesului penal. Toate activitățile 
organelor judiciare în procesul penal sunt apreciate după caracterul echitabil și finalizarea 
lor într-un termen rezonabil. Acestea au obligaţia de a desfășura urmărirea penală și 
judecata cu respectarea garanţiilor procesuale, a drepturilor părţilor și ale celorlalți 
subiecţi procesuali. 

Conform art. 8 CPP, caracterul echitabil este realizat în contextul constatării la 
timp și în mod complet a faptelor care constituie infracțiuni. Realizarea acestui scop 
se impune cu necesitate, deoarece, numai în condiţiile în care constatarea infracţiunii 
și administrarea probelor au loc cât mai aproape de momentul săvârșirii acesteia, 
informaţiile obținute redau cât mai fidel realitatea. Precizarea acestui scop, care impune 
constatarea la timp și în mod complet a faptelor, duce la consacrarea pe plan procesual 
penal a termenului rezonabil (operativitatea). Realizarea acestui principiu are efecte 
asupra calității probelor administrate și, implicit, asupra îndeplinirii scopului procesului 
penal, în condiţiile în care, odată cu trecerea timpului, există parien dispariției unor 
probe sau al alterärii lor. 

Numai în condițiile realizării acestui prim scop se va ajunge la deslușirea și la 
realizarea celui de-al doilea scop concret, acela ca persoana care a săvârșit infracţiunea 
să fie pedepsită potrivit vinovăţiei sale și nicio persoană nevinovată să nu fie pedepsită. 


4. Fazele procesului penal. Procesul penal, cum rezultă și din definiţia sa, este 
constituit dintr-o multitudine de activități reglementate de lege care compun acest 
întreg, fiecare dintre ele cu o anumită funcţiune în realizarea scopului fixat de lege. 
Multitudinea de activități impune o ordonare și, pentru o mai bună desfășurare, 
o divizare a lor. Pentru acest motiv, legea procesuală penală impune desfășurarea. 
procesului penal în mai multe faze procesuale. Divizarea procesului penal pe faze 
distincte nu răspunde numai unor cerinţe cu caracter de analiză, studiu sau didactic, 
ea se regăsește în activitățile concrete care compun procesul penal. 

Necesităţi de aceeași natură fac ca fiecare fază procesuală să cuprindă subdiviziuni, 
şi anume etape, stadii, momente procesuale. Întrucât aceste noţiuni nu sunt întâlnite 
în terminologia procesuală penală legală, în doctrină există diferite abordări privind 
justificarea, cât și definirea lor. În literatura de specialitate, referitor la reglementarea 
anterioară, s-a susținut că procesul penal, conceput ca un sistem, este divizat în 


t De exemplu, constituirea de parte civilă în procesul penal a persoanei vătămate nu 
este obligatorie. Dacă persoana vătămată dorește să obțină pretenţiile civile separat de 
acțiunea penală, printr-o acțiune la instanța civilă, în cauza penală respectivă nu va exista 
parte civilă. Întotdeauna în cauzele penale inculpatul va fi prezent. 

următoarele faze procesuale: urmărirea penală, judecata și punerea în executare a 
hotărârilor judecătoreşti!" : 

Fazele procesului penal reprezintă diviziuni ale acestuia, în care se efectuează un 
complex de activități desfășurate succesiv, progresiv și coordonat între două momente 
importante ale aceleiași cauzel?, pe bază de raporturi juridice caracteristice. În fiecare 
fază procesuală își desfășoară activitatea organe judiciare care îndeplinesc atribuţiile 

„ce se înscriu în funcţia lor procesuală și după epuizarea cărora pot fi dispuse anumite 
soluţii în cauza penală respectivă!?l. Totodată, prezenţa participanţilor este specifică 
fiecărei faze procesuale, de exemplu, cel trimis în judecată are întotdeauna calitatea 
de inculpat.. 

Aşadar, cu toate că nu sunt definite în lege, din reglementarea procesului penal 
reies suficiente elemente de distincţie, pentru a face diferenţa între faze procesuale 
și, în cadrul acestora, între subdiviziuni. 

Delimitarea dintre faze este marcată de acte care semnifică schimbări majore în 
desfășurarea procesului penal în ceea ce privește condiţiile în care se desfășoară, sfera 
participanţilor, actele care pot fi dispuse etc. De exemplu, trimiterea în judecată deter- 
mină schimbări în conţinutul procesului penal, constatate în faza judecății (judecata 
are loc în condiţii de publicitate și este condusă de completul de judecată compus 
din judecători, deosebit de urmărirea penală, care nu este publică, iar rolul principal 
îl are procurorul). 

Potrivit normelor cuprinse în cod, având în vedere caracterul activităților desfășurate 
în cursul urmăririi penale, cât și schimbările intervenite în faza judecății, trimiterea 
în judecată este un moment major, care semnifică epuizarea fazei urmăririi penale și 
constituie, totodată, soluţia dispusă de procuror în cauzăl“l, 

În conţinutul său, actualul Cod de procedură penală adoptat prin Legea nr. 135/2010"! 
nu cuprinde schimbäri majore care.să susțină existența unei alte divizäri a procesului 
penal. Dimpotrivă, structura acestuia coincide cu structura codului anterior, fără a fi 
sesizate modificări de natura celor care ar determina o altă alcătuire, un alt ansamblu 
al fazelor și etapelor procesuale care compun procesul penal. 

Prima fază, urmărirea penală, debutează cu un moment important, și anume 
începerea urmăririi penale. În cursul acestei faze se strâng probele necesare cu privire la 
existenţa infracţiunii, la identificarea celor care au săvârșit-o și la stabilirea răspunderii 
acestora, pentru a se constata, în final, dacă este sau nu cazul să se dispună trimiterea 
în judecată!i. Având ca obiect rezolvarea conflictului de drept penal, procesul penal 

- cuprinde urmărirea penală ca primă fază, necesară lămuririi aspectelor referitoare la 

existenţa infracţiunii, identitatea infractorului. Această fază, proprie numai procesului 


tl |, NEAGU, op. cit., p. 26; N. VOLONCIU, op. cit., vol. |, p. 23. 

2! N. VOLONCIU, op. cit., vol. |, p. 21. 

12|. NEAGU, op.cit.,p.6. 

4] potrivit art. 327 CPP, la terminarea urmăririi penale, procurorul poate dispune următoarele 
soluţii: trimiterea în judecată, clasarea sau renunţarea la urmărirea penală. 

5! Publicat în M. Of. nr. 486 din 15 iulie 2010, în vigoare de la 1 februarie 2014. 

(i Aceste activități constituie obiectul urmăririi penale (art. 285 CPP). 


|. Noţiuni generale . i 7 
SE i S be V A IUCN aa EI UA 
„penal, în care își desfășoară activitatea organele de urmărire penală, face posibilă 
ulterior intervenţia instanţelor judecătorești. 

Având în vedere modul reglementării în structura instituţiilor din codul în vigoare, un 
aspect de noutate este camera preliminară, obiectul acestei proceduri fiind verificarea 
competenţei și legalității sesizării instanţei, precum și a legalităţii administrării probelor 
și a efectuării actelor de către organele de urmărire penală (reglementarea este cuprinsă 
într-un titlu distinct, Titlul II din Partea specială, după Titlul |, „Urmărirea penală”, și 
înaintea Titlului III, „Judecata”). În doctrină s-a exprimat opinia că nu poate constitui o 
fază distinctă, este doar un stadiu preliminar al judecății în primă instanţă, în susţinere 
invocându-se și un argument de text: potrivit art. 342 CPP, obiectul procedurii camerei 
preliminare îl constituie verificarea, după trimiterea în judecată, a competenţei și 
legalităţii sesizăriilil. | 

Din studiul normelor care alcătuiesc reglementarea procedurii camerei preliminare 
se constată faptul că, la finalizarea acesteia, judecătorul de cameră preliminară nu 
dispune un act (o soluţie) care să marcheze modificări calitative în conţinutul procesului 
penal, cum se întâmplă după terminarea urmăririi penale, prima fază a procesului 
penal (procurorul dispune trimiterea în judecată prin rechizitoriu, clasează cauza sau 
renunţă la urmărirea penală). Acest aspect, cumulat cu faptul că trimiterea în judecată 
o dispune procurorul, și nu un alt organ judiciar în urma finalizării procedurii camerei 
preliminare, nu susține calitatea acesteia de fază procesuală distinctă!2. 

De altfel, constatăm că, potrivit codului anterior, multe dintre obiectivele camerei 
preliminare constituiau activități desfășurate de instanţă și erau incluse în cadrul 
judecății, fără a fi plasate într-o fază distinctă (în acest sens erau dispoziţiile art. 300 
privind verificarea sesizării și art. 278! referitor la plângerea în faţa judecătorului 
împotriva rezoluţiilor sau ordonanțelor procurorului de netrimitere în judecată). 

În urma intervențiilor Curţii Constituţionale prin admiterea unor excepţii de 
neconstituţionalitate privind dispoziţiile care reglementează camera preliminară, 
cadrul procesual al acestei proceduri se apropie tot mai mult de cel anterior, în care 
se decidea în cursul judecății cu privire la aceleași obiective. 

Cea de-a doua fază a procesului penal este judecata, în care, în condiţii de publicitate, 
oralitate și contradictorialitate, se soluţionează cauza și se pronunţă hotărârea 
judecătorească ce devine definitivă și executorie, în condiţiile legii®!. Hotărârea instanței 
poate fi de condamnare, dacă se constată existenţa răspunderii penale și a vinovăţiei 
infractorului, însă poate fi și de achitare, dacă răspunderea penală a infractorului 
nu poate fi angajată..De asemenea, în contextul reglementării actuale, dacă sunt 


i În Codul de procedură penală din 1936, o instituție similară, camera de acuzare, era 
reglementată în cadrul instrucției, fără a constitui o fază procesuală distinctă. 

(2! În unele reglementări, caracterul particular al acestei proceduri constă în faptul că trimi- 
terea în judecată nu se dispune de către procuror, ea este concretizată printr-o activitate 
anterioară judecății, într-o ședință pregătitoare, care se constituie într-o fază procesuală 
distinctă, situată între urmărirea penală și judecată. În aceste sens, N. VOLONCIU, op. cit., 
vol. |, p. 23. 

BI Rămânerea definitivă a hotărârilor penale este reglementată de art. 551-552 CPP. 

îndeplinite condiţiile prevăzute de lege, instanţa poate decide renunţarea la aplicarea 
pedepsei, amânarea aplicării pedepsei sau încetarea procesului penal. | 

Ultima fază este punerea în executare a hotărârilor judecătorești penale, care 
constă în concretizarea dispoziţiilor hotărârii. 

Regulile de procedură penală nu se aplică numai pe parcursul fazelor procesului 
penal. Necesităţi practice l-au determinat pe legiuitor să permită aplicarea normelor 
procedurale înainte de declanșarea procesului penal! sau ulterior, după punerea 
în executare a hotărârilor judecătorești definitive. Cu această justificare, în cod se 
precizează faptul că „Normele de procedură penală reglementează desfășurarea 
procesului penal și a altor proceduri judiciare în legătură cu o cauză penală” (s.n.) 
[art. 1 alin. (1)]. Aceste aspecte nu conduc însă la concluzia că procesul penal, în forma 
reglementată în prezent, poate fi extins în afara cadrului celor trei faze indicate anterior. 


5. Cauză penală și proces penal. Varietatea situaţiilor care impun intervenția 
autorităţilor judecătorești face ca conflictul de drept ce trebuie soluționat să poarte 
denumiri diferite: cauză penală, proces penal", În acest context, cauza penală o 
constituie conflictul de drept penal generat de săvârșirea infracţiunii, iar procesul 
penal reprezintă activitatea judiciară declanșată și desfășurată pentru rezolvarea 
acestui conflict. Conflictul de drept se materializează într-un raport de drept penal 
între stat și infractor, devenind o cauză penală, iar procesul penal este mijlocul prin 
care se rezolvă de către autorităţile judiciare acest conflict, prin urmărire, judecare 
și punerea în executare a pedepselor și a măsurilor luate prin hotărâri. 

Procesul penal, în forma sa tipică, include toate fazele. Reglementarea anterioară 
cuprindea însă și o formă atipică, în cazul proceselor la care lipsea faza urmăririi penale, 
sesizarea fiind adresată direct instanţei de judecată. Astfel, potrivit art. 279 alin. (2) 
lit. a) CPP 1968, plângerea prealabilă se putea adresa direct instanţei de judecată în 
cazul infracţiunilor expres prevăzute în acest articol, dacă făptuitorul era cunoscut. Lipsa 
fazei urmăririi penale era permisă însă numai în cazurile strict prevăzute de lege”. 

În prezent, o formă a procesului penal în care una dintre etape lipsește este cea în 
care intervine un acord de recunoaștere a vinovăției încheiat între inculpat și procuror, 
situație în care nu regăsim etapa camerei preliminare, procurorul sesizând direct 
instanţa căreia i-ar reveni competenţa să judece cauza în fond [art. 483 alin. (1) CPP]. 


6 potrivit art. 111 alin. (9) și (10) CPP, „(9) Audierea persoanei vătămate de către organul 
judiciar care a înregistrat o plângere cu privire la săvârșirea unei infracţiuni se desfășoară 
de îndată, iar, dacă acest lucru nu este posibil, se va realiza ulterior depunerii plângerii, 
fără întârzieri nejustificate. (10) Declaraţia dată de persoana vătămată în condiţiile alin. (9) 
constituie mijloc de probă chiar dacă a fost administrată înainte de începerea urmăririi 
penale”. 


21 GR. THEODORU, Tratat de Drept procesual penal, ed. a 3-a, Ed. Hamangiu, can ali 
2013, p. 6. 


(3! Dispoziţiile art. 279 alin. (2) CPP 1968 au fost modificate prin băga nr. 356/2006. 

6. Sisteme de proces penal. În evoluţia istorică sunt cunoscute trei tipuri de siste- 
me de proces penal, diferite prin structura lor, prin derulare și prin regulile de bază 
aplicabile. Acestea sunt: procesul acuzatorial, cel inchizitorial și cel mixt“. 

6.1. Sistemul acuzatorial. Primul tip de proces, acuzatorial, care este și cel mai vechi, 
impunea existenţa unui acuzator care să formuleze acuzații la adresa celui vinovat. Iniţial, 
acuzația putea fi formulată de victima infracţiunii, pentru ca ulterior, mai ales pentru 
faptele mai grave (delicta publica), acuzaţia să poată fi formulată și de alte persoane 
(acuzatori populari). Fără acuzaţia formulată de acuzator, procesul penal nu avea loc, 
deoarece nu era posibilă sesizarea din oficiu. Iniţial, cei care formau tribunalul erau 
cetățeni ai colectivităţi, ulterior, după mulţi ani, judecata fiind realizată de judecători 
de profesie. Judecata în sistemul acuzatorial se caracterizează prin dezbatere publică, 
oralitate, contradictorialitate, acuzatorul fiind obligat să dovedească acuzaţia sa, iar 
acuzatul nevinovăția. Judecătorul avea un rol limitat, fără posibilitatea să intervină sau 
să acționeze pentru cunoașterea și a altor situaţii, împrejurări decât cele indicate de 
părţi, intervenind în proces numai pentru a asigura respectarea regulilor judecăţiil]. 

Sistemul a fost criticat pe motiv că oferă prea multe garanţii acuzatului și prea puţine 
acuzării și nu creează suficiente garanţii pentru protecţia socială, multe infracţiuni! 
nefiind aduse în faţa instanţelor din cauza absenței unei acuzaţii. 

6.2. Sistemul inchizitorial apare odată cu formarea statului ca organism autoritar, 
conjunctură în care sunt din ce în ce mai mult prezente interesele puterii de stat față 
de cele personale, individuale. În acest context, se aprecia că infracțiunile aduc atin- 
gere și statului, nu numai individului, motiv pentru care statul și-a asumat sarcina 
de a organiza cadrul procesual în care cel vinovat este pedepsit. Sesizarea se putea 
face atât de către victimă, cât și din oficiu, de către reprezentanții statului. Așadar, 
suportul declanșării procedurilor necesare angajării răspunderii penale a infractorului îl 
constituie interesul social! (general), ceea ce justifică intervenţia statului de a organiza 
represiunea penală, aplicarea în final a pedepsei fiind percepută ca reacția publică la 
infracțiunile săvârșite de diferite persoane. | 

Sesizarea organelor de judecată revine unei persoane împuternicite în acest sens, 
cu statut de magistrat. De altfel, denumirea procesului (inchizitorial) este dată de 
procedura de investigare (per inquisitionem) pe care o utilizau aceste persoane. Ulterior, 
atribuțiile sunt îndeplinite de Ministerul Public. Instanţele erau alcătuite din judecători 
de profesie, numiți de Guvern, care aveau posibilitatea să intervină în desfășurarea 
acestuia, indiferent de poziţia părților implicate. Deosebit de sistemul acuzatorial, 
judecata se desfășura în secret, în scris și necontradictoriu (acuzatului nu îi era permis 
să discute contradictoriu temeinicia dovezilor aduse împotriva sa, le putea contesta 
numai în scris), iar sistemul de probe permis era format din probe a căror valoare 
era prestabilită prin lege. 

Istoric, acest sistem provine din dreptul canonic, aplicabil în cadrul tribunalelor 
ecleziastice, pentru ca ulterior să fie adoptat de jurisdicţiile regale, devenind, în timp, 
sistemul de drept comun în mai multe țări. 


UI GR. THEODORU, op. cit., p. 9. 
2] J.C. SOYER, Droit pénal et procédure penale, L.G.D.J., Paris, 1994, p. 255. 
(3) Idem, p. 254. 

6.3. Procesul penal mixt constituie o combinaţie între cele două sisteme expuse 
anterior (acuzatorial și inchizitorial), creat prin preluarea unor trăsături de la procesul 
inchizitorial, constând în faza preliminară judecății, și altele specifice judecății proprii 
sistemului acuzatorial. Deosebit de sistemul inchizitorial însă, în faza preliminară judecății 
își desfășoară activitatea organele specializate (procurori constituiți în parchete, care 
formează Ministerul Public) ce efectuează investigații, hotărând în final dacă este cazul 
să fie sesizată instanța de judecată. Se constată o separație a funcţiilor procesuale (de 
cercetare, urmărire, judecată). Ședinţele de judecată sunt publice, desfășurându-se în 
condiţii de oralitate și contradictorialitate, iar instanţele sunt compuse din judecători, 
în unele cazuri și din alte persoane fără pregătire juridică (juraţi), ce hotărăsc, în urma 
evaluării libere a probelor, conform convingerii lor intime. 

Acest sistem de soluţionare a cauzelor penale a fost prezent iniţial în Franţa, printr-o 
legislaţie cu caracter intermediar, iar ulterior, prin Codul de instrucţie criminală din 
aceeași ţară (1808)!!, a cunoscut consacrarea definitivă, modelul fiind apoi preluat de 
majoritatea ţărilor europene, inclusiv de legislaţia procesuală penală română (Codicele 
de procedură penală din 1864 și din 1936). 

Codul de procedură penală din 1968, în redactarea iniţială, a păstrat aceeași 
structură, însă după 1989 modificările și completările intervenite au schimbat unele 
aspecte referitoare mai ales la amploarea și competențele proprii primei faze a procesului 
penal, urmărirea penală. 


7. Organele judiciare competente să desfășoare activități procesuale în fazele 
procesului penal. Acestea sunt organe specializate ale statului care îndeplinesc activități 
judiciare. CEA 

în faza urmăririi, potrivit competențelor date de lege, îndeplinesc activitățile necesare 
desfășurării procesului penal organele de cercetare penală și procurorul. Organele 
de cercetare penală efectuează cercetarea penală, iar procurorul coordonează 
și supraveghează întreaga activitate în această fază procesuală și are competența 
exclusivă de a dispune soluţia la terminarea urmăririi penale. De asemenea, în faza 
de urmărire penală, judecătorul de drepturi și libertăţi exercită funcţia de dispoziție 
asupra drepturilor și libertăţilor fundamentale ale persoanelor. 

În procedura camerei preliminare, judecătorul de cameră preliminară verifică 
legalitatea sesizării, competența, precum şi legalitatea administrării probelor și a 
efectuării actelor de către organele de urmărire penală. 

în cea de-a doua fază, judecata, sunt prezente instanţele judecătorești şi procurorul. 
Judecata, ca fază distinctă a procesului penal, începe în momentul sesizării în modalitatea 
prevăzută de lege și se încheie prin pronunţarea celui mai important act în desfășurarea 
procesului penal, hotărârea judecătorească definitivă. 


í) pentru detalii, a se vedea J.C. SOYER, op. cit., p. 254-255. 


2 Adoptat prin Legea nr. 29/1968, republicat în M. Of. nr. 78 din 30 aprilie 1997 și abrogat 
la 1 februarie 2014. i 

La ultima fază a procesului penal, punerea în executare a hotărârilor judecătorești, 
concură instanța de judecată, procurorul, anumite organe din cadrul Administraţiei 
Naţionale a Penitenciarelor, precum și alte organe prevăzute de legel!!. 


U Depinde în mare măsură de sancţiunea aplicată care organe sunt implicate în punerea în 
executare a hotărârilor judecătorești. Astfel, dacă s-a hotărât de instanţă și luarea măsurilor 
de siguranţă sau aplicarea pedepselor complementare, sunt implicate și organele competente 
să pună în executare aceste dispoziţii (art. 562-565 CPP reglementează punerea în executare 
a pedepselor complementare, iar art. 566-574 CPP punerea în executare a măsurilor de 
siguranţă). Pentru detalii, a se vedea și Legea nr. 254/2013 privind executarea pedepselor 
și a măsurilor privative de libertate dispuse de organele judiciare în cursul procesului penal 
(M. Of. nr. 514 din 14 august 2013) și Legea nr. 253/2013 privind executarea pedepselor, a 
măsurilor educative și a altor măsuri neprivative de libertate dispuse de organele judiciare 
în cursul procesului penal (M. Of. nr. 513 din 14 august 2013). 


Capitolul al II-lea. Dreptul procesual penal, 
ramură distinctă de drept. Normele, faptele 
-şi raporturile juridice procesuale penale 


Secţiunea 1. Noţiunea, obiectul, caracterele şi scopul dreptului 
procesual penal 


8. Noţiune. Dreptul procesual penal cuprinde totalitatea normelor juridice care 
reglementează procesul penal. Este o ramură distinctă a sistemului de drept, cuprinzând 
ansamblul dispoziţiilor legale privind activitatea autorităţilor judiciare, a părţilor și a 
celorlalţi subiecți procesuali, precum și al raporturilor ce se stabilesc în procesul de 
constatare a faptelor ce constituie infracţiuni, al aplicării pedepselor și a măsurilor 
prevăzute de legea penală celor care le-au săvârșit!” 

Dreptul procesual este format din norme juridice care reglementează un anumit 
domeniu al relaţiilor sociale, relaţii ce vizează tragerea la răspundere penală și restabilirea 
ordinii de drept. Din acest punct de vedere, procedura penală poate fi considerată ca 
partea legislaţiei care se ocupă de organizarea şi competenţa autorităților judecătorești 
penale, precum și de modul cum acestea și ceilalți participanţi în procesul penal 
acţionează spre a ajunge la judecarea definitivă a cauzelor penalel?. 

Prin dispoziţiile pe care le cuprinde, dreptul procesual penal contribuie la aplicarea 
efectivă a normelor de drept penal substanţial. Normele dreptului penal apar ca reguli 
de conduită generală, iar cele ale dreptului procesual penal ca reguli de conduită 
particulară, întrucât acestea din urmă se adresează numai persoanelor implicate în 
‘soluționarea unei anumite cauze penale", 


9. Terminologie. Referitor la denumirea disciplinei, doctrinarii, sub diferite motivații, 
au optat pentru titulatura de drept procesual penal sau de procedură penală. Inițial, 


1 N. VOLONCIU, op. cit., vol. |, p. 24. 

(2 GR. THEODORU, op. cit., p. 15-16. 

(3) |. TANOVICEANU, Op. cit., p. 3. 

‘l Aplicarea normelor de drept penal substanţial depinde în mare măsură de normele 
procedurale. Montesquieu arăta: „Să se cerceteze pricina tuturor neorânduielilor și se va 
vedea că ea provine din nepedepsirea infracţiunilor, iar nu din moderațiunea pedepselor”. Din 
context rezultă că „nepedepsirea infracţiunilor” este determinată de existenţa unor norme 
procedurale neadecvate privind desfășurarea procesului penal ori de existenţa unui sistem 
defectuos de organizare a puterii judecătorești. Referitor la pedepse, Cesare Beccaria 
preciza că nicio pedeapsă nu trebuie să fie o violenţă a unuia sau a mai multora împotriva - 
unui cetățean, ea trebuie să fie neapărat publică, promptă, necesară, cea mai mică dintre 
cele posibile în împrejurările date, proporţională cu infracțiunea dictată de lege. A se 
vedea C. BECCARIA, Despre infracţiuni și pedepse, Ed. Științifică, Bucureşti, 1965, p. 61. 

terminologia folosită!!! a fost de procedură penală, sugerată în mare măsură chiar 
de denumirea codului care cuprinde majoritatea normelor de procedură (Cod de 
procedură penală). În literatura de specialitate franceză se folosește și în prezent 
această terminologie!?!, considerată de unii autori ca oportună și în sistemul nostru 
de drepti. 

Se apreciază că denumirea procedură penală ar corespunde mai bine conținutului 
funcţiei sale (în pofida punerii exclusive în relief a laturii formaliste, exterioare a 
procesului penal), deoarece ea exprimă autonomia regulilor procedurale în raport 
cu cele substanţiale. Procedura penală cuprinde regulile care indică cum trebuie să 
acţioneze organele competente pentru a aplica normele de drept penal. Pedepsele 
fixate în Codul penal nu pot avea eficacitatea dorită decât în măsura în care legile de 
formă sau de procedură le asigură aplicarea!“ 

Adepții denumirii drept procesual penal susțin argumentat că aceasta ar fi mult mai 
nimerită, întrucât, în primul rând, cuprinde în denumire noţiunea de „drept”, ce indică 
apartenenţa acestei discipline, ca o ramură distinctă, la sistemul de drept. Această 
denumire sugerează și faptul că disciplina nu s-ar limita numai la sistemul normelor 
care reglementează, în esenţă, procedurile de aplicare a pedepselor celor care au 
săvârșit infracțiuni, ea cuprinde și dispoziţii referitoare la organizarea și funcționarea 
organelor judiciare. | 

Considerăm că este mai potrivită denumirea drept procesual penal, deoarece 
sugerează mai bine locul și conținutul său: disciplina nu cuprinde numai norme privind 
procedurile prin care se acţionează în perimetrul procesului penal, aşa cum presupune 
denumirea de „procedură”!l. 

„Codul de procedură penală cuprinde norme care reglementează actele procesuale 
și măsurile procesuale, care sunt acte de dispoziţie, menite să asigure prezența 
autorului infracţiunii în procesul penal pentru a i se aplica sancţiunea prevăzută 


0 |. IONESCU-DOLJ, op. cit., p. 10. Autorul precizează că procedura penală este acea parte 
a dreptului public intern care cuprinde totalitatea sau complexul formelor ce determină 
organizarea, competenţa și modul de a proceda al instanţelor penale în judecarea infractorilor 
și aplicare pedepselor; |. TANOVICEANU, Tratat de drept și procedură penală, București, 
1924-1927; V. DONGOROZ, Curs de procedură penală, București, 1943. 

{21 J.C. SOYER, op. cit., 1994; R. MERLE, A. VITU, Procédure penale, Cujas, Paris, 1973. 

B) N. VOLONCIU, Tratat de procedură penală, vol. I-!l, Ed. Paideia, București, 1994; |. NEAGU, 
Tratat de procedură penală. Partea specială, Ed. Universul Juridic, București, 2008-2009. 
Precizăm că acești autori anterior au folosit ca titlu al lucrărilor de specialitate denumirea de 
„drept procesual penal” (N. VOLONCIU, Drept procesual penal, Ed. Didactică și Pedagogică, 
București, 1972; |. NEAGU, Drept procesual penal. Tratat, Ed. Global Lex, București, 2002); 
GH. MATEUȚ, Procedura penală, Ed. Lumina Lex, București, 1997. 

(4! |. IONESCU-DOLJ, op. cit., p. 11. Autorul precizează că procedura este instrumentul de 
realizare a represiunii. Unii autori, pentru a indica această legătură necesară între cele 
două discipline, au sugerat denumirea de drept penal formal sau drept penal procedural. 
A se vedea TR. POP, Drept procesual penal. Vol. I. Partea introductivă, Tipografia Naţională 
S.A., Cluj, 1946, p. 4. 

5] TR. POP, op. cit., vol. |, p. 5. 

de legea penală!!!. Normele de drept procesual cuprind și acte procedurale care au 
„caracter complementar față de cele procesuale (actul procedural constă în activități 
desfășurate în vederea realizării actului procesual?!). În acest context, mult mai aproape 
de conţinutul său multiplu este denumirea de drept procesual penal, care pune în 
evidenţă aspectul său dinamic, fără a crea impresia unui caracter exclusiv formalisti?l. 
Considerăm că precizările de ordin terminologic nu ţin numai de domeniul 
argumentelor pur teoretice, acestea contribuie la fixarea locului și a importanţei 
disciplinei, denumirea de drept procesual penal, faţă de argumentele arătate, sugerând 
mult mai bine statutul său de ramură autonomă a sistemului de drept actual!“l. 
Dreptul procesual penal poate fi definit ca un ansamblu de reguli care constituie 
reacţia societăţii de la momentul constatării infracțiunii, până la aplicarea unei 


(1) GR. THEODORU, op. cit., p. 16. 

2] V, DONGOROZ, S. KAHANE, G. ANTONIU, C. BULAI, N. eA R. STĂNOIU, Explicatii teoretice 
ale Codului de procedură penală român. Partea generală, vol. V, Ed. Academiei, Ed. All 
Beck, București, 2003, p. 8-9. Trebuie folosită expresia „drept procesual” ca denumire de 
ansamblu a regulilor care reglementează procesul penal în întregul său. Denumirea „drept 
procedura!” poate fi folosită în cazurile în care regulile procedurale nu funcționează în 
cadrul unui „proces”. 

8B) Termenul „procedură” s-a format prin îmbinarea a două cuvinte de origine latină: pro, 
care înseamnă înainte, şi cedere, care se traduce prin a merge, unirea celor două cuvinte 
formând cuvântul procedură, tradus prin ştiinţa de a merge înainte, de a urma o cale 
oarecare, ceea ce în sens juridic constituie știința care ne arată calea de urmat într-un 
proces penal. În acest sens, |. TANOVICEANU, op. cit., p. 1. Traducerea, cât și definiția pun 
accentul pe caracterul dinamic al termenului. De altfel, |. Tanoviceanu definește această 
ramură de drept ca fiind acea parte a legislaţiei ce se ocupă de organizarea și competențele 
autorităţilor judecătorești penale, precum și de felul cum ele și părțile lucrează pentru a 
ajunge la soluţionarea definitivă a afacerilor penale. Subliniind faptul că procedura penală 
seamănă foarte mult cu procedura civilă, autorul propune împărțirea materiei în trei 
părţi: 1) organizarea, 2) competenţa, 3) procedura propriu-zisă. Cu toate că în literatura 
juridică franceză terminologia cea mai des utilizată este procedure penale, în definiţia dată 
autorii precizează ca elemente componente ale procedurii penale competenţa organelor 
judiciare, organizarea acestora, nu numai normele de procedură propriu-zisă. A se vedea, 
de exemplu, G. STEFANI, G. LEVASSEUR, B. BOULOC, op. cit., p. 1. 

4] După 1948, în dreptul românesc este unanim acceptată existenţa a două ramuri distincte 
de drept: dreptul penal și dreptul procesual penal. Anterior însă, unii autori au făcut o 
deosebire între disciplinele care compun dreptul substanţial și cele care alcătuiesc dreptul 
formal. Dreptul formal constituie procedura după care se aplică dreptul substanţial, 
material, apreciindu-se că există un drept formal sau procesual general, fiind constituit 
din mai multe ramuri: civil, penal, administrativ, context în care dreptul procesual penal 
nu își păstrează autonomia. Argumentul esenţial îl constituie existența unor principii cu 
conţinut comun, cât și tehnici procedurale comune tuturor procedurilor. A se vedea TR. POP, 
op. cit., vol. i, p. 31. Alţi autori, plecând de la caracterul normelor care impun tragerea 
la răspundere penală, au apreciat că există o singură ramură de drept, dreptul penal, cu 
două subramuri, dreptul substanţial și dreptul formal. 

pedepse!". Procedura penală reprezintă calea spre aplicarea unei pedepse, fapt sugerat 
atât de sensul literar, cât și de etimologia denumirii. 

Maxima nullum crimen sine lege, nulla poena sine iudicio exprimă, în mod sintetic, 
dar eficient, raportul dintre dreptul penal și dreptul procesual penal, ajungându-se la 
concretizarea legii substanţiale prin intermediul regulilor ce reglementează procesul 
penallzl. 


10. Obiectul dreptului procesual penal. Normele procesuale. Desfășurarea întregului 
proces penal este reglementată de normele procesuale penale, ceea ce conduce la 
concluzia că obiectul dreptului procesual penal îl constituie modul de desfășurare a 
acestuial?. Având ca obiect chiar procesul penal, dreptul procesual penal determină 
competența organelor chemate să rezolve cauzele penale, stabilește regulile care 
trebuie urmate, cât și actele care trebuie îndeplinite de la comiterea infracțiunii până 
la aplicarea sancţiunii. Sunt fixate, de asemenea, reguli privind exercitarea drepturilor 
și obligațiilor persoanelor implicate în rezolvarea cauzei penale, mijloacele de probă 
permise de lege, valoarea lor probatorie, modul administrării probelor etc. 

Dreptul procesual penal, în concret, este compus din dispoziţii legale care, după 
obiectul reglementării, pot fi clasificate în norme de organizare judiciară, norme de 
competenţă și norme de procedură propriu-zise", 

Clasificarea normelor procesuale penale este sugerată și de prevederi constituționale: 
potrivit art. 73 alin. (3) lit. 1), normele referitoare la Consiliul Superior al Magistraturii, la 
instanțele judecătorești și la Ministerul Public sunt norme de organizare și funcţionare, 
iar art. 126, cuprins în Capitolul VI din Titlul III al Constituţiei, dedicat autorităţii jude- 
cătorești, prevede la alin. (2) că atât competenţa, cât și procedura de judecată sunt 
stabilite de lege. 

Codul actual, în vigoare de la 1 februarie 2014, menține structura celui anterior, fiind 
împărțit în două părţi. În Partea generală sunt cuprinse normele comune desfășurării 
întregului proces penal, iar în Partea specială dispoziţiile ce reglementează desfășurarea 
procesului penal pe faze procesuale prevăzute distinct: urmărirea penală, judecata 
(incluzând etapa procedurii camerei preliminare), punerea în executare a hotărârilor 
judecătorești. 

În ceea ce privește conținutul reglementării, dreptul procesual penal este compus 
din categorii de reguli (norme), procesuale și procedurale: 

— regulile (normele) procesuale privesc ce acte trebuie înfăptuite pentru desfășura rea 
progresivă și coordonată a procesului penal, pentru a se ajunge la amplificarea treptată 
și necesară a activității procesuale!?!. Prin aceste reguli se stabilesc, totodată, condiţiile 


Ü! FR. FOURMENT, Procédure penale, Ed. Paradigme, Orléans, 2005, p. 1. 

(2 M. PISSANI, A. MOLARI, V. PERCHINUNNO, P. CORSO, Manuale di procedura penale, Monduzzi 
Editore, Bologna, 1994, p. 16-17. 

BI G, STEFANI, G. LEVASSEUR, B. BOULOC, op. cit., p. 1. 

[21 V.M. CIOBANU, Tratat teoretic și practic de procedură civilă, vol. I, Teoria generală, 
Ed. Naţional, București, 1996, p. 168. 

(5) V, DONGOROZ ȘI COLAB., op. cit., vol. V, p. 7-8. 

în care actele trebuie să intervină în proces, care sunt organele sau persoanele ce le 
pot îndeplini în cadrul procesului penal; 

— regulile (normele) procedurale cuprind precizări referitoare la cum anume sunt 
aduse la îndeplinire actele Riogesuale) pentru a se asigura atingerea scopului activităților 
procesuale. . - 

Din definirea celor două ea e reguli rezultă că regulile procedurale au 
caracter complementar față de regulile procesuale. 


11. Caracterele dreptului procesual penal. Condiții privind normele procesuale 
penale. Întrucât este o ramură autonomă, dreptul procesual penal prezintă particularități 
care îl detașează de celelalte discipline. Aceste trăsături proprii derivă și din faptul că are 
un obiect propriu de cercetare guvernat de principii fundamentale proprii. Desprinse 
din îmbinarea acestor elemente, dreptul procesual penal are următoarele caracteristici: 
a) caracter pozitiv, deoarece conţine reglementări în vigoare, care aparţin prezentului, 
prin care se impune o anumită conduită organelor judiciare, care pot duce în final la 
aplicarea unor măsuri de constrângere; 

b) caracter formal, deoarece prin reglementările sale stabilește modalitatea aplicării 
în concret a dreptului penal substanţial. În domeniul dreptului penal există norme ce 
definesc infracțiunile și stabilesc pedepsele, dar există și reglementări privind organi- 
zarea, competențele și funcţionarea organismelor care fac ca aceste legi să fie aplicate. 
Așadar, pe lângă legile de fond, ale dreptului penal, se impune existenţa unor legi de 
formă, care conţin condiţiile și modalităţile de aplicare a legii penaleti; 

c) caracter subsecvent!?l, deoarece este necesar aplicării dreptului penal substanţial. 
Dreptul penal nu se poate aplica decât prin reglementări care dau conţinutul dreptului 
procesual penal. Pedepsele prevăzute în dreptul penal nu pot fi aplicate decât prin 
formele, modalităţile prevăzute de legea procesuală penală, ceea ce conduce la concluzia 
că și dreptul penal este unul esențialmente judiciari:!; 

d) caracter public, deoarece este o ramură a dreptului public din sistemul nostru de 
drept. Reglementarea procesuală penală este de ordine publică, ea nu poate fi înlăturată 
prin tranzacţii sau convenţii particulare. Având caracter public, legea procesuală penală 
nu constă în dispoziţii ce se înscriu în interesul părților, acestea vizează înfăptuirea 
actului de justiţie și concretizarea dreptului statului de a aplica pedepse, acolo unde 
este cazul!“!. Normele de drept procesual penal reglementează activitățile necesare 
pentru ca infractorul să fie adus în fața organelor judiciare și sancţionat potrivit legii 
penale. Aceleași norme permit și luarea unor măsuri de constrângere, dispuse însă 
justificat, în interesul societăţii; 


ll G. STEFANI, G. LEVASSEUR, B. BOULOC, op. cit., p. 4. 

2) Considerăm că termenul „subsecvent” sugerează mai bine această trăsătură a dreptului 
procesual penal decât acela de „derivat”, utilizat de alți autori (GH. MATEUȚ, op. cit.), 
deoarece dreptul procesual penal există datorită necesităţii aplicării dreptului penal și 
nu derivă din dreptul penal, ceea ce ar presupune să aibă aceeași reglementare de bază 
ca și dreptul penal. 

BI |, JONESCU-DOLJ, op. cit., p. 21. 

(4! GR. THEODORU, op. cit., p. 16. 

e) caracter scris, majoritatea normelor fiind cuprinse în Codul de procedură penală. 
Cuprinderea într-un cod oferă posibilitatea sistematizării lor, a unei mai bune corelări 
și interpretări, facilitând, pe cât posibil, o aplicare unitară. 

În literatura de specialitate se invocă tot mai mult necesitatea unor condiţii pe 
care trebuie să le îndeplinească normele procesuale penale pentru a avea finalitatea 
dorită. Potrivit acestor exigenţe, normele procesuale penale trebuie să îndeplinească 
următoarele condiții: i 

a) simplitate și claritate!!! O normă procesuală penală simplă și clară are calitatea 
de a fi cunoscută de toți și aplicată cu precizie, înlăturând orice încercare de sustragere 
de la sancționare a celor vinovaţi?!. În sens contrar, interpretările pot fi contradictorii, 
generând practică judiciară neunitară; 

b) celeritate (promptitudine). Normele procesuale penale trebuie să asigure 
celeritatea înfăptuirii justiţiei, astfel încât reacția în cazul încălcării legii penale să 
asigure atingerea scopului procesului penal. Cu cât constrângerea penală se situează 
mai aproape de momentul comiterii infracţiunii, cu atât caracterul represiv și preventiv 
al pedepsei va fi mai puternic, iar în cazul constatării nevinovăției celui urmărit penal 
și judecat, constrângerile procesuale dispuse împotriva acestuia vor avea o durată 
mai scurtătl; | 5 

c) echitatea normelor procesuale penale. Reglementarea procesuală penală trebuie 
să asigure un echilibru judicios între interesele societății și cele ale fiecărui cetățean", 
De altfel, în dorinţa realizării unui echilibru social, se presupune că, în final, pedeapsa 
este aplicată numai persoanei vinovate, excluzându-se posibilitatea pedepsirii celui 
nevinovat. Caracterul echitabil impune existenţa unor norme de procedură care să 
asigure desfășurarea urmăririi penale și a judecății cu respectarea garanţiilor procesuale 
necesare concretizării acestui scop. Condiţia reiese, în mod evident, din art. 6 din 
Convenţia europeană a drepturilor omului, intitulat sugestiv „dreptul la un proces 
echitabil”. | 

Dreptul instituit în aceste text, raportat la substanţa lui, este unul de ordin procesual, . 
concretizându-se în exercițiul dreptului la apărare al celor implicaţi în proces, în 


i dem, p. 17. 

2I Soluţiile contradictorii ale instanţelor în aplicarea aceleiași prevederi legale creează 
confuzie și neîncredere în actul de justiţie, remediul legal al eliminării acestor situaţii repre- 
zentându-l recursul în interesul legii, reglementat în prezent de dispoziţiile art. 471-474! CPP. 
Sistemul judiciar românesc a fost criticat pentru existenţa unor astfel de cazuri chiar de 
Curtea Europeană a Drepturilor Omului (cauza Beian c. României, Hotărârea din 6 decembrie 
2007, M. Of. nr. 616 din 21 august 2008). Tot în scopul asigurării unei practici judiciare 
unitare, în Codul de procedură penală actual este prevăzută și sesizarea Înaltei Curți de 
Casaţie și Justiție în vederea pronunțării unei hotărâri prealabile pentru dezlegarea unor 
chestiuni de drept, reglementată în cuprinsul art. 475-4771. 

BI În materia celerităţii, aprecierile în concret se fac în funcţie de respectarea, în cadrul 
realizării procedurilor, a termenului rezonabil, în acord cu prevederile Convenţiei europene 
a drepturilor omului, art. 6 parag. 1. 

(%! GR. THEODORU, op. cit., p. 52-54. 

5] C. BîRSAN, Convenția europeană a drepturilor omului. Comentariu pe articole, ed. a 2-a, 
Ed. C.H. Beck, București, 2010, p. 356. 

contradictoriu însă cu interesul de ordin general, care impune ca cel vinovat să fie 
pedepsit. Normele ce alcătuiesc disciplina drept procesual penal trebuie să asigure 
un echilibru, sugerat și de noțiunea procesului echitabil, între interesul societăţii, unul 
cu caracter general, care impune sancţionarea celui care a săvârșit o infracțiune, și al 
celorlalte persoane, în primul rând autorul infracțiunii. 
Echilibrul trebuie să existe între prerogativele, competențele reprezentantului statului 
care exercită acţiunea penală și posibilitatea exercitării dreptului la apărare. Exerciţiului 
„dreptului la apărare îi corespunde, de altfel, unul dintre principiile fundamentale ale 
procesului penal, de conţinutul acestuia depinzând existența unei proceduri echitabile 
și, implicit, a unui proces echitabil. În unele cazuri, criticile cu privire la existenţa unui 
proces echitabil vizează posibilitatea exercitării efective a dreptului la apărarelil. 
Dispoziţiile art. 8 CPP concretizează pe plan intern caracterul echitabil și termenul 
rezonabil al procesului penal, garanţii ale respectării drepturilor părţilor și ale persoanelor 
implicate în procesul penal. 
De echitatea, echilibrul asigurat în reglementarea esola penalä depind în 
mare măsură aflarea adevărului și excluderea pe cât posibil a erorilor judiciare. 


12. Scopul dreptului procesual penal. Acesta are mai multe componente. În primul 
rând, normele procesuale penale stabilesc organele competente și atribuţiile acestora 
în procesul penal!?l. De asemenea, se stabilesc persoanele care participă la derularea 
procesului penal, drepturile și obligaţiile acestora. 

Un alt scop al dreptului procesual penal îl constituie eoem emaren garantiilor 
procesuale penale care asigură concretizarea drepturilor persoanelor implicate în 
proces. Normele procesuale penale trebuie să cuprindă mijloacele legale de realizare 
a acestor drepturi. 

- Dreptul procesual penal trebuie să cuprindă și norme privind modul realizării proba- 
țiunii în procesul penal, luarea măsurilor procesuale, efectuarea actelor procedurale 
care au ca rezultat concretizarea drepturilor procesuale ale celor implicați în proces, 
derularea întregului proces penal în condiţiile realizării unui echilibru între protejarea 
interesului major, cel social, și garantarea drepturilor și libertăţilor persoanelor prezente 
în proces. 


13. Importanţa dreptului procesual penal. Pedepsele fixate în Codul penal nu 
pot avea eficacitatea dorită decât în măsura în care legile de formă sau de procedură 
le asigură aplicareatl. Dreptul procesual penal este indispensabil aplicării dreptului 
penal. Prin aplicarea normelor care compun această disciplină și care reglementează 
procesul penal se realizează, de fapt, legătura dintre infracțiune și sancţiune. Un sistem 


"UI Din analiza dispoziţiilor art. 6 parag. 3 lit. c) din Convenţia europeană a drepturilor 
omului rezultă că garantarea exercitării dreptului la apărare față de acuzaţia ce i se aduce 
se asigură oricărui acuzat, în trei modalităţi: a) acuzatul are posibilitatea să se apere singur; 
b) poate fi asistat de un apărător, la alegerea sa; c) în anumite cazuri, poate fi asistat în 
mod gratuit de un apărător numit din oficiu (C. BîRSAN, op. cit., p. 550-551). 

2] |. NEAGU, op. cit., 2008, p. 34. 
BI |. lonescu-Dou, op. cit., p 11; J. PRADEL, Manuel de procédure pénale, Cujas, Paris, 
2000, p. 14. | 

care cuprinde norme procedurale nesistematizate, fără respectarea rigorilor de bază, 
nu permite concretizarea scopului procesului penal, și anume ca pedeapsa să fie 
aplicată numai celui vinovat, fără ca cel nevinovat să fie pedepsit. Procedwgile € ce 
trebuie respectate nu pot fi privite ca formalităţi fără 

ce favorizează abuzurile, ci, dimpotrivă, ca reguli ce fac posibile descoperirea cât mai 
repede a infracțiunilor și pedepsirea celor ce le-au săvârșitiil. 

Dreptul procesual penal este necesar, întrucât normele ce îl alcătuiesc conțin și 
determină formele garantării libertăţilor individuale!” 

În procesul penal, organele judiciare au posibilitatea luării unor măsuri procesuale, 
unele dintre acestea fiind privative de libertate. Aceste posibilităţi pe care justiţia le 
are trebuie să îi vizeze numai pe cei vinovaţi, fără ca cei nevinovaţi să suporte, pe 
nedrept, rigorile legii procesuale penale. Întotdeauna cel nevinovat trebuie să aibă 
posibilitatea ripostei, a dovedirii acestui fapt, astfel încât privarea de libertate să nu 
fie dispusă în mod arbitrar. 

Normele procedurale trebuie să asigure, prin instituțiile care le compun, protecţia 
împotriva abuzurilor, să garanteze libertatea individului, exercițiul dreptului la apărare 
şi să elimine posibilitatea comiterii unor abuzuri, în niciun caz interesul societății 
neputând justifica încălcarea interesului individual. 


Secţiunea a 2-a. Legătura dreptului procesual penal cu alte ramuri 
de drept 


14. Legătura cu dreptul constituțional. Este firească legătura între dreptul procesual 
penal și celelalte ramuri de drept. Ea este impusă de faptul că dreptul este un sistem 
unitar, iar, în funcţie de domeniul de reglementare, mai mult sau mai puţin apropiat 
de cel al dreptului procesual penal, și această legătură poate fi mai pronunţată. 

Raportul dintre dreptul constituțional și celelalte ramuri de drept este influenţat 
de supremaţia Constituţiei, în conținutul căreia intră valori politice și juridice care 
determină poziția sa față de toată legislația". 

Există o strânsă legătură între dreptul procesual penal și dreptul constituțional, 
determinată de faptul că prevederile constituționale cuprind reglementări ce ţin de 
domeniul de reglementare al dreptului procesual penal. În primul rând, Constituţia are 


“ Montesquieu afirma că soarta legii penale depinde în mare măsură de procedură, să se 
cerceteze pricina tuturor neorânduielilor și se va vedea că ea provine din nepedepsirea 
infracțiunilor, iar nu din moderaţia pedepselor. Afirmația referitoare la nepedepsire 
vizează slaba organizare a autorităţilor și a procedurii penale. A se vedea |. TANOVICEANU, 
op. cit., p.4. 

2) Francesco Carrara califica procedura penală drept forma de apărare a celor cinstiți — 
|. TANOVICEANU, op. cit., p. 7. 

BI J, PRADEL, op. cit., p. 13-14. 

“l GH. IANCU, Drept constituțional și instituții politice, Ed. Lumina Lex, București, 2004, 
p. 40. Una dintre consecințele juridice ale supremației Constituției vizează celelalte ramuri 
de drept, constând în conformarea cu dispozițiile constituționale. Totodată, garanţiile 
juridice ale supremaţiei Constituţiei asigură respectarea întregului drept. 

prevederi ce consacră principii fundamentale ale dreptului procesual penal: principiul 
egalității (art. 16), principiul prezumtției de nevinovăție [art. 23 alin. (11)], principiul 
dreptului la apărare (art. 24). Constituţia cuprinde reglementări privind instituţii care ţin 
de obiectul de studiu al dreptului procesual penal, de exemplu, percheziţia, arestarea 
preventivă!il. De asemenea, Constituţia consacră Capitolul VI din Titlul III autorităţii 
judecătorești, cu secțiuni distincte pentru instanţele judecătorești, Ministerul Public 
și Consiliul Superior al Magistraturii. 


„45. Legătura cu dreptul penal. Între dreptul procesual penal şi dreptul penal este 
o legătură indisolubilă, dată de faptul că drepturile și obligaţiile subiecţilor din cadrul 
raportului juridic penal se realizează numai prin intermediul raporturilor procesuale 
penale. Din acest punct de vedere, este îndreptățită afirmaţia că dreptul procesual 
penal este dreptul penal în acţiune, ceea ce justifică și mai mult interdependenţa dintre 
acesteatl. De altfel, dreptul procesual penal fără dreptul penal ar fi lipsit de conţinut, 
întrucât dreptul penal stabilește faptele ce sunt considerate infracțiuni și sancţiunile 
penale ce se aplică celor care sunt trași la răspundere penală!?. 

Se poate afirma că între cele două ramuri de drept există o legătură organică și 
funcțională, întrucât privește normele care reglementează, pe de o parte, dreptul 
statului de a-i pedepsi pe infractori, iar, pe de altă parte, mijlocul prin care se realizează 
acest drept. Dreptul penal fără dreptul procesual penal ar fi ineficient, iar dreptul 
procesual penal fără dreptul penal nu ar avea raţiunea de a exista". 


16. Legătura cu dreptul procesual civil. Legătura dintre dreptul procesual penal și 
dreptul procesual civil este determinată de natura comună a activităţilor reglementate 
în cursul judecății, fie că este una penală sau civilă. Pornind de la această constatare, 
punctele comune nu constau numai în reglementarea unor instituţii?!, dar și în materia 
principiilor fundamentalel..- 

Există o unitate organizatorică, organele judiciare implicate în rezolvarea conflictelor 
de natură diferită, penală și civilă, fac parte din același sistem, reprezentând autoritatea 
judiciară, fiind schimbate doar regulile celor două jurisdicții, penală și civilă. Dacă în 


0 Art. 23 din Constituţie nu oferă numai o tratare cu caracter general a instituţiei arestării 
preventive, ci prevede temeiul acesteia, durata, organul care poate lua această măsură etc. 
Potrivit interpretării date de Curtea Constituţională prin Decizia nr. 740 din 3 noiembrie 
2015 (M. Of. nr. 927 din 15 decembrie 2015), având în vedere că măsura arestului la 
domiciliu a fost reglementată, prin dispozițiile actualului Cod de procedură penală, la o 
dată ulterioară revizuirii Constituţiei și la data revizuirii Legii fundamentale singura măsură 
preventivă privativă de libertate, în afara reţinerii, era arestarea preventivă, dispoziţiile 
art. 23 din Constituţie, care fac referire doar la arestarea preventivă, vizează toate măsurile 
preventive privative de libertate prevăzute de normele procesuale penale în vigoare. 

2) N. VOLONCIU, op. cit., vol. |, p. 31. 

BI G. STEFANI, G. LEVASSEUR, B. BOULOC, op. cit., p. 4-5. 

(4! GR. THEODORU, op. cit., p. 20. | 

5 De exemplu, regulile privind publicitatea ezite de judecată, contradictorialitatea, 
nemijlocirea sunt proprii ambelor reglementări, atât în materie penală, cât și civilă. 

(SI Principii precum aflarea adevărului, al legalităţii au aplicaţii aproape identice în procesul 
penal și în cel civil. 

procesul civil părţile care au încheiat convenţii, în caz de neînțelegere, apelează la 
un arbitru pentru a le rezolva conflictul, în cauzele penale, dimpotrivă, intervenţia 
magistratului este obligatorie, înțelegerile nefiind de regulă posibile. 


17. Legătura cu dreptul civil și dreptul familiei. Există o legătură și între dreptul 
procesual penal și dreptul civil. Deoarece unele infracțiuni, ca urmare a săvârșirii lor, 
produc și prejudicii, legiuitorul oferă posibilitatea exercitării acțiunii civile și deci a 
dezdăunării persoanei vătămate în procesul penal. Acest fapt duce la o interdependenţă 
între acțiunea penală și acţiunea civilă. | 

Legătura dintre dreptul procesual penal și dreptul familiei este determinată de 
necesitatea aplicării unor instituţii din dreptul familiei pe parcursul soluționării cauzelor 
penale (de exemplu, la soluționarea cauzelor cu infractori minori sau la luarea măsurilor 
de ocrotire). 


18. Legătura cu dreptul internaţional public. Legătura cu dreptul internaţional ' 
public este determinată de necesitatea aplicării și interpretării unor norme ale acestei 
ramuri de drept, care au incidenţă în domeniul de aplicare al dreptului procesual 
penal. Format din relaţiile internaţionale ca un drept interstatal, dreptul internaţional 
public a apărut și s-a dezvoltat pe baza acordului de voinţă al statelor, exprimat în 
forme juridice (convenții, tratate, acorduri etc.), ajungând în prezent să se refere și 
la activități desfășurate în procesul penal. Importanţa și amploarea acestor situaţii 
au impus prevederea în Constituţie a faptului că statul se obligă să îndeplinească 
întocmai și cu bună-credință obligaţiile ce îi revin din tratatele la care este parte", 


* Secțiunea a 3-a. Norme, fapte și raporturi juridice procesuale penale 
81. Normele de procedură penală 


19. Obiect și scop. Normele juridice procesuale penale au ca obiect de reglementare 
desfășurarea procesului penal și a procedurilor judiciare efectuate în legătură cu o 


0 Potrivit art. 11 din Constituţia revizuită, statul român se obligă să îndeplinească întocmai 
și cu bună-credinţă obligaţiile ce îi revin din tratatele la care este parte. De asemenea, 
conform art. 20 alin. (2) din Constituţie, dacă există neconcordanţe între pactele și tratatele 
privitoare la drepturile fundamentale ale omului la care România este parte și legile interne, 
au prioritate reglementările internaţionale, cu excepţia cazului în care Constituţia sau 
legile interne conţin dispoziţii mai favorabile. Prioritatea reglementărilor internaţionale 
se limitează doar la domeniul drepturilor și libertăţilor fundamentale și operează doar 
cu privire la legislaţia internă, fără a aduce atingere principiului supremaţiei Constituţiei; 
în acest sens, |. MURARU, E.S. TĂNĂSESCU, Drept constituțional și instituţii politice, vol. |, 
ed. a 11-a, Ed. All Beck, București, 2003, p. 30. 

La nivelul Uniunii Europene, Tratatul de la Lisabona, intrat în vigoare la 1 decembrie 2009, aduce 
unele precizări privind funcţionarea Uniunii Europene, iar în Tratatul privind funcționarea 
Uniunii Europene (J.O. C 202 din 7 iunie 2016) este reglementată cooperarea în materie 
penală. Potrivit acestor dispoziţii, Parlamentul European și Consiliul au competenţa de a 
adopta măsuri privind instituirea unor norme și proceduri care să asigure recunoașterea, 
în întreaga Uniune, a tuturor categoriilor de hotărâri și decizii judiciare (art. 82-86 TFUE). 


22. Drept procesual penal. Partea generală 
cauză penală. Potrivit art: 1 alin. (1) CPP, ele reglementează desfăşurarea procesului 
penal și a altor proceduri judiciare în legătură cu o cauză penală. 

Scopul acestor norme este asigurarea exercitării eficiente a atribuţiilor organelor 
judiciare, cu garantarea drepturilor părţilor și ale celorlalţi participanţi în procesul penal, 
astfel încât să fie respectate prevederile Constituţiei, ale tratatelor constitutive ale 
Uniunii Europene, ale celorlalte reglementări ale Uniunii Europene în materie procesuală 
penală, precum și ale pactelor și tratatelor privitoare la drepturile fundamentale ale 
omului la care România este parte [art. 1 alin. (2) CPP]. 

Comparativ cu normele de drept penal substanţial, normele procesuale penale 
constau în reguli de conduită cu caracter particular, care se adresează numai celor 


implicaţi în desfășurarea procesului penal sau a proce dunio cigdiciarei în legătură cu 
cauza penală. 


20. Sistemul normelor de drept procesual penal. NoNe care, prin obiectul sau 
scopul lor, aparțin dreptului procesual penal alcătuiesc un sistem. Ele compun un 
ansamblu de reglementări care au același obiect, același scop și sunt guvernate de 
aceleași principii, iar cele care nu corespund acestor cerințe pot fi excluse sau interpretate 
adecvat prin aplicarea unor instituţii cu această funcţie judiciară!!!. Totodată, între 
aceste norme care reglementează diferite instituții procesuale penale există legături 
specifice, astfel încât în totalitatea lor sunt percepute ca un ansamblu articulat, sub 
forma unui întreg. | 

Cu toate că normele de drept procesual penal aparţin sistemului juridic normativ, 
se deosebesc de celelalte norme juridice prin specificul relaţiilor sociale pe care le 
reglementează — cele constituite în cadrul activităţii de înfăptuire a justiţiei penale —, 
cât și prin finalitatea acestora de a asigura tragerea la răspundere penală numai a 
persoanelor. vinovate de săvârșirea infracţiunii și în niciun caz nu trebuie să se ajungă 
la pedepsirea unei persoane nevinovate. 

Majoritatea normelor aparținând dreptului procesual penal sunt cuprinse într-un 
cod, ce constituie o culegere de reguli juridice referitoare la funcţionarea organelor 
judiciare în desfășurarea procesului penal și la exercițiul drepturilor persoanelor implicate 
în soluționarea conflictului de drept penal. Codul de procedură penală este o lege 
organică, adoptată în conformitate cu dispoziţiile art. 73 alin. (3) lit. 1) din Constituţie. 

Particularități există și în ceea ce privește structural?! normei de drept procesual 
penal: dispoziția acesteia cuprinde obligaţiile și drepturile participanţilor la proces 
(organe judiciare, părți, subiecți procesuali principali, alte persoane), iar sancţiunea 
intervine în diferite modalități în cazul încălcării normei procesuale. Sancţiunile 
procesuale penale vizează valabilitatea actelor și a măsurilor dispuse cu încălcarea 


4! Înalta Curte de Casaţie și Justiție oferă prin recursul în interesul legii o interpretare unitară 
normelor de procedură penală, iar Curtea Constituțională poate declara neconstituţionale 
dispoziţii din Codul de procedură penală. 

2 Referitor la structura normei juridice, pentru detalii, a se vedea N. POPA, Teoria generală 
a dreptului, Ed. Actami, București, 1994, p. 152-158. 

legii, efectul acestora fiind înlăturat prin constatarea nulității!!!. În cazul exercitării 
drepturilor procesuale în alte termene decât cele impuse de normele procesuale, 
sancţiunea aplicabilă este decăderea!?!. În cazul administrării probelor în alte condiţii 
decât cele prevăzute de lege, sancţiunea este excluderea. Pe lângă aceste sancţiuni 
specifice domeniului procesual penal, pot fi aplicate și altele, care nu vizează însă 
valabilitatea actelor încheiate, ci conduita unor persoane. Astfel, poate fi aplicată 
amenda judiciară!?!, iar dacă încălcarea normei procesuale penale constituie infracțiune, 
poate fi aplicată și o sancţiune penală. 


21. Clasificare 

21.1. Norme de organizare, norme de competență și norme de procedură. Un 
prim criteriu de clasificare a normelor de drept procesual penal îl constituie obiectul 
reglementării lor, în funcţie de care distingem norme de organizare, de competenţă și 
de procedură, Această clasificare este sugerată prin reglementarea constituțională 
care, în art. 73 alin. (3) lit. 1), se referă la organizarea și funcționarea instanţelor 
judecătorești și a Ministerului Public, iar în art. 126 alin. (2), la competenţa instanţelor 
judecătorești. 

Normele de organizare reglementează modalitatea înființării organelor judiciare, 
regulile de funcționare și atribuţiile acestora. În aceste norme sunt precizate instanțele 
judecătorești, parchetele, cât și problemele referitoare la statutul judecătorilor și al 
procurorilor, cariera lor, compunerea și constituirea completurilor de judecată, cazuri 
de incompatibilitate, abţinere, recuzare etc. 

Majoritatea normelor din această categorie sunt cuprinse în Legea nr. 303/2004 
privind statutul judecătorilor și procurorilor"! și în Legea nr. 304/2004 privind organizarea 
judiciară!S. Norme de organizare sunt cuprinse însă și în Codul de procedură penală: 
în dispoziţiile art. 64-70 sunt reglementate incompatibilitatea, abținerea și recuzarea, 
iar în capitolul referitor la competenţă sunt dispoziţii privind structura instanţelor 
judecătorești. De altfel, în calificarea unor norme ca fiind de organizare, de competență 
sau de procedură propriu-zisă, nu trebuie să ne conducem numai după titlul legii în 


H Potrivit art. 282 CPP, încălcările oricăror dispoziţii legale în afara celor prevăzute la 
art. 281 determină nulitatea actului atunci când prin nerespectarea cerinţei legale s-a 
adus o vătămare drepturilor părţilor ori ale subiecților procesuali principali, care nu poate 
fi înlăturată altfel decât prin desfiinţarea actului. 

2) Conform art. 268 alin. (1) CPP, când pentru exercitarea unui drept procesual legea prevede 
un anumit termen, nerespectarea acestuia atrage decăderea din exercițiul dreptului și 
nulitatea actului făcut peste termen. 

BI Amenda judiciară poate fi aplicată în cazul constatării unei abateri judiciare, în condiţiile 
prevăzute de art. 283 CPP. . 

“În acestsens, |. STOENESCU, S. ZILBERSTEIN, Drept procesual civil, Ed. Didactică și Pedagogică, 
București, 1977, p. 66; V.M. CIOBANU, op. cit., vol. |, p. 168; V. NEAGU, D. RADU, Drept 
procesual penal, Ed. Didactică și Pedagogică, București, p. 17; GR. THEODORU, op. cit., p. 35; 
M. TĂBÂRCĂ, Drept procesual civil, vol. |, Ed. Universul Juridic, București, 2005, p. 11-14. - 
5] Republicată în M. Of. nr. 826 din 13 septembrie 2005. 

tl Republicată în M. Of. nr. 827 din 13 septembrie 2005. 

care sunt cuprinse acele norme, ci trebuie să ţinem seama de conţinutul lor, respectiv 
de criteriul obiectului de reglementarel!. | 
= Normele de competenţă stabilesc care dintre organele judiciare este abilitat să 
soluţioneze o cauză penală, după anumite criterii: calitatea celui ce a săvârșit fapta 
prevăzută de legea penală, infracțiunea săvârșită, locul unde își desfășoară activitatea 
organul judiciar. Așadar, normele de competenţă stabilesc care sunt categoriile de 
cauze soluționate de organe judiciare de grad diferit și care sunt regulile de repartizare 
a cauzelor între organele judiciare de același grad. 

Normele de procedură propriu-zisă cuprind regulile după care se desfășoară urmărirea 
penală, procedura în camera preliminară, judecata și punerea în executare a hotărârii 
judecătorești de către organele judiciare, cu participarea părţilor, a subiecţilor procesuali 
principali și a altor persoane prezente în proces. Majoritatea normelor de procedură 
propriu-zisă sunt cuprinse în Codul de procedură penală. 
~ Această clasificare nu conduce la concluzia că există trei categorii distincte de 
acte normative care cuprind norme doar de un anumit fel; în realitate, ele există de 
cele mai multe ori în cadrul aceluiași act normativ. De exemplu, legile de organizare 
judiciară, cât și Codul de procedură penală cuprind norme de organizare, dar și de 
competenţă și de procedură propriu-zisă. Calificarea unor norme ca fiind de organizare, 
de competenţă sau de procedură propriu-zisă nu trebuie stabilită după titulatura 
legii în care acestea se află, este necesară examinarea conţinutului lor în funcţie de 
criteriul care le departajează, și anume obiectul reglementării. 

Clasificarea normelor de drept procesual penal nu prezintă interes numai din punct 
de vedere teoretic, ci are și consecințe practice deosebite!”. 

21.2. Norme imperative și norme dispozitive. Un alt criteriu de clasificare a normelor 
de drept procesual penal îl constituie puterea juridică!?!, forţa prin care acestea se 
impun, cât și sancţiunea pe care o presupun, distingându-se norme imperative și norme 
dispozitive. Aceste norme stabilesc onerativ sau prohibitiv o conduită univocă și strict 
determinată, de la care subiectul procesual nu se poate abate decât asumându-și 
riscul prevăzut de lege. 

În cazul normelor imperative, se disting cele absolut imperative (oneroase sau 
prohibitive), care conţin o dispoziție de ordine publică, iar încălcarea lor impune 


(1] |. STOENESCU, S. ZILBERSTEIN, Drept procesual civil. Teoria generală. Judecata în primă 
instanță. Hotărârea, Ed. Didactică și Pedagogică, București, 1983, p. 68. 

[2] Calificarea unei norme ca fiind de organizare sau de competenţă, în cazul încălcării 
ei, poate atrage un cadru sancţionator diferit. De exemplu, nerespectarea dispoziţiilor 
privind competenţa instanţei superioare ierarhic impune aplicarea nulității absolute, iar 
nesocotirea cazurilor de incompatibilitate atrage aplicarea nulităţii relative. Pentru detalii, a 
se vedea și V.M. CIOBANU, Interesul practic al clasificării legilor de procedură civilă în funcţie 
de obiectul lor de reglementare, în R.R.D. nr. 4/1983, p. 33-38. Clasificarea normelor de 
drept procesual penal în funcţie de obiectul lor de reglementare piezinta importanță și 
în cazul existenței unui conflict în timp al acestora. 

B] GR. THEODORU, op. cit., p. 34-35. | 

1 Noţiunea de ordine publică nu are un conţinut bine definit, de multe ori are caracter 
variabil, relativ, fiind stabilit chiar conjunctural. Acesta este motivul care face deseori 

întotdeauna aplicarea sancţiunii procesuale a nulității sau decăderii, și cele relativ 
imperative, care nu se aplică decât dacă încălcarea lor a adus o atingere garanţiilor 
ce asigură o soluţionare justă a cauzei, iar vătămarea nu poate fi înlăturată altfel. 

Normele dispozitive sau permisive, în cazul încălcării lor, nu atrag sancţiunea 
procesuală a nulității sau decăderea. Nerespectarea lor poate atrage aplicarea unei 
amenzi judiciare, a unei sancțiuni disciplinare, care impun, în final, corijarea conduitei 
celui care a nerespectat norma respectivă. 

21.3. Norme generale și norme speciale. În funcţie de sfera lor de aplicare, normele 
de drept procesual penal se clasifică în generale și speciale", 

Normele generale sau normele de drept comun se aplică întotdeauna, în toate 
cazurile, orice excepție sau derogare urmând să fie marcată în mod expres. De regulă, 
aceste norme sunt cuprinse în Codul de procedură penală. 

Normele speciale se aplică, prin derogare, numai anumitor cauze sau situaţii 
speciale. Astfel de norme sunt cuprinse în Codul de procedură penală, de exemplu, în 
cauzele cu infractori minori (art. 504-520 CPP), cât și în legi speciale (de exemplu, Legea 
nr. 78/2000 pentru prevenirea, descoperirea și sancţionarea faptelor de corupție!3]). 

Importanţa acestei clasificări constă în rezolvarea situațiilor cunoscute sub denumirea 
de concurs de legit": cele două categorii de norme care reglementează aceleași cauze 
sau situații pot coexista, având deci ambele putere de aplicare. 

Regulile rezolvării acestor situații sunt următoarele: 

— în concurs cu norma generală, norma specială se va aplica cu prioritate. În cazul 
concursului de norme, cele'speciale se aplică tuturor cauzelor pe care le prevăd, prin 

derogare de la norma generală; 

— normele speciale se completează cu norma generală pentru toate aspectele 
pentru care norma specială nu face nicio derogare. Așadar, dacă norma specială tace 
și nu reglementează un anumit aspect, ea se completează, î în măsura necesară, cu + 
norma generală. Este firească această rezolvare, deoarece, de principiu, norma specială 
derogă numai sub unele aspecte de la dreptul comun. Prin caracterul special, cum 

dificilă delimitarea normelor în imperative și dispozitive. Caracterul normei este stabilit 


prin desprinderea scopului pentru care a fost adoptată aceasta, ocrotirea unui interes 
general sau a unor interese care au mai mult caracter personal. inexistența unor criterii 
poate fi suplinită, atunci când legiuitorul nu a calificat norma prin actul normativ respectiv, 
de anumite reguli, stabilite în timp. De exemplu, normele de organizare judiciară sunt, în 
principiu, de interes general, la fel cele privind competenţa, termenele privind exercitarea 
căilor de atac etc. 

(1) |. STOENESCU, S: ZILBERSTEIN, op. cit., p. 67-68; GR. THEODORU, op. cit., p. 35-36; N. VOLONCIU, 
op. cit., vol. |, p. 37. 

21 Normele speciale derogă de la cele generale şi sunt de strictă și imediată aplicare și nu 
pot fi aplicate prin analogie — Trib. Suprem, dec. nr. 1835/1972, în C.D. 1972, p. 270. În 
acest sens, și V.M. CIOBANU, op. cit., p. 171. 

BI M. Of. nr. 219 din 18 mai 2000. 

“1V, PĂTULEA, Raportul dintre normele juridice generale și cele sdel/ayi în Dreptul nr. 1/1991, 
p. 8-18; M. TĂBÂRCĂ, Corelaţia dintre norma generală și norma specială în domeniul 
competenţei materiale a instanţelor judecătorești, privind acordarea personalităţii juridice 
asociaţiilor și fundațiilor fără scop lucrativ, în Dreptul nr. 3/1997, p. 34-37. 

este de altfel și denumită, norma specială reglementează numai în măsura în care 
se dorește să se deroge de la dreptul comun, în rest fiind aplicabilă norma generală; 

— norma specială are prioritate faţă de norma generală, chiar dacă aceasta este 
posterioară celei speciale, dacă, bineînțeles, norma generală nu a dispus expres 
abrogarea celei speciale. Așadar, o nouă normă generală nu poate, fără o dispoziţie 
expresă a legiuitorului, să aducă atingere reglementării speciale, aceasta din urmă, 
fără o asemenea precizare, fiind considerată pentru viitor în vigoare. Logica celor 
arătate impune și precizarea că norma specială nouă derogă întotdeauna de la norma 
generală și de la cea specială anterioară. 


$2. Faptele juridice procesuale penale 


22. Noţiune. Norma juridică are caracter general și impersonal. Prin aceste trăsături 
se deosebește de actul individual care, prin natura sa, este concret și personal. Așadar, 
norma, având în vedere numai situaţii ipotetice, nu creează raporturi juridice care 
au un caracter concret. 

Pe planul relaţiilor sociale, raporturile juridice procesuale penale, care au întotdeauna 
un caracter concret, apar numai dacă preexistă factori ce determină existenţa lor. Factorii 
ce determină intervenţia normelor procesuale penale sunt împrejurări de fapt care, 
în conformitate cu legea, dau naștere, modifică sau sting raporturi juridice procesuale 
penale. l 

În acest context, faptele juridice procesuale penale sunt definite ca împrejurări de 
fapt care, potrivit legii, dau naștere, modifică sau sting raporturi juridice procesuale 
penale sau chiar împiedică nașterea lor!?. 


23. Clasificare. După criteriul determinării lor (în funcţie de criteriul activităţii 
umane), faptele juridice procesuale penale sunt clasificate în acţiuni și evenimente. 

Acţiunile sunt fapte juridice dependente de voința omului. Ele reprezintă majoritatea 
faptelor juridice procesuale penale, începând de la comiterea infracţiunii și continuând 
cu activitățile procesuale desfășurate pentru soluționarea cauzei penale. Acţiunile pot 
fi licite sau ilicite. De exemplu, săvârșirea infracțiunii este fapt ilicit, care determină și 
apariţia raportului procesual principal. Majoritatea acţiunilor au însă caracter licit și 
constituie motivul apariției unor noi activităţi procesuale. De exemplu, constituirea 
de parte civilă are loc în urma manifestării de voinţă a persoanei îndreptăţite să 
solicite o despăgubire. Constituirea de parte responsabilă civilmente are, de asemenea, 
caracter licit. 

Evenimentele sunt fapte juridice care au loc independent de JRA omului. Pot 
constitui asemenea fapte starea de boalä sau chiar decesul suspectului ori inculpatului, 
cu repercusiuni în ceea ce privește soluționarea cauzei (starea de boală poate determina 
suspendarea urmăririi penale sau suspendarea judecății, iar decesul suspectului ori 


U N. POPA, op. cit., p. 146. Hegel caracteriza norma ca o determinare universală care 
trebuie aplicată în concret. 
t2) |. NEAGU, op. cit., p. 41. 

inculpatului clasarea urmăririi penale sau încetarea procesului penal, care au drept 
„consecinţă stingerea raporturilor procesuale penale). 

Analizând efectele pe care le produc, faptele juridice procesuale Jenae sunt 
constitutive, modificatoare, extinctive și impeditivelil, Faptele juridice procesuale 
penale constitutive generează raporturile juridice procesuale penale, de exemplu, 
sesizarea organelor de urmărire penală de către persoana vătămată sau constituirea 
de parte civilă ori de parte responsabilă civilmente. 

În alte situaţii, faptele juridice procesuale penale modifică raporturile procesuale 
penale. De exemplu, punerea în mișcare a acţiunii penale modifică raporturile procesuale 
penale în ceea ce privește subiectul acesteia, suspectul devenind inculpat, iar drepturile 
și obligaţiile sale au o altă consistenţă. 

Faptele juridice procesuale penale sunt extinctive dacă au ca efect stingerea rapor- 
turilor procesuale penale, de exemplu, retragerea plângerii prealabile sau împăcarea ori 
renunţarea la o cale de atac. În aceste cazuri, atitudinea titularului dreptului procesual 
duce la stingerea raportului procesual penal (parcursul procesului penal este stopat 
printr-o soluție dispusă de procuror sau de instanţă). | 

În alte cazuri, cu toate că sunt întrunite condițiile necesare, raporturile juridice 
procesuale penale nu apar din cauza existenţei unor obstacole cunoscute sub denumirea 
de fapte juridice impeditive!2!, de exemplu, dacă anterior declanșării procesului penal 
intervine decesul făptuitorului, apariţia raporturilor procesuale penale nu mai este 
posibilă. 


$3. Raporturile juridice procesuale penale 


24. Noţiune și elemente. Raporturile care apar în desfășurarea procesului penal 
sunt raporturi juridice procesuale penale. 

Elementele raportului juridic procesual penal sunt: subiecții, conținutul și obiectul. 

Subiecţii raporturilor juridice procesuale penale sunt persoanele fizice sau juridice 
care participă la soluționarea cauzelor penale, precum și diferite organe, cu un statut 
și o competenţă bine stabilite de lege. Au calitatea de subiecţi organele judiciare, care 
reprezintă statul în rezolvarea conflictului apărut în urma săvârșirii infracţiunii (subiecţi 
oficiali). De asemenea, au această calitate cel care a săvârșit infracţiunea, precum și 
alte persoane, cu drepturi și obligaţii în legătură cu exercitarea celor două acțiuni, 
penală și civilă. Acestea sunt: suspectul, inculpatul, persoana vătămată, partea civilă, 
partea responsabilă civilmente. În procesul penal sunt prezente și alte persoane, care 
nu auun interes în rezolvarea acţiunilor, însă sunt necesare soluționării cauzei (avocat, 
martor, expert, interpret etc.). 

Conţinutul raportului procesual penal îl reprezintă drepturile și obligațiile pe care 
le au potrivit legii și pe care le exercită subiecţii raporturilor procesuale penale. Astfel, 
în funcţie de datele concrete ale fiecărei cauze, organele judiciare, părţile, subiecţii 


N, VOLONCIU, op. cit., vol. |, p. 38, 39. 

2I L. BIRO, M. BASARAB, Curs de drept penal. Partea generală, Ed. Didactică și Pedagogică, 
București, 1963, p. 41; N. VOLONCIU, op. cit., vol. |, p. 39. 

8! D, PAvEL, Despre obiectul raportului de drept penal, în R.R.D. nr. 4/1974, p. 28-35. 

procesuali principali, precum și alte persoane ce participă la soluţionarea cauzei intervin, 
potrivit interesului și calității procesuale, în desfășurarea activităţilor procesuale”. 

Obiectul raporturilor juridice procesuale penale îl constituie stabilirea existenţei sau 
inexistenţei raporturilor juridice penale și determinarea conţinutului lor. În derularea 
raporturilor procesuale penale se urmărește stabilirea existenţei sau inexistenţei 
raportului penal și a conţinutului său, adică constatarea existenţei infracţiunii, a celui 
ce a săvârșit-o și a vinovăţiei acestuia. 


25. Forme. În procesul penal există o multitudine! de raporturi de drept procesual 
penal proprii acestui domeniu, determinate de obiectul sau subiecții acestora ori de 
faza procesuală în care se desfășoară. 

a) După obiectul sau importanţa lor, se delimitează: 

— raporturile juridice care apar între subiecţii activi și pasivi ai acţiunii penale și, 
eventual, ai acţiunii civile formează grupa raporturilor procesuale penale principale. În 
cadrul lor se distinge raportul procesual fundamental, existent între organele judiciare 
și suspect sau inculpat (sfera celorlalte raporturi principale este compusă, în măsura în 
care sunt prezente în proces persoana vătămată, partea civilă sau partea responsabilă 
civilmente, din raporturile dintre acestea și organele judiciare); 

— raporturile procesuale secundare apar pentru precizarea și rezolvarea raportului 
procesual principal (se nasc, de regulă, între organele judiciare și alte persoane prezente 
în proces: martori, experţi, interpreţi etc.). 

b) După subiecţii lor, raporturile de drept procesual penal se pot forma între organele 
judiciare și părţi sau alţi participanţi ori între diferitele organe judiciare, în cadrul 
realizării atribuţiilor acestora. 

Raporturile juridice procesuale se disting pentru fiecare fază în parte. Ca urmare 
a trecerii procesului într-o fază superioară prin dezînvestirea unor organe judiciare 
și învestirea altora, unele drepturi și obligații procesuale ale celor implicaţi în proces 
dispar și apar altele care pot genera raporturi noi. Totodată, se observă transformarea 
raporturilor procesuale penale de urmărire în cele proprii fazei judecății. 

Din precizările anterioare se impune concluzia că în procesul penal nu există o 
singură formă de raporturi procesuale penale, sunt forme multiple, care se influențează 
și se condiţionează reciproc. Cu toate că există o diversitate de raporturi procesuale 
penale, ele nu își pierd omogenitatea, constituind un sistem unitar într-o cauză penală 


i Legea procesuală penală prevede competențele organelor de urmărire penală și 
a instanţelor, iar pentru părți şi ceilalţi subiecţi procesuali drepturile și obligaţiile lor 
(posibilitatea de a dispune acte, măsuri procesuale, de a contesta luarea lor ori acceptarea 
efectelor acestora). 

2] N. VOLONCIU, op. cit., vol. |, p. 40; M. BASARAB, op. cit., p. 10. 

BI Transformările sunt marcate de faptul că organele de cercetare penală nu apar ca subiecți 
ai raporturilor procesuale formate în faza judecății. Totodată, deși procurorul este prezent 
în faza judecății ca subiect al raporturilor, conţinutul acestora este modificat: procurorul 
nu mai este cel care decide, apare instanţa de judecată cu atribuţii care imprimă caractere 
noi raporturilor procesuale penale. 


|. Noţiuni generale i 29 - 
n i 
concretă, datorită finalităţii lor comune: aflarea adevărului cu privire la existența 
faptei, a identității celui ce a săvârșit-o și a vinovăției acestuia!” 


„26. Trăsături. Pe lângă trăsăturile generale, proprii tuturor raporturilor juridicel?l, 
raporturile care apar și se derulează în cadrul procesului penal prezintă unele 
particularităţi, determinate de aspectele diferite privind structura, subiecţii, conţinutul, 
obiectul lor, Raporturile procesuale penale prezintă următoarele trăsături proprii: 

a) sunt raporturi juridice de autoritate, de putere". Autoritatea derivă din caracterul 
de putere pe care îl are raportul de drept penal material care stă la baza raportului de 
drept procesual penal! În final, în urma derulării procesului penal, se dorește, dacă 
este cazul, aplicarea legii penale, urmărindu-se sancţionarea persoanelor vinovate. 

Raportul de drept procesual penal constituie, de fapt, modalitatea definitivării, a 
concretizării raportului de drept penal, ca unul de conflict între societate și infractor. 
Tragerea la răspundere penală și sancţionarea celui vinovat constituie o manifestare 
a puterii și a autorităţii statului!®. Caracterul de autoritate se manifestă mai ales în 
cadrul raportului procesual penal fundamental dintre organele judiciare și suspect 
sau inculpat; 

b) iau naștere, de regulă, peste și în afara voinţei părţilor. În cele mai multe cazuri, 
raporturile procesuale apar la inițiativa organelor de stat, ca subiect dominant implicat 
în soluționarea cauzelor penale. De altfel, iniţiativa organelor statului la nașterea 
raporturilor procesuale penale este o consecinţă a concretizării principiului oficialităţii. 

„Astfel, potrivit art. 7 CPP, procurorul este obligat să pună în mișcare și să exercite 
acțiunea penală din oficiu dacă sunt îndeplinite condiţiile legii, ceea ce generează 
crearea de noi raporturi juridice, de regulă fără consimțământul participanţilor. Această 
trăsătură este proprie cu precădere raporturilor procesuale penale principale. 

În unele cazuri, intrarea în raporturile procesuale poate fi consecinţa iniţiativei 
altor participanţi și fără a fi impuse în mod unilateral, contrar voinţei lor. De exemplu, 
constituirea de parte civilă, introducerea plângerii prealabile, introducerea căilor de 
atac etc. 

În alte situaţii, nașterea raporturilor procesuale penale este condiționată de existența 
acordului de voinţă al subiecţilor procesuali, chiar dacă inițiativa aparține organelor 
judiciare. De exemplu, potrivit art. 109 alin. (3) CPP, pentru realizarea raporturilor 


0 M. BASARAB, op. cit., p. 10. 

2I N. POPA, op. cit., p. 278-285. | 

(2 TR. Pop, Drept procesual penal. Vol. II. Partea generală, Tipografia Naţională S.A., Cluj, 
1946, p. 21. Aspectele diferite în ceea ce privește conţinutul, subiectul şi obiectul reies 
din analiza elementelor care compun raporturile procesuale penale. 

41 GR. THEODORU, op. cit., p. 19. 

5 N, VOLONCIU, op. cit., vol. |, p. 42. 

(% Deosebit de alte raporturi juridice de autoritate — drept administrativ, drept financiar, 
drept constituțional —, cele procesuale penale se disting prin prezenţa autorității publice, 
și anume autoritatea judecătorească, ce realizează constrângerea prevăzută de legea 
penală. Distincția dintre raporturile procesuale penale și celelalte raporturi juridice are ca 
temei aceste trăsături proprii, specifice lor și care constituie argumente pentru considerarea 
dreptului procesual penal ca o ramură autonomă de drept. 

specifice ascultării suspectului sau inculpatului, nu este suficientă numai iniţiativa 
organului judiciar, trebuie să existe și acceptul acestuia; 

c) în majoritatea cazurilor, unul dintre subiecţi este un organ al statului. Având în 
vedere că săvârșirea infracțiunii generează, în contextul prevăzut de lege, o acţiune 
publică (acţiunea penală) ce presupune tragerea la răspundere penală a celui vinovat, 
prezenţa reprezentantului statului, ca subiect dominant în cadrul raporturilor create, 
este firească. Săvârșirea infracțiunii poate genera și exerciţiul unei alte acţiuni cu 
caracter privat (acţiunea civilă), persoana prejudiciată având posibilitatea solicitării 
reparării pagubei. Deosebit însă de acţiunea civilă, pornirea și exercitarea acțiunii 
penale sunt obligatorii, organele judiciare având obligaţia precisă în acest domeniul", 

În aceste condiţii, iniţiativa în exercitarea acţiunii publice aparţine statului (prin 
Ministerul Public), care devine subiect al raporturilor procesuale penale ce implică 
soluţionarea cauzei. În cadrul acestor raporturi, organele judiciare au o poziţie 
dominantă!” justificată de necesitatea aplicării legii penale. Aplicarea legii penale, 
care are ca finalitate, dacă este cazul, aplicarea unei sancţiuni, nu este o facultate 
pentru organele statului, realizarea atribuţiilor prevăzute de lege pentru aceste organe 
este, de fapt, o obligaţie care trebuie îndeplinităll. 

Nu întotdeauna organele statului sunt prezente ca subiecţi oficiali în raporturile 
desfășurate în procesul penal. Dacă aceste relații, care compun conţinutul raportului, 
nu au o natură juridică procesuală care presupune exercițiul acțiunii publice, prezenţa 
lor nu se impune (de exemplu, relaţiile dintre părți și avocat). 


i |. TANOVICEANU, op. cit., p. 17-18. 

2 N, VOLONCIU, op. cit., vol. |, p. 42. 

BI Ceea ce constituie un drept al organului judiciar reprezintă o obligație pentru cei ce 
își desfășoară activitatea în cadrul acestora. De exemplu, dacă sunt îndeplinite condiţiile 
prevăzute de lege, procurorul este obligat să pună în mișcare acțiunea penală, de asemenea, 
să dispună trimiterea în judecată. 


Capitolul al II-lea. Știința dreptului 
procesual penal 


Secţiunea 1. Noţiune, obiect și structură. Scop și metode de cercetare 


27. Noţiune și obiect. În doctrină există distincția între dreptul procesual penal, ca 
ramură de drept, și știința dreptului procesual penal!!!. Pe lângă sensul de ramură de 
drept, dreptul procesual penal are înțelesul de știință juridică. De altfel, ca orice ramură 
distinctă de drept, și dreptul procesual penal constituie obiect de studiu al unei științe a 
dreptului. Ca știință, dreptul procesual penal constituie un sistem de cunoștințe despre 
dreptul procesual penal și are ca obiect de studiu normele și raporturile procesuale 
penale, instituţiile reglementate de dreptul procesual penal, apariţia, evoluţia acestora 
în timp, corecta lor aplicare!?l. De altfel, existenţa unui domeniu propriu de cercetare 
conferă statutul de știință a dreptului procesual penal, alături de celelalte științe ale 
ramurilor sistemului de drept. 

Deosebit de dreptul procesual penal în sensul său de știință, ca ramură de drept, 
acesta are ca obiect de reglementare procesul penal. Având ca obiect de studiu raporturi 
determinate de fenomene cu. caracter social, știința dreptului procesual penal are 
caracter social!?!, evoluția în timp a lor conferind acestei științe și caracter istoric. 


28. Structură. Studiind normele procesuale penale, știința dreptului procesual 
penal prezintă structura Codului de procedură penală, care constituie principalul izvor 
al dreptului procesual penal: cuprinde o parte generală și una specială!“), 


U GR. THEODORU, op. cit., p.21; N. VOLONCIU, op. cit., vol. |, p. 46; |. NEAGU, op. cit., p. 42-43; 
M. BASARAB, op. cit., p. 25. l 

2I Modificările în planul legislativ de după 1989 au marcat esenţial și întinderea obiectului 
științei dreptului procesual penal. Pe lângă domeniul tradițional, ce îl constituie normele 
și raporturile procesuale penale, s-a adăugat o practică mult mai variată a organelor 
judiciare, determinată de modificări legislative esențiale și destul de frecvente. De 
asemenea, s-a adăugat și jurisprudenţa instituțiilor cu activitate judiciară în plan europeari 
în materia drepturilor omului (Curtea Europeană a Drepturilor Omului) și în dreptul 
Uniunii Europene (Curtea de Justiţie a Uniunii Europene). Domeniul concret de cercetare 
îl constituie, de exemplu, în prezent, aplicația unor instituții care generează practică 
judiciară neunitară. Deoarece studiile pe diferite teme ce ţin de obiectul științei dreptului 
procesual penal nu sunt sistematizate, din păcate, percepția existenței, dar și a efectului 
lor este destul de redusă. Considerăm că se impune coordonarea acestor demersuri, care 
pot avea și caracter instituțional, cu atât mai mult cu cât în prezent suntem în plin proces 
de punere în aplicare a noului Cod de procedură penală. 

811, NEAGU, op. cit., p. 42. 

“1 Această structură este comună majorităţii științelor dreptului și este determinată 
de conţinutul instituţiilor pe care le studiază (de exemplu, știința dreptului penal are o 
structură asemănătoare). Deși Codul de procedură penală din 1936 nu prezenta o divizare 
asemănătoare celui din 1968 și celui actual (în Partea generală și Partea specială), la 

Partea generală prezintă ca obiect de studiu principiile fundamentale ale organizării 
şi desfășurării activităţilor procesuale, cât și instituţiile aplicabile în întreaga desfășurare 
a procesului penal, în toate fazele acestuia: principiile de bază ale procesului penal, 
aplicarea în timp și în spaţiu a legii procesuale penale, acţiunile în procesul penal, 
competenţa, probele și mijloacele de probă, măsurile procesuale, actele procesuale 
și procedurale comune și altele. 

Partea specială studiază instituţiile care compun desfășurarea procesului penal, în 
cronologia și evoluţia indicate în Codul de procedură penală. Sunt examinate fazele şi 
etapele procesului penal în succesiunea prevăzută de reglementarea procesuală penală: 
urmărirea penală, camera preliminară, judecata, punerea în executare a hotărârilor 
judecătorești, precum și procedurile speciale. Sunt analizate instituțiile ce compun 
fiecare fază procesuală, cu implicaţiile pe care le au la soluționarea cauzelor penale 
în strânsă corelaţie cu dispoziţiile părţii generale. 

Instituțiile care compun partea generală își au aplicabilitatea în partea specială, 
impunându-se studiul corelat al celor două părţi, structura științei dreptului procesual 
penal, prezentată în această formă, având mai mult o justificare științifică, motivată de 
studiul didactic. În realitate, așa cum sugerează și noțiunea de proces, în desfășurarea 
concretă a acestuia în succesiunea prevăzută de lege, dispoziţiile procesuale penale 
se corelează, se condiționează, având fixat de către legiuitor același scop. 


29. Sarcini. Sarcinile concrete ale acestei științe sunt legate de obiectul său specific 
de studiu și de fenomenele care au aplicaţie în domeniu. În principal, acestea sunt: 

a) Studierea normelor de drept procesual penal în vigoare. Cercetarea impune o 
tratare completă, plecând de la condiţiile obiective care au generat adoptarea lor, 
explicarea, dacă este cazul, a completării sau modificării lor ori înlocuirii cu o altă 
reglementare. De asemenea, trebuie explicat conţinutul reglementării, pentru a fi 
însușit și aplicat în mod corect. În acest context, se motivează sau, dimpotrivă, se critică 
necesitatea noilor reglementări față de cele vechi, de condiţiile care au determinat 
apariția lor, pentru ca în final să se aprecieze justeţea lor. 

În sens contrar, se fac propuneri privind completarea, modificarea sau abrogarea 
normelor. Întregul proces de evaluare a legislaţiei procesuale penale în vigoare trebuie 
să ţină cont de interesul general, care dorește să fie o reacţie promptă și pe măsură 
împotriva fenomenului infracţional. 

b) Studiul practicii judiciare în aplicarea normelor de drept procesual penal. Prin 
aplicarea normelor procesuale de către organele judiciare se verifică, de fapt, principiile 
teoretice ale științei dreptului procesual penal, valabilitatea, corectitudinea lori, 
Totodată, studiul practicii judiciare oferă date, posibilităţi noi de reglementare, 


D/A E Ae oyana fii PE a my Marta icen ta or lenena Meet da e te AA 
nivelul doctrinei, al literaturii de specialitate, această separare exista, fiind determinată 
de conţinutul instituţiilor care compuneau Codul de procedură penală. 

( Practica este un criteriu principal de unificare a eficienţei normelor în realizarea scopului 
procesului penal. Dacă normele procesuale corespund necesităţilor practice, în cazurile 
concrete de urmărire penală, judecată și executare a hotărârilor, acestea îi vor viza numai 
pe cei vinovaţi, fără să existe posibilitatea ca o persoană nevinovată să fie condamnată. 


|. Noţiuni generale : E 
nedescoperite doar în urma unor abordări teoretice. Evaluate, rezultatele pot fi genera- 
lizate sau pot lua forma unor noi propuneri legislative. | | 
c) Studiul legislaţiei procesuale penale, al doctrinei din alte state, inclusiv a 
organismelor internaţionale. Întrucât redactarea codurilor noastre de procedură penală a 
avut ca surse și legislaţiile procesuale străine, este necesar a se studia evoluția instituțiilor 
comune, modul cum acestea au confirmat sau nu intenţiile legiuitorului!!l. Obiect 
de cercetare trebuie să fie atât legislaţiile procesuale penale cu tradiție, care oferă 
rezolvări și situaţii specifice legislaţiei noastre, cât și cele recente (mai ales din sud-estul 
Europei), mult asemănătoare situaţiei din ţara noastrăl2, | 


30. Metodele științei dreptului procesual penal. Având statut de cercetare științifică, 
studiul normelor de drept procesual penal se concretizează în elaborarea unor concepte 
fundamentale, principii, reguli de bază. Studiul normelor procesuale privind conţinutul | 
lor și modalitatea de aplicare în procesul penal nu are numai caracter particular, toate 
cunoștințele urmează a fi sistematizate, ierarhizate, generalizându-se elementele 
comune și stabilindu-se modul lor de acţiune în procesul penal. În urma unor astfel de 
studii, prin stabilirea elementelor comune se fixează principiile fundamentale proprii 
ansamblului de norme de drept procesual penal sau unele reguli proprii instituțiilor . 
procesuale penale, | . l | 

O cercetare științifică nu se desfășoară la întâmplare, justeţea acestor demersuri 
depinde în mare măsură de metoda de cercetare utilizată, concretizată în ansamblul 
teoriilor și noţiunilor folosite pentru explicarea fenomenului studiat!“ Pentru a realiza 
obiectivele fixate, știința dreptului procesual penal nu dispune de un sistem meto- 
dologic propriu, în acord cu caracteristicile problemelor care există în domeniul său 
de investigare. Specificul acestei științe nu constă în folosirea unor metode deosebite, 


© Codul de procedură penală adoptat în anul 2010 a fost redactat având ca sursă 
legislaţia procesuală penală străină, cât și acte normative adoptate pe plan european 
sau internaţional. În prezent, legătura cu instituțiile judiciare europene a generat obli- 
gația adaptării legislaţiei noastre, inclusiv a celei procesuale penale, la cea europeană, 
reglementarea majorităţii instituţiilor procesuale penale oferind astfel de exemple 
(Convenţia europeană a drepturilor omului a obligat la modificări legislative incluse în 
cuprinsul Constituţiei). | | D, 
21 Compararea legislației noastre cu legislația procesuală penală din sud-estul Europei 
trebuie să țină cont de asemănările existente până în 1989. Considerăm că pot fi luate 
drept surse în primul rând aceste legislații care se află, de asemenea, într-un proces de 
tranziție (în majoritatea cazurilor, și în aceste legislații au fost adoptate noi Coduri de 
procedură penală). Astfel, experienţa și rezolvările lor pot fi luate în calcul la adoptarea 
celor mai bune soluții în legislaţia noastră. 

5! Sunt principii fundamentale: aflarea adevărului, dreptul la apărare, prezumția de 
nevinovăție etc. Se stabilesc și principii proprii unor instituții, de exemplu, publicitatea 
ședințelor de judecată sau libera apreciere a probelor etc. 

“I M. VOINEA, Sociologia dreptului, Ed. Actami, București, 1994, p. 10. Metoda este drumul 
sau calea pe care o parcurge cercetătorul pentru a descoperi conținutul, proprietăţile și 
formele de manifestare proprii fenomenelor pe care le cercetează. În acest sens, T. PRUNĂ, 
Psihologie judiciară, Ed. Fundaţiei „Chemarea”, lași, 1994, p. 20. 

neîntâlnite în alte științe, ci în modalitatea particulară în care ele sunt utilizate în 
cercetarea fenomenului juridic procesual, Metodele aplicate trebuie să asigure însă 
studiul normelor de drept procesual penal, în legătura acestora cu condițiile concrete 
ale realităţii, în apariția, dezvoltarea și dispariţia lor. Totodată, studiul trebuie să permită 
identificarea motivaţiei social-politice a reglementării, pentru a fi stabilit interesul 
adoptării acestei corespondențe între reglementare și voinţa legiuitoruluil?l. 

În cercetarea normelor procesuale se folosesc procedee logice ale gândirii: analiza 
și sintezal?!, inducția și deducţia, care funcţionează adecvat necesităţilor impuse de 
studiul elementelor normelor de drept procesual penal. Aceste metode logice concrete 
sunt utilizate în cadrul cercetării, în special la interpretarea normelor procesuale în 
vigoare, pentru a pune de acord aplicarea lor cu voinţa legiuitorului. 

Metoda istorică face posibilă studierea fenomenului procesual din perspectiva 
evoluţiei lui în timp: condiţiile în care a fost adoptată norma procesuală, aplicarea 
ei, cu referire concretă la condiţiile social-politice care au generat apariţia și modul 
de aplicare. Studierea normei într-o anumită perioadă nu se poate dispensa de 
cunoașterea evoluţiei sale în perioadele anterioare, de cercetarea realităţilor sociale 
şi a transformărilor care au intervenit de-a lungul timpului; numai în acest mod există 
posibilitatea de a desprinde o concluzie riguros științifică. 

Metoda comparativă permite studierea normelor juridice procesuale în comparaţie 
cu alte norme din același sistem de drept și cu normele din legislația altor state!” Această 
tehnică de cercetare facilitează observaţia privind evoluția normelor cu același obiect 
de reglementare, având ca scop evitarea unor nereușite în aplicarea lor. | 

Iniţial, am precizat că știința dreptului procesual penal nu utilizează metode deosebite, 
neîntâlnite la alte științe, folosirea lor fiind însă una cu caracter specific. Totuși, având 
în vedere obiectul de cercetare, aceste metode tehnice dobândesc un intens caracter 
particular.. Particularitatea unei metode este de esenţă pragmatică și este impusă de 
adecvarea la obiect, de obiectivele ce se intenţionează a fi atinse. Aceasta este, în 
mod esențial, o condiţie de eficiență a unei metode. În acest context, este generat un 
particularism determinat obiectiv de realitatea supusă cercetării, care nu are caracter 
aleatoriu, gratuit. Abordând astfel problematica metodelor de cercetare în domeniul 
științei dreptului procesual penal, considerăm că denumirea de metode particulare 
este mult mai potrivită și, totodată, sugestivă, 


i N. VOLONCIU, op. cit., vol. |, p. 47. 

2I Cercetarea se impune a fi totală în ceea ce privește motivația reglementării, dar și 
efectele pe care urmează să le producă. De exemplu, referitor la estimarea valorii probante 
a mărturiei, se afirmă că trebuie să avem în vedere caracteristicile morale ale persoanei 
respective, atitudinea ei etc., dar și raporturile cu cauza și cu participanţii la proces 
(A. CIOPRAGA, Evaluarea probei testimoniale în procesul penal, Ed. Junimea, lași, 1979, p. 6). 
B Prin utilizarea acestei metode se urmăresc, de obicei, scopuri de ordin practic. 

"1 S, Popescu, Metoda comparativă în domeniul dreptului, în S.C.]. nr. 4/1970, p. 553-554. 

51 Metodele de cercetare, după amplificarea obiectului de studiu, au dobândit noi 
valențe impuse de rezolvările pe care trebuie să le identifice. După anul 1989, adecvarea 
ansamblului de norme procesuale penale mai ales la reglementările europene a necesitat 
studiul legislațiilor europene, al impactului lor asupra legislației noastre. De asemenea, 

Întrucât domeniul dreptului este de interes științific general, constituie obiect 
de studiu și pentru alte ramuri ale științelor sociale. Sociologia juridică, în sens de 
știință, are ca obiect de studiu fenomenul juridic, oferind date deosebit de importante 
cercetătorilor din domeniul dreptului, inclusiv celor în materie procesuală penală. De 
exemplu, analizele științifice care țin de domeniul sociologiei juridice suntvalorificate 
în domeniul dreptului la studiul instituţiilor principiilor fundamentale. Totodată, cât 
privește analiza realității juridice, ca realitate socială, unele suprapuneri tematice pot 
fi analizate în privinţa eficienţei normelor de drept procesual penali, 
Psihologia juridică, în sens de ştiinţă, oferă informaţii deosebite în domeniul analizei 
psihologice a comportamentului persoanelor implicate în actul de justiţie, cât și a 
fenomenului infracțional, ca abordare generală. | 


31. Autonomia științei dreptului procesual penal. Caracterul autonom al științei 
dreptului procesual penal derivă, în primul rând, din autonomia obiectului său de studiu: 
ansamblul normelor procesuale penale, care alcătuiesc o ramură de drept distinctă, 
dreptul procesual penal. Autonomia este susținută și de precizările anterioare privind 
utilizarea unei metodologii de cercetare particulare, comparativ cu cele ale altor științe. 

Fără a intra în alte detalii?! în prezent, autonomia științei dreptului procesual penal 
este de necontestat: abordarea sa este distinctă, sub denumirea de „drept procesual 
penal”, deosebit de celelalte științe, dedicate studiului altor ramuri de drept. Totodată, 
studiul acestei discipline este distinct, „personalitatea” materiei fiind mult accentuată 
de valenţele sale practice deosebite. Ca ramură distinctă, dreptul procesual penal 
este plasat într-un domeniu mai mare al dreptului, alături de dreptul penal (general 
și special), criminalistică, criminologie, penologie?!. 


multiplele modificări și completări ale Codului de procedură penală au generat obiect de 
studiu în domeniul științei dreptului procesual penal. Privind totuși critic aceste demersuri, 
apare în mod firesc întrebarea referitoare la eficienţa cercetărilor, în contextul contestării 
unor reglementări în materie procesuală penală. | 

0 N. POPA, |. MIHĂILESCU, M: EREMIA, Sociologie juridică, Ed. Universităţii din București, 
2000, p. 21-22... | 

2 Referitor la autonomia științei dreptului procesual penal au existat diferite abordări. 
Potrivit unei prime teorii, aceasta ar fi inclusă într-o categorie de drept global, în care 
se regăsesc toate normele procesuale: dreptul procesual penal, dreptul procesual civil, 
procedura administrativă, procedura fiscală și alte proceduri, care ar alcătui, toate, o 
ramură de drept. O altă teorie susținea existența unei ramuri a dreptului care acoperă 
întreaga activitate judiciară, denumită drept judiciar. Ambele teorii nu au rezistat în timp - 
argumentelor invocate împotriva lor. Pentru detalii, a se vedea A.ȘT. TULBURE, A.M. TATU, 
Tratat de drept procesual penal, Ed. All Beck, București, 2001, p. 18. 

BI V. DONGOROZ, apud GR. THEODORU, op. cit., p. 25. ; 

Secțiunea a 2-a. Legătura științei dreptului procesual penal « cu alte 
ştiinţe 


32. Precizări prealabile. Legătura cu teoria generală a dreptului. Caracterul autonom 
al științei dreptului procesual penal nu exclude legăturile cu alte științe juridicell. 
Conexiunile sunt necesare, impuse chiar de realizarea obiectului acestei științe. De 
exemplu, legătura și, implicit, studiul teoriei generale a dreptului sunt necesare, 
deoarece conceptele, instituţiile juridice proprii acestei discipline sunt aplicabile și 
în știința dreptului procesual penall2!. Studiul acestor instituții în materie procesuală 
penală este posibil în condiţiile utilizării cunoștințelor cu un caracter general pe care 
le oferă teoria generală a dreptului. Totodată, legătura dintre cele două științe există 
și în celălalt sens, rezultatele științei dreptului procesual penal constituind informaţii 
valoroase pentru amplificarea studiului în cadrul teoriei generale a dreptului, raportul 
dintre acestea fiind unul de la general la particular și invers. 

Legături impuse de necesităţile studiului dreptului procesual penal există și cu alte 
științe ale ramurilor dreptului: dreptul constituţional, dreptul civil, dreptul procesual 
civil, dreptul administrativ, dreptul familiei etc. Toate aceste discipline utilizează 
instituţii ce se regăsesc în domeniul dreptului și au caracter comuni. Asigurarea unei 
reglementări procesuale penale care să corespundă necesităţilor actuale ale rezolvării 
conflictului de drept penal impune legături cu discipline de dată relativ recentă, de 
exemplu, dreptul Uniunii Europene, dreptul european al drepturilor omului. Aceste 
discipline!“ descoperă valenţe noi instituţiilor de drept, amplificând conţinutul lor, 
oferind pentru ramurile de drept, inclusiv pentru dreptul procesual penal ca știință, 
domenii noi de reflecţie. 


33. Legătura cu știința dreptului penal. Legătura cea mai strânsă există între știința 
dreptului procesual penal și știința dreptului penal și este determinată de conexiunile 
dintre cele două ramuri de drept, care constituie obiectul lor de cercetare: dreptul 
procesual penal și dreptul penal. Dacă dreptul penal conţine norme ce reglementează 
dreptul statului de a-i pedepsi pe infractori, dreptul procesual penal reglementează 
modalitatea prin care se materializează acest drept"!. Cele două discipline folosesc 


1 GR. THEODORU, op: cit., p. 25. | 

2) Știința teoriei generale a dreptului oferă studii safe are la norma juridică, tehnica 
elaborării actelor normative, interpretarea normelor juridice, Ip Oh Și juridice, 
răspunderea juridică. 

BI Pentru toate disciplinele, instituţii ca instanţă, ze, fe de judecată, probe, mijloace 
de probă, asistenţă juridică, hotărâre judecătorească etc. constituie subiect de studiu, 
experienţa dintr-o ramură influențând abordările asemănătoare din alte ramuri ale dreptului. 
( Dreptul Uniunii Europene conţine referiri-la justiția europeană, procedura hotărârilor 
Curţii Europene de Justiţie, acţiunile ce pot fi introduse la instanţele comunitare. Pentru 
detalii, a se vedea T. ȘTEFAN, Introducere în dreptul comunitar, Ed. C.H. Beck, Bu stănesiih 
2006, p. 59-97. 

5! Normele cu caracter penal nu pot fi aplicate decât printr-un proces penal, activitățile 
care au ca rezultat aplicarea unei pedepse fiind reglementate de normele de drept 
procesual penal. Pe de altă parte, dreptul procesual penal, fără dreptul penal, este lipsit 

concepte, instituții comune, care operează însă distinct în domeniul lor de aplicare. De 
exemplu, începerea urmăririi penale, care coincide cu declanșarea procesului penal, nu 
poate fi dispusă dacă se constată existența unei împrejurări care, din punct de vedere 
penal, constituie o cauză justificativă. Referitor la conținutul unei hotărâri judecătorești, 
legea procesuală penală impune ca dispozitivul acesteia să corespundă prevederilor 
legii penale: dacă inculpatul este condamnat pentru comiterea unei infracţiuni, trebuie 
să se indice denumirea acesteia, textul de lege în care se încadrează etc. 

Unele instituţii constituie obiect de studiu al ambelor științe: legea penală cuprinde 
reglementări privind regimul juridic al minorilor, al plângerii prealabile, care au 
reglementări și în domeniul procesual penal. 


34. Legătura cu alte științe. Știința dreptului procesual penal utilizează și rezultatul 
cercetărilor unor științe care au legătură cu activitatea judiciară: criminalistica, crimi- 
nologia, medicina legală, psihologia judiciară, psihiatria judiciară, sociologia judiciară. 

Criminalistica este definită drept o știință cu caracter autonom și unitar, care 
însumează un ansamblu de cunoștințe despre metodele, mijloacele tehnice și procedeele 
tactice destinate descoperirii, cercetării infracțiunilor, cât și identificării persoanelor 
implicate în săvârșirea lor!l. Definirea în acest mod a criminalisticii corespunde 
necesităților realizării scopului procesului penal: constatarea la timp și în mod complet 
a faptelor care constituie infracțiuni. Aceste obiective pot fi materializate dacă sunt 
utilizate metode, tehnici adecvate, în consonanţă cu necesitățile de investigare", 
de lămurire a faptelor care au caracter penal. În realizarea activităţilor care compun 
procesul penal, chiar din momentul constatării comiterii infracţiunii, pot fi aplicate 
metode ce țin de domeniul criminalisticii: descoperirea unor urme, fotografierea, 
ridicarea unor amprente sau, ulterior, stabilirea ca fals a unui înscris, a unor bancnote 
ori identificarea unor persoane după diferite semnalmente. Examinarea după metodele 
criminalisticii a probelor descoperite oferă informaţii care, pe plan procesual penal, de 
cele mai multe ori, se transpun în mijloace de probă. Astfel, constatările medico-legale, 
tehnico-știinţifice, mai ales expertizele criminalistice oferă mijloace de probă cu o 
contribuție deosebită la soluţionarea cauzelor penale!“ 

Legătura cu criminologia este impusă chiar de obiectul de cercetare al acesteia: 
crima, criminalul, criminalitatea, dar și practica anticriminală. Fiind definită ca ansamblul 
cercetărilor cu caracter științific ce se ocupă, pe de o parte, cu studiul fenomenului 
criminal, urmărind cunoașterea lui complexă, și, pe de altă parte, cu evaluarea practicii 


de obiect, întrucât. infracțiunile care se dezbat în cursul unui proces sunt conţinute de 
dreptul penal. Aceste aspecte oferă legăturii dintre cele două discipline un caracter organic 
și funcţional. În acest sens, a se vedea GR. THEODORU, op. cit., p. 25. 

“! Conţinutul dispozitivului hotărârii judecătorești este prevăzut în art. 404 CPP. 

7) E. STANCU, Criminalistică, Ed. Didactică și Pedagogică, București, 1994, p. 16. 

BI Tehnicile, metodele și, inclusiv, utilizarea tehnologiei de ultimă oră fac posibilă descoperirea 
și cercetarea unor infracțiuni și în condiţiile în care modul săvârșirii acestora depășește . 
posibilitățile științei dreptului procesual penal. 

“I Pentru detalii, a se vedea E. MIHULEAC, Expertiza judiciară, Ed. Științifică, București, 1971, 
p. 138-145; V. DRAGOMIRESCU, Problematica și metodologia medico-legală, Ed. Medicală, 
București, 1980, p. 13-42. 

anticriminale, în scopul optimizării eil!!, criminologia oferă date concrete cu privire 
. la starea, structura fenomenului infracțional, la condiţiile care l-au favorizat, dar și 
la cele mai adecvate metode de combatere a acestuia!?l. Studiile oferite de știința 
criminologiei sunt utilizate la alcătuirea unor strategii privind combaterea criminalităţii 
și prin aplicarea celor mai adecvate proceduri, în înțelesul tehnic al noţiunii. 

Medicina legală, prin datele furnizate, oferă informaţii necesare soluționării cauzelor 
penale care au ca obiect un anumit gen de infracțiuni. De exemplu, în cazul infracțiunilor 
de violenţă, stabilirea cauzei leziunilor, care ulterior constituie conținutul unui raport de 
constatare medico-legală sau al unei expertize medico-legale, este necesară organelor 
judiciare. De asemenea, suspendarea urmăririi penale sau a judecării cauzelor penale 
este posibilă numai în prezenţa unor expertize medico-legale dispuse de organele 
judiciare, efectuate potrivit regulilor ce ţin de disciplina medicinii legale. 

Legătura cu psihologia judiciară este impusă de cercetările pe care această știință le 
oferă în domeniul analizei psihologice a actului infracțional, a problematicii mărturiei 
judiciare și a conduitei martorului în procesul penal. Studiile din acest domeniu 
oferă date privind, de exemplu, evaluarea declaraţiei martorului în procesul penal, 
motivaţia schimbării acesteia sau a mărturiei mincinoase. Deosebit de importante 
sunt criteriile privind verificarea veridicității declarației martorului (suspiciunea de a 
fi de rea-credinţă), care pot fi utilizate de organele judiciare în cauzele concrete aflate 
în curs de soluționare’! Cercetările în domeniul psihologiei judiciare oferă și date 
care pot fundamenta procedee tactice de ascultare a suspectului sau inculpatului, 
având ca scop obţinerea unor declarații complete și veridice, care să contribuie la 
aflarea adevărului. O tactică adecvată presupune adaptarea, pe cât posibil, a normelor 
procedurale la posibilitatea celui audiat și la poziţia sa faţă de obiectul cauzei". 

Psihiatria judiciară are o contribuţie deosebită în cazurile care necesită stabilirea 
existenţei responsabilităţii penale a infractorului, care pe plan juridic se rezumă la 
existenţa sau nu a discernământului. Evaluările efectuate potrivit conceptelor de 
natură psihiatrică dau conţinut expertizelor, care constituie procedeu probatoriu în 
procesul penal. În acest mod sunt stabilite starea psihică a autorului infracțiunii, 


1 V, CIOCLEI, Manual de criminologie, ed. a 3-a, Ed. All Beck, București, 2005, p. 48. 
(2) Se subliniază că, așa cum este definită, criminologia are o responsabilitate publică, de a. 
căuta să articuleze perspectivele și adevărurile condiției umane, în așa fel încât rezultatele, 
problemele studiate și consecinţele lor să devină mai vizibile (L. NEGRIER-DORMONT, în 
L. NEGRIER-DORMONT, C. VOICU, G. UNGUREANU, |. VINTILEANU, AL. BOROI, Introducere în 
criminologie aplicată, Ed. Universul Juridic, București, 2004, p. 9). 
BI În psihologia judiciară sunt indicate drept criterii de evaluare a declaraţiilor, ca mijloc 
"de probă, cel al sursei mărturiei, al poziției martorului în raport cu părțile din proces, 
criteriul condiţiei socio-morale și al interesului manifestat față de problematica probaţiunii; 
evaluând toate aceste criterii, organul judiciar poate structura o tactică a audierii într-o 
cauză concretă. Detalii în N. MITROFAN, V. ZDRENGHEA, T. BUTOI, Psihologie judiciară, Casa 
de editură „Șansa” SRL, București, 1992, p. 139-146. 
l Sunt cunoscute ca procedee tactice: ascultarea repetată, ascultarea sistematică, ascultarea 
încrucișată, folosirea întrebărilor de detaliu, folosirea probelor care dovedesc vinovăția etc. 

dacă conduita sa a fost determinată de o afecţiune psihică și în ce măsură, cât și 
reprezentarea acestuia cu privire la urmările faptelor sale!”. 

Cercetările oferite și de alte științe sunt utilizate în materie procesuală penală. De 
exemplu, sociologia judiciară, logica juridică oferă raționamente sau soluţii de altă 
natură decât cea penală, ce pot fundamenta propuneri de lege ferenda. 


© Potrivit art. 184 CPP, expertiza este obligatorie în cazul infracțiunilor comise de minorii cu 
vârsta între 14 și 16 ani, în cazul uciderii sau vătămării copilului nou-născut ori a fătului de 
către mamă, precum și atunci când organul de urmărire penală sau instanţa are o îndoială 
asupra discernământului suspectului ori inculpatului în momentul săvârșirii infracţiunii. 


TITLUL AL II-LEA. IZVOARELE 
DREPTULUI PROCESUAL PENAL 


Capitolul |. Noţiune 


35. Accepţiuni ale conceptului de „izvor de drept”. Esenţa și conținutul dreptului 
trebuie să își găsească modalităţi potrivite de exprimare", Acestea oferă posibilitatea 
de a fi cunoscut și, totodată, de a fi respectat și aplicat la cazuri concrete. În teoria 
dreptului și în științele juridice de ramură, asemenea modalități specifice de exprimare 
a conținutului dreptului poartă denumirea de izvoare sau surse ale dreptului. 

Normele procesuale penale trebuie să constituie modalități adecvate de exprimare 
care să asigure atât recunoașterea de către cei cărora lise adresează, cât și caracterul 
obligatoriu. Aceste caracteristici fac posibilă impunerea lor prin intermediul autorităților 
statului. 

Studiul dreptului procesual penal presupune în primul rând identificarea izvoarelor 
sale. Noţiunea de „izvor al dreptului” are două accepțţiuni: izvor de drept în sens 
material și izvor de drept în sens formal. 

Izvor în sens formal sunt legile care conţin dispoziţii de drept procesual penal sau 
dispoziții care pot avea aplicabilitate și în desfășurarea procesului penal. Normele 
de drept procesual penal pot fi localizate și în actele normative care au ca obiect 
de reglementare cooperarea judiciară internaţională în materie penală, convențiile, 
tratatele internaţionale privind drepturile omului! 

Izvoarele materiale (sau izvoarele reale) ale dreptului sunt modalităţi exterioare 
acestuia, care îl determină pe legiuitor să adopte reguli apărute din necesităţi practice. 
Dreptul este determinat de condițiile materiale ale societăţii (sociale, economice, 
culturale, ideologice etc.). Acestea reprezintă factorii ce generează conţinutul concret 
al dreptului pozitiv și care, pentru legiuitor, dobândesc valenţe de necesităţi sociale, 


ss 


1 N. POPA, op. cit., p. 182. 

2I V, DONGOROZ ȘI COLAB., op. cit., vol. V, p. 13. Reglementarea actelor procesuale are ca 
izvor doar legea sau alte acte normative cu putere de lege. Actele procedurale, mai ales în 
cazurile când sunt efectuate de organe extrajudiciare, pot avea ca izvor și alte acte normative 
(de exemplu, efectuarea referatului de evaluare, realizarea procedurii de citare etc.). 

BI Art. 548 CPP reglementează condițiile și modalităţile de realizare a asistenţei judiciare 
internaționale potrivit dreptului Uniunii Europene și convențiilor internaţionale în materie 
penală la care România este parte. Aceste condiții și modalități sunt detaliate în legea 
specială în materie — Legea nr. 302/2004 privind cooperarea judiciară internaţională în 
materie penală, republicată (M. Of. nr. 377 din 31 mai 2011). 

“I Centrul de gravitație al dezvoltării dreptului nu se află în legislaţie, nici în știința juridică, 
nici în jurisprudenţă, ci în societate, preciza E. EHRLICH, în' Principiile fundamentale ale 
sociologiei dreptului, în 1913. 

36. Izvoare juridice în sens formal. Principalul izvor formal îl constituie Codul de 
procedură penală. În prezent este în vigoare Codul de procedură penală din 2010, 
adoptat prin Legea nr. 135/2010, intrat în vigoare la 1 februarie 2014", 

Constituţia!” este un alt izvor al dreptului procesual penal. Legea fundamentală 
conţine dispoziţii privind drepturile omului și libertăţile cetățenești, care vor fi inter- 
pretate și aplicate în concordanţă cu Declaraţia Universală a Drepturilor Omului, cu 
pactele și celelalte tratate la care România este parte [art. 20 alin. (1) din Constituţie]. În 
concret, în art. 23 din Constituţie, intitulat „Libertatea individuală”, sunt cuprinse 
prevederi referitoare la percheziţie, reținere, arestare preventivăll, iar în cuprinsul 
art. 27 reglementări privind inviolabilitatea domiciliului. 

În cazul în care Guvernul este abilitat de Parlament să emită ordonanţe, dacă 
modifică norme de procedură penală, acestea pot constitui izvor de drept (legea de 
abilitare poate fi adoptată de Parlament conform art. 115 din Constituţie). 

Întrucât aplicarea art. 115 din Constituţie a generat divergențe privind posibilitatea 
modificării legilor organice prin ordonanţe, Curtea Constituţională a hotărât că ordonanța 
de urgenţă este o măsură de ordin constituțional care dă posibilitatea Guvernului să 
rezolve un caz excepţional, chiar într-un domeniu al legii organiceltl. | 

Modificarea art. 115 cu ocazia revizuirii Constituţiei a fost percepută ca una de 
concepție"! În noua redactare se restrânge posibilitatea emiterii ordonanţelor de 
urgențăii, fără a fi interzis însă domeniul legilor organice. 


"I Primul Cod de procedură penală a fost Codicele de instrucţie criminală din 2 decembrie 
1864, întocmit după Codul francez de instrucție criminală din 1808. Codul de procedură 
penală adoptat în 1936 și intrat în vigoare la 1 iunie 1937 a unificat legislația procesuală 
penală în România și a fost alcătuit din prevederile, apreciate ca actuale, ale codului 
anterior și dispoziții considerate ca avansate din legislația europeană (mai ales din legislația 
italiană, austriacă, maghiară). Următorul Cod de procedură penală a fost adoptat în 1968 
și a intrat în vigoare la 1 ianuarie 1969, fiind abrogat la 1 februarie 2014. 

2! Constituția României din 1991, revizuită și republicată în M. Of. nr. 767 din 31 octombrie 
2003. | 

BI Prin Decizia nr. 740 din 3 noiembrie 2015, Curtea Constituţională a arătat că, având în 
vedere că măsura arestului la domiciliu a fost reglementată, prin dispoziţiile actualului 
Cod de procedură penală, la o dată ulterioară revizuirii Constituţiei și că la data revizuirii 
Legii fundamentale singura măsură preventivă privativă de libertate, în afara reţinerii, era 
arestarea preventivă, dispoziţiile art. 23 din Constituţie, care fac referire doar la arestarea 
preventivă, vizează toate măsurile preventive privative de libertate prevăzute de normele 
procesuale penale în vigoare. 

 C.C.R., dec. nr. 34/1998 (M. Of. nr. 88 din 25 februarie 1998). 

BLM. CONSTANTINESCU, A. IORGOVAN, |. MURARU, E.S. TĂNĂSESCU, Constituţia României revi- 
zuită — comentarii și explicaţii, Ed. All Beck, București, 2004, p. 226. 

tl Potrivit art. 115 alin. (6) din Constituţie, ordonanţele de urgenţă nu pot fi adoptate 
în domeniul legilor constituționale, nu pot afecta regimul instituţiilor fundamentale ale 
statului, drepturile, libertăţile și îndatoririle prevăzute de Constituţie, drepturile electorale 
și nu pot viza măsuri de trecere silită a unor bunuri în proprietate publică. 

Codul penali! constituie izvor al dreptului procesual penal în măsura în care cuprinde 
prevederi cu conţinut procedural. De exemplu, lipsa plângerii prealabile, retragerea 
plângerii prealabile și împăcarea (art. 157-159 CP) sunt instituţii care au aplicabilitate 
şi în domeniul procesualtl. Efecte pe plan procesual penal pot produce și prevederile 
Titlului V din Codul penal — „Minoritatea”. 

Codul de procedură civilă!?! este izvor de drept procesual penal în măsura în 
care anumite aspecte procesuale care trebuie rezolvate în procesul penal nu au o 
reglementare în Codul de procedură penală, în schimb, sunt cuprinse în Codul de 
procedură civilă, iar aplicarea lor corespunzătoare nu ridică probleme principiale!l. În 
unele cazuri, chiar în Codul de procedură penală se face trimitere la dispoziţiile Codului 
de procedură civilă. De exemplu, potrivit art. 249 alin. (8) CPP, nu pot fi sechestrate 
bunuri care aparţin unei autorități sau instituţii publice ori unei alte persoane de drept 
_ public și nici bunurile exceptate de lege, o parte a acestor excepții fiind cuprinse în Codul 
de procedură civilă. Mai mult, în ceea ce privește executarea hotărârilor penale, în 
Codul de procedură penală se prevede că dispoziţiile privitoare la despăgubirile civile, 
cât și cele referitoare la cheltuielile judiciare cuvenite părţilor se execută potrivit legii 
civile (art. 581 CPP). Totodată, art. 2 CPC stabilește în alin. (1) că dispoziţiile Codului de 
procedură civilă alcătuiesc procedura de drept comun în materie civilă, iar în alin. (2) 
că prevederile sale sunt aplicabile și în materiile prevăzute de alte legi, în măsura în 
care acestea nu cuprind dispoziţii potrivnice. | 

Codul civil! poate constitui izvor al dreptului procesual penal dacă normele civile 
se aplică în procesul penal. Articolul 19 alin. (5) CPP prevede că repararea prejudiciului 
material și moral se face potrivit dispozițiilor legii civile. Conform art. 86 CPP, partea 
responsabilă civilmente este persoana care, potrivit legii civile, are obligația legală sau 
convenţională de a repara în întregime sau în parte, singură sau în solidar, prejudiciul 
cauzat prin infracţiune și care este chemată să răspundă în proces. Normele civile 
se aplică și în cazul stabilirii obligaţiei de restituire a cheltuielilor judiciare făcute de 
părţi în procesul penal, conform art. 276 CPP. În cazul în care în procesul penal se 
rezolvă anumite chestiuni prealabile, acestea se judecă potrivit regulilor privitoare la 
materia căreia aparțin aceste chestiuni (art. 52 CPP); evident, dacă aceste chestiuni 
prealabile sunt de natură civilă, regulile de rezolvare sunt cele cuprinse în Codul civil. 


W Codul penal adoptat prin Legea nr. 286/2009 (M. Of. nr. 510 din 24 iulie 2009), în vigoare 
de la 1 februarie 2014. La aceeași dată a fost abrogat Codul penal adoptat prin Legea 
nr. 15/1968, republicat în M. Of. nr. 65 din 16 aprilie 1997. 

2) Potrivit art. 16 alin. (1) lit. e) și g) CPP, lipsa plângerii prealabile, retragerea plângerii 
prealabile și împăcarea pot constitui cazuri în care punerea în mișcare a acțiunii penale 
sau exercitarea ei este împiedicată. 

BI Noul Cod de procedură civilă adoptat prin e nr. 134/2010, pi e (M. Of. nr. 247 
din 10 aprilie 2015), în vigoare de la 15 februarie 2013. 

“1 N. VOLONCIU, op. cit., vol. |, p. 56. 

5! În cuprinsul art. 727-729 CPC sunt indicate bunurile exceptate de la executarea silită. 
i Noul Cod civil adoptat prin Legea nr. 287/2009 (republicată în M. Of. nr. 505 din 15 iulie 
2011), în vigoare de la 1 octombrie 2011. 

Constituie izvor al dreptului procesual penal și legile de organizare judiciară, care, de 
regulă, cuprind dispoziţii cu caracter organizatoric, modul de constituire a completurilor 
de judecată, reguli de competenţă. De asemenea, legile de organizare și funcţionare a 
organelor judiciare conţin prevederi referitoare la statutul judecătorilor și al procurorilor, 
atribuţiile lor, aspecte care privesc cariera acestora, inclusiv situaţii de incompatibilitate, 
sancțiuni administrative. În prezent, actele normative care reglementează acest domeniu 
sunt Legea nr. 303/2004 privind statutul judecătorilor și procurorilor, republicată, și 
Legea nr. 304/2004 privind organizarea judiciară, republicată. 

Pot constitui izvor al dreptului procesual penal legile, dacă ele cuprind dispoziţii 
procesuale penale. De exemplu, Legea nr. 51/1995 pentru organizarea și exercitarea 
profesiei de avocat!!! conţine dispoziţii privind acordarea asistenței juridice în procesul 
penal. Includ dispoziții cu aplicaţie procesuală penală și Legea nr. 218/2002 privind 
organizarea și funcționarea Poliţiei Române!?, Legea nr. 302/2004 privind cooperarea 
judiciară internaţională în materie penală, republicată, Legea nr. 682/2002 privind 
protecția martorilori!, Legea nr. 78/2000 pentru prevenirea, descoperirea și sancţionarea 
faptelor de corupție! etc. 

Sistemul de drept românesc actual nu recunoaște caracterul de izvor de drept practicii 
judiciare. În acest context, organele judiciare au ca obligație numai aplicarea legii, fără 
a avea posibilitatea creării de reguli procesuale penale. Deosebit de sistemele de drept 
în care practica judiciară influențează modul rezolvării cauzelor, în sistemul nostru nu 
poate avea caracter obligatoriu într-o cauză modul rezolvării de către organul judiciar 
a unei alte cauze asemănătoare. Practica judiciară, în situația în care este corectă, 
poate fi invocată în rezolvarea altor cauze, fără a avea însă caracter obligatoriul?. 


37. Jurisprudenţa Înaltei Curți de Casaţie și Justiţie și a Curţii Constituţionale. 
Înalta Curte de Casaţie și Justiție are un rol deosebit în aplicarea și interpretarea 
unitară a legii în sistemul judiciar român. Conform art. 126 alin. (3) din Constituţie, 
Înalta Curte de Casaţie și Justiţie asigură interpretarea și aplicarea unitară a legii 
de către celelalte instanţe judecătorești, potrivit competenţei sale!®!, Înalta Curte de 
Casaţie și Justiţie a redevenit în fapt, conform unei vechi tradiții românești, instanța 
supremă nu numai în mod declarativ. În materie procesuală penală, această funcţie de 
interpretare este materializată prin intermediul instituției recursului în interesul legii, 
reglementat în art. 471-474! CPP: instanţei supreme i se poate cere să se pronunţe 
asupra chestiunilor de drept care au primit o soluţionare diferită din partea instanţelor ` 
judecătorești. Soluţiile Înaltei Curți de Casaţie și Justiţie se pronunţă însă numai în 


m 


“! Republicată în M. Of. nr. 440 din 24 mai 2018. 

2! Republicată în M. Of. nr. 307 din 25 aprilie 2014. 

BI Republicată în M. Of. nr. 288 din 18 aprilie 2014. 

“I M. Of. nr. 219 din 18 mai 2000. 

5) în dreptul românesc actual, cutuma nu constituie izvor de drept. Cu precădere în domeniul 
procesual penal, unde procesul penal este perceput ca o activitate bine reglementată, 
coordonată, în care rolul determinant îl au organele judiciare, nu este acceptată desfășurarea 
lui conform unor reguli stabilite cutumiar, indiferent de vechimea și tradiţia lor. 

ll Prevederile constituţionale sunt preluate și în art. 18 alin. (2) din Legea nr. 304/2004, 
republicată. 

„interesul legii, iar dezlegarea dată problemelor de drept judecate este obligatorie 
pentru instanțe. Prin această reglementare, sistemul nostru se apropie de sistemul 
juridic jurisprudenţial. Totuși, instanța supremă nu poate, prin deciziile pronunțate 
în urma soluționării recursurilor în interesul legii, să creeze norme noi, nici îndruma 
în sens contrar normelor legale deja existente". 

În noul Cod de procedură penală au fost instituite și alte dispoziţii privind asigurarea 
în sistemul judiciar penal a unei practici unitare. Potrivit dispoziţiilor art. 475-477! CPP, 
Înalta Curte de Casaţie și Justiție poate fi sesizată cu dezlegarea unor chestiuni de drept 
de care depinde soluţionarea pe fond a unei cauze penale, pentru a da o rezolvare 
de principiu. Sesizarea se face de completul de judecată care soluţionează cauza și 
apreciază necesitatea lămuririi unei probleme de drept, iar hotărârea Înaltei Curți de 
Casaţie și Justiţie este obligatorie de la data publicării în Monitorul Oficial. 

Curtea Constituţională, înființată prin Legea nr. 47/199212I, are, în domeniul 
interpretării actelor normative, un rol deosebit. Intră în sfera controlului constituţional 
legile și ordonanţele, tratatele sau alte acorduri internaţionale, iniţiativele de revizuire 
a Constituţiei, regulamentele Parlamentului, inițiativele legislative (art. 146 din 
Constituţie). Referitor la legi, se disting două modalități de efectuare a controlului: 
cel prealabil (a priori), care se exercită asupra legilor votate de Parlament, dar înainte 
de intrarea în vigoare, și controlul ulterior (a posteriori), care se realizează pe calea 
excepțiilor de neconstituționalitate!?l. Ultima modalitate de exercitare a controlului 
privind constituționalitatea legilor are implicaţii în activitatea instanţelor judecătorești, 
deoarece excepţiile pot fi invocate și pot influenţa soluționarea cauzei prin rezolvarea 
dată lor de Curtea Constituţională. Prin Legea nr. 177/2010!! a fost înlăturată obligația 
instanței în fața căreia a fost invocată o excepţie de neconstituționalitate de a suspenda 
judecata până la soluţionarea ei de către Curtea Constituţională!?!. Textul abrogat 

[art. 303 alin. (6) CPP 1968] a constituit obiect de controversă o lungă perioadă, 
reglementarea fiind percepută ca o posibilitate de tergiversare a soluționării cauzei. 


( N. VOLONCIU, op. cit., vol. |, p. 60. 

2l Republicată în M. Of. nr. 807 din 3 decembrie 2010. 
BI |. MURARU, E.S. TĂNĂSESCU, op. cit., vol. |, p. 266-267. Pentru detalii, a se vedea C. IONESCU, 
Drept constituțional și instituţii politice, Ed. Lumina Lex, București, 2002, p. 425-437; 
C. GIUA, Manual de drept constituţional și instituții politice, Ed. Hamangiu, București, 
2010, p. 257-265. 

4 M. Of. nr. 672 din 4 octombrie 2010. 

5] potrivit art. 367 alin. (9) CPP, ridicarea unei excepţii de neconstituționalitate nu suspendă 
judecarea cauzei. 


Capitolul al II-lea. Interpretarea normelor 

38. Noţiunea şi necesitatea interpretării. Ideal ar fi ca normele procesuale să 
fie redactate precis și clar, astfel încât înțelegerea și aplicarea lor să nu mai necesite 
interpretare. În procesul aplicării, normele procesuale care reglementează situaţii 
generale cu caracter abstract sunt confruntate cu situaţii concrete de o diversitate 
de multe ori greu de anticipat, ceea ce face nu numai necesară, dar și indispensabilă 
interpretarea. 

Necesitatea interpretării este justificată de faptul că, în aplicarea normelor, organele 
judiciare trebuie să clarifice cât mai precis textul acestora, să stabilească compatibilitatea 
în raport de o anumită situaţie de fapt”, De altfel, nicio legislaţie nu poate anticipa toate 
situațiile care pot apărea în viitor, încât interpretarea să devină inutilă’, Cu ajutorul 
interpretării se pot cunoaște limitele exacte ale fiecărei reglementări, finalitatea și 
funcțiunea sa procesuală, așa încât conținutul generic și sintetic al normei procesuale 
să poată asigura rezolvarea cauzelor penale în bune condiţiil?. 

- Interpretarea legii procesuale penale presupune o operațiune prin care se urmăresc 
determinarea sensului normelor de procedură penală și identificarea voinţei legiuitorului 
exprimate în acele norme", În mod practic, chiar cuvântul interpretare utilizat în 
domeniul dreptului este înțeles ca un ansamblu de procedee intelectuale care servesc 
la definirea și precizarea, într-o situație dată, a normei juridice aplicabile. Rezultatul 
interpretării trebuie să se concretizeze atât în explicarea neclarităților unui text, cât 
și în rezolvarea contradicţiilor pe care le conține"!, 

Abordarea instituției interpretării presupune referiri cu privire la trei aspecte: 
felurile interpretării, metodele interpretării și rezultatele interpretăriilsl. 


39. Felurile (genurile) interpretării. Interpretarea normelor juridice poate fi ofi- 
cială sau neoficială. /nterpretarea oficială este realizată de către organele de stat, 


“IN. POPA, op. cit., p. 236. 

2] Orice persoană care își desfășoară activitatea în domeniul dreptului știe că relaţia dintre 
un text de lege și aplicarea sa într-un caz particular este complexă. Ce presupune o astfel de 
activitate? Pentru a înțelege mai bine acest proces, trebuie să distingem între interpretare 
și construcţie. Interpretarea constituie activitatea prin care se determină sensul lingvistic 
sau semantic al textului de lege, iar construcția este modalitatea faptică a transpunerii 
conținutului semantic al textului de lege în reguli cu putere de lege, în cazurile în care 
înțelesul textului este vag. În acest sens, L.B. SOLU M, Legal Theory Lexicon: Interpretation 
and Construction, http//Isolum.typepad.com/legal_theory.html. 

FIV, DONGOROZ ȘI COLAB., op. cit., vol. V, p. 15. 

“1 G. ANTONIU, C. BULAI, Op. cit., p. 489. 

BIs, POPESCU, Teoria generală a dreptului, Ed. Lumina Lex, București, 2000, p. 279. Precizăm 
că prin interpretare se urmărește numai lămurirea înțelesului unui text de lege, nefiind 
permisă crearea unor noi reglementări sau modificarea celor existente. 

CI N. POPA, op. cit., p. 240-250; S. POPESCU, op. cit., p. 277-298. 

care au atribuţii fie în procesul elaborării normelor judiciare, fie în procesul aplicării 
acestora. Organele legiuitoare procedează în multe cazuri la interpretarea prin dispoziţii 
interpretative a actelor normative pe care le adoptă", Interpretarea de acest gen 
poate fi realizată și de instanţele judecătorești, fiind de cele mai multe ori o inter- 
pretare de caz (interpretare cazuală). Curtea Constituţională, Înalta Curte de Casaţie și 
Justiţie, celelalte instanțe judecătorești care soluţionează cauzele penale procedează 
la interpretarea normei juridice în materie procesuală penală. 

Interpretarea neoficială (doctrinară) este realizată de cei care efectuează cercetare 
științifică și analizează normele procesuale penale. Opiniile formulate nu au însă forță 
juridică, dar pot fi invocate cu succes în procesul aplicării normelor procesuale penale. 


40. Metodele interpretării normelor juridice. Pentru a distinge cât mai exact sensul - 
normei procesuale, sfera sa de aplicare, trebuie distinse determinarea sa social-istorică, 
finalitatea pe care o urmărește legiuitorul, valorile pe care acesta le ocrotește. Viziunea 
de sinteză cu privire la aceste aspecte o oferă utilizarea unor metode adecvate. Metodele 
acceptate în domeniul teoriei juridice, care au aplicabilitate și în materie procesuală 

penală, sunt: metoda gramaticală, metoda sistematică, metoda istorică, analogia. 

Prin metoda gramaticală se stabilește sensul mesajului cuprins în norma juridică, în 
urma analizei gramaticale a textului de lege. Folosind această metodă de interpretare, 
organul judiciar urmărește modul de îmbinare a cuvintelor în propoziţii și fraze, precum 
și sensul unor conjuncţiil?. i 

Metoda sistematică! stabilește sensul normei procesuale penale prin încadrarea 
sa în economia actului normativ din care face parte sau prin raportarea sa la economia 
altor acte normative. Norma juridică este interpretată ținându-se cont de faptul că 
aceasta aparţine unei instituții, unei ramuri de drept, evaluarea realizându-se într-un 
cadru juridic din care norma face parte, și nu izolat, ruptă de alte norme juridice. 

Prin metoda istorică se dorește să se stabilească modul de interpretare, apreciindu-se 
împrejurările socio-juridice care au determinat adoptarea normei juridice. În unele 
cazuri, nu este suficientă interpretarea sistematică sau gramaticală, fiind necesară 
abordarea din punct de vedere al tradiţiei reglementării respective. 

Metoda logică permite stabilirea înțelesului unei norme procesuale prin aprecieri 
raționale în urma unei analize logice a textului, a unei operaţiuni de generalizare 
etc. De regulă, această metodă de interpretare foloseşte informaţiile oferite de celelalte 
metode, urmând ca, prin argumente ale legii formale, să se distingă sensul corect al 


I De exemplu, în dispoziţiile art. 41 alin. (2) CPP se arată ce se înțelege prin „locul săvârșirii, 
infracţiunii”. În acest caz, interpretarea are caracter autentic și obligatoriu. 

2) Conjuncţii precum „sau”, „ori” conduc la o alternanță. Nu întotdeauna însă acest mod 
de interpretare este corect. De exemplu, potrivit art. 168 alin. (1) CPP 1968, măsurile 
asigurătorii puteau fi contestate, iar persoana interesată se putea plânge la procuror sau 
la instanţa de judecată. Conjuncţia „sau” în acest context nu presupunea o alternativă, 
rezolvarea dată controversei fiind că în acest caz competenţa de soluţionare a plângerii 
revenea procurorului în cursul urmăririi penale, respectiv instanţei de judecată în cursul 
judecății (I.C.C.J., S.U., dec. nr. 71/2007, M. Of. nr. 539 din 17 iulie 2008). La această concluzie 
s-a ajuns folosind și alte metode de interpretare (metoda logică și metoda sistematică). 
BI N. POPA, op. cit., p. 244. 

legii. Procedeele logice prin care se distinge sensul textului legii, prin referire la propriul 
ei conținut, la propria ei formulare, sunt: per a contrario, a fortiori, ad absurdum etc. 

Analogia, ca metodă de interpretare, este utilizată dacă organul judiciar care 
soluţionează o cauză penală nu identifică o normă corespunzătoare pentru a fi aplicată 
și apelează la o normă asemănătoare sau la principiile de drept. În domeniul dreptului 
este acceptat punctul de vedere conform căruia analogia nu se aplică normelor de 
drept penal, pentru a se garanta aplicarea principiului legalităţii incriminării și a 
pedepselor". În dreptul procesual penal, analogia poate fi utilizată cu condiţia să 
nu afecteze drepturi și libertăţi recunoscute prin lege sau norma procesuală să nu 
o interzică. Este permisă utilizarea analogiei ca metodă de interpretare, deoarece 
tăcerea legii nu poate constitui un obstacol în realizarea justiției. Procesul penal trebuie 
să fie finalizat, lipsa unei reglementări nu poate stopa derularea lui până la apariţia 
noii reglementări. În aceste cazuri, analogia este permisă tocmai pentru ca scopul 
procesului penal să fie realizat?l. 


41. Rezultatele interpretării. După rezultatul interpretării normelor juridice, inter- 
pretarea poate fi literală, extensivă sau restrictivă. După stabilirea înţelesului normei 
supuse interpretării, organul judiciar poate concluziona fie că textul este mai larg sau, 
dimpotrivă, mai restrâns decât sfera relaţiilor sociale ce cad sub incidenţa sa. În funcţie 
de această constatare, și interpretarea poate fi restrictivă sau extensivă. 

Dificultățile în fixarea înţelesului normelor se datorează, în unele situaţii, lipsei de 
claritate a acestora, ceea ce poate duce la interpretări arbitrare în momentul aplicării 
lor. Pentru acest motiv, lipsa de claritate a legii impune prudenţă în interpretarea ei, 
urmând a se ţine seama și de impactul pe care îl va avea. 


W Potrivit art. 1 și art. 2 CP („Legalitatea incriminării” și „Legalitatea sancţiunilor de drept 
penal”), legea penală prevede faptele care constituie infracțiuni, pedepsele ce se aplică, 
măsurile educative și măsurile de siguranţă ce se pot lua în cazul săvârșirii acestor fapte. 
Principiul legalităţii incriminării și sancţiunilor nu îi permite judecătorului să stabilească 
noi infracțiuni sau alte sancțiuni decât cele prevăzute de legea penală. 

(2! AL. VASILIU, Analogia sau suplimentul analogic, în R.D.P. nr. 2/2002, p. 109-113. 

8I C.E.D.O., cauza Grosaru c. României, Hotărârea din 2 martie 2010 (M. Of. nr. 686 din 
11 octombrie 2010). 

42. Precizări introductive. Legea procesuală penală este aplicată de către organele 
judiciare cu respectarea unor reguli prestabilite, care compun instituţia competenţei 
organelor judiciare. Atribuirea soluționării cauzelor penale organelor judiciare române 
se face conform regulilor de competenţă stabilite prin lege, însă și prin raportarea la 
doi parametri importanţi: spaţiul și timpul. 


Secţiunea 1. Aplicarea legii procesuale penale române în spaţiu 


43. Principiul teritorialității normelor de drept procesual penal. Dificultăţi privind 
aplicarea legii procesuale penale în spaţiu apar în cazurile în care o infracțiune a fost 
săvârșită în străinătate, adică în afara teritoriului țării noastre sau parte pe teritoriul 
țării noastre, parte în străinătate!!!, iar rezolvarea cauzelor prezintă interes nu numai 
pentru organele judiciare române. 

Deosebit de codul anterior, în reglementarea actuală legiuitorul a stabilit limitele 
aplicării legii procesuale penale în timp și în spaţiu. Astfel, potrivit art. 13 alin. (2) CPP, 
legea procesuală penală română se aplică actelor efectuate și măsurilor dispuse pe 
teritoriul României, cu excepţiile prevăzute de lege. 

De asemenea, Codul penal cuprinde norme care reglementează aplicarea legii 
penale în spaţiu: potrivit art. 8 CP, legea penală română se aplică infracţiunilor săvârșite 
pe: teritoriul țării?!. Reglementarea este justificată, în primul rând, de prevederile 
arti 1 ant! 2 și art. 3 din Constituţie. Potrivit acestor dispoziţii, România este stat 
național, suveran, independent, unitar și indivizibil, prerogative care, în mod logic, 
sunt exercitate în limitele teritoriului țării, aşa cum este definit prin lege. Suveranitatea 
asupra întregului teritoriu presupune și aplicarea, în mod exclusiv, a propriei legislații 
pe acest teritoriu. Exprimarea suveranităţii în domeniul legii penale este cunoscută 
ca principiul teritorialității!?!. 

În mod logic, și în materie procesuală penală, în aplicarea legii în funcție de criteriul 
spațiu funcționează același principiu: legea procesuală penală se aplică pe întreg 


(1) C, BARBU, Aplicarea legii penale în spaţiu și timp, Ed. Științifică, București, 1974, p. 30. 
2! Prevederi similare sunt și în legislațiile altor state. Una dintre justificările acestei regle- 
mentări este faptul că infracțiunea poate fi cercetată și judecată mai bine acolo unde a fost 
săvârșită. Legea locului este cel mai bine cunoscută de către făptuitor și organele competente 
- să o aplice. În acest sens, V. DONGOROZ, Drept penal, București, 1939, p. 52; M. BASARAB, 
Drept penal. Partea generală, Universitatea „Babeș-Bolyai”, Cluj-Napoca, 1976, p. 35; 
F. IVAN, Teritorialitatea legii penale române. Unele aspecte, în R.D.P. nr. 1/1999, p. 46. Și 
noul Cod penal cuprinde dispoziţii privind aplicarea în spaţiu a legii penale (art. 8 și urm.). 
BI Pentru detalii, a se vedea C. BULAI, B. BULAI, Manual de drept penal. Partea generală, 
Ed. Universul Juridic, Bucureşti, 2008, p. 102-111; C. MITRACHE, Drept penal român. Partea 
generală, Ed. Universul Juridic, București, 2004, p. 70-82. 

teritoriul României, ca o consecinţă a dispoziţiilor constituţionale care consacră prin- 
cipiul suveranităţii. | 

Deosebit de legea penală, unde la aplicarea în spațiu prezintă importanţă locul 
săvârșirii infracţiunii, în materie procesuală penală important este /ocul desfășurării 
procedurilor judiciare!!! Această distincţie elimină posibilitatea aplicării unor principii 
proprii numai legii penale (principiile personalității, realităţii, universalității legii penale!?)). 

În acest context, dacă legea penală poate fi aplicată unor infracțiuni săvârșite în 
afara teritoriului țării sau unor cetățeni străini ori fără cetățenie, procedura judiciară, 
care revine organelor judiciare, nu poate fi desfășurată decât pe teritoriul statului care 
le-a învestit cu această autoritate și în limitele în care ele își exercită suveranitatea, 

Așadar, cu excepția unor situații expres prevăzute de lege, organele judiciare care 
compun sistemul judiciar românesc desfășoară activități procesuale numai pe teritoriul 
României, fără a avea competenţe pentru alte teritorii, cu consecinţa logică a excluderii 
posibilității derulării activităților procesuale de către organele judiciare ale altor state 
pe teritoriul statului român. | 

Aceste reguli dau conţinut principiului teritorialităţii legii procesuale penale (locus 
regit actum), conform căruia normele procesuale penale române se aplică pe întreg 
teritoriul țării noastre. Abordarea se regăsește în legislaţiile similare din alte ţări și 
este, totodată, în concordanţă cu reglementările europene și internaționale în materie. 
Astfel, cu toate că nu vizează în mod direct aspectul aplicării legii procesuale penale în 
Spațiu, în cuprinsul art. 1 din Convenţia europeană a drepturilor omului se fac precizări 
privind noțiunea de stat care are jurisdicție asupra unei persoane. Convenţia im pune 
obligaţia respectării drepturilor garantate persoanelor de către statele sub jurisdicţia 
cărora se află, ceea ce semnifică faptul că o competenţă jurisdicțională a unui stat este, 
în principal, teritorială. În acest context, se afirmă justificat că operează o prezumție 
de competenţă teritorială a statului și, implicit, a organismelor sale asupra întregului 
său teritoriul. În concepția Curţii Europene a Drepturilor Omului, în măsura în care 
niciun alt stat nu exercită o jurisdicție de iure sau de facto pe teritoriul unui alt stat, 
pentru acesta din urmă operează o prezumție de competenţă teritorială, indiferent. 
de organizarea sa administrativă sau de atitudinea entităților locale., 

Legea penală română cuprinde dispoziţii privind definirea teritoriului: potrivit 
art. 8 alin. (2) CP, prin „teritoriul României” se înțelege întinderea de pământ, marea 
teritorială și apele cu solul, subsolul și spațiul aerian, cuprinse între frontierele de stat. 

De asemenea, este precizat conţinutul noțiunii de „infracţiune săvârșită pe teritoriul 
României”, adică orice infracţiune comisă pe teritoriul definit în art. 8 alin. (2) CP sau 
pe o navă sub pavilion românesc ori pe o aeronavă înmatriculată în România. De 
asemenea, infracțiunea se consideră săvârșită pe teritoriul României și atunci când pe 
acest teritoriu ori pe o navă sub pavilion românesc sau pe o aeronavă înmatriculată 


™ N. VOLONCIU, op. cit., vol. |, p. 63; GR. THEODORU, op. cit., p. 43. 

2! Pentru detalii, a se vedea C. BULAI, B. BULAI, op. cit., p. 100-121. 

BI C, BÎRSAN, op. cit., p. 34. 

“1 C.E.D.O., cauza Assanidzé c. Georgiei, Hotărârea din 8 aprilie 2004, în C. BÎRSAN, op. cit., 
p. 35. 4 xz 

în România s-a efectuat un act de executare, de instigare sau de complicitate ori s-a 
produs, chiar în parte, rezultatul infracțiunii [art. 8 alin. (3) și (4) CP]. 

Cu toate că termenii și expresiile cuprinse în cadrul penal au același înţeles și în 
materie procesuală penalăt!, există unele particularităţi privind aplicarea legii procesuale 
penale, determinate de specificul domeniului. Se subliniază că termenul teritoriu”, 
în privinţa aplicării legii procesuale penale, trebuie înțeles în sensul noţiunii juridice, 
și nu din punct de vedere geografic!?l. Așadar, sub acest aspect, teritoriul este cel 
cuprins între limitele în care statul își exercită suveranitatea (mai exact, teritoriul, 
în procesul penal, presupune locul unde se desfășoară activităţile ce compun acest 
proces și unde, implicit, este posibilă funcționarea autorităţilor judiciare care exercită 
prerogativele suveranităţii statului). 

Principiul teritorialităţii normelor de drept procesual penal, determinat de exerciţiul 
suveranității statului nostru, presupune, în concret, două aspecte: 

— normele de drept procesual penal se aplică numai activităţilor desfășurate pe 
teritoriul român și nu se aplică în afara teritoriului, prin respectarea suveranităţii 
celorlalte state (această regulă se aplică și în cazul în care activităţile judiciare ale 
unui stat străin vizează un cetăţean român); 

— activitatea procesuală penală se desfășoară pe teritoriul ţării noastre numai în 
temeiul normelor de drept procesual penal român, normele străine neavând aplicare 
pe teritoriul statului român (regula se aplică, chiar dacă activitatea vizează un cetăţean 
străin, respectându-se astfel suveranitatea statului român). 


44. Derogări de la principiul teritorialităţii. Cu toate că sunt acceptate limitări ale 
aplicării principiului teritorialității, acestea au caracter excepţional ș şi numai în măsura 
„în care se justifică în mod obiectiv, constituind singura rezolvare a unor probleme de 
interes deosebit. Cu această motivare este acceptată colaborarea internaţională în 
diferite domenii, ca o modalitate de amplificare a măsurilor Bill rezolvarea unor 
probleme de interes comun. 

În măsura în care cooperarea se realizează cu respectarea principiului suveranităţii, 
aceste derogări conduc la obținerea unor rezultate pozitive în combaterea infracțio- 
nalității pe plan mondial. În cadrul acestei cooperări este posibil, pentru o soluţionare 
corectă a cauzelor penale, un sprijin al organelor judiciare din ţara în care se soluţionează 
cauza, acordat de către organele judiciare ale altor state. Pentru astfel de situații, 
legislația procesuală penală cuprinde derogări de la principiul teritorialității. 

Excepţiile de la principiul teritorialității au dobândit în prezent și alte forme, de 
exemplu, posibilitatea transferării unor competenţe ce ţin de jurisdicția unui stat către 
organizaţii internaţionale. La nivelul statelor membre ale Uniunii Europene, iniţial au 
existat ezitări, pentru ca în prezent să fie acceptat punctul de vedere potrivit căruia 


U Potrivit art. 602 CPP, termenii sau expresiile al căror înţeles este anume explicat în Codul 
penal au același înțeles și în Codul de procedură penală. 

2! N, VOLONCIU, op. cit., vol. |, p. 63. În același sens, R.M. STĂNOIU, Problema locului în 
aplicarea principiului teritorialității legii penale, în S.C.]. nr. 2/1967, p. 181. 

nicio dispoziție nu interzice unui stat membru transferul de puteri, fără ca, totuși, 

responsabilitatea statului membru să fie exclusălil, 


45. Imunitatea de jurisdicție. Conform acordurilor internaţionale, legea procesuală 
penală română nu se aplică în cazul imunității de jurisdicție. Potrivit art. 13 CP, legea 
penală nu se aplică infracțiunilor săvârșite de către reprezentanții diplomatici ai statelor 
străine sau de către alte persoane care, în conformitate cu tratatele internaţionale, 
nu sunt supuse jurisdicției penale a statului român. 

În astfel de situații, și prevederile Convenţiei europene a drepturilor omului sunt 
interpretate în sensul acordării de privilegii și imunităţi diplomatice! Instanța europeană 
a precizat însă că, în cazul acordării imunității de jurisdicție, este important a se 
examina dacă sunt prevăzute alte căi prin care să fie apărate în mod eficient drepturile 
prevăzute în Convenţie, 


46. Cooperarea judiciară internaţională în materie penală. Forme. Prevederile 
Tratatului privind funcţionarea Uniunii Europene au prefigurat înfiinţarea unui 
Parchet European!” concretizată prin Regulamentul (UE) 2017/1939 al Consiliului din 
12 octombrie 2017 de punere în aplicare a unei forme de cooperare consolidată în ceea 
ce privește instituirea Parchetului European (EPPO)EI. Potrivit art. 4 din regulament, 
„EPPO are competenţa de a investiga, de a urmări penal și de a trimite în judecată pe 
autorii infracţiunilor care aduc atingere intereselor financiare ale Uniunii [prevăzute 
în Directiva (UE) 2017/137115! și stabilite în prezentul regulament] și pe complicii 
acestora. În acest sens, EPPO desfășoară investigații, efectuează acte de urmărire 
penală și exercită acțiunea publică în cadrul instanțelor competente din statele membre, 
până la finalizarea cazului”, 

De asemenea, potrivit prevederilor Tratatului!!, în materia cooperării în materie 
penală, Parlamentul European și Consiliul vor adopta măsuri privind instituirea unor 
norme și proceduri care să asigure recunoașterea, în întreaga Uniune, a tuturor cate- 
goriilor de hotărâri judecătorești și decizii judiciare, directive pentru stabilirea unor 


H C, BÎRSAN, op. cit., p. 39-40. 

t2] Com.E.D.O., Decizia din 12 decembrie 1988, cauza Spaans c. Olandei, în C. BîRSAN, 
op. cit., p. 40-41; C:E.D.O., Hotărârea din 21 noiembrie 2001, cauza McElhinney c. Irlandei. 
Facem precizarea că hotărârile Curții Europene a Drepturilor Omului la care se face 
referire în cuprinsul acestei cărți sunt accesibile pe site-ul Curţii, www.echr.coe.int, de 
unde majoritatea au fost preluate. Traducerea în limba română a unora dintre ele poate 
fi găsită și pe www.scj.ro, www.csm1909.ro sau www.ier.ro. 

BI C, BÎRSAN, op. cit., p. 41. 

“1 Conform art. 86 alin. (1) TFUE, pentru combaterea infracţiunilor care aduc atingere 
intereselor financiare ale Uniunii, Consiliul, hotărând prin regulamente în conformitate cu 
o procedură legislativă specială, poate institui un Parchet European, pornind de la Eurojust. 
51.0. L 283 din 31 octombrie 2017. 

€! Directiva (UE) 2017/1371 a Parlamentului European și a Consiliului din 5 iulie 2017 
privind combaterea fraudelor îndreptate împotriva intereselor financiare ale Uniunii prin 
mijloace de drept penal (J.O. L 198 din 28 iulie 2017). i 

?! Art. 82 TFUE. 

norme minime referitoare la admisibilitatea reciprocă a probelor între statele membre, 
drepturile persoanelor în procedura penală etc. 

Excepțţii de la principiul teritorialităţii legii procesuale penale pot rezulta și din 
convențiile bilaterale încheiate între state, altele decât tratatele privind imunitatea 
diplomatică și consulară sau activitatea unor organizaţii internaţionale care funcționează 
pe teritoriul lor. În practica Curţii Europene a Drepturilor Omului a fost acceptată ideea 
transferului de competenţă nu doar de către unele state contractante unor organizaţii 
„internaţionale, dar și de la un stat la altul, pe baza unei convenţii bilaterale!”. 

„ În ultimii ani, legăturile dintre state având ca obiectiv combaterea fenomenului 
infracțional au evoluat atât sub aspect formal, dar și în ceea ce privește conţinutul lor. 
Terminologia actuală utilizată este aceea de „cooperare internaţională în materie penală”, 
apreciată ca mult mai apropiată în conţinut decât „asistenţă juridică internaţională”. Se 
precizează că folosirea termenului de cooperare nu este întâmplător, acesta evidenţiază 
o nouă abordare: asistenţa juridică presupune mai mult un ajutor, pe când cooperarea 
presupune mai mult o colaborare activă cu autoritățile celuilalt stat!2l. 

„Importanţa cooperării este sugerată și de formele noi de manifestare prevăzute 
în legislația noastră (Legea nr. 302/2004 privind cooperarea judiciară internaţională 
în materie penală, republicată). 

Potrivit acestui cadru legislativ, constituie forme de cooperare, printre altele: 

a) extrădarea constituie o formă de cooperare internațională în materie penală, 
definită ca modalitatea prin care un stat suveran (statul solicitat) acceptă să predea, 
la cererea unui alt stat (stat solicitant), o persoană care se află pe teritoriul său și care 
este urmărită penal sau judecată pentru o infracțiune ori este căutată în vederea 
executării unei pedepse în statul solicitant. În legislaţia noastră, procedura extrădării 


» are caracter jurisdicțional [art. 37 din egef nr. 302/2004 constituie transpunerea 


„art. 19 alin. (4) din Constituţie]; 

b) mandatul european de arestare constituie o formă de cooperare între statele 
membre ale Uniunii Europene!, într-o formă mult simplificată față de extrădare. Potrivit 
art. 1 alin. (1) din Decizia-cadru nr. 2002/584/JAI a Consiliului din 13 iunie 2002 privind 
mandatul european de arestare și procedurile de predare între statele membre", 
mandatul european de arestare este o decizie judiciară emisă de un stat membru în 


W C, BîRSAN, op. cit., p. 49. 

2] FLR. RADU, Cooperarea judiciară internațională în materie penală, Ed. Wolters Kluwer, 
București, 2008, p.19. 

BI Potrivit art. 84! din Legea nr. 302/2004, introdus prin Legea nr. 236/2017 (M. Of. nr. 993 
din 14 decembrie 2017), intitulat „Aplicarea în relaţia cu alte state”: „Dispoziţiile prezentului 
titlu (ale Titlului III din Legea nr. 302/2004 care reglementează cooperarea cu statele 
membre ale Uniunii Europene în aplicarea Deciziei-cadru nr. 2002/584/JAI privind mandatul 
european de arestare — n.n.) se aplică și în cazurile în care între România statul solicitat, 
- respectiv solicitant, este aplicabilă o convenţie care conţine dispoziţii similare Deciziei-cadru 
a Consiliului 2002/584/JAI din 13 iunie 2002 privind mandatul'european de arestare și 
procedurile de predare între statele membre ale Uniunii Europene”. 

“1 J.O. L 190 din 18 iulie 2002. Decizia-cadru este transpusă în dreptul intern prin Titlul II 
din Legea nr. 302/2004. 

vederea arestării și a predării de către un alt stat membru a unei persoane căutate, 
pentru efectuarea urmăririi penale sau în scopul executării unei pedepse ori a unei 
măsuri de siguranţă privative de libertate. 

Mandatul este o decizie judiciară care înlocuiește cererea de extrădare; 

c) comisiile rogatorii internaţionale constau în îm puternicirea pe care o autoritate 
judiciară din statul solicitant o dă altei autorități de același fel de a îndeplini, în numele 
și pe seama sa, un act de procedură pe care nu îl poate îndeplini în legătură cu o 
persoană care se află pe teritoriul statului solicitat. Sediul materiei îl constituie art. 173 
și urm. din Legea nr. 302/2004; | 

d) recunoașterea și executarea hotărârilor penale, a ordonanţelor penale și a actelor 
judiciare este o formă de cooperare reglementată în Legea nr. 302/2004 (art. 130 și 
urm.). În această procedură, hotărârile definitive străine recunoscute în România au 
aceleași efecte ca și hotărârilor instanţelor române. 

Permanent, necesitățile rezolvării unor cauze penale care impun cu necesitate 
contactele între organele judiciare din țări diferite determină noi forme de cooperare (de 
exemplu, transferul de proceduri în materie penală, transferul persoanelor condamnate, 
înfățișarea martorilor, experților și a persoanelor urmărite sau comunicarea actelor 
de procedură). | 


Secţiunea a 2-a. Aplicarea legii procesuale penale române în timp 


47. Reguli privind aplicarea legii procesuale penale în timp. Referitor la durata în 
timp a legii, operează ca principiu aplicarea ei de la intrarea în vigoare până la încetarea 
efectelor prin diferite moduri!!. Această regulă există și în domeniul procesual penal: 
legea procesuală penală se aplică în procesul penal actelor efectuate și măsurilor dispuse, 
de la intrarea ei în vigoare și până în momentul ieșirii din vigoare, cu excepția situaţiilor 
prevăzute în dispoziţiile tranzitorii [art. 13 alin. (1) CPP]. Aceste precizări dau conţinut 
principiului activităţii legii procesuale penale, care corespunde regulilor generale de 
aplicare a normelor juridice în timp, consacrate în art. 15 alin. (2) din Constituţie: 
legea dispune numai pentru viitor (cu excepția legii penale sau contravenţionale mai 
favorabile). | 

Deosebit de acest mod de abordare, legea penală cuprinde dispoziţii care duc la 
aplicarea ei și în alte condiţii, încât poate fi și altfel decât activă (dispoziţiile art. 4-7 CP 
cuprind prevederi referitoare la aplicarea legii penale mai favorabile, aplicarea legii 
temporare etc.). 

Față de legea penală, de principiu, normele procesuale penale nu pot retroactiva 
sau ultraactivat?. În acest context, procedura judiciară reglementată de legea în 
vigoare nu se aplică actelor procesuale și procedurale îndeplinite anterior. Respectând 
rigorile activităţii legii, de asemenea, nu este posibilă nici situația inversă, și anume 
ca o lege ale cărei efecte au încetat să se aplice în continuare în cadrul procedurilor 


N. POPA, op. cit., p. 266. Ieșirea din vigoare a legii poate fi constatată ca urmare a 
abrogării, modificării, ajungerii la termen sau încetării împrejurărilor excepționale pentru 
care a fost adoptată. 

2I N. VOLONCIU, op. cit., vol. |, p. 68. 

judiciare. Deosebit de legea penală, la care aplicarea în timp are în vedere data săvârșirii 
infracțiunii, activitatea legii procesuale penale se raportează la data când se efectuează 
procedura judiciară”. 

Așadar, actul procesual sau procedural îndeplinit cu respectarea legii sub vechea 
reglementare este valabil și în condiţiile apariţiei unei legi noi. Faptul că în materie 
procesuală penală se are în vedere legea în vigoare la momentul efectuării activităţii 
procesuale corespunde dictonului latin tempus regit actum. 

Aceste rigori se aplică în cazurile în care un proces penal debutează în condiţiile 
existenţei unei legi procesuale penale, continuă și este finalizat sub o altă lege, care 
conţine reglementări diferite cu privire la actele de urmărire penală sau de judecată. În 
astfel de situaţii, normele procesuale penale noi se aplică tuturor actelor procesuale 
și procedurale efectuate sub imperiul ei, rămânând, totodată, valabile cele efectuate 
pe perioada activităţii legii vechi. | 

Această rezolvare a fost considerată corectă, debatah este normal ca tot ceea ce s-a 
desfășurat anterior cu respectarea legii de la momentul respectiv să rămână valabil, iar 
tot ceea ce se îndeplinește după intrarea în vigoare a legii noi să fie efectuat conform 
prevederilor cuprinse aici, deoarece acestea corespund unei mai bune reglementări. 

Plecând de la această rezolvare, în procesele aflate în curs de soluționare la data 
adoptării unor noi norme de procedură penală se aplică următoarele reguli: 

— normele de drept procesual penal, din momentul ieșirii din vigoare, nu se mai 
aplică actelor procesuale și procedurale care se efectuează după acea dată, chiar dacă 
privesc o cauză declanșată sub imperiul lor; LE 
~ — norma de drept procesual intrată în vigoare nu se aplică actelor și lucrărilor 
îndeplinite conform dispozițiilor legii anterioare; 

-norma nouă se aplică tuturor actelor și măsurilor care se efectuează după intrarea 
ei în vigoare, fără a se face vreo distincţie dacă procesul penal a fost declanșat sub 
noua sau sub vechea normă. 

Deoarece normele de drept procesual penal se aplică tuturor actelor imediat după 
intrarea în vigoare, chiar dacă procesul a fost declanșat în perioada de activitate a unei 
alte legi, s-a concluzionat că normele procesuale penale sunt de imediată aplicare. 


48. Situaţiile tranzitorii și dispoziţiile tranzitorii. Potrivit art. 13 alin. (1) teza 
finală CPP, situaţiile prevăzute în dispoziţiile tranzitorii pot constitui excepţii de la 
principiul activităţii legii procesuale penale. 

Situaţiile tranzitorii constituie momentele în care prevederile unei norme juridice 
sunt înlocuite cu o altă normă. Deoarece soluţionarea cauzelor penale durează în timp, 
este posibil ca într-o cauză procedurile să se desfășoare până la un anumit moment 
potrivit legii vechi și să se continue conform dispoziţiilor legii noi. În acest context, 
aspectele privind aplicarea legii procesuale penale în timp prezintă interes cu privire 
la modalitatea trecerii de la regimul legii ieșite din vigoare la cel al legii intrate în 
vigoare, precum și la valabilitatea procedurii judiciare deja existente. 


i GR. THEODORU, op. cit., p. 45. 
2] Idem, p. 45-46. 

Di i a i Ni 
Dispoziţiile tranzitorii constau în normele judiciare care reglementează trecerea 
de la legea veche la legea nouă!l, Acestea reglementează, așadar, situaţiile tranzitorii. 
De regulă, dispoziţiile tranzitorii sunt cuprinse în legea nouă, pot fi însă și într-o 
lege separată care are ca obiect aplicarea unei legi procesuale penale importante, de 
exemplu, un nou cod de procedură penală. 

Legea nr. 202/2010 privind unele măsuri pentru accelerarea soluționării proceselort! 
cuprindea dispoziţii privind modificarea și completarea Codului de procedură penală 
din 1968, cât și precizări privind trecerea de la dispoziţiile vechi la normele procesuale 
noi, care reglementează în mod diferit unele activități procesuale și procedurale. Astfel, 
în cuprinsul art. XXIV se arăta că hotărârile pronunțate în cauzele penale înainte de 
intrarea în vigoare a acestei legi rămâneau supuse căilor de atac, motivelor și termenelor 
prevăzute de legea sub care a început procesul. De asemenea, procesele în curs de 
judecată la data schimbării competenţei instanţelor legal învestite continuau să fie 
judecate de acele instanțe, dispoziţiile referitoare la competenţa instanţelor din Codul 
de procedură penală din 1968 aplicându-se numai cauzelor cu care instanțele au fost 
sesizate după intrarea în vigoare a acestei legi [art. XXIV alin. (2)]. 

În aceste situaţii, legiuitorul permite, doar cu anumite justificări, ultraactivitatea 
normei procesuale. De regulă, ultraactivitatea este permisă pentru a asigura o cât mai 
bună protecţie a drepturilor părţilor implicate în proces sau pentru aplicarea noilor 
orientări legislative introduse [de exemplu, dispoziţiile tranzitorii cuprinse în art. XXIV 
alin. (1) din Legea nr. 202/2010, în care se prevedea că hotărârile pronunţate în cauzele 
penale înainte de intrarea în vigoare a acestui act normativ rămân supuse căilor de 
atac prevăzute de legea sub care a început procesul, sunt favorabile părţilor, deoarece 
vechea reglementare permitea, în cazul sentinţelor pronunţate de judecătorii și al celor 
pronunţate de tribunalele militare, exercitarea a două căi ordinare de atac, apelul și 
recursul. Noua reglementare excludea aceste hotărâri de la apel2]]. 

În unele cazuri bine motivate, normele procesuale pot retroactiva. De exemplu, 
potrivit art. 2 alin. (2) din Legea nr. 31/1968 pentru punerea în aplicare a Codului 
de procedură penală anteriori“, se prevedea că nulitatea oricărui act sau oricărei 
lucrări efectuate sub legea anterioară poate fi invocată numai în condițiile noului Cod 
de procedură penală. Noua lege în materia nulităților, aplicându-se unor acte deja 
efectuate, era retroactivă. 


! Pentru detalii, a se vedea D. PAvEL, Norme tranzitorii privind punerea în aplicare a 
Codului penal și a Codului de procedură penală, în R.R.D. nr. 1/1969, p. 23-24; S. KAHANE, 
Situația tranzitorie în succesiunea legii de procedură penală, în R.R.D. nr. 6/1967, p. 50-58. 
2 M. Of. nr. 714 din 26 octombrie 2010. 

8I Prin Legea nr. 202/2010 au fost modificate dispoziţiile art. 361 alin. (1) lit. a) și b) CPP 1968, 
fiind exceptate de la apel toate sentințele pronunțate de judecătorii și tribunalele 
militare. Vechea reglementare prevedea exceptarea de la apel numai a sentinţelor 
privind infracțiuni pentru care punerea în mișcare a acțiunii penale se făcea la plângerea 
prealabilă a persoanei vătămate, respectiv infracțiunile contra ordinii și disciplinei militare 
sancţionate de lege cu pedeapsa închisorii de cel mult 2 ani. 

“1 B, Of, nr. 147 din 13 noiembrie 1968. 

O prevedere asemănătoare cuprinde și Legea nr. 255/2013 pentru punerea în 
aplicare a Legii nr. 135/2010 privind Codul de procedură penală și pentru modificarea și 
“completarea unor acte normative care cuprind dispoziții procesual penale!!. Conform 
art. 4 alin. (2) din acest act normativ, nulitatea oricărui act sau oricărei lucrări efectuate 
înainte de intrarea în vigoare a legii noi poate fi invocată numai în condiţiile noului 
Cod de procedură penală. 

O excepţie de la regulă o reprezintă și prevederile art. 15 din același act normativ, 
care permit aplicarea în continuare a legii vechi, după intrarea în vigoare a celei noi: 
plângerile împotriva soluțiilor procurorului de netrimitere în judecată, aflate pe rolul 
instanţelor la data intrării în vigoare a legii noi, continuă să se judece de către instanţele 
competente potrivit legii vechi, conform regulilor prevăzute de aceeași lege. 

Așadar, legea care cuprinde norme procedurale ce au caracter tranzitoriu poate 
prevedea, pentru situaţii bine justificate, unele dispoziții cu caracter retroactiv sau 
ultraactiv. Aceste dispoziţii nu constituie însă o regulă, limitându-se numai la aceste 
cazuri de tranziţie! 

Dispoziţiile tranzitorii sunt justificate pentru realizarea, la momentul adoptării, a unor 
concilieri între regulile aplicabile anumitor instituții procesuale penale în concordanţă 
cu voinţa legiuitorului, exprimată prin intermediul politicii penale. 


1 M. Of. nr. 515 din 14 august 2013. 

(21 N. VOLONCIU, op. cit., vol. |, p. 69. Potrivit cadrului legislativ actual, nu este permisă 
retroactivitatea legii [art. 15 alin. (2) din Constituţie]. În unele cazuri, amploarea noii legi 
și multitudinea situaţiilor de rezolvat au determinat legiuitorul să cuprindă dispoziţiile 
tranzitorii într-o lege distinctă, de exemplu, Legea nr. 31/1968 privind aplicarea Codului 
de procedură penală adoptat în 1968. Amploarea și importanţa acestui act normativ nu 
îi conferă însă un statut de cadru general care cuprinde dispoziţii generale în domeniul 
succesiunii normelor procedurale (unii autori consideră actul normativ indicat un cadrul 
general în cazul tranziţiei de la o lege veche la una nouă. În acest sens, V. RĂMUREANU, 
Competența penală a organelor judiciare, Ed. Științifică, București, 1980, p. 18; S. KAHANE, 
op. cit., în R.R.D. nr. 6/1967, p. 46; GR. THEODORU, op. cit., p. 46). 

Considerăm că opinia contrară (|. NEAGU, op. cit., p. 65) este mult mai aproape de principiul 
aplicării imediate a normelor procesuale penale. În primul rând, actul normativ a avut o 
destinaţie indicată cu certitudine de legiuitor, și anume punerea în aplicare a Codului de 
procedură penală din 1968. Cu toate că a fost o lege separată, conţinea dispoziţii tranzitorii 
diferite de cele prevăzute de acest act normativ (de exemplu, Decretul nr. 203/1974 
cuprindea dispoziţii tranzitorii diferite în materia competenţei). 

Aceste interpretări nu schimbă caracterul particular al normelor tranzitorii, care trebuie 
să se limiteze numai la cazul de tranziţie pentru care au fost adoptate. 


TITLUL AL III-LEA. PRINCIPIILE 
FUNDAMENTALE ALE PROCESULUI PENAL 


Capitolul |. Noţiune 


49. Regulile de bază ale procesului penal și importanţa acestora. În materie 
penală, actele normative nu au o alcătuire haotică de dispoziţii, ci se prezintă ca o 
entitate sistematizată, având o coeziune internă proprie. Prevederile legii penale se 
corelează, se explică unele prin altele (corelaţia internă), oferind imaginea unui tot 
organizat, bine chibzuit, rezultat al unei preocupări de așezare judicioasă și rațională 
a dispoziţiilor normativel!l. 

Totodată, legiuitorul nu emite acte normative întâmplător, ci pentru anumite 
imperative de ocrotire a valorilor sociale, exprimând în conţinutul normei principiile 
de politică penală, având în vedere starea fenomenului infracţional la momentul 
adoptării acesteia. | 

Este necesară o corelație permanentă între legea penală și cerinţele societăţii, 
deoarece numai menținând această corelație norma juridică are caracter realist, devine 
convingătoare și eficientă, înlesnind nu numai cunoașterea ei de către cei cărora lise 
adresează, dar și aplicarea în condiţii corespunzătoare??l. | 

Pentru menţinerea acestei corelaţii, cu efectele arătate, o importanţă deosebită 
o are instituția principiilor fundamentale. Prin reguli de bază ale procesului penal se 
înțelege ideile sau tezele pe care se întemeiază întregul sistem de instituții procesuale și 
care exprimă concepțiile juridice despre modul cum trebuie să se desfășoare activitatea 
organelor judiciare!”!. Potrivit altei opinii, principiile fundamentale sunt definite ca reguli 
de bază ale procesului penal, cu caracter general, în temeiul cărora este reglementată 
întreaga desfășurare a procesului penal", | 

Regulile de bază ale procesului penal, pe lângă importanţa lor teoretică, au o 
deosebită importanţă practică. Se au în vedere situaţiile, nereglementate în detaliu 
sau doar parțial reglementate, ce fac obiectul soluționării cauzelor penale. În aceste 
cazuri, se recurge la regulile de bază care orientează organul judiciar, soluţia în consens 
cu aceste principii fiind, cel puţin teoretic, pe aceeași linie cu cea dorită de legiuitor 
și corespunzătoare tendinței generale a practicii judiciare într-o anumită materie, la 
un moment dat. 

În unele legislații, instituția principiilor fundamentale nu are o consacrare clară, 
expusă în texte de lege. În alte legislații, această instituţie are o reglementare de obicei 
înscrisă sub titlul unor reguli de bază în desfășurarea procesului penal. 

În actualul Cod de procedură penală român, principiile legii procesuale penale 
sunt reglementate în Titlul | al pen generale (art. 2-12). 


0 G. ANTONIU, Reforma penală la primul pas, în R.D.P. nr. 4/1996, p. 9-11. 

2 Ibidem. 

BI M. BASARAB, Drept procesual penal. Partea generală, Cluj, 1973, p. 53. 

(] GR. THEODORU, T. PLĂEȘU, Drept procesual penal. Partea generală, Tipografia Universității 
„Al.I. Cuza”, lași, 1986, p. 38. 


i Capitolul al il-lea. Sistemul principiilor 
fundamentale ale procesului penal 


Secţiunea 1. Consideraţii generale 


50. Diverse abordări privind principiile fundamentale ale procesului penal. 
importanța principiilor procesului penal a impus reunirea lor într-un sistem care 
conturează cadrul politico-juridic în care organele judiciare înfăptuiesc politica penală!”. 
Aceste principii reprezintă reguli de bază care se regăsesc în întregul sistem de instituții 
procesuale, cu elemente de interdependenţă și condiționare reciprocă. 

Principiile fundamentale exprimă concepțiile juridice despre modul cum trebuie să 
se desfășoare activitatea organelor judiciare; schimbările intervenite după anul 1989 
privind sistemul social-economic influenţează în mod cert și sistemul procesului penal, 
modul de abordare a principiilor fundamentale și, în mod implicit, unitatea acestorat?l. 

Între principiile fundamentale, care alcătuiesc un sistem", trebuie să existe elemente 
de dependenţă, ele trebuie să aibă o abordare teoretică unitară care, în final, să 
conducă la atingerea scopului procesului penal. Fiind un „întreg organizat”, sistemul 
principiilor trebuie să dea aceeași rezolvare instituţiilor procesului. 

Formularea în prezent a principiilor fundamentale ale procesului penal se află sub 
influenţa a doi termeni de importanță majoră. în primul rând, noile realități sociale, 
economice, politice la nivel naţional și, în al doilea rând, influenţele legislaţiei externe, 
mai ales a celei europene, inclusiv pe plan procesual penall”. 

În studiul principiilor fundamentale ale procesului penal există diferite abordări. Unii 
autori clasifică aceste principii, în funcţie de recunoașterea lor constituţională, în principii 
constituţionale și principii neconstituționale, ultimele fiind prevăzute în principal în 
Codul de procedură penalăl”. | 


( |, NEAGU, op. cit., p. 68. 

2! În concepția comună, noţiunea de sistem este definită ca un ansamblu de elemente 
(principii, reguli) dependente între ele și formând un întreg organizat, care pune ordine 
într-un domeniu de gândire teoretică, face ca o activitate practică să funcționeze potrivit 
scopului urmărit (ACADEMIA ROMÂNĂ, Mic dicționar academic, vol. IV, Ed. Univers Enciclopedic, 
București, 2003, p.496). | 
B) Numai în acest fel se poate ajunge la aplicarea unitară a normelor procesuale penale 
și, implicit, la o practică judiciară unitară. Pot exista unele disfuncţiuni, nepotriviri între 
principii, generate, în anumite situaţii, de perioade de tranziţie pe plan economico-social. De 
exemplu, după 1989, forma în care erau reglementate unele principii nu a mai corespuns 
cadrului social, economic, politic, ceea ce a impus modificări ulterioare. 

4 Modificările și completările Codului de procedură penală anterior, foarte multe la număr, 
au avut ca rezultat eliminarea coeziunii interne, a corelaţiei dintre normele procesuale 
penale, situație des criticată atât de teoreticieni, cât și de practicieni. În aceste condiţii, 
principiile fundamentale nu mai pot fi reguli de bază, cu aplicaţie în întregul sistem 
procesual penal. j 

i5] M. BASARAB, op. cit., p. 53-54. 

Potrivit altei opinii, principiile trebuie să vizeze trei laturi importante ale procesului 
penal: latura structural-instituţională, referitoare la autorităţile judiciare și atribuţiile 
lor; latura de desfășurare a procesului penal și latura de asigurare a respectării în 
proces a drepturilor și libertăţilor fundamentale". 

Fără a minimaliza importanța acestor clasificări, considerăm că statutul de principiu 
fundamental este atribuit acelor reguli care au o funcţie determinantă în toate fazele 
procesului penal. 


51. Interdependenţa principiilor fundamentale ale procesului penal. Întrucât au 
alcătuirea unui sistem, principiile fundamentale se află în relație de interdependenţă 
și condiționare reciprocă. 

Aceste principii se presupun unele pe altele, iar nerespectarea unuia dintre ele 
poate afecta realizarea altora. | 

De exemplu, principiul legalităţii, care este considerat un principiu-cadru, impune 
respectarea celorlalte principii, aşa cum sunt reglementate prin normele de procedură. 

Încălcarea unuia dintre principii duce, pe cale de consecinţă, la nerespectarea 
principiului legalităţii. 

În unele cazuri, intervine și rolul organelor udici privind respectarea principiilor 
fundamentale. 


Secțiunea a 2-a. Principiul legalității procesului penal 


52. Cadrul legal. Legalitatea decurge din conținutul procesului penal, care este 
definit ca o activitate reglementată de lege. Acest principiu rezultă din Constituție, 
cât și din acte normative care reglementează domeniul judiciar. Astfel, potrivit art. 1 
alin. (3) și (5) din Constituție, România este stat de drept, iar respectarea Constituției, 
a supremației sale și a legilor este obligatorie. În art. 2 din Legea nr. 304/2004 privind 
organizarea judiciară se precizează că justiția se înfăptuiește de către judecători în 
numele legii, iar Legea privind statutul judecătorilor și procurorilor prevede că judecătorii 
sunt independenţi, se supun numai legii și trebuie să fie imparţiali [art. 2 alin. (3) din 
Legea nr. 303/2004]. 

Potrivit art. 2 CPP, denumit „Legalitatea procesului penal”, procesul penal se 
desfășoară potrivit dispozițiilor prevăzute de lege. l 

Principiul legalității are consacrare în majoritatea legislațiilor străine, de regulă 
chiar în legea fundamentală, aci idile 


0 GR. THEODORU, op. cit., p. 75. 

2] A se vedea, de exemplu: art. 14 din Constituţia Belgiei: „Nicio pedeapsă nu poate fi 
prevăzută sau aplicată decât în executarea legii”; art. 39 din Carta drepturilor și libertăţilor 
fundamentale a Cehiei: „Doar legea poate determina care acte constituie o infracţiune și 
ce pedeapsă sau alte restrângeri de drepturi ori amenzi pot fi impuse”; art. 103 din 
Constituţia Germaniei: „(...) O faptă poate fi sancționată doar dacă constituie o încălcare 
a legii penale în vigoare la data când a fost săvârșită (...)”; art. 23 din Constituţia Republicii 
Estonia: „Nimeni nu poate fi condamnat pentru o faptă nereglementată de legea penală 
la data când a fost săvârșită. Niciunei persoane nu trebuie să îi fie aplicată o pedeapsă 
mai severă decât cea prevăzută la data săvârșirii faptei. Dacă ulterior săvârșirii unei fapte 

penale legea prevede o sancţiune mai ușoară, aceasta va fi aplicată (...)”; art. 5 și art. 7 
din Constituţia Republicii Elene: „3. (...) Nicio persoană nu poate fi urmărită, deţinută, 
arestată sau într-un alt fel restrânsă, decât în momentul și modul prevăzute de lege”, 
respectiv „Nu există faptă penală și nici sancțiune corelativă, decât dacă la data comiterii 
faptei există o lege în vigoare care să le reglementeze. Sancţiunea nu poate fi niciodată 
mai severă decât cea prevăzută de legea în vigoare la data săvârșirii faptei (...)”; art. 9 și 
art. 25 din Constituţia Spaniei: „(...) 3. Constituţia garantează principiul legalităţii, ierarhia 
normelor juridice, publicitatea normelor, neretroactivitatea dispoziţiilor sancţionatorii 
nefavorabile sau restrictive de drepturi individuale, securitatea juridică, responsabilitatea 
și interzicerea arbitrariului în activitatea puterilor publice”, respectiv „Nimeni nu poate fi 
condamnat sau pedepsit pentru acțiuni sau omisiuni care, la data când s-au săvârșit, nu 
constituiau infracţiuni, delicte sau abateri administrative, potrivit legii în vigoare în acel 
moment”; art. 7 și art. 8 din Constituţia Republicii Franceze, Declaraţia Drepturilor Omului 
și Cetățeanului: „Nimeni nu poate fi acuzat, arestat sau deținut, cu excepția cazurilor 
prevăzute de lege și potrivit formelor indicate de aceasta. Aceia care solicită, emit, execută 
sau urmăresc executarea unor ordine arbitrarii trebuie să fie pedepsiţi; dar orice cetățean 
somat sau reţinut potrivit legii trebuie să se supună de îndată; el se face altfel vinovat 
prin rezistență”, respectiv „Legea nu trebuie să stabilească decât pedepse strict și evident 
necesare și nimeni nu poate fi pedepsit decât în temeiul unei legi elaborate și promulgate 
anterior faptei și care este aplicată potrivit legii”; art. 25 și art. 26 din Constituția Republicii 
Italiene: „(...) Nimeni nu poate fi pedepsit decât în temeiul unei legi intrate în vigoare 
înaintea comiterii faptei”, respectiv „(1) Extrădarea unui cetățean nu poate fi permisă 
dacă nu este prevăzută expres de către convențiile internaţionale. (2) În niciun caz ea nu 
poate fi admisă pentru motive politice”; art. 12 din Constituţia Republicii Cipru, Apendice D, 
partea a Il-a, „Drepturi și libertăţi fundamentale”: „(1) Nicio persoană nu poate fi condamnată 
pentruvreo faptă penală, în baza unei acțiuni sau omisiuni care la data săvârșirii nu 
constituia o încălcare a legii penale în vigoare; nicio persoană nu poate fi supusă unei 
sancţiuni mai severe decât cea prevăzută expres de lege la data săvârșirii faptei (...). (3) Nicio 
lege nu poate să prevadă o sancţiune neproporţională cu gravitatea faptei aani 
din Constituția Republicii Lituania: „O persoană trebuie presupusă nevinovată până la 
probarea vinovăției și trebuie declarată vinovată de o instanță judecătorească conform 
procedurii stabilite de lege (...)”; art. 14 din Constituţia Luxemburgului: „Nicio sancțiune 
nu poate fi prevăzută sau aplicată decât conform legii”; art. 57 din Constituția Republicii 
Ungare: „(...) (4) Nimeni nu poate fi declarat vinovat și sancţionat pentru o faptă neincriminată 
de legea ungară la data săvârșirii (...)”; art. 39 din Constituţia Maltei: „(...) (8) Nicio persoană 
nu poate fi considerată vinovată de săvârșirea unei infracțiuni, în baza unei acțiuni sau 
omisiuni, neconsiderată astfel la data când a avut loc, și nicio pedeapsă mai severă decât 
maximul pedepsei prevăzute la data săvârșirii faptei nu poate fi aplicată”; art. 42 din 
Constituţia Republicii Polone: „1. Doar o persoană care a comis o faptă interzisă de legea 
în vigoare la momentul săvârșirii și care este pasibilă de sancţiune poate fi ținută să 
“răspundă din punct de vedere penal. Acest principiu nu împiedică sancţionarea unei fapte 
care, la data comiterii, constituie infracțiune doar în sensul legislaţiei internaţionale”; 
art. 29 din Constituţia Republicii Portugheze: „1. Nicio persoană nu poate fi condamnată 
de o lege penală, decât pentru o acţiune sau o omisiune sancţionată de legea în vigoare; 
nicio persoană nu poate fi supusă unei măsuri de siguranţă, decât pentru motive prevăzute 
de legea în vigoare. (...) 3. Nicio sancţiune și nicio măsură de siguranţă nu poate fi impusă 
dacă nu este expres prevăzută de legea în vigoare. 4. Nu se poate aplica niciunei persoane 

Legalitatea constituie un principiu fundamental al statului de drept, conceput ca 
o contrapondere a arbitrariului în activitatea organelor statului, care trebuie să fie 
încadrată și reglementată prin norme juridice. Conceptul de legalitate, ca principiu 
fundamental general al statului de drept, a evoluat continuu; iniţial, legalitatea a fost 
concepută ca un principiu rigid ce presupune simpla aplicare, chiar automată, a dreptului 
pozitiv; ulterior, s-a considerat că fixarea limitelor aplicării legii este deficitară, întrucât 
lasă posibilitatea judecătorului la arbitrariu, contribuţia sa devenind importantă! 


PN SI Ra O in INC SN i SO E NA ED A e lia (EU 7 Var 
o sancțiune sau o măsură de siguranță mai severă decât cea prevăzută la data săvârșirii 


faptei sau a actelor premergătoare. Legea penală mai favorabilă se va aplica retroactiv”; 
art. 28 din Constituţia Republicii Slovene: „Principiul legalităţii în legea penală. Nimeni nu 
poate fi sancționat pentru o faptă neprevăzută de legea penală sau pentru care nu este 
prevăzută o sancțiune la momentul săvârșirii. Faptele penale trebuie stabilite și sancțiunile 
corespunzătoare aplicate în conformitate cu legea în vigoare la data săvârșirii faptei, afară 
de o lege nouă mai favorabilă”; art. 49 și art. 50 din Constituţia Republicii Slovace: „Legea 
stabilește toate infracțiunile, sancţiunile și măsurile restrictive, personale sau patrimoniale, 
ce se vor aplica făptuitorului, în fiecare caz”, respectiv „(6) Faptele penale și sancţiunile 
aplicabile se determină de legea penală în vigoare la data săvârșirii. Legea nouă se aplică 
doar dacă este mai favorabilă”; art. 8 din Constituţia Finlandei: „Nimeni nu va putea fi 
găsit vinovat sau pedepsit pentru o faptă nesancţionată de lege la data săvârșirii. Sancţiunea 
aplicabilă nu va putea fi mai severă decât cea prevăzută la data săvârșirii faptei”; art. 10 
din Capitolul II din Constituţia Suediei: „(1) Nicio pedeapsă sau altă sancţiune penală nu 
poate fi aplicată pentru o faptă neprevăzută de legea penală la data săvârșirii (...)”; art. 7 
din Convenţia pentru apărarea drepturilor omului și a libertăților fundamentale: „Nicio 
pedeapsă fără lege. 1. Nimeni nu poate fi condamnat pentru o acţiune sau o omisiune 
care, în momentul în care a fost săvârșită, nu constituia o infracțiune, potrivit dreptului 
național sau internaţional. De asemenea, nu se poate aplica o pedeapsă mai severă decât 
aceea care era aplicabilă în momentul săvârșirii infracțiunii. 2. Prezentul articol nu va 
aduce atingere judecării și pedepsirii unei persoane vinovate de o acţiune sau de o omisiune 
care, în momentul săvârșirii sale, era considerată infracțiune potrivit principiilor generale 
de drept recunoscute de națiunile civilizate”; art. 49 din Carta drepturilor fundamentale 
a Uniunii Europene: „Principiile legalităţii și proporționalităţii infracțiunilor și pedepselor. 
(1) Nimeni nu poate fi condamnat pentru o acțiune sau omisiune care, în momentul 
săvârșirii, nu constituia infracțiune potrivit dreptului intern sau dreptului internaţional. 
De asemenea, nu se poate aplica o pedeapsă mai mare decât cea aplicabilă la momentul 
săvârșirii infracțiunii. În cazul în care, ulterior săvârșirii infracţiunii, legea prevede o pedeapsă 
mai ușoară, se aplică aceasta din urmă. (2) Prezentul articol nu aduce atingere judecării 
și pedepsirii unei persoane care s-a făcut vinovată de o acţiune sau omisiune care, în 
momentul săvârșirii, era incriminată pe baza principiilor generale recunoscute de comunitatea 
națiunilor. (3) Pedepsele nu trebuie să fie disproportionate față de infracțiune”, 

' Evoluţia conceptului legalităţii influențează în mod determinant statutul judecătorului. 
Dacă, într-adevăr, judecătorul se supune numai legii, această „supunere” trebuie să fie 
una rigidă, strictă, fără posibilitate de apreciere? Ori se poate afirma că accentuarea tot 
mai mult a obligaţiilor profesionale și ierarhice ale magistratului privilegiază mai mult 
calitatea de funcționar a acestuia în defavoarea statutului de independență? Pentru alte 
comentarii, a se vedea și V. PĂTULEA, Tendinţe de flexibilizare a principiului legalităţii, în 
Dreptul nr. 11/2005, p. 64-71. 

Aplicarea legii trebuie să corespundă unor necesităţi, urmărindu-se, în plan general, 
asigurarea stabilităţii, ca o garanţie a securităţii raporturilor juridice, cât și crearea 
premiselor acceptării în acest domeniu a schimbărilor sociale. 


53. Corelaţia cu principiul legalității pedepsei. Principiilor nullum crimen sine 
lege și nulla poena sine lege le corespunde un alt principiu în materie procesuală 
penală, și anume nulla iustitia sine lege, adică nu există justiţie fără lege. Codul de 
procedură penală conţine dispoziţii care consacră acest principiu, cât și prevederi 
“care garantează aplicarea lui. 

Prin aplicarea sancţiunilor procesuale penale se înlătură aplicarea actelor procesuale 
și procedurale întocmite cu încălcarea legii, mergând chiar până la sancţionarea, dacă 
este cazul, a celor vinovaţi de întocmirea lor. Instituţia plângerii împotriva actelor și 
măsurilor de urmărire penală dispuse de organul de cercetare penală sau de procuror 
oferă garanţii pentru respectarea legii!!]. Existenţa căilor ordinare sau extraordinare de 
atac, precum și posibilitatea înlăturării unor nereguli pe perioada executării pedepsei!” 
constituie, de asemenea, mijloace pentru respectarea principiului legalităţii. 

Principiul legalităţii are în materie penală o consacrare europeană: în art. 7 parag. 1 
din Convenţia europeană a drepturilor omului, denumit „Nicio pedeapsă fără lege”, 
se precizează că nimeni nu poate fi condamnat pentru o acţiune sau omisiune care, în 
momentul în care a:săvârșit-o, nu constituie infracţiune, potrivit dreptului intern sau 
internaţional. De asemenea, nu se poate aplica o pedeapsă mai severă decât aceea 
care era aplicabilă în momentul săvârșirii infracțiunii. Acest text consacră adagiul 
nullum crimen sine lege, nulla poena sine lege, garanţiile oferite de prevederile art. 7 
din Convenţie constituind un element esenţial al preempțiunii dreptului, care ocupă, 
totodată, un loc primordial în sistemul de protecţie a drepturilor omului’, De altfel, 
textul, în ceea ce privește legalitatea incriminării, are ca scop asigurarea unei protecţii 
efective împotriva actelor cu caracter arbitrar pe parcursul soluționării cauzelor penals 
şi aplicarea unor asemenea sancțiuni. 

Potrivit practicii Curții Europene a Drepturilor Omului, orice persoană trebuie să 
știe, pornind de la normele juridice existente, luând în considerare și interpretarea 
care le este dată în jurisprudenţă, ce acte și omisiuni îi sunt interzise și sunt de natură 
să îi angajeze răspunderea penală!!. În cazul în care o acţiune sau omisiune este 
considerată infracțiune, judecătorul poate doar să constate elementele constitutive 
ale infracţiunii, nu are dreptul să le modifice într-un sens sau altul. Totodată, statul are 


6 potrivit art. 336 CPP, orice persoană poate face plângere împotriva măsurilor și actelor de 
urmărire penală, dacă prin acestea s-a adus o vătămare intereselor sale legitime. Plângerea 
se adresează procurorului care supraveghează activitatea organului de cercetare penală și 
se depune fie direct la acesta, fie la organul de cercetare penală. Introducerea plângerii nu 
suspendă aducerea la îndeplinire a măsurii sau a actului care formează obiectul plângerii. 
2 Contestaţia la executare este mijlocul legal pentru înlăturarea unor nereguli pe perioada 
executării pedepsei. 

BI C, BîRSAN, op. cit., p. 572. 

141 C.E.D.O., cauza Kokkinakis c. Greciei, Hotărârea din 25 mai 1993, § 52; cauza Dragotoniu 
și Militaru-Pidhorni c. României, Hotărârea din 24 mai 2007, §§ 33-38 (M. Of. nr. 420 din 
23 iunie 2010); cauza Del Rio Prada c. Spaniei, Hotărârea din 10 iulie 2012, 88 48-63. 

obligația să definească în termeni clari, fără echivoc, ceea ce constituie o infracţiune 
și să stabilească o distincţie între dreptul penal și celelalte ramuri de drept. 


Secţiunea a 3-a. Principiul separării funcţiilor judiciare 


54. Noţiunea de „tribunal impartial” în jurisprudenţa Curţii Europene a Drepturilor 
Omului. Separarea funcţiilor judiciare a stat la baza elaborării Codurilor de procedură 
penală din 19361, precum și din 19681], fiind însă consacrată în mod expres ca 
principiu prin Codul de procedură penală actual, adoptat prin Legea nr. 135/2010. 
Rolul instituirii acestui principiu constă în necesitatea realizării unei delimitări riguroase 
între competențele funcţionale ale organelor judiciare ce intervin în diferitele faze 
ale procesului penal. 

Principiul separării funcţiilor judiciare are și o consacrare în practica Curţii Europene a 
Drepturilor Omului, în deciziile pronunţate privind înțelesul noţiunii de proces echitabil, 
conform art. 6 parag. 1 din Convenţie, în analiza noţiunii de tribunal imparţial!. Astfel, 
în legătură cu noţiunea de imparțialitate, Curtea a constatat că nu poate fi reținută 
imparțialitatea obiectivă a judecătorului care, în aceeași cauză, a exercitat succesiv 
atât funcţia de instrucţie, cât și funcția de judecată“, precum și a judecătorului care a 
exercitat funcția de judecată după ce anterior exercitase funcţia de dispoziţie asupra 
drepturilor $ și libertăţilor fundamentale ale inculpatului și funcţia de verificare a legalităţii 
și temeiniciei trimiterii în judecată! 


TR. Pop, op. cit., vol. |, p. 110-114. 

l2] V, DONGOROZ ȘI COLAB., op. cit., vol. V, p. 99-102. 

(3 C.E.D.O., cauza Piersack c. Belgiei, Hotărârea din 1 octombrie 1982, §§ 28-32; cauza 
Hauschildt c. Danemarcei, Hotărârea din 24 mai 1989, §§ 46-48; cauza Bulut c. Austriei, 

Hotărârea din 22 februarie 1996, § 31. 

(4) C.E.D.O., cauza De Cubber c, Belgiei, Hotărârea din 26 octombrie 1984, §§ 24-30. În 
cauză, unul dintre judecătorii ce compuneau completul efectuase anterior o serie de acte în 
calitate de judecător de instrucţie („investigating judge”), aflat în subordinea procurorului 
general, printre care solicitase arestarea preventivă și luase mai multe declaraţii inculpatului. 
Curtea a reținut că acesta nu întrunește cerinţele de imparțţialitate obiectivă impuse de, 
exigenţele art. 6 parag. 1 din Convenţie, considerând, pe de o parte, că ar putea avea 
deja formată o opinie cu privire la vinovăția inculpatului, iar, pe de altă parte, nu poate fi 
chemat a analiza legalitatea actelor și măsurilor pe care el însuși le dispusese anterior față 
de inculpat, în calitate de judecător de instrucţie. A se vedea S. TRECHSEL, S.J. SUMMERS, 
Human Rights in Criminal Proceedings, Ed. Oxford University Press, 2005, p. 69-70. 

51 Com.E.D.0., cauza Ben Yaacoub c. Belgiei, Decizia din 4 mai 1983. Judecătorul care 
pronunţase hotărârea de condamnare participase anterior în cauză în calitate de judecător 
de cameră de consiliu („chambre du conseil”), ocazie cu care a confirmat mandatul de 
arestare preventivă emis pe numele inculpatului, a prelungit durata arestării preventive 
și în final a dispus trimiterea în judecată a acestuia, considerând că există suficiente 
probe în dovedirea vinovăţiei sale. Totodată, în etapele anterioare trimiterii în judecată, . 
judecătorul a refuzat punerea în libertate a inculpatului, reţinând, de asemenea, că există 
probe suficiente cu privire la vinovăția acestuia. A se vedea S. TRECHSEL, S.J. SUMMERS, 
op. cit., p. 72. 

dură eee în vigoare, legiuitorul a ci aia expres o aci separării funcțiilor 
judiciare în art. 3. Potrivit alin. (1), în procesul penal se exercită următoarele funcții 
judiciare: | 

a) funcţia de urmărire penală; 

b) funcţia de dispoziţie asupra drepturilor și libertăţilor fundamentale ale persoanei 
în faza de urmărire penală; 

c) funcţia de verificare a legalității trimiterii ori netrimiterii în judecată; 

d) funcția de judecată. 

Odată enunțate funcţiile judiciare, legiuitorul a stabilit și o serie de incompatibilități, 
pentru a evita cumulul mai multor funcţii judiciare în cadrul aceluiași proces penal. 
Astfel, potrivit alin. (3) al art. 3 CPP, în desfășurarea aceluiași proces penal, exercitarea 
unei funcţii judiciare este incompatibilă cu exercitarea unei alte funcţii judiciare, cu 
excepţia celei de verificare a legalității trimiterii ori netrimiterii în judecată, care este 
compatibilă cu funcţia de judecată [mai puţin însă când se dispune începerea judecății 
potrivit art. 341 alin. (7) pct. 2 lit. c) CPP]. 

Separarea funcţiilor judiciare se examinează întotdeauna î în cadrul aceluiași proces 
penal și privește organele judiciare. 

În faza urmăririi penale pot fi exercitate două funcţii judiciare: funcția de urmărire 
penală și funcţia de dispoziţie asupra drepturilor și libertăţilor fundamentale ale 
persoanei. Funcţia de urmărire penală este exercitată de către procuror și organele 
de cercetare penală, care au obligaţia de a strânge probele necesare pentru a se 
constata dacă există sau nu temeiuri de trimitere în judecată. În unele cauze, în faza 
de urmărire penală poate interveni și judecătorul de drepturi și libertăţi, care exercită 
funcţia de dispoziție asupra actelor și măsurilor care restrâng drepturile și libertăţile 
fundamentale ale subiecţilor procesuali (luarea unor măsuri procesuale, încuviințarea 
sau autorizarea unor procedee probatorii etc.). 

În procedura camerei preliminare poate fi exercitată o sigură funcţie judiciară, 
respectiv cea de verificare a legalităţii trimiterii ori netrimiterii în judecată. În acest 
sens, judecătorul de cameră preliminară se va pronunţa asupra legalității actului de 
trimitere în judecată și a legalităţii probelor pe care se bazează acesta, precum și - 
asupra legalităţii soluţiilor procurorului de netrimitere în judecată. 
ofn faza judecății se va exercita, de asemenea, o singurä funcție judiciară, cea de 
judecată. Judecata se realizează de către instanță, în completuri legal constituite. 

Cu privire la ultimele două funcții judiciare, legiuitorul a instituit o derogare de la 
interdicţia cumulului de funcţii, stipulând că funcţia de verificare a legalităţii trimiterii 
ori netrimiterii în judecată au este incompatibilă cu funcţia de judecată. 

Examinând dispoziţiile art. 3 alin. (3) teza a II-a raportat la alin. (1) lit. c) CPP, 
Curtea Constituţională a constatat că soluția legislativă cuprinsă în art. 3 alin. (3) 
teza a II-a, conform căreia exercitarea funcţiei de verificare a legalităţii netrimiterii în 
judecată este compatibilă cu funcţia de judecată, este neconstituțională!i.. Prin decizia 
sa, Curtea a considerat că, în procedura de soluţionare a plângerii împotriva soluțiilor 


Pa 


i1 A se vedea C.C.R., dec. nr. 552/2015 (M. Of. nr. 707 din 21 septembrie 2015). 

de netrimitere în judecată, funcția de verificare a legalității netrimiterii în judecată 
exercitată de judecătorul de cameră preliminară este incompatibilă cu funcţia de 
judecată. Prin O.U.G. nr. 18/201611, dispozițiile art. 3 alin. (3) CPP au fost completate 
în acest sens, la formularea anterioară — care nu excludea compatibilitatea funcţiei 
de verificarea legalităţii cu funcţia de judecată — adăugându-se precizarea „mai puţin 
când se dispune începerea judecății conform art. 341 alin. (7) pct. 2 lit. CP: 


Secțiunea a 4-a. Prezumția de nevinovăție 


56. Noţiune și reglementare. Principiul a fost consacrat în documente cu caracter 
internațional, inclusiv în Declaraţia Universală a Drepturilor Omului (art. 11) și în 
Convenţia europeană a drepturilor omului (art. 6 parag. 2). De asemenea, la 
nivelul Uniunii Europene, este reglementată î în art. 48 alin. (1) din Carta drepturilor 
fundamentale a Uniunii Europene”. Prezumția de nevinovăție este percepută ca un 
beneficiu, o protecţie juridică ce însoțește persoana pusă sub acuzare, în scopul de 
a echilibra Fe on forțelor din cadrul procesului penal!?!. Aplicarea acestui principiu 


u M. Of. nr. 389 din 23 mai 2016. 

?I A se vedea și Directiva (UE) 2016/343 a Parlamentului European și a Consiliului din 9 
martie 2016 privind consolidarea anumitor aspecte ale prezumțţiei de nevinovăție și a 
dreptului de a fi prezent la proces în cadrul procedurilor penale (J.O. L 65 din 11 martie 
2016), statele membre trebuind să asigure intrarea în vigoare a actelor cu putere de 
lege și a actelor administrative necesare pentru a se conforma acestei directive până la 
1 aprilie 2018. 

BI A se vedea reglementări A E din alte legislații de exemplu: art. 24 din Constituţia 
Spaniei: „Acuzatul are dreptul să nu se declare vinovat; are dreptul și la prezumția 
de nevinovăție. Prin lege se vor stabili cazurile în care, pentru motive de rudenie sau 
secret profesional, nu va fi obligatoriu să depună mărturie asupra faptelor considerate 
infracțiuni”; art. 9 din Constituţia Republicii Franceze, Declaraţia Drepturilor Omului și 
Cetățeanului: „Având în vedere că orice om este considerat nevinovat până la declararea 
vinovăției sale, orice rigoare care nu ar fi necesară pentru reținerea sa — atunci când 
este considerată absolut:necesară — trebuie să fie sever reprimată de lege”; art. 24 
și art. 27 din Constituţia Republicii Italiene: „(...) Apărarea este un drept inviolabil în 
orice fază și la orice nivel de desfășurare a procesului (...)”, respectiv „(...) Acuzatul nu 
este considerat vinovat până la condamnarea definitivă (...)”; art. 57 din Constituţia 
Republicii Ungare: „(...).(2) În Republica Ungară, nimeni nu va fi considerat vinovat până 
ce o instanță nu va da o hotărâre definitivă care să îi determine vinovăția. (3) Subiecţii 
procesului penal au dreptul la apărare în toate fazele acestuia. Avocaţii apărării nu pot fi 
ținuți să răspundă pentru opiniile exprimate în cursul procesului”; art. 42 din Constituţia 
Republicii Polone: „(...) 2. Orice persoană împotriva căreia s-a deschis procesul penal are 
dreptul la apărare în orice fază a acestuia. Aceasta poate să își aleagă un apărător ori să 
beneficieze — conform dispoziţiilor legii — de un apărător desemnat de instanță. 3. Orice 
persoană trebuie presupusă nevinovată de acuzația ce i se aduce până ce vinovăția îi 
va fi stabilită printr-o hotărâre definitivă a instanţei”; art. 20 și art. 32 din Constituţia 
Republicii Portugheze: „(...) 2. Fiecare persoană are dreptul, conform legii, la consiliere 
juridică și la informare, precum și la servicii juridice gratuite și dreptul de a fi asistat de 
un avocat în fața autorităţilor”, respectiv „1. Procedura penală trebuie să asigure toate 

trebuie să constea în garantarea unor drepturi concrete și efective, nu teoretice și 
iluzorii, astfel încât organele judiciare să nu pornească de la ideea preconcepută că 
cel trimis în judecată a comis infracţiuneal!!. Deoarece represiunea aparține statului și 
ea se înfăptuiește prin organe specializate, devine evident că, fără această prezumție, 
acuzatul ar fi expus unor decizii de multe ori arbitrare, fără drept de ripostă. 

Prezumția de nevinovăție tinde a proteja o persoană învinuită de săvârșirea unei 

fapte penale împotriva unui verdict de culpabilitate care nu a fost stabilit în mod legall2. 

„Așadar, prezumția privește ansamblul procedurii penale litigioase în cauzele penale, 
inclusiv modul administrării probelor și motivarea unor acte procesuale dispuse de 
organele judiciare. | 

În legislaţia noastră, prezumția este e bici atât de Constituţie, cât și de 
Codul de procedură penală. Potrivit art. 23 alin. (11) din Constituţie, până la rămânerea 
definitivă a hotărârilor judecătorești de condamnare, persoana este considerată 
nevinovată. Legea procesuală penală reglementează prezumția de nevinovăție în art. 4: 
orice persoană este considerată nevinovată până la stabilirea vinovăţiei sale printr-o 
hotărâre penală definitivă. După administrarea întregului probatoriu, orice îndoială 
în formarea convingerii greanna judiciare se interpretează în favoarea suspectului 
sau inculpatului. . 

Precizări cu privire la prezumția de nevinovăție apar și în Convenţia europeană 
a drepturilor omului, în art. 6 parag. 2: orice persoană acuzată de săvârșirea unei 
infracțiuni este prezumată nevinovată până ce vinovăția sa va fi stabilită legal. 


garanţiile necesare apărării, inclusiv căile de atac. 2. Orice persoană acuzată de o faptă 
penală este considerată nevinovată până a-i fi declarată vinovăția și trebuie judecată în 
cel mai scurt timp care să fie compatibil cu garanţiile apărării. 3. Acuzatul are dreptul să 
își aleagă și să fie reprezentat de un apărător în toate fazele procesului penal. Situațiile și 
fazele procesului pentru care reprezentarea de către un avocat este obligatorie trebuie 
prevăzute de lege (...)”; art. 47 și art. 50 din Constituția Republicii Slovace: „(1) Fiecare 
persoană are dreptul de a refuza să depună o mărturie care ar incrimina-o sau care ar 
incrimina o altă persoană apropiată”, respectiv „(2) Orice persoană acuzată de săvârșirea 
unei fapte penale este considerată nevinovată până ce vinovăția va fi dovedită și stabilită 
de o hotărâre definitivă a instanţei de judecată. (3) Acuzatul trebuie să aibă posibilitatea 
de a-și pregăti apărarea în timpul pe care îl consideră necesar și dreptul de a se apăra 
singur sau de a fi apărat de un avocat. (4) Orice persoană acuzată are dreptul să refuze 
să depună mărturie; acest drept nu îi poate fi negat indiferent de circumstanţe (...)”. În 
SUA, în art. 1 pct. 12 alin. (1) din Codul penal model se prevede că „Nimeni nu poate fi 
condamnat pentru o infracțiune dacă fiecare dintre elementele acestei infracțiuni nu 
este dovedit, dincolo de limitele îndoielii rezonabile. Dacă lipsește o asemenea dovadă, 
acuzatul este considerat nevinovat”. 

1 C.E.D.O., cauza Allenet de Ribemont c Franței, Hotärârea din 10 februarie 1995, în 
C. BÎRSAN, op. cit., p. 533. 

[2] C, BÎRSAN, op. cit., p. 533. ' 

BI C.E.D.O., cauza Bernard C. zor anrea din 23 aprilie 1998, în C. BÎRSAN, op. cit., 

p. 533. De exemplu, se pune în discuție respectarea prezumției de nevinovăție dacă expertul 
desemnat de organele judiciare pentru a face aprecieri de specialitate se pronunţă cu 
privire la vinovăția inculpatului. 

Este sesizatä o neconcordanță între reglementarea dată de Constituție în art. 23 
alin. (11), pe de o parte, și dispozițiile art. 4 CPP și ale art. 6 parag. 2 din Convenție, pe” 
de altă parte. Constituția prevede drept moment al răsturnării prezumției de nevinovăție 
momentul rămânerii definitive a hotărârii judecătorești de condamnare, iar celelalte 
două acte normative momentul stabilirii vinovăţiei în mod legal. Se apreciază că, deși 
termenii privind stabilirea momentului până la care subzistă prezumția de nevinovăție 
în aparenţă sunt diferiţi, în realitate sunt aceiași, și anume stabilirea legală a vinovăţiei 
printr-o hotărâre judecătorească de condamnare definitivă. 


57. Principiul in dubio pro reo. Prezumția de nevinovăție are caracter relativ, poate 
fi răsturnată prin dovedirea vinovăţiei cu probe certel?l, iar suspectul sau inculpatul, 
întrucât beneficiază de această prezumție, nu este obligat să își dovedească nevinovăția, 
având dreptul de a nu contribui la propria acuzare. 

Așadar, această prezumție poate fi răsturnată numai prin probe certe de vinovăţie. 
Dacă nu există dovezi care să probeze vinovăția, îndoiala nefiind înlăturată, prezumția 
de nevinovăție nu este răsturnată, orice îndoială fiind în favoarea suspectului sau 
inculpatului. Nu există îndoială atunci când faptele nu sunt dovedite din lipsă de probe 
ori când din probele administrate în cauză rezultă atât vinovăția, cât și nevinovăția!” 
Există îndoială doar atunci când din coroborarea tuturor probelor nu se poate reţine 
cu certitudine vinovăția sau nevinovăția celui în cauză. Orice dubiu este interpretat 
în favoarea suspectului sau inculpatului (in dubio pro reo). Precizăm că regula in dubio 
pro reo privește exclusiv situaţiile de fapt, nu se referă la interpretarea normelor 
procedurale. 

În îndeplinirea funcţiei sale, judecătorul nu trebuie să pornească de la ideea 
preconcepută că cel trimis în judecată a comis infracțiunea. Întotdeauna sarcina 
probaţiunii revine acuzării, iar de situaţiile de îndoială beneficiază acuzatul. Acuzarea 
trebuie să îi indice acuzatului faptele ce i se impută și să ofere probe suficiente care 
să fundamenteze o eventuală declaraţie de culpabilitate, pentru ca acesta să fie în 
măsură să își pregătească o apărare eficientăli. 


58. Domeniul de aplicare. Jurisprudenţa Curţii Europene a Drepturilor Omului 
în materie. Curtea Europeană a Drepturilor Omului precizează în hotărârile sale, 
că prezumția de nevinovăție consacrată de art. 6 din Convenţie se numără printre 
elementele noţiunii de proces echitabil în materie penală... l 

În ceea ce privește respectarea prezumției, se precizează că trebuie făcută o > distincţie 
între deciziile care reflectă sentimentul că persoana în cauză este vinovată şi cele care 


H |, NEAGU, op. cit., p..74. 

[2 GH. MATEUT, Prezumția de nevinovăție în lumina convențiilor europene și a reglementărilor 

procedurale interne, în Dreptul nr. 11/2000, p. 59-67. 

BI Idem, p. 65. 

141 GR. THEODORU, L. MOLDOVAN, Drept procesual penal, Ed. Didactică și ae ini 
București, 1979, p. 123. 

6I C.E.D.O., cauza Barberà, Messegu€ și ranie C. Spaniei, Hotărârea din 6 decembrie 

1988, în C. BÎRSAN, op. cit., p. 533. 

t6 C.E.D.O., cauza Deweer c. Belgiei, Hotărârea din 27 februarie 1980. 

se limitează a descrie o stare de suspiciune: primele încalcă prezumția de nevinovăție, 
iar celelalte au fost considerate în spiritul art. 6 din Convenţie!“ | 

Prezumția de nevinovăție este încălcată dacă, fără stabilirea prealabilă, în mod 
legal, a vinovăţiei acuzatului, mai ales în situaţiile în care nu a avut ocazia să își exercite 
dreptul la apărare, o hotărâre judecătorească dată în privinţa sa reflectă sentimentul 
că acesta este vinovat!?l. 

Domeniul de aplicare al prezumției de nevinovăție, potrivit practicii Curţii de la 
Strasbourg, nu privește numai procesul penal în sens strict, având o aplicaţie mai largă. 
Curtea a apreciat că, dacă prezumția de nevinovăție este, înainte de toate, o garanție 
procesuală, sfera de aplicare a acesteia este mai extinsă şi depășește limitele procesului 
penal. sei impune ca niciun reprezentant al statului să nu declare că o persoană este 
vinovată de- săvârşirea unei infracțiuni înainte ca vinovăția să nu fi fost stabilită de 
o instanţă. O atingere a prezumțţiei de nevinovăție poate proveni nu numai de la un 
judecător sau de la o instanţă, ci și de la alte autorităţi. 

Așadar, judecătorul, dar şi alţi reprezentanți ai autorităților publice au obligaţia să 
se abțină să declare public faptul că cel pus sub urmărire penală sau trimis în judecată 
este vinovat de infracţiunea pentru care a fost sesizată instanţa, înainte ca vinovăția 
acestuia să fi fost stabilită printr-o hotărâre judecătorească definitivă". În acest sens, 
luată î în ansamblu, activitatea autorităţilor polițienești, în măsura în care reflectă 
aprecierea prealabilă a acuzațiilor care pot fi reținute contra acuzaților, furnizând 
presei mijloace penyu a-i Ponana ușor pe e Salle nu se conciliază cu area 


JE) 


u C.E.D.O., cauza Leutscher c. Olandei, Hotärârea din 26 martie 1996. 
2] C.E.D.O., cauza Didu c. României, Hotărârea din 14 aprilie 2009 (M. Of. nr. 740 din 
30 octombrie 2009). Instanța de recurs s-a pronunțat asupra cauzei fără a audia încă o 
„dată martorii și mai ales fără a audia inculpatul, aspecte ce au un caracter esențial privind 
reținerea vinovăției. În acest context, a reținut că inculpatul a săvârșit infracţiunea, soluţia 
fiind însă determinată în final de constatarea prescripţiei răspunderii penale. Această 
motivare creează impresia că inculpatul a comis infracțiunea, deoarece precizările instanţei 
nu se limitează numai la a descrie o stare de suspiciune. 
Totodată, în cauza Diacenco c. României (Hotărârea din 7 februarie 2012, §§ 58-64), Curtea 
a reținut că achitarea de răspunderea penală nu ar trebui să împiedice stabilirea răspunderii 
civile pentru plata unei despăgubiri ca urmare a acelorași fapte în baza unei sarcini a probei 
mai puţin restrictive, Cu toate acestea, dacă hotărârea naţională privind despăgubirea 
include o declaraţie care impută răspunderea penală pârâtului, se ridică o problemă care 
intră sub incidenţa art. 6 parag. 2 din Convenţie. Potrivit Curţii, curtea de apel a luat act: 
de faptul că reclamantul fusese achitat de învinuirea adusă de către instanţele inferioare 
și că a menţinut hotărârile instanţelor respective. Cu toate acestea, în dorința de a apăra 
interesele legitime ale presupusei victime, curtea de apel l-a declarat expres pe reclamant 
„Vinovat de săvârșirea infracțiunii de care în mod corect fusese învinuit”. În consecinţă, 
Curtea consideră că limbajul folosit de instanță a depășit limitele instanţei civile, punând 
astfel la îndoială corectitudinea achitării. În consecinţă, a existat o legătură suficientă cu 
procesul penal, ceea ce este incompatibil cu prezumția de nevinovăție. 
3) C.E.D.O., cauza Y.B. și alții c. Turciei, Hotărârea din 28 octombrie 2004; cauza Allenet de 
Ribemont c. Franţei, supra cit. 
4! Com.E.D.O., cauza X. c. Austriei, Decizia din 5 decembrie 1989, 

prezumției de nevinovăție. Datele oferite, pe de o parte, incită publicul să creadă în 
vinovăția inculpatului, iar, pe de altă parte, prejudecă aprecierea faptelor in către 
judecătorii competenți". 

Se subliniază importanţa alegerii cuvintelor de către agenţii statului în declaraţiile 
pe care le formulează înainte ca o persoană să fie judecată și recunoscută ca vinovată 
de săvârșirea unei infracțiuni?!. Totodată, problema încălcării prezumțţiei de nevinovăție 
trebuie analizată în contextul circumstanțelor particulare în care au fost formulate 
afirmaţiile litigioase. 

Nu trebuie acceptate interpretări excesive în această materie, deoarece organelor 
judiciare le va fi deosebit de dificil în activitatea de administrare a probelor și luare 
a unor măsuri procesuale să aducă în discuţie problemele referitoare la stabilirea în 
concret a vinovăţiei suspectului sau inculpatului. De altfel, prin art. 6 parag. 2 din 
Convenţie nu se interzice legislaţiilor naţionale să prevadă prezumții de fapt sau de 
drept, se solicită însă ca acestea să fie reglementate î în limite rezonabile, prin luarea în 
considerare a gravităţii situaţiilor în care operează și cu protejarea dreptului la apărare. 


Secţiunea a 5-a. Principiul aflării adevărului! 


59. Conţinutul reglementării. Potrivit art. 5 CPP, în desfășurarea procesului penal, 
organele judiciare au obligaţia de a asigura, pe bază de probe, aflarea adevărului cu 
privire la faptele și împrejurările cauzei, precum și cu privire la persoana suspectului 
sau inculpatului. Totodată, organele de urmărire penală au obligaţia de a strânge și 
de a administra probe atât în favoarea, cât și în defavoarea suspectului sau inculpa- 
tului. Respingerea sau neconsemnarea cu rea-credinţă a probelor propuse în favoarea 
suspectului sau inculpatului se sancţionează conform dispoziţiilor Codului de procedură 
penală. 

Problematica aflării rul în mod firesc, are o abordare filosofică, adevărul, ca 
reprezentare subiectivă a elementelor obiective, urmând a constitui un adevăr obiectiv, 
în condiţiile în care reflectă proprietăţile și structura reală a obiectelor înconjurătoare. 

În plan procesual penal, aflarea adevărului se limitează la cunoașterea faptelor 
și împrejurărilor care fac obiectul probaţiunii. Așadar, organele judiciare au obligaţia 
să stabilească situația de fapt care corespunde adevărului și să pronunţe hotărâri 
judecătorești care să reflecte adevărul, fără erori judiciare. 


60. Cerinţe privind administrarea probelor pentru aflarea adevărului. Aflarea 
adevărului, ca principiu fundamental, presupune următoarele cerințe": 

— instituirea obligaţiei legale pentru organele judiciare de a afla adevărul numai 
în urma administrării probelor [potrivit art. 103 alin. (2) CPP, în luarea deciziei asupra 
existenţei infracțiunii și a vinovăţiei inculpatului, instanţa hotărăște motivat, cu trimitere 


t C.E.D.O., cauza Y.B. c. Turciei, supra cit. 

2 C.E.D.O., cauza Daktaras c. Lituaniei, Hotărârea din 10 octombrie 2000; cauza Vitan 
c. României, Hotărârea din 25 martie 2008. | 
8! Acest principiu este cunoscut şi sub alte denumiri, de exemplu, principiul veracităţii 
ori al realităţii. 

' GR. THEODORU, op. cit., p. 84-85. 

la toate probele evaluate. Condamnarea se dispune doar atunci când instanţa are 
convingerea că acuzaţia a fost dovedită dincolo de orice îndoială rezonabilă]; l 

—asigurarea pentru părți a dreptului de a fi administrate probele necesare soluționării. . 
cauzei. Posibilitatea indicării probelor concludente și utile soluționării cauzelor penale de 
către părţi este deosebit de importantă, deoarece ele cunosc cel mai bine împrejurările 
comiterii infracțiunii (art. 100 CPP oferă părţilor și subiecților procesuali principali 
posibilitatea de a solicita administrarea probelor); | 

— aplicarea principiului liberei aprecieri a probelor, ca o condiţie pentru efectuarea 
unei probaţiuni corecte. Această modalitate de evaluare a probelor oferă, cel puţin 
teoretic, garantarea imparţialităţii și bunei-credințe [potrivit art. 103 alin. (1) CPP, 
probele nu au o valoare dinainte stabilită prin lege și sunt supuse liberei aprecieri a 
organelor judiciare în urma evaluării tuturor probelor administrate în cauză]; 

— sistemul probator și procedura probaţiunii trebuie să permită, dacă este necesar, 
administrarea oricărei probe noi, concludente și utile, fără obstacole formale [de 
exemplu, art. 374 CPP prevede la alin. (5)-(7) posibilitatea propunerii probelor, iar la 
alin. (9) posibilitatea administrării unor probe noi]. 


61. Garanţii privind aflarea adevărului și repararea erorilor judiciare. Aflarea 
adevărului într-o cauză penală nu este posibilă doar ca urmare a îndeplinirii obligaţiei 
prevăzute de lege pentru organele judiciare; părţile, cât și ceilalți participanţi dispun 
de drepturi și au obligații procesuale de natura celor care asigură stabilirea situaţiei 
exacte a faptelor și împrejurărilor care constituie obiectul probațiunii. sg 

În faza urmăririi penale, orice persoană vătămată într-un interes legitim poate 
introduce plângere împotriva măsurilor și actelor de urmărire penală, dacă prin acestea 
s-a adus o vătămare intereselor sale legitime. Cu ocazia soluționării plângerii, pot fi 
constatate și, totodată, eliminate erorile comise. Potrivit dispoziţiilor art. 340 CPP, și 
soluțiile de neurmărire sau netrimitere în judecată pot fi verificate de judecătorul de 
cameră preliminară în ceea ce privește reținerea corectă a situaţiei de fapt!!.. De altfel , 
cu ocazia soluționării cauzelor penale, instanţa are posibilitatea cenzurării probelor 
administrate, atât în ceea ce privește respectarea dispoziţiilor procedurale privind 
administrarea lor, dar și realitatea datelor rezultate în urma administrării. 

Garanţii procesuale pentru aflarea adevărului sunt instituite și sub forma unor obligații 
pentru persoanele chemate în proces, în calitate de martor, expert, interpret. Martorul 
are obligaţia să spună adevărul, iar dispoziţiile privind capacitatea de a fi martor, cât 
și dreptul acestuia de a refuza să dea declaraţii ca martor constituie garanţii privind 
credibilitatea sa. În mod corespunzător, pentru expert și interpret sunt prevăzute 
drepturi și obligații care asigură contribuţia lor la aflarea adevărului. 

Existenţa căilor ordinare și extraordinare de atac constituie un alt mijloc legal de 
înlăturare a eventualelor erori judiciare. Cu ocazia soluționării căilor de atac, instanțele 
pun în discuţie motive de nelegalitate și de netemeinicie, cu implicaţii în ceea ce 
privește aflarea adevărului în cauzele respective. 

Aflarea adevărului în această modalitate este garantată și de prevederile art. 2 din 
Protocolul nr. 7 adiţional la Convenţia pentru apărarea drepturilor omului și a libertăților 


[1 |,C.C.]., s. pen., dec. nr. 5738/2004, www.scj.ro. 

fundamentale, care garantează dreptul la două grade de jurisdicție în materie penală: 
orice persoană declarată vinovată de o infracțiune de către un tribunal are dreptul 
să ceară examinarea declaraţiei de vinovăţie sau a condamnării de către o jurisdicție - 
superioară. Exercitarea acestui drept și motivele pentru care poate fi exercitat sunt 
reglementate de lege. 

Aplicarea dispoziţiilor art. 5 CPP impune ca instanța, atunci când hotărăște asupra 
învinuirii și pronunţă condamnarea, renunţarea la aplicarea pedepsei sau amânarea 
aplicării pedepsei, potrivit art. 396 alin. (2)-(4) CPP, să constate că au fost administrate . 
toate probele necesare aflării adevărului, au fost lămurite toate aspectele contradictorii 
ori neclare și că soluţia stabilită în urma deliberării este unicul rezultat cert impus 
de aceste probe", Toate aceste aspecte conduc la concluzia că aflarea adevărului 
presupune existenţa unei concordanţe între concluziile organelor judiciare și realitate. 

În cazul comiterii unor erori judiciare, Codul de procedură penală cuprinde dispoziţii 
speciale care reglementează aceste situații: art. 538-542. De asemenea, prevederile 
Protocolului nr. 7 adiţional la Convenţia europeană a drepturilor omului, în art. 3, 
acordă dreptul la despăgubiri în caz de eroare judiciară: atunci când o condamnare 
penală definitivă este ulterior anulată sau când este acordată graţierea pentru că un 
fapt nou sau recent descoperit dovedește că s-a produs o eroare judiciară, persoana 
care a suferit o pedeapsă din cauza acestei condamnări este despăgubită conform legii 
ori practicii în vigoare în statul respectiv, cu excepţia cazului în care se dovedește că 
nedescoperirea în timp util a faptului necunoscut îi este imputabilă în tot sau în parte. 

Organele judiciare au obligaţia de a depune diligenţele necesare pentru aflarea 
adevăruluit?. În-acest context, s-a considerat că, în cazul în care inculpatul are o 
atitudine de nerecunoaștere a faptei ce i se impută, obligaţia instanţei este de a 


[1] Idem. i 

2I Curtea Europeană a Drepturilor Omului a tratat în mod special această obligație într-o 
serie de hotărâri pronunţate împotriva României pe tărâmul art. 2 și art. 3 din Convenţie. În 
cauza Soare și alții c. României (Hotărârea din 22 februarie 2011) s-a reținut că obligația 
de a proteja dreptul la viaţă pe care îl impune art. 2, coroborată cu datoria generală care 
îi revine statului în temeiul art. 1 din Convenţie de „a recunoaște oricărei persoane aflate 
sub jurisdicţia [sa], drepturile și libertăţile definite [în] Convenţie”, presupune și impune 
desfășurarea unei anchete oficiale efective atunci când recurgerea la forță a cauzat moartea 
unei persoane. O astfel de anchetă trebuie să aibă loc de fiecare dată când o persoană 
decedează în urma recurgerii la forță, fie că autorii pretinși sunt agenți ai statului, fie 
terți. Indiferent de modalitățile de anchetă, autorităţile trebuie să acţioneze din oficiu, 
imediat ce situaţia le este adusă la cunoștință. Acestea nu pot lăsa la latitudinea rudelor 
victimei iniţiativa de a depune o plângere formală sau de a-și asuma răspunderea unei 
proceduri de anchetă. Ancheta desfășurată trebuie, de asemenea, să fie efectivă, adică 
să permită să conducă la identificarea și, eventual, pedepsirea persoanelor vinovate. Este 
vorba, aici, despre o obligaţie care nu vizează rezultatul, ci mijloacele. Autorităţile trebuie 
să fi luat măsurile care le erau rezonabil accesibile pentru a obține dovezi privind incidentul. 
Natura și gradul examinării care răspund criteriului minim de eficiență a anchetei depind 
de circumstanţele speţei. Acestea sunt apreciate pe baza tuturor faptelor relevante și în 
funcţie de realitățile practice ale anchetei. Nu este posibilă reducerea varietăţii de situaţii 
care se pot produce la o simplă listă de anchete sau la alte criterii simplificate. 

depune toate diligenţele pentru administrarea celorlalte probe, chiar și în situaţia 
în care inculpatul nu ar insista în aceasta, căci o asemenea activitate este esenţială 
pentru aflarea adevărului în cauză!”. Instanţa trebuie să efectueze toate demersurile. 
necesare în vederea administrării probelor, de exemplu, citarea persoanelor a căror 
audiere era necesară cu mandat de aducere, aflarea noilor domicilii (în cazul în care. 
se dovedește că acestea nu mai locuiesc la adresele inițiale). Conform jurisprudenţei 
Curţii Europene a Drepturilor Omului, lipsa depunerii tuturor diligenţelor necesare - 
convocării și interogării martorilor propuși în apărarea inculpatului sau a celor care 
susțin acuzarea atrage încălcarea art. 6 parag. 3 lit. d) din Convenţie?! (potrivit acestor . 


De asemenea, în cauza Roșioru c. României (Hotărârea din 10 ianuarie 2012, M. Of. nr. 380 
din 6 iunie 2012), Curtea a arătat că, în cazurile în care o persoană afirmă în mod „credibil” 
că agenții statului au supus-o unui tratament contrar art. 3, autorităţile competente au 
obligația să desfășoare o „anchetă oficială și efectivă”, care să permită stabilirea faptelor, 
precum și identificarea și sancţionarea persoanelor. 

C.A. București, s. a Il-a pen., dec. nr. 493/2004, în P.J. P. 2004, p. 372. 

2! C.E.D.O., cauza Tarău c. României, Hotărârea din 24 februarie 2009 (M. Of. nr. 37 ti 18 
ianuarie 2010). În speţă, Curtea a reținut că, exceptând pe A.M., reclamanta ar fi putut 
să îi interogheze, într-un stadiu oarecare al procedurii, pe principalii martori ai acuzării 
în ceea ce o privea. În această privință, Guvernul nu a furnizat elemente cu privire la 
audierea de către instanțe a lui B.G. și a celorlalte două persoane vătămate (V.N. și |.C.); 
referitor la care cererea părţii interesate în acest sens a fost respinsă la data de 10 mai 
2002. Or, un element important al unui proces echitabil este posibilitatea ca acuzatul să - 
se confrunte cu martorii decisivi în prezenţa judecătorului care trebuie, în ultimă instanţă, 
să ia o hotărâre cu privire la cauză. Guvernul nu a furnizat nici informaţii referitoare 
la diligența'instanţelor de a o aduce pe V.G., principalul martor al acuzării împotriva 
reclamantei. Desigur, instanţele au citat-o pe V.G., însă la o adresă la care ea locuise în 
timpul cercetării penale (cea a lui M.N.). Totuși, din dosar rezultă că partea interesată 
declarase că V.G. părăsise țara în ianuarie 2001. Dacă Curtea a statuat în cauze anterioare 
că era excesiv să se ceară din partea autorităților unei țări să facă o anchetă pentru a găsi 
și a aduce în fața lor o persoană ce locuia într-un alt stat, ea a luat totuși în considerare, 
din perspectiva acestui articol, dacă autorităţile au făcut sau nu demersuri rezonabile 
pentru a încerca să identifice adresa unui martor important pe care un acuzat nu l-a putut 
interoga. În speţă, instanţele nu au admis cererea reclamantei de a-i audia pe M.N. sau 
pe mama lui C.G., la care V.G. ar fi locuit, de asemenea, chiar înainte de plecarea sa, și că 
ele nu au făcut niciun demers cu excepţia celui de a o cita pe V.G., fără rezultat, la adresa, 
pe care aceasta o furnizase în cursul urmăririi penale. Mai cu seamă, Curtea a observat 
că niciun martor al apărării propus de reclamantă pentru a confirma versiunea sa cu 
privire la fapte nu a fost audiat de instanţe, care, în plus, au furnizat motive lapidare şi 
contradictorii pentru a respinge cererile părţii interesate. În acest sens, cererea de audiere 
a lui C.G., a lui V.G. și a celor 4 martori ai apărării, precum și cererea de confruntare.cu 
ceilalţi coinculpați au fost respinse la data de 7 februarie 2003 de Tribunalul Municipiului 
București, pe motivul că aceste probe fuseseră deja administrate în primă instanţă și că 
ele trebuiau doar reexaminate. Or, din dosarul furnizat de părți rezultă că niciuna dintre 
aceste probe nu fusese administrată și că reclamanta a evidenţiat această omisiune în. 
motivele sale de recurs, însă fără rezultat. În plus, în ciuda admiterii cererii de audiere a 
lui S.G. de către parchet la data de 25 mai 2001, S.G. nu a fost audiat, deși reclamanta își 

prevederi, orice acuzat are dreptul să întrebe sau să solicite audierea martorilor acuzării 
și să obțină citarea și audierea martorilor apărării în aceleași condiţii ca și martorii 
acuzării). În practica judiciară anterioară codului actual, s-a decis în mod corect că nu 
se poate susține că instanţa a manifestat rol activ în cazul în care declară terminată 
cercetarea judecătorească fără a audia toate părțile vătămate și toți martoriil!. 

Respingerea sau neconsemnarea cu rea-credință a probelor în favoarea suspectului 
sau inculpatului se sancţionează conform dispoziţiilor prezentului cod. Aceste norme 
au o aplicație generală în materia admisibilității și administrării probelor de către toate 
organele judiciare și trebuie corelate cu dispoziţiile penale și procesuale penale privind 
sancţionarea unor asemenea conduite. Obligaţia organelor judiciare de a admite 
administrarea probelor concludente și utile soluționării cauzei, cât și consemnarea 
lor corectă rezultă din obligaţia lor de a afla adevărul, conform principiului prevăzut 
de art. 5 CPP. Încălcarea acestor norme de procedură (constând în respingerea sau 
neconsemnarea cu rea-credinţă) poate afecta valabilitatea mijlocului de probă astfel 
obținut și atrage anularea sa. 


Secțiunea a 6-a. Ne bis in idem 


62. Noţiune. Conţinutul reglementării. Potrivit art. 6 CPP, nicio persoană nu poate 
fi urmărită sau judecată pentru săvârșirea unei infracțiuni atunci când faţă de acea 
persoană s-a pronunțat anterior o hotărâre penală definitivă cu privire la aceeași faptă, 
chiar și sub altă încadrare juridică. Principiul ne bis in idem are consacrare expresă și 
în cuprinsul art. 4 din Protocolul nr. 7 adiţional la Convenţia europeană a drepturilor 
omului, în art. 54 din Convenţia de aplicare a Acordului Schengen, precum și în Carta 
drepturilor fundamentale a Uniunii Europene (art. 50). 

Potrivit art. 4 din Protocolul nr. 7 la Convenţie, „1. Nimeni nu poate fi urmărit sau 
pedepsit penal de către jurisdicţiile aceluiași stat pentru săvârșirea infracţiunii pentru 
care a fost deja achitat sau condamnat printr-o hotărâre definitivă conform legii și 
procedurii penale ale acestui stat. 2. Dispoziţiile paragrafului precedent nu împiedică 
redeschiderea procesului, conform legii și procedurii penale a statului respectiv, dacă 
fapte noi ori recent descoperite sau un viciu fundamental în cadrul procedurii precedente 
sunt de natură să afecteze hotărârea pronunţată. 3. Nicio derogare de la prezentul 
articol nu este îngăduită în temeiul articolului 15 din Convenţie”. 

Aplicarea principiului este condiționată de existența unei proceduri penale finalizate 
printr-o hotărâre definitivă de achitare sau de condamnare a unei persoane împotriva. 
căreia s-a formulat o acuzaţie penală, în legătură cu care autorităţile inițiază o altă 


H 
reiterase cererea în acest sens. Având în vedere aceste aspecte, Curtea a considerat că 


reclamanta nu a putut să îi interogheze în contradictoriu, în fața instanțelor însărcinate cu 
soluționarea dosarului său, pe cei mai mulți martori ai acuzării și că nua putut să obțină 
audierea niciunui martor al apărării propus, fără ca instanţele să ă fi furnizat motive coerente 
în acest sens. În astfel de condiţii, reclamanta nu a avut o ocazie potrivită și suficientă 
pentru a-și valorifica în mod util drepturile sale de apărare. 

i C.A. București, s. a Il-a pen., dec. nr. 493/2004, în P.J.P. 2004, p. 367. 

procedură penală (elementul bis) pentru aceeași faptă (elementul idem), cu privire 
la aceeași persoanăli, | 

În esenţă, scopul reglementării, care are natura unui drept (art. 4 din Protocolul 
nr. 7 este denumit „Dreptul de a nu fi judecat sau pedepsit de două ori”), este de 
a interzice repetarea procedurilor penale finalizate deja printr-o decizie definitivă, 
indiferent de modul în care aceasta a devenit definitivă (hotărârea nu este susceptibilă 
de căi de atac ori părțile au epuizat deja aceste căi sau nu le-au folosit în termenul 
prevăzut de lege). | 

Pentru a contura cât mai bine aplicarea acestui principiu, instanţele europene 
au făcut precizări cu privire la înțelesul noțiunilor cuprinse în dispoziţiile art. 4 din 
Protocolul nr. 7, care sunt menţionate și în art. 6 CPP. Referitor la noţiunea de „hotărâre 
definitivă” (conform practicii Curţii Europene a Drepturilor Omului și a Curţii de Justiţie 
a Uniunii Europene), trebuie înțeles nu numai hotărârea unei instanţe penale, dar și 
rezultatul obţinut în urma parcurgerii unei proceduri judiciare prin care este rezolvat 
fondul unei cauze de natură civilă, contravenţională, administrativă sau fiscală. Decizia 
trebuie să fie definitivă și obligatorie potrivit dreptului naţional din statul respectiv și, 

„totodată, trebuie să existe siguranța că aceasta „conferă în statul respectiv protecția 
acordată în temeiul principiului ne bis in idem”? 

„S-a precizat că, la aplicarea dreptului de a nu fi judecat sau pedepsit de două ori 
în sensul Protocolului nr. 7, încadrarea juridică din dreptul intern nu poate fi criteriul 
determinanti. i : | 

Noțiunea de „procedură penală”, utilizată în art. 4 din Protocolul nr. 7, trebuie 
interpretată în concordanţă cu regulile referitoare la noțiunile de „acuzaţie în materie 
penală” și „pedeapsă” din art. 6 și art. 7 din Convenție", 

Pentru a considera dacă există o acuzație în materie penală în sensul stabilit prin 
Protocolul nr. 7, instanţele europene au stabilit criterii, și anume calificarea juridică 
a infracțiunii în dreptul intern, natura infracţiunii și natura și gradul de severitate ale 
sancțiunii!i. i 

În acest context, s-a apreciat că sintagma cuprinsă în art. 6 CPP „când față de acea 
persoană s-a pronunţat anterior o hotărâre penală definitivă cu privire la aceeași faptă, 
chiar și sub altă încadrare juridică” are în vedere și alte hotărâri decât cele penale, dacă 
acestea ar putea fi apreciate astfel prin prisma jurisprudenţei Curţii de la Strasbourg 
de aplicare a art. 4 din Protocolul nr. 7. Caracter penal poate avea și o hotărâre prin 
care s-a produs „condamnarea” penală, civilă, fiscală sau contravenţională a persoanei 
trimise ulterior în judecată într-un proces penal pentru aceeași faptă! 


Pentru detalii, a se vedea I.C.C.J., compl. DCD, dec. nr. 8 din 30 martie 2016 (M. Of. nr. 430 
din 8 iunie 2016). 

2! Idem: 

81 C.E.D.O., cauza Sergey Zolotukhin c. Rusiei, Hotărârea 10 februarie.2009. 

“i C.E.D.O., cauza Haarvig c. Norvegiei, Decizia din 11 decembrie 2007; cauza Manasson . 
c. Suediei, Decizia din 8 aprilie 2003. i 
5I C.E.D.O., cauza Engel și alții c. Olandei, Hotărârea din 8 iunie 1976. 

(6 C.A. Brașov, s. pen., înch. din 21 ianuarie 2016, citată în |.C.C.J., compl. DCD, dec. nr, 8/2016, 
supra cit. 

Având în vedere aceste aspecte, aplicarea principiului ne bis in idem nu se limitează 
numai la hotărâri pronunţate în materie penală față de aceeași persoană pentru aceeași 
faptă, indiferent de încadrarea juridică dată faptei. Ca urmare a analizei criteriilor 
indicate, sfera noțiunilor de „acuzaţie în materie penală” și „sancțiune penală” poate 
fi extinsă, de exemplu, și la probleme de natură fiscală sau administrativăli, 

O jurisprudenţă vastă a instanțelor europene în cazul aplicării regulii ne bis in idem 
există în cazul constatării primului element al acesteia (elementul bis) în alte situaţii 
decât cele derivând din hotărâri penale de condamnare sau de achitare”, Aceste situaţii 
constau în aplicarea unei sancţiuni contravenţionale, după care persoana sancţionată 
este urmărită penal și trimisă în judecată, sau iniţial procurorul a dispus o soluţie de 
neurmărire/netrimitere în judecată, după care soluţia este infirmată, inculpatul fiind 
trimis în judecată, ori este luată o decizie de autorităţile administrative, după care 
persoana 'este urmărită penal și trimisă în judecată la instanţa penală. 

Potrivit art. 16 alin. (1) lit. i) CPP, acţiunea penală nu se pune în mișcare, iar dacă a 
fost pusă în mișcare nu mai poate fi exercitată dacă există autoritate de lucru judecat. 
Aceste dispoziții corespund principiului ne bis in idem, însă au o altă natură, principiul 
consacră mai mult existenţa unui drept (de a nu fi judecat sau pedepsit de două ori 
pentru aceeași faptă), iar art. 16 alin. (1) lit. i) constituie un caz de stingere a acţiunii 
penale, dacă se constată autoritatea de lucru judecat. 


63. Condiţii. Interpretarea Curţii Europene a Drepturilor Omului și a Curţii de 
Justiție a Uniunii Europene. Aplicarea principiului ne bis in idem este condiţionată 
de existența unei hotărâri judecătorești definitive de condamnare, de renunțare la 
aplicarea pedepsei, de amânare a aplicării pedepsei, de achitare sau de încetare a 
procesului penal. Principiul nu este incident în cazul proceselor penale finalizate prin 
pronunțarea unei soluţii de neurmărire sau de netrimitere în judecată"! întrucât, potrivit 
legii, există posibilitatea redeschiderii urmăririi penale! și continuării procedurilor față 
de persoana cu privire la care s-a dispus anterior soluţia respectivă!il. În jurisprudenţa 


UI C.E.D.O., cauza Rosenquist c. Suediei, Decizia din 14 septembrie 2004. 

21 |.C.C.J., compl. DCD, dec. nr. 8/2016, supra cit. 

! În acest sens, Trib. București, s. | pen., dec. nr. 1187/A din 7 septembrie 1998, în 
G. ANTONIU, A. VLĂȘCEANU, A. BARBU, Codul de procedură penală — texte, jurisprudenţă, 
hotărâri C.E.D.0., ed. a 2-a, Ed. Hamangiu, București, 2008, p. 63. 

“I Potrivit art. 335 alin. (1)-(3) CPP: „(1) Dacă procurorul ierarhic superior celui care a 
dispus soluţia constată, ulterior, că nu a existat împrejurarea pe care se întemeia clasarea, 
infirmă ordonanța și dispune redeschiderea urmăririi penale. Dispoziţiile art. 317 se 
aplică în mod corespunzător. (2) În cazul în care au apărut fapte sau împrejurări noi din 
care rezultă că a dispărut împrejurarea pe care se întemeia clasarea, procurorul revocă 
ordonanța și dispune redeschiderea urmăririi penale. (3) Când constată că suspectul sau 
inculpatul nu și-a îndeplinit cu rea-credință obligaţiile stabilite conform art. 318 alin. (6), 
procurorul revocă ordonanța și dispune redeschiderea urmăririi penale”. | 

Gl C.E.D.O., cauza Horciag c. României, Decizia din 15 martie 2005 (inadmisibilitate). 
Principiul non bis in idem se aplică numai după achitarea sau condamnarea persoanei 
printr-o decizie definitivă, în conformitate cu legea și procedura penală a statului respectiv. 
Curtea a constatat că, potrivit legislaţiei interne, date fiind caracterul temporar al internării 

'Curţii Europene a Drepturilor Omului s-a precizat că scopul art. 4 din Protocolul nr. 7 
"este să interzică repetarea procedurilor penale care au fost încheiate printr-o decizie 
„definitivă”. O decizie este definitivă dacă, potrivit expresiei tradiţionale, a dobândit 
autoritate de lucru judecat (res iudicata), devenind irevocabilăli. 

În aplicarea principiului ne bis in idem trebuie avută în vedere existenţa unei „decizii 
definitive” pentru cazurile în care respectiva decizie stinge definitiv acțiunea penală 
și constituie astfel un impediment în calea unei noi urmăriri penale, pentru aceleași 
faptel?.. 


și posibilitatea confirmării acestei măsuri de către judecător, reluarea procedurii de către . 
procuror a fost posibilă în temeiul art. 273 CPP (din 1968, privind redeschiderea urmăririi 
penale — n.n.), deși procedurile au fost finalizate în prealabil. În acest sens, hotărârea 
care confirmă internarea provizorie a reclamantului nu poate echivala cu o achitare, în 
sensul art. 4 din Protocolul nr. 7, dar se referă la o măsură preventivă care nu implică 
examinarea sau declararea vinovăţiei reclamantului. În ceea ce privește ordonanța de 
netrimitere în judecată din 16 august 1994, Curtea consideră că nu poate fi invocată 
de către reclamant pentru a proba închiderea definitivă a procedurii, întrucât această 
ordonanţă putea fi modificată de către procurorul ierarhic superior, neavând autoritate de 
lucru judecat. Prin urmare, din cauza absenței unei decizii finale de închidere irevocabilă 
a urmăririi penale, Curtea consideră că redeschiderea acesteia este doar continuarea 
procedurii iniţiale. Reclamantul nu poate, prin urmare, susţine încălcarea art. 4 din 
Protocolul nr. 7, în sensul că a fost judecat de două ori pentru o infracţiune cu privire la 
care a fost deja achitat printr-o decizie definitivă. 

[0 Când nu mai există nicio cale ordinară de atac sau când părţile au epuizat căile de atac 
respective ori au permis ca termenul de atac să expire fără a se folosi de acestea. Deciziile 
împotriva cărora poate fi exercitată o cale ordinară de atac sunt excluse din domeniul de 
aplicare al garanţiei prevăzute la art. 4 din Protocolul nr. 7, atât timp cât termenul-limită 
pentru depunerea unei astfel de căi de atac nu a expirat. Pe de altă parte, căile de 
atac extraordinare, cum ar fi o cerere de redeschidere a procedurilor sau o cerere de 
prelungire a termenului-limită expirat, nu sunt luate în considerare pentru a stabili dacă 
procedurile au ajuns la o hotărâre definitivă. Deși aceste remedii reprezintă o continuare 
a primei proceduri, caracterul „definitiv” al deciziei nu depinde de utilizarea lor. Este 
important a sublinia că art. 4 din Protocolul nr. 7 nu împiedică redeschiderea procedurii, 
așa cum se statuează clar în parag. 2 al art. 4 (C.E.D.O., cauza Sergey Zolotukhin c. Rusiei, 
Hotărârea 10 februarie 2009, §§ 107-108, în A. VLĂȘCEANU, Legea nr. 302/2004 privind 
cooperarea judiciară internaţională în materie penală — texte, jurisprudență, decizii ale Curţii 
Constituţionale, hotărâri C.E.D.O., hotărâri C.J.U.E., documente europene, Ed. Hamangiu, 
București, 2010, p. 8-9). 

2] Pentru a putea fi calificată drept hotărâre definitivă în sensul art. 54 din Convenţia de 
punere în aplicare a Acordului Schengen din 14 iunie 1985 între guvernele statelor Uniunii 
Economice Benelux, Republicii Federale Germania și Republicii Franceze privind eliminarea 
treptată a controalelor la frontierele comune, semnată la Schengen (Luxemburg) la 19 
iunie 1990 (J.O. L 239 din 22 septembrie 2000, p. 19, ediţie specială, 19/vol. 1, p. 183, 
denumită în continuare „CAAS”), o decizie trebuie să pună capăt urmăririi penale și să 
stingă definitiv acțiunea penală. În acest sens, trebuie să se verifice dacă decizia în cauză 
este considerată definitivă și obligatorie în sensul dreptului național al statului contractant 
ale cărui autorități au adoptat-o și să se asigure că decizia respectivă conferă, în acest stat, 

Acțiunea penală poate fi considerată ca stinsă definitiv prin ordonanţă în condiţiile 
stabilite de reprezentantul Ministerului Public, condiţie care poate consta și în achitarea 
unei sume de bani, fără vreo intervenţie a instanţei [împrejurările sunt similare renunţării 
la urmărirea penală, dacă suspectul sau inculpatul și-a îndeplinit obligaţiile impuse în 
termenii prevăzuţi la art. 318 alin. (6) CPP]. În acest caz, nu mai poate fi redeschisă 
urmărirea penală, conform art. 335 alin. (3) raportat la art. 318 alin. (9) CPP™, 


Ec i te e. A 


protecția acordată în temeiul principiului ne bis in idem. Într-adevăr, o decizie care, potrivit 
dreptului primului stat contractant care a iniţiat urmărirea penală împotriva unei persoane, 
nu stinge definitiv acțiunea penală la nivel naţional nu poate constitui, în principiu, un 
impediment procedural în calea începerii sau continuării urmăririi penale, pentru aceleași 
fapte, împotriva acestei persoane într-un alt stat contractant, Din jurisprudenţa depusă de 
către Guvernul slovac rezultă că art. 9 alin. (1) lit. e) CPP slovac permite reluarea urmăririi 
penale pentru aceleași fapte, în cazul în care s a dispus anterior încetarea urmăririi în 
temeiul art. 215 alin. (1) lit. b) din același cod, în măsura în care procedura anterioară nu 
s-a finalizat prin pronunțarea unei hotărâri care să se bucure de autoritate de lucru judecat. 
Prin urmare, se impune să se constate că o decizie a unui organ de poliţie, precum cea în 
discuție în procedura principală, prin care se dispune încetarea urmăririi penale, însă nu 
se pune definitiv capăt acţiunii penale potrivit ordinii juridice naţionale în cauză, nu poate 
constitui o decizie care să permită să se considere că în privința persoanei implicate a fost 
pronunţată o „hotărâre definitivă” (C.J.U.E., cauza C-491/07, Turansky, Hotărârea din 22 
decembrie 2008, 88 27-45, curia.europa.eu. A se vedea și |.C.C.]., S. pen., dec. nr. 162 din 
23 ianuarie 2012, www.scj.ro). 

În acest sens, trebuie amintită jurisprudența C.J.U.E. în cauzele conexate C-187/01 și 
C-385/01, Gözütok și Brügge, Hotărârea din 11 februarie 2003, §§ 27-48, curia.europa.eu. În 
speță, procedurile au fost încetate prin ordonanța Ministerului Public, când, reținându-se 
vinovăția fiecărui inculpat, s-a dispus obligarea acestora la plata unor sume de bani. Curtea 
a reținut că o astfel de procedură de stingere a acţiunii publice este o procedură prin care 
Ministerul Public, abilitat în acest scop de ordinea juridică națională competentă, hotărăște 
să înceteze urmăririle penale împotriva unui acuzat, după ce acesta a îndeplinit anumite 
obligații și, în special, a achitat o anumită sumă de bani, stabilită de respectivul Minister 
Public. Prin urmare, este necesar să se constate, în primul rând, faptul că, în cadrul unei 
astfel de proceduri, este stinsă acţiunea publică prin intermediul deciziei unei autorități 
căreia i se solicită să participe la administrarea justiției penale în cadrul ordinii juridice 
naționale în cauză. În al doilea rând, trebuie să se observe că o procedură de acest tip, ale 
cărei efecte, astfel cum sunt prevăzute de legea națională aplicabilă, sunt subordonate 
angajamentului pe care și-l asumă acuzatul de a executa anumite obligaţii prescrise de 
Ministerul Public, sancţionează comportamentul ilicit care i se reproșează acuzatului. În 
aceste condiţii, trebuie să se concluzioneze că, în cazul în care, ca urmare a unei proceduri 
precum cea care face obiectul acțiunilor principale, acţiunea publică este stinsă definitiv, 
trebuie să se considere că persoana în cauză a fost „judecată definitiv”, în sensul art. 54 
CAAS, pentru faptele de care este acuzată. În plus, odată ce acuzatul și-a îndeplinit 
obligaţiile, trebuie să se considere că sancţiunea presupusă de procedura de stingere 
a acțiunii publice a fost „executată”, în sensul acestei dispoziţii. Faptul că nicio instanţă 
nu intervine în cadrul unei asemenea proceduri și că decizia adoptată la finalul ei nu ia 
forma unei hotărâri nu este de natură să infirme această interpretare, în măsura în care 
astfel de elemente de procedură și de formă nu influenţează efectele procedurii. Pentru 

Conform jurisprudenţei Curţii Europene a Drepturilor Omului, caracterizarea legală 
a faptei sau a procedurii potrivit legislaţiei naţionale nu poate fi singurul criteriu cu 
relevanţă pentru aplicarea principiului ne bis in idem". S-a subliniat că principiul 
ne bis in idem devine incident și în cazul condamnării pentru o faptă care anterior 
făcuse obiectul unei proceduri administrative (contravenţionale) și a atras angajarea 
răspunderii administrative (contravenţionale) a inculpatuluil. Criteriul esențial în 
aplicarea principiului îl constituie identitatea conținutului material al celor două fapte®. 

Criteriul relevant în determinarea noțiunii de „aceleași fapte” este cel al identităţii 
actelor materiale, înţeles ca existența unui ansamblu de fapte indisolubil legate 
între ele, independent de încadrarea juridică a acestor fapte sau de interesul juridic 
protejat!" Prin urmare, instanţele chemate să stabilească dacă există identitate de acte 


pia i a C ir a 
detalii, a se vedea și A. BARBU, G. TUDOR, A.M. ȘINC, Codul de procedură penală adnotat 


cu jurisprudență naţională și europeană, Ed. Hamangiu, București, 2016, p. 36-37. 

H Un raţionament contrar ar lăsa aplicarea dispozițiilor art. 4 din Protocolul nr. 7 la discreţia 
statelor contractante, într-o măsură în care ar putea conduce la rezultate incompatibile 
cu obiectul și scopul Convenţiei. În acest sens, C.E.D.O,, cauza Sergey Zolotukhin c. Rusiei, 
supra cit., §§ 48, 52, în A. VLĂȘCEANU, op. cit., p. 6. | 
2I Noţiunea de „procedură penală” din textul art. 4 din Protocolul nr. 7 trebuie interpretată 
în sensul principiilor generale privind conceptele corespunzătoare de „acuzaţie penală” și 
„pedeapsă” din art. 6 și art. 7 din Convenţie. În calificarea legală națională, infracțiunea de 
„acte minore de dezordine” prevăzută în art. 158 din Codul infracţiunilor administrative a: 
fost caracterizată ca „administrativă”. Cu toate acestea, Curtea (aplicând criteriile evocate 
în cauza Engel și alţii c. Olandei, Hotărârea din 8 iunie 1976) a reținut că sfera definită în 
sistemul de drept al Rusiei ca „administrativă” include anumite infracțiuni care au conotație 
penală, dar sunt prea lipsite de importanţă pentru a fi guvernate de legea penală sau 
de procedură penală (C.E.D.0O., cauza Sergey Zolotukhin c. Rusiei, supra cit., $8 53-57, în 
A. VLĂȘCEANU, op. cit., p. 6-7). | 

B! Faptele care au dat naștere la acuzaţia administrativă împotriva reclamantului sunt 
legate de o încălcare a ordinii publice, constând în injuriile aduse unor oficiali ai poliţiei, 
dl Y. și căpitanul S., și îmbrâncirea celui din urmă. Aceleași fapte au format elementul 
central al acuzației potrivit art. 213 CP rus, conform căreia reclamantul a încălcat ordinea 
publică prin proferarea de obscenități, ameninţarea căpitanului S. cu violența și opunerea 
rezistenței față de acesta. Astfel, faptele din cele două proceduri diferă numai într-un 
element, și anume ameninţarea cu violenţa, care nu a fost menţionat în prima procedură. În 
consecință, Curtea constată că acuzaţia penală potrivit art. 213 parag. 2 lit. b) a inclus 
faptele constituind infracțiune conform art. 158 din Codul infracțiunilor administrative în 
integralitatea lor și că, invers, infracţiunea de „acte minore de dezordine” nu a conţinut 
niciun element neinclus în infracțiunea de „acte de dezordine”. Faptele constituind cele 
două infracțiuni trebuie, prin urmare, privite ca fiind în mod considerabil aceleași în sensul 
art. 4 din Protocolul nr. 7. Așa cum Curtea a subliniat anterior, faptele constituind cele 
două infracțiuni sunt unicul său punct de comparaţie și susținerea Guvernului că acestea 
sunt distincte, având în vedere severitatea pedepselor pe care ele le atrag, este, așadar, 
lipsită de relevanţă pentru analiza sa (CEROS cauza Sergey Zolotukhin c. Rusiei, supra 
cit., § 97, în A. VLĂȘCEANU, op. cit., p. 8). 

(4! C.J.U.E., cauza C-150/05, van Straaten, Hotărârea din 28 septembrie 2006, Rec. 2006, 
p. l-9327, 55 48 și 53, curia.europa.eu. 

materiale trebuie să se limiteze la a analiza dacă acestea constituie un ansamblu de 
fapte indisolubil legate în timp, în spaţiu, precum și prin obiectul lor, fără a considera 
ca fiind relevante aprecieri întemeiate pe interesul juridic protejati. 


Secțiunea a 7-a. Principiul oficialităţii 


64. Conţinutul reglementării. Potrivit art. 7 alin. (1) CPP, procurorul este obligat să 
pună în mișcare și să exercite acțiunea penală din oficiu atunci când există probe din 
care rezultă săvârșirea unei infracţiuni și nu există vreo cauză legală de împiedicare. În 
acest context, organele judiciare trebuie să îndeplinească actele necesare desfășurării 
procesului „din oficiu”, adică din proprie iniţiativă, fără condiționări. Activităţile necesare 
soluționării cauzelor penale se îndeplinesc din oficiu și în beneficiul societăţii, fără 
intervenția celor care au legătură cu săvârșirea infracţiunii. 

Pe lângă raportul de drept penal substanţial, săvârșirea infracţiunii generează și 
dreptul statului, prin organele care îl reprezintă, de a trage la răspundere penală pe cel 
vinovat. Pentru tragerea la răspundere penală sunt necesare declanșarea procesului 
penal și parcurgerea fazelor acestuia. În ceea ce privește structura procesului penal, 
este recunoscută existenţa oficialității urmăririi penale, a oficialități fazei de judecată 
și a oficialității fazei punerii în executare a hotărârilor judecătorești penale!” la care 
în prezent se adaugă oficialitatea procedurii camerei preliminare. 

După săvârșirea infracțiunii, organele judiciare au obligaţia de a desfășura imediat 
activitățile necesare descoperirii infractorului și stabilirii vinovăţiei sale. Aceste activităţi 
se realizează din oficiu, având conţinutul unor obligaţii de serviciu pentru cei care le 
efectuează. Astfel, organele de cercetare penală au obligaţia să se sesizeze din oficiu 
în cazul luării la cunoștință de comiterea unei infracțiuni și să declanșeze procesul 
penal (începerea urmăririi penale conform art. 305 CPP). 

Procurorul are obligaţia să ia toate măsurile necesare realizării obiectului urmăririi 
penale (art. 285 CPP), pentru ca apoi să dispună trimiterea în judecată (art. 328 CPP). 
Odată sesizată, instanța are obligaţia să judece cauza, iar după soluția adoptată să 
pună în executare hotărârea. 

Reglementarea se referă la obligativitatea punerii în mișcare și a exercitării acțiunii 
penale în faza urmăririi penale, astfel încât principiul este specific doar acestei faze, 
procesuale, ceea ce pune în discuţie caracterul de principiu veritabil, aplicabil întregului 
proces penal. 


65. Exceptii. Procurorul este obligat să pună în mișcare și să exercite ulterior 
acțiunea penală din oficiu, dacă nu există vreo cauză legală de împiedicare. Legea 
cuprinde unele excepţii privind atât declanșarea procesului penal, cât și desfășurarea 
ulterioară a fazelor următoare, potrivit principiului oficialității. De exemplu, existența 
Plângerii prealabile, în cazurile prevăzute de lege, condiționează declanșarea procesului 


C————————— 


0 C.J.U.E., cauza C-288/05, Kretzinger, Hotărârea din 18 iulie 2007, §§ 29-36, curia.europa.eu. 
2! |. NEAGU, op. cit., p. 80. 

penali. Sunt condiţionate de existenţa plângerii prealabile atât declanșarea procesului 
penal, cât și desfășurarea lui ulterioară, deoarece legea prevede că retragerea plângerii 
înlătură răspunderea penală! 

În alte cazuri, declanșarea procesului penal este condiţionată de autorizarea sau 
sesizarea efectuată de anumite organe ori de îndeplinirea unei alte conditii prevăzute de 
lege; de exemplu, potrivit art. 431 CP și art. 288 CPP, punerea în mișcare a acţiunii penale 
pentru unele infracțiuni săvârșite de militari se face numai la sesizarea comandantuluil?l. 

`: Potrivit art. 7 alin. (2) CPP, în cazurile și în condiţiile prevăzute expres de lege, 
procurorul poate renunta la exercitarea acţiunii penale dacă, în raport cu elementele 
„concrete ale cauzei, nu există un interes public în realizarea obiectului acesteia. Procedura 
renunțării este prevăzută în art. 318 CPP, cu precizarea că aceste norme reglementează 
renunţarea la urmărirea penală, și nu la acţiunea penală, așa cum se prevede în art. 7 
alin. (2)4. 


Secţiunea a 8-a. Caracterul echitabil și termenul rezonabil al procesului 
penal 


66. Noţiune și reglementare. Prevederile Convenţiei europene a drepturilor omului 
referitoare la dreptul la un proces echitabil (art. 6) au fost preluate și în Constituţie. 
Potrivit art. 21 alin. (3) din Constituţie, părțile au dreptul la un proces echitabil și la 
soluţionarea cauzelor într-un termen rezonabil. De asemenea, odată cu adoptarea 
noului Cod de procedură penală, dreptul la un proces echitabil a fost înscris în rândul 
principiilor generale. Astfel, potrivit art. 8 CPP, organele judiciare au obligația de a 


W Potrivit art. 288 alin. (2) CPP, când, potrivit legii, punerea în mișcare a acţiunii penale 
se face numai la plângerea prealabilă a persoanei vătămate, la sesizarea formulată de 
persoana prevăzută de lege ori cu autorizarea organului prevăzut de lege, acțiunea penală 
nu poate fi pusă în mișcare în lipsa acestora. 

2! Retragerea plângerii prealabile, potrivit art. 158 alin. (2) CP, înlătură răspunderea penală 
a persoanei cu privire la care plângerea a fost retrasă. 

BI în cazul infracţiunilor săvârșite de militari, sesizarea comandantului este necesară numai 
în ceea ce privește infracțiunile prevăzute la art. 413-417 CP, potrivit art. 288 alin. (3) CPP. 
1! Potrivit textului, ar fi fost mai potrivit ca procedura să reglementeze renunţarea la 
acțiunea penală, nu numai formal, întrucât renunţarea la acțiune de către procuror, 
din punct de vedere procesual, este posibilă (este singurul titular al acţiunii penale), în 
timp ce urmărirea penală este o activitate complexă, compusă din activități procesuale 
desfășurate de procuror, dar și de ceilalți participanţi, pentru realizarea obiectului său, 
așa cum este prevăzut în art. 285 CPP (de exemplu, dacă persoana vătămată s-a constituit 
deja parte civilă în procesul penal). Prin Decizia nr. 23 din 20 ianuarie 2016 (M. Of. nr. 240 
din 31 martie 2016), Curtea Constituţională a admis excepţia de neconstituţionalitate și a 
constatat că dispozițiile art. 318 CPP sunt neconstituționale, reţinând că acestea contravin 
principiului legalităţii, prevăzut de art. 1 alin. (5) din Constituţie, precum și prevederilor 
art. 124 alin. (1) coroborate cu art. 126 alin. (1), potrivit cărora justiţia se înfăptuiește în 
numele legii și se realizează prin instanţele judecătorești stabilite de lege. Ulterior, prin 
O.U.G. nr. 18/2016, art. 318 a fost modificat, pentru a fi pus de acord cu cele statuate de 
Curtea Constituţională. 

desfășura urmărirea penală și judecata cu respectarea garanţiilor procesuale și a 
drepturilor părților și ale subiecţilor procesuali, astfel încât să fie constatate la timp 
și în mod complet faptele care constituie infracțiuni, nicio persoană nevinovată să 
nu fie trasă la răspundere penală, iar orice persoană care a săvârșit o infracțiune să 
fie pedepsită potrivit legii, într-un termen rezonabil. Referirile la termenul rezonabil 
și procesul echitabil sunt de inspirație europeană, dreptul la un proces echitabil 
constituind unul dintre componentele principiului asigurării preeminenței dreptului 
într-o societate democratică!” 

Urmărind materializarea acestui scop, Curtea Europeană a Drepturilor Omului a 
subliniat, prin soluțiile adoptate, că într-o societate democratică, în sensul Convenţiei 
europene a drepturilor omului, dreptul la o bună administrare a justiţiei este un 
fapt primordial, care contribuie în final la afirmarea unei ordini publice europene a 
drepturilor omului. În acest context, statele semnatare ale Convenţiei s-au obligat ca 
realizarea drepturilor prevăzute în acest act să fie concretă și efectivă, nu teoretică și 
iluzorie, iar în ceea ce privește prevederile art. 6, concretizarea preocupărilor privind 
dreptul la un proces echitabil să fie realăl2. 

Dispoziţiile art. 6 din Convenţie impun doar o obligație de rezultat, întrucât 
statele membre au opţiunea alegerii mijloacelor necesare pentru realizarea acestei 
obligaţii. Dacă statele contractante au libertatea alegerii mijloacelor prin care sistemele 
juridice proprii concretizează dispoziţiile art. 6 din Convenţie, ulterior Curtea constată, 
în urma examinării, în litigiile aduse în fața sa, dacă soluţiile alese conduc la rezultate 
care să fie compatibile cu dispoziţiile Convenţiei. 


67. Dreptul la un proces echitabil. Conţinutul principiului privind dreptul la un 
proces echitabil poate fi abordat în două sensuri!”. Într-un sens larg, se poate susţine 
că noţiunea cuprinde toate garanţiile pe care le prevede art. 6 din Convenţie. Într-un 
sens restrâns, se apreciază că garanţiile prevăzute la art. 6 parag. 1 dau substanţă 
dreptului general la un proces echitabil în materie civilă și penală, iar reglementările 
art. 6 parag. 2 și 3 reprezintă Erru specifice rhui la un proces echitabil în 
materie penală. 

Domeniul de aplicare al dreptului la un proces echitabil vizează mai întâi orice 
acuzație în materie penală". În legătură cu acuzația în materie penală, pentru apărarea 


(2 C, BîRSAN, op. cit., p. 357. 

2 C.E.D.O., cauza Prince Hans-Adam II de Liechtenstein c. Germaniei, Hotărârea din 12 iulie 
2001, în C. BÎRSAN, op. cit., p.:357. 

BI C, BÎRSAN, op. cit., p. 356-357. 

" Noțiunea de „acuzație” în materie penală cuprinsă în art. 6 parag. 1 din Convenţie are un 
caracter autonom, fiind definită ca notificarea oficială emanând de la autoritatea competentă, 
prin care unei persoane determinate i se impută săvârșirea unei infracțiuni. Curtea nu 
cere îndeplinirea anumitor condiţii de formă, notificarea putând constitui orice act 
implicit, care emană de la o autoritate de stat și care produce efecte importante asupra 
situației persoanei, conținând o acuzaţie penală implicită. În anumite cazuri, notificarea 
poate îmbrăca forma unei măsuri ce implică imputarea față de o persoană a săvârșirii 
unei infracțiuni, dacă aceasta antrenează repercusiuni importante asupra respectivei 
persoane (de exemplu, reținerea persoanei bănuite a fi săvârșit o infracțiune). A se vedea 

împotriva oricărei acuzaţii, orice persoană are dreptul la un tribunal, adică să i se 
recunoască posibilitatea de a se adresa unei instanţe, care îndeplinește anumite calități: 
este independentă și imparțială (substanţa acestei garanţii este dată de dreptul la 
un tribunal). În al treilea rând, însuși procesul care are ca obiect o acuzaţie penală 
presupune existența altor garanții: caracterul echitabil al procedurii, dezbaterea publică 
a cauzei și desfășurarea procesului într-un termen rezonabil. 

În jurisprudenţa europeană a fost consacrat și principiul egalității armelor, care 
constituie un element important al noțiunii de proces echitabil. Potrivit practicii 
Curţii, acest principiu semnifică tratarea egală a părților pe toată durata desfășurării 
procedurii în fața unei instanţe, fără ca una dintre ele să fie avantajată în raport cu 
celelalte părţi din proces. Totodată, s-a stabilit că principiul egalităţii armelor privește 
numai modul în care sunt tratate părţile de instanţă, ca adversare în proces, el nu 
se aplică raporturilor dintre părți și tribunal. Într-o cauză, reclamantul a apreciat că 
a fost încălcat acest principiu, deoarece el, ca persoană care a introdus sesizarea, 
nu a dispus decât de 5 zile pentru a depune cererile de probă, pe când cel trimis în 
judecată, care avea calitatea de inculpat, a avut la dispoziţie 10 zile pentru depunerea 
cererilor de probăli.. 

Curtea Europeană a stabilit că legalitatea dreptului procesual penal este un principiu 
general de drept, care corespunde principiului legalităţii din dreptul penal: nullum 
crimen sine lege!?. Pe plan procesual penal, acest principiu se traduce prin adagiul | 
nullum iudicium sine lege. 


68. Termenul rezonabil al procedurii. Prin dispoziţiile art. 8 CPP a fost instituită 
și obligaţia organelor judiciare de a lua toate măsurile necesare ca orice persoană 
care a săvârșit o infracţiune să fie pedepsită potrivit legii, într-un termen rezonabil. 

Având în vedere importanţa soluționării cauzelor într-un termen rezonabil (cu 
operativitate), în Constituţia revizuită s-a precizat în art. 21 alin. (3) că părţile au 
dreptul la un proces echitabil, soluționat într-un termen rezonabil. Conţinutul textului 
constituțional corespunde prevederilor art. 6 parag. 1 din Convenţia europeană a 
drepturilor omului, potrivit cărora orice persoană are dreptul la judecarea în mod 
echitabil, în mod public și într-un termen rezonabil a cauzei sale. | 

Definirea noţiunii de „termen rezonabil” a generat discuţii, unii autori considerându-l 
sinonim cu operativitatea sau celeritatea, rapiditatea. 

Prin aceste dispoziţii se concretizează dreptul celui acuzat să fie judecat într-un termen 
rezonabil, fiind formulat un principiu al celerității procedurilor judiciare. Operativitatea 
în procesul penal, în înțelesul larg, presupune atât rezolvarea rapidă a cauzelor penale, 
cât și simplificarea activității procesuale, când este cazul!“!. Cauza penală nu trebuie să 


și R. CHIRIȚĂ, Convenția europeană a drepturilor omului. Comentarii și explicaţii, ed. a 2-a, 
Ed. C.H. Beck, București, 2008, p. 224-225. 

 Com.E.D.O., cauza Barril c. Franţei, Decizia din 30 iunie 1997, în C. BîRSAN, op. cit., p. 366. 
RI C, BîRSAN, op. cit., p. 492-493. 

BI Idem, p. 521. l 

lal |. NEAGU, op. cit., p. 101. 

se întindă exagerat în timp, tergiversarea aducând prejudicii serioase atât soluționării 
ei, cât și realizării importantelor sale sarcini sociale!!! 

Luând în considerare și definiția dată de dicționar, se consideră?! că rezonabil : 
definește o anumită conduită care se menţine în limitele normale, obișnuite, care nu 
are nimic ieșit din comun, fără exagerări. Având în vedere aceste valenţe ale noţiunii, 
judecata în termen rezonabil include, pe lângă interesul apărării sociale, și dreptul 
de a avea un proces care se desfășoară în limitele normale, fără exagerări, cumpătat. 

Conţinutul noţiunii nu este stabilit prin lege, astfel încât instanţele, în cazuistica lor, 
au identificat criterii în funcție de care să se constate îndeplinirea caracterului echitabil. 

Aprecierea trebuie realizată pentru fiecare caz în parte, în funcţie de circumstanţele 
sale, precum și prin raportare la criteriile recunoscute, și anume: 

— complexitatea cauzei în fapt și în drept; 

— comportamentul părților în proces; 

— comportamentul organelor judiciarel?l. 

Referitor la complexitatea cauzei, rezonabilitatea procesului penal trebuie apreciată 
ţinându-se cont de circumstanţele acesteia. Repetatele trimiteri spre rejudecare au 
drept cauză erorile comise de instanţele inferioare, și nu neapărat complexitatea 
cauzei, ceea ce semnifică deficienţa serioasă a sistemului judiciar respectiv”. 

Curtea a apreciat că supraîncărcarea temporară a rolului instanţei nu angajează 
răspunderea statului dacă acesta adoptă cu promptitudine măsuri de natură să remedieze 
o asemenea situație, de exemplu, chiar stabilirea unei anumite ordini provizorii în 
soluționarea cauzelor, întemeiată pe urgenţa și importanţa lor". 

O problemă care se impune a fi clarificată este aceea a momentului de la care începe 
calculul termenului rezonabil. Curtea a decis în această materie că momentul de debut 
este cel la care o persoană este acuzată, ceea ce coincide cu data sesizării jurisdicției 
competente cu judecarea cauzei sau, de regulă, o dată anterioară: data deschiderii 
unei anchete preliminare, data arestării sau o altă dată, potrivit normelor statelor 
contractante. Reiterăm faptul că, în cazul art. 6 parag. 1 din Convenţie, noțiunea de 
„acuzație în materie penală” este apreciată în contextul notificării oficiale a acesteia, 


“! N, VOLONCIU, op. cit., vol. |, p. 127. 

2! A.ȘT. TULBURE, Câteva argumente pentru un nou principiu al dreptului procesual penal: 

dreptul la judecarea într-un termen rezonabil, în C.J. nr. 3/2003, p. 133-135. i 
BI Astfel, Curtea Europeană a concluzionat că dificultățile în instrucție și comportamentul 

petiționarilor nu explică prin ele însele durata celor două procese. Una dintre cauzele 

principale ale acesteia rezidă-în maniera în care autorităţile au condus cazul. Totodată, se 

arată că poziţia făptuitorului și complexitatea cauzei nu justifică automat depășirea unui 

termen rezonabil. A se vedea C.E.D.0., cauza Eckle c. Germaniei, Hotărârea din 15 iulie 

1982, în V. BERGER, Jurisprudenţa Curţii Europene a Drepturilor Omului, Institutul Român 

pentru Drepturile Omului, București, 1998, p. 251. 

(4 C.E.D.O., cauza Wierciszewska c. Poloniei, Hotărârea din 25 noiembrie 2003; cauza 

Bragadireanu c. României, Hotărârea din 6 decembrie 2007 (M. Of. nr. 369 din 4 iunie 

2010) — ca urmare a unor trimiteri spre rejudecare, procesul a durat 8 ani și 8 luni, dintre 

care 7 ani și 8 luni au fost după ratificarea Convenţiei; în tot acest timp, cauza a fost: 
judecată de 8 instanţe, cu 3 niveluri de competenţă. 

6I C, BîRSAN, op. cit., p. 522. 

efectuată de o autoritate competentă, ce constă în învinuirea de a fi comis o faptă 
penală!”. Potrivit legislației noastre, acest moment corespunde cu aducerea la cunoștință 
a calității de suspect (art. 307 CPP). La acest moment, organele judiciare au obligaţia 
să îi aducă la cunoștință suspectului, înainte de prima audiere, calitatea deţinută, 
fapta pentru care este suspectat, încadrarea juridică a acesteia, drepturile procesuale 
prevăzute la art. 83 CPP, încheindu-se în acest sens un proces-verbal. 

Momentul până la care este apreciat termenul rezonabil este data rămânerii 
definitive a hotărârii. 

În ultima perioadă s-a apreciat că noțiunea de termen optim și previzibil este 
mai potrivită decât aceea de termen rezonabil. Astfel, în noul Cod de procedură 
civilă (art. 6), unul dintre principiile procesului civil îl constituie dreptul la un proces 
echitabil, în termen optim și previzibil. Termenul optim de soluţionare a cauzelor în 
general presupune durata care asigură cea mai bună eficienţă în realizarea justiţiei, iar 
previzibilitatea conferă părţilor posibilitatea de a estima evoluţia etapelor procesuale 
în timp. 


Secţiunea a 9-a. Dreptul la libertate și siguranţă 


69. Conţinut și cadru legal. Libertatea persoanei constituie un obiectiv aflat în 
permanenţă în preocupările legiuitorului, o atenţie deosebită acordându-se celor 
implicați în desfășurarea procesului. Potrivit art. 9 CPP, în tot cursul procesului penal 
este garantat dreptul oricărei persoane la libertate și siguranță. Orice măsură privativă 
sau restrictivă de libertate se dispune în mod excepţional și doar în cazurile și în 
condițiile prevăzute de lege. Orice persoană arestată are dreptul de a fi informată în 
cel mai scurt timp și într-o limbă pe care o înţelege asupra motivelor arestării sale și 
are dreptul de a formula contestaţie împotriva dispunerii măsurii. 

Atunci când se constată că o măsură privativă sau restrictivă de libertate a fost dispusă 
în mod nelegal, organele judiciare competente au obligația de a dispune revocarea 
măsurii și, după caz, punerea în libertate a celui reținut sau arestat. Orice persoană 
față de care s-a dispus în mod nelegal, în cursul procesului penal, o măsură privativă 
de libertate are dreptul la repararea pagubei suferite, în condiţiile prevăzute de lege. 

Prevederi privind libertăţile persoanei cuprinde și Constituţia, în art. 23: libertatea 
individuală și siguranţa persoanei sunt inviolabile, percheziționarea, reținerea sau 
arestarea unei persoane sunt permise numai în cazurile și cu procedura prevăzute 
de lege. Reţinerea nu poate depăși 24 de ore, iar arestarea preventivă (și arestul la 
domiciliu) se dispune de judecător și numai în cursul procesului penal. 


1 C.E.D.O., cauza Reinhardt și Slimane-Kaid c. Franţei, Hotărârea din 31 martie 1998, în 
C. BÎRSAN, op. cit., p. 528. 

(2! Cu privire la modalităţile de acuzaţie în materie penală conform Codului de procedură 
penală, a se vedea și C.C.R., dec. nr. 552/2015, supra cit., parag. 22. 

BI D.N. THEOHARI, M. EFTIMIE, în G. BOROI (COORD.), Noul Cod de procedură civilă. Comentariu. 
pe articole. Vol. I. Art. 1-455, ed. a 2-a, Ed. Hamangiu, București, 2016, p. 31. 

` În cursul urmăririi penale, arestarea preventivă se poate dispune pentru cel mult 
30 de zile și se poate prelungi cu câte cel mult 30 de zile, fără ca durata totală să 
depășească un termen rezonabil, și nu mai mult de 180 de zile. 

În faza de judecată, instanța este obligată, în condiţiile legii, să verifice periodic, și 
nu mai târziu de 60 de zile, legalitatea și temeinicia arestării preventive și să dispună 
de îndată punerea în libertate a inculpatului, dacă temeiurile care au determinat 
arestarea preventivă au încetat sau dacă instanţa constată că nu există temeiuri noi 
care să justifice menţinerea privării de libertate. 

Celui reținut sau arestat i se aduc de îndată la cunoștință, în limba pe care o 
înțelege, motivele reţinerii sau ale arestării, iar învinuirea, în cel mai scurt termen; 
învinuirea se aduce la cunoștință numai în prezenţa unui avocat, ales sau numit din 
oficiu. Punerea în libertate a celui reţinut sau arestat este obligatorie, dacă motivele 
acestor măsuri au dispărut, precum și în alte situații prevăzute de lege. 

Persoana arestată preventiv are dreptul să ceară punerea sa în libertate provizorie, 
sub control judiciar sau pe cauţiune. Până la rămânerea definitivă a hotărârii judecătorești 
de condamnare, persoana este considerată nevinovată. 

Nicio pedeapsă nu poate fi stabilită sau aplicată decât în condiţiile și în temeiul 
legii. Sancțiunea privativă de libertate nu poate fi decât de natură penală. 

Toate aceste dispoziții sunt de natură a asigura garantarea libertăţii celor implicaţi 
în soluționarea unor cauze penale. 

Prevederile constituționale și cele ale Codului de procedură penală constituie 
recunoașterea unor reglementări internaționale!!! care stabilesc regula inviolabilității 
libertății persoanei. Acest statut transpus în termeni procesuali penali corespunde regulii 
desfășurării procesului penal cu inculpatul în stare de libertate. Garanţiile constau în 
reglementarea strictă a condiţiilor în care este permisă privarea de libertate: arestarea 
şi arestul la domiciliu se dispun numai de către judecător și numai dacă sunt îndeplinite 
condițiile prevăzute de Codul de procedură penală (art. 223 și art. 218 CPP). Măsurile 
pot fi contestate, iar luarea acestora se poate face pe o perioadă limitată de timp, cu 
verificarea condițiilor, în cazul prelungirii sau menţinerii lor. | 


Secţiunea a 10-a. Garantarea dreptului la apărare 


70. Conţinutul reglementării. Având în vedere importanţa acestui principiu 
în materie penală, garantarea lui este prevăzută în legislaţiile naţionale și în acte 
normative cu aplicație internațională, cum este Declaraţia Universală a Drepturilor 
Omului din 1948 sau Pactul internaţional cu privire la drepturile civile și politice. De 
asemenea, art. 6 din Convenţia europeană a drepturilor omului și art. 47-48 din Carta 
drepturilor fundamentale a Uniunii Europene cuprind dispoziţii privind dreptul la 


În art. 9 din Declaraţia Universală a Drepturilor Omului, adoptată de Adunarea Generală 
a ONU la 10 decembrie 1948, prin Rezoluţia 217 A (III), se precizează că nimeni nu poate 
fi arestat, deţinut sau exilat în mod arbitrar. Dispoziţii asemănătoare sunt și în Pactul 
internațional cu privire la drepturile civile și politice (art. 9 parag. 1-5). 

apărare: persoana căreia i se impută săvârșirea unei infracțiuni trebuie să dispună de 
timpul şi de formalitățile necesare pentru pregătirea apărării salel!l. 

Dreptul la apărare este un drept fundamental al cetăţenilor, de tradiţie în istoria 
instituției drepturilor și libertăților cetățenești. Constituţia îl reglementează distinct, 
deoarece, deși este în strânsă legătură îndeosebi cu libertatea individuală și cu siguranţa 
persoanei, el prezintă egal interes pentru întreaga activitate judiciară, atât pentru 
cauzele penale, cât și pentru cauzele de altă natură!?l. Potrivit art. 24 din Constituţie, 
dreptul la apărare este garantat, în tot cursul procesului părțile având dreptul să fie 
asistate de un apărător, ales sau numit din oficiu. 

Atât art. 10, cât și art. 89-93 CPP transpun în norme procesuale, pentru suspect, 
inculpat și celelalte părți și subiecți procesuali principali, pe tot parcursul procesului 
penal, principiul constituţional al dreptului la apărare, precum și dreptul de a fi asistați 
de avocat. 

Potrivit art. 10 CPP, părțile și subiecţii procesuali principali au dreptul de a se 
apăra ei înșiși sau de a fi asistați de avocat. De asemenea, părțile, subiecții procesuali 
principali și avocatul au dreptul să beneficieze de timpul și înlesnirile necesare pregătirii 
apărării. Organele judiciare au obligația de a asigura exercitarea deplină și efectivă 
a dreptului la apărare de către părţi și subiecţii procesuali principali în tot cursul 
procesului penal. De asemenea, suspectul are dreptul de a fi informat de îndată și 
înainte de a fi ascultat despre fapta pentru care se efectuează urmărirea penală și 
încadrarea juridică a acesteia, iar inculpatul are dreptul de a fi informat de îndată 
despre fapta pentru care s-a pus în mișcare acțiunea penală împotriva lui și încadrarea 
juridică a acesteia. Înainte de a fi ascultați, suspectului și inculpatului trebuie să li se 
pună în vedere că au dreptul de a nu face nicio declaraţie. Dreptul la apărare trebuie 
exercitat cu bună-credinţă, potrivit scopului pentru care a fost recunoscut de lege. 

În reglementarea actuală se precizează că dreptul la apărare este garantat în tot 
cursul procesului, corelativ cu obligația organelor judiciare de a asigura părților deplina 
exercitare a acestuia. O importanţă deosebită în realizarea dreptului la apărare o are 
și obligaţia instituită în sarcina organelor judiciare de a-l încunoștinţa, de îndată și 
mai înainte de a-l audia, pe suspect sau pe inculpat despre fapta pentru care este 
cercetat, încadrarea juridică a acesteia și să îi asigure posibilitatea pregătirii și exercitării 
apărării. Rezultă că aducerea la cunoștință a învinuirii nu se face „în general”, ci trebuie 


0 A se vedea și Directiva 2013/48/UE a Parlamentului European și a Consiliului din 22 
octombrie 2013 privind dreptul de a avea acces la un avocat în cadrul procedurilor 
penale și al procedurilor privind mandatul european de arestare, precum și dreptul ca 
o persoană terță să fie informată în urma privării de libertate și dreptul de a comunica 
cu persoane terțe și cu autorităţi consulare în timpul privării de libertate (J.O. L 294 din 
6 noiembrie 2013) și Directiva (UE) 2016/1919 a Parlamentului European și a Consiliului 
din 26 octombrie 2016 privind asistenţa juridică gratuită pentru persoanele suspectate și 
persoanele acuzate în cadrul procedurilor penale și pentru persoanele căutate în cadrul 
procedurilor privind mandatul european de arestare (J.O. L nr. 297 din 4 noiembrie 2016), 
care trebuie transpusă de către statele membre până la 25 mai 209: 

21 |. MURARU, E.S. TĂNĂSESCU, op. cit., vol. |, p. 312. 

BI C.C.R., dec. nr. 21/2000 (M. Of. nr. 159 din 17 aprilie 2000). 

realizată în concret, cu indicarea exactă a faptelor arătate în actul de sesizare a organelor 
judiciare. Trebuie adusă la cunoștința suspectului inclusiv încadrarea juridică, iar după 
efectuarea acestor activităţi să i se asigure posibilitatea pregătirii și exercitării apărării. 

De altfel, potrivit art. 6 parag. 3 lit. a) din Convenţia europeană a drepturilor omului, 
orice acuzat are, în special, dreptul să fie informat asupra naturii și cauzei acuzaţiei 
aduse împotriva sa, informare care trebuie să constea în aducerea la cunoștință a 
faptelor materiale și a calificării juridice. Totodată, autorităţile naţionale trebuie să 
depună o diligență maximă în ceea ce privește modul în care se face notificarea acuzaţiei 
către acuzat, deoarece actul de acuzaţie are un rol determinant în procedura penală; 
începând cu data notificării, cel acuzat este oficial avizat despre faptele materiale și 
calificarea juridică a incriminării ce i se aduce!”. Informarea trebuie să fie detaliată, 
precisă și completă, ceea ce reprezintă o condiţie esenţială a unui proces echitabil, 
înțelegând că dreptul de a fi informat cu privire la natura și cauzele acuzaţiei trebuie 
privit în legătură cu dreptul recunoscut acuzatului de a-și pregăti apărarea. 

De asemenea, Curtea Europeană a decis că notificarea acuzaţiei aduse unei persoane, 
indiferent la ce se face referire, natura faptei ori calificarea juridică, trebuie adusă 
la cunoștința acesteia în aceleași condiţii de promptitudine cerute de art. 6 parag. 3 
lit. a), pentru ca persoana să fie în măsură să dispună de facilităţile necesare organizării 
apărării în noile condiţii formate!!l. 

Fiind o modalitate a exercitării dreptului la apărare, dreptul de a fi asistat de un 
avocat trebuie concretizat, de asemenea, într-un mod eficient, motiv pentru care 
tot organele judiciare au obligaţia de a-l încunoștinţa pe suspect sau inculpat despre 
acest drept înainte de a i se lua prima declarație"! 

Dispoziţiile art. 24 din Constituţie cuprind conţinutul dreptului la apărare sub cele 
două accepţiuni ale sale!“!, Într-o accepţiune largă, dreptul la apărare cuprinde totalitatea 
drepturilor și regulilor procedurale care oferă posibilitatea persoanei de a se apăra 
împotriva acuzațiilor ce i se aduc, să conteste învinuirile, să probeze nevinovăția sa. În 
această accepţiune largă se include și posibilitatea folosirii avocatului. În accepțiunea 
sa restrânsă, dreptul la apărare cuprinde doar posibilitatea folosirii unui avocat. 


!! Suspectul sau inculpatul trebuie să deţină toate datele pentru a-și exercita în concret 
dreptul de apărare. 

(2) C.E.D.O., cauza Mattoccia c. Italiei, Hotărârea din 25 iulie 2000, $ 59, în C. BîRSAN, 
op. cit., p. 544. 

BI C, BÎRSAN, op. cit., p. 544. 

"1 C.E.D.O., cauza Mattoccia c. Italiei, supra cit., în C. BîRSAN, op. cit., p. 544. 

5] Luând cunoștință de acest drept, suspectul sau inculpatul îl poate deja fructifica. În 
practică, o mare importanţă o are prima declaraţie, când suspectul sau inculpatul face 
primele precizări cu privire la fapta pentru care este cercetat și, totodată, face cunoscută . 
poziția sa cu privire la fapte. Faţă de cele declarate cu această ocazie, în cele mai multe 
cazuri se conturează și o „tactică” a apărării viitoare. 

(9 |. MURARU, E.S. TĂNĂSESCU, op. cit., vol. |, p. 312. 

71. Modalităţi de exercitare a dreptului la apărare. Având în vedere posibilitățile 
concrete oferite de instituţiile procesuale pentru exercitarea acestui drept, se consideră 
că dreptul la apărare se exercită print": 

— posibilitatea părţilor și subiecţilor procesuali principali de a se apăra personal 
în procesul penal; 

— obligaţia organelor judiciare de a avea în vedere din oficiu și aspectele favorabile 
părților și subiecţilor procesuali principali angajaţi în procesul penal; 

— posibilitatea și, uneori, obligaţia acordării asistenţei juridice în cursul procesului 
penal. l 

Și în opinia Curţii Europene a Drepturilor Omului, posibilitatea acuzatului de a se 
apăra față de acuzaţia ce i se aduce se realizează în aproximativ aceeași modalitate, 
și anume: 

— acuzatul poate să se apere singur; 

— acuzatul poate fi asistat de un apărător ales; 

— în anumite cazuri, acuzatul poate fi asistat gratuit de un apărător din oficiu, 
atunci când interesele unei bune administrări a justiţiei o impun". 

În ceea ce privește prima modalitate, și anume dreptul de a se apăra singur, se 
impune crearea posibilității de a avea acces la dosar și de a i se comunica activităţile 
procesuale efectuate!" În acest sens, în noua legislație procesuală penală a fost introdus, 
la art. 94 CPP, dreptul avocatului la consultarea dosarului în tot cursul procesului 
penal. Astfel, avocatul părţilor și al subiecţilor procesuali principali are dreptul de a 
solicita consultarea dosarului pe tot parcursul procesului penal. Acest drept nu poate 
fi exercitat, nici restrâns în mod abuziv. Consultarea dosarului presupune dreptul de 
a studia actele acestuia, dreptul de a nota date sau informații din dosar, precum și 
de a obține fotocopii pe cheltuiala clientului. În cursul urmăririi penale, procurorul 
stabilește data și durata consultării într-un termen rezonabil, putând delega însă acest 
drept și organului de cercetare penală. 

Ca excepţie, în cursul urmăririi penale, procurorul poate restricționa motivat 
consultarea dosarului, dacă prin aceasta s-ar putea aduce atingere bunei desfășurări 
a urmăririi penale. După punerea în mișcare a acțiunii penale, restricționarea se poate 
dispune pentru cel mult 10 zile. În toate cazurile, avocatului nu îi poate fi restricționat 
dreptul de a consulta declaraţiile părţii sau ale subiectului procesual principal pe care 
îl asistă ori îl reprezintă. 

Dreptul la un apărător se concretizează în posibilitatea ca acuzatul să beneficieze 
de asistenţă juridică încă din primele ore ale interogării de către organele de cercetare 
penală. Potrivit practicii Curţii Europene, se acordă asistenţă juridică dacă interesele 
justiţiei o impun, având în vedere ansamblul cauzei: gravitatea faptei, severitatea 
sancţiunii, complexitatea cauzei, persoana acuzatului!” în legislaţia română, cazurile 


(1 |, NEAGU, op. cit., p. 94-96. 

2) C.E.D.O., cauza Pakelli c. Germaniei, Hotărârea din 25 aprilie 1983, în C. BîRSAN, op. cit., 
p. 550. | 

8] C, BîRSAN, op. cit., p. 550. 
„AI C.E.D.O., cauza Quaranta c. Elveţiei, Hotărârea din 24 mai 1991, în C. BÎRSAN, op. cit., 
p. 554. 

de asistenţă juridică obligatorie sunt prevăzute în art. 90 (în privinţa suspectului sau 
inculpatului) și în art. 93 CPP (în privința persoanei vătămate și a părţii civile). 

Conţinutul complex al dreptului la apărare este realizat și prin alte modalități. Astfel, 
posibilitatea părților de a se apăra singure se realizează și la momentul ascultării 
suspectului sau inculpatului, al exercitării căilor de atac etc. Participarea la aceste 
activități procesuale oferă prilejul părţilor și subiecţilor procesuali principali să își facă 
cunoscută poziția cu privire la faptele săvârșite. 

Legislația procesuală penală oferă posibilitatea inculpatului să își formuleze apărările, 
pe care organele judiciare au obligaţia să le examineze. Nesocotirea dispoziţiilor 
referitoare la soluționarea cauzei poate constitui o încălcare a dreptului la apărare!” 

În acest context, întrucât dreptul la apărare este prevăzut și garantat de lege, 
inclusiv de Convenţia europeană a drepturilor omului, renunţarea la exerciţiul său 
trebuie stabilită în mod neechivoc?!. Prezenţa la proces a inculpatului este deosebit 
de importantă, deoarece oferă posibilitatea audierii și, implicit, a apărării, instanța 
având posibilitatea confruntării afirmațiilor acestuia cu cele ale martorilor sau ale 
persoanei vătămatel?l. 

Oaltă modalitate a exercitării dreptului la apărare este și asistenţa juridică, realizată, 
în condiţiile legii, de o persoană cu calificare juridică. Potrivit legii, asistenţa juridică 
este, în principiu, facultativă, fiind obligatorie numai în cauzele expres prevăzute de 
lege (art. 90 și art. 93 CPP). Dacă dispoziţiile privind asistenţa juridică obligatorie nu 
sunt respectate, sancţiunea aplicată este nulitatea absolută, î în condiţiile art. 281 
alin. (1) lit. f) CPP. 


Secțiunea a 11-a. Respectarea demnităţii umane 


72. Cadrul legal. Modificările în domeniul social și economic au generat și modificări 
sau moduri de abordare diferită a unor reglementări în materie penală și procesuală 
penală. Aderarea la structurile europene a determinat adoptarea sau modificarea 
unor acte normative, în acord cu convențiile sau tratatele în diferite domenii. 


( De exemplu, condamnarea unui inculpat fără ca acesta să fi avut posibilitatea să propună 
instanței administrarea de probe (C.E.D.0O., cauza Constantinescu c. României, Hotărârea 
din 27 iunie 2000, M. Of. nr. 279 din 30 mai 2001). 

2] Convenţia nu se opune ca inculpatul să renunţe la garanţiile stipulate în cuprinsul art. 6, 
însă această renunțare nu trebuie să contravină unui interes public important, trebuie 
să fie stabilită într-un mod neechivoc și trebuie să fie însoţită de minime garanții apte 
a compensa importanţa dreptului la care s-a renunţat. De asemenea, înainte de a se 
considera că inculpatul, prin comportamentul său, a renunțat în mod implicit la un drept 
protejat de Convenţie pe tărâmul art. 6, trebuie arătat că acesta a putut în mod rezonabil 
să prevadă consecinţele manifestării sale de voinţă [C.E.D.O., cauzele Deweer c. Belgiei, 
Hotărârea din 27 februarie 1980, §§ 14-21, Salduz c. Turciei, Hotărârea din 27 noiembrie 
2008 (Marea Cameră), § 59, Panovits c. Ciprului, Hotărârea din 11 decembrie 2008, $ 68 
(ce cuprinde garanții sporite în cazul inculpaților minori care doresc a renunța la drepturile 
garantate de art. 6 din Convenţie)]. 

BI C.E.D.O., cauza Poitrimol c. Franţei, Hotărârea din 23 noiembrie 1993, în C. BîRSAN, 
op. cit., p. 553. 

În aceste condiţii, prin Legea nr. 19/1990, ţara noastră a aderat la Convenţia împotriva 
torturii și altor pedepse ori tratamente cu cruzime, inumane sau degradante. Drept 
consecinţă, prin Legea nr. 20/1990 a fost introdusă în Codul penal din 1969 infracțiunea 
de tortură, prevăzută de art. 267:, iar prin Legea nr. 32/1990 în Codul de procedură 
penală din 1968 a fost introdus art. 5+, intitulat „Principiul respectării demnității umane”. 

În actualul Cod de procedură penală, legiuitorul a ridicat nivelul garanţiilor respectării 
demnității umane, prin prevederile art. 11: „(1) Orice persoană care se află în curs de 
urmărire penală sau de judecată trebuie tratată cu respectarea demnităţii umane. 
(2) Respectarea vieţii private, a inviolabilităţii domiciliului și a secretului corespondenţei 
sunt garantate. Restrângerea exercitării acestor drepturi nu este admisă decât în 
condiţiile legii și dacă aceasta este necesară într-o societate democratică”. Precizările 
se referă la întregul proces penal, indiferent de calitatea procesuală pe care o are cel 
urmărit penal sau judecat ori de faptul că, la un moment dat, prezumția de nevinovăție, 
în condiţiile legii, ar putea fi răsturnată. l 

Aceste prevederi sunt consecința reglementărilor constituționale în care se stipulează 
că dreptul la viață, precum și dreptul la integritate fizică și psihică ale persoanei sunt 
garantate. Nimeni nu poate fi supus torturii și niciunui fel de pedeapsă sau de tratament 
inuman sau degradant [art. 22 alin. (1) și (2) din Constituţie]. 


"73. interdicţia torturii, a pedepselor sau tratamentelor inumane ori degradante. 
Ambele reglementări sunt în concordanţă cu prevederile art. 3 din Convenţia europeană 
a drepturilor omului, conform cărora nimeni nu poate fi supus torturii, nici nasizțăgle 
sau tratamentelor inumane ori degradante. 


o. VWgzoe fo o 


demnității sale. Interdicţia fixată în art. 3 din Convenţie este absolută, nefiind permisă 
nicio derogare, și este percepută de Curtea Europeană ca un atribut inalienabil al 
persoanei! Iniţial, Curtea a avut o atitudine ezitantă pentru a califica ca acte de 
tortură unele „rele tratamente” aplicate persoanelor în cursul cercetărilor de către 


W Caracterul absolut al dreptului da a nu fi supus la tortură interzice statelor semnatare ale 
Convenţiei să invoce în această materie principiul proporționalităţii, creație a jurisprudenţei 
Curţii. A se vedea C. BîRSAN, op. cit., p. 128-129. Acest drept are reglementări internaţionale, 
dar și regionale. Dintre reglementările internaționale, menţionăm: art. 5 din Declaraţia 
Universală a Drepturilor Omului, care prevede că „Nimeni nu poate fi supus la tortură, nici 
la pedepse sau tratamente crude, inumane sau degradante”; Convenţia împotriva torturii 
și a altor pedepse ori tratamente crude, inumane sau degradante, adoptată și deschisă 
spre semnare prin Rezoluţia 39/46 din 10 decembrie 1984, care definește noțiunea de 
tortură și instituie pentru statele contractante o serie de obligaţii pozitive și negative atât 
la nivelul prevenţiei, cât și la cel al reprimării. Totodată, Convenţia fixează cadrul cooperării 
între statele părţi în îndeplinirea acestor obligaţii și creează un instrument de monitorizare, 
Comitetul împotriva torturii. Reglementări regionale sunt: Convenţia europeană pentru 
prevenirea torturii și a pedepselor sau tratamentelor inumane ori degradante, adoptată la 
Strasbourg la 26 noiembrie 1987, ratificată de România prin Legea nr. 80/1994 (M. Of. nr. 285 
din 7 octombrie 1994), care instituie un mecanism bazat pe cooperarea între autorităţile 
naţionale competente și un Comitet european pentru prevenirea torturii și a pedepselor - 
sau tratamentelor inumane sau degradante (CPT), ale cărui formare și funcţionare sunt 

reprezentanții statului. Ulterior însă, a apreciat 'că anumite tehnici folosite la interogarea 
persoanelor constituie un tratament inuman și degradantil. 

Pentru a fi incluse în sfera de aplicare a art. 3, relele tratamente trebuie să atingă 
un minimum de gravitate!?. Riscul de a fi supus unor tratamente contrare art. 3 poate 
intra în sfera de aplicare a acestei dispoziţii dacă este suficient de real și imediat. Astfel, 
ameninţarea unei persoane cu tortura poate constitui, în anumite circumstanţe (vârsta, 
starea psihică a victimei), cel puţin un tratament inuman”. O astfel de ameninţare 
nu poate fi exclusă din sfera de aplicare a art. 3 cu motivaţia că ea privește o măsură 
general acceptată, consacrată printr-o folosire îndelungată. În scopul determinării 
caracterului real și imediat al riscului de a fi supus la rele tratamente, Curtea analizează 
ansamblul de probe produse de părţi sau procurate din oficiul”. 

În ceea ce privește nivelul minim de gravitate ce trebuie atins de o măsură sau un 
tratament pretins contrar art. 3, acesta este relativ, întrucât depinde de ansamblul 
circumstanțelor cauzei, precum: durata tratamentului și efectele psihice sau psihologice 
asupra victimei, în anumite cazuri, sexul, vârsta, starea ei de sănătatel:!. Toţi acești 
factori sunt relevanţi atât pentru stabilirea limitei inferioare a sferei de aplicare a 
art. 3, cât și pentru definirea tipurilor de tratamente prohibite de acest text. Deși 
distincţia între cele trei categorii de tratamente contrare art. 3 nu este relevantă pentru 
constatarea de către Curte a încălcării acestuia, ea prezintă importanţă sub aspectul 
justei reparaţii ce urmează a fi acordată victimei în temeiul art. 41 din Convenţie. 

Curtea definește tratamentul degradant ca fiind „un tratament care umilește individul 
în faţa lui însuși sau a altor persoane ori care îl determină să acţioneze contrar voinţei 
sau conștiinței sale”, fiind suficient ca victima să fi fost umilită în propriii săi ochi 
pentru ca acea măsură să fie catalogată ca degradantă. Cu titlu exemplificativ, precizăm 
că a fost calificată de Curte ca tratament degradant aplicarea, de către un agent al 
statului, a unor lovituri ușoare, producând leziuni minore". Totodată, modalitatea 
practică în care se desfășoară un proces penal împotriva unui minor poate ridica 
întrebări sub aspectul compatibilităţii cu dispoziţiile art. 318. 


reglementate prin acest instrument internaţional. Activitatea Comitetului european pentru 
prevenirea torturii este monitorizată de Comitetul de Miniștri al Consiliului Europei. 

0 C, BîRSAN, op. cit., p. 135. 

2 C.E.D.0O., cauza Barbu Anghelescu c. României (nr. 1), Hotărârea din 5 octombrie 2004 
(M. Of. nr. 422 din 19 mai 2005); cauza Balogh c. Ungariei, Hotărârea din 20 iulie 2004. 
BI C.E.D.O., cauza Găfgen c. „Germaniei, Hotărârea din 1 iunie 2010, §§ 106-108. 

“1 C.E.D.O., cauza Cruz Varas și j alții c. Suediei, Hotărârea din 20 martie 1991; cauza Vilvarajah 
și alții c. Regatului Unit, Hotărârea din 30 octombrie 1991. 

5 C.E.D.O., cauza Labita c. Italiei, Hotărârea din 6 aprilie 2000; cauza Tekin c. Turciei, 
Hotărârea din 9 iunie 1998. 

t C.E.D.O., cauza Tyrer c. Regatului Unit, Hotărârea din 25 aprilie 1978. 

" C.E.D.O., cauza Barbu Anghelescu c. României (nr. 1), supra cit. 

(6 C.E.D.O., cauza V. c. Regatului Unit. De asemenea, discriminarea pe motive rasiale 
poate, în anumite circumstanţe, să constituie în sine un tratament degradant. Mai mult, 
impunerea unui regim discriminatoriu pe criteriul rasial unui grup de persoane poate, în 
anumite circumstanţe, constitui un tratament degradant, deși același tip de regim, diferențiat 
însă în funcţie de alte criterii, nu ar avea același efect. Jurisprudenţa organelor Convenţiei . 

Este definit ca inuman „tratamentul care provoacă, cu intenţie, suferinţe fizice 
sau mentale de o mare intensitate”. În acest sens, art. 16 din Convenţia împotriva 
torturii și a altor pedepse ori tratamente crude, inumane sau degradante definește 
tratamentele inumane prin raportare la noţiunea de tortură, catalogându-le ca fiind 
„alte acte (...) care nu sunt acte de tortură, când asemenea acte sunt săvârșite de 
către un agent al autorității publice sau orice altă persoană care acționează cu titlu 
oficial sau la instigarea ori cu consimțământul expres sau tacit al acesteia”l!l. 

Pentru ca o pedeapsă să fie „degradantă”, este necesar ca sentimentul de umilință 
creat ca urmare a executării ei să depășească nivelul de umilire pe care îl presupune 
orice pedeapsă". Or, condamnarea unui tânăr la pedeapsa detenţiunii pe viaţă, 
fără posibilitatea comutării sale, poate ridica, de asemenea, probleme sub aspectul 
compatibilității unei astfel de pedepse cu dispoziţiile art. 3 din Convenţiei. 


a relevat și alte aspecte care pot dobândi accente degradante. Astfel, încătușarea unei 
persoane în situaţii care nu impun această măsură și expunerea sa în public pot constitui 
un tratament degradant în sensul art. 3 (cauza Erdogan Yağız c. Turciei, Hotărârea din 
6 martie 2007). l 
i C.E.D.O., cauza Tekin c. Turciei, supra cit. Au fost calificate ca fiind tratamente inumane 
violențele folosite de polițiști în exercitarea atribuţiilor de organ de cercetare penală sau 
de gardieni în perioada de deținere. Mai mult, Curtea a statuat că folosirea forței fizice 
de către un agent al statului, dacă aceasta nu este determinată de însuși comportamentul 
victimei, aduce atingere demnității umane și constituie, în sine, o încălcare a dreptului 
garantat de art. 3. Au fost, de asemenea, calificate ca tratamente inumane menţinerea în 
închisoare a unei persoane, deși starea de sănătate extrem de gravă era incompatibilă cu 
deținerea în regim penitenciar, și neacordarea tratamentului medical adecvat; efectuarea 
de tratamente medicale experimentale asupra unei persoane fără consimțământul acesteia 
a fost, de asemenea, circumscrisă noțiunii de tratament inuman. 

[2] C.E.D.O., cauza Tyrer c. Regatului Unit, supra cit.; cauza Costello-Roberts c. ip tau 
Unit, Hotărârea din 25 martie 1993... 

BI C.E.D.0., cauza Hussain c. Regatului Unit, Hotărârea din 21 februarie 1996; cauza Singh 
c. Regatului Unit, Hotărârea din 21 februarie 1996. Astfel, Curtea a statuat că pedeapsa 
detenţiunii pe o perioadă nedeterminată aplicată unui tânăr, care poate fi egală cu durata 
vieții persoanei, nu ar putea fi justificată decât de necesitatea protejării altor persoane. Or, 
astfel de consideraţii, raportate în principal la examinarea caracteristicilor personalității 
tânărului delincvent, la periculozitatea acestuia pentru societate, trebuie să ţină cont de 
evoluția comportamentului condamnatului pe măsură ce acesta înaintează în vârstă. A 
nu lua în considerare modificările personalităţii ce intervin inevitabil prin maturizare ar 
însemna să privezi de libertate un tânăr pentru tot restul vieții fără o justificare perti- 
nentă, ceea ce ar putea pune probleme pe terenul art. 3 din Convenţie. Cât privește 
pedeapsa capitală, deși nu este prohibită de art. 3, modul în care este executată poate 
releva aspecte care să intre în sfera de aplicare a acestuia. Mai mult, „atitudinea actuală 
a statelor contractante față de pedeapsa capitală este un element important ce trebuie 
avut în vedere la aprecierea nivelului tolerabil de suferință sau umilire”, statua Curtea în 
una dintre hotărârile sale (cauza Soering c. Regatului Unit, Hotărârea din 7 iulie 1989). 
Aceeași soluţie a fost adoptată de Curte în cauza Öcalan c. Turciei (Hotărârea din 12 mai 
2005), caz în care Curtea a statuat că aplicarea pedepsei cu moartea poate constitui în 
sine un tratament inuman în cazul în care a fost pronunţată într-un proces inechitabil. 

Noţiunea de tortură este definită în jurisprudența organelor Convenţiei prin raportare 
la tratamentul inuman, distingându-se de acesta prin intensitatea suferințelor victimei. 
Termenul a cunoscut o interpretare evolutivă. În acest proces de reconsiderarea noțiunii 
de tortură, Curtea folosește ca reper!!! definiția prevăzută de art. 1 din Convenţia 
împotriva torturii și a altor pedepse ori tratamente crude, inumane sau degradante, 
potrivit căreia „tortura reprezintă orice act prin care se provoacă unei persoane, cu 
intenție, o durere sau suferințe puternice de natură fizică sau psihică, în special cu 
scopul de a obține, de la această persoană sau de la o persoană terță, informații sau 
mărturisiri, de a o pedepsi pentru un act pe care aceasta sau o terță persoană l-a 
comis sau este bănuită că l-a comis, de a o intimida sau de a face presiune asupra 
unei terțe persoane sau pentru orice alt motiv bazat pe o formă de discriminare, 
oricare ar fi ea, atunci când o asemenea durere sau suferinţă sunt provocate de către 
un agent al autorităţii publice sau orice altă persoană care acţionează cu titlu oficial 
sau la instigarea ori cu consimțământul expres sau tacit al unor asemenea persoane”, 

Pornind de la această definiție, Curtea identifică noi criterii în baza cărora un 
tratament poate fi calificat ca tortură. Astfel, în opinia Curţii, noțiunea de tortură 
reunește trei elemente: intenţia, scopul determinat și gradul extrem de ridicat de 
suferință!?l. Folosind aceste criterii, Curtea a calificat ca fiind acte de tortură relele 
tratamente aplicate în perioada de reținereli. 

Legea procesuală penală română cuprinde reguli care concură la realizarea acestui 
principiu fundamental. Astfel, potrivit art. 102 alin. (1) CPP, probele obținute prin tortură, 
precum și probele derivate din acestea nu pot fi folosite în cadrul procesului penal, 
iar art. 101 alin. (1) CPP prevede că este oprit a se întrebuința violențe, ameninţări 
ori alte mijloace de constrângere, precum și promisiuni sau îndemnuri în scopul de 
a se obține probe. De asemenea, este interzis organelor judiciare penale sau altor 
persoane care acționează pentru acestea să provoace o persoană să săvârșească ori 
să continue săvârșirea unei fapte penale, în scopul obţinerii unei- probe. 

În jurisprudenţa Curţii Europene s-a reținut că, atunci când o persoană afirmă că 
a fost supusă unor tratamente contrare art. 3 din Convenţie din partea organelor de 
poliție sau a altor autorităţi similare ale statului, este instituită o obligaţie implicită 
de a iniţia și derula o „anchetă oficială efectivă”, care să fie capabilă să conducă la 


Ul C.E.D.O., cauza îlhan c. Turciei, Hotărârea din 27 iunie 2000; cauza Salman c. Turciei, 
Hotărârea din 27 iunie 2000, 

(2) C.E.D.O., cauza Denizci și alţii c. Ciprului, Hotărârea din 23 mai 2001. A se vedea și 
cauza Carabulea c. României, Hotărârea din 13 iulie 2010, unde Curtea a reținut atât o 
încălcare a art. 2, cât și a art. 3 din Convenţie în situaţia în care actele de tortură aplicate 
fratelui reclamantului în scopul de a-l determina să recunoască fapta de care era învinuit 
au cauzat moartea acestuia. 

8I C.E.D.O., cauza Dikme c. Turciei, Hotărârea din 11 iulie 2000. S-a reținut că „reclamantul 
a trăit într-o permanentă stare de durere fizică și angoasă din cauza incertitudinii cu privire 
la ceea ce i se va întâmpla” și că „i-au fost aplicate lovituri repetate în timpul lungilor inte- 
rogatorii la care a fost supus pe întreaga perioadă de reținere. Aceste tratamente au fost 
exercitate deliberat de către agenţi ai statului aflaţi în exercitarea atribuţiilor de serviciu, 
cu scopul obținerii de declarații cu privire la faptele penale de a căror săvârșire era acuzat”. 

identificarea și pedepsirea persoanelor responsabile"! În caz contrar, în ciuda importanţei 
sale fundamentale, interdicția legală generală de a supune o persoană la tratamente 
inumane sau degradante ar deveni ineficientă în practică și ar fi posibil, în anumite cazuri, 
ca reprezentanți ai statului să desconsidere în totalitate, folosindu-se de impunitatea 
absolută de care se bucură, drepturile persoanelor aflate sub controlul lort?. 

Pe de altă parte, atunci când un agent al statului este acuzat de rele tratamente, 
autorităţile trebuie să acționeze cu promptitudine și diligenţă. Astfel, este foarte 
important, pentru a asigura un „recurs efectiv”, ca răspunderea penală să nu fie înlăturată 
prin constatarea intervenirii prescripțieil?l. 


74. Respectarea vieții private. Prevederile referitoare la viaţa privată (inviolabilitatea 
domiciliului, secretul corespondenţei) sunt necesare ca o măsură de protecţie, întrucât, 
neavând caracter absolut, legea prevede posibilitatea limitării lor, prin efectuarea 
unor percheziţii, ridicarea corespondenţei etc. | 


Secţiunea a 12-a. Limba în care se desfășoară procesul penal 


75. Conţinut și reglementare. Este deosebit de importantă reglementarea privind 
limba în care se desfășoară procesul penal, deoarece, din punct de vedere tehnic, mai 
ales în domeniul juridic, înțelesul unor noțiuni sau, pur și simplu, relatările cu privire 
la comiterea faptelor trebuie realizate într-un limbaj comun între părți și organele 
judiciare. 

Potrivit art. 128 din Constituţie, procedura judecății se deso în limba română. 
Cetăţenii români aparținând minorităților naționale au dreptul să se exprime în limba 
maternă în fața instanţelor de judecată, în condiţiile legii organice. Modalităţile de 
exercitare acestui drept, inclusiv prin folosirea de interpreţi sau traducători, se vor 
stabili astfel încât să nu împiedice buna administrare a justiţiei și să nu implice cheltuieli. 
suplimentare pentru cei interesați. Cetăţenii străini și apatrizii care nu înțeleg sau 
nu vorbesc limba română au dreptul de a lua cunoștință de toate actele și lucrările 

"dosarului, de a vorbi în instanţă și de a pune concluzii prin interpret; în procesele 
penale, acest drept este asigurat în mod gratuit. 

Acest principiu este reglementat și în Codul de procedură penală. Astfel, potrivit 
art. 12 CPP, limba oficială în procesul penal este limba română. Cetăţenii români 
aparținând minorităţilor naţionale au dreptul să se exprime în limba maternă în faţa 
instanțelor de judecată, actele procedurale întocmindu-se în limba română. Părţilor 


1 C.E.D.O., cauza Roșioru c. României, supra cit., §§ 71-74. 

2 C.E.D.O., cauza Pantea c. României, Hotărârea din 3 iunie 2003, § 199 (M. Of. nr. 1150 
din 6 decembrie 2004). 

BI C.E.D.O., cauza Ghiga Chiujdea c. României, Hotărârea din 5 octombrie 2010, § 37. În 
cauză, reclamantul s-a plâns autorităţilor naționale că ar fi fost agresat atât cu ocazia 
arestării, cât și ulterior, pe parcursul cercetării sale pentru infracţiunea de furt. Curtea 
a considerat că reclamantul a făcut o descriere suficient de detaliată a tratamentelor 
suferite pentru a se justifica o anchetă din partea autorităţilor. Cu toate acestea, ancheta 
efectuată a fost lipsită de eficacitate, iar lipsa unei „promptitudini suficiente” și a unei 
„diligenţe rezonabile” din partea autorităţilor a condus la intervenirea prescripţiei penale. 

și subiecţilor procesuali care nu vorbesc sau nu înțeleg limba română ori nu se pot 
exprima li se asigură, în mod gratuit, posibilitatea de a lua cunoștință de piesele 
dosarului, de a vorbi, precum și de a pune concluzii în instanţă, prin interpret. În 
cazurile în care asistenţa juridică este obligatorie, suspectului sau inculpatului i se 
asigură în mod gratuit posibilitatea de a comunica, prin interpret, cu avocatul în 
vederea pregătirii audierii, a introducerii unei căi de atac sau a oricărei altei cereri ce 
ţine de soluţionarea cauzei. 

Dreptul la asistenţă gratuită de către interpret este prevăzut și în art. 6 parag. 3 
lit. a) din Convenţia europeană a drepturilor omului: orice acuzat are dreptul să fie 
informat, în termenul cel mai scurt, într-o limbă pe care o înțelege și în mod amănunţit, 
asupra naturii și cauzei acuzaţiei aduse împotriva sa. Totodată, potrivit art. 6 parag. 3 
lit. e), orice acuzat are dreptul să fie asistat în mod gratuit de un interpret, dacă nu 
înțelege sau nu vorbește limba folosită la audiere. 

De asemenea, la nivelul Uniunii Europene au fost adoptate norme privind dreptul 
la interpretare și la traducere în cadrul procedurilor penale". 

Garantarea dreptului la apărare este posibilă în condiţiile existenţei unor premise 
de bază: acuzatul să fie în măsură să înţeleagă și să comunice în limba în care se 
desfășoară procesul, iar interpretul trebuie să îi traducă actele procedurale prin 
care se angajează învinuirea împotriva sa, pentru ca acesta să poată beneficia de 
un proces echitabil!l. Asistenţa acordată în materia interpretării în sensul textelor 
citate trebuie să permită celui cercetat sau judecat să știe ce i se reproșează și să 
își formuleze apărarea, în special pentru a prezenta organelor judiciare opinia sa cu 
privire la învinuire. Acest drept trebuie să fie concret și efectiv”. Totuși, se apreciază 
că nu se impune în aceste condiţii traducerea scrisă a tuturor înscrisurilor doveditoare 
din dosar pentru exercitarea drepturilor arătate. 


0l Prin Directiva nr. 2010/64/UE a Parlamentului European și a Consiliului din 20 octombrie 
2010 privind dreptul la interpretare și traducere în cadrul procedurilor penale (J.O. L 280 
din 26 octombrie 2010, intrată în vigoare la 15 noiembrie 2010), s-a instituit obligația 
statelor membre de a asigura servicii de interpretare persoanelor suspectate sau acuzate în 
cadrul unor proceduri penale, inclusiv în cadrul audierilor efectuate de organele de poliţie, 
ori în cadrul procedurilor de executare a unui mandat european de arestare, persoane 
care nu vorbesc sau nu înţeleg limba în care se desfășoară procedura penală. Directiva 
prevede, de asemenea, acordarea unui interval de timp rezonabil pentru traducerea scrisă 
a tuturor documentelor esenţiale, pentru a se garanta faptul că respectivele persoane pot 
să își exercite dreptul la apărare și că procedurile au caracter echitabil. Statelor membre 
le-a revenit obligaţia să asigure intrarea în vigoare a actelor cu putere de lege și a actelor 
administrative necesare pentru a se conforma directivei până la 27 octombrie 2013. 

2I C.E.D.O., cauza Luedicke, Belkacem și Koç c. Germaniei, Hotărârea din 28 noiembrie 
1978, în C. BîRSAN, op. cit., p. 568. 

E! C, BîRSAN, op. cit., p. 569. 


TITLUL AL IV-LEA. PARTICIPANȚII 
ÎN PROCESUL PENAL 


Capitolul 1. Noțiunea de participanți 


76. Definiţie. Conform doctrinei, noţiunea de „participanţi” are un sens diferit în 
dreptul penal față de dreptul procesual penal. În dreptul penal, sfera participanţilor 
se limitează la persoanele care au avut diferite contribuţii la săvârșirea infracțiunii. În 
dreptul procesual penal, noţiunea include toate persoanele care, prin prezenţa și 
implicarea lor în procesul penal — percepută ca o activitate complexă, ce se desfășoară 
progresiv și coordonat —, contribuie în diferite moduri la aflarea adevărului. 


77. Raporturile juridice dintre participanţii în procesul penal. În mod necesar, între 
persoanele care participă la activităţi ce se desfășoară în cursul procesului penal apar 
diferite relaţii care, fiind reglementate de legea procesuală penală, devin raporturi 
juridice cu caracter procesual. Aceste raporturi diferă după conţinutul lor, persoanele 
între care se desfășoară, legătura lor cu conflictul de drept ce constituie obiectul 
procesului penal și, având în vedere aceste criterii, după importanţa lor. 

Astfel, se disting raporturile procesuale penale principale, generate de conflictul 
de drept penal și care privesc persoanele între care s-a produs acest conflict, adică 
între persoana care a săvârșit infracţiunea și cel care a fost vătămat. După consecinţele 
faptei, poate exista și un conflict civil, care determină Sxisiala unor raporturi de 
natură civilă în proces. | 

Prezenţa obligatorie în proces a organelor judiciare determină nașterea unor 
raporturi procesuale de natură judiciară necesare rezolvării conflictului de drept. 
Prin intermediul raporturilor dintre autorităţile judiciare, ca reprezentant al statului, 
și ceilalţi participanţi se lămuresc aspectele necesare soluționării laturii penale și 
laturii civile a cauzei. | | 

Aflarea adevărului necesită și concursul altor persoane, a căror prezenţă determină 
nașterea și desfășurarea în procesul penal și a altor raporturi în afara celor principale, 
denumite raporturi procesuale secundare. 


78. Subiecţii procesuali. Raporturile care se desfășoară în cadrul procesului penal 
sunt raporturi procesuale penale, iar persoanele care intră în aceste raporturi dobândesc 
calitatea de subiecți procesuali. 

Potrivit art. 29 CPP, participanţii în procesul penal sunt: organele judiciare, avocatul, 
părţile, subiecţii procesuali principali, precum și alți subiecţi procesuali. Așadar, toţi 
participanții au și calitatea de subiecţi procesuali. Persoanele care cooperează în cadrul 
procesului penal în vederea atingerii scopului său?! formează sfera participanților în 
procesul penal. 


1l V, DONGOROZ ȘI COLAB., op. cit., vol. V, p. 83. 
12) |, NEAGU, op. cit., p. 126. 

în literatura de specialitate, subiecţii procesuali au fost clasificați în subiecți oficiali 
și subiecţi particulari”, 

Subiecţii oficiali (judiciari și extrajudiciari) și cei particulari?! compun conţinutul 
noțiunii de participanți în sens larg, înscriindu-se aici organele judiciare, avocatul, 
părţile, subiecții procesuali principali și alți subiecți procesuali!?l. 

Organele judiciare sunt organele de cercetare penală, procurorul, judecătorul de 
drepturi și libertăţi, judecătorul de cameră preliminară și instanţele judecătorești. 

Avocatul asistă sau reprezintă părţile ori subiecții procesuali, în condiţiile legii. 

Părţile sunt subiecţii procesuali principali care exercită sau împotriva cărora se 
exercită o acţiune judiciară (art. 32 CPP). Așadar, calitatea de parte este determinată 
de existența unor drepturi sau obligaţii, prevăzute în lege, privind exercitarea acţiunii 
penale sau a acţiunii civile. Sunt părţi în procesul penal inculpatul, partea civilă și 
partea responsabilă civilmente. În procesul penal vin din proprie iniţiativă sau sunt 
chemate părţile care au drepturi ori obligaţii ce se nasc din exercitarea acţiunii penale 
sau a acţiunii civile. 

Subiecţii procesuali principali sunt suspectul și persoana vătămată; deși nu au 
calitatea de părți, implicarea lor în proces este majoră, au aceleași drepturi și obligaţii 
ca și acestea, cu excepția celor pe care legea le acordă numai părților. 

Alţi subiecți procesual care participă la procesul penal sunt: martorul, expertul, 
interpretul, agentul procedural, organele speciale de constatare, precum și orice alte 
persoane sau organe prevăzute de lege având anumite drepturi, obligaţii sau atribuţii 
în procedurile judiciare penale (art. 34 CPP). 

Nu în toate cauzele penale sunt întâlnite toate categoriile de participanți. În funcţie 
de natura cauzei, dar și de interesul în soluţionarea acesteia, unii participanţi pot lipsi, 
însă întotdeauna vom constata prezenţa în proces a organelor judiciare și a inculpatului. 


(V, DONGOROZ ȘI COLAB., op. cit., vol. V, p. 85. Întrucât procesul penal se desfășura potrivit 
principiului oficialităţii, ei au fost clasificați în subiecți care acționează potrivit acestui 
principiu — subiecţi oficiali — și ceilalţi subiecți — denumiți subiecţi particulari. 

2 Subiecţii judiciari sunt organele de cercetare penală, procu rorul, judecătorul de drepturi și. 
libertăţi, judecătorul de cameră preliminară și instanța de judecată, iar subiecţii extrajudiciari 
sunt persoanele cu atribuţii de inspecţie, comandanții de nave și aeronave etc., prevăzuţi 
de art. 61 și art. 62 CPP. Subiecţii particulari principali sunt părţile, iar cei secundari ceilalți: 
participanţi la procesul penal. 

BI în sens restrâns, noţiunea de participant include organele judiciare, părţile, subiecții 
procesuali principali și avocatul. 

cu atribuţii speciale, pe care le exercită în cadrul instanţelor judecătorești. 

Judecătorul de drepturi și libertăţi soluţionează cererile, propunerile, plângerile, 
contestaţiile sau orice alte sesizări privind măsurile sau actele dispuse ori care se 
pot dispune în faza urmăririi penale (măsurile preventive sau asigurătorii, măsurile 
de siguranţă cu caracter provizoriu, actele procurorului, în cazurile expres prevăzute 
de lege, etc.). 

Judecătorul de cameră preliminară, potrivit competenţelor stabilite prin lege, verifică 
legalitatea trimiterii în judecată dispuse de procuror, verifică legalitatea administrării 

soluţionează plângerile împotriva soluțiilor de neurmărire sau de netrimitere în judecată, 
cât și alte cazuri expres prevăzute de lege. 

Bineînţeles, în cadrul instanțelor judecătorești, ca unităţi ale sistemului judiciar!” în 
faza judecății, își desfășoară activitatea judecătorii constituiți în completuri de judecată, 
denumiți în lege instanţa de judecată, care pronunţă hotărârea judecătorească definitivă. 


81. Organizare. Referiri cu privire la activitatea instanţelor sunt cuprinse în Constituţie, 
cât şi în legea care are ca obiect de reglementare organizarea judecătorească. Potrivit 
art. 126 din Constituţie, justiţia se realizează prin înalta Curte de Casaţie și Justiţie și 
prin celelalte instanţe judecătoreşti stabilite de lege. | 

În prezent, actul normativ care reglementează organizarea judiciară este Legea 
nr. 304/2004, republicată, care cuprinde dispoziții privind Înalta Curte de Casaţie și 
Justiţie, celelalte instanţe judecătorești și Ministerul Public. Din modul de reglementare 
se sugerează ideea că instanţele judecătorești sunt alcătuite pe baza funcționării 
într-un singur sistem, în fruntea căruia se găsește înalta Curte de Casaţie și Justiţiel?l. 

Potrivit art. 2 din Legea nr. 304/2004, justiţia se înfăptuieşte de către judecători în 
numele legii, este unică, imparțială şi egală pentru toţi și se realizează prin următoarele 
instanţe judecătorești: 

a) Înalta Curte de Casaţie și Justiţie; 

b) curţi de-apel; 

c) tribunale; 

d) tribunale specializate; 

e) instanţe militare; 

f) judecătorii. J 

În România funcționează o singură instanță supremă, denumită Înalta Curte de 
Casaţie și Justiţie, cu personalitate juridică și cu sediul în capitala ţării, care asigură 
interpretarea și aplicarea unitară a legii de către celelalte instanţe judecătorești, potrivit 
competenţei sale (art. 18 din Legea nr. 304/2004). Este organizată în patru secţii 
(Secţia | civilă, Secţia a II-a civilă, Secția penală și Secţia de contencios administrativ 
și fiscal), iar în cadrul ei funcţionează și Completul pentru soluționarea recursului în 
interesul legii, Completul pentru dezlegarea unor chestiuni de drept și completurile 
- de 5 judecători, fiecare cu competenţă proprie. 

Curțile de apel sunt, de asemenea, instanţe cu personalitate juridică, în circumscripțiile 
cărora funcţionează tribunale și tribunale specializate. în cadrul curților de apel funcţio- 
nează, în raport cu complexitatea și numărul cauzelor, secţii sau, după caz, completuri 
specializate pentru cauze civile, cauze cu profesioniști, cauze penale, cauze cu minori 
şi de familie, cauze de contencios administrativ și fiscal, cauze privind conflicte de 
muncă și asigurări sociale, insolvenţă, concurenţă neloială sau pentru alte materii, 


íl instanţele judecătorești alcătuiesc sistemul judiciar, compus din unități ale acestuia, 
conform Constituţiei și Legii nr. 304/2004 privind organizarea judiciară, și anume judecătoriile, 
tribunalele, tribunalele specializate, curțile de apel, instanţele militare și Înalta Curte de 
Casaţie și Justiţie. 

(2 M. CONSTANTINESCU, A. IORGOVAN, |. MURARU, E.S. TĂNĂSESCU, Op. Cit., p. 264. 

2! Modificată prin Legea nr. 207/2018 (M. Of. nr. 636 din 20 iulie 2018). 

juridică, ce pot: funcționa | la nivelul fiecărui județ $ și al municipiului. Bucur ști și care” fi 
au, de. regulă, sediul f în, municipiul reședință de judeţ, Referitor la la compet nta lor, se 
prevede. că preiau cauzele. de. competenţa tribunalului în e de iale n în. 
care se înființează. “Li a Ad, i 
În materie maritimă și fluvială, anterior anului 2013 au funcționat, ia nivelul 
Judecătoriilor Constanţa și Galaţi, al Tribunalelor. Constanţa. şi Galaţi, precum. şi al 
parchetelor de pe lângă aceste instanţe, secții maritime și fluviale, potrivit D Decretului 
nr. 203/1974. Ulterior adoptării Legii nr. 76/2012! secţiile maritime și fluviale, au fost 
desfiinţate, fiind create la nivelul curților de apel și tribunalelor corpleturi specializate 
pentru cauze maritime și fluviale, în temeiul art. 35 alin. (2) și art. 36 alin. (3), din 
Legea, nr. „304/2004. În conformitate cu dispoziţiile . art. 42! din Legea nr. “304/2004, 
în. cauzele maritime, și fluviale, circumscripțiile. Tribunalelor Consta ana. şi Galaţi sunt. 
următoarele: Tribunalul, ‘Constanta: judeţele. Constanţa ; și Tulcea, | marea teritorială, 
Dunărea până. la, mila marină 64 inclusiv; Tribunalul Galaţi: celelalte judeţe, Dunărea, 
de | fai mila marină 64 în amonte până, la km. T Ap. S ma f AN 
Judecătoriile s sunt instanțe fără, personalitate, juridică, Organizate în judeţe şi în | 

LAT 
sectoarele r municipiului București. Localitățile care fac parte din circumscripțiile judecă-. 


` st, 


n 
toriilor din fiecăre județ. se stabilesc, cu avizul conform al ministrului Justiției, pr 
xi = 


hotărâre a a Plenului Consiliului a al Magistraturii, care se e publică în n Monitorul 
Oficial al României, Partea l. m sppe 


Potrivit. art. 42 din Legea nr. 304/2004, în raport € cu i volumul de. activitate, cu 
natura; și complexitatea c cauzelor deduse judecății, pentru curțile de apei, tribunale: și 
judecătorii se, pot înfiinţa. secţii secundare « cu ‘activitate permanentă în altă localitate 
din, judeţ sau în municipiul București. De exemplu, în cadrul Tribunalului București, 
Secţiile a V-a și a VII-a civile funcţionează î în cadrul sediului secundar din “Splaiul 


Independenţei nr. 3191, clădirea B= Sema Hig DAN 


PE, S Li F : : 3 ` a - 
sii Riga ca pi est At EI) oendna Ie Haai tr a | E A A et se det ae Sole IS SE iz L 
[sti Zis Li 


Potrivit: anexei la: lege;; jabai deapeksunt: EEA Alba; pa Piteşti) Bacău; 
Oradea, Suceava; Brașov,: București, Cluj; Constanţa, Craiova, Galaţi, lași, Târgu: paan 
Ploiești, Timișoara. oitidaut je sitez65 


2) Legea nr::76/2012 pențru:punerea;în aplicarea Legii/or 1434/2010. Savi: Codul de: 
procedură civilă (M20finr.i365din'30:mai:2012),în:vigoare:de.Ja 15;februarie:2013;,:. = 

Modul de organizare și funcționare a instanțelor militare este prevăzut de Legea 
nr. 304/2004. Potrivit art. 56 din această lege, instanţele militare sunt tribunalele 
militare și Curtea Militară de Apel București. 


82. Statutul instanţelor judecătorești potrivit Convenţiei europene a drepturilor 
omului. Cu toate că nu este menţionat expres în textul art. 6 parag. 1 din Convenţie, 
dreptul la un proces echitabil presupune și dreptul de acces la un tribunal. Acest 
tribuna!” trebuie înţeles ca o autoritate jurisdicțională și, indiferent de denumirea 
pe care o are în sistemul naţional de drept, trebuie să îndeplinească condiţiile strict 
determinate de Convenţie: să fie independent, imparțial și stabilit prin lege. Aceste 
garanţii pot asigura dreptul de acces efectiv la o instanţă, fără niciun fel de piedici, care 
pot consta în instituirea unor obstacole procedurale în calea accesului la jurisdicția 
unei instanţe. 

În privința naturii dreptului de acces la un tribunal independent și imparţial, Curtea 
Europeană a arătat că acesta nu este unul absolut, inculpatul având posibilitatea de a 
renunţa la el, cu condiția ca renunţarea să fie stabilită într-o manieră neechivocă și să 
fie însoțită de garanţii corespunzătoare pentru a contrabalansa importanța dreptului 
pierdut (de exemplu, asistenţa juridică“). | 

82.1. Un tribunal (instanţă) stabilit(ă) prin lege. Această cerinţă exprimă de fapt 
un principiu al statului de drept, un organ jurisdicțional care nu este organizat în 
conformitate cu voinţa legiuitorului ar fi lipsit de legitimitatea cerută pentru a soluţiona 
diferite litigii. 

“Noţiunea de tribunal are un înţeles autonom. Pe plan european, tribunalul este un 
organ judiciar care trebuie să exercite un veritabil control de legalitate atât cu privire 
la chestiunile de drept, cât și cu privire la chestiunile de fapt. Acest tribunal nu trebuie 
să fie doar accesibil, ci și capabil să decidă!?l. Totodată, puterea de a pronunţa o decizie 
obligatorie, care nu poate fi modificată de o autoritate nejudiciară în defavoarea unei 
părți, este inerentă noțiunii de tribunal. 

Prin expresia „stabilit prin lege” se înțelege existența acestei cerinţe în ceea ce 
privește nu numai baza legală a existenţei instanţei, dar și constituirea completurilor 
de judecată, competențele acestora!“l. Totodată, Curtea Europeană a făcut anumite 
referiri cu privire la calitatea legii prin care este instituit tribunalul, arătând că, într-o 
societate democratică, organizarea judiciară nu poate fi lăsată la aprecierea puterii 


În cauza Pfeifer și Plankl c. Austriei (Hotărârea din 25 februarie 1992), Curtea a considerat 
că garanţiile nu au fost corespunzătoare, inculpatul renunțând, în absenţa avocatului, la 
dreptul de a recuza doi judecători care anterior efectuaseră acte în cauză, în calitate de 
judecători de instrucţie. Pe de altă parte, în cauza Bulut c. Austriei (Hotărârea din 22 februarie 
1996, § 34), Curtea a considerat că inculpatul nu se poate plânge de lipsa de imparţialitate 
a instanţei, cât timp a avut posibilitatea de a contesta compunerea acesteia, însă a refuzat 
(în speţă, avocatului i s-a oferit posibilitatea de a recuza, însă nu a solicitat acest lucru). 
2! C.E.D.O., cauza Obermeier c. Austriei, Hotărârea din 28 iunie 1990, 8 70. 

2 C.E.D.O., cauza Van de Hurk c. Olandei, Hotărârea din 19 aprilie 1994, § 45. 
(4) C, BîRSAN, op. cit., p. 469; C.E.D.O., cauza Coëme și alții c. Belgiei, Hotărârea din 22 iunie 
2000, ibidem. 

executive, ea urmând a fi reglementată printr-un act emis de către Parlament!!l. Cu 
toate acestea, în doctrinăl?! s-a arătat că Parlamentul poate delega puterii executive 
posibilitatea de a reglementa anumite detalii legate de funcționarea instanței, de 
exemplu, determinarea circumscripţiei fiecărei instanţe, însă stabilirea principalelor 
elemente legate de funcţionarea instanţei (competenţa instanţei, compunerea instanţei, 
procedura ce trebuie urmată de instanţă etc.) trebuie să rămână atributul puterii 
legislative. | 

S-a decis de către Curtea Europeană că noţiunea de tribunal acoperă și instanţele 
speciale, ca și tribunalele arbitrale cu competenţă obligatorie!?l. Nu constituie însă 
tribunale în sensul Convenţiei organele care au doar competența de a formula acuze 
sau recomandări!l. 

Introducerea acestei condiţii are ca scop evitarea organizării sistemului judiciar la 
discreţia executivului și asigurarea reglementării domeniului printr-o lege adoptată 
de Parlament. : 

82.2. Un tribunal (instanţă) independent(ă). Independenţa presupune ca instanța 
să nu fie supusă unor ordine sau instrucțiuni din partea unei instanţe sau autorităţi 
superioare, precum și lipsa unor constrângeri, presiuni sau influenţe exterioare. 
Independenţa se apreciază sub dublu aspect, față de executiv și față de părți, dar și 
faţă de puterea legislativă?.. 

Referitor la independenţa față de executiv, sunt recunoscute drept criterii de apre- 
ciere modul de numire a judecătorilor", durata mandatului], existența unei aparenţe | 


tl Com.E.D.0., cauza Zand c. Austriei, cererea nr. 7360/76, Decizia din 16 mai 1977. În 
speţă, curtea competentă a soluţiona cauzele în materia conflictelor de muncă funcţiona 
în temeiul unui act normativ emis de Ministerul Justiţiei. 

-2 S, TRECHSEL, Human Rights in Criminal Proceedings, Oxford University Press, 2006, p. 50-51. 
8] C.E.D.O., cauza Brumărescu c. României, Hotărârea din 28 octombrie 1999, M. Of. nr. 414 
din 31 august 2000. 

(4) C.E.D.O., cauza Glod c. României, Hasire] din 16 septembrie 2003, M. Of. nr. 1127 din 
30 noiembrie 2004. Comisia administrativă competentă a se pronunța cu privire la cererile 
de restituire imobiliară, condusă de prefect, nu cores punte exigențelor de independenţă 
față de puterea executivă. 

(5) C.E.D.O., cauza Le Compte, Van Leuven și De Meyere c. Belgiei, Hotărârea din 23 iunie 
1981; cauza Ringeisen c. Austriei, Hotărârea din 16 iulie 1971. 

(5) Potrivit Raportului privind independenţa sistemului judiciar, adoptat de Comisia de la 
Veneţia în cadrul celei de-a 82-a Sesiuni plenare (12-13 martie 2010), principiile fundamentale 
care asigură independenţa puterii judecătorești trebuie să fie prevăzute în Constituţie sau 
în texte echivalente. Judecătorii, indiferent dacă sunt numiţi sau aleși, sunt inamovibili 
până la vârsta obligatorie de pensionare sau până la expirarea mandatului. Inamovibilitatea 
trebuie să fie un element expres al independenţei judecătorilor, consacrat la cel mai înalt 
nivel, de regulă în Constituţie. 

(7 C.E.D.O., cauza Campbell și Fell c. Regatului Unit, Hotărârea din 28 iunie 1984. În 
speţă, mandatul de 3 ani în cadrul unei instanțe disciplinare a fost considerat suficient, 
cu motivarea că membrii instanţei nu erau remuneraţi, fiind astfel dificil de numit în 
funcţie o persoană pentru o perioadă lungă sau chiar pe viaţă. Pe de altă parte, în cauza 
Incal c. Turciei (Hotărârea din 9 iunie 1998), s-a arătat că, pentru instanţele ordinare, un 

de independențtă!!, cât și existența unor garanții împotriva presiunilor exterioare. 
Independența față de executiv presupune ca acesta să nu poată da instrucțiuni orga- 
nelor judiciare cu privire la modalitatea în care urmează să își desfășoare activitatea", 
iar independenţa faţă de legislativ presupune ca acesta să nu poată afecta preroga- 
tivele judecătorului, adică să îi conteste deciziile care au autoritate de lucru judecat 
sau orice alte date din proces. l 

82.3. Un tribunal (instanţă) imparţial(ă). Independenţa și imparțialitatea se află în 
strânsă legătură. Un tribunal care nu este iidependeni (de exemplu, față de executiv) 
nu va putea fi imparţial. 

Imparţialitatea trebuie analizată pe două planuril?l: 

— imparțialitatea subiectivă vizează persoana judecătorului și presupune lipsa 
oricăror prejudecăţi sau interese ale acestuia în cauza pe care o soluţionează“; 

— impartialitatea obiectivă urmărește a stabili dacă judecătorul cauzei oferă 
garanţii suficiente pentru a exclude orice îndoială legitimă cu privire la lipsa sa de 
imparţialitateSl. Astfel, nu poate fi imparțial judecătorul care a participat anterior ca 
procuror la soluționarea cauzei în faza urmăririi penale sau a participat la judecarea 
cauzei ca membru al instanţei inferioare!®, De asemenea, s-a apreciat că statutul 


ii a aaaea 


mandat de 4 ani, cu posibilitatea prelungirii, ar putea naște suspiciuni cu privire la lipsa 
de independenţă. | 
0 C.E.D.O., cauza Cooper c. Regatului Unit, Hotărârea din 16 decembrie 2003. În cauza Findlay 
c. Regatului Unit (Hotărârea din 25 februarie 1997, § 37), s-a criticat sistemul instanțelor 
militare engleze sub acest aspect, arătându-se că ofițerul putea decide pentru ce acuzații 
inculpatul putea fi trimis în judecată, numea membrii curții marțiale, care aveau un grad 
inferior acestuia și, în unele cazuri, se aflau sub comanda sa, putea să dizolve curtea, iar 
în final trebuia să confirme hotărârea curții pentru a avea efecte. Astfel, s-a considerat 
că, pentru un observator obiectiv, respectivul sistem nu oferea garanții suficiente de 
independenţă față de executiv și imparțialitate. 

2 HARRIS, O’BOYLE & WARBRICK, Law of the European Convention on Human Rights, 2" ed., 
Oxford University Press, 2009, p. 288. 

BI Idem, p. 290. 

(4 C.E.D.O., cauza Hauschildt c. Danemarcei, Hotărârea din 24 mai 1989. 

6| C.E.D.O., cauza Piersack c. Belgiei, Hotărârea din 1 octombrie 1982. În speţă, președintele 
completului de judecată efectuase anterior, în aceeași cauză, acte în calitate de procuror 
și dispusese unele măsuri împotriva inculpatului. În cauza De Cubber c. Belgiei (Hotărârea 
din 26 octombrie 1984), s-a arătat că nu îndeplinește condiţiile de imparţialitate obiectivă 
judecătorul care anterior luase în aceeași cauză unele măsuri în calitate de judecător de 
instrucţie. Deși judecătorul de instrucție nu era membru al parchetului, natura actelor 
pe care le îndeplinea în faza prealabilă judecății îndreptățea un observator obiectiv să 
considere că acesta și-a format deja opinia cu privire la vinovăția inculpatului înainte de 
începerea judecății, existând astfel dubii legitime cu privire la imparțialitatea sa. Tot astfel, 
în cauza Hauschildt c. Danemarcei, Curtea a considerat că există dubii legitime cu privire 
la lipsa de imparţialitate a judecătorului care, anterior, respinsese o cerere de eliberare pe 
cauţiune a inculpatului, confirmând existența unor suspiciuni cu privire la vinovăția acestuia. 
(SI A se vedea cazurile de incompatibilitate prevăzute de art. 64-65 CPP. 

judecătorului militar nu oferă suficiente garanții de independenţă și imparțialitate!” 
în cauzele în care sunt judecați și civili alături de militari. 

Neutralitatea judecătorului este o exigență puternică ce poate fi diminuată prin 
comportamentul său, chiar prin funcţiile pe care le-a putut exercita anterior în legătură 
cu una dintre părţi, astfel încât aceasta s-ar putea teme în mod legitim de o reacție 
împotriva sall. O asemenea exigenţă, care constituie de fapt un imperativ de bun 
simţ, este un drept fundamental, a cărui respectare generează totuși dificultăți. În 
acest context, legislaţiile interne cuprind proceduri de siguranţă, în scopul evitării. 
parţialității (de exemplu, abţinerea, reguzaţea), 


83. Completurile de judecată 

83.1. Noţiune. Prin complet de judecată se înțelege numărul de judecători care 
participă la judecarea unor categorii de cauze penale aflate într-un anumit stadiu al 
soluționării și care, în urma deliberării, pot lua hotărârea judecătorească!"!. Compunerea 
privește alcătuirea organului jurisdicţional (de judecată) cu numărul legal de judecători. 
Faptul că acesta este sensul noţiunii rezultă și din interpretarea dispozițiilor Secţiunii 
a VI-a din Capitolul II, intitulată „Completele de judecată” (art. 52-55), din Legea 

nr. 304/2004: potrivit art. 54, cauzele se judecă în complet format din unul, doi sau trei 

judecători, în funcţie de stadiul de soluționare. Acest sens rezultă și din unele dispoziții 
ale Codului de procedură penală [de exemplu, în art. 394 alin. (1) CPP se precizează 
că hotărârea trebuie să fie rezultatul acordului membrilor completului de judecată, 
în art. 393 alin. (1) se arată că, în procedura de deliberare, completul de judecată 
deliberează mai întâi asupra chestiunilor de fapt și apoi asupra chestiunilor de drept]. 

Același înţeles, de organism competent să pronunţe o hotărâre penală în urma 
deliberării, într-un anumit context, îl au și alte noțiuni, cum este și cea de instanţă de 
judecată: De exemplu, potrivit art. 390 alin. (1) CPP, instanţa (în sensul de completul de 
judecată) poate cere părţilor, după închiderea dezbaterilor, să depună concluzii scrise 
sau, în ceea ce privește renunţarea la probe, după punerea în discuție a renunțării, 
instanţa poate dispune ca proba să nu mai fie administrată [art. 383 alin. (2) și (3) CPP]. 

Completurile de judecată care soluţionează cauzele penale sunt compuse numai din 
judecători. Justificat, în alte materii, în cazul completurilor de judecată sunt incluse și 
alte persoane. De exemplu, completul pentru soluționarea în primă instanţă a cauzelor 
privind conflictele de muncă și asigurări sociale se constituie dintr-un judecător şi doi 
asistenţi judiciari [art. 55 alin. (1) din Legea nr. 304/2004]. | 

Noţiunea de compunere a instanţei, adică a completului de judecată, nu trebuie 
confundată cu aceea de „constituire a instanţei”, care desemnează alcătuirea instanţei 
în complexul ei, cu procuror şi grefier sau magistrat-asistent, în cazul Înaltei Curți de 
Casaţie și Justiţie. 


u C.E.D.O., cauza Altay c. Turciei, Hotărârea din 22 mai 2001; cauza Maszni c. României, 

Hotărârea din 21 septembrie 2006, M. Of. nr. 585 din 24 august 2007. 

(2 JFR. RENUCCI, Tratat de drept european al drepturilor omului, Ed. Hamangiu, București, 
„2009, p. 442. 

(3) |. NEAGU, op. cit., p. 122. 

La nivel conceptual, sistemul instanțelor judecătorești din România este unul unitar, 
toate instanțele fiind organizate într-un ansamblu pe grade ierarhice, cu o i ikii 
instanță supremă. 

83.2. Compunerea completurilor. Potrivit art. 52 alin. (1) din Legea nr. 304/2004, 
colegiile de conducere ale instanțelor stabilesc compunerea completurilor de judecată la 
începutul anului judecătoresc, urmărind asigurarea continuității acestora!!l, Schimbarea 
membrilor completurilor se face în mod excepţional, pe baza criteriilor obiective 
stabilite de Regulamentul de ordine interioară al instanţelor judecătoreștit!. Colegiile 
de conducere"! înfăptuiesc aceste activități cu caracter administrativ, de nominalizare 
a judecătorilor pentru completurile de judecată în compunerea prevăzută de lege. 

În ceea ce privește numărul de judecători ce le compun, Legea nr. 304/2004 cuprinde 
precizări clare, și anume: l 

— cauzele date, potrivit legii, în competența de primă instanță a judecătoriei, 
tribunalului și curţii de apel se judecă în complet format dintr-un judecător, cu excepția 
cauzelor privind conflictele de muncă și de asigurări sociale. În condiţiile prevăzute la 
art. 23 alin. (11) din Legea nr. 303/2004 privind statutul judecătorilor și procurorilor, 
judecătorii stagiari pot asista, în condiţiile legii, la ședințele de judecată ale completurilor 
formate din judecători definitivi [art. 54 alin. (1)]; 

— apelurile și recursurile se judecă în complet format din 3 judecători, cu excepţia 
cazurilor în care legea prevede altfel [art. 54 alin. (2)]. Potrivit sistemului căilor de atac 
ordinare stabilit prin noul Cod de procedură penală, o judecată în recurs (recursul în 
casaţie) nu mai este posibilă decât la nivelul înaltei Curți de Casaţie și Justiţie. Singura 
cale de atac ordinară este apelul, recursul în casaţie fiind o cale extraordinară de atac, 
de competenţa exclusivă a Înaltei Curți de Casaţie și Justiţie; 

- contestaţiile formulate împotriva hotărârilor pronunţate în materie penală de 
către judecătorii și tribunale în cursul judecății în primă instanţă, de către judecătorii 
de drepturi și libertăţi și judecătorii de cameră preliminară de la aceste instanţe se 
soluţionează în complet format din 2 judecători [art. 54 alin. (1)]. Calea de atac a 


H Conform art. 354 CPP, „(1) Instanţa judecă în complet de judecată, a cărui compunere 
este cea prevăzută de lege. (2) Completul de judecată trebuie să rămână același în tot 
cursul judecării cauzei. Când acest lucru nu este posibil, completul se poate schimba până 
la începerea dezbaterilor. (3) După începerea dezbaterilor, orice schimbare intervenită în 
compunerea completului atrage reluarea dezbaterilor”. 

2) Aprobat prin Hotărârea Consiliului Superior al Magistraturii nr. 1375/2015 (M. Of. nr. 970 
din 28 decembrie 2015), care a abrogat Regulamentul aprobat pas Hotărârea nr. 387/2005 
(M. Of. nr. 958 din 28 octombrie 2005). 

BI În cadrul fiecărei instanțe judecătorești funcționează un colegiu de conducere, care 
hotărăște cu privire la problemele generale de conducere a instanței și îndeplinește atribuțiile 
prevăzute la art. 41 din Legea nr. 304/2004 (art. 49 din lege). Colegiile de conducere sunt 
- formate dintr-un număr impar de membri și au următoarea componenţă: a) la curțile de 
apel și tribunale: preşedintele și 6 judecători, aleși pe o perioadă de 3 ani în adunarea 
generală a judecătorilor; b) la tribunale specializate și judecătorii: președintele și 2 sau 
4 judecători, aleși pe o perioadă de 3 ani în adunarea generală a judecătorilor. În cazul în 
care, la judecătorii și tribunale specializate, numărul judecătorilor este de 5 sau mai mic, 
atribuţiile colegiului de conducere se exercită de președinte [art. 49 alin. (21) din lege]. 

contestației a fost introdusă în noul Cod de procedură penală prin O.U.G. nr. 3/20141 
și poate fi exercitată de regulă împotriva hotărârilor prin care s-au dispus măsuri 
procesuale în cursul procesului penal. 

În prezent, normele care reglementează organizarea și funcționarea Înaltei Curți . 
de Casaţie și Justiţie, inclusiv cele privind alcătuirea completurilor de judecată, sunt . 
cuprinse în Legea nr. 304/2004 privind organizarea judiciară (Capitolul | din Titlul II al 
legii, intitulat „Înalta Curte de Casaţie şi Justiție”, cuprinde patru secțiuni: „Organizarea 
Înaltei Curți de Casaţie și Justiție”, „Competența Înaltei Curți de Casaţie și Justiție”, 
„Conducerea Înaltei Curți de Casaţie și Justiţie” și „Completele de judecată”)!?l. 

Potrivit art. 19 alin. (2) din lege, Înalta Curte de Casaţie și Justiţie este organizată 
în patru secţii (Secţia | civilă, Secţia a Il-a civilă, Secția penală și Secţia de contencios 
administrativ și fiscal), cu competenţe stabilite în aceeași ee“, cât și Secţiile Unite, 
cu competenţă proprie. . 

Cauzele penale sunt soluționate de reki de judecată compuse astfel lati 31 
alin. (1) din Legea nr. 304/2004]: 

a) în cauzele date, potrivit legii, în competența de primă instanță a înaltei Curți de 
Casaţie și Justiţie, completul de judecată este format din 3 judecători; 

b) pentru contestațiile împotriva hotărârilor pronunţate de judecătorii de îNeciuui 
și libertăţi și judecătorii de cameră preliminară de la curţile de apel și Curtea Militară 
de Apel, completul de judecată este format din 2 judecători; 

c) pentru apelurile împotriva hotărârilor pronunţate în primă instanţă de curţile de 
apel și de Curtea Militară de Apel, completul de judecată este format din 3 judecători; 

d) pentru contestaţiile împotriva hotărârilor pronunţate de judecătorii de drepturi 
şi libertăţi și judecătorii de cameră preliminară de la Înalta Curte de Casaţie și Justiţie, 
completul de judecată este format din 2 judecători; 

e) pentru contestațiile împotriva încheierilor pronunţate în cursul judecății în primă 
instanţă de curţile de.apel și de Curtea Militară de Apel, completul de judecată este 
format din 3 judecători; 


1 M. Of. nr. 98 din 7 februarie 2014. 

2 Anterior, organizarea și funcţionarea Înaltei Curți de Casaţie și Justiție erau reglementate 
prin Legea nr. 56/1993 (republicată în M. Of. nr. 56 din 8 februarie 1999). 

BI potrivit art. 22 din Legea nr. 304/2004, Secţia penală judecă: a) în primă instanţă, 
procesele și cererile date prin lege în competenţa de primă instanţă a Înaltei Curți de 
Casaţie și Justiţie; b) apelurile împotriva hotărârilor penale pronunţate în primă instanță 
de curţile de apel și de Curtea Militară de Apel; c) contestaţiile împotriva hotărârilor penale 
pronunţate în primă instanţă de curțile de apel, de Curtea Militară de Apel și de Secția 
penală a Înaltei Curți de Casaţie și Justiție; d) apelurile declarate împotriva hotărârilor 
nedefinitive sau a actelor judecătorești, de orice natură, care nu pot fi atacate pe nicio 
altă cale, iar cursul judecății a fost întrerupt în fața curților de apel; e) recursurile în casaţie 
împotriva hotărârilor definitive, în condiţiile prevăzute de lege; f) sesizările în vederea 
pronunțării unei hotărâri prealabile pentru dezlegarea unei probleme de drept. 

f)! pentru contestațiile prevăzute în art. 2501 alin. (1) CPP împotriva încheierilor 
pronunţate în cursul judecății în apel de curţile de apel și Curtea Militară de Apel, 
completul de judecată este format din 3 judecători; 

g)?! pentru judecarea recursurilor în casaţie împotriva deciziilor pronunţate în 
apel de curţile de apel și de Secţia penală a Înaltei Curți de Casaţie și Justiţie, după 
admiterea în principiu, completul de judecată este format din 3 judecători; 

h)! pentru recursurile împotriva încheierilor prin care curțile de apel și Curtea 
Militară de Apel resping cererile de sesizare a Curţii Constituţionale, completul de 
judecată este format din 3 judecători. 

În cadrul Înaltei Curți de Casaţie și Justiţie funcţionează completuri de 5 judecători, 
cu competenţe distincte (art. 24 din Legea nr. 304/2004!!), iar componenţa acestora 
este stabilită la începutul fiecărui an, numai cu judecători din cadrul Secţiei penale a 
Înaltei Curti de Casaţie și Justiţiei. 

Completul pentru soluţionarea recursurilor în interesul'legii pronunţă decizii numai 
în interesul legii și este alcătuit din președintele Înaltei Curți de Casaţie și Justiţie sau, 
în lipsa acestuia, din vicepreședintele Înaltei Curți de Casaţie și Justiţie, președinții de 
secţii din cadrul acesteia, un număr de 14 judecători din secţia în a cărei competenţă 
intră chestiunea de drept care a fost soluționată diferit de instanţele judecătorești, 
precum și câte 2 judecători din cadrul celorlalte secții. Președintele completului este 


) Lit. f) de la alin. (1) al art. 31 a fost introdusă prin O.U.G. nr. 18/2016. 

2 Lit. g) de la alin. (1) al art. 31 a fost introdusă prin O.U.G. nr. 70/2016 (M. Of. nr. 866 
din 31 octombrie 2016). 

(3) Lit. h) de la alin. (1) al art. 31 a fost introdusă prin Legea nr. 207/2018. 

t Completurile de 5 judecători judecă apelurile împotriva hotărârilor pronunțate în primă 
instanță de Secţia'penală a Înaltei Curți de Casaţie și Justiţie; judecă recursurile în casație 
împotriva hotărârilor pronunţate în apel de completurile de 5 judecători după admiterea 
în principiu, soluţionează contestaţiile împotriva încheierilor pronunțate în cursul judecății 
în primă instanţă de Secţia penală a Înaltei Curți de Casaţie și Justiţie, soluţionează cauzele 
în materie disciplinară potrivit legii și alte cauze date în competenţa lor prin lege (art. 24 
din Legea nr. 304/2004, astfel cum a fost modificat prin O.U.G. nr. 70/2016). De asemenea, 
ulterior pronunțării Deciziei Curţii Constituţionale nr. 321 din 9 mai 2017 (M. Of. nr. 580 
din 20 iulie 2017), dispoziţiile art. 24 din Legea nr. 304/2004 au fost completate prin Legea: 
nr. 207/2018, completurile de 5 judecători fiind competente a soluţiona și recursurile 
împotriva hotărârilor de respingere a cererilor de sesizare a Curţii Constituționale, 
pronunţate de un alt complet de 5 judecători. 

(5 Desemnarea se realizează potrivit art. 32 din Legea nr. 304/2004, de către Colegiul 
de conducere al Înaltei Curți de Casaţie și Justiţie, care aprobă numărul și compunerea 
completurilor de 5 judecători, la propunerea președintelui sau a vicepreședinţilor Înaltei Curți 
de Casaţie și Justiţie. Judecătorii care fac parte din aceste completuri sunt desemnați, prin 
tragere la sorți, în ședință publică, de președintele sau, în lipsa acestuia, de unul dintre cei 
doi vicepreședinți ai Înaltei Curți de Casaţie și Justiţie. Schimbarea membrilor completurilor 
se face în mod excepţional, pe baza criteriilor obiective stabilite de Regulamentul privind 
organizarea și funcționarea administrativă a Înaltei Curți de Casaţie și Justiție (republicat 
în M. Of. nr. 1076 din 30 noiembrie 2005). 

președintele Înaltei Curți de Casaţie și Justiţie sau, în lipsa acestuia, vicepreședintele - 
Înaltei Curți de Casaţie și Justiţie [art. 473 alin. (1) CPP]. 

Completul pentru dezlegarea unor chestiuni de drept în materie penală este compus 
din președintele Secţiei penale a Înaltei Curți de Casaţie și Justiţie sau un judecător 
desemnat de acesta și 8 judecători din cadrul secţiei respective. Președintele secţiei 
sau, în caz de imposibilitate, judecătorul desemnat de acesta este președintele de . | 
complet și va lua măsurile necesare pentru desemnarea aleatorie a Ea 6 iilor 
[art. 476 alin. (6) CPP]. 

În cadrul sistemului instanţelor judecătorești funcţionează și instanţele militare, 
compuse din tribunalele militare și Curtea Militară de Apel București (organizarea şi 
funcţionarea acestora este reglementată în dispoziţiile art. 56-61 din Legea nr. 304/2004). 
Legea nu cuprinde însă și norme referitoare la compunerea completurilor de judecată. 
Având în vedere precizările din Codul de procedură penală privind cauzele, cererile 
și căile de atac date prin lege în competenţa acestora, prin similitudine cu instanțele 
civile, rezultă următoarele: 

— judecarea cauzelor în primă instanţă de tribunalele militare şi Curtea Militară de 
Apel București este realizată de un complet format dintr-un judecător; 

— contestaţiile împotriva hotărârilor pronunţate de judecătorul de drepturi și libertăţi 
și judecătorul de cameră preliminară de la tribunalele militare sunt soluționate de un 
complet format dintr-un 2 judecători; 

— apelurile se judecă de Curtea Militară de Apel București, în ı complet format din 
3 judecători. 

Sancţiunea aplicabilă în caz de nerespectare a normelor privind compunerea 
completurilor de judecată este nulitatea absolută [art. 281 alin. (1) lit. a) CPP]. 


Secţiunea a 2-a. Ministerul Public 


84. Consideraţii preliminare. Precizări cu privire la rolul și poziția Ministerului 
Public în cadrul organizării judiciare actuale sunt incluse în Constituţie și în Legea 
nr. 304/2004. În Constituţie, Ministerul Public este plasat în rândul autorităţilor publice, 
şi anume al autorităţii judecătorești (dispoziţiile art. 131-132 din Constituţie referitoare 
la Ministerul Public sunt incluse în Capitolul VI — „Autoritatea judecătorească”, din 
Titlul III — „Autorităţile publice”). l 

Ca o consecință, Legea nr. 304/2004 privind organizarea judiciară conține reglementări 
privind Ministerul Public în cadrul Titlului Ill, art. 62-102. 

Potrivit art. 1 din lege, justiţia se realizează prin înalta Curte de Casaţie și Justiţie 
și prin celelalte instanţe judecătorești stabilite de legel". În cuprinsul aceluiași articol, 


tîn reglementarea iniţială a Legii nr. 92/1992 pentru organizarea judecătorească (M. Of. 
nr. 197 din 13 august 1992), se prevedea faptul că „Puterea judecătorească este separată 
de celelalte puteri ale statului, având atribuţii proprii ce sunt exercitate prin instanțele 
judecătorești și Ministerul Public” [art. 1 alin. (1) din lege]. Ulterior, aceste dispoziții au 
fost modificate prin Legea nr. 142/1997 (M. Of. nr. 170 din 25 iulie 1997), având următorul 
conţinut: „Autoritatea judecătorească se compune din instanţele judecătorești, Ministerul 
Public și Consiliul Superior al Magistraturii, fiecare cu atribuţiile proprii prevăzute de 

în alin. (2) și (3) se fac însă precizări cu privire la implicarea Consiliului Superior al 
Magistraturii și a Ministerului Public în înfăptuirea actului de justiţie, ca părți componente 
ale autorităţii judecătorești. Considerăm că aceste principii care alcătuiesc contextul 
legislativ actual conferă Ministerului Public statutul de autoritate publică judiciarăli., 
garant în activitatea judiciară, cu competențele stabilite prin legel”. 

Dispoziţiile art. 131 din Constituție sugerează și poziția procesuală a acestuia în 
procesele penale: autoritate publică judiciară, ce reprezintă interesele generale ale 
societăţii și apără ordinea de drept, precum și drepturile și libertăţile cetățenilor. 

Așadar, Constituţia actuală, stabilind rolul Ministerului Public, îi fixează și funcţiile 
specifice într-un stat de drept organizat pe principiul sepa raţiei și echilibrului puterilor 
și pe cel al protecţiei drepturilor omului!?. 

Prin noile modificări aduse privind organizarea judiciară prin Legea nr. 207/2018, 
competențele procurorului au fost reindividualizate, prevăzându-se în art. 62 alin. (3) 
că procurorii trebuie să respecte drepturile și libertăţile fundamentale, prezumția de 
nevinovăție, dreptul la un proces echitabil, principiul egalităţii de arme, independenţa 
instanțelor și forța executorie a hotărârilor judecătorești definitive. În comunicarea 
publică, parchetele trebuie să respecte prezumția de nevinovăție, caracterul nepublic 
al urmăririi penale și dreptul nediscriminatoriu la informare. 


i — 


Constituţie și de lege. Puterea judecătorească este separată de celelalte puteri ale statului, 
având atribuţii proprii ce sunt exercitate prin instanţele judecătorești, în conformitate cu 
principiile și dispoziţiile prevăzute de Constituţie și de celelalte legi ale țării”. în forma 
inițială a Legii nr. 304/2004 (M. Of. nr. 576 din 29 iunie 2004), art. 1 prevedea că „Puterea 
judecătorească se exercită de Înalta Curte de Casaţie și Justiţie și de celelalte instanţe 
judecătorești stabilite de lege”. 

Controverse privind natura juridică a Ministerului Public și, implicit, poziția procurorului 
în procesul penal există în continuare. Considerat în doctrină, mai ales în perioada 
interbelică, parte în procesul penal, având în vedere atribuţiile acestuia ce îi confereau 
o poziţie publică și dezinteresată, Ministerul Public a fost apreciat ca parte a autorității 
judecătorești, iar procurorii ca magistrați. Cu privire la natura juridică a Ministerului Public, 
a se vedea și GR. THEODORU, op. cit., p. 108; J. PRADEL, Procédure penale, 16° éd., Cujas, 
Paris, 2011, p. 122-131; J. BUISSON, S. GUINCHARD, Procédure pénale, 7° éd., LexisNexis, 
Paris, 2011, p. 780-786. 

2I Prin Decizia nr. 430 din 21 iulie 2017 (M. Of. nr. 655 din 9 august 2017), Curtea Consti- 
tuțională a reţinut că „procurorii, (...) faţă de care Constituţia stabilește controlul ierarhic, 
activitatea lor desfășurându-se sub autoritatea ministrului justiției [art. 132 alin. (1) din 
Constituţie], nu fac parte din puterea judecătorească, ci din autoritatea judecătorească, 
însă, având în vedere strânsa lor legătură cu înfăptuirea actului de justiție, legiuitorul 
constituant a ales ca Ministerul Public să nu facă parte din autoritatea executivă, drept 
care activitatea procurorilor, obiectivizată în instrumentarea fazei de urmărire penală 
sau a rolului pe care îl joacă în faza judiciară a procesului penal/civil, după caz, nu se află 
sub control parlamentar, desfășurarea activităţii acestora fiind realizată sub autoritatea 
ministrului justiţiei”. 

BI M. CONSTANTINESCU, A. IORGOVAN, |. MURARU, E.S. TĂNĂSESCU, op. cit., p. 275. 

Ministerul Public își exercită atribuţiile prin procurori constituiți în parchete, în 
condiţiile legii!'!. Între competențele pe care Ministerul Public le are sunt prevăzute atât 
căile pentru ocrotirea interesului general, cât și a celui particular, ceea'ce legitimează 
participarea procurorului în cauzele penale, dar și în unele cauze cu caracter privat. 

Parchetele funcționează pe lângă instanţele judecătorești, conduc și supraveghează 
activitatea de cercetare penală a poliţiei judiciare, în condiţiile prevăzute de lege. 
Detalierea acestor competenţe este prezentată în Legea nr. 304/2004 privind organizarea 
judiciară, cu indicarea limitelor și a modalităţilor concrete de exercitare. 


85. Principiile funcţionării Ministerului Public. Principiile în conformitate cu care 
Ministerul Public își desfășoară activitatea sunt prevăzute în art. 132 din Constituţie: 
legalitatea, imparțialitatea și controlul ierarhic. Ele sunt preluate și în cuprinsul art. 62 
alin. (2) din Legea nr. 304/2004. 

85.1. Principiul legalităţii este o consecinţă a principiului fundamental al legali- 
tății procesului penal, care presupune respectarea legii, activitatea Ministerul Public 
apropiindu-se de activităţile desfășurate „în numele legii”, specifice puterii judecă- 
toreștil?l. Având în vedere sarcina socială fixată de Constituţie, și anume aceea de a 
reprezenta interesele generale ale societății și de a apăra ordinea de drept, suportul 
principal al competenţelor procurorilor nu poate fi decât legea. În reglementarea dată 
desfășurării procesului penal, obiectivul principal în activitățile procesuale desfășurate 
este respectarea legii. 

Acest principiu este înfăptuit în primul rând sub E cr respectării legii de către 
procuror în activitățile proprii pe care le desfășoară în procesul penal. Astfel, procurorul 
pune în mișcare acţiunea penală numai cu respectarea condiţiilor prevăzute de lege, 
participă la judecată și exercită rol activ în vederea aflării adevărului și respectării 
legii și, totodată, nu poate susține o învinuire în contradicţie cu legea, situaţie în care, 
când apreciază că există vreuna dintre cauzele care împiedică exercitarea acţiunii 
penale, concluziile sale vor fi de achitare sau de încetare a procesului penal [art. 363 
alin. (4) CPP]. În același timp, ca reprezentant al intereselor generale ale societăţii 
în activitatea judiciară, Ministerul Public are obligaţia ca prin mijloacele procesuale 
prevăzute de lege să asigure respectarea drepturilor și a libertăţilor cetăţenilor. 

Principiul legalităţii, conform cu care își desfășoară activitatea Ministerul Public, 
ce reprezintă deopotrivă interesul general sau particular în activitatea judiciară, se 
realizează prin exercitarea acţiunilor judiciare în procesul penal, în cazul încălcării 
acestor interese. Procurorul exercită supravegherea activității organelor de cercetare 
penală, astfel încât niciun suspect sau inculpat să nu fie reținut decât în cazurile și în 
condiţiile prevăzute de lege [art. 299 alin. (2) CPP]. Procurorul este titular al căilor de 
atac, în cazul în care consideră că hotărârea pronunțată de instanță este nelegală sau 
netemeinică, având dreptul să exercite căile de atac în condiţiile legii. 

Pentru garantarea acestui principiu, legea stabileşte un statut bine definit: parchetele 
sunt independente în relațiile cu instanţele judecătorești, precum și cu celelalte autorități 


Denumirea de parchet semnifică poziția procesuală de egalitate cu ceilalți participanţi 
în calitate de părţi în cauzele penale. 
[2 M; CONSTANTINESCU, |. MURARU, A. IORGOVAN, E.S. TĂNĂSESCU, op. cit., p. 276. 

publice [art. 62 alin. (4) din Legea nr. 304/2004]. Totodată, potrivit art. 62 alin. (3) din 
lege, procurorii trebuie să respecte drepturile și libertăţile fundamentale, prezumția de 
nevinovăție, dreptul la un proces echitabil, principiul egalităţii de arme, independenţa 
instanţelor și forţa executorie a hotărârilor judecătorești definitive, iar în comunicarea 
publică parchetele trebuie să respecte prezumția de nevinovăție, caracterul nepublic 
al urmăririi penale și dreptul nediscriminatoriu la informare. 

85.2. Principiul imparțialităţii impune procurorului o atitudine echidistantă, de 
pe aceeași poziţie și în același mod faţă de taţi cei implicaţi în soluționarea litigiilor în 
care este prezent!!!. Conţinutul acestui principiu se apreciază în funcţie de libertatea 
procurorului de a-și realiza atribuţiile fără influenţe, presiuni din partea altor organe 
ale statului sau părților implicate în proces. 

Procurorul trebuie să adopte o atitudine imparţială faţă de părţi, urmând să dispună 
măsurile prevăzute de lege și soluţiile justificate de probele administrate în cauză, 
indiferent de poziţia părților. 

Acest principiu decurge din cel al legalităţii și oficialității procesului penal, care 
obligă procurorul să semnaleze din proprie iniţiativă aspectele ce țin de încălcarea 
dispoziţiilor legale în activitatea judiciară și, totodată, să intervină prin invocarea 
garanţiilor procesuale sub forma acţiunilor în justiţie, pentru înlăturarea lor. Procurorul 
are obligaţia să administreze, în aceeași măsură, atât probele în acuzare, cât și pe cele 
în apărare, Conform art. 5 alin. (2) CPP, procurorul are obligaţia de a strânge și de a 
administra probe atât în favoarea, cât și în defavoarea suspectului ori inculpatului. Nu 
este acceptată o „preferință” numai în a da curs cererilor sau solicitărilor de probe ce 
ţin să dovedească doar învinuirea. De altfel, aplicarea principiului rolului activ îl obligă 
pe procuror să lămurească sub toate aspectele cauza, indiferent de soluţia finală. În 
aceste condiţii, imparţialitatea corespunde realizării și celuilalt principiu, al legalităţii. 

Discuţii cu privire la imparţialitatea procurorului apar când acesta are opţiunea de 
a decide să dispună sau nu trimiterea în judecată. În aceste situații, trebuie prevăzute 
garanţii, de exemplu, o cale de atac care ar putea fi exercitată de persoanele interesate”. 

Ministerul Public trebuie să fie impartial și în relaţiile cu instanţa de judecată. 
Imparţialitatea trebuie dovedită în poziţia procurorului la participarea la ședințele 
de judecatăt!, unde este liber să prezinte concluziile pe care le consideră întemeiate 


Chiar în relaţiile cu instanţele judecătorești, procurorul trebuie să aibă aceeași poziţie, 
iar în cazul în care consideră că legea nu este respectată, poate exercita căile de atac. 

2! Potrivit Raportului privind independența sistemului judiciar, adoptat de Comisia de la 
Veneţia la cea de-a 85-a Sesiune plenară (17-18 decembrie 2010). 

BI Curtea Europeană s-a pronunțat și cu privire la poziția fizică a procurorului în sala 
de judecată. Astfel, prin Decizia de inadmisibilitate pronunţată la 22 mai 2012 în cauza 
Trăilescu c. României (M. Of. nr. 625 din 31 august 2012), s-a arătat că poziția „fizică” 
privilegiată în sala de judecată a reprezentantului Ministerului Public nu este suficientă, 
prin ea însăși, să pună „acuzatu/” într-o situaţie de dezavantaj concret pentru apărarea 
intereselor sale și, astfel, să existe pericolul încălcării principiului egalității armelor sau al 
lipsei de imparţialitate și independenţă a instanţei. În acest sens sunt și noile completările 
aduse Legii nr. 304/2004, potrivit art. 7 alin. (3) din lege, configuraţia sălii de judecată 

potrivit legii, care pot fi nu numai de condamnare, dar și de achitare sau de încetare 
a procesului penal [art. 363 alin. (4) CPP]U. 

Egalitatea armelor trebuie să asigure în mod real un echilibru între acuzare și 
apărare, atât în ceea ce privește reglementarea drepturilor procesuale ce sunt puse 
la dispoziţia fiecărui participant, cât și a condiţiilor în care sunt administrate probele, 
în favoarea acuzării sau a apărării. Un alt element ce contribuie la realizarea scopului 
acestui principiu este și configuraţia sălii de judecată, în ceea ce privește așezarea 
acuzatorului și a celui care exercită dreptul la apărare. Eliminarea unor obstacole în 
acest domeniu este de natură a întări valenţele principiului egalității armelor și, astfel, 
a asigura echitatea procesului penal. î 

Dacă procurorul, după examinarea hotărârii pronunţate de instanţă, o consideră 
nelegală sau netemeinică, poate introduce calea de atac prevăzută de lege, fără a fi 
influenţat de instanţă. | 

Garanţiile imparţialității. Caracterul imparţial al activităţii Ministerului Public este 
asigurat prin instituirea în legi a unor garanții cu rolul de a elimina influenţele negative 
în realizarea sarcinilor procurorilor. Constituie o garanţie, în primul rând, includerea 
procurorilor în corpul magistraţilor, cu dublu efect: acest statut oferă stabilitate în 
funcţie și independenţă, iar garanţiile constituie pentru procuror o protecție a faptului 
că nu îi va fi afectat statutul sau situaţia profesională în mod abuziv. Potrivit art. 3 
alin. (1) din Legea nr. 303/2004 (privind statutul judecătorilor și procurorilor), procurorii 
se bucură de stabilitate și sunt independenți, în condiţiile legii. În ceea ce privește 
stabilitatea, se prevede că procurorii care se bucură de stabilitate pot fi mutaţi. prin 
transfer, detașare sau promovare, numai cu acordul lor. 

Totodată, procurorii se supun interdicţiilor prevăzute de lege pentru acest 
statut. Independenţa şi stabilitatea oferă procurorului posibilitatea de a decide fără 
influenţe externe (ale părţilor) sau interne (din partea șefilor ierarhici), iar interdicțiile”! 
îl obligă la o atitudine imparțială, numai în conformitate cu legea. 


au ea ei ee A A N —— 
trebuie să reflecte principiul egalității de arme în ceea ce privește așezarea judecătorului, 
procurorilor și avocaţilor. 

i Aceeași poziție a procurorului este impusă și de prevederile art. 67 alin. (2) din Legea 
nr. 304/2004: procurorul este liber să prezinte în instanţă concluziile pe care le consideră 
întemeiate, potrivit legii, ţinând seama de probele administrate în cauză. Procurorul poate 
contesta la Secţia pentru procurori a Consiliului Superior al Magistraturii intervenţia procu- 
rorului ierarhic superior, pentru influențarea în orice formă a concluziilor. 

2! judecătorii și procurorii sunt obligați, în temeiul art. 5 alin. (2) din Legea nr. 303/2004, să 
se abţină de la orice activitate legată de actul de justiţie în cazuri care presupun existența 
unui conflict între interesele lor și interesul public de înfăptuire a justiției sau de apărare 
a intereselor generale ale societăţii, cu excepția cazurilor în care conflictul de interese a 
fost adus la cunoștință, în scris, colegiului de conducere al instanţei sau conducătorului 
parchetului și s-a considerat că existența conflictului de interese nu afectează îndeplinirea 
imparţială a atribuţiilor de serviciu. 

Judecătorii, procurorii, magistrații-asistenţi, personalul de specialitate juridică asimilat 
acestora și personalul auxiliar de specialitate al instanţelor judecătorești și parchetelor 
nu pot fi lucrători operativi, inclusiv acoperiţi, informatori sau colaboratori ai serviciilor 

O altă garanție a imparțialității o constituie și incompatibilităţile, prin care îi este 
interzis unui procuror să fie implicat în soluționarea unei cauze penale concrete, 
datorită unor împrejurări care ar pune la îndoială buna sa credinţă!!!. De exemplu, 
nu este permisă, potrivit legii, participarea procurorului într-o cauză în care anterior 
a mai fost implicat prin luarea unor măsuri, ceea ce ar pune în discuţie obiectivitatea 
sa. Obiecţii de aceeași natură ar exista dacă procurorul ar fi implicat într-un proces 
penal în care se presupune că ar exista un interes load datorat legăturilor cu 
ceilalți participanți, 


N N a AI 


de informaţii. Încălcarea acestor dispoziții conduce la eliberarea din funcţia de ja eeii 
sau procuror [art. 7 alin. (4) din Legea nr. 303/2004]. 

Judecătorilor și procurorilor le este interzis: să desfășoare activități comerciale, direct 
sau prin persoane interpuse; să desfășoare activităţi de arbitraj în litigii civile, comerciale 
sau de altă natură; să aibă calitatea de asociat sau de membru în organele de conducere, 

administrare sau control la societăţi civile, societăţi reglementate de Legea nr. 31/1990, 
republicată, cu modificările și completările ulterioare, inclusiv bănci sau alte instituții de 
credit, societăţi de asigurare ori financiare, companii naţionale, societăți naționale sau 
regii autonome; să aibă calitatea de membru al unui grup de interes economic [art. 8 din 
Legea nr. 303/2004]. 

Judecătorii și procurorii nu pot să facă parte din partide sau formaţiuni politice și nici să 
desfășoare sau să participe la activități cu caracter politic. Judecătorii și procurorii sunt 
obligaţi ca în exercitarea atribuţiilor să se abțină de la exprimarea sau manifestarea, în 
orice mod, a convingerilor lor politice [art. 9 din Legea nr. 303/2004]. 

Judecătorii și procurorii nu își pot exprima public opinia cu privire la procese aflate în curs 
de desfășurare sau asupra unor cauze cu care a fost sesizat parchetul [art. 10 alin. (1) din 
Legea nr. 303/2004]. 

Judecătorii și procurorii nu pot să dea consultaţii scrise sau verbale în probleme litigioase, 

chiar dacă procesele respective sunt pe rolul altor instanţe sau parchete decât acelea în 
cadrul cărora își exercită funcţia, și nu pot îndeplini orice altă activitate care, potrivit legii, 

se realizează de avocat. Judecătorilor și procurorilor le este permis să pledeze, în condițiile 
prevăzute de lege, numai în cauzele lor personale, ale ascendenţilor și descendenților, ale 
soților, precum și ale persoanelor puse sub tutela sau curatela lor. Chiar și în asemenea 
situaţii însă, judecătorilor și procurorilor nu le este îngăduit să se folosească de calitatea 
pe care o au pentru a influenţa soluţia instanţei de judecată sau a parchetului și trebuie 
să evite a se crea aparenţa că ar putea influenţa în orice fel soluția [art. 10 alin. (2) și (3) 
din Legea nr. 303/2004]. 

Cu toate acestea, judecătorii și procurorii pot participa la elaborarea de publicaţii, pot 
elabora articole, studii de specialitate, lucrări literare ori științifice și pot participa la 
emisiuni audiovizuale, cu excepţia celor cu caracter politic. De asemenea, judecătorii și 
procurorii pot fi membri ai unor comisii de examinare sau de întocmire a proiectelor de 
acte normative, a unor documente interne sau internaţionale, ai societăţilor științifice 
sau academice, precum și ai oricăror persoane juridice de drept privat fără scop lucrativ 
(art. 11 din Legea nr. 303/2004). : 

( Spre exemplu, se află într-un caz de intompatiilitate procurorul care a fost reprezentant 
sau avocat al unei părţi ori subiect procesual principal, chiar și în altă cauză. 

2! A se vedea art. 65 CPP privind incompatibilitățile procurorului. 

Modul în care legea reglementează răspunderea disciplinară a procurorului consti- 
tuie, de asemenea, o garanţie a imparţialităţii acestuia. Dacă s-a decis sancţionarea 
procurorului, acesta poate contesta măsura la instanță", 

85.3. Principiul controlului ierarhic. În temeiul art. 132 din Constituţie, procurorii 
își desfășoară activitatea în conformitate cu principiul controlului ierarhic, reglementări 
în detaliu fiind prevăzute în Legea nr. 304/2004 și în Codul de procedură penală. 

În primul rând, sunt norme care fixează acest principiu pe scara ierarhică proprie 
Ministerului Public: dispoziţiile procurorului ierarhic superior, date în scris și în confor- 
mitate cu legea, sunt obligatorii pentru procurorii din subordine [art. 64 alin. (1) 
din Legea nr. 304/2004]. Conducătorul unui parchet este subordonat conducătorului 
parchetului ierarhic superior din aceeași circumscripție, iar procurorii din fiecare parchet: 
sunt subordonați conducătorului parchetului respectiv. 

De asemenea, procurorul general al Parchetului de pe lângă Înalta Curte de 
Casaţie și Justiţie, procurorul șef al Direcţiei Naţionale Anticorupţie, procurorul-șef 
al Direcţiei de Investigare a Infracțiunilor de Criminalitate Organizată și Terorism sau 
procurorul general al parchetului de pe lângă curtea de apel exercită controlul asupra 
procurorilor din subordine, direct sau prin procurorii anume desemnați (art. 65 din 
Legea nr. 304/2004). 

Controlul ierarhic constituie una dintre modalităţile de asigurare a legalității și 
temeiniciei activităţii în prima fază a procesului penal și nu trebuie perceput ca o 
cenzură, dimpotrivă, ca un mijloc important de eliminare a actelor și măsurilor contrare 
legii. Așadar, controlul ierarhic privește legalitatea și temeinicia actelor procesuale și 
procedurale efectuate de procuror. 

Controlul ierarhic se exercită din oficiu sau cu ocazia îndeplinirii activităţilor îr în care 
procurorul ierarhic superior este implicat în soluţionarea cauzei, potrivit legii”. Acesta 
verifică, autorizează sau confirmă actele procurorilor din subordine, iar cu această 
ocazie implicit evaluează legalitatea și oportunitatea lor. Controlul este efectuat și 
cu ocazia rezolvării plângerilor introduse de persoanele ale căror interese au fost 
vătămate printr-un act nelegal sau netemeinic al procurorului care efectuează sau 
supraveghează urmărirea penală în cauză”. 

Când se constată efectuarea actului fără respectarea dispoziţiilor legale, procurorul 
ierarhic superior îl infirmă motivat și dispune, totodată, și refacerea sau completarea 
lui [potrivit art. 64 alin. (3) din Legea nr. 304/2004, soluţiile adoptate de procuror pot 
fi infirmate motivat de către procurorul ierarhic superior, când sunt apreciate ca fiind 
nelegale sau netemeinice]. 

Procurorul care soluţionează cauza trebuie să respecte indicaţiile date în scris 
în urma infirmării actelor respective sau chiar a soluţiei, de aceea, independenţa 
acestora are caracter relativ. 


W Pentru detalii, a se vedea art. 44-53 din Legea nr. 317/2004 privind Consiliul Superior 
al Magistraturii, republicată (M. Of. nr. 628 din 1 septembrie 2012). 

2! De exemplu, potrivit art. 328 alin. (1) teza a Il-a CPP, rechizitoriul este SaN sub 
aspectul legalității și temeiniciei de procurorul ierarhic superior. 

3) Activitate realizată potrivit art. 336-339 CPP. 

Deși există o tendinţă generală de a acorda o.mai mare independenţă organelor de 
urmărire penală, aceasta trebuie nuanţată. Independenţa sau autonomia nu reprezintă 
un scop în sine și ar trebui kaitoi în fiecare caz prin referire la obiectivele care se 
doresc a fi atinse”. i 

Totodată, potrivit legii (art. 132 alin. (1) din Constituţie, respectiv art. 62 alin. (2) 
-din Legea nr. 304/2004], procurorii își desfășoară activitatea sub autoritatea ministrului 
justiţiei, formele exercitării acestei autorităţi fiind însă unele specifice. Se recunoaște 
dreptul ministrului justiţiei de a exercita controlul asupra procurorilor, însă în alte 
modalități decât procurorul ierarhic superior: ministrul justiţiei, când consideră necesar, 
din proprie iniţiativă sau la cererea Secţiei pentru procurori a Consiliului Superior al 
Magistraturii, exercită controlul asupra procurorilor, prin procurori anume desemnați 
de procurorul general al Parchetului de pe lângă Înalta Curte de Casaţie și Justiţie sau, 
după caz, de procurorul-șef al Direcţiei Naţionale Anticorupţie, de procurorul-șef al 
Direcţiei de Investigare a Infracţiunilor de Criminalitate Organizată și Terorism ori de 
ministrul justiţiei. 

Controlul nu poate viza însă măsurile dispuse de procuror în cursul urmăririi penale 
și soluțiile adoptate. 

Conceptul de subordonare ierarhică este diferit de cel privind desfășurarea activităţii 
procurorilor sub autoritatea ministrului justiţiei!?l, întrucât activitatea judiciară pe 
care un procuror o desfășoară în concret, într-o anumită cauză penală în vederea 
soluționării acesteia, excedează sferei autorităţii ministrului justiţiei. 

Controlul ierarhic este exercitat de către procurorul ierarhic superior celui competent 
a efectua sau supraveghea urmărirea penală, în legătură cu activitatea propriu-zisă 
pe care procurorul o realizează în cauză. În temeiul subordonării ierarhice, procurorul 
ierarhic superior poate verifica orice dosar al procurorilor din subordine, poate da 
acestora dispoziţii scrise și motivate, care sunt obligatorii, și poate infirma motivat 
orice act nelegal sau netemeinic dispus în cauza penală pe care o verifică. 

Ministrul justiţiei nu are însă nicio competenţă în materia verificării măsurilor 
dispuse de procuror în cursul urmăririi penale sau a soluţiilor adoptate. Autoritatea 
ministrului justiției, potrivit Deciziei nr. 358/2018 a Curţii Constituţionale, privește 
activitatea Ministerului Public în ansamblul său, în exercitarea rolului său de a reprezenta 
interesele generale ale societăţii și de a apăra ordinea de drept, precum și drepturile și. 
libertățile cetățenilor, legiuitorul constituant dorind crearea unui statut al procurorului 
care să îi permită menţinerea unei echidistanţe faţă de activitatea puterii legiuitoare și 
executive. Totodată, Ministerul Public nu face parte din puterea judecătorească, ci din 
autoritatea judecătorească, concepte diferite în esenţa lor. De aceea, Ministerul Public 
nu face parte din puterea executivă și nu se află sub control parlamentar, însă nu are o 
poziţie de independenţă instituţională față de executiv, întrucât, potrivit Constituţiei, 
activitatea desfăşurată de procurori este sub autoritatea ministrului justiţiei. 


i Potrivit Raportului privind independenţa sistemului judiciar, adoptat de Comisia de la 
Veneţia la cea de-a 85-a Sesiune plenară (17-18 decembrie 2010). 
2] Conform Deciziei Curţii Constituţionale nr. 358/2018 (M. Of. nr. 473 din 7 iunie 2018). 

Autoritatea ministrului justiției, în contextul constituțional dat, se referă la o putere 
de decizie în privința gestionării carierei procurorilor, în condițiile legii, și a modului 
de realizare a politicii penale generale a statuluil!. 

Ministrul justiţiei poate să solicite procurorului general al Parchetului de pe lângă 
înalta Curte de Casaţie și Justiţie sau, după caz, procurorului-șef al Direcţiei Naţionale 
Anticorupţie, procurorului-șef al Direcţiei de Investigare a Infracțiunilor de Criminalitate 
Organizată și Terorism informări asupra activităţii parchetelor și să dea îndrumări scrise 
cu privire la măsurile ce trebuie luate pentru prevenirea și combaterea eficientă a 
criminalităţii [art. 69 alin. (3) din Legea nr. 304/2004]. 

În temeiul art. 471 CPP, ministrul justiţiei poate solicita procurorului general al 
Parchetului de pe lângă Înalta Curte de Casaţie și Justiţie să formuleze recursul în 
interesul legii, în vederea asigurării interpretării și aplicării unitare a legii. Acest demers 
nu privește rezolvarea unor cauze concrete, scopul recursului în interesul legii fiind 
interpretarea unitară a legii. 

Așadar, controlul nu este unul direct, personal și nu vizează măsurile dispuse de 
procuror în cursul urmăririi penale și soluţiile adoptate; competențele ministrului 
justiţiei în această materie nu se înscriu în realizarea principiului controlului ierarhic!” 


86. Organizarea Ministerului Public. Având în vedere reglementările referitoare 
la Ministerul Public, în doctrină! sunt identificate ca principii în organizarea acestuia: 
unitatea de acţiune, subordonarea ierarhică, desfășurarea activităţii sub autoritatea 
ministrului justiției și independenţa în relaţiile cu alte autorități publice. | 

Ca urmare a modificărilor și completărilor legislaţiei referitoare la Ministerul Public, 
și aceste principii și-au schimbat consistenţa. Legile de organizare a Ministerului Public, 
reglementările care stabilesc competențele procurorilor dau unitatea de acţiune a 
acestuia. Astfel, legea permite oricărui procuror să dispună acte sau să exercite activități 
în numele Ministerului Public, conform competenţelor prevăzute în lege pentru parchetul 
unde își desfășoară activitatea. Fiecare procuror poate îndeplini acte sau lua măsuri în 
circumscripţia parchetului din care face parte, în numele Ministerului Public, și care 
produc efectele prevăzute de lege. 

' Aceste caracteristici stabilesc indivizibilitatea Ministerului Public, în cadrul căruia 
toţi procurorii îndeplinesc atribuţiile ministerului, în numele și pentru acesta!" 

Principiul unicităţii și indivizibilității duce la ștergerea diferenţelor între magistraţii 
Ministerului Public aparţinând aceluiași parchet, toţi având aceeași competenţă în 
realizarea activităţilor prevăzute de legelil. 


i C.C.R., dec. nr. 358/2018, 88 85-94. 

(2) În Legea nr. 92/1992 pentru organizarea judecătorească se prevedea că vibiateul justiţiei 
poate da dispoziţie scrisă, prin procurorul general, procurorului competent să înceapă 
procedura de urmărire a infractorilor despre care are cunoștință și să promoveze în fața 
instanţelor judecătorești acțiunile necesare apărării interesului public. Ministrul justiţiei 
nu putea da însă dispoziţii pentru oprirea urmăririi penale legal deschise.: 

BI GR. THEODORU, op. cit., p. 129. 

(4! Ibidem. 

5] N. VOLONCIU, op. cit., vol. |, p. 166. 

Procurorii îndeplinesc atribuţiile prevăzute de lege nu în mod propriu, ci în numele 
parchetului din care fac parte și, în final, în numele întregii instituţii. Funcţia absoarbe 
personalitatea fiecărui procuror, cel care susține o cauză nu o face în nume propriu, 
ci în numele parchetului din care face parte. 

Caracterul indivizibil justifică înlocuirea procurorilor între ei, ceea ce în cazul 
judecătorilor care compun completurile de judecată nu este posibil decât în cazuri 
justificate, permise de lege. 

Referitor la subordonarea ierarhică a procurorilor, aceasta nu este un mijloc prin care 
se asigură realizarea activităţii lor sub autoritatea ministrului justiţiei. Subordonarea 
ierarhică este o chestiune ce ține de organizarea parchetelor de grad diferit în cadrul 
Ministerului Public ori a conducerii acestora și de raporturile care există între activitatea 
procurorilor din cadrul unui parchet și conducătorul lor, pe de o parte, și activitatea 
parchetelor de grad diferit, pe de altă parte. 

Desfășurarea activităţii sub autoritatea ministrului justiţiei vizează funcționarea 
Ministerului Public în ansamblul său, pentru a se asigura exercitarea rolului său de a 
reprezenta interesele generale ale societăţii și de a apăra ordinea de drept, precum 
și drepturile și libertăţile cetățenilor. 

Aceste principii privind organizarea Ministerului Public se regăsesc în funcționarea 
și realizarea în concret a atribuţiilor sale. 

Având în vedere prevederile constituţionale (parchetele funcţionează, pe lângă 
instanţele judecătorești), structura Ministeri Public urmează structura instanțelor 
judecătoreşti. 

În conformitate cu dispozițiile Legii nr. 304/2004 privind organizarea judiciară, 
sunt constituite: 

— parchetele de pe lângă judecătorii; 

parchetele de pe lângă tribunale; 

— parchetele de pe lângă tribunale pentru minori și familielil; 

— parchetele de pe lângă curţi de apel; 

— Parchetul de pe lângă Înalta Curte de Casaţie și Justiţie. 

Parchetele militare sunt organizate potrivit art. 98 din Legea nr. 304/2004, structura 
acestora fiind următoarea: 

— parchetele militare de pe lângă tribunale militare; 

— Parchetul Militar de pe lângă Curtea Militară de Apel București. 

Parchetul de pe lângă Înalta Curte de Casaţie și Justiţie coordonează activitatea 
parchetelor din subordine, îndeplinește atribuţiile prevăzute de lege, are personalitate 
juridică și gestionează bugetul Ministerului Public. Acesta este condus de procurorul 
general al Parchetului de pe lângă Înalta Curte de Casaţie și Justiţie, ajutat de un 
prim-adjunct, un adjunct și trei consilieri. În cadrul Parchetului de pe lângă Înalta 


0 Datele la care vor începe să funcţioneze tribunalele specializate, judeţele și localitățile 
în care vor începe să funcţioneze, denumirea acestora, precum și domeniile în care vor 
funcţiona se stabilesc, în mod eșalonat, prin ordin al ministrului justiţiei, cu avizul conform 
al Consiliului Superior al Magistraturii [art. 142 alin. (1) din Legea nr. 304/2004]. Drept ` 
consecință, și parchetele de pe lângă aceste instanţe se vor înființa până la data respectivă. 

Curte de Casaţie și Justiţie funcţionează colegiul de conducere, care hotărăște asupra 
problemelor generale de conducere ale Ministerului Publici. 

Parchetele de pe lângă curţile de apel sunt conduse de procurori generali, iar 
parchetele de pe lângă tribunale, tribunale pentru minori și familie și judecătorii sunt 
conduse de prim-procurori. În cadrul parchetelor de pe lângă curţile de apelși tribunale 
funcționează secţii, iar în cadrul acestora pot funcționa servicii și birouri. Parchetele 
de pe lângă curţile de apel au în structura lor și câte o secţie pentru minori și familie. 

Parchetele militare sunt conduse de către un prim-procuror militar, ajutat de un - 
prim-procuror militar adjunct. Parchetul Militar de pe lângă Curtea Militară de Apel 
București este condus de un procuror general militar, ajutat de un procuror general 
militar adjunct. 

Prin Legea nr. 508/2004% s-a înfiinţat în cadrul Ministerului Public Directia de 
Investigare a Infracţiunilor de Criminalitate Organizată și Terorism, ale cărei organizare 
și funcţionare sunt reglementate în prezent prin O.U.G. nr. 78/2016". Aceasta își 
desfășoară activitatea prin procurori specializați în combaterea criminalității organizate și 
a terorismului și este condusă de un procuror-șef [art. 1 și art. 3 din O.U.G. nr. 78/2016]. 
Direcţia își desfășoară activitatea potrivit principiului legalităţii, al imparţialităţii și al 
controlului ierarhic și este independentă în raport cu instanţele judecătorești și cu 
parchetele de pe lângă acestea, precum și în relaţiile cu celelalte autorități publice, 
exercitându-și atribuţiile numai în temeiul legii și pentru asigurarea respectării ei 
lart. 1 alin. (4) din ordonanța de urgenţă]. 

De asemenea, la data de 1 septembrie 2002, prin O.U. GI nr. 43/2002"! a fost înființat 
Parchetul Naţional Anticorupţie, devenit ulterior prin reorganizare Departamentul 
Naţional Anticorupţie, în prezent denumirea sa fiind Direcţia Naţională Anticorupție, 
specializată în combaterea infracțiunilor de corupţie. Aceasta este independentă în 
raport cu instanţele judecătorești și cu parchetele de pe lângă acestea, precum și în 
raport cu celelalte autorităţi publice, exercitându-și atribuţiile numai în temeiul legii 
și pentru asigurarea respectării ei. 


87. Atribuţiile Ministerului Public. Potrivit art. 131 din Constituţie, Ministerul 
Public este prezent în activitatea judiciară ca reprezentant al intereselor generale ale 
societății și apără ordinea de drept, precum și drepturile și libertățile cetățenilor. Aceste 
atribuţii, constând în activităţi procesuale iniţiate și desfășurate de procuror în cursul 
procesului penal, sunt prevăzute în detaliu în dispoziţiile Legii nr. 304/2004 și mai ales 
în Codul de procedură penală. 

Astfel, potrivit art. 55 alin. (3) CPP, Ministerul Public exercită, prin procurori, 
următoarele atribuții: 

a) supraveghează sau efectuează urmărirea penală; 


U Colegiul de conducere al Parchetului de pe lângă Înalta Curte de Casaţie și Justiţie este 
constituit din procurorul general al Parchetului de pe lângă Înalta Curte de Casaţie și 
Justiţie, prim-adjunctul și 5 procurori aleși în adunarea generală a procurorilor. 

2! Publicată în M. Of. nr. 1089 din 23 noiembrie 2004, în prezent abrogată. 

BI M. Of. nr. 938 din 22 noiembrie 2016. 

1 M. Of. nr. 244 din 11 aprilie 2002. 

b) sesizează judecătorul de drepturi și libertăţi și instanţa de judecată; 

c) exercită acțiunea penală; 

d) exercită acțiunea civilă, în cazurile prevăzute de lege; 

e) încheie acordul de recunoaștere a vinovăţiei, în condiţiile legii; 

f) formulează și exercită contestaţiile și căile de atac prevăzute de lege împotriva 
hotărârilor judecătorești; 

g) îndeplineşte orice alte atribuţii prevăzute de lege. 

Ministerul Public exercită aceste atribuţii prin procurori constituiți în parchete, 
iar fiecare procuror exercită atribuţiile Ministerului Public în limitele competenţelor 
parchetului din care face parte, în rezolvarea unor cauze penale concrete care i-au 
fost repartizate pentru soluționare. Având în vedere poziţia procesuală a Ministerului 
Public determinată în mare măsură de sarcinile stabilite prin Constituţie, procurorul 
este implicat în tot cursul procesului penal. 

În prima fază a procesului penal, potrivit atribuţiilor prevăzute în Codul de procedură 
penală, procurorul efectuează urmărirea penală în cazurile prevăzute de lege, însă, în 
primul rând, este autoritatea judiciară care conduce și supraveghează activitatea de 
cercetare penală, ceea ce îi asigură poziţia de conducător al urmăririi penale. Astfel, 
procurorul supraveghează ca actele de urmărire penală să fie efectuate cu respectarea 
legii, poate interveni și efectua orice act de urmărire penală în cauzele pe care le 
conduce și le supraveghează și poate da dispoziţii în legătură cu efectuarea actelor de 
urmărire penală, obligatorii și prioritare pentru organele de cercetare penală (art. 56 
și art. 303 CPP). | 

Așadar, procurorul poate interveni în desfășurarea urmăririi penale, în modalităţile 
prevăzute de lege, și, având în vedere calitatea de titular exclusiv al acţiunii penale, 
decide cu privire la exercitarea acesteia: poate dispune trimiterea în judecată sau 
stingerea acţiunii penale, dacă constată impedimente care îl împiedică să o promoveze 
în faza judecății (art. 327 CPP): 

Dacă s-a dispus trimiterea în judecată, în cazurile în care au fost constatate nereguli 
în procedura camerei preliminare, procurorul evaluează efectele lor și, dacă este 
posibil, le înlătură, susținând în continuare promovarea acțiunii penale în faza judecății. 

În faza judecății, ca titular al acţiunii penale, procurorul participă activ la judecată și 
exercită în continuare acțiunea. Acesta participă la activitățile procesuale desfășurate 
în faţa instanţei, susținând motivat învinuirea, prin cererile formulate, prin ridicarea 
unor excepții, precum și prin concluziile formulate [art. 363 alin. (3) CPP]. Procurorul 
nu este ținut să susţină în orice condiţii învinuirea. Dacă apreciază că există vreuna 
dintre cauzele care împiedică exercitarea acţiunii penale, procurorul poate pune, după 
caz, concluzii de achitare sau de încetare a procesului penal [art. 363 alin. (4) CPP]. 

Ministerul Public este prezent, în cazurile impuse de lege, și în faza punerii în 
executare a hotărârilor judecătorești. Deși epuizarea acțiunii penale a fost constatată 
prin hotărârea judecătorească definitivă, având ca atribuţii apărarea ordinii de drept, 
procurorul urmărește ca pedeapsa să fie aplicată în condiţiile prevăzute de lege. De 
exemplu, în cazul condamnării definitive la o pedeapsă privativă de libertate, procurorul. 
supraveghează activitatea organelor de poliție pentru identificarea, căutarea și prinderea 

celui condamnat. De asemenea, procurorul are atribuții și în cazul anulării sau revocării 
renunțării la aplicarea pedepsei ori a amânării aplicării pedepsei. 


Secţiunea a 3-a. Statutul judecătorilor și procurorilor 


88. Cadrul legal. Legea nr. 303/2004 privind statutul judecătorilor și procurorilor 
prevede, în art. 1, că magistratura este activitatea judiciară desfășurată de judecători 
în scopul înfăptuirii justiţiei și de procurori în scopul apărării intereselor generale ale 
societăţii, a ordinii de drept, precum și a drepturilor și libertăţilor cetățenilor. 

Prin acest act normativ, legiuitorul a reglementat problemele referitoare la cariera 
magistraţilor, și anume recrutarea și formarea profesională, numirea, promovarea ` 
și accesul la funcţiile de conducere, drepturile și îndatoririle, răspunderea acestora. 

Cu privire la judecători, se arată că sunt numiţi de Preşedintele României, sunt 
inamovibili în condiţiile legii, pot fi mutaţi prin transfer, delegare sau promovare 
numai cu acordul lor și pot fi suspendaţi sau eliberaţi din funcţie în condiţiile legii. 

Procurorii sunt numiţi de Președintele României, se bucură de stabilitate și sunt i 
independenţi în condiţiile legii. Procurorii care se bucură de stabilitate pot fi mutați prin 
transfer, detaşare sau promovare numai cu acordul lor și pot fi delegați, suspendați sau 
eliberați din funcţie conform legii. Așadar, în sistemul nostru, procurorii sunt numiţi 
de către Președintele României, la propunerea Consiliului Superior al Magistraturii, 
propunere întemeiată pe îndeplinirea condiţiilor prevăzute de lege (art. 31 din Legea 
nr. 303/2004). 

Prin prevederile acestei legi s-a urmărit crearea unui statut care să garanteze 
cu adevărat independenţa judecătorilor în soluţionarea cauzelor și a unui statut de 
siguranţă și stabilitate procurorilor. 


Secţiunea a 4-a. Organele de cercetare penală 


89. Precizări introductive. În denumirea generică de organe de urmărire penală 
sunt incluși procurorul, organele de cercetare penală ale poliției judiciare și organele de 
cercetare penală speciale. Așadar, alături de procurori, care își desfășoară activitatea în 
cadrul parchetelor, urmărirea penală se efectuează și de organele de cercetare penală. 

În majoritatea cazurilor, constatarea infracțiunilor, efectuarea primelor cercetări, 
activităţile necesare stabilirii existenţei faptei, identificarea făptuitorilor sunt efectuate 
de organele de cercetare penală. 

Potrivit art. 55 alin. (1) CPP, acestea sunt: 

— organele de cercetare ale poliţiei judiciare; 

— organele de cercetare penală speciale. 


90. Organele de cercetare ale poliţiei judiciare. Conform art. 55 alin. (4) CPP, au 
calitatea de organe de cercetare ale poliției judiciare și îndeplinesc atribuţiile acestora 
lucrători specializaţi din Ministerul Administraţiei și Internelor (Ministerul Afacerilor 
Interne în prezent- n.n.), anume desemnaţi în condiţiile legii speciale, care au primit 
avizul conform al procurorului general al Parchetului de pe lângă Înalta Curte de Casaţie 
și Justiţie ori avizul procurorului desemnat în acest sens. 

Potrivit art. 2 alin. (1) din Legea nr. 364/2004 privind organizarea și funcționarea 
poliţiei judiciare!“!, poliţia judiciară este constituită din ofițeri și agenţi de poliţie, 
specializaţi în efectuarea activităților de constatare a infracţiunilor, de strângere a 
datelor în vederea începerii urmăririi penale și de cercetare penalăl2. 

Calitatea de organ de cercetare penală poate fi dobândită și potrivit unor dispoziţii 
speciale cuprinse în alte legi. De exemplu, potrivit art. 6 alin. (1) din O.U.G. nr. 78/2016, 
ofiţerii și agenţii de poliţie judiciară din cadrul structurilor specializate în combaterea 
criminalității organizate ale Poliției Române sunt desemnaţi de către ministrul afacerilor 
interne și cu avizul conform al procurorului-șef al Direcţiei de Investigare a Infracţiunilor 
de Criminalitate Organizată și Terorism, iar conform alin. (3) al aceluiași articol, ofițerii 
şi agenții de poliție judiciară desemnaţi potrivit alin. (1), precum și ceilalți ofiţeri și 
agenți de poliţie judiciară care au primit avizul conform din partea procurorului-șef al 
Direcţiei de Investigare a Infracţiunilor de Criminalitate Organizată și Terorism efectuează 
numai acele acte de cercetare penală dispuse de procurorii Direcţiei de Investigare a 
infracțiunilor de Criminalitate Organizată și Terorism, sub directa conducere și controlul 
nemijlocit al acestora. 

Conform art. 10 alin. (5) din O.U.G. nr. 43/2002 privind Direcţia Naţională Anticorupţie, 
detașarea ofițerilor și a agenţilor de poliţie judiciară în cadrul acestei direcţii se face 
la propunerea nominală a procurorului-șef, prin ordin al ministrului de interne, iar 
numirea lor în funcţii se face prin ordin al procurorului-șef al acestei direcţii. 

Potrivit art. 120? din Legea nr. 304/2004, în vederea efectuării cu celeritate și în 
mod temeinic a activităților de descoperire și de urmărire a infracțiunilor din domeniul 
economic, financiar, fiscal și vamal, în cadrul parchetelor de pe lângă tribunale 
funcţionează, prin detașare, ofiţeri și agenţi de poliţie judiciară, în limita posturilor 
aprobate potrivit legii. Ofițerii și agenţii de poliţie judiciară efectuează acte de cercetare 
penală în cauzele în care urmărirea penală se efectuează obligatoriu de procuror ori 
în care procurorul a dispus preluarea în vederea efectuării urmăririi penale, conform 
prevederilor art. 324 alin. (2) CPP. Ofițerii și agenţii de poliţie judiciară prevăzuţi la 
art. 120? sunt detașaţi în cadrul parchetelor, la propunerea nominală a procurorului 
general al Parchetului de pe lângă Înalta Curte de Casaţie și Justiție, de către ministrul 
afacerilor interne, pe o perioadă de cel mult 6 ani, cu posibilitatea prelungirii din 3 
în 3 ani, cu acordul acestora. Numirea în funcţii a ofițerilor și agenţilor de poliție: 
judiciară se face prin ordin al procurorului general al Parchetului de pe lângă Înalta 
Curte de Casaţie și Justiţie. 

Prin aceste dispoziţii, nou-introduse prin Legea nr. 207/2018, a fost adoptată cu 
caracter de regulă măsura detașării (precum în cazul Direcţiei Naţionale Anticorupţie 
și al Direcţiei de Investigare a Infracțiunilor de Criminalitate Organizată și Terorism), 
ofițerii și agenţii de poliţie judiciară urmând a funcţiona în cadrul parchetului la care 


—— 4 


"l Republicată în M. Of. nr. 305 din 24 aprilie 2014. | 

2! Poliţia judiciară este menționată pentru prima dată în art. 197 CPP 1936, accepțiunea 
fiind diferită față de cea actuală și datorită competenţelor și structurilor organelor judiciare . 
implicate în prima fază a procesului penal. În prezent, poliţia judiciară are în componența 
sa ofițeri și agenţi de poliție specializați în efectuarea cercetării penale (distincţia este 
determinată de nivelul studiilor ce trebuie îndeplinite pentru ocuparea funcţiei). 

sunt detaşaţi, nu al organului de cercetare penală unde sunt încadraţi, și vor efectua 
acte de urmărire penală numai în limitele delegării date de către procurorul sub 
coordonarea căruia își realizează activitatea. 

Deosebit de organizarea și funcţionarea celorlalte organe judiciare, organele de 
cercetare penală ale poliţiei judiciare prezintă unele particularități, întrucât au o dublă 
subordonare. Din punct de vedere administrativ, acestea sunt organizate ierarhic în 
cadrul Ministerului Afacerilor Interne. Funcţional însă, își desfășoară activitatea de 
cercetare penală sub conducerea și controlul procurorului, care poate dispune cu 
privire la modul efectuării cercetărilor, ceea ce nu îi este permis organului ierarhic 
superior din ierarhia administrativă în cadrul ministerului (art. 55 alin. (6) și art. 303 
alin. (2) CPP]. 

Totodată, organul ierarhic superior nu poate confirma sau infirma actele de cercetare 
penală, singurul competent să decidă cu privire la legalitatea și temeinicia acestora 
fiind procurorul (art. 304 CPP). 

în art. 131 alin. (3) din Constituţie se precizează că parchetele funcţionează pe 
lângă instanţele judecătorești, conduc și supraveghează activitatea de cercetare penală 
în condiţiile legii. Prevederi similare sunt cuprinse și în Legea nr. 304/2004: organele 
de poliție judiciară își desfășoară activitatea de cercetare penală în mod nemijlocit, 
sub conducerea și supravegherea procurorului, fiind obligate să aducă la îndeplinire 
dispoziţiile acestuia. 

Din examinarea actelor normative care reglementează activitatea Ministerului 
Afacerilor Interne rezultă că sfera organelor de cercetare ale poliției judiciare nu 
coincide cu instituţia poliţiei în ansamblul său și în niciun caz toți lucrătorii din cadrul 
ministerului nu sunt incluși aici, ci numai acei lucrători operativi desemnați în condiţiile 
legii. Această desemnare presupune și deținerea cunoștințelor necesare îndeplinirii 
actelor de cercetare penală, deoarece acordarea avizului conform al procurorului 
general al Parchetului de pe lângă înalta Curte de Casaţie și Justiţie, pe lângă alte 
aspecte, depinde și de deținerea unor asemenea cunoștințe. 

De altfel, pe aceste considerente se bazează și distincția dintre poliția judiciară și 
poliţia administrativă, marcată în unele cazuri și formal prin denumiri diferite. Drept 
consecinţă, organismele cu atribuţii administrative (parte componentă a Ministerului 
Afacerilor Interne, aparţinând executivului) nu trebuie implicate în activitatea autorității 
judecătorești. 

Reglementarea procesuală penală, i regulă, folosește noţiunea de organ de 
cercetare cu înţelesul de organe de cercetare ale poliţiei judiciare. În unele cazuri, 
se folosește și termenul de poliție, referirea fiind făcută și la alți lucrători din cadrul 
Ministerului Afacerilor Interne, fără ca aceștia să fie implicaţi în activitatea de cercetare 
penală!” 


u De exemplu: în art. 151 alin. (6) CPP se prevede că „Livrarea supravegheată este pusă 
în aplicare de către poliţie sau de altă autoritate competentă”; în art. 184 alin. (23) CPP 
se arată că „Hotărârea prin care dispune internarea nevoluntară se pune în executare 
de procuror prin intermediul organelor de poliție”; în art. 190 alin. (7) teza finală CPP se 
precizează că „Recoltarea prin metode noninvazive de probe biologice în vederea efectuării 

91. Organele de cercetare penală speciale sunt ofițeri anume desemnaţi în condiţiile 
legii, care au primit avizul conform al procurorului general al Parchetului de pe lângă 
Înalta Curte de Casaţie și Justiţie [art. 55 alin. (5) CPP]. 

Aceste organe efectuează cercetarea penală cu îndeplinirea condiţiilor de dear at 
în următoarele cazuri: 

= — săvârşirea infracțiunilor de către militari; 

— săvârșirea infracțiunilor de corupție și de serviciu prevăzute de Codul penal de 
către personalul navigant al marinei civile, dacă fapta a pus sau a putut pune în pericol 
siguranţa navei sau navigaţiei ori a personalului [art. 57 alin. (2) CPP]. În cazul unor 
infracțiuni (contra securității naţionale, de terorism), aceste organe, din dispoziţia 
procurorului, pot pune în aplicare mandatele de supraveghere tehnică emise în cauza 
respectivă. Implicarea lor în efectuarea acestor procedee probatorii se va face cu 
respectarea dispoziţiilor care reglementează activitatea respectivă (art. 142 CPP). 

În primul caz, competenţa este determinată de calitatea de militar a autorului 
infracţiunii, iar în celălalt caz, de categoria de infracțiuni comise, având în vedere și 
calitatea persoanei. 

Desemnarea organelor de cercetare penală speciale nu se mai face precum în 
reglementarea anterioară, prin enumerarea limitativă a lor în Codul de procedură 
penală!“ Potrivit art. 55 alin. (5) CPP, atribuţiile acestor organe sunt îndeplinite de 
ofițeri anume desemnați în condițiile legii. Aşadar, calitatea de organ de cercetare 
special este dobândită de către o persoană care deţine o anumită funcţie în structura 
instituţiei din care face parte, ca urmare a existenţei unei dispoziţii legale exprese. 

De exemplu, în art. 33 din Legea nr. 191/2003 privind infracțiunile la regimul 
transportului naval?! se prevede că, în cazul infracţiunilor prevăzute în art. 27-30 
din lege, cercetarea penală se efectuează de către persoane desemnate în condiţiile 
art. 55 alin. (5) și (6) CPP, adică de către organele de cercetare penală speciale. De 
asemenea, potrivit art. 82 din O.G. nr. 42/1997 privind transportul maritim și pe căile 
navigabile interioarell, comandantul de navă are obligaţia de a face cercetări în cazul 
în care la bordul navei au fost comise infracţiuni. Potrivit art. 100 alin. (3) din Legea 
nr. 304/2004 privind organizarea judiciară, parchetele militare dispun, de asemenea, 
de organe de cercetare speciale puse în serviciul lor. 

În acest context, totuși, sintagma ofițeri anume desemnați potrivit legii nu oferă 
suficientă claritate, precizie și previzibilitate precum reglementarea anterioară. 
Respectarea acestor standarde de calitate a legii constituie o garanţie a principiului 
legalității, încât legea prin care sunt desemnate organele de cercetare penală trebuie 
să fie o normă care să ofere suficiente date pentru a le putea determina atribuțiile. 
Altfel, pot exista serioase controverse cu privire la deținerea calității de organe de 
cercetare penală speciale și, implicit, la valabilitatea actelor îndeplinite!“!. 


expertizei genetice judiciare se poate efectua și de către personalul de specialitate al 
Poliției Române” etc. 

1 În art. 208 CPP 1968 erau enumerate toate organele de cercetare penală speciale. 

2! M. Of. nr. 332 din 16 mai 2003. 

8I Republicată în M. Of. nr. 210 din 10 martie 2004. 

(| A se vedea, în acest sens, C.C.R., dec. nr. 51/2016 (M. Of. nr. 190 din 14 martie 2016). 


124 Drept procesual penal. Partea generală 
Eni Slade m me e Ra agp a Ea ei Ea pe a ee 

În actuala reglementare nu au fost menținute dispoziţiile potrivit cărora, în anumite 
cazuri, cercetarea se efectua în mod obligatoriu de organele speciale prevăzute în legel“. 


92. Atribuţiile organelor de cercetare penală. Implicarea în soluționarea cauzelor 
penale a organelor de cercetare penală se limitează numai la urmărirea penală. Acestea 
efectuează cercetarea penală, constând în administrarea probelor, efectuarea unor 
acte de procedură, sub conducerea și supravegherea procurorului. 

Organele de cercetare penală ale poliției judiciare au competenţă generală, 

-efectuând cercetarea penală în toate cauzele penale, cu excepția acelora în care 
urmărirea penală este dată, prin lege, în competenţa organelor de cercetare penală 
speciale sau procurorului. | 

Organele de cercetare penală speciale efectuează acte de urmărire penală, cores- 
punzător specializării structurii din care fac parte, în cazul săvârșirii infracțiunilor de 

către militari sau în cazul infracţiunilor de corupţie și de serviciu prevăzute de Codul 
penal săvârșite de către personalul navigant al marinei civile, dacă fapta a pus sau a 
putut pune în pericol siguranţa navei sau navigaţiei ori a personalului. De asemenea, 
organele de cercetare penală speciale pot efectua, în cazul infracțiunilor contra securității 
naţionale prevăzute în Titlul X din Codul penal și al infracţiunilor de terorism, din 
dispoziţia procurorului, punerea în aplicare a mandatelor de supraveghere tehnică. 


i Potrivit art. 208 alin. (2) CPP 1968, „În cazurile prevăzute la lit. a), b) și c), cercetarea 
penală se efectuează în mod obligatoriu de organele speciale acolo prevăzute”. 


Capitolul al Ill-lea. Părţile în procesul 
penal și subiecţii procesuali principali 


93, Consideraţii generale privind subiecții procesuali. Intervenţia obligatorie a 
organelor judiciare sesizate cu săvârșirea unei fapte prevăzute de legea penală deter- 
mină apariția unor raporturi procesuale specifice, necesare soluționării cauzei penale. 
Aceste raporturi iau naștere în cadrul procesului penal și se desfășoară între persoane 
denumite generic subiecţi procesuali (subiecţii raporturilor juridice din procesul penal), 
care au avut diferite contribuţii la comiterea infracțiunii sau care îndeplinesc atribuţii 
prevăzute de lege pentru rezolvarea conflictului de drept. 

În funcţie de felul intervenţiei și de interesul lor în procesul penal, subiecţii procesuali 
sunt clasificați în două categorii: subiecţi oficiali și subiecţi particulari. 

Subiecții oficiali sunt persoane care îndeplinesc atribuţiile prevăzute de lege în 
calitate de organe judiciare penale, iar subiecţii particulari sunt persoane care participă 
în proces având interese, drepturi și obligaţii diferite, determinate de poziţia lor în 
cadrul raporturilor procesuale. Din această ultimă categorie fac parte părţile, subiecţii 
procesuali principali și alți subiecţi procesuali. 

Părțile sunt definite ca subiecţi procesuali care exercită sau împotriva cărora se 
exercită o acţiune judiciară, în această categorie fiind incluși inculpatul, partea civilă 
și partea responsabilă civilmente. 

În reglementarea actuală, legiuitorul a prevăzut o categorie distinctă de participanţi, 
subiecții procesuali principali, formată din suspect și persoana vătămată. Cu toate 
că în mare parte au aceleași drepturi și obligaţii ca și părţile, exceptarea lor de la 
exercițiul acțiunilor judiciare înlătură dobândirea calităţii de parte în proces. Doar 
subiecţii procesuali care exercită sau împotriva cărora se exercită o achue judiciară 
au calitatea de parte. 

În procesul penal participă și alți subiecţi procesuali: martorul, expertul, interpretul, 
agentul procedural, organele speciale de constatare, precum și orice alte persoane sau 
organe prevăzute de lege având anumite drepturi, obligaţii sau atribuţii în procedurile 
judiciare penale (art. 34 CPP). 


Secţiunea 1. Subiecţii procesuali principali 
31. Suspectul 


94. Noţiune. Fără a avea calitatea de parte în proces, suspectul este unul dintre 
subiecţii procesuali importanţi (principali), poziția lui fiind determinată de faptul că 
beneficiază, de principiu, de aceleași drepturi și are aceleași obligaţii ca și inculpatul. 


Hait 3 
N V, DONGOROZ ȘI COLAB., op. cit., vol. V, p. 84. Subiecții oficiali reprezintă statul, li se 
impune o anumită conduită, iar nerespectarea acestor reguli poate atrage aplicarea 
unor sancțiuni, pe când subiecții particulari nu au de cele mai multe ori inițiativa, aceștia 
acționează conform intereselor proprii. 

În desfășurarea procesului penal, subiectului activ al infracțiunii îi sunt atribuite 
diferite calităţi, care corespund unui anumit stadiu procesual în rezolvarea cauzei. Calităţii 
procesuale deţinute la un moment dat îi corespund drepturi și obligaţii specifice, care 
îi asigură participarea în proces și exercitarea unei apărări eficiente. Cu referire la cel 
căruia i se atribuie săvârșirea faptei penale, fără ca urmărirea penală să fie declanșată 
față de acesta, în cod sunt menţiuni prin care i se atribuie calitatea de făptuitor. De 
exemplu, plângerea sau denunţul trebuie să cuprindă indicarea făptuitorului, dacă 
este cunoscut [art. 289 alin. (2), art. 290 alin. (2) CPP]; potrivit art. 62 alin. (3) CPP, 
în cazul infracțiunilor flagrante, comandaţii de nave și aeronave au dreptul de a face 
percheziţii corporale sau ale vehiculelor, de a-l prinde pe făptuitor și de a-l prezenta 
în faţa organelor de urmărire penală; în cazul utilizării investigatorilor sub acoperire, 
autorizarea folosirii acestora se poate dispune de procuror dacă probele, localizarea 
şi identificarea făptuitorului, suspectului ori inculpatului nu ar putea fi obținută în 
alt mod (art. 148 CPP)". 

Legea procesuală penală nu cuprinde precizări cu privire la statutul acestuia, nu îi 
stabilește o poziţie definită prin drepturi sau obligaţii procesuale, noţiunea de făptuitor 
este utilizată atunci când se fac referiri cu privire la o persoană ce este presupusă a fi 
autorul infracțiunii, indicată în diferite acte (referirile din actele adresate organelor 
judiciare, cum sunt plângerea, denunţul, procesele-verbale întocmite de unele organe 
de constatare etc.). Chiar dacă uneori sunt efectuate activități procesuale în legătură 
cu acesta, făptuitorul nu este implicat în proces, în sensul efectuării potrivit legii a 
unor acte de urmărire penală împotriva sa. 

Similar reglementării anterioare, și Codul de procedură penală actual cuprinde 
dispoziţii conform cărora, după dispunerea continuării urmăririi penale cu privire la 
persoană, făptuitorului i se atribuie o poziție procesuală distinctă, aceea de suspect. 

Suspectul este subiect procesual, dar nu este parte în proces, întrucât poziția 
procesuală de parte este condiționată de o tragere la i iulia penală, deci de o 
acțiune penală pusă în mișcare", 

Deși nu este parte în procesul penal, suspectul are un rol important în desfășurarea 
urmăririi penale. Este subiect procesual, față de el se efectuează urmărirea penală, 
întrucât împotriva sa există probe din care rezultă bănuiala rezonabilă cu privire la 
comiterea faptei penale, și deţine această calitate cât timp nu s-a pus în mișcare 
acţiunea penală împotriva sa. 

Din perspectiva definirii ca participant la proces de pe poziţia procesuală de subiect 
procesual principal, suspectul, potrivit art. 77 CPP, este persoana cu privire la care, 
din datele și probele existente în cauză, rezultă bănuiala rezonabilă că a săvârșit o 
faptă prevăzută de legea penală (persoana care avea o poziție procesuală similară în 
vechiul cod avea calitatea de învinuit!) 


t Menţiuni cu privire la făptuitor sunt și în alte dispoziţii ale Codului de procedură penală 
actual: art. 293 privind constatarea infracţiunilor flagrante, art. 310 referitor la dispoziţii 
privind luarea unor măsuri faţă de făptuitor etc. 

21 V, DONGOROZ ȘI COLAB., op. cit., vol. V, p. 88. 

BI Potrivit art. 229 CPP 1968, „Persoana față de care se efectuează urmărirea penală se 
numește învinuit cât timp nu a fost pusă în mișcare acțiunea penală împotriva sa”. Învinuitul 

O definire similară rezultă din contextul procesual care reglementează începerea 
urmăririi penale, ca act procesual ce conduce la dobândirea calităţii de suspect: devine 
suspect persoana cu privire la care există probe din care rezultă bănuiala rezonabilă 
că a săvârșit fapta pentru care s-a început urmărirea penală in rem în cauză [art. 305 
alin. (3) CPP]. 

Procedura actuală privind atribuirea calității de suspect este diferită, întrucât prevede 
distinct (etapizat) începerea urmăririi penale cu privire la faptă — in rem [dacă sunt 
îndeplinite condiţiile prevăzute în art. 305 alin. (1) și (2) CPP], după care, dacă se 
constată, pe baza probelor, bănuiala rezonabilă că o anumită persoană a săvârșit fapta 
pentru care s-a început urmărirea penală, procurorul va dispune ca urmărirea să se 
efectueze în continuare faţă de aceasta — in personam. În urma dispoziţiei procurorului, 
făptuitorul devine suspect. Potrivit codului anterior, calitatea de învinuit, similară celei 
de suspect, putea fi atribuită chiar din momentul declanșării procesului penal prin 
actul de începere a urmăririi penale!” 

Așadar, sursa din care provine bănuiala rezonabilă o constituie probele, a n poata 
de fapt a căror evaluare conturează credibilitatea cu privire la săvârșirea faptei de 
către o anumită persoană. 

Dobândirea calității procesuale de suspect ca urmare a continuării urmăririi penale 
in personam”! nu trebuie amânată în cazul în care sunt îndeplinite condiţiile legii, 
întrucât afectează dreptul la apărare, care poate fi exercitat numai din momentul 
atribuirii acestei calități (potrivit art. 78 raportat la art. 83 CPP, suspectul are dreptul 
să consulte dosarul, dreptul de a avea un avocat etc.). 

Până la dispunerea continuării urmăririi penale cu privire la persoană pot fi admi- 
nistrate probe fără ca aceasta să le cunoască și să aibă posibilitatea combaterii lor, 
personal sau prin avocat. De asemenea, nu poate propune probe sau da declaraţii, 
dacă consideră necesar. Totodată, îndeplinirea condiţiilor prevăzute de lege se face în 
concret, în urma analizării datelor și probelor administrate, procurorul apreciind care este 


nu era parte în procesul penal, însă avea calitatea de subiect procesual față de care se 
efectua urmărirea penală, cu drepturi și obligaţii procesuale care îi ofereau posibilitatea 
unei participări efective în proces. Acesta putea dobândi calitatea de învinuit chiar la 
momentul începerii urmăririi penale in rem. 

“ Astfel cum a fost modificat prin O.U.G. nr. 18/2016. Referitor la condiţiile necesare 
continuării urmăririi penale in personam, în formularea anterioară se putea observa o 
incoerenţă în terminologia utilizată, și anume, potrivit art. 77 CPP, suspectul este definit ca 
persoana față de care, din datele și probele existente în cauză, rezultă bănuiala rezonabilă 
că a săvârșit o faptă prevăzută de legea penală, pe când, potrivit art. 305 alin. (3) CPP [în 
forma dinainte de modificarea prin ordonanța de urgenţă menţionată anterior], aceeași 
concluzie rezulta ca urmare a unor indicii rezonabile. 

a „Organul de urmărire penală sesizat în vreunul dintre modurile prevăzute la art. 221 
dispune prin rezoluţie începerea urmăririi penale, când din cuprinsul actului de sesizare 
sau al actelor premergătoare efectuate nu rezultă vreunul dintre cazurile de împiedicare 
a punerii în mișcare a acțiunii penale prevăzute la art. 10” [art. 228 alin. (1) CPP 1968]. 
BI A. ZARAFIU, Procedură penală. Partea generală. Partea specială, Ed. C.H. Beck, București, 
2014, p. 51; D. ATASIEI, A.S. UzLĂU, în N. VOLONCIU, A.S. UzLĂU (COORD.), Codul de procedură 
penală comentat, ed. a 3-a, Ed. Hamangiu, București, 2017, p. 876-877. 

acest moment, ceea ce s-ar putea să nu corespundă unei evaluări ulterioare. Această 
situație poate determina, de exemplu, reconsiderarea unor mijloace de probă, cum 
este cazul declaraţiei de martor date în condiţiile art. 117 CPP. | 

Organul de urmărire penală trebuie să întocmească un act de dispoziție distinct 
în care să precizeze caracterul in personam al urmăririi penale, care să facă posibilă 
aducerea la cunoștință a calității de suspect. 

Continuarea urmăririi penale in personam se dispune prin ordonanţă și echivalează 
cu formularea unei acuzaţii în materie penală, respectiv o notificare oficială ce emană 
de la o autoritate competentă, prin care unei persoane i se impută săvârșirea unei 
fapte de natură penală (în sensul Convenţiei europene a drepturilor omului, art. 6 
parag. 1), acuzaţie care produce consecinţe juridice față de persoana suspectuluil?l. 

La momentul continuării urmăririi penale in personam, fapta în concret este 
conturată, încadrărea juridică este stabilită, astfel încât cunoașterea ei face posibile 
pregătirea și exercitarea unei apărări eficiente. 


95. Drepturi și obligaţii procesuale. Potrivit art. 307 CPP, persoanei care a dobândit 
calitatea de suspect i se aduc la cunoștință, înainte de prima sa audiere, această 
calitate, fapta pentru care este suspectată, încadrarea ei juridică, drepturile procesuale 
prevăzute în lege, încheindu-se în acest sens un proces-verbal. 

Din enumerarea acestora rezultă două categorii de drepturi: unele cu caracter 
general, pe care le au toate părţile și subiecţii procesuali principali în cursul procesului 
penal (dreptul de a propune probe, de a ridica excepții, de a pune concluzii, de a consulta 
- dosarul, de a avea un avocat ales etc.), și altele specifice calității procesuale deţinute 
(dreptul de a nu da nicio declaraţie, de a fi informat cu privire la acuzaţia adusă). 

Potrivit art. 78 raportat la art. 83 CPP, suspectul are drepturile prevăzute de ae 
pentru inculpat, dacă legea nu dispune altfel, şi anume: 

a) dreptul de a nu da nicio declaraţie pe parcursul procesului penal, atrăgându-i-se 
atenţia că, dacă refuză să dea declarații, nu va suferi nicio consecință defavorabilă, iar 
dacă va da declaraţii, acestea vor putea fi folosite ca mijloace de probă împotriva sa; 
b)dreptul de a fi informat cu privire la fapta pentru care este cercetat și încadrarea 
juridică a acesteia; 

c) dreptul de a consulta MODEI în condiţiile legii; 

d) dreptul de a avea un avocat ales, iar dacă nu își desemnează unul, în cazurile 
de asistenţă obligatorie, dreptul de a i se desemna un avocat din oficiu; 

e) dreptul de a propune administrarea de probe în condiţiile prevăzute de lege, 
de a ridica excepţii și de a pune concluzii; 


i Potrivit art. 117 alin. (1) CPP, au dreptul de a refuza să fie audiaţi în calitate de martor 
soţul [inclusiv persoanele care au stabilit relații asemănătoare acelora dintre soți, conform 
Deciziei nr. 562/2017 a Curţii Constituţionale (M. Of. nr. 837 din 23 octombrie 2017)], 
ascendenţii și descendenţii în linie directă, fraţii și surorile suspectului sau inculpatului, 
precum și persoanele care au avut calitatea de soţ al suspectului sau al inculpatului, nu 
și al făptuitorului. 

[2 C.E.D.O., cauza Serves c. Franţei, Hotărârea din 20 octombrie 1997, în C. BîRSAN, op. cit., 
p. 411. : | 

f) dreptul de a formula orice alte cereri ce ţin de soluționarea laturii penale și 
civile a cauzei; 

g) dreptul de a beneficia în mod gratuit de un interpret atunci când nu înţelege, 
nu se exprimă bine sau nu poate comunica în limba română; 

h) dreptul de a apela la un mediator, în cazurile permise de lege; 

i) dreptul de a fi informat cu privire la drepturile sale; 

j) alte drepturi prevăzute de lege. | 

În cuprinsul Codului de procedură penală, de cele mai multe ori, în cazul precizării 
unor drepturi, referirile sunt atât la inculpat, cât și la suspect [de exemplu, în art. 4 alin. (2) 
se precizează că îndoiala în formarea convingerii organelor judiciare se interpretează 
în favoarea suspectului sau inculpatului; în art. 5 alin. (1) se menţionează că organele 
judiciare au obligaţia de a asigura pe bază de probe aflarea adevărului cu privire la 
persoana suspectului sau inculpatului; de asemenea, în ceea ce privește exercitarea 
unor drepturi prevăzute explicit: dreptul la asistenţă juridică, dreptul la tăcere au 
același conţinut, drepturile avocatului privesc atât pe suspect, cât și pe inculpat etc.]. 

Totuși, exercițiul acestor drepturi nu poate atinge amploarea ca în cazul exercitării 
lor de către inculpat, persoană faţă de care este angajată răspunderea penală, acțiunea 
penală fiind pusă în mișcare. 

Suspectul nu are dreptul să încheie un acord de recunoaștere a vinovăţiei, acesta 
poate fi încheiat numai de inculpat, persoană faţă de care s-a pus în mișcare acțiunea 
penală (procedura încheierii acordului de recunoaștere a vinovăţiei poate fi inițiată doar 
de inculpat, acest drept nefiind prevăzut și pentru suspecti!l). Procedura recunoașterii 
învinuirii, de asemenea, este aplicabilă numai inculpatului. | 

Diferențe de tratament procesual se observă însă în domeniul măsurilor procesuale. 
Faptul că față de suspect este începută doar urmărirea penală, fără a fi pusă în mișcare 
acțiunea penală, îl exclude de la luarea unor măsuri preventive: suspectul nu poate 
fi arestat preventiv, arestat la domiciliu, față de acesta nu pot fi dispuse măsurile 
controlului judiciar și controlului judiciar pe cauţiune. 

Ca obligații, suspectul trebuie în primul rând să suporte Bariin măsurilor 
procesuale dispuse împotriva sa de organele judiciare. De asemenea, el este obligat 
să răspundă chemărilor organelor judiciare în locul și la data indicate în actul de 
citare, precum și să comunice în scris, în termen de 3 zile, orice schimbare a adresei 
[art. 108 alin. (2) lit. a) și b) CPP]. 


$2. Persoana vătămată 


96. Noţiune. Potrivit art. 79 CPP, persoana (fizică sau juridică) ce a suferit o vătămare 
fizică, materială sau morală prin fapta penală se numește persoană vătămată. Aceasta 
nu are calitatea de parte, legea îi atribuie însă calitatea de subiect procesual principal 
și are, de principiu, drepturile și obligaţiile prevăzute de lege pentru părţi, cu excepţia 
celor pe care legea le acordă numai acestora din urmă. 


H Conform art. 478 alin. (1) CPP, „În cursul urmăririi penale, după punerea în mișcare a 
acțiunii penale, inculpatul și procurorul pot încheia un acord, ca urmare a recunoașterii 
vinovăţiei de către inculpat” (s.n.). 

În doctrină se distinge între subiectul activ și subiectul pasiv al infracţiunii, subiectul 
activ este infractorul, persoana care a comis infracțiunea, iar subiect pasiv sunt statul 
și persoana fizică ori juridică vătămată fizic, material sau moral. 

Prezenţa în procesul penal a persoanei vătămate ca subiect pasiv al infracțiunii 
este posibilă în măsura permisă de lege. Potrivit codului anterior, putea fi prezentă 
în procesul penal dacă își exprima dorinţa în acest sens [conform art. 24 alin. (1) CPP 
1968, „Persoana care à suferit prin fapta penală o vătămare fizică, morală sau materială, 
dacă participă în procesul penal, se numește parte vătămată” (s.n.)]. În caz afirmativ, 
cel vătămat fizic, material, moral prin comiterea infracțiunii devenea parte vătămată, 
iar legea îi recunoștea calitatea de parte în proces în latura penală a cauzei!” 

Reglementarea actuală permite prezenţa persoanei vătămate (subiect pasiv al 
infracţiunii) ca subiect procesual principal în latura penală a procesului fără a i se recu- 
noaște însă calitatea de parte și, implicit, de subiect procesual al acțiunii judiciare în 
sensul art. 32 CPP. Persoana vătămată nu poate fi subiect al acţiunii penale în sensul 


exercitării acesteia, Aunerea în mișcare și exercitarea acțiunii revenind Ministerului 
Publicizl. 


97. Dobândirea calităţii de persoană vătămată. Persoana care a suferit o vătămare 
dobândește calitatea de persoană vătămată, indiferent de felul vătămării taiga materială 
sau morală) sau de forma săvârșirii infracţiunii. 

În redactarea sa iniţială, codul în vigoare nu cuprindea dispoziții explicite cu privire 
la dobândirea calității de persoană vătămată în procesul penal", 

Prin Legea de punere în aplicare nr. 255/2013 a fost introdus alin. (2) la art. 81 CPP, 
în care se precizează că persoana care a fost vătămată printr-o faptă penală, dacă nu 
dorește să participe la proces (să nu deţină calitatea de persoană vătămată), trebuie 
să înștiințeze organul judiciar, care, dacă apreciază necesar, o va putea audia ca 
martor. Precizarea este valabilă în cauzele în care acțiunea penală se pune în mișcare 
din oficiu. 

Rezultă că, în cazul infracţiunilor pentru care acțiunea penală se pune în mișcare 
din oficiu, calitatea de persoană vătămată se dobândește de drept, odată cu începerea 
urmăririi penale, și poate înceta numai dacă este înștiințat organul judiciar că nu dorește 
să participe în proces în această calitate". Așadar, este necesară numai dovedirea 


i în acest context legislativ, s-a susținut că partea vătămată are calitatea de parte în proces 
şi are „împuternicirea de a susține învinuirea, deci de a exercita acțiunea penală”. În acest 
sens, GR. THEODORU, op. cit., p. 124. Calitatea de victimă a infracțiunii îndreptățește persoana 
vătămată să participe în proces și să contribuie la pedepsirea inculpatului. În sistemul 
acuzatorial în formele sale inițiale, victima formula acuzaţia, care ulterior era dezbătută. 

2! Potrivit Codului de procedură penală din 1936, pentru unele infracțiuni partea vătămată 
era titular al acţiunii penale, cu drept exclusiv de a pune în mișcare și de a exercita acțiunea 
penală în faţa instanţei. 

BI Potrivit reglementării anterioare, calitatea de persoană vătămată nu era dobândită 
automat, trebuia să existe o manifestare de voință expresă în acest sens. 

(4! În acest sens, A. ZARAFIU, op. cit., 2014, p. 53; T.V. GHEORGHE, în N. VOLONCIU, A.S. UZLĂU 
(COORD.), op. cit., p. 221. 

vocației de a deveni persoană vătămată, adică vătămarea fizică, materială sau morală, 
fără o manifestare expresă a voinţei de a participa în procesul penal. 

Într-o altă opinie, se apreciază că dispoziţiile art. 79 CPP (care definesc persoana 
vătămată) trebuie interpretate în mod extensiv, încât este necesară o manifestare de 
voinţă expresă pentru ca persoana care a suferit o vătămare să participe la proces", 

Dispoziţiile art. 81 alin. (2) CPP impun persoanei care a suferit o vătămare efectuarea 
unor demersuri pentru a-și fixa poziția procesuală în cauză, însă nu în sens pozitiv, cum 
reieșea din reglementarea anterioară (declară că dorește să se constituie persoană 
vătămată), aceasta trebuie să înștiințeze organul judiciar despre faptul că nu dorește 
să participe la proces. Pentru a nu fi prezent în calitate de persoană vătămată, cel 
vătămat trebuie să înștiințeze organul judiciar în mod expres cu privire la faptul că nu 
dorește să participe la proces în această calitate, dobândirea calităţii de martor fiind 
condiționată de această încunoștinţare. 

Dacă persoana vătămată declară că nu dorește să participe în procesul penal 
ca subiect procesual principal, aceasta nu devine de drept martor. Organul judiciar 
apreciază, după ascultarea celorlalte părți, dacă este necesară audierea acesteia în 
calitate de martor. 

Precizările din art. 81 alin. (2) CPP sunt determinate mai mult de necesități procesuale, 
întrucât este posibil ca aceeași persoană (persoana vătămată prin fapta ilicită) să fie 
prezentă în același proces pe poziţii procesuale diferite, dar care nu sunt conciliabile. 

Potrivit art. 115 alin. (1) CPP, persoana care a dobândit calitatea de parte, persoană 
vătămată sau suspect nu poate fi audiată ca martor în procesul penal, de aceea, 
organul judiciar trebuie să cunoască opţiunea acesteia, dacă va considera necesară 
audierea ei ca martor. Legea permite însă ca persoana vătămată să aibă în aceeași 
cauză și calitatea de parte civilă, fiind implicată atât în latura penală a cauzei, cât și 
în cea civilă. 

Declarația prin care este înștiințat organul judiciar ar echivala cu o renunțare la 
această calitate procesuală, întrucât nu este prevăzută și posibilitatea revenirii asupra 
demersului său. | 

Cu privire la exprimarea opțiunii celui vătămat prin infracțiune de a participa sau nu la 
procedurile impuse de desfășurarea unui proces penal, codul anterior cuprindea precizări 
prin care acest aspect era stabilit ca urmare a inițiativei organelor judiciare. Organele 
judiciare aveau obligaţii mult mai ample în ceea ce privește cunoașterea și exercitarea 
de către părți a drepturilor și obligațiilor procesuale, impuse de exprimarea concretă a 
rolului activ la care erau obligate (potrivit art. 76, art. 320 CPP 1968, organele judiciare 
erau obligate să cheme persoana vătămată, să îi explice acesteia că poate participa în 
proces ca parte vătămată, cât și ca parte civilă, dacă a suferit o vătămare). 


98. Drepturi și obligații. Deosebit de legislaţiile anterioare, în Codul de procedură 
penală actual, drepturile persoanei care a fost vătămată prin fapta penală sunt 


|. NEAGU, M. DAMASCHIN, op. cit., p. 176. Potrivit acestei opinii, întrucât în cod nu 
sunt precizări cu privire la modalitatea și momentul până la care poate fi încunoștințat 
organul judiciar cu privire la opțiunea de a fi prezentă în proces ca persoană vătămată, s-a 
considerat că procedura ar trebui să fie similară celei privind constituirea de parte civilă. 

reglementate sub forma enumerării. Potrivit art`81 alin. (1) CPP, als ei vătămată 
are în procesul penal următoarele drepturi: 

a) dreptul de a fi informată cu privire la drepturile sale; 

b) dreptul de a propune administrarea de probe de către organele judiciare, de a 
ridica excepţii și de a pune concluzii; 

.c) dreptul de a formula orice alte cereri ce țin de soluționarea laturii penale a cauzei; 

d) dreptul de a fi informată, într-un termen rezonabil, cu privire la stadiul urmăririi 
penale, la cererea sa expresă, cu condiţia de a indica o adresă pe teritoriul României, 
o adresă de poștă electronică sau mesagerie electronică, la care aceste informații să 
îi fie comunicate; 

e) dreptul de a consulta dosarul, în condiţiile legii; 

f) dreptul de a fi ascultată; 

g) dreptul de a adresa întrebări inculpatului, martorilor și experților; 

_h)dreptul de a beneficia în mod gratuit de un interpret atunci când nu înţelege, nu 
se exprimă bine sau nu poate comunica în limba română; în cazurile urgente se pot 
folosi mijloace tehnice de comunicare, dacă se apreciază că acest lucru este necesar . 
și că nu împiedică exercitarea drepturilor persoanei vătămate; 

i) dreptul de a i se comunica traducerea într-o limbă pe care o înțelege a oricărei 
soluţii de netrimitere în judecată, atunci când nu înțelege limba română; 

j) dreptul de a fi asistată de avocat sau reprezentată; 

k) dreptul de a apela la un mediator, în cazurile permise de lege; 

I) alte drepturi prevăzute de lege. 

După exprimarea intenţiei de a participa în proces în calitate de persoană pete 
aceasta are obligaţia să se prezinte la solicitările organelor judiciare. 

Exercitarea drepturilor și îndeplinirea obligațiilor persoanei vătămate privesc doar 
rezolvarea laturii penale a cauzei, întrucât, potrivit art. 81 alin. (2) lit. c) CPP, persoana 
vătămată are dreptul de a formula orice cereri ce ţin de soluționarea laturii penale 
a cauzei. De asemenea, în faza judecății, poate formula cereri, ridica excepții, pune 
concluzii doar în ceea ce privește latura penală [art. 366 alin. (2) CPP], iar critica pe 
care o poate formula prin introducerea apelului împotriva hotărârii pronunţate în 
primă instanţă se limitează la modul în care a fost rezolvată latura penală [art. 409 
alin. (1) lit. d) CPP]. Faptul că poate declara apel pe latura penală poate determina 
promovarea unui nou ciclu procesual al cauzei și, implicit, exercitarea în continuare 
a acţiunii penale, deși persoana vătămată nu este parte în proces. 

Cu toate că decesul persoanei vătămate determină o absenţă procesuală de 
neînlocuit, întrucât exercită un drept procesual propriu, netransmisibil, procesul 
penal va continua, deoarece acest eveniment nu constituie o cauză de stingere a 
acțiunii penale. | 

O poziţie deosebită o are persoana vătămată în cauzele în care acțiunea penală se 
pune în mișcare la plângerea prealabilă a acesteia, determinantă atât la declanșarea, 
cât și la exercitarea și stingerea acţiunii. Declanșarea procesului depinde de inițiativa 
persoanei vătămate (dacă dorește să depună plângere prealabilă), iar dacă a fost 

introdusă, retragerea plângerii constituie o cauză de stingere a acţiunii penale [art. 16 
alin. (1) lit. e) și g) CPP]. 

În cazuri speciale, drepturile prevăzute de lege pentru persoana vătămată sunt 
exercitate în alte condiții. De exemplu, pentru persoana lipsită de capacitate de exerciţiu, 
retragerea plângerii prealabile se face de către reprezentantul legal, iar dacă persoana 
vătămată are capacitate de exercițiu restrânsă, retragerea se face cu încuviințarea 
persoanelor prevăzute de lege [art. 158 alin. (3) CP]. Aceeași procedură este prevăzută 
și în caz de împăcare, în situațiile permise de lege (art. 159 CP). 

Persoana vătămată are și o serie de drepturi care constau, de regulă, în asigurarea 
protecţiei în cazuri speciale (instituite prin Legea nr. 211/2004 privind unele măsuri 
pentru asigurarea protecției victimelor infracţiunilor!! și prin Legea nr. 682/2002 
privind protecția martorilor!:!). De asemenea, potrivit art. 113 CPP, organele judiciare 
pot dispune faţă de persoana vătămată, aplicate în mod corespunzător, măsurile de 
protecție prevăzute de lege pentru martorul ameninţat sau vulnerabil. 

Deoarece implicarea în proces privește aspecte diferite, penale și civile, aceeași 
persoană poate avea în aceeași cauză penală o dublă calitate — de persoană vătămată 
și de parte civilă (art. 85 alin. (2) CPP]. 

Persoana vătămată, ca subiect pasiv al comiterii infracţiunii, poate fi audiată ca 
martor, dacă nu dorește să participe în proces ca subiect procesual principal [art. 115 
alin. (1) raportat la art. 81 alin. (2) CPP]. Audierea ca martor este posibilă pentru 
infracțiunile în care acţiunea penală se pune în mișcare din oficiu, întrucât, dacă 
acțiunea penală se declanșează la plângerea prealabilă, prezenţa persoanei vătămate 
în proces în această calitate este impusă de lege. 

Care este totuși situația dacă persoana vătămată a fost audiată ca martor în aceeași 
cauză? În literatura de specialitate există unele nuanţări, susţinându-se că declaraţia 
dată în asemenea condiții poate fi considerată mijloc de probă dacă se coroborează 
cu fapte sau împrejurări ce rezultă din ansamblul probelor existente la dosar". De 
asemenea, în literatura de specialitate sunt divergențe privind posibilitatea audierii 
legale ca martor a celui care a avut calitatea de inculpat faţă de care s-a dispus o soluţie 
de netrimitere în judecată, pentru faptele celor care au fost trimiși în judecată"! (ase 
vedea cazul procedurii recunoașterii învinuirii). 

Persoana vătămate are obligaţia de a comunica orice schimbare de adresă și de 
a se prezenta la chemările organelor judiciare. 


“Potrivit art. 157 alin. (1) CP, lipsa plângerii prealabile înlătură răspunderea penală, iar 
retragerea plângerii prealabile înlătură, de asemenea, răspunderea penală a persoanei 
cu privire la care plângerea a fost retrasă [art. 158 alin. (2) CP]. 

(M.Of. nr. 505 din 4 iunie 2004. 

BI Republicată în M. Of. nr. 288 din 18 aprilie 2014. | 

“ID. PAvEL, Notă la decizia nr. 657/1971 S Secția penală, în R.R.D. nr. 1/1972, 
p. 145-148. 
5 O. BĂJENARU, Incompatibilitatea calităţii de parte în proces cu cea de martor, în Dreptul 
nr. 11/2000, p. 144-145. 

i i i ————— 
Secţiunea a 2-a. Părţile în procesul penal 


§1. Inculpatul 


99. Noţiune și statut. Inculpatul este persoana împotriva căreia s-a pus în 
mișcare acţiunea penală, are calitatea de parte în proces, situându-se pe aceeași 
poziţie procesuală cu celelalte părţi. Poziţia de parte în proces constituie aspectul 
cel mai important al distincţiei pe plan procesual dintre suspect și inculpat. Cu toate 
că suspectul are aceleași drepturi procesuale ca și inculpatul, acesta din urmă, fiind 
parte în proces, are obligaţii procesuale de o amploare mai mare, care să asigure 
tragerea la răspundere penală. 

Calitatea de inculpat o dobândește persoana împotriva căreia procurorul a pus 
în mișcare acţiunea penală prin ordonanţă, indiferent de contribuţia sa la comiterea 
infracţiunii (autor, coautor, instigator, complice). Potrivit art. 309 alin. (1) CPP, acțiunea 
penală se pune în mișcare de procuror, prin ordonanţă, în cursul urmăririi penale, când 
acesta constată că există probe din care rezultă că o persoană a săvârșit o infracţiune 
și nu există vreunul dintre cazurile de împiedicare prevăzute la art. 16 alin. (1) din 
același cod. 

Inculpatul este subiectul pasiv al acțiunii penale şi, dacă este cazul, al acțiunii civile. 

Întrucât faţă de inculpat este angajată răspunderea penală, acesta trebuie să aibă la. 
dispoziţie mijloacele necesare și suficiente pentru a combate o învinuire nereală. Aceste 
mijloace trebuie să asigure o ripostă potrivită părților cu interese contrare, dar mai 
ales procurorului care susține învinuirea. Din acest punct de vedere, inculpatul, ca 
subiect pasiv al acțiunii penale, este cea mai importantă parte în procesul penal, 
întrucât declanșarea procesului are ca obiectiv tocmai tragerea sa la răspundere 
penală și civilă!” 

Dacă în cauzele penale nu sunt prezenți întotdeauna și ceilalți participanţill, 
prezența inculpatului este întotdeauna obligatorie, deoarece el este partea principală 
și indispensabilă a procesului penal, împotriva acestuia s-a pornit și este exercitată 
acţiunea penalătl. Întrucât răspunderea penală are caracter personal, poate avea 
calitatea de inculpat o persoană fizică sau o persoană juridică determinată, adică 
identificată, cunoscută, altfel tragerea la răspundere penală ca urmare a exercitării 
acţiunii penale și în final aplicarea unei pedepse nu ar fi posibile. 

Iniţial, modul în care era reglementată răspunderea penală nu permitea angajarea 
răspunderii penale a persoanei juridice, însă ulterior, prin acte normative distincte! 


(1 GR. THEODORU, op. cit., p. 128. 

2! Constituirea de parte civilă și, implicit, prezenţa sa la proces nu sunt obligatorii, se fac 
doar la solicitarea persoanei vătămate. 

B! GR. THEODORU, op. cit., p. 128-129. 

“în legislația penală din România, primele proceduri care permiteau răspunderea penală 
a persoanei juridice au fost menţionate în Codul penal și în Codul de procedură penală 
din 1936, sub forma instituirii unor măsuri de siguranţă. Actul normativ care a consacrat 
angajarea răspunderii penale a persoanei juridice a fost Legea nr. 301/2004 privind Codul 
penal (M. Of. nr. 575 din 29 iunie 2004), urmată de Legea nr. 278/2006 prin care a fost introdus 

au fost reglementate și condițiile care fac posibilă tragerea la răspundere penală a 
acesteia. 


100. Drepturi și obligaţii. În Codul de procedură penală actual, legiuitorul a 
preferat, ca tehnică legislativă, indicarea drepturilor sub forma enumerării celor mai 
importante. Întrucât împotriva inculpatului ca subiect pasiv al acţiunii penale este 
formulată și susținută învinuirea, acesta trebuie să dispună de drepturi recunoscute 
de lege, capabile să infirme acuzațiile aduse în mod nejustificat sau eronat. Caracterul 
efectiv al apărării este apreciat după cum drepturile garantate sunt în măsură să 
combată o acuzaţie nedreaptă și, totodată, să asigure o participare eficientă în proces. 

Potrivit art. 83 CPP, inculpatul are următoarele drepturi: 

a) dreptul de a nu da nicio declaraţie pe parcursul procesului penal, atrăgându-i-se 
atenţia că, dacă refuză să dea declaraţii, nu va suferi nicio consecință defavorabilă, iar 
dacă va da declaraţii, acestea vor putea fi folosite ca mijloace de probă împotriva sa; 

b) dreptul de a fi informat cu privire la fapta pentru care este cercetat și încadrarea 
juridică a acesteia; 

c) dreptul de a consulta dosarul, în condiţiile legii; 

d) dreptul de a avea un avocat ales, iar dacă nu își desemnează unul, în cazurile 
de asistenţă obligatorie, dreptul de a i se desemna un avocat din oficiu; 

e) dreptul de a propune administrarea de probe în condiţiile prevăzute de lege, 
de a ridica excepţii și de a pune concluzii; 

f) dreptul de a formula orice alte cereri ce ţin de soluționarea laturii penale și 
civile a cauzei; 

g) dreptul de a beneficia în mod gratuit de un interpret atunci când nu înţelege, 
nu se exprimă bine sau nu poate comunica în limba română; 

h) dreptul de a apela la un mediator, în cazurile permise de lege; 

i) dreptul de a fi informat cu privire la drepturile sale; 

j) alte drepturi prevăzute de lege. 

Inculpatul are dreptul să formuleze cereri, să prezinte memorii, să participe la 
efectuarea unor acte de urmărire penală și, totodată, să le atace, dacă le consideră 
nelegale. 

Prin cererile formulate, atât în faza urmăririi penale, în procedura camerei preli-. 
minare, cât și în faza judecății, inculpatul poate propune administrarea de probe de 
către organele judiciare pentru dovedirea nevinovăţiei sale, înlocuirea, revocarea 
unor măsuri preventive. 

Prin memorii, inculpatul aduce la cunoștința organelor judiciare argumentele, 
explicaţiile sale privind apărarea formulată pentru a-și dovedi nevinovăția. 


art. 19! în Codul penal din 1969 (M. Of. nr. 601 din 12 iulie 2006) și Legea nr. 356/2006 
prin care a fost reglementată, în Codul de procedură penală din 1968, procedura specială 
privind tragerea la răspundere penală a persoanei juridice (M. Of. nr. 677 din 7 august - 
2006), iar ulterior Legea nr. 286/2009 privind Codul penal și Legea nr. 135/2010 privind 
Codul de procedură penală, în prezent în vigoare. Pentru detalii, a se vedea A.R. ILIE, 
Angajarea răspunderii penale a persoanei juridice, Ed. C.H. Beck, București, 2011, p. 15-24. 


136 Drept procesual penal. Partea generală 


ir i aaaaaaaaaaŘĖŮĖ—O 


Inculpatul are posibilitatea legală să conteste actele și măsurile de urmărire penală 
dispuse de organul de urmărire penală și să atace hotărârile judecătorești pronunţate 
de instanţe, folosind căile ordinare sau extraordinare de atac. El are dreptul să ia 
cunoștință de materialul de urmărire penală și posibilitatea să formuleze noi cereri 
în exercitarea dreptului de apărare. 

Întrucât cadrul procesual specific urmăririi penale este diferit de cel al judecății, 
și exerciţiul drepturilor procesuale poate avea manifestări particulare. 

Obligaţiile inculpatului reies din reglementarea întregului proces penal. Astfel, pe 
perioada procesului penal, inculpatul are și următoarele obligaţii: suportă efectele 
măsurilor procesuale dispuse de organele judiciare împotriva sa, este obligat să se 
prezinte ori de câte ori este solicitat la organele judiciare etc. 

Hotărârea judecătorească definitivă pronunţată de instanţă are ca efect atât consta- 
tarea epuizării acţiunii penale exercitate în cauză, cât şi dispariția inculpatului, ca subiect 
pasiv al acţiunii penale. Dacă s-a dispus condamnarea, toate activitățile necesare 
executării hotărârii definitive îl vizează pe condamnat, care nu este parte în procesul 
penal (întrucât procesul penal a fost finalizat), acesta fiind prezent, cu drepturile și 
obligaţiile prevăzute de lege, în cadrul raporturilor de drept execuţional penalti. 


$2. Partea civilă 


101. Noţiune. Partea civilă este persoana vătămată care exercită acţiunea civilă 
în cadrul procesului penal (art. 84 alin. (1) CPP]. 

Calitatea de parte civilă o poate dobândi persoana vătămată care a suferit o pagubă 
prin comiterea infracțiunii și care, pentru a SE IIS despăgubirea, a ales calea exercitării 
acţiunii civile în procesul penal. 

Acţiunea civilă poate fi exercitată în procesul penal, alături de acţiunea penală, 
dacă săvârșirea infracţiunii a avut ca rezultat și producerea unui prejudiciu material 
sau moral, iar persoana prejudiciată (fizică sau juridică) îşi exprimă dorinţa rezolvării 
problemei despăgubirii în procesul penal. 

Tragerea la răspundere civilă delictuală se face potrivit regulilor legii civile, este 
posibilă atât pentru prejudiciul material, cât și pentru prejudiciul moral!! și privește 
inculpatul și partea responsabilă civilmente, ca subiecţi pasivi ai acțiunii civile. 


i Potrivit Legii nr: 254/2013 privind executarea pedepselor și a măsurilor privative de 
libertate dispuse de organele judiciare în cursul procesului penal și Legii nr. 253/2013 
privind executarea pedepselor, a măsurilor educative și a altor măsuri neprivative de 
libertate dispuse de organele judiciare î în cursul procesului penal. . 

2 Prin Legea nr. 281/2003 a fost introdus în codul anterior alin. (5) la art. 14, e se 
prevedea faptul că acțiunea civilă poate avea ca obiect și tragerea la răspundere civilă 
pentru repararea daunelor morale. Iniţial, codul anterior nu conţinea dispoziţii care să 
permită acordarea de despăgubiri morale, însă, chiar în absenţa unei reglementări exprese, 
instanţele judecătorești acordau despăgubiri civile pentru daune morale, existența acestora 
fiind acceptată. De exemplu, sustragerea unor colecţii de obiecte de artă a fost apreciată 
ca fiind de natură a cauza celui păgubit, pe lângă prejudiciul material, și unul moral, prin 
pierderea obiectelor de artă de care era puternic atașat. La originea unui prejudiciu moral 
s-a considerat a fi sustragerea manuscriselor unei teze de doctorat și al unui roman, pe 

În ceea ce privește evaluarea daunelor morale acordate, au fost stabilite d rept 
criterii de determinare vârsta, funcţia, sexul, precum și consecinţele suferite pe plan 
social și profesional ca urmare a comiterii infracțiunii de către inculpat!“. 


102. Calitatea de parte civilă. Devine parte civilă în procesul penal persoana fizică 
sau juridică prejudiciată material sau moral prin infracțiune, dacă își manifestă voinţa 
în acest sens, în modalităţile prevăzute de lege. Dobândesc această calitate și succesorii 
persoanei prejudiciate [în realitate, ai părţii civile, nu ai persoanei prejudiciate, deoarece 
în cauză, conform art. 24 CPP, trebuie să existe deja parte civilă], dacă vor exercita 
acțiunea civilă în procesul penal [art. 84 alin. (2) CPP]. 

Pe lângă această condiție cu caracter formal (opţiunea formulată), dobândirea 
calităţii este condiţionată de existenţa unui prejudiciu, material sau moral, produs 
prin infracțiune. | 

Persoana vătămată prin infracțiune poate dobândi în aceeași cauză calităţi distincte, 
fiind permisă implicarea sa în rezolvarea ambelor acţiuni, penală și civilă. Potrivit 
art. 85 alin. (2) CPP, calitatea de parte civilă nu înlătură dreptul acesteia de a participa 
în calitate de persoană vătămată în aceeași cauză. Dispoziţiile sunt consecinţa faptului 
că poziţia procesuală de parte civilă este diferită de aceea a persoanei vătămate, care 
este implicată în rezolvarea laturii penale a aceleiași cauze. Prin urmare, atitudinea pe 
care o are ca parte civilă (de exemplu, renunţă la pretenţiile formulate) nu conduce 
la pierderea celeilalte calități procesuale. împrejurarea că persoanele vătămate au 
solicitat daune morale nu este de natură a înlătura calitatea lor de persoană vătămată 
și de a pierde drepturile decurgând din lege, cum sunt cel de a solicita probe și cel de 
a pune concluzii cu privire la latura penală a procesuluil?l. 


103. Dobândirea calităţii de parte civilă în alte moduri. Calitatea de parte civilă 
poate fi dobândită și de alte persoane ca efect al legii sau al transmiterii pe cale 
convențională a dreptului la repararea prejudiciului. | 

Este posibil ca, potrivit legii civile, dreptul la repararea pagubei cauzate prin 
infracțiune să fie transmis altei persoane pe cale convenţională. Dacă transmiterea a 
avut loc înainte de constituirea ca parte civilă, persoana care a dobândit dreptul pe 
cale convențională nu poate exercita acțiune civilă în procesul penal, ci doar separat la 
instanţa civilă. În cazul transmiterii după constituire, acţiunea civilă poate fi soluționată. 
în procesul penal, iar cesionarul devine parte civilă, sau poate fi disjunsă, după cum 
reiese din dispoziţiile art. 20 alin. (7) teza a Il-a CPP, urmând să fie soluționată în 
continuare de instanța penală. 

Calitatea de parte civilă poate fi dobândită potrivit legii prin succesiune, ca efect al 
unui eveniment care determină dispariţia persoanei care are această calitate în proces 
(în urma decesului persoanei fizice sau reorganizării, dizolvării ori lichidării persoanei 
juridice; în aceste cazuri, raporturile procesuale în care era prezentă persoana respectivă 
încetează). În condiţiile art. 24 alin. (1) CPP, moștenitorii sau, după caz, succesorii în 


care cel păgubit trebuie să le reconstituie cu vădite eforturi intelectuale. În acest sens, | 
C,S.J., s. pen., dec. nr. 5263/2001, în B.J. 1990-2003, p. 1044. 

Ul C.A, București, s. a Il-a pen., dec. nr. 560/1998, în C.P.J.P. 1998, p. 108. 
2! C.S.]., s. pen., dec. nr. 4404/2003, nepublicată. 

drepturi sau lichidatoriil“! devin părţi civile, urmând să exercite în continuare acțiunea 
civilă. 

Acţiunea civilă poate fi exercitată, în numele persoanei vătămate lipsite de capacitate 
de exerciţiu sau cu capacitate de exerciţiu restrânsă, de către reprezentantul său legal 
sau, după caz, de către procuror (art. 19 alin. (3) CPP]. 

Codul civil în vigoare cuprinde norme în care sunt indicate categoriile de persoane ce 
se pot considera vătămate în caz de deces cauzat de infracțiune și ca re se pot constitui 
parte civilă în procesul penal. Conform art. 1390 alin. (1) C. civ., despăgubirea pentru 
prejudiciile cauzate prin decesul unei persoane se cuvine numai celor îndreptăţiți, 
potrivit legii, la întreţinere din partea celui decedat. Așadar, se poate constitui parte 
civilă cel îndreptăţit la întreţinere, potrivit legii, de la cel decedat în urma săvârșirii 
infracţiunii. Totuși, despăgubirile pot fi acordate și celui căruia victima, fără a fi obligată 
de lege, îi presta întreţinere în mod curent (art. 1390 alin. (2) C. civ.]. Acordarea de 
despăgubiri în acest caz se va face de instanţă ţinând cont de împrejurările concrete 
și de condiţiile în care întreţinerea era prestată în mod curent. În ambele cazuri, 
constituirea de parte civilă se face în nume propriu. 

Conform art. 1391 alin. (2) C. civ., se pot constitui parte civilă pentru repararea 
unui prejudiciu nepatrimonial ascendenţii, descendenții, fraţii, surorile și soțul victimei 
care a decedat în urma săvârșirii infracţiunii, pentru durerea încercată prin moartea 
victimei, precum și orice alte persoane care, la rândul lor, ar putea dovedi existența 
unui asemenea prejudiciu. În aceste cazuri, întrucât cei îndreptăţiţi la despăgubiri 
sunt prejudiciaţi direct în urma producerii evenimentului (decesul victimei), ei apar 
în proces în nume propriu. 

:Dreptul la despăgubiri pentru prejudiciul nepatrimonial suferit de victima infracțiunii 
nu trece la moștenitori, eiîl pot însă exercita dacă acţiunea a fost deja pornită de către 
defunct. În astfel de cazuri, moștenitorii se pot constitui parte civilă, în condiţiile legii, 
numai cu privire la prejudiciul material. 

În practica judiciară sunt numeroase cazurile controversate, care necesită clarificări 
privind posibilitatea constituirii de parte civilă pentru recuperarea unor pagube produse 
prin infracțiune. De exemplu, s-a decis!2! că, în cazul infracțiunilor prevăzute de Legea 
nr. 46/2008 — Codul silvic, prin care se aduce atingere fondului forestier proprietate 
privată a persoanei fizice sau persoanei juridice, calitatea de parte vătămată (persoană 
vătămată în prezent- n.n.) ori de parte civilă o pot avea atât ocolul silvic, în calitate 
de reprezentant al statului, cât și proprietarul fondului forestier, cu excepţia situaţiei 
în care acesta din urmă este subiect activ al infracţiunii. 

De asemenea, cheltuielile necesitate de asigurarea asistenţei medicale acordate 
victimei infracţiunii pot fi, într-o cauză penală, pretinse de la inculpat sau de la partea 
responsabilă civilmente. Instituţia sanitară care a asigurat asistența medicală, dacă 
participă la proces și exercită acțiunea civilă, dobândește calitatea de parte civilă!!! 


(1 A se vedea infra, §4 privind succesorii, reprezentanții și substituiţii procesuali. 

(2 1.C.C.J., S.U., dec. nr. 2/2010 (M. Of. nr. 414 din 22 iunie 2010). 

BI |.C.C.]., s. pen., dec. nr. 167 din 22 ianuarie 2010, www.scj.ro. A se vedea și dispoziţiile 
art. 320 din Legea nr. 95/2006 privind reforma în domeniul sănătăţii (republicată în 
M. Of, nr. 652 din 28 august 2015). 

În privința părții civile, se vor aplica în mod corespunzător și dispoziţiile art. 80 CPP 
privind desemnarea unui reprezentant comun în procesul penal, în situația în care 
există un număr mare de părţi civile care nu au interese contrarii. 


104. Constituirea de parte civilă 

104.1. Modalităţi de constituire. Calitatea de parte civilă este dobândită în urma 
manifestării de voinţă exprese în acest sens (declaraţie de constituire ca parte civilă), 
iar partea civilă devine subiect activ al acțiunii civile exercitate alături de acțiunea 
penală în proces, cu scopul obţinerii unei reparaţii ce reprezintă echivalentul pagubei 
produse în urma săvârșirii infracţiunii. 

Reglementarea actuală cuprinde precizări privind modul constituirii ca parte civilă 
similare celor stabilite prin practica judiciară anterioară: potrivit art. 20 alin. (2) CPP, 
constituirea ca parte civilă se face în scris sau oral, cu indicarea naturii și a întinderii 
pretențiilor, a motivelor și a probelor pe care acestea se întemeiază. În cazul în care 
constituirea ca parte civilă se face oral, organele judiciare au obligația de a consemna 
aceasta într-un proces-verbal sau, după caz, în încheiere. 

Dispoziţiile art. 27 alin. (1) CPP [similare prevederilor art. 19 alin. (1) CPP 1968] 
consacră dreptul de opțiune al persoanei vătămate privind varianta procesuală pe 
care o va urma pentru repararea prejudiciului cauzat prin infracţiune. Dreptul de 
opțiune constă în posibilitatea persoanei vătămate de a alege (dacă a fost declanșat 
procesul privind infracţiunea care a produs paguba) între două variante, și anume să 
se adreseze instanţei civile pentru a obţine despăgubirea sau să se constituie parte 
civilă în procesul penal. În funcţie de interesul său procesual, persoana vătămată 
alege calea cea mai potrivită. 

De regulă, persoanele vătămate optează pentru recuperarea pagubei prin constituirea 
ca parte civilă în procesul penal, deoarece prezintă avantaje față de cealaltă variantă, 
a exercitării separat a acţiunii civile. Procesul penal este soluţionat într-un timp mai 
scurt, astfel încât paguba este recuperată mai repede: operativitatea soluționării 
cauzelor penale impune realizarea activităţilor procesuale, inclusiv a celor referitoare 
la soluționarea acţiunii civile, într-o perioadă de timp mult mai scurtă decât în cauzele 
civile. | 

În actuala reglementare, indiferent de cadrul procesual în care este exercitată, 
acțiunea civilă este scutită de taxă de timbru [art. 20 alin. (8) CPP]. 

„404.2, Momentul până la care se poate face constituirea. Condiţii. Constituirea ca 
parte civilă se poate face până la începerea cercetării judecătorești. Aceste dispoziţii 
trebuie interpretate în sensul constituirii în tot cursul urmăririi penale și în cursul 
judecății, până la începerea cercetării judecătorești. Organele judiciare au obligaţia 
să îi aducă la cunoștință persoanei vătămate acest drept în timp util, astfel încât să 
își poată preciza pretenţiile și probele cu ajutorul cărora consideră că le va dovedi 
art. 20 alin. (1), art. 374 alin. (3) CPP]. 

Alegerea acestui moment — începerea cercetării judecătorești — este justificată în 
primul rând de faptul că instanţa trebuie să dispună de suficient timp pentru rezolvarea 
acțiunii civile cu care este învestită. Fiind soluţionată potrivit regulilor legii civile, este 


necesar ca instanţa să acatiniztieze probe și să aprecieze în final realitatea pretențiilor 
formulate. 

Totodată, trebuie avut în vedere și dreptul inculpatului și, acolo unde este cazul, 
al părţii responsabile civilmente de a formula apărări față de pretenţiile părții civile, 
ceea ce presupune cunoașterea lor într-un timp rezonabil. De altfel, cele două aspecte 
se presupun și, totodată, se condiționează, adică instanţa de judecată are nevoie 
-de timp pentru lămurirea sub aspect juridic a pretențiilor părţii civile, iar, pe de altă 
parte, inculpatul și partea responsabilă civilmente, față de aceste pretenţii, trebuie 
să își fixeze obiecțiile, pe care aceeași instanţă le lămurește. | 

Având în vedere principiile care guvernează soluționarea cauzelor civile, i 
moment ce pe parcursul procesului persoana vătămată a declarat expres că nu pretinde 
despăgubiri, ulterior nu se poate constata o constituire valabilă de parte civilălil. 

Declaraţia de constituire ca parte civilă trebuie să cuprindă mențiuni cu privire la 
natura și întinderea pretențiilor, motivele și probele pe care acestea se întemeiază. 

în cazul în care constituirea de parte civilă se face cu nerespectarea vreuneia dintre 
cerinţele prevăzute în art. 20 alin. (1) și (2) CPP (cererea nu a fost depusă înainte 
de începerea cercetării judecătorești ori nu conţine mențţiunile obligatorii privind 
conținutul său), persoana vătămată sau succesorii acesteia nu se mai pot constitui 
parte civilă î în procesul penal, cererea urmând a fi adresată instanţei civile [art. 20 
alin. (4)]. Având în vedere caracterul imperativ al acestor dispoziții, instanţa nu va 
soluţiona solicitarea de despăgubiri formulată după începerea cercetării judecătorești, 
chiar dacă inculpatul sau partea responsabilă civilmente nu se opune. | 

Aceste precizări sunt valabile și în cazul persoanei vătămate lipsite de capacitate de 
exerciţiu sau cu capacitate de exercițiu restrânsă, când acţiunea se exercită în numele 
acesteia de către reprezentantul legal sau de către procuror. 

Cu toate că și în codul anterior era menţionat momentul până la care persoana 
vătămată se putea constitui parte civilă, fără a exista însă și alte precizări cum sunt 
cele cuprinse în alin. (4) al art. 20, în practica instanţelor judecătorești s-a statuat că, 
dacă inculpatul sau partea responsabilă civilmente declarau personal că sunt de acord 
să despăgubească partea civilă cu suma solicitată, chiar dacă constituirea de parte 
civilă era formulată tardiv (în cursul dezbaterilor!?), instanţa nu respingea cerereat?l. 

Dacă constituirea de parte civilă s-a făcut cu respectarea legii, lipsa la judecarea 
cauzei, moment situat ulterior celui de constituire ca parte civilă, nu are relevanţă. În 
aceste condiții, prima instanţă este obligată să soluţioneze cererea de despăgubiri făcută 
în cursul urmăririi penale, chiar dacă partea civilă a lipsit la judecată, deoarece absența 
acesteia, legal citată, în fața primei instanţe nu semnifică renunţarea la pretențiile civile. 

Potrivit art. 20 alin. (5) CPP, persoana constituită parte civilă cu respectarea condiţiilor 
impuse de lege poate modifica formularea inițială a cererii de constituire, în ceea ce 
privește: 

a) îndreptarea erorilor materiale din cuprinsul cererii de constituire ca parte civilă; 

b) mărirea sau micșorarea întinderii pretențiilor; 


( GH. MATEUŢ, Unele probleme în legătură cu procedura constituirii de parte vătămată în 
procesul penal, în Dreptul nr. 9/1996, p. 76. 

2] Momentul dezbaterilor este situat la sfârșitul judecății, după citirea actului de sesizare și 
finalizarea cercetării judecătorești. În acest sens, |.C.C.]., s. pen., dec. nr. 36/2009, www.scj.ro. 
8! Trib. Mun. București, s. pen., dec. nr. 26/1992, în C.P.J.P. 1992, p. 232. 

c) solicitarea reparării prejudiciului material prin plata unei despăgubiri bănești, 
dacă repararea în natură nu mai este posibilă. 

Modificarea cererii de constituire ca parte civilă poate fi făcută până la terminarea 
cercetării judecătorești. Prevederile sunt corespunzătoare dispoziţiilor art. 204 CPC, în 
care este menţionată posibilitatea modificării de către reclamant a cererii de chemare în 
judecată, însă numai până la primul termen la care acesta este legal citat. Modificarea 
cererii în procesul civil poate interveni pesa acest termen, însă numai cu acordul 
expres al tuturor părţilori!!. 

Cererea de modificare a constituirii de parte civilă va fi examinată și de inculpat, 
dacă este cazul, de partea responsabilă civilmente, iar instanţa va decide dacă prin 
aceste modificări nu este afectată durata rezonabilă a procesului penal. 

Dispoziţiile privind modificarea cererii de constituire ca parte civilă par a reglementa 
cel puţin parţial ipoteza prevăzută de art. 27 alin. (6) CPP, în care se precizează că 
persoana vătămată sau succesorii acesteia pot introduce acţiune la instanţa civilă, 
pentru repararea prejudiciului născut ori descoperit după constituirea ca parte civilă. 
Din cuprinsul acestui text nu rezultă, în ceea ce privește originea pagubei, dacă provine 
de la aceeași vătămare cu privire la care s-a făcut deja constituirea de parte civilă sau 
de la o alta, care ar exclude aplicarea art. 20 alin. (5) lit. b). 


105. Drepturi și obligaţii procesuale. După constituire, partea civilă poate exercitata 
drepturile procesuale prevăzute de lege. 

Fiind parte în proces, titular al acţiunii civile, aceasta își valorifică drepturile 
procesuale în sensul angajării răspunderii civile delictuale a inculpatului și a părții 
responsabile civilmente, prin activitițua necesare dovedirii pretențiilor formulate în 
cererea de constituire. 

Conform art. 85 alin. (1) raportat la art. 81 CPP, partea civilă are următoarele drepturi: 

a) de a fi informată cu privire la drepturile sale; 

b) de a propune administrarea de probe de către organele judiciare, de a ridica 
excepţii și de a pune concluzii; 

c) de a formula orice alte cereri ce ţin de soluționarea laturii penale și a laturii 
civile a cauzei; 


H Potrivit art. 204 CPC, „Modificarea cererii de chemare în judecată. (1) Reclamantul poate 
să își modifice cererea și să propună noi dovezi, sub sancţiunea decăderii, numai până la 
primul termen la care acesta este legal citat. În acest caz, instanța dispune amânarea pricinii 
și comunicarea cererii modificate pârâtului, în vederea formulării întâmpinării, care, sub 
sancţiunea decăderii, va fi depusă cu cel puţin 10 zile înaintea termenului fixat, urmând 
a fi cercetată de reclamant la dosarul cauzei. (2) Cu toate acestea, nu se va da termen, 
ci se vor trece în încheierea de ședință declaraţiile verbale făcute în instanţă când: 1. se 
îndreaptă greșelile materiale din cuprinsul cererii; 2. reclamantul mărește sau micșorează 
cuantumul obiectului cererii; 3. se solicită contravaloarea obiectului cererii, pierdut sau 
pierit în cursul procesului; 4. se înlocuiește o cerere în constatare printr-o cerere în realizarea | 
dreptului sau invers, atunci când cererea în constatare este admisibilă. (3) Modificarea | 
cererii de chemare în judecată peste termenul prevăzut la alin. (1) poate avea loc numai 
cu acordul expres al tuturor părţilor”. 

d) de a fi informată, într-un termen rezonabil, cu privire la stadiul urmăririi penale, 
la cererea sa expresă, cu condiţia de a indica o adresă pe teritoriul României, o adresă 
de poștă electronică sau ieseaee electronică, la care aceste informaţii să îi fie 
comunicate; 

e) de a consulta dosarul, în condiţiile legii; 

f) de a fi ascultată; | - 

g) de a adresa întrebări inculpatului, martorilor și experţilor; 

h) de a beneficia în mod gratuit de un interpret atunci când nu înţelege, nu se 
exprimă bine sau nu poate comunica în limba română; 

i) de a fi asistată de avocat sau reprezentată; 

|) de a apela la un mediator, în cazurile permise de lege; 

k) alte drepturi prevăzute de lege. 

Aceste drepturi trebuie să asigure părții civile în mod efectiv probarea pretențiilor 
formulate şi angajarea răspunderii civile delictuale a inculpatului și a părții responsabile 
civilmente. 

Partea civilă are dreptul să propună probe în dovedirea pretențiilor civile să jronpuleze 
diferite cereri cu privire la întinderea pagubei sau la modalitatea de plată, să prezinte 
obiecţii la cererile formulate de inculpat și partea responsabilă civilmente. Totodată, 
are posibilitatea exercitării căilor de atac, în limitele prevăzute de lege. Pentru ca 
acest drept să aibă caracter efectiv, dreptul de a i se comunica traducerea soluției de 
netrimitere în judecată într-o limbă pe care o înțelege, dacă nu înțelege limba română, 
aplicabil pentru persoana vătămată [conform art. 81 alin. (1) lit. g?) CPP], ar trebui să 
fie aplicabil și părții civile. 

Din momentul constituirii, partea civilă are și o serie de obligații, ce derivă din 
necesitatea derulării normale a tuturor activităţilor procesuale și, implicit, chiar a 
soluționării acţiunii civile. Astfel, partea civilă trebuie să participe la desfășurarea 
procesului penal, să dea lămuririle necesare organelor judiciare pentru soluționarea 
acţiunii civile, să respecte prevederile procesuale privind desfășurarea şedinţelor de 
judecată etc. Totodată, are obligația respectării condiţiilor de constituire ca parte civilă. 

Pentru partea civilă pot fi dispuse măsurile de protecție prevăzute de art. 113 CPP. 


$3. Partea responsabilă civilmente 


106. Noţiune. Deosebit de legea penală, care consacră caracterul personal al 
răspunderii penale, legea civilă permite ca, pentru repararea pagubei produse prin 
infracţiune, să poată fi angajată răspunderea și a altor persoane decât a celor care au 
cauzat-o în mod direct. Prin angajarea răspunderii civile delictuale și a altor persoane 
decât autorul infracţiunii, s-a dorit crearea unei garanții în plus pentru partea civilă . 
în situația în care autorul infracţiunii ar fi insolvabil. 

Potrivit art. 86 CPP, parte responsabilă civilmente este persoana care, potrivit 
legii civile, are obligaţia legală sau convenţională de a repara în întregime sau în 
parte, singură sau în solidar, prejudiciul cauzat prin infractiune și care este chemată 
să răspundă în proces. 

Din definiția dată persoanei responsabile civilmente rezultă că răspunderea sa este 
angajată numai în cazurile prevăzute de legea civilă și numai pentru paguba produsă 
prin fapta altuia (a inculpatului). 

La soluţionarea laturii civile, partea responsabilă civilmente are aceeași poziţie și 
aceleași posibilități procesuale pentru dovedirea susținerilor sale ca și inculpatul. Partea 
responsabilă civilmente este subiect pasiv al acţiunii civile, fără a fi subiect și în latura 
penală a cauzei, dar va putea invoca probele administrate în soluţionarea cauzei penale 
pentru a dovedi că acțiunea civilă nu este întemeiată ori că pagubele pretinse nu s-au 
produs în realitate sau că întinderea acestora este mai micălil. 

Există o solidaritate procesuală între partea responsabilă civilmente și inculpat, 
probele administrate în soluționarea cauzei fiindu-le deopotrivă favorabile sau 
defavorabile. Această solidaritate determinată de același interes în rezolvarea acțiunii 
civile nu este însă totală, deoarece partea responsabilă civilmente poate demonstra 
că fapta săvârșită de inculpat nu poate atrage răspunderea sa civilă, deoarece nu sunt 
îndeplinite condiţiile prevăzute de lege. 


107. Cazurile angajării răspunderii civile delictuale. Cazurile privind angajarea 
“răspunderii părţii responsabile civilmente sunt prevăzute atât în Codul civil, cât și în 
alte acte normative. 

107.1. Răspunderea pentru fapta minorului sau a celui pus sub interdicţie. Poate 
fi angajată răspunderea civilă a celui care, în temeiul legii, al unui contract ori al unei 
hotărâri judecătorești, este obligat să supravegheze un minor sau o persoană pusă 
sub interdicție. Potrivit art. 1372 alin. (2) C. civ., răspunderea subzistă, chiar dacă 
făptuitorul, fiind lipsit de discernământ, nu răspunde pentru fapta proprie. Cel obligat 
la supraveghere este exonerat de răspundere numai dacă dovedește că nu a putut 
împiedica fapta prejudiciabilă, 

Observăm că în noua reglementare privind răspunderea pentru fapta minorului sau 
a celui pus sub interdicție nu mai sunt nominalizați respondenţii. Părinţii nu mai sunt 
menţionaţi expres, fiind incluși în categoria celor care, în temeiul legii, al unui contract 
sau al unei hotărâri judecătorești, sunt obligaţi să supravegheze un minor sau o persoană 
pusă sub interdicţie. Prin redactarea actuală, de inspiraţie europeană!?i, se realizează 
o reformare a instituţiei răspunderii civile delictuale pentru prejudiciile cauzate de 
alte persoane, prin extinderea considerabilă a sferei persoanelor responsabile, dar și a 
persoanelor ocrotite, copiii minori și persoanele puse sub interdicție. Reglementarea 
are caracter pragmatic, fiind mai aproape de interesele persoanelor care au suferit în 
mod injust un prejudiciu, acordându-se prioritate funcției reparatoriitl. 

Pot fi prezente în procesul penal, ca parte responsabilă civilmente, instituţia de 
ocrotire care, în baza unui contract, are obligații de supraveghere a minorului ori 
persoanele ce au calitatea de curator, tutore sau chiar serviciile publice specializate 


—— G l 


t V, DONGOROZ ȘI COLAB., op. cit., vol. V, p. 91. 

PI Pentru detalii, a se vedea S. NECULAESCU, Răspunderea civilă delictuală în noul Cod civil, 
în Dreptul nr. 4/2010, p. 45-63. 

B! LR. BOILĂ, L.B. BOILĂ, Fundamentul răspunderii civile pentru prejudiciile cauzate de 
către minori sau de către persoane puse sub interdicție, în Dreptul nr. 3/2010, p. 104-105. 

care, conform unei hotărâri judecătorești, au obligații de supraveghere a minorului 
sau a persoanei puse sub interdicție. 

Condiția angajării răspunderii acestei categorii de participanţi o constituie starea 
de minorat sau de persoană pusă sub interdicţie la data săvârșirii faptei care a produs 
prejudiciul. Majoratul sau ridicarea interdicţiei intervenite ulterior nu influențează 
angajarea răspunderii celor cu obligaţii de supraveghere. 

Totuși, referitor la părinţi sau tutori, se precizează că exonerarea de răspundere 
operează dacă probează că fapta copilului constituie urmarea unei alte cauze decât modul 
în care și-au îndeplinit îndatoririle decurgând din exercițiul autorităţii părintești. În 
același sens, legea precizează că părinții nu răspund dacă fac dovada că sunt îndeplinite 
cerinţele răspunderii persoanei care avea obligaţia de supraveghere a minorului 
[art. 1374 alin. (1) C. civ.]. 

107.2. Răspunderea comitentului pentru fapta săvârșită de prepus. Cea de-a 
doua posibilitate de angajare a răspunderii civile delictuale pentru fapta altuia o 
constituie răspunderea comitenţilor pentru prepuși. În literatura de specialitate! se 
precizează că, pe lângă condiţiile generale pentru angajarea răspunderii comitenților, 
este necesară îndeplinirea unor condiții specifice: 

a) existenţa raportului de prepușenie; 

b) prepusul să fi săvârșit fapta (infracţiunea) în legătură cu atribuţiile de serviciu 
sau cu scopul funcţiilor ori însărcinărilor primite. 

Este comitent cel care, în virtutea unui contract sau în temeiul legii, exercită direcția, 
supravegherea și controlul asupra celui care îndeplinește anumite funcţii sau însărcinări 
în interesul său ori al altuia. Având în vedere raporturile dintre comitent și prepus, 
primul este obligat să repare prejudiciul cauzat de prepusul său ori de câte ori fapta 
săvârșită de acesta are legătură cu atribuţiile sau cu scopul funcţiilor încredințate în 
virtutea unui contract Sau în temeiul legii. 

Totuși, comitentul nu răspunde dacă dovedește că victima cunoștea sau, după 
împrejurări, putea să cunoască, la data săvârșirii faptei prejudiciabile, că prepusul a 
acționat fără nicio legătură cu atribuţiile sau cu scopul funcțiilor încredințate [art. 1373 
alin. (3) C. civ.]. În această ipoteză, dacă totuși se reţine exercitarea abuzivă a funcţiei din 
partea prepusului, însă nu se dovedește faptul că persoana vinovată nu cunoștea sau 
nu putea să cunoască aceste aspecte, răspunderea civilă delictuală poate fi angajată. 

Potrivit art. 1374 alin. (2) C. civ., nicio altă persoană, în afara comitentului, nu 
răspunde pentru fapta prejudiciabilă săvârșită de minorul care avea calitatea de prepus. 
în cazul în care comitentul este părintele minorului care a săvârșit fapta ilicită, victima 
are dreptul de a opta asupra temeiului răspunderii. 


i Referitor la fundamentul răspunderii părinţilor, a se vedea L.R. BOILĂ, Paza juridică a 
minorului din perspectiva fundamentării obiective a răspunderii civile delictuale a celor 
care exercită supravegherea lui, în Dreptul nr. 6/2011, p. 129-155. 

2! Condiţiile generale care trebuie dovedite de victimă pentru a fi angajată răspunderea 
comitenţilor sunt: a) existența prejudiciului; b) existența faptei ilicite săvârșite de prepus; 
c) raportul de cauzalitate dintre faptă şi prejudiciu; d) existenţa vinovăţiei prepusului la 
săvârșirea faptei. A se vedea G. BOROI, L. STĂNCIULESCU, Instituţii de drept civil în regle- 
mentarea noului Cod civil, Ed. Hamangiu, București, 2012, p. 261-267. 

107.3. Alte cazuri de angajare a răspunderii civile delictuale pentru fapta altuia. 
Legea nr. 22/1969 privind angajarea gestionarilor, constituirea de garanţii și răspunderea 
în legătură cu gestionarea bunurilor agenţilor economici, autorităţilor sau instituţiilor 
publice!!! cuprinde prevederi care permit angajarea răspunderii pentru fapta altuia, 
față de persoane cu funcţie de conducere, precum și față de orice alt angajat vinovat 
de angajarea, trecerea sau menţinerea unei persoane în funcţia de gestionar fără 
respectarea condiţiilor de vârstă, studii și stagiu, precum și a dispoziţiilor referitoare 
la antecedentele penale (art. 28 și art. 30 din lege). Poate fi angajată răspunderea 
civilă delictuală și față de persoanele cu privire la care s-a constatat, printr-o hotărâre 
judecătorească, faptul că au dobândit de la un gestionar bunuri sustrase de acesta 
din avutul public și că le-au dobândit în afara obligaţiilor de serviciu ale gestionarului, 
cunoscând că acesta gestionează astfel de bunuri (art. 34 din lege). Aceeași răspundere 
o are și cel vinovat de nerespectarea dispoziţiilor privitoare la constituirea garanţiilor 
prevăzute de lege în vederea acoperirii prejudiciilor cauzate de gestionari (art. 10 și 
urm. din lege). 

Între cazurile prevăzute de lege titi angajarea răspunderii civile delictuale 
cuprinse în Codul civil și cele din Legea nr. 22/1969, în literatura și practica judiciară se 
face distincţie în funcţie de modalitatea angajării răspunderii: dacă în cazurile prevăzute 
de Codul civil culpa este prezumată, în cazurile prevăzute de Legea nr. 22/1969 culpa 
sau foloasele materiale ca urmare a comiterii infracțiunii trebuie doveditel2l. 

Controverse privind angajarea răspunderii pentru fapta altuia au generat și dispozițiile 
art. 54 din Legea nr. 136/1995 privind asigurările și reasigurările în Româniat!, în 
prezent abrogată“, Unele instanțe au considerat că, în cazul asigurării obligatorii de 
răspundere civilă pentru pagube produse prin accidente de autovehicule, asigurătorul 
are calitatea de parte responsabilă civilmente în procesul penal. Alte instanţe au apreciat 
că asigurătorul are doar calitatea de garant al plăţii despăgubirilor, motivându-se 
că societatea de asigurări nu poate fi chemată să răspundă, așa cum se prevedea 
în art. 24 alin. (3) CPP 1968, potrivit legii civile, pentru paguba produsă prin fapta 

inculpatului, ci în baza contractului încheiat între ea și asigurat. În acest context, în 
urma promovării unui recurs în interesul legii, Înalta Curte de Casaţie și Justiție, Secţiile 
Unite, prin Decizia nr. 1 din 28 martie 20051, a hotărât că societatea de asigurare 
participă în procesul penal în calitate de asigurător de răspundere civilă. S-a motivat 
că răspunderea asigurătorului nu derivă din legea civilă pentru a avea calitatea de 
parte responsabilă civilmente, ci dintr-un contract de asigurare. Aceasta era prezentă 
în proces în temeiul Legii nr. 136/1995, care prevedea că societatea de asigurări este 
citată în mod obligatoriu în procesul penal. 


6 B, Of. nr. 132 din 18 nătetnbriel 1969. 

2 Plenul Trib. Suprem, dec. de îndrum. nr. 4/1973, în R.R.D. nr. 10/1973, p. 130-133. 

BI M. Of. nr. 303 din 30 decembrie 1995. 

“l Legea nr. 136/1995 a fost abrogată prin Legea nr. 132/2017 privind asigurarea obligatorie 
de răspundere civilă auto pentru prejudicii produse terţilor prin accidente de vehicule și 
tramvaie (M. Of. nr. 431 din 12 iunie 2017). 

5I M. Of. nr. 503 din 14 iunie 2005. 

Noua definire a persoanei responsabile civilmente din art. 86 CPP permite ca 
asigurătorul să răspundă în procesul penal ca parte responsabilă civilmente, în temeiul 
contractului de asigurare, însă în limita sumei asigurate”. Cu privire la acest aspect 
controversat s-a pronunţat și Înalta Curte de Casaţie și Justiţie, Completul competent 
să judece recursul în interesul legii; prin Decizia nr. 1 din 15 februarie 20162, stabilind 
că, în cazul asigurării obligatorii de răspundere civilă pentru prejudicii produse prin 
accidente de vehicule, societatea de asigurare are calitate de parte responsabilă 
civilmente și are obligația de a repara singură prejudiciul cauzat prin infracțiune, în 
limitele stabilite în contractul de asigurare şi prin dispoziţiile legal privind asigurarea 
obligatorie de răspundere civilă. 

Soluţii contradictorii a generat și interpretarea dispoziţiilor Legii nr. 32/2000 privind 
activitatea'de asigurare și supravegherea asigurărilor!?!, și anume dacă Fondul de 
protecţie a victimelor străzii!“ poate fi obligat, în procesul penal, la despăgubiri civile către 
persoanele păgubite prin accidente de autovehicule, neasigurate pentru răspundere 
civilă. Prin Decizia nr. 3 din 15 iunie 2010"), Înalta Curte de Casaţie și Justiţie, Secţiile 
Unite, a statuat că, în interpretarea și aplicarea unitară a dispoziţiilor art. 25: din Legea 
nr. 32/2000, coroborate cu cele ale art. 24 CPP 1968, în procesul penal, Fondul de 
protecţie a victimelor străzii are calitatea de parte responsabilă civilmente și poate fi 
obligat singur, iar nu în solidar cu inculpatul, la plata despăgubirilor civile către persoanele 
păgubite prin accidente de vehicule neasigurate. S-a precizat că, față de dispoziţiile 
` Legii nr. 32/2000 și ale normelor adoptate în temeiul acestora, Fondul de protecţie a 
= victimelor străzii este chemat să răspundă, potrivit legii civile, pentru pagubele provocate 
prin fapta inculpatului autor al accidentului, în ipoteza în care autovehiculul nu este 
- asigurat de răspundere civilă pentru prejudicii produse prin accidente de vehicule, și 
are calitatea de parte responsabilă civilmente. După plata despăgubirilor, Fondul se va 
subroga în drepturile persoanei prejudiciate și se va îndrepta împotriva inculpatului, 
- autor al accidentului, pentru recuperarea despăgubirilor acordate. 

Pe de altă parte, prin Decizia nr. 26/2017!%, Înalta Curte de Casaţie și Justiţie, 
Completul competent să judece recursul în interesul legii, a stabilit că, în procesul 
„penal, Fondul de garantare a asiguraţilor în cazul asigurării obligatorii de răspundere 
civilă pentru prejudicii produse prin accidente de autovehicule asigurate la o societate 
de asigurare aflată în faliment nu are calitatea de parte responsabilă civilmente. 


108. Momentul și modalităţile implicării părții responsabile civilmente în procesul 
penal. Prezenţa în proces a persoanei responsabile civilmente poate fi asigurată prin 


Opinie exprimată în A. CRIȘU, Drept procesual penal. Partea generală — oi noului 
Cod de procedură penală, Ed. Hamangiu, București, 2016, p. 145. 

3 M: Of. nr. 258 din 6 aprilie 2016. 

BI M. Of. nr. 148 din 10 aprilie 2000. 

4) Precizăm că, în prezent, Biroul Asigurătorilor de mii celui al din România a preluat 
întregul patrimoniu al Fondului de protecţie a victimelor străzii. 

5] M. Of. nr. 866 din 23 decembrie 2010. 

(9) M. Of. nr. 162 din 21 februarie 2018. 

modalități juridice diferite, și anume prin introducerea sau prin intervenţia sa în proces 
(art. 21 CPP). | 

Potrivit art. 21 alin. (1) raportat la art. 20 alin. (1) CPP, introducerea în procesul 
penal a persoanei responsabile civilmente este posibilă, la cererea părţii îndreptăţite 
potrivit legii civile, până la începerea cercetării judecătorești, respectarea acestei 
limitări fiind obligatorie și pentru și procuror, dacă exercită acţiunea civilă din oficiu. 

Dispoziţia art. 20 alin. (1) CPP referitoare la posibilitatea persoanei vătămate 
constituite parte civilă de a solicita introducerea în proces a părții responsabile civilmente 
„până la începerea cercetării judecătorești” a fost declarată neconstituțională, întrucât 
această prevedere permite introducerea în proces a părții responsabile civilmente 
şi după finalizarea procedurii camerei preliminare, ceea ce constituie o atingere a 
dreptului de acces la justiţie și a exercitării dreptului la apărare!" 

În codul anterior, momentul până la care putea fi introdusă era tot unul de început 
al judecății, citirea actului de sesizare, considerat suficient pentru a crea posibilitatea 
părții responsabile civilmente să participe la toate activităţile procesuale în legătură 
cu soluționarea laturii civile, inclusiv pentru a formula cereri, excepţii, separat sau 
alături de inculpat. 

S-a considerat că, în contextul noii structuri a procesului penal, alegerea ca moment 
pentru introducerea în cauză a părţii responsabile civilmente a începerii cercetării 
judecătorești nu asigură o protecţie juridică completă a intereselor procesuale ale 
acesteia. În prezent, în camera preliminară, etapă procesuală inexistentă în reglementarea 
anterioară, situată înaintea începerii cercetării judecătorești, se pot formula cereri, 
excepții cu privire la legalitatea sesizării instanţei sau administrării probelor care pot 
privi și soluţionarea laturii civile, or, posibilitatea părții civile de a solicita introducerea 
în cauză a părții responsabile civilmente până la începerea cercetării judecătorești, 
inclusiv după închiderea procedurii în camera preliminară, este de natură a aduce 
atingere dreptului de acces la justiţie și dreptului la apărare al părţii responsabile 
civilmente. . 

În considerentele deciziei se precizează faptul că partea responsabilă civilmente 
trebuie să aibă posibilitatea participării la procedura de cameră preliminară, pentru a 
pune în discuţie legalitatea probelor administrate în cursul urmăririi penale, în raport 
de care instanţa va rezolva atât latura penală, cât și latura civilă a cauzei. 

Ulterior publicării deciziei Curţii Constituţionale, dispoziţiile art. 20 și art. 21 CPP au 
fost interpretate în sensul că, în cursul urmăririi penale, persoana vătămată se poate 
constitui parte civilă împotriva inculpatului și a părţii responsabile civilmente. Având 
în vedere criticile Curţii, rezultă că reglementarea privind introducerea în cauză a 
părţii responsabile civilmente trebuie să permită acesteia participarea în procedura 
camerei preliminare, altfel, persoana vătămată se poate constitui parte civilă în temeiul 
art. 20 alin. (1), însă nu mai poate solicita introducerea în proces a părții responsabile 
civilmente. Constituirea ca parte civilă după procedura camerei preliminare constituie 
un dezavantaj și pentru inculpat, întrucât, având în vedere rezolvarea dată prin decizia 


maass 


0 C.C.R., dec. nr. 257/2017 (M. Of. nr: 472 din 22 iunie 2017). 

Curții Constituționale, aceasta nu mai poate fi introdusă în proces cu depășirea acestui 
moment. 

Având în vedere aceste inadvertenţe, apăre necesară corelarea reglementării privind 
constituirea de parte civilă și introducerea în cauză a părții responsabile civilmente, cu 
luarea în considerare a criticilor Curţii Constituționale privind asigurarea accesului la 
justiţie și exercitarea dreptului la apărare. Constituirea de parte civilă, cât și i introducerea 
în cauză a părţii responsabile civilmente pot avea loc fie în cursul urmăririi penale, 
. fie în fața judecătorului de cameră preliminară, până la termenul stabilit conform 
art. 344 alin. (4) CPP, la care sunt soluționate cererile și excepţiile formulate în cauză. 

În reglementarea actuală este limitată sfera persoanelor care pot cere introducerea 
în cauză a părţii responsabile civilmente doar la partea îndreptăţită potrivit legii 
civile, adică partea civilă, introducerea în cauză la cererea inculpatului nu mai este 
permisă. Totodată, nu poate fi introdusă nici din oficiu, ca urmarea eliminării rolului 
activ al instanţei. 

Dacă partea responsabilă civilmente este introdusă în cauză "după începerea. 
cercetării judecătorești, introducerea poate fi admisă de instanţă, dacă aceasta, după 
evaluarea consecinţelor, este de acord, plecând de la premisa că, oricum, ar putea 
cere introducerea sa în cauză conform art. 21 alin. (3) CPP. 

Consecințe juridice deosebite apar dacă 'se cere introducerea în cauză după 
începerea cercetării judecătorești, iar la termenul la care se pune în discuţie, partea 
responsabilă civilmente se opune la introducerea sa în cauză; în acest caz, instanța 
trebuie să respingă cererea ca tardivă, altfel ar fi prejudiciate interesele acesteia, care. 
nu și-ar putea face toate apărările cu privire la existența și limitele răspunderii sale". 
Dacă totuși partea responsabilă civilmente a fost introdusă în cauză peste termenul 
prevăzut de lege, întrucât nerespectarea acestor norme nu atrage nulitatea absolută, 
anularea introducerii în cauză se face dacă sunt îndeplinite condiţiile nulităţii relative 
cu privire la termenul până la care poate fi invocată, dovedirea vătămării și necesitatea . 
anulării actului. 

Având în vedere definirea părţii responsabile civilmente ca persoană care, potrivit 
art. 86 CPP, poate răspunde potrivit unei obligaţii legale sau convenționale, singură 
sau în solidar, pentru prejudiciul cauzat prin infracţiune, au apărut controverse cu 
privire la posibilitatea legală a exercitării acţiunii civile doar față de partea responsabilă 
civilmente”. 

În opinia afirmativă sunt invocate cazuri în care ráspunderea civilă poate fi angajată 
doar față de partea responsabilă civilmente”! și că, de fapt, art. 86 CPP instituie opțiunea 
părții civile de a exercita acțiunea civilă doar faţă de această parte, chiar dacă are 
posibilitatea de a se îndrepta și împotriva inculpatului. 

În opinia contrară se precizează că, dacă exercitarea acţiunii civile nu poate continua 
față de partea responsabilă civilmente în cazul în care a intervenit decesul inculpatului 


l Trib. Mun. București, s. pen., dec. nr. 2458/1984, în R.R.D. nr. 2/1986, p. 80, rezolvarea 
fiind în continuare actuală. 

2! Pentru detalii, a se vedea T.V. GHEORGHE, în N. VOLONCIU, A.S. UzLĂU (COORD.), op. cit., 
p. 228-230. 

BI Potrivit art. 1360, art. 1361 C. civ., în cazul legitimei apărări și stării de necesitate. 

(în acest caz acțiunea civilă rămâne nesoluţionată, potrivit art. 25 alin. (5) CPP], cu 
atât mai mult nu poate fi pornită doar împotriva acesteia, fără ca și inculpatul să aibă 
calitatea de subiect pasiv”! | 

Pentru a fi posibilă tragerea la răspundere civilă, este necesară existenţa legăturii 
de cauzalitate între infracțiune și prejudiciu, repararea acestuia fiind posibilă dacă 
este consecința directă a faptei prejudiciabile?!. În procesul penal, constituirea de 
parte civilă determină nașterea unor raporturi procesuale civile între cel care a suferit 
prejudiciul și care pretinde repararea pagubei și cel care va răspunde din punct de 
vedere civil pentru pagubă, adică persoana care a săvârșit fapta penală și, dacă este 
cazul, persoana responsabilă civilmente. 

Inculpatul devine astfel subiect pasiv atât în acțiunea penală, cât și în acţiunea 
civilă, temeiul de fapt fiind infracţiunea săvârșită, astfel încât nașterea și desfășurarea 
ulterioară a raporturilor procesuale penale și civile din cadrul procesului penal nu sunt 
posibile fără implicarea acestuia. 

În acest sens trebuie interpretate dispoziţiile art. 19 alin. (2) CPP, în care se precizează 
că acțiunea civilă se exercită de titular, care se constituie parte civilă împotriva inculpa- 
tului (în primul rând împotriva acestuia) și, după caz, a părţii responsabile civilmente 
(răspunderea acesteia fiind pentru fapta altuia). | 

Faţă de aceste precizări, faptul că dispoziţiile art. 86 CPP prevăd posibilitatea 
angajării răspunderii persoanei responsabile civilmente și în cazul unor obligaţii 
convenţionale, singură sau în solidar, pentru prejudiciul cauzat prin infracțiune nu 
conduce la concluzia că este posibilă constituirea de parte civilă doar împotriva părții 
responsabile civilmente. Acest text nu stabilește o opțiune pentru partea civilă, în 
primul rând pentru că legea nu o prevede în mod expres, dar și pentru că inculpatul, 
subiect activ al infracţiunii, este de drept subiect al raporturilor procesuale civile. 

Partea responsabilă civilmente poate răspunde singură pentru paguba produsă 
prin infracţiune, însă numai în cazul în care se dovedește în cadrul procesului existența 
unor cauze de exonerare a răspunderii civile a inculpatului, constatate de instanţă cu 
ocazia rezolvării acţiunii civile. | 

Decizia Curţii Constituţionale nr. 257/2017 nu afectează însă cealaltă ipoteză, a 
intervenţiei în proces a părţii responsabile civilmente. Dacă persoana ţinută să răspundă 
pentru fapta altuia dorește să participe la proces, ea poate interveni în procesul penal 
până la terminarea cercetării judecătorești la prima instanţă de judecată. 

În temeiul art. 21 alin. (3) CPP, persoana responsabilă civilmente poate interveni 
în procesul penal până la terminarea cercetării judecătorești la prima instanță, luând 
procedura din stadiul în care se află în momentul intervenţiei. Acest aspect nu înlătură 
posibilitatea de a invoca în apărarea sa probele administrate până la momentul 
intervenţiei sau de a propune probe, pe care instanţa le poate administra dacă sunt 
concludente. Intervenţia are caracter voluntar, partea responsabilă civilmente având 


': A. ZARAFIU, Procedură penală. Partea generală. Partea specială, ed. a 2a, Ed. C.H. Beck, 
București, 2015, p. 105. 

2) Pentru detalii, A. CRIȘU, Drept procesual penal. Partea generală — conform noului Cod 
de procedură penală, ed. a 2-a, Ed. Hamangiu, București, 2017, p. 196. 

interes să fie prezentă în proces pentru a-și apăra interesele sale privind modul rezolvării 
acţiunii civile. 

Reglementarea este peitata deoarece intervenția în proces a părții responsabile 
‘civilmente nu poate aduce atingere drepturilor celorlalte părți privind rezolvarea 
acțiunii civile, dimpotrivă, prezența sa în proces ca persoană care răspunde alături 
de inculpat la pretențiile formulate de parte civilă prezintă interes pentru aceștia. 


109. Drepturi și obligaţii. Partea responsabilă civilmente are, în ceea ce privește 
acțiunea civilă, toate drepturile pe care legea le prevede pentru inculpat (art. 21 
alin. ultim CPP). 

Totodată, sunt prevăzute ca drepturi ale părţii responsabile civilmente în cursul 
procesului penal cele menţionate la art. 81 CPP în cazul persoanei vătămate. Această 
tehnică legislativă de trimitere la o altă normă nu este de natură a conduce la identificarea 
drepturilor părţii responsabile civilmente, deoarece persoana vătămată are o poziţie 
procesuală diferită, determinată de implicarea ei în latura penală a cauzei, cât și de 
faptul că, în aceeași cauză, poate avea și calitatea de parte civilă. | 

Din interpretarea corespunzătoare a dispozițiilor art. 81 CPP, având în vaigi și 
art. 21 alin. ultim din același cod, partea responsabilă civilmente are următoarele 
drepturi: 

a) de a fi informată cu privire la drepturile sale; 

b) de a propune administrarea de probe de către organele judiciare, de a ridica 
excepţii și de a pune concluzii privind soluționarea laturii civile a cauzei; 

c) de a formula orice alte cereri ce țin de soluționarea laturii civile a cauzei, iar 
referitor la latura penală, în măsura în care soluţia din această latură a influenţat 
soluţia în latura civilă; 

d) de à fi informată, într-un termen rezonabil, cu privire la stadiul soluționării acţiunii 
civile în cursul urmăririi penale, la cererea sa expresă, cu condiţia de a indica o adresă 
pe teritoriul României, o adresă de poștă electronică sau mesagerie electronică, la 
care aceste informaţii să îi fie comunicate; 

e) de a consulta dosarul, în condiţiile legii; 

f) de a fi ascultată; | 

g) de a adresa întrebări inculpatului, martorilor și experților; 

h) de a beneficia în mod gratuit de un interpret atunci când nu înţelege, nu se 
exprimă bine sau nu poate comunica în limba română; 

i) de a fi asistată de avocat sau reprezentată; 

j) de a apela la un mediator, în cazurile perm de fae 

k) alte drepturi prevăzute de lege. 

Partea responsabilă civilmente are însă și interese proprii, diferite de cele ale 
inculpaţilor, protejate prin apărarea proprie, concretizată prin obiecţiunile aduse 
la neîndeplinirea condiţiilor prevăzute de legea civilă pentru angajarea răspunderii 
civile pentru fapta altuia. în acest context, are o poziţie procesuală autonomă faţă de 
inculpat, efectuând demersuri împreună cu inculpatul sau, dacă dorește să își apere 
propriile interese, separat de acesta, propunând administrarea de probe, formulând 
cereri, exercitând căile de atac etc. Pentru ca aceste drepturi să aibă substanţa unora 
cu caracter efectiv, persoana responsabilă civilmente trebuie să dispună de toate 

facilitățile necesare, inclusiv de a i se comunica traducerea într-o limbă pe care o 
înțelege a oricărei soluții de netrimitere în judecată, atunci când nu înţelege limba 
română [drept prevăzut pentru persoana vătămată de art. 81 alin. (1) lit. g?) CPP]. 
Principala obligație care constituie și motivul implicării în procesul penal este de a 
răspunde civil, de a repara prejudiciul în întregime sau în parte, singură ori alături de 
cel care a comis infracțiunea. Această obligaţie constituie suportul altor obligaţii, de 
exemplu, instituirea unor măsuri asigurătorii asupra bunurilor pe care le deține. Partea 
responsabilă civilmente are și obligaţii impuse de lege, necesare rezolvării cauzei: să 
se prezinte la solicitările organelor judiciare, să prezinte probele solicitate etc. 
Întrucât au aceleași drepturi și obligaţii în latura civilă a cauzei, partea responsabilă 
civilmente și inculpatul constituie un grup procesual cu aceleași interese în exercitarea 
acţiunii civile, iar apărările formulate de unul dintre aceștia profită și celuilalt. 


$4. Succesorii, reprezentanţii și substituiţii procesuali 


110. Precizări preliminare. În cazul unor situaţii speciale, legea permite ca drepturile 
și obligaţiile părţilor să fie exercitate și de către alte persoane fizice sau juridice decât 
titularii lor de drept. Persoanele care dobândesc calitatea de subiecţi procesuali în 
aceste condiţii sunt: succesorii, reprezentanţii și substituiţii procesuali. 


111. Succesorii. Succesiunea este permisă numai pentru latura civilă. Întrucât 
răspunderea penală este personală, înlocuirea în proces în caz de deces a celui care 
a comis infracțiunea și urma să răspundă penal nu este posibilă, iar acest eveniment 
(decesul) constituie, potrivit legii, o cauză care determină stingerea acţiunii penale!” 

Succesorii în soluționarea acţiunii civile dobândesc calitatea de parte în procesul 
penal, deoarece își valorifică drepturile procesuale proprii, iar în urma decesului, a 
reorganizării, a desființării sau a dizolvării, persoana fizică ori juridică încetează să 
mai fie parte în proces. 

Deoarece, potrivit denumirii art. 24 CPP, acţiunea civilă în cazul succesiunii poate fi 
exercitată de către sau faţă de succesori, succesiunea poate fi activă (translaţia activă) 
sau pasivă (translaţia pasivă), urmând a fi înlocuită partea civilă sau, după caz, partea 
responsabilă civilmente implicată în soluționarea acțiunii civile. 

Potrivit art. 24 alin. (1) CPP, acţiunea civilă rămâne în competenţa instanţei penale 
în caz de deces, reorganizare, desființare sau dizolvare a părții civile, dacă moștenitorii 
sau, după caz, succesorii în drepturi ori lichidatorii acesteia își exprimă opţiunea de a 
continua exercitarea acțiunii civile, în termen de cel mult două luni de la data decesului 
sau a reorganizării, desființării ori dizolvării. ; 

Calitatea de parte în procesul penal — în cazul succesiunii active — nu se dobândește 
de drept, succesorii trebuie să își exprime opţiunea în fața instanţei, care verifică dacă 
aceștia, potrivit legii civile, au acceptat moștenirea și au calitatea de succesori în 


Potrivit art. 16 alin. (1) lit. f) CPP, decesul suspectului ori al inculpatului persoană fizică 
sau radierea suspectului ori inculpatului persoană juridică este unul dintre cazurile în 
care punerea în mișcare a acţiunii penale sau exercitarea ei este împiedicată. În acest caz, 
potrivit art. 17 din același cod, în cursul urmăririi penale procurorul dispune clasarea, iar 
în faza judecății instanța pronunţă încetarea procesului penal. 

drepturi. Întrucât își exprimă opțiunea să continue exercitarea acțiunii civile, la acest 
moment acțiunea civilă trebuie să fie deja introdusă. Termenul de 2 luni, întrucât 
privește ocrotirea unui drept procesual, este un termen procedural, iar nerespectarea 
lui atrage decăderea. - 

în cazul succesiunii pasive, acţiunea civilă rămâne în competenţa instanţei penale 
dacă partea civilă, în caz de deces, reorganizare, desființare sau dizolvare a părţii 
responsabile civilmente, indică moștenitorii sau, după caz, succesorii în drepturi ori 

“lichidatorii părţii responsabile civilmente, în termen de cel mult 2 luni de la data la 
care a luat cunoștință de împrejurarea respectivă [art. 24 alin. (2) CPP]. Ca urmare 
a opțiunii exprimate, partea civilă exercită acţiunea civilă față de succesorii părții 
responsabile civilmente. 

Cadrul procesual actual limitează posibilitatea părții civile de a obține despăgubirile, 
întrucât nu permite exercitarea acţiunii civile în cadrul procesului penal și față de 
moștenitorii inculpatului persoană fizică. Această opţiune nu mai este posibilă, întrucât, 
în caz de deces al inculpatului, procesul penal încetează, iar potrivit art. 25 alin. (5) CPP, 
în cazul încetării procesului penal ca urmare a decesului inculpatului, instanța lasă 
nesoluţionată acțiunea civilă. în aceste situaţii, pretențiile civile vor fi soluționate în 
procesul civil. 

în schimb, în caz de deces al părții civile sau al părţii responsabile civilmente, 
procesul penal continuă, acțiunea civilă urmând a fi soluționată alături de cea penală. 


112. Reprezentanţii 

112.1. Noţiunea de reprezentare procesuală. Limite. Reprezentarea constă 
în îndeplinirea unor acte procesuale și participarea în cadrul unui proces penal la 
raporturi procesuale penale a unei persoane (reprezentant) nu în nume propriu, ci în 
numele titularului dreptului sau al obligaţiei litigioase (reprezentat). Ca o consecinţă, 
reprezentantul nu este parte în proces. 

Reprezentantul îndeplinește, în absenţa părţii, însă în numele și în interesul acesteia, 
activități procesuale necesare rezolvării cauzei, care privesc exercițiul acțiunii penale 
sau civile ori combaterea unor acuzații, sub forma exercitării dreptului la apărare. 

Măsurile și deciziile organelor judiciare luate în condiţiile reprezentării se referă 
însă la partea reprezentată, chiar dacă au fost solicitate de reprezentant. 

Deosebit de succesori, care au opţiuni personale în exercitarea drepturilor procesuale, 
reprezentanții sunt obligaţi să îndeplinească însărcinările stabilite prin mandat, indiferent 
de modul în care au fost desemnaţi. Deosebit de avocat, care acordă asistenţă juridică 
în procesul penal în prezenţa părții, reprezentantul realizează activităţile prestabilite 
în absenţa părții, care, din diferite motive, nu poate fi prezentă personal. 

Reprezentantul nu poate exercita drepturile procesuale cu caracter personal ale 
suspectului sau inculpatului și nu poate renunța la drepturile procesuale ale acestora, 
fără o prevedere expresă într-un mandat special. 

Potrivit art. 96 CPP, suspectul, inculpatul, celelalte părţi, precum și persoana vătă- 
mată pot fi reprezentaţi, cu excepţia cazurilor în care prezența acestora este obligatorie 


l N. VOLONCIU, op. cit., vol. |, p. 144. 

sau este apreciată ca fiind necesară de procuror, judecător sau instanţa de judecată, 
după caz. 

Din analiza textului rezultă faptul că legiuitorul a exclus posibilitatea reprezentării în 
situaţiile în care prezenţa părților și a subiecţilor procesuali principali este obligatorie 
potrivit legii sau este apreciată ca necesară de procuror, judecător sau instanţa de 
judecată pe rolul căreia se află cauza. De exemplu, în art. 364 alin. (1) CPP se prevede 
că judecata se desfășoară în prezenţa inculpatului, iar aducerea lui la judecată este 
obligatorie, dacă se află în stare de deţinere. Totuși, și în acest caz reprezentarea este 
posibilă, dacă inculpatul deţinut solicită în scris să fie judecat în lipsă, reprezentarea 
urmând a fi realizată de avocat ales ori numit din oficiu. i 

112.2. Reprezentarea legală. După temeiul realizării, reprezentarea este legală 
sau convențională. Reprezentarea legală presupune participarea în proces a unei 
persoane desemnate prin lege în locul părţii din proces. În acest caz, împuternicirea 
este prevăzută de lege, existând precizări privind persoana împuternicită și pe cine 
anume reprezintă în proces. 

Persoana reprezentată nu vine în proces în mod nemijlocit, întrucât legea impune 
în mod necesar prezenţa reprezentantului, prin intermediul căruia sunt înfăptuite acte 
în numele și în interesul celui reprezentat. De exemplu, retragerea plângerii prealabile, 
în cazul celui lipsit de capacitate de exercițiu, se face de către reprezentantul legal 
prevăzut în lege [art. 158 alin. (3) CP]. | 

În cazul persoanelor juridice, prezenţa în proces și efectuarea activităților necesare 
soluționării cauzei, indiferent de calitatea procesuală pe care o au (inculpat, parte 
civilă, parte responsabilă civilmente), sunt realizate de reprezentanții lor, de regulă 
persoane cu funcţii de conducere [potrivit art. 491 alin. (1) CPP, persoana juridică 
este reprezentată la îndeplinirea actelor procesuale și procedurale de reprezentantul 
său legal]. 

Pentru a asigura o mai bună operativitate soluționării cauzelor, în reglementarea 
anterioară, dispoziţiile art. 174 CPP 1968 privind reprezentarea au fost completate prin 
Legea nr. 202/2010, prin introducerea unor noi alineate, care permiteau reprezentarea 
legală pentru partea civilă și partea vătămată!!!, în situația în care în aceeași cauză 
numărul acestora era mare. 


0 Alin. (3)-(6) ale art. 174 CPP 1968 prevedeau următoarele: „(3) În cazul în care un număr 

mare de persoane care nu au interese contrarii s-au constituit parte civilă, acestea pot 
desemna o persoană care să le reprezinte interesele în cadrul procesului penal. În cazul 
în care părţile civile nu și-au desemnat un reprezentant comun, pentru buna desfășurare 
a procesului penal, procurorul sau instanța de judecată poate desemna, prin rezoluție, 
respectiv prin încheiere motivată, un avocat din oficiu pentru a le reprezenta interesele. 
Încheierea sau rezoluţia va fi comunicată părţilor civile, care trebuie să încunoștințeze 
procurorul sau instanţa de refuzul lor de a fi reprezentaţi prin avocatul desemnat din 
oficiu. (4) În cazul în care prin fapta penală s-au adus vătămări unui număr mare de părți 
vătămate, constituite sau nu părţi civile, care nu au interese contrarii, acestea pot desemna 
o persoană care să le reprezinte interesele în cadrul procesului penal. În cazul în care - 
părțile vătămate nu și-au desemnat un reprezentant comun, pentru buna desfășurare 
a procesului penal, procurorul sau instanţa de judecată poate desemna, prin rezoluție, 

Această reglementare a fost menţinută în actualul cod [art. 80 și art. 85 alin. (3) CPP] 
și permite desemnarea unui reprezentant comun pentru un număr mare de persoane, 
care participă în procesul penal în calitate de persoane vătămate sau părți civile în 
aceeași cauză (reprezentarea colectivă). Reprezentarea este permisă în acest context 
dacă sunt îndeplinite următoarele condiţii: 

— în aceeași cauză există un număr mare de persoane vătămate sau părţi civile 
(pluralitate de persoane vătămate sau părți civile). Deoarece textul nu cuprinde precizări 
în ce condiţii devine aplicabil, referitor la numărul mare de persoane, urmează ca 
procurorul sau instanţa să decidă motivat aplicarea acestor prevederi pentru buna 
desfășurare a procesului penal; | 

— persoanele vătămate sau părţile civile să nu aibă interese contrarii. Precizarea 
este cuprinsă în text și constituie o condiţie-premisă, de altfel firească, a reprezentării 
colective permise în această conjunctură. Inexistenţa acestei condiţii-premisă ar anihila 
posibilitatea reprezentării de către aceeași persoană a unui număr mare de persoane 
vătămate sau de părți civile. 

Desemnarea reprezentantului se va face astfel: 

— de către persoanele vătămate sau părțile civile; în acest caz, reprezentarea 
este voluntară, întrucât persoanele vătămate sau părțile civile, din proprie iniţiativă, 
desemnează un reprezentant comun, care poate fi și o persoană fără pregătire juridică, 
ce trebuie să îndeplinească însă condiţiile prevăzute de legea civilă; 

— dacă persoanele vătămate sau părţile civile nu și-au desemnat un reprezentant 
și procurorul sau instanţa consideră că numirea acestuia este justificată pentru buna 
desfășurare a procesului penal, desemnează ca reprezentant un avocat din oficiu, prin 
ordonanţă, respectiv încheiere motivată. În acest caz, actul de numire (ordonanța, 
respectiv încheierea) va fi comunicat persoanelor vătămate sau părţilor civile. Dacă 
acestea nu sunt de acord cu reprezentarea în astfel de condiţii, transmit refuzul organului 
judiciar în termen de 3 zile de la comunicare. În cazul unui refuz, sunt aplicabile 
dispoziţiile comune privind exercitarea drepturilor persoanei vătămate sau ale părții 
civile, personal de către acestea. 

Reprezentantul exercită toate drepturile prevăzute de lege pentru persoana vătămată 
sau partea civilă. | 

Dovada mandatului încredinţat se face în condiţiile legii care reglementează această 
instituţie. 

Toate actele de procedură comunicate reprezentantului sau de care reprezentantul 
a luat cunoștință sunt prezumate a fi cunoscute de persoanele reprezentate. Însă doar 
efectuarea comunicării actelor procedurale către reprezentant nu conduce automat 
la concluzia că acestea sunt cunoscute de părțile reprezentate. Așa cum sugerează 
și formularea din text, cunoașterea este „prezumată”, fiind permisă proba contrară. 

112.3. Reprezentarea convenţională presupune existenţa unui raport juridic generat 
de împuternicirea pe care o persoană, având calitatea de parte în proces sau de subiect 


za E iezi Pui A pi vin AES mt ee ENE ua ee a i e E E 
respectiv prin încheiere motivată, un avocat din oficiu pentru a le reprezenta interesele. 
(5) Dovada mandatului se va face în condiţiile legii. (6) În cazurile prevăzute la alin. (3) și 
(4), toate actele de procedură comunicate reprezentantului sau de care reprezentantul al 
luat cunoștință sunt prezumate a fi cunoscute de persoanele reprezentate”. 

procesual principal, o dă unei alte persoane, care urmează să participe la proces în 
numele și în interesul părţii, exercitându-i drepturile procesuale și realizându-i, totodată, 
obligațiile prevăzute de lege. Mandatul pe baza căruia se face reprezentarea este unul 
special, întocmit potrivit legii civile, și poate fi dat oricărei persoane care îndeplinește 
condiţiile prevăzute de această lege. 

Reprezentarea poate fi realizată și de un avocat, cum de altfel se întâmplă în 
cele mai multe cazuri. Având în vedere că mandatul este încredinţat unei persoane 
calificate, cu studii de specialitate, reprezentarea are caracter tehnic, iar avocatul are 
dreptul să pună și concluzii!” | 


113. Substituiţii procesuali. Sunt acte procesuale care pot fi îndeplinite de către 
alte persoane decât titularii lor, dar care produc aceleași efecte. De exemplu, apelul 
poate fi declarat pentru inculpat și de către soțul acestuia [art. 409 alin. (2) CPP] sau 
plângerea poate fi introdusă de către un soţ pentru celălalt soţ ori de către copilul 
major pentru părinte [art. 289 alin. (7) CPP]. Substituiţii procesuali sunt persoane 
care îndeplinesc anumite acte pentru o parte sau subiect procesual, întrucât legea le 
conferă acest drept, fără a fi nevoie de un mandat. Titularul dreptului poate declara 
însă că nu își însușește actul. 

În aceste cazuri, persoana împuternicită de lege exercită un drept propriu, însă 
în interesul unei alte persoane. Substituitul acţionează, aşadar, în numele său, dar 
pentru valorificarea unui interes al altuia și trebuie să se limiteze la efectuarea actului 
încuviințat de lege. Deoarece acționează în baza unui drept propriu, și nu potrivit 
unei obligații convenţionale, precum în cazul reprezentantului, substituiţii procesuali 
apreciază liber dacă intervin sau nu în proces, motiv pentru care sunt denumiți și 
subiecți eventuali sau sporadici ai procesului penal”. 

Totodată, aceștia apreciază dacă se impune valorificarea dreptului prevăzut de 
lege, fără a fi posibilă angajarea răspunderii lor în caz de pasivitate, precum în situaţia 
reprezentantului. | i 

Toate aceste caracteristici deosebesc substituiții procesuali de reprezentanți, care 
acționează în numele și în interesul părţii pe care o reprezintă. 


La e | 
U Reprezentarea în acest caz este exercitată conform dispoziţiilor Legii nr. 51/1995 pentru 
Organizarea și exercitarea profesiei de avocat. 

2 V, DONGOROZ ȘI COLAB., op. cit., vol. V, p. 95. 


Capitolul al IV-lea. Avocatul în procesul penal. 
Asistenţa juridică și reprezentarea 


Secţiunea 1. Avocatul în procesul penal 


$1. Consideraţii generale privind profesia de avocat 


114. Cadrul legal. Terminologie. Implicarea unor persoane într-un proces penal, în 
care fondul disputelor îl constituie problemele juridice, necesită deținerea cunoștințelor 
necesare, cu atât mai mult cu cât reprezentanţii organelor judiciare (judecătorii și 
procurorii) au pregătire specifică în domeniu. | 

întrucât, de regulă, aceste persoane (părţile, subiecţii procesuali principali) nu au 
pregătirea juridică necesară asigurării unui echilibru în confruntarea cu reprezentanții 
statului (Ministerul Public) și protejării drepturilor față de ceilalți participanţi, a apărut 
necesitatea asistenţei din partea unor persoane pregătite în domeniul juridic, legiferată 
și concretizată în prezenţa unui avocat. | | 

Constituţia, prin garantarea dreptului la apărare în art. 24 alin. (1), impune în 
procesul penal prezenţa avocatului, ales sau din oficiu, iar reglementarea completă 
a acestei profesii se regăsește în Legea nr. 51/1995 pentru organizarea și exercitarea 
profesiei de avocat și în Statutul profesiei de avocatii. Precizări privind prezenţa 
avocatului în procesul penal sunt cuprinse și în Legea nr. 304/2004 privind organizarea 
judiciară (art. 15) și, bineînţeles, în Codul de procedură penală (art. 88-95), însă și în 
Convenţia europeană a drepturilor omului [art. 6 parag. 3 lit. c)] și în Carta drepturilor 
fundamentale a Uniunii Europene (art. 47). 

Având în vedere situaţia specială a suspectului sau inculpatului, apărarea este 
reglementată mai mult în legătură cu persoana acestora, însă prezenţa avocatului 
este garantată și pentru celelalte părți. | | 

„Așadar, prezenţa avocatului este justificată de faptul că părțile și subiecţii procesuali 
principali, de cele mal multe ori, nu au pregătire de specialitate, fiind în imposibilitate 


Adoptat prin Hotărârea Consiliului U.N.B.R. nr. 64/2011 (M. Of. nr. 898 din 19 decembrie 
2011). 

2 A se vedea și Directiva 2013/48/UE a Parlamentului European și a Consiliului din 
22 octombrie 2013 privind dreptul de a avea acces la un avocat în cadrul procedurilor 
penale și al procedurilor privind mandatul european de arestare, precum și dreptul ca 
o persoană terță să fie informată în urma privării de libertate și dreptul de a comunica . 
cu persoane terțe și cu autorităţi consulare în timpul privării de libertate (J.O. L 294 din 
6 noiembrie 2013). De asemenea, a se vedea și Directiva (UE) 2016/1919 a Parlamentului 
European și a Consiliului din 26 octombrie 2016 privind asistenţa juridică gratuită pentru 
persoanele suspectate și persoanele acuzate în cadrul procedurilor penale și pentru 
persoanele căutate în cadrul procedurilor privind mandatul european de arestare (J.O. L 
nr. 297 din 4 noiembrie 2016), care trebuie transpusă de către statele membre până la 
25 mai 2019. 


IV. Participanţii în procesul penal l l 157 


de a-și asigura o apărare corespunzătoare. Potrivit art. 10 CPP, părţile și subiecții 
procesuali principali au dreptul de a se apăra ei înșiși sau de a fi asistați de avocat. În 
conformitate cu art. 89 alin. (1) CPP, suspectul sau inculpatul are dreptul să fie asistat 
de unul ori de mai mulți avocaţi în tot cursul urmăririi penale, al procedurii de cameră 
preliminară și al judecății, iar organele judiciare sunt obligate să îi aducă la cunoștință 
acest drept, iar potrivit art. 93 din același cod, persoanei vătămate, părţii civile și 
părții responsabile civilmente le este garantat dreptul de a fi asistate de un avocat. 

În codul în vigoare, legiuitorul a renunţat la conceptul de „apărător” în procesul 
penal, în favoarea celui de „avocat”!!. În reglementarea actuală s-a realizat o unificare 
terminologică și conceptuală a dispozițiilor constituţionale înscrise în art. 23 și art. 24 cu 
cele cuprinse în art. 89-95 CPP, dându-se, totodată, eficienţă și Deciziei nr. XXVII/2007, 
pronunţată de Înalta Curte de Casaţie și Justiţie, Secţiile Unitel?l. 


115. Statutul avocatului. Principii. Potrivit Legii nr. 51/1995, în exercitarea profesiei, 
avocatul este independent și se supune numai legii, statutului profesiei și codului 
deontologic!?!. Avocatul are dreptul să asiste și să reprezinte persoanele fizice și juridice 
în faţa instanţelor autorităţii judecătorești și a altor organe de jurisdicție, a organelor de 
“urmărire penală, a autorităţilor și instituţiilor publice, precum și în fața altor persoane 
fizice sau juridice, care au obligaţia să permită și să îi asigure desfășurarea nestingherită 
a activităţii sale, în condiţiile legii. În exercitarea dreptului de apărare, avocatul are 
dreptul și obligaţia de a stărui pentru realizarea liberului acces la justiție, pentru un 
proces echitabil și într-un termen rezonabil. 

Potrivit susținerilor din doctrină, exercitarea profesiei de avocat, având în vedere 
dispozițiile art. 1 alin. (2) din Statut, este supusă următoarelor principii fundamentale: 
principiul legalităţii, principiul libertăţii, principiul independenţei, principiul autonomiei 
și descentralizării, principiul păstrării secretului profesional, - 


116. Primirea în profesia de avocat. Profesia de avocat se exercită numai de către 
avocații înscriși în tabloul baroului din care fac parte, barou component al Uniunii 
Naţionale a Barourilor din România (U.N.B.R.)%. 

Potrivit art. 12 din Legea nr. 51/1995, poate fi membru al unui barou din România 
cel care îndeplinește următoarele condiții: 


Cu privire la controversele privind noţiunea de apărător, a se vedea A. CRIȘU, Drept 
procesual penal, ed. a 4-a, Ed. Hamangiu, București, 2013, p. 125-127. 

-BI M. Of. nr. 772 din 14 noiembrie 2007. „Asistenţa juridică acordată în procesul penal unui 
inculpat sau învinuit (în prezent suspect — n.n.) de o persoană care nu a dobândit calitatea 
de avocat în condițiile Legii nr. 51/1995, modificată și completată prin Legea nr. 255/2004, 
echivalează cu lipsa de apărare a acestuia” (s.n.). 

BI Codul deontologic al avocatului român, aprobat prin Hotărârea Consiliului U.N.B.R. 
nr.268/2017, www.unbr.ro, precum și Codul deontologic al avocaţilor din Uniunea Europeană, 
aplicabil în România potrivit Deciziei Comisiei permanente a U.N.B.R. nr. 1486/2007, 
www.unbr.ro. 

“T.C. BRICIU, Instituţii judiciare. Principiile de organizare a justiţiei. Magistratura. Avocatura, 
Ed. C.H. Beck, București, 2012, p. 327. 

5] Art. 1 alin. (2) din Legea nr. 51/1995. 

DO o o ad o a a ——— 


— are exercițiul drepturilor civile și politice; 

— este licențiat al unei facultăți de drept cu durata stabilită de lege; 

— nu se găseşte în vreunul dintre cazurile de nedemnitate prevăzute de lege; 

— este apt, din punct de vedere medical, pentru exercitarea profesiei. 

în privinţa cazurilor de nedemnitate, acestea sunt prevăzute expres în cuprinsul 
art. 14 din Legea nr. 51/1995, respectiv: 

- condamnarea definitivă prin hotărâre judecătorească la pedeapsa cu închisoarea 
pentru săvârșirea unei infracțiuni intenționate"; 

— săvârșirea unor abuzuri prin care au fost încălcate drepturile și libertățile funda- 
mentale ale omului, stabilite prin hotărâre judecătorească; 

— săvârșirea unor abateri disciplinare grave, sancţionate cu măsura excluderii din 
profesie, ca sancțiune disciplinară; 

— aplicarea pedepsei interdicţiei de a exercita profesia, pe durata stabilită prin 
hotărâre judecătorească sau disciplinară; 

— cel în sarcina căruia s-a reținut, în baza unei hotărâri judecătorești definitive sau 
prin acte ale organelor profesiei de avocat, fapta de a fi exercitat sau sprijinit, sub 
orice formă, exercitarea fără drept de către o persoană a profesiei de avocat. 

Primirea în profesie se realizează numai în baza unui examen organizat de U.N.B.R., 
cel puţin anual și la nivel naţional, potrivit art. 17 din Legea nr. 51/1995 și art. 14-21 
din Statut. 

_ În privința avocaţilor membri ai unui barou dintr-o altă ţară, aceștia pot exercita 
profesia de avocat în România în condiţiile art. 13 din Legea nr. 51/1995. Avocatul 
străin care exercită profesia în România este obligat să se înscrie în tabloul special ţinut 
de fiecare barou și se supune prevederilor Legii nr. 51/1995, ale statutului profesiei și 
codului deontologic. Pentru a acorda consultanţă juridică privind dreptul românesc, 
avocatul străin are obligaţia de a susține un examen de verificare a cunoștințelor de 
drept românesc și de limbă română, organizat de U.N.B.R. | 

Avocatul străin nu poate pune concluzii orale sau scrise în fața instanţelor 
judecătorești și a celorlalte organe jurisdicţionale și judiciare, cu excepţia celor de 
arbitraj internaţional. Această din urmă restricţie nu se aplică avocaţilor străini care 
au obținut calificarea profesională într-unul dintre statele Uniunii Europene și ale 


1 Fiind condamnată definitiv pentru comiterea infracțiunii de trafic de influenţă, constând 
în aceea că a pretins și primit foloase materiale pentru a interveni pe lângă judecători și un 
procuror în vederea soluționării favorabile a unei cereri de revizuire, intimata-reclamantă se 
află și în situația prevăzută de art. 14 lit. a) din Legea nr. 51/1995, republicată, care prevede 
că „Este nedemn de a fi avocat: a) cel condamnat definitiv prin hotărâre judecătorească 
la pedeapsa cu închisoare pentru săvârșirea unei infracțiuni intenționate, de natură să 
aducă atingere prestigiului profesiei” — 1.C.C.J., S. cont. adm. şi fisc., dec. nr. 2848/2011, 
WWW.SCj.ro. | | 

Prin Decizia Curţii Constituționale nr. 225/2017 (M. Of. nr. 468 din 22 iunie 2017), a fost 
admisă excepția de neconstituționalitate a art. 14 lit. a) din Legea nr. 51/1995, constatându-se 
că sintagma „de natură să aducă atingere prestigiului profesiei” este neconstituțională. 

Spaţiului Economic European, în acest caz devenind incidente normele speciale înscrise 
în Capitolul VII din Legea nr. 51/199511. 


117. incompatibilităţi și interdicții. Potrivit art. 15 din Legea nr. 51/1995, exercitarea 
profesiei de avocat este incompatibilă cu: 

_— activitatea salarizată în cadrul altor profesii decât cea de avocat; | 

— ocupațiile care lezează demnitatea și independenţa profesiei de avocat sau bunele 
moravuri; 

— exercitarea nemijlocită de activităţi de producţie, comerţ sau prestări de servicii. 

Legea prevede și excepţii, astfel, exercitarea profesiei de avocat este compatibilă cu: 

— calitatea de deputat sau senatori? consilier în consiliile locale sau judeţene; 

— activități și funcţii didactice în învățământul juridic superior; 

— activitatea literară și publicistică; 

— calitatea de arbitru, mediator, conciliator sau negociator, consilier fiscal, consilier 
în proprietate intelectuală, consilier în proprietate industrială, traducător autorizat, 
administrator sau lichidator în cadrul procedurilor de reorganizare și lichidare judiciară, 
în condiţiile legii (art. 16 din lege). | 

Aceste incompatibilități derivă mai mult din necesitatea respectării statutului 
avocatului, indiferent de forma exercitării profesiei, fără a avea relevanţă pe plan 
procesual penal. 


0 T.C. BRICIU, op. cit., p. 373-374. 

LI Conform art. 82! din Legea nr. 161/2003 privind unele măsuri pentru asigurarea 
transparenţei în exercitarea demnităţilor publice, a funcţiilor publice și în mediul de afaceri, 
prevenirea și sancţionarea corupţiei (M. Of. nr. 279 din 21 aprilie 2003), „(1) Deputatul 
sau senatorul care, pe durata exercitării mandatului de parlamentar, dorește să exercite 
și profesia de avocat nu poate să pledeze în cauzele ce se judecă de către judecătorii 
sau tribunale și nici nu poate acorda asistenţă juridică la parchetele de pe lângă aceste 
instanţe. (2) Deputatul sau senatorul aflat în situaţia prevăzută la alin. (1) nu poate acorda 
asistenţă juridică suspecţilor ori inculpaților și nici nu îi poate asista sau reprezenta în 
instanţe în cauzele penale privind: a) infracțiunile de corupție, infracțiunile asimilate 
infracțiunilor de corupţie, precum și infracțiunile împotriva intereselor financiare ale Uniunii 
Europene, prevăzute în Legea nr. 78/2000 pentru prevenirea, descoperirea și sancţionarea 
faptelor de corupție, cu modificările și completările ulterioare; b) infracțiunile prevăzute 
în Legea nr. 143/2000 privind prevenirea și combaterea traficului și consumului ilicit de 
droguri, cu modificările și completările ulterioare; c) infracțiunile de trafic și exploatare 
a persoanelor vulnerabile, prevăzute la art. 209-217 din Codul penal; d) infracțiunea de 
spălare a banilor, prevăzută în Legea nr. 656/2002 pentru prevenirea și sancţionarea 
spălării banilor, precum și pentru instituirea unor măsuri de prevenire și combatere a 
finanţării terorismului, republicată; e) infracțiunile contra securității naționale, prevăzute la 
art, 394-410 și 412 din Codul penal, precum și cele prevăzute de Legea nr. 51/1991 privind 
securitatea națională a României; f) infracțiunile contra înfăptuirii justiţiei, prevăzute la 
art. 266-288 din Codul penal; g) infracțiunile de genocid, contra umanităţii și de război, 
prevăzute la art. 438-445 din Codul penal. (...) (4) Prevederile alin. (1)-(3) nu se aplică în 
cauzele în care avocatul este parte în proces sau acordă asistenţă ori reprezentare soțului 
sau rudelor până la gradul IV inclusiv”. | 


160 Drept procesual penal. Partea generală 

Incompatibilităţile privesc în general profesia de avocat, indiferent de forma 
exercitării. | 

În Codul de procedură penală sunt reglementate incompatibilităţi de natură pro- 
cesuală, aplicabile avocatului care asistă sau reprezintă partea ori un subiect procesual 
în cauzele penale, iar încălcarea lor poate afecta actele întocmite de avocat. Astfel, 
potrivit art. 88 alin. (2) CPP, nu poate fi avocat al unei părți sau al unui subiect procesual 
principal: 

— soţul ori ruda până la gradul al IV-lea cu procurorul sau cu judecătorul; 

— martorul citat în cauză; 

— cel care a participat în aceeași cauză în calitate de judecător sau de procuror; 

- o altă parte sau un alt subiect procesual. l | 

De asemenea, potrivit alin. (4) al art. 88, părţile sau subiecţii procesuali principali 
cu interese contrare nu pot fi asistați sau reprezentaţi de același avocat. 

Pe lângă incompatibilități, legiuitorul a reglementat și unele interdicții pentru 
avocaţi, de natură a garanta obiectivitatea și imparţialitatea subiecţilor oficiali cu 
atribuţii procesuale în soluționarea cauzelor penale. Potrivit art. 39 și art. 40 din 
"Statut, avocaţii foști judecători nu pot exercita profesia de avocat în faţa instanțelor 
unde au funcţionat timp de 5 ani de la încetarea funcţiei deținute". Aceeași interdicție 
se aplică și magistraților-asistenţi de la înalta Curte de Casaţie și Justiţie și de la 
Curtea Constituţională, executorilor judecătorești, grefierilor și personalului auxiliar al 
instanţelor judecătorești și al Curții Constituţionale. Totodată, avocații foști procurori și 
cadre de poliţie nu pot acorda asistență juridică la organul de urmărire penală la care 
și-au desfășurat activitatea timp de 5 ani de la încetarea funcţiei respective”. Interdicția 
vizează și personalul auxiliar al organelor de urmărire penală. 

În Legea nr. 51/1995 s-a prevăzut și o altă interdicţie!?!, constând în imposibilitatea 
avocatului de a exercita profesia la instanţele, precum și la parchetele de pe lângă 
acestea, inclusiv la Direcţia Naţională Anticorupție, Direcţia de Investigare a Infracțiunilor 
de Criminalitate Organizată și Terorism, Înalta Curte de Casaţie și Justiţie sau la Parchetul 
de pe lângă Înalta Curte de Casaţie și Justiţie, unde soţul avocatului sau ruda ori afinul 
său până la gradul al treilea inclusiv îndeplineşte funcţia de judecător sau procuror, 


W Prin instanţe în înţelesul Legii nr. 51/1995 se înțelege judecătoriile, tribunalele, tribunalele 
specializate, curţile de apel, Înalta Curte de Casaţie și Justiție și Curtea Constituţională, 
inclusiv instanţele militare la care avocaţii au funcționat ca judecători, indiferent de secţia 
la care au funcţionat. În cazul în care avocatul a funcţionat ca judecător la mai multe 
instanţe, interdicția operează pentru fiecare instanţă și se calculează distinct de la data 
încetării activităţii la instanța respectivă. 

(2 în cazul în care avocatul a funcţionat în cadrul mai multor parchete sau organe de 
cercetare penală, interdicția operează pentru fiecare parchet sau organ de cercetare 
penală și se calculează distinct de la data încetării activităţii la instituția respectivă. În cazul 
în care avocatul fost procuror sau cadru de poliție a funcţionat și în calitate de judecător, 
interdicţia privește atât instanţele, cât și organele de urmărire și de cercetare penală, 
durata fiind calculată în mod corespunzător. 

BI Prevăzută în art. 21 alin. (1) din lege în forma republicată în M. Of. nr. 98 din 7 februarie 
2011, articol abrogat prin Legea nr. 25/2017 (M. Of. nr. 210 din 28 martie 2017). 

indiferent de secția, direcția, serviciul sau biroul în care își desfășoară activitatea. 
Fiind sesizată cu o excepţie de neconstituţionalitate cu privire la aceste prevederi, 
Curtea Constituțională a considerat că nu sunt constituţionaleli!, aducând atingere 
înseși existenței dreptului la apărare, garantat prin art. 24 alin. (1) din Constituţie, 
care nu poate fi exercitat în plenitudinea sa. Curtea a reţinut că interdicția instituită 
prin textul de lege criticat nu reprezintă o incompatibilitate pentru avocaţi, întrucât 
incompatibilităţile sunt aferente îndeplinirii unei funcţii, nicidecum exercitării unei 
profesii. 

Curtea Constituţională a precizat faptul că, în procesele în care asigură asistenţa 
judiciară, avocatul are o poziţie specială, distinctă de cea a părţilor din proces, 
precum și de cea a judecătorului sau a procurorului. Avocatul este un profesionist 
chemat să susțină apărarea drepturilor substanţiale și procedurale ale părţii pe 
care o reprezintă. Interzicerea exercitării profesiei la instanţele sau parchetele unde 
soțul avocatului sau ruda ori afinul său până la gradul al'treilea inclusiv îndeplinește 
funcţia de judecător sau procuror, indiferent de secția, direcția, serviciul sau biroul 
în care își desfășoară activitatea, reprezintă o veritabilă sancţiune pentru avocatul 
respectiv. Imparţialitatea judecătorului și a procurorului nu poate fi asigurată însă 
printr-o asemenea sancţiune aplicată avocatului. 


118. Suspendarea și încetarea calității de avocat. Calitatea de avocat poate fi 
suspendată în condiţiile art. 27 din Legea nr. 51/1995: 

— în caz de incompatibilitate, pe durata existenţei acestei stări; 

— pe perioada interdicţiei de a profesa, dispusă prin hotărâre judecătorească sau 
disciplinară; 

— în caz de neplată totală sau parţială a taxelor și a contribuţiilor profesionale către 
barou, către U.N.B.R. și către sistemul propriu de asigurări sociale, timp de 3 luni de 
la scadența acestora și până la lichidarea integrală a datoriilor; 

— la cererea scrisă a avocatului. 

Încetarea calităţii de avocat intervine în următoarele cazuri (art. 26 din Legea 
nr. 51/1995): 

— prin renunţarea scrisă la exerciţiul profesiei; 

— prin deces; | 

— dacă împotriva avocatului s-a luat măsura excluderii din profesie ca sancțiune 
disciplinară; 

— dacă avocatul a fost condamnat definitiv pentru o faptă prevăzută de legea 
penală și care îl face nedemn de a fi avocat, conform legii. 


$2. Drepturile și obligaţiile avocatului în procesul penal 


119. Consideraţii generale. Avocatul este un subiect procesual cu o poziție procesuală 
specială în procesul penal, care poate fi implicat în rezolvarea ambelor acțiuni (penală 
și civilă), în funcţie de calitatea celui căruia îi acordă asistenţă sau pe care îl reprezintă, 
fără a avea însă un interes direct și fără a suporta consecinţele hotărârii instanţei. În 


3 12 


0 C.C.R., dec. nr. 1519/2011 (M. Of. nr. 67 din 27 ianuarie 2012). 

acest context, avocatul are drepturi și obligaţii care să îi permită susţinerea drepturilor 
și intereselor celui pe care îl asistă sau îl reprezintă. Avocatul are și drepturi proprii, 
diferite de cele privind exercițiul acestor acţiuni. 

Din analiza dispoziţiilor Capitolului VII din Titlul III al Pärții generale a Codului 
de procedură penală actual, dedicat avocatului, asistenţei juridice și reprezentării, 
rezultă că drepturile și obligaţiile avocatului sunt reglementate distinct, după calitatea 
subiectului procesual căruia i se acordă asistenţa juridică sau care este reprezentat 
și după faza procesuală în care acestea sunt exercitate. Există precizări distincte atât 
privind drepturile și obligaţiile avocatului suspectului sau inculpatului, respectiv al 
persoanei vătămate, al părţii civile și al părții responsabile civilmente, cât și referitor 
la faza procesuală în care sunt exercitate. 


120. Drepturile și obligaţiile avocatului suspectului sau inculpatului. În cursul 
urmăririi penale, avocatul suspectului sau inculpatului are dreptul să asiste la efectuarea 
oricărui act de urmărire penală [conţinutul art. 92 alin. (1) CPP este similar cu cel al 
a art. 172 alin. (1) teza | CPP 1968]. | 

Având în vedere caracterul și funcţia unor activităţi desfășurate în cursul urmăririi 
penale, prin care se urmărește obținerea unor date privind pregătirea sau săvârșirea 
unor infracţiuni, cât și pentru identificarea făptuitorului, avocatul nu poate să asiste 
la desfășurarea procedurilor care utilizează metodele speciale de supraveghere sau 
cercetare prevăzute în Capitolul IV din Titlul IV. De asemenea, având în vedere urgenţa - 
şi dificultățile generate de asigurarea prezenţei avocatului, dreptul acestuia de a asista 
nu poate fi asigurat la efectuarea percheziţiei corporale sau a autovehiculelor în cazul 
infracţiunilor flagrante. 

în cazul percheziţiei domiciliare, încunoștințarea se poate face și după prezen- 
tarea organului de urmărire penală la domiciliul persoanei care urmează să fie per- 
cheziţionatăl!!. Derogarea este justificată de specificul procedurii percheziţiei, prin 
care se urmărește descoperirea unor probe necesare soluționării cauzei sau prinderea 
infractorului, astfel încât încunoștințarea avocatului ar influenţa negativ rezultatele 
acesteia. 

Pentru ca acest drept să devină efectiv, avocatul trebuie să solicite încunoștinţarea 
cu privire la data și ora efectuării actului de urmărire penală ori a audierii realizate 
de judecătorul de drepturi și libertăți (potrivit codului anterior, organul de urmărire 
penală avea obligaţia să încunoștinţeze avocatul despre data și locul efectuării actului 
de urmărire penală). Încunoștințarea se poate face prin notificare telefonică, fax, 
e-mail sau alte asemenea mijloace, activităţile fiind consemnate într-un proces-verbal. 


i Percheziţia domiciliară este efectuată în conformitate cu dispoziţiile art. 157-164 CPP. 
Potrivit art. 159 alin. (9), persoanei al cărei domiciliu se percheziționează i se aduce la 
cunoștință că are dreptul ca la efectuarea percheziţiei să participe un avocat. Dacă se solicită 
prezența unui avocat, începerea percheziției este amânată până la sosirea acestuia, dar 
nu mai mult de două ore de la momentul la care acest drept este comunicat, luându-se 
măsuri de conservare a locului ce urmează a fi percheziționat. În cazuri excepţionale, 
ce impun efectuarea percheziţiei de urgenţă, sau în cazul în care avocatul nu poate fi 
contactat, percheziţia poate începe și înainte de expirarea termenului de două ore. 

Dacă încunoștinţarea a fost realizată, dar avocatul lipsește, absenţa sa nu împiedică 
efectuarea actului. În acest caz, absenţa avocatului de la efectuarea actului sau de la 
audiere nu constituie motiv de contestare. 

Avocatul are dreptul să participe în aceleași condiţii la audierea oricărei persoane 
de către judecătorul de drepturi și libertăţi în faza urmăririi penale. 

De asemenea, în cursul urmăririi penale, avocatul suspectului și inculpatului poate 
formula memorii, cereri, plângeri. 

În toate cazurile în care avocatul suspectului sau inculpatului este prezent la 
efectuarea unui act de urmărire penală, se face menţiune despre aceasta și despre 
eventualele obiecţiuni formulate, iar actul este semnat și de avocat. Aceste prevederi 
constituie garanţia faptului că mențţiunile din actele întocmite corespund realităţii, în 
caz contrar, obiecțiunile formulate pot constitui temeiul unor plângeri. 

De altfel, așa cum se prevede în art. 92 alin. (1) CPP, avocatul suspectului sau 
inculpatului are dreptul să asiste la efectuarea oricărui act de urmărire penală, ocazie 
cu care le oferă acestora sfaturi privind declaraţiile pe care urmează să le susțină 
sau cererile pe care le vor formula pentru apărarea intereselor lor. Avocatul poate 
solicita consemnarea corectă a declaraţiilor sau a activităţilor la care asistă, iar dacă 
apreciază că menţiunile nu corespund realităţii, formulează obiecţii chiar în cuprinsul 
actului întocmit. Ulterior întocmirii, avocatul poate interveni prin plângeri, invocând 
nelegalitatea sau netemeinicia actelor. 

Avocatul poate introduce cereri, memorii, plângeri cu privire la actele de urmărire 
penală întocmite, dacă apreciază că s-a adus o vătămate intereselor legitime ale 
părţii pe care o asistă, chiar dacă nu a fost prezent la efectuarea acestora sau dacă a 
formulat sau nu obiecții cu privire la cele consemnate. 

Aceste plângeri urmează a fi soluționate conform procedurii prevăzute în 
art. 336-339 CPP, de către procurorul competent. 

Potrivit art. 92 alin. (7) CPP, în cursul camerei preliminare și al judecății, 
avocatul are dreptul să consulte actele dosarului, să îl asiste pe inculpat, să exercite 
drepturile procesuale ale acestuia, să formuleze plângeri, cereri, memorii, excepții și 
obiecțiuni. Această precizare (exercită drepturile procesuale ale inculpatului) limitează 
posibilitățile avocatului la sfera drepturilor în care inculpatul, potrivit legii, poate să 
acţioneze. 

Avocatul are dreptul să beneficieze de timpul și înlesnirile necesare pentru pregătirea 
și realizarea unei apărări efective. Aceste dispoziţii trebuie corelate cu cele care 
reglementează drepturi proprii ale avocatului, înțelegând că o apărare efectivă presupune 
timpul și înlesnirile necesare valorificării lor, inclusiv dreptul de a consulta dosarul. 

Obligatiile avocatului decurg în principiu din contractul de asistenţă juridică încheiat 
cu suspectul sau inculpatul și constau mai ales în apărarea intereselor legitime ale 
acestora. O astfel de obligaţie este prevăzută și în art. 88 alin. (3) CPP („Avocatul 
ales sau desemnat din oficiu este obligat să asigure asistenţa juridică a părților ori a 
subiecților procesuali principali”). | 

Avocatul are și obligaţii generate de un proces echitabil desfășurat fără dificultăți 
privind realizarea activităţilor procesuale. El este obligat să se prezinte ori de câte 
ori este solicitat de organul judiciar, prezenţa sa fiind necesară realizării activităților 

procesuale, asigurând o apărare concretă și efectivă [art. 91 alin. (3) CPP]. Dacă se 
constată faptul că acesta lipsește nejustificat sau nu asigură substituirea ori refuză să 
asigure apărarea, deși i s-a asigurat exercitarea deplină a tuturor drepturilor procesuale, 
i se poate aplica o amendă judiciară [art. 283 alin. (3) CPP]. 
De asemenea, avocatul este obligat să păstreze confidenţialitatea datelor și actelor 
de care a luat cunoștință în cursul urmăririi penale [art. 94 alin. (5) CPP]. 


121. Drepturile și obligațiile avocatului persoanei vătămate, al părţii civile sau al 
părții responsabile civilmente. Persoana vătămată, partea civilă și partea responsabilă 
civilmente au dreptul de a fi asistate de un avocat în tot cursul procesului penal, iar 
avocatul acestora are drepturi similare cu cele ale avocatului celorlalţi subiecţi procesuali. 

Astfel, în cursul urmăririi penale, avocatul persoanei vătămate, al părții civile sau 
al părţii responsabile civilmente are dreptul să fie încunoștinţat despre efectuarea 
actelor de urmărire penală sau despre audierea realizată de judecătorul de drepturi și 
libertăţi, să asiste la efectuarea lor, dreptul de a consulta dosarul, de a formula cereri și 

-a depune memorii. Toate aceste drepturi urmează a fi exercitate în contextul asigurării 
timpului și înlesnirilor necesare pentru pregătirea și realizarea unei apărări efective. 

În cursul procedurii de cameră preliminară și în cursul judecății, avocatul persoanei 
vătămate, al părţii civile sau al părţii responsabile civilmente exercită drepturile 
procesuale ale persoanei pe care o asistă, cu excepția drepturilor pe care aceasta le 
exercită personal, precum și dreptul de a consulta actele dosarului. 

Obligațiile avocatului persoanei vătămate, al părții civile sau al părţii eison Spile 
civilmente decurg în mare măsură din clauzele contractului de asistență juridică și 
din dispozițiile procedurale care impun anumite rigori pentru desfășurarea procesului 
penal în condiții normale. 


122. Consultarea dosarului (art. 94 CPP). Dacă dreptul la apărare este un drept 
fundamental, prevăzut de Constituţie, consultarea dosarului constituie o necesitate 
pentru realizarea lui efectivă, indiferent de modalităţile prin care se concretizează, 
personal de parte sau subiecţii procesuali principali ori prin avocat. Deoarece în 
reglementarea anterioară acest drept nu era prevăzut în mod expres, ceea ce nu de 
puţine ori a generat controverse, mai ales în faza urmăririi penale, în Codul de procedură 
penală actual, dreptul la consultarea dosarului este prevăzut în mod distinct pentru 
avocat în art. 94 CPP, iar pentru părţi și subiecţii procesuali principali este inclus în 
enumerarea drepturilor acestoralil. 

Consultarea dosarului presupune studierea actelor din dosar, dreptul de a nota 
date, informaţii sau de a obţine fotocopii din dosar. 

Concret, în cursul urmăririi penale, după solicitarea avocatului, procurorul stabilește 
data și durata, respectiv intervalul orar pentru studierea dosarului. Potrivit art. 94 
alin. (3) CPP, data și durata consultării sunt stabilite într-un termen rezonabil. 

Atât data fixată pentru consultare, cât și durata în timp a consultării dosarului 
trebuie să corespundă exigenţelor termenului rezonabil: data consultării dosarului să 
permită o apărare efectivă, astfel încât informaţiile obţinute să poată fi valorificate la 


W Toate precizările privind dispoziţiile art. 94 CPP referitoare la consultarea dosarului (inclusiv 
restricţiile) se aplică în mod corespunzător și părților și subiecţilor procesuali principali. 

timp, iar durata să fie suficientă pentru un studiu complet, în funcţie de complexitatea 
cauzei și amplitudinea dosarului. 

Totuși, având în vedere că, după începerea urmăririi penale, accesul la dosar permite 
cunoașterea unor informaţii care ar face ulterior dificilă stabilirea adevărului, procurorul 
poate restricționa motivat consultarea dosarului, dacă prin aceasta s-ar putea aduce 
atingere bunei desfășurări a urmăririi penale. 

Potrivit art. 94 alin. (4) CPP, după punerea în mișcare a acţiunii penale, restricționarea 
se poate dispune pentru cel mult 10 zile. Restricționarea motivată a consultării dosarului, 
atât înainte, cât și după începerea urmăririi penale, trebuie realizată în așa fel încât 
să se asigure o apărare efectivăl!l. Stabilirea duratei și a datei consultării dosarului 
este de competenţa procurorului, drept ce poate fi delegat organului de cercetare 
penală!?. În schimb, restricţiile privind consultarea dosarului pot fi dispuse numai 
de procuror, prin ordonanţă. Aceste restricții nu se aplică dacă avocatul dorește să 
consulte declaraţiile celui pe care îl asistă sau reprezintă [art. 94 alin. (6) CPP]. 

De asemenea, în vederea asigurării apărării, avocatul inculpatului are dreptul de 
a lua cunoștință de întreg materialul dosarului de urmărire penală în procedurile 
desfășurate în faţa judecătorului de drepturi și libertăţi privind măsurile privative sau 
restrictive de drepturi, la care avocatul participă. 

În cursul urmăririi penale, avocatul are obligaţia să păstreze confidenţialitatea sau 
secretul datelor și actelor de care a luat cunoștință cu ocazia consultării dosarului. 


. w 


Secțiunea a 2-a. Asistența juridică 


123. Noţiune și reglementare. Potrivit art. 88 alin. (1) CPP, avocatul asistă sau 
reprezintă, în procesul penal, părţile ori subiecţii procesuali principali, în condiţiile legii. 

Importanţa avocatului constă în primul rând în activităţile pe care le desfășoară, 
conform atribuţiilor prevăzute de lege în cadrul procesului penal, sub forma asistenţei 
juridice. 

Din dispoziţiile Legii nr. 51/1995, cât și din doctrină reiese că asistenţa juridică 
constă în sprijinul pe care avocatul îl acordă părților și subiecţilor procesuali principali, 
sub diferite forme (sfaturi, lămuriri, formularea de cereri adresate direct organelor 
judiciare, asistarea în cursul urmăririi penale, al camerei preliminare și al judecății, 
exercitarea drepturilor acestora în prezenţa lor). 

Părțile, subiecţii procesuali principali pot exercita personal apărarea sau cu ajutorul 
unui avocat, persoană cu pregătire juridică dobândită în condiţiile prevăzute de lege, 
care poate acorda „asistenţa juridică”. 

Apărarea efectuată de avocat, ca profesionist al dreptului, în baza unui contract de 
asistenţă juridică încheiat între acesta și justițiabil, este cunoscută ca apărare tehnică. 


În acest sens, a se vedea și C.E.D.O., cauza Forum Maritime S.A. c. României, Hotărârea. 
din 4 octombrie 2007. 

2! A se vedea și Ordinul ministrului afacerilor interne nr. 64/2015 privind stabilirea unor 
măsuri organizatorice în scopul asigurării exercitării dreptului de a consulta dosarul penal 
(M. Of. nr. 500 din 7 iulie 2015). 

Potrivit dispoziţiilor art. 10 CPP, părţile din proces, precum și subiecţii procesuali 
principali au dreptul să fie asistați de un avocat în tot cursul urmăririi penale, al camerei 
preliminare și al judecății, prezența avocatului fiind justificată de faptul că părţile și 
subiecţii procesuali principali, de cele mai multe ori, nu au pregătire de specialitate, 
fiind în imposibilitate de a-și asigura o apărare corespunzătoare. i 

Suspectul sau inculpatul are, în conformitate cu art. 89 alin. (1) CPP, dreptul să fie 
asistat de unul ori de mai mulţi avocaţi în tot cursul urmăririi penale, al procedurii de 
cameră preliminară și al judecății, iar organele judiciare sunt obligate să îi aducă la 
cunoștință acest drept. Pentru cazurile în care suspectul sau inculpatul optează pentru 
angajarea mai multor avocaţi, asistenţa juridică este asigurată atunci când cel puţin 
unul dintre avocaţi este prezent. Aceleași dispoziţii se aplică și în privința persoanei 
vătămate, a părţii civile sau a părţii responsabile civilmente, după cum se precizează 
în art. 93 alin. (1) teza a Il-a CPP, care face trimitere la art. 89 alin. (1) din același cod. 

Pentru a se asigura o apărare efectivă, persoana reţinută sau arestată are dreptul să 
ia contact cu avocatul, asigurându-i-se confidenţialitatea comunicărilor, cu respectarea 
măsurilor necesare de supraveghere vizuală, de pază și securitate, fără să fie interceptată 

‘sau înregistrată convorbirea dintre ei. Probele obținute cu încălcarea acestor ipezh 
se exclud în condițiile art. 102 alin. (2)-(4) CPP. 

Potrivit jurisprudenţei Curții Europene a Drepturilor Omului, dreptul la apărare, 
garantat de art. 6 parag. 3 lit. c) din Convenţie, este unul relativ, existând posibilitatea ca 
inculpatul să renunţe la exercitarea acestuia. În asemenea cazuri, statul are însă obligaţia 
de a se asigura că această renunțare nu contravine unui interes public important, este 
stabilită într-un mod neechivoc și este însoţită de minime garanţii apte a compensa 
importanţa dreptului la care s-a renunţat. De asemenea, înainte de a se considera că 
inculpatul, prin comportamentul său, a renunţat în mod implicit la dreptul protejat de 
art. 6 parag. 3 lit. c), statul trebuie să se asigure că acesta a avut posibilitatea în mod 
rezonabil să prevadă consecinţele manifestării sale de voință. De asemenea, Curtea a 
apreciat că o persoană se bucură de garantarea dreptului la apărare din momentul în 
care este subiectul unei acuzaţii în materie penală, indiferent dacă, potrivit legislaţiei 
interne, acest moment coincide sau este anterior celui care marchează începerea 
procesului penali”. 

În aplicarea acestor garanții, legiuitorul a prevăzut ca regulă generală posibilitatea 
suspectului sau inculpatului de a beneficia de asistenţă juridică prin intermediul unui 
avocat, iar ca excepție obligaţia organelor judiciare de a asigura asistenţa juridică 
a suspectului sau inculpatului, în cazurile limitativ prevăzute de legel?l. Așadar, de 
regulă, asistenţa juridică are caracter facultativ, însă, în anumite situații, motivat de 
un interes care îl depășește pe cel al persoanelor implicate, procesul penal nu se poate 


01 C.E.D.O., cauza Deweer c. Belgiei, Hotărârea din 27 februarie 1980, §§ 14-21; cauza 
Salduz c. Turciei, Hotărârea din 27 noiembrie 2008 (Marea Cameră), 8 59; cauza Panovits 
c. Ciprului, Hotărârea din 11 decembrie 2008, 8 68 (care cuprinde garanții sporite în cazul 
inculpaţilor minori ce doresc să renunţe la drepturile garantate de art. 6 din Convenţie). 
“PI C.E.D.O., cauza Salduz c. Turciei, supra cit., § 54. 

31 Aceeași este situația și în ceea ce privește persoana vătămată, partea civilă și partea 
responsabilă civilmente. 

desfășura dacă nu se acordă asistenţă juridică de către un avocat, ales sau numit din 
oficiu. În acest caz, asistenţa juridică este obligatorie. 


124. Asistenţa juridică facultativă. Întrucât dreptul la apărare este garantat (fiind 
un drept fundamental), părţile au dreptul să fie asistate în proces de un avocat ales, iar 
cel care dorește se poate adresa unui avocat, care să îi asigure protejarea intereselor 
sale legitime prin acordarea de asistenţă juridică. 

Asistenţa juridică facultativă constituie regula în materie, de care poate beneficia 
cel care dorește și apreciază că în acest mod drepturile sale vor fi mai bine valorificate. 

Întrucât asistenţa juridică se concretizează în urma încheierii unui contract cu 
justițiabilul, care urmează să achite un onorariu către avocat, este posibil ca apărarea 
sub această formă să fie inaccesibilă pentru cei cu posibilităţi materiale reduse. 

Pentru ca dreptul la apărare, în cazuri deosebite, să aibă un caracter efectiv, asistența 
juridică este asigurată gratuit. Potrivit art. 70 alin. (2) din Legea nr. 51/1995, în cazuri 
de excepție, barourile acordă în mod gratuit!!! asistenţă juridică în cauzele penale 
sau civile. 


125. Asistenţa juridică obligatorie. În unele cazuri, legea obligă la acordarea 
asistenţei juridice unuia dintre subiecţii procesuali, nefiind permis ca procesul penal 
să se desfășoare în alte condiţii. 

Concretizarea acestei obligaţii revine organelor judiciare care, dacă partea nu și-a 
ales un avocat, iau măsuri pentru desemnarea unui avocat din oficiu. 

125.1. Asistenţa juridică a suspectului sau inculpatului este obligatorie în tot 
cursul procesului penal în următoarele cazuri, conform art. 90 CPP: 

a) când suspectul sau inculpatul este minor, internat într-un centru de detenție ori 
într-un centru educativ, când este reținut sau arestat, chiar în altă cauză, când față de 
acesta a fost dispusă măsura de siguranţă a internării medicale, chiar în altă cauză, 
precum și în alte cazuri prevăzute de lege; 

b) în cazul în care organul judiciar apreciază că suspectul ori inculpatul nu și-ar 
putea face singur apărarea. 

Asistenţa juridică este obligatorie în ere camerei preliminare și în cursul 
judecății în cauzele în care legea prevede pentru infracțiunea săvârșită pedeapsa 
detenţiunii pe viaţă sau pedeapsa închisorii mai mare de 5 ani. 

Primul caz de asistenţă juridică obligatorie îl privește pe suspectul sau inculpatul 
aflat într-o stare sau situaţie improprie exercitării unei apărări corespunzătoare. Astfel, 
starea de minorat a suspectului sau inculpatului justifică asistenţa juridică obligatorie 
prin situaţia specială din punct de vedere psiho-fizic a acestuia, prin lipsa experienţei de 
viaţă, a reprezentării reale a consecinţelor faptelor sale. Din interpretarea dispozițiilor 
art. 507 alin. (3) CPP rezultă că asistenţa juridică este obligatorie în tot cursul procesului 
penal doar dacă suspectul sau inculpatul nu a devenit major înainte de sesizarea 


Alte acte normative în care se prevede posibilitatea gratuității asistenței juridice sunt Legea 
nr. 211/2004 privind unele măsuri pentru asigurarea protecției victimelor infracțiunilor sau 
Legea nr. 678/2001 privind prevenirea și combaterea traficului de persoane (M. Of. nr. 783 
din 11 decembrie 2001). 

instanţei (a primei instanţe de judecată)!. Altfel, caracterul obligatoriu al asistenţei 
juridice încetează. 

Pentru celelalte situaţii în care se află suspectul sau operi prevăzute în art. 90 
alin. (1) lit. a) CPP (internat într-un centru de detenţie ori într-un centru educativ, 
când este reținut sau arestat, chiar în altă cauză, când față de acesta a fost dispusă 
măsura de siguranţă a internării medicale, chiar în altă cauză), asistenţa juridică este 
obligatorie, întrucât acesta nu poate exercita apărarea în condiții normale, fiindu-i 
limitate libertatea de mișcare sau posibilitățile de decizie. 

Asistenţa juridică este obligatorie dacă organul judiciar apreciază că suspectul sau 
inculpatul nu și-ar putea face singur apărarea. Deosebit de celelalte cazuri, cu toate 
că este prevăzut de lege, decizia aparține organului judiciar, care, în urma observării 
suspectului sau inculpatului (a modului cum percepe activităţile procesuale, cum se 
implică în efectuarea acestora, în funcţie de abilităţile intelectuale), apreciază că nu 
poate concretiza o apărare efectivă. Motivat de asemenea constatări, organul judiciar 
decide ca asistenţa juridică să devină obligatorie. 

Asistenţa juridică este obligatorie în cursul procedurii în camera preliminară și în cursul 
judecății, când legea prevede pentru infracţiunea săvârșită pedeapsa detenţiunii pe viaţă 
sau pedeapsa închisorii mai mare de 5 ani. Textul privește pedeapsa prevăzută în Partea 
specială a Codului penal (definită de legea penală), fără a fi luate în calcul modificări 
ca urmare a aplicării unor circumstanțe”. Dacă în cursul judecății instanța dispune 
schimbarea încadrării juridice într-o infracţiune pentru care pedeapsa este mai mare de 
5 ani, aceasta va asigura asistenţa juridică a inculpatului în cauza respectivă. Referitor 
la condițiile în care sunt aplicate aceste dispoziţii persoanei. juridice, Înalta Curte de 
Casaţie și Justiţie, Completul. pentru dezlegarea unor chestiuni de drept în materie 
penală, a hotărât, prin Decizia nr. 21 din 11 octombrie 2016?!, că, „în cursul procedurii 
de cameră preliminară și în cursul judecății, în cauzele în care legea prevede pentru 
infracţiunea săvârșită pedeapsa detențiunii pe viață sau pedeapsa închisorii mai mare 
de 5 ani, asistenţa juridică este obligatorie pentru inculpatul persoană juridică, în 
raport cu dispoziţiile art. 187 din Codul penal”. 

Cazurile prevăzute la art. 90 au aplicaţie generală, ori de câte ori suspectul sau 
inculpatul se află în ipotezele prevăzute, indiferent de cauză, asistenţa juridică este 
obligatorie. 

Prezenţa avocatului este considerată de legiuitor ca necesară și în alte situaţii, 
în procedura luării unor măsuri procesuale sau obţinerii unor mijloace de probă. 
De exemplu, în procedura de aplicare a obligării provizorii la tratament medical 


W Potrivit art. 507 alin. (3) CPP, „Inculpatul care a săvârșit infracțiunea în timpul când era 
minor este judecat potrivit procedurii aplicabile în cauzele cu infractori minori, dacă la 
data sesizării instanţei nu a împlinit 18 ani”. Textul impune aplicarea procedurii în cauzele 
cu infractori minori, adică a tuturor normelor cuprinse în cod, aplicabile în cauzele cu 
minori în condiţiile art. 504. 

2] potrivit art. 187 CP, „Prin pedeapsă prevăzută de lege se înțelege pedeapsa prevăzută 
în textul de lege care incriminează fapta săvârșită în forma consumată, fără luarea în 
considerare a cauzelor de reducere sau de majorare a pedepsei”. 

2! M. Of. nr. 884 din 4 noiembrie 2016. 

(art. 246 CPP), se prevede că soluţionarea cererii se face în prezenţa avocatului, iar când 
suspectul sau inculpatul lipsește, în absenţa acestuia, dar numai în prezenţa avocatului. 
De asemenea, avocatul trebuie să fie prezent în procedura efectuării expertizei psihiatrice 
(art. 184 CPP), la încheierea acordului de recunoaștere a vinovăţiei (art. 480 CPP), în 
procedura înlocuirii sau încetării obligării la tratament medical [art. 568 alin. (5) CPP]. 

încălcarea dispoziţiilor privind asistenţa juridică obligatorie este sancţionată cu 
nulitatea absolută, conform art. 281 alin. (1) lit. f) CPP. 

125.2. Asistenţa juridică obligatorie a persoanei vătămate, a părții civile sau a 
părții responsabile civilmente. Pentru asigurarea unei protecţii efective și celorlalți 
subiecți procesuali, în situaţii similare celor prevăzute în lege pentru suspect sau 
inculpat, asistenţa juridică este obligatorie și în cazul persaauei vătămate, al părţii 
civile sau al părții responsabile civilmente. 

Potrivit art. 93 alin. (4) și (5) CPP, pentru persoana vătămată și partea civilă, 
asistența juridică este obligatorie dacă: 

— persoana vătămată sau partea civilă este o persoană lipsită de capacitate de 
exercițiu ori cu capacitate de exerciţiu restrânsă; 

— organul judiciar apreciază că, din anumite motive, persoana vătămată sau partea 
civilă nu și-ar putea face singură apărarea, caz în care dispune luarea măsurilor pentru 
desemnarea unui avocat din oficiu. 

Pentru partea responsabilă civilmente, legea asigură protecție prin asigurarea 
asistenţei juridice obligatorii doar pentru ultimul caz, și anume dacă organul judiciar 
apreciază că, din anumite motive, aceasta nu și-ar putea face singură apărarea. 

La fel ca în cazul suspectului sau inculpatului, încălcarea acestor dispoziţii se sancţio- 
nează cu nulitatea absolută, conform art. 281 alin. (1) lit. f) CPP. Observăm din redactarea 
acestui text faptul că aplicarea sancţiunii nu privește încălcarea dispoziţiilor art. 93 
alin. (4) și (5) CPP în cazul persoanei vătămate (textul se referă doar la suspect, inculpat 
şi celelalte părţi, persoana vătămată având calitatea de subiect procesual principal, și 
nu de parte în proces). Omisiunea pare nejustificată, având în vedere poziția procesuală 
a persoanei vătămate, care în ceea ce privește drepturile și obligațiile este asimilată 
părților [potrivit art. 33 alin. (2) CPP, persoana vătămată are aceleași drepturi și obligații 
ca și părțile, cu excepţia celor pe care legea le acordă numai acestora]. 


126. Avocatul din oficiu. De cele mai multe ori, prezența avocatului în proces este: 
determinată de dorinţa părților sau a subiecţilor procesuali principali de a beneficia 
de asistenţă calificată în exercitarea drepturilor procesuale. Totuși, în cazurile în 
care asistenţa juridică este obligatorie, dacă suspectul sau inculpatul ori persoana 
vătămată, partea civilă sau partea responsabilă civilmente nu și-a ales un avocat, 
organul judiciar ia măsuri pentru desemnarea unui avocat din oficiu [art. 91 alin. (1) 
și art, 93 alin. (5) CPP]. 

De asemenea, potrivit art. 91 alin. (2) CPP, în tot cursul procesului penal, când 
asistenţa juridică este obligatorie, dacă avocatul ales lipseşte nejustificat, nu asigură 
substituirea sau refuză nejustificat să exercite apărarea, deși a fost asigurată exercitarea 
tuturor drepturilor procesuale, organul judiciar ia măsuri pentru desemnarea unui 
avocat din oficiu care să îl înlocuiască, acordându-i acestuia un termen rezonabil și 
înlesnirile necesare pentru pregătirea unei apărări efective. În cursul judecății, când 


170 Drept procesual penal. Partea generală 
asistenţa juridică este obligatorie, dacă avocatul ales lipsește nejustificat la termenul de 
judecată, nu asigură substituirea sau refuză să efectueze apărarea, deși a fost asigurată 
exercitarea tuturor drepturilor procesuale, instanța ia măsuri pentru desemnarea 
unui avocat din oficiu care să îl înlocuiască, acordându-i un termen de minimum 3 zile 
pentru pregătirea apărăriil. l 

Avocatul din oficiu desemnat este obligat să se prezinte ori de câte ori este solicitat 
de organul judiciar, asigurând o apărare concretă și efectivă în cauză. 

Potrivit art. 91 alin. (4) CPP, delegaţia apărătorului din oficiu încetează la prezentarea 
apărătorului ales. 


Secţiunea a 3-a. Reprezentarea 


„127. Reglementare. Soluţionarea cauzelor penale presupune implicarea personală a 
participanţilor în toate activităţile procesuale, cu respectarea drepturilor și obligaţiilor 
prevăzute de lege. Deoarece, în anumite cazuri, prezenţa acestora nu este posibilă, din 
diferite motive, legea permite ca activitățile procesuale să se desfășoare în absența 
lor (părţi, suspect sau persoană vătămată), însă în prezența unei alte persoane (repre- 
zentant), împuternicită să îndeplinească, în numele și în interesul celui care lipsește, 
activități procesuale în limita drepturilor și obligațiilor prevăzute de legel”. 

Potrivit art. 96 CPP, reprezentarea în cursul procesului penal este permisă în cazul 
suspectului, inculpatului, al celorlalte părţi, precum și al persoanei vătămate, cu excepția 
cazurilor în care prezenţa acestora este obligatorie sau este apreciată ca fiind necesară 
de procuror, judecător sau instanţa de judecată. i 

Reprezentarea este diferită de asistența juridică, întrucât poate fi realizată și de 
persoane particulare care îndeplinesc condiţiile prevăzute de legea civilă’, nu numai de 
avocaţi, și presupune realizarea mandatului încredinţat, în absența părții reprezentate. 

„De asemenea, reprezentarea se deosebește de succesiunea în drepturile procesuale 
și de substituirea procesuală!"!. 


t Potrivit alin. (5) al art. 91 CPP, dacă la judecarea cauzei avocatul lipsește și nu poate fi 
înlocuit în condiţiile alin. (2) al aceluiași articol, cauza se amână. | 

(2) Pentru detalii, a se vedea supra, capitolul al Iil-lea al prezentului titlu, secțiunea a 2-a, 
§4 privind succesorii, reprezentanții și substituiții procesuali. 

8] Dispoziţiile privind reprezentarea judiciară în proces se regăsesc în cuprinsul art. 80-89 CPC. 
IA! A se vedea, pentru detalii, în această lucrare, capitolul al Iil-lea al prezentului titlu, 
secţiunea a 2-a, $4 privind succesorii, reprezentanții și substituiții procesuali. 


TITLUL AL V-LEA. ACȚIUNILE 
ÎN PROCESUL PENAL 


Capitolul I. Acțiunea în justiție 


128. Noţiune. Încălcarea normei juridice, ca regulă de conduită obligatorie, cu 
caracter general și impersonal, generează un conflict de drept între persoana care a 
săvârșit fapta ilicită și cel vătămat. Faptul că respectarea normelor juridice are caracter 
obligatoriu presupune existența unor modalități de acţiune în cazul încălcării lor, care 
să asigure atât angajarea răspunderii juridice a celui vinovat, cât și reparația vătămării 
persoanei ale cărei drepturi au fost încălcate. 

Rezolvarea conflictului de drept nu revine însă celui al cărui interes legitim a fost 
lezat, restabilirea ordinii de drept și aplicarea unei sancţiuni juridice fiind de competența 
unor organe specializate ale statului în funcţie de natura normei substanţiale încălcate 
(penală, civilă, administrativă etc.). 

Soluţionarea acestui conflict presupune, așadar, existenţa unei instituții juridice 
adecvate unor asemenea necesităţi, care să asigure intervenția instanţelor judecătorești 
și tragerea la răspundere juridică a persoanei care a încălcat legea, aceasta fiind 
acțiunea în justiție. 

În literatura de specialitate au fost formulate definiții prin care s-a încercat 
surprinderea, pe cât posibil, a funcţiei acţiunii în justiție. Astfel, aceasta a fost definită 
ca ansamblul mijloacelor procesuale prin care se asigură protecţia die Paulo ori a 
unor situații juridice ocrotite de lege”. 

În doctrina franceză, acţiunea este definită ca dreptul subiectiv ce permite obținerea 
de la judecător a unei soluţii pe fondul unei pretenţii. Ca urmare, art. 30 CPC francez 
prevede că „acţiunea este dreptul, pentru autorul unei pretenții, de a-i fi analizat 
fondul cererii, astfel încât judecătorul să hotărască dacă este fondată sau nu”. 

Potrivit unei alte opinii], acțiunea în justiţie constituie temeiul juridic al iniţierii și 
desfășurării procesului sau, în altă abordare, acțiunea în justiție este mijlocul juridic prin - 
care o persoană este trasă la răspundere în faţa instanţelor judecătorești, pentru a fi 
obligată să suporte constrângerea de stat corespunzătoare normei de drept încălcate!” 

Pentru a identifica esenţa definiţiei acţiunii în justiţie, trebuie avute în vedere și 
normele referitoare la acţiuni (penală și civilă) din actualul Cod de procedură penală. 
Astfel, potrivit art. 14 CPP, acțiunea penală are ca obiect tragerea la răspundere 
penală a persoanelor care au săvârșit infracţiuni, iar acțiunea civilă are ca obiect 
tragerea la răspundere civilă delictuală a persoanelor responsabile potrivit legii civile 
pentru prejudiciul produs prin comiterea infracțiunii (art. 19 CPP). Aceste reglementări 


V.M. CIOBANU, op. cit., vol. |, p. 250. 

eI J, PRADEL, op. cit., p. 171. 

B! V, DONGOROZ ȘI COLAB., op. cit., vol. V, p. 54. 
14] GR. THEODORU, L. MOLDOVAN, op. cit., p. 74. 

(precizări) conduc la concluzia că acțiunea, prin ceea ce constituie obiectul său, face 
posibilă angajarea răspunderii juridice. 

Așadar, acțiunea în justiţie constituie mijlocul procesual prin care conflictul de drept 
generat de încălcarea normei juridice este dat în competenţa instanţelor judecătorești 
pentru a îndeplini activităţile specifice tragerii la răspundere juridică. 

Această definiţie subliniază importanţa acţiunii în justiție mai ales în dimensiunea 
sa procesuală, de mijloc prin intermediul căruia conflictul de drept este dedus pentru 
competentă soluționare organelor judiciare". 

După cum conflictul de drept ce urmează a fi soluționat este unul de drept penal, civil, 
administrativ, și acțiunea în justiţie poate fi o acțiune penală, civilă, administrativă etc. 


129. Dreptul la acţiune și cererea în justiţie. În literatura de specialitate se distinge 
între acţiunea în justiţie și dreptul la acțiune. Dreptul la acţiune îşi are suportul în 
norma juridică încă de la data intrării în vigoare și decurge din norma substanţială, 
care conţine atât regulile ce trebuie respectate, cât și sancţiunile aplicabile în cazul 
nerespectării ei. Având în vedere acest aspect, dacă valoarea socială ocrotită prin 
normă nu a fost lezată (întrucât norma juridică nu a fost încălcată), dreptul ce ocrotește 
valoarea socială respectivă, adică dreptul la acţiune, nu poate fi folosit”, 

Dreptul la acțiune decurge, așadar, din norma juridică substanțială! și constă în 
posibilitatea dată de lege celui ale cărui drepturi ocrotite de lege au fost încălcate de 
a-l trage la răspundere juridică pe cel care a încălcat norma, aspect care constituie, 
totodată, accepțiunea materială sau substanţială a noțiunii de acţiune în justiţie. Dreptul 
la acţiune poate rămâne un drept virtual, conţinut în fiecare normă juridică, dacă nu 
este încălcată printr-o conduită concretă. | 

Persoana vătămată în drepturile și interesele sale prin fapta ilicită are puterea 
(dreptul) de a trage la răspundere juridică pe cel care a săvârșit delictul, prin aducerea 
sa în faţa instanţei, pentru a fi obligat. 

Având în vedere definirea obiectului acțiunii (penală și civilă) în norma procesuală 
penală (care constă în tragerea la răspundere penală a celui care a comis infracțiunea, 
respectiv tragerea la răspundere civilă delictuală a persoanelor responsabile potrivit 
legii civile), acţiunea în justiţie are și o dimensiune procesuală, de mijloc juridic prevăzut 
de lege pentru a fi valorificat dreptul la acţiune. Ce se cere (tragerea la răspundere 
juridică) se realizează printr-o acţiune în accepțiunea sa procesuală, și anume exercitarea 
acţiunii în justiţie. Fără exercitarea acțiunii într-un cadru procesual adecvat, nu ar fi 
posibile tragerea la răspundere a persoanei care a săvârșit fapta ilicită și aplicarea 
sancţiunii prevăzute de legea încălcată. 


i] Pentru alte definiţii, a se vedea A. BOUREANU, Procurorul — titular al exercitării acţiunii 
penale, în R.D.P. nr. 4/1999, p. 38-39. Li 

2! Dreptul lezat prefigurează în plan juridic o relație a unei persoane față de o anumită valoare 
socială ocrotită de lege (I. GORGĂNEANU, Acţiunea penală, Ed. Științifică și Enciclopedică, 
București, 1977, p. 18). 

31 N. VOLONCIU, op. cit., vol. |, p. 218. 


V. Acţiunile în procesul penal i 173 


În doctrină se precizează faptul că acţiunea în justiție nu se confundă cu cererea 
în justiţie, noţiunile fiind diferite™. Cererea în justiție se limitează doar la actul inițial, 
prin care se pune în mișcare acțiunea în justiţie (preexistentă cererii). 

După punerea în mișcare a acţiunii, ca urmare a introducerii cererii în justiţie, 
aceasta este exercitată în continuare până la epuizare. 


130. Factorii acțiunii în justiţie. În alcătuirea sa, acţiunea în justiţie, similar celorlalte 
instituţii de drept, este determinată de existența unor factori (entități) care configurează 
şi poziţia sa în dinamica procesului penal. Acești factori sunt: temeiul acțiunii, obiectul 

| acțiunii, subiectii acțiunii și aptitudinea funcţională a actiunii în justiție. 

Lipsa unuia dintre acești factori ori susținerea existenței lor în cursul procesului, 
dar neconfirmatä ulterior, are drept consecință nulitatea actelor procesuale întrucât 
sunt efectuate în exercitarea unei acțiuni nevalabile!?. 

Temeiul acţiunii (sursa acesteia) are două modalităţi de manifestare, și anume 
temeiul de drept și temeiul de fapt. Temeiul de drept al acţiunii (în dimensiunea sa 
substanţială) este norma de drept care cuprinde referiri la fapta ilicită prin care sunt 
stabilite calificarea juridică și sancţiunea aplicabilă. 

Temeiul de fapt al acţiunii îl constituie fapta ilicită în materialitatea sa, fapta concretă 
prin care s-a adus atingere normei de drept! și care determină nașterea raportului 
juridic de conflict. Fapta ilicită „dă eficienţă reală acţiunii în justiție, virtual preexistentă, 
făcând-o exercitabilă”l*l. 

Lipsa de temei (fapta nu este prevăzută de lege sau nu a fost săvârșită, așa cum 
se susține) determină efectuarea unor acte care nu pot constitui un suport procesual 
valabil, întrucât pot conduce la o acuzare fără suport legal sau eronată. Este necesară 
existenţa atât a temeiului de fapt, cât și a celui de drept pentru a da o eficienţă reală 
acțiunii în justiţie. 

Obiectul acțiunii, în accepțiunea sa procesuală, constă în tragerea la răspundere 
juridică a persoanelor vinovate de comiterea faptei ilicite. În procedurile judiciare 
determinate de promovarea acţiunii, va fi stabilită și existența temeiurilor acţiunii în 
justiţie, în contextul contestării valabilităţii acesteia. 

Întrucât acțiunea în justiţie are ca suport raportul juridic de conflict, subiecţii acțiunii 
sunt subiecţii acestui raport, care dobândesc însă poziţii inverse în cazul promovării 
acțiunii în justiţie. Subiectul activ al faptei ilicite devine subiect pasiv al acțiunii în 
justiţie, iar subiectul pasiv devine subiect activ al acţiunii în justiţie. Această concordanţă 
poate fi absentă însă, justificată legal, în cazurile în care legea permite, de exemplu, 
succesiunea sau reprezentarea subiecţilor acțiunii în justiţie. Altfel, fie acțiunea este 
exercitată de alte persoane decât cele prevăzute de lege, fie cei împotriva cărora se 
exercită acțiunea nu sunt autorii faptei ilicite. 


( GR. THEODORU, op. cit., p. 90. 

eI V, DONGOROZ ȘI COLAB., op. cit., vol. V, p. 58; GR. THEODORU, op. cit., p. 90. 

BI Lipsa unuia dintre cele două temeiuri duce la imposibilitatea exercitării acțiunii în 
justiţie. Este necesară existenţa atât a temeiului de fapt, cât și a celui de drept, adică să 
existe atât fapta atribuită unei persoane, cât și dispoziţia legală care să o incrimineze. 

“I V, DONGOROZ ȘI COLAB., op. cit., vol. V, p. 58. 

Aptitudinea funcţională a acţiunii există dacă utilizarea ei permite punerea în 
mișcare a acţiunii, precum și celelalte activități procesuale rezultate din exerciţiul 
acesteia. Aptitudinea trebuie să existe în mod valabil la momentul punerii în mișcare 
a acţiunii și, ulterior, pe durata desfășurării procedurilor necesare soluționării cauzei. 
Este posibil ca, înainte sau după declanșare, acțiunea să își piardă această aptitudine 
din cauza apariţiei unor împrejurări deosebite!!! 


t Aceste cauze constituie impedimente privind punerea în mișcare sau exercitarea acţiunii 
penale și sunt prevăzute în art. 16 CPP. 


Capitolul al II-lea. Acţiunea penală | 


Secţiunea 1. Definiţie, obiect și subiecţi. Trăsăturile acțiunii penale 


131. Noţiune. Acţiunea penală constituie mijlocul juridic prin intermediul căruia se 
aduce în faţa organelor judiciare raportul conflictual de drept penal generat de fapta 
penală, în vederea angajării răspunderii penale a celui care a săvârșit infracțiunea. 

În raport cu fapta penală săvârșită, față de persoana determinată ca autor, acțiunea 
penală se pune în mișcare prin actul de inculpare prevăzut de lege și poate fi exercitată 
în tot cursul procesului penal [art. 14 alin. (2) și (3) CPP]. i 

Deosebit de celelalte acțiuni în justiție, acțiunea penală functionează sub imperiul 
oficialității, care obligă procurorul să pună în mișcare și să exercite acţiunea penală 
din oficiu, atunci când există probe din care rezultă săvârșirea unei infracțiuni și nu 
există cauze legale de împiedicare [art. 7 alin. (1) CPP]. 

Acțiunea penală, așa cum reiese din definiţia dată, constituie mijlocul prin care 
persoana acuzată este adusă în fața justiţiei și, ulterior, se acţionează pentru a se 
obține ceea ce se cere prin obiectul acesteia, și anume tragerea lui la răspundere 
penală. Doar dacă acțiunea penală este pornită și apoi exercitată, este posibilă tragerea 
la răspunderea penală a suspectului sau inculpatului. Fără declanșarea și exercitarea 
acţiunii penale, nu sunt posibile aducerea inculpatului în faţa instanţei de judecată, 
dinamizarea întregului proces penal şi aplicarea unei sancţiuni penale. 

Prin acţiune sunt stabilite și limitele actului de sesizare și cele ale judecății, astfel 
încât instanţa se va pronunţa numai cu privire la faptele și persoanele față de care a fost 
declanșată și exercitată acţiunea penală, fără a fi posibilă extinderea cadrului judiciar 
(potrivit art. 371 CPP, judecata se mărginește la faptele și persoanele arătate în actul 
de sesizare a instanţei). Pornirea acţiunii are consecinţe cu privire la autorul faptei 
penale, acesta devine inculpat, parte în proces, cu drepturile și obligaţiile prevăzute 
de lege, față de care acțiunea va fi exercitată în continuare. Stingerea acţiunii penale 
are ca efect încetarea acestei calități procesuale și atribuirea alteia, în funcţie de 
modul cum a fost rezolvată acţiunea. 

Având în vedere importanţa instituţiei, și în alte legislații acțiunea penală este 
tratată în mod distinct. Potrivit art. 1 CPP francez, acțiunea publică pentru aplicarea 
pedepselor este pusă în mișcare și exercitată de magistraţii sau funcţionarii cărora le 
este încredințată de lege. 


132. Obiectul acțiunii penale. Potrivit art. 14 CPP, acţiunea penală are ca obiect 
tragerea la răspundere penală a persoanelor (fizice sau juridice) care au săvârșit 
infracţiuni. Aceasta presupune aducerea în fața instanţei a persoanelor care au comis 
fapta prevăzută de legea penală, pentru soluționarea conflictului de drept penal născut 
în urma săvârșirii acesteia. 

Sunt proceduri judiciare penale în care se rezolvă anumite chestiuni care nu 
implică existenţa unei acţiuni penale, iar prin derularea lor nu se urmărește tragerea 
la răspundere penală. De exemplu, în cazul unei proceduri judiciare declanșate prin 

depunerea unei cereri de reabilitare judecătorească! sau în cazul procedurii privind 
dispariția dosarelor judiciare și a înscrisurilor judiciare”! nu se urmărește tragerea 
la răspundere penală și, implicit, nu se exercită o acțiune penală. Aceste proceduri 
(speciale) privesc activități procesuale din faza de după executarea hotărârii (reabilitarea 
judecătorească) sau activităţi necesare rezolvării unor situaţii speciale (procedura 
privind dispariția dosarelor sau înscrisurilor judiciare), care nu implică tragerea la 
răspundere penală și sunt declanșate și susținute de un interes de o altă natură juridică. 
| În literatura de specialitate au existat controverse, unii autori considerând drept 
obiect al acţiunii aplicarea unei sancțiuni penale!”. Considerăm că „dilema” în cazul * 
autorilor români a fost generată de dispoziţia legală care indica la momentul respectiv 
drept obiect al acţiunii penale aplicarea unei sancțiuni. Reducerea obiectului acțiunii 
penale la aplicarea sancţiunii penale ar limita prezenţa ei doar la faza procesuală î în 
care este posibilă aceasta, și anume judecata. Tragerea la răspundere penală are însă 
un conţinut mult mai complex decât aplicarea unei pedepse, constituind suportul 
juridic al întregului proces E Dau nu doar al judecății”, unde este posibilă ij aia 
sancţiunii. 
- Această confuzie a fost Sedii și de faptul că răspunderea penală, ca instituţie 
a dreptului penal, nu era reglementată în codurile anterioare celui din 1969. 


133. Subiecţii acţiunii penale. Infracțiunea —ca instituţie de drept penal — impune 
precizări și cu privire la subiecţii acesteia (activi și pasivi). În doctrină este indicat ca 
subiect activ al infracțiunii persoana fizică sau juridică ce săvârşeşte în mod nemijlocit 
sau care participă la săvârşirea unei fapte care constituie infracțiune". Subiect pasiv 
al infracțiunii este statul, eventual persoana fizică sau juridică vătămată fizic, material 
ori moral. 

Aceștia” apar ca subiecţi și în cadrul raportului de drept procesual penal, cu rol 
important în declanșarea și exercitarea acţiunii penale. Implicarea lor în etapele 
soluționării acțiunii penale este firească, deoarece statul (cel care reprezintă societatea) 
realizează tragerea la răspundere penală, iar infractorul suportă aplicarea sistemului 
sancţionator, în condiţiile prevăzute de lege. În acest context, titular al acţiunii penale 
și subiect activ este statul, care, prin reprezentanții indicaţi în lege, în limitele compe- 
tenţelor lor, cu implicarea părţilor și a altor persoane, realizează tragerea la răspundere 
penală. Reprezentanții statului în procesul penal (subiectul activ al acţiunii penale) 

exercită funcția de învinuire. 

În raportul de drept procesual penal, Teata are locul și rolul de subiect pasiv al 
acțiunii penale. În cursul procesului penal, reprezentanții statului au iniţiativa, infractorul 


Art. 527-537 CPP. 
[2] Art. 543-547 CPP. 
(3 G. STEFANI, G. LEVASSEUR, B. BOULOC, op. cit., p. 103. 
“l Potrivit art. 2 CPP 1936, acțiunea penală avea ca obiect OR pedepselor și a 
măsurilor de siguranţă. 
(51 N. VOLONCIU, op. cit., vol. |, p. 223. 
IE] L, LEFTERACHE, Drept penal. Partea generală, Ed. Universul Juridic, București, 2011, p. 184. 

urmând, în condițiile legiil!!, să exercite dreptul la apărare. Dreptul de a realiza tragerea 
la răspundere îl are statul, reprezentat în proces de subiecţii oficiali calificați! 

Pentru unele infracțiuni, declanșarea procedurilor prevăzute de lege este posibilă 
numai la inițiativa persoanei vătămate!?!. Cu toate că, în aceste cauze, persoana vătămată 
poate determina, prin voința sa, punerea în mișcare a acțiunii penale sau stingerea 
acesteia (prin introducerea plângerii prealabile sau retragerea ei), nu dobândește și 
calitatea de subiect activ al acţiunii penale. Legiuitorul a lăsat la dispoziţia persoanei 
vătămate numai dreptul de a condiţiona punerea în mișcare a acţiunii penale, acţiunea 
penală aparţinând și în aceste situaţii statului". În aceste cazuri, drepturile persoanei 
vătămate privind acțiunea penală sunt mai extinse decât în cazurile în care procesul 
este declanșat din oficiu. 

În unele cazuri, când este necesară emiterea unei autorizaţii prealabile, punerea 
în mișcare a acţiunii penale este condiţionată de atitudinea unor instituţii publice. 

În doctrină, referirile la subiecţii acțiunii penale se fac în strânsă legătură cu cele 
privind subiecţii infracţiunii și subiecţii raporturilor de drept penalll. La infracţiune, 
după cum s-a precizat, subiectul activ este infractorul, iar subiectul pasiv este statul 
și, în unele cazuri, persoana vătămată fizic, material sau moral. Infractorul urmează 
să răspundă penal pentru fapta comisă, astfel încât, în raportul de drept penal, acesta 
devine subiect pasiv, iar statul, a cărui ordine de drept a fost încălcată și care acționează 
cu mijloace procesuale pentru restabilirea acesteia, dobândește calitatea de subiect 
activl6l. 

În materie procesuală penală, statutul de subiect activ sau pasiv se determină prin 
raportare la punerea în mișcare și exerciţiul acţiunii penale: subiect activ și titular 
al acţiunii penale este statul, care, prin reprezentanţii indicaţi de lege, conform 
competenţelor acestora, cu implicarea părţilor și a altor persoane, desfășoară activităţi 
specifice tragerii la răspundere penală, în realizarea funcţiei de învinuire. Subiect pasiv 
al acțiunii penale este infractorul, față de care se exercită acte de urmărire penală 
sau, dacă este trimis în judecată, activităţi specifice judecății, până la pronunţarea 
unei hotărâri judecătorești definitive. 


i] Potrivit art. 83 lit. d) CPP, inculpatul are dreptul de a propune administrarea de probe, 
de a ridica excepţii, de a pune concluzii. În codul anterior, era prevăzut expres dreptul 
învinuitului sau inculpatului de a proba lipsa de temeinicie a probelor, în cazul în care 
existau probe de vinovăţie (art. 66 CPP 1968). 

2I Punerea în mișcare și exercitarea acțiunii penale sunt, de regulă, în competenţa procurorilor, 
intitulați reprezentanţi calificaţi. În acest sens, V. DONGOROZ ȘI COLAB., op. cit., vol. V, p. 87. 
(5 Cazurile în care acţiunea penală se pune în mișcare la plângerea prealabilă sunt prevăzute 
în Codul penal. | 

1. NEAGU, op. cit., p. 225. 

5] GR. THEODORU, op. cit., p. 109 și urm. 

! Cu privire la aceste distincţii, a se vedea C. MITRACHE, CR. MITRACHE, Drept penal 
român. Partea generală, ed. a 6-a, Ed. Universul Juridic, București, 2007, p. 119-120; 
L. LEFTERACHE, op. cit., p. 182-184. 

Statutul de inculpat, adică persoană împotriva căreia s-a pus în mișcare acțiunea 
penală, îi oferă acestuia dreptul la apărare, de a combate acuzaţiile ce i se aduc, 
întrucât prezumția de nevinovăție operează în tot cursul procesului penal. 
- Calitatea de infractor este atribuită la sfârșitul procesului penal, printr-o hotărâre 
definitivă de condamnare, prin care se constată faptul că doar persoanei vinovate i 
s-a aplicat o pedeapsă, și nu alteia, având în vedere caracterul personal al răspunderii 
penale. 

Când instanţa pronunţă o hotărâre prin care aplică o sancţiune prevăzută de legea 
penală, inculpatul față de care au fost efectuate acte și dispuse măsuri proprii procesului 
penal devine condamnat, ceea ce semnifică concretizarea obiectului acțiunii penale, 
prin tragerea la răspundere penală. 

Așadar, angajarea răspunderii penale față de infractor are caracter de ordine Bliplică 
și trebuie să fie inevitabilă™. 


134. Trăsăturile acțiunii penale. Acțiunea penală, față de celelalte acțiuni în justiție, 
are anumite particularități, tratate în literatura de specialitate sub forma unor trăsături 
caracteristice. Acestea sunt: 

a) Actiunea penală aparține societății și se exercită prin organele statului, împuternicite 
în mod special pentru astfel de activităţi. Această trăsătură este o consecinţă a faptului 
că statul stabilește care fapte constituie infracţiuni și ce sancţiuni se aplică. Tot statul 
stabilește limitele exercitării acțiunii penale și modul în care se poate dispune de 
acțiune în anumite cazuri (de exemplu, în caz de amnistie, prescripţie etc.). 

Fiind o acţiune cu caracter social, aparținând societăţii, este realizată de stat prin 
organismele sale specializate. Protejarea relațiilor și valorilor sociale împotriva comiterii 
infracţiunilor și, pe cale de consecință, sancţionarea celor vinovați țin în mod direct de 
apărarea ordinii de drept și restabilirea ei atunci când este perturbată de săvârșirea 
faptelor prevăzute de legea penală. Implicaţiile acţiunii penale în realizarea acestor 
obiective fac să devină o instituţie de interes social și, implicit, să aparțină exclusiv 
statului. Aceasta aparţine statului și în cazurile în care declanșarea sau desfășurarea 
procesului penal este condiționată de existența anumitor cerinţel?l. 

b) Acţiunea penală este obligatorie. Riposta pentru sancţionarea celui care a comis 
infracțiunea și pentru restabilirea ordinii de drept are caracter obligatoriu. Privită sub 
acest aspect, și anume ca mijloc al restabilirii ordinii de drept, realizarea momentelor 
importante în derularea urmăririi penale este obligatorie pentru subiecții oficiali denumiți 
tehnic organe judiciare. Această obligație, dedusă și în trecut din reglementările 
existente, derivă în prezent din principiul obligativității punerii în mișcare și exercitării 
acţiunii penale. Conţinutul principiului este motivat de faptul că infracțiunea este o 
faptă periculoasă, care trebuie combătută în mod obligatoriu de stat prin modalităţi 
specifice, în aceste cazuri promovarea acţiunii penale ca mijloc prin care este asigurată 
tragerea la răspundere penală fiind obligatorie. 

Sunt însă cazuri în care obligativitatea nu operează, deoarece declanșarea procesului 
penal este condiționată de o anumită atitudine a persoanei vătămate ori a altor 


1 Ibidem. 
2] Plângerea prealabilă, sesizarea unui anumit organ ete: (art. 288 CPP). 

persoane cu calităţi oficiale, indicate de legiuitor [potrivit art. 7 alin. (3) CPP, „În cazurile 
prevăzute expres de lege, procurorul pune în mișcare și exercită acțiunea penală 
după introducerea plângerii prealabile a persoanei vătămate sau după obţinerea 
autorizării ori sesizării organului competent sau după îndeplinirea unei alte condiţii 
prevăzută de lege”]. De exemplu, potrivit art. 431 CP, în cazul unor infracțiuni contra 
capacității de luptă a forțelor armate, acțiunea penală se pune în mișcare numai la 
sesizarea comandantului. 

De asemenea, potrivit art. 7 alin. (2) CPP, în cazurile și în condiţiile prevăzute 
expres de lege, procurorul poate renunţa la exercitarea acţiunii penale dacă, în raport 
cu elementele concrete ale cauzei, nu există un interes public în realizarea obiectului 
acesteia. Așadar, renunţarea nu poate interveni oricum, întrucât tot legea stabilește 
limitele acesteia, în funcție de condiţiile arătate. Totuși, faptul că procurorul poate 
renunța la exercitarea acțiunii penale (care aparţine statului) pare a constitui o limitare 
a acestei trăsături. Cadrul procesual care permite procurorului să renunţe la urmărirea 
penală îl constituie dispoziţiile art. 318 CPP. 

c) Acţiunea penală este indisponibilă și irevocabilă. Titularul acţiunii penale nu 
poate, ca regulă, după exercitare, să renunte la acțiune, aceasta urmându-și parcursul 
până la pronunţarea unei hotărâri judecătorești, iar „organul judiciar învestit nu mai 
poate fi dezînvestit de către inițiatorul acţiunii penale”, Indisponibilitatea este într-o 
strânsă legătură cu principiul obligativităţii punerii în mișcare și exercitării acțiunii 
penale, limitat în situaţiile în care declanșarea acesteia, desfășurarea și încetarea 
procesului penal depind de voinţa persoanei vătămate (în cauzele în care acţiunea 
penală se pune în mișcare la plângere prealabilă) sau de obținerea autorizării ori 
sesizării organului competent, prevăzute în lege. Chiar în aceste cazuri, acţiunea penală, 
care aparține statului, și nu celui vătămat, este indisponibilă!?. Retragerea plângerii 
prealabile de către persoana vătămată nu este similară unui act de dispoziţie, este 
doar o manifestare de voinţă cu caracter de condiție cerută de lege pentru ca statul 
să poată renunţa la acţiune. 

Odată declanșată, acțiunea penală nu poate fi revocată sau limitată în exerciţiul ei 
de către cel care a declanșat-ol?l, stingerea sa fiind posibilă doar în cazurile prevăzute 
de lege. Faţă de acţiunea civilă, care este disponibilă, acțiunea penală își urmează 
cursul, astfel încât opţiunile celor implicaţi în soluționarea unei cauze penale, părți, 
subiecți procesuali principali sau organe judiciare, nu pot influenţa parcursul acesteia. 

Acţiunea penală nu poate fi stopată de către cel care a declanșat-o, Ministerul Public, 
urmând ca epuizarea acesteia să fie constatată de regulă prin hotărâre judecătorească 
de către instanţă. 

În cursul urmăririi penale, procurorul poate constata stingerea acţiunii penale 
și dispune motivat clasarea numai în condiţiile stabilite de lege, și anume dacă 


“TR. Pop, op. cit., vol. II, p. 431. 

2! N. VOLONCIU, op. cit., vol. |, p. 229. 

BI jdem, p. 229. Epuizarea acţiunii penale, fără a putea fi oprită sau limitată, nu obligă la 
parcurgerea obligatorie a tuturor fazelor procesului penal. De exemplu, dacă după punerea 
în mișcare a acţiunii penale de către procuror a intervenit amnistia, procurorul dispune 
clasarea, însă nu ca un act de voință personal, ci ca urmare a aplicării dispoziţiilor art. 17. 

constată existenţa unuia dintre cazurile prevăzute la art. 16 CPP. În cursul judecății, 
procurorul nu poate dispune în același mod de acţiunea penală, însă are posibilitatea, 
în anumite condiţii, să influenţeze existența sau exerciţiul acesteia. De exemplu, după 
pronunţarea unei hotărâri judecătorești în primă instanţă, procurorul apreciază cu 
privire la introducerea căilor de atac, influențând astfel cursul procesului și, implicit, 
exercițiul acțiunii penale. 

= d) Acțiunea penală este indivizibilă. Comiterea unei infracțiuni generează un drept 
unic la acţiune, chiar dacă infracțiunea a fost săvârșită de o singură persoană sau de 
mai multe persoane. În consecință, dacă într-o cauză penală sunt mai mulţi inculpați, 
nu se exercită atâtea acţiuni câţi participanţi sunt, ci o singură acțiune penală! Indi- 
vizibilitatea este determinată de unitatea infracțiunii ca fapt juridic, trăsătură dedusă 
din dispoziţiile art. 157 CP"! 

e) Acţiunea penală este individuală. Caracterul individual este o consecinţă a faptului 
că răspunderea penală este personală, acțiunea penală urmând a fi exercitată numai 
împotriva inculpatului. Celelalte persoane din proces, indiferent de implicarea lor, 
grad de rudenie cu inculpatul, interes material etc., sunt excluse de la angajarea 
răspunderii penale®!. i ; 

Punerea în mișcare a acțiunii penale are caracter in personam!“, iar exercitarea 
și stingerea se dispun prin măsuri procesuale care vizează persoana făptuitorului, 
devenit ulterior suspect, inculpat sau condamnat, după cum a fost soluționată cauza. 

Condamnarea poate fi dispusă numai dacă infractorul, cel care a comis infracțiunea, 
coincide cu cel împotriva căruia a fost exercitată acțiunea penală. Altfel, angajarea 
răspunderii penale s-a realizat față de altă persoană, fapt nepermis de lege [potrivit 
art. 16 alin. (1) lit. c) CPP, acţiunea penală nu poate fi pusă în mişcare, iar când a 
fost pusă în mișcare nu mai poate fi exercitată, dacă nu există probe că o persoană 
a săvârșit infracţiunea]. 


Secţiunea a 2-a. Desfășurarea acţiunii penale 


135. Consideraţii generale. Acţiunea penală este pusă în mişcare prin actul de 
inculpare prevăzut de lege și poate fi exercitată în tot cursul procesului penal [art. 14 
alin. (2) și (3) CPP]. Faptul că acţiunea penală este pusă în mișcare, apoi este exercitată 
în tot cursul procesului penal semnifică funcţia de suport al întregului proces penal, 
care determină declanșarea, desfășurarea și încetarea sa. Exercitarea acțiunii penale, 
după punerea în mișcare, asigură desfășurarea în continuare a procesului, compus din 


[1 |, GORGĂNEANU, Caracteristicile acţiunii penale în noua reglementare procesual penală, 
în R.R.D. nr. 9/1969, p. 82. | 
2] potrivit art. 157 alin. (3) CP, „Fapta atrage: răspunderea penală a tuturor persoanelor 
fizice sau juridice care au participat la săvârșirea acesteia, chiar dacă plângerea prealabilă 
„s-a făcut numai cu privire la una dintre acestea”. În acest sens, C.C.R., dec. nr. 12/2002 
(M. Of. nr. 109 din 21 februarie 2003). 

8I Nu poate fi exercitată acțiunea penală împotriva părții responsabile civilmente, persoană 
fizică sau juridică, ori a succesorilor inculpatului. 

(4! J. PRADEL, op. cit., p. 181. 

activități care au ca scop final tragerea la răspundere penală a acuzatului. Trimiterea 
în judecată, susținerea acuzării în faţa instanţei sunt tot manifestări ale exercitării 
acțiunii penale, care se finalizează prin angajarea răspunderii penale în cazul aplicării 
unei sancțiuni inculpatului. 

Întrucât procesul penal presupune desfășurarea în timp a unor activităţi (care 
depind de promovarea acţiunii penale), și realizarea acțiunii presupune o evoluţie, care 
are un moment de promovare (punerea în mișcare), exercitarea și în final stingerea 
acesteia. Așadar, momentele desfășurării acţiunii penale sunt: punerea în mișcare, 
exercitarea și stingerea ei. 


$1. Punerea în mișcare a acţiunii penale 


136. Condiţii. Acţiunea penală nu se confundă cu procesul penal, procesul este o 
activitate mult mai vastă, în care acţiunea penală este cel mai important elementi. 
Procesul penal poate fi declanșat și se poate desfășura fără acţiunea penală pusă în 
mişcare. Mai întâi este începută urmărirea penală in rem şi se poate desfășura cu privire 
la faptă până la constatarea bănuielii rezonabile cerute de lege, când poate fi continuată, 
potrivit dispoziţiei organului de urmărire penală, față de suspect (art. 305 CPP). 

Acţiunea penală va fi pusă în mișcare la momentul determinat prin lege din punct 
de vedere probator, de la care exercitarea acesteia va asigura dinamizarea activi- 
tăţilor procesuale necesare rezolvării cauzei. Acţiunea penală va fi exercitată cât 
timp aptitudinea sa funcţională există”?! exercitarea acesteia asigurând parcurgerea 
fazelor și etapelor procesuale până la pronunţarea unei hotărâri definitive. Codul 
de procedură penală cuprinde dispoziţii privind condiţiile acțiunii penale în art. 15 
și art. 309; conform acestor reglementări, acţiunea penală poate fi pusă în mișcare 
dacă sunt îndeplinite următoarele condiții: 

a) există probe din care rezultă săvârșirea infracțiunii; » 

b) din probele existente rezultă faptul că infracțiunea a fost săvârșită de o persoană 
determinată; 

c) nu există unul dintre cazurile de Îi UC Ea ele a punerii în mișcare a acțiunii 
penale prevăzute la art. 16 alin. (1) CPP. 

Referitor la prima condiție cu caracter pozitiv (éxiskafa temeiului de fapt al acțiunii), 
se observă diferențe de reglementare între cele două norme. Astfel, potrivit art. 15 CPP, 
acțiunea penală se pune în mișcare când există probe din care rezultă presupunerea 
rezonabilă că o persoană a săvârșit o infracțiune, ceea ce presupune ca în motivarea 
punerii în mișcare a acţiunii să se precizeze nu numai aspectele referitoare la existența 
probelor, dar și împrejurările privind angajamentul pe plan subiectiv al autorului. În 
art. 309 din același cod, condiţia este îndeplinită dacă se constă faptul că există probe 


GR. THEODORU, op. cit., p. 169. 

2I Aptitudinea funcţională depinde de constatarea celorlalți felia ai acțiunii, temeiul de 
drept, temeiul de fapt, stabilirea identității și a calității subiecților acțiunii; lipsa acestora 
face ca acțiunea penală să nu dobândească sau să își piardă această aptitudine. 


182 Drept procesual penal. Partea generală 


din care rezultă că o persoană a săvârșit o infracţiune, formularea fiind stabilită prin 
O.U.G. nr. 3/2014 de modificare și completare a Codului de procedură penalăli. 

Trebuie menţionate în actul de punere în mișcare a acțiunii penale nu numai fapta 
care constituie acuzarea, dar și probele care demonstrează existenţa acesteia și legă- 
tura cu inculpatul. Altfel, inexistenţa probelor care demonstrează faptul că persoana 
a săvârșit infracțiunea constituie un impediment pentru punerea în mișcare a acţiunii 
penale [art. 16 alin. (1) lit. c) CPP]. 

A doua condiţie constă în cunoașterea identităţii persoanei care a comis infrac- 
ţiunea. Potrivit art. 14 alin. (2) CPP, acţiunea penală se pune în mișcare prin actul de 
inculpare, care constă în atribuirea săvârșirii infracţiunii unei persoane determinate. 
Așadar, punerea în mişcare a acţiunii penale are caracter in personam, declanșarea 
fiind condiționată de cunoașterea identității făptuitorului (actul de punere în mișcare 
a acţiunii penale trebuie să cuprindă și date cu privire la persoana inculpatului, fapta 
pentru care este învinuit și încadrarea juridică a acesteia). 

Momentul promovării acțiunii penale coincide cu debutul activităţii de tragere la 
răspundere penală și dobândirea calităţii de inculpat, parte în propres a celui acuzat 
de săvârșirea infracțiunii. 

Totodată, la momentul punerii în mișcare a acţiunii penale iau naștere raporturi 
procesuale penale, în care subiectul activ al acţiunii este statul, reprezentat de Ministerul 
Public, iar inculpatul, ca subiect pasiv, este obligat să se conformeze dispozițiilor date 
prin actele și măsurile dispuse, cu posibilitatea să își organizeze apărarea, conform 
drepturilor sale procesuale. 

Chiar dacă celelalte condiţii sunt îndeplinite, în cazul în care identitatea nu este 
cunoscută, urmărirea penală va continua până la identificarea persoanei. 

Ultima condiție constă în inexistenţa unuia dintre impedimentele punerii în mișcare 
a acţiunii penale prevăzute de art. 16 alin. (1) CPP. Apariţia ulterioară a unui asemenea 
caz obligă organul judiciar să constate stingerea acţiunii penale. 


137. Procedura punerii în mişcare a acțiunii penale. Actul de inculpare îl constituie 
dispoziția de punere în mișcare a acţiunii penale inclusă în ordonanța procurorului și 
are ca efect juridic formularea unei acuzaţii împotriva unei persoane determinate cu 
privire la săvârșirea unei infracţiuni. 

Punerea în mișcare a acţiunii penale!? este un act cu caracter autonom, distinct 
de începerea urmăririi penale, atât în ceea ce privește premisele, cât și efectele sale 
juridice. 

Inițial se dispune începerea urmăririi penale cu privire la faptă, pentru ca ulterior să 
fie continuată față de persoana cu privire la care există probe din care rezultă bănuiala 
rezonabilă că a săvârșit fapta pentru care anterior s-a început urmărirea penală in 


Trebuie precizat faptul că, în redactarea inițială, nu existau necorelări între texte, întrucât 
art. 309 CPP conţinea o formulare similară celei din art. 15. Prin O.U.G. nr. 3/2014 textul 
art. 309 a fost reformulat, eliminându-se din cuprinsul lui precizarea privind presupunerea 
rezonabilă. Noţiunea de presupunere rezonabilă este menționată doar în art. 15. 

(2) În doctrină se folosesc și alți termeni, declanșarea, deschiderea sau promovarea acţiunii 
penale. 

rem. La acest moment făptuitorul devine suspect, legea atribuindu-i calitatea de subiect 
procesual principal, cu drepturile și obligațiile prevăzute în art. 83 CPP, fără a avea 
însă calitatea de parte (aceleași drepturi ca și inculpatul, dacă legea nu dispune altfel). 

În schimb, punerea în mișcare a acțiunii penale necesită existenţa unor probe din 
care rezultă că persoana a săvârșit infracțiunea, suportul probator dovedind, așadar, 
nu numai săvârșirea faptei, dar și elemente de natură subiectivă, de felul celor care 
creează convingerea că fapta a fost săvârșită cu forma de vinovăţie prevăzută de lege, 
urmând a se reține comiterea infracţiunii. 

Așadar, premisele declanșării celor două acţiuni din punct de adenă aaa 
trebuie să fie diferite, iar punerea în mișcare a acţiunii penale se situează, ca moment, 
după începerea urmăririi penale in rem şi continuarea ei in personamli. 

Prin punerea în mișcare a acţiunii penale, suspectul, care nu este parte în proces, 
devine inculpat, parte în proces, subiect pasiv al acţiunii penale, față de care se exercită 
acțiunea penală în vederea tragerii sale la răspundere penală. 

În practică este posibil ca după începerea urmăririi penale in rem să se constate 
existența unor probe a căror valoare impune punerea în mișcare a acțiunii penale 
(fără ca anterior în cauză să se dispună continuarea urmăririi penale in personam). 

Totodată, din analiza normelor care se referă la condiţiile dispunerii lor se observă 
că legea nu condiționează expres punerea în mișcare a acțiunii penale de o dispoziţie 
anterioară de continuare a urmăririi penale in personam, ceea ce, în anumite cazuri, 
ar permite dispunerea lor concomitent, prin același act procesual. Precizăm însă că 
începerea urmăririi penale, potrivit reglementării actuale, este un act procesual cu 
caracter obligatoriu în desfășurarea urmăririi penale, de care depinde atribuirea unei 
calități procesuale care face posibilă exercitarea dreptului la apărare. 

Chiar dacă sunt similitudini între condiţiile prevăzute de lege privind promovarea 
celor două acţiuni, în contextul procesual actual, posibilitatea punerii în mișcare direct 
a acţiunii penale, cu excluderea începerii urmăririi penale in personam, nu este posibilă, 
întrucât calitatea de suspect presupune exercitarea unor activități procesuale, inclusiv a 
unor drepturi și obligații procesuale, altfel nerealizabile (de exemplu, apărarea formulată 
ca suspect poate exclude punerea în mișcare a acţiunii penale). 


138. Aducerea la cunoștință a actului de inculpare. După emiterea ordonanţei, 
punerea în mișcare a acțiunii penale va fi comunicată inculpatului și vor fi îndeplinite 
de organul de urmărire penală activități procesuale necesare garantării dreptului de 
apărare. 

Astfel, inculpatului îi este adusă la cunoștință emiterea actului și, totodată, va fi 
chemat pentru audiere. Cu ocazia audierii îi sunt aduse la cunoștință calitatea procesuală 


-ea | 
În doctrină s-a considerat că, în urma examinării normelor care reglementau cele două 
momente potrivit redactării iniţiale a actualului cod, cu toate că erau sesizabile unele diferenţe 
de formulare, condiţiile cerute erau aceleași, astfel încât, în cazul începerii urmăririi penale in 
personam, ar fi îndeplinite și condiţiile punerii în mișcare a acțiunii penale. A se vedea, în acest 
sens, |. NEAGU, M. DAMASCHIN, op. cit., p. 263. Pornind de la aceste aprecieri, autorii susțin 
argumentat faptul că începerea urmăririi penale in personam ar trebui eliminată, urmând 
ca organul de urmărire penală să poată dispună direct punerea în mișcare a acţiunii penale. 

atribuită ca urmare a punerii în mişcare a acțiunii penale, fapta pentru care este învinuit, 
încadrarea juridică, drepturile și obligaţiile pe care le are în calitate de inculpat. Dacă 
consideră necesar, inculpatul poate da declaraţii cu privire la acuzațiile aduse, le poate 
combate sau propune probe. 

îndeplinirea acestor obligații de către organul de urmărire penală EA ricarea 
actului de inculpare, a drepturilor și obligaţiilor inculpatului) este consemnată într-un 
proces-verbal [potrivit art. 108 alin. (1) CPP, organul judiciar comunică inculpatului 

calitatea în care este audiat, fapta prevăzută de legea penală pentru săvârșirea căreia 
a fost pusă în mișcare acțiunea penală și încadrarea juridică a acesteia]. 

La audiere, inculpatului i se aduce la cunoștință și faptul că, la solicitarea sa, i se 
poate elibera o copie a actului procesual prin care a fost dispusă inculparea. Dacă 
audierea, aducerea la cunoștință a drepturilor și obligațiilor nu sunt posibile, întrucât 
inculpatul lipsește nejustificat, se sustrage sau este dispărut, urmărirea penală continuă 
și fără efectuarea acestei activităţi procesuale. 

Toate aceste proceduri de regulă sunt efectuate de organul de cercetare Rit) 
cu precizarea că, dacă procurorul care supraveghează cercetarea penală consideră 
necesar, în funcţie de cauză sau de inculpat, le poate îndeplini personal. În cauzele în 
care urmărirea penală se efectuează de către procuror, procedurile sunt îndeplinite 
personal de către acesta. 

În cursul judecății, procurorul poate pune în mișcare pate penală doar în cazul 
constatării infracţiunilor de audienţă (art. 360 CPP). După constatarea infracţiunii de 
audienţă săvârșite în cursul judecății și identificarea făptuitorului de către președintele 
completului de judecată, procurorul care participă la judecată poate declara că începe 
urmărirea penală, pune în mișcare acțiunea penală și reține pe suspect sau inculpat. 


139. Extinderea acţiunii penale. În procedura privind extinderea urmăririi penale 
sau schimbarea încadrării juridice este prevăzută și posibilitatea extinderii acţiunii 
penale cu privire la aspecte noi. Conform art. 311 alin. (5) CPP, procurorul, sesizat de 
organul de cercetare în urma extinderii urmăririi penale sau din oficiu cu privire la 
ipotezele prevăzute la alin. (1) al aceluiași articol, poate dispune extinderea acţiunii 
penale cu privire la aspectele noi. 

Legiuitorul nu precizează în ce constau aceste aspecte noi care, odată sesizate, 
pot determina extinderea acțiunii penale. 

Acţiunea penală își are originea în infracţiune, iar în cazurile în care au fost săvârșite 
mai multe infracțiuni, fiecare dintre acestea constituie izvorul unei acţiuni penale 
distinctel. Dacă mai multe infracțiuni au fost săvârșite de aceeași persoană, există 
un concurs de infracțiuni. Având în vedere regimul penal pentru aceste cazuri, se 
impune soluționarea lor prin aceeași hotărâre judecătorească. 

„Dacă există o pluralitate de acțiuni penale, sunt soluționate în același cadru procesual 
pentru considerente ce ţin de tratamentul penal al infracţiunilor respective, cât și de 
necesități de ordin procedural. 


u GR. THEODORU, op. cit., p. 170. 
2I În aceste situații, este incidentă reunirea cauzelor, conform art. 43 CPP. 

Într-o altă ipoteză, de regulă în cauze complexe, este posibil ca iniţial să nu fie 
descoperite toate actele materiale săvâ rșite de făptuitor care intră în conținutul aceleiași 
infracţiuni, unele fiind identificate după punerea în mișcare a acțiunii penale. Actele 
nou-descoperite este firesc să fie urmărite penal și judecate împreună cu cele constatate 
inițial și pentru care a fost deja pusă în mișcare acțiunea penală, întrucât au aceeași 
origine și constituie împreună o unitate infracţională. 

În reglementarea anterioară, remediul procedural pentru asemenea cazuri îl 
constituia extinderea acţiunii penale pentru alte acte materiale, care consta în 
posibilitatea instanţei de a dispune, prin încheiere, extinderea acţiunii penale cu privire 
la actele nou-descoperite și de a proceda la judecarea infracțiunii în întregul săulil. 

Reglementarea actuală nu mai cuprinde un asemenea remediu procedural în cursul 
judecății, prevăzându-se însă posibilitatea extinderii acțiunii penale în cursul urmăririi 
penale cu privire la aspecte noi, fără a preciza însă conţinutul noţiunii. 

Aspecte cu caracter de noutate pot constitui acte materiale noi (în sensul precizărilor 
anterioare), dar și fapte noi sau participarea altor persoane la comiterea infracţiunii 
deja urmărite penal sau a altor infracţiuni în legătură cu aceasta, însă includerea lor în 
urmărirea penală nu este posibilă prin extinderea acțiunii penale, întrucât ar exceda 
limitelor acestei proceduri, așa cum reiese din cele expusel?l. În aceste situaţii, se 
impun punerea în mișcare și exercitarea unei noi acțiuni penale. 


$2. Exercitarea acțiunii penale 


140. Noţiune și modalităţi. Exercitarea acțiunii penale presupune desfășurarea 
unor activități de natură procesuală în primul rând din partea subiectului activ al 
acesteia, procurorul fiind cel mai implicat. Dacă acțiunea penală aparține statului, 
în numele căruia este angajată răspunderea penală, pentru procuror constituie o 
obligație punerea în mișcare a acțiunii penale și exercitarea ei, dacă sunt îndeplinite 
condițiile prevăzute de lege [art. 7 alin. (1) CPP]. De altfel, printre atribuţiile procurorului, 
exercitarea acţiunii penale este prevăzută în mod expres [art. 55 alin. (3) lit. c) CPP]. 

Exercitarea efectivă a acțiunii penale constă în susținerea sa prin activităţi procesuale 
și întocmirea de acte procedurale, necesare tragerii la răspundere penală a făptuitorilor. 

În faza urmăririi penale, procurorul exercită în concret acţiunea penală prin 
identificarea și administrarea probelor, luarea măsurilor procesuale necesare soluționării 
cauzei, în final aprecierea probelor și, dacă este cazul, emiterea rechizitoriului şi 
trimiterea în judecată. Toate aceste activități de cercetare penală se desfășoară sub 
Supravegherea procurorului, iar trimiterea în judecată echivalează cu promovarea 
acțiunii penale, ceea ce determină declanșarea judecății. : 


O —— 

"l Potrivit art. 335 CPP 1968, dacă în cursul judecății se descopereau în sarcina inculpatului 
date cu privire și la alte acte materiale care intrau în conţinutul infracțiunii pentru care 
a fost trimis în judecată, instanţa dispunea, prin încheiere, extinderea acțiunii penale cu 
privire și la aceste acte și proceda la judecarea infracţiunii în întregul ei. Pentru detalii, a 
se vedea A. CRIȘU, op. cit., ed. a 4-a, p. 523-524. 

“] În acest sens, a se vedea și D. ATASIEI, A.S. UzLĂU, în N. VOLONCIU, A.S. UzLĂU (COORD.), 
op. cit., p. 894. 

În faza judecății, exercitarea acţiunii penale se realizează de procuror prin promovarea 
de cereri, concluzii, susținerea incriminării, a căilor de atac etc. Dacă procurorul care 
participă la ședințele de judecată pune concluzii de achitare, ele nu echivalează cu o 
revocare a acţiunii penale, întrucât aceasta este indisponibilă. În acest caz, procurorul 
renunță numai la exerciţiul ei, fără ca instanţa să fie obligată să pronunţe o sali 
conformă concluziilor sale. : 

Fără a fi subiect activ al acțiunii penale, persoana vătămată, prin valorificarea 
drepturilor sale (propune probe, formulează concluzii, exercită căile de atac), sustine 
exercitarea acesteia de către procuror. Persoana vătămată contribuie prin demersurile 
sale la dovedirea învinuirii formulate în actul de inculpare și poate genera noi etape 
procesuale, care impun exercitarea din nou a acțiunii penale, valorificând drepturile 
procesuale pe care le are (de exemplu, prin declararea căilor de atac). 


$3. Stingerea acţiunii penale 


141. Consideraţii generale. Desfășurarea completă a procesului penal presupune 
începerea şi continuarea acestuia până la pronunţarea unei hotărâri judecătorești 
definitive. Prin soluţia pronunţată, acţiunea penală și-a realizat integral aptitudinea 
funcţională, ajungând la epuizarelil. A 

În această modalitate, obiectul acţiunii penale a fost finalizat integral și este 
concretizat în tragerea la răspundere penală a celui vinovat ori în excluderea vinovăției 
sale, ca o consecinţă a neîndeplinirii condiţiilor prevăzute de lege. 

„__ Aptitudinea funcţională poate fi însă afectată și în cazurile în care, potrivit legii, 
în cursul procesului penal acțiunea penală nu mai poate fi promovată. Întrucât, 
potrivit legii, aceste cazuri determină dispariția aptitudinii funcţionale a acţiunii 
„. penale, intervine pe plan procesual penal stingerea acesteia, astfel încât, dacă sunt 
constatate înainte de punerea în mișcare, acțiunea penală nu va mai fi promovată, 
iar dacă apar în timpul exerciţiului acesteia, ea nu va mai fi exercitată în continuare. 

“Valabilitatea acțiunii în justiţie este condiționată în tot cursul procesului penal de 
existenţa temeiurilor acesteia, de fapt și de drept (fapta ilicită și norma juridică). Întrucât 
aceste temeiuri sunt elemente esenţiale ale infracțiunii, așa cum este definită în art. 15 
alin. (1) CP, lipsa lor conduce de fapt la lipsa infracțiunii, ca temei juridic al tragerii 
la răspundere penală [potrivit art. 15 alin. (2) CP, infracțiunea este singurul temei al 
răspunderii penale]. 

În alte cazuri, chiar dacă există temei juridic, declanșarea acţiunii depinde de 
îndeplinirea unei condiţii prevăzute în lege (de exemplu, existența plângerii prealabile 
sau autorizarea ori sesizarea organului competent). Dacă nu este îndeplinită această 
condiție, acțiunea penală nu poate fi promovată. 

Promovarea acţiunii penale poate fi împiedicată și de existenţa unor cauze legale 
care înlătură răspunderea penală (de exemplu, amnistia sau prescripţia). 


U yV, DONGOROZ ȘI COLAB., op. cit., vol. V, p. 65. În doctrină se distinge între stingerea și 
epuizarea acțiunii penale, după cum intervine după parcurgerea tuturor fazelor sau dacă 
intervine în cursul desfășurării procesului. 

Deoarece acțiunea penală constituie suportul legal al întregului proces penal, 
impedimentele care împiedică punerea în mișcare sau exercitarea acțiunii penale 
devin, totodată, impedimente privind începerea sau continuarea procesului penal. 

Impedimentele legale privind punerea în mișcare sau exercitarea acțiunii penale 
au ca efect juridic stingerea acţiunii penale, dispusă la momentul constatării în cursul 
procesului penal de către organul judiciar competent. 


Secțiunea a 3-a. Cazurile care împiedică punerea în mișcare a acţiunii 
penale sau care sting acțiunea penală (art. 16 CPP) 


142. Precizări introductive. Cazurile care împiedică punerea în mișcare sau, ulterior, 
exercitarea acesteia și care, odată constatate, impun stingerea ei sunt prevăzute în 
art. 16 CPplu. | 

Având în vedere precizările anterioare referitoare la factorii acţiunii în justiţie, 
observăm că unele dintre cazuri constau în lipsa de temei al acesteia [art. 16 alin. (1) 
lit. a)-d) CPP], iar altele în lipsa de obiect. În alte situații, cazurile constau în diferite 
condiții prevăzute de lege, care nu permit declanșarea acțiunii dacă nu sunt îndeplinite. 

În funcţie de natura lor și de efectele pe care le produc privind soluţiile determinate 
de existenţa lor, aceste cazuri sunt clasificate în două categorii: 

— cazuri de împiedicare rezultate din lipsa de temei al acțiunii penale și 

— cazuri de împiedicare rezultate din lipsa de obiect al acţiunii penale sau exercitarea 
numai cu îndeplinirea unor condiţii prevăzute în lege. r 

După faza procesuală în care este constatat cazul de stingere a acţiunii, în faza 
urmăririi penale se va dispune de către procuror clasarea cauzei, iar de către instanţă, 
în faza judecății, achitarea inculpatului sau încetarea procesului penal [art. 396 alin. (5) 
și (6) CPp]I. | 

În cazul în care nu se constată un interes public în cauză, dacă sunt îndeplinite și 
celelalte condiții prevăzute de lege, procurorul poate dispune renunțarea la urmărirea 
penală (art. 318 CPP). Stingerea acţiunii penale pe acest motiv nu are însă ca temei 
în mod firesc un caz concret indicat în art. 16 CPPI, - 


e | 
! Formularea din codul anterior a denumirii marginale a art. 10 era „Cazurile în care 
Punerea în mișcare sau exercitarea acțiunii penale este împiedicată”. Denumirea marginală 
a art. 16 CPP este „Cazurile care împiedică punerea în mișcare și exercitarea acțiunii penale”. 
Întrucât, în cazul constatării unuia dintre cazurile prevăzute la art. 16, acţiunea penală nu 
poate fi pusă în mișcare, iar când a fost pusă în mișcare nu mai poate fi exercitată, rezultă 
că formularea anterioară era corectă, întrucât impedimentul poate afecta fie punerea în 
mișcare, fie exercitarea acţiunii penale (care este ulterioară declanșării ei). 

(2 În codul anterior, soluţiile procurorului erau diferite: dacă acțiunea penală era lipsită de 
temei, procurorul, în faza urmăririi penale, dispunea scoaterea de sub urmărire penală, 
iar instanța, în faza judecății, achitarea inculpatului, iar când se constata lipsa de obiect 
al acţiunii penale, procurorul dispunea încetarea urmăririi penale, iar instanţa încetarea 
procesului penal. 

BI Soluţia este considerată similară scoaterii de sub urmărire penală potrivit art. 10 alin. (1) 
lit. b1) CPP 1968, unde erau indicate în mod firesc toate cazurile care împiedecau punerea 

143. Cazurile în care acţiunea penală se stinge ca urmare a lipsei de temei. Impe- 
dimentele care determină lipsa de temei sunt prevăzute la art. 16 alin. (1) lit. a)-d) CPP, 
și anume: fapta nu există; fapta nu este prevăzută de legea penală ori nu a fost săvârșită 
cu vinovăția prevăzută de lege; nu există probe că o persoană a săvârșit infracțiunea; 
există o cauză justificativă sau de neimputabilitate. 

143.1. Fapta nu există [art. 16 alin. (1) lit. a) CPP]. Singurul temei al angajării 
răspunderii penale este săvârșirea infracțiuniil!l. Angajarea răspunderii penale presupune 
existenţa unei fapte săvârșite de o persoană responsabilă penal și care prezintă trăsăturile 
esenţiale ale infracţiunii. În mod logic, inexistența faptei exclude atribuirea ei unei 
persoane, ceea ce face imposibilă angajarea răspunderii penale. Așadar, legiuitorul, 
în cazul prevăzut de art. 16 alin. (1) lit. a) CPP, a avut în vedere inexistenţa faptei în 
materialitatea sa, întrucât prin probele administrate nu se constată existenţa unei fapte 
cu efectele ei modificatoare asupra mediului înconjurător (lipsește temeiul de fapt). 

Cazul produce efecte și în ceea ce privește declanșarea și exercitarea acţiunii civile, 
întrucât, dacă fapta nu există, nu se poate susține producerea unui prejudiciu, astfel 
încât despăgubirile civile, dacă au fost solicitate, nu se acordă. 

în același sens este și practica judiciară, care a statuat — sub imperiul vechii 
reglementări, însă soluţia își păstrează valabilitatea — că primirea de foloase, dar nu 
pentru a determina un funcţionar să facă ori să nu facă un act ce intră în atribuţiile 
sale de serviciu, ci într-un scop licit, constituie temei pentru achitare în baza art. 10 
alin. (1) lit. d) CPP 1968, din lipsa unui element constitutiv al infracţiunii (potrivit 
Codului penal anterior), iar nu în temeiul art. 10 alin. (1) lit. a), pentru inexistenţa 
faptei, de vreme ce fapta, primirea de foloase, există în materialitatea ei, dar nu . 
întrunește elementele constitutive ale infracțiuniil?. 

143.2. Fapta nu este prevăzută de legea penală ori nu a fost săvârșită cu vinovăția 
prevăzută de lege [art. 16 alin. (1) lit. b) CPP]. În ipoteza tezei | a lit. b), fapta există în 
materialitatea sa, însă nu este prevăzută de lege ca faptă penală, existând posibilitatea 
aplicării unei sancţiuni dealtă natură: civilă, contravenţională, disciplinară etc. Deoarece 
nu este prevăzută de lege ca infracțiune, fapta nu poate constitui temei al angajării 
răspunderii penale (potrivit art. 1 CP, care consacră principiul legalității incriminării, 
legea penală prevede care fapte constituie infracţiuni). Dacă se constată că fapta nu 
este prevăzută de legea penală, lipsește temeiul de drept şi acțiunea penală nu se 
pune în mișcare sau nu se exercită. 

În mod corect s-a apreciat că faptul de a nu respecta o obligaţie izvorâtă dintr-un 
contract de închiriere și o convenţie de prestări servicii constituie un litigiu de natură 
civilă, care se soluţionează conform legii civile!?!. 

Soluţiile dispuse de instanţă în cazul constatării îndeplinirii condiţiei prevăzute de 
art. 16 alin. (1) lit. b) teza | CPP influenţează și soluţionarea acțiunii civile, deoarece 
ai (Cui i i an Piiira e Eee az acei taci pa nema bealgdete ee pesta aii ză e aanak lban ÎI: 
în mișcare sau exercitarea acţiunii penale, întrucât acestea afectau temeiul de drept al 
acţiunii penale, lipsa lui determinând stingerea ei. i 
(1 C. MITRACHE, Drept penal român. Partea generală, Casa de editură și presă „Șansa” 
SRL, București, 2000, p. 74. 

(2) C.S.J., compl.9 jud., dec. nr. 1/2002, în B.J. 2002, p. 527. 
BI C.S.J., dec. nr. 1610/2003, în G. ANTONIU, A. VLĂȘCEANU, A. BARBU, op. cit., p. 15. 

dispoziţiile art. 25 alin. (5) CPP prevăd că, în aceste situații, instanţa lasă nesoluţionată 
acțiunea civilă. Așadar, instanţa, dispunând achitarea inculpatului potrivit art. 16 
alin. (1) lit. b) teza | CPP, trebuie să lase nesoluționată acțiunea civilă, în mod greșit 
dispunându-se, pe diferite considerente, respingerea acesteialil. 

Acţiunea penală este lipsită de temei și dacă se constată că fapta penală nu a fost 
săvârșită cu vinovăția prevăzută de lege [art. 16 alin. (1) lit. b) teza a Il-a CPP]. Vinovăţia 
este o altă trăsătură a infracțiunii, fapta fiind infracțiune numai dacă a fost săvârșită 
cu forma de vinovăţie cerută de legea penală (art. 16 CP). 

143.3. Nu există probe că o persoană a săvârșit infracţiunea [art. 16 alin. (1) 
lit. c) CPP]. Cu toate că fapta există în materialitatea sa și constituie infracțiune, din 
probele administrate nu rezultă că poate fi atribuită unei persoane determinate. Subiect 
pasiv al acțiunii penale nu poate fi decât cel care a comis infracțiunea, însă, din eroare, 
este posibil ca o altă persoană să dobândească, pe baza unor date nereale, calitatea 
de suspect sau inculpat. În acest caz, în mod eronat s-a dispus continuarea urmăririi 
penale in personam și a fost pusă în mișcare acţiunea penală, întrucât nu este o 
corespondenţă între autorul infracțiunii și cel față de care este angajată răspunderea 
penală!?, Cazul de împiedicare poate fi constatat din lipsa probelor necesare susţinerii 
acuzării unei persoane determinate față de care aceasta a fost formulată și constituie 
o manifestare concretă a prezumției de nevinovăție, cât și a regulii in dubio pro reo. 

Remediul procesual îl constituie soluția clasării dispusă de procuror, respectiv 
achitarea dispusă de instanţă. 

Acțiunea penală stinsă poate fi exercitată ulterior față de adevăratul autor al 
infracţiunii. A 

143.4. Există o cauză justificativă sau de neimputabilitate [art. 16 alin. (1) 
lit. d) CPP]. Fapta prevăzută de legea penală constituie infracțiune dacă se constată 
îndeplinirea și a celorlalte trăsături prevăzute în art. 15 CP, și anume: să fie săvârșită 
cu vinovăţie, nejustificată! și imputabilă!“! persoanei care a săvârșit-o. Întrucât nu 
constituie infracțiune fapta prevăzută de legea penală dacă există vreuna dintre 
cauzele justificative sau dacă a fost comisă în condiţiile vreuneia dintre cauzele de 
neimputabilitate, răspunderea penală nu poate fi angajată, lipsind temeiul de drept 
al acţiunii penale. Cazul trebuie corelat cu dispozițiile art. 18-31 CP. 


144. Cazuri în care acțiunea penală nu poate fi exercitată decât dacă sunt îndeplinite 
anumite condiţii sau în care aceasta este lipsită de obiect 

144.1. Lipsește plângerea prealabilă, autorizarea sau sesizarea organului competent 
ori o altă condiție prevăzută de lege, necesară pentru punerea în mișcare a acţiunii 
penale [art. 16 alin. (1) lit. e) CPP]. Potrivit art. 295 alin. (1) CPP, punerea în mișcare a 
acțiunii penale se face numai la plângerea prealabilă a persoanei vătămate, în cazul 


ÎN n ae 0 4 

(1 €.S.J., dec. pen. nr. 62/2003, nepublicată. 

°?! Trib, București, dec. nr. 84/R/1998, în C.P..P. 1998, p. 202-203. 

B) Cauzele justificative sunt legitima apärare, starea de necesitate, exercitarea unui drept 
sau îndeplinirea unei obligații și consimțământul persoanei vătămate. 

“] Cauzele de neimputabilitate sunt constrângerea fizică, constrângerea morală, excesul 
neimputabil, minoritatea făptuitorului, iresponsabilitatea, intoxicația, eroarea și cazul fortuit. 

` infracțiunilor pentru care legea prevede că este necesară o astfel de plângere. Întrucât 
în aceste cazuri, potrivit legii penale, lipsa plângerii prealabile înlătură răspunderea 
penală, acţiunea penală nu poate fi pusă în mișcare, fiind lipsită de obiectul său 
(tragerea la răspundere penală a autorului faptei penale). 

În dreptul penal material, lipsa plângerii prealabile este una dintre petize|e care 
înlătură răspunderea penală, iar consecinţele în plan procesual penal sunt lipsirea de 
obiect a acţiunii penale şi, implicit, imposibilitatea exercitării ei (conform art. 157 CP, 
lipsa plângerii prealabile, în cazul infracțiunilor pentru care acţiunea penală se pune 
în mișcare la plângerea prealabilă, înlătură răspunderea penală). 

Deoarece are o reglementare dublă (penală și procesuală), plângerea prealabilă 
are o natură juridică mixtă, fiind o condiţie de procedibilitate, cât și de pedepsibilitate. 

În unele cazuri, justificat de starea specială a persoanei vătămate, acțiunea penală 
poate fi pornită și în lipsa plângerii prealabile. Este cazul persoanei vătămate fără 
capacitate de exercițiu sau cu capacitate de exerciţiu restrânsă ori al persoanei juridice 
reprezentate de făptuitor, când acţiunea penală poate fi pusă în mișcare și din oficiu. 
De asemenea, acţiunea penală poate fi pusă în mișcare din oficiu dacă persoana 
vătămată a decedat sau, în cazul persoanei juridice, a fost lichidată înainte de expirarea 
termenului prevăzut de lege pentru introducerea plângerii [art. 157 alin. (5) CP]. 

În practica judiciară, acest impediment constă fie în absenţa plângerii prealabile, 
fie în neîndeplinirea condiţiilor prevăzute de lege pentru valabilitatea ei, ceea ce 
echivalează cu lipsa acesteia. De exemplu, nerespectarea termenului prevăzut de lege ` 
pentru introducerea plângerii prealabile (3 luni din ziua în care persoana vătămată 
a aflat despre săvârșirea faptei sau, dacă persoana este un minor sau un incapabil, 
3 luni de la data când reprezentantul său legal a aflat despre săvârșirea infracţiunii) 
sau dacă aceasta nu a fost introdusă de cel îndreptăţit. Nu se consideră a fi valabilă 
plângerea introdusă de un soț pentru celălalt soţ sau de către copilul major pentru 
părinte!!!, întrucât aceștia nu au, potrivit legii, calitatea de substituit procesual. Totuși, 
plângerea prealabilă greșit îndreptată se consideră valabilă, dacă a fost introdusă în 
termen la organul judiciar necompetent [art. 296 alin. (4) CPP]. 

Anterior intrării în vigoare a noului Cod de procedură penală, instanţele au apreciat 
că acest impediment nu produce efectul prevăzute de lege dacă se constată faptul 
că persoana vătămată a fost în imposibilitate de a depune în termenul prevăzut de 
lege plângerea prealabilă (a fost victima unei infracțiuni de omor calificat). În acest 
sens sunt în prezent dispoziţiile art. 157 alin. (5) CP, întrucât, în asemenea situaţie, 
acţiunea penală este pusă în mișcare din oficiu. 

În unele cazuri, punerea în mișcare a acţiunii penale este condiționată de existenţa 
unei autorizări sau sesizări a organului competent, absenţa lor având aceleași efecte 
ca și lipsa plângerii prealabile. Aceste autorizări sau sesizări produc efecte numai dacă 
sunt prevăzute de lege și, ca și plângerea prealabilă, numai cu privire la infracțiunile 
și persoanele supuse cauzei de împiedicare. 


ul C.$.]., s. pen., dec. nr. 1566/2000, www.scj.ro; Trib. București, s. a Il-a pen., dec. nr. 782/1976, 
în R.R.D. nr. 1/1977, p. 61-62; Trib. Spies s: a Il-a pen., dec. nr. 1152/1977, în R.R.D. 
nr. 8/1977, p. 150. | 
(2) 1.C.C.J., s. pen., dec. nr. 464/2009, www.scj.ro. 

Sunt necesare autorizări de la organele competente în următoarele cazuri: 

— pentru infracțiunile săvârșite în afara ţării, în ipotezele prevăzute de art. 9 CP. 
(infracțiuni săvârșite în afara teritoriului țării de către un cetățean român sau de o 
persoană juridică română), este necesară autorizarea prealabilă a procurorului general 
al parchetului de pe lângă curtea de apel în a cărei rază teritorială se află parchetul 
mai întâi sesizat sau, după caz, a procurorului general al parchetului de pe lângă Înalta 
Curte de Casaţie și Justiție. Termenul în care procurorul poate emite autorizarea este 
de până la 30 de zile de la data solicitării acesteia și poate fi prelungit, în condițiile 
legii, fără ca durata totală să depășească 180 de zile; 

— pentru infracțiunile săvârșite în afara teritoriului țării, în ipotezele prevăzute la 
art. 10 CP (infracțiuni săvârșite de către un cetățean străin sau o persoană fără cetă- 
tenie, contra statului român, contra unui cetățean român ori a unei persoane juridice 
române), punerea în mișcare a acţiunii penale se face cu autorizarea prealabilă a 
procurorului general al Parchetului de pe lângă Înalta Curte de Casaţie şi Justiţie 
și numai dacă fapta nu face obiectul unei proceduri judiciare în statul pe teritoriul 
căruia s-a comis. 

În alte cazuri, pita prevede condiționări și pentru dispunerea altor acte sau măsuri 
procesuale, astfel: 

— deputații și senatorii pot fi urmăriți și trimiși în judecată penală pentru fapte care nu 
au legătură cu voturile sau cu opiniile politice exprimate în exercitarea mandatului, dar 
nu pot fi percheziționaţi, reținuți ori arestaţi preventiv sau la domiciliu fără încuviințarea 
Camerei din care fac parte [art. 23 alin. (1) din Legea nr. 96/2006 privind Statutul 
deputaților și al senatorilor!")]; 

— numai Camera Deputaţilor, Senatul și Președintele României au dreptul să ceară 
urmărirea penală a membrilor Guvernului pentru faptele săvârșite în exercițiul funcţiei 
lor, iar după începerea urmăririi penale (continuarea urmăririi penale in personam — 
n.n.), membrul Guvernului care este și deputat sau senator poate fi percheziționat, 
reținut ori arestat numai cu încuviințarea Camerei din care face parte [art. 12 și art. 13 
alin. (3) din Legea nr. 115/1999 privind responsabilitatea ministerială!2]]; 

~ judecătorii Curţii Constituţionale pot fi reţinuţi, arestaţi, percheziționați sau 
trimiși în judecată penală numai cu încuviințarea plenului Curţii Constituţionale, la 
cererea procurorului general al Parchetului de pe lângă Înalta Curte de Casaţie și 
Justiție; încuviințarea se dă cu votul a două treimi din numărul judecătorilor Curții 
Constituționale, după ascultarea judecătorului în cauză [art. 66 alin. (1)(! din Legea 
nr. 47/1992 privind organizarea și funcţionarea Curţii Constituționale"); 

— judecătorii, procurorii și magistrații-asistenţi pot fi percheziționaţi, reținuți, arestaţi 
la domiciliu sau arestaţi preventiv numai cu încuviințarea secțiilor Consiliului Superior 
al Magistraturii [art. 95 alin. (1) din Legea nr. 303/2004 privind statutul judecătorilor 
și procurorilor]. 


= 

“! Republicată în M. Of. nr. 49 din 22 ianuarie 2016. 

2 Republicată în M. Of. nr. 200 din 23 martie 2007. 

5! Astfel cum a fost modificat prin Legea nr. 168/2018 (M. Of. nr. 595 din 12 iulie 2018). 
“I Republicată în M. Of. nr. 807 din 3 decembrie 2010. 

În aceste situaţii, condiția trebuie însă îndeplinită pentru actul sau măsura respectivă, 
nu pentru declanșarea acţiunii penale. 

În alte cazuri, legea prevede existenţa unei sesizări, de exemplu, pentru infracțiunile 
prevăzute de art. 413-417 CP (infracțiuni săvârșite de militari), acțiunea pari se 
pune în mișcare la sesizarea comandantului unităţii. 

` Aceste condiționări pot fi prevăzute în Codul penal sau de procedură penală, cât 
și în alte legi. 

Condiţia se menţine, chiar dacă agita a fost săvârșită în concurs cu altele, 
pentru care legea nu prevede această condiţionarel!l. 

144.2. A intervenit amnistia sau prescripţia, decesul suspectului ori inculpatului 
persoană fizică sau s-a dispus radierea suspectului sau inculpatului persoană juridică 
[art. 16 alin. (1) lit. f) CPP]. Amnistia, ca act de clemenţă, înlătură răspunderea penală 
pentru infracțiunea săvârșită și are drept consecinţă în plan procesual lipsa de obiect al 
acţiunii penale (art. 152 CP). Pentru a avea aceste efecte, amnistia trebuie să intervină 
până la condamnarea inculpatului, altfel, intervenită după condamnare, înlătură 
executarea pedepsei și celelalte consecinţe ale condamnării. 

Prescripția răspunderii penale are aceleași efecte ca și amnistia, lipsind de obiect 
acţiunea penală. Având în vedere rațiuni de politică penală, acest impediment nu produce 
efecte în cazul infracțiunilor de genocid, contra umanității și de război, indiferent de 
data la care au fost comise, precum și în cazul infracțiunilor de omor și omor calificat 
și al infracțiunilor intenționate urmate de moartea victimei. 

Pentru ca prescripția răspunderii penale să opereze, nu interesează dacă privitor la 
infracțiunea săvârșită a fost pornit procesul penal, nici în ce stadiu se găsește acesta 
(în faza urmăririi penale, în procedura camerei preliminare sau în faza judecății în 
primă instanţă, în căile de atac sau în rejudecare); cât timp procesul penal se află în 
curs, poate interveni prescripţia răspunderii penale. 

Decesul făptuitorului duce la dispariția subiectului procesual tras la răspundere 
penală și, implicit, la împiedicarea declanșării acțiunii penale sau, după caz, a exercitării 
acesteia, având în vedere caracterul personal al răspunderii penale. Pentru a înceta 
procesul penal pentru motivul că a intervenit decesul făptuitorului, organul judiciar 
trebuie să solicite serviciului public comunitar local de evidenţă a persoanelor al 
primăriei unde acesta a domiciliat actul oficial de deces, în lipsa căruia cauza nu poate 
fi soluționată conform art. 16 alin. (1) lit. f) CPP®. 

Indiferent de etapa procesuală în care intervine în cursul judecății, decesul 
făptuitorului duce la încetarea procesului penal. Dacă decesul inculpatului a intervenit 
după judecarea apelului și declararea recursului de către procuror, instanţa de recurs 
dispune încetarea procesului penal, chiar dacă prima instanţă a dispus achitarea 
inculpatului, soluție menţinută de instanţa de apel, iar procurorul, prin recursul declarat, 
a solicitat condamnarea acestuia. 


1l C.S.J., s. pen., dec. nr. 250/2000, în B.J. 2000, p. 34. 

2] C.A. București, s. | pen., dec. nr. 878/1998, în C.P.J.P. 1998, p. 208. 
13) C.S.]., s. pen., dec. nr. 190/2000, în Juridica nr. 9-10/2001, p. 425. 
[4] C.A. Cluj, dec. nr. 749/2004, în B.J. 2004, p. 721. 

În cazul radierii suspectului sau inculpatului persoană juridică, impedimentul constă, 
ca și la deces, în dispariția subiectului procesual tras la răspundere penală. Nemaiexistând 
posibilitatea angajării răspunderii penale a unei persoane determinate, acțiunea penală 
este astfel lipsită de obiect. 

144.3. A fost retrasă plângerea prealabilă, în cazul infracţiunilor pentru care 
retragerea acesteia înlătură răspunderea penală, a intervenit împăcarea ori a fost 
încheiat un acord de mediere în condiţiile legii [art. 16 alin. (1) lit..g) CPP]. Potrivit 
art. 158 alin. (1) CP, în cazul infracţiunilor pentru care punerea în mișcare a acţiunii 
penale este condiționată de introducerea plângeri prealabile, retragerea acestei plângeri 
până la pronunţarea unei hotărâri definitive înlătură răspunderea penală a persoanei 
cu privire la care plângerea a fost retrasă. Fiind o manifestare unilaterală de voinţă, 
poate fi formulată personal, oral sau în scris în fața organelor judiciare (organul de 
urmărire penală sau instanţa), în termeni clari, fără echivoc și necondiţionat. 

Este permisă retragerea plângerii și prin mandatar, însă mandatul trebuie să fie 
special și să cuprindă precizări exprese pentru ce anume a fost întocmit, 

Deosebit de reglementarea anterioară!!!, retragerea plângerii înlătură răspunderea 
penală doar a persoanei cu privire la care aceasta a fost retrasă [art. 158 alin. (2) CP]. 
Aşadar, cu toate că plângerea depusă privește fapta și produce aceleași efecte pentru 
toţi participanții, retragerea ei nu urmează aceeași logică, produce efecte doar cu 
privire la cel față de care a fost retrasă (are efecte in personam). 

Plângerea prealabilă poate fi retrasă de persoana vătămată, iar în cazul persoanelor 
lipsite de capacitate de exerciţiu, numai de către reprezentanții lor legali. Persoanele 
cu capacitate de exercițiu restrânsă pot retrage personal plângerea prealabilă, însă 
doar cu încuviințarea persoanelor prevăzute de lege. 

Cu toate că legea impune depunerea plângerii prealabile pentru declanșarea 
acțiunii penale, în unele cazuri justificate, legiuitorul permite punerea în mișcare și 
din oficiu, suplinind absenţa acesteia [potrivit art. 157 alin. (4) CP, dacă cel vătămat 
este o persoană fără capacitate de exercițiu sau cu capacitate de exercițiu restrânsă ori 
O persoană juridică ce este reprezentată de făptuitor, acțiunea penală poate fi pusă în 
mișcare și din oficiu]. În aceste cazuri, întrucât acţiunea penală a fost pusă în mișcare 
din oficiu, retragerea plângerii prealabile, pentru a produce efectele prevăzute de lege, 
este supusă unei condiţii, și anume să fie însușită de procuror. În caz contrar, întrucât . 
în lege nu este prevăzută o altă alternativă, procesul penal va continua, deoarece 
retragerea nu are ca efect juridic stingerea acţiunii penale. 

Împăcarea constituie un'alt impediment al exercitării acţiunii penale și constă 
Într-un act bilateral încheiat între persoana vătămată și suspect sau inculpat!?!, având ca 
scop stingerea litigiului dintre aceștia și ca efect juridic înlăturarea răspunderii penale 
și stingerea acţiunii civile. Potrivit art. 159 alin. (1) CP, împăcarea poate interveni în 


O 

“Retragerea plângerii prealabile avea efecte in rem, producând aceleași efecte față de 
toți participanţii. Observăm că legiuitorul a renunțat la aplicarea regulii indivizibilității, 
generată de indivizibilitatea acţiunii penale, determinată la rândul ei de unitatea infracțiunii. 
?I Codul actual utilizează noțiunea de împăcare, și nu împăcarea părților, cum era denumită 
în codul anterior, întrucât persoana vătămată nu mai are calitatea de parte în procesul 
penal, la fel suspectul. 

cauzele în care acțiunea bă se ni în olt din lira dacă legea o prevede 
în mod expres. 

Deosebit de reglementarea din codul anterior, în care împăcarea era posibilă (alături 
de retragerea plângerii) numai în cauzele în care acțiunea penală era declanșată la 
plângere prealabilă, observăm că în prezent împăcarea poate fi invocată dacă acțiunea 
penală este pusă în mișcare din oficiu și dacă legea o prevede în mod expresii. ` 

Similar retragerii plângerii, împăcarea are efecte doar cu privire la persoanele 
între care a intervenit, legiuitorul stabilind și momentul până la care poate interveni, 
și anume până la citirea actului de sesizare a instanţei. Având în vedere faptul că. 
împrejurări ce pot determina împăcarea pot interveni în tot cursul procesului penal 
(mai ales în faţa instanţei, după cum părțile se comportă, recunosc sau nu faptele lor 
etc.), pare nejustificată limitarea realizării acestei opțiuni doar până la citirea actului 

de sesizare la judecata în primă instanţă. 
| Întrucât împăcarea are caracter personal, doar între persoana vătămată și suspect 
sau inculpat, totuși, pentru situaţii justificate (persoană fără capacitate de exercițiu), 
împăcarea se realizează numai de reprezentanții legali, iar în cazul persoanelor cu 
capacitate de exercițiu restrânsă, actul va fi încheiat cu încuviințarea persoanelor 
prevăzute de lege. 

În cazul persoanei juridice, împăcarea se realizează de reprezentantul său legal sau 
convenţional ori de către persoana desemnată în locul acestuia. Împăcarea intervenită 
între persoana juridică ce a săvârșit infracțiunea (prin reprezentantul său legal sau 
convenţional ori persoana desemnată în locul acestuia) și persoana vătămată nu 
produce efecte față de persoanele fizice care au participat la comiterea aceleiași 
fapte: Întrucât răspunderea penală a persoanei fizice este personală, distinctă față de 
cea a persoanei juridice; aceasta poate fi înlăturată ca efect al împăcării cu persoana 
vătămată. Menţiunea este justificată, întrucât răspunderea penală a persoanei juridice 
este distinctă de cea a persoanei fizice. 

Dacă infracțiunea este săvârșită de reprezentantul persoanei juridice vătămate, 
împăcarea dintre acesta și persoana juridică produce efectele prevăzute de lege doar 
dacă este însușită de procuror. Este o măsură de prevedere firească, întrucât acordul 
încheiat ar putea exclude persoana fizică de la angajarea răspunderii penale, în cazuri 
nejustificate. 

Încheierea unui acord de mediere constituie un impediment privind punerea în 
mișcare sau exercitarea acţiunii penale, dacă procedura de mediere a fost finalizată 
de către părţi și au fost rezolvate toate aspectele generate de conflictul de drept 
apărut ca urmare a comiterii infracțiunii, în contextul legislativ prevăzut de Legea 
nr. 192/2006!#. Acordul poate fi încheiat doar în cazul infracțiunilor pentru care 
retragerea plângerii sau împăcarea înlătură răspunderea penală. Procedura de mediere, 
finalizată prin încheierea unui proces-verbal, se poate desfășura înainte sau după 
declanșarea procesului penal. Dacă medierea se desfășoară după începerea urmăririi 


ul împăcarea este posibilă, de exemplu, pentru infracţiunea de furt [art. 231 alin. (2) CP], 
infracţiunea de însușire a bunului găsit sau ajuns din eroare la făptuitor [art. 243 alin. (3) CP], 
infracţiunea de înșelăciune [art. 244 alin. (3) CP] etc. 

21.M. Of. nr. 441 din 22 mai 2006. 


V. Acţiunile în procesul penal i 195 
A N N d _”*“ 
penale, procesul se suspendă, indiferent de faza procesuală în care se află, până la 
finalizarea procedurii. În cazul în care medierea nu s-a concretizat prin încheierea 
acordului, se dispune din oficiu reluarea urmăririi penale sau a judecății, cauza fiind 
soluționată în continuare. 

Potrivit art. 67 alin. (2?) și (22) din Legea nr. 192/2006, medierea trebuie să se 
desfășoare astfel încât victima să nu se găsească în contact cu făptuitorul, cu excepţia 
cazului în care părţile își exprimă acordul la încheierea contractului de mediere. De 
asemenea, încheierea unui acord de mediere în latura penală a unei infracțiuni constituie 
o cauză sui-generis care înlătură răspunderea penală şi poate interveni până la citirea 
actului de sesizare a instanţei. 

144.4. Există o cauză de nepedepsire prevăzută de lege [art. 16 alin. (1) lit. h) CPP]. 
Dispoziţiile art. 16 alin. (1) lit. h) CPP [art. 10 alin. (1) lit. i1) CPP 1968] sunt justificate 
mai mult din raţiuni de politică penală privind prevenirea, descoperirea sau atenuarea 
efectelor infracțiunilor săvârșite. 

Cu toate că fapta îndeplinește trăsăturile infracțiunii, iar angajarea răspunderii 
penale este posibilă, în cazurile prevăzute expres în lege, făptuitorului nu i se va 
aplica pedeapsa prevăzută de legea penală. Cuprind dispoziţii care impun neangajarea 
răspunderii penale, motivat de acest impediment, art. 34 CP (desistarea și împiedicarea 
producerii rezultatului), art. 51 CP (împiedicarea săvârșirii infracțiunii), art. 273 alin. (3) CP 
(retragerea mărturiei mincinoase) etc. 

144.5. Există autoritate de lucru judecat [art. 16 alin. (1) lit. i) CPP]. Hotărârile 
judecătorești devin definitive în condiţiile legii și dobândesc, în acel moment, autoritate 
de lucru judecat. Autoritatea de lucru judecat se exprimă în primul rând prin punerea 
în executare a hotărârii și, totodată, prin împiedicarea exercitării unei noi acţiuni 
penale pentru aceeași faptă și faţă de aceeași persoană. Aşadar, acţiunile penale 
care au o rezolvare definitivă nu mai pot fi exercitate din nou. Având în vedere acest 
efect, de împiedicare a declanșării unui nou ciclul procesual, autoritatea de lucru 
judecat reprezintă o cauză care împiedică punerea în mișcare a acţiunii penale sau 
continuarea ei. 

Autoritatea de lucru Mahti în materie penală poate fi invocată dacă sunt îndeplinite 
următoarele conditii: 

— identitatea de persoane; 

— identitatea de obiect. 

Proba autorităţii lucrului judecat constă în hotărârea judecătorească definitivă 
din care rezultă identitatea de obiect și de persoane cu privire la care mai există o 
hotărâre judecătorească definitivă. Dacă hotărârea judecătorească anterioară privește 
aceeași persoană, dar o faptă săvârșită la o altă dată, chiar dacă încadrarea juridică 
este aceeași, soluţia de încetare a procesului penal în baza art. 16 alin. (1) lit. i) CPP, și 
anume că există autoritate de lucru judecat, este nelegală!?. De asemenea, dacă pentru 
aceeași faptă s-a dispus anterior de către procuror prin ordonanţă clasarea cauzei, 
soluţia instanţei de încetare a procesului penal potrivit art. 16 alin. (1) lit. i) CPP este 


ÎN 
-M Introduse prin Legea nr. 97/2018 (M. Of. nr. 376 din 2 mai 2018). 
“I Trib. București, dec. nr. 66/1998, în C.P.J.P. 1998, p. 211. 

nelegală, deoarece numai hotărârile judecătorești definitive, nu și actele procesuale 
ale procurorului, au autoritate de lucru judecatii. 
__ “Există autoritate de lucru judecat, chiar dacă faptei definitiv judecate i s-ar fi dat 
o altă încadrare juridică. 

144.6. A intervenit un transfer de proceduri cu un alt štati potrivit legii [art. 16 
alin. (1) lit. j) CPP]. Potrivit Legii nr. 302/2004 privind cooperarea judiciară internaţională 
în materie penalătl, transferul de proceduri este o formă de cooperare judiciară 
internaţională în materie penală prin care, la cererea statului solicitant, statul solicitat 
preia efectuarea urmăririi penale sau a judecății împotriva unei persoane acuzate de . 
săvârșirea unei infracțiuni pe teritoriul statului solicitant. | 

Solicitarea poate fi formulată de organele judiciare române în baza art. 124 
din legea indicată și dacă se apreciază, pe lângă alte condiţii prevăzute de lege, că 
transferul servește intereselor unei bune administrări a justiției sau favorizează, în 
caz de condamnare, reintegrarea socială. Cererea de transfer al procedurilor poate fi 
formulată atât înaintea declanșării procesului, cât și ulterior, în cursul urmăririi penale 
sau al judecății, întrucât acest impediment are ca efect împiedicarea punerii în mișcare 
a acţiunii penale sau exercitarea ei în continuare. Conform art. 125 alin. (4) din Legea 
nr. 302/2004, instanţa dispune prin încheiere transferul procedurii, iar ulterior, pe 
baza acesteia, se vor dispune clasarea cauzei, respectiv încetarea procesului penal. 

Acest caz nu împiedică însă în mod definitiv punerea în mișcare a acţiunii penale 
sau exercitarea ei, organul judiciar român își poate redobândi dreptul de a începe 
sau relua procedurile, dacă: 

a) statul solicitat informează că nu va iniţia niciun demers cu privire la cererea de 
transfer de proceduri penale sau că nu acceptă o astfel de cerere; 

b) statul solicitat informează că revocă acceptarea cererii de transfer de proceduri 
penale; ` y 

c) statul solicitat comunică decizia sa de a nu începe sau de a înceta procedurile . 
penale [art. 127 alin. (2) din lege]. 

Aceste dispoziţii corespund art. 16 alin. (2) CPP, în care se prevede că, în cazul 
transferului de proceduri, acţiunea penală poate fi pusă în mișcare ulterior, în condiţiile 
legii. 

145. Stabilirea priorităţii cazurilor de împiedicare a punerii în mişcare sau a 
exercitării acţiunii penale. O importanţă practică deosebită o reprezintă stabilirea 
priorităţi cazurilor prevăzute de art. 16 CPP, dacă într-o cauză penală se constată 
incidenţa mai multora dintre acestea. Din examinarea cazurilor rezultă că ordinea 
enumerării nu este întâmplătoare, mai întâi sunt prevăzute, succesiv, cauzele care 
determină lipsa de temei al acțiunii penale [lit. a)-d)], apoi cele privind lipsa de obiect. În 
această enumerare, întâietate au cauzele care lipsesc de temei acţiunea penalăt!. 

Dacă sunt în concurs cauzele din care rezultă lipsa de temei, prioritate are primul 
din enumerarea de la lit. a)-d). Soluţia are ca temei doar acest prim caz, celelalte 


U Trib. București, dec. nr. 1187/1998, în C.P.J.P. 1998, p. 212. 
(2 Republicată în M. Of. nr. 377 din 31 mai 2011. 
B) GR. THEODORU, op. cit., p. 181. 

urmând a fi excluse (în faza urmăririi penale procurorul dispune clasarea, iar instanţa, 
în faza judecății, dispune achitarea). 

Urmând aceeași regulă, dacă sunt incidente mai multe cazuri care exprimă lipsa 
de obiect, întâietate are primul în ordinea fixată în art. 16 lit. €)-j), celelalte urmând 
a fi excluse (procurorul va dispune clasarea, iar instanţa încetarea procesului penal). 

Dacă întâietatea cazurilor rezultate din lipsa de temei este justificată (întrucât 
exclud posibilitatea angajării răspunderii juridice), prioritatea, în ordinea enumerării, 
pentru cazurile care exprimă lipsa de obiect poate fi influenţată și de alte criterii. De 
exemplu, în cazul plângerii împotriva soluţiilor de netrimitere în judecată, în cauzele în 
care a fost pusă în mișcare acţiunea penală, judecătorul de cameră preliminară poate 
admite plângerea și schimba temeiul de drept al soluţiei de clasare, dacă prin aceasta 
nu se creează o situație mai grea pentru cel care a introdus plângerea. 


Secţiunea a 4-a. Continuarea procesului penal la cererea suspectului 
sau inculpatului 


146. Natură juridică şi condiții. În unele cauze, soluţia dispusă și temeiul acesteia nu 
sunt relevante în ceea ce privește vinovăția sau nevinovăția suspectului ori inculpatului 
cu privire la săvârșirea faptei (de exemplu, s-a dispus clasarea, deoarece a intervenit 
amnistia sau retragerea plângerii prealabile). Întrucât cauza de stingere a acţiunii 
penale, constatată din oficiu de organul judiciar, a intervenit până la momentul finalizării 
activității judiciare, suspectul sau inculpatul nu a avut posibilitatea să își dovedească 
nevinovăția, considerând ulterior că soluţia nu corespunde adevărului (susţine că temeiul 
îl constituie o cauză care impune soluţia achitării, și nu a încetării procesului penal). 

Pe lângă alte remedii procesuale, actul de dispoziţie al organului judiciar prin care 
a constatat stingerea acţiunii penale poate fi modificat și ca urmare a unei cereri a 
suspectului sau inculpatului prin care solicită continuarea procesului penal. Acest 
demers nu constituie o cale de atac, el poate fi perceput ca un exercițiu al dreptului 
la apărare și, totodată, ca efect al prezumțţiei de nevinovăție, prin care suspectul sau 
inculpatul dorește să își dovedească nevinovăția. Suportul legal al acestui demers 
este prezumția de nevinovăție, întrucât, până la adoptarea soluţiei, suspectului sau 
inculpatului nu i-a fost dovedită pe deplin vinovăția. 

Potrivit art. 18 CPP, care constituie cadrul general al reglementării, în caz de 
amnistie, de prescripţie, de retragere a plângerii prealabile, de existenţă a unei cauze 
de nepedepsire sau de neimputabilitate ori în cazul renunţării la urmărirea penală!!! 
suspectul sau inculpatul poate'cere continuarea procesului penal. 


—— 

“! Prin O.U.G. nr. 18/2016, dispoziţiile art. 319 alin. (1) CPP au fost modificate, fiind exclusă, 
din enumerarea soluţiilor pentru care se poate cere continuarea urmăririi penale, renunţarea 
la urmărirea penală, fără ca și dispoziţiile art. 18 să fie modificate în același sens. Această 
inadvertență urmează să fie înlăturată doar prin intervenția legiuitorului. Există și o altă 
necorelare între dispoziţiile art. 18, unde sunt menţionate drept motive de continuare a 
procesului și cauzele de neimputabilitate, și art. 319 alin. (1) care reglementează continuarea 
urmăririi penale, unde această precizare nu există. 

Cererea poate fi introdusă atât în cursul urmăririi penale (art. 319 CPP), cât și al 
judecății [art. 396 alin. (7), (8) CPP], dacă amnistia, prescripţia, retragerea plângerii 
prealabile, existenţa unei cauze de nepedepsire sau de neimputabilitate ori renunţarea 
la urmărirea penală constituie cauze de stingere a acţiunii penale dispusă de către 
procuror sau de instanţa de judecată. l 

În faza urmăririi penale, introducerea cererii este limitată în timp, și anume cel 
mult 20 de zile de la primirea copiei de pe ordonanța de clasare. 

Sfera titularilor cererii este redusă doar la suspect sau inculpat, ceilalți participanți 
sau substituiţii procesuali neavând acest dreptiil. 


147. Soluţii. După introducerea cererii, urmărirea penală sau judecata continuă, 
la finalizare urmând a fi posibile următoarele soluţii: 

a) dacă se constată un alt caz de stingere a acţiunii penale decât amnistia, prescripția, 
retragerea plângerii prealabile, existența unei cauze de nepedepsire sau de neimpu- 
tabilitate ori renunţarea la urmărirea penală, organul judiciar va dispune soluţia în 
raport cu acesta. În acest caz, temeiul soluţiei iniţiale, constând în lipsa de obiect al 
acţiunii penale, va fi schimbat cu o cauză determinată de lipsa de temei relevantă în 
ceea ce privește stabilirea nevinovăţiei suspectului sau inculpatului [cauze prevăzute 
în art. 16 alin. (1) lit. a)-d) CPP, care înlătură caracterul penal al faptei]. Procurorul va 
dispune pe baza noului temei clasarea, iar instanţa achitarea, demersul suspectului 
sau inculpatului fiind finalizat în sensul susținerilor sale cu privire la vinovăția sa 
[potrivit art. 396 alin. (7) CPP]; | 

b) dacă în urma continuării procesului penal în cursul urmăririi penale nu se constată 
un alt temei decât cel care a fost invocat în cerere [cazurile prevăzute în art. 319 
alin. (1) CPP], se va adopta prima soluţie de netrimitere în judecată. Întrucât nu s-a 
constatat un caz care înlătură caracterul penal al faptei, situaţia de la momentul 
adoptării primei soluţii în ceea ce privește vinovăția sau nevinovăția suspectului sau 
inculpatului rămâne neschimbată. Soluţia rămâne aceeași, chiar dacă s-a constatat 
un alt caz de stingere a acțiunii penale, însă nu dintre cele care înlătură caracterul 
penal al faptei”. 

Dacă cererea de continuare privește soluția instanţei și pi continuarea procesului 
nu se constată incidența cazurilor care exclud vinovăția [prevăzute la art. 16 alin. (1) 
lit. a)-d) CPP], instanţa va pronunţa încetarea procesului penal [potrivit art. 396 
alin. (8) CPP]. 

Întrucât legea procesuală penală nu cuprinde dispoziţii speciale, considerăm că 
actele de dispoziţie ale procurorului sau ale instanţei după continuare (ordonanţă, 
respectiv hotărâre judecătorească) sunt supuse mijloacelor de contestare prevăzute 
de cadrul legal comun: plângerea împotriva ordonanţei procurorului și căi de atac 
împotriva hotărârii judecătorești. 


i |,C.C.]., s. pen., dec. nr. 1435/2008, www.scj.ro. 
21 V, DONGOROZ ȘI COLAB., op. cit., vol. V, p. 73. 

148. Noţiune. Posibilitatea recuperării pagubelor determinate de comiterea 
infracțiunii în procedurile judiciare a cunoscut reglementări diferite. În sistemele judiciare 
de început, despăgubirile rezultate în urma săvârșirii infracţiunii nu erau acordate 
distinct, acestea corespundeau conţinutului pedepsei, fără a exista delimitarea între 
răspunderea civilă și cea penală (acţiunea judiciară avea caracter unitar). Ulterior, 
dreptul modern a impus rezolvarea separată a acțiunilor, în cadrul a două procese 
distincte, penal şi civil, generate de acţiuni juridice diferite și rezolvate de organe 
judiciare diferitel?l. 

Sistemul actual, întâlnit în majoritatea legislaţiilor, are caracter mixt, întrucât 
oferă posibilitatea exercitării acţiunii civile separat, la instanţa civilă, cât și în cadrul 
procesului penal, alături de acţiunea penală. În acest sistem operează un drept de 
opțiune al persoanei vătămate de a alege una dintre cele două posibilităţi, în condiţii 
bine stabilite în dreptul intern. 

Sistemul mixt! a fost adoptat și de legislaţia noastră, fiind posibilă exercitarea 
acțiunii civile alături de acțiunea penală în procesul penal. 

Acțiunea civilă!“ exercitată în procesul penal este o acţiune juridică de drept civil, 
devenind o acţiune civilă cu anumite particularităţi”! cât timp este soluționată în 
procesul penal. 

Acţiunea civilă poate fi alăturată acțiunii penale în procesul penal, prin constituirea 
persoanei vătămate ca parte civilă. Dacă nu există acţiune penală declanșată sau se 
constată ulterior că acțiunea penală nu mai poate fi exercitată din cauza unor impe- 
dimente prevăzute de lege, acțiunea civilă rămâne fără suportul legal necesar pentru 
ca persoana vătămată să aibă posibilitatea opțiunii iniţiale de constituire ca parte civilă 
în procesul penal. Întrucât poate fi exercitată numai alături de acţiunea penală, se 
susține că acțiunea civilă exercitată în procesul penal are caracter accesoriu. 

În practica Curţii Europene a Drepturilor Omului este acceptată soluţia ca, în cazul 
în care dreptul la despăgubiri este generat de săvârșirea unei infracţiuni, în funcţie de 


Č 
H GR. THEODORU, Dreptul procesual penal. Partea generală, vol. |, Universitatea „Al.I. Cuza”, 


lași, 1971, p. 244. 

C Pentru detalii, a se vedea N. VOLONCIU, op. cit., vol. |, p. 252; 

BI Sistemul este criticat pentru cel puţin două motive mai importante: pune pe același plan 
în procesul penal soluționarea acţiunii civile, care este de interes personal, cu interesul 
general al societăţii, concretizat prin tragerea la răspundere penală a celui vinovat; cauzele 
civile, de regulă, sunt mai complexe și necesită o perioadă mai lungă pentru soluționare, 
ceea ce influențează negativ operativitatea. 

“l Acțiunea civilă este mijlocul prevăzut de lege pentru a se ajunge, pe cale judiciară, la 
dezdăunarea persoanei care a suferit o pagubă ca urmare a unui fapt ilicit — G. ANTONIU, 
C. BULAI, op. cit., p. 29. 

A Particularitățile țin de rigoarea soluționării acțiunii penale, însă pe fond acțiunea civilă 
este soluționată potrivit regulilor de drept civil. 

specificul normelor procesuale penale naţionale, acţiunea civilă să poată fi alăturată 
acțiunii penale!'!. Pentru acceptarea unui asemenea tratament, este foarte important 
dacă, de la data când a fost posibilă constituirea de parte civilă și până la finalizarea 
procedurii penale, latura civilă este strâns legată de derularea procedurii penale, adică 
în ce măsură regulile procesului penal condiționează latura civilă sau, altfel spus, sunt 
determinante pentru posibilitatea obţinerii reparării prejudiciului?! 

Cu toate că, de principiu, procedura în fața jurisdicției penale nu poartă decât asupra 
temeiniciei acuzației penale, poate fi acceptată și latura civilă dacă, de la data când 
a fost posibilă constituirea de parte civilă și până la încheierea procedurilor penale, 
latura civilă este strâns legată de derularea procedurii penale. Dacă sistemul legislativ 
național permite rezolvarea acţiunii civile în procesul penal, statul are obligația să 
asigure celor care au calitatea procesuală de parte civilă garanţiile fundamentale 
prevăzute în art. 6 din Convenţiei. 


Secţiunea 1. Condiţiile de exercitare a acțiunii civile în procesul penal 


149. Prezentare generală. Pentru ca acțiunea civilă să poată fi exercitată în procesul 
penal, trebuie să se constate îndeplinirea cumulativă a următoarelor condiţii: 

a) infracțiunea trebuie să fi cauzat un prejudiciu material sau unul moral; 

b) între infracţiunea săvârșită și prejudiciu să existe legătură de cauzalitate; 

c) prejudiciul să fie cert; | 

d) prejudiciul să nu fi fost reparat; 

e) să existe manifestare de voinţă din partea persoanei vătămate pentru dezdăunarea 
sa; 

f) soluționarea acţiunii civile în procesul penal să nu determine depășirea duratei 
rezonabile a acestuia. i 


150. Infracţiunea trebuie să fi cauzat un prejudiciu material sau moral. Pe lângă 
constatarea existenţei infracţiunii, care constituie temeiul acțiunilor exercitate, 
aceasta trebuie să fi produs un prejudiciu. Din enunţul acestei condiții rezultă că nu 
toate infracțiunile comise au drept rezultat și producerea unei pagube materiale sau 
morale. Este cazul infracţiunilor de pericol, care nu produc, de principiu, o pagubă. De 
exemplu, instanţa a hotărât că, întrucât infracţiunea de conducere a unui autovehicul 
fără permis corespunzător categoriei respective nu generează prin obiectul ei daune 


(1) C, BÎRSAN, op. cit., p. 369. 

13 C.E.D.O., cauza Calvelli si Ciglio c. Italiei, Hotărârea din 17 ianuarie 2002, în C. BÎRSAN, 
op. cit., p. 369. : yf i ; i 

831 C.E.D.O., cauza Tonchev c. Bulgariei, Hotărârea din 19 noiembrie 2009. Se critică faptul 
că acțiunea civilă a reclamantului nu a fost rezolvată de instanțe penale, întrucât s-a 
constatat prescripția răspunderii penale. Dacă reclamantul a formulat de la începutul 
procesului și pretenţiile civile, art. 6 din Convenţie este aplicabil în speță pe latura civilă, 
pentru întreaga procedură. în același sens, C.E.D.O., cauza Perez c. Franţei, Hotărârea din 


12 februarie 2004. 

materiale, constituirea de parte civilă nu este posibilă, eventualele prejudicii urmând 
a fi recuperate de cel vătămat pe calea unei acţiuni în fața instanţei civile”, 

În redactarea inițială a Codului de procedură penală din 1968 nu era prevăzută 
posibilitatea acordării daunelor morale. Prin Legea nr. 281/2003 a fost introdus art. 14 
alin. (5), precizându-se că acțiunea civilă poate avea ca obiect și tragerea la răspundere 
civilă pentru repararea daunelor morale, potrivit legii civile. În cadrul actual există o 
dispoziție similară, care permite ca repararea prejudiciului material sau moral să se 
facă potrivit legii civile [art. 19 alin. (5) CPP]. 


151. Între infracţiunea săvârșită și prejudiciu să existe legătură de cauzalitate. 
Angajarea răspunderii civile presupune existenţa unui prejudiciu, care are ca izvor fapta 
penală. Cerinţa semnifică faptul că prejudiciul de reparat trebuie să fie consecinţa 
directă a faptei prejudiciabile?!. Totodată, trebuie constatată vinovăția din punct de 
vedere civil la producerea prejudiciului (potrivit art. 16 C. civ., conform criteriilor 
pentru aprecierea vinovăţiei prevăzute în art. 1358 din același cod). Respectând acest 
reguli, s-a decis că nu pot fi acordate despăgubirile civile solicitate, deoarece nu există 
legătură de cauzalitate între fapta de vătămare corporală și prejudiciul constând în 
valoarea produselor alterate în timpul cât persoana care avea calitatea de gestionar al 
produselor respective s-a aflat în concediu medical ca urmare a vătămărilor corporale 
cauzate prin infracțiunel?. | 

Practica instanțelor judecătorești a respectat constant acest principiu, considerat, 
de altfel, în acord cu reglementarea în materie civilăl!. 

Totuși, instanța supremă a decis! că, în aplicarea art. 14 CPP 1968 și a art. 998 
C. civ. 1864 (în prezent art. 19 CPP și art. 1357 și urm. C. civ. — n.n.), instanţa penală 
sesizată cu judecarea acţiunii penale în cazul infracţiunilor cu efecte complexe (cum 
sunt cele de ucidere din culpă și de vătămare corporală din culpă săvârșite de un 
conducător auto) este învestită să judece acţiunea civilă alăturată celei penale prin 
constituirea persoanei vătămate ca parte civilă, atât cu privire la pretenţiile formulate 
în legătură cu decesul victimei sau cu vătămările corporale suferite, cât și cu privire la 
pretențiile referitoare la bunurile distruse ori deteriorate ca urmare a aceleiași fapte. 

În motivarea Deciziei nr. 1/2004 a Înaltei Curți de Casaţie și Justiţie, Secţiile Unite, 
se invocă interesul societăţii de a înfăptui actul de justiţie în mod complet și cât mai. 
prompt posibil, dar și interesul părţilor ca judecarea acţiunii civile să fie realizată 
în întregime în cadrul procesului penal, atunci când acţiunea privește o vătămare 
care a fost cauzată printr-o faptă prevăzută de legea penală și este dedusă sau este 
exercitată din oficiu în față organelor judiciare penale. De asemenea, se arată că 
soluționarea acţiunii civile alături de cea penală în condiţiile arătate în decizie asigură 


0 Trib. Suprem, s. pen., dec. nr. 1264/1988, în C.D. 1988, p. 260. 

2 M. ELIESCU, Răspunderea civilă delictuală, Ed. Academiei, București, 1972, p. 95-98. 
PI Trib. Suprem, s. pen., dec. nr. 1268/1987, în C.D. 1987, p. 340. 

“! În acest sens, A. CORHAN, Repararea prejudiciului prin echivalent bănesc, Ed. Lumina 
Lex, București, 1999, p. 56-58. Pentru detalii, a se vedea și M. VLADU, Prejudiciul cauzat 
prin infracţiuni contra persoanei fizice, Ed. Hamangiu, București, 2010, p. 51-55. 
BILC.C.J., S.U., dec. nr. 1/2004 (M. Of. nr. 404 din 6 mai 2004). 

o mai temeinică și completă aflare a adevărului, precum și evitarea pronunțării unor 
hotărâri contradictoriil!!. Cu această justificare, ideea extinderii posibilităţii soluționării 
acţiunii civile în procesul penal ar putea fi aplicată ori de câte ori se constată o legătură 
între pagubă și fapta penală, fie ea cât de mică. 

Se invocă o serie de cauze în care instanţele au decis că nu există raport de cauzalitate 
între infracţiune și prejudiciu, inculpatul nefiind obligat în cazurile respective la 
despăgubiri civile, ceea ce nu ar corespunde ideii de soluționare promptă, temeinică 
'și completă a cauzei, prin aprecierea unitară a probelor. De exemplu, cel căruia i-a 
` fost distrus vehiculul de către inculpat, care nu a fost trimis în judecată și pentru 
infracțiunea de distrugere, ci numai pentru infracțiunea de încălcare a regulilor de 
circulaţie, nu ar putea fi despăgubit, ceea ce ar fi o greșeală!?l. 

Limitele de soluţionare a acţiunii civile în procesul penal constituie obiect de 
controversă în literatura de specialitatel?!. Acţiunea civilă este o instituție de drept 
civil și, eventual, o instituţie de drept procesual penal, atunci când privește o vătămare 
care a fost cauzată printr-o faptă prevăzută de legea penală și este dedusă de persoana 
vătămată ori este exercitată din oficiu în fața organelor judiciare penale. Problema 
celor două acţiuni — care privesc aceeași persoană și au ca temei aceeași faptă — în 
același cadru procesual prezintă importanţă atât pentru persoanele interesate, cât 
și pentru justiție. 

Pentru părți sau alte persoane, exercitarea concomitentă, într-un singur SiBaus: a 
celor două acţiuni oferă posibilități mai eficiente și mai rapide privind administrarea 
probelor și obținerea unei soluţii, iar pentru justiţie eforturi materiale și umane mai 
reduse. Acţiunea civilă exercitată în procesul penal are caracter accesoriu, ceea ce nu. 
presupune reguli speciale privind soluționarea acesteia, ci doar în ceea ce privește 
posibilitatea declanșării și exercitării, condiţionate de existenţa acţiunii penale și a 
- opțiunii persoanei vătămate. Repararea pagubei se decide potrivit dispoziţiilor legii 

civile, însă în condiţiile prevăzute de Codul de procedură penală!" 

Aşadar, acţiunea civilă poate fi exercitată în procesul penal dacă sunt îndeplinite, 

cumulativ, condiţiile indicate, printre care și existenţa raportului de cauzalitate între 
infracțiunea săvârșită și prejudiciul care urmează a fi acoperit”. 


(1 Considerăm că posibilitatea pronunțării unor hotărâri contradictorii, în cazul în care cele 
două acţiuni se soluţionează separat, este puţin posibilă, problema fiind rezolvată, în cazul 
raportului dintre acțiunea penală și acţiunea civilă, de dispoziţiile art. 27 și art. 28 CRE. 
2y, PĂTULEA, Regimul procesual al acțiunii civile alăturate acțiunii penale. Teorie și i practică 
judiciară, în Dreptul nr. 5/2004, p. 148. 

BI Ibidem. 

4) Aceste condiții se referă, de exemplu, la momentul până la care persoana vătămată 
se poate constitui parte civilă, la cazurile în care acțiunea civilă se exercită din oficiu și, 
bineînţeles, ca pretenţiile civile să aibă ca izvor fapta penală. 

(5! În mod corect s-a arătat (V. PĂTULEA, op. cit., p. 144-145) că inexistenţa acestui raport 
înlătură temeiul tragerii la răspundere juridică a persoanei care a săvârșit fapta. După această 
afirmaţie și după invocarea unor soluţii date de instanţe în rezolvarea unor cazuri concrete 
privind existenţa legăturii de cauzalitate, autorul trece la o analiză mai atentă a noţiunii 
de „raport cauzal” în materie penală, indicând o serie de teorii discutate și disputate de-a 


V. Acţiunile în procesul penal a E 203 
E e ee pl e ar 

Acceptarea ideii de a soluţiona latura civilă într-o cauză penală de o manieră 
mai amplă ar conduce, practic, în unele situaţii, la schimbarea raportului dintre cele 
două acţiuni, astfel încât acțiunea penală ar putea fi situată ca importanţă chiar pe 
plan secundar, ceea ce nu este în intenţia legiuitorului. La această logică ne obligă 
chiar dispoziţiile procesuale penale: potrivit art. 26 CPP, în cazul în care rezolvarea 
pretențiilor civile ar provoca întârzierea soluționării acţiunii penale, depășindu-se 
termenul rezonabil, instanţa poate dispune disjungerea acţiunii civile. 

Aceste argumentele au fost confirmate de aceeași instanţă prin Decizia nr. 29 
din 2 iunie 2008", pronunţată de Secţiile Unite tot în urma soluționării unui recurs 
în interesul legii. S-a decis că instanţa învestită cu judecarea acțiunii penale în cazul 
infracțiunii de conducere fără permis a unui autovehicul pe drumurile publice nu va 
soluţiona și acțiunea civilă exercitată de proprietarul sau deținătorul autoturismului 
avariat ori distrus în timpul săvârșirii infracţiunii rutiere. În mod corect s-a motivat că 
infracțiunea de conducere pe drumurile publice a unui autovehicul de către o persoană 
care nu deţine permis de conducere nu este cauzatoare de pagube materiale prin ea 
însăși, întrucât, pentru producerea acestora, cel care conduce autoturismul trebuie 
să mai săvârșească cel puţin un act comisiv sau omisiv care să aibă drept urmare 
producerea prejudiciului. | 

Codul actual impune această abordare, întrucât, potrivit art. 19 alin. (1), acordarea 
despăgubirilor este posibilă numai pentru prejudiciul produs prin comiterea faptei 
care face obiectul acţiunii penale. 


152. Prejudiciul să fie cert. Pentru acordarea despăgubirilor civile, prejudiciul 
trebuie să fie sigur atât sub aspectul existenţei sale, cât și sub aspectul posibilităţii 


EUT nuia „RU Lo Baa anii biruri Stie i U lupu loa aaar ah AANA 
lungul timpului. În general, punerea în discuţie a acestei probleme este bine-venită, însă 


trebuie analizat în ce măsură dezbaterea contribuie la rezolvarea problemei în discuţie, 
și anume soluţia dată de instanța supremă privind rezolvarea acţiunii civile în procesul 
penal. Fără a trece la abordarea acestor teorii, de altfel bine realizată în articolul arătat, 
observăm totuși că trimiterile nu privesc în totalitate rezolvarea problemei abordate, și anume 
soluționarea acţiunii civile în procesul penal și, implicit, soluţia în discuţie. Considerăm că 
nu trebuie confundat raportul de cauzalitate ca element component al laturii obiective a 
infracţiunii cu raportul de cauzalitate condiţie a exercitării acţiunii civile în procesul penal. În 
dreptul penal, raportul de cauzalitate privește abordarea laturii obiective a infracțiunii, 
înscriindu-se ca unul dintre elementele sale componente, alături de elementul material 
„și urmarea imediată. Legătura de cauzalitate este liantul între elementul material (cauză) 
și urmarea imediată (efectul) cerute de lege pentru existenţa infracţiunii (C. MITRACHE, 
CR. MITRACHE, Drept penal român. Partea generală, Ed. „Şansa” SRL, București, 2002, 
p. 107-108). În acest caz, existența infracţiunii este condiționată de existența lui, raportul de 
cauzalitate fiind legătura dintre actul de conduită interzis și urmarea imediată socialmente 
periculoasă prevăzută de lege. Așadar, fără existenţa raportului de cauzalitate, infracțiunea 
nu poate fi constatată. În cel de-al doilea caz, legătura de cauzalitate constituie, după cum 
s-a arătat, una dintre condiţiile exercitării acţiunii civile în procesul penal. Așadar, trebuie 
constatată mai întâi existenţa infracţiunii, apoi dacă între aceasta și prejudiciu există raport 
de cauzalitate, în funcţie de care se soluţionează și acțiunea civilă în procesul penal în 
modalitățile prevăzute de lege. 

"M. Of. nr. 230 din 8 aprilie 2009. 

de evaluare. Prejudiciul este considerat cert dacă poate fi constatat și, totodată, este 
actual. Și un prejudiciu viitor poate fi cert, dacă nu este pus sub semnul incertitudinii 
și este susceptibil de evaluare"! Pot fi acordate despăgubiri și pentru un prejudiciu 
viitor, dacă producerea lui este neîndoielnică [art. 1385 alin. (2) C. civ.]. 


153. Prejudiciul să nu fi fost reparat. Această condiţie trebuie îndeplinită, deoarece 
există posibilitatea ca prejudiciul să fi fost acoperit anterior, ceea ce nu mai face 
necesară declanșarea acţiunii civile. Așadar, condiţia este îndeplinită dacă cel care 
a săvârșit infracţiunea sau persoana chemată să răspundă ori o terță persoană nu a 
făcut demersuri pentru înlăturarea consecințelor păgubitoare!?l. 


154. Să existe manifestare de voință din partea persoanei vătămate pentru 
dezdăunarea sa. Potrivit art. 19 alin. (2) CPP, acţiunea civilă se exercită de persoana 
vătămată sau succesorii acesteia, care se constituie parte civilă împotriva inculpatului 
și, după caz, a părţii responsabile civilmente. 

Manifestarea de voinţă trebuie să fie formulată clar, cu indicarea întinderii 
pretențiilor, a motivelor și a probelor pe care se întemeiază, așa cum se prevede în 
art. 20 alin. (2) CPP. 


155. Soluționarea acţiunii civile în procesul penal să nu determine depășirea diifatei 
rezonabile a acestuia. Codul de procedură penală actual, pe lângă îndeplinirea condiţiilor 
prevăzute de legea civilă, impune și îndeplinirea unei condiţii de rezonabilitate privind 
amploarea și, implicit, durata necesară rezolvării acesteia: potrivit art. 19 alin. (4) CPP, 
acţiunea civilă se soluţionează în cadrul procesului penal, dacă Bgn aceasta nu se 
depășește durata rezonabilă a procesului. 

În funcţie de complexitatea acţiunii civile, de influenţa pe care o are, privind durata 
în timp, asupra rezolvării acțiunii penale, instanța apreciază oportunitatea soluționării 
ei în procesul penal. Când soluționarea acţiunii civile determină depășirea termenului 
rezonabil de soluţionare a acţiunii penale, instanța poate dispune disjungerea ei, însă, 
și în acest caz, soluționarea acţiunii civile rămâne în competenţa instanţei penale. 


Secţiunea a 2-a. Elementele acţiunii civile 
$1. Obiectul acţiunii civile 


156. Cadrul legal. Potrivit art. 19 alin. (1) CPP, acţiunea civilă exercitată în cadrul 
procesului penal are ca obiect tragerea la răspundere civilă delictuală a persoanelor 
responsabile potrivit legii civile pentru prejudiciul produs prin comiterea faptei care 
face obiectul acţiunii penale. Prin introducerea acţiunii civile în procesul penal se 
urmărește obligarea inculpatului și, dacă este cazul, a părţii responsabile civilmente 
la despăgubiri civile care decurg din prejudiciul produs prin infracțiune. 


(1) De exemplu, vătămarea corporală gravă a victimei, care și-a pierdut capacitatea de 
muncă. Pe viitor, aceasta nu va mai putea desfășura activităţi din care să realizeze venituri. 
(2! L, Pop, Tratat de drept civil. Obligaţiile. Vol. I. Regimul ua general, Ed. C.H. Beck, 
București, 2006, p. 96. 


V. Acţiunile în procesul penal i 205 
= Pi ni Da a e Pi că bl RE E RR a NI l a a and 
Întrucât obiectul acţiunii civile îl constituie tragerea la răspundere civilă delictuală a 
celor vinovaţi de producerea prejudiciului, material sau moral, repararea prejudiciului 
se va face conform dispoziţiilor legii civile (art. 19 alin. (5) CPP]. Așadar, dacă procesul 
penal constituie cadrul procesual în care se rezolvă pretenţiile părţii civile, legea civilă 
constituie temeiul de drept al acţiunii în justiţie. Acest temei se limitează numai la 
dispoziţiile legii civile care permit angajarea răspunderii civile delictuale a celui care 
a produs paguba prin infracțiune (dispoziţiile art. 1381-1395 C. civ, reglementează 
repararea prejudiciului în caz de răspundere civilă delictuală). 


157. Moduri de reparare a prejudiciului. Potrivit art. 1386 C. civ., repararea preju- 
diciului produs ca urmare a unui delict se face în natură, prin restabilirea situaţiei 
anterioare, iar dacă aceasta nu este cu putinţă ori dacă victima nu este interesată de 
reparația în natură, prin plata unei despăgubiri, stabilită gh acordul părţilor sau, în 
lipsă, prin hotărâre judecătorească. 

întrucât răspunderea civilă delictuală intervine ca urmare a comiterii unei infracţiuni, 
posibilitățile reparării pagubei în natură nu se limitează numai la restabilirea situației 
anterioare. 

De cele mai multe ori, partea civilă solicită repararea prejudiciului material privind 
restituirea lucrului de care a fost deposedată în mod nelegal în urma comiterii infracțiunii, 
dispusă în final de către instanţă prin hotărâre judecătorească definitivă. 

O altă modalitate prevăzută de lege pentru rezolvarea acţiunii civile poate avea 
forma desființării totale sau parțiale a unui înscris, rezultat în urma săvârșirii unei 
infracţiuni. Potrivit art. 25 alin. (3) CPP, chiar dacă nu există constituire de parte civilă 
în cauză, instanța se pronunţă din oficiu cu privire la desființarea totală sau parțială a 
unui înscris sau la restabilirea situaţiei anterioare săvârșirii infracțiunii. 

Așadar, potrivit legislaţiei actuale, formele reparaţiei prejudiciului produs în urma 
comiterii infracțiunii sunt: 

a) în natură, prin: 

— restituirea lucrului; 

— restabilirea situaţiei anterioare săvârșirii infracţiunii; 

— desființarea totală sau parţială a unui înscris; 

b) prin plata unei despăgubiri, dacă restabilirea situaţiei anterioare nu este posibilă 
ori dacă victima nu este interesată de reparația în natură. 

Din examinarea normelor din Codul civil și din Codul de procedură penală observăm 
că modalitățile de reparare a prejudiciului sunt similare cu cele din reglementarea 
anterioară, cu deosebire că, în cazul în care repararea în natură este posibilă, însă 
partea civilă nu este interesată, poate solicita plata unei despăgubiri. Aceste dispoziţii 
Schimbă logica reglementării din codul anterior, în care era prevăzută o ordine de 
preferință a modalităţilor de reparare a prejudiciului produs prin infracțiune: numai 
dacă nu era posibilă reparația în natură, se puteau acorda despăgubiri bănești. Opţiunea 
pe care o are în prezent persoana vătămată își are justificarea chiar în delictul comis 
de suspect sau inculpat, prin care s-a produs vătămarea. 


N 

Conform reglementărilor anterioare, dacă în cazul sustragerii unor bunuri acestea 
au fost găsite și sechestrate în cursul cercetărilor, instanța trebuia să dispună repararea 
pagubei în natură prin restituirea lucruluil“!. i R? 

Repararea implică acordarea atât a pagubei efective (damnum emergens), cât 
şi a folosului nerealizat (lucrum cessans), cu condiția ca și câştigul nerealizat să fie 
urmarea directă a săvârșirii infracțiunii, și nu a altor cauze, neimputabile celui care 
a săvârșit infracțiunea [potrivit art. 1385 alin. (3) C. civ., despăgubirea trebuie să 
cuprindă pierderea suferită de cel prejudiciat, câștigul pe care în condiţii obișnuite 
“el ar fi putut să îl realizeze şi de care a fost lipsit, precum și cheltuielile pe care le-a 
. făcut pentru evitarea sau limitarea prejudiciului]. 


158. Repararea în natură a pagubei. Când acțiunea civilă are ca obiect repararea 
prejudiciului material prin restituirea lucrului, iar aceasta este posibilă, instanța dispune 
ca lucrul să fie restituit părții civile (art. 25 alin. (2) CPP]. În acest caz, restituirea lucrului 
este solicitată chiar în cererea de constituire ca parte civilă. 

Repararea pagubei prin restituirea lucrului este dispusă de instanța de judecată 
prin hotărâre judecătorească definitivă, însă, până la acest moment, lucrul poate 
fi restituit de organul judiciar persoanei vătămate sau altei persoane îndreptăţite, 

'dacă este posibil și nu influențează negativ aflarea adevărului!?!. Măsura are caracter 
vremelnic, urmând ca instanţa, prin hotărârea judecătorească, să dispună în mod 
definitiv cu privire la modalitatea soluționării acțiunii civilel?l. l 

Restituirea lucrului poate fi dispusă și de către procuror prin ordonanța de clasare. 

Nu întotdeauna restituirea lucrului echivalează cu repararea integrală a pagubei, din 
cauza pierderilor sau uzurii suferite între momentul sustragerii și cel al restituirii sau 
eventualelor avarii produse bunului sustras!l. Tot astfel, în caz de abuz de încredere, 


i C.S.]., s. pen., dec. nr. 2171/1992, în Probleme de drept din deciziile Curţii Supreme de 
Justiţie 1990-1992, p. 409. 

2I Potrivit art. 255 CPP, „(1) Dacă procurorul sau judecătorul de drepturi și libertăți, în 
cursul urmăririi penale, judecătorul de cameră preliminară sau instanţa de judecată, în 
procedura de cameră preliminară ori în cursul judecății, constată, la cerere sau din oficiu, 
că lucrurile ridicate de la suspect ori inculpat sau de la orice persoană care le-a primit spre 
a le păstra sunt proprietatea persoanei vătămate sau a altei persoane ori au fost luate pe 
nedrept din posesia sau deținerea acestora, dispune restituirea acestor lucruri. Dispoziţiile 
art. 250 se aplică în mod corespunzător. (2) Restituirea lucrurilor ridicate are loc numai 
dacă prin aceasta nu sunt îngreunate stabilirea situaţiei de fapt și justa soluţionare a cauzei 
şi cu obligația pentru cel căruia îi sunt restituite să le păstreze până la pronunţarea unei 
soluţii definitive în procesul penal”. . 

(31 Art. 404 CPP privind conţinutul dispozitivului hotărârii judecătorești prevede că acesta 
trebuie să cuprindă, după caz, cele hotărâte de instanţă cu privire la măsurile asigurătorii, 
restituirea lucrurilor, precum și rezolvarea oricăror probleme privind justa soluţionare a 
cauzei. l 

l Dacă piesele sustrase s-au deteriorat înainte de a fi restituite proprietarului, instanța 
are obligaţia să stabilească în mod concret prejudiciul, obligând, pe lângă restituirea 
lucrului, și la diferențele de valoare până la acoperirea integrală a pagubei (Trib. Suprem, 
dec. nr. 46/1985, în C.D. 1985, p. 339-340). 

săvârșit prin refuzul de a restitui un bun primit în depozit, inculpatul trebuie obligat 
a înapoia deponentului bunul în natură, în starea în care se găsește, ori, dacă nu este 
posibil, a-i plăti o sumă echivalentă valorii actuale, și nu valorii de achiziţie; uzura 
bunului intervenită în perioada depozitului se suportă de deponent!” 

Repararea în natură prin restabilirea situaţiei anterioare săvârșirii infracţiunii 
este prevăzută de lege ca modalitate de despăgubire, posibilă însă numai în anumite 
cazuri, de exemplu, pentru infracțiunea de nerespectare a hotărârilor judecătorești 
prevăzută de art. 287 CP, în varianta împiedicării unei persoane de a folosi în tot ori 
în parte un imobil deţinut în baza unei hotărâri judecătorești. Modalitatea rezolvării 
acțiunii civile constă în repunerea în drepturi a celui pentru care hotărârea stabilește 
titlul locativ și care a fost deposedat nelegal, dispunându-se evacuarea inculpatului 
și redarea drepturilor locative în fapt părţii civilel2l. 

Restabilirea situației poate fi dispusă în cursul judecății (cu caracter vremelnic) și, în 
mod definitiv, prin hotărâre judecătorească [art. 256, respectiv art. 397 alin. (3) CPP]. 

În cazul unor infracţiuni, modalitatea de reparare a pagubei în natură constă în 
desființarea în tot sau în parte a unui înscris. În cazul comiterii infracţiunii de fals, 
instanța, pentru repunerea în drept a părţii civile, dispune distrugerea totală sau parţială 
a înscrisului fals cu consecinţele respective (un testament, un act de proprietate, un 
bilanț contabil etc.). 

Această modalitate de reparare în natură a generat controverse în ceea ce privește 
organul judiciar competent să dispună desființarea, în cazul soluţiei de netrimitere 
în judecată dispuse de procuror. În reglementarea anterioară, desființarea totală sau 
parțială a înscrisului falsificat era de competenţa instanţei civile, sesizată de către 
procuror, conform art. 245 alin. (1) lit. c!) CPP 196881. 

În prezent, această competenţă o are judecătorul de cameră preliminară |art. 315 
alin. (2) lit. d) CPP], potrivit unei proceduri speciale prevăzute în art. 549! CPP, 


159. Repararea pagubei prin plata unei despăgubiri bănești. Acoperirea pagubei 
este totală și în cazul reparării în echivalent prin plata unor despăgubiri, care vor 
cuprinde atât paguba efectivă (damnum emergens), cât și folosul nerealizat (lucrum 
cessans). De aceea, pe lângă valoarea pagubei efectiv suferite, se impune și obligarea 
la plata dobânzilor aferentel“. | 

Cu toate că în reglementarea anterioară prioritară era repararea pagubei în natură, 
în practică cel mai frecvent întrebuințată a fost cealaltă modalitate, și anume plata 
unei despăgubiri bănești, deoarece, de regulă, repararea în natură nu mai era posibilă. 


U Trib. Mun. București, s. | pen., dec. nr. 516/1990, în Lex Expert. 

2 Trib, Mun. București, s. | pen., dec. nr. 389/1992, în C.P.J.P. 1992, p. 15. 

8I Anterior acestei prevederi, introdusă prin Legea nr. 356/2006, Înalta Curte de Casație 
și Justiţie, Secţiile Unite, prin Decizia nr. XV/2005 (M. Of. nr. 119 din 8 februarie 2006), a 
hotărât următoarele: 1) în cauzele în care acțiunea penală s-a stins în faza de urmărire 
penală, printr-o soluţie de netrimitere în judecată adoptată de procuror, acesta are calitatea 
de a exercita în faţa instanţei civile acțiunea pentru desființarea totală sau parţială a 
unui înscris falsificat, numai în cazurile prevăzute de art. 45 alin. (1) CPC 1865 [în prezent 
art. 92 CPC — n.n.]; 2) în celelalte cazuri, aceeași acțiune aparține părților. 

*) C.A. Timișoara, dec. nr. 102/2001, în Lex Expert. 

De exemplu, în cazurile în care bunurile sustrase de către inculpaţi au fost vândute 
unor persoane necunoscute, restituirea lor în natură nu mai era posibilă. Instanţa de 
apel a constatat că în mod nelegal instanţa de fond a dispus, în principal, obligarea 
în solidar a inculpaţilor la restituirea în natură a bunurilor sustrase, soluţia corectă 
fiind obligarea lor la plata sumei reprezentând prejudiciul creat părţii civile. Instanța 
de apel a constatat că în mod nelegal instanţa de fond a dispus confiscarea sumei 
obținute de inculpaţi prin vânzarea către necunoscuţi a bunurilor sustrase, atât timp 
„cât această sumă servește la despăgubirea părţii civilelil. 

Despăgubirea bănească trebuie calculată la valoarea integrală a Breina, 
dovedită prin probe administrate în procesul penal, valoarea fiind cea de la data 
producerii lui, dacă legea nu dispune altfel. 

Ca modalitate de plată a despăgubirilor, instanța poate stabili fie acordarea unei 
sume globale, fie plăți periodicel?l (de exemplu, în cazul infracțiunilor de vătămare 
permanentă). De altfel, legea civilă prevede repararea prejudiciului prin plata unor 
despăgubiri bănești sub formă de prestații periodice, dacă prejudiciul are caracter de 
continuitate [art. 1386 alin. (3) C. civ.]. | 

Pe lângă dispoziţia cu caracter de principiu conform căreia orice prejudiciu dă 
dreptul la reparaţie, Codul civil cuprinde și dispoziții care reglementează cazuri speciale 
de reparare a pagubei, frecvent întâlnite, dar care au avut rezolvări diferite în practica 
judiciară anterioară. 

Astfel, dispoziţiile art. 1387 și art. 1391 alin. (1) C. civ. reglementează repararea 
prejudiciului în caz de vătămare corporală sau a sănătăţii, pretins de cel vătămat, 
care poate lua forma atât a unui prejudiciu material, cât și a unuia nepatrimonial. Din 
conținutul normelor civile rezultă că legiuitorul a intenţionat asigurarea unei protecții 
totale victimei căreia i s-a adus o vătămare a integrităţii corporale sau a sănătăţii 
(conform legii penale), prin acoperirea tuturor prejudiciilor materiale provocate. 

„Potrivit art. 1387 alin. (1) C. civ., prejudiciul material este compus din: 

— echivalentul câștigului din muncă de care cel păgubit a fost lipsit sau pe care 
este împiedicat să îl dobândească, ca urmare a pierderii sau reducerii capacităţii sale 
de muncă; i 

— cheltuielile de îngrijire medicală; 

— cheltuielile determinate de sporirea nevoilor de viaţă; 

— alte prejudicii materiale. 

Despăgubirile pentru pierderea sau nerealizarea câștigului din muncă se stabilesc 
folosind un mod de calcul prevăzut de lege, și anume pe baza venitului mediu lunar net 
din muncă al părţii civile din ultimul an înainte de pierderea sau reducerea capacității 
sale de muncă ori, în lipsa acestuia, pe baza venitului net lunar pe care l-ar fi realizat, 
ţinându-se cont de calificarea profesională pe care ar fi avut-o la terminarea pregătirii 
profesionale pe care era în curs să o primească [art. 1388 alin. (1) C. civ.]. Dacă la 
stabilirea prejudiciului cel păgubit face dovada posibilității obținerii unui venit din 


i Trib. jud. Dâmboviţa, dec. pen. nr. 764/2002, în MINISTERUL JUSTIȚIEI, Culegere de practică 
judiciară penală 2002, p. 474-475. 
(2) |.C.C.]., s. pen., dec. nr. 822/2006, în R.D.P. nr. 3/2006, p. 158. 

muncă mai mare în baza unui contract încheiat în ultimul an, iar acesta nu a fost pus 
în executare, se va ține seama în stabilirea despăgubirii de aceste venituri [art. 1388 
alin. (2) C. civ.]. Pentru a asigura o protecție totală părții civile, legea prevede posibilitatea 
acordării despăgubirilor și dacă aceasta nu are o calificare profesională și nici nu era 
în curs să o obțină. În acest caz, despăgubirea se va stabili pe baza salariului minim 
net pe economie [art. 1388 alin. (3) C. civ.]. 

Având în vedere situaţia specială a minorului, legislaţia civilă prevede dispoziţii 
speciale care reglementează modalitatea stabilirii despăgubirilor în cazul vătămării 
integrității corporale sau a sănătății ca urmare a săvârșirii unei fapte ilicite. Pentru 
minor, despăgubirea se stabilește în modalităţile precizate anterior [art. 1388 alin. (1) 
C. civ.] și va fi datorată de la data când, în mod normal, minorul și-ar fi terminat pregă- 
tirea profesională pe care o primea. Până la acea dată, dacă minorul avea un câștig 
la momentul vătămării, despăgubirea se va stabili pe baza câștigului de care a fost 
lipsit, iar dacă nu avea un câștig, potrivit dispoziţiilor art. 1388, care se aplică în mod 
corespunzător. Această din urmă despăgubire va fi datorată de la data când minorul 
a împlinit vârsta prevăzută de lege pentru a putea fi parte într-un raport de muncă 
[art. 1389 alin. (2) C. civ.]. 

O situație specială o prezintă cel căruia, în stării asigurărilor sociale, i s-a 
recunoscut dreptul la un ajutor sau la o pensie. În acest caz, reparația este datorată 
numai în măsura în care paguba suferită prin vătămare sau moarte depășește ajutorul 
ori pensia [art. 1393 alin. (1) C. civ.]. 

Celelalte componente ale prejudiciului material stabilit conform art. 1387 C. civ. 
(cheltuieli de îngrijire medicală, cheltuieli determinate de sporirea nevoilor de viață) 
se acordă în măsura în care sunt dovedite prin probe. 

Potrivit art. 1391 alin. (1) C. civ., în caz de vătămare a integrităţii corporale sau a 
sănătății, poate fi acordată și o despăgubire pentru repararea prejudiciului nepatrimonial 
constând în restrângerea posibilităţilor de viaţă familială și socială!. 


160. Repararea prejudiciului nepatrimonial. În materia răspunderii civile delictuale, 
acordarea daunelor nepatrimoniale (morale) constituie o problemă controversată, în 
ceea ce privește cadrul legislativ al recunoașterii lor și, ulterior, al stabilirii cuantumului 
de către organul judiciar. Referitor la temeiul acordării daunelor morale, reglementarea 
anterioară în forma sa inițială nu cuprindea precizări de natură să permită organelor 
judiciare obligarea la plată pentru daune morale!. Totuși, instanţele au recunoscut și 
! Prin Decizia nr. 12/2016 (M. Of. nr. 498 din 4 iulie 2016), Înalta Curte de Casaţie și 
Justiție, Completul pentru dezlegarea unor chestiuni de drept în materie penală, a stabilit 
că „dispoziţiile art. 1391 alin. (1) din Codul civil se interpretează în sensul că, într-o cauză 
penală având ca obiect o infracțiune de vătămare corporală din culpă, doar victima 
infracțiunii, care a suferit un prejudiciu, este îndreptăţită să obțină o despăgubire pentru 
restrângerea posibilităților de viață familială și socială”. 

2 Dimpotrivă, practica judiciară în materie penală anterioară anilor 1989 a stabilit că nu se 
pot acorda despăgubiri pentru prejudiciul de natură morală. Chiar fostul Tribunal Suprem, 
prin Decizia de îndrumare nr. VIII/1952 a Plenului, a stabilit regula reparării integrale a 
prejudiciului produs printr-o infracțiune, în sensul de a se acorda o despăgubire bănească 
numai pentru repararea prejudiciului material, nu și pentru cel moral (C.D. 1952-1954, p. 26). 

acordat despăgubiri de această natură, sub forma prejudiciului de agrement în cazul 
infracţiunilor privind vătămări corporale, dacă persoana vătămată era împiedicată să 
participe în mod normal la viața socială. De exemplu, în cazul în care capacitatea 
de muncă a părţii civile a fost afectată, inculpatul a fost obligat la plata unei prestații 
bănești lunare evaluate în raport cu veniturile pe care aceasta le realiza anterior 
'săvârșirii faptei, indiferent dacă ele proveneau dintr-o activitate remunerată sau din 
munca depusă în propria gospodărie”. 

Problema temeiului pretinderii daunelor morale a fost clarificată prin Legea 
nr. 281/2003, prin care au fost completate dispoziţiile art. 14 CPP 1968, cu precizarea 
că acţiunea civilă poate avea ca obiect şi tragerea la răspundere civilă pentru repararea 
daunelor morale, potrivit legii civile [alin. (5)]. | 

întrucât legea nu conţine criterii pentru stabilirea cuantumului despăgubirilor morale, 
a revenit instanţelor rolul reglementării acestor situaţii. Astfel, s-a hotărât că atacarea 
și lovirea unei persoane, în timp de noapte, pentru a o jefui, cu consecința unor grave 
traumatisme craniene, îndreptăţesc persoana vătămată să primească despăgubiri 
cu titlu de daune morale de la făptuitori]. Poate beneficia, de asemenea, de daune 

"morale femeia care, victimă a unei tentative de omor, a suferit urmări de natură a-i 
altera aspectul fizic (o paralizie facială parțială)”. 

Reglementarea actuală conţine dispoziţii care constituie temeiul de drept al unei 
acţiuni civile exercitate în procesul penal ce are ca obiect obligarea la repararea 
prejudiciului moral: potrivit art. 19 alin. (5) CPP, persoana vătămată poate cere tragerea 
la răspundere civilă delictuală a persoanelor responsabile pentru producerea unui 
prejudiciu material sau moral, răspunderea fiind angajată potrivit legii civile. 

Codul civil cuprinde norme care permit un asemenea demers, în caz de încălcare 
a dreptur ilor intrinseci ființei umane, cum sunt viața, sănătatea, integritatea fizică și 
psihică, demnitatea, intimitatea etc. (art. 252 C. civ. privind ocrotirea personalității 
umane). În caz de încălcare a drepturilor ocrotite, legea civilă stabilește ca regulă 
faptul că „persoana prejudiciată poate cere despăgubiri sau, după caz, o reparație 
patrimonială pentru prejudiciul, chiar nepatrimonial, ce i-a fost cauzat, dacă vătămarea 
este imputabilă autorului faptei prejudiciabile” (s.n.) [art. 253 alin. (4) C. civ.]. 

Codul civil cuprinde și dispoziţii care permit acordarea daunelor morale pentru 
situaţii speciale, şi anume în caz de vătămare a integrității corporale sau a sănătății 
ori de deces al victimei infracțiunii. 

Potrivit art. 1391 alin. (1) C. civ., în caz de vătămare a integrităţii corporale sau 
a sănătăţii, poate fi acordată și o despăgubire pentru restrângerea posibilităților de 
viaţă familială și socială!5l. Acest prejudiciu are caracter nepatrimonial, fiind pretins 
ca urmare a producerii unor daune morale provocate părții civile. 


t) FR. DEAK, Răspunderea civilă, Ed. Științifică, Bucureşti, 1970, p. 83. 

21 C.$.]., s. pen., dec. nr. 2197/2002, în B.J. 2002, p. 530. 

BI C.S.]., s. pen., dec. nr. 389 din 24 ianuarie 2001, în B.J. 2002, p. 538. 

“4 C.S.]., s. pen., dec. nr. 2073 din 8 octombrie 1992, în Probleme de drept din deciziile 
Curţii Supreme de Justiţie 1990-1992, p. 433. 

i51 A se vedea I.C.C.]., compl. DCD, dec. nr. 12/2016, supra cit. 

Pot pretinde daune morale și ascendenți, descendenții, fraţii, surorile și soțul, 
pentru durerea încercată prin moartea victimei, precum și orice altă persoană care, la 
rândul ei, ar putea dovedi existenţa unui asemenea prejudiciu [art. 1391 alin. (2) C. civ.]. 

Daune morale pot fi pretinse nu numai în aceste cazuri, ci și în altele în care se 
susține și, ulterior, se dovedește atingerea unor drepturi nepatrimoniale ocrotite de lege. 

Dreptul la despăgubire pentru atingerile aduse drepturilor inerente personalității 
oricărui subiect de drept va putea fi cedat numai în cazul când a fost stabilit printr-o 
tranzacţie sau printr-o hotărâre judecătorească definitivă [art. 1391 alin. (3) C. civ.]. 

Dreptul de a pretinde despăgubiri nepatrimoniale nu se moștenește. Moștenitorii 
îl pot exercita doar dacă acțiunea a fost pornită de defunct. | 

Deosebit de daunele materiale, care se stabilesc pe bază de probe, despăgubirile 
pentru daunele morale se cuantifică pe baza unor evaluări ale instanţei. În cazul 
infracţiunilor contra persoanei, evaluarea se face ținând seama de suferinţele fizice 
sau morale provocate de fapta inculpatului, precum și de toate consecințele relevate 
de actele medicale ori de alte probe administratelil. - 

Daunele morale pot fi acordate, chiar dacă partea civilă nu a administrat probe 
pentru dovedirea acestora!” 

Săvârşirea infracțiunii în condițiile provocării nu exclude obligarea fäptuitorului la 
daune morale, culpa comună?! urmând a fi luată în considerare la stabilirea întinderii 
despăgubirilor morale după aceleași reguli ca și la stabilirea întinderii reparațiilor 
pentru pagube materiale!!!, 

S-a hotărât că acordarea sau nu a daunelor morale poate fi cenzurată de instanţa 
Superioară în calea de atac"!, iar în cazul acordării, trebuie motivată nu numai admiterea 
acțiunii, dar și întinderea acestora. 

Este criticabil punctul de vedere!“ potrivit căruia s-ar impune stabilirea prin lege 
a unor limite minime și maxime pentru fiecare gen de infracțiune pentru acordarea 
daunelor morale de către instanţă. Atât aprecierile instanţei, cât și dreptul părţii 
civile de a solicita un anumit cuantum al despăgubirilor morale, ca o componentă a 
principiului disponibilităţii, nu ar mai fi realizabile. 


ADE Cu rul i 
4 1.C.C.., s. pen., dec. nr. 2617/2009, www.scj.ro. 
I Trib. București, s. | pen., dec. nr. 487/1993, în C.P.J.P. 1993, p.73. În speță, fiind necontestat ` 
faptul că inculpatul, acționând din culpă, a cauzat părții civile pierderea unui ochi, prin 
lovire cu un ac, în mod justificat prima instanță — condamnându-l pentru infracţiunea 
săvârşită — l-a obligat a plăti acesteia, cu titlu de despăgubiri, nu numai o sumă echivalentă 
cheltuielilor efective făcute pentru îngrijirea sănătăţii, ci și daune morale, deși partea civilă 
nu a propus și nu a administrat probe în dovedirea acestora. 

Pl Potrivit Deciziei nr. 12/2016 a Înaltei Curți, citată anterior, „dispoziţiile art. 1371 alin. (1) 
din Codul civil se interpretează în sensul că autorul faptei va fi ținut să răspundă numai 
pentru partea de prejudiciu pe care a pricinuit-o în cazul în care victima prejudiciului a 
contribuit şi ea cu vinovăţie la cauzarea ori la mărirea prejudiciului sau nu l-a evitat, în 
tot sau în parte, deși putea să o facă”. 

*I C.S.J., dec. nr. 2562/2002, în B.J. 2002, p. 533. 

ȘI C.S.J., dec. nr. 492/1998, în R.D.P. nr. 4/1998. 

Ery HĂRĂSTĂȘANU, Daunele morale, în R.D.P. nr. 3/2003, p. 104. 

În ceea ce privește aprecierea daunelor morale, deoarece legea nu prevede, practica 
judiciară a stabilit criterii după care acestea pot fi acordate. Astfel, s-a apreciat drept 
corectă opinia instanţei care a luat în considerare, la aprecierea daunelor morale, 
persoana victimei — funcţie, vârstă, sex —, precum și consecinţele suferite de aceasta 
pe plan social și profesional ca urmare a acţiunii ilicite a inculpatuluilil. 

Înalta Curte de Casaţie și Justiţie a hotărât că „repararea daunelor morale este și 
trebuie să fie înțeleasă într-un sens mai larg, nu atât ca o compensare materială, care 
fizic nici nu este posibilă, ci ca un complex de măsuri nepatrimoniale și patrimoniale, 
„al căror scop este acela ca, în funcție de particularităţile fiecărui caz în parte, să 
ofere victimei o anumită satisfacție sau ușurare pentru suferințele îndurate. Această 
despăgubire trebuie să fie totuși efectivă și rezonabilă, compensarea prejudiciului 
neefectuându-se prin faptul obligării la plata în sine, ci prin chiar suma de bani acordată, 
care trebuie să aibă o capacitate de a diminua întrucâtva suferinţele sau frustrările 
trăite de victime”!?l. at» 

Dacă infracțiunea a fost săvârșită de mai multe persoane, care dobândesc în 
proces calitatea de coautori (participaţie penală), răspunderea acestora la repararea 
prejudiciului va fi solidară (art. 1382 C. civ.). Răspund solidar, alături de coautori, și 
ceilalţi participanţi la comiterea infracţiunii și, implicit, la producerea pagubei (art. 1369 
C. civ.). 

Potrivit legii civile, la repararea prejudiciului poate fi obligată și partea responsabilă 
civilmente (potrivit art. 86 CPP, partea responsabilă civilmente are obligația legală sau 
convenţională, potrivit legii civile, să repare în întregime sau în parte, singură sau în 
solidar, prejudiciul cauzat prin infracțiune de către inculpat). 


161. Subiectul activ. În materie civilă, asemănător domeniului penal, în cazul 
săvârșirii unei fapte ilicite cauzatoare de prejudiciu, sunt individualizaţi subiecţii activi 
și subiecţii pasivi ai faptei ilicite, iar în cadrul procesual, subiecţii activi şi subiecţii 
pasivi ai raporturilor de drept civil. 

Persoana care a suferit o pagubă materială sau morală produsă prin infracțiune, 
dacă solicită în condiţiile legii civile recuperarea acesteia în procesul penal (prin cererea 
depusă de constituire ca parte civilă), devine parte civilă şi exercită acţiunea civilă 
împotriva inculpatului și, după caz, a părții responsabile civilmente. 

Ca o consecinţă a constituirii de parte civilă (cu respectarea condiţiilor prevăzute 
de lege), acţiunea civilă este declanșată, iar partea civilă devine subiect activ al acțiunii 
civile, cât și al raporturilor juridice procesuale născute pentru rezolvarea conflictului civil. 

în unele cazuri, necesităţile rezolvării laturii civile impun prezenţa în proces, pe 
lângă cei direct vătămați, și a altor persoane. Poziţia acestora se rezumă la îndeplinirea 
unor prerogative prevăzute de lege în exercitarea acţiunii civile, cel vătămat având în 
continuare calitatea de parte civilă. Este cazul persoanei vătămate fără capacitate de 


11 C.A. București, dec. nr. 560/1998, în C.P.J.P. 1998, p. 108. Pentru detalii, a se vedea și 
C. FURTUNĂ, Daune morale. Studiu de doctrină și jurisprudență, Ed. All Beck, București, 2002. 
[2 |,C.C.]., s. a Il-a civ., dec. nr. 900 din 24 martie 2015, nepublicată. 

exercițiu sau cu capacitate de exercițiu restrânsă, când acţiunea civilă se exercită, în 
numele și în interesul lor, de către reprezentantul legal sau de către procuror. 

Potrivit art. 19 alin. (3) CPP, dacă persoana vătămată este lipsită capacitate de 
exerciţiu sau cu capacitate de exerciţiu restrânsă, acţiunea civilă se exercită în numele 
acesteia de către reprezentantul legal sau, după caz, de către procuror, care are obligația 
respectării dispozițiilor privind constituirea de parte civilă (constituirea se face până la 
începerea cercetării judecătorești, în scris sau oral, cu indicarea naturii și a întinderii 
pretențiilor, a motivelor și a probelor pe care acestea se întemeiază). 

Reprezentanții legali dobândesc calitatea de subiecţi procesuali, exercită acțiunea 
civilă în interesul celui pe care îl reprezintă, fără a deveni parte în proces. De asemenea, 
procurorul pornește și exercită acțiunea din oficiu, în interesul celui fără capacitate 
de exercițiu sau cu capacitate de exerciţiu restrânsă. 

Calitatea de parte civilă și de subiect activ al acţiunii civile o pot avea și persoanele 
care, potrivit legii civile, devin succesori ai persoanei prejudiciate, dacă dobândesc 
aptitudinea să exercite această acţiune civilă. Deosebit de reprezentanţi, persoanele 
devenite succesori în condiţiile prevăzute de art. 24 CPP vor avea calitatea de parte 
în proces. | 

Formularea art. 24 alin. (1) CPP (acţiunea civilă rămâne în competenţa instanţei 
penale în caz de deces, reorganizare, desființare sau dizolvare a părții civile) presupune, 
la momentul opțiunii succesorilor, o acțiune deja existentă, întrucât persoana vătămată 
era constituită parte civilă în cauză la data producerii evenimentului, aceștia urmând 
să continue exercitarea acţiunii civile. Pentru a asigura celeritatea soluționării cauzei, 
moștenitorii sau, după caz, succesorii în drepturi sau lichidatorii persoanei vătămate 
prin infracţiune trebuie să își exprime opţiunea de a continua exercitarea acţiunii civile 
în termen de cel mult două luni de la data decesului sau a reorganizării, desființării 
ori dizolvării. | 

Dacă decesul, respectiv reorganizarea, desființarea sau dizolvarea persoanei vătămate 
a intervenit înainte de constituirea acesteia ca parte civilă, moștenitorii sau succesorii 
în drepturi ori lichidatorii pot dobândi calitatea de parte civilă și exercita acţiunea civilă 
ca urmare a demersurilor efectuate direct, în nume propriu, cu respectarea condiţiilor 
de constituire de parte civilă prevăzute de lege. După ce dobândesc calitatea de 
succesor potrivit legii civile, se pot constitui parte civilă până la începerea cercetării 
judecătorești, în scris sau oral, cu indicarea menţiunilor obligatorii în cerere. 

Calitatea de subiect activ o poate avea și statul, prin Ministerul Finanţelor, în 
cazurile prevăzute de lege.. 


162. Subiectul pasiv al acţiunii civile este inculpatul și, după caz, partea responsabilă 
civilmente. 

Calitate de subiect pasiv al acțiunii civile o pot avea și moștenitorii sau succesorii 
părţii responsabile civilmente. Potrivit art. 24 alin. (2) CPP, în caz de deces, reorganizare, 
desființare sau dizolvare a părţii responsabile civilmente, acţiunea civilă rămâne în 
competența instanţei penale dacă partea civilă indică moștenitorii sau, după caz, 
succesorii în drepturi ori lichidatorii părţii responsabile civilmente, în termen de cel 
mult două luni de la data la care a luat cunoștință de împrejurarea respectivă. 

Precum în cazul părţii civile, angajarea răspunderii civile a moștenitorilor sau 
succesorilor părţii responsabile civilmente este posibilă dacă deja acţiunea civilă era 
pornită în cauză de către subiectul activ (partea civilă) și dacă aceasta îi indică pe cei 
care urmează să răspundă civil (moștenitorii sau succesorii în drepturi ori lichidatorii 
părţii responsabile civilmente) în termen de cel mult două luni de la data la care a 
luat cunoștință: de împrejurare. 

Potrivit reglementării actuale, moștenitorii sau, după caz, succesorii inculpatului, 
persoană fizică sau juridică, nu pot deveni subiecţi pasivi ai acţiunii civile și nu pot 
apărea în procesul penal pentru a răspunde la pretenţiile părţii civile. 

În funcţie de faza procesuală în care a intervenit decesul sau, după caz, reorganizarea, 
desființarea ori dizolvarea persoanei juridice care are calitatea de inculpat, se disting 
următoarele rezolvări: l ' 

— dacă a intervenit în cursul urmăririi penale, procurori va dispune clasarea cauzei, 
constatând stingerea acțiunii penale, iar acţiunea civilă (întrucât lipsește acțiunea 
penală) nu mai poate fi exercitată, urmând ca pretenţiile civile să fie soluționate 
într-un alt cadru procesual (la instanţa civilă); 

— dacă a intervenit după sesizarea instanţei și există constituire de parte civilă, 
acţiunea civilă nu mai poate fi exercitată în procesul penal, întrucât dispariţia inculpatului, 
persoană fizică sau juridică, constituie caz de stingere a acţiunii penale și încetare 
a procesului penal!. Lipsind acţiunea penală, procesul penal încetează și, deoarece 
exercitarea în continuare a acţiunii civile nu mai este posibilă, inganta o va lăsa 
nesoluționată [art. 25 alin. (5) CPP]. : 

Subiect pasiv poate fi și statul, în cazurile prevăzute de lege, dacă angajarea 
răspunderii civile a moștenitorilor sau succesorilor nu este posibilă (refuză succesiunea 
sau nu'există persoane care pot dobândi această calitate). 


163. Transmiterea pe cale convenţională a dreptului la repararea prejudiciului. 
Întrucât legea civilă permite, dreptul la repararea prejudiciului poate fi transmis pe 
cale convenţională unei alte persoane. 

Potrivit art. 20 alin. (7) CPP, dacă dreptul la repararea prejudiciului a fost transmis 
pe cale convenţională unei alte persoane, aceasta nu poate exercita acțiunea civilă în 
cadrul procesului penal. Dacă transmiterea acestui drept are loc după constituirea ca 
parte civilă, acțiunea civilă poate fi disjunsă. 


Secţiunea a 3-a. Punerea în mişcare și exercitarea acţiunii civile 


164. Punerea în mișcare a acţiunii civile. Acţiunea civilă se pune în mișcare prin 
constituirea persoanei vătămate ca parte civilă, care devine astfel subiect activ al 
acţiunii și dobândește capacitatea de a exercita această acțiune cu scopul de a obţine 
repararea prejudiciului produs de fapta ilicită. Constituirea de parte civilă se face 
prin declaraţie scrisă sau orală în fața organelor judiciare ori printr-o cerere adresată 


0 potrivit art. 16 alin. (1) lit. f) CPP, instanța încetează procesul penal în caz de amnistie sau 
prescripţie, deces al suspectului ori al inculpatului persoană fizică sau radiere a suspectului 
ori inculpatului persoană juridică. 

acelorași organe (organele de urmărire penală sau instanţa de judecată), în care solicită 
acordarea de despăgubiri civile de către inculpat și partea responsabilă civilmente. 


165. Exercitarea acţiunii civile constă în susținerea acesteia de către subiectul activ 
sau de către alţi subiecţi procesuali prevăzuţi de lege, pentru tragerea la răspundere 
civilă a inculpatului și a părții responsabile civilmente. Exerciţiul acţiunii civile impune 
deținerea de către persoana respectivă a unei poziţii procesuale cerute de lege, de 
aceea, i se atribuie calitatea de parte în proces, care face posibilă susținerea pretențiilor 
civile provocate de infracţiune. 

În susținerea acţiunii, partea civilă formulează cereri privind administrarea probelor 
necesare dovedirii pretențiilor, poate combate obiecțiile celor care contestă pretenţiile 
sale, poate introduce contestaţii, căi de atac etc. Aceasta participă atât la efectuarea 
urmăririi penale, cât și la judecată, iar exerciţiul drepturilor procesuale proprii sau 
ale avocatului său îi permit să promoveze interesele sale procesuale. Sarcina probei 
pretențiilor formulate este o obligaţie a părţii civile, acestea nu vor fi acordate decât 
în măsura în care au fost dovedite [art. 99 alin. (1) CPP]. 

Dacă prejudiciul a fost produs unei persoane fără capacitate de exercițiu sau cu 
capacitate de exercițiu restrânsă, exercitarea acţiunii penale revine reprezentantului 
legal sau procurorului. 

În cazul decesului persoanei fizice sau al reorganizării, desființării ori dizolvării 
persoanei juridice care deţine calitatea de parte civilă, acțiunea poate fi exercitată în 
continuare de moștenitori sau succesori, dacă doresc să intervină în proces [art. 24 
alin. (1) CPP]. 

Cu toate că promovarea acţiunii civile în procesul penal este legată de existenţa 
acțiunii penale, dacă soluționarea acesteia determină depășirea termenului rezonabil 
de soluționare a acţiunii penale, se va dispune disjungerea, urmând ca exercitarea și 
rezolvarea ei să se facă separat de cea penală (art. 26 CPP). În acest caz, soluționarea 
acțiunii civile disjunse se va face tot de instanţa penală. 


166. Tranzacţia, medierea și recunoașterea pretențiilor civile. Caracterul disponibil 
al acțiunii civile se menţine ca principiu în cazul exercitării acesteia în procesul 
penal. Persoana prejudiciată are libertatea, aprecierea de a se adresa sau nu organelor 
judiciare pentru obţinerea despăgubirilor și, de asemenea, libertatea de a renunța . 
la acţiune sau de a stinge litigiul printr-o tranzacţie, dacă subiectul pasiv recunoaşte 
pretențiile formulate!!!. Pentru a crea o reglementare adecvată acestor rezolvări, prin 
Legea nr. 202/2010 au fost introduse prevederi care permit tranzacţia, medierea și 
recunoașterea pretențiilor civile, preluate și în codul actual (art. 23 CPP). 

Prin aceste norme au fost prevăzute ca modalități de rezolvare a acţiunii civile 
tranzacţia, medierea și recunoașterea pretențiilor civile de către inculpat. Aceste 
modalități de rezolvare presupun deja, la momentul respectiv, existenţa unei acțiuni 
civile declanșate și o acțiune penală pusă în mișcare. 

Tranzacţia constituie un acord de voinţă între partea civilă şi inculpat împreună 
cu partea responsabilă civilmente privind pretenţiile civile formulate. Întrucât textul 


1 În acest sens, C.A. Brașov, dec. pen. nr. 668/2002, în B.J. 2002, p. 215. 

nu oferă detalii suficiente privind această modalitate de stingere a acțiunii civile, 
aplicabile, de principiu, sunt dispoziţiile legii civile ce reglementează această instituție 
(art. 2267-2278 C. civ.). j À i j 

Poate fi realizată atât în faza urmăririi penale, după dobândirea calității de inculpat 
a autorului infracţiunii, cât și în faza judecății. Dacă tranzacţia s-a realizat în faza de 
urmărire penală și procurorul dispune o soluţie de netrimitere în judecată, acesta nu 
poate lua act de stingerea acţiunii civile prin soluţia dispusă, deoarece cadrul legal 
nu permite astfel de rezolvări. Chiar dacă tranzacţia a intervenit în cursul urmăririi 
penale, dar s-a dispus trimiterea în judecată, trebuie recunoscută de către instanța 
de judecată odată cu rezolvarea acţiunii penale. | 

Referitor la acordul de mediere, de asemenea, în cazul unei soluţii de netrimitere 
în judecată, excluzând posibilitățile prevăzute de Legea nr. 192/2006 privind medierea 
și organizarea profesiei de mediator, părţile vor fi nevoite să continue demersul la 
instanţa civilălil. VA | 

Poate interveni, de asemenea, și recunoașterea în tot sau în parte a pretențiilor civile 
de către inculpat. În acest caz, instanţa obligă la despăgubiri în măsura recunoașterii, 
iar cu privire la pretenţiile civile nerecunoscute pot fi administrate probe. 

Trebuie examinate cu atenţie implicaţiile tranzacţiei, medierii și recunoașterii la 
soluționarea acţiunii penale (dacă cuantumul prejudiciului influenţează stabilirea 
încadrării juridice, stabilirea competenţei organelor judiciare sau reținerea unor 
circumstanţe atenuante). Faptul că instanța nu este obligată să ia act pur şi simplu 
de înţelegeri reiese și din rațiunea altor reglementări care au aceeași finalitate, cum 
sunt chestiunile prealabile: instanţa nu este ținută de rezolvarea dată unor împrejurări 
de altă instanţă decât cea penală, dacă aceste împrejurări privesc existența infracţiunii 
[art. 52 alin. (3) CPP]. | | 


167. Dreptul de opțiune în exercitarea acțiunii civile. Potrivit dispozițiilor art. 27 
alin. (1) CPP, persoana vătămată sau succesorii acesteia, dacă nu s-au constituit parte 
civilă în procesul penal, pot introduce la instanța civilă acțiune pentru repararea 
pagubei materiale și a daunelor morale pricinuite prin infracțiune. 

Aceste dispoziţii indică posibilităţile pe care le are persoana vătămată prin infracțiune 
(material sau moral) pentru recuperarea pagubei, și anume să se adreseze instanţei 
civile (pretenţiile urmând să fie soluționate în cadrul procesului civil, conform regulilor 
civile) sau să se constituie parte civilă în procesul penal, în condiţiile legii procesuale 
penale!” | 


( A. ZARAFIU, Legea nr. 202/2010. Procedura penală. Comentarii și soluții, Ed. C.H. Beck, 
București, 2011, p. 23. 

2] Transpunerea unor directive ale Consiliului pe plan intern a determinat adoptarea unor 
acte normative în care se prevede posibilitatea reparării vătămărilor materiale sau morale 
ale victimelor unor infracţiuni și pe altă cale decât dreptul comun (Directiva Consiliului 
2004/80/CE privind despăgubirea victimelor, Decizia Comisiei 2006/337/CE, Convenţia CE 
din 1983 privind despăgubirea victimelor infracţiunilor săvârșite cu violenţă). În acest 
sens, Legea nr. 211/2004 privind unele măsuri pentru asigurarea protecţiei victimelor 
infracțiunilor cuprinde prevederi cu caracter reparator, civil, care stabilesc acordarea 
protecţiei victimelor unor infracțiuni prin repararea și remedierea vătămărilor fizice, 


V. Acţiunile în procesul penal 5 217 
St A iii ne At n N N II TE ca 

Exercitarea dreptului de opțiune presupune existența simultană a condiţiilor 
prevăzute de lege pentru folosirea celor două căi de valorificare a pretențiilor civile. 
Este necesar ca procesul penal să fie declanșat, acțiunea penală pusă în mișcare și, 
în același timp, pentru persoana vătămată sau succesorii acesteia, să existe toate 
condiţiile pentru introducerea acţiunii civile la instanţa civilă. 

Alegerea cadrului procesual privind obținerea despăgubirilor trebuie bine apreciată, 
întrucât opţiunea este irevocabilă, adică persoana vătămată, odată ce a ales una dintre 
cele două căi de soluționare a acţiunii civile, nu o poate părăsi (electa una via non 
datur recursus ad alteram). Dacă renunţă la alternativa aleasă, persoana vătămată 
pierde definitiv dreptul de a mai solicita repararea pagubei într-un procestl. 

În cazuri bine justificate, legea permite excepții de la regulă, întrucât opțiunea 
făcută nu permite soluționarea acțiunii civile printr-o hotărâre judecătorească 
definitivă. Excepţiile sunt determinate de unele impedimente legale sau de împrejurări 
ce țin de stadiul soluționării cauzei și permit părăsirea cadrului procesual penal pentru 
a se adresa instanţei civile sau, dimpotrivă, sesizarea instanţei penale după ce, iniţial, 
a fost învestită instanţa civilă cu soluționarea acţiunii civile. 

Persoana vătămată și succesorii acesteia pot părăsi procesul penal pentru a se 
adresa instanţei civile în următoarele situaţii: 

a) instanţa penală, prin hotărâre definitivă, a lăsat nesoluţionată acțiunea civilă. 
Instanța nu soluţionează acțiunea civilă în caz de achitare a inculpatului sau de încetare 
a procesului penal, în baza art. 16 alin. (1) lit. b) teza |, lit. e), f) (cu excepţia încetării 
procesului întrucât a intervenit prescripţia!?]), i) și j), în caz de încetare a procesului 
penal ca urmare a retragerii plângerii prealabile, precum și în cazul în care instanţa 
admite acordul de recunoaștere a vinovăţiei, însă între părţi nu s-a încheiat o tranzacţie 
sau un acord de mediere pentru rezolvarea acţiunii civile [art. 25 alin. (5) CPP]. 

De asemenea, instanţa lasă nesoluţionată acţiunea civilă și în cazul în care 
moștenitorii sau, după caz, succesorii în drepturi ori lichidatorii părţii civile nu își 
exprimă opţiunea de a continua exercitarea acţiunii civile sau, după caz, partea civilă nu 


psihice, morale, materiale, pe o altă cale decât cea prevăzută de dreptul comun. Acest act 
normativ prevede posibilitatea reparării rapide a pagubelor, pe cale directă, prin despă- 
gubiri acordate de către o instanţă special instituită. 

I GR. THEODORU, op. cit., p. 185. 

2! Prin Decizia nr. 586/2016 (M. Of. nr. 1001 din 13 decembrie 2016), Curtea Constituţională 
a admis excepția de neconstituţionalitate și a constatat că dispoziţiile art. 25 alin. (5) CPP, cu 
referire la dispoziţiile art. 16 alin. (1) lit. f) din același cod, sunt neconstituţionale în ceea ce 
priveşte lăsarea ca nesoluţionată a acţiunii civile de către instanţa penală, în cazul încetării 
procesului penal ca urmare a intervenirii prescripţiei răspunderii penale. Curtea a constatat 
că soluţia juridică reglementată la art. 25 alin. (5) CPP generează o prelungire nejustificată 
a procedurilor judiciare în privința persoanei vătămate prin săvârșirea unei infracțiuni, în 
situația prescrierii răspunderii penale a inculpatului, de natură a încălca dreptul la un proces 
echitabil al acesteia, în componenta sa referitoare la dreptul la soluționarea cauzelor într-un 
timp rezonabil, drept fundamental prevăzut la art. 21 alin. (3) din Constituţie și art. 6 din 
Convenţia pentru apărarea drepturilor omului și a libertăților fundamentale. Prin Legea 
nr. 9/2017 (M. Of. nr. 144 din 24 februarie 2017), textul alin. (5) al art. 25 a fost modificat în 
sensul celor statuate de Curtea Constituţională. 

indică moștenitorii, succesorii în drepturi ori lichidatorii părţii responsabile civilmente 
în termenul prevăzut la art. 24 alin. (1) și (2) CPP [art. 25 alin. (6) CPP]. 

Acţiunea civilă poate fi rezolvată ulterior de instanţa civilă, iar probele administrate 
în procesul penal pot fi folosite în procesul civil; 

b) procesul penal a fost suspendat (urmărirea penală sau judecata). Dacă instanţa 
civilă a fost sesizată după suspendare și, între timp, procesul penal a fost reluat, judecata 
la instanţa civilă se suspendă'până la rezolvarea cauzei penale în primă Qanta dar 
nu mai mult de un an [art. 27 alin. (3) CPP]; 

c) procurorul nu a dispus trimiterea în judecată. Întrucât a fost dispusă o soluție de 
neurmărire sau netrimitere în judecată prin care s-a constatat stingerea acțiunii penale 
înainte de trimiterea în judecată, cererea de despăgubiri nu va putea fi soluționată 
de instanţa penală, cei îndreptăţiţi urmând a se adresa instanţei civile. - 

Pentru situaţii justificate, persoana care a formulat deja cererea de chemare în 
judecată la instanţa civilă împotriva celui care a comis delictul poate părăsi această cale, 
pentru a se constitui parte civilă în procesul penal. Persoana vătămată sau succesorii 
pot părăsi instanța civilă în următoarele cazuri: 

a) acţiunea penală a fost pusă în mișcare după sesizarea instanţei civile cu cererea 
de chemare în judecată. Această posibilitate este justificată, deoarece, la data sesizării 
instanţei civile, nu existau premisele exercitării diieptului la opţiune (acţiunea penală 
nu era pusă în mișcare); 

b) procesul penal a fost reluat după elaia: 

În ambele cazuri, dacă a fost deja pronunțată o hotărâre judecătorească, chiar 
nedefinitivă, părăsirea instanței civile nu mai este posibilă!!! [art. 27 alin. (4) teza 
finală CPP]. 

În cazul î în care persoana vătămată nu s-a aie parte civilă în procesul penal 
și a introdus acţiune la instanţa civilă pentru recuperarea prejudiciului cauzat prin 
infracţiune, judecata în faţa instanţei civile se suspendă, după punerea în mișcare a 
acţiunii penale și până la soluţionarea cauzei penale în primă instanţă, dar nu mai 
mult de un an [art. 27 alin. (7) CPP]. În această ipoteză, ulterior începerii procesului 
civil a fost declanșat și procesul penal, suspendarea cauzei civile fiind determinată 
de punerea în mișcare a acțiunii penale în procesul penal. 


168. Exercitarea din oficiu a acţiunii civile. Protejarea din punct de vedere juridic 
a unor persoane aflate în situaţii speciale poate fi asigurată în procesul penal și prin 
exercitarea din oficiu a acţiunii civile. 

Potrivit art. 19 alin. (3) CPP, când persoana vătămată este lipsită de capacitate 
de exercițiu sau cu capacitate de exercițiu restrânsă, acţiunea civilă se va exercita în 
numele acesteia de către reprezentantul legal sau, dacă acesta are o atitudine pasivă, 
de către procuror. Dacă reprezentantul legal nu efectuează demersurile necesare 
constituirii și, ulterior, exercitării acțiunii civile, procurorul, cu respectarea dispoziţiilor 
privind constituirea ca parte civilă, va exercita din oficiu acțiunea civilă. Sprijinul părții 


(1 C.A. Craiova, dec. nr. 1188/2004, în B.J. 2004, p. 322-324. 
[2] Omisiunea de a cere situaţia cu privire la întinderea prejudiciului, precum şi date cu 
privire la faptele prin care acesta a fost pricinuit, necesare exercitării din oficiu a acțiunii 

civile constă în demersurile procurorului necesare exercitării acţiunii civile, inclusiv în 
ceea ce privește sarcina probei, cât și a iul Li în fața instanţei de judecată [art. 99 
alin. (1) CPP]. 

Pentru aceste cazuri, instanţa de judecată nu mai are obligaţia rezolvării din oficiu 
a acțiunii civile, precum în reglementarea anterioară. Chiar dacă nu exista constituire 
de parte civilă pentru persoana fără capacitate de exercițiu sau cu capacitate de 
exercițiu restrânsă, instanţa era obligată să se pronunţe asupra reparării pagubei și 
a daunelor moralelil. 

În prezent, dacă nu există constituire de parte civilă în condiţiile art. 19 alin. (3) CPP, 
instanța nu se va pronunţa din oficiu asupra pagubei și daunelor morale. 

În schimb, legea prevede în continuare obligația instanţei de a se pronunţa din 
oficiu cu privire la desființarea totală sau parţială a unui înscris sau la restabilirea 
situației anterioare comiterii infracţiunii, chiar dacă nu există constituire de parte 
civilă [art. 25 alin. (3) CPP]. 

În aceste cazuri, chiar dacă persoana vătămată nu s-a constituit parte civilă cu 
respectarea dispoziţiilor art. 20 alin. (1)-(3) CPP și acţiunea civilă nu a fost exercitată 
în cursul judecății, instanţa, soluționând acţiunea penală, se va pronunţa și cu privire 
la acţiunea civilă. Dacă există constituire de parte civilă legal formulată, nu mai este 
necesară intervenţia din oficiu a instanţei, urmând ca aceasta să se pronunţe asupra 
cererii părţii civile. 

Referitor la restituirea lucrului ca modalitate de reparare în natură, legea nu cuprinde 
precizări exprese privind soluționarea acţiunii civile din oficiu de către instanţă în 
acest mod, în cazurile în care este posibil și nu există constituire de parte civilă în 
cauzăl?!. Într-adevăr, în dispoziţiile art. 25 CPP nu se prevede în mod expres rezolvarea 
din oficiu a acţiunii civile prin restituirea lucrului, când este posibilă. Obligaţii în acest 
sens sunt însă prevăzute pentru instanţă la momentul rezolvării acțiunii civile, cu privire 
la lucrurile ridicate în cursul procesului penal de la suspect sau inculpat, proprietatea 
persoanei vătămate sau a altei persoane. Potrivit art. 255 alin. (1) CPP, dacă organul 
judiciar constată în cursul procesului penal, la cerere sau din oficiu, că bunul ridicat de 
la suspect sau inculpat este proprietatea persoanei vătămate sau a altei persoane ori 
a fost luat pe nedrept din posesia sau detenţia lor, va dispune restituirea lui. Aceste 
dispoziţii sunt în corelare cu cele ale art. 397 alin. (3), care prevăd că instanţa, la 
momentul rezolvării acţiunii civile, se pronunţă și cu privire la restituirea lucrurilor 
ridicate, în condiţiile art. 255, adică a celor restituite persoanei de la care au fost luate 
pe nedrept. Cel puţin pentru aceste situații, instanţa dispune, din oficiu, prin hotărâre 
judecătorească, restituirea lucrului. 


civile când cel vătămat este o persoană lipsită de capacitate de exercițiu, constituie un 
motiv de desființare a hotărârii, chiar dacă cel vătămat este un minor față de care s-au luat 
măsurile prevăzute de legislaţia privind protecţia copilului (I.C.C.J., dec. nr. 1776/2005, 
în J.S.P. 2005, p. 88-89). 

H Potrivit art. 17 alin. (3) CPP 1968, „Instanţa este obligată să se pronunţe din oficiu 
asupra reparării pagubei și a daunelor morale, chiar dacă persoana vătămată nu este 
constituită parte civilă”. 

eI |. NEAGU, M. DAMASCHIN, op. cit., p. 322-323. 

În cazurile de exercitare din oficiu a acţiunii civile prevăzute la art. 19 alin. (3) CPP, 
nu operează dreptul de opţiune privind cadrul procesual în care va fi rezolvată acţiunea 
civilă, întrucât legea impune ca exercitarea din oficiu a acțiunii civile să se facă în 
procesul penal și să fie rezolvată numai de instanţa penală. 


169. Renunţarea la pretenţiile civile. Întrucât caracterul disponibil al acţiunii civile 
se manifestă în aceeași măsură și în cazul rezolvării acesteia în procesul penal, partea 
civilă poate renunţa la pretenţiile civile deja formulate, în tot sau în parte, până la 
terminarea dezbaterilor în apel [art. 22 alin. (1) CPP]. 

Totuși, fiind formulată în procesul penal, cererea de renunțare trebuie să îndepli- 
nească rigorile cerute de acest cadru HEESE impuse de reglementarea de principiu 
a acțiunii civile: 

— poate interveni doar în cazul în care pretențiile au fost deja formulate cu respectarea 
condiţiilor prevăzute de lege prin constituirea de parte civilă; 

— renunţarea se va face prin cerere scrisă sau oral în ședința de judecată; 

— cererea va fi introdusă până la terminarea dezbaterilor în apel. 

Renuntarea poate fi formulată de titularul acțiunii civile, urmând ca organul judiciar 
să ia act fără a o putea condiţiona sau cenzura. În cazul exercitării din oficiu a acţiunii 
civile, cel care o exercită, întrucât nu dobândește calitatea de parte în proces, nu poate 
renunţa la pretenţiile civile decât cu respectarea condiţiilor prevăzute de legea civilă, 
ca o garanţie a protejării persoanei fără capacitate de exerciţiu sau cu spreje de 
exercițiu restrânsă. 

Dupä depunerea cererii de renunțare, partea civilă nu poate reveni asupra acesteia 
și, totodată, nu se mai poate adresa instanţei civile, introducând o acțiune care are 
ca obiect aceleași pretenţii. Cererea are, așadar, ca efect renunțarea la ean de a 
pretinde despăgubirea. 


170. Exercitarea acţiunii civile la instanţa civilă. Deosebit de cazurile în care, în 
contextul manifestării dreptului la opțiune prevăzut de art. 27 alin. (1) CPP, acţiunea 
civilă poate fi soluționată de instanţa civilă, această instanţă poate fi sesizată și în 
următoarele cazuri: 

— acțiunea civilă a fost exercitată din oficiu de către procuror, însă ulterior se 
constată din probe noi că ă prejudiciul nu a fost integral acoperit prin hotărârea definitivă 
a instanţei penale (art. 27 alin. (5) CPP]. Diferenţa de prejudiciu poate fi acoperită 
pe calea unei acţiuni separate la instanţa civilă. Cu toate că procurorul are obligația 
să indice la constituirea de parte civilă întinderea pretențiilor și a probelor care le 
dovedesc, este posibilă indicarea unui prejudiciu mai mic decât cel real, ceea ce nu 
exclude însă pretinderea integrală a acestuia, în caz de eroare. Acţiunea civilă este 
scutită și în acest caz de taxă de timbru; 

— persoana vătămată sau succesorii acesteia pot introduce acţiune la instanţa civilă 
pentru prejudiciului născut ori descoperit după constituirea ca parte civilă. Textul prevede 
ipoteza prejudiciului născut sau descoperit după constituirea de parte civilă şi chiar după 
pronunţarea hotărârii judecătorești a instanţei penale în cauza respectivă. Dacă aceste 
aspecte au fost descoperite până la terminarea cercetării judecătorești, partea civilă, 
evident, poate mări sau micșora întinderea pretențiilor, iar pretențiile vor fi soluționate 

de instanța penală. Având în vedere faptul că, în multe cazuri, există dificultate cu 
privire la stabilirea exactă a prejudiciului, aceste proceduri oferă o protecție mai bună 
persoanelor vătămate față de reglementarea anterioarălil; 

— dreptul la repararea prejudiciului a fost transmis pe cale convențională altei 
persoane. Potrivit art. 20 alin. (7) CPP, persoana care a dobândit astfel dreptul nu 
poate exercita acțiunea în cadrul procesului penal, dacă transmiterea dreptului a 
avut loc înainte de constituirea ca parte civilă. Dacă transmiterea dreptului a avut loc 
după constituirea persoanei vătămate ca parte civilă, acţiunea poate fi soluționată în 
procesul penal sau va fi disjunsă, conform art. 26 CPP, soluționarea rămânând însă în 
competenţa instanței penale. Această interpretare este determinată de faptul că doar 
în prima ipoteză a textului, și anume dacă dreptul a fost dobândit până la constituirea 
ca parte civilă, în lege se prevede că acţiunea nu poate fi exercitată în cadrul procesului 
penal. Această ipoteză nu este menţinută de legiuitor și în cazul transmiterii dreptului 
după constituirea persoanei vătămate ca parte civilă. 


Secțiunea a 4-a. Raportul dintre acțiunea penală și acțiunea civilă 


171. lpoteze. Exercitarea celor două acţiuni în același cadru procesual (procesul 
penal) sau la instanţe diferite (penală și civilă) necesită reglementări care să exprime 
raportul dintre acestea, privind existența faptei, persoana care a săvârșit-o, existența 
vinovăţiei și a prejudiciului. Indiferent de cadrul procesual în care sunt exercitate, este 
necesară o corelare a modurilor de rezolvare, impusă de faptul că ambele au ca izvor 
aceeași conduită ilicită. 

Ipotezele, cât și rezolvarea celor două acțiuni care își au originea în același delict 
sunt următoarele: 

A. Acţiunea penală este rezolvată separat și înaintea acţiunii civile. În acest caz, 

hotărârea definitivă a instanţei penale are autoritate de lucru judecat în fața instanţei 
civile care soluţionează acţiunea civilă, cu privire la existența faptei și a persoanei 
care a săvârșit-o. 

Instanţa civilă nu este legată de hotărârea definitivă de achitare sau de încetare a 
Procesului penal în ceea ce privește existența prejudiciului ori a vinovăției autorului 
faptei ilicite [art. 28 alin. (1) CPP]. l 

Aceste dispoziții se corelează cu legea civilă, respectiv art. 1365 C. civ., care prevede 
că instanța civilă nu:este legată de dispozițiile legii penale și nici de hotărârea definitivă 

de achitare sau de încetare a procesului penal în ceea ce privește existenţa prejudiciului 
ori a vinovăţiei autorului faptei ilicite. Consecința acestor reguli constă în corelarea 
soluțiilor celor două instanţe, instanţa civilă urmând să pronunţe o soluţie în concordanță 
cu hotărârea instanţei penale. Din interpretarea acestor texte rezultă faptul că: 

— hotărârea definitivă a instanţei penale are autoritate de lucru judecat în fața 
instanţei civile, cu privire la existenţa faptei și a persoanei care a săvârșit-o, indiferent 
de soluţie (condamnare, renunțare la aplicarea pedepsei, amânare a aplicării pedepsei, 


ÎN N 

" Potrivit art. 20 alin. (3) CPP 1968, persoana vătămată se putea adresa cu acţiune la 
instanţa civilă pentru repararea pagubelor materiale sau a daunelor morale care s-au 
născut ori s-au descoperit după pronunțarea hotărârii penale la prima instanţă. 

achitare, încetare a procesului penal). Dacă s-a pronunțat condamnarea inculpatului, 
instanța civilă va hotărî că fapta există și a fost săvârșită de inculpat. Pentru celelalte 
soluţii, în funcţie de modul în care a fost soluționată definitiv acțiunea penală, instanța 
civilă va urma să reţină existenţa sau inexistenţa faptei și a persoanei care a săvârșit-o. De 
exemplu, dacă instanţa penală a dispus achitarea potrivit art. 16 alin. (1) lit. a) CPP 
(fapta nu există), instanţa civilă va stabili prin hotărâre că fapta nu există; 

— întrucât doar în cazul achitării sau încetării procesului penal autoritatea de lucru 
judecat nu privește existenţa prejudiciului și a vinovăţiei celui care a săvârșit fapta 
ilicită, pentru celelalte soluţii, această autoritate operează. Autoritatea hotărârii penale 
privește doar existența prejudiciului, nu și cuantumul acestuia. 

B. Acțiunea civilă este rezolvată de instanţa civilă, separat și înaintea acțiunii 
penale. În aceste cazuri, hotărârea definitivă a instanţei civile prin care a fost soluționată 
acţiunea civilă nu are autoritate de lucru judecat în fața organelor judiciare penale cu 
privire la existenţa faptei penale, a persoanei care a săvârșit-o și a vinovăţiei acesteia 
[art. 28 alin. (2) CPP]. Dacă hotărârea cuprinde și alte aspecte decât cele precizate, 
autoritatea poate fi invocată (de exemplu, în cazul rezolvării de către instanţa civilă 
a unor chestiuni prealabile, conform art. 52 CPP). 

C. Acţiunea penală și acțiunea civilă sunt exercitate concomitent la instanţe diferite 
sau la aceeași instanţă. | 

Prima ipoteză privește raportul dintre cele două acţiuni, generate de aceeași i faptă 
ilicită, în cazul în care sunt exercitate concomitent, la instanţe diferite. Potrivit art. 27 
alin. (7) CPP, dacă persoana vătămată sau succesorii acesteia au introdus acțiune 
civilă la instanţa civilă și, în același timp, este în desfășurare un proces penal pentru 
rezolvarea acțiunii penale, judecata în faţa instanţei civile se suspendă după punerea 
în mișcare a acţiunii penale și până la rezolvarea în primă iata a cauzei i ji 
- dar nu mai mult de un an. 

Această abordare a raportului dintre cele două acțiuni este cunoscută sub denumirea 
„penalul ţine în loc civilul”, existentă și în reglementările anterioare. Deosebit de codul 
anterior, efectul acestei reguli este limitat în timp la cel mult un an de la punerea în 
mișcare a acţiunii penale. 

Dacă acţiunea penală nu a fost soluţionată de prima instanţă în această perioadă, 
judecata civilă este reluată, iar rezolvarea separată a celor două acţiuni se va face cu 
respectarea dispoziţiilor art. 28 CPP. 

Cea de-a doua ipoteză constă în rezolvarea celor două acțiuni de către instanța 
penală. Dacă acţiunea civilă a fost exercitată în procesul penal, instanța, rezolvând 
acțiunea penală, prin aceeași hotărâre se pronunţă și asupra acţiunii civile [art. 397 
alin. (1) CPP]. 

Din analiza art. 25 și art. 397 CPP, cât și a celorlalte dispoziţii referitoare la acțiunea 
civilă rezultă că instanța rezolvă acţiunea civilă, dispunând admiterea sau respingerea 
acesteia, iar în unele cazuri, expres prevăzute în lege, lasă nesoluţionată acţiunea civilă. 

a) Instanţa dispune admiterea acţiunii civile în cazul în care sunt solicitate despăgubiri 
civile, după cum constată îndeplinirea elementelor răspunderii civile delictuale [conform 
art. 19 alin. (1) CPP, acţiunea civilă are ca obiect tragerea la răspundere civită delictuală]. 

Cu excepţia cazurilor în care instanţa penală lasă nesoluţionată acțiunea civilă, 
aceasta poate fi admisă în tot sau doar în parte, după cum pretențiile formulate au 
fost dovedite, în condițiile legii civile. Rezolvarea acţiunii civile se face potrivit legii, 
condiţiile de exercitare a acestei acțiuni, inclusiv aspectele privind raportul de cauzalitate 
dintre faptă și prejudiciu, vinovăție, sunt abordate potrivit legii civile, care nu sunt 
identice cu rezolvările date de legea penală!!. De aceea, chiar dacă sunt îndeplinite 
condițiile tragerii la răspundere penală, instanţa dispunând condamnarea, este posibil 
ca acțiunea civilă să nu fie admisă sau, dimpotrivă, dacă s-a dispus achitarea, să se 
dispună obligarea la despăgubiri civile: 

— în cazul condamnării, renunţării la aplicarea pedepsei sau amânării aplicării 
pedepsei, dacă acţiunea civilă a fost exercitată în procesul penal, odată cu rezolvarea 
acțiunii penale, instanţa se va pronunţa și asupra acțiunii civile. Dacă instanţa constată, 
dincolo de orice îndoială rezonabilă, că fapta există, constituie infracțiune și a fost 
săvârșită de inculpat, dispune, după caz, condamnarea, renunţarea la aplicarea pedepsei 
ori amânarea aplicării pedepsei, iar dacă pretenţiile civile au fost dovedite în tot sau 
în parte, obligă inculpatul, dacă este cazul, partea responsabilă civilmente, la plata 
acestora către partea civilă; 

— în cazul achitării potrivit art. 16 alin. (1) lit. b) teza a Il-a și lit. d) (fapta nu a 
fost săvârșită cu vinovăția prevăzută de lege sau există o cauză justificativă ori de 
neimputabilitate), acțiunea civilă este admisă, în măsura în care pretenţiile civile 
sunt dovedite! Chiar dacă s-a dispus achitarea, temeiul juridic al soluţiei nu atrage 
și lipsa de temei juridic al acţiunii civile, dacă fapta există, a produs un prejudiciu și 
poate fi reținută vinovăția civilă; 

— în caz de încetare a procesului penal, acţiunea civilă poate fi admisă în măsura 
dovedirii, când temeiul soluţiei îl constituie existenţa unei cauze de nepedepsire 
prevăzute de lege [art. 16 alin. (1) lit. h) CPP] și constatarea prescripţiei răspunderii 
penale [art. 16 alin. (1) lit. f} CPP]. În aceste cazuri, lipsa de obiect al acţiunii penale 
nu constituie și caz de stingerea a acţiunii civile, despăgubirile urmând a fi acordate, 
dacă au fost dovedite. 

b) Instanţa penală dispune respingerea acţiunii civile dacă pretenţiile formulate 
de persoana vătămată sau succesorii acesteia, constând în existenţa prejudiciului 
material sau moral, nu sunt dovedite. 


“! Pentru detalii, a se vedea secțiunea 1 a prezentului capitol. 

2! Potrivit art. 1360 alin. (2) C. civ., va putea fi obligat la plata unei indemnizaţii adecvate 
și echitabile cel care a săvârșit o infracţiune prin depășirea limitelor legitimei apărări. De 
asemenea, potrivit art. 1361 C. civ., cel care, aflat în stare de necesitate, a distrus sau a 
deteriorat bunurile altuia pentru a se apăra pe sine ori bunurile proprii de un prejudiciu 
sau pericol iminent este obligat să repare prejudiciul cauzat, potrivit regulilor aplicabile 
îmbogățirii fără justă cauză. Totodată, în temeiul art. 1368 C. civ., lipsa discernământului 
nu îl scutește pe autorul prejudiciului de plata unei indemnizaţii către victimă ori de câte 
ori nu poate fi angajată răspunderea persoanei care avea, potrivit legii, îndatorirea de a-l 
Supraveghea. Indemnizaţia va fi stabilită într-un cuantum echitabil, ținându-se seama de 
starea patrimonială a părţilor. 

Exceptând cazurile în care acţiunea nu este soluționată de instanţa penală, fără a fi 
influențată de soluţia laturii penale, instanţa poate admite sau respinge pretenţiile civile 
după cum se constată că inculpatul a săvârșit sau nu fapta cauzatoare de prejudiciul“: 

— în cazul achitării, instanţa penală va respinge acţiunea civilă dacă temeiul stingerii 
acţiunii penale îl constituie dispoziţiile art. 16 alin. (1) lit. a) și c) (fapta nu există sau 
nu există probe că o persoană a săvârșit o infracţiune). Cât timp existenţa delictului 
nu este dovedită sau, dacă este dovedită, nu poate fi atribuită celui împotriva căruia 
sunt formulate pretenţiile, răspunderea civilă delictuală nu poate fi angajată, urmând - 
a fi respinsă”. În aceste cazuri, impedimentul care împiedică exercitarea acţiunii 
penale, prevăzut la art. 16 alin. (1) lit. a) sau c) CPP, înlătură și temeiul juridic al acţiunii 
civile. În codul anterior, pentru aceste cazuri, se prevedea că instanţa nu poate acorda 
despăgubiri civile [art. 346 alin. (3) CPP 1968]. ' 

În celelalte cazuri de achitare, excluzând achitarea dispusă potrivit art. 16 alin. (1) 
lit. b) prima ipoteză (acțiunea civilă nu este soluționată de instanţă), întrucât lipsa de 
temei juridic al acţiunii penale nu atrage și lipsa de temei al acțiunii civile, dacă au 
fost formulate, pretenţiile civile pot fi acordate. Instanţa le poate acorda dacă sunt 
dovedite sau le poate respinge, întrucât se constată lipsa prejudiciului, material sau 
moral, ori inexistenţa legăturii cauzale între prejudiciu și infracţiunea pentru care 
inculpatul a fost trimis în judecată!!; | 

— în cazul încetării procesului penal, legea permite soluționarea acțiunii civile, dacă 
temeiul soluţiei îl constituie existența unei cauze de nepedepsire prevăzute de lege 
și constatarea prescripţiei răspunderii penale! [art. 16 alin. (1) lit. h) și lit. f) privind 


H |.C.C.]., s. pen., dec. nr. 3971/2004, în B-J. 2001, p. 257. 

(2 GR. THEODORU, op. cit., p. 606. 

(3) |.C.C.)., S.U., dec. nr. 1/2004 (M. Of. nr. 404 din 6 mai 2004). 

_ISoluţionarea acţiunii penale și în cazul încetării procesului penal ca urmare a constatării 
prescripției răspunderii penale este consecința Deciziei nr. 586/2016 a Curţii Constituţionale, 
citată supra, prin care a fost admisă excepţia de neconstituționalitate și s-a constatat 
neconstituţionalitatea dispoziţiilor art. 25 alin. (5) cu referire la art. 16 alin. (1) lit. f) CPP, în 
ceea ce privește lăsarea ca nesoluționată a acţiunii civile în caz de prescripţie a răspunderii. . 
în motivare, Curtea a constatat că lăsarea nesoluţionată a acțiunii civile de către 
instanța penală presupune, de plano, repararea prejudiciilor provocate prin săvârșirea 
infracţiunilor pentru care intervine prescripţia răspunderii penale în urma parcurgerii 
unei proceduri nejustificat de lungi, care implică mai întâi constituirea persoanei vătămate 
sau a moștenitorilor acesteia ca parte civilă în procesul penal, iar apoi, după pronunţarea 
de către instanţa penală a soluţiei încetării procesului penal, parcurgerea procedurii 
civile. Caracterul nejustificat al întinderii în timp a acestei proceduri este dat de premisa 
unei durate ce variază între 3 și 30 de ani, la care se adaugă durata soluționării acţiunii 
civile promovate în fața instanţei civile. Astfel, Curtea a reţinut că lăsarea nesoluţionată 
a acţiunii civile de către instanţa penală, în condiţiile intervenirii prescripţiei răspunderii 
penale, cu consecinţa obligării persoanei vătămate sau a succesorilor ei de a promova 
o nouă acţiune în faţa unei instanţe civile, în vederea reparării prejudiciilor provocate 
prin comiterea infracțiunii, după scurgerea unui interval de timp egal cu termenul de 
prescripţie a răspunderii penale, este de natură a încălca dreptul acestora la un proces 
echitabil. Opţiunea persoanei prejudiciate prin săvârșirea unei infracţiuni pentru valorificarea 

prescripția]. După cum sunt sau nu îndeplinite elementele răspunderii civile, instanța 
poate dispune admiterea sau respingerea acțiunii civile. Instanța dispune respingerea 
acțiunii civile și în cazul în care prejudiciul a fost acoperit. 

întrucât dispoziţiile art. 25 alin. (5) CPP au fost modificate în sensul excluderii dintre 
cazurile de lăsare nesoluţionată a acţiunii civile a celor de încetare a procesului penal 
ca urmare a împăcării și ca urmare a încheierii unui acord de mediere, instanţa va 
soluţiona acţiunea civilă și în aceste cazuri. În primul caz, instanța penală va constata 
stingerea acțiunii civile [conform art. 159 alin. (2) CP], iar în cazul medierii va lua act 
de acordul de mediere încheiat potrivit legii civile [art. 23 alin. (1) CPP]. În aceste 
situații, cazurile de stingere a acțiunii penale sunt și cazuri de stingere a acţiunii civile, 
răspunderea civilă fiind rezolvată în temeiul unei cauze legale. 

Codul în vigoare reglementează și alte cazuri de stingerea acțiunii civile, în condiţii 
specifice numai acțiunii civile, fără a se raporta la modul rezolvării acţiunii penale. 
Astfel, legea permite încheierea unei tranzacţii între părţi cu privire la pretenţiile civile 
sau recunoașterea pretențiilor formulate în tot sau în parte, conform art. 23 alin. (1) 
și (2) CPP. În cazul recunoașterii în tot sau în parte a pretențiilor civile, instanţa va 
dispune admiterea acțiunii ca mod de rezolvare!2. Pentru pretenţiile nerecunoscute, 
instanţa va administra probe, urmând să dispună admiterea sau respingerea lor, după 
cum sunt ori nu dovedite. 

De asemenea, potrivit art. 22 alin. (1) CPP, până la terminarea dezbaterilor în apel, 
partea civilă poate renunța, în tot sau în parte, la pretenţiile civile formulate, instanța 
urmând să ia act de manifestarea de voință exprimată. 

A a NE îi enim SA 
pretențiilor sale pe calea acțiunii civile promovate în cadrul procesului penal este justificată 
de celeritatea soluționării cauzelor penale, iar diferitele incidente procedurale ce se ivesc 
pe parcursul acestei proceduri, independent de voinţa persoanei vătămate și pe care ea 
nu le poate anticipa în momentul alegerii între instanţa penală și cea civilă, nu trebuie să 
afecteze caracterul echitabil al soluționării acțiunii sale, prin prelungirea acesteia dincolo 
de limitele unui termen rezonabil. 

! În cazul intervenirii împăcării între victimă și ul pa și al existenţei cheltuielilor de 
spitalizare și tratament medical efectuate cu îngrijirea victimei, au existat în practică 
opinii divergente cu privire la modalitatea de recuperare a acestora de către unitatea 
Spitalicească. Prin Decizia nr. 22/2017 (M. Of. nr. 43 din 17 ianuarie 2018), Înalta Curte 
de Casaţie și Justiţie, Completul competent să judece recursul în interesul legii, a stabilit 
următoarele: „În interpretarea și aplicarea unitară a dispozițiilor art. 320 alin. (1) din Legea 
nr. 95/2006, persoana care a suferit o vătămare corporală prin fapta altuia nu poate fi 
obligată, către furnizorul de servicii medicale, la plata cheltuielilor de spitalizare și tratament 
medical de care a beneficiat în cadrul unităţii medicale respective, potrivit legii, în limitele 
pachetului de bază ori minimal, după caz, în situaţiile în care autorul vătămării nu a fost 
identificat sau persoana vătămată nu a formulat sau și-a retras plângerea prealabilă ori 
a intervenit împăcarea părţilor. În interpretarea și aplicarea acelorași dispoziţii legale, 
autorul vătămării poate fi chemat în judecată, pe cale civilă separată, pentru suportarea 
cheltuielilor de spitalizare și tratament medical de care a beneficiat persoana vătămată, 
în limitele pachetului de bază ori minimal, în situaţia în care acesta nu răspunde penal, 
întrucât a intervenit î împăcarea părților”. 

2 În acest sens, |. NEAGU, M. DAMASCHIN, op. cit., p. 340. 

Chiar dacă în aceste situații instanța nu rezolvă acțiunea civilă prin raportare la 

modul rezolvării acțiunii penale în sensul cazurilor prevăzute în art. 25 CPP, ci doar 

constată stingerea acţiunii civile, hotărârea penală are aceeași autoritate. 

c) Instanţa lasă nesoluţionată acţiunea civilă în caz de achitare a inculpatului sau 
de încetare a procesului penal, în baza art. 16 alin. (1) lit. b) teza |, lit. e), f) (cu excepţia 
încetării procesului întrucât a intervenit prescripţial!!), i) și j), în caz de încetare a 
procesului penal ca urmare a retragerii plângerii prealabile, precum și în cazul în care 
admite acordul de recunoaștere a vinovăţiei și între părţi nu s-a încheiat tranzacție | 
sau acord de mediere cu privire la acţiunea civilă [art. 25 alin. (5) CPP]. 

- Acţiunea civilă nu este soluționată dacă se dispune achitarea potrivit art. 16 alin. (1) 
lit. b) teza I CPP (fapta nu este prevăzută de legea penală), partea civilä urmând să se 
adreseze instanței civile, întrucât acțiunea civilă este exercitabilă în procesul penal 
cât timp acțiunea penală, ca acțiune principală, rămâne în competenţa instanţei. Or, 
dacă achitarea s-a dispus întrucât fapta nu este prevăzută de legea penală, paguba 
nefiind, așadar, rezultatul unei infracțiuni, rezolvarea doar a acţiunii civile de către 
instanţa penală nu mai este posibilă!2. | 

Acţiunea civilă este lăsată nesoluţionată și în caz de încetare în temeiul art. 16 
alin. (1) lit. e) CPP. Întrucât acţiunea penală în aceste cazuri nu mai poate fi promovată, 
nici acţiunea civilă, care este subsidiară acesteia, nu mai poate fi exercitată, rămânând 
nesoluţionată. | A 

Reglementarea actuală, deosebit de cea anterioară, impune lăsarea nesoluționată 
a acţiunii civile și pentru alte cazuri de încetare a procesului penal, prevăzute la art. 16 
alin. (1) lit. f) CPP (cu excepţia prescripţiei). Instanța nu soluţionează acțiunea civilă nici 
în caz de retragere a plângerii prealabile, considerat impediment al exercitării acțiunii 
civile, nici în caz de existenţă a autorităţii de lucru judecat sau când a intervenit un 
transfer de proceduri cu un alt stat. 

întrucât încetarea procesului penal pe motiv de autoritate de lucru judecat împiedică 
desfășurarea din nou a procedurilor specifice procesului penal, nu mai este posibilă 
nici rezolvarea acţiunii civile. În cazul transferului de proceduri, atât acțiunea penală, 
cât și cea civilă vor fi soluționate de statul către care s-a realizat transferul, potrivit 
procedurii prevăzute de Legea nr. 302/2004 privind cooperarea judiciară internaţională 
în materie penală. 

Instanța lasă nesoluționată acțiunea civilă și în cazul în care moștenitorii sau, după 
caz, succesorii în drepturi ori lichidatorii părții civile nu își exprimă opțiunea de a continua 
exercitarea acţiunii civile sau, după caz, partea civilă nu indică moștenitorii, succesorii 


i Anterior Deciziei Curţii Constituţionale nr. 586/2016 și modificării alin. (5) al art. 25 CPP- 
prin Legea nr. 9/2017, unele instanțe au soluţionat acțiunea civilă în cazul încetării 

procesului penal ca urmare a constatării prescripţiei răspunderii penale, motivând că „O 

soluţie de lăsare nesoluţionată a acţiunii civile după ce în primă instanţă se pronunţase O 

soluție de condamnare a inculpatului și de obligare a acestuia la despăgubiri produse prin 

infracțiune afectează dreptul la un proces echitabil de care ar trebui să se bucure partea 

civilă”. În acest sens, C.A. București, s. | pen., dec. nr. 1607/A din 22 decembrie 2014 și 

dec. nr. 630/A din 9 mai 2014, citate în A. BARBU, G. TUDOR, A.M. ȘINC, Op. cit., p. 198-200. 

2 N. VOLONCIU, op. cit., vol. |, p. 219. 

în drepturi ori lichidatorii părţii responsabile civilmente în termenele prevăzute la 
art. 24 alin. (1) și (2) (art. 25 alin. (6) CPP]. 

Acţiunea civilă este lăsată nesoluţionată și în cazul în care instanţa admite acordul 
de recunoașterea vinovăţiei, dar între părţi nu s-a încheiat o tranzacţie sau nu s-a 
finalizat o mediere, deoarece rezolvarea acesteia ar întârzia soluţionarea cauzei. 

Deosebit de reglementarea anterioară, observăm numărul mai mare al cazurilor 
în care acțiunea civilă este lăsată nesoluţionată de instanţa penală, ceea ce confirmă 
tendinţa legiuitorului de a limita cât mai mult posibilitățile rezolvării pretențiilor civile 
în procesul penal, probabil cu intenţia de a asigura rezolvarea cu celeritate a acţiunii 
penale și de a crea premisele unei bune administrări a probelor în latura penală a 
cauzelor. Precizarea este susținută și de un argument de text, potrivit căruia exercitarea 
acţiunii civile în procesul penal este sub condiţie, și anume dacă prin aceasta nu se 
depășește durata rezonabilă a procesului penal [art. 19 alin. (4) CPP]. 


172. Disjungerea acţiunii civile. Potrivit dispoziţiilor art. 26 CPP, acţiunea civilă 
exercitată în procesul penal poate fi disjunsă de acţiunea penală. În reglementarea 
actuală, disjungerea constituie mijlocul procesual prin care instanţa aplică regula 
potrivit căreia acțiunea civilă se soluţionează în cadrul procesului penal dacă prin 
aceasta nu se depășește durata rezonabilă a procesului [art. 19 alin. (4) CPP]. 

Regula este preluată și în dispoziţiile art. 26 alin. (1), cu precizarea că textele nu 
sunt corelate în ceea ce priveşte terminologia, disjungerea fiind motivată de depășirea 
unui termen rezonabil, și nu a duratei rezonabiletl. 

Acţiunea civilă disjunsă va fi soluționată de instanța penală, iar probele administrate 
până la disjungere vor fi folosite la soluționarea acesteia. Disjungerea poate fi pusă 
în discuție de părţi, procuror, chiar de instanţă din oficiu. Observăm că persoana 
vătămată nu poate solicita disjungerea, cu toate că are interes ca acțiunea civilă să 
nu întârzie soluţionarea acţiunii penale. 

Pentru a nu se ajunge la tergiversarea soluționării acțiunii penale, încheierea prin 
care se dispune disjungerea este definitivă (formularea corectă ar fi „nu este supusă 
Niciunei căi de atac”, întrucât caracterul definitiv privește, de regulă, sentinţele și 
deciziile). 


SC —— 
! De regulă, durata este o noţiune utilizată de legiuitor în cazul indicării unor perioade de . 
timp pe care pot fi dispuse, prelungite sau menținute măsurile procesuale, iar termenul 
pentru perioada de timp necesară soluționării cauzei. 


TITLUL AL VI-LEA. COMPETENȚA 
ÎN MATERIE PENALĂ 


Capitolul |. Noţiunea de competenţă 
și formele ei procesuale penale 


173. Jurisdicţia penală şi competenţa penală. Consideraţii generale. Jurisdicția în 
general este concepută ca facultatea sau puterea de a aplica legea la un caz concret, 
de a decide asupra conflictului creat în conformitate cu legealil. Jurisdicţia penală 
constă în puterea de a decide, conform legii penale, rezolvarea conflictului de drept 
penal sau, într-o altă definire, este denumirea generică a competenţei de a judeca a 
organelor judiciare”. 

Jurisdicţia, înțeleasă ca puterea de a decide asupra conflictului de drept penal, este 

distribuită și se exercită prin diferite organe învestite cu puterea jurisdicțională, astfel 
încât fiecare organ jurisdicţional poate exercita jurisdicția numai asupra unei anumite 
categorii de infracțiuni, într-o anumită fază a procesului și doar într-o circumscripție 
„teritorială prestabilită. 

Limitele exerciţiului jurisdicției sunt stabilite prin e competenţei. Dacă 
jurisdicția constituie conţinutul puterii judecătorești, competenţa este măsura 
exerciţiului jurisdicției. 

Prin intermediul competenţei este determinată capacitatea pe care o au organe 
judiciare diferite de a exercita jurisdicția numai asupra unor cauze penale, într-o 
anumită etapă procesuală și într-o circumscripție teritorială. Competența disciplinează, 
ordonează exercițiul jurisdicției în funcţie de anumite necesități de natură procesuală 

sau de administrare a actului de justiţie. 


Secţiunea 1. Noţiunea și importanţa competenţei în materie penală 


174. Definiţie. Competența este definită ca sfera atribuțiilor pe care le are de 
îndeplinit, potrivit legii, fiecare categorie de organe judiciare în cadrul procesului penal. 
Alţi autori înțeleg prin competenţă capacitatea (aptitudinea) recunoscută de lege unui 
organ de urmărire penală sau unei instanţe judecătorești de a urmări, respectiv de a 
judeca și soluţiona o anumită cauză penală, cu excluderea de la această activitate judiciară 
a celorlalte organe de urmărire penală sau instanţe judecătoreşti"! Împuternicirea 
dată de lege presupune, pe de o parte, puterea de a urmări sau judeca o anumită 
cauză penală care conferă autoritate juridică actelor procesuale ce se efectuează, iar, 


(1 TR. Pop, op. cit., vol. II, p. 89. = 
(2 G, ANTONIU, C. BULAI, op. cit., p. 559. 

B] TR. Pop, op. cit., vol. Il, p. 121. 

(4! |. NEAGU, op. cit., p. 278. 

(5) GR. THEODORU, op. cit., p. 240. 

pe de altă parte, obligația de a urmări și judeca pricinile repartizate prin lege, orice 
refuz fiind considerat ca o încălcare a obligaţiilor de serviciu. 

Competența este definită și ca puterea sau aptitudinea unui organ judiciar determinat 
de a soluţiona o cauză penală. Organul judiciar trebuie să posede această aptitudine, 
denumită competenţă!!!. Competența astfel definită este alcătuită dintr-un ansamblu 
de reguli care sunt de ordine publică și care nu pot constitui obiectul unei înțelegeri!?l. 


175. Importanță. Efectul instituţiei constă în faptul că o cauză penală nu poate fi 
soluționată la întâmplare, de oricare organ judiciar, în înfăptuirea actului de justiţie 
impunându-se, pentru o judicioasă soluționare a cauzei, existenţa unor criterii cu 
ajutorul cărora este determinat organul judiciar care are „aptitudinea” de a soluţiona 
o anumită cauză penală. 

Necesitatea acestor criterii, concretizate în reguli de competenţă, este dată de 
varietatea faptelor penale săvârșite, de locul săvârșirii, cât și de natura și gravitatea 
lor. Din acest punct de vedere, regulile de competență determină organul judiciar 
competent să soluţioneze o cauză penală ce are ca o obiect o faptă săvârșită într-un 
anumit loc și de o anumită gravitate, într-o anumită etapă procesuală, cu luarea în 
considerare, când legea o impune, și a calităţii autorului faptei. 

Prin competenţă se determină capacitatea exercitată de organul judiciar asupra 

„unor cauze, prin efectuarea unor acte, dispunerea unor măsuri, luarea unor decizii, 
cât și măsura sau delimitarea sa față de celelalte organe judiciare. 

Competența are un înţeles în sens pozitiv, ca împuternicire a organelor judiciare 
pentru realizarea anumitor activități procesuale în procesul penal sau unul în sens 
negativ, ca o limitare a posibilităţii acestor organe, prin care se delimitează sfera 
atribuțiilor lor de ale celorlalte organe judiciare. Factorul comun al celor două elemente 
de determinare a competenţei în procesul penal îl constituie aplicarea unor sancţiuni 
procedurale în ambele cazuri, care au ca efect final respectarea dela de competenţă 
stabilite de legiuitor. 


Secțiunea a 2-a. Formele competenţei în materie penală 


176. Consideraţii generale. În concret, delimitarea, repartizarea jurisdicției, adică 
a puterii de a decide soluționarea cauzelor penale, între diferitele organe judiciare 
este rezultatul utilizării formelor (felurilor) de competenţă. După aceste forme ale 
competenţei sunt repartizate cauzele între categorii de organe judiciare diferite, cu 
circumscripții teritoriale diferite sau chiar în cadrul aceluiași organ judiciar (de exemplu, 
între judecătorii, tribunale, curți de apel). Necesitatea individualizării organelor judiciare 
care urmează a soluţiona cauzele penale a impus utilizarea conceptului de formă sau 


ÎN 

01 J, PRADEL, op. cit., p. 76. 

Cl Rezultă trei consecinţe din faptul că regulile de competenţă sunt de ordine publică: 
Părţile nu pot încheia o convenţie cu privire la regulile de competenţă, părțile pot invoca 
totuși excepția de necompetenţă în faţa tuturor instanţelor, iar în cazul tăcerii părţilor, 
din oficiu, judecătorul î își verifică competenţa (J. PRADEL, op. cit., p. 78). 

modalitate a competenţei, care constituie criteriul în funcţie de care se diferențiază 
capacitatea acestor organe de a urmări sau judeca diversele cauze penaleli. & 

Potrivit opiniilor exprimate în teoria procesuală a competenţelor, unele forme sunt 
considerate fundamentale, caracter dat de necesitatea lor în determinarea în concret 
a competenţei unui anumit organ judiciar pentru o anumită cauzäľ!, Sunt considerate 
forme fundamentale ale competenţei: competența funcţională, competenţa materială, 
competenţa teritorială. 

Pentru ca actele întocmite să fie valabile, aceste criterii trebuie îndeplinite 
concomitent, adică, la momentul îndeplinirii atribuţiilor sale, organul judiciar trebuie 
să fie în același timp competent material, teritorial și funcţional, altfel actul întocmit 
poate fi contestat, întrucât a fost realizat de un organ necompeteni, și se poate solicita 
anularea lui. 

În unele cazuri, dacă prin utilizarea acestor feluri ale competenţei nu poate fi 
determinat organul judiciar competent, pot fi folosite și altele, apreciate ca fiind cu 
caracter subsidiar, și anume competenţa personală, competența specială, competența 
excepţională. i 


81. Formele fundamentale ale competenţei 


177. Competența funcţională (ratione oficii). Denumită și competenţă după atribuții, 
competenţa funcţională este determinată de atribuţiile proprii pe care fiecare organ 
judiciar le are de îndeplinit în desfășurarea procesului penal. Codul de procedură penală 
conţine norme prin care se stabilesc atribuţiile fiecărui organ judiciar în fazele și etapele 

„procesului penal, determinându-se astfel funcţia și rolul atribuite prin lege. Atribuţiile 
privind urmărirea penală sunt diferite de atribuţiile îndeplinite în faza judecății, după 
cum judecâta în primă instanţă este diferită de judecata în apel. 

Cu toate că, din momentul declanșării procesului penal până la pronunțarea hotărârii 
judecătorești, desfășurarea procesului penal privește aceeași faptă penală, intervenţia 
fiecărui organ judiciar este diferită, fiind limitată doar la atribuţiile prevăzute de lege 
în exerciţiul funcţiei procesuale în care este prezent (conform art. 3 CPP, în procesul 
penal se exercită funcţia de urmărire penală, funcţia de dispoziție asupra drepturilor și 
libertăților fundamentale ale persoanei în faza de urmărire penală, funcţia de verificare 
a legalităţii trimiterii ori netrimiterii în judecată și funcţia de judecată). 

Prin această formă a competenţei se determină competența generală a unui organ 
judiciar faţă de celelalte organe judiciare. Cercetarea penală se efectuează de regulă 

- de organele de cercetare penală, după cum trimiterea în judecată este de competenţa 
exclusivă a procurorului. 
Judecătorul de drepturi și libertăţi soluţionează cereri, plângeri, contestaţii în cazurile 
prevăzute de lege în cursul urmăririi penale, iar judecătorul de cameră preliminară 
verifică competenţa și legalitatea sesizării instanţei. 


úl N. VOLONCIU, op. cit., vol. |, p. 275. 
2 jbidem. 
31 TR. POP, op. cit., vol. Il, p. 126. 

Totodată, cu ajutorul competenţei funcționale sunt determinate categoriile de 
activități pe care le poate desfășura un anumit organ judiciar în cadrul competenţei 
sale generale!“. În funcţie de atribuţii, în cadrul competenţei generale a instanţelor, 
este stabilită instanţa care judecă în primă instanţă și care judecă aceeași cauză în 
căile de atac. 

Unele atribuţii sunt date în competenţa funcțională exclusivă a unor organe, 
indiferent de cauză, de exemplu, recursul în interesul legii este judecat numai de 
Înalta Curte de Casaţie și Justiţie. Sfera atribuţiilor ce compun competenţa funcţională 
privește și alte activități, cum sunt măsurile procesuale, conflictele de competenţă, 
strămutarea etc. 


178. Competența materială (ratione materiae) 

178.1. Notiune. Această formă a competenţei este determinată de obiectul cauzei 
penale, adică de fapta care a generat conflictul de drept penal, cu privire la care se 
derulează activităţi specifice domeniului judiciar. 

Regulile de competență materială disciplinează înfăptuirea actului de justiţie, în 
sensul realizării unei corespondențe între natura, gravitatea, complexitatea cauzelor 
penale și organul judiciar corespunzător din sistemul judiciar care, din punct de vedere 
tehnic, este cel mai potrivit să le soluţioneze. 

Necesitatea criteriului este determinată de faptul că organele judiciare sunt 
organizate într-un sistem unitar, de aceea, este necesar a se stabili care organ din ierarhia 
sistemului judiciar are capacitatea procesuală să soluţioneze o anumită cauză penală 
(determinarea competenţei pe linie verticală). Trebuie să existe precizări de natura 
regulilor de competenţă care să indice care dintre instanţe va soluţiona infracţiunea 
în primă instanțăt! (judecătoria, tribunalul, curtea de apel sau Înalta Curte de Casaţie 
și Justiție). 

Competența materială hieste care dintre organele judiciare de grad diferit 
poate solutiona anumite categorii de cauze penale în primă instanță. 

178.2. Criterii şi sisteme de determinare. Sunt cunoscute drept criterii pentru 
stabilirea acestei forme de competenţă natura, gravitatea infracțiunii sau complexitatea 
acesteia! Criteriile sunt în strânsă legătură sau chiar determinate de valoarea socială 
SE Da RUN R 
|. NEAGU, op. cit., p. 280. 

2! În doctrină se precizează că divizarea, clasificarea în unele legislații în crime, delicte și 
contravenţii ar trebui să aibă drept criteriu principal natura infracţiunii. Această clasificare 
tripartită a infracţiunilor (prezentă și în legislația noastră penală până în anul 1954) 
a fost aplicată mai întâi în legislaţia Revoluţiei franceze, după care a fost preluată și 
transpusă în formă de act normativ în Codul.penal din 1810. Însă nu această divizare (de 
Natură substanţială) a precedat divizarea tripartită a procedurilor, jurisdicţiilor (constând 
în organizarea sistemului judiciar), întrucât Codul francez de instrucție criminală (de 
procedură penală) a fost adoptat anterior celui penal, în anul 1808. In acest context, 
s-a apreciat că divizarea penală a fost determinată de divizarea procedurală, întrucât 
„interesul procedural al instanţelor a determinat divizarea tripartită a infracțiunilor și a 
creat o perfectă simetrie între categoriile de pna dez și categoriile de infracţiuni”. A se 
vedea TR. Pop, op. cit., vol. II, p. 144. 

PIN. VOLONCIU, op. cit., vol. |, p. 278. 

ocrotită de legea penală, de complexitatea activităților procesuale necesare soluționării 
cauzelor penale, care au un corespondent în natura și în limitele sancțiunii penale 
prevăzute de legelil. | 

Natura infracţiunilor săvârșite delimitează competenţa materială a instanțelor 
de drept comun faţă de instanţele militare (de exemplu, infracțiunile de dezertare, 
încălcare a consemnului etc. sunt de competenţa instanţelor militare). 

< Criteriile care determină competenţa materială disting și în cadrul fiecărei categorii de 
organe judiciare, în funcţie de locul pe care îl ocupă în ierarhia acestora. Complexitatea, . 
gravitatea faptelor determină competenţa materială diferită a judecătoriilor faţă de 
tribunale sau curţi de apel. i 

Aceste criterii sunt utilizate în diferite sisteme de determinare a competenţei 
materiale. Astfel, poate fi utilizată metoda determinării abstracte (generale), competenţa 
materială a organului judiciar fiind stabilită” prin desemnarea unor grupe sau categorii 
mari de infracţiuni în mod generic, fără a se proceda la o enumerare a lor. De exemplu, 
potrivit art. 35 CPP, judecătoriile judecă în primă instanţă toate infracțiunile, cu excepția 
celor date în competenţa altor instanţe; potrivit art. 57 alin. (1) CPP, organele de 
cercetare ale poliţiei judiciare efectuează cercetarea penală pentru orice infracțiune 
care nu este dată, prin lege, în competenţa altor organe de cercetare penală speciale 
sau procurorului. Potrivit art. 6 CPP italian, tribunalul soluţionează cauzele care nu sunt 
de competenţa judecătorului de pace și a curții cu juri (Secțiunea a II-a a Capitolului 
II din Titlul | al Cărţii întâi din Prima partea a Codului de procedură penală italian este 
intitulată „Competența materială” și cuprinde art. 5-7). | | | 

în cazul determinării individuale, competenţa materială a unui anumit organ judiciar 
este delimitată prin enumerarea infracţiunilor în textul de lege. De exemplu, în cuprinsul 
art. 38 CPP sunt precizate, prin enumerare, infracțiunile judecate de curtea de apel, 
iar în art: 36 infracțiunile de competenţa tribunalului. 

“ De regulă, legislaţiile care adoptă aceste sisteme combină cele două metode, cum 
este și cazul Codului nostru de procedură penală. 

Acţiunea civilă exercitată în procesul penal nu impune reguli de competenţă, doar 
soluţionarea laturii penale fiind determinantă la stabilirea organului judiciar competent. 

în cazul legislaţiilor care au adoptat sistemul tripartit al infracţiunilor — crime, delicte 
şi contravenţii —, această divizare se regăsește și pe planul competenţei, fiecare categorie 
fiind de competenţa unor instanţe de grad diferit. Competența este determinată 
legal, întrucât este stabilită prin lege competența materială a unui organ judiciar 
pentru o anumită infracțiune sau un grup de infracțiuni. 

Criteriul judiciar se caracterizează prin lăsarea la aprecierea organului judiciar, într-o 
anumită măsură, a stabilirii competenţei materiale (de regulă, a organului judiciar din 
ierarhia sistemului). În acest caz, are importanţă, în primul rând, gravitatea în concret 
a infracţiunii, și nu o abordare teoretică a incriminării. Judecătorul sau procurorul 
apreciază în concret care sunt șansele, ţinând cont de probele administrate, pentru 


i întrucât gravitatea infracțiunii este evaluată și prin pedeapsă, competența materială 
este determinată și de gravitatea pedepsei. 

21 |. NEAGU, op. cit., p. 292; N. VOLONCIU, Op. cit., vol. |, p. 278. . 

i3] J, PRADEL, op. cit., p. 79. 

obținerea unei soluţii adecvate, infracţiunea fiind calificată în funcție și de impactul 
social sau de personalitatea infractorului. 

Nerespectarea acestor reguli influențează negativ înfăptuirea actului de justiţie, 
administrarea justiţiei și obținerea rezultatelor preconizate. În cazul constatării încălcării 
regulilor privind competenţa instanţelor judecătorești, atunci când judecata a fost 
efectuată de o instanţă inferioară celei legal competente, sancţiunea aplicată este 
nulitatea absolută, conform art. 281 alin. (1) lit. b) CPP. Aceeași sancțiune intervine 
și în caz de încălcare a competenţei organelor de urmărire penală, potrivit Deciziei 
Curţii Constituţionale nr. 302/2017!:. Această împrejurare constituie și caz de recurs 
în casaţie, prevăzut de art. 438 alin. (1) pct. 1 CPP, Încălcarea celorlalte norme privind 
competenţa materială atrage aplicarea sancţiunii nulităţii relative, în condiţiile 
art. 282 CPP. 


179. Competența teritorială (ratione loci) 

179.1. Noţiune. Doar folosirea criteriului competenţei materiale, care stabilește 
gradul organului judiciar care urmează să soluţioneze o cauză concretă, nu poate fi 
determinant pentru stabilirea competenţei. Este necesar și un criteriu care să stabilească 
organul judiciar ce urmează să soluţioneze o cauză concretă, dintre organele judiciare 
de același grad (delimitare pe orizontală). 

Competența teritorială constituie criteriul prin care se determină organul judiciar 
competent să soluţioneze o cauză penală dintre organele judiciare de același grad. 

Acest criteriu realizează departajarea organelor judiciare egale în grad cu aceeași 
competență materială, în funcţie de limitele teritoriale prestabilite, determinând întin- 
derea teritorială a competenţei materiale a organelor judiciare, în care acestea au 
capacitatea să își exercite jurisdicția. | 

Codul de procedură penală cuprinde reglementări distincte privind competența 
teritorială, după cum infracțiunea a fost comisă în ţară sau în afara teritoriului României. 

179.2. Competența teritorială pentru infracțiunile săvârșite pe teritoriul României. 
Pentru stabilirea competenţei organului judiciar în cazul infracţiunii săvârşite pe teritoriul 
țării, legea fixează criterii ce ţin de o localizare în spațiu. 

Potrivit art. 41 alin. (1) CPP, competența după teritoriu, pentru infracțiunile săvârșite 
pe teritoriul țării, este determinată, în ordine, de: 

a) locul săvârșirii infracțiunii (forum delicti comissi); 

b) locul în care a fost prins suspectul sau inculpatul (forum deprehensionis); 

c) locuinţa suspectului sau inculpatului persoană fizică ori, după caz, sediul 
inculpatului persoană juridică, la momentul la care a săvârșit fapta (forum domicilii)?2!; 

d) locuinţa sau, după caz, sediul persoanei vătămate. 

Pentru a elimina eventuale controverse privind conţinutul termenilor în legătură cu 
care este stabilită competenţa teritorială, în lege este definit locul săvârșirii infracţiunii 


"M. Of. nr. 566 din 17 iulie 2017. Prin această decizie, Curtea Constituţională a decis că 
Soluția legislativă cuprinsă în dispoziţiile art. 281 alin. (1) lit. b) CPP, care nu reglementează 
în categoria nulităților absolute încălcarea dispoziţiilor referitoare la competența materială 
şi după calitatea persoanei a organului de urmărire penală, este neconstituţională. 
°l Este locul unde acesta locuiește efectiv, chiar dacă nu coincide cu domiciliul său. 

ca fiind locul unde s-a desfășurat activitatea infracţională, în totul sau în parte, ori 
locul unde s-a produs urmarea acesteia. aa) ib fat 

Ca o consecință, dacă potrivit acestor dispoziții o infracțiune a fost săvârșită în 
"circumscripţia mai multor instanţe, oricare dintre acestea este competentă săo judece 
(are această vocaţie). Acestea sunt deopotrivă competente să judece, competența 
efectivă fiind atrasă și de îndeplinirea celorlalte criterii prevăzute de lege.. 

Dacă a fost sesizat numai unul dintre organele judiciare indicate în art. 41 alin. (1) 
CPP, acesta va soluţiona cauza. întrucât celelalte organe judiciare nu sunt implicate, 
deoarece nu au fost sesizate în condiţiile legii, reacţia lor pe plan procesual penal nu 
„este justificată. JE i ie i > attiasa 1 

`- Criteriile prevăzute la art. 41 alin. (1) CPP operează, în ordinea prevăzută pentru 
stabilirea competenţei, în cazul în care sunt sesizate mai multe organe judiciare, astfel: 

a) în cazul sesizării simultane. Dacă două sau mai multe instanţe sunt sesizate 
cu aceeași infracţiune, la aceeași dată, instanţa competentă este stabilită conform 
ordinii de prioritate prevăzute în text (preferință legală). De exemplu, dacă printre 
„instanţele sesizate simultan este și instanţa de la locul săvârșirii infracțiunii, aceasta 
“va soluţiona cauza, fiind prima în ordinea de prioritate prevăzută de lege. Dacă sunt 
sesizate numai celelalte instanțe, competenţa va fi stabilită pentru instanţa de la locul 
prinderii suspectului sau inculpatului. Bă re Li dă 


Această ipoteză presupune sesizarea simultană de către procurori a două sau 
mai multor instanţe, ceea ce este puţin probabil, întrucât incidentele procedurale 
privind stabilirea instanţei competente pot fi rezolvate deja în cursul urmăririi penale 
(de exemplu, în cazul unor conflicte de competenţă)". În această ipoteză, urmărirea 
penală'a fost efectuată de către organul de urmărire penală stabilit potrivit ordinii 
prevăzute în art. 41 alin. (1) CPP; [a | 

b) potrivit art. 41 alin. (5) teza II-a CPP, ordinea de prioritate prevăzută la alin. (1) se 
„aplică și în cazul în care urmărirea penală s-a efectuat cu nerespectarea acesteia. Potrivit 
„acestei precizări, dacă urmărirea penală a fost efectuată cu nerespectarea priorităților 
(preferinţei legale) stabilite în text pentru determinarea competenţei teritoriale, organul 
de urmărire penală va sesiza instanţa competentă potrivit acestei ordini. 

Ordinea de prioritate stabilită prin art. 41 alin. (1) CPP corespunde unor necesități 
procedurale privind rezolvarea cauzelor penale în cele mai bune condiții (condiții 
privind administrarea probelor, identificarea lor, a făptuitorului, cel mai bine plasat 
din acest punct de vedere fiind organul judiciar de la locul săvârșirii faptei; dacă nu 
este sesizat acest organ judiciar, cel de la locul prinderii suspectului sau inculpatului 
poate oferi datele cele mai importante comparativ cu cel de la locul unde locuiește 
„acesta ori unde locuiește persoana vătămată); ala, 


(1 Sesizarea simultană a două sau mai multor instanțe era posibilä potrivit codului anterior 
(până la modificarea acestuia prin Legea nr. 356/2006), întrucât instanța putea fi sesizată 
nu numai de procuror, dar și de partea vătămată, prin introducerea plângerii prealabile 
pentru infracțiunile prevăzute în cod, în cazul cărora acțiunea penală se punea în mișcare 
la plângerea prealabilă. | l ) ye 

[2 C, Voicu, în N. VOLONCIU, A-S. UzLĂU (COORD.), op. cit., p. 127-128. 

c) în cazul sesizărilor succesive (două sau mai multe instanţe sunt sesizate la 
date diferite cu privire la săvârșirea aceleiași infracțiuni), competenţa teritorială 
este determinată în favoarea instanţei mai întâi sesizate, prioritatea legală (cazul 
sesizărilor simultane) fiind înlocuită cu tag i cronologică. Regula este aplicabilă 
în următoarele situaţii: 

— sunt sesizate succesiv două sau mai multe instanţe dintre cele prevăzute la 
art. 41 alin. (1) CPP; 

— niciunul dintre locurile prevăzute la art. 41 alin. (1) nu este cunoscut. 

-În primul caz, potrivit acestei reguli, dacă sunt sesizate succesiv mai multe instanțe 
competente teritorial potrivit criteriilor prevăzute în art. 41 alin. (1) CPP, competenţa 
va aparține instanţei mai întâi sesizate. Dacă prima sesizată a fost instanţa de la 
locul prinderii suspectului sau inculpatului și ulterior cea de la locul săvârșirii faptei, 
competenţa aparține instanței mai întâi sesizate, cea de la locul prinderii suspectului 
sau inculpatului. Regula funcţionează în această formă dacă urmărirea penală a fost 
efectuată cu respectarea ordinii de preferință prevăzute în art. 41 alin. (1). Altfel, 
potrivit art. 41 alin. (5) teza a Il-a (dacă urmărirea s-a efectuat cu nerespectarea acestei 
ordini), se va aplica ordinea de prioritate prevăzută la alin. (1). 

În cazul în care niciunul dintre locurile arătate în art. 41 alin. (1) CPP nu este cunoscut, 
competenţa revine organului judiciar care a fost mai întâi sesizat. În această ipoteză, 
din conținutul sesizării (plângere, denunţ etc.) nu rezultă niciunul dintre criteriile 
prevăzute în art. 41 alin. (1), astfel încât competenţa va fi atribuită unui alt organ, 
primul sesizat, determinat de necesitatea efectuării primelor cercetări, mai alas dacă 
impun urgenţa. 

În unele situaţii, motivat de necesităţi posedă; cum este asigurarea obiectivităţii, 
imparțialității organului judiciar, din iniţiativa părților sau a organului judiciar, poate fi 
schimbată ordinea privind determinarea competenţei teritoriale. Astfel, cauza poate 
fi strămutată de la o instanţă la alta, egală în grad, cu o altă competenţă teritorială 
(la cererea părților sau a procurorului), sau poate fi desemnată o altă instanţă pentru 
judecarea cauzei, ca urmare a solicitării procurorului (conform art. 76 CPP). 

De asemenea, este posibil ca, în urma admiterii unei cereri de abţinere sau de 
recuzare, să nu mai poată fi desemnat un judecător de la instanţa respectivă (la 
instanțele care nu sunt organizate pe secţii) sau de la altă secţie a aceleiași instanţe, 
cu aceeași specializare (la instanţele care sunt organizate pe secţii), competentă să 
continue judecata. În această situaţie, judecătorul de la instanţa ierarhic superioară va 
desemna o altă instanţă egală în grad cu instanţa în fața căreia s-a formulat declaraţia 
de abţinere sau cererea de recuzare, din circumscripția aceleiași curți de apel sau din 
circumscripţia unei curţi de apel învecinate. În acest caz, admiterea abținerii sau a 
recuzării are ca efect și strămutarea cauzei, adică atribuirea competenţei soluționării în 
continuare unui alt organ judiciar, egal în grad însă, cu aceeași competență materială. 

În materie civilă, pentru înlăturarea oricăror suspiciuni de soluționare părtinitoare a 
cauzei (determinată de calitatea părţilor), dacă judecătorul are calitatea de reclamant 
Sau pârât, nu este posibilă sesizarea instanţei competente, în cazul în care instanţa este 
cea la care judecătorul își desfășoară activitatea. În acest caz, conform art. 127 CPC 

(denumit „Competența facultativă”), reclamantul are posibilitatea de a alege una 
dintre instanţele indicate de legeli. 

În privinţa competenţei teritoriale. a organelor de urmărire penală, este competent 
să efectueze ori, după caz, să conducă și să supravegheze urmărirea penală procurorul 
de la parchetul corespunzător instanţei care, potrivit legii, judecă în primă instanţă 
cauza, cu excepția cazurilor în care legea prevede altfel, în acest fel competenţa 
procurorului fiind determinată prin trimitere la criteriile de stabilire a competenţei 
instanţelor judecătorești. 

Ca o consecinţă a acestei reguli privind competența organelor de urmărire penală, 
dispozițiile privind competența teritorială a instanțelor (pentru infracțiunile săvârșite pe - 
teritoriul României sau în afara acestuia), reunirea cauzelor, disjungerea și competența 
în caz de schimbare a calităţii inculpatului se aplică în mod corespunzător și în cursul 
urmăririi penale [art. 63 alin. (1) CPP]; nu sunt aplicabile dispoziţiile privind prorogarea 
de competenţă în cazul schimbării încadrării juridice sau a calificării faptei (art. 49). 

Urmărirea penală a infracţiunilor săvârșite se va efectua de către organele de 
urmărire penală din circumscripţia instanţelor competente să judece cauza în primă 
instanţă, dacă legea nu dispune altfel [art. 56 alin. (6) CPP]. 

Din definirea prin lege a teritoriului României reiese necesitatea reglementării 
competenţei teritoriale în cazul infracțiunilor săvârșite pe o navă sau aeronavă 


1 Conform art. 127 CPC, dacă un judecător are calitatea de reclamant într-o cerere de 
competenţa instanţei la care își desfăşoară activitatea, va sesiza una dintre instanţele 
judecătorești de același grad aflate în circumscripţia oricăreia dintre curțile de apel 
învecinate cu curtea de apel în a cărei circumscripție se află instanţa la care își desfășoară 
activitatea. În cazul în care cererea se introduce împotriva unui judecător care își desfășoară 
activitatea la instanța competentă să judece cauza, reclamantul poate sesiza una dintre 
instanţele judecătorești de același grad aflate în circumscripţia oricăreia dintre curţile de 
apel învecinate cu curtea de apel în a cărei circumscripție se află instanţa care ar fi fost 
competentă, potrivit legii. Aceste dispoziţii se aplică î în mod corespunzător și în cazul 
procurorilor, asistenţilor judiciari și grefierilor. În legătură cu constituţionalitatea acestui 
text de lege, a se vedea C.C.R., dec. nr. 290/2018 (M. Of. nr. 638 din 23 iulie 2013). 

2) Dispoziţiile art. 56 alin. (6) CPP sunt similare celor cuprinse în art. 209 alin. (4) CPP 
1968. Codul de procedură penală, cu diferite justificări, cuprinde norme conform cărora 
supravegherea sau efectuarea urmăririi penale poate fi efectuată de alt procuror: potrivit 
art. 325 alin. (1), procurorii din cadrul parchetului ierarhic superior pot prelua, în vederea 
efectuării sau supravegherii urmăririi penale, cauze de competenţa parchetelor ierarhic 
inferioare, prin dispoziția motivată a conducătorului parchetului ierarhic superior. De 
asemenea, potrivit art. 326, când există o suspiciune rezonabilă că activitatea de urmărire 
penală este afectată din pricina împrejurărilor cauzei sau calității părţilor ori a subiecţilor 
procesuali principali sau există pericolul de tulburare a ordinii publice, procurorul general 
al Parchetului de pe lângă Înalta Curte de Casaţie și Justiţie, la cererea părților, a unui 
subiect procesual principal sau din oficiu, poate trimite cauza la un parchet egal în grad, 
dispozițiile art. 73 şi art. 74 (din materia strămutării) fiind aplicabile în mod corespunzător. 
În aceste cazuri, urmărirea penală este efectuată, din punct de vedere al competenţei 
teritoriale, de un parchet competent, dar ulterior va sesiza, dacă este cazul, instanța 
competentă material și teritorial, conform regulilor stabilite în art. 41 CPP. 

românească [potrivit art. 8 alin. (3) CP, prin infracțiune săvârșită pe teritoriul României 
se înţelege orice infracțiune comisă pe întinderea de pământ, în marea teritorială și 
apele cu solul, subsolul și spaţiul aerian, cuprinse între frontierele de stat, ori pe o 
navă sub pavilion românesc sau pe o aeronavă înmatriculată în România]. 

Infracțiunea săvârșită, în România, pe o navă sub pavilion românesc este de 
competenţa instanţei în a cărei circumscripție se află primul port român în care 
ancorează nava, în afară de cazul în care prin lege se dispune altfel. 

Infracțiunea săvârșită, în România, pe o aeronavă înmatriculată în România este 
de competenţa instanţei în a cărei circumscripție se află primul loc de aterizare pe 
teritoriul român. | 

Dacă nava nu ancorează într-un port român sau dacă aeronava nu aterizează pe 
teritoriul român, iar competenţa nu se poate determina potrivit art. 41 alin. (1) CPP, 
va fi competentă instanţa mai întâi sesizată. 

Criterii privind competenţa teritorială sunt stabilite și prin art. 42! din Legea 
nr. 304/2004 privind organizarea judiciară. Potrivit acestui text, în cauzele maritime 
și fluviale, circumscripțiile Tribunalelor Constanţa și Galaţi sunt următoarele: Tribunalul 
Constanţa — judeţele Constanţa și Tulcea, marea teritorială, Dunărea până la mila 
marină 64 inclusiv; Tribunalul Galaţi — celelalte județe, Dunărea de la mila marină 64 
în amonte până la km 1.075. 

179.3. Competenta teritorială pentru infracțiunile săvârșite în afara teritoriului 
României. Pentru infracțiunile săvârșite în afara teritoriului țării, competenţa teritorială 
aparține instanţei în a cărei circumscripție își are locuinţa suspectul sau inculpatul 
persoană fizică ori, după caz, sediul inculpatul persoană juridică. Dacă acesta nu 
locuiește sau, după caz, nu își are sediul în România, iar infracțiunea săvârșită este de 
competența judecătoriei, cauza va fi judecată de Judecătoria sectorului 2 București. 
Dacă va fi competentă o altă instanţă (decât judecătoria), cauza va fi judecată de 
instanța competentă după materie și calitatea persoanei din municipiul București, afară 
de cazul în care prin lege se dispune altfel (pot fi competente Tribunalul București, 
Curtea de Apel București sau Înalta Curte de Casaţie și Justiţie). 

Infracţiunea săvârșită pe o navă este de competenţa instanţei în a cărei circumscripție 
se află primul port român în care ancorează nava, afară de cazul în care prin lege se 
dispune altfel. 

Infracţiunea săvârșită pe o aeronavă este de competenţa instanţei în a cărei 
circumscripție se află primul loc de aterizare pe teritoriul român. 

Dacă nava nu ancorează într-un port român sau dacă aeronava nu aterizează pe 
teritoriul român, competenţa este cea prevăzută în alin. (1) și (2) ale art. 42 CPP 
(adică aparține instanţei în a cărei circumscripție își are locuinţa sau sediul suspectul 
sau inculpatul ori Judecătoriei sectorului 2 București sau instanţei competente după 
materie și calitatea persoanei din municipiul București), în afară de cazul în care prin 
lege se dispune altfel. 

Dispoziţiile privind competenţa teritorială pentru infracțiunile săvârșite în afara 
țării prevăzute în art. 42 CPP stabilesc o competență unică, întrucât nu este posibilă 
soluționarea cauzei de către mai multe organe judiciare, cum este posibil în cazul 
reglementării prevăzute la art. 41 alin. (1) din același cod. Precizarea „în afară de 

cazul când prin lege nu se dispune altfel” din art. 42 alin. (3) și (5) nu conduce la o. 
competenţă multiplă, în final doar o singură instanţă fiind competentă să soluţioneze 
cauza", 

Pentru infracțiunile săvârșite în străinătate, urmărirea penală se efectuează de către 
organul de urmărire penală din circumscripţia instanţei competente să judece cauza 
[art. 56 alin. (6) CPP]. Potrivit acestor dispoziţii, competenţa judecării unei infracțiuni 
de furt săvârșite în străinătate de un cetățean român, producând un prejudiciu altui 
cetățean român, revine, în conformitate cu art. 42 alin. (1) teza | CPP, instanţei în a - 

„cărei circumscripție își are domiciliul făptuitorult!. Dacă unele dintre infracțiunile 
conexe sunt săvârșite în afara țării de un făptuitor care nu are domiciliul și nici nu 
locuiește în România, iar altele în ţară, competenţa teritorială se determină potrivit 
art. 41 alin. (1) CPP, nefiind aplicabile dispoziţiile art. 42 alin. (1) CPP'?. 

179,4. Sanctiuni. În cazul nerespectării regulilor privind stabilirea competenţei 
teritoriale, excepţia de necompetenţă teritorială poate fi invocată din oficiu de către 
instanță, de către procuror, persoana vătămată sau părți, până la începerea cercetării 
judecătorești. 

Sancţiunea aplicată în cazul nerespectării regulilor de competenţă teritorială este 
nulitatea relativă. 


$2. Formele subsidiare ale competenţei 


180. Precizări introductive. În unele situaţii, având în vedere varietatea cauzelor 
penale determinată de natura, de gravitatea lor, de locul săvârșirii, dar şi de calitatea 
persoanei acuzate, doar formele fundamentale ale competenţei nu pot conduce la 
organul judiciar care deţine capacitatea soluționării cauzei, fiind necesară utilizarea și a 
altor feluri de competenţă: competența personală, competenţa specială și competența 
excepțională. 


181. Competența personală (ratione personae). De regulă, legea penală și legea 
procesuală penală nu sunt influențate de calitatea persoanelor (mai ales a autorului 
infracţiunii) și, întrucât toți sunt egali în faţa legii, și competenţa este egală pentru 
toți. Organele judiciare soluţionează cauzele penale atribuite după competența materială 
şi teritorială, indiferent de persoana care a comis infracțiunea. ` 

“ În unele cazuri, apreciate ca justificate de legiuitor, calitatea sau starea persoanei 
poate atrage totuși competenţa unui anumit organ judiciar, diferită de cea normală. Dacă 
formele fundamentale sunt considerate ca necesare, întrucât intervin la stabilirea 
competenţei în fiecare cauză, competenţa personală are caracter eventual, numai 

"pentru anumite cauze, în care determină deviații de la regulile generale ale competenţei. 
întrucât dispoziţiile art. 48 CPP privesc doar calitatea inculpatului, numai deținerea 
de către acesta a calității respective, nu și de către celelalte părți sau subiecți procesuali 


1 N. VOLONCIU, op. cit., vol. |, p. 304. 
2I C.S.]., dec. nr. 246/1998, în B.J. 1998, p. 496-497. 
i311, NEAGU, A. CRIȘU, Codul de procedură penală adnotat, Ed. All Beck, București, 2003, p. 42. 

principali, determină competenţa unui anumit organ judiciar". Calitatea făptuitorului 
trebuie prevăzută în mod expres de lege și trebuie deținută /a momentul comiterii 
infracțiunii”. Pierderea calităţii persoanei după săvârşirea infracţiunii duce și la pierderea 
competenţei organului judiciar, determinată de acest criteriulzl, 

De exemplu, statutul de militar atrage competenţa instanţelor și parchetelor 
militare, potrivit.dispoziţiilor Legii nr. 304/2004. De asemenea, atrage competenţa 
soluționării cauzei calitatea de parlamentar, membru al Guvernului, procuror, judecător, 
avocat. De regulă, deținerea calităţii se stabilește după normele cuprinse în legile 
care reglementează activitatea instituţiilor, privind numirea în funcţie și pierderea 
calității respective. 

Starea (situaţia) făptuitorului poate atrage o anumită competenţă, de exemplu, 
starea de minorat impune soluţionarea cauzei de judecători anume desemnaţi potrivit 
legii". 

Totuși, potrivit art. 48 alin. (1) CPP, dacă după săvârșirea infracţiunii inculpatul 
pierde calitatea care i-a determinat competenţa, instanța rămâne competentă să 
soluţioneze cauza dacă: 

a) fapta are legătură cu atribuţiile de serviciu ale făptuitorului; 

b) s-a dat citire actului de sesizare a instanţei. 

În aceste cazuri, competența după calitatea persoanei rămâne câștigată cauzei”! din 
considerente de natură procesuală. În primul caz, faptul că infracțiunea are legătură cu 
serviciul, iar judecarea cauzei revine unor judecători care au cunoștințe în legătură cu 
specificul atribuţiilor de serviciu legate de săvârșirea infracţiunii constituie o împrejurare 
care poate asigura o judecată mai bună. În celălalt caz, judecata deja a început, iar 
trimiterea cauzei unei alte instanțe mai mult ar întârzia soluționarea acesteia. 

Potrivit art. 48 alin. (2) CPP, dobândirea calității după săvârșirea infracţiunii nu 
determină schimbarea competenţei, cu excepția infracţiunilor săvârșite de persoanele 
prevăzute la art. 40 alin. (1) CPP, pentru care competenţa de soluționare în primă 
instanţă aparţine Înaltei Curți de Casaţie și Justiţie. 


în prezent există și norme care determină atribuirea soluționării cauzelor penale organului 
judiciar în funcţie de starea persoanei vătămate — dacă aceasta este un minor. În acest 
caz, potrivit art. 40 din Legea nr. 304/2004, republicată, competenţa aparţine tribunalelor 
specializate. Pentru detalii, a se vedea A. CRIșU, Consideraţii critice privind actuala regle- ` 
mentare a procedurii în cauzele cu infractori minori, în C.J. nr. 4/2006, p. 63-68. 

2! Momentul comiterii infracţiunii este stabilit după regulile legii penale. 

2! Potrivit art. 28alin. (2) CPP 1936, indiferent de situaţie, pierderea calității după comiterea 
infracțiunii nu schimba competenţa. Considerăm această reglementare cea mai potrivită, 
întrucât competenţa personală este justificată și de specializarea organului judiciar în 
domeniul respectiv. 

“! Inculpatul care a săvârșit infracţiunea în timpul când era minor este judecat potrivit 
dispoziţiilor procedurale speciale privitoare la minori (art. 504 și urm. CPP). 

SI GR. THEODORU, op. cit., p. 262. 

l În vechiul cod, anterior adoptării O.U.G. nr. 109/2003, art. 40 nu cuprindea formula „cu 
excepţia infracțiunilor săvârșite de persoanele prevăzute în art. 29 pct. 1” (care preciza 
competența Înaltei Curți de Casaţie și Justiţie de a judeca în primă instanţă infracțiunile 
Săvârșite de persoane cu o anumită calitate — senatori, deputaţi și membri din România 

Dispoziţiile procedurale care atrag competenţa organelor judiciare după calitatea 
persoanei asigură o mai bună soluționare a cauzelor, întrucât permit o specializare a 
judecătorilor, importa ntă în înfăptuirea justiţiei. Asemenea reglementări sunt prezente 

și în alte legislații, de exemplu, Codul de procedură penală francez cuprinde dispoziţii 
similare privind infracțiunile săvârșite de minori, miniștri, magistrați, funcţionari și 
ofițerii din poliţia judiciarălil. 


182. Competența specială. De regulă, această competenţă este în legătură cu 
infracțiunile care au un anumit specific, determinat de domeniul în care sunt săvârșite 
și de activitatea unor organe speciale, care deţin o specializare ce asigură o mai bună 
soluţionare cauzelor. | p 

În doctrină, competenţa specială este definită ca fiind competenţa unică și exclusivă 
pe care o au anumite organe judiciare de a rezolva cauze penale privind infracțiuni ce 
aduc atingere unei anumite sfere de relaţii sociale!”. În această opinie, competența 
specială ar trebui atribuită unor organe judiciare care aparțin unui.sistem judiciar 
distinct, cu organizare distinctă, aflat în afara sistemului instanțelor de drept comun 
(potrivit acestei abordări, instanţele militare nu au o competenţă specială, întrucât 
nu se încadrează într-o astfel de ipoteză). 

Dacă în reglementările anterioare erau prevăzute mai multe cazuri speciale privind 
competenţa unor organe judiciare, în prezent astfel de proceduri speciale au fost 
eliminate și ca o consecință a modului de organizare a instanţelor, conceput ca un 
sistem unitar care nu permite derogări. s q 

Competenţe speciale au completurile specializate maritime și fluviale din cadrul 
tribunalelor sau curților de apel, care soluţionează infracțiunile săvârșite în legătură 
cu regimul de navigaţie maritim și fluvialt?l. 

în art. 126 alin. (5) teza a II-a din Constituţie (referitor la instanţele judecătorești) se 
precizează faptul că prin lege organică pot fi înființate instanţe specializate în anumite 
materii, cu posibilitatea participării, după caz, a unor persoane din afara magistraturii. 
Din redactarea textului nu rezultă felul participării persoanelor din afara magistraturii 
la activitatea instanţelor specializate. Aceasta poate fi concretizată printr-o participare 
efectivă la activitatea jurisdicțională sau prin consultanţă. 

__ Potrivit legii, pentru infracțiunile săvârșite de minori funcționează instanţe spe- 
cializate. Conform art. 40 din Legea nr. 304/2004, completurile și secţiile specializate 


în Parlamentul European, membrii Guvernului, judecătorii Curţii Constituţionale, membrii 
Consiliului Superior al Magistraturii, judecătorii înaltei Curți de Casaţie și Justiţie și procurorii 
de la Parchetul de pe lângă Înalta Curte de Casaţie și Justiţie). Modificarea a fost impusă 
de admiterea excepţiei de neconstituţionalitate pe această problemă, prin Decizia Curţii 
Constituţionale nr. 67/2003 (M. Of. nr. 178 din 21 martie 2003). Pentru detalii, a se vedea 
|. NEAGU, op. cit., p. 301. 

[1 G. STEFANI, G. LEVASSEUR, B. BOULOC, op. cit., p. 412-414. 

12) |. NEAGU, op. cit., p. 290. Wii 

BI Potrivit art. 35 alin. (2) și art. 36 alin. (3) din Legea nr. 304/2004, în cadrul curților de apel 
şi al tribunalelor funcționează completuri specializate pentru cauze maritime și fluviale, 
iar circumscripțiile Tribunalelor Constanţa și Galaţi în cauzele maritime și fluviale sunt 
precizate în art. 42! din aceeași lege. 


VI. Competența în materie penală l 241 
a ES o e aie 
pentru minori și familie, precum și tribunalele specializate pentru minori și familie judecă 
atât infracțiunile săvârșite de minori, cât și infracțiunile săvârșite asupra minorilor. Când 
în aceeași cauză sunt mai mulți inculpaţi, unii minori și alții majori, și nu este posibilă 
disjungerea, competenţa aparține tribunalului specializat pentru minori şi familie. 

În materie penală pot fi înființate instanțe cu o competență specială pentru 
soluționarea infracțiunilor din Codul vamal, infracţiunilor din domeniul afacerilor, a 
celor de natură fiscală etc.lil 


183. Competența excepțională. Competența excepțională sau extraordinară este 
determinată de evenimente, împrejurări cu totul deosebite (de exemplu, stare de 
război). Având în vedere natura factorilor care o determină, această competenţă este 
vremelnică, limitată în timp. Pentru motive bine întemeiate, anumite cauze penale 
sunt luate din competenţa unor organe judiciare care le soluționau în mod obișnuit 
și date în competenţa altor organe judiciare, extraordinare. Această jurisdicție este 
determinată de apariţia unor circumstanţe, evenimente cu caracter extraordinar, 
valabilă doar pe durata lor, de aceea, este considerată excepțională și temporară. De 
exemplu, prin Decretul-lege nr. 7/1990 au fost înființate tribunalele militare extraordinare 
pentru judecarea și pedepsirea actelor teroriste, existenţa lor fiind determinată de o 
situație de excepție, având competenţe extraordinare cu caracter temporar. Cei care 
compun instanţele pot fi și de altă specialitate, nu neapărat din rândul magistraţilor 
(de exemplu, militari). 

Jurisdicția ordinară nu este determinată de situaţii excepționale, este stabilită 
anterior faptelor, evenimentelor care urmează a fi judecate și se caracterizează prin 
normalitate și stabilitate. 

Potrivit art. 126 alin. (5) teza | din Constituţie, este interzisă înfiinţarea de instanţe 
extraordinare, așa încât, pentru viitor, tratarea problematicii competenţei extraordinare 
este doar doctrinară. 


Eas A EN | 
"I Înființarea instanțelor specializate este posibilă în condiţiile art. 39 și urm. din Legea 
nr. 304/2004. 


Capitolul al II-lea. Competența funcţională, 
materială și personală a instanţelor judecătorești 


184. instanţele judecătorești în România. Modul de organizare și funcţionare a 
instanţelor judecătorești este prevăzut în detaliu în Legea nr. 304/2004. în conformitate 
cu dispoziţiile art. 2 alin. (2) din această lege, instanţele judecătoreşti sunt: 

— judecătoriile; 

— tribunalele specializate; 

— tribunalele; 

— curţile de apel; 

— Înalta Curte de Casaţie și Justiţie; 

— instanţele militare. 

În prezent funcţionează ca instanţe militare, potrivit Legii nr. 304/2004: 

— tribunalele militare; 

— Curtea Militară de Apel București. 

De asemenea, funcţionează la nivelul instanţelor din Constanţa și Galaţi completuri 
specializate pentru cauze maritime și fluvialelil. 


185. Competența judecătoriilor. Potrivit art. 35 alin. (1) CPP, judecătoria judecă 
în primă instanţă toate infracțiunile, cu excepția celor date prin lege în competenţa 
altor instanţe. Deci, potrivit competenţelor funcționale, judecătoria judecă numai în 
primă instanţă, iar în ceea ce privește competența materială, are competenţă generală. 

Totodată, judecătoria soluţionează și alte cauze anume prevăzute de lege. Astfel, 
potrivit art. 571 CPP, menţinerea, înlocuirea sau încetarea măsurii internării medicale 
intră în competenţa judecătoriei. De asemenea, judecătoria este competentă să 
soluţioneze cererea de liberare condiţionată [art. 587 alin. (1) CPP] şi contestaţia în 
anulare întemeiată pe cazul prevăzut de art. 426 lit. i), când este instanța la care a rămas 
definitivă ultima hotărâre [art. 429 alin. (2) CPP]. Potrivit art. 340 CPP, judecătorul de 
cameră preliminară de la judecătorie soluţionează și plângerile împotriva soluţiilor 
de netrimitere în judecată dispuse de procuror, când judecătoria este instanţa căreia 
i-ar reveni competenţa să judece cauza respectivă în primă instanţă. | 


186. Competența tribunalelor. Potrivit art. 36 din Legea nr. 304/2004, tribunalele sunt 
instanţe cu personalitate juridică, organizate la nivelul fiecărui judeţ și al municipiului 
București, care au, de regulă, sediul în municipiul reședință de județ. În cadrul tribunalelor 
funcţionează secţii sau, după caz, completuri specializate. 


i! Potrivit art. 42! din Legea nr. 304/2004, în cauzele maritime și fluviale, circumscripțiile 
Tribunalelor Constanţa și Galaţi sunt următoarele: Tribunalul Constanţa: judeţele Constanța 
și Tulcea, marea teritorială, Dunărea până la mila marină 64 inclusiv; Tribunalul Galaţi: 
celelalte judeţe, Dunărea de la mila marină 64 în amonte până la km 1.075. Decretul 
nr. 203/1974 privind înfiinţarea și organizarea de secţii maritime și fluviale la unele instanţe 
judecătorești și unităţi de procuratură a fost abrogat prin art. 83 lit. d) din Legea nr. 76/2012. 

Din redactarea art. 36 CPP, în care se fac precizări cu privire la competenţa tribunalului, 
rezultă că acesta „judecă” sau „soluționează” cauzele date în competenţa sa. Examinând 
aceste două situaţii, constatăm că în primul caz se realizează o judecată a fondului 
cauzei, rezolvându-se probleme ce ţin de identitatea făptuitorului, existenţa faptei, 
iar în cazul soluționării, rezolvarea unor chestiuni adiacente judecății propriu-zise. De 
altfel, această distincție vizează și competențele celorlalte instanţe, inclusiv Înalta 
Curte de Casaţie și Justiţie. 

Din cuprinsul dispoziţiilor art. 36 CPP rezultă că tribunalul, potrivit competenţei 
funcționale, judecă numai în primă instanţă, soluţionează conflictele de competenţă 
dintre judecătoriile din circumscripţia sa, precum și contestaţiile formulate împotriva 
hotărârilor judecătorilor în cazurile prevăzute de lege, cât și alte cauze anume prevăzute 
de lege. 

Din îmbinarea regulilor de competenţă funcțională, materială și personală rezultă 
că tribunalul: 

a) judecă în primă instanţă: 

— infracțiunile prevăzute de Codul penal la art. 188-191, art. 209-211, art. 254, 
art. 2561, art. 263, art. 282, art. 289-294, art. 303, art. 304, art. 306, art. 307, art. 309, 
art. 345, art. 346, art. 354 și art. 360-367; 

— infracțiunile săvârșite cu intenţie depășită care au avut ca urmare moartea unei 
persoane; 

— infracțiunile cu privire la care urmărirea penală a fost efectuată de către Direcţia 
de Investigare a Infracțiunilor de Criminalitate Organizată și Terorism sau Direcţia 
Naţională Anticorupţie, dacă nu sunt date prin lege în competenţa altor instanţe 
ierarhic superioare; 

— infracțiunile de spălare a banilor și infracțiunile de evaziune fiscală prevăzute 
de art. 9 din Legea nr. 241/2005 pentru pini au și combaterea evaziunii fiscale, 
cu modificările ulterioare; 

— alte infracţiuni date prin lege în competenţa sa; 

b) soluţionează conflictele de competenţă ivite între judecătoriile din circumscripţia 
sa; 

c) soluţionează contestaţiile formulate împotriva hotărârilor pronunţate de 
judecătorie în cazurile prevăzute de lege; 

d) soluţionează și alte cauze anume prevăzute de lege. 


187. Competența curţii de apel. Ca instanţă în structura instanţelor judecătorești, 
curtea de apel a fost reintrodusă prin Legea nr. 92/1992. Conform art. 35 din Legea 
nr. 304/2004, curţile de apel sunt instanţe cu personalitate juridică, în circumscripţia 
cărora funcţionează mai multe tribunale și tribunale specializate. În cadrul curților 
de apel funcționează secţii sau, după caz, completuri specializate. 

Potrivit art. 38 CPP, curtea de apel: 

a) judecă în primă instanţă, după materie: 

— infracțiunile prevăzute de Codul penal la art. 394-397, art. 399-412 și art. 438-445; 

-infracțiunile privind securitatea națională a României, prevăzute în legi speciale; 


244 Drept procesual penal. Partea generală 


iar după calitatea persoanei: 

— infracțiunile săvârșite de judecătorii de la judecătorii, tribunale și de procurorii 
de la parchetele care funcţionează pe lângă aceste instanţe; 

— infracțiunile săvârșite de avocaţi, notari publici, executori judecătorești, de 
controlorii financiari ai Curţii de Conturi, precum și auditori publici externi; 

— infracțiunile săvârșite de șefii cultelor religioase organizate în condiţiile legii și 
de ceilalţi membri ai înaltului cler, care au cel puţin rangul de arhiereu sau echivalent 
al acestuia; i: 

— infracțiunile săvârșite de magistraţii-asistenţi- de la înalta Curte de Casaţie și 
Justiţie, de judecătorii de la curţile de apel și Curtea Militară de Apel, precum și de 
procurorii de la parchetele de pe lângă aceste instanțe; 

— infracțiunile săvârșite de membrii Curţii de Conturi, de președintele Consiliului 
Legislativ, de Avocatul Poporului, de adjuncţii Avocatului Poporului și de chestori; 

b) ca instanţă de apel, judecă apelurile împotriva hotărârilor penale pronunţate 
în primă instanţă de judecătorii și de tribunale; i i 

c) soluţionează conflictele de competență ivite între instanțele din circu mscripția 
sa, altele decât cele prevăzute la art. 36 alin. (2) [conflictele între tribunale sau între 
judecătorii și tribunale din circumscripţia sa ori între judecătorii din circumscripția 
unor tribunale diferite aflate în circumscripţia curții]; | 

d) soluţionează contestaţiile formulate împotriva hotărârilor pronunţate de tribunale 
în cazurile prevăzute de lege; 

e) soluţionează cererile de strămutare de la un tribunal sau, după caz, de la o 
judecătorie din circumscripția sa la o altă instanţă de același grad din circumscripţia sa; 

f) soluţionează și alte cauze anume prevăzute de lege. De exemplu, curțile de 
apel soluţionează cauzele date în competenţa lor potrivit Legii nr. 302/2004 privind 
cooperarea judiciară internaţională în materie penală (cererile de extrădare, cererile 
privind executarea mandatelor europene de arestare, cererile de preluare a urmăririi 
penale sau a judecății formulate de un stat străin). 


188. Competența instanțelor militare!" 

188.1. Consideraţii generale. Prin actele normative de modificare și completare a 
vechiului Cod de procedură penală, competența materială și personală a instanţelor 
militare a înregistrat noi limitări, iar cauzele excluse din competența lor au fost date 
în competenţa instanţelor civile, Această orientare a fost sensibil influenţată de 


i Conform art. 20 din Legea nr. 255/2013, la data intrării în vigoare a acestei legi 
(1 februarie 2014), Tribunalul Militar București şi Parchetul Militar de pe lângă Tribunalul 
Militar București s-au desființat, Tribunalul Militar Teritorial București și-a schimbat 
denumirea în Tribunalul Militar București, iar Parchetul Militar de pe lângă Tribunalul Militar 
Teritorial București și-a schimbat denumirea în Parchetul Militar de pe lângă Tribunalul 
Militar București. În același timp, Tribunalele Militare București, Cluj, lași și Timișoara au 
devenit echivalente în grad tribunalelor. 

2I Prin Legea nr. 281/2003 și Legea nr. 356/2006, ambele privind modificarea și completarea 
Codului de procedură penală din 1968, competențele instanţelor militare au fost mult 
reduse, prin excluderea de la soluționare a infracţiunilor săvârşite de civili contra bunurilor 
aflate în proprietatea, administrarea sau folosința unor ministere ori a altor instituţii cu 

jurisprudența Curţii Europene a Drepturilor Omului privind interpretarea dispoziţiilor 
art. 6 parag. 1 din Convenţia europeană a drepturilor omului care consacră dreptul la 
un tribunal independent și imparțial; în opinia instanţei europene, pentru ca o instanță 
să fie considerată independentă, trebuie să fie luaţi în considerare următorii factori: 
modul de desemnare și durata mandatului membrilor ce o compun; existența unei 
protecții adecvate împotriva presiunilor exterioare; posibilitatea de a se verifica dacă 
instanța prezintă aparenţa de independenţă!!. 

La soluționarea unei cauze privind statutul unui tribunal militar, Curtea Europeană 
a precizat că niciuna dintre dispoziţiile art. 6 din Convenţie nu interzice, de principiu, ca 
tribunalele militare să fie competente să judece militarii care au comis infracțiuni. Trebuie 
apreciat însă dacă există garanţii suficiente de natură să excludă orice bănuială legitimă 
de lipsă de independenţă a acestor instanțe!?!. Referitor la statutul judecătorilor militari, 
instanța europeană a precizat că unele caracteristici ale acestuia, în raport cu exigenţele 
Convenţiei, sunt discutabile, deoarece ei sunt militari, depind de executiv, rămân supuși 
disciplinei militare, sunt desemnaţi cu participarea puterii executive pe o durată de 
4 ani. Aceste aspecte creează reclamantului temeiuri serioase în sensul că judecătorul 
militar s-ar fi putut orienta și după consideraţii străine fondului cauzei, contrar art. 10 
din Convenţie privind respectarea dreptului la liberă exprimarell. 

Cu privire la aceste probleme a decis Curtea Europeană și în cauza Maszni c. României, 
la 21 septembrie 2006, în care reclamantul, persoană civilă, a solicitat constatarea 
nerespectării dispoziţiilor art. 6 parag. 1 din Convenţie în urma condamnării de un 
tribunal militar pentru o infracţiune prevăzută în Codul rutier“, Reclamantul a invocat 
faptul că tribunalul militar nu îndeplinește cerinţele art. 6 parag. 1 din Convenţie privind 
dreptul la audiere echitabilă a cauzei de către un tribunal independent și imparțial, 
deoarece judecătorii militari ce compun instanţa sunt subordonați Ministerului Apărării 
Naţionale, potrivit legii sunt ofițeri activi, salariaţi ai armatei și trebuie să respecte 

caracter militar sau a infracțiunilor săvârșite în legătură cu serviciul de către salariaţii civili 
ai instituţiilor cu caracter militar. Prin Legea nr. 202/2010 a fost eliminată competența de 
a judeca în apel a tribunalului militar teritorial și au fost modificate dispozițiile privind 
competenţa ca instanţe de recurs a tribunalului militar teritorial și a Curţii Militare de Apel. 
Această tendinţă s-a concretizat prin modificarea dispoziţiilor art. 35 alin. (2) CPP 1968, în 
sensul stabilirii că, în caz de indivizibilitate sau conexitate a cauzelor penale, soluționate de 
instanțe diferite (civile sau militare), competenţa revenea instanţei civile (reglementarea 
anterioară Legii nr. 356/2006 stabilea ca fiind competentă instanţa militară). 

i C.E.D.O., cauza Langborger c. Suediei, Hotărârea din 22 iunie 1989, în C. BÎRSAN, op. cit., 
p. 471. În același sens, C.E.D.O., cauza Zolotas c. Greciei, Hotărârea din 2 iunie 2005. 

2I C.E.D.O., cauza Morris c. Regatului Unit, Hotărârea din 26 februarie 2002, în C. BîRSAN, 
Op. cit., p. 473. 

2! C.E.D.O., cauza Sahiner c. Turciei, Hotărârea din 25 septembrie 2001, în C. BîRSAN, 
op. cit., p. 484. 

" Cauza a fost soluționată de instanțele militare, deoarece fapta reclamantului se afla în 
stare de conexitate cu faptele penale ale unui agent de poliţie, caz în care, potrivit formulării 
anterioare a art. 35 CPP 1968, cauza era soluționată de instanţa militară. 

disciplina militarălil. Cu această ocazie, s-a precizat că într-un stat democratic, guvernat 
de supremaţia dreptului, competenţa tribunalelor militare în materie penală artrebui 
să fie de natură restrictivă și excepţională și să vizeze protecția intereselor juridice 
speciale în raport cu funcţiile atribuite armatei. În consecinţă, civilii trebuie excluși din 
competenţa instanţelor militare, a căror jurisdicție ar trebui să se limiteze la militarii 
care au comis crime sau delicte de natură să aducă atingere intereselor de ordin 
militar prevăzute de lege. 
| Potrivit reglementării noului Cod de procedură penală [art. 56 alin. (5)], procurorii 
militari din cadrul parchetelor militare sau secţiilor militare ale parchetelor efectuează 
urmărirea penală potrivit competenţei parchetului din care fac parte, faţă de toți 
participanţii la săvârșirea infracţiunilor comise de militari. Astfel, în cazurile de reunire, 
dacă pentru o parte din inculpaţi este competent să efectueze sau să supravegheze 
urmărirea penală procurorul militar, iar pentru alți inculpaţi procurorul civil, urmărirea 
penală va fi efectuată sau supravegheată, față de toţi inculpaţii (civili și militari), de 
către procurorul militar. După finalizarea urmăririi penale, procurorul militar va sesiza 
instanţa civilă, potrivit regulilor generale de la art. 44 CPP. 
Potrivit art. 56 alin. (1) din Legea nr. 304/2004, republicată, instanţele militare sunt: 
— tribunalele militare; 
— Curtea Militară de Apel București. ml 
188.2. Competența tribunalelor militare. Având în vedere competențele prevăzute 
de lege, tribunalul militar este egal în grad tribunalului și, sub aspect funcţional, judecă 
în primă instanţă toate infracțiunile comise de militari până la gradul de colonel inclusiv, 
cu excepţia celor date prin lege în competența altor instanțe. 
` De asemenea, tribunalul militar soluţionează și alte cauze anume prevăzute de 
lege (art. 37 CPP). i 
188.3. Competența Curții Militare de Apel. Curtea Militară de Apel are următoarele 
- competențe: 
a) judecă în primă instanță: 
— infracțiunile prevăzute de Codul penal la art. 394-397, art. 399-412 și art. 438-445, 
săvârșite de militari; 
= —infracțiunile privind securitatea naţională a României, prevăzute în legi speciale, 
săvârșite de militari; i ati 
— infracțiunile săvârșite de judecătorii tribunalelor militare și de procurorii militari 
„de la parchetele militare care funcţionează pe lângă aceste instanţe; 
— infracțiunile săvârșite de generali, mareșali și amirali; 
b) ca instanţă de apel, judecă apelurile împotriva hotărârilor pronunţate de tribu- 
nalele militare; 
'c) soluţionează conflictele de competenţă ivite între tribunalele militare din cir- 
cumscripţia sa; . | | 
d) soluţionează contestaţiile formulate împotriva hotărârilor pronunţate de tribu- 
nalele militare în cazurile prevăzute de lege; | l 


1 Dispoziţiile erau cuprinse în art. 23, art. 29-30 din Legea nr. 54/1993 privind parchetele și 
instanţele militare, abrogată prin art. V din Legea nr. 247/2005 privind reforma în domeniile 
proprietății și justiției, precum și unele măsuri adiacente (M. Of. nr. 653 din 22 iulie 2005). 

e) soluţionează cererile de strămutare de la un tribunal militar la altul; 
f) soluţionează și alte cauze anume prevăzute de lege. 


189. Competența Înaltei Curți de Casaţie și Justiţie. În România funcţionează o singură 
instanță supremă cu personalitate juridică, având obligaţia să asigure interpretarea și 
aplicarea unitară a legii [art. 18 alin. (2) din Legea nr. 304/2004]. Activitatea instanţei 
supreme este organizată pe secții, una dintre acestea fiind Secţia penală, care, potrivit 
competenţei funcţionale, judecă: 

a) în primă instanţă, procesele și cererile date prin lege în competenţa de primă 
instanţă a Înaltei Curți de Casaţie și Justiţie; 

b) apelurile împotriva hotărârilor penale pronunţate în primă instanţă de curţile 
de apel, de Curtea Militară de Apel; 

c) contestaţiile împotriva hotărârilor penale pronunţate în primă instanţă de curțile 
de apel, de Curtea Militară de Apel și de Secţia penală a Înaltei Curți de Casaţie și Justiţie; 

d) apelurile declarate împotriva hotărârilor nedefinitive sau a actelor judecătorești, 
de orice natură, care nu pot fi atacate pe nicio altă cale, iar cursul judecății a fost 
întrerupt în faţa curților de apel; 

e) recursurile în casaţie împotriva hotărârilor definitive, în condiţiile prevăzute 
de lege; 

f) sesizările în vederea pronunțării unei hotărâri prealabile pentru dezlegarea unor 
chestiuni de drept. 

Potrivit competenţei stabilite conform art. 22 alin. (1) lit. a) din Legea nr. 304/2004 
raportat la art. 40 CPP, Înalta Curte judecă în primă instanţă infracțiunile potrivit 
competenţei după calitatea persoanei, și anume: 

a) infracțiunile de înaltă trădare; 

b) infracțiunile săvârșite de senatori, deputați și membri din România în Parlamentul 
European; 

c) infracțiunile săvârșite ie membrii Guvernului; 

d) infracțiunile săvârșite de judecătorii Curţii Constituţionale; 

e) infracțiunile săvârșite de membrii Consiliului Superior al Magistraturii; 

f) infracțiunile săvârșite de judecătorii Înaltei Curți de Casaţie și Justiţie, precum și 
de procurorii de la Parchetul de pe lângă Înalta Curte de Casaţie și Justiţie. 

Ca instanţă de recurs [potrivit art. 22 alin. (1) lit. e) din Legea nr. 304/2004 raportat 
la art. 40 alin. (3) CPP], ii recursurile în casaţie împotriva hotărârilor penale 
definitive, 

De asemenea, soluţionează conflictele de competenţă în cazurile în care este instanța 
Superioară comună instanţelor aflate în conflict, cazurile în care cursul justiției este 
întrerupt, cererile de strămutare în cazurile prevăzute de lege, precum și contestaţiile 
formulate împotriva hotărârilor pronunţate de curţile de apel în cazurile prevăzute 
de lege. Se consideră caz în care cursul justiţiei a fost întrerupt situaţia în care Înalta 
Curte de Casaţie și Justiţie, constatând că în cauză nu există un conflict negativ de 
competenţă, a restituit dosarul spre soluționare instanţei civile de apel, însă aceasta 

a trimis cauza unei instanţe militare, fără a respecta prevederile legale privind modul 
sesizării unei instanţe judecătorești. 

Totodată, potrivit art. 40 alin. (3). CPP, înalta Curte de Casaţie și justiţiesțoslect 
recursurile în interesul legii, în completul constituit potrivit art. 473 alin. (1) CPP, 
sesizările în vederea pronunțării unei hotărâri prealabile pentru dezlegarea unor 
chestiuni de drept, în completul constituit potrivit art. 476 alin. (6) CPP, iar potrivit 
art. 25 din Legea nr. 304/2004, se constituie în Secţii Unite pentru soluționarea, în 
condiţiile legii, a sesizărilor privind schimbarea jurisprudenţei Înaltei Curți de Casaţie 
și Justiţie și pentru sesizarea Curţii Constituționale pentru controlul constituționalității 
legilor înainte de promulgare. 

în cadrul Înaltei Curți funcţionează și completurile de 5 judecători, care judecă 
apelurile împotriva hotărârilor pronunţate în primă instanță de Secţia penală a Înaltei 
Curți de Casaţie și Justiţie, judecă recursurile în casație împotriva hotărârilor pronunţate 
în apel de completurile de 5 judecători după admiterea în principiu, soluţionează 
contestaţiile împotriva încheierilor pronunţate în cursul judecății în primă instanță 
de Secţia penală a Înaltei Curți de Casaţie și Justiţie, soluţionează cauzele în materie 
disciplinară potrivit legii și alte cauze date în competenţa lor prin lege. De asemenea, 
completurile de 5 judecători soluţionează și recursurile împotriva hotărârilor de 
respingere a cererilor de sesizare a Curţii Constituţionale, pronunţate de un alt complet 
de 5 judecători (art. 24 din Legea nr. 304/2004). | 


i |„C.C.]., dec. nr. 5330/2005, în B.C. nr. 2/2006, p. 69-70. 


Capitolul al IIl-lea. Probleme legate 
de competenţa în materie penală 


Secţiunea 1. Prorogarea de competenţă 


190. Noţiune și cazuri. Prorogarea de competenţă constă în prelungirea competenţei 
normale a organelor judiciare asupra unor cauze care, de regulă, revin altor organe 
judiciare™!. Deși nu este folosită în terminologia Codului de procedură penală, noţiunea 
este des întâlnită în doctrină și invocată în practica judiciară în legătură cu materia 
competenţelor. 

De esenţa prorogării este extinderea unei instituţii peste limitele sale normale!?! 
sau, într-o altă exprimare, extinderea competenţei unui organ judiciar și asupra unor 
infracțiuni sau persoane care nu îi sunt date în competență potrivit normelor obișnuite!?!. 
Extinderea competenţei ca urmare a aplicării regulilor prorogării poate avea loc numai 
în favoarea unui organ judiciar de același grad sau a unuia de grad superior!“ și numai 
în cazurile prevăzute de lege, fără a exista posibilitatea invocării și a altor situații, cu 
același efect. Prorogarea este permisă atât în faza urmăririi penale, cât și la instanţa 
de judecată și este justificată de necesitatea aflării adevărului în cazurile în care este 
necesar un cadru procesual adecvat, având în vedere legătura dintre infracțiuni sau 
persoanele care le-au comis. 

Este posibil ca între o infracțiune de competenţa unui organ de urmărire penală 
și alte infracţiuni de competenţă diferită să existe legături care impun soluționarea 
lor reunită. În alte cazuri, un inculpat, prin calitatea pe care o avea la data săvârșirii 
infracţiunii, poate determina, în raport cu ceilalţi inculpaţi în aceeași cauză, competența 
altei instanţe. l 

Din examinarea textelor de lege se constatä faptul că prorogarea este determinată 
în mare măsură de legăturile existente între anumite infracțiuni, soluționarea reunită 
fiind impusă de o bunä administrare a justiției. 

Cazurile de prorogare de competență permise de lege sunt: reunirea cauzelor, 
chestiunile prealabile și situațiile impuse de schimbarea încadrării juridice sau a calificării 
juridice a faptei ce face obiectul judecății. 


191. Reunirea cauzelor 

191.1. Cazuri de reunire. Între infracțiunile comise pot exista legături determinate de 
faptul că sunt comise în același timp, de aceleași persoane sau unele sunt săvârșite pentru 
ascunderea altora. Judecarea separată a acestor infracțiuni nu ar oferi posibilitatea 
surprinderii aspectelor relevante, astfel încât soluția adoptată să corespundă unei 


oi 
a, STOENESCU, S. ZILBERSTEIN, op. cit., p. 186. 

2 N. VOLONCIU, op. cit., vol. |, p. 306. 

I GR. THEODORU, op. cit., p. 270. i 

MIV, RĂMUREAN u, Competența penală a organelor judiciare, Ed. Științifică și Enciclopedică, 
București, 1980, p. 62. 

evaluări cât mai corecte din punct de vedere penal. Existenţa acestor legături între 
infracţiuni, datorită necesităţilor de natură penală, a determinat crearea unui cadru 
procesual care să permită judecarea în același timp și de către aceeași instanţă a 
acestor cazuri. | 

Dispoziţiile procesuale (art. 43 CPP) impun soluţionarea reunită a cauzelor din 
considerente de natură penală, întrucât oferă posibilitatea organelor judiciare să 
examineze toate împrejurările ce au determinat săvârșirea faptelor prevăzute de 
legea penală și în final să pronunţe o hotărâre care să corespundă scopului legii 
penale. Cazurile de reunire sunt asemănătoare celor din reglementarea anterioară, cu 
precizarea că, în actuala reglementare, pentru unele cazuri, reunirea este obligatorie"! 

În temeiul art. 43 alin. (2) CPP, instanța poate dispune reunirea cauzelor, dacă prin 
aceasta nu se întârzie judecata, în următoarele situații (reunirea facultativă): 

a) când două sau mai multe infracțiuni au fost săvârșite de aceeași persoană; . 

b) când la săvârșirea unei infracțiuni au participat două sau mai multe persoanel2; 

c) când între două sau mai multe infracțiuni există legătură și reunirea cauzelor 
se impune pentru buna înfăptuire a justiției. 

Pe lângă faptul că prorogarea de competenţă în cazul reunirii facultative a cauzelor 
este determinată de strânsa legătură dintre două sau mai multe cauze penale, reunirea 
lor este considerată ca necesară, întrucât oferă posibilitatea unei soluții mult mai 
judicioase. | 

În alte situaţii, prevăzute la art. 43 alin. (1) CPP, instanţa va dispune în mod obligatoriu 
reunirea cauzelor (reunirea obligatorie): Dă 

a) în cazul infracțiunii continuate; 

b) în cazul concursului formal de infracțiuni; l 

c) în orice alte cazuri când două sau mai multe acte materiale alcătuiesc o singură 
infracţiune (infracțiunea complexă, de obicei etc.). | 

“În cazul reunirii obligatorii, cauza penală, deși cuprinde o pluralitate de acte materiale, 
de fapte penale sau inculpaţi, formează totuși, prin natura sa ori prin voința legii, o 


' în vechiul cod, din reglementarea disjungerii (art. 38) reieșea că prorogarea (reunirea) 
era obligatorie, întrucât disjungerea nu era posibilă. 

(2 În afara participaţiei, codul impune, prin dispoziţiile art. 44 alin. (3), ca tăinuirea, 
favorizarea infractorului și nedenunţarea unor infracțiuni să fie de competenţa instanţei 
care judecă infracţiunea la care acestea se referă, iar dacă competenţa după calitatea 
persoanelor aparține unor instanţe de grad diferit, competența de a judeca toate cauzele 
reunite să revină instanţei superioare în grad. 

53] Cu privire la acest aspect, Codul de procedură penală din 1968 instituia în art. 34 trei 
cazuri în care între două sau mai multe infracţiuni exista legătură și reunirea cauzelor se 
impunea pentru buna înfăptuire a justiţiei, respectiv când: 

a) două sau mai multe infracțiuni sunt săvârșite prin acte diferite, de una sau de mai multe 
persoane împreună, în același timp și în același loc; i 
b) două sau mai multe infracțiuni sunt săvârșite în timp ori în loc diferit, după o prealabilă 
înțelegere între infractori; | 
c) o infracțiune este săvârșită pentru a pregăti, a înlesni sau a ascunde comiterea altei 
infracțiuni ori este săvârșită pentru a înlesni sau a asigura sustragerea de la răspundere 
penală a făptuitorului altei infracțiuni. 

unitate ce impune judecarea întregului ehh plen de fapte și persoane de către aceeași 
instanţăli!. 

Împrejurările care determină reunirea obligatorie sunt mult mai accentuate, întrucât, 
dacă în primul caz de prorogare se reunesc mai multe infracțiuni care au o abordare 
distinctă, în cazurile prevăzute de art. 43 alin. (1), legăturile interne generează o 
unitate (naturală sau legală) între actele, faptele săvârșite sau între inculpaţi, care 
face necesară judecarea lor reunită. 

Dispoziţiile privind reunirea cauzelor sunt aplicabile și în cazurile în care în fața 
aceleiași instanţe sunt mai multe cauze cu același obiect [art. 43 alin. (3) CPP]I2. 

191.2. Procedura reunirii cauzelor. Instanţa de judecată poate dispune reunirea 
cauzelor în situaţiile prevăzute în lege, dacă acestea se află în curs de judecată în 
aceeași etapă procesuală. 

Cauzele pot fi reunite de către organul de urmărire penală dacă urmărirea penală 
se efectuează în același timp pentru toate cauzele, urmând ca instanța s să fie sesizată 
cu judecarea întregii cauze, prin prorogare de competenţă!?. 

Este posibil însă ca urmărirea penală a cauzelor să se efectueze în perioade de 
timp diferite, de organe de urmărire penală deferite, cu consecința pe plan procesual 
a sesizării unor instanţe diferite de același grad sau de grad diferit. 

În aceste situaţii, reunirea este posibilă în cazul în care: 

-cauzele ce trebuie reunite se află în faţa primei instanţe, chiar după desființarea 
hotărârii (cu trimitere de către instanţa de apel) sau casarea hotărârii! [art. 45 
alin. (2) CPP]. 

Cazul de reunire este posibil dacă urmărirea penală a fost efectuată pentru cauzele 
conexe de organe de urmărire penală care au sesizat mai multe instanţe judecătorești, 
competente potrivit regulilor generale de competenţă, iar judecarea lor în primă 
instanță are loc în aceeași perioadă; 

~ cauzele ce trebuie reunite se află în curs de soluționare la instanţa de apel. 

Dacă nu sunt îndeplinite aceste condiţii, cauzele nu pot fi reunite, aplicarea regulilor 
de prorogare fiind posibilă dacă ulterior, în derularea procedurilor, sunt îndeplinite 
condițiile prorogării!!, 

Reunirea cauzelor se dispune prin încheiere, la cererea procurorului, a părţilor, a 
persoanei vătămate și din oficiu, de către instanța competentă [art. 45 alin. (1)]. În 


EC e E e 
GR. THEODORU, Op. cit., p. 271. 

?! De exemplu, un condamnat formulează mai multe cereri de contopire sau de reabilitare 
care sunt înregistrate succesiv pe rolul bi instanţe. 

CI Potrivit art. 63 CPP. 

“1 Formularea corespunde reglementării din art. 37 alin. (1) CPP 1968, însă precizarea din 
textul în vigoare nu mai este de actualitate. Potrivit reglementării anterioare, casarea 
hotărârii se dispunea în cazul admiterii recursului, cale ordinară de atac (potrivit codului 
anterior), iar în prezent recursul este reglementat sub forma recursului în casație, cale 
extraordinară de atac, și casarea privește o hotărâre definitivă a instanţei de apel. Este puţin 
probabil ca legiuitorul să justifice menţinerea formulării anterioare a textului referitor la 
casare, ca o aplicaţie a dispoziţiilor art. 448 alin. (1) pct. 2 lit. b) privind recursul în casaţie. 
5 GR. THEODORU, op. cit., p. 330. 


redactarea iniţială a textului nu era prevăzut și dreptul persoanei vătămate de a solicita 
reunirea cauzelor, textul fiind completat cu această menţiune prin O.U.G. nr. 18/2016. 

Încheierea instanţei poate fi atacată numai odată cu fondul cauzei, ceea ce pune 
sub semnul întrebării efectul său, întrucât, la momentul soluționării căii de atac, există 
deja soluţia în cauzele reunite. | 

191.3. Stabilirea competenţei în caz de reunire a cauzelor. Odată stabilită necesitatea 
prorogării (cazul de reunire), trebuie identificată instanța care urmează să judece 
cauzele reunite. Determinarea instanţei se va face după următoarele reguli: 

= când competenţa, în raport cu diferiţii făptuitori ori diferitele fapte, aparţine, . 
potrivit legii, mai multor instanţe de grad egal, competența de a judeca toate faptele 
și pe toţi făptuitorii revine instanţei mai întâi sesizate; 

— în cazul în care competenţa, după natura faptelor sau după calitatea persoanelor, 
aparţine unor instanţe de grad diferit, cauzele reunite vor fi judecate de instanţa 
superioară în grad; 

— dacă dintre instanţele pe rolul cărora se află cauzele ce vor fi reunite una este 
civilă, iar alta militară, competenţa revine instanței civile; - 

— dacă instanţa militară este superioară în grad, competenţa revine instanţei civile 
echivalente în grad cu instanţa militară. 

Potrivit art. 44 alin. (2) CPP, competenţa de a soluţiona cauzele reunite ca urmare a 
prorogării rămâne dobândită instanței, chiar dacă pentru fapta sau pentru făptuitorul 
care a determinat competenţa acestei instanțe s-a dispus disjungerea sau încetarea 
procesului penal ori s-a pronunţat achitarea. Precizarea este firească, întrucât soluțiile 
de încetare a procesului penal sau de achitare sunt pronunțate după terminarea 
judecății. Instanța desemnată să soluţioneze cauzele reunite își pierde însă competenţa 
dacă ulterior schimbă încadrarea juridică a faptelor, iar infracţiunea este de competenţa 
altei instanţe. Cauza nu este trimisă însă altei instanţe dacă sunt îndeplinite condiţiile 
prevăzute în art. 49 alin. (1) CPP™ privind competenţa în caz de schimbare a încadrării 
juridice. 

Cauzele care au ca obiect tăinuirea, favorizarea și nedenunţarea unor infracțiuni 
sunt de competenţa instanţei care judecă infracțiunea la care acestea se referă. Dacă 
competenţa după calitatea persoanelor aparține unor instanţe de grad diferit, 
competența de a judeca toate cauzele reunite revine instanţei superioare în grad 
[art. 44 alin. (3) CPP]. | 

Potrivit acestor dispoziţii, instanța competentă să judece, de exemplu, infracțiunea 
din care provine bunul tăinuit este competentă să soluţioneze și infracțiunea de 
tăinuire. Această regulă operează numai în cazul în care ambele infracţiuni corelative 
(atât cea condiţională, cât și cea condiţionată) sunt în același timp urmărite și se 
impune reunirea cauzelor. Dacă, din diferite motive, infracțiunea condiţională nu este 
în același timp urmărită, competenţa de a judeca infracțiunea condiţionată (tăinuirea, 
favorizarea, nedenunţarea unor infracțiuni) revine instanţei competente ca infracțiune 


il dem, p. 267. 

de sine stătătoare™. Această soluție este justificată, întrucât reunirea este posibilă 
când cauzele se află în aceeași fază și etapă procesuală. 

Având în vedere cadrul procesual specific camerei preliminare, legea nu prevede 
posibilitatea reunirii cauzelor în această procedură, la care în forma sa iniţială nu 
aveau acces toate părțile, iar obiectul acesteia îl constituie aspecte de legalitate a 
urmăririi penale. 

Dispoziţiile privind reunirea cauzelor, competenţa în caz de reunire și procedura de 
reunire se aplică în mod corespunzător și în cursul urmăririi penale (art. 63 alin. (1) CPP). 
Nu sunt însă aplicabile dispoziţiile art. 44 alin. (2), specifice numai fazei judecății. 


192. Chestiunile prealabile. În unele cazuri, soluţionarea raportului de drept penal 
de către instanţa penală învestită cu judecarea unei cauze impune cu necesitate mai 
întâi rezolvarea unor chestiuni prealabile, care prin natura lor sunt de competenţa 
altei instanţe. Potrivit art. 52 alin. (1) CPP, instanţa penală poate să judece o chestiune 
prealabilă soluționării cauzei, chiar dacă prin natura sa aparţine unui alt domeniu 
judiciar și ar fi de competenţa altei instanţe (civilă, administrativă etc.). 

Pentru ca o astfel de împrejurare să constituie o chestiune prealabilă, trebuie să 
aibă caracter de condiţie de fapt sau de drept pentru soluţionarea cauzei respective!” 
și trebuie să intre în competenţa organelor judiciare. 

Constituie obiect al chestiunilor prealabile aspecte care vizează soluționarea fondului 
cauzei, de exemplu, stabilirea conţinutului constitutiv al infracțiunii, existența unor 
cauze justificative sau de neimputabilitate, cauze care înlătură caracterul penal al 
faptei, stabilirea încadrării juridice etc. și care sunt de natură extrapenală (de drept 
civil, drept administrativ, dreptul muncii etc.). De exemplu, în cazul infracțiunilor de 
serviciu sau în legătură cu serviciul, pot fi puse în discuţie și, ulterior, rezolvate aspecte 
referitoare la natura atribuţiilor de serviciu ale autorului infracțiunii, calitatea sa, pentru 
a se putea reţine infracțiunea de abuz în serviciu sau purtare abuzivă. În cazul angajării 
răspunderii persoanelor juridice, ar putea constitui chestiuni prealabile aspecte ce 
țin de îndeplinirea condiţiilor prevăzute de legea civilă privind constituirea, statutul 
acestora ori obiectul de activitate. De asemenea, aspecte ce ţin de dreptul familiei 
pot constitui obiect al chestiunilor prealabile privind &jadele de rudenie, calitatea 
de soţ etc. 

Chestiunea prealabilă va fi soluționată de instanţa penală cu respectarea regulilor 
și mijloacelor de probaţiune privitoare la materia căreia îi aparține acea chestiune 
[art. 52 alin. (2) CPP]. Dacă chestiunea prealabilă este de natură civilă, urmează a 
se aplica regulile și mijloacele de probă din dreptul civil și dreptul procesual civil, 
dacă este de domeniul dreptului muncii, regulile aplicabile sunt ale acestei materii. În 


O — 

(! În acest sens, V. RĂMUREANU, op. cit., p. 147. 

RIV; DONGOROZ ȘI COLAB., op. cit., vol. V, p. 145. Trebuie deosebite chestiunile prealabile de 
chestiunile preliminarii, care nu influenţează soluționarea fondului cauzei, dar se rezolvă 
înaintea acestuia. De exemplu, rezolvarea unei cereri de abţinere sau de recuzare poate fi 
considerată o chestiune preliminară, care, deși este rezolvată înaintea soluționării fondului 
cauzei, nu influențează modul de rezolvare. 


aceste cazuri, se constată o prorogare de competenţă a instanţei penale, care rezolvă 
chestiuni prealabile, chiar dacă prin natura lor sunt de competența altei instanţe. 

În doctrină se susţine faptul că o chestiune prealabilă poate fi și de natură penală, 
de exemplu, în cazul infracţiunilor corelative, când de existenţa unei infracțiuni depinde 
soluționarea altei infracţiuni (cum este cazul infracţiunii de tăinuire prevăzute în 
art. 270 CP și al infracţiunii din care a provenit bunul tăinuit)!”. 

Este posibil ca împrejurarea cu caracter prealabil, de altă natură decât cea penală, 
să fi fost deja soluționată de instanța competentă, printr-o hotărâre definitivă. În 
aceste cazuri, hotărârea definitivă a instanţei (care nu este o instanţă penală) are 
autoritate de lucru judecat în fața instanţei penale, cu excepția împrejurărilor care 
privesc existența infracţiunii (art. 52 alin. (3) CPP]. Precizarea din finalul alineatului 
(„cu excepția împrejurărilor care privesc existenţa infracțiunii”) constituie o noutate 
față de reglementarea anterioară, astfel încât numai instanţa penală poate decide cu 
privire la aspectele de natură penală ale cauzei; autoritatea de lucru judecat privește 
chestiunile prealabile în legătură cu care s-au pronunţat deja alte instanţe decât cele 
penale și care sunt de altă natură, privitoare la altă materie decât cele referitoare la 
existenţa infracţiunii. 

Determinat de prevederile Codului de procedură penală din 1936, în doctrină 
s-a făcut distincţie între noţiunea de chestiune prealabilă și noțiunea de chestiune 
prejudicială. Chestiunea prejudicială constituie o împrejurare de care, de asemenea, 
depinde soluționarea cauzei, însă, deosebit de regimul juridic al chestiunii prealabile 
(regula constă în faptul că instanța care judecă fondul cauzei soluţionează și chestiunea 
prealabilă), chestiunea prejudicială este soluţionată în prealabil, însă de o altă instanţă 
decât cea pe rolul căreia se află cauza a cărei soluționare este subordonată respectivei 
chestiuni!?). Aşadar, chestiunea prejudicială este, de asemenea, prealabilă fondului 
cauzei, însă legea prevede că este soluţionată de către altă instanţă. 

Dispoziţiile art. 44 alin. (1) CPP 1968, similare reglementării actuale, au înlăturat 
problematica chestiunilor prejudiciale, întrucât legea procesuală penală nu mai cuprindea 
astfel de cazuri, iar toate situațiile de acest fel au natura juridică a unor chestiuni 
prealabile și sunt soluționate de instanța penală!?. | 

în reglementarea civilă actuală există dispoziţii care impun un alt tratament, 
similar celui al unei chestiuni prejudiciale: potrivit art. 440 C. civ., denumit „Efectele 
stabilirii filiației asupra unui proces penal”, se prevede că, „În cazul infracţiunilor a 
căror calificare presupune existenţa unui raport de filiaţie care nu este legal stabilit, 
hotărârea penală nu poate fi pronunţată înainte de rămânerea definitivă a hotărârii 
civile privitoare la raportul de filiație”. 


(2 V. DONGOROZ ȘI COLAB., op. cit., vol. V, p. 146-147. într-o altă opinie, se susţine că O 
chestiune prealabilă „trebuie să fie în primul rând de altă materie decât cea penală, căci 
o chestiune penală cade în competența instanţei penale”; în acest sens, GR. THEODORU, 
op. cit., p. 270. ; 

(21 V, DONGOROZ ȘI COLAB., op. cit., vol. V, p. 145. 

(31 N. VOLONCIU, op. cit., vol. |, p. 318. 

193. Disjungerea. Potrivit art. 46 CPP, pentru motive temeinice privind mai buna 
desfăşurare a judecății, instanța poate dispune disjungerea acesteia cu privire la unii 
dintre inculpați sau la unele dintre infracțiuni. Disjungerea constituie o operaţiune cu 
aceeași justificare ca și reunirea cauzelor (în interesul înfăptuirii în mai bune condiţii 
a actului de justiţie), dar în sens invers: prin disjungere se separă una sau mai multe 
cauze din complexul de cauze aflate în stare de conexitate, care privesc unii dintre 
infractori sau unele infracțiuni. 

Disjungerea trebuie bine motivată, astfel încât separarea să nu influenţeze în mod 
negativ rezolvarea unitară a cauzei. Poate constitui temei al disjungerii, de regulă, 
invocarea unor împrejurări obiective sau necesitatea rezolvării cu precădere a anumitor 
aspecte, încât interesul separării cauzelor îl depășește pe cel al rezolvării reunite a 
acestoral!l. 

Disjungerea se dispune din oficiu, la cererea procurorului sau a părţilor. În lege nu 
se prevede și dreptul persoanei vătămate de a formula cerere de disjungere, cu toate 
că interesul său procesual în rezolvarea laturii penale a cauzei îl justifică mai mult 
decât în cazul unor părți, de exemplu, partea civilă sau partea responsabilă civilmente. 

În temeiul art. 44 alin. (2) CPP, competenţa judecării cauzelor reunite rămâne 
dobândită, chiar dacă pentru fapta sau pentru făptuitorul care a determinat competența 
unei anumite instanţe s-a dispus disjungerea. În practică s-a decis că încheierea prin 
care se dispune disjungerea cauzei sau se respinge cererea de disjungere nu poate fi 
atacată separat!?l, însă poate fi atacată odată cu fondul. 

În cazul exercitării acţiunii civile în procesul penal, legea permite disjungerea celor 
două acţiuni, dacă rezolvarea pretențiilor civile ar determina depășirea termenului 
rezonabil de soluţionare a acțiunii penale. | 

Nu este permisă disjungerea laturii civile de cea penală în cauzele în care stabilirea 
vinovăției inculpatului, individualizarea pedepsei sau încadrarea juridică a faptelor se 
raportează la întinderea pagubei produse prin infracțiune. 

Disjungerea acțiunii civile se dispune dacă soluționarea acesteia determină depășirea 
termenului rezonabil de soluționare a acţiunii penale sau judecarea împreună a ambelor 
laturi ale procesului, din cauze obiective, nu poate fi asigurată!”!. Soluţionarea acţiunii 
civile rămâne în continuare în competenţa instanţei penale, iar încheierea de disjungere 
este definitivă. l 


194. Prorogarea de competență în cazul schimbärii încadrării juridice sau al 
schimbării calificării faptei. Cele două noțiuni — încadrarea juridică și calificarea juridică — 
au semnificații deosebite, încadrarea este stabilită de către organele judiciare, prin 
indicarea textului din legea penală încălcat de inculpat, apreciindu-se că există o 
concordanţă între conţinutul legal și conținutul concret al infracţiunii, iar calificarea 
faptei de către legiuitor, prin lege, în care este menţionat conţinutul infracţiunii. Urmând 
aceeași logică, schimbarea încadrării este de competenţa organelor judiciare, iar 
schimbarea calificării aparţine legiuitorului. 

“l Idem, p. 311. 
21 C.S.J., dec. nr. 2675/2001, în B.J. 2001, p. 265-266. 
BI LC.C.J., dec. pen. nr. 6281/2004, în B.J. 2004, p. 847. 


256 | Drept procesual penal. Partea generală 


- Potrivit art. 49 alin. (1) CPP, instanţa sesizată cu judecarea unei infracţiuni rămâne 
competentă a o judeca, chiar dacă, după schimbarea încadrării juridice, infracțiunea 
este de competența instanței inferioare. Prorogarea de competenţă există dacă apar 
elemente noi, reieșite din probele administrate de către instanţă, care impun schimbarea 
încadrării juridice, iar noua încadrare atrage competenţa unei alte instanţe, inferioară 
în grad. i 

Deosebit de reglementarea anterioară, legea nu mai cuprinde dispoziţii cu privire la 
momentul de la care poate opera prorogarea [potrivit art. 41 alin. (1) CPP 1968, instanţa 
sesizată cu judecarea unei infracțiuni rămânea competentă a o judeca, chiar dacă | 
constata, după efectuarea cercetării judecătorești, că infracţiunea era de competenţa - 
instanţei inferioare]. Prorogarea este justificată și de implicarea instanţei în judecarea 
cauzei, încât trimiterea la instanţa căreia i-ar reveni competenţa ar întârzia pronunţarea 
soluţiei. Schimbarea încadrării poate fi dispusă ca urmare a administrării probelor de 
către instanţă, nu doar din examinarea situaţiei de fapt expuse în actul de sesizare. 

Dacă în raport cu probele administrate instanţa a schimbat încadrarea juridică într-o 
infracţiune de competenţa materială a unei instanţe superioare în grad, prorogarea 
de competenţă nu va opera, iar instanţa trebuie să dispună declinarea competenţei 
și trimiterea dosarului către instanța superioară. 

Schimbarea încadrării juridice este determinată de împrejurări noi apărute în urma 
administrării probelor și produce consecințe numai în ceea ce privește competenţa 
materială. | 

în conformitate cu art. 49 alin. (2) CPP, schimbarea calificării faptei printr-o lege nouă, 
intervenită în cursul judecării cauzei, nu atrage incompetenţa instanţei de judecată, 
afară de cazul când prin acea lege s-ar dispune altfel. Dacă nu se dispune altfel prin 
legea nouă, instanţa inițial sesizată continuă judecata, extinzându-se astfel competenţa, 
chiar dacă, potrivit legii noi, calificarea dată faptelor atrage o altă competență. 

Aceste cazuri de prorogare operează numai în faza judecății. 


Secţiunea a 2-a. Incompatibilitatea, abţinerea și recuzarea 


195. Consideraţii generale. În doctrină, implicarea judecătorului în activitatea 
judiciară este raportată la conceptul de capacitate de exercițiu generală și capacitate 
de exerciţiu specificălil. 

Capacitatea de exerciţiu generală semnifică îndeplinirea de către cel care vrea să 
deţină calitatea respectivă a condiţiilor prevăzute de regulă în actele normative care 
reglementează activitatea judiciară! și este dobândită prin numirea sa în funcţie în 


1 TR. POP, op. cit., vol. II, p. 264-265; GR. THEODORU, op. cit., p. 226. 

2] Calitatea de judecător se dobândește prin numirea în funcție de către Președintele 
României, la propunerea Consiliului Superior al Magistraturii, conform art. 31-33 din Legea 
nr. 303/2004 privind statutul judecătorilor și procurorilor. Poate fi judecător persoana 
care are cetățenia română, domiciliul în România și capacitate deplină de exercițiu, este 
licenţiată în drept, nu are antecedente penale sau cazier fiscal și se bucură de o bună 
reputaţie, cunoaște limba română și este aptă, din punci de vedere medical și psihologic, 
pentru exercitarea funcţiei [art. 14 alin. (2) din Legea nr. 303/2004]. 

condițiile legii, în cadrul organului din sistemul judiciar. După învestirea sa, judecătorul 
dobândește dreptul de a funcționa (ca membru al completului de judecată) la instanţa 
respectivă și de a îndeplini acte și dispune măsuri valabile conform exerciţiului funcţiei 
sale. | 

Capacitatea de exercițiu specifică constă în posibilitatea judecătorului de a-și exercita 
atribuţiile în cauze concrete, adică de a fi judecătorul unei anumite cauze!!!. în timp 
ce capacitatea generală, după cum sugerează și denumirea, are caracter general, 
abstract, capacitatea specifică are caracter concret și este apreciată în legătură cu o 
anumită cauză. 

Având în vedere multitudinea de situații cu caracter personal sau judiciar în care este 
prezent judecătorul, este posibil ca unele dintre ele să afecteze capacitatea specifică 
de exercițiu, astfel încât acesta să nu fie compatibil cu cerinţele capacității generale 
într-o cauză concretă”, 

Incompatibilitatea poate fi determinată de faptul că judecătorul sau alt subiect 
procesual supus interdicţiilor prevăzute de lege, care deține sau a deținut o anume 
poziție procesuală într-o cauză penală, este prezent în aceeași cauză, într-o altă poziţie 
procesuală care este incompatibilă cu cea dintâi?! (de exemplu, judecătorul care a 
participat la judecarea cauzei nu mai poate participa la judecarea aceleiași cauze 
într-o cale de atac). 

Incompatibilitatea poate fi determinată și de stări extraprocesuale în care se poate 
afla subiectul procesual (de exemplu, rudenie, suspiciuni de interes). 

Încrederea în justiție se bazează pe faptul că persoanele care își desfășoară activitatea 
ca organe judiciare au o pregătire profesională corespunzătoare, calitate dublată de 
corectitudine și obiectivitate. Totuși, în unele cazuri, activitatea desfășurată de o 
persoană în calitate de organ judiciar poate fi pusă sub semnul neîncrederii!“. Pentru 
aceste cazuri, în care prezumția de obiectivitate și imparţialitate este pusă sub semnul 
îndoielii, legiuitorul a instituit remedii procesuale prin intermediul cărora un subiect 
oficial din cadrul organelor judiciare este înlăturat sau se abţine de la rezolvarea unei 
cauze penale concrete. 


196. Noţiunea de „imparţialitate a instanţei”. Incompatibilitatea are ca efect 
înlăturarea (interdicţia) unui judecător, în cazurile prevăzute de lege, de la judecarea 
unei cauze penale concrete, pentru a asigura imparțialitatea actului de justiţie în 
Cauza respectivă. După cum este reglementată, starea juridică de incompatibilitate a 
judecătorului se raportează la imparţialitatea instanţei, esenţială pentru garantarea 
unui proces echitabil. Prin instituţiile procesuale care o alcătuiesc, incompatibilitatea 
facilitează starea de imparţialitate, face ca aceasta să devină efectivă. Abţinerea, 
recuzarea constituie mijloacele procedurale prin care cel considerat a fi incompatibil 


ţi 
l GR. THEODORU, op. cit., p. 226. 

2 Potrivit legii, judecătorii sunt independenţi, se supun numai legii și trebuie să fie imparțiali 
[art. 2 alin. (3) din Legea nr. 303/2004]. 

èI V, DONGOROZ ȘI COLAB., op. cit., vol. V, p. 152. 

“1. NEAGU, op. cit., p. 309. 


este înlăturat de la soluţionarea unei cauze concrete, încât aspecte de imparţialitate 
să nu existe. hiig 

Imparțialitatea constituie una dintre condițiile prevăzute de art. 6 parag. 1 din 
Convenția europeană a drepturilor omului cu privire la un tribunal (instanță): în sensul 
acestor prevederi, orice persoană are dreptul la judecarea cauzei sale de către un 
tribunal independent și imparţial, stabilit prin lege. Indiferent de denumirea pe care 
o are acest tribunal în sistemul național de drept, el trebuie să fie independent, 
imparţial și stabilit prin lege, cerințe care constituie garanţii ale justițiabilului în 
soluţionarea cauzei sale și care se înscriu în sfera garanţiilor procesului echitabil. În 
jurisprudenţa Curţii Europene a Drepturilor Omului, imparţialitatea constă în absența 
oricărei prejudecăţi sau a oricărei idei preconcepute referitoare la soluționarea unui 
proces!” În sensul Convenţiei europene, un tribunal (instanţă) este prezumat ca lipsit 
de orice prejudecată sau de parţialitate, acest principiu aplicându-se la orice fel de 
tribunal. Totodată, s-a impus statelor contractante obligaţia să își organizeze sistemul 
judiciar în așa fel încât să răspundă exigenţelor impuse de art. 6 parag. 1, inclusiv prin 
asigurarea imparţialităţii instanţelor care îl compun. 

Imparţialitatea, în sensul art. 6 parag. 1 din Convenţia europeană a drepturilor 
omului, este abordată într-un dublu sens: imparțialitatea subiectivă (demers subiectiv), 
care semnifică încercarea de a determina convingerea personală a unui judecător 
într-o anumită împrejurare, şi imparțialitatea obiectivă (demers obiectiv), prin care se 
urmăreşte a se stabili dacă judecătorul oferă toate garanţiile suficiente spre a exclude, 
în persoana lui, orice bănuială legitimălil. | = 

Criteriile de apreciere a imparţialităţii arătate sunt aplicabile nu numai judecătorilor, 
dar și celorlalte persoane indicate de lege a fi în stare de incompatibilitate (procuror, 
organe de cercetare penală, magistrat-asistent, grefier, expert, interpret). De altfel, în 
cazul imparțialității subiective, care pune în discuţie „forul interior” al judecătorului, 
s-a apreciat că aceasta se prezumă până la proba contrară, indiferent dacă este vorba 
despre un magistrat de profesie sau despre persoane specializate în diferite domenii 
de activitate, care participă, alături de magistrați, la soluționarea unor litigii". 

Imparțialitatea obiectivă a tribunalului constă în a determina dacă, independent 
de conduita personală a membrilor săi, unele împrejurări sau fapte ce se pot verifica 
autorizează punerea în discuţie a imparţialității lor. în acest domeniu, chiar și aparențele 
au un rol deosebit, deoarece într-o societate democratică instanţele trebuie să inspire 
justiţiabililor încredere deplinătl. Judecătorul nu numai că trebuie să fie imparţial, 
dar trebuie să se și vadă că este imparțial. în aceste condiţii, orice judecător sau un 


[1 C, BîRSAN, op. cit., p. 494. i 
21 C.E.D.O., cauza Pullar c. Regatului Unit, Hotărârea din 10 iunie 1996, în C. BÎRSAN, 


op. cit., p. 475. Ă 
BI C.E.D.O., cauza Ferrantelli și Santangelo c. Italiei, Hotărârea din 7 august 1996, în 


C. BÎRSAN, op. cit., p. 475. A i 
“1 C.E.D.O., cauza Ettl și alții c. Austriei, Hotărârea din 23 aprilie 1987, citată în C. BÎRSAN, 


op. cit., p. 476. | | 
t5] C, BîRSAN, op. cit., p. 496. Considerăm că aprecierea este valabilă nu numai pentru 


justiţiabili, ci în general pentru toți membrii societății. 

alt subiect oficial despre care se poate crede că nu ar fi pe deplin imparţial cu privire 
la judecarea unei cauze pe care o are spre soluţionare este obligat să se abţină să o 
examineze!!! În caz contrar, ulterior, acesta poate fi recuzat în condiţiile legii de către 
ceilalți participanţi implicaţi în soluționarea cauzei respective. 


$1. Incompatibilitatea 


197. Noţiune. Incompatibilitatea afectează capacitatea de exerciţiu specifică și 
privește situațiile prevăzute de lege în care un subiect procesual oficial nu poate fi 
implicat. 

Subiectului oficial declarat incompatibil îi este interzis să desfășoare activităţi 
procesuale într-o cauză concretă, întrucât există suspiciuni privind imparţialitatea si 
obiectivitatea sa la soluţionarea cauzei în care este implicat. 


198. Incompatibilitatea judecătorilor. Potrivit legii, judecătorul este incompatibil 
dacă: | 

198.1. A fost reprezentant sau avocat al unei părți ori al unui subiect procesual 
principal, chiar şi în altă cauză [art. 64 alin. (1) lit. a) CPP]. Imparţialitatea rezultă 
din inconciliabilitatea poziţiilor deţinute de aceeași persoană, de fost avocat sau 
reprezentant al uneia dintre părți ori al unui subiect procesual principal și, ulterior, 
aceea de judecători? | 

198.2. Este rudă sau afin?!, până la gradul al IV-lea inclusiv, ori se află într-o 
altă situaţie dintre cele prevăzute la art. 177! CP cu una dintre părți, cu un subiect 
procesual principal, cu avocatul ori cu reprezentantul acestora [art. 64 alin. (1) 
lit. b) CPP]. Cazul constituie o reiterare a prevederilor art. 48 alin. (1) lit. f) CPP 1968, 
fiind incluse și persoanele prevăzute în art. 177 CP. Extinderea cazurilor la persoanele 
indicate în art. 177 CP va atrage și incompatibilitatea judecătorului care este membru 
de familie cu una dintre părţi, cu un subiect procesual principal, cu avocatul sau 
reprezentantul acestora, 


U C.E.D.O., cauza Kristiansen c. Norvegiei, Hotărârea din 17 decembrie 2015, § 51. 

t2] C.E.D.O., cauza Wettstein c. Elveției, Hotärârea din 21 decembrie 2000, citată în HARRIS, 
O'BOYLE & WARBRICK, op. cit., p. 294. În speță, s-a reținut lipsa imparțialității obiective a 
instanței, întrucât judecătorul, angajat cu normă parțială în cadrul instanței, reprezenta, în 
calitate de reprezentant legal, partea adversă într-un dosar aflat pe rolul altei instanțe. Deși 
cele două cauze nu aveau legătură, Curtea a apreciat că reclamantul este îndreptățit să 
se teamă că judecătorul va continua să îl considere adversarul său, astfel încât nu oferă 
suficiente garanţii de imparţialitate. 

8I Noţiunea de afini se stabilește potrivit dispoziţiilor noului Cod civil. 

“l Potrivit art. 177 CP, „(1) Prin membru de familie se înţelege: a) ascendenții și descendenții, 
frații și surorile, copiii acestora, precum și persoanele devenite prin adopţie, potrivit legii, 
astfel de rude; b) soţul; c) persoanele care au stabilit relații asemănătoare acelora dintre - 
soți sau dintre părinţi și copii, în cazul în care convieţuiesc. (2) Dispoziţiile din legea penală 
privitoare la membru de familie, în limitele prevăzute în alin. (1) lit. a), se aplică, în caz 
de adopţie, și persoanei adoptate ori descendenților acesteia în raport cu rudele fireşti”. 

198.3. A avut calitatea de expert sau martor în cauza pe care o soluţionează 
[art. 64 alin. (1) lit. c) CPP]. Menţiunile din declarația ca martor sau cele din raportul 
de expertiză îl pot'situa pe judecător pe o poziție susceptibilă de subiectivism, întrucât 
acesta și-a exprimat anterior opinia în legătură cu împrejurările cauzeil!l. 

198.4. Este tutore sau curator al unei părţi ori al unui subiect procesual principal 
[art. 64 alin. (1) lit. d) CPP]. Cazul era prevăzut și în codul anterior [art. 48 alin. (1) 
lit. h)] și este justificat de natura relației (de ocrotire) față de persoana respectivă. 

198.5. A efectuat, în cauză, acte de urmărire penală sau a participat, în calitate 
de procuror, la orice procedură desfășurată în faţa unui judecător ori a unei instanțe 
de judecată [art. 64 alin. (1) lit. e) CPP]. Aceste cazuri de incompatibilitate privesc 
judecătorul care, în aceeași cauză, anterior în calitate de procuror, a participat la desfă- 
șurarea procedurilor în faţa judecătorului de drepturi și libertăţi în cursul urmăririi 
penale, în faţa judecătorului de cameră preliminară sau a instanţei de judecată. Aceste 
situaţii apar, deoarece legea permite transferul din funcţia de judecător în cea de 
procuror și invers. De asemenea, este incompatibil judecătorul care anterior, în 
calitate de procuror sau organ de cercetare penală, a efectuat în aceeași cauză acte 
de urmărire penală. Cazul era reglementat și anterior [art. 48 alin. (1) lit. a) CPP 1968], 
fiind însă amplificat, referindu-se în prezent la toate actele de urmărire penală ale 
procurorului sau ale organului de cercetare penală. 

S-a apreciat că, în privinţa unui judecător care, anterior, a ocupat tul ei de procuror 
în cadrul Ministerului Public, stare în care a examinat un anumit dosar, și ulterior este 
sesizat cu judecarea aceluiași dosar, justițiabilii au tot dreptul să creadă că el nu oferă 
toate E apte de imparțialitatell, Totuși, simplul fapt că un judecător a fost cândva 


H C.E. D. O., ‘cauza Kyprianou c. Ciprului, Hotărârea din 15 decembrie 2005, citată în S. TRECHSEL, 
op. cit., p. 66 și în HARRIS, O'BOYLE & WARBRICK, op. cit., p. 293-294. În speță, Curtea 
realizează o delimitare între calitățile de reclamant, martor, procuror și judecător în cazul 
infracțiunilor de audienţă. Astfel, reclamantul era un avocat care, în cursul procedurii de 
audiere a unui martor, a fost întrerupt de către judecători. Reclamantul s-a supărat, inițiind 
o discuție contradictorie cu judecătorii, care a degenerat și în urma căreia reclamantul a 
fost condamnat pe loc la pedeapsa de 5 zile închisoare pentru sfidarea instanţei. Curtea 
Europeană a constatat încălcarea art. 6 din Convenţie, sub aspectul imparţialității obiective 
a instanţei, care a cumulat rolurile de reclamant, martor, procuror și judecător, în pofida 
principiului potrivit căruia nimeni nu poate fi judecătorul propriei cauze. În speţă, instanţa 
ar fi trebuit să sesizeze organele de urmărire penală și să se asigure că judecata urma să 
aibă loc în fața unui complet cu o compunere diferită. 

2! Potrivit art. 60 din Legea nr. 303/2004 privind statutul judecătorilor și procurorilor, 
transferul judecătorilor și procurorilor de la o instanţă la altă instanță sau de la un parchet 
la alt parchet ori la o instituţie publică se aprobă, la cererea celor în cauză, de Consiliul 
Superior al Magistraturii. A se vedea și Regulamentul privind transferul și detașarea 
judecătorilor și procurorilor, delegarea judecătorilor, numirea judecătorilor și procurorilor 
în alte funcţii de conducere, precum și numirea judecătorilor în funcţia de procuror și a 
procurorilor în funcţia de judecător, aprobat prin Hotărârea Plenului C.S.M. nr. 193/2006 
(M. Of. nr. 329 din 12 aprilie 2006). 

(3) C.E.D.O,, cauza Piersack c. Belgiei, Hotărârea din 26 octombrie 1984 (Cameră), î în V. BERGER, 
Jurisprudenţa Curţii Europene a Drepturilor Omului, ed. a 5-a, Institutul Român pentru 

procuror în cadrul Ministerului Public nu constituie un motiv de a-l bănui de lipsă de 
parțialitate într-o cauză determinatăll. 

198.6. Există o suspiciune rezonabilă că imparţialitatea judecătorului este afectată 
[art. 64 alin. (1) lit. f) CPP]. Pentru acest caz, prin formularea utilizată, legiuitorul a 
renunțat la concepţia anterioară, aceea de a indica punctual în lege cazul de incom- 
patibilitate. Formularea presupune orice situație în care, raportat la circumstanţele 
speţei, la atitudinea subiecţilor procesuali sau a organelor judiciare, există o suspiciune 
rezonabilă că imparţialitatea judecătorului este afectată?! (relaţiile de prietenie, de 
rudenie etc.[%!). Prin această formulare, s-a concretizat în mod expres legătura dintre 
incompatibilitate și imparţialitate, așa cum este înțeleasă potrivit art. 6 parag. 1 din 
Convenţia europeană a drepturilor omului și conturată în practica instanţei europene. 

În acest caz pot fi încadrate situaţiile de incompatibilitate din vechiul Cod de 
procedură penală prevăzute la art. 48 alin. (1) lit. d) (există împrejurări din care rezultă 
că este interesat, sub orice formă, judecătorul, soţul sau vreo rudă apropiată"), art. 48 
alin. (1) lit. g) (există dușmănie între judecător, soțul sau una dintre rudele sale până la 


Dreptului Omului, București, 2005, p. 208. Se arată că primul substitut al parchetului a 
condus secția care a efectuat urmărirea penală împotriva dlui Piersack și, în calitate de 
șef ierarhic al celorlalți membri ai parchetului, inclusiv al celor care răspundeau de dosar, 
avea competenţa de a controla eventualele acuzaţii scrise, de a discuta cu ei orientarea 
care trebuia dată cauzei și de a le da consultaţii juridice în materie. Se apreciază că aceste 
împrejurări sunt suficiente pentru a se pune la îndoială imparţialitatea instanţei căreia 
îi revine decizia asupra temeiniciei acuzării. În același sens, C.E.D.0., cauza Hauschildt 
c. Danemarcei, Hotărârea din 24 mai 1989. 

H! C, BîRSAN, op. cit., p. 478. Există două situaţii în care se pune problema lipsei de 
imparțialitate a judecătorului. Prima este de natură funcţională, și anume conduita 
personală a judecătorului nu este deloc pusă la îndoială, dar acesta a exercitat funcții 
diferite în cadrul aceluiași proces penal, ceea ce justifică în mod obiectiv îndoielile cu 
privire la imparțialitatea sa. Cea de-a doua are un caracter personal și derivă din conduita 
judecătorului într-un caz dat. În această ultimă situaţie, imparţialitatea este presupusă până 
la dovada contrară (cauza Golubović c. Croaţiei, Hotărârea din 27 noiembrie 2012; cauza 
Perus c. Sloveniei, Hotărârea din 27 septembrie 2012; cauza Oleksandr Volkov c. Ucrainei, 
Hotărârea din 9 ianuarie 2013, citate în T. TOADER, Codul penal. Codul de procedură penală, 
ediția 2018, actualizat 10 iulie 2018, Ed. Hamangiu, București, p. 269). 

2I În cauza Pescador Valero c. Spaniei (Hotărârea din 17 iunie 2003), a existat un dubiu 
legitim cu privire la imparţialitatea judecătorului care lucra în calitate de profesor în cadrul 
universității care figura parte în:proces. Tot astfel, în cauza Belukha c. Ucrainei (Hotărârea 
din 9 noiembrie 2006), a existat o lipsă de imparțţialitate, deoarece angajatorul împotriva 
căruia reclamantul formulase cererea avea raporturi comerciale cu instanţa, furnizând 
diverse bunuri și servicii — a se vedea HARRIS, O'BOYLE & WARBRICK, op. cit., p. 295. 
21V.M. CIOBANU, M. NICOLAE (COORD.), Noul Cod de procedură civilă comentat și adnotat, 
Vol. |, Ed. Universul Juridic, București, 2013, p. 155. 

“l Interesul judecătorului poate fi atât de natură patrimonială (cauza Pétur Thor Sigurðsson 
c. Islandei, Hotărârea din 10 aprilie 2003), cât și de natură nepatrimonială (cauza Demicoli 
c. Maltei, Hotărârea din 27 august 1991; Camera care judecase reclamantul pentru încălcarea 
unor regulamente parlamentare nu a fost imparţială, întrucât doi membri ai acesteia se 
„Tegăseau printre parlamentarii care au fost criticați de reclamant în articolul prin intermediul 

gradul al patrulea inclusiv și una dintre părţi, soţul sau rudele acesteia până la gradul 
al treilea inclusiv), art. 48 alin. (1) lit. i) (judecătorul a primit liberalități de la una dintre 
părţi, avocatul sau mandatarul acesteia) și art. 47 alin. (2) (judecătorul și-a exprimat 
anterior părerea cu privire la soluţia care ar putea fi dată în cauza respectivă). 

Opinia exprimată cu privire la soluționarea cauzei poate rezulta dintr-o manifestare 
ocazională, care a avut loc în afara procesului penal sau chiar în cadrul acestuia, în 
alte ipoteze decât cele cuprinse în art. 64 alin. (3) CPP™. 

Existenţa stărilor de incompatibilitate prevăzute de acest text are ca argument 
faptul că deja se presupune formarea cu anticipație a unei opinii, ceea ce nu garantează 
obiectivitatea deplină a judecătorului la momentul soluționării cauzei. Curtea Europeană 
a Drepturilor Omului a dat o interpretare mai largă, apreciind că, în situația în care 
una dintre părţile implicate în soluționarea cauzei a avut o polemică cu președintele 
instanţei care l-a judecat, privitoare la activitatea acelei instanţe, iar președintele 
instanţei a exprimat public aprecieri negative cu privire la cauza părţii respective, 
înainte de judecarea ei, declaraţiile sale au fost de natură să justifice obiectiv temerile 
sale privitoare la imparţialitatea acestuia”. În motivarea hotărârii s-a subliniat că, 
înainte de orice, autorităţilor judiciare li se impune o mare discreție atunci când sunt 
chemate să judece cauzele cu care au fost învestite, pentru a garanta astfel imaginea 
lor de judecători imparțţialil?l. | | 

De asemenea, s-a apreciat că este incompatibil judecătorul care, în considerentele 
încheierii prin care a respins excepţia de nelegalitate a sesizării instanţei și cererea de 
restituire a cauzei la procuror, şi-a exprimat indirect părerea și cu privire la vinovăția 
inculpatului, arătând că denunţătorul faptei imputate acestuia a fost sincer când a 
denunţat autorităților fapta respectivă. Acest aspect atrage pentru judecător starea 
de incompatibilitate, deoarece, indirect, și-a exprimat opinia cu privire la soluţia care 
ar putea fi pronunţată în cauza respectivăl“l. 

Problema antepronunțării a generat practică neunitară în aplicarea dispoziţiilor 
art. 334 CPP 1968 (art. 386:CPP) privind schimbarea încadrării juridice de către instanţa 
de judecată, Unele instanţe au considerat că schimbarea încadrării juridice a faptei care 


DI III RI (CTE) [NNE DE ee e Ea i E ua 
căruia a fost săvârșită fapta ilicită), ambele citate în HARRIS, O'BOYLE & WARBRICK, op. cit., 
p. 295. 

(1 |. NEAGU, op.cit., p. 330. 

2! C.E.D.O., cauza Buscemi c. Italiei, Hotărârea din 16 septembrie 1999, în C. BÎRSAN, 
op. cit., p.479. În speţă, reclamantul publicase în presă o scrisoare în care critica hotărârea 
judecătorească prin care s-a luat măsura plasamentului special cu privire la fiica sa. 
Președintele instanţei care pronunțase hotărârea și unde acţiunea de fond era pe rola răspuns 
în presă printr-o altă scrisoare, utilizând termeni care, în viziunea Curţii, presupuneau ca 
acesta și-a format deja o opinie defavorabilă reclamantului, înainte de a pronunța soluția, 
astfel că exista un dubiu legitim cu privire la imparțialitatea sa. | 

BI |dem. Se precizează că această discreție impune a nu fi utilizată presa, chiar și pentru 
a răspunde la anumite provocări. 

l |.C.C.]., dec. nr. 1164/2004, în B.J. 2004, p. 848. J 
i5] Potrivit art. 386 alin. (1) CPP, dacă în cursul judecății se consideră că încadrarea juridica 
dată faptei prin actul de sesizare urmează a fi schimbată, instanța este obligată să puna 

constituie obiectul sesizării instanţei, prin încheiere motivată, înainte de soluţionarea 
cauzei, atrage incompatibilitatea judecătorului, deoarece aprecierile făcute ar echivala 
cu o motivare a viitoarei soluţii. Alte instanțe au considerat că judecătorul care a 
dispus schimbarea nu devine incompatibil, deoarece schimbarea încadrării juridice 
nu echivalează cu o exprimare anticipată a opiniei cu privire la soluţionarea cauzei. În 
urma promovării unui recurs în interesul legii, Înalta Curte de Casaţie și Justiţie a 
hotărât că schimbarea încadrării juridice nu atrage incompatibilitatea judecătorului 
care a dispus aceasta". S-a motivat că schimbarea încadrării juridice trebuie percepută 
ca o problemă procedurală care nu privește soluţionarea nemijlocită a cauzei. Soluţia 
rămâne de actualitate, întrucât dispoziţiile art. 386 CPP privind schimbarea încadrării 
juridice sunt similare cu cele din codul anterior. 

Practică neunitară a existat și în aplicarea procedurii instituite de art. 320! CPP 1968 
(art. 375, art. 377 CPP privind judecata în cazul recunoașterii învinuirii). Înalta Curte 
de Casaţie și Justiție, Completul competent să judece recursul în interesul legii, fiind 
sesizată de procurorul general al Parchetului de pe lângă Înalta Curte de Casaţie și 
Justiție, a admis recursul în interesul legii și a stabiliti?! că judecătorul care a soluționat 
cauza conform procedurii prevăzute de art. 320! CPP 1968 cu privire la unii dintre 
inculpați nu devine incompatibil să judece acțiunea penală și civilă cu privire la ceilalți 
inculpaţi, în ipoteza în care trimiterea în judecată a tuturor inculpaților s-a făcut 
prin același rechizitoriu, pentru infracţiuni între care există stare de conexitate sau 
indivizibilitate. Judecătorul devine incompatibil doar dacă în considerentele hotărârii 
pronunţate conform art. 320! își exprimase părerea cu privire la soluţia ce ar putea 
fi dată în cauza disjunsă!!. 

198.7. Judecătorii care sunt soţi, rude sau afini între ei, până la gradul al IV-lea 
inclusiv, ori se află într-o altă situaţie dintre cele prevăzute la art. 177 CP nu pot 
face parte din același complet de judecată. Acest caz de incompatibilitate prevăzut 
de art. 64 alin. (2) CPP înlătură suspiciunile cu privire la o posibilă influențare dacă 
judecătorii care alcătuiesc același complet ar fi soţi, rude sau afini ori membri de 
familie între ei. | 

198.8. Judecătorul care a participat la judecarea unei cauze nu mai poate participa 
la judecarea aceleiaşi cauze într-o cale de atac sau la rejudecarea cauzei după 
desființarea ori casarea hotărării [art. 64 alin. (3) CPP]. Motivarea acestei stări de 


în discuţie noua încadrare şi să atragă atenţia inculpatului că are dreptul să ceară lăsarea 
cauzei mai la urmă sau amânarea judecății, pentru a-și pregăti apărarea. 

WI [/C.C.J., S.U., dec. nr. | din 16 ianuarie 2006 (M. Of. nr. 291 din 31 martie 2006). 

2] I.C.C.J., compl. RIL, dec. nr. 17/2012 (M. Of. nr. 820 din 6 decembrie 2012). 

BI C.E.D.O., cauza Ferrantelli ṣi Santangelo c. Italiei, Hotărârea din 7 august 1996, citată 
În S. TRECHSEL, op. cit., p. 65. În speţă, inculpaţii au fost judecați de către instanța care 
anterior judecase un fost coinculpat. Hotărârea anterioară cuprindea o serie de referințe 
cu privire la implicarea celor doi inculpați în săvârșirea infracțiunii, aceștia fiind descriși în 
mod expres ca participanţi, iar hotărârea preciza că dl Santangelo era vinovat de săvârșirea 
infracțiunilor de omor. Deși cei doi inculpaţi nu au contestat pe parcursul soluționării 
cauzei imparţialitatea subiectivă a judecătorului, Curtea a constatat încălcarea art. 6 din 
Convenţie, efectuând analiza garanţiilor de imparțialitate obiectivă oferite de judecător. 


264 i Drept procesual penal. Partea generală 


incompatibilitate constă în faptul că, cel puţin principial, judecătorul care a participat 
anterior la-judecarea cauzei nu își poate schimba opinia, or, soluționarea din nou a 
aceleiași cauze impune ca judecătorul să fie imparţial, fără o apreciere preliminară a 
datelor din dosar. Hotărârea urmează a fi luată doar pe baza actelor din dosar și pe 
baza dezbaterilor din ședința de judecată, la momentul judecății“. 

Cazul poate fi invocat numai față de judecătorul care a judecat cauza în fond, adică s-a 
pronunțat cu privire la rezolvarea problemelor privind existenţa infracțiunii, identitatea 
făptuitorului și vinovăția acestuia. Nu este incompatibil judecătorul care nu a luat parte 
la soluționarea în fond a cauzei, chiar dacă a participat la cercetarea judecătorească, 
unde au fost administrate probe!”. De asemenea, nu există incompatibilitate pentru 
judecătorul care, în camera preliminară, a dispus restituirea cauzei la parchet în temeiul 
art. 346 alin. (3) CPP, deoarece, în acest caz, nu s-a pronunţat pe fond, cu privire la 
faptă, vinovăţie, pentru a fi aplicabile dispoziţiile art. 64 alin. (3) CPP®. 

Nu este incompatibil să judece o cerere de revizuire întemeiată pe dispoziţiile art. 453 
alin. (1) lit. a) CPP judecătorul care a soluţionat cauza în primă instanţă, deoarece 
reexaminarea cauzei judecate se efectuează pe baza unor fapte și împrejurări necunoscute 
de instanţă la judecata anterioară”. În aceste condiţii, nu se poate susţine că se exercită 
un control privind o activitate proprie, ceea ce ar atrage incompatibilitatea. Totuși, 
întrucât cazul de incompatibilitate privește judecătorul prezent într-o cale de atac (fără 
a se face distincţie dacă este o cale ordinară sau extraordinară), textul poate justifica 
și o soluţie în sens contrar. În acest context, ar fi discutabilă poziţia judecătorului care 
a dispus la judecata în fond condamnarea, iar în cazul admiterii cererii de revizuire și 
rejudecării cauzei urmează să dea o nouă hotărâre. 

198.9. Judecătorul de drepturi și libertăţi nu poate participa, în aceeași cauză, 
la procedura de cameră preliminară, la judecata în fond sau în căile de atac [art. 64 
alin. (4) CPP]. Cazul constituie o consecinţă a principiului separării funcţiilor judiciare, 
enunțat în cuprinsul art. 3 CPP, potrivit căruia, în desfășurarea aceluiași proces penal, 
exercitarea unei funcţii judiciare este incompatibilă cu exercitarea unei alte funcții 
judiciare. 

. Potrivit acestor norme, judecătorul care, în cursul urmăririi penale, a dispus orice 
măsură în calitate de judecător de drepturi și libertăți este incompatibil să participe în 
` aceeași cauză la procedura de cameră preliminară, la judecata în fond sau în căile de 
atac [potrivit reglementării anterioare, starea de incompatibilitate era determinată de 
faptul că judecătorul, în cursul urmăririi penale, soluționase propunerea de arestare 
preventivă ori de prelungire a arestării preventive — art. 48 alin. (1) lit. a) CPP 1968]. 

198.10. Judecătorul care a participat la soluționarea plângerii împotriva soluțiilor 
de neurmărire sau netrimitere în judecată nu poate participa, în aceeași cauză, 
la judecata în fond sau în căile de atac [art. 64 alin. (5) CPP]. Aceste dispoziţii dau 


[1 C.E.D.O., cauza Morel c. Franţei, Hotărârea din 6 iunie 2000, în C. BîRSAN, op. cit., p. 477. 
2! C.A. București, dec. nr. 230/1997, în C.P.J. 1997, p. 159. | 

B) jdem, p. 161. Situaţia este similară cu aceea a judecătorului care dispunea restituirea 
cauzei la procuror, potrivit dispoziţiilor art. 332 CPP 1968. 

“41 N. VOLONCIU, A. VLĂȘCEANU, Codul de procedură penală comentat. Art. 3851-4147. 
Recursul. Căile extraordinare de atac, Ed. Hamangiu, București, 2007, p. 186-187. 

eficienţă juridică unei decizii în interesul legii pronunțate de Înalta Curte de Casaţie 
și Justiție!" în interpretarea dispoziţiilor art. 278: alin. (8) lit. c) CPP 1968 privind 
rezolvarea plângerilor introduse împotriva soluțiilor de netrimitere în judecată dispuse 
de procuror. Potrivit textului respectiv, judecătorul învestit cu judecarea plângerii, 

„printre alte soluţii, putea să dispună și admiterea plângerii, desființarea soluţiei 
procurorului și, când probele existente la dosar erau suficiente, să reţină cauza spre 
judecare?l. Unele instanţe au considerat că judecătorul care pronunţă o asemenea 
hotărâre nu devenea incompatibil să judece cauza în continuare, deoarece acesta, în 
primă etapă, doar admitea plângerea, ulterior judecând cauza. Alte opinii au apreciat 
ca un caz de incompatibilitate situaţia judecătorului care pronunţă soluţia potrivit 
art. 2781 alin. (8) lit. c). 

„Instanța supremă, printr-o decizie pronunțată în recurs în interesul legii, a decis că 
judecătorul care, prin încheiere, admite plângerea, desființează rezoluţia sau ordo- 
nanța atacată și reține cauza spre judecare, apreciind că probele existente la dosar 
sunt suficiente pentru judecarea cauzei, devine incompatibil să soluţioneze fondul 
acesteia. Printre alte motivări, s-a precizat faptul că în asemenea situaţii judecătorul 
se pronunța, indirect, asupra soluţiei ce trebuie adoptată în cauză, ceea ce constituie 

- pentru el și un motiv de incompatibilitate. 

În același sens este și Decizia Curții Constituţionale nr. 552/2015", prin care s-a 
decis că prevederile art. 3 alin. (3) teza a II-a CPP sunt neconstituţionale cu privire la 
soluţia legislativă conform căreia funcţia de judecată este compatibilă cu funcţia de 
verificare a legalităţii netrimiterii în judecată". Decizia determinat modificarea textului 
de lege, în sensul că, în desfășurarea aceluiași proces penal, exercitarea unei funcții 
judiciare este incompatibilă cu exercitarea unei alte funcţii judiciare, cu excepţia celei 
de verificare a legalității trimiterii ori netrimiterii în judecată, care este compatibilă 
cu funcţia de judecată, mai puţin când se dispune începerea judecății potrivit art. 341 
alin. (7) pct. 2 lit. c) CPP. 

Aceste soluţii constituie temeiul cazului de incompatibilitate prevăzut de art. 64 
alin. (5) CPp, care interzice judecătorului care a participat la soluționarea plângerii 
împotriva soluţiilor de neurmărire sau netrimitere în judecată să participe, în aceeași 
cauză, la judecata în fond sau în căile de atac (în ipoteza în care cauza a fost restituită 
procurorului, care după completarea urmăririi a dispus trimiterea în judecată). 


= 

n I.C.C.J., S.U., dec. nr. XV din 22 mai 2006 (M. Of. nr. 509 din 3 iunie 2006). 

? Reglementare corespunzătoare actualelor dispoziții ale art. 341 alin. (7) pct. 2 lit. c) CPP. 
BI M. Of. nr. 707 din 21 septembrie 2015. 

! În această decizie, Curtea a precizat faptul că, potrivit art. 64 alin. (5) CPP, judecătorul 
care a participat la soluționarea plângerii împotriva soluţiilor de neurmărire sau netrimitere 
în judecată nu poate participa, în aceeași cauză, la judecata în fond sau în căile de atac. 
Altfel spus, judecătorul este incompatibil să judece în cadrul completului de judecată 
Nu numai în situaţia pronunțării încheierii de începere a judecății, ci în orice situaţie în 
care, în calitate de judecător de cameră preliminară, a soluţionat o plângere împotriva 
Soluției procurorului de neurmărire sau de netrimitere în judecată, indiferent că a dispus 
începerea judecății sau a restituit cauza procurorului, care după completarea urmăririi 
penale a dispus trimiterea în judecată. 


Având în vedere noua reglementare a instituţiei renunțării la urmărirea penală, ce 
presupune parcurgerea obligatorie a procedurii confirmării ordonanţei de renunțare 
de către judecătorul de cameră preliminară, în condiţiile art. 318 alin. (12)-(16) CPP, 
apreciem că, deși excedează domeniului expres de aplicare al art. 64 alin. (5) CPP, și în 
situaţia judecătorului învestit cu confirmarea soluţiei de renunțare la urmărirea penală 
soluţia trebuie să fie aceeași din perspectiva incompatibilităţii. Potrivit motivării Deciziei . 
Curţii Constituţionale nr. 552/2015 privind interpretarea art. 3 și art. 64 alin. (5) CPP, 
"judecătorul de cameră preliminară care verifică legalitatea soluției de netrimitere în 
judecată nu mai poate exercita funcția de judecată în nicio situaţie ($ 23). i 

în această logică juridică, cum soluţia de renunțare la urmărirea penală este o 
soluţie de netrimitere în judecată, judecătorul de cameră preliminară care a participat 
la procedura confirmării soluției de renunțare la urmărirea penală este incompatibil 
să participe la judecarea cauzei în primă instanță sau în căile de atac. . 

Nu este însă incompatibil judecătorul de cameră preliminară care, ulterior verificării 
unei soluţii de netrimitere în judecată (ca urmare a procedurii plângerii împotriva 
soluţiei de clasare sau a confirmării soluţiei de renunțare la urmărirea penală), este 
chemat să verifice legalitatea și temeinicia unei alte soluţii de netrimitere în judecată, 
dispusă în aceeași cauză. în această ipoteză, dispoziţiile art. 64 alin. (5) CPP nu pot 
fundamenta incompatibilitatea sa, întrucât acestea se vor aplica în cazul judecătorului 
chemat a lua măsuri după trimiterea în judecată (în procedura de cameră preliminară, 
în primă instanţă sau în căile de atac). Nu pot fi invocate ca temei al incompatibilității 
nici dispoziţiile art. 3 alin. (3) CPP, întrucât judecătorul va exercita aceeași funcţie 
judiciară în cauză, respectiv de verificare a legalităţii netrimiterii în judecată. 

Cazul în temeiul căruia judecătorul poate deveni incompatibil este cel prevăzut de 
art. 64 alin. (1) lit. f) CPP, careva fi incident în raport de împrejurările specifice cauzei. 

De exemplu, dacă judecătorul de cameră preliminară a dispus, potrivit art. 318 
alin. (15) lit. a) CPP, desființarea soluţiei de renunțare la urmărirea penală și trimiterea 
cauzei la procuror pentru completarea urmăririi penale, acesta nu va fi incompatibil 
să soluţioneze o nouă sesizare privind renunţarea la urmărirea penală, dată în aceeași 
cauză, având în vedere dispoziţiile art. 318 alin. (16) CPP, potrivit cărora o nouă renunțare 
la urmărirea penală nu mai poate fi dispusă, indiferent de motivul invocat. Astfel, în 
cea de-a doua procedură, judecătorul de cameră preliminară nu va antama chestiuni 
pe care deja le-a tranșat în procedura precedentă, pentru a se reţine un dubiu privind 
imparțialitatea sa. Acesta se va limita la constatarea incidenţei art. 318 alin. (16) CPP 
și a inadmisibilităţii unei noi soluţii de renunțare la urmărirea penală, indiferent de 
motivul invocat. | 

În privinţa soluţiilor de clasare, de exemplu, judecătorul poate desființa ordonanța 
prin care s-a dispus clasarea faţă de lipsa plângerii prealabile a persoanei vătămate. Dacă 
procurorul va dispune o nouă soluţie de clasare, constatând că plângerea există, 
însă este tardiv formulată, se poate reține că judecătorul de cameră preliminară 
care admisese anterior plângerea este incompatibil în temeiul art. 64 alin. (1) lit. f) 
CPP, întrucât, reținând existența plângerii prealabile, acesta a constatat, implicit, ȘI 
formularea plângerii cu respectarea tuturor condiţiilor prevăzute de lege. Dacă procurorul 
dispune clasarea întrucât a intervenit prescripția răspunderii penale, dispoziţiile art. 64 

alin. (1) lit. f) CPP nu mai pot fundamenta, de plano, incompatibilitatea judecătorului 
de cameră preliminară care admisese prima plângere împotriva soluţiei de clasare, 
întrucât constatarea existenţei plângerii prealabile nu prefigurează soluţia ce ar putea 
fi pronunţată cu privire la împlinirea termenului prescripției răspunderii penale și, 
astfel, nu există dubii cu privire la lipsa sa de imparțialitate. 

198.11. Judecătorul care s-a pronunțat cu privire la o măsură supusă contestaţiei 
nu poate participa la soluţionarea contestaţiei [art. 64 alin. (6) CPP]. Acest caz de 
incompatibilitate are premise similare celui instituit prin art. 64 alin. (3), judecătorul 
care a soluționat o cerere în cursul procesului penal nu mai poate fi chemat a verifica 
legalitatea și temeinicia acesteia în calea de atac a contestaţiei. Pentru ca starea de 
incompatibilitate să apară, după dispunerea măsurii, judecătorul trebuie să funcţioneze 
în cadrul instanţei competente să soluţioneze contestaţia. 


199. Incompatibilitatea procurorului, a organului de cercetare penală, a 
magistratului-asistent și a grefierului. Imparțialitatea trebuie să existe nu numai 
în cazul judecătorului, dar și pentru ceilalți subiecţi oficiali care intră în constituirea 
instanței de judecată, alături de judecător (procuror, grefier, magistrat-asistent) sau 
desfășoară activităţi anterior judecății (organul de cercetare penală). 

199.1. Incompatibilitatea procurorului și a organului de cercetare penală. Potrivit 
art. 65 alin. (1) CPP, cazurile de incompatibilitate prevăzute în art. 64 alin. (1) lit. a)-d) 
și f) se aplică procurorului și organului de cercetare penală. Prin urmare, procurorul 
sau organul de cercetare penală este incompatibil dacă: 

a) a fost reprezentant sau avocat al unei părţi ori al unui subiect procesual principal, 
chiar și în altă cauză; 

b) este rudă sau afin, până la gradul al IV-lea inclusiv, ori se află într-o altă situaţie 
dintre cele prevăzute la art. 177 CP cu una dintre părţi, cu un subiect procesual 
principal, cu avocatul ori cu reprezentantul acestora; 

c) a fost expert sau martor, în cauză; 

d) este tutore sau curator al unei părţi ori al unui subiect procesual principal; 

e) există o suspiciune rezonabilă că imparțialitatea sa este afectată. 

De asemenea, procurorului (care participă la ședințele de judecată) îi este aplicabil 
cazul de incompatibilitate prevăzut la art. 64 alin. (2) CPP, astfel încât nu poate fi 
soț, rudă sau afin, până la gradul IV inclusiv, ori membru de familie cu judecătorul 
care soluţionează cauza. Cazul se aplică procurorului și când participă la ședințele de 
judecată cu judecătorul de cameră preliminară și judecătorul de drepturi și libertăți. 

În conformitate cu dispoziţiile art. 65 alin. (4) CPP, procurorul care a participat 
ca judecător într-o cauză nu poate, în aceeași cauză, să exercite funcţia de urmărire 
penală sau să pună concluzii la judecarea acelei cauze în primă instanţă și în căile 
de atac. În acest context, s-a apreciat că nu este incompatibil să pună concluzii la 
judecarea cauzei în căile de atac procurorul care a participat tot în calitate de procuror 
la judecarea aceleiași cauze în primă instanță". 


În i Sg 
“C.A. Ploiești, înch. nr. 24/1999, în B.J. 1998, p. 133. 

199.2. Incompatibilitatea magistratului-asistent și a grefierului. Magistratului-asistent 
și grefierului i se aplică în mod corespunzător toate cazurile de incompatibilitate . 
prevăzute în art. 64 alin. (1) CPP. l 

Aşadar, este incompatibil magistratul-asistent sau grefierul în următoarele cazuri: 

a) a avut calitatea de reprezentant sau avocat al unei părți ori al unui subiect 
procesual principal, chiar și în altă cauzătil; 

b) este rudă sau afin, până la gradul al IV-lea inclusiv, ori se află într-o altă situație 
dintre cele prevăzute la art. 177 CP cu una dintre părţi, cu un subiect procesual 
principal, cu avocatul ori cu reprezentantul acestora; i 

c) a fost expert sau martor în cauza respectivă; 

d) este tutore sau curator al unei părți ori al unui subiect procesual principal; 

e) a efectuat, în cauză, acte de urmărire penală sau a participat, în calitate de 
procuror, la orice procedură desfăşurată în faţa unui judecător sau a unei instanţe 
de judecată; | Te 

f) există o suspiciune rezonabilă că imparţialitatea sa este afectată. 

 Magistratului-asistent și grefierului i se aplică în mod corespunzător dispoziţiile 
art. 64 alin. (2) CPP, astfel încât nu pot participa, fiind incompatibili, când cauza de 
incompatibilitate prevăzută la acest text de lege există între ei sau între vreunul dintre 
ei și judecătorul de drepturi și libertăți, judecătorul de cameră preliminară sau unul 
dintre membrii completului de judecată [art. 65 alin. (3) CPP]. ip 


200. Incompatibilitatea expertului. Întrucât raportul de expertiză întocmit de expert 
este apreciat luând în considerare și persoana expertului (pregătirea profesională, dar și 
obiectivitatea sa), cel care se află în vreunul dintre cazurile de incompatibilitate prevăzute 
de art. 64 CPP nu poate fi desemnat ca expert. Dacă totuși a fost desemnat, hotărârea 
judecătorească nu se poate întemeia pe constatările și concluziile acestuia. Motivul 
de incompatibilitate trebuie însă dovedit de cel ce îl invocă [art. 174 alin. (1) CPP]. 

În aceeași cauză, o persoană nu poate avea atât calitatea de expert desemnat 
de organul judiciar, cât și pe aceea de expert recomandat de unul dintre subiecții 
procesuali. De asemenea, nu poate fi desemnată ca expert recomandat de părți în 
aceeași cauză o persoană care funcţionează în cadrul aceleiași instituţii medico-legale, 
institut sau laborator de specialitate cu expertul desemnat de conducerea instituției 
respective la solicitarea organului judiciar [art. 174 alin. (2) și (2) CPP]. 

Procedura privind abținerea, recuzarea, cât și procedura de soluționare a abținerii 
și recuzării persoanei incompatibile sunt aplicabile în mod corespunzător și expertului. 


„82. Abţinerea şi recuzarea 


201. Noţiune. Abţinerea și recuzarea constituie mijloace juridice care dau eficienţa 
cazurilor de incompatibilitate, întrucât au ca rezultat înlăturarea de la soluționarea 
cauzei penale a subiectului procesual aflat în incompatibilitate. 


Această prevedere este interpretată şi în sensul că incompatibilitatea subzistă și în cazul 
în care procurorul nu a fost apărătorul părţii în aceeași cauză, dar între cauza penală și cea 
în care a figurat ca avocat există o strânsă legătură (C.A. Cluj, s. pen., dec. nr. 81/1997, in 
R.D.P. nr. 1/1999, p. 151). 

„Cu toate că au același efect, abţinerea și recuzarea se deosebesc prin poziția celui 
care formulează cererea. 


202. Abţinerea. Potrivit art. 66 CPP, persoana incompatibilă este obligată să declare, 
după caz, în funcţie de calitatea pe care o are, președintelui instanţei, procurorului 
care supraveghează cercetarea penală sau procurorului ierarhic superior că se abține 
de a participa la procesul penal, cu arătarea cazului de incompatibilitate ce constituie 
motivul abţinerii. 

Declaraţia poate fi formulată în scris, dar și oral (de exemplu, dacă este formulată 
oral în timpul ședinței de judecată, va fi consemnată în încheiere). 

În cazul abţineri, inițiativa o are persoana care se află în starea de incompatibilitate!!. 
Cel aflat în această situație formulează o declaraţie de abţinere, pe care este obligat 
să o facă de îndată ce a luat cunoștință de cazul de incompatibilitate. Declaraţia va fi 
adresată, după caz, președintelui instanţei unde funcţionează judecătorul, procurorului 
care supraveghează activitatea organului de cercetare penală incompatibil sau 
procurorului ierarhic superior, în cazul procurorului, și în cuprinsul ei se vor preciza 
cazul de incompatibilitate prevăzut de lege și temeiul de fapt. 

Neîndeplinirea acestei obligaţii, care are doar un caracter moral, poate atrage 
aplicarea unei sancţiuni cu caracter disciplinar!?. 

Abţinerea nu produce efectele prevăzute de lege prin simplul fapt al formulării 
cererii, urmând ca organul competent să hotărască, în urma unei proceduri judiciare, 
asupra admisibilităţii acesteia. 


203. Recuzarea. În cazul în care nu a fort formulată cererea de abţinere, părţile, 
subiecții procesuali principali sau procurorul pot formula cerere de recuzare, de îndată 
ce au aflat despre existenţa cazului de incompatibilitate. Dacă în cazul abţinerii iniţiativa 
Oare cel aflat în stare de incompatibilitate, în cazul recuzării, inițiativa o au atât părţile 
în cauză, subiecţii procesuali principali, cât și procurorul. 

Recuzarea nu este limitată la o etapă sau fază procesuală. În primă instanţă poate 
fi formulată până la închiderea dezbaterilor, iar ulterior (după pronunțarea hotărârii), 
cazurile de incompatibilitate pot fi invocate prin introducerea apelului. Dacă la judecata 
în apel a existat un caz de incompatibilitate neinvocat, acesta poate fi invocat ulterior 
prin contestaţia în anularetll. 

Cererea de recuzare poate fi formulată în scris sau oral și, pe lângă mențţiunile 
Privind identitatea celui care o formulează și indicarea dosarului, trebuie să cuprindă 


În nn cc 

Lu Abținerea poate fi considerată ca o auto-recuzare, prin care se previne recuzarea și care 
constituie expresia sincerităţii celui aflat în stare de incompatibilitate, înainte ca acesta 
să fie suspectat prin cererea de recuzare. 

PI Potrivit art. 99 lit. i) din Legea nr. 303/2004 privind statutul judecătorilor și procurorilor, 
constituie abatere disciplinară nerespectarea îndatoririi de a se abține atunci când judecătorul 
Sau procurorul știe că există una dintre cauzele prevăzute de lege pentru abținerea sa, 
Precum și formularea de cereri repetate și nejustificate de abţinere în aceeași cauză, care . 
are ca efect tergiversarea judecății. 

! Conform art. 426 lit. d) teza a Il-a CPP, contestaţia în anulare poate fi introdusă dacă la 
judecarea apelului a existat un caz de incompatibilitate. 

în mod obligatoriu arătarea (indicarea) cazului de incompatibilitate pentru fiecare 
persoană în parte și a temeiurilor de fapt cunoscute la momentul formulării cererii. Dacă 
recuzarea este formulată oral, aceste menţiuni vor fi cuprinse de organul judiciar 
într-un proces-verbal sau în încheierea de ședință. | 

întrucât, în unele cazuri, recuzarea era formulată abuziv, legiuitorul, prin acte 
normative succesive și, ulterior, prin Codul de procedură penală actual, a considerat 
drept inadmisibile cererile care nu aveau ca scop real înlăturarea subiectului oficial 
aflat în stare de incompatibilitate. Astfel, cererea de recuzare este inadmisibilă dacă 
nu corespunde exigenţelor prevăzute în art. 67 CPP, și anume: pia, 

— nu este formulată doar împotriva persoanei din cadrul organului de urmărire penală 
sau a judecătorului care efectuează activitate judiciară în cauză. Așadar, recuzarea și 
a altor persoane decât cele implicate în desfășurarea atribuţiilor procesuale în cauză 
nu este admisibilă; | ro 

— este formulată împotriva judecătorului sau a procurorului chemat să decidă 
asupra recuzării; | 

— cererea nu cuprinde menţiunile obligatorii (privind cazul de incompatibilitate, 
persoana și temeiurile de fapt). Formulările generale, fără indicarea exactă a stării 
de incompatibilitate sau a persoanei incompatibile, atrag inadmisibilitatea cereriill; 

— este formulată împotriva aceleiași persoane pentru același caz de incompatibilitate 
și aceleași temeiuri de fapt invocate deja într-o cerere anterioară, respinsă de organul 
judiciar care a soluționat-o. Repetarea cererii în aceleași condiţii ca și demersul anterior 
nu justifică o nouă judecată, doar apariţia unor aspecte noi poate crea premisele ca 
cererea să poată fi admisă. | 

Cu aceeași justificare ca și pentru celelalte norme (prin care se intenţionează 
eliminarea unor demersuri care nu urmăresc numai aplicația instituţiei recuzării), 
inadmisibilitatea cererii se constată de procurorul sau completul în faţa căruia s-a 
formulat cererea (completul va fi compus cu judecătorul la care se referă recuzarea). 

Având în vedere că starea de incompatibilitate poate afecta valabilitatea actelor 
întocmite, din momentul introducerii cererii, persoana recuzată nu mai poate efectua 
acte sau dispune măsuri în cauză. Este prevăzută însă o excepție justificată de urgenţa 
măsurii, și anume judecătorul de drepturi și libertăți, judecătorul de cameră preliminară: 
sau completul în faţa căruia s-a formulat recuzarea, cu participarea judecătorului 
recuzat, se va pronunța asupra măsurilor preventive. 


204. Procedura de soluţionare a abținerii sau recuzării. Legiuitorul a instituit O 
procedură adaptată la necesitatea soluționării cu celeritate a cererilor de abţinere 
sau de recuzare, care să ofere, totodată, credibilitate soluţiilor dispuse. Procedura de 
soluţionare este diferită după calitatea procesuală a celui vizat în cerere, fiind aplicabile 
reguli diferite pentru judecători (judecătorul de drepturi și libertăți, judecătorul de 
cameră preliminară sau un membru al completului de judecată, care se aplică însa In 


u Neindicarea concretă în cuprinsul cererii de recuzare (care privește întreaga instanţă) a 
cazului de incompatibilitate în care se află fiecare judecător atrage respingerea acesteia 
(1.C.C.J., S.U., dec. nr. VI/2006, M. Of. nr. 488 din 6 iunie 2006). 

mod corespunzător magistratului-asistent și grefierului) și persoanele care efectuează 
urmărirea penală. 

204.1. Procedura de soluționare a abţinerii sau recuzării judecătorilor, magistra- 
ților-asistenți și grefierilor. Potrivit art. 68 CPP, competenţa soluționării cererilor de 
abţinere și de recuzare se stabilește conform următoarelor reguli: 

— abţinerea sau recuzarea judecătorului de drepturi și libertăţi și a judecătorului 
de cameră preliminară este de competenţa unui judecător de la aceeași instanţă; 

— abţinerea sau recuzarea judecătorului care face parte din completul de judecată 
(compune completul de judecată) este soluţionată de un alt complet de judecatăl!!; 

— abținerea sau recuzarea magistratului-asistent se soluţionează de completul 
de judecată (întrucât magistratul-asistent funcționează la Înalta Curte de Casaţie și 
Justiţie, completul este al acestei instanţe); 

— abținerea sau recuzarea grefierului se soluţionează de către judecătorul de drepturi 
și libertăţi, judecătorul de cameră preliminară sau, după caz, instanța de judecată. 

Este posibil ca pentru soluționarea abţinerii sau recuzării să nu poată fi desemnat un 
judecător din cadrul aceleiași instanțe sau, dacă instanţa este organizată pe secţii, din 
cadrul aceleiași secţii și nici din cadrul unei alte secţii care are aceeași specializare. În 
acest caz, cererea va fi soluționată de un judecător sau de un complet de judecată de 
la instanţa ierarhic superioară [art. 68 alin. (8) CPP]. 

Soluţionarea cererii se va face în cel mult 24 de ore, în camera de consiliu, într-o 
procedură nepublică, necontradictorie, întrucât se desfășoară fără participarea procu- 
rorului, a părţilor și a subiecţilor procesuali principali sau a celui care se abţine ori 
este recuzat. Totuși, dacă apreciază necesar pentru soluționarea cererii, judecătorul 


“! Potrivit art. 110 din Regulamentul de ordine interioară al instanţelor judecătorești, 
aprobat prin Hotărârea C.S.M. nr. 1375/2015, „(1) Incidentele procedurale referitoare la 
incompatibilitatea, recuzarea sau abţinerea tuturor membrilor completului de judecată se 
vor soluţiona de completul cu numărul imediat următor, care judecă în aceeași materie. 
Dacă în materia respectivă nu mai există decât un singur complet de judecată, incidentele 
procedurale referitoare la toți membrii completului se vor soluţiona de acesta. Dacă 
nu mai există un complet care judecă în acea materie, incidentele vor fi soluționate de 
completul din materia și după regulile stabilite de colegiul de conducere al instanţei. 
(2) Dacă în urma soluționării incidentelor procedurale prevăzute la alin. (1) se constată. 
că, din motive prevăzute de lege, completul căruia i-a fost repartizată aleatoriu cauza nu 
este în măsură să judece, dosarul se repartizează aleatoriu. Dacă mai există un singur 
complet care judecă în acea- materie, cauza se repartizează acestuia. (3) Cauzele în care 
toți judecătorii unei secţii au devenit incompatibili să judece se repartizează conform 
regulilor stabilite de colegiul de conducere. (4) În situaţia în care incidentele procedurale 
se referă la o parte din membrii completului de judecată, soluționarea acestora se va 
face de către un complet constituit prin includerea judecătorului sau a judecătorilor 
stabiliți prin planificarea de permanenţă, pe materii, realizată cel puţin trimestrial. (5) În 
cazul în care după soluţionarea incidentelor procedurale conform alin. (4), se constată 
incompatibilitatea unuia sau unora dintre membrii completului de judecată, întregirea 
completului se realizează prin participarea judecătorului sau judecătorilor înscriși în 
lista de permanență după je Stătonul sau judecătorii care au participat la soluționarea 
incidentului procedural”. 

sau completul de judecată, după caz, poate efectua orice verificări și poate asculta 
procurorul, subiecţii procesuali principali, părțile și persoana care se abţine sau a 
“cărei recuzare se solicită [art. 68 alin. (5) teza a II-a CPP]. 

Judecătorul va pronunţa o încheiere, prin care admite sau respinge cererea, care 
nu este supusă niciunei căi de atacll. 

În cazul soluționării recuzării sau abţinerii? în faza judecății, completul va fi constituit 
în compunerea prevăzută de lege pentru soluționarea cauzei în care a intervenit 
incidentul procedural! (un judecător în primă instanţă, respectiv trei judecători în apel). 

204.2. Efectele admiterii abținerii sau recuzării judecătorilor, magistraţilor-asistenți 
și grefierilor. Acestea constau, în primul rând, în înlocuirea persoanei aflate în stare de 
incompatibilitate cu o alta, cauza urmând să fie judecată în continuare. De exemplu, 
judecătorul incompatibil va fi înlocuit sau un alt grefier va continua activitatea celui 
înlăturat de la judecarea cauzei. 

Dacă în urma admiterii cererii de aja) sau de recuzare nu este id Sil 
desemnarea unui judecător de la instanța respectivă, competentă să soluţioneze cauza 
și să continue judecata, judecătorul de la instanţa ierarhic superioară va desemna o altă 
instanță egală în grad cu instanţa în fața căreia s-a formulat declaraţia de abţinere sau 
cererea de recuzare, din circumscripţia aceleiași curţi de apel sau din circumscripția 
unei curţi de apel învecinate [art. 68 alin. (9) CPP]. În același mod se procedează și 
în cazul instanţelor organizate pe secţii, când în urma admiterii cererii nu poate fi 
desemnat un jucător care să soluţioneze cauza de la secţia corespunzătoare a acestei 
instanţe sau de la o altă secţie a instanţei cu aceeași specializare [art. 68 alin. (9:) CPP]. 

În acest caz, admiterea abţinerii sau a recuzării are ca efect și strămutarea cauzei, 
adică atribuirea competenţei soluționării în continuare unui alt organ judiciar, egal în 
grad și cu aceeași competență materială. 

Având în vedere că admiterea cererii de abţinere sau de recuzare poate crea, în 
funcţie și de cazul de incompatibilitate constatat, suspiciuni cu privire la justețea 
actelor și măsurilor dispuse anterior, acestea vor fi evaluate și se va stabili în ce măsură 
se menţin. De aceea, odată cu admiterea cererii, în încheiere se vor face precizări cu 
privire la actele deja îndeplinite sau măsurile dispuse care se mențin, fiind considerate 
ca valabile în continuare [art. 68 alin. (6) CPP]. 

204.3. Procedura de soluționare a abţinerii sau recuzării organelor de cercetare 
penală. Ca regulă, abţinerea sau recuzarea organelor care efectuează cercetarea 
penală este de competența procurorului care PUPA IS RRE urmărirea penală în 
cauză (art. 69 CPP). 

Cererea de recuzare poate fi adresată persoanei recuzate sau iile procurorului. Dacă 
este adresată persoanei care efectuează cercetarea penală, aceasta este obligată să 
o înainteze procurorului în cel mult.24 de ore. Odată cu cererea, vor fi înaintate și 
lămuririle, explicaţiile referitoare la cazul de incompatibilitate invocat, fără însă ca în 
acest timp cercetările să fie întrerupte. 


tl Curtea Constituţională a apreciat, prin Bete nr. 185/2001 (M. Of. nr. 509 din 28 august 
2001), că inexistența căilor de atac nu constituie o încălcare a dreptului la apărare, întrucât 


se elimină astfel tergiversarea cauzelor. 
21 LECIE, S.U., dec. nr. LXIX(69)/2007 (M. Of. nr. 539 din 17 iulie 2008). 

De la primirea cererii de abţinere sau de.recuzare, procurorul, în cel mult 48 de 
ore, dispune prin ordonanţă rezolvarea considerată ca legală, stabilind, totodată, în 
caz de admitere a cererii, în ce măsură actele sau măsurile dispuse se mențin. 

Ordonanţa procurorului nu poate fi atacată. Totuși, considerăm că, în aprecierea 
legalității actelor de urmărire penală, în procedura camerei preliminare, judecătorul 
poate considera unele acte sau măsuri ca afectate de diferite cazuri de incompatibilitate, 
care la momentul respingerii cererii de recuzare nu erau evidente. 

204.4. Procedura de soluţionare a abținerii sau recuzării procurorului. Potrivit 
dispoziţiilor art. 70 CPP, în tot cursul procesului penal, indiferent de momentul la 
care intervine, soluționarea cererii de abţinere sau de recuzare a procurorului este 
de competenţa procurorului ierarhic superior!!!. Pentru eliminarea altor interpretări, 
se precizează faptul că declarația de abţinere sau cererea de recuzare se adresează, 
sub sancţiunea inadmisibilităţii, procurorului ierarhic superior [art. 70 alin. (2) CPP]. 

Intenţia legiuitorului de a limita competenţa soluționării abţinerii sau recuzării doar 
la procurorul ierarhic superior rezultă și din faptul că, dacă cererea de recuzare nu ar fi 
adresată acestuia, inadmisibilitatea se va constata de procurorul (altul decât cel ierarhic 
superior), judecătorul sau completul în faţa căruia a fost formulată cererea. Așadar, o 
cerere de recuzare formulată în fața instanţei în cursul judecății obligă completul să 
o declare inadmisibilă, fără a avea posibilitatea, cum este de regulă permis de lege, 
să o înainteze organului judiciar competent să o soluţioneze, respectiv procurorului 
ierarhic superior!?l. Reglementarea este excesivă, întrucât permite aplicarea unei 
sancţiuni procedurale nu în urma examinării conţinutului cererii, ci doar ca urmare 
` a îndreptării greșite a acesteia. 

Dispoziţiile art. 70 CPP —în ceea ce privește procedura soluționării cererii ii de abţinere 
sau de recuzare a procurorului — au constituit obiectul unei excepţii de neconsti- 
tuționalitate, iar prin Decizia nr. 625 din 26 octombrie 20161, Curtea Constituţională 
a hotărât că soluţia legislativă care stabilește faptul că asupra cererii formulate în faza 
judecății, a camerei preliminare sau în faţa judecătorului de drepturi și libertăţi se 
pronunţă numai procurorul ierarhic superior este neconstituțională. Întrucât recuzarea 
și abținerea procurorului în faza judecății reprezintă un incident procedural component 
al acestei faze a cărui rezolvare este de natură să influenţeze rezolvarea litigiului, 
soluționarea acestuia nu poate intra decât în competența judecătorului. De asemenea,; 
procurorul ierarhic superior nu poate, fără a încălca dispoziţiile constituționale, 
să soluţioneze nici cererea de recuzare a procurorului formulată în faza camerei 
preliminare sau în faţa judecătorului de drepturi și libertăţi, această atribuie revenindu-i 
judecătorului. În motivarea deciziei, Curtea a constatat că este înlăturată, de iure, 
competența instanţei judecătorești de a se pronunța asupra acestui incident procedural, 
fiind de competenţa exclusivă a procurorului ierarhic superior soluționarea cererii de 


A —— 
W În codul anterior, abținerea sau recuzarea procurorului care participa la ședințele de 
judecată era soluţionată de un complet de judecată, în ședință secretă, fără participarea 
Celui care se abținea sau era recuzat. 

2 De exemplu, plângerea greșit îndreptată se trimite, pe cale administrativă, organului 
competent (art. 289 alin. (9) CPP]. 

PIM. Of. nr. 107 din 7 februarie 2017. 

recuzare a procurorului de ședință. De asemenea, Curtea a reținut că dispozițiile de 
lege criticate nu oferă posibilitatea celui interesat să conteste în fața unei instanțe 
judecătoreşti ordonanța procurorului ierarhic superior prin care se soluţionează cererea 
de recuzare a procurorului de ședință. Mai mult, având în vedere că, potrivit dispoziţiilor 
art. 70 alin. (6) CPP, „În caz de admitere a abţinerii sau a recuzării, se va stabili în 
ce măsură actele îndeplinite ori măsurile dispuse se menţin”, există posibilitatea ca 
procurorul ierarhic superior să se pronunţe cu privire la valabilitatea și menţinerea 
actelor îndeplinite ori măsurilor dispuse de către judecător sau în faţa acestuia până 
la data admiterii cererii de recuzare. Astfel, aplicarea in concreto a textului de lege 
criticat poate duce la situații în care procurorul ierarhic superior învestit cu soluționarea 
cererii de recuzare să exercite atribuţii care ţin de competenţa exclusivă a unei instanțe 
de judecată, respectiv să cenzureze activitatea judecătorului care s-a pronunţat deja. - 
Având în vedere aceste aspecte, Curtea a constatat că dispoziţiile de lege criticate 
contravin prevederilor constituționale ale art. 126 alin. (1) din Constituţie. -` 

în aplicarea deciziei Curţii Constituţionale, vom reţine că cererea de recuzare a 
procurorului care participă la ședința de judecată în faţa judecătorului de drepturi și 
libertăţi, în cursul urmăririi penale, în fața judecătorului de cameră preliminară sau în 
fața instanţei de judecată se adresează judecătorului sau instanței, care o va soluţiona 
potrivit procedurii prevăzute de art. 68 CPP, care se aplică în mod corespunzător. 

Cererea de recuzare a procurorului care efectuează sau supraveghează urmă- 
rirea penală se adresează numai procurorului ierarhic superior, sub sancţiunea 
inadmisibilității. Aceasta va fi soluționată de procurorul ierarhic superior în cursul 
urmăririi penale în cel mult 48 de ore de la primire, prin ordonanță, care nu este supusă 
_niciunei căi de atac. Dacă incompatibilitatea nu a fost sesizată în cursul urmăririi penale, 
“judecătorul de cameră preliminară (ca și în cazul dispoziţiilor art. 69 CPP) poate aprecia 
dacă actele sau măsurile au fost influențate de aceste împrejurări. 

Precum în cazul judecătorului în fața căruia s-a formulat recuzarea, dacă este 
recuzat procurorul care participă la ședința de judecată, acesta poate să participe 
la soluţionarea cererii privitoare la măsura preventivă. Totodată, în cauza penală în 
care este implicat, poate efectua orice acte sau dispune orice măsuri care justifică 
urgenţa, până la soluţionarea recuzării. Cu toate că nu se precizează, urgenţa acestor 
acte sau măsuri trebuie motivată. : 

Procurorul ierarhic superior care soluţionează abținerea sau recuzarea în cursul 
urmăririi penale, în caz de admitere, va stabili în ce măsură actele îndeplinite sau 
măsurile dispuse se menţin. 


$3. Sancţionarea incompatibilităților 


205. Sancţiunea procesuală aplicabilă. Controverse. întrucât legea procesuală 
“penală nu cuprinde prevederi referitoare la sancţiunea aplicabilă în cazul nerespectării 
dispoziţiilor privind incompatibilitățile, în practica judiciară și în literatura de specialitate 
au fost exprimate opinii cu rezolvări distincte. S-a susţinutii! că sancţiunea ce poate fi 


01 GH. PIPEREA, Considerații privind natura juridică a incompatibilităților, în Dreptul 
nr. 2/1996, p. 47; V.M. CIOBANU, Interesul practic al clasificării legilor de procedură civilă 


VI. Competența în materie penală 275 
a 
aplicată în cazul incompatibilităților pentru judecător este nulitatea absolută, întrucât 
normele ce reglementează incompatibilitatea fac parte din prevederile legale referitoare 
la compunerea instanţei [încălcarea lor atrage sancţiunea nulităţii absolute, prevăzută 
la art. 281 alin. (1) lit. a) CPP]. 

Potrivit altei opinii, normele procesuale penale care reglementează incompatibilități 
nu sunt cuprinse în sfera celor care vizează compunerea instanţei, ci țin efectiv de 
procesul penal ca activitate judiciară, iar sancţiunea ce poate fi aplicată este nulitatea 
relativă prevăzută de art. 282 CPP! În sprijinul acestei opinii este adus și un argument 
de text: potrivit art. 68 alin. (6) CPP, în caz de admitere a abţinerii sau a recuzării, 
se va stabili în ce măsură actele ori măsurile îndeplinite se mențin. Așadar, există 
posibilitatea ca unele dintre actele sau măsurile dispuse să fie menținute, urmând a 
produce efecte juridice în continuare, ceea ce, în cazul nulităţii absolute, de principiu, 
nu este posibil; în cazul nulității absolute, vătămarea procesuală este prezumată, cel 
care o invocă nu trebuie să facă dovada vătămării și poate fi invocată de orice parte 
din proces, fiind luată în considerare chiar din oficiu. 

Faptul că incompatibilitatea nu poate fi inclusă în normele care reglementează 
compunerea instanţei rezultă și din prevederile art. 426 lit. d) CPP, unde cele două 
instituții constituie cazuri distincte de contestaţie în anulare. Prevederea separată a celor 
două cazuri conduce la concluzia că incompatibilităţile nu pot fi tratate ca o problemă 
legată de compunerea instanţei și, implicit, de regimul său sancţionator. Alături de 
aceste argumente, adăugăm și faptul că, de regulă, actele dispuse trebuie interpretate 
în sensul producerii efectelor pentru care au fost luate, în materia incompatibilităților 
buna-credinţă fiind prezumată. În astfel de condiţii, aplicarea nulităţii relative corespunde 
mai bine acestei reguli. 


Secțiunea a 3-a. Declinarea de competenţă, conflictele de competenţă 
și excepţiile de necompetenţă 


$1. Declinarea de competenţă . 


206. Noţiune. Procedura în cursul judecății. Instanţa de judecată este abilitată să 

soluţioneze numai cauzele penale atribuite conform regulilor de competenţă prevăzute 
de lege. Este însă posibil să fie sesizată o instanță necompetentă, de aceea, pentru 
a evita implicarea în alte cauze decât cele stabilite prin lege, organele judiciare au 
obligația să își verifice competenţa din oficiu. Astfel, unul dintre obiectivele camerei 
preliminare îl constituie verificarea competenţei sesizări instanţei, iar dacă se constată 
necompetenţa, organul judiciar sesizat este obligat să trimită cauza celui competent, 
fără să efectueze activități procesuale în cauză!?. 
ar fi sii iaa fete El mmgiss nit UL, ORAR GORUN na a maur aa tara, 
în funcţie de obiectul lor de reglementare, în R.R.D. nr. 4/1983, p. 33-38; N. VOLONCIU, 
op. cit., vol. |, p. 327. 
w NEAGU, M. DAMASCHIN, op. cit., p. 402. | 
“] Potrivit art. 346 alin. (6) CPP, dacă apreciază că instanţa sesizată nu este competentă, 
judecătorul de cameră preliminară procedează potrivit art. 50 și art. 51, care se aplică în 
mod corespunzător. 

Mijlocul juridic prin intermediul căruia cauza respectivă este luată din competența 
organului judiciar iniţial sesizat și transmisă organului judiciar competent să o soluţioneze 
este declinarea de competență. Potrivit art. 50 alin. (1) CPP, dacă constată necompetența, 
instanța trimite de îndată dosarul instanţei desemnate (o altă instanţă de judecată) 
ca fiind competentă prin hotărârea de declinare. Având în vedere că declinarea de | 
competență poate fi pusă în discuţie la cerere, dar și din oficiu, se poate considera 
că este și un mijloc prin care se realizează autocontrolul în respectarea regulilor de 
competenţă. i 

La verificarea competenţei, organul judiciar trebuie să aprecieze dacă este competent 
față de faptele și persoanele arătate în actul cu care a fost sesizat, care este indiciul 
hotărâtor la declinarea de competenţă! 

Declinarea de competenţă poate fi determinată și de schimbarea încadrării 
juridice a faptelor descrise în actul de sesizare, în conformitate cu dispoziţiile art..49 
alin. (1) CPP. O primă situaţie poate apărea în cazul în care se constată de către instanţă 
că faptele sunt de competența instanţei inferioare în grad. În acest caz, sunt aplicabile 
dispoziţiile art. 49 alin. (1) CPP: instanţa sesizată cu judecarea unei infracțiuni rămâne 
competentă a o judeca, chiar dacă constată că infracțiunea este de competenţa instanţei 
inferioare. Declinarea intervine doar dacă se constată, după schimbarea încadrării 
juridice, competența instanţei superioare în grad. 

Declinarea de competenţă este un act de dezînvestire, reprezentând, totodată, și 
un act de sesizare care trebuie să cuprindă pentru organul judiciar nou-învestit datele 
necesare (hotărârea de declinare trebuie să cuprindă dispoziţia de trimitere a cauzei 
la altă instanţă, cu indicarea exactă a acesteia). 

Întrucât declinarea constituie și un act de dezînvestire?!, instanţa se pronunță 
printr-o sentință care nu este supusă căilor de atac, ceea ce înlătură posibilitățile de 
tergiversare a soluționării cauzelor penale. În ipoteza introducerii unei căi de atac 
împotriva sentinței de declinare de competenţă, aceasta va fi respinsă ca inadmisibilăl2l. 


207. Menţinerea unor acte și măsuri. Similar reglementării anterioare, codul 
„actual cuprinde dispoziţii privind menţinerea actelor și măsurilor până la momentul 
declinării. Astfel, dacă declinarea a fost determinată de competența materială sau ` 
după calitatea persoanei, instanţa căreia i s-a trimis cauza poate menține, motivat, 
probele administrate, actele îndeplinite și măsurile dispuse de instanţa care și-a declinat 
competenţa [art. 50 alin. (2) CPP — textul reglementează cazurile în care organul 
judiciar, după sesizare și până în momentul declinării, a îndeplinit totuși activități 
procesuale ori a dispus luarea unor măsuri cu caracter procesual]. În aceste situaţii, 


ül Pot fi invocate dispoziţiile art. 371 CPP, în care se prevede că obiectul judecății îl 
constituie faptele și persoanele arătate în actul de sesizare. În acest sens, Trib. Suprem, 
dec. nr. 1229/1977, în V. PAPADOPOL, M. Popovici, Repertoriu alfabetic de practică judiciară în 
materie penală pe anii 1976-1980, Ed. Științifică și Enciclopedică, București, 1982, p. 54-55. 
2! Potrivit art. 370 alin. (1) CPP, hotărârea prin care instanța se dezînvestește fără a soluţiona 
cauza se numește sentinţă. 

BI C.A. Brașov, dec. pen. nr. 26/2000, în B.J. 2000, p. 158; CA. Suceava, dec. nr. 23/1998, 
în |. NEAGU, A. CRIȘU, op. cit., p. 48. 


ia 

instanța În favoarea căreia s-a declinat competența poate folosi actele îndeplinite sau 
poate menține mäsurile dispuse, motivând însă care au fost considerentele menținerii. 

În cazul declinării pentru necompetenţă teritorială, probele administrate, actele 
îndeplinite și măsurile dispuse se mențin [art. 50 alin. (3) CPP]. 


208. Procedura în cursul urmăririi penale sau al camerei preliminare. În cursul 
urmăririi penale, declinarea poate fi dispusă ca urmare a verificării competenţei de 
către organul de urmărire penală, imediat după sesizare [art. 58 alin. (1) CPP]. Dacă 
sesizarea este examinată de procuror, care constată că nu este competent să efectueze 
sau să supravegheze urmărirea, acesta va dispune de îndată, prin ordonanţă, declinarea 
de competenţă și va trimite cauza procurorului competent. 

Faptul că nu îi revine competenţa să efectueze cercetarea penală poate fi constatat 
și de organul de cercetare penală, care va trimite de îndată cauza procurorului, pentru 
a sesiza organul competent. 

În mod similar, judecătorul de cameră preliminară, dacă în urma verificării actului 
de sesizare constată o altă competenţă, va declina cauza judecătorului de cameră 
preliminară competent. 


$2. Conflictele de competenţă 


209. Noţiune și cazuri. Este posibil ca interpretarea și aplicarea diferită a 
normelor de competenţă de către mai multe organe judiciare să genereze conflicte 
de competenţă. Legiuitorul califică drept conflicte de competenţă cazurile în care 
două sau mai multe instanţe se recunosc competente să judece aceeași cauză ori când 
acestea își declină reciproc competenţa de soluţionare a aceleiași cauze. 

În primul caz, în care două sau mai multe organe judiciare sesizate consideră că 
sunt competente să soluţioneze aceeași cauză, există un conflict pozitiv de competență, 
iar dacă două sau mai multe organe judiciare își declină pe rând competenţa unul în 
favoarea celuilalt, este generat un conflict negativ de competență. 

Indiferent de modalitate, conflictele de competenţă pot apărea numai între organe 
judiciare cu aceeași competenţă funcţională. În aceste condiţii, nu se poate ivi conflict 
de competenţă între organele de urmărire penală și instanţe, ci doar între organe 
de urmărire penală, între instanţe, judecători de cameră preliminară de la instanţe 
diferite sau judecători de drepturi și libertăţi de la instanțe diferite. 

Legea conţine reglementări precise privind rezolvarea conflictelor: atunci când 
conflictul de competenţă apare între două sau mai multe instanţe, acesta se rezolvă 
de instanţa ierarhic superioară comună. Potrivit acestor reguli, conflictul apărut între 
două judecătorii de pe raza teritorială a aceluiași judeţ se soluţionează de tribunal, 
ca instanţă ierarhic superioară comună celor două instanţe. În cazul în care conflictul 
se ivește între două judecătorii care au competenţe în două judeţe diferite, conflictul 
se rezolvă de curtea de apel comună. Dacă în cazul respectiv nu este o curte de 
apel ierarhic superioară și comună, conflictul se soluţionează de instanţa supremăl!. 


1 În acest sens, C.A. București, s. pen., sent. nr. 2/2003, în P.J.P. 2003-2004, p. 2562257. 
Conflictul de competență apărut între două tribunale care fac parte din circumscripțiile 

Dacă conflictul se ivește între o instanţă civilă și una militară, soluționarea este de 
competenţa Înaltei Curți de Casaţie și Justiţie. 

Instanţa ierarhic superioară comună este sesizată, în caz de conflict pozitiv, de 
către instanţa care s-a declarat cea din urmă competentă, iar în caz de conflict negativ, 
de către instanţa care și-a declinat cea din urmă competența [art. 51 alin. (2) CPP]. 

Nu există conflict de competenţă dacă o instanță militară își declină competenţa 
soluționării cauzei în primă instanţă în favoarea unei instanţe civile, care ulterior și 
soluţionează cauza, chiar dacă mai apoi sunt puse în discuţie aspecte de această 
natură. În acest caz, fiind sesizat ulterior cu existența unui conflict de competenţă, 
generat de nerespectarea regulilor privind calitatea persoanei, tribunalul trebuia să 
dispună în apel desființarea hotărârii și trimiterea cauzei instanţei competente pentru 
rejudecare, și nu Înaltei Curți de Casaţie și Justiţie pentru rezolvarea unui conflict de 
competenţălii. 

În cazul unui conflict de competenţă generat de stabilirea instanţei competente să 
soluţioneze cererea de întrerupere a executării pedepsei, instanţa competentă, potrivit 
art. 593 alin. (1) CPP, este cea de executare sau instanţa în a cărei circumscripție se 
află locul de deținere, dacă cel condamnat se află la momentul introducerii cererii în 
circumscripția acesteiat?l. | 

În toate cazurile, sesizarea instanţei ierarhic superioare comune se poate face și 
de procuror sau de părți. 


210. Soluționare și efecte. Până la soluţionarea conflictului pozitiv de competenţă, 
judecata se suspendă. Precizarea este firească, întrucât, până la decizia instanţei 
superioare comune, nu este încă cunoscută instanța competentă. Dispoziţia este 
aplicabilă doar în cazul conflictului pozitiv, deoarece în celălalt caz (conflictul negativ) 
instanțele oricum s-au declarat a nu fi competente să judece cauza. Totuși, în ambele 
cazuri, instanța care și-a declinat competenţa ori s-a declarat competentă cea din 
urmă ia măsurile și efectuează actele ce reclamă urgențăl?. 

Conflictul de competenţă se soluţionează de urgenţă, prin încheiere care nu 
este supusă niciunei căi de atac. Deosebit de reglementarea anterioară, motivat de 
urgenţa rezolvării conflictului, părțile nu se citează, iar participarea procurorului nu 
este obligatorie. 

Dacă se constată faptul că este competentă o altă instanță decât cele între care 
a intervenit conflictul și față de care instanţa sesizată cu conflictul nu este instanță 
ierarhic superioară comună, se va trimite dosarul instanţei superioare comune. 

Dacă a fost stabilită instanța competentă, aceasta nu se mai poate declara 
necompetentă, cu excepţia situațiilor în care din com pletarea cercetării judecătoreşti 


teritoriale a două curţi de apel diferite este de competenţa instanţei ierarhic superioare 
comune, Înalta Curte de Casaţie și Justiţie. ; 
2 1,C.C:J., înch. nr. 864/2005, în J.S.P. 2005, p. 98-99. 

2 C.S.J., dec. nr. 228/2000, în Dreptul nr. 4/2001, p. 208. În sens contrar, C.A. București, 
sent. nr. 10/2003, în P.J.P. 2003-2004, p. 257. 

BI De exemplu, luarea unor măsuri asigurătorii care să înlăture înstrăinarea unor bunuri 
sau revocarea unor măsuri preventive. 

apar elemente noi care atrag competenţa altor instanţe [art. 51 alin. (8) CPP]. În cazul 
-în care instanța căreia i s-a trimis cauza prin hotărârea de declinare a competenţei 
nu a efectuat niciun act de completare a cercetării judecătorești, aceasta nu poate 
proceda la schimbarea încadrării juridice a faptei, cu consecinţa declinării din nou a 
competenţei soluționării cauzei în favoarea altei instanţe, întrucât ar încălca dispozițiile 
art. 51 alin. (8) CPP, cât și autoritatea de lucru judecat a regulatorului de competenţă 
pronunţat anterior cu privire la acest conflict!” 

Întrucât este pronunţată de o instanţă superioară, purtând exclusiv asupra 
competenţei, hotărârea dată în rezolvarea conflictului de competenţă are caracter 
definitiv. Apelul declarat împotriva acestei hotărâri este inadmisibill?!.. 

Deoarece rezolvarea conflictelor de competenţă poate avea aceleași efecte ca și 
declinarea de competenţă (cauza va fi soluţionată în continuare de o altă instanţă), 
prevederile dispoziţiilor art. 50 alin. (2) și (3) CPP privind menţinerea actelor și măsurilor 
dispuse și a probelor administrate se aplică în mod corespunzător, în funcție de 
competenţa care a determinat conflictul. 


` 211. Conflictul de competenţă dintre organele care efectuează urmărirea penală. 
Conflictul de competenţă între doi sau mai mulţi procurori se rezolvă de către procurorul 
ierarhic superior comun acestora. 

„ Când conflictul se ivește între două sau mai multe organe de cercetare penală, 
competenţa se stabilește de către procurorul care exercită supravegherea activității 
de cercetare penală a acestor organe. Dacă conflictul apare între două organe de 
cercetare penală a căror activitate este supravegheată de procurori din parchete cu 
circumscripţii diferite, conflictul de competență se rezolvă de către prim-procurorul 
parchetului în circumscripţia căruia se află organele de cercetare penală. 

Solutionarea conflictelor de competenţă în alte legislații este mult mai flexibilă. De 
exemplu, în dreptul francez, dacă există conflict de competenţă între doi judecători 
de instrucţie, care au competenţe în faza urmăririi penale, Ministerul Public îi poate 
cere unuia dintre ei să se desesizeze în favoarea celuilalt. Dacă niciunul dintre cei doi 
nu se desesizează, conflictul este rezolvat de camera de instrucţie, cu precizarea că 
hotărârea poate fi atacată cu recurs (art. 657-658 CPP francez). 


$3. Verificarea competenţei. Excepţiile de necompetenţă 


212. Verificarea competenţei. Aplicarea normelor de competenţă are ca rezultat 
stabilirea organului judiciar îndreptățit să administreze probe, să îndeplinească acte 
sau să dispună măsuri valabile în cauzele penale. 

Pentru ca într-adevăr organul judiciar care soluţionează cauza să fie cel abilitat, 
trebuie să se constate, concomitent, existenţa formelor de competenţă, adică să fie în 
același timp competent material, teritorial și funcţional, altfel se va constata o lipsă 
de competenţă. 


1 C.A. București, dec. nr. 113/2004, în P.J.P. 2003-2004, p. 254. 
(2! C.S.J., dec. pen. nr. 600/1997, în B.J. 1997, p. 383-384. 

Evitarea implicării unui organ judiciar într-o cauză care excedează competenţei sale 
impune în primul rând din partea acestuia obligația proprie (din oficiu) a verificării 
competenţei!!l. Astfel, potrivit art. 58 alin. (1) CPP, organul de urmărire penală este 
dator să își verifice competenţa imediat după sesizare. 

Dacă procurorul efectuează verificarea și constată că nu este competent să efectueze 
urmărirea penală sau să o supravegheze, dispune, de îndată, prin ordonanţă, declinarea 
de competenţă în favoarea procurorului competent. În cazul în care organul de cercetare 
penală sesizat constată că nu este competent să efectueze cercetarea penală, trimite 
de îndată cauza procurorului care exercită supravegherea. Dacă procurorul își însușește 
propunerea, va sesiza organul competent, altfel, cercetarea va fi continuată de organul 
de cercetare penală inițial sesizat. 

Obligaţii privind verificarea competenţei revin pct la și în cursul urmăririi 
penale, aspect pe care îl poate sesiza din oficiu, cu ocazia efectuării supravegherii 
activității organului de cercetare penală. Dacă constată că cercetarea penală nu se 
efectuează de organul de cercetare prevăzut de lege, ia măsuri ca aceasta să fie 
efectuată de organul competent [art. 301 alin. (1) CPP]. 


213. Excepţiile de necompetenţă. Controlul regularității competenţei instanţei se 
realizează prin intermediul excepțiilor de necompetenţă, care constau în invocarea lipsei 
de competenţă a instanței care a fost sesizată cu judecarea unei cauze penale!?. invocarea 
excepţiei de necompetenţă obligă instanţa să se pronunțe și cu privire la temeinicia 
acesteia, altfel, în lipsa unei excepţii, instanţa se consideră competentă să judece 
cauza în fond. Excepţiile pot fi invocate de părţi, de procuror, de persoana vătămată 
şi din oficiu, de către instanţă, având un regim diferit după felul lipsei de competenţă 
invocată [art 47 alin. (4) CPP]. 

Exceptia de necompetență materială sau după calitatea persoanei a instanței 
inferioare celei competente potrivit legii poate fi invocată în tot cursul judecății, până la 
pronunţarea hotărârii definitive, reglementare corelată cu regimul nulităţilor, potrivit 
art. 281 alin. (1) lit. b) și alin. (3) CPP. 

Așadar, reglementarea este rezultatul corelării cu normele prevăzute la nulitățile 
absolute, cuprinse în art. 281 alin. (1) lit. b) și alin. (3) CPP, prin care se sancţionează 
cu nulitatea absolută încălcarea normelor de competenţă materială sau după calitatea 
persoanei, atunci când judecata a fost efectuată de o instanţă inferioară celei legal 
competente. Încălcarea poate fi invocată în orice stare a procesului, constituind și 
motiv de recurs în casaţie [art. 438 alin. (1) pct. 1 CPP]. 

Excepţia de necompetenţă materială sau după calitatea persoanei a instanţei 
superioare celei competente potrivit legii poate fi invocată până la începerea cercetării 
judecătorești. În mod asemănător, lipsa de competenţă teritorială, aflată sub regimul 
nulității relative, poate fi invocată până la începerea cercetării judecătorești. După 


0 De aceea, se susține că fiecare organ judiciar este judecătorul propriei sale competenţe 
(TR. POP, op. cit., vol. II, p. 135). 
12] GR. THEODORU, op. cit., p. 275. 

administrarea unor probe, părțile nu pot pune în discuţie și nici instanţa nu poate 
examina din oficiu competenţa teritorialăll. 

Limitarea invocării excepţiei de necompetenţă teritorială, deosebit de competenţa 
materială sau după calitatea persoanei, este determinată de natura diferită a intereselor 
protejate prin normele referitoare la această competenţă. Dacă în cazul competenţei 
materiale prevalează un interes major, de ordine publică, ceea ce justifică și sancţiunea 
conexă (nulitatea absolută), în cazul competenţei teritoriale există un regim mai redus 
de ocrotire”, interesele fiind mai mult formale, determinate î în mare măsură și de 
ideea de oportunitate? 

Excepţia poate fi respinsă dacă se constată netemeinicia acesteia sau nigra că a 
fost tardiv invocată, iar dacă a fost admisă, instanţa nu va mai continua judecata și 
va dispune declinarea de competenţă. 

Întrucât dispoziţiile art. 47 CPP se referă la posibilitatea invocării excepțiilor de 
necompetenţa instanței, unele putând fi invocate în tot cursul judecății, privesc și 
activitatea judecătorului de drepturi și libertăţi sau a judecătorului de cameră preliminară 
care își desfășoară activitatea în cadrul instanţelor. 

Cazuri privind lipsa de competenţă pot fi invocate însă și în cursul urmăririi penale 
de către părți sau subiecţii procesuali principali, direct sau pe cale incidentală (de 
exemplu, avocatul, prin cererile și memoriile pe care le poate formula), însă în cadrul 
procesual specific fazei de urmărire penală. 

Pentru a produce efectul lor specific, excepţiile pe care le formulează părţile, subiecţii 
procesuali principali sau procurorul trebuie rezolvate la momentul invocării, deoarece 
admiterea lor poate aduce schimbări privind competenţa. În aceste cazuri, se va evita 
dispunerea unor acte sau luarea unor măsuri de către un organ necompetent. Pentru 
aceste motive, este greșită practica instanţelor de a nu se pronunţa asupra excepţiei 
la momentul invocării, ci, luând cauza în pronunțare, o rezolvă odată cu fondul cauzei, 
fără a mai pune în dezbatere cererile și excepţiilel“l. 


Secțiunea a 4-a. Strămutarea cauzelor penale 


214. Noţiune şi natură juridică. Respectarea regulilor de competență garantează 
faptul că verdictul în soluționarea cauzelor penale va fi dat de instanța cea mai. 
potrivită. Sunt situaţii când, respectând aceste reguli, nu sunt oferite suficiente garanții 
de imparțţialitate și, pentru motive întemeiate, cauza poate fi luată de la instanţa 


H C.S.]., dec. pen. nr. 1134/1996, în B.J. 1996, p. 200-201. 

2! GR. THEODORU, op. cit., p. 275. 

BI în unele cazuri, legiuitorul prevede competenţe teritoriale multiple, stabilirea lor fiind 
determinată de aspecte de oportunitate, de exemplu, procurorul poate cere emiterea 
mandatului de supraveghere tehnică fie de la judecătorul de drepturi și libertăţi de la 
instanţa căreia i-ar reveni competenţa să judece cauza în primă instanţă, fie de la instanţa. 
corespunzătoare în grad acesteia în a cărei circumscripție se află sediul parchetului din 
care face parte procurorul care a formulat cererea [art. 140 alin. (1) CPP]. 

i În acest sens, C.A. București, dec. nr. 1590/2000, în |. NEAGU, A. CRIȘU, op. cit., p. 45-46. 

competentă și dată spre judecare altei instanţe egale în grad, cu aceeași competenţă 
materială, funcţională și personală. 

Instituţia juridică prin intermediul căreia o cauză penală, pentru motive justificate, 
prevăzute de lege, este luată din competenţa unei instanţe și dată spre judecare unei 
alte instanţe egale în grad este strămutareall. 

Ca natură juridică, strămutarea constituie o deviere de la competenţa teritorială 
firească a instanțelor judecătorești, având ca efect schimbarea competenţei teritoriale 
legal stabilite cu o competenţă teritorială stabilită pe cale judiciară. Strămutarea 
determină doaro prorogare de competenţă teritorială, regulile de competenţă materială, 
categoria și gradul instanţei fiind respectate în continuare. În cazul admiterii cererii de 
strămutare, cauza a cărei judecată a fost strămutată, indiferent de etapa procesuală 
în care se află, intră în circuitul normal de judecată la instanțele din S a 


.. VU e. E 


piiraa definitiv a de a judeca acea cauză. 


w ee 


215. Instanța competentă. Temeiul strămutării. Potrivit art. 71 alin. (1) CPP, 
Înalta Curte de Casaţie și Justiţie strămută judecarea unei cauze de la curtea de apel 
competentă la o altă curte de apel, iar curtea de apel strămută judecarea unei cauze 
de la un tribunal sau, după caz, de la o judecătorie din circumscripția sa la o altă 
instanţă de același grad din circumscripția sa. 

Strămutarea judecării unei cauze se poate dispune și în cazul instanţelor militare (de 
la o instanţă militară competentă la o altă instanţă militară de același grad), de către 
Curtea Militară de Apel, potrivit acelorași reguli ca și în cazul instanţelor civile. Întrucât 
strămutarea presupune trecerea cauzei la o altă instanţă de aceeași categorie și grad 
ierarhic, însă cu o altă competenţă teritorială, în cazul instanţelor unice, cum este 
Curtea Militară de Apel, acest transfer nu este posibil. 

Din redactarea textuluil?! rezultă că strămutarea poate fi cerută pentru următoarele 
două categorii de cauze: | 

a) există o suspiciune rezonabilă că imparţialitatea judecătorilor instanţei este 
afectată datorită împrejurărilor cauzei sau calităţii părţilor; 

b) existenţa unui pericol de tulburare a ordinii publice. 

Prin intermediul strămutării se urmărește ca, în final, să nu fie puse în discuţie 
imparțialitatea instanţei și, implicit, legalitatea și temeinicia hotărârii pronunţate în 
aceste condiţii. 

Cu toate că temeiurile strămutării sunt mai reduse ca număr decât cele din codul 
anterior, exprimarea lor permite ca imparțialitatea judecătorului să nu fie afectată 


1 Prin dispoziţiile art. 326 CPP a fost reglementată instituţia „trimiterii cauzei la un alt 
parchet”, similară strămutării din cursul judecății. Astfel, când există o suspiciune rezonabilă 
că activitatea de urmărire penală este afectată din pricina împrejurărilor cauzei sau calității 
părţilor ori a subiecților procesuali principali sau există pericolul de tulburare a ordinii 
publice, procurorul general al Parchetului de pe lângă Înalta Curte de Casaţie și Justiţie, la 
cererea părţilor, a unui subiect procesual principal sau din oficiu, poate trimite cauza la un 
parchet egal în grad, dispoziţiile art. 73 și art. 74 (din materia strămutării) fiind apijăstiile 
în mod corespunzător. 

2] Cauzele de strămutare sunt similare celor prevăzute în ar. 47 CPP 1936. 

de. împrejurările cauzei sau de calitatea părţilor. Pericolul de tulburare a ordinii 
publice impune constatarea unei situaţii mai mult de natură obiectivă, care nu este 
determinată sau influenţată de lipsa de obiectivitate a judecătorilor, dar care poate 
influenţa desfășurarea judecății (de exemplu, atitudinea unor grupuri de persoane care 
tulbură liniștea publică sau constituie o ameninţare pentru siguranţa celor implicați 
în soluționarea cauzei, părţi, subiecţi procesuali principali sau chiar organe judiciare). 

Alături de cazurile de strămutare cuprinse de art. 71 alin. (1) CPP există și alte 
situații, denumite în literatura de specialitate cazuri speciale de strămutare", care 
au același efect, și anume soluționarea cauzei de o altă instanță egală în grad în locul 
celei competente potrivit regulilor legale de competenţă teritorială. O asemenea 
situație apare ca urmare a admiterii cererii de abţinere sau de recuzare și a faptului 
că nu se poate constitui completul de judecată la instanța competentă. În acest caz, 
judecătorul de la instanţa ierarhic superioară desemnează pentru judecarea cauzei o 
instanță egală în grad cu instanţa în fața căreia s-a formulat abţinerea sau recuzarea, 
din circumscripția aceleiași curți de apel sau a unei curţi de apel învecinate [art. 68 
alin. (9) și alin. (91) teza a Il-a CPP]. 


216. Titularii cererii de strămutare și cuprinsul acesteia. În forma iniţială, dispoziţiile 
art. 72 alin. (1) CPP permiteau introducerea cererii de strămutare doar părților și 
procurorului. | 

Întrucât noua reglementare nu mai atribuie calitatea de parte persoanei vătămate, 
rezulta că aceasta era exclusă din sfera titularilor strămutării, cu toate că poziţia 
sa procesuală dată de implicarea în rezolvarea laturii penale a cauzei nu justifica 
acest tratament juridic. Potrivit art. 33 alin. (2) CPP, subiecţii procesuali principali 
(suspectul și persoana vătămată) „au aceleași drepturi și obligaţii ca și părţile, cu 
excepţia celor pe care legea le acordă numai acestora” (s.n.). Precizarea finală a 
textului, cu caracter de excepție, nu justifica însă excluderea persoanei vătămate din 
sfera celor care pot solicita strămutarea, întrucât pare deplin justificată pretenţia sa de 
a contesta lipsa de imparțialitate a instanţei în cauzele în care este implicată. Această 
concluzie este susținută și de conţinutul reglementării referitoare la partea civilă [din 
art. 85 alin. (1) CPP], din care rezultă că partea civilă (care poate introduce cerere de 
strămutare) și persoana vătămată au aceleași drepturi. 

În acest sens s-a exprimat și Curtea Constituţională, care, în motivarea unei decizii, 
precizează următoarele: „În ceea ce privește poziția persoanelor vătămate ori a părţilor 
civile dintr-o cauză penală, este de observat că legiuitorul a instituit pentru acestea 
garanții referitoare la modul de ascultare și la dreptul de a propune administrarea de 
probe, de a ridica excepţii și de a pune concluzii, de a fi asistată de un avocat, de a fi 
încunoștințată cu privire la desfășurarea procedurii ori cu privire la dreptul avocatului 
acestora de a fi încunoștinţat să asiste la efectuarea oricărui act de urmărire penală în 
condiţiile art. 111 și următoarele și ale art. 93 din Codul de procedură penală, după 
caz. În acest sens, ori de câte ori persoana vătămată are cunoștință de împrejurări de 
natură a știrbi independenţa judecătorului competent, poate uza de prevederile art. 67 


0l |. NEAGU, op. cit., p. 351. 

și următoarele din Codul de procedură penală referitoare la recuzare ori strămutare"! 
(s.n.). Pentru aceste motive, prin O.U.G. nr. 18/2016, dispoziţiile art. 72 alin. (1) au 
fost completate cu precizarea că și persoana vătămată poate introduce cerere de 
strămutare. 

Cererea trebuie să conțină temeiurile de strămutare, însă și motivarea în fapt și 
în drept, pentru ca ulterior motivele să poată fi comparate cu datele din informaţiile 
solicitate de la instanţele prevăzute de lege. La cerere pot fi anexate înscrisuri care 
susțin temeiurile strămutării și motivarea acesteia. Dacă este cazul, în cerere se fac 
menţiuni cu privire la măsurile preventive dispuse față de inculpat. 

Cererea se depune la instanța de unde se solicită strămutareat!?l, iar după primire, 
împreună cu înscrisurile anexate, este înaintată de îndată către Înalta Curte de Casaţie 
și Justiţie sau curtea de apel competentă. 

Reglementarea strămutării în forma sa inițială cuprindea dispoziții contradictorii 
privind posibilitatea formulării cererii în camera preliminară. Potrivit art. 72 alin. (1) 
teza a Il-a CPP, în procedura camerei preliminare nu se putea face cerere de strămutare, 
pentru ca art. 75 să cuprindă dispoziţii referitoare la strămutare în procedura camerei 
preliminare (se preciza că dispoziţiile art. 71-74 privind temeiul, cuprinsul cererii, 
procedura de soluţionare, soluționarea cererii se aplică în mod corespunzător și în 
procedura camerei preliminare, precum și faptul că, dacă strămutarea a fost dispusă 
în camera preliminară, judecarea cauzei se efectuează de instanţa la care s-a strămutat 
cauza). 
Referitor la această situaţie, am precizat! că, întrucât aspecte de natura celor 
care constituie temeiuri de strămutare pot fi sesizate și în camera preliminară, firesc 
este să poată fi invocate în aceleași condiţii și cu aceleași efecte prevăzute de lege 
ca și în cursul judecății. Necesitatea judecării cauzelor în condiţii de imparţialitate 
este aceeași și pentru camera preliminară, astfel încât excluderea strămutării nu ar 
fi justificată de un alt interes procesual major. 

De asemenea, am arătat!’ că inadvertenţa legislativă nu poate fi înlăturată prin 
utilizarea unor metode de interpretare, ci doar printr-o intervenţie legislativă. Prin 
O.U.G. nr. 18/2016, dispoziţiile art. 72 alin. (1), care excludeau strămutarea în procedura 
camerei preliminare, au fost eliminate, urmând ca cererea de strămutare să poată 
fi depusă și în camera preliminară, conform art. 75 alin. (2) CPP, rămase în vigoare. 


217. Procedura soluționării cererii de strămutare. Judecarea cererii de strămutare 
cuprinde etape procesuale diferite de cele ale judecății în primă instanţă sau în căile 
de atac. 

După primirea cererii, instanța competentă să soluţioneze cererea de Stutrhutare 
(Înalta Curte de Casaţie și Justiţie, Curtea Miliară de Apel sau curtea de apel) va 
cere informații de la președintele instanţei de unde se solicită strămutarea sau de la 


(1 C.C.R., dec. nr. 599 din 21 octombrie 2014 (M. Of. nr. 886 din 5 decembrie 2014). 

2 Potrivit reglementării anterioare, cererea se depunea direct la instanța competentă să 
soluţioneze cererea de strămutare. 

(3) A, CRIȘU, op. cit., 2016, p. 269. 

(! Ibidem. 

președintele instanţei ierarhic superioare celei la care se află cauza a cărei strămutare 
se cere. În cazul în care instanţa ierarhic superioară este Înalta Curte, informaţiile se 
cer președintelui curții de apel la care se află cauza a cărei strămutare se cere. Când 
curtea de apel competentă este instanța ierarhic superioară, informaţiile se cer 
președintelui tribunalului la care se află cauza a cărei strămutare se cere. Cu toate că 
legea nu prevede, în cazul în care se cere strămutarea unei cauze de la judecătorie, 
urmând logica reglementărilor indicate, informaţiile vor fi solicitate de curtea de 
apel de la tribunalul în circumscripția căruia se află judecătoria la care se află cauza 
a cărei strămutare se cere. 

Potrivit art. 72 alin. (6) teza | partea finală CPP, odată cu solicitarea informaţiilor, 
instanța sesizată cu soluționarea cererii de strămutare îi comunică instanţei care urmează 
să furnizeze aceste informații termenul fixat pentru judecarea cererii. 

Întrucât termenul fixat trebuie comunicat și părţilor, această obligaţie (de comunicare) 
este instituită, ca regulă, în sarcina președintelui instanţei superioare celei la care se 
află cauza. Potrivit art. 73 alin. (2) CPP, președintele instanţei ierarhic superioare celei la 
care se află cauza ia măsuri pentru încunoștințarea părţilor despre introducerea cererii 
de strămutare, despre termenul fixat pentru soluţionarea acesteia, cu menţiunea că 
părţile pot trimite memorii și se pot prezenta la termenul fixat pentru soluţionarea 
cererii. 

Din analiza acestui text, dar și a dispoziţiilor art. 72 alin. (6), care stabilesc obligaţia 
de informare, rezultă că această obligație nu operează decât într-un singur caz, atunci 
când cauza a cărei strămutare se cere se află pe rolul judecătoriei. Doar în acest caz 
este posibil ca președintele instanţei ierarhic superioare celei la care se află cauza 
(președintele tribunalului) să ia măsuri pentru încunoștinţarea părţilor. În celelalte 
cazuri (cauza a cărei strămutare se cere se află pe rolul tribunalului sau al curţii de 
apel), dispoziţiile art. 73 alin. (2) nu sunt aplicabile, întrucât instanţa ierarhic superioară 
este chiar instanţa care va soluţiona cererea de strămutare. 

În informaţiile trimise Înaltei Curți sau curții de apel se fac menţiuni exprese despre 
efectuarea încunoștinţărilor, atașându-se și dovezile de comunicare a acestora. 

Părţile iau cunoștință de termen nu în urma citării, ci ca urmare a încunoștinţării, 
care substituie citarea în acest caz, cu motivarea ca luarea la cunoștință să fie realizată 
cât mai repede!!. Totuși, ca o garanţie a concretizării încunoștinţării, se cere ca dovezile 
de comunicare să fie atașate informării transmise către Înalta Curte sau curtea de apel. 

Ședinţa în care se soluţionează cererea de strămutare este publică, prezenţa 
procurorului fiind obligatorie. 

Cererea va fi soluționată în cel mult 30 de zile, iar neprezentarea părților care au 
fost încunoștinţate nu va împiedica soluţionarea ei. Dacă inculpatul în cauza a cărei 


Potrivit art. 257 alin. (1) CPP, chemarea unei persoane în fața organului de urmărire 
penală sau a instanţei de judecată se face prin citație scrisă. Citarea se poate face și prin 
notă telefonică sau telegrafică, încheindu-se în acest sens un proces-verbal. Așadar, pe 
lângă citarea scrisă, aducerea la cunoștință poate fi realizată și în alte modalități. Încălcarea 
acestor dispoziții poate avea însă efecte diferite, de exemplu, doar încălcarea dispoziţiilor 
privind citarea părților la termenul la care s-a judecat cauza la instanţa de apel constituie 
caz de contestaţie în anulare, potrivit art. 426 alin. (1) lit. a) CPP. 

strămutare se cere este arestat preventiv sau în arest la domiciliu, instanța poate 
dispune aducerea acestuia la soluționarea cererii dacă apreciază că prezenţa sa este 
necesară. În ședința de soluţionare, mai întâi ia cuvântul cel care a formulat cererea, 
apoi celelalte părţi prezente și procurorul. Dacă cererea a fost formulată de procuror, 
acesta ia primul cuvântul. 

Instanţa care soluţionează cererea pronunţă o „sentinţă, care nu este supusă niciunei 
căi de atac. 

Dacă prin sentinţă s-a dispus admiterea cererii ca întemeiată, Înalta Curte dispune ` 
strămutarea judecării cauzei la o curte de apel învecinată celei de la care se solicită 
strămutarea, iar curtea de apel dispune strămutarea judecării cauzei la una dintre instan- 
tele de același grad cu instanţa de la care se solicită strămutarea din circumscripţia sa. 

În cazul respingerii cererii, în aceeași cauză nu mai poate fi formulată de persoanele 
îndreptăţite o nouă cerere în care se invocă aceleași motive. Judecata va continua, urmând 
ca instanţa de la care s-a cerut strămutarea cauzei să își păstreze competenţa. Deosebit 
de reglementarea anterioară, introducerea cererii de strămutare nu mai are ca efect 
suspendarea judecării cauzei a cărei strămutare se cere". 

Dacă cererea este admisă, instanţa care pronunţă sentinţa de admitere (Înalta 
Curte sau curtea de apel competentă) hotărăște în ce măsură actele îndeplinite de 
instanța de la care se strămută cauza se mențin, urmând ca instanţa la care este 
strămutată cauza să le refacă pe cele anulate (dacă apreciază ca necesară dispunerea 
acestor acte în cauză). 

De îndată după soluţionarea cererii, atât instanţa AR la care a fost strămutată 
cauza, cât și cea la care a fost strămutată cauza vor fi înștiințate despre soluție, iar. 
dacă până la admitere instanţa de la care a fost strămutată cauza a procedat între 
timp la judecarea cauzei, hotărârea pronunțată este desfiinţată prin efectul admiterii 
cererii de strămutare. 

În cazul în care strămutarea s-a dispus în procedura camerei preliminare, judecarea 
cauzei se va efectua la instanţa la care s-a strămutat cauza. Dacă în camera preliminară 
s-a decis restituirea cauzei procurorului, iar acesta decide din nou trimiterea în judecată, 
va fi sesizată în mod firesc tot instanţa la care s-a strămutat cauza. 

Nu va fi însă sesizată instanţa la care s-a strămutat cauza dacă au fost constatate de 
către procuror împrejurări din care rezultă că această instanță nu mai este competentă, 
de exemplu, între timp legea a fost modificată, atribuind competenţa altei instanțe 
(art. 75 alin. (3) CPP]. 

Dacă după strămutare în cauză sunt formulate contestaţii sau sunt introduse căi 
de atac, acestea sunt soluționate de instanţele corespunzătoare din circumscripția 
instanţei la care s-a strămutat cauza. 

În cazul în care s-a dispus strămutarea judecării căii de atac a apelului și apelul a fost 
admis, desființându-se sentinţa cu trimitere spre rejudecare, cauza va fi rejudecată de 


(1 Codul de procedură civilă menţine posibilitatea suspendării cauzei. Conform art. 143 CPC, 
la solicitarea celui interesat, completul de judecată poate dispune, dacă este cazul, 
suspendarea judecării procesului, cu darea unei cauțiuni în cuantum de 1.000 lei. Pentru 
motive temeinice, suspendarea poate fi dispusă în aceleași condiţii, fără citarea părților, 
chiar înainte de primul termen de judecată. 

către instanţa corespunzătoare în grad celei care a soluționat fondul din circumscripția 
instanţei la care s-a strămutat cauza. Această instanță, cu motivarea corespunzătoare, 
va fi indicată în decizia de desființarea hotărârii. 

Așadar, admiterea cererii are ca efect transferarea cauzei la instanţa indicată în 
hotărârea de admitere a cererii de strămutare, cursul normal al judecății fiind realizat în 
continuare de către instanţele corespunzătoare din circumscripţia instanţei la care s-a 
strămutat cauza. Totodată, instanţa învestită iniţial, de la care cauza a fost strămutată, 
pierde definitiv competenţa de a mai judeca acea cauzălil. 


218. Desemnarea altei instanţe pentru judecarea cauzei. Potrivit dispoziţiilor 
art. 76 CPP, procurorul care efectuează sau supraveghează urmărirea penală poate cere 
Înaltei Curți de Casaţie și Justiţie să desemneze o altă curte de apel decât cea căreia i-ar 
reveni competenţa să judece cauza în primă instanţă, care să fie sesizată în cazul în care 
se va emite rechizitoriul. De asemenea, procurorul care efectuează sau supraveghează 
urmărirea penală poate cere curţii de apel competente să desemneze un alt tribunal 
sau, după caz, o altă judecătorie decât cea căreia i-ar reveni competenţa să judece 
cauza în primă instanţă, care să fie sesizate în cazul în care se va emite rechizitoriul. 

Acest caz de prorogare a competenţei teritoriale, similar strămutării, poate fi 
invocat de procuror în cazul în care, încă din faza urmăririi penale, cunoaște situații 
care corespund temeiurilor prevăzute de lege (art. 71 CPP). 

Din analiza textului rezultă că titularul cererii este procurorul care efectuează 
activitatea de cercetare penală sau supraveghează urmărirea penală în cauză, fără 
ca părţile sau subiecţii procesuali principali să aibă acest drept. Pentru egalitate de 
tratament, această posibilitate ar trebui să existe și pentru ceilalţi titulari ai cererii de 
strămutare invocată în cursul judecății, prevăzuţi în art. 72 alin. (1) CPP. 

Temeiurile cererii sunt cele prevăzute în art. 71 CPP. 


! A, CRIȘU, op. cit., ed. a 4-a, p. 210. Prin decizia nr. 1939 din 17 noiembrie 2009 (www.scj.ro), 
Înalta Curte de Casație și Justiție, Secția penală, a reținut că „admiterea cererii de strămutare 
are ca efect, pe de o parte, intrarea cauzei în circuitul de judecată la instanța sau instanțele 
din circumscripția acesteia unde s-a dispus strămutarea, iar, pe de altă parte, pierderea 
definitivă a competenţei de a soluţiona cauza de către instanța inițial învestită. În consecință, 
dispunând strămutarea judecării cauzei, Înalta Curte de Casaţie și Justiţie nu strămută 
numai soluționarea unei anumite etape a procesului — cum este verificarea legalităţii 
și temeiniciei unei rezoluţii sau ordonanţe a procurorului de netrimitere în judecată —, 
ci întreaga judecată a cauzei, inclusiv verificarea legalităţii și temeiniciei soluţiilor de 
netrimitere în judecată ulterioare adoptate de procuror, după desființarea rezoluţiei sau a 
ordonanţei de netrimitere în judecată și trimiterea cauzei la procuror. Prin urmare, în cazul 
în care instanţa învestită ca urmare a admiterii unei cereri de strămutare, în procedura 
plângerii împotriva rezoluţiei procurorului de neîncepere a urmăririi penale, a dispus, în 
temeiul art. 278! alin. (8) lit. b) CPP (din 1968 — n.n.), admiterea plângerii, desființarea 
rezoluţiei atacate și trimiterea cauzei la procuror în vederea începerii urmăririi penale, 
iar procurorul a dispus începerea urmăririi penale în cauză și ulterior scoaterea de sub 
urmărire penală, plângerea formulată împotriva rezoluţiei de scoatere de sub urmărirea 
penală se judecă de instanţa la care s-a dispus strămutarea judecării cauzei”. 


288 Drept procesual penal. Partea generală 


Neexistând alte condiţionări, rezultă că cererea poate fi introdusă din momentul 
începerii urmăririi penale și până la sesizarea instanţei de către procuror prin rechizitoriu. 
Având în vedere faptul că o asemenea solicitare poate anticipa modul rezolvării 
cauzei, ar fi fost necesară condiționarea introducerii cererii de îndeplinirea unui act 
procesual cu importanţă în desfășurarea fazei urmăririi penale în ceea ce privește 
modul soluționării cauzei, care să nu afecteze prezumția de nevinovăție (de exemplu, 
posibilitatea formulării cererii după punerea în mișcare a acțiunii penale). 

În cazul respingerii cererii de desemnare a altei instanţe pentru judecarea cauzei 
formulate, în aceeași cauză nu mai poate fi formulată o nouă cerere pentru aceleași 
motive. i 

Cererea se soluţionează de Înalta Curte de Casaţie și Justiţie sau de curtea de apel . 
competentă, în camera de consiliu, în termen de 15 zile, dispunând, prin încheiere 
motivată, fie respingerea cererii, fie admiterea și desemnarea unei instanțe egale în 
grad cu cea căreia i-ar reveni competenţa să judece cauza în primă instanţă, care să 
fie sesizată în cazul în care se va emite rechizitoriul [art. 76 alin. (5) CPP]. 

Încheierea nu este supusă niciunei căi de atac. 


TITLUL AL VII-LEA. PROBELE, MIJLOACELE 
DE PROBĂ ȘI PROCEDEELE PROBATORII 


Capitolul |. Consideraţii generale 


219. Noţiunea de probă. Formularea unei acuzaţii penale împotriva unei persoane, 
prin care i se atribuie săvârșirea unei infracţiuni, obligă organele de urmărire penală să 
efectueze activități specifice urmăririi penale, pentru a stabili dacă infracţiunea a fost 
într-adevăr comisă și dacă poate fi reţinută vinovăția penală a celui acuzat. Trimiterea 
în judecată poate fi dispusă doar dacă procurorul consideră că fapta a fost comisă și 
cel acuzat răspunde penal, altfel, sesizarea instanţei va fi considerată ca nejustificată. 

Instanţa sesizată ulterior va verifica dacă faptele și împrejurările de fapt care susţin 
acuzarea sunt adevărate și va aplica o sancţiune penală doar dacă existenţa lor se 
confirmă prin probe. 

Totodată, persoana acuzată, dar și celelalte persoane prezente în proces, în funcţie 
de propriul interes procesual, pot invoca existenţa unor împrejurări referitoare la faptă 
sau acuzat prin care se contestă învinuirea sau, dimpotrivă, se confirmă existenţa 
acesteia. 

Lămurirea aspectelor care constau în existenţa infracţiunii, identitatea și vinovăția 
făptuitorului este posibilă prin intermediul probelor. Potrivit art. 5 alin. (1) CPP, organele 
judiciare au obligaţia de a asigura aflarea adevărului cu privire la faptele și împrejurările 
cauzei, precum și cu privire la persoana suspectului sau inculpatului, pe bază de probe. 

În lege, probele sunt definite ca elemente de fapt care servesc la constatarea 
existenţei sau inexistenței unei infracţiuni, la identificarea persoanei care a săvârșit-o 
și la cunoașterea împrejurărilor necesare pentru justa soluționare a cauzei și care 
contribuie la aflarea adevărului în procesul penal [art. 97 alin. (1) CPP]. 


220. Distincția față de mijloacele de probă și procedeele probatorii. Pentru a fi 
folosite în procesul penal, elementele de fapt care constituie probe trebuie constatate 
și apoi cunoscute de organele judiciare. Dovada în proces ca reale a acestor fapte sau 
împrejurări se face prin mijloacele de probă. Potrivit art. 97 alin. (2) CPP, probele se 
obțin în procesul penal prin mijloacele de probă prevăzute de lege, pe care organele 
judiciare, părțile și subiecţii procesuali principali le invocă la soluționarea cauzei. Așadar, 
mijloacele de probă sunt mijloace legale prin care se constată faptele și împrejurările 
ce constituie probetil, care ulterior urmează a fi cunoscute în procesul penal. 

De exemplu, săvârșirea unei infracțiuni de furt constă în fapta suspectului de a lua 
un bun din posesia sau detenţia altei persoane fără consimțământul acesteia. Furtul, 
cât și împrejurările în care a fost comis pot fi constatate prin aceea că o persoană l-a 
văzut pe suspect cum a sustras bunul și apoi a plecat de la locul comiterii faptei. În 
acest caz, proba este ceea ce a văzut martorul prezent la momentul săvârșirii furtului 


Ul GR. THEODORU, op. cit., p. 283. 

(modul în care a fost sustras bunul), iar declaraţia acestuia în fața organelor judiciare 
constituie mijloc de probă. l 

Din reglementarea actuală rezultă o strânsă legătură între probe și mijloacele de 
probă. Pe de o parte, informaţiile rezultate în urma examinării probelor ajung la organele 
judiciare prin intermediul mijloacelor de probă, iar acestea pot fi invocate numai în 
cazul existenţei probelor. Deși noţiunea de „probă” este adesea folosită atât în sens 
de probă, cât și de mijloc de probă, cele două noţiuni sunt deosebite, probaţiunea, 

“tratând „probele” și „mijloacele de probă” ca două categorii juridice distincte, care 
pot fi teoretic explicate în mod conjugat: probe sunt acele elemente de fapt (realități, 
întâmplări, împrejurări) care, datorită relevanţei lor informative, servesc la aflarea 
adevărului și la justa rezolvare a unei cauze penale, iar mijloacele prin care pot fi 
constatate aceste elemente de fapt constituie mijloacele de probă. Mijloc de probă 
este cel care scoate la lumină proba, adică izvorul probeil:!, dar și modalitatea practică 
de luare la cunoștință a informaţiilor rezultate în urma administrării în condițiile legii. 

Probele au ca funcţie procurarea de elemente informative care servesc la cunoașterea 
adevărului în soluționarea procesului penal. Mijloacele de probă, la rândul lor, au 
rolul de a releva elementele de fapt ce constituie probe. Finalitatea probelor și a 
mijloacelor de probă o constituie justa soluționare a ali penale și deci realizarea 
scopului procesului penal”, 

Cunoașterea probelor ca elemente de fapt impune efectuarea unor activități 
judiciare necesare obținerii mijloacelor de probă. Mijloacele de probă prin care se 
constată probele se obțin de organul judiciar prin diferite procedee probatorii, definite 
ca modalităţi legale de obținere a mijloacelor de probă [art. 97 alin. (3) CPP]. 

De exemplu, în Codul de procedură penală sunt prevăzute activitățile desfășurate 
“pentru efectuarea unei expertize, începând cu numirea expertului, apoi modul în care 
ia cunoștință de obiectul expertizei, constatările pe care le face, inclusiv concluziile 
la care ajunge. Ca urmare a utilizării acestor procedee probatorii, în final se obține 
mijlocul de probă — raportul de expertiză — care conţine date referitoare la faptele și 
împrejurările în care a fost comisă infracțiunea, ce constituie probe. 

Un concept judiciar în legătură cu probele, mijloacele de probă și procedeele 
probatorii este probaţiunea, care constă în activitatea judiciară prin care sunt utilizate 
procedeele probatorii, ca modalitate legală de obţinere a mijloacelor de probă, cu 
scopul de a stabili existenţa infracțiunii. 

Probaţiunea, ca activitate judiciară, este constituită din acte procesuale și acte 
procedurale dispuse de organele judiciare cu implicarea părților și a subiecţilor procesuali 
principali, prin care se urmărește stabilirea elementelor de fapt necesare cunoaşterii 
adevărului. Faptele și împrejurările a căror existenţă sau inexistență urmează a fi 
stabilită prin probaţiune constituie în fapt obiectul acesteia. 


[1] V, DONGOROZ ȘI COLAB., op. cit., vol. V, p. 171. 
2] jpidem. 

instituției probelor în procesul penal 


221. Sisteme de probaţiune. Evoluția științei dreptului procesual este marcată de 
o continuă preocupare pentru descoperirea și perfecționarea mijloacelor de probăl!. 
Toate civilizațiile au cunoscut negaţiile învinuiţilor/suspecţilor sau inculpaţilor şi au 
depus un mare efort pentru a ieși din dilema eventualei erori judiciare sau neputinței 
justiţiei. 

Aprecieri cu privire la abordarea probelor se pot face în directă legătură cu sistemele 
procesuale existente în evoluţia lor, după cum urmează: ~ 

— procesul de tip acuzatorial, în cadrul căruia regimul probator avea un caracter 
religios; mijloacele de probă erau jurământul, duelul judiciar și ordaliile („judecata 
divină”)?l. Persoana vătămată avea o largă iniţiativă în declanșarea și desfășurarea 
procesului penal; procesul putea fi declanșat și de altă persoană, fără a avea calitate 
oficială, ceea ce i-a atras și denumirea de proces acuzatorial!?l. Cauza începea direct 
cu judecata, care era orală și publică; 

— procesul de tip inchizitorial!“ în cadrul căruia puterea centralizată a monarhului 
absolut, cea a marii nobilimi și a vârfului clerului reprezentau pârghiile cele mai de 
seamă ale puterii de stat, iar concepţiile juridice despre probe erau în concordanţă 
cu concepțiile politice și sociale"! | 

Caracteristic orânduirii sclavagiste a fost sistemul Teme primitiv, empiric sau 
barbar'®, care a apărut în momentul în care victima unei infracțiuni nu și-a mai putut 
face dreptate singură, fiind nevoită să apeleze la judecata altora. În orânduirea feudală 
timpurie, sistemul empiric este înlocuit cu cel religios sau teist, în care datele cu privire 
la rezolvarea cauzei erau transmise” de divinitate, întrucât ceea ce se lezează prin 
infracțiune este însăși divinitatea!!, iar judecata se face în numele acesteia. Mijloacele 
de probă prin care se încerca aflarea adevărului puteau fi: 

= ordaliile (probele de încercare), precum încercarea focului, a fierului roșu, a apei 
ete cine rezista acestor probe era nevinovat; 

— duelul judiciar sau proba prin luptă, dreptatea aparținând celui mai tare în luptă; 


W SY.M. EBANAT-INGĂUȚĂ, Aspecte teoretice și practice privind mijloacele de probă în procesul * 
penal român și cel francez, teză de doctorat, Facultatea de Drept, București, îs p. 18. 
2! V, DONGOROZ ȘI COLAB., op. cit., vol. V, p. 184. 

BI GR. THEODORU, L. MOLDOVAN, op. cit., p. 115. 

(TR. Pop, Drept procesual penal. Vol. III. Partea generală, Ed. Naţională S.A., Cluj, 1947, p. 71. 
Termenul „inchiziţie” provine de la instituția ecleziastică inaugurată de Inocent al II-lea la 
sfârșitul secolului al XII-lea și care consta într-o anchetă făcută de judecător în contradictoriu 
cu cercetatul, secret și în scris, anchetă în urma căreia judecătorul dădea sentinţa. 

5! N. VOLONCIU, op. cit., vol. |, p. 332. 

lel TR. POP, op. cit., vol. III, p. 68. 

lI GH. MATEUȚ, Procedură penală. Partea generală, vol. 1l, Ed. Chemarea, lași, 1994, p. 141. 

— jurământul religios al celui învinuit, precum și al celor ce îl susțineau (conjuratores).: 

Statul feudal centralizat a introdus sistemul probelor formale, legale sau privilegiate — 
propriu sistemului probator inchizitorial, fiind aplicat în Evul Mediu atât în procedura 
laică, dar și în cea canonică, până la jumătatea secolului al XIX-lea. Justiţia inchizitorială 
nu permitea apărării să discute sau să răstoarne probele aduse de acuzare, procedura 
trebuia să fie secretă, necontradictorie și scrisă, iar probele erau anume arătate și 
ierarhizate prin lege. Mărturisirea învinuitului era considerată cel mai bun mijloc de 
probă (regina probationum, proba probatissima)l!!; găsirea corpului delict era și ea 
considerată o probă de prim ordin; depoziţiile martorilor se numărau, nu se apreciau, 
astfel încât cine avea mai mulţi martori câștiga. Existau reguli care susțineau lipsa de 
` temei al declaraţiilor unui singur martor (testis unus, testis nullus) sau al necesității 
dublării numărului de martori față de cei anterior ascultați, pentru a se dovedi contrariul 
(cum prevedeau pravilele românești din secolul al XVII-lea). În acest sistem s-a căutat 
mereu obținerea mărturisiri (în limba franceză de specialitate „enquête à charge”™), iar 
acest scop era atins prin recurgerea la torturi sălbatice. De asemenea, o forță probantă 
deosebită era acordată înscrisurilor, acestea având prioritate față de martori. Celelalte 
mijloace de probă erau legal ierarhizate: bărbatul era crezut înaintea femeii (inegalitatea 
sexelor fiind una dintre manifestările inegalităţii sociale), mărturia nobilului înlătura 
mărturia iobagului, iar mărturia clericului pe a laicului; cu alte cuvinte, situaţia socială 
a martorului determina forța mijlocului de probă. Activitatea procesuală nu mai era 
la dispoziția părților, ci se desfășura din oficiu, procedura fiind scrisă și secretăl?l. 

În 1791 a fost adoptată în Franţa legea care a introdus sistemul liberal, sentimental 
sau al probelor libere. Acest sistem a fost consacrat în Codul francez de instrucţiune 
criminală din anul 1808, care a stabilit ca principii fundamentale libertatea probei, libera 
apreciere a probelor și soluţionarea litigiilor după „intime conviction” a judecătorului. În 
cadrul acestui sistem probator modern este permisă orice dovadă care poate lămuri 
cauza cercetată, iar probele sunt lăsate la aprecierea judecătorilor, care vor putea 
lua în considerare acele dovezi care le-au inspirat certitudinea asupra adevărului. 


222. Sistemul probator actual este unul mixt, în care se regăsesc atât principii ale 
sistemului liberal, cât și ale sistemului științific. Consacrat în majoritatea legislaţiilor 
procesuale penale moderne, fiind adoptat și de Codul român de procedură penală, 
acest sistem stabileşte care sunt mijloacele de probă. Acestea nu au însă o valoare 
dinainte stabilită și sunt guvernate de principiul liberei aprecieri a probelor. 

Scurta analiză a sistemelor probatorii relevă faptul că și concepţiile juridice referitoare 
la finalitatea și modul de folosire a probelor în procedura judiciară au evoluat mult, 
manifestându-se variat în istoria procesului penal. . 

Epoca modernă introduce și un sistem specific epocii tehnice, denumit sistemul 
pozitivist sau științific, potrivit căruia descoperirea adevărului trebuie să fie făcută 
cu ajutorul metodelor științifice de investigare recomandate de ancheta tehnică sau 


i V, DONGOROZ ȘI COLAB., op. cit., vol. V, p. 184. 
2] SY.M. EBANAT-INGĂUȚĂ, op. cit., p. 21. 
BI GH. MATEUȚ, op. cit., p. 142. 

poliţia știinţifică!. Dezvoltarea științifică și posibilitatea de a exploata urmele lăsate 
după infracţiune și indiciile descoperite au dat speranţa că infractorii pot fi descoperiţi 
în cauzele cele mai complexe. 

Întrucât dreptul este un produs firesc al vieţii sociale și, totodată, o necesitate ce 
îşi are temeiul în firea sau structura psihică a omului, numeroase instituţii ale sale 
au putut fi consolidate prin întrepătrunderea studiilor și cunoștințelor intrate de-a 
lungul timpului în patrimoniul științelor juridice. | 


H SY.M. EBANAT-INGĂUȚĂ, op. cit., p. 22. 


Capitolul al III-lea. Probele 


223. Definiţie. Etimologic, cuvântul „probă” provine din latinescul probo, -are, 
-avi, -atum, care înseamnă „a dovedi”, sau de la probatio, cu înţeles de „dovadă”. în 
sens juridic, prin probă se înţelege dovada sau justificarea hotărârii judecătorești. 

Justificat de importanţa lor în rezolvarea cauzelor penale, probele și mijloacele 
de probă au o reglementare amplă în Codul de procedură penală. Astfel, potrivit 
art. 97 alin. (1) CPP, probele sunt definite ca „orice element de fapt care servește 
la constatarea existenței sau inexistenţei unei infracțiuni, la identificarea persoanei 
care a săvârșit-o și la cunoașterea împrejurărilor necesare pentru justa soluționare a 
cauzei și care contribuie la aflarea adevărului în procesul penal”. 

În doctrină, determinat de complexitatea informaţiilor aduse, este semnalată dubla 
funcționalitate?! a acestora: | 

— proba este un mijloc de cunoaștere prin intermediul căruia organul judiciar află 
adevărul. Fiecare împrejurare nouă reprezintă un mijloc prin care se realizează procesul 
de cunoaștere, de apropiere treptată de adevăr, până la dezvăluirea sa completă; 

— proba este și un mijloc de dovedire, utilizat în condiţiile contradictorialității 
procesului, când părţile folosesc sau propun administrarea probelor în scopul dovedirii 
susținerilor și a argumentărilor făcute. Proba este folosită în acest caz de părţi cu scopul 
de a da suport material, faptic cererilor și concluziilor formulate sau de a combate 
susținerile părții adverse. 


224. Clasificare. Probele pot fi clasificate după diferite criterii, cele mai importante 
fiind caracterul sau natura lor, izvorul din care provin și legătura cu obiectul probaţiunii. 

a) După caracterul procesual al probelor, acestea se împart în: 

— probe în acuzare — sunt probele în defavoarea suspectului sau inculpatului, care 
confirmă învinuirea și prin care se stabilesc circumstanţele agravante; 

— probe în apărare — sunt probele în favoarea suspectului sau inculpatului, care 
înlătură învinuirea și stabilesc circumstanţele atenuante. 

Această clasificare este criticată în literatura de specialitate, întrucât nu ar exista 
în mod substanţial o demarcaţie netă între cele două categorii de probe?l. Rezerva pe 
care autorii o au asupra acestei clasificări constă în faptul că, în ansamblul probelor unei 
cauze, în procesul penal o anumită probă nu are întotdeauna un caracter univoc în a 
confirma sau a înlătura învinuirea adusă unei anumite persoane cu privire la săvârșirea 
unei infracțiuni. Pot apărea situaţii în care o probă propusă și administrată iniţial în 
sprijinul învinuirii să fie, în cele din urmă, apreciată de instanţă (coroborată și cu alte 
probe) în favoarea inculpatului și, invers, pot apărea situaţii în care o probă iniţial 


U GH. MATEUȚ, op. cit., p. 140; N. VoLONCIU, op. cit., vol. |, p. 331. 
[2] V, DONGOROZ ȘI COLAB., op. cit., vol. V, p. 171-172. 
BI dem, p. 171. 

propusă și administrată în apărare să fie reținută, în final, de instanță, în raport de 
ansamblul probelor administrate într-o cauză penală, ca probă în defavoarea acestuialil. 

b) După izvoarele lor, probele pot fi: 

— probe imediate — sunt cele care ajung la organul judiciar dintr-un izvor nemijlocit, 
obținute din „prima sursă”! cum este declaraţia unui martor care relatează faptele 
percepute prin simțuri proprii, originalul unui înscris, rezultatul examinării directe de 
către organul judiciar a probelor materiale etc.; 

— probe mediate — sunt cele care nu provin direct din izvorul lor, sunt obținute 
dintr-o sursă mai îndepărtată, adică ajung la cunoștința organului judiciar printr-un 
factor intermediar. Sunt probe obținute „din a doua mână”: copiile de pe înscrisuri, 
declarația unui martor ce relatează fapte pe care le-a auzit de la altă persoană, conţinutul 
procesului-verbal de examinare a probelor materiale. 

Clasificarea în probe imediate și mediate prezintă importanţă practică, deoarece 
organele judiciare sunt interesate să obţină probe din prima sursă, care este mai 
sigură; cu cât intervin mai multe verigi față de prima sursă, cu atât este mai mică 
certitudinea cu privire la exactitatea probei. 

c) După legătura cu obiectul probațiunii, pot fi: 

— probe directe — dovedesc în mod nemijlocit vinovăția sau nevinovăția suspectului 
sau inculpatului și conţin informaţii ce pot rezolva fără ajutorul altor probe aspectele 
legate de soluționarea problemelor esenţiale în cauza penală. Prinderea făptuitorului 
în flagrant, recunoașterea făptuitorului, declaraţiile martorilor oculari sunt probe 
directe; acestea se referă la faptul principal ce formează obiectul cauzei penale; 

— probe indirecte — sunt cele care nu furnizează informaţii ce pot dovedi în mod 
direct vinovăția sau nevinovăția persoanei; aceste probe pot conduce la anumite 
concluzii numai în măsura în care se coroborează cu conținutul altor probe. De exemplu, 
împrejurarea că o persoană a fost văzută în apropierea locului comiterii infracţiunii 
constituie o probă indirectă, însă este necesară coroborarea ei cu alte probe; din 
ansamblul probelor indirecte pot fi stabilite existenţa sau inexistenţa obiectului cauzei 
penale, infracțiunea și autorul acesteia. 

De aceea, o singură probă indirectă este neîndestulătoare pentru a servi la soluțio- 
narea cauzei!?l; ea nu poate conduce la stabilirea existenţei sau inexistenţei vinovăţiei. În 
probaţiunea cu probe indirecte sunt necesare mai multe probe de acest fel, realizându-se 
în final un ansamblu de probe indirecte. Este necesar ca acest ansamblu de probe . 
indirecte să conducă la o singură concluzie cu privire la existenţa faptului principal. În 
cazul în care se constată mai multe variante, alternative, nu se poate trage o Concluzie 
finală și probaţiunea trebuie continuată. 


(|, Doru, Probele și mijloacele de probă, cu privire specială la declaraţiile învinuitului 
sau ale inculpatului ca mijloace de probă și apărare în procesul penal, Ed. dea, 
Constanţa, 1997, p. 37. 

LI V, DONGOROZ ȘI COLAB., op. cit., vol. V, p. 174. 

BI |. DOLTU, op. cit., p. 43. 

În mod obișnuit, probatoriul este constituit atât din probe directe, cât și din probe 
indirecte, pentru dovedirea învinuirii sau a acuzării urmând a fi folosite de organele 
judiciare ambele categorii de probe. 

Indiferent de criteriul de clasificare, proba „are menirea de a pune în lumină 
adevărul real cu privire la o învinuire concretă, evidențiind fie vinovăția, fie inocenţa 
celui pus sub acea urmărire”!l; mai mult, realizarea justiției înseși în statul de drept 
nu se poate înfăptui fără un sistem probator corespunzător. 


(1) |. ȚANOVICEANU, Tratat de drept penal și procedură penală, vol. IV, p. 609. 


Capitolul al IV-lea. Probaţiunea 
în procesul penal 


225. Conceptul de probaţiune. În cursul procesului penal, invocarea și propunerea 
de probe, admiterea și apoi administrarea lor de către organele judiciare constituie un 
ansamblu de acte procesuale și acte procedurale care poartă denumirea de probatoriulil. 

Probaţiunea reprezintă activitățile procesuale și procedurale prin care organele 
judiciare, părțile, subiecții procesuali principali și alte persoane implicate în procesul 
penal stabilesc, prin mijloacele prevăzute de lege, elementele de fapt necesare pentru 
constatarea faptelor și împrejurărilor ce formează obiectul probaţiunii!?. 

Pentru ca proba să fie utilizată în proces, trebuie valorificată prin activități procesuale. 
Probaţiunea constă, mai întâi, în stabilirea faptelor și împrejurărilor a căror existență 
sau inexistenţă trebuie constatată, adică a obiectului probațiunii. Ulterior, existența 
acestor fapte sau împrejurări va fi dovedită prin administrarea probelor, ca urmare a 
utilizării unor procedee probatorii prevăzute de lege. În final, toate probele administrate 
vor fi evaluate de instanţă, iar condamnarea poate fi dispusă dacă, în urma aprecierii 
probelor, instanţa are convingerea că acuzația a fost dovedită dincolo de orice îndoială 
rezonabilă. 

Toate aceste activități complexe și variate care compun probaţiunea au ca scop 
stabilirea realității acuzaţiei cu care au fost sesizate organele judiciare, pentru ca în 
final să se poată decide, pe baza convingerii formate, dacă infracțiunea a fost săvârșită, 
iar inculpatul este vinovat de săvârșirea ei. 


Secţiunea 1. Obiectul probaţiunii 


226. Noţiune și conţinut. Constituie obiect al probaţiunii ansamblul faptelor și 
împrejurărilor de fapt ce trebuie dovedite în vederea soluționării cauzei penale!?.. 

Deosebit de reglementarea anterioară, Codul de procedură penală în vigoare 
cuprinde dispoziţii exprese referitoare la obiectul probaţiunii. Potrivit art. 98 CPP, 
obiectul probațiunii cuprinde fapte și împrejurări de fapt care au relevanţă informațională . 
cu privire la: 

a) existenţa infracţiunii și săvârșirea ei de către inculpat; 

b) faptele privitoare la răspunderea civilă, atunci când există parte civilă; 

c) faptele și împrejurările de fapt de care depinde aplicarea legii; 

d) orice împrejurare necesară pentru justa soluţionare a cauzei. 

Cu toate că aceste norme au aplicare generală, obiectul probaţiunii nu este același 
pentru toate cauzele penale, el diferă de la o cauză la alta. De exemplu, faptele și 
împrejurările ce trebuie dovedite într-o cauză privind comiterea infracțiunii de lovire 
sunt diferite de cele în cazul infracţiunii de mărturie mincinoasă. În unele cauze, dacă 


H V, DONGOROZ ȘI COLAB., op. cit., vol. V, p. 175. 
2 GR. THEODORU, op. cit., p. 282. 
BI |. DOLTU, op. cit., p. 46. 

nu există constituire de parte civilă, faptele și împrejurările privitoare la răspunderea 
civilă nu vor constitui obiect al probaţiunii. 

Fiecare cauză prezintă particularitățile sale, determinate de împrejurările concrete 
în care a fost săvârșită fapta, de modul în care suspectul sau inculpatul a acţionat. Este 
firesc, întrucât într-o cauză concretă constituie obiect al probaţiunii doar fapta săvârșită 
de inculpat în împrejurările și cu mijloacele reţinute pentru acea cauză. Distingem, 
dacă ne referim doar la o cauză penală, un obiect concret al probațiunii. | 

La examinarea noţiunii de probaţiune, în doctrină se subliniază existenţa și a unui 
obiect abstract!“!, care constă în determinarea generică a faptelor și împrejurărilor ce 
trebuie dovedite în orice cauză penală. 

Stabilirea şi cunoașterea faptelor și a împrejurărilor de fapt care constituie obiect al 
probaţiunii în ambele forme prezintă importanţă practică deosebită, deoarece în acest 
fel se știe ce anume trebuie dovedit într-o cauză penală pentru aflarea adevărului. În 
primul rând, organele judiciare, stabilind obiectul probaţiunii, își limitează activitatea, 
prin administrarea probelor, doar la aspectele necesare soluționării cauzei, iar părțile 
acţionează în cunoștință de cauză, propunând probele cele mai nimerite pentru realizarea 
interesului lor procesual. 

Chiar de la începutul procesului penal, ordonanța de începere a urmăririi penale 
cuprinde referiri cu privire la obiectul probaţiunii. Ulterior, obiectul probaţiunii poate 
cunoaște schimbări în funcţie de extinderea sau reducerea învinuirii formulate iniţial. 
Astfel de modificări sunt cunoscute de părți ca urmare a dispunerii unor acte sau măsuri 
procesuale de către organele judiciare. De exemplu, în cursul urmăririi penale este 
posibilă extinderea obiectului probaţiunii, dacă organul de urmărire penală constată 
fapte noi sau date referitoare la participarea și a altor persoane cu privire la infracțiunea 
"pentru care a fost dispusă iniţial începerea urmăririi penale sau împrejurări ce pot 
duce la schimbarea încadrării juridice. De asemenea, poate fi dispusă și extinderea 
acțiunii penale cu privire la aspectele noi (art. 311, art. 386 CPP). 

Obiectul probațiunii include numai faptele și împrejurările de fapt din care izvorăsc 
obligaţiile și drepturile participanţilor la proces, normele juridice fiind considerate 
cunoscute atât de organele judiciare, cât și de cei implicaţi în soluţionarea cauzelor 
penale!”, Unele fapte sau împrejurări trebuie dovedite numai în anumite cauze, de 
exemplu, relaţiile de prietenie sau rudenie dintre participaţi, starea de sănătate a 
suspectului sau a inculpatului etc. 


227. Faptele și împrejurările care trebuie dovedite. Între faptele și împrejurările 
care formează obiectul probațiunii distingem în primul rând pe cele care privesc fondul 
cauzei (învinuirea formulată, constând în existenţa faptei și vinovăția făptuitorului). 

Constituie, de asemenea, obiect al probaţiunii faptele și împrejurările de care 
depinde desfășurarea procesului penal (de exemplu, cele referitoare la asigurarea 
dreptului la apărare, suspendarea urmăririi penale sau suspendarea judecății). 

Cele mai importante vizează fondul cauzei, adică aspectele legate de învinuire și 
susţinerea acesteia. 


(1 GR. THEODORU, op. cit., p. 285. 
[2] |, NEAGU, op. cit., p. 335. 

Întrucât nu toate faptele și împrejurările care privesc fondul cauzei au aceeași 
„importanță în cauză, se distinge între faptul principal și faptul probator. Faptul principal 
(res probanda) privește faptele și împrejurările care formează obiectul cauzei (cele 
referitoare la infracțiune și autorul acesteia), iar numai dovedirea lor cu certitudine 
poate asigura soluționarea justă a cauzei. 

Faptul probator nu este de importanţa celui principal și nu danii în mod 
direct soluționarea cauzei penale. Dovedirea lui poate contribui la constatarea faptului 
principal sau, dimpotrivă, la infirmarea acestuia. Sunt fapte probatorii, de exemplu, 
relațiile de prietenie sau dușmănie dintre părţi, declaraţiile unor persoane cu privire 
la proveniența unor bunuri sau sume de bani etc. 

Pe lângă faptele și împrejurările ce ţin de rezolvarea laturii penale, constituie 
obiect al probaţiunii și cele referitoare la latura civilă [art. 98 lit. b) CPP]. Trebuie 
dovedite împrejurarea că prejudiciul a fost determinat de fapta ilicită, dar și natura 
și întinderea acestuia. 

Dacă este posibilă restituirea în natură, trebuie dovedit faptul că bunurile aparţin 
părţii civile, iar în cazul plăţii unui echivalent, faptul că suma de bani corespunde 
evaluării prejudiciului. 


228. Faptele similare, faptele auxiliare și faptele negative. Unele categorii de 
fapte și împrejurări de fapt, cu toate că nu au legătură directă cu faptul principal și 
nu se înscriu în mod normal în categoria celor ce pot fi invocate în soluţionarea unei 
cauze penale concrete, pot constitui totuși obiect al probaţiunii!!l. În doctrină, acestea 
sunt denumite fapte similare, auxiliare și negative. 

Faptele similare sunt asemănătoare cu cele care formează faptul principal ce trebuie 
dovedit, fără a avea însă vreo legătură cu acesta. Ele sunt de aceeași natură, săvârșite 
anterior de cel cercetat sau judecat. În multe situaţii, identificarea făptuitorului s-a 
realizat, de exemplu, după modul de operare realizat într-o anumită manieră, caz 
în care acest aspect reprezintă „amprenta” făptuitorului. Modul de operare poate 
constitui obiectul probațiunii ca fapt similar, în măsura în care se apreciază în cazul 
concret că poate contribui la soluționarea cauzei. Situaţii de acest fel sunt întâlnite 
în cazul infracțiunilor continuate sau dacă anterior autorul a mai săvârșit asemenea 
infracţiuni. | 

Faptele auxiliare nu vizează fapte sau împrejurări cu implicare directă, dar oferă 
anumite informații care pot ajuta la soluționarea cauzei, mai ales în aprecierea celorlalte 
probe. Sugestiv din acest punct de vedere este exemplul dat în literatura de specialitate 
ca fapt auxiliar: declaraţia unei persoane cu privire la sinceritatea unei alte persoane 
audiate ca martor într-o cauză penală. 

Faptele negative constau în împrejurări care nu au avut loc, ceea ce nu face posibilă 
probarea lor. Existenţa acestora poate fi evidenţiată însă prin dovedirea unui fapt 
pozitiv. De exemplu, faptul că o persoană nu s-a aflat la o anumită dată în localitatea 


Ul Potrivit unor opinii, faptele similare, auxiliare și negative trebuie incluse în obiectul 
probaţiunii (N. Volonciu, M. Basarab), în timp ce alţi autori au rezerve cu privire la acest 
aspect (Gr. Theodoru). 

unde a fost săvârșită infracțiunea (faptul negativ) poate fi dovedit prin faptul pozitiv, 
şi anume că la data respectivă se afla în altă localitate (alibiul). 

Raportat la un alt fapt, în măsura în care pot contribui la realizarea probaţiunii într-o 
cauză penală, se consideră că faptele similare, auxiliare sau negative pot constitui obiect 
al probațiunii. În acest caz, faptul negativ care are caracter determinat poate fi probat. 


229. Faptele și împrejurările care nu pot forma obiectul probațiunii. De regulă, 
în materia probelor nu există interdicții în ceea ce privește admisibilitatea acestora. 
Principiul cunoaște însă limitări!“ impuse de concepțiile mediilor sociale cu privire la 
realitatea unor fapte și limitări pe care legea le prevede. 

Nu pot constitui obiect al probațiunii fapte sau împrejurări care, potrivit concepțiilor. 
şi principiilor cotidiene, nu sunt posibile, cum ar fi decesul unei persoane în împrejurări 
de neconceput. 

De regulă, faptele și împrejurările care formează obiectul probaţiunii au caracter 
pozitiv, afirmativ. Referitor la faptul negativ, se susține că nu ar putea constitui obiect 
al probaţiunii, întrucât nu poate fi dovedit. În doctrină, această opinie este nuanţată, 
în sensul că nu în toate cazurile un fapt negativ ar fi imposibil de dovedit”. În cazul 
faptului negativ determinat, fiind suficiente date care constau în limitarea sa (timp, 
spațiu, persoane etc.), dovada poate fi posibilă. De exemplu, faptul că o persoană nu 
s-a aflat la o anumită dată într-un anumit loc, întrucât împrejurările sunt restrânse la 
un anumit cadru, pot fi dovedite prin audierea persoanelor prezente acolo în intervalul 
respectiv. Dovada poate fi posibilă și ca o consecință a unui fapt pozitiv, dacă persoana 
acuzată dovedește că, la o anumită dată, s-a aflat într-o altă localitate sau într-un 
alt loc decât cel al comiterii infracţiunii, ceea ce elimină implicarea sa în activitatea 
infracțională (alibiul). 

Nu pot fi dovedite însă faptele nedeterminate, nedefinite, care în mod greșit se 
confundă cu faptele negative, întrucât nu este posibilă raportarea probaţiunii la anumite 
criterii (timp, spaţiu) pentru a fi localizate. Faptul că o persoană (care nu posedă carnet 
de conducere) nu a condus niciodată un autovehicul nu poate fi dovedit, întrucât dovada 
nu se poate limita la persoane sau perioadă de timp. Indiferent de numărul persoanelor 
audiate cu privire la faptul că persoana respectivă nu a condus un autovehicul și - 
pentru orice perioadă, nu este exclusă posibilitatea săvârșirii faptei. Aceste fapte nu | 
pot fi dovedite nu pentru că au caracter negativ, ci pentru că nu sunt determinate, 
delimitate!?. 


230. Faptele și împrejurările care nu trebuie dovedite. Este cazul prezumțiilor 
legale absolute, în privinţa lor dovada nu este acceptată. De exemplu, minorul care nu 
a împlinit vârsta de 14 ani nu răspunde penal, iar minorul care are vârstă între 14 şi 16 
ani răspunde penal numai dacă se dovedește că a săvârșit fapta cu discernământ. Textul 
instituie pentru minorul până la 14 ani o prezumție absolută, cu privire la care există 
dispensă de probă. Pentru minorul între 14 și 16 ani, proba este admisibilă, deoarece, 
în acest caz, prezumția este relativă. 


1 |. NEAGU, op. cit., p. 364. 
[2] TR. POP, op. cit., vol. ill, p. 170-171. 
BI Ibidem. 

Faptele evidente constau în date, informaţii cu privire la lumea înconjurătoare, 
acceptate și cunoscute într-o anumită formă, prin experiența de viaţă. De exemplu, 
ordinea în ceea ce privește scurgerea timpului pe ore, pe zile, pe luni, pe ani este o 
informaţie deja unanim acceptată, având calitatea de fapt evident. 

De asemenea, nu trebuie probate faptele notorii, deoarece sunt cunoscute de un 
cerc foarte larg de persoane care acceptă existenţa lor. De exemplu, amplasarea unor 
obiective turistice sau administrative, cum sunt Delta Dunării ori sediul Parlamentului, 
este de notorietate, întrucât este cunoscută de un cerc foarte larg de persoane. De 
altfel, Codul de procedură penală actual confirmă susţinerile anterioare ale doctrinei 
cu privire la posibilitatea dovedirii faptelor notorii: potrivit art. 100 alin. (4) lit. c) CPP, 
organele judiciare pot respinge o cerere de administrare a unor probe pe motiv că nu 
este necesară, întrucât faptul care se dorește a fi dovedit este notoriu. 

Categoria faptelor necontestate este formată din faptele sau împrejurările a căror 
existenţă este acceptată de părţile implicate în soluționarea unei cauze penale. Discuţiile 
referitoare la aceste fapte, cu privire la care părţile au aceeași poziție, constau în 
atitudinea organelor judiciare, și anume dacă trebuie sau nu să le probeze. Dacă se 
apreciază că faptele sau împrejurările au caracter esenţial, efectuarea probaţiunii 
este obligatorie. 

Potrivit art. 374 alin. (7) CPP, probele administrate în cursul urmăririi penale și 
necontestate de către părți sau de persoana vătămată nu se readministrează în cursul 
cercetării judecătorești. Situaţia este diferită, deoarece faptele necontestate nu au 
fost încă administrate, pe când probele necontestate provin din fapte și împrejurări 
deja administrate de organele judiciare în cursul urmăririi penale. 


Secţiunea a 2-a. Admisibilitatea probelor. Pertinenţa, concludența 
și utilitatea probelor 


231. Admisibilitatea probelor. Principiul libertăţii probelor se manifestă și sub forma 
libertății de a solicita administrarea probelor, de regulă orice probă fiind admisibilă. 
O probă este inadmisibilă doar dacă legea o interzice în mod expres. 

Potrivit art. 99 alin. (3) CPP, persoana vătămată, suspectul și părțile au dreptul 
de a propune organelor judiciare administrarea de probe în procesul penal, ceea ce 
nu înlătură obligaţia organului judiciar de a examina atent și, totodată, de a motiva 
suficient de convingător admiterea sau respingerea cererii de probe. 

Admisibilitatea probei va fi apreciată după cum împrejurările ce urmează a fi stabilite 
prin probele solicitate au sau nu legătură cu obiectul probaţiunii în cauză. Această 
corelare trebuie să conducă în final la concluzia că faptele și împrejurările ce se cer a fi 
dovedite prin propunerile formulate sunt de felul celor care contribuie la soluţionarea 
cauzei. 

Potrivit art. 100 alin. (3) CPP, cererea privitoare la administrarea de probe formulată 
în cursul urmăririi penale sau al judecății se admite ori se respinge motivat de către 
organele judiciare. În acest context, organele judiciare stabilesc existența unei astfel 
de corelări, evaluare în funcţie de care solicitarea de probe este admisă sau respinsă, 

| tinând seama de anumite caracteristici pe care trebuie să le îndeplinească probele, 
"şi anume să fie pertinente, concludente și utile. 

Dreptului de a propune probe de către o persoană responsabilă să furnizeze dovezi 
privind fapta săvârșită îi corespunde dreptul organului judiciar de a TAN și de a 
decide liber admiterea sau respingerea lor. 


232. Pertinenţa, concludenţa şi utilitatea probelor. Pentru ca probele să poată fi 
administrate, trebuie constatate pertinenţa, concludenţia și utilitatea lor. 

Pertinentel!! sunt probele care au legătură cu faptele și împrejurările ce trebuie 
dovedite într-o anumită cauză penală concretă. Îndeplinirea acestei trăsături este 
firească, deoarece ar fi ilogică administrarea unei probe care nu are legătură cu obiectul 
probațiunii unei cauze concrete. 

Cu toate că au legătură cu cauza, nu toate probele pertinente conduc la constatarea 
unor fapte sau împrejurări care contribuie la aflarea adevărului. 

Probele ce se cer a fi dovedite sunt elemente de fapt care contribuie la aflarea 
adevărului și, implicit, la soluţionarea cauzei penale, adică sunt concludente. Probele 
concludente contribuie în mod considerabil?! la aflarea adevărului, întrucât pot clarifica 
elemente necesare soluționării cauzei. Acestea vizează obiectul probațiunii, întrucât 
prin intermediul lor se dovedesc faptele sau împrejurările care alcătuiesc obiectul 
probaţiunii. | 

Concludenţa este considerată însușirea unei probe de a releva adevăruļľ, Justificat 
de această precizare, rezultă că o probă concludentă este întotdeauna și pertinentă. Dacă 
nu se demonstrează de parte în fața organelor judiciare concludenţa, proba respectivă 
este respinsă cu această motivație. | 

În acest context, se precizează!“ că relevantă este proba concludentă, aptă să ducă la 
soluţionarea cauzei. Probele care nu sunt edificatoare, dacă nu determină în niciun mod 
rezolvarea cauzei (adică nu sunt concludente), urmează a fi respinse [potrivit art. 100 
alin. (4) lit. a) CPP, organele judiciare pot respinge cererea privitoare la administrarea 
unei probe, dacă proba nu este relevantă, adică pertinentă și concludentă în raport 
cu obiectul probaţiunii în cauză]. 

Evaluarea probei ca fiind concludentă se face la momentul cererii de administrare 
a probei respective. Deci, înainte de a fi administrată, proba solicitată este evaluată 
în ce măsură poate servi la soluționarea cauzei, concludența sa fiind apreciată la 
momentul luării hotărârii de admitere sau de respingere a administrării acesteia, și 
nu ulterior administrării!?l. 

Concludente pot fi probele care servesc la dovedirea unor fapte de care depinde 
aflarea adevărului, dar și prin care se stabilește că o probă deja administrată nu 
corespunde adevărului. De exemplu, suspectul sau inculpatul are dreptul să propună 


ul Pertinent provine din latină și înseamnă „privitor la ceva”, „a fi în legătură cu”. 
(2) |, NEAGU, M. DAMASCHIN, op. cit., p. 424. 

BI G. ANTONIU, C. BULAI, op. cit., p. 179. 

1 TR. POP, op. cit., vol. III, p. 173. 

[i5] GR. THEODORU, op. cit., p. 288. 

probe pentru a se apăra, inclusiv cu privire la unele probe deja administrate, despre 
care susține că nu corespund adevărului. 

„În acest context, se precizează!!! că relevantă este proba concludentă, aptă să ducă 
la soluționarea cauzei. Probele care nu sunt edificatoare, dacă nu determină în niciun 
mod rezolvarea cauzei (adică nu sunt concludente), urmează a fi respinse. 

Utilitatea probelor este o condiţie necesară pentru admiterea administrării probelor! 
și, totodată, utilă soluționării cauzei. Având în vedere definirea celorlalte trăsături ale 
probelor, înseamnă că o probă utilă este, în același timp, concludentă și pertinentă, 
deoarece, în mod cert, are legătură cu obiectul probaţiunii și, totodată, contribuie la 
aflarea adevărului și la soluționarea cauzei. 

O probă concludentă nu poate fi întotdeauna și utilă. De exemplu, dacă faptele 
care constituie obiectul probaţiunii într-o cauză au fost dovedite deja prin probele 
administrate anterior, o nouă probă, cu toate că este concludentă, nu este administrată, 
devenind inutilă!!. De aceea, proba poate fi respinsă dacă se apreciază că pentru 
dovedirea elementului de fapt care constituie obiectul probei au fost administrate 
suficiente mijloace de probă [art. 100 alin. (4) lit. b) CPP]. 

Pragul de la care o probă, cu toate că este concludentă, nu mai este și utilă îl 
constituie, așadar, suficiența administrării probelor într-o cauză concretă, necesare 
soluționării ei. Limita de suficiență este stabilită de organul judiciar, care apreciază 
în funcţie de datele cauzei dacă administrarea probelor concludente excedează sau 
nu rezolvării cauzei respective“. 

De asemenea, potrivit art. 100 alin. (4) CPP, probele nu sunt administrate (întrucât 
nu au fost declarate admisibile) dacă: 

— nu sunt necesare, întrucât faptul este notoriu; 

— sunt imposibil de obţinut; | 

— cererea de probe a fost formulată de o persoană neîndreptăţită; 

— administrarea probei este contrară legii. 

“Probele propuse de părţi sunt analizate de organele judiciare care, în funcţie 
de îndeplinirea însușirilor arătate, dispun admiterea sau respingerea propunerilor, 
numai motivat. Admiterea unei probe creează însă pentru organul judiciar obligația 
administrării ei! 


U TR. Pop, op. cits, vol. Ill, p. 173. 

2! G, ANTONIU, C. BULAI, op. cit., p. 928. 

BI GR. THEODORU, op. cit., p. 337. De exemplu, într-o cauză în care au fost audiaţi mai mulţi 
martori, care au confirmat comiterea infracțiunii, iar declaraţiile lor sunt confirmate și de 
celelalte probe din dosar, audierea și a altor martori pare a nu mai fi utilă. 

În unele texte de lege se face precizarea că sunt administrate probele necesare, adică 
probele concludente care sunt utile soluționării cauzei (de exemplu, în art. 327 CPP se 
precizează că, pentru rezolvarea cauzei, procurorul trebuie să constate în dosar existența 
„probelor necesare și legal administrate”). 

(4) ,C.C.J., compl. 5 jud., dec. nr. 160/2012, nepublicată. 

5) Numai dacă nu este interzisă de lege. 

Secțiunea a 3-a. Sarcina probaţiunii 


233. Noţiune. De la începutul procesului penal trebuie să se cunoască cui îi revine 
sarcina probei, adică obligaţia de a dovedi faptele și împrejurările necesare rezolvării 
raportului de drept penal. Sarcina probaţiunii (onus probandi) este definită în doctrină 
ca obligaţie procesuală ce revine participanților de a dovedi împrejurările care formează 
obiectul probaţiuniil. 


234. Reguli privind sarcina probaţiunii 

234.1. Precizări preliminare. În materia probaţiunii operează 5 gută firească potrivit 
căreia cel care formulează o acuzație este obligat să o probeze, adică să dovedească 
faptele și împrejurările de fapt cuprinse în acuzaţie. După dovedirea împrejurărilor de 
fapt care susțin acuzaţia, persoana care pretinde existenţa altor împrejurări de fapt, 
de asemenea, este obligată sa le dovedeascătl. Potrivit acestei reguli, cel care trebuie 
să dovedească acuzația este cel care o formulează și sesizează organele judiciare 
(acuzatorul). 

Potrivit Codului de procedură penală anterior, în acord cu orientările în tură e Ar 
politicii penale din perioada respectivă, sarcina probaţiunii a fost atribuită, cu caracter 
de obligaţie, organelor judiciare (organele de urmărire penală în faza urmăririi penale 
și instanţa de judecată în faza judecății), în mare măsură ca o consecinţă a principiului 
rolului activ (potrivit art. 4 CPP 1968, organele de urmărire penală și instanţele de 
judecată erau obligate să aibă rol activ în desfășurarea procesului penal). Neîndeplinirea 
rolului activ atrăgea aplicarea unor sancțiuni procesuale, care impuneau completarea 
probaţiunii în cauză (administrarea probelor necesare soluționării cauzei în urma 
rejudecării, după admiterea apelului sau recursului). 

Codul de procedură penală actual, determinat și de abordări diferite în ceea ce 
privește declanșarea și exercitarea acţiunilor în procesul penal, cuprinde reglementări 
distincte privind sarcina probaţiunii pentru acțiunea penală și acţiunea civilă. 

Potrivit art. 99 alin. (1) CPP, în cauzele penale, sarcina probaţiunii în ceea ce 
privește acțiunea penală revine în principal procurorului. În acţiunea civilă, sarcina 
probaţiunii revine părții civile sau, după caz, procurorului care exercită acţiunea civilă 
dacă persoana vătămată este lipsită de capacitate de exercițiu sau cu capacitate de 
exercițiu restrânsă [art. 99 alin. (2) CPP]. 

234.2. Sarcina probei în acţiunea penală. Aceasta este definită prin raportarea 
obiectului probaţiunii la mijloacele de probă și subiecţii procesuali proprii fiecărei 
cauze penale și presupune precizarea faptelor și a împrejurărilor ce trebuie dovedite și 
propunerea mijloacelor de probă celor mai adecvate, pentru ca, în final, să facă dovada 
acestor fapte și împrejurări. Aplicarea regulii comune potrivit căreia sarcina probei 
revine celui care afirmă (actori incumbit probatio) constă în faptul că obligaţia de a 
dovedi împrejurările de fapt care probează acuzația revine subiectului procesual care 
acuză, prin punerea în mișcare și exercitarea acțiunii penale. Acesta are obligaţia de a 
preciza ce anume trebuie probat, de a indica mijloacele de probă, cât și de a dovedi 


íl N. VOLONCIU, op. cit., vol. |, p. 350. În același sens, GR. THEODORU, op. cit., p. 292. 
2] GR. THEODORU, op. cit., p. 292. 

faptul care trebuie probat. Astfel, sarcina probei îi revine în principal Ministerului 
Public în întreaga desfășurare a procesului penal, deoarece acesta, prin procurori, 
pune în mișcare și ulterior exercită acțiunea penală cu privire la faptă, persoană, în 
vederea angajării răspunderii penale a inculpatului. 

Întrucât nu formulează și nu susține acuzarea, instanţei nu îi revine sarcina probei 
în procesul penal. Intervenţia ei în administrarea probelor din oficiu este posibilă 
în subsidiar și numai dacă este necesară pentru formarea convingerii sale (art. 100 
alin. (2) CPP]. Instanța va administra probe din oficiu numai în subsidiar și doar dacă nu 
este convinsă de către procuror sau partea civilă, dincolo de orice dubiu rezonabil, de 
existența infracțiunii, vinovăția inculpatului sau pretențiile civile formulate. Așadar, nu 
numai acuzarea, dar și judecătorul poate avea inițiativă în ceea ce privește propunerea 
și administrarea de probe, întrucât procesul penal, deosebit de cel civil, este de interes 
public, cu o rezonanţă socială deosebită. Faptul că acuzaţia nu este pe deplin dovedită 
de acuzator nu trebuie să conducă automat la respingerea acesteia, deoarece regula 
comună privind sarcina probei nu impune indicarea exclusiv de acesta a probelor 
necesare cauzei. Totodată, fiind integrat în sistemul de drept continental european, 
procesul penal român are la bază principiul aflării adevărului, judecătorul urmând a 
rezolva latura penală în raport de toate împrejurările ce pot fi cunoscute din probe 
și care pot duce la aflarea adevărului, fără a-și limita soluţia la acele împrejurări pe 
care apărarea sau acuzarea le-a considerat relevante și pe care a optat a le dovedi, 
ignorând orice alte împrejurări ce ar contribui la aflarea adevărului. 

Observăm o modificare a schemei sarcinii probaţiunii în reglementarea actuală, 
prin atenuarea implicării unor subiecţi procesuali oficiali în efectuarea ei. Instanţa 
de judecată nu mai este obligată să administreze din oficiu toate probele necesare 
soluționării cauzei, are mai mult poziția unui arbitru imparțial, ceea ce constituie o 
apropiere de sistemul acuzatorial. De asemenea, având în vedere atribuţiile lor în 
efectuarea cercetării penale, organele de cercetare penală au obligații în ceea ce 
privește probațiunea. 

Sarcina probei trebuie înţeleasă ca o obligaţie a organelor judiciare de a administra 
probe pentru lămurirea tuturor aspectelor unei cauze penale, fie că acestea privesc 
rezolvarea unor probleme ce ţin de fondul cauzei sau a unora de circumstanţierell. 

Părțile și subiecţii procesuali principali nu administrează probe, însă pot interveni 
sub diferite forme în susținerea probaţiunii. Suspectul sau inculpatul, dacă există probe 
de vinovăţie, are dreptul să probeze lipsa lor de temeinicie. Așadar, pe lângă rolul activ 


H Într-o cauză penală, din actul medico-legal prezentat instanţei rezulta că inculpatul 
judecat pentru comiterea infracţiunii de tâlhărie este responsabil, poate aprecia conţinutul, 
cât și consecinţele faptelor sale, împrejurare care rezultă și din alte dovezi ale cauzei. Din 
actul medico-legal rezultă însă că luciditatea inculpatului poate fi luată în considerare 
numai atât timp cât el nu consumă băuturi alcoolice, caz în care poate să aibă crize de 
beţie patologică, ce fac ca faptele să fie săvârșite în stare de inconștiență. Pentru acest 
aspect, s-a reținut că prima instanță nu a manifestat rol activ, neadministrând probe în 
acest sens, cu toate că rezultau indicii că inculpatul ar fi consumat băuturi alcoolice în ziua 
respectivă. Sub acest aspect, soluția este nelegală și netemeinică (Trib. Suprem, s. id 
dec. nr. 4249/1971, în R.R.D. nr. 4/1972, p. 159-160). 

pe care îl au organele judiciare în administrarea probelor, suspectul sau inculpatul, în 
cazul în care ia cunoștință de existenţa unei probe care susţine învinuirea! are dreptul 
să formuleze cereri în fața organelor judiciare pentru administrarea unor probe în 
apărare, pentru a demonstra lipsa de temeinicie a probelor de învinuire. 

Nu trebuie confundată administrarea probelor, ce cade în competenţa organelor 
judiciare, cu propunerea de probe. Persoana vătămată, suspectul și părțile nu au 
' obligaţia de a administra probe, însă au dreptul de a formula cereri sau propuneri 
pentru administrarea probelor, solicitări care pot fi admise sau respinse motivat [art. 99 
alin. (3) CPP]. 

234.3. Sarcina probei în acţiunea civilă. Soluţionarea pretențiilor civile, chiar dacă 
se realizează în procesul penal, este determinată, în ceea ce privește probaţiunea, 
de principiul disponibilității. Potrivit normelor civile, cel care formulează o pretenție 
trebuie să o și dovedească. Așadar, sarcina probei în dovedirea pretențiilor civile revine 
părţii civile și procurorului, în cazul în care acţiunea civilă este exercitată de acesta din 
oficiu. Dacă este necesar, pentru formarea convingerii sale, și instanţa, din oficiu și în 
subsidiar, poate administra probe pentru lămurirea laturii civile. Totodată, cei care se 
împotrivesc acestor pretenţii (suspectul, inculpatul, partea responsabilă civilmente) 
trebuie să dovedească susținerile lor, ceea ce presupune nu numai posibilitatea de 
a invoca probe în apărare. 

234.4. Prezumția de nevinovăție și regula in dubio pro reo. Potrivit art. 99 
alin. (2) CPP, suspectul sau inculpatul beneficiază de prezumția de nevinovăție, nefiind 
obligat să îşi dovedească nevinovăția, și are dreptul de a nu contribui la propria acuzare. 

Legea îl presupune nevinovat pe cel acuzat, cât timp nu a fost dovedită vinovăția 
sa printr-o hotărâre penală definitivă. În legătură cu probaţiunea, prezumția de 
nevinovăție produce efecte în ceea ce privește sarcina acesteia: întrucât nevinovăția 
este prezumată, cel acuzat nu este obligat să desfășoare activități de probaţiune 
pentru a-și dovedi nevinovăția. 

În dinamica procesului penal, prezumția de nevinovăție poate dobândi consistenţă 
dacă probele de vinovăţie lipsesc sau, dimpotrivă, scade în intensitate dacă, treptat, 
probele administrate o contrazic. După aducerea la cunoștință a învinuirii, întrucât are 
interes în combaterea acuzațiilor și lămurirea lor cât mai rapidă, suspectul sau inculpatul 
poate interveni prin propunerea de probe care combat învinuirea. Combaterea învinuirii 
prin propunerea de probe constituie însă un drept al suspectului sau inculpatului de 
a dovedi lipsa ei de temeinicie, și nu o obligaţie în a-și dovedi nevinovăţia!?. 


“l De exemplu, cu ocazia primei audieri, după comunicarea drepturilor și obligaţiilor sale 
procesuale. 

2I Cu toate că în reglementarea actuală nu se mai prevede în mod expres faptul că suspectul 
sau inculpatul are dreptul să probeze lipsa de temeinicie a probelor de nevinovăție 
[precizare existentă în art. 66 alin. (2) CPP 1968, în care se prevedea faptul că, în cazul 
când existau probe de vinovăţie, învinuitul sau inculpatul avea dreptul să probeze lipsa 
lor de temeinicie), acest drept derivă din aplicarea unor principii fundamentale, și anume 
aflarea adevărului și asigurarea dreptului la apărare. A se vedea, în acest sens, V. DONGOROZ 
ȘI COLAB., op. cit., vol. V, p. 182. Dreptul suspectului sau inculpatului de a propune probe 
pentru a combate învinuirea există chiar din momentul comunicării calității de suspect 

Condamnarea inculpatului se dispune numai dacă instanța are convingerea că 
acuzația a fost dovedită dincolo de orice îndoială rezonabilă. Așadar, pentru a dispune 
condamnarea, probele administrate trebuie să creeze convingerea judecătorului cu 
privire la existenţa vinovăţiei inculpatului. Dacă probele nu oferă certitudine în acest 
sens, ci, dimpotrivă, sunt contradictorii sau creează îndoială și siguranţa cu privire la 
vinovăție nu există, prezumția de nevinovăție nu poate fi înlăturată. 

Întrucât prezumția de nevinovăție nu poate fi răsturnată decât prin probe certe 
de vinovăție, îndoiala profită suspectului sau inculpatului (in dubio pro reo). 

Dacă probele nu oferă precizie privind stabilirea vinovăţiei suspectului sau 
inculpatului, probațiunea trebuie completată până la convingerea organului judiciar 
că probele reținute reflectă adevărul. 

Regula in dubio pro reo acționează în domeniul reţinerii vinovăţiei persoanei, astfel 
încât conţinutul ei trebuie raportat la elementele care permit aceasta, și anume ca 
din probele administrate să rezulte, în cazul condamnării, faptul că a fost dovedită 
vinovăția dincolo de orice îndoială rezonabilă. Deoarece îndoiala este în favoarea 
acuzatului și se află în legătură cu prezumția de nevinovăție, aceasta poate fi înlăturată 
numai prin dovedirea cu certitudine a vinovăţiei. 


Secţiunea a 4-a. Administrarea probelor 


235. Noţiune. Administrarea probelor este activitatea procesuală realizată exclusiv 
pe baza și în formele permise de lege, de către organele judiciare cu participarea 
părţilor, a suspectului și a persoanei vătămate, în scopul cunoașterii împrejurărilor 
cauzei, în așa fel încât să fie posibilă soluţionarea acesteia. 

Pentru a soluţiona cauza, organul judiciar trebuie să cunoască adevărul cu privire 
la obiectul probaţiunii, ceea ce este posibil doar în urma administrării probelor. Prin 
administrarea probelor se realizează perceperea lor, ce presupune reconstituirea unor 
fapte trecute, se urmărește cunoașterea cât mai fidelă a acestora, pentru ca ulterior, în 
urma aprecierii lor, organele judiciare să rezolve cauza penală. De exemplu, audierea 
martorului constituie administrare de probe, prin care se cunosc în proces, utilizând 
procedeele prevăzute de lege, elementele de fapt pe care martorul le-a Păsgputi a 
faţa locului și care servesc la aflarea adevărului în cauză. 


236. Reguli generale privind administrarea probelor 

236.1. Obligatiile organelor judiciare. Regula este că administrarea probelor în 
cursul procesului se efectuează de organele judiciare, și nu de subiecţii procesuali 
particulari. Potrivit art. 100 alin. (1) CPP, în cursul urmăririi penale, organul de urmărire 
penală strânge și administrează probe atât în favoarea, cât și în defavoarea suspectului 
sau a inculpatului, din oficiu sau la cerere. 

Pentru a fi posibilă administrarea unei probe, probațiunea presupune desfășurarea 
și a altor activități procesuale. Regulile privind efectuarea probaţiunii în cauzele penale 


sau din momentul punerii în mișcare a acţiunii penale față de inculpat. În unele cazuri, 
împrejurările favorabile pot fi invocate sau dovedite numai de suspect sau inculpat, de 
exemplu, existența unor cauze justificative. 

impun o anumită ordine, constând în prima etapă în identificarea probelor, propuneri 
de probe, analiza admisibilității lor, după care, în caz de admitere, administrarea lor 
prin procedeele probatorii prevăzute în lege [cererea privitoare la administrarea unor 
„probe formulată în cursul urmăririi penale sau în cursul judecății se admite ori se 
respinge, motivat, de către organele judiciare — art. 100 alin. (3) CPP]. Prin mecanismele 
(procedeele) prevăzute de lege pentru administrarea probelor se urmărește ca organele 
judiciare să redea cât mai fidel datele cu privire la faptele și împrejurările cauzei. Prin 
intermediul acestor procedee, prevăzute în detaliu în legea procesuală penală, se 
realizează în concret administrarea probelor, pentru ca ulterior datele faptice aflate 
de organele judiciare să poată fi apreciate, în vederea soluționării cauzei. 

De exemplu, referitor la audierea martorului, în lege se precizează cum se desfășoară, 
care este modalitatea consemnării declaraţiilor, care sunt obligaţiile instanţei în cazul 
audierii în faza judecății, care sunt cazurile în care o persoană nu poate fi audiată ca 
martor, cum se apreciază declaraţiile martorilor. 

236.2. Libertatea de a alege mijlocul de probă. Principiului libertăţii probelor 
îi corespunde și libertatea de a alege mijlocul de probă considerat cel mai nimerit 
prin care se obţine proba în procesul penal, întrucât nu există dispoziţii care obligă 
organul judiciar să folosească doar un anumit mijloc de probă pentru a face dovada 
unor anumite fapte sau împrejurări de fapt. Această libertate în a alege mijlocul prin 
care este obținută proba în procesul penal este însoţită însă de obligația respectării 
legalității în administrarea probelor. 

Sunt situaţii în care, având în vedere natura lor, unele fapte sau împrejurări nu pot 
fi dovedite decât prin anumite mijloace de probă, cum sunt cazurile în care efectuarea 
expertizei este obligatorie, ceea ce nu constituie însă o regulă (de exemplu, starea de 
boală gravă a suspectului sau inculpatului, pentru a se dispune suspendarea urmăririi 
penale, se constată numai printr-o expertiză medico-legală). 

236.3. Dreptul de a propune organelor judiciare administrarea probe. Potrivit 
art. 99 alin. (3) CPP, persoana vătămată, suspectul și părţile au dreptul de a propune 
organelor judiciare administrarea de probe. Din text rezultă dreptul acestora de a 
propune probe, dar nu și obligația organului judiciar de a le admite fără îndeplinirea 
condiţiilor prevăzute de lege. Părţile au dreptul în mod egal de a propune probe, 
fără discriminări sau privilegii, Totodată, nu trebuie confundată cererea pentru 
administrarea probelor, pe care o poate face oricare dintre părţi sau subiecţii procesuali 
principali, cu administrarea probelor, care se realizează numai de organele judiciare. 

Curtea Europeană a Drepturilor Omului a decis în mod constant că admisibilitatea, 
administrarea și pertinenţa probelor reprezintă probleme care trebuie reglementate de 
legislaţiile interne, iar aprecierea lor aparţine organelor judiciare interne. Competența 
Curţii în această materie constă în a observa dacă procedura în ansamblul ei, inclusiv 
administrarea probelor, a avut un caracter echitabil în sensul art. 6 din Convenţiel?!. 
Așadar, rolul Curţii, potrivit Convenţiei, nu este de a stabili dacă o declaraţie a unui 


t C.C.R., dec. nr. 30/2001 (M. Of. nr. 236 din 10 mai 2001). 


(2) C. BÎRSAN, op. cit., p. 425. De altfel, nicio dispoziţie din Suie ale nu reglementează 
regimul probelor. 

martor a fost corect admisă ca probă, ci de à verifica dacă procedura judiciară în 
“ansamblul ei, incluzând și modalitatea de administrare a probelor, a fost echitabilăl!. 


Secţiunea a 5-a. Aprecierea probelor 


237. Noţiune. Prin această operațiune, organul de urmărire penală sau judecătorul 
stabilește măsura în care existenţa faptelor și a împrejurărilor de fapt ce au constituit 
obiect al probaţiunii se confirmă, iar în funcţie de concluzie, hotărăște cu privire la 
temeinicia acuzaţiei aduse împotriva suspectului sau inculpatului. 

Aprecierea probelor constituie etapa finală a probaţiunii, prin intermediul căreia 
organele judiciare apreciază măsura în care probele administrate le creează convingerea 
că sunt în concordanţă cu realitateatl. 


238. Principiul liberei aprecieri a probelor 

238.1. Conţinut. Decizia organului judiciar depinde în mare măsură de regulile care 
trebuie respectate în aprecierea probelor. Potrivit art. 103 CPP, probele nu au o valoare 
dinainte stabilită, iar aprecierea fiecărei probe se realizează de organul de urmărire 
penală sau de instanţa de judecată în urma examinării tuturor probelor administrate. 

Condamnarea inculpatului poate fi dispusă doar atunci când, apreciind probele, 
instanța are convingerea că acuzaţia a fost dovedită dincolo de orice îndoială rezonabilătl. 
Această reglementare corespunde, în domeniul probaţiunii, principiului liberei aprecieri 
a probelor. 

Potrivit principiului libertăţii aprecierii probelor, organele judiciare au libertatea 
să aprecieze probele fără constrângeri legale". | 

Legea nu distinge între probe în ceea ce privește valoarea lor probantă, fiecare 
fiind evaluată doar în funcţie de informaţia pe care o conţine și apreciată în BCE ăpu 
evaluării tuturor probelor administrate în cauză. 

De asemenea, legea procesuală penală nu stabilește diferențe, deosebiri între 
probe, în ceea ce privește forţa lor probantă, în raport cu împrejurarea dacă au fost 
administrate în faza urmăririi penale sau în faza judecății. În aceste condiţii, dacă se 
constată că declaraţiile date în procesul penal sunt contradictorii, instanţa trebuie 
să le stabilească pe cele care corespund adevărului, rămânând să le înlăture motivat 
pe celelalteis!. Având în vedere aceste aprecieri, nu se poate înţelege că probele 


0 C.E.D.O., cauza PS. c. Germaniei, Hotărârea din 20 decembrie 2001; cauza Barbera, 
Messegue și Jabardo c. Spaniei, Hotărârea din 6 decembrie 1988. 

(2! GR. THEODORU, op. cit., p. 298. 

6 îndoiala rezonabilă constituie o obiectivare a modului de apreciere a probelor, prin 
raportare la observatori obiectivi. 

(1 Contrar sistemului probelor legale, în care valoarea acestora este anterior stabilită și 
ierarhizată prin lege, în sistemul în care operează principiul liberei aprecieri, probele nu 
au o valoare dinainte stabilită prin lege, ele sunt apreciate liber, fără constrângeri, în urma 
evaluării tuturor probelor administrate în cauză. 

5 C.S.]., dec. nr. 1634/1999, în B.J. 1999, p. 311-314. În acest sens, și C. A. București, 
dec. nr. 99/1997, în C.P.J.P. 1997, p. 246-247; C.A. București, dec. nr. 120/1994, în C.P.J.P. 1994, 
p. 136. 

administrate în faza urmăririi penale au valoare doveditoare numai în această fază și 
numai în vederea sesizării instanţei de judecată. Totodată, instanţa poate reţine numai 
unele probe, însă trebuie să motiveze înlăturarea celorlalte. Principiul liberei aprecieri 
lasă judecătorului libertatea să aprecieze concludenţa tuturor probelor, indiferent de 
faza procesuală în care au fost administrate, iar principiul aflării adevărului impune 
instanţei să dea valoare acelor probe care, coroborate cu altele, exprimă adevărullil. 

Cu toate că dispoziţiile art. 103 alin. (2) CPP se referă doar la momentul final al 
procesului penal și numai în cazul condamnării, aprecierea probelor este realizată în 
întregul proces penal, fiind în legătură cu administrarea probelor și dispunerea unor. 
acte sau măsuri procesuale. De exemplu, punerea în mișcare a acţiunii penale sau 
trimiterea în judecată se dispune numai dacă procurorul, în urma aprecierii probelor 
administrate în cauză, consideră că sunt îndeplinite condiţiile prevăzute de lege. 

Întrucât probele nu au o valoare prestabilită], fiecare probă poate fi apreciată după 
încrederea pe care o oferă, în urma evaluării tuturor probelor administrate în cauză. 

238.2. Principiul liberei sau intimei convingeri a judecătorului cauzei. Libera 
apreciere a probelor este pe deplin compatibilă cu principiul liberei sau intimei 
convingeri a judecătorului cauzei. Dacă aprecierea probelor este liberă și nu este 
supusă unor restricţii, atunci cel mai potrivit este ca și decizia judecătorului să nu fie 
condiționată, să o poată adopta liber potrivit încrederii pe care o produce proba de 
a reflecta adevărul în cauza pe care o soluţionează. 

Potrivit art. 103 alin. (2) teza a II-a CPP, instanţa dispune condamnarea doar 
atunci când are convingerea că acuzaţia a fost dovedită dincolo de orice îndoială 
rezonabilă. Convingerea celui care soluţionează cauza penală nu trebuie să fie una 
sentimentală, bazată pe instinct, ci una rezonabilă, care să ofere o certitudine rațională 
cu privire la faptă, făptuitor și vinovăție!”!. Dacă probele nu conduc la această convingere, 
fapta nu este dovedită sau nu este în totalitate dovedită. De aceea, judecătorul trebuie 
să își motiveze convingerea sa rezonabilă, formată din probele administrate, susținând 
că adevărul corespunde hotărârii sale. 

Fiind de natură subiectivă, convingerea formată ca rezultat al probaţiunii este în 
legătură cu conștiința juridică a celor care administrează și apreciază probele și care, 
ulterior, hotărăsc cu privire la modul de soluţionare a cauzei. Conștiinţa juridică este 


[1 [.C.C.J., dec. nr. 1975/2005, în G. ANTONIU, A. VLĂȘCEANU, A. BARBU, op. cit., p. 72; l.C.C.]., 
s. pen., dec. nr. 4835/2004, www.legalis.ro. 

(2! În sistemul legal sau sistemul probelor legale (deosebit de cel al liberei aprecieri a 
probelor), valoarea probelor era dinainte stabilită, acestea erau deja evaluate, tarifate 
și ierarhizate de lege. Întrucât probele erau evaluate de lege (de exemplu, mărturisirea 
inculpatului era proba cu valoarea cea mai mare), judecătorul era împiedicat a aprecia 
liber probele, fiind obligat să dispună condamnarea pe baza probelor legale, chiar dacă, 
după convingerea sa, inculpatul era nevinovat. Pentru detalii, a se vedea TR. POP, op. cit., 
vol. III, p. 165-167. 

BI TR. POP, op. cit., vol. III, p. 179. Potrivit lui V. Dongoroz, convingerea înseamnă certitudinea 
dobândită pe bază de probe, adică credinţa temeinică cum că realitatea (fapta supusă 
judecății) este aceeași cu realitatea documentată (realitatea reieșită din probe) — V. DONGOROZ 
ȘI COLAB., op. cit., vol. V, p. 183. 

o formă a conștiinței sociale și cuprinde idei, sentimente care au ca obiect dreptul și 
atitudinea despre dreptiii, concretizată în poziţia fiecăruia față de respectarea legii și 
aplicarea unei sancțiuni în cazul comiterii infracțiunii. 

De fapt, pe fondul conștiinței, care preexistă aprecierilor cu privire la existenţa sau 
inexistenţa infracțiunii, a faptului că probele confirmă faptele sau împrejurările de 
fapt care formează obiectul probaţiunii, se conturează i ali organelor judiciare 
într-o cauză penală concretă. 

În reglementarea iniţială a art. 63 alin. (2) CPP 1968 se prevedea că aprecierea 
se face prin raportare la ansamblul probelor, dar și la convingerea şi conștiința orga- 
nelor judiciare). După revizuirea Constituţiei, aceste prevederi au fost declarate 
neconstituționalei?!, pe motiv că nu erau în acord cu dispoziţiile art. 124 alin. (3) din 
Legea fundamentală, care stabilește că judecătorul se supune numai legii, nu și intimei 
lui convingeri!“ [ulterior, prevederile art. 63 alin. (2) CPP 1968 au fost puse de acord 
cu dispoziţiile art. 124 alin. (3) din Constituţie]. În codul în vigoare, au fost introduse 
în mod firesc prevederi referitoare la convingerea judecătorului, proces inerent în 
legătură cu aprecierea probelor și a temeiniciei acuzaţiei formulate. 


239. Standardul probei dincolo de orice dubiu rezonabil. Libertatea organelor 
judiciare în aprecierea probelor nu este însă una deplină, absolută"! Iniţial, în sistemul 
acuzatorial, pentru ca hotărârea judecătorului să nu fie discreţionară și să poată fi 
justificată, au fost stabilite standarde de apreciere a probelor, cel adoptat în prezent 
fiind standardul probei dincolo de orice dubiu rezonabil!.. Probele administrate trebuie 
să formeze organului judiciar convingerea cu privire la modul soluționării cauzei care 
deși acceptă existența unui dubiu, acesta trebuie să se situeze în limite rezonabile. 

îndoiala presupune și existența unor argumente în defavoarea credibilității probei, 
ceea ce este incompatibil cu certitudinea deplină, care poate exista doar după înlăturarea 
acestei îndoieli", 


(|. NEAGU, M. DAMASCHIN, Op. cit., p. 446. 

2 Formularea art. 63 alin. (2) CPP 1968 anterioară modificării prin Legea nr. 281/2003 era 
următoarea: „Probele nu au valoare mai dinainte stabilită. Aprecierea fiecărei probe se face 
de organul de urmărire penală și de instanţa de judecată potrivit convingerii lor, formată 
în urma examinării tuturor probelor administrate și conducându-se-după conștiința lor”. 
BI C.C.R., dec. nr. 324/2004 (M. Of. nr. 958 din 19 octombrie 2004). 

M1 C.C.R., dec. nr. 171/2001 (M. Of. nr. 387 din 16 iulie 2001). 

B! Libera convingere nu înseamnă bunul plac al judecătorului sau arbitrariul, convingerea. 
trebuie formată pe baza faptelor examinate, a unor reguli logice, conform unor raționamente 
și cauzalități. Judecătorul trebuie să judece după o convingere raţională și este obligat să 
indice faptele pe care și-a format sacii Gaira și, totodată, să motiveze aprecierea dată 
probelor. 

8 Pentru detalii, a se vedea C. GHiGHECI, în N. VOLONCIU, A.S. UzLĂU (COORD.), op. cit., 
p. 273-280. 

0] Potrivit reglementării anterioare, în aceste situații, urma să se verifice ieaie probă în 
conținutul ei, astfel încât, în final, să se ajungă la înlăturarea îndoielii, iar dacă acest fapt 
nu era posibil, proba cu privire la care existau îndoieli nu putea sta la baza unei hotărâri 
de condamnare. În cazul în care erau contradicții între probe, acestea erau verificate sau 

Existenţa acestui standard a fost determinată și de faptul că nu întotdeauna din 
probele administrate adevărul obiectiv privind săvârșirea sau nu a infracţiunii și vinovăția 
inculpatului poate fi stabilit cu certitudine. De fapt, ceea ce stabilește organul judiciar 
este un adevăr judiciar, și nu unul obiectiv, cele două noţiuni fiind diferite. La acest 
context se raportează și regula in dubio pro reo, care are aplicabilitate în funcţie de 
convingerea judecătorului formată în urma administrării probelor, după cum dubiul 
se încadrează sau nu în limite rezonabile. 


240. Limite ale principiului liberei aprecieri a probelor. Principiul liberei aprecieri a 
probelor cunoaște unele limitări, determinate mai ales de asigurarea unui echilibru între 
apărare și acuzare în cadrul probaţiunii, în cazul pronunțării unei hotărâri judecătorești 
de condamnare. | | 

Astfel, potrivit art. 103 alin. (3) CPP, hotărârea de condamnare, de renunțare la 
aplicarea pedepsei sau de amânare a aplicării pedepsei nu se poate întemeia în măsură 
determinantă pe declaraţiile investigatorului, ale colaboratorilor ori ale martorilor 
protejaţi. Aceste dispoziţii au fost determinate în mare măsură de practica Curţii 
Europene a Drepturilor Omului, potrivit căreia declaraţiile martorilor anonimi nu pot 
justifica exclusiv sau într-o măsură determinantă condamnarea inculpatului, întrucât 
probele furnizate de aceștia au fost obținute în condiţii în care dreptul la apărare 
nu a fost exercitat conform exigenţelor Convenţiei europene a drepturilor omuluil!. 

Limitările pot deriva și din nerespectarea unor reguli în desfășurarea judecății, 
de exemplu, potrivit art. 427 alin. (1) CPP francez, în afara cazurilor în care legea 
dispune altfel, infracțiunile pot fi stabilite prin orice mijloc de probă, iar judecătorul 
decide după convingerea sa intimă. În acest context, judecătorul își poate întemeia 

hotărârea numai pe probele care îi sunt prezentate și discutate în contradictoriu în 
faţa sa. În acest caz, încălcarea contradictorialității nu îi permite judecătorului să își 
întemeieze convingerea pe alte probe decât cele care au fost prezentate și dezbătute 
în contradictoriu în fața sal”! 


se administrau probe noi, până când îndoielile erau înlăturate, pentru a se ajunge în final 
la certitudine (GR. THEODORU, op. cit., p. 299, 302). 

"1 C.E.D.O., cauza Krasniki c. Republicii Cehe, Hotărârea din 28 februarie 2006, §§ 76-79; 
cauza Kok c. Olandei, Decizia din 4 iulie 2000; cauza Saïdi c. Franţei, Hotărârea din 20 
septembrie 1993. În această ultimă hotărâre, întrucât în niciun stadiu al urmăririi penale 
sau al judecății reclamantul nu a avut posibilitatea de a interoga martorii anonimi, s-a 
apreciat că au fost încălcate dispoziţiile art. 6 parag. 1 și parag. 3 lit. d) din Convenţie. Totuși, 
jurisprudenţa din ultima perioadă a Curţii Europene a Drepturilor Omului a suportat 
unele atenuări în această abordare, în cazul- relatărilor care constituie proba exclusivă și 
determinantă în cauză, considerându-se că, atât timp cât inconvenientele rezultate din 
protecția martorilor, a investigatorilor sau a colaboratorilor sunt contrabalansate prin 
alte garanţii procedurale efective privind exercitarea dreptului la apărare, o soluţie de 
condamnare ce se bazează pe declaraţiile acestora nu este incompatibilă cu prevederile 
art. 6 parag. 3 lit. d) din Convenţie. A se vedea cauza A/-Khawaja și Tahery c. Regatului 
Unit, Hotărârea din 15 decembrie 2011 (Marea Cameră). 

[2 S, GUINCHARD, J. BUISSON, Procédure penale, 7° éd., LexisNexis, Paris, 2011, p. 568. 

241. Reguli privind aprecierea probelor 

241.1. Obligaţii ce revin organului judiciar. Din analiza art. 103 alin. (1) și (2) CPP 
reiese că aprecierea probelor constituie o activitate care trebuie să îndeplinească 
anumite cerințe. În primul rând, organul judiciar va evalua toate probele administrate, 
întrucât numai în acest fel îşi va forma convingerea completă cu privire la acuzaţia 
formulată. Vor fi analizate toate elementele probatorii, plecând de la sursa din care 
au provenit, mijlocul de probă prin care au fost administrate, pentru a se stabili 
gradul de încredere pe care îl prezintă. Dacă mijlocul de probă prezintă îndoieli în 
ceea ce privește credibilitatea, poate fi verificat prin alte mijloace de probă sau prin 
administrarea de probe noi. 

Decizia cu privire la existenţa infracțiunii și a vinovăţiei inculpatului se va lua în 
urma unei operațiuni de sinteză, care constă în evaluarea tuturor probelor administrate 
[art. 103 alin. (2) CPP]. De la evaluare nu trebuie exclusă nicio probă administrată, 
este necesar să se stabilească dacă acestea exprimă aceeași concluzie față de acuzația 
formulată. Soluţia nu poate fi motivată doar pe anumite probe, selectiv alese, la luarea 
deciziei cu privire la existența infracțiunii și vinovăția inculpatului instanţa va hotărî 
cu trimitere la toate probele evaluate. 

Dacă apar contradicții, constatându-se că probele nu se pot concilia, cele care nu 
se încadrează în ansamblul probator al cauzei nu pot fi eliminate pur și simplu, ele 
urmează a fi evaluate și găsită motivația de ce nu exprimă adevărul, întrucât toate 
probele se referă la aceleași fapte. Dacă în procedura deliberării instanţa constată că 
în urma aprecierii probelor nu își poate forma convingerea dincolo de orice îndoială 
rezonabilă, poate dispune repunerea cauzei pe rol și reluarea cercetării judecătorești, 
pentru a completa probaţiuneal!. 

241.2. Verificarea modului în care au fost administrate și apreciate probele. Felul 
în care organele judiciare au raționat cu privire la aprecierea probelor pentru a-și 
forma convingerea poate fi supus verificării, întrucât acestea trebuie să îşi motiveze 
decizia. Potrivit art. 103 alin. (2) CPP, în luarea deciziei asupra existenţei infracţiunii 
și a vinovăției inculpatului, instanța hotărăște motivat cu trimitere la toate probele 
administrate în cauză (conform art. 286 CPP, ordonanța procurorului trebuie să cuprindă 
motivarea în fapt și în drept a măsurii luate, iar instanţa, în cuprinsul hotărârii, trebuie să 
analizeze orice element de fapt pe care se sprijină soluția dată în cauză — art. 403 CPP). 
Obligaţia de a motiva privește nu numai hotărârea prin care sunt soluționate acţiunea 
civilă și acțiunea penală, ci, de regulă, orice act sau măsură dispusă în cursul procesului 
penal. De exemplu, infirmarea actelor procesuale sau procedurale luate de către 
organele de cercetare penală se dispune de către procuror prin ordonanţă motivată 
(art. 304 CPP) sau judecătorul de cameră preliminară hotărăște prin încheiere motivată 
asupra legalităţii și temeiniciei soluţiei de renunțare la urmărirea penală [art. 318 
alin. (14) CPP]. 


üI Conform art. 395 alin. (1) CPP, „Dacă în cursul deliberării instanța apreciază că o anumită 
împrejurare trebuie lămurită și este necesară reluarea cercetării judecătorești sau a 
dezbaterilor, repune cauza pe rol. Prevederile privind citarea se aplică în mod corespunzător”. 

Aprecierea unei probe de către judecător constă în a-și justifica hotărârea în fapt și 
în drept, motivând-o suficient de bine pentru a-i crea un temei legal!!l. Valoarea probei 
trebuie reținută în motivarea deciziei judecătorului, mai ales că aceasta poate înlătura 
prezumția de nevinovăție. Se presupune că organul judiciar va evalua toate probele, 
urmând a distinge dintre ele pe cele care să îl ajute la luarea deciziei, potrivit convingerii 
sale intimet?l. Chiar dacă convingerea organului judiciar este de natură subiectivă, ea 
se formează pe baza unor elemente obiective, și anume probele administrate în cauză, 
ceea ce permite explicarea modului în care a fost luată hotărârea. Hotărârea nu este 
un act discreţionari?!, ea trebuie supusă verificării în ceea ce privește modul în care au 
fost administrate și apreciate probele în cauza respectivă. În desfășurarea procesului 
penal, legea permite verificarea modului în care a fost efectuată probaţiunea până 
la pronunţarea hotărârii judecătorești definitive. 

În faza urmăririi penale, procurorul verifică modul în care au fost administrate și 
apreciate probele de către organele de cercetare penală, iar dacă se decide trimiterea 
în judecată, actul de sesizare întocmit de procuror este verificat de către procurorul 
ierarhic superior. Hotărârea dată în primă instanţă este supusă căilor de atac, iar 
instanţa care soluţionează calea de atac verifică modul în care au fost administrate 
probele la prima instanţă, le poate readministra, poate administra probe noi sau da 
o nouă interpretare celor deja administrate. Întrucât actul de justiţie prezintă interes 
nu numai pentru cei implicaţi în proces, instanţa trebuie să își motiveze hotărârea, 
pentru ca ulterior să poată fi supusă controlului ierarhic superior. | 


242. Principiul loialității administrării probelor. Prin dispoziţiile IR 101, Codul 
de procedură penală în vigoare instituie în materia probelor, cu statut de principiu, 
loialitatea administrării acestora. Cu toate că nu avea o reglementare expresă, în 
doctrina noastră loialitatea procesuală era tratată ca o orientare în regula de bază a 
aflării adevărului, înțeleasă ca o obligaţie a celor care participă la aflarea adevărului 
în orice mod, indiferent de poziţia procesuală pe care o au, de a se comporta corect!” 
fiindu-le interzis celor care administrează probe să utilizeze procedee incorecte, trucuri 
sau stratagemet?l. 


i S, GUINCHARD, J. BUISSON, op. cit., p. 563-564. Potrivit art. 427 CPP francez, infracțiunile 
pot fi probate prin orice mijloc de probă, urmând ca judecătorul să decidă potrivit 
convingerii sale intime. În acest context legislativ, convingerea intimă îi conferă judecătorului 
libertatea de a aprecia valoarea probelor administrate în cursul judecății. Fiind consacrat 
principiul libertății probei (așa cum am arătat, în sistemul probator francez, infracțiunile 
pot fi dovedite prin orice mijloace de probă), s-a considerat indispensabilă aplicarea 
convingerii intime a celui care ia decizia: legea nu condiţionează judecătorul să utilizeze 
anumite probe, toate probele, indiferent de natura lor, sunt lăsate la aprecierea acestuia, 
el este liber să își formeze o opinie și dintr-o probă negativă, conjuncturală sau afirmativă, 
directă și completă. 

(2! Ibidem. 

BI GR. THEODORU, op. cit., p. 303. 

[4 V, DONGOROZ ȘI COLAB., op. cit., vol. V, p. 45. 

51 S, GUINCHARD, J. BUISSON, op. cit., p. 567. 

Există lipsă de loialitate dacă organul judiciar folosește procedee neconforme 
cu principiile fundamentale ale ordinii juridice, pentru obţinerea de probe. Lipsa de 
loialitate evocă înșelăciunea, artificiul, promisiunea, ameninţarea, iar toate au ca efect 
reducerea sau suprimarea liberului arbitrul!l. | 

Totodată, lipsa de loialitate constituie cauza unor erori judiciare, iar descoperirea 
lor în condiţiile legii determină revizuirea hotărârilor judecătorești. Obţinerea unor 
probe care să corespundă realității, astfel încât convingerea judecătorului să nu fie 
influenţată, depinde și de moralitatea, corectitudinea celor implicaţi în activitatea 
de probaţiune. 

Potrivit art. 101 alin. (1) CPP, este oprita se întrebuința violenţe, ameninţări ori alte 
mijloace de constrângere, precum și promisiuni sau îndemnuri în scopul de a se obține 
probe. Reglementarea este similară celei anterioare, cuprinsă în art. 68 CPP 1968. 

Este firesc ca o probă obţinută prin violență, ameninţare sau prin alte mijloace de 
constrângere să nu producă efecte, întrucât, pe lângă faptul că nu prezintă credibilitate, 
procedeele folosite aduc atingere demnităţii persoanei, drepturilor sale procesuale, cât 
și înfăptuirii justiției. Asemenea fapte sunt sancţionate de prevederile Codului penal 
cuprinse în Titlul IV al Părţii speciale, denumit „Infractiuni contra înfăptuirii justiţiei”, 
iar probele obținute în urma comiterii acestor infracțiuni urmează a fi excluse. 

În aceeași notă a loialităţi administrării probelor, dispozițiile art. 101 alin. (2) CPP 
interzic folosirea de metode sau tehnici de ascultare care afectează capacitatea persoanei 
de a-și aminti și de a relata în mod conștient și voluntar faptele care constituie obiectul 
probei. Interdicția se aplică, chiar dacă persoana ascultată își dă consimţământul la 
utilizarea unei asemenea metode sau tehnici de ascultare. 

Prevederile trebuie interpretate în corelare cu dispoziţiile art. 100 fin: (4) lit. f) 
CPP, care permit admiterea cererii privind administrarea unor probe dacă aceasta este 
permisă de lege. Observäm că nu numai violențele, amenințările sau alte mijloace de 
constrângere pot afecta dreptul persoanei de a se manifesta conform voinței sale, dar 
și folosirea unor procedee care, prin modul lor de aplicare, pot avea același rezultat 
(de exemplu, hipnoza). Întrucât, prin modul lor de operare, aceste tehnici nu oferă 
„garanţii privind realitatea celor relatate, interdicția se aplică, chiar dacă persoana 
audiată acceptă utilizarea lor. 

De asemenea, pentru a obține probe conforme cu realitatea, este interzis organelor . 
judiciare penale sau altor persoane care acţionează pentru acestea să provoace o 
persoană să săvârșească ori să continue săvârșirea unei fapte penale, în scopul obţinerii 
unor probe [art. 101 alin. (3) CPP]. 

Textul privește posibila provocare a unei persoane în contextul efectuării unor 
activități permise de lege în desfăşurarea procesului penal, de către organele judiciare 
sau alte persoane. Concret, legiuitorul vizează dispoziţiile art. 138 alin. (11) și art. 150 
CPP, care permit participarea autorizată la anumite egu] a organelor de cercetare 
penală, a investigatorilor sau a colaboratorilor. ' j 


0 J, PRADEL, op. cit.; p. 347. 

Din punct de vedere procedural, reglementarea privește numai îndeplinirea 
condiţiilor privind autorizarea activității prevăzute în lege, stabilirea provocării fiind 
o problemă de drept substanţial. 

De altfel, aceste probleme au constituit obiectul mai multor hotărâri ale Curţii 
Europene a Drepturilor Omului!, cât și al unor hotărâri ale Înaltei Curți de Casaţie și 
Justiţie. De regulă, sunt vizate participări autorizate la trafic de droguri, infracțiuni de 
corupţie, trafic de persoane. În acest context, precizăm că legea procesuală penală, 
în acord cu jurisprudenţa Curţii de la Strasbourg, oferă o valoare probantă specifică 
declarației investigatorilor și colaboratorilor, determinată de condiţiile și implicarea 
acestora în soluţionarea cauzei: potrivit art. 103 alin. (3) CPP, hotărârea de condamnare, 
de renunțare la aplicarea pedepsei sau de amânare a aplicării pedepsei nu se poate | 
întemeia în măsură determinantă pe declaraţiile investigatorului, ale colaboratorilor 
ori ale martorilor protejați. 


1 C.E.D.O., cauza Ali c. României, Hotărârea din 9 noiembrie 2010; cauza Bulfinsky 
c. României, Hotărârea din 1 iunie 2010 (M. Of. nr. 21 din 10 ianuarie 2011); cauza Sandu 
c. Republicii Moldova, Hotărârea din 11 februarie 2014. 


Capitolul al V-lea. Mijloacele 
de probă și procedeele probatorii 


Secţiunea 1. Consideraţii generale 


243. Noţiunile de mijloc de probă și procedeu probatoriu. Constituie probe orice 
fapte sau împrejurări de fapt care, datorită relevanţei lor informativelt!, sunt necesare 
justei soluționări a cauzei și contribuie la aflarea adevărului în procesul penal. 

Pentru a putea fi utilizate de organele judiciare în cauzele penale, probele! trebuie 
administrate, dobândind astfel caracter procesual. Căile legale prin care se obţin 
probele în procesul penal sunt mijloacele de probă!. 

În doctrină, mijloacele de probă sunt definite ca modalități prin care pot fi constatate 
elemente de fapt care pot servi ca probă în proces” sau „elemente ce pot fi întrebuințate 
în procesul penal, la cunoașterea obiectului probei și, prin aceasta, la aflarea adevărului 
real”I5l, 

Rezultă că cele două noţiuni (proba și mijlocul de probă) nu se confundă, mijlocul 
de probă fiind calea legală prin care proba este obținută în procesul penal, dobândind 
astfel caracter procesual. | 

Potrivit Codului de procedură penală în vigoare, probele pot fi obținute în procesul 
penal prin intermediul mijloacelor de probă indicate în art. 97 alin. (2), și anume 
declarațiile suspectului sau ale inculpatului, declaraţiile persoanei vătămate, ale părții 
civile și ale părții responsabile civilmente, declaraţiile martorilor, înscrisuri, rapoarte 
de expertiză sau de constatare, procese-verbale, fotografii, mijloace materiale de 
probă, precum și orice alt mijloc de probă care nu este interzis de lege. 

Așadar, mijlocul de probă se referă la actul prin care este cunoscut în procesul 
penal obiectul probei (existenţa infracţiunii și săvârșirea ei de către inculpat, faptele de 
care depinde aplicarea legii etc.). De exemplu, un element de fapt sau o împrejurare 
concludentă și utilă, importantă pentru soluţionarea cauzei, sunt cunoscute printr-o 
expertiză, un înscris sau o declaraţie. Aceste mijloace permit cunoașterea de către 
judecător a adevărului și se regăsesc în hotărârea pronunţată. 

Rezultă, așadar, că împrejurările de fapt care conduc la o concluzie de vinovăţie sau 
nevinovăție nu se pot confunda cu mijlocul prin care această vinovăţie este cunoscută 
sau demonstratăl*. Neconcordanţa între cele două aspecte generează de cele mai | 
multe ori comiterea unor erori judiciare. 


 V, DONGOROZ ȘI COLAB., op. cit., vol. V, p. 171. 

2I Probele sunt elemente de fapt care au o existență extrapenală (întâmplări, împrejurări), 
dar care, dacă prezintă interes pentru soluționarea cauzei, sunt administrate în procesul 
penal, dobândind caracter procesual. 

BI N, VOLONCIU, op. cit., vol. |, p. 358. 

8I V, DONGOROZ ȘI COLAB., op. cit., vol. V, p. 171. 

5! TR. Pop, op. cit., vol. III, p. 182. 

'% N, VOLONCIU, op. cit., vol. |, p. 358. 

În teoria probelor este utilizată noțiunea de procedeu probatoriu, definită în codul 
actual ca modalitate legală de obţinere a mijloacelor de probă!!. Este interzisă obținerea 
mijloacelor de probă în alte moduri decât cele permise de lege, iar dacă se constată 
folosirea unor procedee interzise de lege, probele astfel E aie vor fi excluse (de 
exemplu, probele obținute prin tortură). 

Întrucât modalităţile legale de obtine a mijloacelor de probă sunt diverse, este 
posibil ca un mijloc de probă să constituie obiectul mai multor procedeele probatorii 
(„moduri de a proceda” în folosirea mijloacelor de probă), după cum același procedeu 
poate fi folosit la administrarea unor mijloace de probă diferite. 


244. Sisteme de probe. Stabilirea regimului mijloacelor de probă este influențată în 
mare măsură de sistemul de probe adoptat. Într-un sistem în care operează libertatea 
probelor, cel mai bine corespunde libertatea mijloacelor de probă în dovedirea acuzaţiei, 
cu excepţia cazurilor interzise de lege. În această situaţie, obținerea probelor este 
permisă prin orice mijloc admis de lege, organul judiciar având posibilitatea să îl aleagă 
pe cel mai adecvat să exprime adevărul în cauza respectivăl?. 

În unele sisteme de probă, mijloacele de probă sunt indicate limitativ în lege, 
proba urmând a fi obţinută prin orice mijloc de probă dintre cele indicate. În aceste 
cazuri, organul judiciar nu poate obţine probe și prin alte mijloace, neprevăzute în 
lege (enumerarea este limitativă, iar acceptarea altor mijloace nu este permisă). Acest 
mod de reglementare a fost adoptat de Codul de procedură penală anterior, toate 
mijloacele de probă permise fiind enumerate limitativ în art. 64. 

În alte reglementări, mijloacele de probă sunt enumerate exemplificativ în lege, 
iar organul judiciar are posibilitatea să utilizeze, pe lângă cele enumerate, orice alt 
mijloc de probă care nu este interzis de lege. De regulă, în lege sunt indicate mijloacele 
de probă cele mai importante, însă organul judiciar are libertatea să recurgă la orice 
mijloc considerat nimerit să îl conducă la aflarea adevărului, exceptându-le pe cele 
nepermise de lege. 


ifn doctrină, procedeul probatoriu este definit ca modalitate concretă în care se procedează 
la folosirea mijloacelor de probă (modul de a proceda în folosirea mijloacelor de probă). 
2! Sunt situaţii când prin același procedeu probatoriu se administrează mijloace de probă 
diferite, de exemplu, audierea suspectului, a inculpatului, a martorului se face potrivit 
aceluiași procedeu probatoriu. Este însă posibil ca același mijloc de probă să aibă abordări 
diferite în ceea ce privește administrarea, fiind folosite procedee probatorii diferite, de 
exemplu, un înscris poate fi cercetat folosindu-se procedee diferite, examinarea prin 
comparație cu alte scripte, cercetarea directă, chiar traducerea. 
3! în unele cazuri, libertatea nu se manifestă în această formă, determinat însă i de natura 
faptelor și împrejurărilor de fapt ce trebuie dovedite, de exemplu, discernământul nu 
poate fi stabilit decât printr-o expertiză medico-legală psihiatrică (art. 184 CPP). În alte 
cazuri, starea de boală gravă, în cazul suspendării urmăririi penale sau a judecății ori al 
amânării executării pedepsei, nu poate fi dovedită decât printr-o expertiză medico-legală 
(art. 312, art. 367, respectiv art. 589 CPP). 

Acest mod de reglementare a fost utilizat în Codul de procedură penală adoptat în 
anul 1936!!, însă și în codul în vigoare, întrucât art. 97 alin. (2) lit. f) permite organelor 
judiciare obținerea de probe și prin alte mijloace decât cele indicate în acest articol, 
dacă nu este interzis prin lege. Acest mod de reglementare corespunde mai bine 
principiului libertăţii probelor, întrucât permite organelor judiciare, fără restricţii majore, 
să recurgă la mijloacele de probă pe care le consideră cele mai nimerite pentru formarea 
convingerii lor. Totuși, libertatea permisă de lege trebuie exercitată cu respectarea 
unor condiționări necesare garantării drepturilor procesuale ale celor implicaţi în 
soluționarea cauzei penale. De exemplu, este permisă efectuarea percheziţiei, însă 
numai între anumite ore și în prezența persoanelor prevăzute delege”. 


Secţiunea a 2-a. Audierea persoanelor 


245. Conceptul de audiere, ca procedeu probatoriu. Săvârşirea infracțiunilor este 
precedată în multe cazuri de activităţi care ulterior fac posibilă descoperire lor, iar 
relatările celor care au cunoștință în mod direct sau din diferite surse despre fapte 
sau împrejurări privind dovedirea acestora sunt deosebit de importante. Informaţiile 
deținute de aceste persoane ajung la cunoștința organelor judiciare, ca mijloace de 
probă în procesul penal, sub forma declaraţiilor. Potrivit art. 97 alin. (2) CPP, declaraţiile 
constituie mijloace de probă, obținute în cursul procesului penal în urma audierii 
suspectului, inculpatului, persoanei vătămate, părții civile, părţii responsabile civilmente, 
martorilor și experţilor. | 

Audierea este procedeul probatoriu prin intermediul căruia sunt obţinute declaraţiile 
subiecților procesuali conform regulilor procedurale prevăzute în lege, utilizate în 
procesul penal ca mijloace de probă. 


H Potrivit art. 137 alin. (1) şi (2) CPP 1936, „Proba în materie penală se face prin următoarele 
mijloace: procese-verbale, înscrisuri, martori, informatori, expertize, constatări la fața 
locului, indicii, prezumții și orice alte mijloace neoprite de lege. În toate cazurile, judecătorii - 
sunt obligaţi a recurge, când aceasta este posibil, la mijloacele de investigațiune puse de 
știință în serviciul justiţiei, pentru descoperirea adevărului”. 

2I Potrivit art. 159 alin. (3) CPP, percheziţia domiciliară nu poate fi începută înainte de ora 
6,00 sau după ora 20,00, cu excepţia infracţiunii flagrante sau când percheziția urmează 
să se efectueze într-un local deschis publicului la acea oră. De asemenea, este interzisă . 
efectuarea în același timp cu percheziţia a oricăror acte procedurale în aceeași cauză, care 
prin natura lor împiedică persoana la care se face percheziţia să participe la efectuarea 
acesteia, cu excepția situaţiei în care se desfășoară, în aceeași cauză, simultan mai multe 
percheziţii (art. 159 alin. (18) CPP]. Dacă se solicită prezenţa unui avocat, începerea 
percheziției este amânată până la sosirea acestuia, dar nu mai mult de două ore de la 
momentul la care acest drept este comunicat, luându-se măsuri de conservare a locului ` 
ce urmează a fi percheziţionat. În cazuri excepţionale, ce impun efectuarea percheziţiei 
de urgenţă, sau în cazul în care avocatul nu poate fi contactat, percheziţia poate începe 
și înainte de expirarea termenului de două ore [art. 159 alin. (9) CPP]. 

§1. Declaraţiile părților și ale subiecților procesuali principali, ca mijloace 
de probă 


1.1. Declaraţiile suspectului sau ale inculpatului 


"246. Noţiune. Persoana care cunoaște cel mai bine cum a fost săvârșită infracțiunea 
este autorul ei. Pentru a constitui mijloc de probă, declaraţia suspectului sau a inculpa- 
tului trebuie luată în cadrul procesului penal, în modalităţile (procedeele probatorii) 
prevăzute de lege, cu respectarea prevederilor care garantează că cele consemnate 
corespund relatărilor. 

Acest mijloc de probă constă în relatările suspectului sau ale inculpatului referitoare 
la fapta care i se atribuie și care constituie obiectul acuzării. Întrucât sunt date în cursul 
procesului penal, au caracter judiciar!!! (declaraţii judiciare) și constau în recunoașterea 
sau, dimpotrivă, combaterea acuzaţiei. | 

Declaraţia suspectului sau a inculpatului constituie un mijloc important de exercitare 
a dreptului la apărare, deoarece, chiar la primul contact cu organele de urmărire 
penală, când este dată prima declaraţie, poate combate acuzaţiile formulate împotriva 
sa și propune probe în avantajul său. Dacă în declaraţia dată sunt invocate apărări, 
organele judiciare sunt obligate să le verifice sau să administreze probele propuse. 

Potrivit art. 307 CPP, suspectului, înainte de prima audiere, i se aduc la cunoștință 
dobândirea acestei calităţi, fapta pentru care este suspectat, încadrarea juridică, 
drepturile sale procesuale. Prin intermediul primei declarații, suspectul face precizări 
cu privire la poziția sa față de acuzare și formulează apărări. În cursul procesului penal, 
ori de câte ori este audiat, suspectul sau inculpatul poate reitera apărările formulate, 
indica altele noi sau renunţa la ele, după cum și acuzarea poate avea altă consistență 
(este ascultat înainte de luarea măsurii preventive, la punerea în mișcare a acțiunii 
penale și ori de câte ori organul de urmărire penală consideră necesar în cursul urmăririi 
penale. În faza judecății, cercetarea judiciară începe cu ascultarea inculpatului, fiind 
audiat ori de câte ori este necesar în cursul judecăţii!!). 


247. Dreptul suspectului sau inculpatului de a păstra tăcerea și de a nu contribui 
la propria incriminare. Din reglementarea actuală rezultă că declaraţia suspectului 
sau inculpatului este un drept, și nu o obligaţie. Constituie un drept, întrucât legea îl 
prevede, iar organele judiciare sunt obligate să efectueze demersuri în sensul obţinerii 
declaraţiei, și nu este o obligaţie, deoarece legea oferă beneficiul suspectului sau 
inculpatului să refuze a declara, invocând dreptul la tăcere. | 

Potrivit art. 108 alin. (1) și (2) CPP, înainte de a fi ascultat, organul judiciar îi aduce 
la cunoștință suspectului sau inculpatului calitatea în care este audiat, fapta prevăzută 
de legea penală pentru săvârșirea căreia este suspectat sau pentru care a fost pusă în 
mișcare acțiunea penală, încadrarea juridică a acesteia, cât și drepturile procesuale 


ül Gr. THEODORU, op. cit., p. 309. 

[2] Potrivit art. 353 alin. (4) CPP, neprezentarea persoanei vătămate și a părţilor citate nu 
împiedică judecarea cauzei. Când instanţa consideră că este necesară prezența uneia dintre 
părțile lipsă, poate lua măsuri pentru prezentarea ei, amânând în acest scop judecata. 

prevăzute în art. 83, inclusiv dreptul de a nu da nicio declaraţie pe parcursul procesului 
penal, atrăgându-i-se atenţia că, dacă refuză să dea declaraţii, nu va suferi nicio 
consecință defavorabilă, iar dacă va da declaraţii, acestea vor putea fi „a ca 
mijloace de probă împotriva sali. 

Dreptul la tăcere poate fi exercitat total, suspectul sau inculpatul refuzând să facă 
declaraţia cu privire la întreaga cauză pentru care este învinuit, sau parțial, adică poate 
refuza să răspundă la întrebări cu privire la oricare dintre faptele ori împrejurările 
despre care este întrebat [art. 109 alin. (3) CPP]. Totodată, suspectul sau inculpatul 
are dreptul de a nu contribui la propria acuzarel?l, 

Aceste dispoziții consacră în legislaţia noastră procesuală penală dreptul de a păstra 
tăcerea și dreptul de a nu contribui la propria incriminare, considerate în jurisprudența 
Curţii Europene a Drepturilor Omului drept garanții implicite ale dreptului la un proces 
echitabil. Aceste garanţii procedurale nu sunt prevăzute în mod expres în Convenţia 
europeană a drepturilor omului, ele rezultă însă din jurisprudenţa Curţii, în care se 
precizează că „sunt norme internaţionale recunoscute în general, care sunt în centrul 
noțiunii de proces echitabil, astfel cum este garantat de art. 6. Aceste norme sunt 
inspirate în special din grija de a proteja un acuzat de o constrângere abuzivă din partea 
autorităților, pentru a evita unele erori judiciare și pentru a atinge scopurile art. 6 din 
Convenţie”!?l. În forma și conţinutul lor, aceste garanţii sunt rezultatul interpretării de 
către Curte a dispozițiilor art. 6 parag. 1 din Convenţie. 

247.1. Dreptul de a nu da nicio declaraţie pe parcursul procesului!” este justificat în 
primul rând de necesitatea protejării persoanei — acuzată de săvârșirea unei infracțiuni — 
de abuzurile exercitate de autorităţi, în scopul evitării unor erori judiciare, și presupune, 


H Dispoziţii similare sunt și în art. 183 alin. (6) CPP privind prezentarea scriptelor de 
comparație: în cazul în care suspectul sau inculpatul refuză să se conformeze solicitării 
organului judiciar, refuzul nu poate fi interpretat în defavoarea lui. 

R Potrivit art. 271 CP („Obstrucţionarea justiției”), „(1) Persoana care, fiind avertizată asupra 
consecinţelor faptei sale: a) împiedică, fără drept, organul de urmărire sau instanţa să 
efectueze, în condiţiile legii, un act procedural; b) refuză să pună la dispoziţia organului de 
urmărire penală, instanţei sau judecătorului sindic, în tot sau în parte, datele, informaţiile, 
înscrisurile sau bunurile deţinute, care i-au fost solicitate în mod explicit, în condiţiile legii, 
în vederea soluționării unei cauze, se pedepsește cu închisoare de la 3 luni la un an sau 
cu amendă. (2) Dispoziţiile alin. (1) nu se aplică în cazul persoanei urmărite sau judecate 
pentru infracțiunea care formează obieciui procesului penai” țs.n.). 

(3 C.E.D.O., cauza Găfgen c. Germaniei, Hotărârea din 1 iunie 2010, 8 168; cauza Saunders 
c. Regatului Unit, Hotărârea din 17 decembrie 1996, § 68; cauza Jalloh c. Germaniei, 
Hotărârea din 11 iulie 2006 (Marea Cameră), $ 100. 

“I În legislație procesuală penală română, dreptul de a nu face nicio declaraţie a fost 
introdus prin Legea nr. 281/2003 de modificare și completare a Codului de procedură 
penală din 1968. Pe plan internaţional, o reglementare a acestui drept este precizată 
inițial în Pactul internațional privind drepturile civile și politice, adoptat de Adunarea 
Generală a ONU la 18 decembrie 1966. În acest pact, în art. 14 parag. 3 lit. g), se prevede 
că orice persoană acuzată de săvârșirea unei infracțiuni are ca garanţie faptul că nu poate 
fi forțată să mărturisească împotriva sa sau să se recunoască vinovată. Aceste prevederi nu 
corespund conţinutului unui principiu, așa cum apreciază unii teoreticieni, reprezentând 

totodată, faptul că acuzatul nu va suferi nicio consecință defavorabilă cu privire la 
vinovăția sa ca urmare a exercitării acestui drept”. | 

Nuanţând aplicaţia acestui drept, Curtea Europeană a Drepturilor Omului a precizat 
că este în mod evident incompatibil cu exigenţele Convenţiei ca o condamnare să fie 
întemeiată exclusiv sau în mod esenţial pe tăcerea acuzatului, însă este tot atât de 
evident că aceste interdicții nu ar putea împiedica să se ţină seama de tăcerea lui în 
situaţii ce reclamă cu necesitate o explicaţie din partea sa, pentru a se putea aprecia 
forţa de convingere a elementelor dosarului care susțin acuzareal?. De aceea, acest 
drept nu este considerat ca fiind unul absolut, lipsit de semnificaţii, de exemplu, la 
momentul la care judecătorul de fond evaluează probele care susțin acuzarea. 

În acest context, Curtea a apreciat că, pentru a distinge în ce măsură „deducerea unor 
concluzii defavorabile acuzatului din tăcerea sa încalcă dispoziţiile art. 6 din Convenţie, - 
trebuie ţinut seama de ansamblul circumstanțelor cauzei, prin luarea în considerare 
a situațiilor în care se poate proceda la deducţii cărora jurisdicțiile naţionale sunt 
îndreptăţite să le acorde o anumită importanţă, prin aprecierea elementelor de probă 
și a eventualelor constrângeri inerente unei asemenea situaţii”!?! (s.n.). Posibilitatea 
de a trage concluzii defavorabile din refuzul suspectului sau inculpatului de a da 
declaraţii trebuie, în mod necesar, să fie limitată. De regulă, o persoană nevinovată 
este dispusă să coopereze cu organele judiciare și să dea declaraţii pentru a-și dovedi 
nevinovăția, însă, în cazuri concrete, poate refuza să dea declaraţii pentru motive 
care ţin de apărarea interesului său procesual, de exemplu, până la consultarea unui 
avocat. Chiar și după consultarea avocatului, acuzatul poate păstra tăcerea, determinat 
de strategia pe care avocatul, de bună-credinţă, o consideră ca fiind cea mai potrivită 


un mod particular de exercitare a dreptului la apărare, în varianta posibilității părții de a 
se apăra singură în procesul penal. 

i) Inițial, referiri cu privire la dreptul la tăcere au fost făcute în legătură cu dreptul la liber- 
tatea de exprimare, prevăzut de art. 10 din Convenţie, care, potrivit Curţii, ar presupune 
și un „drept negativ”, și anume dreptul la tăcere. Dacă acuzatul refuză să dea declarații 
pe motiv că s-ar putea autoincrimina și este ulterior sancţionat pentru refuzul său, s-a 
considerat că există o încălcare a art. 10, nefiind necesară o analiză a nerespectării art. 6 
din Convenţie. În acest sens, Com.E.D.O., cauza K. c. Austriei, Decizia din 13 decembrie 
1992, 88 40-51. 

2! C, BîRSAN, op.cit., p. 515. 

BI Ibidem. A se vedea, în același sens, C.E.D.0., cauza John Murray c. Regatului Unit, 
Hotărârea din 8 februarie 1996 (Marea Cameră), § 47. În speţă, inculpatul a fost găsit într-o 
casă unde o persoană a fost privată nelegal de libertate de către membrii unei organizații 
periculoase, întrucât era suspectată că ar fi colaborat cu organele de poliție. Acesta a fost 
surprins de către poliţie coborând scările de la etajul unde se afla prizonierul. Deși a fost 
avertizat cu privire la consecinţele păstrării tăcerii, a refuzat a da orice declarație pe parcursul 
procesului penal. Judecătorul a apreciat, în baza probelor administrate, că inculpatul s-a | 
aflat în casă împreună cu membrii organizaţiei respective, a intrat în contact cu aceste 
persoane și a cunoscut faptul că dl X. era privat de libertate în respectiva locaţie. Astfel, 
a interpretat în defavoarea inculpatului imposibilitatea acestuia de a motiva prezența în 
casa unde a fost descoperit de poliţie împreună cu alte persoane și persoana privată de 
libertate, precum și refuzul său de a produce probe în apărare, la solicitarea Curții. 

pentru dovedirea nevinovăţiei!!!. De aceea, Curtea consideră că se impune o prudenţă 
deosebită în a acorda importanţă faptului că, în anumite situații, acuzatul nu dorește 
să dea declaraţii cu privire la faptele care îi sunt imputate. 

Dreptul la tăcere nu poate fi extins cu privire la obținerea unor date care există 
independent de voința acuzatului și nu influențează poziţia sa prin exercitarea acestui 
drept, de exemplu, recoltarea unor probe biologice, ridicarea unor înscrisuri, pentru 
care se poate dispune efectuarea unei percheziţii, etc.’ 

Exercitarea sau nu a dreptului de a nu da nicio declarație de către cel acuzat pre- 
supune și atenționarea sa, înainte de a-și face cunoscută opţiunea, că, dacă va da 
declaraţii, acestea vor fi folosite ca mijloc de probă împotriva sa [art. 83 lit. a) teza 
finală]. Această avertizare constă în atenționarea suspectului sau inculpatului de către 
organele judiciare asupra faptului că declarația dată poate susține și acuzarea, urmând 
a fi apreciată în defavoarea sa. După explicaţiile date de organul judiciar cu privire la 
conţinutul dreptului la tăcere în întregul său, suspectul sau inculpatul poate aprecia 
dacă este în interesul său să dea sau nu declaraţii în cauză. 

Faptul că opţiunea de a nu da declaraţii în cauză nu produce consecinţe defavorabile 
în ceea ce privește stabilirea vinovăției ține de protecţia juridică pe care o asigură 
prezumția de nevinovăție de care beneficiază suspectul și inculpatul, care nu este 
obligat să își dovedească nevinovăția (să declare în proces în acest sens) și are dreptul 
de a nu contribui la propria acuzare [art. 99 alin. (2) CPP]. Instanţa nu poate reține 
exercițiul acestui drept ca pe o împrejurare cu caracter agravant ori ca pe o încercare 
a suspectului sau inculpatului de a ascunde adevărul, în general, nu poate conduce la 
concluzii care să afecteze stabilirea vinovăţiei acestuia și, implicit, să aducă atingere 
prezumţiei de nevinovăție. Totuși, dacă în unele cauze, având în vedere starea de fapt 
ce rezultă din probele administrate, apare în mod firesc necesitatea unor explicaţii din 
partea suspectului sau inculpatului, tăcerea sa poate conduce la concluzii defavorabile", 

247.2. Dreptul de a nu contribui la propria incriminare presupune în special ca 
„acuzarea să își întemeieze argumentaţia fără să recurgă la elemente de probă obţinute 
prin constrângere sau presiuni, în pofida voinţei acuzatului”, 

Curtea Europeană consideră că, potrivit acestei garanţii procesuale, statul nu poate 
obliga suspectul sau inculpatul să coopereze cu acuzarea prin oferirea de probe ce l-ar 
putea incrimina. Acesta poate refuza să răspundă unor întrebări sau să indice ori să . 
furnizeze astfel de probe (nemo debet prodere se ipsum). În acest fel, este asigurată 
protecția persoanei împotriva coerciției abuzive exercitate de către autorităţi, în scopul 
evitării erorilor judiciare și al îndeplinirii exigenţelor art. 6 din Convenţie. Acuzarea 
trebuie să probeze susținerile fără a invoca probele obținute prin coerciţie sau presiuni 


© C.E.D.O., cauza Averill c. Regatului Unit, Hotărârea din 6 iunie 2000, $ 49. 

2! C.E.D.O., cauza Tirado Ortiz și Lozano Martin c. Spaniei, Decizia din 15 iunie 1999, citată 
în C. BîRSAN, op. cit., p. 516. / 

BI De exemplu, dacă la domiciliul suspectului sau inculpatului au fost găsite cu ocazia 
percheziţiei domiciliare bunurile sustrase sau la percheziția corporală au fost descoperite | 
mijloace materiale de probă. 

“1 C.E.D.O., cauza Găfgen c. Germaniei, supra cit., § 168; cauza Saunders c. Regatului Unit, 
supra cit., § 68; cauza John Murray c. Regatului Unit, supra cit., 88 45-47. 

în contra voinţei acuzatului de a păstra tăcereal!l. Totodată, intensitatea coerciţiei 
constituie un criteriu principal în a aprecia dacă aceasta a fost în măsură să aducă sau 
nu atingere dreptului la tăcere sau dreptului de a nu contribui la propria incriminare!?l. 

Din această perspectivă, dreptul de a nu contribui la propria incriminare este legat 
de respectarea principiului prezumţiei de nevinovăție, prevăzut în art. 6 parag. 2 din 
Convenţia europeană a drepturilor omului. Potrivit codului în vigoare, suspectul sau 
inculpatul beneficiază de prezumția de nevinovăție și are dreptul de a nu contribui la 
propria acuzare (art. 99 alin. (2) CPP]. 

Constituie o încălcare a acestui drept dacă, la momentul audierii ca martor sub 
jurământ, existau împotriva persoanei respective suficiente date care să conducă 
la formularea unei acuzaţii penale în mod oficial. În acest caz, acuzaţiile trebuiau 
formulate de autorităţi, persoana urmând să beneficieze de dreptul de a nu contribui 
la propria incriminare, cu atât mai mult cu cât, ulterior, și declaraţia dată a constituit 
motivul unei condamnări?! (în codul în vigoare se precizează faptul că declaraţia dată 
în calitate de martor nu poate fi folosită la învinuirea acestuia — art. 118 CPP). 

Se apreciază"! că, în sens larg, dreptul la tăcere presupune: 

— dreptul de a nu face nicio declaraţie cu privire la o faptă ce i se atribuie ori învi- 
nuirea ce i se aduce, fără a i se imputa ulterior nesinceritatea; 

— libertatea de a răspunde sau nu în cunoștință de cauză și potrivit propriei opinii 
la întrebările adresate de organul judiciar; 

— dreptul de a nu depune mărturie împotriva sa, adică de a nu pia la propria 
incriminare™. | 

Având acest conţinut, se consideră că natura juridică a dreptului la tăcere ar cores- 
punde exerciţiului unui drept uman fundamental, cu bază constituţională și în dreptul 


W Curtea a făcut pentru prima dată precizări cu privire la dreptul de a nu contribui la 
propria incriminare în cauza Funke c. Franţei (Hotărârea din 25 februarie 1993, §§ 44-45). În 
această cauză, reclamantul, care a fost suspectat de evaziune fiscală, a fost condamnat 
pentru că a refuzat să comunice autorităților înscrisuri și date care conţineau informaţii ce 
ar fi putut duce la condamnarea sa. Curtea Europeană a apreciat că în acest caz nu poate 
fi justificată încălcarea dreptului unei persoane acuzate de săvârșirea unei infracțiuni de 
a păstra tăcerea și de a nu se autoincrimina. Rațiunea acestui drept constă în n protecția 
celui acuzat contra unei coerciții abuzive din partea autorităților. 

[2] C.E.D.O., cauza Jalloh c. Germaniei, supra cit., §§ 101, 107. | 

B] C.E.D.O., cauza Brusco c. Franţei, Hotărârea din 14 octombrie 2010. 

41 M. DUŢU, Semnificaţii procedural penale ale dreptului la tăcere, în Dreptul nr. 12/2004, 
p. 182. 

(5 Dacă la momentul audierii ca martor existau date suficiente pentru formularea unei 
acuzări oficiale împotriva acestuia, argumentele potrivit cărora a fost considerat ca martor, 
depunând jurământ în această calitate, sunt pur formale și neconvingătoare. În realitate, 
împotriva lui existau motive pentru formularea unei acuzaţii penale și trebuia să beneficieze 
de dreptul de a nu contribui la propria incriminare. Ulterior, declarația dată a constituit o 
probă principală la condamnarea sa. Totodată, acesta s-a întâlnit cu un avocat abia după 
20 de ore de la formularea acuzaţiei, motiv pentru care avocatul nu l-a putut informa cu 
privire la drepturile sale procesuale (C.E.D.O., cauza Brusco c. Franței, supra cit.). 

internaţional al drepturilor omului!“. Într-adevăr, în sens larg, dreptul la tăcere se poate 
înscrie în sfera drepturilor fundamentale, cu garanţii constituţionale, însă aplicația 
lui în procesul penal, în conjunctura soluționării cauzei, ia forma exercitării dreptului 
la apărare. 

încălcarea dispoziţiilor art. 83 lit. a) CPP privind dreptul de a nu da declaraţii poate 
duce la excluderea mijloacelor de probă obținute nelegal {art. 102 alin. (2) CPP]. 


248. Etapele audierii suspectului sau inculpatului. Declaraţiile suspectului sau 
inculpatului pot fi obținute prin diferite procedee probatorii: audierea de către organele 
judiciare și confruntarea sa cu alte persoane??. l 

Pentru soluționarea cauzei, organul judiciar este obligat să îl asculte pe suspect 
sau inculpat potrivit unor reguli care se aplică în toate cazurile ascultării, atât în faza 
urmăririi penale, cât și în faza judecății. 

Se observă faptul că, în reglementarea procedeului probatoriu ca modalitate de 
obținere a declaraţiilor suspectului sau inculpatului, legiuitorul folosește termeni diferiţi. 
Capitolului al II-lea din Titlul IV este denumit „Audierea persoanelor”, același termen 
fiind utilizat în multe dintre cazurile referitoare la obținerea declarațiilor (în cuprinsul 
art. 105, art. 106, art. 109 CPP etc.). În derularea aceleiași proceduri, se prevede, în 
unele situații, faptul că suspectul sau inculpatul este „ascultat” (art. 109 CPP este 
denumit „Modul de ascultare”). Din conţinutul reglementării nu rezultă însă intenţia 
legiuitorului de a atribui conotaţii diferite celor două noțiuni, ambele având aceleași 
implicații și aceeași finalitate în obținerea mijlocului de probă sub forma declarațiilor". 

Din reglementarea actuală rezultă că audierea suspectului sau inculpatului este 
structurată în două etape: prima, în care se clarifică problemele referitoare la situația 
suspectului sau inculpatului și unele chestiuni prealabile audierii propriu-zise, și a 
doua etapă, audierea propriu-zisă. 


„249. Prima etapă debutează cu întrebări privind persoana suspectului sau inculpatului 
referitoare la starea civilă sau alte date privind situaţia sa personală. Potrivit art. 107 CPP, 
întrebările se referă la nume, prenume, poreclă, data și locul nașterii, codul numeric 
personal, numele și prenumele părinților, cetățenia, starea civilă, situația militară, 
studiile, profesia ori ocupaţia, locul de muncă, domiciliul și adresa unde locuiește 
efectiv și adresa la care dorește să îi fie comunicate actele de procedură, antecedentele 
penale sau dacă împotriva sa se desfășoară un alt proces penal, precum și cu privire la' 
orice alte date pentru stabilirea situaţiei sale personale. De asemenea, este întrebat 


 M. DuŢu, op. cit., în Dreptul nr. 12/2004, p. 182. 

2] GR. THEODORU, op. cit., p. 316-317. | | 

B! Deosebiri între conţinutul celor doi termeni ar fi dificil de invocat, mai ales în cazurile 
în care aceștia sunt folosiţi în cuprinsul aceleiași norme [de exemplu, în art. 106 alin. (1): 
„Dacă, în timpul audierii unei persoane, aceasta prezintă semne vizibile de’ oboseală 
excesivă sau simptomele unei boli care îi afectează capacitatea fizică ori psihică de a 
participa la ascultare, organul judiciar dispune întreruperea ascultării și, dacă este cazul, ia - 
măsuri pentru ca persoana să fie consultată de un medic” (s.n.)]. În același sens, I. NEAGU, 
M. DAMASCHIN, op. cit., p. 451, 452; A. ZARAFIU, op. cit., 2014, p. 171, 172. 

dacă solicită un interpret în cazul în care nu vorbește sau nu înţelege limba română 
ori nu se poate exprima. 

Aceste întrebări pot fi repetate la audierile ulterioare numai dacă organul judiciar 
consideră necesar (au intervenit | Aaa sau răspunsurile consemnate anterior nu 
erau lămuritoare).. 

După clarificarea identităţii sale, suspectului sau inculpatului i se dau lămuriri 
privind situaţia sa procesuală: calitatea în care este audiat (suspect sau inculpat), 
fapta prevăzută de legea penală pentru care este suspectat sau inculpat, încadrarea 
juridică a acesteia [art. 108 alin. (1), art. 307 și art. 309 alin. (2) CPP], pentru ca 
ulterior să îi fie comunicate drepturile și obligaţiile!!! pe care le are, conform calității 
procesuale dobândite. 

Drepturile și obligaţiile suspectului sunt cuprinse în dispoziţiile art. 83, respectiv 
art. 108 CPP. Astfel, potrivit art. 83, suspectul sau inculpatul are următoarele drepturi”: 

a) dreptul de a nu da nicio declarație pe parcursul procesului penal, atrăgându-i-se 
atenţia că, dacă refuză să dea declaraţii, nu va suferi nicio consecinţă defavorabilă, iar 
dacă va da declaraţii, acestea vor putea fi folosite ca mijloace de probă împotriva sa; 

b) dreptul de a fi informat cu privire la fapta pentru care este cercetat și încadrarea 
juridică a acesteia; 

c) dreptul de a consulta dosarul, în condiţiile legii; aR 2 

d) dreptul de a avea un avocat ales, iar dacă nu își desemnează unul, în cazurile 
de asistenţă obligatorie, dreptul de a i se desemna un avocat din oficiu; 

e) dreptul de a propune administrarea de probe în condiţiile PNS de lege, 
de a ridica excepții și de a pune concluzii; 

f) dreptul de a formula orice alte cereri ce țin de soluționarea laturii penale și 
civile a cauzei; 

g) dreptul de a beneficia în mod gratuit de un interpret atunci când nu înţelege, 
nu se exprimă bine sau nu poate comunica în limba română; 

h) dreptul de a apela la un mediator, în cazurile permise de lege; 

i) dreptul de a fi informat cu privire la drepturile sale; 

j) alte drepturi prevăzute de lege. 

"Este posibil ca, în cursul urmăririi penale sau al judecății, în funcţie de schimbarea 
contextului procesual, suspectul sau inculpatul să fie beneficiarul și al altor drepturi decât 
cele comunicate iniţial, care trebuie, de asemenea, aduse la cunoștința acestora. De 
exemplu, în urma schimbării încadrării juridice în cursul urmăririi penale, poate deveni 
posibilă încheierea unui acord de recunoaștere a vinovăţiei, ceea ce iniţial (după 
începerea urmăririi penale) nu era permis de lege. 


4) În cursul urmăririi penale, înainte de prima audiere a suspectului sau inculpatului, i se 
aduc la cunoștință drepturile și obligaţiile. Aceste drepturi și obligaţii i se comunică și în 
scris, sub semnătură, iar în cazul în care nu poate ori refuză să semneze, se va încheia un 
proces-verbal [art. 108 alin. (3) CPP]. 

il Reglementarea drepturilor suspectului trebuie să asigure transpunerea dispoziţiilor 
Directivei 2012/13/UE a Parlamentului European și a Consiliului din 22 mai 2012 privind 
dreptul la informare în cadrul procedurilor penale (J.0. L 142 din 1 iunie 2012). 

Organele judiciare au obligaţia aducerii la cunoștința inculpatului a posibilităţii 
încheierii unui acord de recunoaștere a vinovăţiei în cursul urmăririi penale sau a 
recunoașterii învinuirii în cursul judecății, cu beneficiile prevăzute de lege [art. 108 
alin. (4) CPP]. 

Obligaţiile aduse la cunoștința suspectului sau inculpatului în procedura aderi 
constau în asigurarea prezenței acestuia la solicitările organelor judiciare și a îndeplinirii 
procedurii de citare. Acestea sunt: 

a) obligația de a se prezenta la chemările organelor judiciare, atrăgându-i-se atenţia 
că, în cazul neîndeplinirii ei, se poate emite mandat de aducere împotriva sa, iar în 
cazul sustragerii, judecătorul poate dispune arestarea sa preventivă; sustragerea poate 
justifica arestarea preventivă, dacă sunt îndeplinite și celelalte condiţii prevăzute în 
art. 223 alin. (1) lit. a) CPP. Altfel, neîndeplinirea doar a acestei obligaţii justifică numai 
emiterea unui mandat de aducere; 

b) obligaţia de a comunica în scris, în termen de 3 zile, orice schimbare a adresei, 
atrăgându-i-se atenţia că, în cazul neîndeplinirii ei, citaţiile și orice alte acte comunicate 
la prima adresă rămân valabile și se consideră că le-a luat la cunoștință. Considerăm 
disproporționate consecinţele pe care le-ar putea produce neîndeplinirea obligaţiei, 
mai ales în cazurile în care nu poate fi reținută o rea-credinţă din partea suspectului 
sau inculpatului. Neîndeplinirea acestei obligații este sancționată cu amendă judiciară 
[art. 283 alin. (4) lit. k) CPP]. 


“v eo 


250. Procedura propriu-zisă a ascultării. După finalizarea primei etape, urmează 
ascultarea; regulile privind ascultarea suspectului sau inculpatului, pe lângă faptul că 
facilitează obținerea informațiilor dorite de organele judiciare, necesare soluționării 
cauzei, permit și aplicarea unor reguli tactice de ascultare. 

După îndeplinirea obligaţiilor privind stabilirea identităţii şi comunicarea drepturilor 
și obligațiilor, suspectul sau inculpatul este lăsat să declare tot ceea ce dorește referitor 
la fapta prevăzută de legea penală care i-a fost comunicată!!.. La acest moment, 
suspectul sau inculpatul relatează ceea ce consideră că îi este favorabil cu privire la 
obiectul cauzei și poate formula obiecţii privind acuzaţia împotriva sa. 

În această etapă a obținerii declaraţiei, organul judiciar poate sesiza neclarități pe 
care le va lămuri în etapa următoare, când suspectului sau inculpatului i se pot pune 
întrebări [art. 107 alin. (2), art. 378 alin. (1) CPP]. 

După relatarea liberă, suspectului sau inculpatului i se pot pune întrebări. 

În cursul urmăririi penale, deosebit de reglementarea anterioară [în care era 
prevăzută audierea separată a suspectului sau inculpatului, dacă erau mai mulți în 
aceeași cauză — art. 71 alin. (2) CPP 1968], organul de urmărire penală poate alege 
modalitatea cea mai adecvată tacticii pe care a adoptat-o. Întrebările adresate: 
suspectului sau inculpatului privesc fapta prevăzută de legea penală pentru care i s-a 
comunicat învinuirea și pot fi formulate atât de organul de urmărire penală, cât și de 
celelalte părți sau de persoana vătămată prezente la audiere, ca urmare a exercitării 


m — 
! În codul anterior, învinuitul sau inculpatul era lăsat să declare tot ceea ce știe în cauză 
lart. 71 alin. (3)]. 

drepturilor procesuale proprii prevăzute de lege!!. Dreptul de a pune întrebări poate 
fi exercitat și prin avocat, însă numai prin intermediul organului de urmărire penală. 

În cursul judecății, după relatarea liberă, inculpatului i se pot pune întrebări în 
mod nemijlocit și în contradictoriu de către procuror, persoana vătămată, partea 
civilă, partea responsabilă civilmente, de ceilalţi inculpaţi, precum și de către avocații 
-acestora și de avocatul inculpatului a cărui audiere se face. Întrebări pot pune atât 
președintele, cât și ceilalți membri ai completului de judecată, dacă apreciază necesar, 
pentru justa soluţionare a cauzei. l 

Ca regulă, dacă sunt mai multi inculpaţi trimiși în judecată, audierea fiecăruia dintre 
ei se face în prezenţa celorlalți. Doar în cazurile în care se apreciază că interesul audierii 
o cere, instanţa poate dispune audierea vreunuia dintre inculpaţi fără ca ceilalți să 
fie de față. Declaraţiile luate separat vor fi citite obligatoriu celorlalţi inculpaţi, după 
audierea lor. Dacă inculpatul a fost audiat separat, acesta poate fi din nou audiat, în 
prezenţa celorlalți inculpaţi sau doar a unora dintre ei [art. 379 CPP]. 

Aceste dispoziţii permit instanţei să adopte strategia cea mai adecvată, pentru a 
stabili dacă declaraţia inculpatului corespunde adevărului. 

Dacă suspectul sau inculpatul este asistat, acesta are dreptul să se consulte cu 
avocatul înainte, cât și în timpul audierii. În funcţie de întrebările puse, audierea 
poate fi întreruptă pentru ca inculpatul sau suspectul să poată cere sfatul avocatului 
sau avocatul poate solicita organului de urmărire penală să îi permită contactul cu cel 
audiat. Deosebit de reglementarea anterioară, suspectul sau inculpatul poate utiliza 
însemnări și notițe proprii, însă numai în cazurile în care organul judiciar consideră 
necesar. 

„Chiar dacă codul în vigoare nu mai conţine prevederi în acest sens, ascultarea nu 
poate începe cu citirea declaraţiilor date anterior ori reamintirea acestora, legiuitorul 
dorind ca suspectul sau inculpatul să relateze cât mai obiectiv, fără a fi influenţat de 
declaraţiile anterioare. Totodată, citirea unei declaraţii anterioare, și nu relatarea liberă, 
ar pune sub semnul întrebării sinceritatea suspectului sau inculpatului cu privire la 
cele declarate. Suspectul sau inculpatul nu poate prezenta ori citi o declaraţie scrisă de 
mai înainte, însă se poate servi de însemnări și notițe proprii cu privire la unele situaţii 
greu de reținut. Așadar, acesta nu poate veni „pregătit” la audiere cu o declaraţie 
deja scrisă, pe care doar să o prezinte ori să o citească organului de urmărire penală. 


251. Consemnarea și semnarea declarațiilor. Declaraţiile suspectului sau ale 
inculpatului se consemnează în scris, în forma dictată de organul judiciar în urma 
relatăriil?!, necesară ulterior luării la cunoștință de către organele judiciare și de către 
ceilalți participanţi la proces. Consemnările trebuie să fie complete și exacte, urmând 
a se preciza în declaraţie și întrebările adresate pe parcursul ascultării, cât și cine le-a 
formulat. Pentru a se crea o imagine completă cu privire la condiţiile audierii, vor fi 
consemnate în declarație inclusiv ora începerii și ora încheierii ascultării. O audiere - 


i Potrivit art. 81 alin. (1) lit. g), art. 85 alin. (1) și art. 87 alin. (1) raportate la art. 81 alin. (1) 
lit. g) CPP, persoana vătămată, partea civilă și partea responsabilă civilmente au dreptul 
de a pune întrebări inculpatului, ca o modalitate de exercitare a dreptului la apărare. 

2] A. ZARAFIU, op. cit., 2015, p. 193. 

Si 


îndelungată poate afecta concentrarea, posibilitatea redării cu detaliile solicitate de 
organele judiciare, ceea ce, în final, poate crea o imagine distorsionată comparativ 
cu realitatea. Totodată, se poate observa dacă declarația a fost dată pe timpul zilei 
ori noaptea și dacă durata a fost una rezonabilă. 

Referitor la semnarea declaraţiei, legea reglementează mai multe ipoteze. Declaraţia 
este semnată de suspect sau inculpat, dacă este de acord cu conţinutul, după citirea 
acesteia. Este posibil ca, după cunoașterea conținutului declaraţiei, suspectul sau 
inculpatul să dorească să facă completări, rectificări ori precizări. În aceste situaţii, 
completările, rectificările, precizările sunt trecute la finalul declaraţiei, după care o 
semnează. 

Dacă inculpatul sau suspectul refuză să semneze declarația sau nu o poate semna, 
organul judiciar consemnează cauza nesemnării în declaraţia scrisă. 

Declaraţia luată este semnată și de către organul de urmărire penală care a procedat 
la audierea suspectului sau a inculpatului, de judecătorul de drepturi și libertăţi ori de 
președintele completului de judecată și de grefier, de avocatul suspectului, inculpatului, 
al persoanei vătămate, părții civile sau părţii responsabile civilmente, dacă aceștia au 
fost prezenţi, precum și de interpret, când declaraţia a fost luată printr-un interpret 
[art. 110 alin. (4) CPP]. 

Pentru a elimina eventualele controverse cu privire conţinutul declaraţiei (mai 
ales în ceea ce privește concordanța dintre relatările suspectului sau inculpatului 
și consemnările din declaraţie), se precizează faptul că, în cursul urmăririi penale, 
audierea suspectului sau inculpatului se înregistrează cu mijloace tehnice audio sau 
audiovideo. Dacă nu este posibilă, motivul neînregistrării se precizează în declarația 
scrisă a suspectului sau inculpatului. 


252. Reguli speciale privind audierea. În timpul audierii, pot apărea situaţii care 
impun aplicarea unor reguli speciale în materie. Astfel, dacă suspectul sau inculpatul 
prezintă semne vizibile de oboseală excesivă sau simptomele unei boli care îi afectează 
capacitatea fizică ori psihică de a participa la ascultare, organul judiciar dispune 
întreruperea ascultării și, dacă este cazul, ia măsuri pentru ca persoana să fie consultată 
de un medic [art. 106 alin. (1) CPP]. 

Considerăm că audierea este reluată dacă medicul apreciază că starea care a 
determinat întreruperea nu mai există și, implicit, nu poate influenţa calitatea relatărilor. 
Aceste reglementări speciale se aplică indiferent de obiectul audierii (audierea în 
vederea arestării preventive ori a lămuririi unei împrejurări necesare soluționării 
fondului cauzei) sau de calitatea de suspect ori inculpat (aflat în stare de libertate, 
reținut sau arestat preventiv). 

Suspectul sau inculpatul poate fi audiat și la locul de deținere prin mijloace tehnice 
(prin videoconferință). Audierea în aceste condiţii trebuie să fie bine justificată (doar 
în cazuri excepţionale) și dacă organul judiciar apreciază că nu se aduce atingere bunei 
desfășurări a procesului ori drepturilor și intereselor părţilor [art. 106 alin. (2) CPP]. 
Dacă pentru suspectul sau inculpatul audiat în aceste condiţii asistenţa juridică este 
obligatorie, se va asigura prezenţa avocatului la locul de deţinere. 

253. Valoarea probatorie a declarației suspectului sau a inculpatului. Întrucât 
legea nu conţine prevederi speciale, declaraţiile suspectului sau ale inculpatului sunt 
evaluate de către organele judiciare conform principiului liberei aprecieri, adică fără 
a avea o valoare dinainte stabilită prin lege, contribuţia lor la aflarea adevărului 
fiind stabilită în urma evaluării tuturor probelor administrate în cauză. Așadar, fără 
a fi condiţionată prin lege, declarația suspectului sau inculpatului nu este evaluată 
izolat, doar recunoașterea sau negarea comiterii infracțiunii nu poate justifica soluția 
organului judiciari!l. Deoarece este cunoscută tendinţa suspectului sau inculpatului 
de a declara în favoarea sa, acest mijloc de probă este evaluat cu atenţie. În unele 
cazuri, recunoașterea poate ascunde aspecte ce nu corespund adevărului (de exemplu, 
omiterea altor infracţiuni sau participarea și a altor persoane la infracțiunea descoperită). 

De aceea, în cazul recunoașterii, situația de fapt urmează a fi reţinută în contextul 
evaluării tuturor probelor administrate în cauză (declarația unui martor care confirmă 
săvârșirea faptei, concluziile unei expertize etc.). Evaluarea în acest context poate justifica 
reținerea ca adevărată a întregii declaraţii sau doar în parte, după cum afirmaţiile 
suspectului sau ale inculpatului sunt confirmate în totalitate ori doar parțial de celelalte 
probe (declaraţia este divizibilă). Așadar, aprecierea declarației va fi reținută ca temei 
al soluţiei adoptate de organul judiciar după cum se coroborează cu celelalte probe 
administrate, apreciere conform motivării date. 

Întrucât suspectul sau inculpatul este audiat în cursul procesului de mai multe ori, 
pot fi semnalate neconcordanţe între declaraţii sau este posibil ca acesta să retracteze 
declaraţia dată anterior, total sau parţial. În aceste situații, trebuie stabilit care dintre 
declaraţii corespunde adevărului. Deoarece legea nu instituie priorităţi și nu stabilește 
criterii, aprecierea fiind liberă, se va reține ca adevărată declaraţia confirmată în 
urma evaluării celorlalte probe administrate în cauză, indiferent dacă a fost dată în 
faza urmăririi penale sau a judecății. Dacă suspectul sau inculpatul revine asupra 
declarațiilor date în faza urmăririi penale în care recunoștea săvârșirea infracţiunii, s-a 
apreciat că negarea realității declaraţiei de recunoaștere nu poate fi luată în considerare 
dacă s-au administrat în cursul procesului alte probe, neîndoielnic de vinovăţie. În acest 
context, revenirea asupra declaraţiei date în faza urmăririi penale de către inculpat 
urmează a fi înlăturată, participarea sa ca autor la săvârșirea tâlhăriei rezultând din 
declaraţiile date în faza urmăririi penale de toți inculpaţii, acestea coroborându-se cu 
declaraţiile persoanei vătămate, cu cele consemnate în procesul-verbal de recunoaștere 
din grup și declaraţiile celor doi martori”. 

Declaraţia suspectului sau a inculpatului nu mai este considerată „regina probelor”, 
întrucât, chiar în cazul recunoașterii, indiferent de context, trebuie apreciată cu mare 
atenţie, caracterul subiectiv fiind de înţeles. Suspectul sau inculpatul ar putea să 
„ascundă” cu această ocazie amănunte importante, cu relevanţă în stabilirea încadrării 


0l potrivit art. 69 CPP 1968, declaraţiile învinuitului sau ale inculpatului făcute în cursul 
procesului penal puteau servi la aflarea adevărului numai în măsura în care erau coroborate 
cu fapte și împrejurări ce rezultau din ansamblul probelor existente în cauză. O prevedere 
asemănătoare era și în Codul de procedură penală din 1936 (art. 168). 

(2) |.C.C.J., s. pen., dec. nr. 775/2005, www.scj.ro. 

BI |,C.C.]., dec. nr. 392/2005, www.scj.ro. 

juridice a faptei sau în reținerea unor circumstanţe agravante. În aceste condiţii, având 
în vedere recunoașterea faptelor, s-ar putea ca organele judiciare să nu mai insiste 
pe acele aspecte, reținând o situație de fapt inexactă. 

Totuși, legiuitorul, în noul context legislativ al Codului de procedură penală, oferă 
valențe juridice deosebite recunoașterii vinovăţiei de către inculpat. Potrivit art. 478 
alin. (1) CPP, în cursul urmăririi penale, dacă acţiunea penală a fost pusă în mișcare, 
inculpatul și procurorul pot încheia un acord ca urmare a recunoașterii vinovăției de 
către inculpat. 

De asemenea, în faza judecății, dacă acțiunea penală nu vizează o infracţiune care 
se pedepsește cu detenţiune pe viață, președintele pune în vedere inculpatului că 
poate solicita ca judecata să aibă loc numai pe baza probelor administrate în cursul 
urmăririi penale și a înscrisurilor prezentate de părți, dacă recunoaște în totalitate 
faptele reţinute în sarcina sa, aducându-i la cunoștință dispoziţiile art. 396 alin. (10) CPP. 

Efectul recunoașterii vinovăţiei sau învinuirii în aceste cazuri este dat de norma 
de procedură cu caracter special, într-un alt context procesual decât cel care permite 
evaluarea declaraţiei inculpatului potrivit art. 103 alin. (1) CPP. 


1.2. Declaraţia persoanei vătămate 


254. Noţiune și scop. Întrucât este o sursă importantă privind identificarea unor 
probe necesare cauzei, organul judiciar are obligaţia să cheme persoana vătămată pentru 
a fi audiată. Declaraţia acesteia este necesară și pentru că în multe cazuri sesizarea 
nu conţine precizări suficiente privind fapta prevăzută de legea penală, autorul ei sau, 
dacă este cazul, prejudiciul produs și condiţiile angajării răspunderii civile. 

Audierea persoanei vătămate asigură, totodată, un tratament echitabil, similar 
celorlalte persoane implicate în cauză (suspect, inculpat, parte civilă, parte responsabilă 
civilmente), privind susţinerea intereselor procesuale. 


255. Audierea persoanei vătămate 

255.1. Procedura audierii este similară audierii suspectului sau inculpatului. Audierea 
este compusă dintr-o primă etapă privind lămurirea situaţiei persoanei vătămate și a 
unor chestiuni prealabile (dispoziţiile art. 107 CPP aplicându-se în mod corespunzător) 
și o a doua etapă, care constă în ascultarea propriu-zisă. 

Prima etapă debutează la cea dintâi audiere cu întrebările organului judiciar giei 
situația persoanei vătămate, pentru ca ulterior să i se aducă la cunoștință drepturile 
și obligațiile prevăzute de lege. Persoana vătămată este întrebată cu privire la nume, 
prenume, poreclă, data și locul nașterii, codul numeric personal, numele și prenumele 
părinților, cetățenia, starea civilă, situația militară, studiile, profesia ori ocupaţia, locul 
de muncă, domiciliul și adresa unde locuiește efectiv și adresa la care dorește să îi 
fie comunicate actele de procedură, antecedentele penale sau dacă împotriva sa se 
desfășoară un alt proces penal, dacă solicită un interpret în cazul în care nu vorbește 
Sau nu înțelege limba română ori nu se poate exprima, precum și cu privire la orice alte 
date pentru stabilirea situației sale personale. Întrebările vor fi repetate la audierile 
ulterioare, dacă este necesar. 

După lămurirea acestor aspecte, organele judiciare aduc la cunoștința persoanei 
vătămate drepturile și obligațiile sale [art. 111 alin. (2) CPP]: i 

a) dreptul de a fi asistată de avocat, iar în cazurile de asistenţă obligatorie, dreptul 
de a i se desemna un avocat din oficiu; 

b) dreptul de a apela la un mediator în cazurile permise de lege; 

-~ c) dreptul de a propune administrarea de piobe de a ridica excepţii și de a pune 
concluzii, în condiţiile prevăzute de lege; 

d) dreptul de a fi încunoștinţată cu privire la desfășurarea procedurii, dreptul de a 
formula plângere prealabilă, precum și dreptul de a se constitui parte civilă; 

e) obligaţia de a se prezenta la chemările organelor judiciare; 

-f) obligaţia de a comunica orice schimbare de adresă. 

Totodată, ca o măsură de protecție, persoanei vătămate i se aduce la cunoștință 
cu ocazia primei audieri faptul că, în cazul în care inculpatul va fi privat de libertate, 
respectiv condamnat la o pedeapsă privativă de libertate, poate să fie informată cu 
privire la punerea acestuia în libertate în orice mod sau evadarea acestuia |art. 111 
alin. (5) CPP]. 

Cea de-a doua etapă, audierea propriu-zisă, se desfășoară după regulile audierii 
suspectului și inculpatului, adică mai întâi persoana vătămată este lăsată să relateze 
tot ceea ce dorește cu privire la fapta săvârșită, după care i se pot pune întrebări. 

"În cursul judecății, întrebările se pot pune nemijlocit de către procuror, inculpat, 
avocatul inculpatului, partea civilă, partea responsabilă civilmente, avocații acestora 
[art. 380 alin. (2) CPP]. Dacă apreciază necesar, președintele și membrii completului 
pot pune și ei întrebări. C 

Consemnarea declaraţiei se realizează în același condiţii ca și declarația suspectului 
sau inculpatului, regulile cuprinse în art. 110 CPP (consemnarea declaraţiei suspectului 
sau a inculpatului) fiind aplicate în mod corespunzător și pentru persoana vătămată. De 
asemenea, pentru egalitate de tratament, persoana vătămată are dreptul să consulte 
avocatul (dacă îi este acordată asistenţă judiciară), atât înainte, cât și în cursul audierii, 
și poate utiliza însemnări și notițe, cu permisiunea organului judiciar, dacă acesta 
apreciază că este necesar. 

Asemănător consemnării declaraţiei suspectului sau inculpatului, audierea persoanei 
vătămate este înregistrată prin mijloace tehnice audio sau audiovideo. Acest procedeu 
de consemnare nu are însă caracter obligatoriu, înregistrarea fiind efectuată doar 
în cazurile în care organul judiciar apreciază că este necesară sau dacă persoana 
vătămată o solicită în mod expres, iar înregistrarea este posibilă. Înregistrarea prin 
mijloace tehnice este însă obligatorie dacă persoana vătămată este minor. Dacă nu 
este posibilă înregistrarea, motivul concret se va consemna în declaraţia acestuia. 

255.2. Reguli speciale privind audierea. Regulile cu caracter special privind audierea 
persoanelor în proces, prevăzute în art. 106 CPP, sunt aplicabile și în cazul persoanei 
vătămate. 

O primă situaţie o constituie starea fizică sau psihică neadecvată susţinerii unei 
declaraţii de către persoana vătămată (prezintă semne vizibile de oboseală excesivă 
sau simptomele unei boli care îi afectează capacitatea fizică ori psihică). În acest caz, 

organul judiciar întrerupe audierea și, dacă este cazul, în funcție de starea de sănătate 
a persoanei vătămate, ia măsuri ca aceasta să fie consultată de un medic. 

Regulile speciale de audiere sunt determinate și de starea de detenție a persoanei 
vătămate. Audierea sa poate fi efectuată la locul de deţinere prin videoconferinţă, 
doar în cazuri excepţionale și dacă organul judiciar apreciază că aceasta nu aduce 
atingere bunei desfășurări a procesului ori drepturilor și intereselor părţilor [art. 106 
alin. (2) CPP]. | 

Starea de detenție a persoanei vătămate impune, totodată, și prezenţa avocatului la 
momentul ascultării acesteia la locul de deținere, dacă asistenţa juridică este obligatorie. 
Cu toate că prevederile art. 106 alin. (3) CPP presupun aceste derogări doar pentru 
suspect și inculpat, considerăm că sunt aplicabile și în cazul persoanei vătămate, întrucât 
regulile speciale privind ascultarea (cuprinse în art. 106) sunt stabilite în funcție de 
starea sau situația persoanei la momentul audierii, și nu de calitatea procesuală pe 
care o are în proces. 

255.3. Reguli speciale privind audierea unor persoane vătămate. Având în vedere 
situația specială a persoanei care a suportat consecinţele comiterii infracțiunii, prin 
dispoziţii exprese care reglementează desfășurarea procesului, inclusiv prin cele refe- 
ritoare la modul audierii, se încearcă a se asigura acesteia o protecţie cât mai eficientă. 
Asemenea preocupări constituie și obiectul Directivei 2012/29/UE de stabilire a unor 
norme minime privind drepturile, sprijinirea și protecţia victimelor criminalității, 
Prin O.U.G. nr. 18/2016 au fost introduse în Codul de procedură penală dispoziţii care 
să corespundă acestor standarde minimale, cu rol de protecţie, și în ceea ce privește 
procedura audierii persoanei vătămate și care constau în impunerea unor condiţii 
deosebite în care se desfășoară acest procedeu probatoriu. 

Această protecţie, specifică doar persoanei vătămate, poate fi asigurată în 
următoarele moduri: 

Organul judiciar, în cazul persoanei vătămate pentru care a fost stabilită în condiţiile 
legii existența unor nevoi specifice de protecţie, poate dispune una sau mai multe 
măsuri, dacă este posibil şi dacă apreciază că nu se aduce atingere bunei desfășurări a 
procesului penal ori drepturilor și intereselor părţilor. Măsurile care pot fi dispuse sunt: 

— audierea persoanei vătămate aflate în această situaţie în incinte concepute sau 
adaptate acestui scop; 

— audierea acesteia prin intermediul sau în prezenţa unui psiholog ori a altui specialist 
în consilierea victimelor; l 

— audierea acesteia, cât și.eventuala ei reaudiere se realizează de aceeași persoană, 
dacă acest lucru este posibil și dacă organul judiciar apreciază că nu aduce atingere bunei 
desfășurări a procesului ori drepturilor și intereselor părţilor [art. 111 alin. (6) CPP]. 

În cazul infracțiunilor expres prevăzute de alin. (7) al art. 111 CPP (de exemplu, 
în cazul infracțiunilor de violenţă în familie, agresiune sexuală etc. ), precum și în alte 
situaţii în care, din cauza împrejurărilor comiterii faptei, acest lucru se apreciază ca 
fiind necesar, la cererea persoanei vătămate, audierea acesteia se efectuează de către 
O persoană — organ de cercetare penală — de același sex. Prevederea este aplicabilă | 


1 J.O. L 315 din 14 noiembrie 2012. 

numai în cazul efectuării audierii de către organul de cercetare penală, dacă, în contextul 
existenţei acestor împrejurări, este considerată necesară sau posibilă. Chiar dacă 
sunt îndeplinite aceste condiţii, cererea poate fi respinsă dacă organul de cercetare 
penală apreciază că audierea în aceste condiții ar aduce atingere bunei desfășurări 
a procesului sau drepturilor și intereselor părţilor. Rațiunea reglementării constă în 
plasarea persoanei vătămate într-o stare de bi ut necesară și unei declaraţii 
complete, fără restricţii. | 

Pin dispoziţiile art. 111 alin. (9) CPP se instituie obligația audierii persoanei vătă- 
mate care a depus o plângere cu privire la săvârșirea unei infracțiuni, de îndată după 
depunerea acesteia. Dacă audierea nu este posibilă, organul judiciar va efectua audierea 
ulterior depunerii plângerii, însă fără întârzieri nejustificate. Aceste prevederi constituie 
o serioasă garanţie în ceea ce privește declanșarea procedurilor cu celeritate, însă 
creează și premisele unei declaraţii complete, fiind dată cât mai aproape de momentul 
comiterii infracțiunii. | 

Această declaraţie constituie mijloc de probă, chiar dacă a fost dată înainte de 
începerea urmăririi penale [art. 111 alin. (10) CPP]. Prevederea nu este însă conformă 
cu reglementarea cadrului general al procesului penal, a limitelor sale. Procesul 
penal debutează cu dispoziţia de începere a urmăririi penale cuprinsă în ordonanța 
organului de urmărire penală, după care pot fi administrate probe, avute în vedere 
la soluționarea cauzei. 


256. Protecţia persoanei vătămate. Reglementarea în domeniul audierii persoanei 
vătămate se completează cu dispoziţii privind protecţia acesteia. Codul actual regle- 
mentează măsuri de protecţie aplicabile de regulă martorilor aflaţi în situaţii speciale, 
: care se aplică însă și persoanei vătămate, dacă se află în situații similare acestuia 
(martorul amenințat sau vulnerabil, statut stabilit prin art. 125-130 CPP). 

Sunt prezumate ca fiind vulnerabile categoriile de persoane prevăzute în art. 113 
alin. (2) CPP (victimele copii, victimele care sunt în relaţie de dependenţă față de 
autorul infracţiunii etc.). Acestor persoane organul de urmărire penală le aduce la 
cunoștință măsurile de protecţie care pot fi luate, conţinutul lor, cât și posibilitatea 
de a renunța la instituirea măsurii. Renunţarea de către persoana vătămată la luarea 
măsurii se consemnează în scris, iar dacă este cazul, în prezenţa reprezentantului legal. 

Ca o măsură de protecţie a persoanei vătămate, audierea din nou a acesteia se va 
face numai dacă este strict necesară pentru desfășurarea procesului penal [art. 113 
alin. (4) CPP]. Este preferabilă înregistrarea declarației, care ulterior poate fi examinată, 
evitându-se astfel audierile repetate. Audierea din nou a persoanei vătămate poate 
fi dispusă motivat, pentru lămurirea unor neclarități sau a unor aspecte necuprinse 
în declarația deja dată. 

De asemenea, la audiere, persoana vătămată poate fi însoțită, la cererea sa, de 
către reprezentantul său legal, cât și de o altă persoană, desemnată de persoana 
vătămată (persoană de încredere, apropiată acesteia). Organul judiciar poate decide 
ca aceste persoane să nu însoțească persoana vătămată la audiere; decizia trebuie 
însă motivată. 

În unele situaţii, dispoziţiile privind protecţia persoanei vătămate determinate 
de starea de minorat nu pot fi aplicate, întrucât nu poate fi stabilită vârsta acesteia, 

„lipsind actele de identitate sau alte documente care să îi dovedească vârsta. Dacă 
există motive pentru a fi considerată minor în funcţie de alte date existente, persoana 
vătămată va fi prezumată ca fiind minor. 


257. Valoarea probatorie a declaraţiei persoanei vătămate. Declarația persoanei 
vătămate este evaluată potrivit principiului liberei aprecieri a probelor. Totuși, întrucât 
interesul acesteia de cele mai multe ori este evident în proces, declarația trebuie 
apreciată cu atenție, pentru a fi eliminate neadevărurile sau exagerările. Acestea devin 
credibile doar în urma evaluării în cadrul întregului ansamblu probator. 


1.3. Declaraţiile părții civile și ale părții responsabile civilmente 


258. Reguli privind audierea părții civile şi a părții responsabile civilmente. Regulile 
privind audierea persoanei vătămate se aplică și părţii civile și părţii responsabile 
civilmente, atât în prima etapă (lămuriri cu privire la partea civilă și persoana responsabilă 
civilmente), cât şi în cea de-a doua etapă, audierea propriu-zisă. 

După întrebările privind starea personală, părţii civile și părții responsabile civilmente 
li se aduc la cunoștință următoarele drepturi [art. 112 alin. (2) CPP]: 

a) dreptul de a fi asistate de avocat, iar în cazurile de asistenţă obligatorie, dreptul 
de a li se desemna un avocat din oficiu; 

b) dreptul de a apela la un mediator în cazurile permise de lege; 

c) dreptul de a propune administrarea de probe, de a ridica excepţii și de a pune 
concluzii în legătură cu soluționarea laturii civile a cauzei, în condiţiile prevăzute de lege. 

Urmează audierea propriu-zisă, în cursul căreia se aplică, dacă este cazul, în mod 
corespunzător, dispoziţiile art. 106 CPP referitoare la regulile speciale privind ascultarea. 
De asemenea, au dreptul să consulte avocatul atât înainte, cât și în cursul audierii, având 
posibilitatea consultării unor notițe, dacă organul judiciar consideră necesar. Audierea 
părții civile și a părții responsabile civilmente se consemnează și se înregistrează în 
aceleași condiţii ca și în cazul persoanei vătămate. 

Având în vedere poziția sa procesuală și implicarea în soluţionarea cauzei, dacă 
sunt îndeplinite condiţiile prevăzute de lege [cele referitoare la statutul de martor 
amenințat sau vulnerabil, cât și cele prevăzute la art. 113 alin. (1) CPP], organul de 
urmărire penală poate să dispună măsuri de protecție faţă de partea civilă! 


259. Valoarea probatorie a declaraţiei părţii civile și a părţii responsabile civilmente. 
Valoarea probatorie este apreciată de organul judiciar potrivit principiului liberei 
aprecieri a probelor. Faptul că declaraţiile nu vor fi evaluate în mod izolat, ci numai 
în contextul analizei tuturor probelor administrate în cauză, reprezintă premise care 
permit organului judiciar să identifice eventualele neadevăruri. 


“! Condiţiile și măsurile de protecţie sunt prevăzute în cuprinsul art. 125-130 CPP. 

$2. Declaraţiile martorilor, ca mijloace de probă 


260. Noţiunea de martor. Declaraţiile martorilor reprezintă mijlocul de probă 
prezent în majoritatea cauzelor penale și constituie, prin conţinut, o contribuţie majoră 
la soluționarea acestora. 

Potrivit art. 114 CPP, martorul 'este persoana care are cunoștință despre fapte 
sau împrejurări de fapt care constituie probă în cauza penală. Definirea prin lege a 
martorului este necesară, întrucât conţinutul conceptului de mijloc de probă nu poate 
fi determinat decât în corelare cu acesta. Rezultă din textul de lege că dobândirea 
calităţii de martor este condiționată de cunoașterea unor fapte care pot servi ca probe 
în cauze penale, cu privire la care va fi ascultat de către organele judiciare, într-un 
proces în curs de desfășurare. Neîndeplinirea acestor condiţii (care constituie, totodată, 
și trăsături esenţiale ale conceptului de mijloc de probă al declaraţiei de martor) are 
ca efect excluderea existenței ca mijloc de probă a declaraţiei de martor™. Chiar dacă 
a fost dată, declaraţia va fi lipsită de valoare probatorie. 

Importanţa declaraţiei martorilor la soluționarea cauzelor penale a condus la 
considerarea lor ca probe firești, inevitabile, instrumente necesare de cunoaștere a 
împrejurărilor săvârșirii infracțiuniil?, întrucât acestea, în măsura în care relevă elemente 
de fapt care pot fi folosite ca probe la lămurirea obiectului probaţiunii, contribuie în 
mod substanţial la aflarea adevărului și la soluționarea cauzei penale. Tratarea în mod 
distinct, cu o atenţie deosebită a declaraţiei acestora este justificată și de faptul că, 
cel puţin teoretic, martorii sunt persoane fără un interes în soluționarea cauzei penale 
și care, datorită unor împrejurări de multe ori ocazionale, au cunoștință de elemente 
de fapt cu caracter probator care pot fi necesare soluționării cauzelor penale. 
“Legea nu instituie interdicții privind calitatea de martor în funcţie de aptitudinile 
fizice, psihice ori alte criterii, dimpotrivă, acordă întâietate calității de martor față 
de alte calități procesuale în care aceeași persoană poate apărea în proces [avocat, 
expert, mediator ori reprezentant al uneia dintre părți sau al unui subiect procesual, 
cu privire la faptele și împrejurările de fapt pe care persoana le-a cunoscut înainte de 
a dobândi această calitate — art. 114 alin. (3) CPP]. 

în aceeași logică, a extinderii pe cât posibil a sferei persoanelor care pot declara ca 
martor, această calitate o pot avea și organele de constatare (conform art. 61 CPP) sau 
comandanții de nave și aeronave (conform art. 62 CPP), care întocmesc procese-verbale 
despre împrejurările constatate, conform competenţelor prevăzute în lege. Cu ocazia 
luării declaraţiei, aceste persoane pot aduce lămuriri suplimentare cu privire la 
consemnările din actele întocmite și, totodată, pot răspunde la întrebările formulate 
de subiecţii procesuali prezenţi.la termen. 


261. Capacitatea de a fi martor. La momentul audierii, pentru a oferi credibilitate 
- declaraţiei, este necesar ca cel audiat să se afle într-o situaţie care să nu permită 
punerea la îndoială în mod rezonabil a capacităţii de a fi martor. Dacă se constată de 
către organul judiciar faptul că starea în care se află martorul (de exemplu, o afecțiune 


11] V, DONGOROZ ȘI COLAB., op. cit., vol. V, p. 201. 
2I A. CIOPRAGA, Evaluarea probei testimoniale în procesul penal, Ed. Junimea, laşi, 1979, p. 10. 

psihică sau o situație determinată temporar de efectul unei medicaţii) influenţează 
major realitatea relatărilor sale, audierea va avea loc doar atunci când organul judiciar 
apreciază că persoana este capabilă să relateze în mod conștient fapte și împrejurări 
în legătură cu obiectul probaţiunii [art. 115 alin. (2) CPP]. 

Pentru a decide dacă audierea este posibilă, organul judiciar, din oficiu sau la 
cerere, poate dispune orice examinare necesară, prin mijloacele prevăzute de lege. 

Considerăm că starea ce pune la îndoială capacitatea de a fi martor vizează 
capacitatea (posibilitatea) persoanei de a relata fapte și împrejurări care corespund 
realității, și nu aspecte privind voinţa sa de a fi sincer. 

Deoarece au interes în soluționarea cauzei, nu au capacitatea de a fi martor părţile 
și subiecţii procesuali principali (pentru aceste persoane operează o „prezumție de 
parțialitate”™). Această aparenţă de parţialitate, care este susținută și de evaluări de 
multe ori justificate, conduce la concluzia că o persoană nu poate fi martor în propria 
sa cauză și că o persoană într-o cauză penală nu poate avea, în același timp, decât o 
singură calitate procesuală, în care își va susţine și declaraţia. 

Calitatea de martor este exclusă din momentul dobândirii, conform legii, a calităţii 
de parte sau de subiect procesual principal. Persoana care nu dobândește această 
calitate poate fi audiată ca martor. Astfel, dacă persoana care a suferit o vătămare 
fizică, materială, morală nu dorește să participe la procesul penal și încunoștinţează 
despre aceasta organul judiciar, va putea fi audiată ca martor [art. 81 alin. (2) CPP]. 

Întrucât dispoziţiile art. 115 alin. (1) CPP se referă la cei care deţin efectiv calitatea 
de parte sau subiect procesual principal în cauză, persoanele care au avut această 
calitate, dar au pierdut-o ca efect al unor acte procesuale dispuse în cauză (de exemplu, 
o soluție de neurmărire sau netrimitere în judecată), pot fi audiate ca martor. La 
evaluarea declaraţiei unor astfel de persoane trebuie avut în vedere faptul că pierderea 
calității procesuale respective le plasează într-adevăr, din punct de vedere procesual, 
într-o poziţie similară celui care are capacitatea de a fi audiat ca martor, însă este 
posibil ca măsura implicării lor în cauză să influenţeze și declaraţia dată. 

Legea nu cuprinde dispoziţii care să interzică audierea persoanelor cu infirmităţi, 
însă organul judiciar va aprecia dacă afecțiunea alterează calitatea declaraţiei. Pot fi 
audiaţi ca martor și investigatorul sub acoperire sau cu identitate reală și colaboratorul, 
evaluarea declaraţiilor lor fiind însă în unele cazuri condiţionată [conform art. 103 
alin. (3) CPP, hotărârea de condamnare, de renunțare la aplicarea pedepsei sau de 
amânare a aplicării pedepsei nu se poate întemeia în măsură determinantă pe declaraţiile 
investigatorului, ale colaboratorilor ori ale martorilor protejaţi]. 


262. Excepţii de la obligația de a da declarații ca martor. Obligaţia de a depune 
mărturie derivă dintr-o îndatorire cu caracter civic, justificată de necesitatea asigurării 
protecţiei sociale prin urmărirea și pedepsirea celor care comit infracţiuni. În anumite 
împrejurări, declaraţia, prin conţinutul său, poate constitui o ingerință în exercițiul unui 
drept, de exemplu, dreptul la respectarea vieţii private și de familie. În acest context, 


— 


“N. VOLONCIU, op. cit., vol. I, p. 367. 

poate fi acceptat, ca o măsură de protecţie, dreptul de a nu depune mărturie!"!. Asemenea 
excepţii nu afectează capacitatea de a declara în general ca martor, acestea au efect 
doar în cauza în care sunt prevăzute de lege. 

Excepţiile operează în următoarele situații: 

a) Nu pot face obiectul declaraţiei martorului acele fapte sau împrejurări al căror 
secret ori confidenţialitate poate fi opusă prin lege organelor judiciare [art. 116 
alin. (3) CPP]. 

Pentru ca interdicţia să opereze, este necesară existența unei legi care să interzică 
accesul la informaţie al altor persoane, inclusiv al organelor judiciare, iar secretul 
ori confidenţialitatea să fi fost obținută în urma exercitării unei profesii sau funcții 
care i-a permis accesul la informaţie și, totodată, i-a impus păstrarea secretului sau 
confidenţialității. 

Din această categorie fac parte persoanele care deţin o funcţie ce le permite 
accesul la informaţii (catalogate de lege ca informații secrete de stat sau secrete de 
serviciu ori secret profesional), iar informaţiile le-au dobândit în exercițiul activităţii 
profesionale sau al serviciului. interdicţia de a declara privește doar aceste informaţii, 
fără a interzice audierea persoanei cu privire la alte aspecte. 

Au obligaţia păstrării secretului (informaţiilor secrete de stat sau de serviciu?!) 
persoanele care deţin informaţii clasificate în acest mod. Cu toate acestea, potrivit 
art. 306 alin. (6) CPP, secretul bancar și cel profesional, cu excepţia secretului profesional 
al avocatului, nu sunt opozabile procurorului, după începerea urmăririi penale. 

Păstrarea confidenţialităţii revine persoanelor care deţin informaţii (altele decât 
cele care constituie, potrivit legii, informaţii secrete de stat și secrete de serviciu) care 
“nu pot fi divulgate organelor judiciare și care sunt deţinute, de regulă, ca urmare a 
exarcitării unor profesii (secretul profesional). În această categorie sunt incluși avocații!’ 
și consilierii juridici". 


i C.E.D.O., cauza Van der Heijden c. Olandei, Hotărârea din 3 aprilie 2012 (Marea Cameră), 
§§ 51-69. 

2! Legea nr. 182/2002 privind protecţia informaţiilor clasificate (M. Of. nr. 248 din 12 aprilie 
2002) definește noţiunea de informaţii secrete de stat și secrete de serviciu. 

BI Potrivit art. 34 din Legea nr. 51/1995, republicată, „(1) Pentru asigurarea secretului 
profesional, actele și lucrările cu caracter profesional aflate asupra avocatului sau în 
cabinetul său sunt inviolabile. Percheziţionarea avocatului, a domiciliului ori a cabinetului 
său sau ridicarea de înscrisuri și bunuri nu poate fi făcută decât de procuror, în baza unui 
mandat emis în condiţiile legii. (2) Sunt exceptate de la măsura ridicării de înscrisuri și 
de la măsura confiscării: a) înscrisurile care conţin comunicări între avocat și clientul său; 
b) înscrisurile care conţin consemnări efectuate de către avocat cu privire la aspecte 
referitoare la apărarea unui client. (3) Nu vor putea fi ascultate și înregistrate, cu niciun fel 
de mijloace tehnice, convorbirile telefonice ale avocatului și nici nu va putea fi interceptată 
și înregistrată corespondenţa sa cu caracter prorgsionai decât în conditie și cu prorsura 
prevăzute de lege”. 

4l Art. 24 alin. (2) din Statutul profesiei de consilier juridic (M. Of. nr. 684 din 29 iulie 2004) 
prevede următoarele: „Consilierul juridic nu poate fi ascultat ca martor și nu poate furniza 
relații niciunei autorități sau persoane cu privire la cauza care i-a fost încredinţată, decât 
dacă are dezlegarea prealabilă, expresă și scrisă din partea părții în cauză, în condiţiile 

Aceste reglementări cu caracter de excepţie sunt justificate de necesitatea protejării, 
în anumite cazuri, a persoanei fizice sau persoanei juridice, care poate fi grav vătămată 
dacă secretele ori datele confidenţiale ar fi divulgate. Excepțţiile reprezintă și consecința 
normei penale care pedepsește persoanele care divulgă informaţii secrete de stat, 
secrete de serviciu sau nepublice, în alte condiţii decât cele permise de lege!!! 

Posibilitatea protejării sub această formă nu are însă caracter nelimitat. De altfel, în 
astfel de situaţii, opunerea excepţiei nu constituie un obstacol total privind obţinerea 
datelor și informaţiilor respective, ele pot fi obținute și prin alte mijloace de probă, 
cu valoare juridică de necontestat. 

Potrivit art. 116 alin. (4) CPP, faptele și împrejurările cu privire la care operează 
secretul sau confidenţialitatea pot face obiectul declarației martorului atunci când 
autoritatea competentă sau persoana îndreptățită îsi exprimă acordul în acest sens 
sau atunci când există o altă cauză legală de înlăturare a obligaţiei de a păstra secretul 
sau confidenţialitatea!?. 

Această dezlegare de la obligația prevăzută de lege este justificată, întrucât nu o altă 
persoană, ci doar persoana care are interes și care ar putea fi prejudiciată hotărăşte 
cu privire la divulgarea informaţiilor respective. 

Interdicția persoanei de a fi martor poate fi înlăturată dacă există o altă cauză 
legală de înlăturare a obligaţiei de a păstra secretul sau confidenţialitatea, chiar dacă 
persoana interesată în păstrarea secretului ori a confidenţialităţii nu autorizează 
divulgarea datelor. 

Prevederea trebuie să fie expresă cu privire la posibilitatea martorului de a divulga 
datele respective. 

b) Persoanele care au dreptul de a refuza să dea declaraţii în calitate de martor. 
Astfel de persoane îndeplinesc condiţiile privind capacitatea de a fi martor, însă legea 
le permite să refuze audierea în această calitate. 

Potrivit art. 117 alin. (1) CPP, aceste persoane sunt: | 

— soțul, ascendenți și descendenţii în linie directă, precum și fraţii și surorile ` 
suspectului sau inculpatuluit?i; 
legii”, iar art. 45 alin. (2) arată: „Consilierul juridic nu poate fi obligat în nicio circumstanţă 
și de către nicio persoană fizică sau juridică să divulge secretul profesional”. | 
H Art. 303 alin. (1) CP pedepsește cu închisoarea de la 2 la 7 ani și interzicerea exercitării 
unor drepturi pe cel care divulgă, fără drept, informaţii secrete de stat pe care le cunoaște 
datorită atribuţiilor de serviciu, dacă prin aceasta sunt afectate interesele unei persoane 
juridice dintre cele menţionate de art. 176 din același cod. Art. 304 CP pedepsește cu 
închisoare de la 3 luni la 3 ani sau cu amendă persoana care divulgă informaţii secrete de 
serviciu sau care nu sunt destinate publicității, dacă prin aceasta sunt afectate interesele 
sau activitatea unei persoane. 

2I O reglementare similară era și în vechiul cod în art. 79 alin. (1), care prevedea că persoana 
obligată a păstra secretul profesional nu poate fi ascultată ca martor cu privire la faptele și 
împrejurările de care a luat cunoștință în exerciţiul profesiei, fără încuviințarea persoanei 
sau a unităţii față de care este obligată a păstra secretul. 

3! Dispoziţiile din legea naţională care permit refuzul membrilor familiei celui acuzat 
de a depune mărturie nu sunt, în sine, incompatibile cu art. 6 parag. 1 și parag. 3 lit. d) 
din Convenţie, deoarece ţin cont de problemele deosebite ce se pot ridica datorită 

— persoanele care au avut calitatea de soț al suspectului sau al inculpatului. 

Prevederile sunt justificate de legăturile cu caracter sentimental dintre persoanele 
indicate și suspect sau inculpat, cât și de consecinţele declaraţiilor în relaţiile lor viitoare. 
Așadar, legiuitorul instituie o opțiune pentru aceste categorii de persoane, pe care 
organul judiciar este obligat să le-o aducă la cunoștință și, totodată, să o consemneze, 
cu ocazia audierii, după comunicarea drepturilor și obligaţiilor prevăzute de lege. 

Prin Decizia Curţii Constituţionale nr. 562/201711, s-a admis excepția de neconstitu- 
ţionalitate și s-a constatat că soluția legislativă cuprinsă în art. 117 alin. (1) lit. a) și b) CPP, 
care exclude de la dreptul de a refuza să fie audiate în calitate de martor A = ep 
care au stabilit relaţii asemănătoare acelora dintre soți, este neconstituțională. | 
principal, motivul admiterii l-a constituit necorelarea dispoziţiilor art. 117 CPP cu ri i 
ale art. 177 CP, potrivit cărora membrii de familie sunt atât soțul, cât și persoanele 
care au stabilit relaţii asemănătoare acelora dintre soţi, în cazul în care conviețuiesc. 

Ulterior publicării deciziei Curţii Constituţionale, domeniul de aplicare al art. 117 
alin. (1) CPP a fost extins, având posibilitatea de a refuza să dea declarații de martori 
în procesul penal, alături de persoanele indicate expres la lit. a) și b), și cele care au 
stabilit relaţii asemănătoare acelora dintre soţi, indiferent dacă convieţuiesc ori nu 
mai convieţuiesc cu suspectul sau inculpatul. 

Dacă persoana aflată într-o astfel de situație acceptă să dea declarații ca martor, 
are obligaţia respectării statutului (drepturile și obligaţiile) prevăzut de lege pentru 
martori, fără alte precizări, astfel încât încălcarea obligaţiilor poate atrage angajarea 
răspunderii penale pentru comiterea infracțiunii de mărturie mincinoasă!”. - 

unei confruntări între un acuzat și un „martor” din propria familie și sunt menite să 
protejeze un astfel de martor prin evitarea punerii lui într-o dilemă morală (C.E.D.O., cauza 
Unterpertinger c. Austriei, Hotărârea din 24 noiembrie 1986, în G. ANTONIU, A. VLĂȘCEANU, 
A. BARBU, op. cit., p. 154). 

i M. Of. nr. 837 din 23 octombrie 2017. În motivarea deciziei se precizează faptul că 
deosebirea de tratament juridic între soţul/fostul soț al suspectului sau al inculpatului, 
pe de o parte, respectiv persoanele care au stabilit relații asemănătoare acelora dintre 
soți, în cazul în care convieţuiesc ori nu mai conviețuiesc cu suspectul sau inculpatul, pe 
de altă parte, din perspectiva reglementării dreptului de a refuza să declare în calitate 
de martori în procesul penal, este discriminatorie, nefiind justificată în mod obiectiv și 
rezonabil, de vreme ce norma procesuală penală criticată nu păstrează un raport rezonabil 
de proporţionalitate între mijloacele folosite și scopul avut în vedere. Dreptul la «viața 
de familie», în cazul persoanelor care au relații asemănătoare acelora dintre soți ori au 
avut relații asemănătoare acelora dintre soți cu suspectul sau inculpatul, este necesar a fi 
protejat, în materie penală, într-un mod similar cuplurilor legal constituite, având în vedere 
identitatea de rațiune a reglementării normei procesuale penale criticate în ipotezele 
menţionate. În același timp, Curtea a reținut că, în măsura în care nu vor fi obligate să dea 
declaraţii în calitate de martor în procesul penal, persoanele care au relații asemănătoare 
acelora dintre soţi ori au avut relaţii asemănătoare acelora dintre soţi cu suspectul sau 
inculpatul au, totuși, facultatea de a da astfel de declaraţii, renunțând la dreptul lor, în 
acest fel fiind asigurat şi interesul public de a se exercita în mod eficient acțiunea penală. 
2! Potrivit art. 273 CP: „(1) Fapta martorului care, într-o cauză penală, civilă sau în orice 
altă procedură în care se ascultă martori, face afirmaţii mincinoase ori nu spune tot ce 

Totodată, persoana care îndeplinește una dintre calitățile prevăzute la art. 117 
alin. (1) CPP în raport cu unul dintre suspecți sau inculpaţi este scutită de obligaţia 
de a depune mărturie și împotriva celorlalţi suspecți sau inculpaţi, în cazul în care 
declaraţia sa nu poate fi limitată doar la aceștia din urmă [art. 117 alin. (4) CPP]. 

Cu privire la posibilitatea audierii ca martori a rudelor suspectului sau inculpatului /a 
soluţionarea laturii civile a procesului penal, se apreciază că sunt aplicabile dispoziţiile 
legii penale, și nu dispoziţiile legii procesuale civile [art. 315 alin. (1) pct. 1 CPC prevede că 
rudele sau afinii până la gradul al treilea inclusiv nu pot fi audiaţi ca martori]!!l. Motivarea 
acestei soluții constă în faptul că acțiunea civilă este accesoriul acţiunii penale, dar și 
în influenţa pe care soluționarea acțiunii civile o poate avea asupra rezolvării acţiunii 
penale. De principiu însă, la soluționarea acţiunii civile în procesul penal se aplică 
regulile civile!!. Totodată, potrivit art. 2 CPC, dispoziţiile Codului de procedură civilă 
se aplică și în materiile prevăzute de alte legi, în măsura în care acestea nu cuprind 
prevederi potrivnice. 


263. Drepturile și obligaţiile martorilor. Organul judiciar are obligaţia să îi comunice 
martorului calitatea procesuală în care este audiat, cât și faptele sau împrejurările 
de fapt pentru dovedirea cărora a fost propus ca martor. Din redactarea dispoziţiilor 
art. 116 alin. (1) CPP rezultă că martorul este audiat doar asupra faptelor și împrejurărilor 
care constituie obiectul probațiunii în cauza în care a fost citat, însă audierea poate fi 
extinsă și cu privire la alte împrejurări, necesare pentru verificarea credibilităţii sale. 

Martorul are următoarele drepturi și obligaţii [art. 120 alin. (2) CPP]: 

a) dreptul de a fi supus măsurilor de protecţie și de a beneficia de restituirea 
cheltuielilor prilejuite de chemarea în fața organelor judiciare, atunci când sunt 
îndeplinite condiţiile prevăzute de lege; 

b) obligaţia de a se prezenta la chemările organelor judiciare, atrăgându-i-se atenţia 
că, în cazul neîndeplinirii acestei obligaţii, se poate emite mandat de aducere împotriva 
sa; 


știe în legătură cu faptele sau împrejurările esenţiale cu privire la care este întrebat se 
pedepsește cu închisoare de la 6 luni la 3 ani sau cu amendă. (2) Mărturia mincinoasă 
săvârșită: a) de un martor cu identitate protejată ori aflat în Programul de protecție a 
„martorilor; b) de un investigator sub acoperire; c) de o persoană care întocmește un 
raport de expertiză ori de un interpret; d) în legătură cu o faptă pentru care legea prevede 
pedeapsa detenţiunii pe viaţă ori închisoarea de 10 ani sau mai mare se pedepsește cu 
închisoarea de la unu la 5 ani. (3) Autorul nu se pedepsește dacă își retrage mărturia, în 
cauzele penale înainte de reţinere, arestare sau de punerea în mișcare a acţiunii penale 
ori în alte cauze înainte de a se fi pronunţat o hotărâre sau de a se fi dat o altă soluţie, ca 
urmare a mărturiei mincinoase”. | 

" Trib. Mun. București, dec. nr. 416/1990, în C.P.J.P. 1990, p. 103-104. În sens contrar, 
C.A. Brașov, dec. nr. 892/2004, în G. ANTONIU, A. VLĂȘCEANU, A. BARBU, op. cit., p. 82-83. 
2I Pentru detalii, a se vedea și E. POPESCU, F. BRADIN, Interferenţa normelor de procedură 
penală și a celor de procedură civilă în judecarea acţiunii civile alăturate celei penale, în 
Dreptul nr. 12/2004, p. 193-223. l 

c) obligația de a comunica în scris, în termen de 5 zile, orice schimbare a adresei 
la care este citat, atrăgându-i-se atenția că, în cazul neîndeplinirii acestei obligații, i 
se poate aplica o amendă judiciară [art. 283 alin. (4) lit. 1) CPP]; 

d) obligația de a da declarații conforme cu realitatea, aträgându-i-se atenția că 
legea pedepsește infracțiunea de mărturie mincinoasă. 

Martorul are drepturi patrimoniale care constau în sume de bani justificate de 
cheltuielile efectuate (transport, dacă este cazul, cazare etc.) sau veniturile nerealizate 
(echivalentul sumelor cuvenite din activităţile pe care le-ar fi desfășurat în timpul 
prezenţei la sediul organului judiciar pentru a fi audiat). Aceste sume trebuie solicitate 
și sunt acordate de către organul judiciar în măsura în care sunt dovedite. 

Potrivit legii, martorii pot beneficia, dacă este cazul, de măsuri de protecție și pot fi 
incluși într-un cadru instituţionalizat în Programul naţional de protecţie a martorilor”. 

Potrivit art. 118 CPP, declaraţia de martor dată de o persoană care, în aceeași 
cauză, anterior declaraţiei, a avut sau, ulterior, a dobândit calitatea de suspect ori 
inculpat nu poate fi folosită împotriva sa (dreptul martorului de a nu se acuza). Având 
în vedere că prezenţa martorului este justificată de faptul că deţine cunoștințe despre 
fapte și împrejurări de fapt necesare soluționării cauzei și care privesc alte persoane, 
este firesc ca declarația dată să nu contribuie la acuzarea sa. Exercitarea acestui drept 
privește o declaraţie dată în cauză, care există deja în dosar și care ulterior ar putea 
fi folosită împotriva celui care a dat declaraţii în calitate de martor. 

întrucât nu este prevăzută modalitatea în care această declaraţie „nu poate fi 
folosită împotriva sa”, urmează a se aplica instituţiile procesuale care au un astfel de 
efect, respegiiv excluderea ca urmare a constatării nulităţiil?. 

s: Unele dintre obligațiile martorului asigură prezenţa acestuia la solicitarea organului 
judiciar în vederea audierii, iar în cazul neprezentării, el poate fi adus cu mandat 
sau i se poate aplica o amendă judiciară. Pentru cazuri justificate, audierea poate fi 
efectuată și în alt loc decât la sediul organului judiciar. | 

Celelalte prevederi privesc obligația martorului de a declara adevărul. Îndatorirea de 
a relata conform adevărului este obligaţia principală a martorului. De fapt, formularea 
din text (obligaţia de a da declaraţia conform cu realitatea) impune martorului obligația 
de a nu face afirmaţii mincinoase, altfel va fi sancționat pentru comiterea infracțiunii de 
mărturie mincinoasă. Obligaţia de a spune adevărul este accentuată și de formularea 
jurământului sau a declaraţiei solemne, în care se precizează faptul că martorul jură, 
respectiv se obligă să spună adevărul [art. 121 alin. (3) și (5) CPP]. 


264. Cazuri speciale de audiere a martorilor. Starea deosebită a minorului constituie 
motivul unor reglementări speciale în materie penală, inclusiv în cazul audierii acestuia 
ca martor. Experienţa redusă a minorului nu îi creează imaginea reală a consecinţelor 
- faptelor sale în cazul în care, din diferite motive, relatarea nu corespunde adevărului. 


H Măsurile de protecţie sunt reglementate în dispoziţiile art. 125-130 CPP. 
2] Potrivit art. 102 alin. (3) CPP, nulitatea actului prin care s-a dispus sau autorizat admi- 
nistrarea unei probe ori prin care aceasta a fost administrată determină excluderea probei. 

De aceea, audierea martorului în vârstă de până la 14 ani are loc în prezența unuia 
dintre părinţi, a tutorelui sau a persoanei ori a reprezentantului instituției căreia îi 
este încredinţat spre creștere și educare [art. 124 alin. (1) CPP]. 

Dacă una dintre aceste persoane nu poate fi prezentă sau are calitatea de suspect, 
inculpat, persoană vătămată, parte civilă, parte responsabilă civilmente ori martor în 
cauză sau există suspiciunea rezonabilă că poate influenţa declarația minorului, audierea 
acestuia are loc în prezența unui reprezentant al autorităţii tutelare sau a unei rude 
cu capacitate deplină de exerciţiu, stabilite de organul judiciar [art. 124 alin. (2) CPP]. 

Cu aceeași justificare, a protejării minorului, dacă se consideră necesar, la cerere sau 
din oficiu, organul de urmărire penală sau instanţa dispune ca la audierea martorului 
minor să asiste un psiholog, iar toate activităţile procesuale care presupun audierea 
minorului trebuie desfășurate în așa fel încât să se evite producerea oricărui efect 
negativ asupra stării psihice a acestuia [art. 124 alin. (3) și (4) CPP]. 

Rațiunea protejării minorului prin prezența persoanelor indicate, inclusiv a 
psihologului, trebuie să aibă o concretizare din punct de vedere procesual. De exemplu, 
opinia acestora, întrucât le este cunoscută personalitatea minorului, poate determina 
amânarea, pentru o perioadă de timp, a audierii sau chiar excluderea unor întrebări. 

Întrucât angajarea răspunderii penale nu este posibilă, martorului minor care 
nu a împlinit vârsta de 14 ani nu i se comunică faptul că, dacă declară mincinos, va 
fi pedepsit pentru comiterea infracţiunii de mărturie mincinoasă. Totuși, i se atrage 
atenţia să declare adevărul, fără a fi obligat să depună jurământ. 


265. Procedura audierii martorului. Audierea martorului presupune parcurgerea 
acelorași etape ca și în cazul suspectului sau inculpatului, la care se adaugă depunerea 
jurământului sau a declaraţiei solemne. 

În prima etapă a audierii sunt adresate lcd necesare stabilirii identităţii 
și situaţiei personale a martorului, prevăzute în art. 107 CPP. Dacă față de persoana 
audiată s-a dispus o măsură de protecţie care presupune nedivulgarea acesteia, nu i 
se pun întrebări referitoare la identitatea sa. | 

După consemnarea datelor personale, persoanei i se aduce la cunoștință obiectul 
cauzei şi apoi i se pun întrebări, pentru identificarea unui eventual interes al acesteia în 
cauză: este întrebat dacă este membru de familie sau fost soț al suspectului, inculpatului, 
persoanei vătămate ori al celorlalte părţi din procesul penal, dacă se află în relaţii de 
prietenie sau de dușmănie cu aceste persoane, precum și dacă a suferit vreo pagubă 
în urma săvârșirii infracţiunii [art. 119 alin. (2) CPP]. 

Apoi i se aduc la cunoștință atât drepturile și obligaţiile prevăzute în art. 120 CPP, 
cât și sancţiunea în cazul încălcării obligaţiilor, prima etapă încheindu-se cu solicitarea 
de către organul judiciar de a depune jurământul sau declarația solemnă (organul 
de urmărire penală sau președintele completului îl întreabă pe martor dacă dorește 
să depună jurământ religios sau declaraţie solemnă, conţinutul lor fiind consemnat 
în art. 121 CPP). Dacă depune jurământul, textul este următorul: „Jur că voi spune 
adevărul și nu voi ascunde nimic din ceea ce știu. Așa să-mi ajute Dumnezeu!”. Referirea 
la divinitate din formula jurământului se schimbă în funcţie de credinţa religioasă 
a martorului. Dacă face o declaraţie solemnă, textul este: „Mă oblig că voi spune 
adevărul și nu voi ascunde nimic din ceea ce știu.” 

Urmează ascultarea propriu-zisă, mai întâi martorul este lăsat să relateze liber 
tot ceea ce știe în legătură cu faptele sau împrejurările de fapt care constituie 
obiectul probaţiunii și pe care se presupune că le cunoaște, după care i se pot pune 
întrebări. Justificat și de raţiuni de tactică a audierii, din punct de vedere criminalistic, 
fiecare martor este audiat separat și fără ca ceilalți să fie prezenți. 

Martorului nu i se pot adresa întrebări privind opțiunile politice, ideologice sau 
religioase ori alte circumstanţe personale și de familie, cu excepţia cazului în care 
acestea sunt strict necesare pentru aflarea adevărului în cauză sau pentru a Pagal 
credibilităţii acestuia [art. 122 alin. (3) CPP]. 

Normele privind ascultarea martorilor cuprinse în dispoziţiile art. 119-124 CPP au 
caracter general, aplicându-se în mod corespunzător fiecărei faze procesuale. 

În faza judecății, dacă martorul este propus de către procuror, acestuia i se pot 
pune în mod nemijlocit întrebări de către procuror, inculpat, persoana vătămată, 
partea civilă, partea responsabilă civilmente. Dacă martorul este propus de către 
una dintre părţi, i se pot pune întrebări de către aceasta, de către procuror, persoana 
vătămată și de către celelalte părți. Președintele și ceilalți membri ai completului pot 
adresa întrebări martorului ori de câte ori consideră necesar, pentru justa soluționare 
a cauzei [art. 381 alin. (2)-(3) CPP]. 

Martorul care posedă un înscris în legătură cu depoziția dată îl poate citi în instanţă, 
iar procurorul și părţile au dreptul să îl examineze. Dacă martorul nu își amintește 
anumite fapte sau împrejurări ori când există contraziceri între declaraţiile făcute în 
instanţă și cele date anterior, după ce a fost lăsat să declare tot ceea ce știe, președintele 
poate da citire, în întregime sau în parte, declaraţiilor anterioare [art. 381 alin. (6) CPP]. 

“Consemnarea declaraţiilor martorului urmează regulile prevăzute pentru suspect sau 
inculpat, aplicate în mod corespunzător. În cursul urmăririi penale, audierea martorului 
se înregistrează prin mijloace tehnice audio sau audiovideo, dacă organul de urmărire 
penală consideră necesar sau dacă martorul solicită expres aceasta și înregistrarea 
este posibilă. Acesta este un aspect de noutate, apreciat ca necesar pentru eliminarea 
eventualei contestări a declaraţiei, influenţat și de caracterul nepublic al urmăririi 
penale. Întrucât din redactarea textului reiese că înregistrarea este obligatorie dacă 
martorul o solicită expres, cu toate că nu poate fi considerat un drept, organul judiciar 
trebuie să îl aducă la cunoștința acestuia înainte de audiere. Organul judiciar poate 
aprecia necesitatea înregistrării și după cum consideră că ulterior martorul ar putea 
să își schimbe declaraţia. 

Sunt aplicabile și regulile speciale privind ascultarea, determinate de starea de 
oboseală excesivă sau simptomele unei boli care îi afectează starea ori de faptul că 
martorul se află în detenţie (art. 106 CPP). 


„266. Valoarea probatorie a declarației martorului. Declaraţiile martorilor sunt supuse 

“regulii generale a liberei aprecieri, fără ca legiuitorul să indice o valoare probatorie 

diferită față de celelalte mijloace de probă. Având în vedere faptul că martorul, cel 

puţin teoretic, este o persoană imparţială, fără interes în soluționarea cauzei, organele 
judiciare acordă totuși declarației acestuia o atenţie deosebită. 

Declaraţia care contribuie la soluționarea cauzei se cere a fi sinceră (martorul să fie 

de bună-credinţă și să dorească să contribuie la aflarea adevărului) și fidelă (relatările 

sale să corespundă faptelor petrecute în realitate!!!), astfel încât convingerea organelor 
judiciare formată pe baza acesteia să corespundă adevărului. 

Problema organelor judiciare în ceea ce privește valoarea probatorie a declaraţiei 
martorilor constă în a aprecia care dintre acestea sunt sincere și fidele și care nu 
corespund adevărului (declaraţiile mincinoase făcute cu rea-credinţă, care nu corespund 
adevărului, întrucât prezentarea evenimentelor nu a fost fidelă). Pentru a aprecia dacă 
declaraţia martorului este sinceră, organele judiciare pot utiliza diferite metode, tactici 
formate pe baza fie a unor cunoștințe oferite de alte discipline (psihologia judiciară, 
criminalistică), fie a experienţei dobândite. 

La formarea convingerii sale, organului judiciar nu i se impun limite, dimpotrivă, 
dacă martorul se află într-o situaţie ce pune la îndoială capacitatea de a fi martor, poate 
amâna audierea sau dispune orice examinare necesară, prin mijloacele prevăzute de 
lege, pentru a decide cu privire la capacitatea sa [art. 115 alin. (2)-(3) CPP]. 

Legea nu dă preferință declaraţiei după momentul la care intervine, de exemplu, 
declaraţia dată în faza judecății nu are altă valoare decât declaraţia dată în faza urmăririi 
penale! sau declaraţia luată de procuror nu este evaluată altfel decât cea luată de 
instanţă. 

Totodată, realitatea celor relatate poate fi verificată de organul judiciar la momentul 
aprecierii probei, în urma evaluării tuturor probelor administrate în cauză. Dacă, în 
contextul acestei evaluări, se constată diferenţe, ele trebuie clarificate fie prin verificarea 
bunei-credințe a martorului, fie prin administrarea în continuare a altor probe. 

Date cu privire la sinceritatea martorului pot fi obținute chiar din prima etapă a 
audierii, când i se pun întrebări din care să rezulte existenţa unui interes pentru el în 
rezolvarea cauzei [conform art. 119 alin. (2) CPP, este întrebat dacă este membru de 
familie sau fost soț al suspectului, inculpatului, persoanei vătămate ori al celorlalte 
părţi din procesul penal, dacă se află în relaţii de prietenie sau de dușmănie cu aceste 
persoane, precum și dacă a suferit vreo pagubă în urma săvârșirii infracţiunii]. 

Declaraţia poate fi divizată, urmând a fi reţinută numai partea care se coroborează 
și este confirmată de alte probe. Această abordare este o consecinţă a principiului 
liberei aprecieri a probelor, judecătorul având libertatea să rețină numai partea care 
corespunde adevărului, încât organul judiciar, după divizarea declaraţiei cu privire 
la elementele ei, o poate evalua ca adevărată în întregime sau în parte ori o poate 
considera neadevărată în totalitate. 

Întrucât declaraţia constituie un act volitiv care poate conţine date nereale, 
relatate voit!?! sau fără intenție, aceasta poate fi retractată. Este posibil ca cel care a 
RR ELA A, 
` UI GR. THEODORU, op. cit., p. 322. 

EEE R pen., dec. nr. 6352/2004, www.scj.ro. Totuși, se consideră că depoziția unui 
martor în ședință publică și sub jurământ ar trebui întotdeauna să fie prioritară altor 
declaraţii făcute de același martor în cursul urmăririi penale (C.E.D.O., cauza Ali c. României, 
Hotărârea din 9 noiembrie 2010, în T. TOADER, op. cit., 2018, p. 303). 

8I Dacă sunt relatate voit, poate fi reținută infracțiunea de mărturie mincinoasă, iar retra- 
gerea declaraţiei poate interveni în procedura soluționării infracțiunii. Dacă martorul a fost 


de bună-credinţă, retractarea poate interveni printr-o declaraţie ulterioară, la iniţiativa 
acestuia. 

dat declaraţii, ulterior, motivat, să aprecieze că declaraţia sa conţine erori și să facă 
corecțiile cuvenite. Până la momentul retractării, declaraţia poate produce consecinţe, 
care vor genera, dacă sunt îndeplinite condiţiile legii, angajarea cdspund IN juridice 
a martorului. 

Declaraţia constituie rezultatul unui proces psihic complex, ce presupune, în formarea 
ei, parcurgerea mai multor momente!!! și anume percepţia, apoi memorarea, pentru 
ca în final să fie reprodusă sub forma declaraţiei. Fiecare dintre aceste etape poate fi 
influenţată de condiţii, împrejurări concrete, încât cu privire la fiecare dintre ele pot fi 
- sesizate erori, care se vor regăsi ulterior în declaraţia dată organelor judiciare!?!. Aplicând 
cunoștințe de psihologie judiciară și tactici criminalistice de audiere (psiho-tehnică 
judiciară), organul judiciar urmează să stabilească factorii care au influenţat negativ 
declarația, cât și reaua sau buna-credință a martorului. 


267. Protecția martorului 

267.1. Scop şi reglementare. În cazurile în care se constată că viaţa, integritatea 
corporală a martorului sau a unui membru din familia acestuia ar putea fi pusă în 
pericol datorită informaţiilor, datelor cuprinse în declarațiile deja date sau care urmează 
să fie oferite organelor judiciare, legea permite luarea unor măsuri de protecție a 
martorului. Prin conţinutul lor, aceste măsuri asigură, totodată, prezenţa la proces, cât 
și crearea cadrului necesar unei declaraţii fără influenţe pentru cel care dă declarații 
în calitate de martor. hit 

Cu toate că au același domeniu de reglementare, dispoziţiile Codului de procedură 
penală (art. 125-13013)) și cele ale Legii nr. 682/2002 privind protecţia martorilor nu 
coincid în totalitate, întrucât nivelul reglementării protecţiei asigurate prin cod nu 
este atât de amplu ca acela asigurat de legea specială"! 


TR. Pop, op. cit., vol. III, p. 325. 

21 Formarea declaraţiei presupune parcurgerea a patru etape specifice acestui proces: 
recepţia senzorială, prelucrarea informaţiilor, stocarea informaţiilor, reactivarea 
informaţiilor. Evenimentul judiciar cu privire la care intervine declaraţia parcurge aceste 
etape, iar „cauzele mărturiei bazate pe bună-credinţă, dar false în conţinutul lor, sunt de 
natură fiziologică sau psihologică neintenţionată, urmând ca magistratul să stabilească 
cauzele alterării mărturiei judiciare”. A se vedea, în acest sens, N. MITROFAN, V. ZDRENGHEA, 
T. BUTOI, op. cit., p. 116-117. În acest context, se afirmă următoarele: „caracterul adevărat 
sau mincinos al mărturiei se stabilește după declarația adevărată sau mincinoasă a 
martorului despre ceea ce știe și așa cum știe, iar nu după realitatea faptelor” — TR. POP, 
op. cit., vol. III, p. 309. l 

B) Reglementarea protecției martorului amenințat, respectiv vulnerabil are ca origine 
Rezoluția Consiliului Europei din 23 noiembrie 1995 privind protecția martorilor în 
lupta împotriva criminalității internaționale organizate, Rezoluția Consiliului Europei 
din 20 decembrie 1996 privind persoanele care cooperează în procesul judiciar în lupta 
împotriva criminalităţii organizate și Recomandarea Consiliului Europei nr. R(97)13 privind 
intimidarea martorilor și drepturile apărării, adoptată la 10 septembrie 1997 de Comitetul 
de Miniștri, adresată statelor membre. 

“1 |. NEAGU, M. DAMASCHIN, op. cit., p. 471-472. Legea specială asigură o protecție mult 
mai largă martorilor, ea nu se limitează numai la măsuri de protecţie, ci prevede și măsuri 
de asistenţă și includere într-un Program de protecție a martorilor. 

„Codul de procedură penală asigură protecţia persoanelor în legătură cu prezentarea 
la organul judiciar pentru a da declaraţii în calitate de martor, fiind instituite două 
categorii de martori: martori ameninţaţi și martori vulnerabili. 

267.2. Protecţia martorului ameninţat. Pentru ai i se atribui calitatea de martor 
ameninţat, în primul rând, persoana trebuie să deţină, conform legii, calitatea de 
martor şi să cunoască date, informaţii importante pentru soluţionarea cauzei, pe care 
deja le-a furnizat sau urmează să le furnizeze organelor judiciare. 

Cealaltă condiţie constă în existența unei suspiciuni rezonabile că viața, integritatea 
corporală, libertatea, bunurile, activitatea profesională a martorului oria unui membru 
al familiei sale ar putea fi pusă în pericol ca urmare a datelor pe care le furnizează 
organelor judiciare sau a declaraţiilor sale (art. 125 CPP). 

Măsuri de protecție pot fi dispuse și faţă de persoana vătămată și partea civilă 
(art. 113 CPP), investigatori sub acoperire și colaboratori (art. 149 CPP). 

Măsurile de protecţie pot viza atât martorul, cât și membrii familiei!!! acestuia și 
pot fi dispuse în tot cursul procesului (de către procuror în cursul urmăririi penale, 
de judecătorul de cameră preliminară în această procedură și de instanţă în cursul 
judecății). 

În cursul urmăririi penale, procurorul dispune măsura prin ordonanţă motivată, 
din oficiu sau la cererea martorului, a uneia dintre părţi sau a unui subiect procesual 
principal. 

Odată cu acordarea statutului de martor ameninţat, procurorul dispune una dintre 
următoarele măsuri [art. 126 alin. (1) CPP}: 

a) supravegherea și paza locuinței martorului sau asigurarea unei locuinţe temporare; 

b) însoţirea și asigurarea protecției martorului sau a membrilor de familie ai acestuia 
în cursul deplasărilor; 

c) protecția datelor de identitate, prin acordarea unui pseudonim cu care martorul 
va semna declaraţia sa; | 

d) audierea martorului fără ca acesta să fie prezent, prin intermediul mijloacelor 
audiovideo de transmitere, cu vocea și imaginea distorsionate, atunci când celelalte 
măsuri nu sunt suficiente. 

În cazul în care sunt vizate primele două măsuri de protecţie, vor fi încunoștințate 
autoritățile desemnate cu punerea lor în executare. Dacă printre măsurile aplicate 
sunt și cele privind protecția identităţii și dispunerea audierii fără ca martorul să fie 
prezent [art. 126 alin. (1) lit. c) și d) CPP], declaraţia martorului nu va cuprinde adresa 
reală sau datele sale de identitate, acestea fiind consemnate într-un registru special la 
care vor avea acces, în funcţie de faza procesuală în care se află cauza, în condiţii de 
confidenţialitate, doar organul de urmărire penală, judecătorul de drepturi și libertăţi, 
judecătorul de cameră preliminară sau instanţa [art. 126 alin. (3) CPP]. 


U Potrivit art. 177 CP, prin membru de familie se înțelege: a) ascendenții și descendenţii, 
frații și surorile, copiii acestora, precum și persoanele devenite prin adopție, potrivit legii, 
astfel de rude; b) soțul; c) persoanele care au stabilit relaţii asemănătoare acelora dintre 
soți sau dintre părinţi și copii, în cazul în care convieţuiesc. Dispoziţiile din legea penală 
privitoare la membru de familie, în limitele prevăzute Ia lit. a), se aplică, în caz de adopţie, 
și persoanei adoptate ori descendenților acesteia în raport cu rudele firești. 

Mäsura poate fi menținută pe tot parcursul procesului dacă starea de pericol 
persistă. Pentru a se constata aceste împrejurări, procurorul verifică la intervale de 
timp rezonabile existenţa condiţiilor care au justificat măsura, iar la dispariţia acestora 

„dispune, prin ordonanţă motivată, încetarea ei. 

Dacă starea de pericol apare în cursul procedurii camerei preliminare, măsura se 
dispune de judecătorul de cameră preliminară, din oficiu sau la sesizarea procurorului. 
Acesta poate dispune măsurile prevăzute în art. 127 CPP (măsurile de protecție care pot 
fi dispuse în cursul judecății), potrivit procedurii aplicabile luării măsurii de viabile 
în cursul judecății, care se aplică în mod corespunzător. 

În cursul judecății, protecţia martorului se dispune prin încheiere de către instanța 
pe rolul căreia se află cauza în care martorul urmează a fi protejat. Măsurile de protecție 
care se pot dispune sunt comune pentru faza urmăririi penale și a judecății, în plus 
pentru faza judecății poate fi dispusă o măsură specifică, și anume nepublicitatea 
ședinței de judecată pe durata ascultării martorului [art. 127 lit. c) CPP]. 

Măsura poate fi luată din oficiu, la cererea procurorului, a martorului, a părților sau 
a persoanei vătămate. Propunerea formulată de către procuror trebuie să cuprindă 
numele martorului care urmează a fi ascultat în faza de judecată și faţă de care se 
dorește dispunerea măsurii de protecţie și motivarea concretă a gravităţii pericolului 
și a necesității măsurii [art. 128 alin. (2) CPP]. Dacă cererea este formulată de către 
o altă persoană decât procurorul, instanţa poate dispune ca procurorul să efectueze 
de urgenţă verificarea privind temeinicia ei. Cererea se soluţionează în camera de 
consiliu, fără participarea persoanei care a formulat-o, iar participarea procurorului 
este obligatorie [art. 128 alin. (4) și (5) CPP]. 

“Hotărârea prin care instanţa dispune asupra cererii (încheierea) nu este supusă 
căilor de atac și se păstrează în condiţii de confidenţialitate. Este posibil ca protecţia 
martorului să fie necesară și după rămânerea definitivă a hotărârii în cauza în care 
s-a luat măsura. Protecţia, în aceste cazuri, este asigurată prin aplicarea dispoziţiilor 
Legii nr. 682/2002 (legea specială). Dacă măsura dispusă trebuie aplicată cu concursul 
altor autorităţi, sunt sesizate autoritățile competente [în privinţa măsurilor prevăzute 
în art. 127 lit. a) și b) CPP]. | 

267.3. Procedura audierii martorului ameninţat. Regulile aplicabile sunt cele 
comune, cu derogările cuprinse în art. 129 CPP, 

Astfel, în cazul aplicării măsurii cuprinse în art. 126 alin. (1) lit. d) și art. 127 
lit. d) CPP (audierea martorului fără ca acesta să fie prezent, prin intermediul mijloacelor 
audiovideo de transmitere, cu vocea și imaginea distorsionate, atunci când celelalte 
măsuri nu sunt suficiente), audierea martorului se poate efectua!!! prin intermediul 
mijloacelor audiovideo, fără ca acesta să fie prezent fizic la locul unde se află organul 
judiciar. Subiecţii procesuali principali, părţile și avocaţii acestora pot adresa întrebări 
martorului audiat în acest context. Organul judiciar va respinge însă întrebările care 
ar putea conduce la identificarea martorului [art. 129 alin. (3) CPP]. 


1 Textele [art. 126 alin. (1) lit. d) și art. 127 lit. d) CPP] nu prevăd posibilitatea efectuării 
înregistrării în aceste condiţii, din redactare rezultând că un astfel de mod de ascultare 
este obligatoriu. Din acest punct de vedere, art. 129 alin. (1) și, pe de altă parte, art. 126 
alin. (1) lit. d) și-art. 127 lit. d) nu se conciliază. 

Tot ceea ce declară martorul protejat se înregistrează prin mijloace tehnice (video 
„și audio) și se redă integral în formă scrisă. 

În cursul urmăririi penale, declarația se semnează de organul de urmărire penală 
ori, după caz, de judecătorul de drepturi și libertăţi și de procurorul care a fost prezent 
la audierea martorului și se depune la dosarul cauzei. Declaraţia martorului, transcrisă, 
va fi semnată și de acesta și va fi păstrată în dosarul depus la parchet, într-un loc 
special, în condiţii de confidenţialitate. 

În cursul judecății, re pl martorului se semnează de președintele completului 
de judecată. 

Suportul pe care a fost înregistrată declarația martorului, în original, sigilat cu sigiliul 
parchetului sau, după caz, al instanței de judecată în faţa căreia s-a făcut declaraţia, se 
păstrează în condiţii de confidenţialitate. Suportul care conţine înregistrările efectuate în 
cursul urmăririi penale este înaintat la terminarea urmăririi penale instanţei competente, 
împreună cu dosarul cauzei, și este păstrat în aceleași condiţii privind confidenţialitatea 
[art. 129 alin. (5)-(7) CPP]. 

267.4. Protecţia martorului vulnerabil. Conform art. 130 alin. (1) CPP, statutul de 
martor vulnerabil poate fi atribuit de instanţă sau de procuror: 

a) martorului care a suferit o traumă ca urmare a săvârșirii infracţiunii ori ca urmare 
a comportamentului ulterior al suspectului sau inculpatului; 

b) martorului minor. 

În faza urmăririi penale, odată cu dispoziţia luată, procurorul poate dispune 
următoarele măsuri de protecție [art. 130 alin. (2) raportat la art. 126 alin. (1) lit. b) 
și d) CPP]: 

— însoţirea și asigurarea protecției martorului sau a rilor: de familie ai acestuia 
în cursul deplasărilor; 

— audierea martorului fără ca acesta să fie prezent, prin intermediul mijloacelor 
audiovideo de transmitere. 

În cursul judecății, instanța poate dispune imanen măsuri [art. 130 alin. (2) 
raportat la art. 127 lit. b)-e) CPP]: | 

— însoțirea și asigurarea protecţiei martorului sau a membrilor de familie ai acestuia 
în cursul deplasărilor; 

— nepublicitatea ședinței de judecată pe durata ascultării martorului; 

= ascultarea martorului fără ca acesta să li i and în sala de judecată, prin 

= Ad pa fila de identitate ale martorului i acordarea unui pseudonim sub 
care acesta va depune mărturie. 

În cazul audierii martorului vulnerabil, distorsionarea vocii și a imaginii nu este 
obligatorie. 

Regulile privind audierea martorului ameninţat se aplică în mod corespunzător și 
în cazul ascultării martorului vulnerabil. 

267.5. Valoarea probatorie a declaraţiei martorului protejat. Potrivit art. 103 
alin. (3) CPP, hotărârea de condamnare, de renunțare la aplicarea pedepsei sau de 
amânare a aplicării pedepsei nu se poate întemeia în măsură determinantă pe declaraţiile 
investigatorului, ale colaboratorilor ori ale martorilor protejaţi. Din text rezultă că acest 

mod de evaluare nu este aplicabil doar declaraţiei martorilor protejaţi, este valabil și 
pentru investigatori și colaboratori. 

Legiuitorul a apreciat ca aplicarea normelor ipeni de la regulile de dreptcomun 
care nu permit efectuarea unei apärări în condiții normale (fiind posibilă restrângerea 
acesteia) să fie compensată cu reducerea proporțională, pe cât posibil, a valorii probante 
a declarațiilor luate în aceste condiții. De altfel, și Codul de procedură penalä anterior 
conținea norme care condiționau valoarea probatorie a declaraţiei martorilor protejați, 
întrucât acestea contribuiau la aflarea adevărului numai în măsura în care se coroborau 
cu fapte sau împrejurări ce rezultau din ansamblul probelor existente în cauză (precum 
în cazul declaraţiei inculpatului și celorlalte părți în cauză; pentru declarația martorului 
audiat potrivit regulilor comune, nu era prevăzută o astfel de condiționare). Aceste 
precauții sunt determinate de condiţiile audierii, care permit utilizarea unor tehnici și 
metode care prin ele însele nu aduc atingere cerinţelor unui proces echitabil (inclusiv 
riscul pe care îl presupune instigarea organelor de poliţie prin asemenea tehnici), dar 
care impun menținerea lor în limite bine determinatell. 

De regulă, în jurisprudenţa Curţii Europene a Drepturilor Omului se critică faptul că 
în cazul ascultării martorilor anonimi nu se asigură condiţii suficiente celui acuzat de a 
aduce obiecții celor declarate, de a propune probe prin care să contrazică afirmaţiile 
formulate, chiar de a pune întrebări în procedura audierii!?. 

Ca regulă generală, celui cercetat sau judecat trebuie să i se ofere oportunități 
adecvate pentru a putea contesta și contracara mărturiile depuse împotriva sa. Această 
oportunitate trebuie să existe și în cazul audierilor efectuate în condiţii speciale 
(ascultarea martorilor sub protecția datelor de identificare și a investigatorilor sub 
acoperire). 

Dacă se constată că acuzatul nu a avut posibilitatea examinării martorilor anonimi 
în niciun stadiu al procedurii și că niciunul dintre martorii anonimi nu a fost niciodată 
examinat de instanţă, se apreciază că dreptul la apărare a fost încălcat într-un mod 
incompatibil cu garanţiile cuprinse de art. 6 din Convenţie. Folosirea martorilor în 
aceste condiții trebuie să fie echilibrată prin proceduri speciale impuse autorităţilor 
judiciare, care să asigure posibilitatea analizării credibilităţii martorului. În orice caz, 
o soluție de condamnare nu se poate baza numai pe acest gen de mărturiilll. 

Totuși, dreptul unei persoane acuzate de săvârșirea unei infracţiuni de a interoga 
martorii care o acuză și de a obţine convocarea martorilor în apărarea sa în aceleași 
condiții în care au fost audiaţi martorii acuzării nu poate merge, pe de o parte, dincolo 
de orice limite materiale într-o situație dată, iar, pe de altă parte, prin invocarea acestui 


(il C.E.D.O., cauza Ali c. României, supra cit., $ 99. 

„2 Într-un proces penal, acuzatul trebuie să aibă posibilitatea reală de a contesta probele în 
acuzare. Acest principiu impune nu numai ca acuzatul să cunoască identitatea acuzatorilor 
săi, pentru a putea contesta probitatea și credibilitatea lor, ci și ca el să poată verifica 
sinceritatea și fiabilitatea mărturiilor lor, supunându-i unei examinări orale în prezența 
lui, fie la momentul la care este dată declaraţia, fie într-o etapă ulterioară a procedurii 
(C.E.D.0., cauza Al-Khawaja și Tahery c. Regatului Unit, supra cit.). 

RI] C.E.D.0., cauza Kostovski c. Olandei, Hotărârea din 20 noiembrie 1989; cauza Van 
Mechelen și alţii c. Olandei, Hotărârea din 23 aprilie 1997. 

drept nu se poate ajunge la blocarea procesului, mai ales când în cauză există alte 
elemente concludente pentru soluționarea luil!l. 


$3. Modalităţi speciale de obținere a declarațiilor în procesul penal 
3.1. Audierea prin interpret 


268. Cazuri. Potrivit art. 105 alin. (1) CPP, ori de câte ori persoana audiată nu 
înțelege, nu vorbește sau nu se exprimă bine în limba română, audierea se face prin 
interpret autorizat. Întrucât limba oficială în procesul penal este limba română, prezența 
interpretului este necesară pentru ca persoanele implicate în soluționarea cauzelor 
penale să aibă o reprezentare exactă a conţinutului și a semnificației juridice a faptelor 
și împrejurărilor care au determinat prezenţa lor în proces. 

interpretul este solicitat și în cazul în care persoana nu se exprimă bine în limba 
română, ceea ce presupune posibilitatea exprimării, însă nu la un nivel corespunzător, 

Poate avea calitatea de interpret o persoană autorizată conform legiil2l, care a 
dobândit această calitate procesuală în urma desemnării de către organele judiciare 
sau alegerii de către părţi ori persoana vătămată. Sunt incluși în categoria interpreţilor 
și traducătorii autorizați, potrivit legii!!. 

Pentru situaţii deosebite, dacă se impune luarea de urgenţă a unei măsuri procesuale 
sau în alte cazuri când nu se poate asigura prezenţa interpretului autorizat, audierea 

se poate desfășura și în prezenţa unei persoane care poate comunica cu cel ascultat!?!. 
Ulterior, organul judiciar are obligația de a audia din nou, prin interpret, persoana 
respectivă, la momentul la care este posibil. 

În cazurile în care persoana audiată este surdă, mută sau surdo-mută, audierea se 
face cu participarea unei persoane care are capacitatea de a comunica prin limbajul 
special. În această situaţie, comunicarea se poate face și în scris [art. 105 alin. (3) CPP]. 

Dacă nu se poate asigura prezenţa unei persoane autorizate cu astfel de capacități de 
comunicare, iar comunicarea nu poate fi realizată nici în scris, pentru cazuri excepționale, 
audierea persoanei care este surdă, mută sau surdo-mută urmează a se face cu ajutorul 
oricărei persoane care are aptitudini de comunicare. La momentul în care audierea 
prin interpret este posibilă, organul judiciar este obligat să o realizeze. 


——— 


 |.C.C.J., s. pen., dec. nr. 3039/2006, www.scj.ro. Faptul că un martor în acuzare nu s-a 
prezentat în vederea audierii și, deși citat de mai multe ori de instanţă, a refuzat să se 
prezinte, iar instanţa a depus toate diligenţele pentru a asigura prezenţa acestuia, nu 
constituie o încălcare a dreptului la un proces echitabil. 

2 Persoanele care dobândesc calitatea de interpret îndeplinesc condiţiile prevăzute de 
Legea nr. 178/1997 pentru autorizarea și plata interpreților și traducătorilor folosiți de 
Consiliul Superior al Magistraturii, de Ministerul Justiţiei, Parchetul de pe lângă Înalta 
Curte de Casaţie și Justiţie, Direcţia Naţională Anticorupţie, de organele de urmărire 
penală, de instanţele judecătorești, de birourile notarilor publici, de avocaţi și de executori 
judecătorești (M. Of. nr. 305 din 10 noiembrie 1997). 

5! Potrivit art. 12 alin. (4) CPP. 

6 De exemplu, în cazul constatării unei infracțiuni flagrante. 

Folosirea altor persoane decât cele autorizate pentru interpretare este motivată 
în toate cazurile de urgenţa audierii, cu obligația pentru organul judiciar ca, atunci 
când este posibil, să procedeze la audierea prin interpret. 


3.2. Confruntarea 


269. Noţiune. Condiţii. Confruntarea este un procedeu probatoriu utilizat de organele 
judiciare în cazurile în care se constată existența unor contraziceri între declaraţiile 
persoanelor audiate în aceeași cauză. Având în vedere procedura, cât și scopul ei, 
confruntarea este definită ca mijloc tactic de verificare a declaraţiilor și de precizare 
a poziției suspectului sau inculpatului faţă de faptele ce li se impută. 

Confruntarea are loc între persoanele ale căror declaraţii se contrazic și dacă este 
necesară pentru lămurirea cauzei, oportunitatea fiind apreciată în funcție de datele 
concrete și de importanţa lămuririi contrazicerilor la soluționarea cauzei [art. 131 
alin. (1) CPP]. 

Cu ocazia confruntării, organele judiciare au posibilitatea observării celor aa futai 
care, aflându-se „faţă în faţă”, pot avea reacţii care demască reaua lor credinţă. Pe 
lângă datele obținute prin confruntare (care pot înlătura sau, dimpotrivă, accentua 
contrazicerile dintre declaraţii), organul judiciar observă comportamentul celor 
confruntaţi, care poate fi sugestiv pentru formularea altor întrebări sau pentru e) 
audiere ulterioară. 

Procedeul presupune existența deja a unor declarații obţinute prin ascultarea 
separată a unor subiecţi procesuali!!! și poate fi considerat ca un mijloc ce duce la 
completarea altor mijloace de probă, respectiv a declaraţiilor. 

Persoanele confruntate sunt audiate cu privire la faptele și împrejurările în privința 
cărora declaraţiile date anterior se contrazic [art. 131 alin. (2) CPP]. Din analiza 
textului rezultă faptul că pot fi confruntaţi cei audiaţi anterior, indiferent de calitatea 
lor procesuală, iar audierea privește numai contrazicerile sesizate, fără a fi aplicată 
procedura unei ascultări obișnuite. 

Persoanele confruntate vor răspunde la întrebările formulate de organul judiciar 
cu privire la contrazicerile sesizate, după care, cu încuviințarea acestuia, își pot pune 
reciproc întrebări. Aceste întrebări se adresează prin intermediul organului judiciar 
care conduce confruntarea. 

Toate întrebările și răspunsurile la întrebări sunt consemnate într-un proces-verbal 
de organul judiciar care efectuează confruntarea. 

Dacă persoanele confruntate își menţin declaraţiile anterioare, urmează ca organul 
judiciar să lămurească contrazicerile pe alte căi procedurale. 


Secţiunea a 3-a. Identificarea persoanelor şi a obiectelor. 


270. Noţiune și scop. Organele judiciare pot obţine informaţiile necesare lămuririi 
obiectului probaţiunii nu numai prin intermediul declaraţiilor, dar și ca urmare a 
identificării unor persoane sau obiecte care au legătură cu cauza. 


il V, DONGOROZ ȘI COLAB., op. cit., vol. V, p. 213. 

Identificarea este procedeul probatoriu care are ca scop strângerea și verificarea 
probelor necesare rezolvării cauzei, descoperirea și stabilirea exactă a persoanei care a 
comis infracțiunea sau care are legătură cu infracțiunea ori a obiectelor care constituie 
mijloace materiale de probăli. 
Ea nu este limitată de calitatea procesuală a persoanei care urmează a fi identificată, 


astfel încât, dacă este necesară clarificării împrejurărilor cauzei, poate fi identificată 
orice persoană. 


271. Procedura identificării. Identificarea poate fi dispusă în cursul urmăririi penale 
de procuror sau de organul de cercetare penală prin ordonanţă, iar în cursul judecății 
de instanţă prin încheiere și este compusă din două etape procesuale. 

Prima etapă, prealabilă identificării, constă în audierea persoanelor care urmează să 
facă identificarea, cu privire la persoana sau obiectul pe care urmează să le identifice. 

Pentru a oferi credibilitate și, totodată, pentru a avea ulterior posibilitatea verificării 
rezultatului identificării, în declaraţie se consemnează descrierea tuturor caracteristicilor 
persoanei sau obiectului supus identificării, precum și împrejurările în care au fost 
văzute. Cu același scop, persoana este întrebată și dacă a mai participat anterior 
la o altă identificare ori dacă persoana sau obiectul i-au fost indicate ori descrise 
înainte. După cum rezultă din reglementare, audierea se va face întotdeauna înaintea 
identificării propriu-zise. 


272. Identificarea persoanelor, a vocilor, a sunetelor sau a altor elemente ce 
fac obiectul percepției senzoriale. A doua etapă constă în identificarea propriu-zisă. 

În cazul identificării persoanelor, cel care trebuie identificat este prezentat împreună 
cu alte 4-6 persoane necunoscute, cu trăsături asemănătoare celor descrise de cel 
care face identificarea [art. 134 alin. (1) CPP]. 

Dacă identificarea se face după fotografii, sunt selectate 4-6 fotografii cu persoane 
cu trăsături asemănătoare celor indicate de cel care face identificarea. Identificarea 
se face fără ca persoanele care urmează să fie identificate să o vadă pe cea care le 
identifică. 

Toate activităţile destigulrate, cât și declarația celui care face identificarea sunt 
consemnate într-un proces-verbal, care trebuie să cuprindă: 

— actul în baza căruia se face identificarea (ordonanţă sau încheiere); 

— locul unde a fost încheiat, data, ora la care a început și ora la care a fost încheiată 
activitatea, cu menţionarea momentelor de întrerupere, dacă a fost cazul; 

— numele și prenumele persoanelor prezente și calitatea în care participă; 

— numele și prenumele persoanei care face identificarea; 

— numele, prenumele și adresa persoanelor care au fost introduse în grupul de 
identificare sau ale căror fotografii au fost prezentate persoanei care face identificarea; 

— numele și prenumele persoanei identificate. 

În cursul urmăririi penale, în situaţia în care organul de urmărire penală consideră 
necesar, activitatea de identificare este înregistrată audiovideo. Înregistrarea identificării 


În o OI 


UI G. ANTONIU, C. BULAI, op. cit., p. 419. 

este anexată procesului-verbal ca parte integrantă a acestuia și poate fi folosită ca 
mijloc de probă [art. 134 alin. (6) CPP]. 

Potrivit acestei proceduri poate fi efectuată și identificarea vocilor, a sunetelor sau 
a altor elemente ce fac obiectul percepţiei senzoriale. 


273. Identificarea obiectelor se efectuează după o procedură asemănătoare 
identificării persoanelor: în prealabil, persoana care face identificarea descrie obiectele 
despre care se presupune că pot clarifica împrejurările cauzei, după care obiectele sunt 
prezentate în vederea identificării. În cazurile în care obiectele nu pot fi transportate 
pentru a fi prezentate (de regulă, la sediul organului judiciar), identificarea are loc la 
locul unde acestea se află. fe ni 

Toate activităţile desfășurate cu ocazia identificării se consemnează într-un 
proces-verbal, care cuprinde menţiuni asemănătoare celor din cazul identificării 
persoanelor. Procesul-verbal va cuprinde și declaraţia celui care face identificarea 
privind concluzia sa, urmând ca evaluarea identificării să fie făcută în concret de 
organul judiciar. | ŢI 

De asemenea, în cursul urmăririi penale, în situaţia în care organul de urmărire 
penală consideră necesar, activitatea de identificare și declarația persoanei care face 
identificarea sunt înregistrate audiovideo, iar înregistrarea este anexată procesului-verbal 
ca parte integrantă a acestuia și poate fi folosită ca mijloc de probă [art. 135 alin. (3) CPP]. 


274. Pluralitatea de identificări. În funcţie de datele concrete ale cauzei și după 
cum organul judiciar adoptă tactici diferite, este posibil ca mai multe persoane să 
fie solicitate să identifice aceeași persoană sau același obiect. în astfel de cazuri, 
organele judiciare iau măsuri prin care să fie evitată comunicarea între cei care au 
făcut identificarea și cei care urmează să o efectueze. 

Dacă aceeași persoană urmează să participe la mai multe proceduri de identificare 
a unor persoane sau a unor obiecte, organele judiciare competente iau măsuri ca 
persoana supusă identificării să fie situată între persoane diferite de cele ce au participat 
la procedurile anterioare, respectiv obiectul supus identificării să fie plasat printre 
obiecte diferite de cele utilizate anterior (art. 137 alin. (2) CPP]. 


Secţiunea a 4-a. Metode speciale de supraveghere sau cercetare 
51. Consideraţii generale 


275. Necesitatea reglementării. În ultimii ani, săvârșirea infracţiunilor s-a caracterizat 
prin diversificarea metodelor folosite și prin utilizarea unor mijloace tehnice deosebite, 
care fac dificile descoperirea și, ulterior, probarea lor. 

Întrucât mijloacele legale tradiționale utilizate pentru descoperirea şi probarea 
infracţiunilor s-au dovedit ineficiente, a apărut necesitatea găsirii altor metode, apte 
din punct de vedere logistic să corespundă realizării unei probaţiuni eficiente. Aceste 
necesități au condus la adoptarea, la nivel internaţional, dar și naţional, a unor acte 
normative prin care au fost fixate standarde de investigare și a fost lărgită competenţa 
organelor de control și a organelor judiciare. 

În acest context, a fost adoptată Recomandarea (2005)10 a Comitetului de Miniștri 
al Consiliului Europei, prin care a fost introdusă noţiunea de „tehnici speciale de 
„investigare”, definită ca tehnici utilizate de autorităţile competente în cadrul anchetelor 
penale, în scopul descoperirii și anchetării unor infracțiuni grave și al identificării 
suspecţilor pentru obținerea de informaţii, în așa fel încât persoanele vizate să nu 
cunoască existenţa acestor demersurilil, 


276. Compatibilitatea cu respectarea vieţii private. Acceptarea în legislaţiile 
statelor membre a unor reglementări care permit folosirea unor astfel de tehnici (de 
așa manieră încât persoanele supravegheate nu au cunoștință de aceste activități) și 
care presupun prin natura lor ingerința în viaţa privată și, implicit, încălcări ale acestui 
drept impune deopotrivă existența unor garanții care să asigure o protecţie adecvată 
din punct de vedere procesual. 

Conform art. 8 parag. 1 din Convenţia europeană a drepturilor omului, „Orice 
persoană are dreptul la respectarea vieții sale private și de familie, a domiciliului său 
și a corespondenţei sale”. De asemenea, potrivit art. 11 alin. (2) teza | CPP, respectarea 
vieţii private, a inviolabilității domiciliului și a secretului corespondenţei sunt garantate. 

Totuși, s-a considerat că existența unor dispoziţii legale care permit autorităţilor 
ingerinţe în exercitarea dreptului la viață privată în anumite cazuri bine justificate poate 
avea caracter necesar într-o societate democratică, întrucât acestea sunt destinate 
să apere securitatea naţională, ordinea publică sau să prevină săvârșirea unor fapte 
penalelzl. 

Potrivit art. 8 parag. 2 din Convenţie, „Nu este admis amestecul unei autorităţi 
publice în exercitarea acestui drept (dreptul la respectarea vieții private și de familie — 
n.n.) decât în măsura în care acest amestec este prevăzut de lege și dacă constituie o 
măsură care, într-o societate democratică, este necesară pentru securitatea naţională, 
siguranţa publică, bunăstarea economică a țării, apărarea ordinii și prevenirea faptelor 
penale, protejarea sănătăţii sau a moralei, ori protejarea drepturilor și libertăţilor 
altora”. De asemenea, potrivit art. 11 alin. (2) teza a Il-a CPP, restrângerea exercitării 
acestor drepturi nu este admisă decât în condiţiile legii și dacă este necesară într-o 
societate democratică. 

Întrucât este permisă ingerinţa în exerciţiul lor, drepturile kersie în art. 8 din 
Convenție fac parte din categoria drepturilor condiționale, iar pentru ca ingerința să 


© Referiri la necesitatea și conținutul noțiunii de tehnici speciale de investigare se regăsesc 
și în alte acte adoptate de diferite organisme cu competenţe în combaterea infracționalității 
transfrontaliere. Astfel, prin Legea nr. 263/2002 (M. Of. nr. 353 din 28 mai 2002) a fost 
ratificată Convenţia europeană privind spălarea, descoperirea, sechestrarea și confiscarea 
produselor infracțiunii, încheiată la Strasbourg la 8 noiembrie 1990, în care se fac precizări 
cu privire la competenţe și tehnici speciale de investigare (art. 4). Prin Legea nr. 27/2002 
(M.Of. nr. 65 din 30 ianuarie 2002) a fost ratificată Convenţia penală privind corupţia, 
adoptată la Strasbourg la 27 ianuarie 1999. În art. 23 din această convenţie se precizează 
faptul că fiecare stat semnatar poate adopta măsuri legislative care permit utilizarea unor 
tehnici speciale de investigare necesare dovedirii și strângerii probelor pentru infracțiunile 
săvârșite. 

2I C, BîRSAN, op. cit., p. 694. 

fie conformă cu prevederile acesteia, trebuie să îndeplinească următoarele condiții: 
să fie prevăzută de lege, să urmărească un scop legitim, să apară ca necesară într-o 
societate democratică și să fie proporţională cu scopul urmăritii. 

Convenţia nu definește noțiunea de ingerință, astfel încât domeniul de aplicare 
al drepturilor prevăzute de art. 8 poate fi stabilit prin raportare la conţinutul acestor 
condiţii (a căror existenţă poate limita exercițiul drepturilor), cum reiese din jurisprudenţa 
Curţii Europene a drepturilor Omului. De exemplu, referitor la prima condiţie (să fie 
prevăzută de lege), legea trebuie constatată în sensul ei material, astfel încât ingerinţa 
să aibă o bază legală în dreptul intern și să constituie rezultatul aplicării normei care 
o prevede. De asemenea, legea trebuie să fie accesibilă și previzibilă?l. Legea trebuie 
_să fie previzibilă, adică să fie redactată cu termeni preciși, încât să permită oricărei : 
persoane să își corecteze conduita!?l. Legea trebuie să fie suficient de clară cu privire 
la condiţiile sau împrejurările care justifică aplicarea ei și să conțină remedii împotriva 
ingerinţelor cu caracter arbitrar“. 

De asemenea, legea trebuie să apară ca necesară într-o societate democratică, 
adică să corespundă unei nevoi sociale imperioase. 

Condiţia ca ingerinţa să fie proporţională cu scopul urmărit nu este prevăzută 
în art. 8 parag. 2 din Convenţie, fiind adăugată prin jurisprudenţa Curții"! Această 
condiţie a reieșit în urma examinării de către Curte dacă ingerinţa în dreptul garantat 
de Convenţie, în afara celorlalte condiţii, nu trebuie să aibă și caracter proporțional 
cu scopul urmărit, ceea ce presupune existenţa unui echilibru între ingerinţe și scop. 


277. Natură juridică. Natura juridică de procedeu probatoriu rezultă chiar din 
denumirea și conţinutul acestor metode speciale prin care se obţin mijloace de probă 
ca urmare a unor activităţi de cercetare sau de supraveghere!€l. Aceste metode speciale 
constau, în mare măsură, în activități tehnice de înregistrare, supraveghere, localizare, 
acces la diferite tranzacții financiare, obținerea datelor de trafic și de localizare prelucrate 
de către furnizorii de reţele publice de comunicaţii electronice ori furnizorii de servicii 
de comunicaţii electronice destinate publicului. 

De regulă, aceste activităţi se finalizează prin întocmirea unui proces-verbal, 
care constituie mijloc de probă, în care sunt consemnate toate constatările, inclusiv. 
convorbirile, comunicările (care constituie probe). Titlului IV al Părţii generale a 
Codului de procedură penală, intitulat „Probele, mijloacele de probă și procedeele 
probatorii”, cuprinde în mare măsură și reglementarea procedeelor probatorii (de 
exemplu, Capitolul IV — „Metode speciale de supraveghere sau cercetare”, Capitolul VI- 
„Percheziţia și ridicarea de obiecte și înscrisuri”, Capitolul VII — „Expertiza și constatarea”, 


1 Ibidem. 

2] Pentru comentarii, a se vedea C. BÎRSAN, op. cit., p. 700-707. 

(3) C.E.D.0., cauza Varga c. României, Hotărârea din 1 aprilie 2008, § 68. 

(4! C.E.D.O., cauza Leander c. Suediei, Hotărârea din 26 martie 1987, $8 52-56. 

(5) C.E.D.O., cauza Silver și alții c. Regatului Unit, Hotărârea din 25 martie 1983, § 97. 

(5! În legătură cu natura juridică a metodelor speciale, a se vedea și D.]. CRISTESCU, Investigarea 
criminalistică a infracţiunilor contra securităţii naţionale și de terorism, în Dreptul nr. 3/1995, 
p. 233. 

Capitolul VIII — „Cercetarea locului faptei și reconstituirea”, Capitolul IX — „Fotografierea 
și luarea amprentelor suspectului, inculpatului sau ale altor persoane”. 


278. Enumerare și caractere. Metodele speciale de supraveghere sau cercetare 
sunt următoarele: 

a) interceptarea comunicaţiilor ori a oricărui tip de comunicare la distanţă; 

b) accesul la un sistem informatic; 

c) supravegherea video, audio sau prin fotografiere; 

d) localizarea sau urmărirea prin mijloace tehnice; 

e) obținerea datelor privind tranzacţiile financiare ale unei persoane; 

f) reținerea, predarea sau percheziţionarea trimiterilor poștale; 

g) utilizarea investigatorilor sub acoperire și a colaboratorilor; 

h) participarea autorizată la anumite activități; 

i) livrarea supravegheată; 

j) obţinerea datelor de trafic și de localizare prelucrate de către furnizorii de reţele 
publice de comunicaţii electronice ori furnizorii de servicii de comunicaţii electronice 
destinate publicului. 

Dacă anterior aceste metode speciale erau reglementate în legi speciale, la adoptarea 
noului cod, legiuitorul a preferat reunirea lor în cuprinsul acestui act normativ. O astfel de 
tehnică legislativă oferă avantajul unei reglementări unitare în ceea ce privește stabilirea 
cadrului legislativ necesar dispunerii și desfășurării lor, cât și evaluării garanţiilor care 
trebuie să asigure o protecţie astfel încât ingerinţele, prin folosirea acestor metode 
speciale, să fie proporționale cu scopul urmărit. 

Din conţinutul normelor și din modul concret de aplicare rezultă faptul că unele 
dintre metodele speciale sunt de supraveghere, iar altele de cercetare. Interceptarea 
comunicațiilor ori a oricărui tip de comunicare la distanţă, accesul la un sistem informatic, 
Supravegherea video, audio sau prin fotografiere, localizarea sau urmărirea prin mijloace 
tehnice, obținerea datelor privind tranzacţiile financiare ale unei persoane [art. 138 
alin. (1) lit. a)-e) CPP] sunt metode speciale de supraveghere, ceea ce rezultă și din 
natura activităților desfășurate, iar celelalte prevăzute la lit. f)-j) sunt metode speciale 
de cercetare. 

Prima categorie de metode (cele de supraveghere) se distinge prin faptul că, în 
timp, de regulă, sunt realizate chiar în perioada desfășurării activităţilor care constituie 
obiectul procedurii. De exemplu, interceptarea comunicațiilor, supravegherea video 
Sau localizarea ori urmărirea prin mijloace tehnice se face în timp real, în momentul 
derulării activităţilor. 

A doua categorie de metode (cele de cercetare, de exemplu, reținerea, predarea. 
corespondenţei, obținerea datelor de trafic sau de localizare etc.) se derulează ulterior 
desfășurării activităţilor ce trebuie probate. 


279. Definiţii. Potrivit art. 138 alin. ultim CPP, supravegherea tehnică constă în 
interceptarea comunicaţiilor ori a oricărui tip de comunicare la distanţă, accesul la 
un sistem informatic, supravegherea video, audio sau prin fotografiere și localizarea 
sau urmărirea prin mijloace tehnice [metode speciale prevăzute de art. 138 alin. (1) 
lit. a)-d) CPP]. , 

Pentru a evita interpretările diferite din punct de vedere tehnic, care ar influența 
evaluarea și efectul lor juridic, legiuitorul a definit în mod sintetic aceste procedee 
probatorii. Astfel: 

— prin interceptarea comunicaţiilor ori a oricărui tip de comunicare se înțelege 
interceptarea, accesul, monitorizarea, colectarea sau înregistrarea comunicărilor 
efectuate prin telefon, sistem informatic ori prin orice alt mijloc de comunicare [art. 138 
alin. (2) CPP]; i 

— prin acces la un sistem informatic se întelege pătrunderea într-un sistem informatic 
sau mijloc de stocare a datelor informatice fie direct, fie de la distanţă, prin intermediul 
unor programe specializate ori prin intermediul unei rețele, în scopul de a identifica 
probe [art. 138 alin. (3) CPP]; 

— prin sistem informatic se înţelege orice dispozitiv sau ansamblu de dispozitive 
interconectate ori aflate în relaţie funcţională, dintre care unul sau mai multe asigură 
prelucrarea automată a datelor, cu ajutorul unui program informatic (art. 138 

“alin. (4) CPP]; 

— prin date informatice se înțelege orice reprezentare de fapte, informații. sau 
concepte sub o formă adecvată prelucrării într-un sistem informatic, inclusiv un program 
capabil să determine executarea unei funcții de către un sistem informatic [art. 138 
alin. (5) CPP]; 

— prin supraveghere video, audio sau prin fotografiere se înţelege fotografierea 
persoanelor, observarea sau înregistrarea conversațiilor, mișcărilor ori a alto activități 
ale acestora [art. 138 alin. (6) CPP]; 

— prin localizare sau urmărire prin mijloace tehnice se înţelege folosirea unor 
dispozitive care determină locul unde se află persoana sau obiectul la care sunt atașate 
[art. 138 alin. (7) CPP]; 

— prin percheziţionarea trimiterilor poștale se înţelege verificarea, prin mijloace 
fizice sau tehnice, a scrisorilor, a altor trimiteri poștale sau a obiectelor transmise prin 
orice alt mijloc (art. 138 alin. (8) CPP]; 

— prin obținerea datelor privind tranzacţiile financiare ale unei persoane se înţelege 
operaţiunile prin care se asigură cunoașterea conţinutului tranzacţiilor financiare şi 
al altor operaţiuni efectuate sau care urmează să fie efectuate prin intermediul unei 
instituţii de credit ori al altei entităţi financiare, precum și obținerea de la o instituție 
de credit sau de la altă entitate financiară de înscrisuri ori informaţii aflate în posesia 
acesteia referitoare la tranzacţiile sau operaţiunile unei persoane [art. 138 alin. (9) CPP]; 

— prin utilizarea investigatorilor sub acoperire și a colaboratorilor se înţelege 
folosirea unei persoane cu o altă identitate decât cea reală, în scopul obţinerii de 
date și informaţii cu privire la săvârșirea unei infracțiuni [art. 138 alin. (10) CPP]; 

— prin participarea autorizată la anumite activităţi se înţelege comiterea unei 
fapte similare laturii obiective a unei infracțiuni de corupție, efectuarea de tranzacții, 
operaţiuni sau orice fel de înțelegeri privind un bun sau privind o persoană despre 
care se bănuiește că ar fi dispărută, că este victima traficului de persoane ori a unei 
răpiri, efectuarea de operațiuni privind droguri, precum și prestarea unui serviciu, 
desfășurate cu autorizarea organului judiciar competent, în scopul obținerii de mijloace 
de probă [art. 138 alin. (11) CPP]; 

— prin livrare supravegheată se înțelege tehnica de supraveghere și cercetare prin 
„care se permite intrarea, circulația sau ieșirea de pe teritoriul țării a unor bunuri în 
privința cărora există o suspiciune cu privire la caracterul ilicit al deținerii sau obţinerii 
acestora, sub supravegherea ori cu autorizarea autorităților competente, în scopul 
investigării unei infracţiuni sau al identificării persoanelor implicate în săvârșirea 
- acesteia [art. 138 alin. (12) CPP]. 


$2. Supravegherea tehnică 


280. Noţiune. Organul judiciar competent. Supravegherea tehnică constă în 
utilizarea uneia dintre metodele prevăzute la art. 138 alin. (1) lit. a)-d) CPP, și anume 
interceptarea comunicaţiilor ori a oricărui tip de comunicare la distanţă, accesul la 
un sistem informatic, supravegherea video, audio sau prin fotografiere ori localizarea 
sau urmărirea prin mijloace tehnice. 

Articolele 139-146 CPP reglementează proceda dispunerii, efectuării, cât și 
valorificarea și conservarea materialelor rezultate din supraveghere. 

Măsura se dispune de judecătorul de drepturi și libertăţi de la instanţa căreia i-ar 
reveni competența să judece cauza în primă instanţă sau de la instanţa corespunzătoare 
în grad acesteia în a cărei circumscripție se află sediul parchetului din care face parte 
procurorul care a formulat cererea. 

Totuși, pentru cazuri urgente, măsura de supraveghere tehnică poate fi autorizată 
și de procuror, pentru o durată de maximum 48 de ore. 


281. Condiţiile dispunerii măsurii. Această măsură se dispune dacă sunt îndeplinite 
următoarele condiţii: 

a) Există o suspiciune rezonabilă cu privire la pregătirea sau săvârșirea unei infracţiuni 
dintre cele prevăzute la art. 139 alin. (2) CPP”, 

Suspiciunea rezonabilă nu este definită în legislaţia internă, noțiunea și înţelesul 
ei fiind preluate din jurisprudenţa Curţii Europene a Drepturilor Omului (potrivit 
jurisprudenţei Curţii, suspiciunea rezonabilă constă în existenţa unor date, informaţii 
de natură să convingă un observator obiectiv și imparţial că este posibil ca o persoană 


( Aceste infracțiuni sunt următoarele: infracțiuni contra securităţii naționale prevăzute de 
Codul penal și de legi speciale, infracțiuni de trafic de droguri, de efectuare de operaţiuni 
„ilegale cu precursori sau cu alte produse susceptibile de a avea efecte psihoactive, infracţiuni 
privind nerespectarea regimului armelor, munițiilor, materialelor nucleare, al materiilor 
explozive și al precursorilor de explozivi restricționați, de trafic și exploatarea persoanelor 
vulnerabile, acte de terorism, de spălare a banilor, de falsificare de monede, timbre sau de . 
alte valori, de falsificare de instrumente de plată electronică, infracţiuni care se săvârșesc 
prin sisteme informatice sau mijloace de comunicare electronică, contra patrimoniului, 
de șantaj, de viol, de lipsire de libertate în mod ilegal, de evaziune fiscală, infracţiuni de 
corupţie și infracțiuni asimilate infracțiunilor de corupţie, infracțiuni împotriva intereselor 
financiare ale Uniunii Europene ori alte infracțiuni pentru care legea prevede pedeapsa 
închisorii de 5 ani sau mai mare. 

să fi săvârșit infracțiuneal!!). Rezonabilitatea nu se rezumă însă la o simplă părere 
sau supoziţie, ea trebuie însoţită de fapte sau împrejurări de fapt care să prezinte un 
grad de credibilitate de natură să formeze eonjiinegea acelui observator obiectiv și 
independenti?. 

Întrucât, potrivit legii, supravegherea tehnică poate fi dispusă în cursul urmăririi 
penale [potrivit art. 140 alin. (1) CPP, măsura este dispusă în cursul urmăririi penale, 
la cererea procurorului, de către judecătorul de drepturi și libertăţi], se cere ca în 
cauză să fi fost deja începută urmărirea penală, ceea ce presupune existenţa unui 
cadru procesual adecvat acestui momentt. | 

Procedeul probatoriu poate fi efectuat și la solicitarea motivată a persoanei vătămate. 
Cererea persoanei vătămate este adresată procurorului, care solicită judecătorului de 
drepturi și libertăţi autorizarea interceptării comunicaţiilor ori înregistrării lor, precum 
și a oricăror tipuri de comunicări efectuate de aceasta prin orice mijloc de comunicare, 
indiferent de natura infracţiunii ce formează obiectul cercetării [art. 140 alin. (9) CPP]. 

b) Măsura să fie proporțională cu restrângerea drepturilor și libertăţilor fundamentale, 
date fiind particularităţile cauzei, importanţa informaţiilor ori a app ce urmează 
a fi obținute sau gravitatea infracţiunii. 

Condiţia are caracter necesar, întrucât oferă posibilitatea aprecierii dacă ingerinţele 
în viața privată a persoanei prin folosirea procedeelor probatorii, justificate de interesul 
față de valoarea ocrotită prin norma penală, sunt proporţionale cu dreptul sau libertatea 
încălcată. | 

Condiţia nu este menţionată în art. 8 parag. 2 din Convenţie, ea constituie o creaţie 
a jurisprudenţei Curţii Europene, care a considerat, în analiza unor cazuri concrete, 
că, dincolo de necesitatea ingerinţei, aceasta trebuie să răspundă unor nevoi sociale 
imperioase și să fie proporţională cu scopul urmărit", 


1 În acest sens, și C.E.D.O., cauza Creangă c. României, Hotărârea din 23 februarie 2012, 
§ 112 (M. Of. nr. 613 din 27 august 2012). 

(2] Pentru comentarii, a se vedea F. Ciopec, Ce înseamnă suspiciunea rezonabilă?, în A.U.B., 
2014, p. 247-257. 

BI potrivit art. 305 alin. (1) CPP, „Când actul de sesizare îndeplinește condiţiile prevăzute 
de lege, organul de urmărire penală dispune începerea urmăririi penale cu privire la 
fapta săvârșită ori a cărei săvârșire se pregătește, chiar dacă autorul este indicat sau 
cunoscut”, iar conform alin. (3) al aceluiași articol, „Atunci când există probe din care să 
rezulte bănuiala rezonabilă că o anumită persoană a săvârșit fapta pentru care s-a început 
urmărirea penală și nu există vreunul dintre cazurile prevăzute la art. 16 alin. (1), organul de 
urmărire penală dispune ca urmărirea penală să se efectueze în continuare față de aceasta, 
care dobândește calitatea de suspect. Măsura dispusă de organul de cercetare penală 
se supune, în termen de 3 zile, confirmării procurorului care supraveghează urmărirea 
penală, organul de cercetare penală fiind obligat să prezinte acestuia și dosarul cauzei”. 
Rezultă faptul că, la momentul autorizării metodei, trebuie să existe nu numai o suspiciune 
(bănuială) rezonabilă, dar și un act de sesizare privind săvârșirea unei infracțiuni. În acest 
sens, |. NEAGU, M. DAMASCHIN, op. cit., p. 487. i 

4 Com.E.D.O., cauza Kareem c. Suediei, Decizia din 25 octombrie 1996, în C. BÎRSAN, 
op. cit., p. 718. 

Aprecierea proporționalității între ingerința produsă și scopul urmărit se va face 
în concret, în fiecare caz în parte, aspecte care trebuie să se regăsească în motivarea 
deciziei judecătorului de drepturi și libertăți sau a procurorului. Potrivit Codului de 
procedură penală, condiția proporționalității este apreciată raportat la următoarele 
criterii: particularităţile cauzei, importanţa informaţiilor ori a probelor ce urmează a 
fi obținute sau gravitatea faptei. 

În urma evaluării particularităţilor cauzei (care constau în date privind modul 
săvârșirii infracțiunii, dar și referitoare la persoanele care vor fi supravegheate), se va 
decide dacă ingerinţa în viața privată poate fi justificată în raport cu scopul urmărit, 
determinată de existenţa unei nevoi sociale imperioase. Dacă organul judiciar decide 
că ingerinţa este justificată, particularitățile cauzei vor influenţa și alegerea metodei 
de supraveghere, în funcţie de natura infracțiunii sau aspectele care trebuie probate. 

Importanța informaţiilor ori a probelor poate fi susținută la emiterea unui mandat 
de supraveghere tehnică, invocându-se contribuţia la aflarea adevărului. Indiferent de 
contribuția lor, emiterea mandatului va fi raportată la nivelul atingerii aduse drepturilor 
și libertăţilor persoanei prin luarea măsurii de supraveghere. 

Gravitatea infracţiunii se referă la consecinţele concrete ale infracțiunii pentru care 
măsurile de supraveghere pot fi dispuse [dintre cele prevăzute în art. 139 alin. (2) 
CPP]. Măsura poate fi luată în cazul infracțiunilor indicate în text, proporționalitatea 
acesteia cu restrângerea drepturilor și libertăţilor fundamentale urmând să fie apreciată 
și în funcţie de gravitatea lor. 

c) Probele nu ar putea fi obținute în alt mod sau obținerea lor ar presupune dificultăţi 
deosebite ce ar prejudicia ancheta ori există un pericol pentru siguranţa persoanelor 
sau a unor bunuri de valoare. 

Aceste prevederi corespund dispoziţiilor art. 8 parag. 2 din Convenţie, potrivit 
cărora ingerinţele în drepturile prevăzute și garantate prin parag. 1 al aceluiași articol 
trebuie să fie nu numai prevăzute de lege și să urmărească un scop legitim, dar să fie 
și necesare într-o societate democratică. 

Legea prevede două ipoteze în care utilizarea metodelor speciale de supraveghere 
poate fi justificată, prima referindu-se la cazurile în care probele nu ar putea fi obținute 
în alt mod sau obținerea lor ar presupune dificultăți deosebite ce ar prejudicia ancheta. 
Dacă probele pot fi obținute și pe altă cale, din mijloace de probă care nu sunt obținute 
prin metode speciale de supraveghere care presupun afectarea drepturilor protejate, 
acestea din urmă nu vor fi utilizate, întrucât nu au caracter necesar. Astfel de tehnici 
pot fi folosite dacă celelalte procedee, care nu presupun o ingerință atât de mare, nu 
au aptitudinea obținerii mijloacelor de probă necesare organelor judiciare în cursul 
soluționării cauzei (de exemplu, nu pot oferi cu celeritate date privind identitatea 
persoanelor sau locul unde se află). _. 

Cealaltă ipoteză privește existența unui pericol pentru siguranţa persoanelor sau a 
unor bunuri de valoare, noțiune care nu este definită prin lege, urmând ca instanţele, 
prin jurisprudenţa lor, să stabilească conţinutul ei. 

Toate criteriile prevăzute de lege impun organului judiciar ca alegerea procedeului 
probatoriu să fie cea mai potrivită, fără a se produce limitări ale drepturilor fundamentale, 
dacă utilizarea metodei speciale nu prezintă caracter necesar. 

282. Supravegherea tehnică în alte condiţii. Înregistrările, ca urmare a utilizării unor 
metode speciale de supraveghere, pot fi obținute și fără autorizație de la judecătorul 
de drepturi și libertăți. 

Potrivit art. 139 alin. (3) CPP, înregistrările efectuate de părți sau de alte persoane 
constituie mijloace de probă când privesc propriile convorbiri sau comunicări pe care 
le-au purtat cu terții. Orice alte înregistrări pot constitui mijloace de probă dacă nu 
sunt interzise de lege". | | 

Pentru a fi acceptate, convorbirile trebuie să îndeplinească condiţiile prevăzute în 
text, referitoare în primul rând la calitatea celui care efectuează înregistrarea: trebuie . 
să fie efectuate de părţi sau de alte persoane. 

Dacă acceptarea convorbirilor efectuate de părți este de înțeles, cele care provin 
de la alte persoane, cu toate că legea nu prevede, trebuie să fie tot în legătură cu un 
demers de acest fel iniţiat de părți. Dacă înregistrarea nu este efectuată de parte din 
diferite motive, persoana care realizează în concret activitatea (care nu are calitatea de 
parte) poate fi în legătură cu partea în cauză, din iniţiativa căreia se obține înregistrarea. 

Cealaltă condiţie impune ca înregistrările să privească A de il convorbiri sau 
comunicări pe care le-au purtat cu terții. 

Pot constitui mijloace de probă orice alte înregistrări, dacă nu sunt interzise de lege. 
În cazurile în care această prevedere există, organul judiciar va respinge solicitarea. În 
lipsa unei prevederi exprese, cererea poate fi respinsă dacă se apreciază că sunt 
depășite limitele de admisibilitate stabilite prin criteriile prevăzute de lege pentru 
folosirea metodelor speciale de supraveghere [prevăzute în art. 139 alin. (1)?! CPP]. 


283. Limitări ale utilizării metodelor speciale. Cu caracter de protecţie, impusă de 
ocrotirea secretului profesional, sunt prevăzute și limitări ale utilizării acestor metode 
speciale. Astfel, potrivit art. 139 alin. (4) CPP, raportul dintre avocat și persoana pe 
care o asistă sau o reprezintă nu poate forma obiectul supravegherii tehnice. 

Dacă pe parcursul sau după executarea măsurii rezultă că activitățile de supraveghere 
tehnică au vizat și raporturile dintre avocat și suspectul ori inculpatul pe care acesta 
îl apără, probele obţinute nu pot fi folosite în cadrul niciunui proces penal, urmând 
a fi distruse, de îndată, de către procurori. 


i Dacă o persoană fizică a interceptat convorbirea sa cu o altă persoană, beneficiind însă 
de asistență din partea organului judiciar, care a acţionat în îndeplinirea atribuțiilor de 
serviciu, Curtea Europeană a decis că este angajată responsabilitatea statului, măsura 
constituind o interferență ce trebuie analizată din perspectiva art. 8 din Convenţie (C.E.D.0., 
cauza M.M. c. Olandei, Hotărârea din 8 aprilie 2003, în N. Voonciu, A. BARBU, Codul de 
procedură penală comentat. Art. 62-135. Probele și mijloacele de probă, Ed. Hamangiu, 
București, 2007, p. 166). 

2! Referitor la înregistrările din spaţiile publice, urmează ca admisibilitatea lor să fie 
apreciată în funcţie și de prevederile Regulamentului (UE) 2016/679 din 27 aprilie 2016 
al Parlamentului European și al Consiliului privind protecţia persoanelor fizice în ceea ce 
priveşte prelucrarea datelor cu caracter personal și privind libera circulație a acestor date 
(Regulamentul general privind protecția datelor) (J.O. L 119 din 4 mai 2016). 

BI Art. 11 și art. 34 din Legea nr. 51/1995 pentru organizarea și exercitarea profesiei de 
avocat asigură protecţia secretului profesional dintre avocat și client. 


VII. Probele, mijloacele de probă și procedeele probatorii .363 
Di i dit în a Atid id E N d 
Totodată, judecătorul care a dispus măsura este informat de îndată de către procuror, 
care, dacă apreciază necesar, dispune informarea avocatului. 
„ Această protecție nu operează dacă există date că avocatul săvârșește ori pregătește 
săvârșirea unei infracţiuni dintre cele prevăzute în art. 139 alin. (2) CPP., 


284. Procedura emiterii mandatului de supraveghere tehnică. Autorizarea utilizării 
metodelor speciale de supraveghere în cursul urmăririi penale este de competenţa 
judecătorului de drepturi și libertăţi. Autorizarea măsurii poate fi dispusă, pentru 
cazuri urgente, şi de procuror, prin ordonanţă. 

284.1. Autorizarea de către judecător se dispune la solicitarea procurorului, 
soluționarea cererii fiind de competenţa judecătorului de drepturi și libertăţi de la 
instanța căreia i-ar reveni competenţa să judece cauza în primă instanţă sau de la instanţa 
corespunzătoare în grad acesteia în a cărei circumscripție se află sediul parchetului 
din care face parte procurorul care a formulat cererea (art. 140 alin. (1) CPP]. 

Supravegherea poate fi solicitată pentru cel mult 30 de zile. 

Solicitarea procurorului (sub forma unei cereri ori a unui referat!!!) trebuie să 
cuprindă: indicarea măsurilor de supraveghere tehnică ce se solicită a fi dispuse, 
numele sau alte date de identificare a persoanei împotriva căreia se dispune măsura, 
dacă sunt cunoscute, indicarea probelor ori a datelor din care rezultă suspiciunea 
rezonabilă cu privire la săvârșirea unei infracțiuni pentru care se poate dispune măsura, 
indicarea faptei și a încadrării juridice, iar, în cazul măsurii supravegherii video, audio 
sau prin fotografiere, dacă se solicită și încuviințarea ca organele de urmărire penală 
să pătrundă în spaţii private indicate pentru a activa sau a dezactiva mijloacele tehnice 
ce urmează a fi folosite pentru executarea măsurii supravegherii tehnice, motivarea 
caracterului proporțional și subsidiar al măsurii [art. 140 alin. (2) CPP]. 

Procurorul înaintează judecătorului de drepturi și libertăți, împreună cu solicitarea, 
și dosarul cauzei. 

Cererea se soluţionează în aceeași zi de către judecător, în camera de consiliu, fără 
citarea părților. Participarea procurorului este obligatorie, întrucât acesta trebuie să 
susțină cererea formulată. 


Potrivit art. 11, avocatul este dator să păstreze secretul profesional privitor la orice aspect 
al cauzei care i-a fost încredințată, cu excepția cazurilor prevăzute expres de lege. 
Potrivit art. 34, pentru asigurarea secretului profesional, actele și lucrările cu caracter 
profesional aflate asupra avocatului sau în cabinetul său sunt inviolabile. Percheziționarea 
avocatului, a domiciliului ori a cabinetului său sau ridicarea de înscrisuri și bunuri nu poate 
fi făcută decât de procuror, în baza unui mandat emis în condiţiile legii. Sunt exceptate 
de la măsura ridicării de înscrisuri și de la măsura confiscării înscrisurile care conţin 
comunicări între avocat și clientul său și înscrisurile care conţin consemnări efectuate 
de către avocat cu privire la aspecte referitoare la apărarea unui client. Nu vor putea 
fi ascultate și înregistrate, cu niciun fel de mijloace tehnice, convorbirile telefonice ale 
avocatului și nici nu va putea fi interceptată și înregistrată corespondenţa sa cu caracter 
profesional, decât în condiţiile și cu procedura prevăzute de lege. 

|. NEAGU, M. DAMASCHIN, op. cit., p. 488. Se apreciază că cererea trebuie să aibă forma 
unui referat cu propunere motivată. 

Examinând cererea, judecătorul de drepturi și libertăți poate dispune admiterea 
sau respingerea acesteia. 

Dacă judecătorul consideră cererea întemeiată, dispune prin încheiere admiterea 
și emite de îndată mandatul de supraveghere tehnică, întocmirea minutei prin care 
a dispus soluţia fiind obligatorie. Cu toate că sunt acte diferite, atât încheierea, cât și 
mandatul au același cuprins, şi anume: 

a) denumirea instanţei; 

b) data, ora și locul emiterii; 

c) numele, prenumele și calitatea persoanei care a dat încheierea și a emis mandatul; 

d) indicarea măsurii concrete încuviinţate; 

e) perioada și scopul pentru care s-a autorizat măsura; 

f) numele persoanei supuse măsurii de supraveghere tehnică ori datele de identificare ` 
ale acesteia, dacă sunt cunoscute; 

g) indicarea, în cazul în care este necesar față de natura măsurii încuviințate, 
a elementelor de identificare a fiecărui telefon, a punctului de acces la un sistem 
informatic, a oricăror date cunoscute pentru identificarea căii de comunicare sau a 
numărului de cont; săi 
-h) în cazul măsurii supravegherii video, audio sau prin fotografiere în spaţii private, 
menţiunea privind încuviințarea solicitării ca organele de urmărire penală să pătrundă 
în spaţii private pentru a activa sau dezactiva mijloacele tehnice care urmează a fi 
folosite pentru executarea măsurii supravegherii tehnice; 

i) semnătura judecătorului și ștampila instanţei. 

Dacă judecătorul de drepturi și libertăţi consideră că cererea nu este justificată, 
dispune respingerea acesteia, prin încheiere motivată. 

Indiferent de soluţie, încheierea judecătorului de drepturi și libertăţi nu este supusă 
căilor de atac. 

O nouă cerere de încuviințarea măsurii de supraveghere poate fi formulată, motivat 
de faptul că ulterior au fost identificate fapte sau împrejurări noi, necunoscute la 
momentul cererii anterioare. 

284.2. Autorizarea de către procuror. Autorizarea măsurii de supraveghere tehnică 
poate fi dispusă și de către procuror. Acesta poate dispune autorizarea prin ordonanță, 
pentru o perioadă de maximum 48 de ore, dacă, pe lângă condiţiile prevăzute la 
art. 139 CPP (condiţii prevăzute în cazul autorizării de către judecătorul de drepturi și 
libertăţi), este motivată și urgenţa măsurii, iar obţinerea mandatului potrivit regulilor 
examinate anterior (prevăzute de art. 140 CPP) ar conduce la o întârziere substanţială 
a cercetărilor, la pierderea, alterarea sau distrugerea probelor ori ar pune în pericol 
siguranţa persoanei vătămate, a martorului sau a membrilor familiilor acestora. 

Având în vedere multitudinea de criterii, urgenţa va fi examinată în corelare cu 
oricare dintre acestea. 

Ordonanţa prin care este autorizată măsura de supraveghere va cuprinde aceleași 
menţiuni ca și încheierea judecătorului de drepturi și libertăţi prin care acesta admite 
cererea [prevăzute în art. 140 alin. (5) CPP]. i 

Procurorul este obligat ca, în termen de cel mult 24 de ore de la expirarea mäsurii, 
să sesizeze judecătorul de drepturi și libertăți competent pentru a confirma măsura 

(este competent judecătorul de drepturi și libertăţi de la instanța căreia i-ar reveni 
competenţa să judece cauza în primă instanţă sau de la instanţa corespunzătoare în 
grad acesteia în a cărei circumscripție se află sediul parchetului din care face parte 
procurorul care a emis ordonanța). Procurorul înaintează, totodată, și un proces-verbal 
de redactare rezumativă a activităților de supraveghere tehnică efectuate, cât și dosarul 
cauzei. 

După examinarea cererii, dacă judecătorul de drepturi și libertăţi apreciază că 
au fost îndeplinite condiţiile privind dispunerea măsurii de către procuror (inclusiv 
urgenţa), confirmă în termen de 24 de ore dispoziţia procurorului, prin încheiere 
pronunțată în camera de consiliu, fără citarea părţilor. Întrucât punctul de vedere al 
procurorului este exprimat în cererea de încuviințare, acesta nu participă la judecată. 

Referitor la datele informatice identificate prin accesul la un sistem informatic, 
procurorul, potrivit art. 141 alin. (5) CPP, poate dispune prin ordonanţă realizarea 
și conservarea unei copii a acestor date informatice sau suprimarea accesării ori 
îndepărtarea acestor date informatice din sistemul informatic. Copiile se realizează cu 
mijloace tehnice și proceduri adecvate, de natură să asigure integritatea informaţiilor 
conţinute de acestea. 

Dacă judecătorul de drepturi și libertăţi constată că nu au fost respectate condiţiile 
autorizării măsurii de către procuror, infirmă prin încheiere măsura acestuia și, ca o 
consecinţă a încălcării unui drept fundamental al persoanei în alte condiţii decât cele 
permise de lege, dispune distrugerea probelor obţinute. Procurorul este obligat să 
distrugă probele obținute ca urmare a dispunerii autorizării fără respectarea condițiilor 
prevăzute de lege, după care întocmește un proces-verbal care să confirme distrugerea 
lor. 

Procurorul are posibilitatea ca, odată cu cererea de confirmare a măsurii sau 
separat de aceasta, să solicite judecătorului de drepturi și libertăţi luarea măsurii 
supravegherii tehnice în condiţiile art. 140 [art. 141 alin. (7) CPP]. 

Încheierea prin care judecătorul de drepturi și libertăţi se pronunţă asupra măsurilor 
dispuse de procuror nu este supusă căilor de atac, indiferent de soluţie, astfel încât 
rămâne definitivă la data pronunțării și este pusă imediat în executare. 


285. Punerea în executare a mandatului de supraveghere. Potrivit art. 142 
alin. (1) CPP, procurorul este competent să pună în executare sau să dispună cu privire la 
executarea încheierii prin care s-a dispus admiterea cererii privind utilizarea metodelor 
speciale de supraveghere. Dacă nu execută personal mandatul, procurorul dispune 
(prin ordonanţă) ca organul de cercetare penală sau lucrători specializaţi din cadrul 
poliției să efectueze supravegherea tehnicăl!l. 


0 Prin O.U.G. nr. 6/2016 (M. Of. nr. 190 din 14 martie 2016) și O.U.G. nr. 18/2016, alin. (1) şi 
(2) ale art. 142 CPP au fost modificate în sensul Deciziei Curţii Constituţionale nr. 51/2016 
de admitere a excepţiei de neconstituționalitate privind aceste dispoziţii, prin care Curtea a 
decis că sintagma „ori de alte organe specializate ale statului” cuprinsă în aceste prevederi 
apare ca fiind lipsită de claritate, precizie și previzibilitate, nepermițând subiecţilor să 
înțeleagă care sunt aceste organe abilitate să realizeze măsuri cu un grad ridicat de 
intruziune în viaţa privată a persoanelor. 

În forma lor iniţială, aceste dispoziții prevedeau că, dacă procurorul nu punea în 
executare personal supravegherea tehnică, putea dispune să o efectueze „organul de 
cercetare penală, lucrători specializaţi din cadrul poliţiei ori alte organe specializate 
ale statului”. 

Referitor la sintagma „alte organe specializate ale statului” s-au formulat critici, 
considerându-se că nu sunt conforme dispoziţiilor art. 5 alin. (1) din Constituţie, 
întrucât sunt lipsite de claritate, precizie și previzibilitate, Codul de procedură penală 
neprecizând exact care sunt aceste organe care pot efectua supravegherea tehnică 
alături de procuror, de organele de cercetare penală și de lucrătorii specializaţi din. 
cadrul poliţiei. Excepţia de neconstituționalitatea a fost admisă prin Decizia nr. 51/2016, 
cu motivarea că aceste organe specializate ale statului nu sunt definite nici în mod 
expres, nici în mod indirect în Codul de procedură penală, nici nu se prevede domeniul 
lor specific de activitate. În aceste condiţii, sintagma folosită este lipsită de claritate, 
precizie și previzibilitate, nepermiţând să se înțeleagă care sunt aceste organe abilitate 
să efectueze operaţiuni care constituie ingerințe serioase în sfera protejată a drepturilor 
persoanei. Or, actele îndeplinite de aceste organe, alături de procuror, organele de 
cercetare penală, constituie procedee probatorii prin care se obține procesul-verbal 
de consemnare a activităţii de supraveghere tehnică, ce constituie mijloc de probă, la 
care, potrivit Codului de procedură penală, pot participa numai organele de urmărire 
penală indicate în art. 55 alin. (1). Având în vedere caracterul intruziv al măsurilor de 
supraveghere tehnică, gradul de precizie a termenilor și noțiunilor folosite trebuie 
să fie unul ridicat, pentru a elimina eventuale abuzuri, or, din acest ua de vedere, 
exprimarea criticată nu corespunde exigenţelor. 

Pentru efectuarea supravegherii tehnice, procurorul, organele de cercetare penală 
sau lucrătorii specializaţi din cadrul poliţiei folosesc nemijlocit sistemele tehnice și 
proceduri adecvate, de natură să asigure integritatea și confidenţialitatea datelor și 
informaţiilor colectate [alin. (11) al art. 142 CPP]. | 

La punerea în executare, organele de urmărire penală sau lucrătorii speciălizaţi din 
cadrul poliției beneficiază de colaborarea furnizorilor de reţele publice de comunicații 
electronice sau a furnizorilor de servicii de comunicaţii electronice destinate publicului 
sau de orice tip de comunicare. 

Toate persoanele care sunt chemate să dea concurs tehnic la executarea măsurilor 
de supraveghere au obligaţia să păstreze secretul operațiunii efectuate, sub sancţiunea 
legii penale!!! [art. 142 alin. (3) CPP]. 


(! Dispoziţiile art. 227 și art. 304 CP pedepsesc faptele care încalcă aceste prevederi. Potrivit 
art. 227 alin. (1) CP, divulgarea, fără drept, a unor date sau informații privind viaţa privată a 
unei persoane, de natură să aducă un prejudiciu unei persoane, de către acela care a luat 
cunoștință despre acestea în virtutea profesiei ori funcţiei și care are obligația păstrării 
confidenţialității cu privire la aceste date, se pedepsește cu închisoare i la 3 lunila 3 ani 
sau cu amendă. 

Potrivit art. 304 CP, „(1) Divulgarea, fără drept, a unor informații secrete de serviciu sau 
care nu sunt destinate publicităţii, de către cel care le cunoaște datorită atribuţiilor de 
serviciu, dacă prin aceasta sunt afectate interesele sau activitatea unei persoane, se 
pedepsește cu închisoare de la 3 luni la 3 ani sau cu amendă. (2) Divulgarea, fără drept, 

Este posibil ca, pe perioada executării mandatului de supraveghere şi înainte de 
expirarea duratei sale, procurorul să constate că nu mai există temeiurile pentru care 
a fost dispusă. În acest caz, procurorul încetează imediat supravegherea și informează 
de îndată judecătorul care a emis mandatul. 

Conform art. 142 alin. (5) CPP, datele rezultate din măsurile de supraveghere 
tehnică pot fi folosite și în altă cauză penală dacă din cuprinsul acestora rezultă date 
sau informaţii concludente și utile privitoare la pregătirea ori săvârșirea unei alte 
infracţiuni dintre cele prevăzute la art. 139 alin. (2). Totodată, datele rezultate din 
măsurile de supraveghere care nu privesc fapta ce formează obiectul cercetării sau 
care nu contribuie la identificarea ori localizarea persoanelor, dacă nu sunt folosite în 
alte cauze penale potrivit alin. (5), se arhivează la sediul parchetului, în locuri speciale, 
cu asigurarea confidenţialităţii. Din oficiu sau la solicitarea părţilor, judecătorul ori 
completul învestit poate solicita datele sigilate dacă există noi probe din care rezultă 
că totuși unele dintre ele privesc fapta ce formează obiectul cercetării. După un an 
de la soluționarea definitivă a cauzei, acestea sunt distruse de către procuror, care 
întocmește un proces-verbal în acest sens [art. 142 alin. (6) CPP]. 

Referitor la aceste activități, legea este lipsită de previzibilitate și claritate, întrucât 
nu se prevede în ce condiții se stabilește că rezultatele supravegherii nu privesc fapta ce 
formează obiectul cercetării sau nu contribuie la identificarea ori localizarea persoanelor 
și de către cine. Totodată, la un an de la rămânerea definitivă a hotărârii, datele vor 
fi distruse, însă nu se precizează ce se întâmplă în cazul soluţiei de netrimitere în 
judecată dispuse de procuror. 


286. Semnarea, verificarea și certificarea datelor obținute din activitatea de supra- 
veghere tehnică. Dezvoltarea mijloacelor tehnice face posibilă în prezent stocarea 
pe suport digital a informaţiilor și a tuturor activităţilor, iar apoi folosirea lor. Pentru 
certificarea datelor rezultate din activitatea de supraveghere, legea permite folosirea 
semnăturii electronice, utilizată în conformitate cu dispoziţiile Legii nr. 455/20011l. 


287. Consemnarea activităților de supraveghere tehnică. Activităţile desfăşurate 
în urma dispunerii metodelor speciale de supraveghere trebuie cunoscute și apreciate 
de organele judiciare în forma prevăzută de normele procesuale penale. 

Astfel, pentru fiecare activitate de supraveghere tehnică, procurorul sau organul 
de cercetare penală întocmește un proces-verbal, în care sunt consemnate rezultatele 
activităților efectuate care privesc fapta ce formează obiectul cercetării sau contribuie 
la identificarea ori localizarea persoanelor, datele de identificare ale suportului care 
conţine rezultatul activităţilor de supraveghere tehnică, numele persoanelor la care 
se referă, dacă sunt cunoscute, sau alte date de identificare, precum și, după caz, data 


a unor informaţii secrete de serviciu sau care nu sunt destinate publicităţii, de către cel 
care ia cunoștință de acestea, se pedepsește cu închisoare de la o lună la un an sau cu 
amendă. (3) Dacă, urmare a faptei prevăzute în alin. (1) și alin. (2), s-a săvârșit o infracțiune 
împotriva investigatorului sub acoperire, a martorului protejat sau a persoanei incluse în 
Programul de protecţie a martorilor, pedeapsa este închisoarea de la 2 la 7 ani, iar dacă s-a 
comis cu intenţie o infracțiune contra vieţii, pedeapsa este închisoarea de la 5 la 12 ani”. 
"l Republicată în M. Of. nr. 316 din 30 aprilie 2014. 

și ora la care a început activitatea de supraveghere și data și ora la care s-a încheiat 
[art. 143 alin. (1) CPP]. 

Activitățile trebuie descrise în detaliu, pentru ca, ulterior, organele judiciare să 
poată verifica realitatea lor sau faptul că sunt confirmate ori, VA infirmate 
de celelalte probe administrate în cauză. 

La fiecare proces-verbal de consemnare a activității de supraveghere tennie 
se atașează, în plic sigilat, o copie a suportului care conține rezultatul activităţilor 

„de supraveghere tehnică. Suportul sau o copie certificată a acestuia se păstrează la 
sediul parchetului, în locuri speciale, în plic sigilat și va fi pus la dispoziţia instanţei, la 
solicitarea acesteia. După sesizarea instanţei, copia suportului care conţine activităţile 
de supraveghere tehnică și copii de pe procesele-verbale se păstrează la grefa instantei, 
în locuri speciale, în plic sigilat, la dispoziția exclusivă a judecătorului sau completului 
învestit cu soluționarea cauzei [art. 143 alin. (2) CPP]. 

Dacă convorbirile, comunicările sau conversațiile au fost purtate într-o altă limbă 
decât cea română, consemnarea se va face în limba română, prin intermediul unui 
interpret, care este obligat să păstreze confidenţialitatea datelor cunoscute. 

Dacă din activităţile desfășurate se disting convorbiri, comunicări sau conversații 
care au fost interceptate și înregistrate și care privesc fapta ce formează obiectul 
cercetării ori contribuie la identificarea ori localizarea persoanelor, procurorul sau 
organul de cercetare penală întocmește un proces-verbal în care sunt redate informaţiile 
respective!?l. În acest proces-verbal sunt menţionate și toate datele necesare identificării 
activității speciale din care au rezultat interceptarea și înregistrarea [mandatul emis 
pentru efectuarea acestora, numerele posturilor telefonice, datele de identificare ale 
sistemelor informatice ori ale punctelor de acces, numele persoanelor ce au efectuat 
comunicările, dacă sunt cunoscute, data și ora fiecărei convorbiri sau comunicări — 
art. 143 alin. (4) CPP]. Procesul-verbal întocmit este certificat pentru autenticitate 
de către procuror. 

După încetarea măsurii de supraveghere, procurorul informează judecătorul de 
drepturi și libertăți despre activitățile efectuate [art. 143 alin. (5) CPP]. 


288. Durata mandatului de supraveghere tehnică. Prelungirea măsurii. Potrivit 
art. 140 alin. (1) CPP, mandatul de supraveghere este dispus de judecătorul de drepturi 
și libertăţi, în faza de urmărire penală, pentru o perioadă de cel mult 30 de zile. 


1 Potrivit art. 912 alin. (3) CPP 1968, suportul original se păstra la parchet, dar era pus la 
dispoziţia instanţei, la solicitarea acesteia. 

2] Este reglementat și accesul la rezultatele activităților de supraveghere, prin realizarea fe 
copii ale suportului de stocare a datelor informatice. Potrivit art. 143 alin. (21) CPP, „Orice 
persoană autorizată care realizează copii ale unui suport de stocare a datelor informatice 
care conține rezultatul activităților de supraveghere tehnică are posibilitatea să verifice 
integritatea datelor incluse în suportul original și, după efectuarea copiei, să semneze 
datele incluse în aceasta, utilizând o semnătură electronică extinsă bazată pe un certificat 
calificat eliberat de un furnizor de servicii de certificare acreditat și care permite identificarea 
neambiguă a persoanei autorizate, aceasta asumându-și astfel responsabilitatea în ceea 
ce privește integritatea datelor”. 

Pentru motive temeinic justificate, judecătorul de drepturi și libertăți de la instanţa 
competentă, la cererea motivată a procurorului și dacă sunt îndeplinite condiţiile 
necesare eliberării mandatului (prevăzute la art. 139 CPP), poate dispune prelungirea 
măsurii supravegherii tehnice. 

Dacă constată îndeplinirea condiţiilor, judecătorul poate dispune, cu privire la 
aceeași persoană și aceeași faptă și în aceeași cauză, în mai multe rânduri prelungirea, 
fără ca fiecare prelungire să depășească 30 de zile, iar durata totală a măsurilor de 
supraveghere (inclusiv prelungirile) nu poate depăși 6 luni", 

Pentru rațiuni ce ţin de protecţia vieții private, măsura supravegherii video, audio 
sau prin fotografiere în spaţii private nu poate depăși 120 de zile. 

Cererea procurorului se soluţionează în camera de consiliu, fără citarea părţilor, 
iar încheierea pronunţată nu este supusă căilor de atac, Judecătorul de drepturi și 
libertăți este obligat să întocmească minuta. 


289. Informarea persoanei supravegheate. Întrucât a plicarea metodelor speciale 
de supraveghere presupune ingerinţe serioase în viața privată, este firesc ca aceste 
activități, chiar dacă sunt permise de lege, să fie cunoscute de persoana supravegheată 
(subiect al mandatului de supraveghere), indiferent de soluţia dispusă de către procuror, 

Activitățile impuse de informarea persoanei supravegheate presupun două etape: 

a) informarea, în scris, în cel mult 10 zile de la încetare, a persoanei supravegheate 
despre măsura luată în privința sa; 

b) luarea la cunoștință a conţinutului proceselor-verbale în care sunt consemnate 
activităţile de supraveghere tehnică efectuate, cât și ascultarea convorbirilor, 
comunicărilor sau conversaţiilor ori vizionarea imaginilor înregistrate. 

Luarea la cunoștință este un drept al persoanei supravegheate, valorificat doar la 
cerere, ce trebuie formulată în 20 de zile de la data comunicării informării persoanei 
supravegheate după încetarea măsurii. : 

Astfel, potrivit art. 145 alin. (1) CPP, după încetarea măsurii de supraveghere tehnică, 
procurorul informează, în scris, în cel mult 10 zile, pe fiecare subiect al unui mandat 
despre măsura de supraveghere tehnică ce a fost luată în privința sa. 

Întrucât este informat fiecare subiect al unui mandat, dacă au fost emise mai multe 
mandate pentru persoane diferite (însă pentru aceeași faptă), fiecărei persoane în parte 
i se va comunica măsura de supraveghere luată în privința sa. De asemenea, obligaţia ` 
informării există și dacă au fost emise mai multe mandate pentru aceeași persoană, 
însă pentru infracţiuni diferite. Obligaţia intormării despre activitățile efectuate, după 
încetarea măsurii dispuse, există și față de judecătorul de drepturi și libertăţi [art. 143 
alin. (5) CPP]. 

Momentul efectuării informării persoanei supravegheate poate fi amânat de 
către procuror, justificat de raţiuni ce țin de caracterul confidenţial al informaţiilor, 
care dacă ar fi cunoscute, s-ar aduce atingere scopului pentru care supravegherea 
a fost efectuată. Conform art. 145 alin. (4) CPP, procurorul poate să amâne motivat 


Observăm inconsecvenţa legiuitorului privind perioada dispunerii, compusă din termenul 
inițial (30 de zile) și prelungirile ulterioare (de câte cel mult 30 de zile), pentru ca durata 
totală să fie stabilită în luni (cel mult 6 luni). 

efectuarea informării saul!! a prezentării suporturilor pe care sunt stocate activitățile 
` de supraveghere tehnică ori a proceselor-verbale de redare dacă aceasta ar putea 
conduce la: ; 

a) perturbarea sau periclitarea bunei desfășurări a urmăririi penale în cauză; 

b) punerea în pericol a siguranţei victimei, a martorilor sau a membrilor familiilor 
acestora; : 

c) dificultăţi în supravegherea tehnică asupra altor pësoäğe implicate în cauză. 

Amânarea se poate dispune de procuror, prin ordonanță motivată, cel mai târziu 
până la terminarea urmăririi penale sau până la clasarea cauzei (deci înainte de a 
dispune o soluţie în cauză). 

Potrivit jurisprudenţei Curţii Europene a Drepturilor Omului, faptul că persoana 
subiect al măsurii de supraveghere nu are cunoștință despre efectuarea supravegherii 
în timpul sau ulterior încetării nu poate conduce la concluzia că ingerinţa nu a fost 
justificată în condiţiile art. 8 parag. 2 din Convenţie, deoarece tocmai lipsa încunoștințării 
asigură eficiența măsurii. Însă, după încetarea măsurii, de îndată ce notificarea poate fi 
efectuată fără a compromite scopul măsurii, încunoștinţarea trebuie făcută persoanei 
interesate. Absența informării persoanei supravegheate imediat după încetarea 
supravegherii nu este, prin ea însăși, incompatibilă cu prevederile Convenţiei, dacă 
tocmai acest aspect asigură justificarea și eficienţa ingerinţei!?. 

Problema informării persoanelor supravegheate este legată de eficiența căilor de atac 
care au ca obiect existenţa unor garanţii suficiente împotriva abuzurilor în procedura 
derulării supravegherii. Or, întrucât persoana nu știa că este supravegheată și dacă nici nu 
a fost informată după încetarea supravegherii, nu are posibilitatea contestării legalității 
măsurii!“!. Dacă momentul informării este amânat până la terminarea urmăririi penale 
sau până la clasarea cauzei, persoana supravegheată nu va mai avea posibilitatea ca, 
într-un termen rezonabil, să consulte materialele prezentate și să formuleze eventuale 
obiecţii prin intermediul unor cereri, memorii sau plângeri. De aceea, informarea 
trebuie făcută în așa fel încât persoana să beneficieze de acest drept, în condiţiile și 
cu respectarea termenelor prevăzute de lege”. 

În opinia Curţii, motivul amânării informării este justificat doar de compromiterea 
scopului supravegherii. 


i1 Procurorul poate să informeze cu privire la luarea măsurii, dar să amâne prezentarea 
suporturilor pe care sunt stocate activitățile de supraveghere tehnică, procesele-verbale 
de redare. 

[2 C.E.D.O., cauza Asociaţia pentru Integrare Europeană și Drepturile Omului si Ekimdzhiev 
c. Bulgariei, Hotărârea din 28 iunie 2007, §§ 90-91. 

B) C.E.D.O., cauza Klass și alţii c. Germaniei, Hotărârea din 6 septembrie 1978, §§ 48, 57, 58. 
(4 C.E.D.O., cauza Weber și Saravia c. Germaniei, Decizia de inadmisibilitate din 29 iunie 
2006, 38 134, 135. 

(5) Aceste precizări sunt necesare, întrucât în reglementarea actuală nu mai este prevăzută 
prezentarea materialului de urmărire penală, moment la care inculpatul avea posibilitatea 
să cunoască toate actele din dosar. În acest sens, a se vedea și AL. VASILIU, în N. VOLONCIU 
(COORD.), AL. VASILIU, GH. RADU, Noul Cod de procedură penală adnotat. Partea generală, 
Ed. Universul Juridic, București, 2014, p. 239. 


VII. Probele, mijloacele de probă și procedeele probatorii 371 
e ala | m nl SE 

Dispoziţiile care permit amânarea determină şi o derogare de la dreptul consultării 
dosarului de către suspect sau inculpat, întrucât, deși procesele-verbale de redare 
în care sunt consemnate toate activitățile au fost deja redactate, nu pot fi analizate 
cu ocazia consultării dosarului de către suspect, inculpat ori avocatul acestuia ca o 
consecinţă a exercitării dreptului la apărare [potrivit art. 94 alin. (1) CPP, avocatul 
părților și al subiecţilor procesuali principali are dreptul de a consulta dosarul; acest 
drept îl au și suspectul, respectiv inculpatul, conform art. 78 și art. 83 CPP]. 

Prin Decizia nr. 244/20171:!, Curtea Constituţională a admis excepția de neconsti- 
tuționalitate și a constatat că soluţia legislativă cuprinsă în dispoziţiile art. 145 CPP, 
care nu permite contestarea legalității măsurii supravegherii tehnice de către persoana 
vizată de aceasta, care nu are calitatea de inculpat, este neconstituţională. 

În motivarea deciziei, Curtea a reținut că art. 13 din Convenţie impune ca în fiecare 
stat membru să existe un mecanism care să permită persoanei remedierea în plan 
național a oricărei încălcări a unui drept consacrat în Convenţie. Această dispoziţie 
statuează cu privire la existenţa unei căi interne de atac în fața unei „autorităţi naționale 
competente” care să examineze orice cerere întemeiată pe dispoziţiile Convenţiei, 
dar care să ofere și reparația adecvată. 

Totodată, Curtea a constatat că posibilitatea contestării legalităţii măsurii suprave- 
gherii tehnice o are numai inculpatul, în cadrul procedurii de cameră preliminară, după 
trimiterea în judecată, precum și în cadrul procedurii de cameră preliminară atunci 
când se soluţionează plângerea împotriva soluţiei de clasare, dacă în cauză a fost pusă 
în mișcare acțiunea penală. Așadar, sunt excluse celorlalte persoane, care nu au nicio 
calitate în dosarul penal sau au calitatea de suspect, de la posibilitatea accederii la 
o instanţă de judecată care să poată analiza acest aspect. Respectarea vieţii private 
impune ca persoana cu privire la care s-au dispus măsuri de supraveghere tehnică să 
aibă la dispoziţie o cale de atac, a posteriori, prin care să poată solicita, pe de o parte, 
declararea măsurii de supraveghere ca nelegală, iar, pe de altă parte, acordarea de 
despăgubiri pentru ingerinţa suferită. 

Absența unei căi de atac constituie astfel o île ea a dispoziţiilor art. 21 din 
Constituţie privind accesul la justiţie. 


290. Conservarea și arhivarea materialelor rezultate din măsurile de supra- 
veghere. Întrucât conţin date confidenţiale, aceste materiale urmează a fi arhivate 
în condiţii speciale, care să asigure protecția necesară nedivulgării în alte condiţii 
decât cele permise de lege; 

Condiţiile diferă după momentul la care măsura este dispusă, însă în toate cazurile 
locul arhivării este sediul instanţei. 

Dacă procurorul a dispus clasarea cauzei și împotriva soluţiei nu a fost introdusă 
plângere la judecătorul de cameră preliminară în termenul prevăzut de lege sau dacă 
a fost introdusă, dar plângerea a fost respinsă, măsura conservării se dispune de către 
judecătorul de drepturi și libertăţi. În aceste cazuri, procurorul îl înștiințează de îndată 
pe judecător, care dispune conservarea suportului material sau a copiei certificate a - 


0 M. Of. nr. 529 din 6 iulie 2017. 

acestuia, prin arhivare la sediul instanţei în locuri speciale, în plic sigilat, cu asigurarea 
confidenţialităţii [art. 146 alin. (2) CPP]. 

Dacă procurorul a dispus trimiterea in judecată, iar instanţa a pronunţat o hotărâre 
rămasă definitivă (de condamnare, de renunțare la aplicarea pedepsei sau de amânare 
a aplicării pedepsei, de achitare ori de încetare a procesului penal), suportul material 
sau copia acestuia se conservă prin arhivare odată cu dosarul cauzei la sediul instanţei, 
în locuri speciale, cu asigurarea confidenţialităţii [art. 146 alin. (3) CPP]. 


$3. Obţinerea datelor privind tranzacţiile financiare ale unei persoane . 
(art. 146! CPP) 


291. Cazuri de obţinere a datelor. Condiţii. Demersurile procesuale de obţinere 
a datelor privind tranzacţiile financiare ale unei persoane pot fi efectuate în două 
cazuri distincte: d 

— obținerea datelor privind tranzacţiile financiare deja efectuate; 

— obţinerea datelor privind tranzacţiile financiare ce urmează a fi efectuate. 

Obiectul solicitării procurorului privește tranzacţiile financiare ale făptuitorului, 
suspectului sau inculpatului ori ale oricărei persoane care este bănuită că realizează 
tranzacţii financiare cu aceștia. Propunerea va fi admisă dacă sunt îndeplinite cumulativ 
condiţiile prevăzute în art. 146! CPP, și anume: | 

a) există o suspiciune rezonabilă cu privire la pregătirea sau săvârșirea unei infracțiuni; 

b) măsura este necesară și proporțională cu restrângerea drepturilor și libertăţilor 
fundamentale, date fiind particularităţile cauzei, importanţa informaţiilor sau a probelor 
ce urmează a fi obținute ori gravitatea infracţiunii; 

c) probele nu ar putea fi obținute în alt mod sau obținerea lor ar presupune difi- 
cultăți deosebite ce ar prejudicia ancheta ori există un pericol pentru siguranța per- 

-soanelor sau a unor bunuri de valoare. 


292. Organul judiciar competent. Procedura soluționării cererii. Cererea procurorului 
privind obţinerea datelor privind tranzacţiile financiare este soluționată de judecătorul de 
drepturi și libertăţi de la instanţa căreia i-ar reveni competența să judece cauza în primă 
instanţă sau de la instanţa corespunzătoare în grad acesteia în a cărei circumscripție 
se află sediul parchetului din care face parte procurorul care a întocmit propunerea 
[alin. (2) al art. 146! CPP], conform procedurii prevăzute pentru emiterea mandatului 
de supraveghere tehnică, aplicată în mod corespunzător [art. 140 alin. (2)-(9) CPP]. 

În cazul în care constată îndeplinite condiţiile, judecătorul admite prin încheiere 
cererea și emite mandatul prin care se autorizează obținerea datelor, care trebuie 
să cuprindă elementele de identificare a persoanelor, entităţile financiare care deţin 
datele, înscrisurile sau informaţiile care trebuie predate etc. 

Pe baza mandatului emis, pot fi obținute datele privind tranzacţiile financiare 
deja efectuate. Dacă se solicită mandat pentru tranzacţiile ce urmează a fi efectuate, 
acesta se emite pentru cel mult 30 de zile. 

Măsura poate fi prelungită în aceleași condiţii ca și la admiterea cererii, fără ca durata 
totală a măsurii, în aceeași cauză și cu privire la aceeași persoană, să depășească 6 luni. 

Prelungirea mäsurii se va face conform procedurii privind prelungirea supravegherii 
tehnice, prevăzută în art. 144 CPP, care se va aplica în mod corespunzător. 

Este exceptată de la această procedură obținerea datelor privind tranzacțiile 
financiare dintre avocat și suspect, inculpat sau orice altă persoană pe care acesta o 
apără. Excepția nu operează dacă există date că avocatul săvârşeşte sau pregătește 
săvârșirea unei infracțiuni dintre cele prevăzute la art. 139 alin. (2) CPP (care constituie 
una dintre condiţiile dispunerii supravegherii tehnice). 

Pentru ca datele privind tranzacţiile să fie obținute, instituțiile care efectuează 
tranzacțiile sunt obligate să predea înscrisurile sau informaţiile indicate în mandat. 
După efectuarea activităţii privind obținerea datelor, procurorul îl informează, în cel 
mult 10 zile, în scris, pe fiecare subiect al unui mandat despre măsura ce a fost luată 
în privinţa sa. După momentul informării, persoana ale cărei tranzacţii financiare au 
fost vizate de această măsură are dreptul de a lua cunoștință de activităţile efectuate 
[art. 146: alin. (8) CPP]. Procurorul poate amâna însă informarea în condiţiile art. 145 
alin. (5), cel mai târziu până la terminarea urmăririi penale sau clasarea cauzei. 


293. Autorizarea de către procuror a obținerii datelor privind tranzacţiile financiare. 
Potrivit art. 146! alin. (5) CPP, obținerea datelor poate fi dispusă și de către procuror, 
dacă sunt îndeplinite condiţiile prevăzute de lege privind obținerea datelor și există 
urgenţă, iar obținerea mandatului potrivit procedurii în care este dispus de către 
judecătorul de drepturi și libertăţi ar conduce la una dintre următoarele situații: 

— întârzierea substanţială a cercetărilor; 

— pierderea, alterarea sau distrugerea probelor; 

— punerea în pericol a siguranţei victimei sau a altor persoane. 

Obţinerea datelor poate fi dispusă de către procuror în ambele ipoteze (privind 
tranzacţiile financiare efectuate sau care urmează a fi efectuate), potrivit procedurii 
prevăzute la art. 141 CPP privind autorizarea unor măsuri de supraveghere tehnică 
de către procuror, care se aplică în mod corespunzător. 


$4. Reţinerea, predarea și percheziţionarea trimiterilor poștale 


294. Noţiune și natură juridică. Lămuriri importante pot oferi.organelor judiciare 
înscrisurile sub forma corespondenţei ori a obiectelor expediate prin unităţi poștale 
sau de transport. Aceste trimiteri poștale au un regim special de expediere și primire 
stabilit prin lege, necesar garantării secretului corespondenţei. 

Secretul corespondenţei constituie un drept fundamental!!, care urmărește să 
protejeze posibilitatea persoanei fizice de a-și comunica prin scris, telefonic sau prin 
alte mijloace de comunicare gândurile și opiniile sale, fără a fi cunoscute de alţii, 
cenzurate sau făcute publice!?l. 


UI Potrivit art. 28 din Constituţie, secretul scrisorilor, al telegramelor, al altor trimiteri poștale, 
al convorbirilor telefonice și al celorlalte mijloace legale de comunicare este inviolabil. 
(2! E.S. TĂNĂSESCU, în M. CONSTANTINESCU, A. IORGOVAN, |. MURARU, E.S. TĂNĂSESCU, op. cit., 
p. 55. Se arată că prin corespondenţă se înțelege scrisori, telefoane, trimiteri poștale de 
orice fel, altele decât telegramele și scrisorile, convorbirile telefonice și alte G igalis 
legale de comunicare. 

Acest drept nu are caracter absolut, exercitarea sa poate fi limitată în cazurile pre- 
văzute de lege!!, considerate necesare înfăptuirii justiției, mai ales în ceea ce in ga 
descoperirea infracțiunilor și stabilirea identităţii infractorilor. 

Măsura reţinerii, predării și percheziţionării trimiterilor poștale este posibilă cu 
respectarea dispoziţiilor art. 147 CPP, iar obiectul acestei metode speciale de cercetare 
îl constituie trimiterile poștale, cât timp se află în posesia transportatorului (cărăușului), 
în condiţiile în care expeditorul sau destinatarul este suspectat de comiterea unei fapte 
prevăzute de legea penală și fără ca aceștia să cunoască desfășurarea activităţilor. 

Prin percheziţionarea trimiterilor poștale se înţelege verificarea, prin mijloace fizice . 
sau tehnice, a scrisorilor, a altor trimiteri poștale sau a obiectelor transmise prin orice 
alt mijloc [art. 138 alin. (8) CPP]. 

Din această definiţie rezultă și în ce constau trimiterile poștale: scrisori ori alte 
obiecte transmise prin orice mijloc!?! de la sau către făptuitor, suspect sau inculpat, 
iar percheziţionarea constă în verificarea lor prin mijloace fizice sau tehnice. 


295. Organul judiciar competent. Competența dispunerii măsurii aparţine jude- 
cătorului de drepturi și libertăţi de la instanţa căreia i-ar reveni competenţa să judece 
cauza în primă instanţă sau de la instanţa corespunzătoare în grad acesteia în a cărei 
circumscripție se află sediul parchetului din care face parte procurorul care a întocmit 
propunerea. Măsura se dispune la propunerea motivată a procurorului şi privește 
scrisorile, trimiterile poștale sau obiectele trimise ori primite de făptuitor, suspect, 
inculpat sau de orice persoană care este bănuită că primește ori trimite prin orice 
mijloc aceste bunuri de la făptuitor, suspect sau inculpat ori bunuri destinate acestuia. 

Pentru cazuri urgente, și procurorul poate dispune măsura, pentru cel mult 48 de ore. 


1 potrivit art. 53 din Constituţie, „(1) Exerciţiul unor drepturi sau al unor libertăţi poate fi 
restrâns numai prin lege și numai dacă se impune, după caz, pentru: apărarea securităţii 
naționale, a ordinii, a sănătăţii ori a moralei publice, a drepturilor și a libertăților cetăţenilor; 
desfășurarea instrucției penale; prevenirea consecinţelor unei calamităţi naturale, ale unui 
dezastru ori ale unui sinistru deosebit de grav. (2) Restrângerea poate fi dispusă numai 
dacă este necesară într-o societate democratică. Măsura trebuie să fie proporţională 
cu situația care a determinat-o, să fie aplicată în mod nediscriminatoriu și fără a aduce 
atingere existenţei dreptului sau a libertăţii” (s.n.). 

2] Noţiunea este definită și în art. 2 pct. 13 din O.U.G. nr. 13/2013 privind serviciile poștale 
(M. Of. nr. 139 din 15 martie 2013): trimitere poștală înseamnă bun adresat, aflat în forma 
finală în care urmează să fie transportat și livrat la adresa indicată de expeditor pe trimiterea 
în sine, pe ambalaj sau într-o listă de distribuţie. Pe lângă trimiterile de corespondenţă, în 
această categorie sunt incluse, de exemplu, imprimatele, sacii „M”, pachetele mici, coletele 
poștale care conțin bunuri cu sau fără valoare comercială și mandatele poștale pe suport 
hârtie; în această categorie nu sunt incluse trimiterile hibrid [trimiterile hibrid sunt cele 
prezentate de către expeditor în formă fizică sau electronică (poștă electronică, SMS, fax 
etc.) și în cazul cărora furnizorul a procesat mesajul (decompactare, decriptare, arhivare 
etc.), transportul acestuia realizându-se în principal prin transmiterea în format electronic 
către punctele din rețeaua furnizorului de servicii poștale mai apropiate de destinatar, de 
unde trimiterile sunt distribuite destinatarului în formă fizică sau în formă electronică în 
cazul trimiterilor prezentate în formă fizică; serviciile care au ca obiect trimiterile hibrid 
sunt servicii conexe serviciilor poștale]. 

296. Condiţii. Pentru ca propunerea să fie admisă, trebuie îndeplinite următoarele 
condiţii: 

a) există o suspiciune rezonabilă cu privire la pregătirea sau săvârșirea unei infracțiuni; 
întrucât legea nu prevede condiţionări, mandatul poate fi emis pentru orice infracțiune; 

b) măsura este necesară și proporțională cu restrângerea drepturilor și libertăţilor 
fundamentale, date fiind particularităţile cauzei, importanţa informaţiilor sau a probelor 
ce urmează a fi obținute ori gravitatea infracţiunii. 

Măsura trebuie să fie însă proporţională cu situația care a determinat-o, să fie 
aplicată în mod nediscriminatoriu și fără a aduce atingere existenţei dreptului sau a 
libertății. Totodată, chiar dacă există legislaţie care reglementează asemenea măsuri, 
absenţa unor norme privind modul de aplicare a acestora, în care să se detalieze 
cu o anumită precizie circumstanţele în care corespondenţa unei persoane poate fi 
redirecționată și deschisă, îl poate lipsi pe acuzat de un minim nivel de protecţie la 
care este îndreptăţit potrivit principiilor statului de drept, constatându-se o încălcare 
a dispoziţiilor art. 8 din Convenţia europeană a drepturilor omuluilil; 

c) probele nu ar putea fi obținute în alt mod sau obținerea lor ar presupune dificultăţi 
deosebite ce ar prejudicia ancheta ori există un pericol pentru siguranţa persoanelor 
sau a unor bunuri de valoare. 

Această măsură este interzisă în privința corespondenţei sau a trimiterilor poștale 
trimise ori primite în raporturile dintre avocat și suspectul, inculpatul sau orice altă 
persoană pe care acesta o apără, cu excepţia situaţiilor în care există date că avocatul 
săvârșește sau pregătește săvârșirea unei infracţiuni dintre cele prevăzute la art. 139 
alin. (2) CPP. 


297. Emiterea mandatului. Procedura de emitere a mandatului de supraveghere 
tehnică de către judecătorul de drepturi și libertăţi prevăzută în art. 140 CPP se aplică 
în mod corespunzător și pentru emiterea mandatului privind reținerea, predarea și 
percheziționarea trimiterilor poștale. | 

Măsura poate fi prelungită potrivit procedurii prevăzute la art. 144 CPP privind 
prelungirea măsurii supravegherii tehnice, care se aplică în mod corespunzător, însă 
durata totală a măsurii nu poate depăși 6 luni, în aceeași cauză și cu privire la aceeași 
persoană. 

Potrivit art. 147 alin. (4) CPP, procurorul poate dispune măsura, pentru cel mult 
48 de ore, în cazurile în care există urgenţă, iar obținerea mandatului de reţinere, 
predare și percheziționare a trimiterilor poștale potrivit procedurii comune prevăzute 
de lege (procedură prevăzută în art. 140 CPP, care se aplică în mod corespunzător) ar 
conduce la o întârziere substanţială a cercetărilor, la pierderea, alterarea sau distrugerea 
probelor ori ar pune în pericol siguranţa victimei sau a altor persoane. Măsura se 
dispune prin ordonanţă, pe o durată de maximum 48 de ore, dacă sunt îndeplinite 
și condiţiile prevăzute la alin. (1) și (2) ale art. 147 menţionate anterior. În acest caz, 
dispoziţiile art. 141 alin. (2)-(8) CPP privind autorizarea unor măsuri de supraveghere 
tehnică de către procuror se aplică în mod corespunzător. 


0 C.E.D.O., cauza Narinen c. Finlandei, Hotărârea din 1 iunie 2004. 

298. Conţinutul măsurii constă în obligația pentru unităţile poștale sau de transport 
și orice alte persoane fizice ori juridice care efectuează activităţi de transport sau 
transfer de informaţii să reţină și să predea procurorului scrisorile, trimiterile poștale 
ori obiectele la care se face referire în mandatul dispus de judecător sau în autorizaţia 
emisă de procuror [art. 147 alin. (5) CPP]. 

Așadar, trimiterile poștale sunt reţinute (ele nu mai ajung la destinatar) și remise 

organelor de urmărire penală. După percheziționarea lor (citirea corespondenţei, 
examinarea obiectelor din punct de vedere tehnic, chimic, fotografierea etc.), dacă 
nu au legătură cu cauza, sunt restituite destinatarului (în acest caz sunt repuse în 
circuitul poștal). 


299. Informarea persoanei. Asemănător reglementării privind supravegherea 
tehnică, după efectuarea activităţilor autorizate privind reținerea, predarea și perche- 
ziţionarea trimiterilor poștale, procurorul este obligat să informeze, în cel mult 10 zile, 
în scris, pe fiecare subiect al unui mandat despre măsura ce a fost luată în privinţa sa. 
După momentul informării, persoana ale cărei corespondenţă, trimiteri poștale sau 
obiecte au fost ridicate și percheziţionate are dreptul de a lua cunoștință de activitățile 
efectuate [art. 147 alin. (7) CPP]. 

Întrucât nu este prevăzut un termen până la care poate formula cererea de a lua la 
cunoștință de activităţile efectuate împotriva sa [potrivit art. 145 alin. (3) CPP, în cazul 
măsurilor de supraveghere, termenul este de 20 de zile de la comunicarea informării], 
acest demers poate fi făcut oricând în cursul urmăririi penale. 

Informarea poate fi însă amânată, pentru cauze justificate, până la terminarea 
urmăririi penale sau clasarea cauzei [dispoziţiile art. 145 alin. (4) și (5) CPP se aplică 
în mod corespunzător]. 


$5. Utilizarea investigatorilor sub acoperire sau cu identitate reală și 
a colaboratorilor 


300. Noţiuni. Pentru constatarea și soluționarea unor cauze penale de o amploare 
deosebită nu este suficientă doar folosirea unor metode speciale constând în tehnici 
ce fac posibilă cunoașterea conţinutului convorbirilor, corespondenţei ori a datelor 
privind diferite tranzacţii, în unele cazuri este necesară și implicarea unor persoane, 
cu calităţi și atribuţii stabilite de organele judiciare. 

În acest scop au fost adoptate acte normative!!! care fac posibilă utilizarea 
investigatorilor sub acoperire, iar prin Legea nr. 281/2003 au fost introduse dispoziţiile 
art. 2241-2244 în Codul de procedură penală din 1968, care permiteau implicarea unor 
persoane cu acest statut în soluționarea cauzelor penale. 


[i Legea nr. 143/2000 privind prevenirea și combaterea traficului și consumului ilegal 
de droguri (republicată în M. Of. nr. 163 din 6 martie 2014), Legea nr. 78/2000 privind 
prevenirea, descoperirea și sancţionarea faptelor de corupție, O.U.G. nr. 43/2000 privind 
Direcţia Naţională Anticorupție, O.U.G. nr. 78/2016 pentru organizarea și funcționarea 
Direcţiei de Investigare a Infracțiunilor de Criminalitate Organizată și Terorism. 

Potrivit art. 148 CPP, în funcţie de scopul urmărit, este permisă implicarea în solu- 
ționarea cauzelor penale a următoarele categorii de persoane: 

— investigatorul sub acoperire; 

— investigatorul cu identitate reală; 

— colaboratorul. 

Investigatorii sub acoperire sunt lucrători operativi din cadrul poliţiei judiciare!:!. Dacă 
sunt cercetate infracțiuni contra securităţii naţionale și infracțiuni de terorism, pot fi 
folosiți ca investigatori sub acoperire și lucrători operativi din cadrul organelor de stat 
care desfășoară, potrivit legii, activităţi de informaţii în vederea asigurării securităţii 
naționale [art. 148 alin. (4) CPP]. 

Prin utilizarea investigatorului sub acoperire se înțelege folosirea unei persoane 
cu o altă identitate decât cea reală, în scopul obținerii de date și informaţii cu privire 
la săvârșirea unei infracţiuni. 

Persoanele care dobândesc acest statut și care urmează a se infiltra între cei care 
comit infracţiuni primesc o identitate falsă. 

Investigatorul cu identitate reală are aceeași calitate ca și cel sub acoperire (lucrător 
operativ din cadrul poliției judiciare), fără însă a primi o identitate falsă; acesta urmează 
să se implice în rezolvarea cauzei cu numele său real. 

Colaboratorul nu are o calitate impusă prin lege (nu este membru al poliției judiciare); 
poate fi orice persoană care cunoaște și poate oferi date necesare organelor judiciare 
privind rezolvarea cauzelor penale. Potrivit art. 148 alin. (10) CPP, în situaţii excepţionale, 
dacă sunt îndeplinite condiţiile prevăzute de lege, iar folosirea investigatorului sub 
acoperire nu este suficientă pentru obținerea datelor sau informaţiilor ori nu este 
posibilă, procurorul care supraveghează sau efectuează urmărirea penală poate autoriza 
folosirea unui colaborator, căruia îi poate fi atribuită o altă identitate decât cea reală. | 


301. Organul judiciar competent. Autorizarea folosirii investigatorilor sau 
colaboratorilor este dispusă de către procurorul care supraveghează sau efectuează 
urmărirea penală (ceea ce presupune că urmărirea penală este deja începută), din 
oficiu sau la cererea organului de cercetare penală, prin ordonanţă motivată, care, pe 
lângă dispoziţiile obligatorii prevăzute în art. 286 CPP, cuprinde și următoarele mențiuni: 

a) indicarea activităţilor pe care investigatorul sub acoperire este autorizat să le 
desfășoare. Aceste mențiuni sunt importante, întrucât conţin în detaliu activităţile 
permise, care vor fi comparate ulterior cu cele efectuate în realitate; 

b) perioada pentru care s-a-autorizat măsura. 

Măsura poate fi dispusă inițial pentru cel mult 60 de zile și poate fi prelungită în 
aceleași condiţii, în aceeași cauză și cu privire la aceeași persoană, până la cel mult 
un an, cu excepția infracţiunilor prevăzute la art. 148 alin. (9)?! CPP. Pentru aceste 
infracțiuni, întrucât nu se prevede o perioadă maximă, ar rezulta că măsura poate fi 


nl 2 ii 
UI Potrivit Legii nr. 364/2004 privind organizarea și funcţionarea poliţiei judiciare, republicată, 
în cadrul poliţiei judiciare funcţionează polițiști care îndeplinesc activităţi judiciare. 

R infracțiuni contra vieţii, securității naţionale, infracțiuni de trafic de droguri, nerespectare a 
regimului armelor, munițiilor, materialelor nucleare, al materiilor explozive și al precursorilor 
de explozivi restricționaţi, trafic și exploatarea persoanelor vulnerabile, acte de terorism 

e de către marenea cu câte cel mult 60 de apa până la terminarea urmăririi 
penale; 

c) identitatea atribuită investigatorului sub acoperire. În ordonanţă, procurorul 
îi atribuie o altă identitate, protecția identității reale asigurându-se prin măsurile . 
cuprinse în art. 149 CPP. 


302. Condiţii. Procurorul dispune autorizarea utilizării investigatorilor sau colabora; 
torilor dacă sunt îndeplinite următoarele condiții: 

a) există o suspiciune rezonabilă cu privire la pregătirea sau săvârșirea uneia dintre 
infracțiunile prevăzute la art. 148 alin. (1) lit. a)!!! CPP ori există o suspiciune rezonabilă 
că o persoană este implicată în activităţi infracționale ce au legătură cu infracțiunile 
enumerate în textul indicat; 

b) măsura este necesară și proporţională cu restrângerea drepturilor și libertăților 
fundamentale, date fiind particularităţile cauzei, importanţa informaţiilor sau a probelor 
ce urmează a fi obținute ori gravitatea infracţiunii; 

c) probele sau localizarea și identificarea făptuitorului, EEANN ori inculpatului 
nu ar putea fi obținute în alt mod sau obţinerea lor ar presupune dificultăți deosebite 
ce ar prejudicia ancheta ori există un pericol pentru siguranţa persoanelor sau a unor 
bunuri de valoare [art. 148 alin. (1) CPP]. 


303. Conţinutul măsurii. Activitatea investigatorului sau colaboratorului presupune 
- apropierea sa de mediul infracțional, fără a se implica însă în săvârșirea unor fapte 
penale sau a le determina prin atitudinea sa. Potrivit art. 148 alin. (5) CPP, investigatorul 
culege date și informaţii în baza ordonanţei procurorului. Datele și informaţiile obținute 
sunt puse, în totalitate, la dispoziția procurorului care efectuează sau supraveghează 
urmărirea penală. Totodată, trebuie întocmit un proces-verbal, în care se menţionează 
toate activitățile efectuate. 

Dacă totuși necesităţile rezolvării cauzei impun participarea investigatorului la 
anumite activităţi, dacă este cazul, procurorul dispune participarea sa autorizată la 
aceste activităţi, conform procedurilor prevăzute în art. 150 CPP. 


sau asimilate acestora, de finanţare a terorismului, spălare a banilor, precum și infracțiuni 
împotriva intereselor financiare ale Uniunii Europene. 

1 [Infractiuni contra securității naționale prevăzute de Codul penal și de alte legi speciale, 
infracțiuni de trafic de droguri, de efectuare de operaţiuni ilegale cu precursori sau cu 
alte produse susceptibile de a avea efecte psihoactive, infracțiuni privind nerespectarea 
regimului armelor, munițiilor, materialelor nucleare, al materiilor explozive și al precursorilor 
de explozivi restricționaţi, trafic și exploatarea persoanelor vulnerabile, acte de terorism 
sau asimilate acestora, de finanţare a terorismului, spălare a banilor, falsificare de monede, 
timbre sau de alte valori, falsificare de instrumente de plată electronică, infracțiuni care se 
săvârșesc prin sisteme informatice sau mijloace de comunicare electronică, șantaj, lipsire 
de libertate în mod ilegal, evaziune fiscală, infracțiuni de corupţie, infracțiuni asimilate 
infracţiunilor de corupţie, infracțiuni împotriva intereselor financiare ale Uniunii Europene 
ori alte infracţiuni pentru care legea prevede pedeapsa închisorii de 7 ani sau mai mare. 

În cazul în care se consideră necesar, aceste persoane pot fi audiate ca martor 

în procesul penal. Pentru a i se asigura protecția, la audiere se va aplica procedura 
prevăzută pentru martorii amenințați. 

Este posibil ca procurorul, aflând datele și informaţiile furnizate de investigator, 
să aprecieze ca necesară folosirea de către acesta a unor dispozitive tehnice pentru 
a obține fotografii sau înregistrări audio și video. În astfel de cazuri, procurorul va 
sesiza judecătorul de drepturi și libertăţi pentru obținerea mandatului de supraveghere 
tehnică. Dacă există urgenţă, procurorul poate autoriza pe o durată de maximum 48 
de ore măsura de supraveghere (în condiţiile art. 141 CPP). 

Organele judiciare pot folosi sau pune la dispoziţia investigatorului sub acoperire, 
dacă este necesar, înscrisuri sau obiecte necesare aflării datelor, informaţiilor care au 
justificat autorizarea. În aceste condiţii, activitatea celui care pune la dispoziţie sau 
folosește înscrisul ori obiectul nu constituie infracțiune. 


304. Măsuri de protecţie a investigatorilor sub acoperire şi a colaboratorilor. Protecţia 
investigatorului sub acoperire și a colaboratorului constă în primul rând în nedivulgarea 
identității reale. 

Pot cunoaște identitatea reală doar organele judiciare care au dispus măsura sau 
sunt implicate în soluționarea cauzei (procuror, judecător de drepturi și libertăţi, 
judecător de cameră preliminară, instanţa de judecată), cu obligaţia de a nu divulga 
datele, care constituie secret profesional!. 

De asemenea, investigatorul sub acoperire, colaboratorul, informatorul, precum și 
membrii de familie ai acestora sau alte persoane supuse amenințărilor, intimidărilor 
ori actelor de violenţă, în legătură cu activitatea desfășurată de investigatorul sub 
acoperire, informator sau colaborator, pot beneficia de măsuri specifice de protecţie 
a martorilor, potrivit legii. Aceste măsuri, prevăzute în art. 126 și art. 127 CPP și în 
Legea nr. 682/2002, se aplică în mod corespunzător în cazul persoanelor arătate și 
asigură, pe lângă protecţia efectivă, și îndeplinirea sarcinilor stabilite colaboratorului 
sau investigatorului. 

Această protecție este asigurată și pentru informator. Cu toate că în cod nu sunt 
alte precizări privind statutul și activitatea sa, i se asigură aceeași protecție specifică 
investigatorilor și colaboratorilor!?. 


$6. Participarea autorizată la anumite activităţi 


305. Noţiune. Potrivit art. 138 alin. (11) CPP, prin participarea autorizată la anumite 
activităţi se înțelege comiterea unei fapte similare laturii obiective a unei infracțiuni 
de corupţie, efectuarea de tranzacţii, operaţiuni sau orice fel de înţelegeri privind un 
bun sau privind o persoană despre care se bănuiește că ar fi dispărută, că este victima 
traficului de persoane ori a unei răpiri, efectuarea de operaţiuni privind droguri, precum 


1 Divulgarea acestor date poate constitui infracțiune, potrivit art. 304 și art. 309 CP, 
2 Referiri privind informatorul există în dispoziţiile art. 26 și art. 32 din Legea nr. 218/2002 
privind organizarea și funcționarea Poliţiei Române, republicată. 

și prestarea unui serviciu, desfășurate cu autorizarea organului judiciar competent, 
în scopul obținerii de mijloace de probă. 

Chiar dacă activităţile constau în fapte similare laturii obiective a unor infracțiuni, 
dacă desfășurarea lor s-a făcut în baza autorizării organului competent, acestea nu 
constituie contravenţie sau infracțiune. 


306. Condiţii și procedură. Participarea autorizată la anumite activităţi se dispune 
de către procurorul care supraveghează sau efectuează urmărirea penală (ceea ce 
presupune că urmărirea penală este deja începută), prin ordonanţă, din oficiu sau 
la cererea organului de cercetare penală, dacă sunt îndeplinite următoarele conditii: 

a) există o suspiciune rezonabilă cu privire la pregătirea sau săvârșirea uneia dintre 
infracțiunile prevăzute la art. 150 alin. (1) lit. a)!!! CPP ori dacă există o suspiciune 
rezonabilă că o persoană este implicată în activități infracţionale care au legătură 
(potrivit regulilor privind reunirea cauzelor prevăzute în art. 43 CPP) cu infracțiunile 
enumerate în acest text; i 

b) măsura este necesară și proporțională cu restrângerea drepturilor și libertăţilor 
fundamentale, date fiind particularitățile cauzei, importanţa informaţiilor sau a probelor 
ce urmează a fi obținute ori gravitatea infracțiunii; 

c) probele nu ar putea fi obținute în alt mod sau obţinerea lor ar presupune dificultăţi 
deosebite ce ar prejudicia ancheta ori un pericol pentru siguranţa persoanelor sau a 
- unor bunuri de valoare [art. 150 alin. (1) CPP]. 

Potrivit art. 150 alin. (2) CPP, ordonanța de autorizare dispusă de procuror va 
cuprinde, pe lângă mențţiunile prevăzute la art. 286 alin. (2) din același cod, și precizări 
privind: | 

— indicarea activităţilor autorizate; precum în cazul folosirii investigatorului sau 
colaboratorului, mandatul stabilit de procuror trebuie bine delimitat, prin indicarea 
activităților la care persoana poate participa. Persoana autorizată să participe la anumite 
activități trebuie să se limiteze la mandatul stabilit prin ordonanţă de către procuror, 
întrucât protecţia sa penală operează doar pentru aceste activități!?!. Potrivit art. 150 
alin. (4) CPP, nu constituie infracțiune sau contravenţie doar activităţile autorizate de 
către procurori. Depășirea limitelor activităţii autorizate poate avea ca efect înlăturarea 


1 infracţiuni de trafic de droguri, de efectuare de operațiuni ilegale cu precursori sau cu 
alte produse susceptibile de a avea efecte psihoactive, infracţiuni privind nerespectarea 
regimului armelor, munițiilor, materialelor nucleare, al materiilor explozive și al precursorilor 
de explozivi restricționaţi, trafic și exploatarea persoanelor vulnerabile, acte de terorism 
sau asimilate acestora, de finanțare a terorismului, spălare a banilor, falsificare de monede, 
timbre sau de alte valori, infracțiuni care se săvârșesc prin sisteme informatice sau 
mijloace de comunicare electronică, șantaj, lipsire de libertate în mod ilegal, evaziune 
fiscală, infracțiuni de corupţie, infracțiuni asimilate infracțiunilor de corupție și infracțiuni 
„împotriva intereselor financiare ale Uniunii Europene sau alte infracțiuni pentru care legea 
prevede pedeapsa închisorii de'7 ani sau mai mare. 

[2] C.M. CHIRIȚA, A.S. UZLĂU, în N. VOLONCIU, A.S. UzLĂU (COORD.), op. cit., p. 410. 

BI Precizarea prevăzută în alin. (4) trebuie să corespundă cerinţelor legii penale, care 
în situaţia cauzelor justificative prevede existența unor condiţii și limite prevăzute de 
lege. Potrivit art. 21 alin. (2) CP, este, de asemenea, justificată fapta prevăzută de legea 

probelor obținute în acest context, cât și a celor derivate din acestea, întrucât sunt 
obținute în mod nelegal; 

— perioada pentru care s-a autorizat măsura; procurorul poate dispune participarea 
autorizată pentru o perioadă de maximum 60 de zile, cu posibilitatea prelungirii; 

— persoana care desfășoară activităţile autorizate. | 

Pot desfășura activități autorizate investigatorul sub acoperire, investigatorul cu 
identitate reală, colaboratorul, cât și organul de cercetare penală. 

Este posibil ca soluționarea unor cauze să presupună administrarea unor probe prin 
procedee probatorii diferite, supuse fiecare în parte autorizării (de exemplu, persoane 
care au calitate de investigator sub acoperire desfășoară și activități autorizate și 
efectuează, totodată, și supraveghere video sau audio). 

Întrucât legea nu permite substituirea de autorizaţii, este necesar ca pentru fiecare 
activitate în parte să existe mandatul de autorizare eliberat de organul judiciar com- 
petent, cu respectarea perioadei pentru care poate fi eliberat. Altfel, probele pot fi 
contestate, întrucât au fost obținute în mod nelegal [art. 102 alin. (2) CPP]. 

Autorizarea măsurii poate fi prelungită dacă, pe lângă condiţiile dispunerii acesteia 
[prevăzute în art. 150 alin. (1) CPP], sunt invocate și motive temeinic justificate. Întrucât 
legiuitorul condiţionează prelungirea de existența, alături de condiţiile inițiale dispunerii 
măsurii, și a unor motive temeinic justificate, acestea trebuie să fie diferite sau de 
o amploare mai mare decât cele prevăzute în art. 150 alin. (1). Prelungirea poate fi 
dispusă de mai multe ori, fiecare prelungire nu poate depăși 60 de zile, iar durata 
totală, cu privire la aceeași faptă și aceeași persoană, nu poate depăși un an. 

Probator, activitatea autorizată se valorifică prin întocmirea unui proces-verbal, în 
care sunt consemnate toate activităţile desfășurate (procesul-verbal conţine: datele la 
care măsura a început și s-a încheiat, date cu privire la persoanele care au desfășurat 
activităţile autorizate, descrierea dispozitivelor tehnice utilizate în cazul în care s-a, 
autorizat de către judecătorul de drepturi și libertăţi, folosirea mijloacelor tehnice de 
Supraveghere, identitatea persoanelor cu privire la care a fost pusă în aplicare măsura). 

Totodată, în timpul derulării activităţilor autorizate, persoana care le desfășoară 
trebuie să furnizeze datele procurorului, pentru ca acesta să decidă cu privire la 
necesitatea prelungirii sau a folosirii și a altor măsuri speciale. 

Oricum, la sfârșitul perioadei, are obligaţia furnizării tuturor informaţiilor procurorului, 
iar dacă aceste relatări nu sunt edificatoare, organul judiciar (procurorul sau instanţa), 
dacă consideră necesar, poate.audia ca martor persoana care a desfășurat activităţile 
autorizate. Pentru a asigura protecția necesară acestor persoane, audierea se va face 
cu respectarea procedurilor privind audierea martorilor amenințați. 

Dacă consideră necesar, organele judiciare pot folosi sau pune la dispoziţia persoanei 
care desfășoară activitățile autorizate orice înscrisuri sau obiecte necesare pentru 
desfășurarea activităţii autorizate. Persoana care pune la dispoziţie sau folosește 
înscrisurile ori obiectele nu va comite o infracţiune prin desfășurarea unor astfel de 
activități, în cazul în care acestea constituie infracţiuni [art. 150 alin. (7) CPP]. 


A 
penală constând în îndeplinirea unei obligaţii impuse de autoritatea competentă, în forma 


prevăzută de lege, dacă aceasta nu este în mod vădit ilegală. 

$7. Livrarea supravegheată 


307. Noţiune. Prin livrare supravegheată se înţelege tehnica de supraveghere și 
cercetare prin care se permit intrarea, circulația sau ieșirea de pe teritoriulţării a unor 
bunuri în privința cărora există o suspiciune cu privire la caracterul ilicit al deţinerii sau 
obţinerii acestora, sub supravegherea ori cu autorizarea autorităților competente, în 
scopul investigării unei infracţiuni sau al identificării persoanelor impiegi în săvârșirea 
acesteia [conform art. 138 alin. (12) CPP]. 

Din enunţ rezultă că măsura poate fi dispusă dacă autoritățile au sesizat transporturi 
de bunuri în împrejurări suspecte și doresc continuare activităților în anumite condiții, 
cu scopul de a identifica toate E at implicate între expeditorul și destinatarul 
obiectelor. 


308. Cazuri. Autorizarea măsurii. Livrarea supravegheată se autorizează de procurorul 
care supraveghează sau efectuează urmărirea penală, prin ordonanţă, la solicitarea 
instituţiilor sau organelor competente, cu sau fără sustragerea ori substituirea totală 
sau parţială a bunurilor care fac obiectul livrării, în următoarele cazuri: 

a) dacă descoperirea sau arestarea persoanelor implicate în transportul ilegal de 
droguri, arme, obiecte furate, materiale explozive și precursori de explozivi restricționați, 
nucleare, alte materiale radioactive, sume de bani și alte obiecte care rezultă din 
activități ilicite ori obiecte utilizate în scopul comiterii de infracțiuni nu ar putea fi 
făcută în alt mod sau ar presupune dificultăți deosebite ce ar prejudicia ancheta ori 
un pericol pentru siguranţa persoanelor sau a unor bunuri de valoare; 

b) dacă descoperirea ori dovedirea infracțiunilor săvârșite în legătură cu livrarea 
de transporturi ilegale sau suspecte ar fi imposibilă ori foarte dificilă în alt mod. 

în cazul în care livrarea supravegheată, ca tehnică de supraveghere și cercetare, 
se desfășoară doar pe teritoriul țării, procurorul care supraveghează sau efectuează 
urmărirea penală, în ceea ce privește autoritățile care au atribuţii prevăzute de lege 
privind verificarea, supravegherea intrării, circulației, ieșirii din țară a bunurilor vizate, 
se asigură că aceste autorități: 

— păstrează confidenţialitatea activităţilor desfășurate; 

— garantează supravegherea permanentă a transportului ilegal sau suspect [conform 
art. 151 alin. (2+) CPP]. 

Dacă livrarea supravegheată presupune activități transfrontaliere, procurorul ia 
măsuri și activitatea va fi efectuată numai dacă se va asigura că autoritățile statelor 
tranzitate: 

- sunt de acord cu intrarea pe teritoriul lor a transportului ilegal sau suspect și, 
totodată, cu ieșirea acestuia de pe teritoriul statului; 

— garantează faptul că transportul ies lare este supravegheat Dle di de 
autoritățile competente; 

— garantează faptul că procurorul, organele de poliţie sau alte autorități de stat 
competente sunt înştiințate cu privire la rezultatul urmăririi penale împotriva persoanelor 
cu privire la care s-au desfășurat activitățile de livrare supravegheată. 

Aceste prevederi nu se aplică dacă un tratat internaţional la care România este 
parte are dispoziţii contrare. 

309. Procedura livrării supravegheate. Efectuarea livrării supravegheate este 
autorizată (dispusă) de procuror prin ordonanţă motivată, la solicitarea instituţiilor sau 
organelor care au competenţe în identificarea transporturilor ilegale sau suspecte. Pe 
lângă menţiunile obligatorii pe care trebuie să le cuprindă ordonanța [prevăzute în 
art. 286 alin. (2) CPP], se vor face menţiuni cu privire la numele suspectului sau 
inculpatului, dacă sunt cunoscute, motivele concrete care justifică măsura, dovezile din 
care rezultă caracterul ilicit al bunurilor ce urmează să intre, să tranziteze sau să iasă 
de pe teritoriul țării, modalităţile în care va fi efectuată supravegherea etc. [conform 
art. 151 alin. (5) CPP]. 

Procurorul trebuie să emită câte o ordonanță pentru fiecare livrare supravegheată 
dispusă. l 

Toate măsurile cuprinse în ordonanța procurorului de autorizare a livrării suprave- 
gheate se execută de către poliție sau de alte autorităţi competente, du pă cum stabilește 
procurorul. Acesta controlează și coordonează punerea în aplicare a măsurii. 

Organele care pun în aplicare măsura livrării supravegheate, la finalizarea activităţilor 
pe teritoriul României, au obligaţia întocmirii unui proces-verbal în care sunt descrise 
toate activităţile, pe care îl înaintează procurorului. 

Dacă punerea în aplicare a livrării supravegheate are conotaţii penale, aceasta nu 
constituie infracțiune. 


$8. Obţinerea datelor de trafic și de localizare prelucrate de către 
furnizorii de rețele publice de comunicaţii electronice ori furnizorii de 
servicii de comunicaţii electronice destinate publicului 


310. Noţiune. Prin această metodă specială de cercetare, organele de urmărire 
penală pot obţine date de la furnizorii de reţele publice de comunicaţii electronice 
sau de la furnizorii de servicii de comunicaţii electronice destinate publicului, prin care 
se poate stabili identificarea abonatului sau utilizatorului de serviciu ori localizarea 
acestora. 


311. Condiţiile în care furnizorii de servicii care obţin și rețin informaţiile pe care 
organele judiciare le pot solicita sunt prevăzute în cuprinsul art. 152 alin. (1) CPP. 

În redactarea iniţială, aceste dispoziţii conţineau norme de trimitere la legi speciale `` 
care reglementau condiţiile în care furnizorii de servicii obțineau și rețineau informaţiile 
care fac obiectul acestei reglementări. Aceste condiţii erau reglementate printr-o 
lege specială, respectiv Legea nr. 82/2012 privind reținerea datelor generate sau 
prelucrate de furnizorii de rețele publice de comunicaţii electronice și de furnizorii de 
servicii de comunicații electronice destinate publicului, precum și pentru modificarea 
și completarea Legii nr. 506/2004 privind prelucrarea datelor cu caracter personal și 
protecţia vieții private în sectorul comunicațiilor electronice". 

Prin Decizia nr. 440/2014", Curtea Constituţională a României a admis excepția de 
neconstituționalitate și a constatat că dispozițiile Legii nr. 82/2012 sunt neconstituţionale. 


"l Republicată în M. Of. nr. 211 din 25 martie 2014. 
2I M. Of. nr. 653 din 4 septembrie 2014. 


384 l Drept procesual penal. Partea generală 


În motivare, Curtea a arătat că legea nu cuprinde norme clare și precise cu privire 
la conţinutul și aplicarea măsurii reţinerii și utilizării, așa încât persoanele ale căror 
date au fost păstrate să beneficieze de garanții suficiente care să asigure o protecţie 
eficientă împotriva abuzurilor și a oricărui acces sau utilizări ilicite!!! 

De asemenea, legea nu oferă garanţiile necesare protecţiei dreptului la viață 
intimă, familială și privată, a secretului corespondenţei și a libertăţii de exprimare 
ale persoanelor ale căror date stocate sunt accesate, întrucât permite accesul la 
respectivele informații și altor organe cu atribuții în domeniul siguranţei naţionale, 
fără a supune solicitările de acces formulate de respectivele organe autorizării sau 
aprobării instanţei judecătorești!?l. 

Ca o consecinţă a Deciziei nr. 440/2014, la 12 octombrie 2015 a fost adoptată Legea 
nr. 235/2015!! pentru modificarea și completarea Legii nr. 506/2004 privind prelucrarea 
datelor cu caracter personal și protecția vieții private în sectorul comunicaţiilor 
electronice, prin care a fost introdus art. 12! privind condiţiile reţinerii unor date 
şi utilizării acestora de către organele judiciare și organele cu atribuţii în domeniul 
siguranţei naționale. 


l Curtea a arătat că legea nu prevede criterii obiective care să limiteze la strictul necesar 
numărul de persoane care au acces și pot utiliza ulterior datele păstrate, că accesul 
autorităţilor naționale la datele stocate nu este condiţionat, în toate cazurile, de controlul 
prealabil efectuat de către o instanţă sau de o entitate administrativă independentă, care 
să limiteze acest acces și utilizarea lor la ceea ce este strict necesar pentru realizarea 
obiectivului urmărit. Garanţiile legale privind utilizarea în concret a datelor reţinute nu 
sunt suficiente și adecvate pentru a îndepărta teama că drepturile personale, de natură 
intimă, sunt violate, așa încât manifestarea acestora să aibă loc într-o manieră acceptabilă. 
21 Mecanismul reglementat prin Legea nr. 82/2012 implica două etape, prima fiind 
aceea a reţinerii și stocării datelor, iar cea de-a doua accesul la aceste date și folosirea 
lor. Reţinerea și stocarea datelor reveneau, ca obligație, furnizorilor de rețele publice și 
de servicii de comunicații electronice destinate publicului, această operaţiune fiind una 
tehnică, realizată automat în baza unor programe informatice, atât timp cât legea prevedea 
obligaţia furnizorilor desemnați de lege de a reţine respectivele date. Datorită naturii și 
specificului primei etape, din moment ce legiuitorul consideră necesare reținerea și stocarea 
datelor, prin ea însăși doar această operaţiune nu contravine dreptului la viață intimă, 
familială și privată ori secretului corespondenţei. Nici Constituţia și nici jurisprudenţa Curții 
Constituţionale nu interzic stocarea preventivă, fără o ocazie anume a datelor de trafic și 
de localizare, cu condiţia însă ca accesul la aceste date și utilizarea lor să fie însoțite de 
garanţii și să respecte principiul proporționalității. 

Prin urmare, Curtea a apreciat că abia raportat la cea de-a doua etapă, aceea a accesului și. a 
utilizării acestor date, se ridică problema conformităţii reglementărilor legale cu dispoziţiile 
constituționale. Examinând dispoziţiile Legii nr. 82/2012, cu privire la accesul organelor 
judiciare și al celorlalte organe de stat cu atribuţii în domeniul siguranței naționale la datele 
stocate, Curtea a constatat că legea nu oferă garanţiile necesare protecţiei dreptului la 
viață intimă, familială și privată, a secretului corespondenţei și a libertății de exprimare 
ale persoanelor ale căror date stocate sunt accesate. 

BI M. Of. nr. 767 din 14 octombrie 2015. 

Potrivit art. 12: din Legea nr. 506/2004, pot fi transmise organelor judiciare sau 
organelor cu atribuții în domeniul siguranţei naționale: 

— datele de trafic (definite în art. 5 din Legea nr. 506/2004); 

— datele de localizare [definite în art. 2 alin. (1) lit. c) și art. 8 din Legea nr. 506/2004]; 

— datele de identificare a echipamentului [definite în art. 2 alin. (1) lit. bt) din 
Legea nr. 506/2004]. 

Reglementarea privind obținerea datelor în condiţiile art. 152 CPP a fost completată 
și prin dispoziţiile O.U.G. nr. 82/2014", astfel cum a fost modificată prin Legea 
nr. 75/20162!, conform cărora aceste date pot fi solicitate dacă sunt îndeplinite 
cumulativ următoarele condiţii: 

a) există suspiciunea rezonabilă cu privire la săvârșirea unei infracţiuni dintre cele 
prevăzute la art. 139 alin. (2)?! (care justifică dispunerea supravegherii tehnice) sau la 
art. 152 alin. (1) lit. a)!“ CPP, Prin enumerarea (implicit limitarea) infracțiunilor pentru 
care datele pot fi solicitate, cresc garanţiile protejării persoanelor, întrucât organul de 
urmărire penală trebuie să se limiteze numai la aceste cazuri, considerate justificate 
și în ceea ce privește îndeplinirea condiţiei de proporționalitate a măsurii. Precizarea 
este necesară, deoarece atât forma anterioară a art. 152 alin. (1), cât și actul normativ 
la care se făcea trimitere, respectiv Legea nr. 235/2015, nu conţineau dispoziţii privind 
infracțiunile sau categoriile de infracţiuni cu privire la care poate fi autorizat procedeul 
probator; | 

b) există temeiuri justificate pentru a se crede că datele solicitate constituie probe; 

c) probele nu ar putea fi obţinute în alt mod sau obținerea lor ar presupune dificultăți 
deosebite ce ar prejudicia ancheta ori există un pericol pentru siguranţa persoanelor 
sau a unor bunuri de valoare; 


© M, Of. nr. 911 din 15 decembrie 2014. 

2 M. Of. nr. 334 din 29 aprilie 2016. 

BI infracţiuni contra securităţii naţionale prevăzute de Codul penal și de legi speciale, 
infracțiuni de trafic de droguri, de efectuare de operaţiuni ilegale cu precursori sau cu 
alte produse susceptibile de a avea efecte psihoactive, infracțiuni privind nerespectarea 
„regimului armelor, munițiilor, materialelor nucleare, al materiilor explozive și al precursorilor 
de explozivi restricționaţi, de trafic și exploatarea persoanelor vulnerabile, acte de terorism, 
de spălare a banilor, de falsificare de monede, timbre sau de alte valori, de falsificare de 
instrumente de plată electronică, infracţiuni care se săvârșesc prin sisteme informatice sau 
mijloace de comunicare elecironică, conira patrimoniului, de șantaj, de viol, de lipsire de 
libertate în mod ilegal, de evaziune fiscală, infracţiuni de corupție și infracţiuni asimilate 
infracțiunilor de corupție, infracţiuni împotriva intereselor financiare ale Uniunii Europene 
ori alte infracțiuni pentru care legea prevede pedeapsa închisorii de 5 ani sau mai mare. 
“l infracţiuni de concurenţă neloială, de evadare, de fals în înscrisuri, infracțiuni privind 
nerespectarea regimului armelor, munițiilor, materialelor nucleare, al materiilor explozive 
și al precursorilor de explozivi restricționaţi, infracțiuni privind nerespectarea dispozițiilor 
privind introducerea în ţară de deșeuri și reziduuri, infracțiuni privind organizarea și 
exploatarea jocurilor de noroc ori infracţiuni privind regimul juridic al precursorilor de 
droguri, infracțiuni referitoare la operaţiuni cu produse susceptibile de a avea efecte 
Psihoactive asemănătoare celor determinate de substanţele și produsele stupefiante 
sau psihotrope. 

d) măsura este proporţională cu restrângerea drepturilor și libertăților fundamentale, 
date fiind particularităţile cauzei, importanța informaţiilor ori a probelor ce urmează 
a fi obținute sau gravitatea infracţiunii. 


312. Procedură. Cererea de autorizare este formulată de către procuror. 

Dacă se constată îndeplinite condiţiile menţionate, în termen de 48 de ore, jude- 
cătorul de drepturi și libertăţi admite solicitarea prin încheiere motivată, în camera 
de consiliu. Autorizarea acestei măsuri (căreia nu i se aplică regimul juridic propriu 
măsurilor tehnice de supraveghere) nu poate fi dispusă, în caz de urgenţă, de către 
procuror. | 

Întrucât prin actul de dispoziţie al judecătorului de drepturi și libertăți nu poate 
fi autorizată decât transmiterea unor date de trafic sau de localizare a persoanelor 
urmărite sau de identificare a acestora, dacă se dorește accesul la informaţii privind 
conţinutul comunicărilor, considerăm că trebuie urmate alte procedee probatorii (de 
exemplu, accesul la sisteme informatice sau înregistrarea convorbirilor). 

Deoarece în lege se prevede doar posibilitatea autorizării prealabile a transmiterii 
datelor, nu şi eliberarea unui act procedural (cum este mandatul de supraveghere 
tehnică), ulterior autorizării, procurorul urmează să emită o ordonanță prin care 
se solicită comunicarea datelor de către furnizorii de servicii. Aceasta va cuprinde 
mențţiunile obligatorii prevăzute în art. 286 CPP, cât și date cu privire la denumirea 
furnizorilor de date și datele solicitate. | 

Potrivit art. 12? din Legea nr.506/2004, la solicitarea organelor judiciare, furnizorii 
de servicii de comunicații electronice destinate publicului și furnizorii de reţele publice 
de comunicaţii electronice pun la dispoziţia acestora, de îndată, dar nu mai târziu de 48 
de ore, datele de trafic, datele de identificare a echipamentului și datele de localizare, 
în conformitate cu prevederile referitoare la protecția datelor cu caracter personal. 

Solicitările prevăzute de lege se procesează în condiţii de confidenţialitate. Totodată, 
potrivit art. 152 alin. (3) CPP, furnizorii de rețele publice de comunicaţii electronice și 
furnizorii de servicii de comunicaţii electronice destinate publicului care colaborează 
cu organele de urmărire penală au obligația de a păstra secretul operaţiunii efectuate. 

Datele de trafic, datele de identificare a echipamentului și datele de localizare 
solicitate nu fac obiectul ștergerii sau anonimizării de către furnizori, atunci când 
solicitarea formulată de organele competente este însoţită ori urmată de o notificare 
cu privire la necesitatea menţinerii lor, în scopul identificării și conservării probelor 
sau indiciilor temeinice, în cadrul investigaţiilor pentru combaterea infracţiunilor ori 
în domeniul apărării și securității naționale, atât timp cât subzistă motivele care au 
stat la baza solicitării, dar nu mai mult de 5 ani de la data solicitării sau, după caz, 
până la pronunţarea unei hotărâri definitive a instanţei de judecată. 


„89. Obţinerea de date privind situaţia financiară a unei persoane - 


313. Consideraţii generale. Dacă, potrivit reglementării anterioare, obținerea datelor 
privind situaţia financiară era dispusă cu încuviințarea judecătorului de drepturi și 
libertăți, ca urmare a modificărilor Codului de procedură penală prin O.U.G. nr. 18/2016, 
procurorul dispune măsura, care constă în solicitarea și obţinerea, de la instituţii de 

credit sau de la oricare instituție care deţine date privind situaţia financiară a unei 
persoane, a datelor privind existenţa și conţinutul conturilor sale. 

Procedeul probatoriu analizat se limitează la obținerea unei situaţii financiare, 
constând în existenţa și conţinutul contului, și nu vizează evoluţia contului pe o perioadă 
de timp (tranzacţiile efectuate, valoarea lor etc.). 

Această măsură (care nu este una de supraveghere tehnică) este deosebită de 
obținerea datelor privind tranzacţiile financiare ale unei persoane, prevăzută în art. 138 
alin. (1) lit. e) CPP, reglementată în prezent prin dispoziţiile art. 146! CPP. 


314. Condiţii și autorizare. Executarea măsurii. Pentru a se dispune obţinerea de 
date privind situaţia financiară a unei persoane, trebuie îndeplinite următoarele condiţii: 

a) existența unor indicii temeinice cu privire la săvârșirea unei infracţiuni; 

b) existența temeiurilor pentru a se crede că datele solicitate constituie probe. 

: Această metodă de cercetare poate fi dispusă pentru orice infractiuni, indiferent 
de gravitatea faptei sau de pedeapsa prevăzută de lege ori de forma de vinovăție cu 
care a fost săvârșită. 

Procurorul emite ordonanța prin care solicită comunicarea datelor privind situația 
financiară a persoanei, care cuprinde, pe lângă menţiunile obligatorii cuprinse în 
art. 286 alin. (2) CPP, și următoarele precizări: instituţia care este în posesia ori care 
are sub control datele, numele suspectului sau inculpatului, motivarea îndeplinirii 
condiţiilor prevăzute de lege, menţionarea obligaţiei instituţiei de a comunica imediat, 
în condiţii de confidenţialitate, datele solicitate. 

Instituţia care deţine datele solicitate este obligatő să le pună de îndată la dispozitia 
organului de urmărire penală. 


Secţiunea a 5-a. Conservarea datelor informatice 


315. Noţiune. În mod deosebit în cauzele privind infracțiuni informatice, datele 
informatice constituie un element probator deosebit de important. Întrucât nu de 
Puţine ori, până la examinarea acestora, există pericolul dispariţiei sau modificării, 
este necesară conservarea lor în formă iniţială, fără a putea fi modificate sau alterate. 

De aceea, prin procedeul probatoriu prevăzut în art. 154 CPP este posibilă conservarea 
datelor informatice deja existente, pentru ca, ulterior, să poată fi examinate. Această’ 
metodă permite doar conservarea datelor și este dispusă, de regulă, la începutul 
cercetărilor penale, când nu sunt suficiente date sau probe care să justifice utilizarea 
altor procedee probatorii,: ce permit cercetarea, examinarea datelor (de exemplu, 
percheziția informatică). Așadar, prin utilizarea acestui procedeu probatoriu, conținutul 
datelor informatice nu poate fi accesat, ci doar păstrat în forma sa iniţială, fără modificări 
Sau alterări. 


316. Condiţii. Organul judiciar competent. Pentru a se dispune conservarea datelor 


informatice, se cer a fi îndeplinite următoarele condiţii: 
` a) să existe o suspiciune rezonabilă cu privire la pregătirea sau săvârșirea unei 


infracţiuni; 

b) măsura să fie necesară pentru strângerea de probe utile soluționării cauzei ori 
pentru identificarea autorului infracțiunii (făptuitor, suspect sau inculpat); 

c) să existe pericolul modificării sau pierderii datelor informatice. 

Organul judiciar competent să dispună măsura este procurorul care supraveghează 
sau efectuează urmărirea penală, care, din oficiu sau la cererea organului de cercetare 
penală, dispune prin ordonanţă conservarea datelor, pentru cel mult 60 de zile, cu 
posibilitatea de prelungire, pentru motive temeinic justificate, o singură dată, pentru 
o durată de maximum 30 de zile. 

Ordonanţa procurorului trebuie să cuprindă, pe lângă mențţiunile obligatorii, și. 
următoarele date: furnizorii de reţele publice de comunicaţii electronice ori furnizorii 
de servicii de comunicații electronice destinate publicului în posesia cărora se află 
datele informatice ori care le au sub control, numele făptuitorului, suspectului sau 
inculpatului, dacă este cunoscut, descrierea datelor ce trebuie conservate, motivarea 
îndeplinirii condiţiilor prevăzute de lege, durata pentru care a fost emisă, menţionarea 
obligaţiei persoanei sau furnizorilor de reţele publice de comunicaţii electronice ori 
furnizorilor de servicii de comunicaţii electronice destinate publicului de a conserva 
imediat datele informatice indicate și de a le menţine integritatea, în condiţii de 
confidenţialitate. 


317. Măsura conservării datelor informatice se concretizează prin transmiterea 
ordonanţei, de îndată, furnizorilor de rețele publice de comunicaţii electronice ori 
furnizorilor de servicii de comunicaţii electronice destinate publicului în posesia cărora 
se află datele ce urmează a fi conservate ori care le au sub control. 

Toţi furnizorii care sunt indicaţi în ordonanţă sunt obligaţi să conserve imediat 
datele, în condiţii de confidenţialitate. 

Este posibil ca datele referitoare la traficul informaţional să se afle în posesia mai 
multor furnizori. În acest caz, furnizorul în posesia sau sub controlul căruia se află datele 
are obligaţia să pună, de îndată, la dispoziţia organului de urmărire penală informaţiile 
necesare identificării celorlalţi furnizori, pentru cunoașterea tuturor elementelor din 
lanțul de comunicare folosit. | 

Pe perioada conservării, procurorul care supraveghează sau efectuează urmărirea 
penală poate, cu autorizarea prealabilă a judecătorului de drepturi și libertăţi, să 
solicite unui furnizor de rețele publice de comunicaţii electronice ori unui furnizor de 
servicii de comunicaţii electronice destinate publicului transmiterea datelor conservate 
potrivit legii. Dispoziţiile art. 170 alin. (21)-(25), alin. (4) și (5) și ale art. 171 CPP privind 
predarea obiectelor, înscrisurilor sau a datelor informatice, respectiv ridicarea silită 
de obiecte și înscrisuri se aplică în mod corespunzător (art. 154 alin. (6) CPP]. 

Totodată, până la expirarea termenului pentru care s-a dispus conservarea, procurorul 
poate dispune încetarea măsurii, dacă apreciază că nu mai este necesară. 

Cu privire la solicitarea transmiterii datelor conservate, judecătorul de drepturi 
și libertăţi se pronunţă în cel mult 48 de ore, prin încheiere motivată, în camera de 
consiliu. Observăm însă că legea nu prevede îndeplinirea unor condiţii care să susțină 
solicitarea procurorului privind transmiterea datelor conservate; totuși, judecătorul 
îi poate cere acestuia să își motiveze cererea. 

Procedura prevăzută pentru conservarea datelor informatice se aplică în mod 
corespunzător cu privire la datele informatice, inclusiv la datele referitoare la traficul 
informaţional, stocate prin intermediul unui sistem informatic care se află în posesia 
sau sub controlul altor persoane [art. 154 alin. (71) CPP]. 

Cu toate că nu constituie o modalitate gravă de intruziune în viața privată, procurorul 
este obligat ca, până la terminarea urmăririi penale, să încunoștințeze, în scris, persoanele 
față de care se efectuează urmărirea penală și ale căror date au fost conservate 
[art. 154 alin. (8) CPP]. 


Secţiunea a 6-a. Înscrisurile, ca mijloace de probă 


318. Noţiune și clasificare. Potrivit art. 198 CPPI! înscrisurile pot servi ca mijloace 
de probă, dacă din conţinutul lor rezultă fapte sau împrejurări de natură să contribuie 
la aflarea adevărului!?!, Faptele și împrejurările descrise constituie probe, iar înscrisurile 
care le conţin sunt mijloace de probă. 

Înscrisurile pot fi oficiale sau neoficiale. Ele pot proveni de la autorităţi publice, prin 
ele se certifică anumite stări, situații și sunt întocmite conform atribuţiilor prevăzute în 
lege (de exemplu, acte de stare civilă, de studii, de proprietate) sau de la alte persoane 
juridice (evidențe contabile, adrese, registre etc.). Aceste înscrisuri, de regulă, privesc 
raporturi juridice preexistente comiterii infracțiunii și pot constitui mijloace de probă 
pentru dovedirea lor!” 

De asemenea, înscrisurile pot fi autentice sau sub semnătură privată. În aceste 
cazuri, ele pot servi ca mijloc de probă când conţin o informaţie, o recunoaștere, o 
relatare cu privire la făptuitor, la faptă sau la împrejurările comiterii ei! (de exemplu, un 
jurnal personal care cuprinde însemnări cu privire la planul ce va fi urmat la săvârșirea 
infracțiunii, scrisori de ameninţare etc.). 


UI Potrivit art. 265 CPC, înscrisul este orice scriere sau altă consemnare care cuprinde 
date despre un act sau fapt juridic, indiferent de suportul ei material ori de modalitatea 
de conservare și stocare. 

2! Potrivit art. 89 CPP 1968, „Înscrisurile pot servi ca mijloace de probă, dacă în conținutul 
lor se arată fapte sau împrejurări de natură să contribuie la aflarea adevărului”, Formularea 
„dacă în conţinutul lor se arată fapte sau împrejurări de natură să contribuie la aflarea 
adevăruiui” era mai potrivită, întrucât corespundea distincţiei dintre probe și mijloace 
de probă: faptele care „se arată” în înscris constituie probe, care apoi, în forma în care 
sunt arătate, sunt puse în discuţia părţilor și evaluate de către organele judiciare. În 
actuala reglementare, faptele „rezultă” din conţinutul înscrisului, adică apar mai mult ca 
o consecință logică a celui care le constată. 

PI Prin înscris se înțelege orice declarație despre un act sau fapt juridic, făcută prin scriere 
cu mâna sau prin dactilografiere, litografiere ori imprimare, pe hârtie sau pe orice alt 
material (pânză, lemn, metal etc.). A se vedea V.M. CIOBANU, Tratat teoretic și practic 
de procedură civilă, vol. II, Judecata în primă instanță. Căile de atac. Proceduri speciale. 
Arbitrajul. Activitatea notarială, Ed. Naţional, București, 1997, p. 163. 

“IV. DONGOROZ ȘI COLAB., op. cit., vol. V, p. 216-217. 

5! Ibidem. 

Constituie mijloace de probă, în sensul art. 198 CPP, actele scrise care în conţinutul 
lor cuprind referiri cu privire la fapte sau împrejurări necesare soluționării cauzei. Nu 
constituie mijloc de probă scrisă în sensul legii procesuale penale înscrisurile care, 
prin aspectul lor exterior sau datorită locului unde au fost folosite, ajută la aflarea 
adevărului"! În astfel de cazuri, aceste înscrisuri constituie mijloace materiale de 
probă, de exemplu, un înscris pe care se găsesc amprente digitale sau urme de diferite 
substanţe, de diverse proveniente. Rezultă, așadar, că intră în sfera înscrisurilor ca 
mijloace de probă acele obiecte pe care sunt marcate semnele scrierii fonetice. Înscrisul 
poate fi pe suport de hârtie, cât și pe suport informatic, în formă electronică. 

Nu sunt cuprinse în cadrul noţiunii de înscris schițele, schemele, planșele, foto- 
grafiilel2l. Înscrisurile ca mijloc de probă au o pondere mult mai scăzută decât în 
procesele civile, în care proba scrisă are caracter preconstituit, fiind o probă constituită 
anterior în scris, cu scopul de a se dovedi existenţa și condiţiile unui act sau Bis 
juridic, dacă este necesară dovedirea lui. 

În doctrină, noţiunea de înscris are două accepţiuni: prin înscris în sens larg se 
înţelege orice act scris, fiind incluse aici și formele scrise în care se consemnează 
celelalte mijloace de probă (declaraţiile părţilor, declaraţiile martorului, rapoartele 
de expertiză etc.). Potrivit acestei clasificări, declaraţiile date de părţi sunt înscrisuri 
în sens larg. 

Înscrisuri în sens restrâns sunt numai actele care, prin conţinutul lor, ze la 
aflarea adevărului, fără să reprezinte forma scrisă de manifestare a celorlalte mijloace 
de probă!?. De exemplu, acte ce provin de la diferite instituţii, chitanţe, registre etc. 


319. Procesele-verbale. O categorie importantă de înscrisuri sunt procesele-verbale. 
Ele sunt înscrisuri prin care persoana autorizată de lege constată personal fapte sau 
împrejurări de fapt de'natură să contribuie la aflarea adevărului. Aceste înscrisuri 
sunt întocmite de regulă în cursul procesului penal, ca urmare a constatării de către 
persoana prevăzută de lege, în mod direct, a unor fapte sau împrejurări care au legătură 
cu obiectul probaţiunii. 

Potrivi art. 199 CPP, procesul-verbal trebuie să cuprindă, în partea sa introductivă, 
date cu privire la: 

a) numele, prenumele și calitatea celui care îl încheie; 

b) locul unde este încheiat; 

c) data la care s-a încheiat procesul-verbal; 

d) data și ora la care a început și s-a sfârșit activitatea consemnată în procesul-verbal; 

e) numele, prenumele, codul numeric personal și adresa persoanelor ce au fost 
prezente la întocmirea procesului-verbal, cu menţionarea calității acestora. 

În partea descriptivă, sunt cuprinse consemnări privind: 

a) descrierea amănunțită a celor constatate, precum și a măsurilor luate; 


“l |. NEAGU, op. cit., p. 347. 

21 A. PINTEA, Urmărirea penală, fază a procesului penal, Ed. Ministerului Administraţiei și - 
Internelor, București, 2004, p. 170. Dacă nu conțin semnele scrierii fonetice, acestea sunt 
considerate mijloace de probă distincte sau mijloace materiale de probă. 

BI N. VOLONCIU, op. cit., vol. |, p. 372. 

b) numele, prenumele, codul numeric personal și adresa persoanelor la care se 
referă procesul-verbal, obiecțiile și explicaţiile acestora; 

c) mențţiunile prevăzute de lege pentru cazurile speciale. 

Dacă procesul-verbal cuprinde consemnări de altă natură decât cele referitoare la 
constatări personale (de exemplu, sunt consemnate declaraţii ale părților, martorilor, 
obiecțiile sau explicaţiile acestora), datele obținute vor fi apreciate ca provenind din 
aceste declaraţii, întrucât nu sunt rezultatul constatărilor personale ale celui care 
întocmește înscrisullil. 

În partea sa finală, procesul-verbal trebuie semnat pe fiecare pagină și la sfârșit 
de cel care îl încheie, precum și de persoanele prezente la întocmirea acestuia și 
persoanele la care procesul-verbal se referă. Dacă vreuna dintre aceste persoane nu 
poate sau refuză să semneze, se face menţiune despre aceasta, precum și despre 
motivele imposibilității ori refuzului de a semna. 

Procesele-verbale sunt încheiate de organul de urmărire penală sau instanţa de 
judecată ori de alte organe, dacă legea prevede aceasta. 

După valoarea probatorie, procesele-verbale pot fi grupate în două categorii: 

a) procese-verbale cu funcţiune probatorie pe fondul cauzei (de exemplu, 
procesul-verbal de constatare a infracțiunii); 

b) procese-verbale prin care se dovedește efectuarea unor acte procedurale 
(procesul-verbal de efectuare a percheziției, de efectuare a procedurii de citare etc.)®”. 

Legea califică drept mijloace de probă procesele-verbale ce cuprind constatări ale 
organului de urmărire penală sau ale instanței de judecată [art. 198 alin. (2) teza | CPP]. 

Aceste procese-verbale sunt întocmite direct de organele judiciare, în cursul 
procesului penal, deosebit de celelalte înscrisuri care, de cele mai multe ori, deja 
există la declanșarea procesului penal. 

O categorie distinctă de procese-verbale (altele decât cele întocmite de organele 
de urmărire penală sau de instanţă) sunt cele întocmite de unele organe de constatare 
[prevăzute la art. 61 alin. (1) lit. a)-c) CPP]. Potrivit art. 198 alin. (2) teza a Il-a CPP, 
aceste procese-verbale constituie acte de sesizare a organului de urmărire penală și 
nu au valoarea unor constatări de specialitate în procesul penal. Ele sunt întocmite 
în cazuri speciale, de către organele de constatare prevăzute limitativ în cuprinsul . 
art. 61 alin. (1) lit. a)-c) CPPI!, ori de câte ori există o suspiciune rezonabilă cu privire 
la săvârșirea unei infracțiuni. f 


u În acest sens, GR. THEODORU, op. cit., p. 325. 

2) A. PINTEA, op. cit., p. 170. 

BI Organele inspecțiilor de stat, ale altor organe de stat, cât și ale autorităților publice, 
instituţiilor publice sau ale altor persoane juridice de drept public, pentru infracțiunile 
care constituie încălcări ale dispoziţiilor și obligaţiilor a căror respectare o controlează; 
organele de control și cele de conducere ale autorităţilor administraţiei publice, ale 
altor autorităţi publice, instituţii publice sau ale altor persoane juridice de drept public, 
pentru infracțiunile săvârșite în legătură cu serviciul de către cei aflaţi în subordinea ori . 
sub controlul lor; organele de ordine publică și siguranţă naţională, pentru infracțiunile 
constatate în timpul exercitării atribuţiilor prevăzute de lege. 

Legea nu atribuie acestor procese-verbale calitatea de mijloc de probă, însă nici nu 
interzice utilizarea lor în această calitate [potrivit art. 97 alin. (2) CPP, proba se obține 
prin mijloacele de probă enumerate în acest articol, cât și prin orice alt mijloc de 
probă care nu este interzis prin lege]. Aprecierea acestor acte doar ca act de sesizare 
nu este conformă cu caracteristicile pe care le prezintă, și anume că sunt întocmite 
de persoane calificate, iar conţinutul lor oferă date, informaţii care pot fi valorificate 
de organele judiciare la soluționarea cauzelor penale. Aceste procese-verbale nu 
sunt supuse controlului pe calea contenciosului administrativ, iar persoana care le-a 
întocmit (în temeiul dispoziţiilor art. 61 CPP) poate fi audiată în calitate de martorii. 

În cursul procesului penal, și alte persoane decât organele judiciare întocmesc 
procese-verbale care au valoare probatorie în cauză, privind activităţile desfășurate 
în condiţii speciale?! Astfel, investigatorul sub acoperire întocmește un proces-verbal 
care cuprinde informaţiile obținute, pe care îl înaintează procurorului [art. 148 
alin. (5) CPP], sau autoritățile competente implicate în livrarea supravegheată întocmesc, 
de asemenea, un proces-verbal cu privire la activitățile desfășurate, pe care îl înaintează 
procurorului [art. 151 alin. (8) CPP]. 

Încălcarea dispoziţiilor legale privind încheierea procesului-verbal poate atrage 
aplicarea sancțiunii nulităţii relative, dacă s-a cauzat o vătămare unei părţi sau unui 
subiect procesual principal, vătămare ce nu poate fi înlăturată altfel decât Al 
desființarea actului. 


320. Valoarea probatorie a înscrisurilor. Legea nu atribuie înscrisurilor o valoare 
probatorie diferită de a celorlalte mijloace de probă, probele furnizate prin intermediul 
lor urmând a fi apreciate liber, în urma evaluării tuturor probelor administrate în cauză. 

În ceea ce privește procesele-verbale, având în vedere statutul și calificarea celor 
care le întocmesc, oferă totuși un grad mai mare de încredere, fără a avea însă, din 
punct de vedere legal, un regim diferențiat față de celelalte înscrisuri și, implicit, față 
de celelalte mijloace de probă. 


Secţiunea a 7-a. Mijloacele materiale de probă 


321. Noţiune și clasificare. Potrivit art. 197 alin. (1) CPP, obiectele care conţin sau 
poartă o urmă a faptei săvârșite, precum și orice alte obiecte care pot servi la aflarea 
adevărului sunt mijloace materiale de probă. 


(1! Întrucât în codul anterior nu era prevăzută o reglementare similară celei de la art. 114 
alin. (4) CPP, în doctrină s-a invocat necesitatea audierii, în calitate de martor, a persoanei 
care efectuează acte de constatare în cauză și care, neavând calitatea de organ de cercetare 
penală, încheie procese-verbale în faza premergătoare procesului penal. S-a apreciat astfel 
că fundamentarea hotărârii de condamnare, într-o măsură exclusivă sau determinantă, 
pe un proces-verbal întocmit de un organ de constatare, fără posibilitatea audierii celui 
care l-a întocmit, ridică probleme din perspectiva cerinţelor C.E.D.O., în special în ceea 
ce privește aplicarea principiului contradictorialității. A se vedea N. VOLONCIU, A. BARBU, 
op. cit., p. 123-125. 

12] |. NEAGU, M. DAMASCHIN, op. cit., p. 526. 


` 

Este posibil ca urmările comiterii infracțiunii să constea și în modificări aduse 
unor obiecte care, examinate ulterior, să furnizeze informaţii importante organelor 
judiciare. În unele cazuri, aceste mijloace de probă au un grad mai mare de credibilitate, 
neexistând suspiciuni de rea-credință (cum poate fi cazul părților sau subiecţilor 
procesuali principali audiaţi, inclusiv al martorilor)”, 

Pot fi mijloace de probä obiectele care conțin o urmă a infracțiunii (de exemplu, 
bunul care prezintă urmele degradării sau aducerii în stare de neîntrebuinţare ori 
actele falsificate) sau poartă o urmă a infracţiunii (urme de mână pe diferite obiecte, 
pete de salivă, sânge etc.). 

O altă categorie de mijloace materiale de probă o reprezintă obiectele care au 
fost folosite sau au fost destinate să servească la săvârșirea unei infracţiuni, precum 
și obiectele care constituie produsul infracțiunii, denumite și corpuri delicte [art. 197 
alin. (2) CPP]. 

Având în vedere aceste distincţii, în literatura de specialitate, mijloacele materiale 
de probă sunt clasificate în patru grupe: 

a) obiectele care au fost folosite sau au fost destinate să servească la comiterea 
infracțiunii; 

b) obiectele care sunt produsul infracțiunii; 

c) obiectele care conţin sau poartă o urmă a faptei săvârșite; 

d) orice alte obiecte care servesc la aflarea adevărului. 


322. Valoare probatorie. Organele judiciare evaluează mijloacele materiale de 
probă fără a le atribui o altă valoare decât celorlalte mijloace de probă, valoarea lor 
rezultând din aprecierea în urma administrării tuturor probelor în cauză. 

În unele situații, contribuţia lor la soluționarea cauzei poate fi deosebită de a 
celorlalte mijloace de probă, de exemplu, în cazul infracţiunilor ce incriminează ` 
deținerea unor obiecte interzise de lege, existența mijlocului material de probă, în 
variantele prevăzute de lege, la o anumită persoană poate duce în mod substanţial 
la soluționarea cauzeitl. Totuși, probele obținute în acest context nu oferă siguranță 
dacă sunt examinate izolat, pentru a oferi credibilitate ele urmează să fie coroborate 
cu celelalte probe existente în cauză. Aflarea unui bun a cărui deținere este interzisă 
de lege la locuinţa persoanei poate fi determinată nu numai de conduita acesteia, ci 
și de o altă persoană de rea-credinţă. 


© Aceste; caracteristici” atribuite mijloacelor materiale de probă au determinat denumirea 
lor de „martori muţi” în soluţionarea cauzei penale. 
2I Se au în vedere obiectele care nu se încadrează în celelalte categorii, dar pot servi la 


aflarea adevărului. s 
8! De exemplu, în cazul traficului de produse sau substanțe toxice, legiuitorul incriminează 


deținerea acestora (art. 359 CP). 

Secțiunea a 8-a. Procedee privind descoperirea și ridicarea înscrisurilor, 
a mijloacelor materiale de probă și a fotografiilor | 


323. Precizări preliminare. Înscrisurile și mijloacele materiale de probă trebuie 
examinate, evaluate de către organele judiciare, pentru a decide în ce măsură pot 
contribui la soluționarea cauzei. Pentru a fi posibilă examinarea, în Codul de procedură 
penală sunt reglementate diferite procedee probatorii, prin intermediul cărora organele 
judiciare pot descoperi și ridica mijloacele de probă materiale și scrise, după cum se 
cunosc locul și persoana căreia îi aparţin sau există doar Dir ia cu privire la locul 
unde se află și persoanele care le deţin. 


§1. Ridicarea de obiecte și înscrisuri 


324. Predarea obiectelor, înscrisurilor sau a datelor informatice (art. 169, 
art. 170 CPP). Potrivit dispoziţiilor art. 169 CPP, organul de urmărire penală sau instanța 
de judecată are obligația să ridice obiectele și înscrisurile.ce pot servi ca mijloc de 
probă în procesul penal. Ridicarea de obiecte și înscrisuri se realizează la solicitarea 
organului judiciar, dacă sunt cunoscute obiectul sau înscrisul, cât și locul și persoana 
căreia îi aparţine sau care îl posedă și sunt îndeplinite următoarele condiţii: 

a) există o suspiciune rezonabilă cu privire la pregătirea sau săvârșirea unei infracţiuni; 

b) sunt temeiuri de a se crede că un obiect ori un înscris poate servi ca mijloc de 
probă în cauză. 

În aceste cazuri, organul de urmărire penală sau pein de judecată poate dispune | 
persoanei fizice sau juridice în posesia căreia se află să le prezinte și să le predea, sub 
luare de dovadă (se va încheia un proces-verbal de NEFIE -primire a aisre] sau 
a mijlocului material de probă). 

Organul de urmărire penală sau instanța de judecată, î în aceleași condiţii, poate 
dispune ca: 

a) orice persoană fizică sau juridică de pe teritoriul României să comunice 'anumite 
date informatice aflate în posesia sau sub controlul său, care sunt stocate într-un 
sistem informatic ori pe un suport de stocare a datelor informatice; 

b) orice furnizor de reţele publice de comunicații electronice sau furnizor de servicii 
de comunicaţii electronice destinate publicului să comunice anumite date referitoare la 
abonaţi, utilizatori și la serviciile prestate, aflate în posesia sau sub controlul său, altele 
decât conţinutul comunicaţiilor sau datele prevăzute la art. 138 alin. (1) lit. j) CPP™. 


(1 Datele de trafic și de localizare prelucrate de către furnizorii de rețele publice de comunicații 
electronice ori furnizorii de servicii de comunicaţii electronice destinate publicului. 

De asemenea, potrivit art. 170 alin. (21)-(2*) CPP, persoanele fizice sau persoanele juridice, 
inclusiv furnizorii de reţele publice de comunicații electronice sau furnizorii de servicii de 
comunicaţii electronice destinate publicului, au posibilitatea să asigure semnarea datelor 
solicitate, utilizând o semnătură electronică extinsă bazată pe un certificat calificat eliberat 
de un furnizor de servicii de certificare acreditat în următoarele condiţii: 

— orice persoană autorizată care transmite date solicitate are posibilitatea să semneze 
datele transmise utilizând o semnătură electronică extinsă bazată pe un certificat calificat 

Aceste proceduri sunt complementare dispozițiilor care prevăd că sarcina probaţiunii 
revine organelor judiciare (art. 99 CPP). 

Ca urmare a modificării Codului de procedură penală prin O.U.G. nr: 18/2016, 
dispoziţiile privind procedura ridicării pe baza ordonanţei procurorului sau încheierii 
instanței au fost abrogate, urmând ca predarea obiectelor sau înscrisurilor să se 
consemneze doar într-un proces-verbal. 


325. Ridicarea silită. Este posibil ca obiectul sau înscrisul ce constituie mijloc de 
probă în sensul art. 197 CPP să nu fie predat de bunăvoie organelor judiciare. Refuzul 
de a îndeplini obligaţia privind predarea mijlocului de probă determină ridicarea silită. 

Măsura se dispune de organul de urmărire penală prin ordonanţă sau de instanţa 
- de judecată prin încheiere. Dacă se dispune în faza judecății, încheierea se va comunica 
procurorului, care ia măsuri de aducere la îndeplinire prin organul de cercetare penală. 
După examinarea mijlocului de probă, dacă organele judiciare apreciază că și o copie 
de pe un înscris poate servi ca mijloc de probă, rețin numai copia. În cazul în care 
obiectul sau înscrisul are caracter secret sau confidenţial, prezentarea sau predarea se 
face în condiţii care să asigure păstrarea secretului profesional sau a confidenţialităţii. 

Măsura este dispusă de procuror prin ordonanţă sau de instanţă prin încheiere, 
ambele urmând să conţină menţiuni cu privire la numele și semnătura persoanei care 
a dispus predarea, numele persoanei care este obligată să predea obiectul, înscrisul 
ori datele informatice, descrierea obiectului, înscrisului sau a datelor informatice 
ce trebuie predate; de asemenea, actul organului judiciar trebuie să mai cuprindă 
solicitarea de prezentare și predare a obiectului, înscrisului sau a datelor informatice, 
cu indicarea datei și a locului unde trebuie predate. 

Împotriva' măsurii ridicării silite de obiecte și înscrisuri luate de procuror sau a 
modului de aducere la îndeplinire a acesteia se poate face plângere de către orice 
persoană interesată, în termen de 3 zile de la data comunicării ordonanţei de luare a 
măsurii sau de la data aducerii la îndeplinire a acesteia, la judecătorul de drepturi și 
libertăți de la instanţa căreia i-ar reveni competenţa să judece cauza în fond. 

Contestaţia nu este suspensivă de executare şi se soluţionează în camera de 
consiliu, cu participarea procurorului și citarea celui care a făcut contestaţia, precum 
şi a persoanelor interesate, prin încheiere definitivă. 

Dacă este dispusă de instanţă, împotriva măsurii și a modului de aducere la îndeplinire 
procurorul sau orice altă persoană interesată poate face contestaţie, în termen de 
3 zile de la data punerii în executare a măsurii, la aceeaşi instanţă. Contestaţia nu 


eliberat de un furnizor de servicii de certificare acreditat și care permite identificarea 
neambiguă a persoanei autorizate, aceasta asumându-și astfel responsabilitatea în ceea 
ce privește integritatea datelor transmise; 

— orice persoană autorizată care primește date solicitate are posibilitatea să verifice 
integritatea datelor primite și să certifice această integritate prin semnarea lor, utilizând 
O semnătură electronică extinsă bazată pe un certificat calificat eliberat de un furnizor 
de servicii de certificare acreditat și care permite identificarea neambiguă a persoanei 
autorizate; 

— fiecare persoană care certifică datele sub semnătură electronică răspunde potrivit legii 
pentru integritatea și securitatea acestor date. 

suspendă executarea și se soluţionează, în ședință publică, prin încheiere motivată, 


cu participarea procurorului și citarea părţilor, în termen de 5 zile de la înregistrarea 
acesteia. 


$2. Percheziţia 


"326. Noţiune. În unele cazuri, organele judiciare nu deţin date privind locul 
sau persoana la care se află obiecte sau înscrisuri care pot constitui mijloace de 
probă necesare soluționării cauzei, însă, din informațiile obținute î în urma probelor 
administrate, se presupune existenţa acestora. 

i Percheziția constituie procedeul probatoriu prin care organele judiciare caută 
obiecte și înscrisuri, în vederea ridicării acestora pentra a fi utilizate ca mijloace de 
probă în procesul penal. 
__ În funcţie de locul sau natura obiectelor sau înscrisurilor căutate, percheziţia poate 
fi domiciliară, corporală, informatică sau asupra unui vehicul. 
Atât dispunerea, cât și efectuarea percheziţiei se vor face cu respectarea condițiilor 
prevăzute de lege şi cu respectarea demnităţii umane, fără a constitui o ingerință 
disproporționată în viața privată (art. 156 alin. (2) CPP]. 


„2.1. Percheziţia domiciliară 


327. Inviolabilitatea domiciliului și derogări de la aceasta. Cadrul legislativ actual 
acordă o atenţie deosebită protejării domiciliului, iar inviolabilitatea acestuia este 
considerată un drept fundamental, derivat din respectul pe care trebuie să îl aibă 
o persoană în contextul exercitării drepturilor sale fundamentale. Astfel, potrivit 
art. 27 alin. (1) din Constituţie, domiciliul și reședința sunt inviolabile. Nimeni nu 
poate pătrunde sau rămâne în domiciliul ori în reședința unei persoane fără învoirea 
ei. Practic, inviolabilitatea domiciliului exprimă juridic interdicția pătrunderii în domiciliul 
unei persoanelil. ; 

Exercitiul acestui drept nu este tratat ca unul absolut, întrucât în Constituţie există 
cazuri în care se poate deroga de la prevederile art. 27 alin. (1), și anume: 

a) executarea unui mandat de arestare sau a unei hotărâri judecătorești; 

b) înlăturarea unei primejdii privind viaţa, integritatea fizică sau bunurile unei 
persoane; | 

c) apărarea securității naționale sau a ordinii publice; 

d) prevenirea răspândirii unei epidemii. 

Protecţia domiciliului constituie obiectul reglementării art. 8 din Convenţia europeană 
a drepturilor omului. Precum în cazul corespondenţei, nu este admis amestecul unei 
autorităţi publice în exercitarea acestui drept decât în măsura în care este prevăzut 
de lege și dacă constituie o măsură care, într-o societate democratică, este necesară 
pentru securitatea națională, siguranța public; bunăstarea economică a țării, apărarea 


111 E.S. TĂNĂSESCU, în M. CONSTANTINESCU, A. IORGOVAN, |. MURARU, E.S. TĂNĂSESCU, op. cit., 
p252') 

ordinii și prevenirea faptelor penale, protejarea sănătăţii sau a moralei ori protejarea 
drepturilor și libertăţilor altora (art. 8 parag. 2 din Convenţie). 

Articolul 8 din Convenţie privește viața privată și de familie și în aceeași manieră 
domiciliul și corespondenţa, fiind parte din reglementarea europeană care protejează 
drepturi ce semnifică respectul social datorat individului. Această protecţie este 
justificată de importanţa spaţiilor în care se desfășoară viața privată, în condiţiile în 
care nu sunt neglijate nici imperativele publice. 

Unele drepturi garantate de Convenţie sunt considerate intangibile, deoarece nu 
permit derogări (dreptul la viaţă, de a nu fi supus la tortură), în schimb, altele pot 
avea anumite limitări, fiind permisă ingerința unei autorităţi publice în exerciţiul lor, în 
cazurile prevăzute de lege. Drepturi de acest fel sunt prevăzute în art. 8 din Convenţie, 
denumite drepturi condiționalelii. 

În legislaţia noastră, prevederi referitoare la ingerinţe sau derogări de la invio- 
labilitatea domiciliului sunt precizate în Codul de procedură penală în dispoziţiile 
art. 157-164 privind percheziţia domiciliară, fiind reglementate condiţiile în care este 
permisă ingerinţa autorităţilor în exerciţiul dreptului fundamental prevăzut în art. 27 
din Constituţie. 

Potrivit art. 157 CPP, percheziția domiciliară ori a bunurilor aflate în domiciliu poate 
fi dispusă dacă există o suspiciune rezonabilă cu privire la săvârșirea unei infracțiuni 
de către o persoană ori la deținerea unor obiecte sau înscrisuri ce au legătură cu o 
infracțiune și se presupune că percheziția poate conduce la descoperirea și strângerea 
probelor cu privire la această infracțiune, la conservarea urmelor săvârșirii infracțiunii 
sau la prinderea suspectului ori inculpatului. 

De regulă, prin percheziţie se urmărește descoperirea unor obiecte sau înscrisuri 
care au fost ascunse și care, fiind identificate, sunt de natură să constituie elemente de 
informare în vederea aflării adevărului, în scopul unei corecte soluționări a cauzei. În 
acest sens, legea prevede expres că percheziţia poate fi autorizată și efectuată dacă 
va conduce la descoperirea și strângerea probelor cu privire la infracțiune sau la 
conservarea urmelor săvârșirii infracţiunii. 


328. Noţiunea de domiciliu. Deși art. 27 din Constituţie vizează numai inviolabilitatea 
domiciliului, conţinutul alin. (1) menţionează atât domiciliul, cât și reședința. 

Referitor la noțiunea de domiciliu, accepţiunile sunt diferite. De exemplu, în dreptul 
civil, domiciliul unei persoane fizice coincide cu locul unde își are locuinţa principală. În 
dreptul constituţional, noțiunea este mai largă, cuprinzând atât domiciliul în sens civil, 
cât și reședința unei persoane fizicel?l. 

Domiciliul în sensul art. 8 din Convenţie este o noțiune autonomă, care vizează nu 
doar spațiul legal ocupat sau dobândit, dar și orice alt spaţiu de locuit, dacă există legături 
suficiente și continue. Dreptul de proprietate nu afectează în mod hotărâtor definirea 
spaţiului ca domiciliu, însă legăturile afective sau cele cu caracter socio-economic 


0 C, BîRSAN, op. cit., p. 694. | 
(2) 1. MURARU, E.S. TĂNĂSESCU, op. cit., p. 188-189. 

pot atrage protecția asigurată de prevederile art. 811. Această interpretare extensivă 
a noţiunii de către Curtea Europeană a fost justificată de existenţa unor legături 
puternice faţă de un anumit bun, adăugându-se astfel reședința noțiunii mai largi de 
domiciliu. Totodată, instanța europeană nu a ezitat să extindă protecția prevăzută de 
art. 8 din Convenţie la spațiile BR BOR Ai în dorința de a ital dav, aia dal 
fundamentale!:l. 

Potrivit art. 157 alin. (2) CPP, prin domiciliu se înțelege o locuinţă sau orice spațiu 
delimitat în orice mod ce aparţine ori este folosit de o persoană fizică sau juridică. Rezultă 
din definiţie faptul că sensul noţiunii de domiciliu este stabilit mai mult de aspecte ce : 
ţin de deținerea locuinţei sau a spațiului (aparţine sau este folosit), a cărui întindere 
trebuie determinată prin delimitarea sa în orice mod. 

Astfel, putem include în noţiunea de „domiciliu”, în sensul legii procesuale penale, 
atât spațiul destinat locuinţei unei persoane fizice, cât și sediul principal sau secundar 
al unei persoane juridice, sediul unui cabinet individual de avocatură", 


329. Organul judiciar competent. Potrivit art. 158 alin. (1) CPP, percheziția domiciliară 
poate fi dispusă în cursul urmăririi penale, la cererea procurorului, de judecătorul de 
drepturi și libertăţi de la instanţa căreia i-ar reveni competenţa să judece cauza în primă 
instanță sau de la instanţa corespunzătoare în grad acesteia î în a cărei circumscripție se 
află sediul parchetului din care face parte procurorul care efectuează sau supraveghează 
urmărirea penală. În cursul judecății, percheziţia se dispune, din oficiu sau la cererea 
procurorului, de către instanţa învestită cu judecarea cauzei. | 

Legea reglementează o situație specială în care percheziția unui domiciliu ed fi 
încuviințată și de către procuror. Potrivit art. 158 alin. (3) CPP, dacă în tim pul efectuării 
percheziţiei se constată că au fost transferate probe, date sau că persoanele căutate 
„s-au ascuns în locuri învecinate, mandatul de percheziţie este valabil, în condiţiile 
legii, și pentru aceste locuri. În această ipoteză, din interpretarea legii rezultă faptul 
că percheziția se efectuează în baza mandatului deja emis de judecător, iar procurorul 
încuviințează doar continuarea ei. 


330. Condiţii privind efectuarea percheziţiei domiciliare. Potrivit art. 157 CPP, 
percheziția domiciliară ori a bunurilor aflate în domiciliu poate fi dispusă dacă există o 
suspiciune rezonabilă cu privire la comiterea unei infracțiuni de către o persoană ori cu 


(1) C.E.D.O., cauza Demades c. Turciei, Hotărârea din 31 iulie 2003; cauza Gillowc. odry 
Unit, Hotărârea din 24 noiembrie 1986, în C. BÎRSAN, op. cit., p. 685. 

12] C.E.D.O., cauza Société Colas Est și alții c. Frangi Hotărârea din 16 aprilie 2002, în 
C. BÎRSAN, op. cit., p. 688. 

BI JFR. RENUCCI, op. cit., p. 282; C. BÎRSAN, op. cit., p. 686-690. 

(4) în cauza Mancevschi c. Republicii Moldova (Hotărârea din. 7 octombrie 2008), Curtea 
a reţinut că percheziția și ridicarea de obiecte în cauză au vizat apartamentul și biroul 
de avocatură al reclamantului, în care acesta păstra dosarele clienţilor săi. În acest sens, 
s-a arătat că percheziţia biroului avocatului a fost privită ca o ingerinţă în „viaţa privată” 
și „corespondenţă”, precum și în dreptul său la respectarea domiciliului, în sensul mai 
larg. Astfel, percheziționarea biroului și a apartamentului reclamantului a constituit e) 
ingerinţă în drepturile acestuia garantate de art. 8 din Convenţie. 

privire la deținerea unor obiecte sau înscrisuri ce au legătură cu o infracţiune. Oricare 
dintre aceste ipoteze poate justifica dispunerea percheziţiei, dacă: 

— există presupunerea că percheziţia poate conduce la descoperirea și strângerea 
probelor cu privire la infracțiune, la conservarea urmelor infracțiunii sau la prinderea 

„suspectului ori inculpatului; 

— este începută urmărirea penală. Legea nu condiţionează dispunerea percheziţiei 
de existența unui suspect sau inculpat în cauză, condiţia fiind îndeplinită dacă urmărirea 
penală este începută in remi. Dispoziţia elimină posibilitatea unor abuzuri prin obținerea 
consimțământului sub diferite forme pentru efectuarea percheziţiei în afara unui 
cadru procesual care să garanteze efectiv dreptul la apărare. Doar după declanșarea 
procesului penal, când este deja cunoscută fapta pentru care se efectuează urmărirea 
penală, poate fi motivată efectuarea unei percheziţii domiciliare! 

Dispoziţiile referitoare la percheziția domiciliară privesc domiciliul, cât și bunurile 
aflate în domiciliu, iar procedeul probatoriu nu are ca scop doar identificarea și 
ridicarea unor înscrisuri sau mijloace materiale de probă, ci și prinderea suspectului 
sau inculpatului. În cazul în care se urmărește în cursul urmăririi penale numai prinderea 
inculpatului sau a suspectului (pentru a fi adus în fața organelor judiciare, dacă prezența 
lui este necesară), scopul poate fi realizat și prin emiterea unui mandat de aducere, 
prin care se încuviințează pătrunderea fără consimțământ într-un domiciliu sau sediu, 
emis de către judecătorul de drepturi și libertăţi (art. 265-266 CPP). 


331. Procedura emiterii mandatului de percheziție. În cursul urmăririi penale, 
percheziţia se dispune de către judecătorul de drepturi și libertăţi, la solicitarea 
procurorului. Cererea prin care procurorul solicită emiterea mandatului de percheziţie 
trebuie să cuprindă: 

— descrierea locului unde urmează a se efectua percheziţia, iar dacă sunt suspiciuni 
rezonabile privind existenţa sau posibilitatea transferării probelor, datelor sau 
persoanelor căutate în locuri învecinate, descrierea acestor locuri; 

— indicarea probelor ori a datelor din care rezultă suspiciunea rezonabilă cu privire 
la săvârșirea unei infracțiuni sau cu privire la deținerea obiectelor ori înscrisurilor ce 
au legătură cu o infracţiune; 

~ indicarea infracţiunii, a probelor sau a datelor din care rezultă că în locul în care 
se solicită efectuarea percheziţiei se află suspectul ori inculpatul sau pot fi descoperite 
probe cu privire la săvârșirea infracțiunii ori urme ale săvârșirii infracțiunii; 

— numele, prenumele și, dacă este necesar, descrierea suspectului sau inculpatului 
despre care se bănuiește că se află în locul unde se efectuează percheziţia, precum și 
indicarea urmelor săvârșirii infracţiunii ori a altor obiecte despre care se presupune 
că există în locul ce urmează a fi percheziționat. 

Procurorul înaintează cererea împreună cu dosarul cauzei judecătorului de drepturi 
și libertăţi. Cererea prin care se solicită încuviințarea efectuării percheziției domiciliare 


0 Potrivit art. 158 alin. (1) CPP, percheziţia poate fi dispusă în cursul urmăririi penale, la 


cererea procurorului. 
(2 |.C.C.]., dec. pen. nr. 5748/2004, în B.J. 2004, p. 861-862. 

se soluţionează, în termen de 24 de ore, în camera de consiliu, fără citarea părţilor, 
„cu participarea obligatorie a procurorului. 

Judecătorul dispune, prin încheiere care nu este supusă căilor de atac", admiterea 
cererii, atunci când este întemeiată, și încuviințarea efectuării percheziției, emițând 
de îndată mandatul de percheziţie (încheierea conţine dispoziția judecătorului privind 
efectuarea percheziţiei). Întocmirea minutei este obligatorie. 

-= Deşi au natură diferită, încheierea instanței și mandatul de percheziție au același 
cuprins, și anume: 

a) denumirea instanţei; 

b) data, ora și locul emiterii; 

c) numele, prenumele și calitatea persoanei care a emis mandatul de percheziţie; 

d) perioada pentru care s-a emis mandatul, care nu poate iesiti 15 zile; 

e) scopul pentru care a fost emis; 

f) descrierea locului unde urmează a se efectua percheziţia sau, dacă este cazul, 
și a locurilor învecinate acestuia; 

g) numele sau denumirea persoanei la domiciliul, eu ori sediul căreia se 
efectuează percheziția, dacă este cunoscută; i 

h) numele făptuitorului, suspectului sau inculpatului, dacă este cunoscut; 

i) descrierea făptuitorului, suspectului sau inculpatului despre care se bănuiește că se 
află în locul unde se efectuează percheziția, indicarea urmelor săvârșirii infracţiunii sau a 
altor obiecte despre care se presupune că există în locul ce urmează a fi percheziționat; 

-]) menţiunea că mandatul de percheziţie poate fi folosit o singură dată; 

k) semnătura judecătorului și ștampila instanţei. 

Pe lângă aceste mențiuni, încheierea de admitere a cererii trebuie să cuprindă și 
motivarea îndeplinirii condiţiilor cerute de lege pentru efectuarea percheziției. Întrucât 
este un act de dispoziţie, trebuie indicate motivele care justifică această decizie. 

Mandatul poate fi folosit o singură dată, iar perioada pentru care s-a emis nu poate 
depăși 15 zile. Procurorul poate formula o nouă cerere de efectuare a unei percheziții 
domiciliare în același loc, dacă au apărut ori s-au descoperit fapte sau împrejurări noi, 
necunoscute la momentul soluționării cererii anterioare de către judecător. 

. Precizarea este necesară, întrucât judecătorul decide efectuarea percheziției la 
momentul la care constată existenţa suspiciunii rezonabile pe baza probelor sau datelor 
prezentate de procuror. Este posibil ca suspiciunea rezonabilă să nu mai existe după 
efectuarea percheziției, de aceea, se impun o nouă solicitare, cât și prezentarea unor 
fapte sau împrejurări noi, de natura celor care justifică din nou percheziţia. 

Aceeași logică impune solicitarea și emiterea unui nou mandat, dacă în cele 15 
zile percheziţia nu a fost efectuată din diferite motive, cât și faptul că cele 15 zile 
curg de la data emiterii mandatului de percheziţie!?!. După trecerea acestei perioade 


(1 Prin Decizia nr. 428/2004 (M. Of. nr. 1187 din 3 decembrie 2004), Curtea Constituţională 
a decis că nu este neconstituţională dispoziţia (din vechiul cod) care nu prevede o cale de 
atac împotriva încheierii judecătorului prin care decide admiterea sau respingerea cererii 
de efectuare a percheziției. 

2! A se vedea cauza Huffines v. State [739 N.E.2d 1093 — Ind: Court of Appeals (2000)], 
http://caselaw.findlaw.com/in-court-of-appeals/1124503.html. Curtea de Apel á Statului 


Li 

nu mai există siguranţa că suspiciunea rezonabilă constatată la momentul dispunerii 
percheziției există și la momentul efectuării acesteia. 

Ca o garanţie a protejării dreptului la inviolabilitatea domiciliului, în cuprinsul 
actelor de autorizare a percheziției domiciliare vor fi precizate expres date cu privire 
la obiectele sau înscrisurile care urmează a fi identificate și ridicate, cât și cu privire la 
persoanele despre care se bănuiește că se află în locul unde se efectuează percheziția 
[art. 158 alin. (7) lit. i) CPP]. Această reglementare corespunde jurisprudenţei Curţii 
Europene a Drepturilor Omului, în care se precizează faptul că mandatul de percheziție 
nu poate oferi autorităţilor statului o discreţie nelimitată de a căuta orice doresc în 
domiciliul suspus unei astfel de măsuri. Potrivit acestei practici, autorizarea percheziţiei 
nu trebuie formulată în termeni generali, judecătorul având obligaţia de a insera în 
actul de autorizare detalii cu privire la obiectele ce urmează a fi căutate sau persoanele 
despre care se bănuiește că se află în locul unde se efectuează percheziția, în scopul 
de a evita îngrădiri arbitrare ale dreptului la inviolabilitatea domiciliuluili!. 

Indiana a analizat posibilitatea invalidării unui mandat de percheziție, din cauza dispariţiei 
suspiciunii rezonabile („probable cause”) în cazul executării acestuia la 8 zile de la emitere și 
la 11 zile de la apariţia împrejurărilor pe care s-a fundamentat suspiciunea rezonabilă. Potrivit 
legii Statului Indiana, mandatul de percheziţie poate fi executat în maximum 10 zile de la 
emitere. În cadrul dezbaterilor privind legalitatea administrării probelor, poliţia a arătat 
că amânarea executării mandatului s-a datorat activităților de strângere a informaţiilor 
privind prezenţa în domiciliu a inculpatului. Prin hotărârea pronunţată, Curtea a reținut că 
poliția nu a administrat nicio probă din care să rezulte efectuarea unor astfel de activităţi, 
amânarea executării de îndată a mandatului fiind nejustificată. Analizând ansamblul 
împrejurărilor cauzei, instanța a constatat că statul nu a dovedit continuarea activităţii ilicite 
a inculpatului în cele 8 zile de la dispunerea percheziției, motiv pentru care suspiciunea 
rezonabilă care a stat iniţial la baza emiterii mandatului a dispărut până la data executării 
acestuia. De asemenea, declaraţia martorului nu oferea suficiente informaţii cu privire la 
cantitatea de droguri existentă la domiciliul inculpatului în momentul efectuării tranzacţiei. 
Pentru aceste motive, curtea de apel a constatat că suspiciunea rezonabilă care trebuia 
să stea la baza efectuării unei percheziţii domiciliare nu a mai continuat să existe și la 
data executării mandatului. | 

! În cauza Mancevschi c. Republicii Moldova, supra cit., Curtea Europeană a reținut că 
autorizarea percheziției eliberată de către judecătorul de instrucţie a reprodus aproape 
în întregime ordonanța ofițerului de urmărire penală, fără a indica vreun detaliu referitor 
la ceea ce urma să fie căutat pe parcursui percheziţiei. iViai mult, autorizarea a fost 
formulată în termeni extrem de generali, pur şi simplu autorizând „percheziţia oficiului 
[reclamantului] situat la [adresa]”. Această formulare generală a acordat ofițerului de 
urmărire penală o discreţie nelimitată de a căuta orice dorea el atât la biroul, cât și la 
domiciliul reclamantului. Autorizarea nu conținea nicio informaţie despre motivele pentru 
care se credea că în urma percheziţiei apartamentului reclamantului și a biroului acestuia 
s-ar fi obținut probe cu privire la vreo abatere. Doar după ce poliţia a intrat în apartamentul 
reclamantului, acestuia i s-a cerut să predea „telefonul mobil și documentele”. 

În cauză, reclamantul nu era bănuit sau învinuit de comiterea unor infracțiuni sau activităţi 
ilegale, iar în cabinetul său de avocatură se aflau dosarele clienţilor. Luând în considerare 
acest aspect, respectiv implicaţiile asupra principiului confidențialității relațiilor avocat-client, 
Curtea se aștepta ca judecătorul de instrucţie să fi furnizat motive convingătoare și detaliate 

În cursul judecății, instanţa poate dispune, din oficiu sau la cererea procurorului, 
efectuarea unei percheziţii în vederea punerii în executare a mandatului de arestare 
preventivă a inculpatului!!!, precum și în cazul în care există suspiciuni rezonabile că în 
locul unde se solicită efectuarea percheziției există mijloace materiale de probă ce au 
legătură cu infracţiunea ce face obiectul cauzei. Procedura de emitere a mandatului 
prevăzută în art. 158 alin. (2)-(8) CPP se va aplica în mod corespunzător [nu sunt 
aplicabile dispoziţiile prevăzute în alin. (9) al art. 158, ceea ce conduce la concluzia 
că încheierea instanţei de încuviințare a cererii poate fi atacată odată cu Da 
pronunţată în cauză, conform art. 408 CPP]. 


Percheziţia domiciliară nu poate fi dispusă în procedura camerei preliminare. 


332. Procedura efectuării percheziţiei. Mandatul de percheziţie emis de judecător 
se comunică procurorului, care ia măsuri pentru executarea acestuia. Percheziția poate 
fi efectuată de procuror sau, la decizia acestuia, de către organul de cercetare penală, 
însoțit, dacă este cazul, de lucrători operativi. | 

Potrivit art. 27 alin. (4) din Constituţie, percheziţia nu poate fi efectuată pe timpul 
nopții (nu poate începe înainte de ora 6 sau după ora 20), cu excepţia infracțiunilor 
flagrante sau când se efectuează într-un local public deschis publicului la acea 
oră. Excepţia în cazul infracţiunilor flagrante este motivată de necesitatea identificării 


pentru autorizarea acestei măsuri, precum și să prevadă măsuri speciale în ee 
protecției materialelor ocrotite de secretul profesional. : 

În aceste circumstanţe și în special având în vedere formularea în termeni generali a 
autorizărilor pentru efectuarea percheziţiilor și lipsa vreunei măsuri speciale de protecţie 
a confidenţialităţii relaţiilor avocat-elient, Curtea a constatat că autorităţile naționale nu 
au adus motive „relevante și suficiente” pentru autorizarea percheziţiilor, încălcând astfel 
art. 8 din Convenţie. În același sens, a se vedea și cauza Van Rossem c. Belgiei, Hotărârea 
din 9 decembrie 2004. 

(1) Aceste dispoziţii par a avea aceeași utilitate ca și prevederile art. 231 alin. (5) CPP privind 
executarea mandatului de arestare preventivă emis în lipsă. În acest caz, temeiul încălcării 
dreptului la inviolabilitatea domiciliului îl constituie art. 27 alin. (2) din Constituţie, care 
permite pătrunderea în domiciliu fără învoirea persoanei pentru executarea unui mandat 
de arestare, dar care nu poate justifica declanșarea și desfășurarea procedeului probatoriu 
în sensul art. 157-159 CPP privind efectuarea percheziţiei domiciliare. În acest context, 
stabilirea ca utilitate a percheziției domiciliare pentru executarea unui mandat de arestare 
preventivă excedează funcţiei procesuale a acestei instituţii, considerată de legiuitor în 
mod tradițional ca o instituție prin care se asigură identificarea și ridicarea mijloacelor de 
probă necesare soluționării cauzelor penale. De asemenea, în vederea punerii în executare 
a mandatului emis în executarea unei hotărâri definitive de condamnare, organul de poliţie 
poate pătrunde în domiciliul sau reședința unei persoane fără învoirea acesteia, precum 
și în sediul unei persoane juridice fără învoirea reprezentantului legal al acesteia [art. 557 - 
alin. (2) CPP]. Este necesar ca legiuitorul să coreleze reglementările din cod care permit, 
sub diferite formulări, accesul în domiciliul unei persoane (fizică sau juridică), în ceea 
ce privește condiţiile și scopul urmărit, pentru a se asigura o protecţie reală dreptului la 
inviolabilitatea domiciliului. 

bunurilor căutate cât mai aproape de momentul comiterii infracţiunii, altfel există 
pericolul dispariției acestoralll. | 

În cazul localului public, de fapt, percheziția n nu vizează un domiciliu, ci o adresă 
care, prin destinaţie, este accesibilă nu numai între orele 6-20. 

Cu toate că legea nu mai cuprinde prevederi exprese", pentru a obţine efectul 
dorit, percheziţia începută între orele 6-20 poate continua și în timpul nopţii, altfel 
există pericolul dispariţiei sau sustragerii de la control a obiectelor căutate. 

Interdicția efectuării percheziţiei în timpul nopţii este motivată de faptul că o acţiune 
a autorităţii publice poate produce efecte nedorite nu numai persoanei vizate, dar și 
membrilor familiei sale, cât și celor care locuiesc în apropiere. Totodată, o percheziţie 
efectuată pe timpul zilei oferă mai multe garanţii în ceea ce privește corectitudinea, 
dar și posibilitatea de depistare, de găsire a bunurilor căutate. 

Înainte de începerea percheziţiei, procurorul sau organul de cercetare penală 
desemnat se legitimează și înmânează o copie a mandatului emis de judecător persoanei 
la care se va efectua percheziția, reprezentantului acesteia sau unui membru al familiei, 
iar în lipsă, oricărei alte persoane cu capacitate deplină de exercițiu care cunoaște 
persoana la care se va efectua percheziția și, dacă este cazul, custodelui. 

În cazul percheziţiei efectuate la sediul unei persoane juridice, mandatul de 
percheziție se înmânează reprezentantului acesteia sau, în lipsa reprezentantului, 
oricărei alte persoane cu capacitate deplină de exerciţiu care se află în sediu ori este 
angajat al persoanei juridice respectivei? 

După legitimare și aducerea la cunoștință despre efectuarea percheziţiei, persoanei 
la care se va efectua percheziţia, reprezentantului acesteia sau celorlalte persoane 
prevăzute de lege li se solicită predarea de bunăvoie a persoanelor sau a obiectelor 
căutate. Percheziția nu se mai efectuează dacă persoanele sau obiectele indicate 
în mandat sunt predate [art. 159 alin. (8) teza a Il-a CPP]. Prevederea este firească, 
întrucât, dacă obiectele sunt predate, dispare necesitatea efectuării percheziţiei, ca 
modalitate de căutare și identificare a obiectelor și înscrisurilor, în vederea ridicării 
și folosirii lor ca mijloace de probă. 

Potrivit art. 158 alin. (3) CPP, în cazul în care, în timpul efectuării percheziţiei, se 
constată că au fost transferate probe, date sau că persoanele căutate s-au ascuns în 
locuri învecinate, mandatul de percheziţie este valabil, în condiţiile legii, și pentru aceste 


“l Potrivit art. 293 CPP, este flagrantă infracțiunea descoperită în momentul săvârșirii 
sau imediat după săvârșire. Este, de asemenea, considerată flagrantă și infracțiunea al 
cărei făptuitor, imediat după săvârșire, este urmărit de organele de ordine publică și de 
Siguranţă naţională, de persoana vătămată, de martorii oculari sau de strigătul public ori 
prezintă urme care justifică suspiciunea rezonabilă că ar fi săvârșit infracțiunea sau este 
Surprins aproape de locul comiterii infracţiunii cu arme, instrumente sau orice alte obiecte 
de natură a-l presupune participant la infracţiune. 

În codul anterior, în art. 103 se preciza că percheziția 'ppgpută între orele 6,00-20,00 
poate continua și în cursul nopții. 

BI Conform textului, mandatul poate fii înmânat și unei persoane fără ED eesti cu persoana 
juridică și care nu poate da explicații sau chiar formula apărări, de exemplu, în cazul în care 
bunurile indicate în mandat ar putea fi predate sau dacă se solicită prezenţa unui avocat. 

locuri. Dacă astfel de ipoteze apar în timpul efectuării percheziției, procurorul (care 
“efectuează percheziția domiciliară) va încuviinţa continuarea efectuării percheziţiei, 
prin extindere, la locurile învecinate. 

Totodată, organul judiciar care efectuează percheziția în ipoteza extinderii acesteia 
și la locuri învecinate, în condiţiile art. 158 alin. (3) CPP, va înștiințate persoanele din 
aceste spații cu privire la extinderea efectuării percheziţiei. 

Din lege rezultă că percheziţia va fi efectuată în baza mandatului deja emis în 
condiţiile legii (de către judecător) [potrivit art. 27 alin. (4) din Constituţie, e î/ezijia 
se dispune numai de către judecător]. 

Interpretarea este în sensul precizărilor cuprinse în art. 158 alin. (2) lit. a) CPP (în care 
se arată mențiunile obligatorii pe care trebuie să le cuprindă cererea procurorului de 
emitere a mandatului de percheziție) și al dispoziţiilor art. 158 alin. (7) lit. f) (încheierea și 
mandatul de percheziţie trebuie să cuprindă, printre altele, date cu privire la descrierea 
locului unde urmează a se efectua percheziţia sau, dacă este cazul, și a locurilor 
învecinate acestuia). În acest context, mandatul acoperă și cazurile în care percheziţia 
ar putea fi extinsă, referitor la locurile deja menţionate în cuprinsul său. 

Persoanei la care se va efectua percheziția sau, după caz, celui care este desemnat 
potrivit legii i se aduce la cunoștință faptul că are dreptul ca la efectuarea percheziţiei 
să participe un avocat. Dacă se solicită prezenţa unui avocat, începerea percheziţiei este 
amânată până la sosirea acestuia, dar nu mai mult de două ore de la momentul la care 
acest drept este comunicat, luându-se măsuri de conservare a locului ce urmează a fi 
percheziționat. În acest sens, o reglementare complementară o conţin dispoziţiile art. 92 
alin. (5) CPP, potrivit cărora, în cazul efectuării percheziţiei domiciliare, încunoștinţarea 
avocatului cu privire la data și ora efectuării actului de urmărire penală se poate face 
și după prezentarea organului de urmărire penală la domiciliul persoanei ce va fi 
percheziționată. 

În cazuri excepționale, ce impun efectuarea percheziţiei de urgenţă, sau dacă avocatul 
nu poate fi contactat, percheziția poate începe și înainte de expirarea termenului de 
două ore. Persoanei percheziționate i se va permite să fie asistată ori reprezentată 
de o persoană de încredere. 

Când persoana la care se face percheziţia este reţinută ori arestată, va fi adusă 
la percheziție. Dacă nu poate fi adusă, ridicarea de obiecte și înscrisuri, precum și 
percheziția domiciliară se fac în prezența unui reprezentant ori martor asistent. 

În mod excepţional, percheziţia poate începe fără ca organul judiciar care o va 
efectua să îndeplinească obligaţiile arătate (înmânarea copiei mandatului de percheziție, 
solicitarea prealabilă de predare a persoanei sau a obiectelor), precum și fără informarea 
prealabilă privind posibilitatea solicitării prezenţei unui avocat ori a unei persoane 
de încredere, dacă: 

— este evident faptul că se fac pregătiri pentru acoperirea urmelor sau distrugerea 
probelor ori a elementelor ce prezintă importanţă pentru cauză; 
_— există suspiciunea că în spaţiul în care urmează a se efectua percheziţia se află 
o persoană a cărei viaţă sau integritate fizică este pusă în pericol; 

— există suspiciunea că persoana căutată s-ar putea sustrage procedurii. 


r 

Totodată, în cazul în care în spațiul unde urmează a fi efectuată percheziţia nu se 
află nicio persoană, aceasta se efectuează în prezența unui martor asistent. 

În aceste ultime două ipoteze, copia mandatului de percheziție se înmânează de 
îndată ce este posibil. j 

Pentru a da posibilitatea celui la care se efectuează percheziția să fie prezent și să 
observe în mod nemijlocit activităţile efectuate, este interzisă efectuarea în același 
timp cu percheziţia a oricăror acte procedurale în aceeași cauză, care prin natura lor 
împiedică persoana la care se face percheziţia să participe la efectuarea ei. Totuși, 
această persoană nu va fi prezentă dacă, din motive de tactică adoptată de organele 
judiciare, în aceeași cauză se desfășoară simultan mai multe perchezitii. 


333. Efectuarea propriu-zisă a percheziției. Cu ocazia efectuării percheziției 
domiciliare, în cazul în care posesorul acestora nu este prezent sau nu dorește să le 
deschidă de bunăvoie, organul judiciar are dreptul să deschidă, prin folosirea forţei, 
încăperile, spaţiile, mobilierul și alte obiecte în care s-ar putea găsi obiectele, înscrisurile, 
urmele infracţiunii sau persoanele căutate. La deschiderea acestora, organele judiciare 
ce efectuează percheziţia trebuie să evite daunele nejustificate [art. 159 alin. (12) CPP). 

Totodată, organele judiciare care efectuează percheziţia pot folosi forța, în mod 
adecvat și proporţional, pentru a pătrunde într-un domiciliu: 

a) dacă există motive temeinice pentru a anticipa rezistență armată sau alte tipuri 
de violenţă ori există un pericol cu privire la distrugerea probelor; 

b) în cazul unui refuz sau dacă nu a fost primit niciun răspuns la solicitările organelor 
judiciare de a pătrunde în domiciliu. | | 

Organul judiciar este obligat să se limiteze la ridicarea numai a obiectelor si 
înscrisurilor care au legătură cu fapta săvârșită pentru care se efectuează urmărirea 
penală. Totuși, dacă se găsesc obiecte ori înscrisuri a căror deţinere ori circulaţie este 
interzisă sau în privinţa cărora există suspiciunea că pot avea o legătură cu săvârșirea 
unei infracțiuni pentru care acțiunea penală se pune în mișcare din oficiu, se procedează 
la ridicarea lor. 

Totodată, pentru a oferi o mai mare credibilitate constatărilor, este permis ca 
locul în care se desfășoară percheziția, precum și persoanele sau obiectele găsite pe 
parcursul percheziţionării să fie fotografiate ori înregistrate audiovideo. Înregistrarea 
audiovideo sau fotografiile efectuate sunt anexate procesului-verbal de percheziţie 
și fac parte integrantă din acesta. 

Organul judiciar are obligația de a lua măsuri ca faptele și împrejurările din viaţa 
personală a celui la care se efectuează percheziția și care nu au legătură cu cauza să 
nu devină publice. | 


334. Identificarea şi păstrarea obiectelor. Obiectele sau înscrisurile găsite care au 
legătură cu fapta săvârșită se prezintă persoanei de la care sunt ridicate și celor care 
asistă, pentru a fi recunoscute și a fi însemnate de către aceasta spre neschimbare, 
după care se etichetează și se sigilează. Obiectele care nu pot fi însemnate ori pe 
care nu se pot aplica etichete și sigilii se împachetează sau se închid, pe cât posibil 
laolaltă, după care se aplică sigiliul. 

În cazul în care sunt obiecte care nu pot fi ridicate, acestea se lasă în păstrarea celui 
la care se află sau a unui custode. Persoanei căreia i se lasă spre păstrare obiectele i 
se pune în vedere că are obligaţia de a le păstra și conserva, precum și de a le pune 
la dispoziția organelor de urmărire penală, la cererea acestora, sub sancţiunea prevă- 
zută la art. 275 CP privind infracţiunea de sustragere sau distrugere de probe sau de 
înscrisuri. 

Dacă se ridică probe pentru analiză, acestea se iau cel puţin în dublu exemplar și 
se sigilează. Una dintre probe se lasă celui de la care se ridică, iar dacă acesta lipsește, 
reprezentantului său sau martorului asistent. Asemenea măsuri sunt necesare pentru. 
„eventualele contestaţii privind natura sau calitatea bunurilor ridicate. 


335. Procesul-verbal de percheziţie. Organul judiciar care efectuează percheziția 
încheie un proces-verbal în care se menţionează toate activitățile efectuate și, bineînțeles, 
precizări cu privire la ridicarea obiectelor și înscrisurilor găsite. Întrucât este un act 
procedural cu consecințe deosebite, în cuprinsul art. 161 CPP se precizează ce anume 
trebuie să cuprindă acest proces-verbal, și anume: 

a) numele, prenumele și calitatea celui care îl încheie; 

b) numărul și data mandatului de percheziţie; 

c) locul unde este încheiat; 

d) data și ora la care a început și ora la care s-a terhii ae efectuarea percheziţiei, 
cu menţionarea oricărei întreruperi intervenite; 

e) numele, prenumele, ocupaţia și adresa persoanelor ce au fost prezente la 
efectuarea percheziției, cu menţionarea calității acestora; 

f) efectuarea informării persoanei la care se va efectua percheziţia cu privire la 
dreptul de a contacta un avocat care să participe la percheziţie; 

g) descrierea amănunţită a locului și condiţiilor în care înscrisurile, obiectele 
sau urmele infracţiunii au fost descoperite și ridicate, enumerarea și descrierea lor 
amănunţită, pentru a putea fi recunoscute; menţiuni cu privire la locul și condiţiile 
în care suspectul sau inculpatul a fost prins; | 

h) obiecțiile și explicaţiile persoanelor care au participat la efectuarea percheziţiei, 
precum și menţiunile referitoare la înregistrarea audiovideo sau fotografiile efectuate; 

i) menţiuni despre obiectele care nu au fost ridicate, dar au fost lăsate în păstrare; 

|) menţiunile prevăzute de lege pentru cazurile speciale. 

Procesul-verbal se semnează pe fiecare pagină și la sfârșit de cel care îl încheie, 
de persoana la care s-a făcut percheziţia, de avocatul acesteia, dacă a fost prezent, 
precum și de persoanele ce au fost prezente la efectuarea percheziţiei. Dacă vreuna 
dintre aceste persoane nu poate sau refuză să semneze, se face menţiune despre 
aceasta, precum și despre motivele imposibilității sau refuzului de a semna. 

Copie de pe procesul-verbal se lasă persoanei la care s-a făcut percheziţia sau de 
la care s-au ridicat obiectele și înscrisurile ori reprezentantului acesteia sau celorlalte 
persoane indicate în cuprinsul art. 159 alin. (5)-(6) CPP. 


336. Măsuri privind obiectele sau înscrisurile ridicate. Cu ocazia efectuării 
percheziţiei, se iau o serie de măsuri privind obiectele ori înscrisurile ridicate, care să 
asigure conservarea lor, cât și posibilitatea examinării în cursul procesului penal. Organul 


r 

- de urmărire penală dispune ca obiectele ori înscrisurile ridicate care constituie mijloace 
de probă să fie, după caz, atașate la dosar sau păstrate în alt mod, iar urmele săvârșirii 
infracțiunii să fie ridicate și conservate. Dacă nu pot fi atașate la dosar, obiectele și 
înscrisurile ridicate pot fi fotografiate; în acest caz, fotografiile se vizează și se atașează 
la dosar. 

Până la soluţionarea definitivă a cauzei, mijloacele materiale de probă se păstrează 
de organul de urmărire penală sau de instanţa de judecată la care se găsește dosarul, 
măsură necesară pentru a elimina suspiciunile cu privire la înlocuirea sau dispariţia 
obiectelor ori înscrisurilor ridicate cu ocazia efectuării percheziţiei. 

Obiectele și înscrisurile predate sau ridicate în urma percheziţiei și care nu au 
legătură cu cauza se restituie persoanei căreia îi aparţin, cu excepţia celor supuse 
confiscării, dacă legea o prevede. 

Obiectele ce servesc ca mijloc de probă, dacă nu sunt supuse confiscării, pot fi 
restituite persoanei căreia îi aparțin chiar înainte de soluţionarea definitivă a procesului, 
afară de cazul când prin această restituire s-ar putea stânjeni aflarea adevărului. În 
aceste cazuri, organul de urmărire penală sau instanţa de judecată pune în vedere 
persoanei căreia i-au fost restituite obiectele că este obligată să le păstreze până la 
soluționarea definitivă a cauzei. 

Alte măsuri pot fi dispuse în funcție de natura obiectelor ridicate ce servesc ca 
mijloc de probă, cum sunt bunurile perisabile, obiectele din metal sau pietre preţioase, 
mijloacele de plată străine, titlurile de valoare internă, obiectele de artă și de muzeu, 
colecțiile de valoare, sumele de bani, care, dacă nu este cazul a fi restituite, se conservă 
sau se valorifică în condițiile prevăzute de legel!l. 


337. Percheziţia efectuată la o autoritate publică, instituţie publică sau la alte 
persoane juridice de drept public. Dispoziţiile privind efectuarea perchiziţiei se aplică și 
în cazul în care aceste activităţi se efectuează la o autoritate publică, instituţie publică 
sau la alte persoane juridice de drept public, cu următoarele precizări: 

a) organul judiciar se legitimează și înmânează o copie a mandatului de percheziţie 
reprezentantului autorităţii, instituției sau persoanei juridice de drept public; 

b) percheziţia se efectuează în prezenţa reprezentantului autorităţii, instituției sau 
persoanei juridice de drept public ori a altei persoane cu capacitate deplină de exerciţiu; 

c) o copie de pe procesul-verbal de percheziţie se lasă reprezentantului autorității, 
instituției sau persoanei juridice de drept public. 

În ceea ce privește posibilitatea efectuării percheziţiei la sediul unităţilor publice 
sau al altor persoane juridice, controverse au existat și în practica Curţii Europene a 
Drepturilor Omului privind sfera noțiunii de domiciliu, protejat potrivit dispoziţiilor 
art. 8 din Convenţie. Stabilindu-se că prin domiciliu se înţelege în mod clasic locul 


O — i 

! Conform art. 252 CPP, bunurile perisabile se predau autorităților competente, potrivit 
profilului de activitate, care sunt obligate să le primească și să le valorifice de îndată. 
Metalele sau pietrele preţioase ori obiectele confecţionate cu acestea și mijloacele de 
plată străine se depun la cea mai apropiată instituţie bancară. Titlurile de valoare interne, 
obiectele de artă sau de muzeu şi colecţiile de valoare se predau spre păstrare instituţiilor 
de specialitate. 

unde o persoană trăiește în mod permanent, s-a acceptat ideea că locul profesional, 
de exercitare a profesiei, de asemenea intră în noţiunea de domiciliu în sensul art. 8 
din Convenție. 


2.2. Percheziția corporală 


338. Noţiune. Percheziția corporală presupune examinarea corporală externă a 
unei persoane, a cavităţii bucale, a nasului, a urechilor, a părului, a îmbrăcămintei, 
a obiectelor pe care le are asupra sa sau sub controlul său, la momentul efectuării 
percheziţiei. ! 

Potrivit art. 165 alin. (2) CPP, percheziția corporală se va dispune în cazul în care 
există o suspiciune rezonabilă că prin efectuarea acesteia vor fi descoperite urme 
ale infracţiunii, corpuri delicte ori alte obiecte ce prezintă importanță pentru aflarea 
adevărului în cauză. ch 

Noţiunea de suspiciune rezonabilă este utilizată de Curtea Europeană a Drepturilor 
Omului mai ales cu ocazia aplicării dispoziţiilor art. 5 parag. 1 lit. c) din Convenţie privind 
dreptul la libertate și siguranță!?!, în practica sa instanţa europeană apreciind că aceasta 
constă în existenţa unor date sau informaţii de natură să convingă un observator obiectiv 
și imparţial că este posibil ca o persoană să fi săvârșit o infracţiune. Se precizează 
însă că acest caracter al suspiciunilor urmează a fi apreciat în concret, în funcţie de 
circumstanţele fiecărei cauze, de către organul judiciar care soluţionează cauza”. 

În cazul percheziţiei corporale, suspiciunea rezonabilă trebuie să fie de natură a crea - 
convingerea că prin efectuarea ei vor fi descoperite urme ale infracțiunii, importante 
pentru aflarea adevărului. Datele sau informaţiile de această natură pot convinge un 
" observator obiectiv că împotriva persoanei poate fi luată măsura propusă, 
Totodată, observăm că conţinutul suspiciunii rezonabile ţine mai mult de invocarea 
unor fapte sau împrejurări de fapt și nu constă în construcţii logice de natura unor 
opinii sau supoziţii. Astfel poate fi conturată posibilitatea de a cărei intensitate depinde 
formarea convingerii privind necesitatea sau nu a luării măsurii. 

Deosebit de reglementarea anterioară, percheziţia corporală include și examinarea 
obiectelor pe care persoana le are asupra sau sub controlul său (la momentul efectuării 
acesteia). 


(1) C, BÎRSAN, op. cit., p. 687. 

2] Potrivit acestui text, „Orice persoană are dreptul la libertate și la siguranţă. Nimeni nu 
poate fi lipsit de libertatea sa, cu excepția următoarelor cazuri și potrivit căilor legale: 
(...) c) dacă a fost arestat sau reținut în vederea aducerii sale în fața autorității judiciare 
competente, atunci când există motive verosimile de a bănui că a săvârșit o infracțiune 
sau când există motive temeinice de a crede în necesitatea de a-l împiedica să săvârșească 
o infracţiune sau să fugă după săvârșirea acesteia”. În variantele originale în engleză și 
în franceză ale Convenţiei sunt utilizate noțiuni diferite. Varianta din limba engleză face 
referire la „suspiciune rezonabilă”, pe când cea din limba franceză la „motiv verosimil”, 
noțiune care este prezentă și în versiunea în limba română. 

BI C, BîRSAN, op. cit., p. 263. i 
Ia C.E.D.O., cauza Fox, Campbell și Hartley c. Regatului Unit, Hotărârea din 30 august 1990. 

339. Organele competente să efectueze percheziția corporală. Procedura efectuării 
acesteia. Percheziția corporală poate fi efectuată de către organele judiciare (organ 
de cercetare penală, procuror, judecător) sau de orice altă autoritate cu atribuții în 
asigurarea ordinii și securităţii publicelil, 

Ori de câte ori există o suspiciune rezonabilă cu privire la comiterea unei infracţiuni, 
cu ocazia exercitării competenţelor prevăzute de lege, organele de constatare prevăzute 
în art. 61 alin. (1) lit. a)-c)!2 CPP au obligația de a lua măsuri de conservare a locului 
săvârșirii infracțiunii și de ridicare sau conservare a mijloacelor materiale de probă, 
_ pe care ulterior le vor înainta organelor de urmărire penală. Atribuţii similare au și 
comandanții de nave sau aeronave, în cazul comiterii unor infracțiuni pe nava sau 
aeronava respectivă [art. 62 alin. (1) și (2) CPP]. 

În cazul infracţiunilor flagrante, aceste organe au dreptul să efectueze perchezitii 
corporale sau ale vehiculelor, să îl prindă pe făptuitor și să îl prezinte de îndată organelor 
de urmărire penală [art. 61 alin. (2), art. 62 alin. (3) CPP]. Obiectele și înscrisurile găsite 
asupra făptuitorului vor fi înaintate organelor de urmărire penală, întocmindu-se în 
acest sens un proces-verbal cu privire la aspectele constatate și activitățile desfășurate. 

Comandanții de nave și aeronave sunt competenți să efectueze percheziţii corporale 
sau ale vehiculelor și să verifice lucrurile pe care făptuitorii le au cu sine sau le folosesc, 
pe timpul cât navele și aeronavele pe care le comandă se află în afara porturilor sau 
aeroporturilor și pentru infracțiunile săvârșite pe aceste nave sau aeronave [art. 62 
alin. (1) CPP]. | 

Percheziții corporale pot efectua și autorităţile cu atribuţii în asigurarea ordinii 
și siguranţei publice, în exercitarea atribuţiilor de serviciu, dacă au competenţa să 
constate infracțiuni flagrante, în condiţiile art. 293 și art. 310 CPP, Având în vedere 
particularitățile activităţilor desfășurate de aceste organe, cât și faptul că ele nu se 
încadrează în sfera organelor judiciare, percheziția corporală efectuată în aceste condiții 
nu este condiționată de începerea urmăririi penale. 

De altfel, reglementarea percheziției corporale în astfel de cazuri cuprinde doar 
dispoziţii privind efectuarea acesteia, fără a se preciza și în ce condiţii urmează a se 
dispune. În absența unor norme exprese, cel puţin în cazul percheziţiilor corporale 
efectuate în afara cadrului procesual specific procesului penal, actul de dispoziție, cât 


asia Atel aat. 
"De exemplu, polițistul poate efectua controale asupra persoanelor și bagajelor, precum și 
asupra autovehiculeior în trafic, atunci când există indicii temeinice cu privire la săvârșirea 
unor infracțiuni sau posibile acţiuni teroriste [art. 31 alin. (1) lit. f) din Legea nr. 218/2002 
privind organizarea și funcţionarea Poliţiei Române, republicată]. 

“] Potrivit art. 61 alin. (1) CPP, organele de constatare sunt: a) organele inspecțiilor de 
stat, ale altor organe de stat, precum și ale autorităţilor publice, instituțiilor publice sau 
ale altor persoane juridice de drept public, pentru infracțiunile care constituie încălcări 
ale dispoziţiilor și obligaţiilor a căror respectare o controlează, potrivit legii; b) organele 
de control și cele de conducere ale autorităților administraţiei publice, ale altor autorități 
Publice, instituţii publice sau ale altor persoane juridice de drept public, pentru infracțiunile 
săvârșite în legătură cu serviciul de către cei aflați în subordinea ori sub controlul lor; 
c) organele de ordine publică și siguranţă naţională, pentru infracțiunile constatate în 
timpul exercitării atribuţiilor prevăzute de lege. 

și mandatul de percheziţie nu sunt necesare. În aceste cazuri, verificări cu privire la 
îndeplinirea condițiilor prevăzute de lege privind dispunerea percheziției, cât și eventuale 
obiecţii pot fi făcute în urma examinării procesului-verba! întocmit de organul care 
a efectuat-o. De aceea, actul de constatare trebuie să cuprindă suficiente menţiuni 
pentru a suplini funcția deciziei și a mandatului de efectuare a percheziţiei corporalel!i. 

Dacă procedeul probatoriu este efectuat de organele judiciare după începerea 
urmăririi penale, considerăm că efectuarea percheziției trebuie dispusă, în faza urmăririi 
penale, prin ordonanţă și este necesară emiterea mandatului de percheziţie. 

Percheziţia corporală se efectuează numai de o persoană de același sex cu cea 
percheziţionată şi cu respectarea demnităţii umane. Ca și în cazul percheziției domiciliare, 
cel ce efectuează percheziţia este mai întâi obligat să se legitimeze, după care persoanei 
percheziționate i se solicită predarea de bunăvoie a obiectelor căutate. Dacă obiectele 
căutate sunt predate, percheziția nu se mai efectuează, cu excepţia cazului când se 
consideră util să se procedeze la aceasta pentru căutarea altor obiecte sau urme. 
Această ultimă ipoteză poate fi justificată doar dacă, în urma predării obiectelor 
căutate, apar și alte suspiciuni. 

Constatările organului judiciar care efectuează percheziția se consemnează într-un 
proces-verbal de percheziţie, care trebuie să cuprindă menţiuni privind: 

— numele și prenumele persoanei percheziționate; 

— numele, prenumele și calitatea persoanei care a efectuat percheziția; 

— enumerarea obiectelor găsite cu ocazia percheziţiei; 

— locul unde este încheiat; 

— data și ora la care a început și ora la care s-a terminat efectuarea percheziţei, 
cu menţionarea oricărei întreruperi intervenite; 

_— descrierea amănunţită a locului și condiţiilor în care înscrisurile, obiectele 
sau urmele infracțiunii au fost descoperite și ridicate, enumerarea și descrierea lor 
amănunţită, pentru a putea fi recunoscute; 

— locul și condiţiile în care suspectul sau inculpatul a fost găsit. 

Procesul-verbal trebuie semnat pe fiecare pagină și la sfârșit de cel care îl încheie 
și de persoana percheziționată. Dacă persoana percheziționată nu poate sau refuză să 
semneze, se face menţiune despre aceasta, precum și despre motivele imposibilității 
sau refuzului de a semna. O copie a procesului-verbal se lasă persoanei percheziționate. 


i Pentru aceste cazuri, legea trebuia să cuprindă mențiuni speciale privind întocmirea 
procesului-verbal de constatare. Potrivit doctrinei, în condiţiile reglementării anterioare 
(art. 467 CPP 1968), procesul-verbal întocmit în cazul constatării infracţiunilor flagrante 
cuprindea suficiente mențiuni, inclusiv declaraţiile învinuitului, și îndeplinea o dublă 
funcţiune, fiind în primul rând act de începere a urmăririi penale. A se vedea, în acest sens, 
V. DONGOROZ ȘI COLAB., op. cit., vol. VI, p. 373; A. CRIșU, Drept procesual penal. Proceduri - 
speciale, Ed. All Beck, București, 2004, p. 17. Acest raționament poate fi adoptat și în 
prezent, mai ales că, în art. 166 CPP, se precizează faptul că procesul-verbal de percheziție 
corporală trebuie să cuprindă, pe lângă alte menţiuni, și precizări cu privire la locul și 
condiţiile în care suspectul sau inculpatul a fost găsit, ceea ce cs lia că so era 
începută urmărirea penală. 

În privința obiectelor și înscrisurilor ridicate, se aplică în mod corespunzător dispo- 
ziţiile de la percheziţia domiciliară. 

Controale corporale pot fi efectuate și în alte cazuri, fără a avea însă caracter 
procesual penal (de exemplu, controlul vamal), prin acestea urmărindu-se prevenirea 
sau înlăturarea unor pericole”, 


2.3. Percheziţia unui vehicul 


340. Noţiune. Percheziţia unui vehicul! constă în examinarea exteriorului ori 
interiorului unui vehicul sau a altui mijloc de transport ori a componentelor acestora. 

Dispunerea și efectuarea percheziţiei unui vehicul se realizează în aceleași condiţii 
ca și în cazul percheziției corporale, dispoziţiile art. 162, art. 165 și art. 166 CPP 
aplicându-se în mod corespunzător. 


2.4. Percheziția informatică 


341. Definiţie. Percheziția în sistem informatic sau a unui suport de stocare a 
datelor informatice este procedeul de cercetare, descoperire, identificare și strângere a 
probelor stocate într-un sistem informatic sau suport de stocare a datelor informatice, 
realizat prin intermediul unor mijloace tehnice și proceduri adecvate, de natură să 
asigure integritatea informaţiilor conţinute de acestea [art. 168 alin. (1) CPP]. 


342. Organul judiciar competent. Condiţii. În cursul urmăririi penale, efectuarea 
unei percheziţii informatice se poate dispune, la cererea procurorului, de către jude- 
cătorul de drepturi și libertăţi de la instanța căreia i-ar reveni competența să judece 
cauza în primă instanţă sau de la instanța corespunzătoare în grad acesteia în a cărei 
circumscripție se află sediul parchetului din care face parte procurorul care efectuează 
sau supraveghează urmărirea penală, atunci când pentru descoperirea și strângerea 
probelor este necesară cercetarea unui sistem informatic sau a unui suport de stocare 
a datelor informatice. | | | 

Percheziția informatică nu poate fi dispusă înainte de începerea urmăririi penale. 

Procurorul solicită dispunerea prin formularea unei cereri privind încuviințarea 
efectuării percheziției informatice. Cererea este înaintată împreună cu dosarul cauzei 
judecătorului de drepturi și libertăţi, care o soluţionează prin încheiere care nu este 
supusă căilor de atac, dată în camera de consiliu, cu participarea procurorului, fără 
citarea părţilor. f 

Atunci când aceasta este întemeiată, judecătorul dispune prin încheiere admiterea 
cererii, încuviințarea efectuării percheziției informatice și emite de îndată mandatul 
de percheziţie. În cazul efectuării unei percheziții domiciliare, mandatul de percheziție 


Rl 
U GR. THEODORU, op. cit., p. 393. De exemplu, descoperirea de arme, droguri etc. 

2 Prin vehicul se înțelege, potrivit art. 6 pct. 35 din O.U.G. nr. 195/2002 privind circulația 
pe drumurile publice (republicată în M. Of. nr. 670 din 3 august 2006), sistemul mecanic 
care se deplasează pe drum, cu sau fără mijloace de autopropulsare, utilizat în mod curent 
pentru transportul de persoane și/sau bunuri ori pentru efectuarea de servicii sau lucrări. 

domiciliară eriviite numai aiea obiectelor, pentru efectuarea percheziției infor- 
- matice urmând a se obține mandat distinct. 

Încheierea prin care judecătorul hotărăşte asupra cererii trebuie să cuprindă: 

— denumirea instanței; 

— data, ora şi locul emiterii; 

— numele, prenumele și calitatea persoanei care a emis mandai 

— perioada pentru care s-a emis mandatul și în cadrul căreia trebuie efectuată 
activitatea dispusă; 

— scopul pentru care a fost emis; 

— sistemul informatic sau suportul de stocare a datelor informatice care urmează a 
fi percheziţionat, precum și numele suspectului sau inculpatului, dacă este cunoscut; 

— semnătura judecătorului și ştampila instanţei. 

Spre deosebire de percheziția domiciliară, unde procurorul poate încuviinţa 
continuarea percheziției și în locurile învecinate, în cazul percheziției informatice, 
dacă se constată că datele informatice căutate sunt cuprinse într-un alt sistem 
informatic ori suport de stocare a datelor informatice și sunt accesibile din sistemul 
sau suportul iniţial, procurorul poate dispune numai conservarea și copierea datelor 
informatice identificate, urmând a solicita de urgenţă judecătorului de drepturi și 
libertăți completarea mandatului. | 

În cursul judecății, percheziţia informatică se dispune de către instanță, din oficiu 
sau la cererea procurorului, a părţilor ori a persoanei vătămate. Mandatul de efectuare 
a percheziţiei informatice dispuse de instanță se comunică procurorului, care ia măsuri 
pentru executarea acestuia. | 


343. Efectuarea percheziției. Având în vedere că sunt necesare cunoștințe specifice 
domeniului, percheziţia în sistem informatic ori a unui suport de stocare a datelor 
informatice se efectuează de un specialist care funcţionează în cadrul organelor judiciare 
sau din afara acestora, în prezenţa procurorului sau a organului de cercetare penală. 

Percheziţia informatică poate fi efectuată și de lucrători de poliție specializaţi, în 
prezenţa procurorului sau a organului de cercetare penală (art. 168: CPP). În toate 
cazurile, specialistul trebuie să își probeze calificarea. | 

În vederea executării percheziţiei dispuse, pentru asigurarea peAa datelor 
informatice stocate pe obiectele ridicate, procurorul dispune efectuarea de copii. Dacă 
ridicarea obiectelor care conțin datele informatice ar afecta grav desfășurarea activității 
persoanelor care deţin aceste obiecte, procurorul poate dispune efectuarea de copii, 
care servesc ca mijloc de probă. Copiile se realizează cu mijloace tehnice și proceduri 
adecvate, de natură să asigure integritatea informaţiilor conţinute de acestea. 

În cazul percheziţiei informatice se aplică, în mod corespunzător, unele reguli de 
la percheziţia domiciliară. Astfel, percheziţia în sistem informatic sau a unui suport de 
stocare a datelor informatice se efectuează în prezența suspectului ori a inculpatului, 
căruia i se va permite să fie asistat sau reprezentat de o persoană de încredere. 
Când persoana la care se face percheziţia este reținută ori arestată, va fi adusă la 
percheziție. Dacă nu poate fi adusă, percheziția se va face în prezenţa unui reprezentant 
ori martor asistent. 


Fr 

“Organele de urmărire penală trebuie să ia măsuri ca percheziţia informatică 
să fie efectuată fără ca faptele și împrejurările din viața personală a celui la care 
se efectuează percheziția să devină, în mod nejustificat, publice. Totodată, datele 
informatice identificate cu caracter secret se păstrează în condiţiile legii. 

În urma efectuării percheziției informatice, se întocmește un proces-verbal, care 
va cuprinde: 

— numele persoanei de la care a fost ridicat sistemul informatic sau suporturile 
de stocare a datelor informatice ori numele persoanei al cărei sistem informatic este 
cercetat; 

— numele persoanei care a efectuat percheziţia; 

— numele persoanelor prezente la efectuarea percheziţiei; 

— descrierea și enumerarea sistemelor informatice ori suporturilor de stocare a 
datelor informatice față de care s-a dispus percheziţia; 

— descrierea și enumerarea activităţilor desfășurate; 

— descrierea și enumerarea datelor informatice descoperite cu ocazia percheziţiei; 

— semnătura sau ștampila persoanei care a efectuat percheziţia; 

— semnătura persoanelor prezente la efectuarea percheziţiei. 


Secțiunea a 9-a. Cercetarea la faţa locului (art. 192 CPP) 


344. Noţiune, competenţă și procedura efectuării. Cercetarea la faţa locului se 
dispune de către organul de urmărire penală, iar în cursul judecății de către instanţă, 
atunci când este necesară constatarea directă în scopul determinării sau clarificării unor 
împrejurări de fapt ce prezintă importanță pentru stabilirea adevărului, precum şi ori 
de câte ori există suspiciuni cu privire la decesul unei persoane [art. 192 alin. (1) CPP]. 

Pot constitui împrejurări de fapt importante pentru aflarea adevărului: descoperirea 
și fixarea urmelor infracțiunii, stabilirea poziției și starea mijloacelor materiale de 
probă, alte împrejurări în care infracțiunea a fost săvârșită!!!. Procedeul probatoriu 
constă în deplasarea organului judiciar la locul comiterii infracțiunii sau unde s-a 
produs rezultatul ori unde pot fi identificate urme ale acesteia? și constatarea directă 
de către acesta a împrejurărilor de fapt necesare aflării adevărului. 

În privinţa terminologiei utilizate în cod, se observă o neconcordanţă!?!, deși 
denumirea procedeului probatoriu a rămas „cercetarea la faţa locului”, titlul capitolului 
din care face parte este „Cercetarea locului faptei și reconstituirea” (s.n.). 


Raetia sira 
“! Potrivit art. 129 alin. (1) CPP 1968, „Cercetarea la fața locului se efectuează atunci când 
este necesar să se facă constatări cu privire la situaţia locului săvârșirii infracţiunii, să se 
descopere și să se fixeze urmele infracțiunii, să se stabilească poziţia și starea mijloacelor 
materiale de probă și împrejurările în care infracțiunea a fost săvârșită”. 

2 GR. THEODORU, op. cit., p. 335. 

2 1. NEAGU, M. DAMASCHIN, op. cit., p. 551, 

“l Potrivit art. 41 alin. (2) CPP, prin locul săvârșirii infracţiunii se înțelege locul unde 
s-a desfășurat activitatea infracţională, în totul sau în parte, ori locul unde s-a produs 
urmarea acesteia. Va fi inclus în locul săvârșirii infracțiunii și locul unde s-au descoperit 

Din conţinutul reglementării se observă, deosebit de vechiul cod, faptul că utilizarea 
acestui procedeu probatoriu nu mai este legată de necesitatea efectuării unor constatări 
cu privire la situaţia locului săvârșirii infracțiunii; potrivit art. 192 alin. (1) CPP, cercetarea 
'-la faţa locului se va efectua atunci când este necesară o constatare directă privind 
împrejurări de fapt importante pentru aflarea adevărului. Reiese faptul că cercetarea 
la fața locului poate fi efectuată și în alte locuri decât locul săvârșirii infracțiunii, 
dacă este necesar pentru aflarea adevărului. Astfel, se oferă posibilitatea utilizării 
` procedeului probatoriu atât pentru cercetarea locului propriu-zis al săvârșirii faptei, 
cât şi a zonelor apropiate sau a altor locuri din care se pot desprinde date referitoare . 
la pregătirile, comiterea și urmările faptei, inclusiv căile de acces și de retragere a 
autorului din câmpul infracțional!“ 

Cercetarea la fața locului este o activitate importantă pentru organele judiciare, 
deoarece clarifică unele aspecte ce ţin de lămurirea cauzei și poate constitui prilej 
pentru ridicarea de obiecte, înscrisuri ori constatarea unor indicii, de exemplu, pentru 
efectuarea unor percheziţii. Cercetarea la faţa locului nu trebuie să se substituie 
altor procedee probatorii, pentru care legea prevede alte condiţionări. Analizând 
constatările de la faţa locului, pot fi formulate ipoteze, variante cu privire la modul 
săvârșirii infracţiunii, contribuţia autorului sau autorilor, a altor persoane etc. 

Acest procedeu probatoriu poate fi dispus atât de organele de urmărire penală 
(prin ordonanţă), cât și de instanţa de judecată (prin încheiere). Organele judiciare pot 
interzice persoanelor care se află ori care vin la locul unde se efectuează cercetarea 
să comunice între ele sau cu alte persoane. 

În funcţie de natura împrejurărilor de fapt ce trebuie constatate, organul de) urmărire 
penală sau instanţa de judecată poate dispune ca la cercetare să fie prezent medicul 
legist sau alte persoane a căror prezenţă o consideră necesară. 

Cu toate că, deosebit de reglementarea anterioară, nu este prevăzută încunoștințarea 
părților cu privire la cercetarea la faţa locului, regulile de procedură comune impun 
acest demers din partea organelor judiciare. În aceeași logică, precum în cazul altor 
procedee probatorii privind ridicarea de înscrisuri sau mijloace materiale de probă 
(de exemplu, percheziția), inculpatul arestat preventiv urmează a fi adus la cercetare, 
iar dacă nu este posibil, urmează a i se asigura reprezentarea. 

Legea nu prevede însă în mod explicit prezența martorilor asistenţi. 

Constatările organelor judiciare care efectuează cercetarea la fața locului se 
consemnează într-un proces-verbal, care cuprinde, pe lângă mențiunile obligatorii 
prevăzute la art. 199 CPP: 

— indicarea ordonanţei sau a încheierii prin care s-a dispus măsura; 
— numele, prenumele persoanelor prezente și calitatea în care acestea participă; 
— numele și prenumele suspectului sau inculpatului, dacă este cazul; 


Rp i a DOTS t pe E o ee MTE ai NE gi Vp te 


urmele infracţiunii ori în care s-au extins urmele. În acest sens, |. NEAGU, M. DAMASCHIN, 
op. cit., p. 541. 

(1) În acest sens, a se vedea și E. STANCU, Tratat de criminalistică, Ed. Universul Juridic, 
București, 2010, p. 357-358. 


” 

— descrierea amănunțită a situaţiei locului, a urmelor găsite, a obiectelor examinate 
și a celor ridicate, a poziţiei și stării celorlalte mijloace materiale de probă, astfel încât 
acestea să fie redate cu precizie și pe cât posibil cu dimensiunile respective. 

Cu ocazia cercetării la fața locului, se pot face schițe, desene sau fotografii ori alte 
asemenea lucrări, care se anexează la procesul-verbal. 

Procesul-verbal trebuie semnat pe fiecare pagină și la sfârșit de către cel care 
îl încheie și de către persoanele care au participat la cercetare. Dacă vreuna dintre 
aceste persoane nu poate sau refuză să îl semneze, se face menţiune despre aceasta, 
precum și despre motivele imposibilității sau refuzului de a semna. 


Secțiunea a 10-a. Reconstituirea (art. 193 CPP) 


345. Noţiune și organe judiciare competente. Organul de urmărire penală sau 
instanța de judecată, dacă găsește necesar pentru verificarea și precizarea unor date 
sau probe administrate ori pentru a stabili împrejurări de fapt ce prezintă importanţă 
pentru soluţionarea cauzei, poate să procedeze la reconstituirea, în întregime sau în 
parte, a modului și a condițiilor în care s-a comis fapta. 

Legea permite verificarea unor date de /a locul faptei, deja existente la un moment 
dat în cursul procesului penal, cu privire la care nu există un grad ridicat de siguranță 
sau care sunt contestate de părți, prin reproducerea în întregime sau în parte a modului 
și a condiţiilor în care s-a săvârșit fapta. Reconstituirea poate fi efectuată și pentru 
completarea'sau descoperirea altor date privind săvârșirea infracțiunii ori verificarea 
variantelor sau ipotezelor supuse iniţial analizei. 

Se va proceda la reconstituirea activităților sau a situaţiilor, având în vedere împre- 
jurările în care fapta a avut loc, pe baza probelor administrate. În cazul în care decla rațiile 
martorilor, ale părţilor sau ale subiecţilor procesuali principali cu privire la activităţile 
sau situațiile ce trebuie reconstituite sunt diferite, reconstituirea trebuie efectuată 
separat pentru fiecare variantă a desfășurării faptei descrise de aceștia. 

Reconstituirea se va face în prezenţa suspectului sau inculpatului, pentru ca acesta 
să poată da explicaţii referitoare la modul de operare, să poată justifica declaraţiile date 
anterior. Când suspectul sau inculpatul se află în vreuna dintre situaţiile pentru care 
asistenţa juridică este obligatorie, reconstituirea se face în prezenţa acestuia, asistat 
de apărător. Atunci când suspectul sau inculpatul nu poate sau refuză să participe la 
reconstituire, aceasta se efectuează cu participarea altei persoane. 

Reconstituirea se efectuează în împrejurări similare celor săvârșirii infracţiunii, 
fără a fi încălcată legea sau ordinea publică, fără a fi adusă atingere moralei publice 
și fără să fie pusă în pericol viața sau sănătatea persoanelor, 

Toate activitățile efectuate la reconstituire se consemnează într-un proces-verbal, 
încheiat cu respectarea normelor speciale inserate în art. 195 CPP, prin care se 
confirmă sau infirmă realitatea datelor supuse verificării. De asemenea, cu ocazia 
reconstituiri, dacă se impune, se pot efectua schiţe, desene, fotografii, care se anexează 
procesului-verbal. 

Reconstituirea se dispune de organul de urmărire penală prin ordonanţă, iar de 
instanţă prin încheiere. 

Secțiunea a 11-a. Constatările și expertizele 


$1. Constatările!!! 


346. Noţiuneşi competenţă. În unele cauze, având în vedere domeniul și modalitatea 
săvârșirii infracţiunilor, cunoștințele organelor judiciare nu sunt suficiente pentru 
lămurirea tuturor aspectelor. În aceste cazuri, legea permite implicarea specialiștilor 
din diferite domenii de activitate, în anumite limite. Potrivit art. 172 alin. (9) CPP, 
când există pericol de dispariţie a unor mijloace de probă sau de schimbare a unor 
situații de fapt ori este necesară lămurirea urgentă a unor fapte sau împrejurări ale 
cauzei, organul de urmărire penală poate dispune, prin ordonanță, efectuarea unei 
constatări. Oricare dintre aceste ipoteze justifică dispunerea unei constatări. 

De regulă, constatarea se efectuează de către specialiști sau tehnicieni care 
funcţionează în cadrul ori pe lângă instituţia de care aparține organul de urmărire 
penală?2!. Poate fi efectuată însă și de specialiști sau tehnicieni care funcționează în 
cadrul altor organe [art. 172 alin. (10) CPP]E. 

Specialistul care efectuează constatarea trebuie să se limiteze numai la aprecieri 
din acest domeniu, fără comentarii sau propuneri de ordin juridic. 

Codul de procedură penală nu cuprinde precizări privind felurile constatărilor, fiind 
menţionată doar constatarea medico-legală, organul de urmărire penală, în funcţie 
de natura domeniului respectiv, urmând să stabilească felul acesteia. Este lăsată la 


i În redactarea sa inițială, Codul de procedură penală nu cuprindea și dispoziţii privind 
constatărea. Apreciindu-se necesitatea acestui procedeu probatoriu, prin Legea nr. 255/2013 
de punere în aplicare au fost introduse dispoziții privind constatarea, fără a avea însă 
coerenţa și sistematizarea legislativă necesare delimitării ei de expertiză. 
2] De exemplu, potrivit art. 8 din O.U.G. nr. 78/2016, Direcţia de Investigare a infracțiunilor 
de Criminalitate Organizată și Terorism se încadrează cu specialiști în domeniul prelucrării 
și valorificării informaţiilor, economic, financiar, bancar, vamal, informatic, precum și în 
alte domenii, pentru clarificarea unor aspecte tehnice sau de specialitate în activitatea de 
"urmărire penală. Specialiștii sunt numiţi în cadrul Direcţiei de investigare a infracţiunilor 
de Criminalitate Organizată și Terorism prin ordin al procurorului-șef al acestei direcții 
şi au calitatea de funcţionar public. Ei își desfășoară activitatea sub directa conducere, 
` supraveghere și control nemijlocit al procurorilor din Direcţia de Investigare a infracţiunilor 
de Criminalitate Organizată și Terorism, iar raportul de constatare întocmit de către aceștia 
din dispoziţia scrisă a procurorului constituie mijloc de probă, în condiţiile Codului de 
procedură penală. De asemenea, potrivit art. 11 din O.U.G. nr. 43/2002, în cadrul Direcţiei 
Naţionale Anticorupţie sunt numiţi, prin ordin al procurorului-șef al acestei direcţii, cu avizul 
ministerelor de resort, specialiști cu înaltă calificare în domeniul economic, financiar, bancar, 
vamal, informatic, precum și în alte domenii, pentru clarificarea unor aspecte tehnice în 
activitatea de urmărire penală. matii 
3! De exemplu, potrivit art. 18 lit. j) din Legea nr. 121/1996 privind organizarea și funcționarea 
Corpului Pompierilor Militari (M. Of. nr. 257 din 23 octombrie 1996), brigăzile și grupurile 
de pompieri militari efectuează, la cerere, constatări tehnico-știinţifice în stabilirea cauzelor 
incendiilor și condiţiilor care le-au favorizat. 

aprecierea organului de urmărire penală și oportunitatea dispunerii constatării, întrucât 
legea nu mai prevede cazuri în care se impune efectuarea în mod obligatoriu. 

Din reglementarea actuală rezultă că aceste constatări pot fi dispuse doar în faza 
urmăririi penale de către organul de urmărire penală. 


347. Procedura efectuării. Întrucât reclamă urgenţă, constatările sunt efectuate 
cât mai aproape de momentul comiterii infracţiunii!” De aceea, și regulile procedurale 
sunt cât mai sumare, scopul fiind, în principal, surprinderea exactă a efectelor imediate 
ale infracțiunii. 

Potrivit art. 181! CPP, organul de urmărire penală care dispune efectuarea constatării 
stabilește prin ordonanţă obiectul acesteia, formulează întrebările la care trebuie 
să se răspundă și termenul în care urmează a se efectua lucrarea. Având în vederea 
urgenţa, obiectul constatării și întrebările nu sunt aduse la cunoștința părților sau a 
subiecţilor procesuali principali, astfel încât aceștia să poată formula obiecţii. Constatările 
se efectuează asupra materialelor și datelor puse la dispoziţia sau ridicate de către 
organul de urmărire penală. 

Celui ce efectuează constatarea nu i se pot delega și nici acesta nu își poate însuși 
atribuţiuni de organ de urmărire penală sau de organ de control. Așadar, nu este 
permisă substituirea organului de specialitate în rolul și competențele organului de 
control, acesta contribuind numai din punct de vedere tehnic, interpretarea din punct 
de vedere juridic fiind atributul organului judiciar. 

Specialistul sau tehnicianul însărcinat cu efectuarea lucrării, dacă socotește că 
materialele puse la dispoziţie ori datele indicate sunt insuficiente, comunică aceasta 
organului de urmărire penală, în vederea completării lor. 


348. Raportul de constatare. Activităţile efectuate de specialiști și tehnicieni, inclusiv 
cele efectuate de medicul legist, precum și concluziile constatărilor se consemnează 
într-un raport de constatare, care constituie mijloc de probă, potrivit art. 97 alin. (2) 
lit. e) CPP, 

Raportul de constatare cuprinde descrierea operațiilor efectuate de specialist, a 
metodelor, programelor și echipamentelor utilizate și concluziile constatării. 

Organul judiciar poate considera însă că aprecierile specialistului sau tehnicianului 
nu au conținutul necesar lămuririi problematicii examinate și este necesară opinia unui 
expert ori este posibil ca concluziile raportului să fie contestate. În aceste cazuri, se 
poate dispune efectuarea unei expertize [art. 172 alin. (12) CPP]. Observăm că în codul 
în vigoare nu se mai prevede posibilitatea completării sau refacerii constatării, astfel 
„încât, în ipoteza contestării concluziilor acesteia, organul judiciar, dacă consideră necesar, 
dispune efectuarea unei noi expertize sau a unui supliment de expertiză. Considerăm 
că refacerea sau completarea constatării poate fi dispusă justificat de organul judiciar, 
dacă reclamă urgenţă sau dacă completarea ori refacerea nu este de amploarea unei 
expertize. 


349. Valoarea probatorie a constatărilor. În cazul constatărilor nu există regim 
privilegiat, rezultatele lor, cuprinse în raportul de constatare, fiind luate în considerare 


e ŘŮ A 
0l A, PINTEA, op. cit., p. 193. 

la soluționarea cauzelor penale în măsura în care se coroborează cu celelalte probe 
din dosar. Totuși, cel puţin teoretic, se poate afirma că aceste procedee probatorii 
efectuate de specialiști oferă un grad de credibilitate ridicat, concluziile de ordin tehnic 
fiind mai aproape de adevăr. 

Pe de altă parte, organele judiciare ER să țină cont, la aprecierea constatărilor, 
de toate datele și împrejurările, luând în calcul inclusiv nivelul pregătirii profesionale 
a celui care face constatarea, buna sa credinţă etc. În urma liberei aprecieri de către 
organul judiciar, raportul de constatare poate fi reținut la stabilirea situației de fapt 
sau poate fi înlăturat motivat. Mijlocul de probă este reţinut dacă, prin încadrarea 
sa în ansamblul tuturor probelor administrate în cauză, duce la convingerea că este 
conform cu adevărul. 


$2. Expertizele 


350. Consideraţii generale. Soluționarea cauzelor penale presupune uneori deținerea 
unor cunoștințe aprofundate de altă natură decât cele juridice. În aceste situaţii, este 
permis organelor judiciare să apeleze, în condiţiile legii, la persoane autorizate oficial 
să ofere în cadrul judiciar lămuriri, informaţii, pe baza unei documentări prealabile 
necesare rezolvării cauzei. 

Calitatea de expert poate fi dobândită de persoana care, pe lângă celelalte condiţii 
prevăzute de lege, are competenţă profesională și se asime prin cunoștințe aprofundate 
în domeniul în care activează. 

Expertiza, ca procedeu probatoriu, constă în efectuarea de către expert, pe baza 
cunoștințelor sale, a unor activităţi de specialitate, care vor fi finalizate cu i nica 
unor concluzii referitoare la lămuririle care i-au fost solicitate. 

După finalizarea cercetării sale, expertul are obligaţia să întocmească un 
raport de expertiză, care constituie mijloc de probă, pe care îl va preda organului 
judiciar. Cunoștinţele expertului exprimate sub forma concluziilor la care a ajuns, 
cuprinse în raport, sunt probe în dosar și constituie contribuţia sa ca specialist la 
soluționarea cauzei. 

Elemente de probă îndoielnice sau simple indicii pot, în urma expertizei, să fie reținute 
ca probe temeinice sau să fie înlăturate ca fiind fără valoare!!!. Prezenţa expertului în 
procesul penal este determinată de faptul că organul judiciar nu posedă și nici nu i se 
poate pretinde să deţină cunoștințe din toate domeniile, iar calitatea sa de specialist, 
fără interes în soluţionarea cauzei, oferă credibilitate concluziilor formulate. 

Autorul expertizei trebuie să își limiteze activitatea la analiza științifică a problemelor 
din perimetrul ce i-a fost prestabilit, fără ca concluziile sale să fie obligatorii pentru 
organul judiciar, care le apreciază în funcţie de modul în care se încadrează în ansamblul 
probelor administrate. Totuși, respingerea concluziilor expertizei, avându-se în vedere 
argumentele științifice pe care se întemeiază, trebuie să fie temeinic motivată. În 


(1 y, DONGOROZ ȘI COLAB., op. cit., vol. V, p. 272. 

acest sens, în literatura juridică s-a afirmat că judecătorul este peritus peritorum 
(expertul experţilor), i 

Înscrierea expertizelor în Codul de procedură penală, în enumerarea pe care o 
face art. 97, demonstrează, în mod evident, importanţa utilizării lor în activitatea de 
probaţiune judiciară. 

Expertiza se dispune, prin ordonanță sau încheiere motivată, din oficiu sau la 
cerere. Cererea trebuie formulată în scris, cu indicarea faptelor și îm prejurărilor supuse 
evaluării și a obiectivelor care trebuie lămurite de expert, iar ordonanța organului de 
urmărire penală sau încheierea instanţei trebuie să indice faptele sau împrejurările 
pe care expertul trebuie să le constate, să le clarifice și să le evalueze, obiectivele 
la care trebuie să răspundă, termenul în care trebuie efectuată expertiza, precum și 
instituţia ori experții desemnaţi. 

Expertiza poate avea diferite întrebuințări. Se recurge la acest procedeu uneori 
pentru a stabili dacă anumite obiecte materiale conţin sau nu elemente susceptibile 
de a servi ca probă (de pildă, printr-o expertiză a scrisului se va putea preciza dacă 
semnătura de pe înscris aparține sau nu făptuitorului; în caz afirmativ, înscrisul va 
deveni un mijloc de probă), alteori pentru a se evalua forța probantă a unui mijloc 
de probă existent (de exemplu, printr-o expertiză medico-legală se vor putea stabili 
intensitatea loviturilor aplicate victimei și durata îngrijirilor medicale) sau pentru a 
se clarifica eventualele contradicții care există între două sau mai multe mijloace 
de probă (de exemplu, printr-o expertiză contabilă se va putea lămuri care dintre 
verificările contabile ale aceleiași gestiuni a stabilit o situaţie reală). 

Expertiza poate îndeplini în cursul procesului penal și alte funcţii în legătură cu 
desfășurarea activităţii procesuale. Aceasta poate fi dispusă pentru a se constata dacă 
suspectul sau inculpatul are capacitatea psiho-fizică de a răspunde penal sau dacă 
starea sănătăţii îl împiedică ori nu să ia parte la procesul penal. 

Expertiza! are o veche tradiţie, încă din Antichitate întâlnindu-se aspecte specifice 
formelor acesteia", | 


|. ENESCU, M. TERBANCEA, Bazele juridice și genetice ale expertizei medico-legale a filiaţiei, 
Ed. Medicală, București, 1990, p. 116. 

2 V, DONGOROZ ȘI COLAB., op. cit., vol. V, p. 271. 

BI Noţiunea de expertiză, precum și cea de expert, denumire dată persoanei desemnate cu 
efectuarea acesteia, își au originea în limba latină, unde experior înseamnă „a încerca”, „a 
dovedi”, iar expertus cel care „are experiență”, care „încearcă” sau care „a probat”, 

“! R, CONSTANTIN, P. DRĂGHICI, M. IONIŢĂ, Expertizele, mijloc de probă în procesul penal, 
Ed. Tehnică, București, 2000, p. 21-22. Cele mai vechi date există în legătură cu expertiza 
medicală, în sensul că erau consultați medici și moașe, în calitate de specialiști, în cursul 
desfășurării procesului penal. În dreptul roman, există date care dovedesc solicitarea 
cercetărilor unor specialiști în rezolvarea cauzelor judiciare. Astfel, cunoscutele leges 
regiae precedau examinarea cadavrelor de către medici, iar Digestele lui lustinian socoteau 
medicii mai importanți decât martorii. De asemenea, tot la romani era cunoscută expertiza 
psihiatrică; în acest sens este concludentă Legea celor XII Table, care, în partea referitoare 
la „tutela smintiţilor”, prevedea obligația stabilirii gradului de iresponsabilitate a individului 
cercetat de către un om de știință. La romani se întâlneau și expertiza tehnică folosită 
la rezolvarea problemelor de grăniţuire prin intermediul unor ingineri hotarnici numiţi 

351. Distincție între constatări și expertize. Menţionăm că ambele procedee sunt 
efectuate de către specialiști din diverse domenii de activitate, obiectivele lor sunt fixate 
de organele judiciare, iar concluziile specialiștilor sunt cuprinse în rapoarte specifice. 

Efectuarea expertizei, deosebit de constatare, nu este supusă imperativului urgenţei, 
ceea ce asigură posibilitatea unei cercetări aprofundate și complete asupra probelor 

„prezentate. 

Constatările, de regulă, poartă asupra unor situații de fapt prin intermediul cărora 
se dovedesc anumite împrejurări; din acest punct de vedere, obiectul expertizei este, 
în general, mai amplu. De asemenea, conţinutul expertizei este, de regulă, mai amplu, 
nu se reduce la o constatare, ci la exprimarea de către specialist a unui punct de 
vedere privitor la o problemă de specialitate. Prin expertiză pot fi interpretate chiar 
constatările anterioare. | 

Prin natura sa, indiferent de categorie, constatarea intervine în cadrul urmăririi 
penale. Expertiza, în schimb, se poate efectua oricând în cadrul procesului penal, însă 
de cele mai multe ori în faza de judecată. Efectuarea expertizei necesită cunoașterea și 
citarea părţilor, prezenţa acestora la efectuarea expertizei, desemnarea specialiștilor 
din alt sistem decât cel al organului de urmărire penală. 


352. Clasificarea expertizelor. Complexitatea problemelor care apar în cauzele penale 
și care necesită efectuarea unei expertize priveşte cele mai variate domenii. Expertiza 
este ordonată pentru a ajuta la soluționarea completă a cauzelor penale, domeniile 
de efectuare fiind diverse, determinate de natura comiterii infracțiunii. 

a) Cel mai potrivit criteriu de clasificare a expertizelor îl constituie domeniul de 
aplicare, natura problemelor ce urmează a fi lămurite prin expertiză. Potrivit acestui 
criteriu, distingem: | 

— expertiza criminalistică, ce constă în identificarea sau stabilirea apartenenţei de 
grup a persoanelor ori a obiectelor ce au lăsat urme la faţa locului sau a urmelor de 
materiale ce pot duce la identificare. Aceasta se poate clasifica, la rândul ei, în expertiză 
dactiloscopică, traseologică, balistică, tehnică a actelor, grafică, bio-criminalistică etc.; 

— expertiza medico-legală, ce constă în stabilirea cauzelor morții în cazul infracţiunilor 
contra vieţii, a vătămărilor în cazul infracţiunilor împotriva integrității corporale sau a 
sănătăţii, precum și a problemelor specifice în cazul infracțiunilor privitoare la viața 
sexuală etc.; 


a IN vo A a A AA OAL T i e 
mensores, precum și expertiza cu caracter agricol, efectuată de experţi grădinari. Date 
despre expertiză întâlnim și în dreptul cutumiar francez, expertiza medicală fiind folosită 
ca mijloc de probă în faţa curții cu juri. La'sfârșitul secolului al XVIII-lea, expertiza apare tot 
mai des în procesul penal. În anul 1845 este publicat primul tratat de medicină legală, iar 
reglementarea corectă a expertizei medico-legale s-a realizat în anul 1875. Atât în Franţa, 
cât şi în alte state, precum Germania, Anglia, Rusia, Elveţia, Belgia, China, existau prevederi 
legale referitoare la diferite forme de expertize: medicală, psihiatrică, toxicologică, tehnică, 
contabilă, artistică, filatelică. Aici găsim indicaţii interesante cu privire la metodele de cercetare 
a cadavrelor, la diversitatea rănilor în funcție de obiectul care a servit la producerea lor, la 
stabilirea faptului dacă moartea s-a produs prin înec sau nu. 

— expertiza contabilă, prin care se pot lămuri unele aspecte privind situaţia 
financiar-fiscală (de pildă, existenţa și întinderea prejudiciului, legalitatea actelor de l 
justificare a unor cheltuieli etc.); 

— expertiza psihiatrică, ce poate fi folosită în procesul penal pentru a stabili nivelul 
de dezvoltare intelectuală a unui minor între 14 și 16 ani, capacitatea psihică a unei 
persoane de a depune o mărturie, probleme privind tulburările psihice etc.; 

— expertiza tehnică, ce poate ajuta la elucidarea unor probleme legate de producerea 
unor accidente de circulaţie, de muncă, de cale ferată etc. 

b) După modul în care legea reglementează necesitatea efectuării expertizei, aceasta 
poate fi facultativă sau obligatorie. Expertizele facultative sunt cele mai frecvente în 
practica judiciară, sunt dispuse la cererea persoanelor interesate, când apreciază că 
posibilitățile, cunoștințele lor nu sunt suficiente pentru formularea apărării. 

În cazurile prevăzute în art. 184 alin. (1) CPP, expertiza se dispune în mod obligatoriu. 
Dacă sunt constatate aceste cazuri în cursul soluționării cauzelor penale, organele de 
urmărire sau instanţa de judecată sunt obligate să dispună efectuarea expertizei din 
oficiu, chiar dacă nu s-au formulat cereri în acest sens. 

Potrivit art. 184 alin. (1) CPP, sunt stabilite mai multe situaţii în care expertiza 
medico-legală psihiatrică este obligatorie, și anume: 

— în cazul infracţiunilor comise de minorii cu vârsta între 14 și 16 ani; 

— în cazul uciderii sau vătămării copilului nou-născut ori a fătului de către mamă; 

— dacă organul de urmărire penală sau instanţa are îndoieli asupra discernământului 
suspectului ori inculpatului în momentul comiterii infracțiunii care face obiectul 
acuzării. În acest caz, expertiza va fi dispusă numai dacă în dosar sunt elemente care să 
determine o îndoială cu privire la starea psihică a suspectului sau inculpatului. Asemenea 
elemente pot rezulta din comportarea anterioară a acestuia, din modul de comportare 
în cadrul procesului, din incoerența răspunsurilor date, din antecedentele medicale etc. li! 

Cazurile în care expertiza psihiatrică este obligatorie conform art. 184 CPP privesc 
situaţii legate de rezolvarea unor probleme cu incidenţă directă asupra răspunderii 
penale a suspectului sau inculpatului. De asemenea, expertiza este obligatorie în 
cazul în care există o suspiciune cu privire la producerea unei intoxicații (expertiza 
toxicologică — art. 188 CPP), precum și în alte situații, adiacente rezolvării propriu-zise a 
cauzei penale. Astfel, expertiza este obligatorie în cazul suspendării urmăririi penale sau 
a judecății (art. 312, art. 367 CPP) ori al amânării sau întreruperii executării pedepsei 
închisorii (art. 589, art. 592 CPP), 

c) Un alt criteriu de clasificare a expertizelor este cel al modului de desemnare a 
expertuluit?l; 

— expertiza simplă sau oficială, în care organul judiciar îl numește pe expert și 
controlează activitatea de expertizare făcută de acesta; 

— expertiza contradictorie, în care experţii sunt aleși și numiţi de către organele 
judiciare, dar și de către părți sau subiecţii procesuali principali; art. 173 alin. (4) CPP 


În E E, 
t În acest sens, C.S.J., s. pen., dec. nr. 3311/2000, în Dreptul nr. 4/2002, p. 247; C.S.J., 
dec. pen. nr. 7/1992, în B.J. 1990-2003, p. 1060. I ei 

I A se vedea |. NEAGU, op. cit., p. 385. 

permite părţilor sau subiecților procesuali principali să solicite ca un expert recomandat 
.de ele să participe la efectuarea expertizei. 

d) După modul de organizare a expertizei, acestea se clasifică în: 

— expertiza simplă, efectuată de pi să = paie într-un singur domeniu de 
activitate; 

— expertiza complexă sau mixtă, în care, pentru lămurirea faptelor sau împrejurărilor 
cauzei, sunt necesare cunoștințe din mai multe ramuri ale științei și tehnicii. Sunt 
numiţi experți de specialităţi diferite, astfel încât cunoștințele lor, necesare efectuării 
expertizei, se completează reciproc. În aceste cauze, organul judiciar numește doi sau 
mai mulți experţi [art. 173 alin. (2) CPP]. Fiecare dintre experţi rezolvă unul sau mai 
multe dintre obiectivele stabilite în legătură cu specialitatea sa, având în vedere și 
concluziile celorlalţi experţi de altă specialitate. i 

e) În funcţie de titularul solicitării efectuării, expertizele sunt de natură judiciară 
și extrajudiciară. Cele judiciare sunt dispuse de organele judiciare și sunt efectuate 
conform procedurii prevăzute în Codul de procedură penală, iar cele extrajudiciare 
sunt efectuate la solicitarea aa ia cl sau juridice, părţi ori subiecți procesuali 

principali în proces”. 


353. Calitatea de expert. Numirea experților. SEER este dispusă de organul 
de urmărire penală prin ordonanță sau de instanță prin încheiere. 

În actul prin care se dispune efectuarea expertizei, organul judiciar trebuie să 
numească expertul sau instituția care va avea sarcina să lămurească problemele de strictă 
specialitate semnalate în cauza penală. Potrivit art. 172 alin. (4) și (5) CPP, expertiza 

“poate fi efectuată de experți oficiali din laboratoare sau instituţii de specialitate ori 
de experți independenți autorizaţi din ţară sau din străinătate, în condiţiile legii, iar 
expertiza și examinarea medico-legală se efectuează în cadrul instituţiilor medico- legale. 

În domeniile strict specializate, dacă pentru înțelegerea probelor sunt necesare 
anumite cunoştinţe specifice sau alte asemenea cunoștințe, instanţa ori organul de 
urmărire penală poate solicita opinia unor specialiști care funcţionează în cadrul 
organelor judiciare sau în afara acestora [art. 172 alin. (7) CPP]. 

Pentru desemnarea expertului, Codul de procedură penală utilizează două sisteme 
de numirel?!: 

— sistemul necontradictoriu, utilizat, de exemplu, în cazul expertizelor ce se efectuează 
la instituţiile medico-legale, de laboratoare sau instituţii specializate. Organul judiciar 
care dispune realizarea lucrărilor de specialitate se adresează, conform art. 173 alin. (3) 
CPP, instituţiei specializate, iar expertul care va efectua expertiza este desemnat de către 
instituția respectivă (instituția medico-legală, institutul sau laboratorul de specialitate), 
care comunică organului judiciar numele expertului desemnat; 

- sistemul contradictoriu, care se utilizează în cazul celorlalte expertize: contabile, 
tehnice, psihologice e etc. În vederea efectuării acestor expertize, organul gicianse se 


1 A se vedea și dispozițiile O.G. nr. 2/2000 privind organizarea activității de expertiză 
tehnică judiciară și extrajudiciară (M. Of. nr. 26 din 25 ianuarie 2000). 

2I A se vedea GH. MATEUȚ, op. cit., p. 190; R. CONSTANTIN, P. DRĂGHICI, M. IONIȚĂ, op. cit., 
p. 34. 

adresează birourilor locale de expertize, solicitând recomandarea experţilor care să 
execute lucrarea și care sunt înscriși în tabelul nominal al experților din specialitatea 
respectivă!!. Organul judiciar numește numai dintre aceștia expertul care va efectua 
lucrarea de specialitate. 

Pentru a-și prezenta cât mai bine interesele, părțile și subiecții procesuali principali 
au dreptul să ceară numirea a câte unui expert recomandat de fiecare dintre ele, care 
să participe la efectuarea expertizei. Când este dispusă de instanţă, și procurorul poate 
solicita ca un expert recomandat de acesta să participe la efectuarea expertizei. În 
această situaţie, expertiza poate fi efectuată atât de către experţi desemnaţi de organul 
judiciar, cât și de experți recomandaţi de părțile sau subiecții procesuali principali care 
au interese contrare. Părţile și subiecții procesuali principali au acest drept inclusiv în 
cazul expertizei efectuate de un serviciu medico-legal, de un laborator de expertiză 
criminalistică sau de orice institut de specialitate. 

În ceea ce privește posibilitatea propunerii unui expert de către părţi sau subiecţii 
procesuali principali, s-a apreciat că inexistenţa acestei posibilități, care echivalează 
cu eliminarea dreptului expertului recomandat de a pune concluzii care să contrazică 
concluziile expertului propus de organul judiciar, constituie o încălcare a art. 6 din 
Convenţia europeană a drepturilor omului privind dreptul la un proces echitabil. 

Când părţile sau subiecții procesuali principali au cerut și numirea unui expert din 
partea lor, expertiza se va efectua de către o comisie de experţi, fiecare dintre aceștia 
participând cu drepturi egale la efectuarea expertizei. | 

Totodată, instituția medico-legală, institutul sau laboratorul de specialitate comunică 
organului judiciar care a dispus efectuarea expertizei numele expertului desemnat. 

Dacă expertul apreciază că obiectivele fixate sunt dificil de abordat, acesta sau, 
la solicitarea lui, instituția din care face parte (institutul medico-legal, institutul sau 
laboratorul de specialitate) poate solicita participarea specialiștilor de la alte instituţii 
sau avizul acestora. Indiferent de modalitate, opinia poate fi luată în considerare de 
către expert la întocmirea expertizei, fără a constitui un act distinct. 

Numirea de către părţi sau subiecţii procesuali principali a experţilor constituie 
obiectul reglementării unor acte normative distincte, de exemplu, O.G. nr. 75/2000 
privind organizarea activității de expertiză criminalisticăl!. 

Observăm o rigiditate a reglementării relaţiilor dintre subiecţii oficiali și părţile impli- * 
cate în efectuarea expertizelor, de cele mai multe ori anumite activităţi efectuându-se 
i cu încuviințarea și în condiţiile stabilite de organele judiciare. Alte legislații prevăd 
un mod mult mai flexibil de efectuare a expertizelor, o procedură similară celei 
proprii unei judecăţi, cu posibilitatea părţilor de a interveni pe parcursul efectuării 
acesteia. De exemplu, Codul de procedură penală spaniol prevede că toate expertizele 
sunt efectuate de către doi experţi, cu excepţia cazurilor în care această posibilitate 


a 
"1 Potrivit art. 11 alin. (3) din O.G. nr. 2/2000, tabelul nominal cuprinzând experții tehnici 
judiciari, cu datele de identificare, întocmit pe specialități și pe judeţe, în funcție de domiciliul 
acestora, se publică anual pe pagina de internet a Ministerului Justiției și se transmite 
birourilor locale pentru expertize judiciare tehnice și contabile din cadrul tribunalelor. 

ll C.E.D.O., cauza Bönisch c. Austriei, Hotărârea din 6 mai 1985. 

BI M. Of. nr. 407 din 29 august 2000. 

nu există (art. 459 CPP spaniol). La efectuarea expertizei participă în anumite cazuri 
părţile, care vor putea să supună experţilor observaţiile lor (art. 480 CPP spaniol). 
După finalizarea cercetărilor, experții se pot retrage pentru deliberare și redactarea 
concluziilor, organul judiciar care a încuviințat expertiza având posibilitatea să ceară 
lămuririle necesare (art. 481, art. 483 CPP spaniol). Dacă experţii nu cad de acord asupra 
concluziilor și numărul lor este par, judecătorul va numi și un alt expert, după care 
operațiunile efectuate se vor repeta și cu participarea acestuia (art. 484 CPP spaniol). 


354. Drepturile și obligaţiile expertului. Statutul expertului, ca persoană abilitată 
legal care are cunoștințe de specialitate să ofere lămuriri organelor judiciare necesare . 
soluționării cazurilor penale, determină specificul poziției sale procesuale. Cu toate 
că în unele cazuri legea are reglementări comune cu alţi subiecți procesuali (de 
exemplu, cu martorul în ceea ce priveşte ascultarea, cu judecătorul privind cazurile de 
incompatibilitate), expertul are o poziție procesuală proprie, dată și de reglementarea 
distinctă a drepturilor și obligaţiilor sale cuprinse în art. 175 CPP. 

întrucât are cunoștințe în domeniu, expertul poate formula propuneri ori ridica 
obiecţii în legătură cu obiectul expertizei și cu privire la întrebările la care urmează să 
răspundă și poate să solicite completarea sau modificarea acestora. Expertul îşi poate 
alege în mod liber metoda de lucru specifică pregătirii sale. În acest sens, art. 272 CP 
prevede pedepsirea încercării de a determina expertul, prin constrângere, corupere 
sau orice faptă cu caracter intimidant, de a formula anumite concluzii. 

Expertul are dreptul să ia cunoștință de materialul dosarului necesar efectuării 
expertizei. Totodată, acesta poate cere lămuriri organului judiciar care a dispus efectuarea 
expertizei cu privire la anumite fapte ori împrejurări ale cauzei ce trebuie evaluate, 
precum și părţilor sau subiecţilor procesuali principali, cu încuviințarea și în condiţiile 
stabilite de organele judiciare. 

Expertul are dreptul să refuze însărcinarea de efectuare a expertizei pentru aceleași 
motive pentru care martorul poate refuza depunerea mărturiei (dispoziţiile art. 117 CPP 
privind dreptul unor categorii de persoane de a refuza să depună ca martor în procesul 
penal se aplică în mod corespunzător și pentru expert). 

Expertul are dreptul la onorariu pentru activitatea efectuată, stabilit în funcţie de 
complexitatea cauzei, precum și la decontarea cheltuielilor efectuate cu prilejul efectuării 
expertizei. Dacă expertiza este efectuată de un institut (medico- -legal sau laborator 
de specialitate), cuantumul este stabilit conform legii de organizare și funcţionare a 
acestor institute. | 

Expertul poate beneficia și de măsuri de protecţie, în condiţiile prevăzute pentru 
protecția martorilor ameninţaţi. | 

Atunci când sunt chemaţi pentru a fi ascultați în fața instanţei de judecată, experții 
au dreptul să rămână în sala de ședințe în cursul dezbaterilor, afară de cazul în care 
instanţa dispune altfel [art. 373 alin. (2) CPP]. Experții prezenți în faţa instanţei pot 
cere să fie ascultați, chiar dacă nu au fost citați sau nu au primit citațiile [art. 373 - 
alin. (3) CPP]. 

Expertul are obligația de a efectua expertiza în bune condiţii, folosindu-se de 
toate cunoștințele și experienţa sa pentru clarificarea completă a chestiunilor supuse 
expertizării, în limitele obiectului fixat și răspunzând la toate întrebările care i s-au 


r 


VII. Probele, mijloacele de probă și procedeele probatorii 425 
E ate ie e A E N a aala O 
pus. El este obligat să analizeze cu atenţie obiectul expertizei, să indice cu exactitate 
orice observație sau constatare și să expună o opinie imparţială cu privire la faptele 
sau împrejurările evaluate, în conformitate cu regulile științei și expertizei profesionale 
[art. 177 alin. (3) CPP]. 

„De asemenea, expertul trebuie să se prezinte la solicitarea organelor judiciare și 
să se documenteze prin studierea dosarului. Obligaţia principală constă în efectuarea 
și depunerea expertizei la data stabilită de organele judiciare. Termenul-limită din 
ordonanţă sau încheiere poate fi prelungit, la cererea expertului, pentru motive 
întemeiate, fără ca prelungirea totală acordată să fie mai mare de 6 luni. Întârzierea 
sau refuzul nejustificat de efectuare a expertizei atrage aplicarea unei amenzi judiciare, 
precum și răspunderea civilă a expertului sau a instituţiei desemnate să o efectueze 
pentru prejudiciile cauzate. 

Expertul este dator să păstreze secretul profesional al lucrărilor efectuate şi al 
materialelor de care a luat cunoștință cu ocazia efectuării expertizei. 


355. Incompatibilitatea expertului. În cuprinsul art. 174 CPP este reglementată 
și incompatibilitatea expertului, determinată, ca şi în cazul organelor judiciare, de 
situații care pun în discuţie imparțialitatea acestuia. Astfel, persoana aflată în vreunul 
dintre cazurile de incompatibilitate prevăzute de art. 64 CPP nu poate fi desemnată 
ca expert, iar în cazul în care a fost desemnată, hotărârea judecătorească nu se poate 
întemeia pe constatările și concluziile acesteia. Motivul de incompatibilitate trebuie 
dovedit de cel care îl invocă. 

În aceeași cauză, o persoană nu poate avea atât calitatea de expert desemnat 
de organul judiciar, cât și pe aceea de expert recomandat de unul dintre subiecții 
procesuali. De asemenea, nu poate fi desemnată ca expert recomandat de părți în 
aceeași cauză o persoană care funcționează în cadrul aceleiași instituţii medico-legale, 
institut sau laborator de specialitate cu expertul desemnat de conducerea instituţiei 
respective la solicitarea organului judiciar [art. 174 alin. (2) și (21) CPP]. 

Întrucât dispoziţiile art. 174 CPP privesc incompatibilitatea expertului, starea 
de incompatibilitate privește atât expertul numit de organul judiciar, cât și pe cel 
recomandat de părți, subiecţi procesuali sau procuror, 

În materia incompatibilității expertului se vor aplica în mod corespunzător dispoziţiile 
privind abținerea sau recuzarea judecătorului (art. 66-68 CPP), urmând ca expertul 
să fie înlocuit când este admisă declaraţia sa de abţinere sau cererea de recuzare. 


pa a aa LO 
! Prin aplicarea corespunzătoare a art. 64 CPP, rezultă că nu poate avea calitatea de expert 
persoana care: a) a fost reprezentant sau avocat al unei părţi ori al unui subiect procesual 
principal, chiar și în altă cauză; b) este rudă sau afin, până la gradul al IV-lea inclusiv, ori 
se află într-o altă situaţie dintre cele prevăzute la art. 177 CP cu una dintre părți, cu un 
Subiect procesual principal, cu avocatul ori cu reprezentantul acestora; c) a fost martor 
în cauză; d) este tutore sau curator al unei părți sau al unui subiect procesual principal; 
e} a efectuat, în cauză, acte de urmărire penală sau a participat, în calitate de procuror, 
la orice procedură desfășurată în fața unui judecător sau a unei instanţe de judecată; 
f) există o suspiciune rezonabilă că imparțialitatea sa este afectată. | 

356. Înlocuirea expertului. În cazul în care, după numirea expertului, din motive 
obiective sau imputabile acestuia, expertiza nu este finalizată, se va dispune înlocuirea 

lui. Expertul este înlocuit dacă: 

— refuză efectuarea expertizei sau, în mod nejustificat, nu finalizează a Sa de 
expertiză până la termenul fixat; 

— este admisă declaraţia sa de abţinere sau cererea de recuzare formulată în legă- 
tură cu starea sa de incompatibilitate; 

— expertul se află în imposibilitate obiectivă de a efectua sau finaliza expertiza 
(datorită stării de sănătate, de exemplu). 

Înlocuirea este dispusă de procuror prin ordonanţă, respectiv de instanţă prin 
încheiere. Organul judiciar va decide înlocuirea după ce va asculta explicaţiile expertului, 
decizia urmând să fie comunicată asociaţiei sau corpului profesional din care acesta 
face parte. 

Pentru a se asigura efectuarea expertizei, în cazul în care e expertul, până la înlocuire, 
a efectuat activităţi, acesta trebuie să pună de îndată la dispoziţia organului judiciar 
toate actele sau obiectele încredințate, precum și observaţiile cu privire la activităţile 
desfășurate [art. 176 alin. (4) CPP]. 


357. Procedura efectuării expertizei. După admiterea cererii de efectuare a unei 
expertize, organul judiciar fixează un termen la care sunt chemate părțile, Paii 
procesuali principali, precum și expertul, dacă deja a fost desemnat. 

La termenul fixat, organul de urmărire penală sau instanţa aduce la Gtioştinţă 
procurorului, părţilor, subiecților procesuali principali și expertului obiectivele expertizei 
și întrebările la care acesta trebuie să răspundă. Celor prezenți li se pune în vedere că 
au dreptul să formuleze observaţii cu privire la întrebări și că pot propune modificarea 
sau completarea lor. 

Dacă expertiza este dispusă de instanţă, discuţiile cu privire la efectuarea expertizei, 
desemnarea expertului, stabilirea obiectivelor se vor desfășura în ședință publică, în 
prezenţa părților, a persoanei vătămate, în condiţii de contradictorialitate. În cazul în 
care efectuarea expertizei presupune examinarea unor obiecte, acestea sunt indicate 
expertului, în vederea examinării. 

Organul judiciar aduce la cunoștința părților și subiecților procesuali principali că au 
dreptul să ceară numirea câte unui expert recomandat de fiecare dintre ele, în vederea 
participării la efectuarea expertizei. Acest drept constituie o garanţie a faptului că 
expertiza se va efectua cu respectarea legii, cât și a transparenţei activităților efectuate. 
Întrucât legea nu cuprinde precizări privind statutul acestuia, Curtea Constituţională 
a precizat că expertul consilier recomandat de parte are aceleași drepturi pe care le 
are și expertul desemnat de instanţă, iar în cazul în care opinia sa este diferită de cea 
a expertului desemnat de instanţă, poate întocmi un raport cu opinia separată sau 
poate consemna, dacă este cazul, eventuale inadvertenţeli. 

După examinarea obiecţiilor și cererilor făcute de părţi, de subiecţii procesuali 
principali și de expert, organul de urmărire penală sau instanţa pune în vedere expertului 
termenul în care urmează a fi efectuată expertiza. Totodată, îl încunoștințează pe expert 


i Prin Decizia nr. 787/2016 (M. Of. nr. 192 din 17 martie 2017). 

dacă la efectuarea expertizei urmează să participe părțile sau subiecţii procesuali 
principali. pu: 

Dacă expertiza se va efectua de o instituție medico-legală, de un laborator de 
expertiză criminalistică sau de orice institut de specialitate, sunt aplicabile dispoziţiile 
art. 173 alin. (3) CPP, nefiind necesară prezența expertului în faţa organului judiciar. 


358. Raportul de expertiză. După efectuarea expertizei, constatările, clarificările, 
evaluările și opinia expertului sunt consemnate într-un raport. Dacă sunt mai mulţi 
experți, se întocmește un singur raport de expertiză. În cazul în care experţii formulează 
opinii separate, motivarea lor este cuprinsă în același raport. 

Codul de procedură penală a adoptat atât sistemul expertizei simple (un singur 
expert), cât și al expertizei complexe, efectuată în colegiu (mai mulți experţi examinează 
concomitent aceeași chestiune, prezentând un raport unic). Nu a fost adoptat sistemul 
expertizei plurale (mai mulți experți examinează separat aceeași chestiune, urmând 
ca organul care a dispus expertiza să desprindă concluziile necesare din cercetarea 
rapoartelor acestora). De regulă, organele judiciare desemnează unul sau mai mulţi 
experți în funcţie de complexitatea dosarului ori de varietatea problemelor care trebuie 
lămurite. | 

Raportul de expertiză conţine!!! următoarele părţi: 

a) o parte introductivă (un preambul), unde se indică organul judiciar care a dispus 
efectuarea expertizei, data când s-a dispus efectuarea ei, numele și prenumele expertului, ' 
obiectivele la care acesta urmează să răspundă, data la care a fost efectuată, materialul 
pe baza căruia expertiza a fost efectuată, dovada încunoștințării părţilor, dacă au 
participat la aceasta și au dat explicații în cursul expertizei, data întocmirii raportului 
de expertiză; 

b) a doua parte a raportului, cea descriptivă sau expozitivă, trebuie să conţină 
o descriere clară, precisă, completă și în amănunt a operaţiunilor de efectuare a 
expertizei, obiecțiile sau explicațiile părților, metodele, programele și echipamentele 
utilizate. Descrierea în amănunt a activităţilor efectuate prezintă importanţă, întrucât 
pot fi ulterior verificate și evaluate de către participanţi și de organul judiciar, iar pe 
baza observaţiilor formulate, ulterior poate fi solicitat un supliment de expertiză sau 
efectuarea unei noi expertize; 

c) ultima parte cuprinde concluziile expertului, prin care se răspunde la obiectivele 
stabilite de organele judiciare, precum și orice alte precizări și constatări rezultate din 
efectuarea expertizei, în legătură cu obiectivele acesteia. Constatările de orice natură 
ale expertului trebuie bine sistematizate și coordonate, spre a facilita înțelegerea 
corelaţiei dintre datele expertizei și concluziile sale. 

Raportul de expertiză trebuie redactat în mod clar, evitându-se expresiile excesiv 
de tehnice, deoarece raportul nu se adresează numai unor specialiști; când termenii 
tehnici nu pot fi evitaţi, se va arăta într-o notă care este înțelesul lor!” Raportul 
trebuie să fie obiectiv, adică să cuprindă o analiză amănunțită a faptelor, fără să 
iile ED tg MU 
“! Cu privire la conținutul raportului de expertiză, a se vedea și dispoziţiile art. 21 din 
O.G. nr. 2/2000 privind organizarea activităţii de expertiză tehnică judiciară și extrajudiciară. 
] A se vedea V. DONGOROZ ȘI COLAB., op. cit., vol. V, p. 283. 

omită nicio circumstanţă necesară lămuririi cauzei, indiferent dacă aceasta este în 
favoarea sau în defavoarea suspectului sau inculpatului. Concluzia raportului poate 
să reprezinte un răspuns pozitiv la întrebările formulate sau un răspuns negativ, dar 
poate să se înfățișeze și ca un răspuns incert, dacă din materialele examinate nu s-ar 
putea desprinde o concluzie sigură nici într-un sens, nici în altul. 

În situaţia în care expertiza a fost efectuată în lipsa părților ori a subiecților procesuali 
principali, aceștia sau avocatul lor sunt încunoștințaţi cu privire la întocmirea iere 
de expertiză și cu privire la dreptul la studierea lui. 


359. Audierea expertului. Suplimentul de expertiză și efectuarea unei noi expertize. 
Potrivit art. 179 CPP, în cursul urmăririi penale sau al judecății, expertul poate fi audiat 
de organul de urmărire penală sau de instanţă!!! la cererea procurorului, a părţilor, a 
subiecţilor procesuali principali sau din oficiu. Audierea va fi efectuată dacă organul 
judiciar apreciază că este necesară pentru lămurirea constatărilor sau concluziilor 
expertului. 

Dacă expertiza a fost efectuată de o instituție medico- legală, incit sau laborator 
de specialitate, la solicitarea organului judiciar, instituția va desemna un expert, dintre 
persoanele care au participat la efectuarea expertizei, ce urmează a fi audiat de către 
organul de urmărire penală sau de instanță. 

Expertul este audiat conform regulilor privind audierea martorilor. Această audiere 
este distinctă de audierea expertului privind efectuarea unui supliment de expertiză sau 
a unei noi expertize, opinia expertului urmând să lămurească o serie de neclarități sau 
să explice modul în care a ajuns la concluziile sale (de exemplu, se referă la metodele 
folosite, poate explica înțelesul unor termeni sau corelația dintre activitățile efectuate). 

` Cu ocazia audierii, expertul poate depune documente sau răspunde la unele întrebări, 
prin depunerea unor precizări scrise mai ales în faza urmăririi penale, întrucât acestea 
vor fi examinate ulterior și de instanţă. 

Este posibil ca raportul de expertiză să nu lămurească în mod complet obiectivele 
stabilite, valoarea probatorie fiind contestată. În acest caz, dacă deficiența nu poate 
fi suplinită prin audierea expertului, organul de urmărire penală sau instanţa dispune 
efectuarea unui supliment de expertiză de către același expert art. 180 alin. (1) CPP]. 

Din redactarea textului rezultă faptul că mai întâi va fi audiat expertul, după care, 
dacă constatarea organului judiciar cu privire la faptul că expertiza nu este completă 
se menţine, va dispune efectuarea suplimentului de expertiză. 

Suplimentul de expertiză poate fi dispus și fără această audiere, dacă organul 
judiciar apreciază, fără ca părțile sau subiecţii procesuali principali să aibă o altă 
opinie, faptul că, având în vedere natura și complexitatea expertizei, deficienţa nu 
poate fi înlăturată prin audierea expertului (de exemplu, nu s-a răspuns la unele 


0 Audierea expertului era posibilă și în reglementarea anterioară [art. 124 alin. (2) CPP 
1968]. Având în vedere faptul că noţiunea de martor, potrivit jurisprudenţei C.E.D.0., este 
extinsă și cu privire la expert, în codul actual este prevăzută distinct posibilitatea audierii 
expertului [potrivit art. 6 parag. 3 lit. d) din Convenţie, orice acuzat are dreptul să audieze 
sau să solicite audierea martorilor acuzării și să obţină citarea și audierea martorilor 
apărării în aceleași condiţii ca şi martorii acuzării]. 

dintre obiective, iar formularea răspunsului presupune utilizarea unor metode sau 
tehnici de laborator etc.). 

Suplimentul de expertiză se dispune de organul judiciar la cerere sau din oficiu. Dacă 
expertiza a fost efectuată de un expert din cadrul unei instituții medico-legale, unui 
institut sau laborator de specialitate, organul de urmărire penală sau instanţa se 
adresează instituției respective, în vederea efectuării suplimentului de expertiză. 

Atunci când concluziile raportului de expertiză sunt neclare sau contradictorii ori când 
între conținut și concluzii există contradicții, iar aceste deficiențe nu pot fi înlăturate 
prin audierea expertului, organul de urmărire penală sau instanţa de judecată dispune 
efectuarea unei noi expertize. 

Expertiza va fi efectuată din nou la cerere sau din oficiu, după aceleași reguli și cu 
același obiect ca și prima expertiză. 

O altă expertiză se va efectua de un alt expert și în cazurile în care organul judiciar 
constată, în condiţiile legii, necesitatea unui supliment de expertiză, însă pentru 
efectuarea suplimentului nu este posibilă desemnarea aceluiași expert [art. 180 
alin. (1) teza a Il-a CPP]. Rezultă din interpretarea dispoziţiilor art. 180 CPP faptul 
că suplimentul de expertiză poate fi efectuat numai de specialistul desemnat iniţial 
de organul judiciar să efectueze expertiza, avându-se în vedere probabil caracterul 
personal al constatărilor, al investigaţiilor, al metodelor utilizate pentru a ajunge la 
concluziile formulate inițial, 

Când organul de urmărire penală sau instanţa de judecată dispune efectuarea 
unei noi expertize de către o instituţie medico-legală, aceasta este efectuată de o 
comisie, în condiţiile legii. 

Organul judiciar poate folosi separat sau în mod coroborat! aceste procedee, 
considerate apte de legiuitor din punct de vedere probator pentru aflarea adevărului. În 
funcţie de evaluarea concluziilor expertizei, acesta va alege procedeul probator cel 
mai nimerit pentru rezolvarea cauzei. 

Potrivit Capitolul IV din O.G. nr. 1/2000 privind organizarea activităţii și funcţionarea 
instituțiilor de medicină legală!!, în acest domeniu funcționează Comisia superioară 
medico-legală și comisiile de avizare și control al actelor medico-legale. Potrivit 

„art. 24 din acest act normativ, Comisia superioară medico-legală verifică și avizează, 
din punct de vedere științific, la cererea organelor în drept, concluziile diverselor 
acte medico-legale și se pronunţă asupra eventualelor concluzii contradictorii ale 
expertizei cu cele ale noii expertize medico-legale sau ale altor acte medico-legale. În 
cazul în care concluziile actelor medico-legale nu pot fi avizate, Comisia superioară 
medico-legală recomandă refacerea totală sau parţială a lucrărilor la care se referă 
actele primite pentru verificare și avizare, formulând propuneri în acest sens sau 
concluzii proprii. Avizele Comisiei superioare medico-legale se trimit solicitanţilor 


“ Potrivit codului anterior, suplimentul de expertiză putea fi efectuat de același expert 
sau de altul (art. 124). Reglementarea permitea efectuarea suplimentului de către același 
expert dacă se aprecia faptul că nu ar fi influențat calitatea expertizei, fiind eliminată astfel 
și reluarea procedurii de numire a expertului. 

7) C.C.R., dec. nr. 425/2015 (M. Of. nr. 609 din 12 august 2015), $ 20. 

I Republicată în M. Of. nr. 996 din 10 noiembrie 2005. 

în cel mult 40 de zile de la-data cererii și se comunică unităţilor de medicină legală 
care s-au pronunţat în cauza respectivă. în acest context, s-a hotărât că omisiunea 
instanţei de a trimite Comisiei superioare medico-legale rapoartele de expertiză cu 
concluzii contradictorii constituie motiv de casare, chiar dacă concluziile uneia dintre 
expertize au fost avizate de Comisia de avizare și control al actelor medico-legale!” 


360. Valoarea probatorie a expertizelor. Prin expertize se constată elemente de 
fapt ce pot servi ca probă, iar aprecierea probelor se va face de instanţă în urma 
examinării tuturor probelor administrate, expertizele urmând a fi apreciate în raport 
cu celelalte mijloace de probăt?.. 

Concluziile experților sunt luate în considerare la adoptarea hotărârii numai 
în măsura în care au format convingerea organelor judiciare că sunt conforme cu 
adevărul, neavând o valoare prioritară față de probele rezultate din celelalte mijloace 
de probă. Așadar, legea nu prevede o valoare probatorie distinctă pentru expertize, 
acestea sunt analizate și apreciate ca și celelalte probet?. Este unanim acceptat că 
raportul de expertiză reprezintă mijlocul de probă care, cu privire la anumite aspecte 
de care depinde rezolvarea cauzelor penale sau civile, este expresia opiniilor unor 
specialiști care dovedesc respect față de adevăr și obiectivitate științifică și de aceea 
el produce, de regulă, încredere în exactitatea concluziilor pe care le conține. Este 
posibil însă ca, uneori, aceste mijloace de probă să nu reflecte realitatea; în consecinţă, 
valoarea lor probatorie este validată prin aprecierea în întreg ansamblul probelor 
existente în cauză, de aceea legea permite efectuarea unui supliment de expertiză 
sau chiar a unei noi expertize. 

Când s-au administrat două expertize contradictoriil“!, organul judiciar nu poate să 
procedeze la efectuarea unei medii, ci trebuie, în condiţiile legii, să accepte motivat 
una dintre expertize, pe care o consideră mai fundamentată din punct de vedere 
ştiinţific, mai concordantă cu realitatea și care se coroborează cu probele din dosar. 


„361, Prezentarea scriptelor de comparaţie. Lămuriri cerute la institutul de 
emisiune. Potrivit art. 183 CPP, în cauzele privind infracţiuni de fals în înscrisuri, organul 
de urmărire penală sau instanţa de judecată poate ordona să fie prezentate scripte 
de comparaţie. Cu privire la această posibilitate care poate fi valorificată de organele 
judiciare, s-a afirmat în literatura de specialitate că o verificare directă de scripte de 
către organul judiciar nu mai este posibilă, măsura fiind instituită exclusiv pentru 
efectuarea expertizei criminalistice a scrisului. 

O altă opinie, pe care o considerăm îndreptăţită, consideră nerealist un asemenea 
punct de vedere, deoarece un organ judiciar, care poate aprecia concluziile raportului 


(1) |,C.C.]., dec. nr. 3155/2005, în J.S.P. 2005, p. 158-159. 

[2 |,C.C.]., dec. nr. 4765/2005, în G. ANTONIU, A. VLĂȘCEANU, A. BARBU, op. cit., p. 113; 
C.A. București, dec. nr. 159/2000, în C.P.].P. 2000, p. 337-339. 
(3) C.C.R., dec. nr. 425/2015, supra cit., 3 21. 

4! Trib. jud. Brașov, s. pen., dec. nr. 238/1975, în R.R.D. nr. 11/1976, p. 65: 

(5) A. Buș, P. IONESCU, Valorificarea scriptelor î în comparație în expertiza criminalistică 
asupra scrisului, în R.R.D. nr. 10/1972, p. 100-101. 

de expertiză, cu atât mai mult are dreptul să aprecieze materialul expertizatiil. Se 
motivează că, atunci când consideră necesar, scriptele sunt expertizate, ceea ce nu 
împiedică organele judiciare de a le examina și concluziona. 

Dacă scriptele se găsesc în depozite publice, autoritățile în drept sunt obligate 
a le elibera. Dacă scriptele se găsesc la o persoană, organul de urmărire penală ori 
instanța de judecată îi pune în vedere să le prezinte. 

Scriptele se introduc într-un plic sigilat, care se vizează de organul de urmărire penală 
sau de președintele completului de judecată și se semnează de acela care le prezintă. 

Organul de urmărire penală ori instanţa de judecată poate dispune ca suspectul 
sau inculpatul să prezinte o piesă scrisă cu mâna sa ori să scrie după dictarea ce i s-ar 
face. Dacă suspectul sau inculpatul refuză, se face menţiune în procesul-verbal, organele 
judiciare având obligaţia de a nu interpreta acest refuz în defavoarea suspectului sau 
inculpatului. 

Potrivit art. 182 CPP, în cazurile privitoare la infracțiunea de falsificare de monedă ori 
de alte valori, organul de urmărire penală sau instanța poate cere lămuriri institutului 
de emisiune. 


362. Expertiza medico-legală psihiatrică 

362.1. Cazuri. În situaţii justificate, prin lege este instituită obligația organelor 
judiciare de a dispune efectuarea în procesul penal a expertizei medico-legale 
psihiatrice, întrucât este necesară pentru clarificarea unor aspecte privind starea 
psihică a suspectului sau inculpatului. Expertiza medico-legală psihiatrică poate fi 
efectuată și în alte cazuri. | 

Potrivit art. 184 alin. (1) CPP, expertiza medico-legală psihiatrică este obligatorie 
în cazul infracţiunilor comise de minorii cu vârsta între 14 și 16 ani, în cazul uciderii 
sau vătămării copilului nou-născut ori a fătului de către mamă, precum şi atunci 
când organul de urmărire penală sau instanţa are o îndoială asupra discernământului 
suspectului ori inculpatului în momentul săvârșirii infracţiunii ce face obiectul acuzației. 

362.2. Procedura efectuării expertizei. Internarea nevoluntară. Expertiza 
medico-legală psihiatrică asupra suspectului sau inculpatului se efectuează în instituții 
sanitare de specialitate, de către o comisie constituită potrivit legii care reglementează 
activitatea instituţiei respective. 

Organul judiciar trebuie să obţină, în prealabil, consimțământul scris al persoanei 
ce urmează a fi supusă expertizei. Ca o garanţie a obţinerii consimțământului în 
împrejurări permise de lege, acesta va fi exprimat în prezența unui avocat ales sau 
din oficiu, în fața organului judiciar, iar dacă persoana este minoră, trebuie să fie 
prezent și ocrotitorul legal. 

Expertiza are caracter voluntar, dacă suspectul sau inculpatul și-a exprimat 
consimțământul în scris și apoi s-a prezentat la comisie. Este posibil ca expertiza să 
nu poată fi efectuată în aceste condiţii, din cauza atitudinii suspectului sau inculpatului; 
în această situaţie, expertiza va avea caracter nevoluntar”, 


"l1, NEAGU, op. cit., p. 378. 
2 C.M. CHIRIȚA, A.S. UZLĂU, în N. VOLONCIU, A.S. UZLĂU (COORD.), op. cit., p. 475. 

În cursul urmăririi penale, în cazul în care suspectul sau inculpatul refuză efectuarea 
expertizei ori dacă și-a exprimat consimțământul, dar nu se prezintă în vederea examinării 
. la comisia medico-legală psihiatrică, organul de cercetare penală sesizează procurorul 
sau judecătorul de drepturi și libertăţi, în vederea emiterii unui mandat de aducere"! 
în scopul prezentării la comisia medico-legală psihiatrică. | 

Pot exista situaţii în care comisia medico-legală apreciază că este necesară o 
examinare complexă, care necesită internarea medicală a suspectului sau a inculpatului 
într-o instituţie sanitară de specialitate, însă acesta refuză internarea. În acest caz, 
comisia medico-legală sesizează organul de urmărire penală sau, după caz, instanţa 
"cu privire la necesitatea luării măsurii internării nevoluntare. 2 yeg 

„Fiind o măsură ce presupune privarea de libertate a suspectului sau inculpatului, 
pe perioada necesară efectuării expertizei psihiatrice, aceasta este dispusă numai 
de către judecător. Astfel, în cursul urmăririi penale, procurorul, dacă apreciază că 
solicitarea comisiei medico-legale este întemeiată, poate cere judecătorului de drepturi 
și libertăți de la instanţa căreia i-ar reveni competenţa să judece cauza în primă instanţă 
sau de la instanţa corespunzătoare în grad acesteia în a cărei circumscripție se află 
locul de internare ori sediul parchetului din care face parte procurorul care a întocmit 
propunerea luarea măsurii internării nevoluntare, pentru maximum 30 de zile, în 
. vederea efectuării expertizei psihiatrice. 

Procurorul formulează propunerea de luare a măsurii, pe care o înaintează 
judecătorului de drepturi și libertăţi împreună cu dosarul. În mod obligatoriu, propunerea 
cuprinde menţiuni cu privire la: fapta pentru care se efectuează cercetarea penală, 
încadrarea juridică, denumirea infracțiunii; faptele și împrejurările din care rezultă 
îndoiala asupra discernământului suspectului sau inculpatului, sesizarea comisiei 
medico-legale psihiatrice cu privire la refuzul suspectului sau inculpatului de a se 
interna, motivarea necesităţii luării măsurii internării și a proporționalităţii acesteia 
cu scopul urmărit. 

Judecătorul de drepturi și libertăți sesizat va soluţiona propunerea de luare a 
măsurii internării nevoluntare în cel mult 3 zile de la data sesizării, având obligaţia de 
a-l cita pe suspect sau inculpat pentru termenul fixat. Termenul fixat va fi comunicat 
procurorului, cât și avocatului suspectului sau inculpatului, căruia i se acordă, la cerere, 
dreptul de a studia dosarul cauzei și propunerea formulată de procuror. Soluţionarea 
propunerii se face numai în prezenţa suspectului sau inculpatului, în afară de cazul 
când acesta este dispărut, se sustrage sau când, din cauza stării sănătăţii sau din cauză 
de forță majoră ori stare de necesitate, nu se poate prezenta. Asistenţa juridică este 
obligatorie, de asemenea și participarea procurorului. 

Dacă este admisă propunerea de internare nevoluntară, încheierea judecătorului 
trebuie să cuprindă: | 

— datele de identitate ale suspectului sau inculpatului; 

-descrierea faptei de care este acuzat suspectul sau inculpatul, încadrarea juridică 
și denumirea infracţiunii; 


ül Pentru ca mandatul să fie obținut, se efectuează demersurile prevăzute în art. 265 
alin. (4)-(9) CPP privind emiterea și executarea acestuia. 

-faptele și împrejurările din care rezultă îndoiala asupra stării psihice a suspectului 
sau inculpatului; l - 

— motivarea necesității luării măsurii internării nevoluntare în vederea efectuării 
expertizei medico-legale psihiatrice și a proporționalității acesteia cu scopul urmărit; 

— durata măsurii internării. 

Dacă propunerea procurorului a fost admisă, după luarea măsurii, suspectului sau 
inculpatului i se aduc la cunoștință, de îndată, în limba pe care o înțelege, motivele . 
internării, încheindu-se în acest sens un proces-verbal. Dacă suspectul sau inculpatul 
se află în stare de deţinere, judecătorul de drepturi și libertăţi informează administraţia 
locului de deținere despre măsura internării și dispune transferul arestatului într-o 
secție de psihiatrie a unui penitenciar-spital. 

Încheierea judecătorului de drepturi și libertăţi poate fi atacată cu contestaţie la 
judecătorul de drepturi și libertăţi de la instanţa ierarhic superioară, de către suspect, 
inculpat sau de procuror, în termen de 24 de ore de la pronunțare. Contestaţia împotriva 
încheierii prin care se dispune internarea nevoluntară, similar reglementării măsurilor 
preventive, nu suspendă executarea. 

Pentru soluționarea contestaţiei formulate de procuror, judecătorul de la instanţa 
ierarhic superioară dispune citarea suspectului sau inculpatului. Participarea avocatului 
ales sau numit din oficiu al suspectului ori inculpatului este obligatorie. 

În vederea soluționării contestației formulate de suspect sau de inculpat, judecătorul 
comunică acestuia și procurorului data stabilită pentru judecare și le acordă posibilitatea 
de a depune observaţii scrise până la acea dată, în afară de cazul când apreciază 
că prezenţa suspectului sau inculpatului, participarea procurorului și formularea de 
concluzii orale de către aceștia sunt necesare pentru justa soluționare a contestaţiei. 

Dacă contestaţia formulată de suspect sau inculpat este admisă, judecătorul 
dispune respingerea propunerii de internare și externarea, dacă este cazul, de îndată, 
a suspectului sau inculpatului, dacă acesta nu este deținut sau arestat în altă cauză. 

Dosarul cauzei se restituie procurorului în termen de 24 de ore de la soluționarea 
contestaţiei. În cazurile în care încheierea judecătorului de drepturi și libertăţi nu este 
atacată cu contestaţie, acesta restituie dosarul procurorului în termen de 24 de ore 
de la expirarea termenului de contestaţie. | 

Vor fi aplicabile dispoziţiile art. 4251 CPP, în măsura în care legea nu conţine prevederi 

„referitoare la soluționarea contestaţiei; astfel, ședința va fi publică, iar participarea 
procurorului este obligatorie. | 

Măsura internării poate fi luată și în cursul judecății, potrivit aceleiași proceduri 
ca și în cazul urmăririi penale. Măsura este luată de instanţă, la propunerea comisiei 
medico-legale psihiatrice. 

Imediat după luarea măsurii internării nevoluntare sau în cazul schimbării ulterioare 
a locului de internare, judecătorul de drepturi și libertăți sau, după caz, președintele 
completului de judecată care a dispus măsura încunoștințează despre aceasta și despre 
locul internării un membru al familiei suspectului sau inculpatului ori o altă persoană 
desemnată de acesta, precum și instituția medico-legală care efectuează expertiza, 
încheindu-se în acest sens un proces-verbal. Instituția de specialitate are obligaţia de 
a informa organele judiciare despre schimbarea locului internării. 

Hotărârea prin care dispune internarea nevoluntară se pune în executare de procuror, 
prin intermediul organelor de poliţie. . | 

Dacă suspectul sau inculpatul se află în stare de deţinere, judecătorul de drepturi 
şi libertăţi sau instanţa ce a dispus măsura internării într-o instituție de specialitate 
în vederea efectuării expertizei medico- legale psihiatrice informează, de îndată, 
administraţia locului de deţinere sau arestare despre măsura dispusă. 

Este posibil ca activităţile necesare expertizării suspectului sau inculpatului să 
nu poată fi finalizate în 30 de zile. Legea prevede ca măsura internării medicale în 
vederea efectuării expertizei medico-legale psihiatrice să poată fi prelungită o singură 
dată, pentru cel mult 30 de zile. În aceste cazuri, comisia de expertiză medico-legală 
psihiatrică sesizează procurorul sau, după caz; instanţa asupra necesității prelungirii 
măsurii internării cu cel puţin 7 zile înainte de expirarea acesteia. 

În aceeași măsură, se poate întâmpla ca, înainte de expirarea duratei internării 
nevoluntare, comisia să constate că ea nu mai este necesară. În acest caz, comisia 
sau persoana internată sesizează de îndată organul care a dispus măsura, în vederea 
revocării ei. Sesizarea formulată se soluţionează de urgenţă, în camera de consiliu, 
cu participarea procurorului, după audierea avocatului ales sau din oficiu care asistă 
persoana internată. Încheierea judecătorului de drepturi și libertăți sau a instanţei, 
după caz, nu este supusă niciunei căi de atac. 

În cursul examinării pentru efectuarea expertizei medico-legale Saigo pot 
fi constatate ca îndeplinite condițiile prevăzute la art. 247 CPP. În acest caz, comisia 
de expertiză medico-legală psihiatrică sesizează organele jidliciareă în vederea luării 
măsurii de siguranţă a internării medicale provizorii. 

„Fiind o măsură privativă de libertate, perioada în care suspectul sau inculpatul a 
fost internat.pentru efectuarea expertizei psihiatrice se deduce din durata pedepsei, 
conform dispoziţiilor art. 72 CP. 


363. Autopsia medico-legală. Necesară pentru lămurirea cauzelor care au determinat 
decesul, autopsia medico-legală se dispune de către organul de urmărire penală sau 
de către instanţa de judecată: 

— în caz de moarte violentă; 

— în caz de moarte suspectă de a fi violentă; 

— când nu se cunoaște cauza morţii; 

— când există o suspiciune rezonabilă că decesul a fost cauzat direct sau indirect 
printr-o infracţiune ori în legătură cu comiterea unei infracțiuni. 

Pentru a decide cu privire la efectuarea autopsiei, organul judiciar poate solicita 
opinia unui medic-legist. 

În cazul în care corpul victimei a fost înhumat, este dispusă exhumarea pentru 
examinarea cadavrului prin autopsie. 

În unele cazuri, procurorul dispune de îndată efectuarea autopsiei, și anume 
dacă decesul s-a produs în perioada în care persoana se afla în custodia poliţiei, a 
Administraţiei Naţionale a Penitenciarelor, în timpul internării medicale nevoluntare 
sau în cazul oricărui deces care ridică suspiciunea nerespectării drepturilor omului, 
a aplicării torturii sau a oricărui tratament inuman. Astfel, legiuitorul a dat eficiență 
jurisprudenţei Curţii Europene a Drepturilor Omului, care a stabilit obligația procedurală 

a statului de a efectua o anchetă efectivă în cazul persoanelor care au decedat sau cu 
privire la care există suspiciunea că au suferit tratamente inumane ori degradante în 
timp ce se aflau sub autoritatea organelor salelil. 

Efectuarea autopsiei se desfășoară în cadrul instituției medico-legale, la care pot fi 
cooptați și specialiști din alte domenii medicale, în vederea stabilirii cauzei decesului, 
la solicitarea medicului legist, cu excepția medicului care a tratat persoana decedată. 
La autopsie pot fi utilizate orice metode legale pentru stabilirea identităţii, inclusiv 
prelevarea de probe biologice în vederea stabilirii profilului genetic judiciar. 

Despre efectuarea autopsiei organul de urmărire penală trebuie să încunoștinţeze 
un membru de familie, care are dreptul de a desemna un expert independent autorizat 
pentru a asista la autopsie. 

La finalul acestor activităţi, medicul legist care a efectuat autopsia întocmește un 
raport de expertiză, care cuprinde toate constatările și concluziile sale privind: 

— identitatea persoanei decedate sau elemente de identificare, dacă identitatea 
nu este cunoscută; 

— felul morţii; 

— cauza medicală a morții; 

— existența leziunilor traumatice, mecanismul de producere a acestora, natura 
agentului vulnerant și legătura de cauzalitate dintre leziunile traumatice și deces; 

— rezultatele investigațiilor de laborator efectuate asupra probelor biologice prelevate 
de la cadavru și a substanţelor suspecte descoperite; 


"1 În cauza Carabulea c. României (Hotărârea din 13 iulie 2010), Curtea a arătat că 
persoanele reținute sunt într-o situație deosebit de vulnerabilă, iar autoritățile sunt obligate 
să răspundă pentru tratamentul aplicat. În consecinţă, când o persoană este sănătoasă 
la momentul arestării, dar moare ulterior, statul trebuie să ofere o explicație plauzibilă 
pentru evenimentele care au dus la decesul acesteia. În cazul în care evenimentele sunt 
cunoscute integral sau, într-o mare măsură, exclusiv de autorități, precum în situația 
persoanelor aflate în custodia lor, vor exista prezumții de fapt puternice privind leziunile 
sau decesul survenit în cursul detenţiei. Într-adevăr, sarcina probei poate fi considerată 
ca depinzând de autorităţi pentru a oferi o explicaţie satisfăcătoare și suficientă. Curtea 
a arătat că obligația de a proteja dreptul la viață, conform art. 2 din Convenție, coroborat 
cu obligația generală a statului, conform art. 1 din Convenţie, prin care „se recunosc 
oricărei persoane aflate sub jurisdicţia [lor] drepturile și libertăţile definite în [Titlul 1] 
al prezentei convenţii”, impune, prin implicare, efectuarea unui tip de anchetă oficială 
eficientă în cazul persoanelor.ucise prin acte de violenţă. Printre altele, ancheta trebuie 
să fie amănunțită, imparţială și minuțioasă. Principalul scop al unei astfel de anchete este 
de a asigura implementarea eficientă a legislaţiei interne care protejează dreptul la viață, 
în acele cazuri care implică agenţii sau organismele statului, pentru a asigura angajarea 
răspunderii lor pentru decesele care intră sub jurisdicția lor. De asemenea, ancheta trebuie 
să fie eficientă, în sensul că poate duce la identificarea și pedepsirea responsabililor. Aceasta 
nu este o obligație de rezultat, ci de mijloace. Autorităţile trebuie să urmeze toți pașii 
rezonabili pentru a obţine toate probele disponibile privind incidentul, inclusiv, inter alia, 
declarațiile martorilor oculari, probe legale și, după caz, un raport de autopsie, care oferă 
O prezentare completă și exactă a leziunilor şi o analiză obiectivă a constatărilor clinice, 
inclusiv cauza decesului. 

— urmele biologice găsite pe corpul persoanei decedate; 

— data probabilă a morții; 

— orice alte elemente care pot contribui la lămurirea împrejurărilor producerii morții. 

Un caz special de autopsie este autopsia medico-legală a fetusului sau a 
nou-născutului, necesară pentru obţinerea informaţiilor privind comiterea infracțiunii de 
întrerupere a cursului sarcinii (art. 201 CP) sau de ucidere ori vătămare a nou-născutului 
săvârșită de către mamă (art. 200 CP). 

Astfel, potrivit art. 187 alin. (1) CPP, autopsia fetusului se dispune pentru a se stabili: 

— vârsta intrauterină; 

— capacitatea de supravieţuire extrauterină; 

— felul și cauza morții; 

— filiaţia, dacă este cazul. 

Dacă este vorba despre un nou-născut, autopsia se dispune pentru a se stabili: 

— dacă copilul a fost născut viu; 

-viabilitatea și durata supravieţuirii extrauterine; 

— felul și cauza medicală a morții; 

— data morţii; 

— dacă i s-au acordat îngrijiri medicale după naștere; 

— filiaţia. 


364. Exhumarea. Dacă autopsia medico-legală nu a fost efectuată anterior, poate 
fi dispusă exhumarea (art. 186 CPP). Procurorul, prin ordonanţă, sau instanţa, prin 
încheiere, dacă apreciază că decesul a fost cauzat de comiterea unei infracţiuni, poate 
dispune exhumarea cadavrului pentru a se stabili: 

— felul și cauza morții; 

— identificarea cadavrului; 

— orice elemente necesare soluționării cauzei. 

Exhumarea se efectuează în prezenţa organului de urmărire penală. 

După efectuarea autopsiei, se va întocmi un raport de expertiză, urmând a se aplica 
în mod corespunzător dispoziţiile privind autopsia medico-legală. 


365. Expertiza toxicologică. Această expertiză se va efectua dacă există o suspiciune 
cu privire la producerea unei intoxicații cu alcool sau alte substanţe (art. 188 CPP). 

Dacă se observă substanţe considerate suspecte că ar fi determinat intoxicația, sunt 
trimise instituţiei medico-legale sau unei alte instituţii specializate, pentru expertiză. 

În urma efectuării expertizei toxicologice, se va întocmi un raport, ale cărui concluzii 
vor cuprinde constatări de specialitate cu privire la: 

— tipul substanţei toxice; 

~ cantitatea, calea de administrare, precum și consecinţele posibile ale substanţei 
descepejite; | 

— alte elemente care să ajute la stabilirea adevărului. 

în cazul conducerii unui vehicul de către o persoană aflată sub influența băuturilor 
alcoolice sau a altor substanţe, recoltarea de probe biologice în vederea efectuării 
expertizei toxicologice se realizează din dispoziția organelor de constatare şi cu 
consimțământul celui supus examinării, de către un medic, asistent medical sau de 

o persoană cu pregătire medicală de specialitate, în cel mai scurt-timp (de exemplu, 
cu ocazia cercetării la faţa locului), într-o instituţie medicală, în condiţiile stabilite de 
legile speciale [art. 190 alin. (8) CPP]. 


366. Examinarea medico-legală a persoanei se va dispune, dacă este cazul, pentru 
stabilirea încadrării juridice a faptei penale, pentru constatarea urmelor și a consecinţelor 
acesteia (art. 189 CPP). 

Medicul legist va întocmi ulterior examinării un certificat medico-legal sau, după caz, 
în funcţie de complexitatea investigaţiilor și constatărilor sale, un raport de expertiză 
[conform art. 172 alin. (11) CPP, certificatul medico-legăl are valoarea unui raport de 
constatare]. 

De regulă, leziunile traumatice sunt constatate prin examinare fizică. Dacă nu mai 
este posibilă sau necesară examinarea fizică, expertiza poate fi efectuată pe baza 
documentaţiei medicale puse la dispoziţia expertului. 

Raportul de expertiză sau certificatul medico-legal întocmit de medicul legist va 
cuprinde: 

— descrierea leziunilor traumatice; 

— opinia expertului cu privire la natura și gravitatea leziunilor, mecanismul și data 
producerii lor, urmările pe care acestea le-au produs. 


367. Examinarea fizică 

367.1. Noţiune. Condiţii. Din analiza dispoziţiilor art. 190 alin. (1) CPP reiese că 
examinarea fizică constă în examinarea externă și internă a corpului acesteia, precum 
și în prelevarea de probe biologice, ceea ce presupune o intervenţie majoră în viaţa 
intimă a unei persoane. Procedeul probatoriu poate fi dispus doar dacă se dovedește 
necesitatea lui pentru stabilirea unor fapte sau împrejurări care să asigure buna 
desfășurare a urmăririi penale ori pentru a se determina dacă o anumită urmă sau 
consecinţă a infracţiunii poate fi găsită pe corpul sau în interiorul corpului persoanei 
care urmează a fi examinată. 

Examinarea fizică se deosebește de percheziția corporală, care presupune mai 
mult o examinare externă a persoanei, fără a presupune intervenţii de natură invazivă. 

367.2. Efectuare. Procedura aplicată de organul judiciar în cazul examinării fizice 
depinde de existența consimțământului scris al celui ce urmează a fi examinat. 

Organul de urmărire penală trebuie să solicite, în prealabil, consimțământul scris 
al persoanei care urmează a fi examinată. Dacă persoana este lipsită de capacitate de 
exercițiu, consimțământul la examinarea fizică este solicitat reprezentantului legal, iar 
în cazul celor cu capacitate restrânsă de exercițiu, consimțământul scris al acestora 
trebuie exprimat în prezenţa ocrotitorilor legali. 

Dacă există consimţământul în forma prevăzută de lege, organul de urmărire penală 
dispune prin ordonanță examinarea, iar toate activităţile desfășurate, cât și rezultatul 
acestora sunt cuprinse într-un proces-verbal. : 

Dacă consimţământului scris nu este obținut, procurorul va sesiza judecătorul de 
drepturi și libertăţi pentru a dispune, prin încheiere, examinarea fizică a persoanei, 
cu motivarea că examinarea este necesară pentru: 

— stabilirea unor fapte sau împrejurări care să asigure buna desfășurare a urmăririi 
penale; i i 

—a se determina dacă o anumită urmă sau consecință a infracțiunii poate fi găsită 
pe corpul sau în interiorul corpului persoanei. 

Judecătorul de drepturi și libertăţi soluţionează cererea în camera de consiliu și 
fără participarea procurorului, prin încheiere care nu este supusă niciunei căi de atac. 

Solicitarea organului de urmărire penală (referatul) către judecătorul de drepturi și 
libertăţi trebuie să cuprindă mențiuni privind: numele persoanei a cărei examinare fizică 
este cerută, motivarea condiţiilor care justifică, potrivit legii, efectuarea procedeului 
probatoriu, modalitatea în care examinarea fizică urmează a fi efectuată, infracțiunea 
de care este acuzat suspectul sau inculpatul. 

Totuși, și în absenţa consimțământului prevăzut de lege sau a hotărârii judecătorului 
de drepturi și libertăţi, pentru cazuri urgente și justificate (obţinerea autorizării ar 
conduce la o întârziere substanţială a cercetărilor, la pierderea, alterarea sau distru- 
gerea probelor), organul de urmărire penală poate dispune, prin ordonanţă, efectuarea 
examinării, cu obligația ca ordonanța și procesul-verbal în care sunt consemnate 
activităţile efectuate să fie înaintate de îndată judecătorului de drepturi și libertăți. 
Judecătorul validează (confirmă) ordonanța, dacă a fost dispusă cu îndeplinirea condiţiilor 
ce justifică efectuarea procedeului probatoriu, altfel, dispune infirmarea actului și 
excluderea probelor obținute în urma examinării fizice. 

Solicitarea de validare a examinării este soluţionată în camera de consiliu, prin 
încheiere care nu este supusă căilor de atac, fără participarea procurorului. 

Dacă se dispune examinarea fizică internă a persoanei, întrucât intervenția 
presupune cunoștințe: medicale, trebuie efectuată de un medic, asistent medical sau 
de o persoană cu pregătire medicală de specialitate, în condiţiile respectării vieții private 
şi a demnității umane. Dacă este examinat un minor care nu a împlinit 14 ani, poate 
fi prezent un părinte, la solicitarea acestuia. În cazul examinării fizice care presupune 
recoltarea prin metode noninvazive de probe biologice în vederea efectuării unei 
expertize genetice judiciare, activităţile ce presupun recoltarea pot fi efectuate și de 
personalul de specialitate al Poliției Române. 

Dacă trebuie recoltate probe biologice în cazul conducerii unui vehicul sub influența 
băuturilor alcoolice, recoltarea se face din dispoziţia organelor de constatare şi cu 
consimţământul celui supus examinării, de către un medic, asistent medical sau de o 
persoană cu pregătire medicală de specialitate, în cel mai scurt timp, într-o instituție 
medicală, în condiţiile stabilite de legile speciale. 

Indiferent de modul dispunerii examinării fizice, activitățile efectuate cu ocazia 
acesteia sunt consemnate într-un proces-verbal ce trebuie să cuprindă: 

= numele și prenumele organului de urmărire penală care îl încheie; 

— ordonanța sau încheierea prin care s-a dispus măsura; do 

— locul unde a fost încheiat, data, ora la care a început și ora la care s-a terminat 
activitatea; 

— numele și prenumele persoanei examinate; 

— natura examinării fizice; 

— descrierea activităților desfășurate; 

— lista probelor recoltate în urma examinării fizice. 

Dacă este necesar, rezultatele obținute din analiza probelor biologice potfi folosite 
și în altă cauză penală, în măsura în care servesc la aflarea adevărului. 

Totodată, pentru a lămuri eventualele contestaţii, probele biologice care nu au 
fost consumate cu ocazia analizelor efectuate sunt conservate și păstrate în instituția 
unde au fost prelucrate. Termenul de conservare și păstrare este de cel puţin 10 ani 
de la epuizarea căilor ordinare de atac ale hotărârii judecătorești. 


368. Expertiza genetică judiciară. Dacă este necesară soluționării cauzei penale, 
organele judiciare pot dispune efectuarea unei expertize genetice, care presupune 
aflarea ADN-ului unei persoane prin investigaţii specifice (biochimice). Aceste investigaţii 
se efectuează asupra probelor biologice recoltate în urma examinării fizice a persoanei 
sau a oricăror altor probe ce au fost găsite sau ridicate cu ocazia efectuării unor 
activități procesuale (percheziţii, cercetarea la fața locului etc.). 

Expertiza se dispune de către organul de urmărire penală, prin ordonanţă, în cursul 
urmăririi penale, sau de instanţă, prin încheiere, în cursul judecății. 

Expertiza se poate efectua doar în cadrul instituțiilor medico-legale, al unei instituţii 
ori unui laborator de specialitate sau al oricărei alte instituții de specialitate certificate 
și acreditate în acest tip de analize. 

Având în vedere caracterul personal al informaţiilor, probele biologice recoltate 
cu ocazia examinării corporale pot fi folosite numai la identificarea profilului genetic 
judiciar. Profilul genetic judiciar poate fi folosit și în altă cauză penală, doar dacă 
servește la aflarea adevărului. 

Totodată, datele astfel obținute constituie date personale, fiind protejate conform 
legii, 


Secțiunea a 12-a. Fotografierea și luarea amprentelor suspectului, 
inculpatului sau ale altor persoane 


369. Noțiune. Condiţii. Fotografierea reprezintă un procedeu probatoriu ce constă 
în surprinderea unor imagini care ulterior au drept rezultat obținerea fotografiei, 
mijloc de probă în procesul penal. Întrucât fotografierea permite fixarea imaginii . 
unor persoane sau obiecte, fotografia poate oferi, în urma examinării, informaţii utile 
organelor judiciare. 

Amprentarea, de asemenea, poate oferi date privind lămurirea unor suspiciuni 
privind implicarea unor persoane la comiterea unor fapte penale. 

Atât fotografierea, cât și amprentarea pot fi dispuse de organele de urmărire penală, 
în ceea ce îl privește pe suspect, inculpat sau altă persoană cu privire la care există o 
suspiciune că are legătură cu fapta comisă sau că a fost prezentă la locul faptei, chiar și 
în lipsa consimțământului acestora. Prin utilizarea unor astfel de procedee probatorii, 


©! Legea nr. 76/2008 privind organizarea și funcționarea Sistemului Naţional de Date 
Genetice Judiciare (M. Of. nr. 289 din 14 aprilie 2008) stabilește cadrul legal al utilizării 
acestor date. 

organele judiciare urmăresc să strângă date pentru identificarea persoanelor bănuite 
a fi în legătură cu fapta comisă sau că au fost la locul faptei. 

Totodată, organul de urmărire penală poate autoriza să se dea publicităţii fotografia 
unei persoane, dacă se apreciază că măsura este necesară pentru stabilirea identității 
persoanei ori în alte cazuri în care publicarea fotografiei prezintă importanţă pentru 
buna desfășurare a urmăririi penale (de exemplu, în cazul infracțiunii de transmitere 
a sindromului imunodeficitar dobândit, organele judiciare pot autoriza publicarea 
fotografiei suspectului sau inculpatului, permițând astfel și altor persoane care au 
luat contact cu respectivul să sesizeze autorităţile). - 

De asemenea, dacă se apreciază că este necesară identificarea amprentelor ce au 
fost găsite pe anumite obiecte sau a persoanelor care pot fi puse în legătură cu fapta 
ori locul comiterii faptei, organele de urmărire penală pot dispune luarea amprentelor 
persoanelor despre care se presupune că au intrat în contact cu acele obiecte, precum 
și fotografierea persoanelor despre care se presupune că au avut legătură cu fapta 
comisă sau au fost prezente la locul faptei. 


Secțiunea a 13-a. Comisia rogatorie și delegarea 


370. Comisia rogatorie este un procedeu de probaţiune auxiliar care se folosește 
atunci când un organ de urmărire penală sau o instanţă de judecată nu are posibilitatea 
de a efectua nemijlocit un act procedural, deoarece locul unde trebuie efectuat actul 
procedural se află în altă localitate decât aceea unde își are sediul organul judiciar 
competent". 

Prin intermediul acestei instituții s-au urmărit eliminarea eventualelor întreruperi 
în efectuarea unor activităţi procedurale și, mijlocit, soluționarea cauzei penale. În 
acest fel, se dă satisfacţie respectării principiului operativității, însă se aduce atingere 
unei trăsături caracteristice fazei judecății, și anume administrarea probelor în mod 
nemijlocit de către instanţă. 

__ Potrivit art. 200 alin. (1) CPP, dacă organul de urmărire penală sau instanţa de 

judecată nu are posibilitatea să asculte un martor, să facă o cercetare la fața locului, să 
procedeze la ridicarea unor obiecte sau să efectueze orice alt act procedural, se poate 
adresa unui alt organ de urmărire penală ori unei alte instanţe, care are posibilitatea 
să le efectueze. Considerăm că instituţia comisiei rogatorii nu este o regulă, ci are 
caracter de excepție, care într-o anumită modalitate trebuie justificat. Competența 
acestei comisii constă în efectuarea numai de acte procedurale, interzicând în mod 
expres efectuarea de acte procesuale, cum ar fi punerea în mișcare a acţiunii penale, 
luarea măsurilor preventive, încuviințarea de probatorii etc. [art. 200 alin. (2) CPP]. 

Comisia rogatorie se poate adresa numai unui organ sau unei instanţe egale în grad, 
cu aceeași competenţă funcţională și materială, actul procedural urmând a fi efectuat . 
de un alt organ judiciar de același grad, având însă o altă competenţă teritorială. 

Din analiza art. 200 alin. (4) CPP rezultă că efectuarea activităţilor procedurale: 
prin comisie rogatorie se dispune de organul de urmărire penală prin ordonanţă, iar 
de instanţă prin încheiere, indicându-se, totodată, și conţinutul acestora: trebuie să 


1] G, ANTONIU, C. BULAI, op. cit., p. 158. 

cuprindă toate lămuririle referitoare la îndeplinirea actului care face obiectul măsurii, 
iar când urmează să fie ascultată o persoană, se vor arăta și întrebările ce trebuie să 
i se pună. Deoarece odată cu audierea pot apărea și alte probleme de lămurit decât 
cele consemnate, organul judiciar care efectuează comisia rogatorie poate pune și 
alte întrebări. 

Totuși, legiuitorul nu lipsește părţile de dreptul de a adresa întrebări cu privire la 
activitățile ce vor fi realizate, întrucât, dacă comisia rogatorie s-a dispus de instanţa de 
judecată, părțile pot formula în fața acesteia întrebări care vor fi transmise instanţei 
ce urmează a efectua comisia rogatorie. Totodată, oricare dintre părţi poate cere să 
fie citată la efectuarea comisiei rogatorii, având astfel posibilitatea să fie prezentă 

la efectuarea actului procedural!!! și, bineînţeles, să își exercite dreptul la apărare. 
"Dacă inculpatul este arestat, instanţa care urmează a efectua comisia rogatorie 
dispune măsurile necesare pentru desemnarea unui avocat din oficiu, care îl va 
reprezenta. Avocatul din oficiu va înlocui avocatul ales, dacă acesta nu se prezintă. 


371. Delegarea. Organul de urmărire penală sau instanța de judecată poate dispune 
efectuarea unui act de procedură și prin delegare. Delegarea poate fi dată numai unui 
organ sau unei instanţe de judecată ierarhic inferioare. 

Așadar, prin intermediul instituţiei delegării se pot efectua acte procedurale de 
către un alt organ judiciar decât cel ce are cauza spre soluționare, însă, spre deosebire 
de comisia rogatorie, aceste acte se realizează de un organ judiciar inferior în grad, 
deci nu cu aceleași aptitudini funcţionale, de aceeași categorie și același grad. De 
exemplu, un procuror de la parchetul de pe lângă tribunal poate delega procurorul 
de pe lângă judecătorie pentru audierea unor martori. 

În domeniul delegării poate fi inclusă și posibilitatea unui organ judiciar de a delega 
un organ judiciar din sfera altor organe judiciare să întocmească diferite acte pro- 
cedurale. De exemplu, instanţa deleagă procurorul să execute mandatul de percheziţie 
domiciliară dispusă și efectuată în cursul judecății [art. 159 alin. (1) și (2) CPP]. 

Dispoziţiile referitoare la comisia rogatorie privind conţinutul și drepturile părţilor 
se aplică în mod corespunzător și în caz de delegare. Rezultă, așadar, că acte procesuale 
ca punerea în mișcare a acţiunii penale, încuviințarea de probatorii în cursul urmăririi 
„ penale și trimiterea în judecată nu pot constitui obiectul delegării. 


Secțiunea a 14-a. Martorii asistenţi 


372. Noţiune. Reglementare. Martorii asistenţi sunt persoane implicate întâmplător 
în derularea activităţilor procedurale și care nu au cunoștință de faptele penale săvârșite 
anterior. Ei asistă, la solicitarea organelor judiciare, la îndeplinirea unui act juridic, 
a cărui valabilitate, de regulă, este condiționată de prezenţa lor?l. Martorii asistenţi 
trebuie să fie prezenți la efectuarea actului, să observe toate activitățile desfășurate 
în prezența lor și, prin semnătură, să ateste că cele consemnate în actul procedural 
(procesul-verbal) corespund realității. 


 1.C.C.J., dec. nr. 2787/2005, în G. ANTONIU, A. VLĂȘCEANU, A. BARBU, op. cit., p. 121. 
2! V, DONGOROZ ȘI COLAB., op. cit., vol. V, p. 222. 

Ulterior, după desfășurarea activităților la care au asistat, martorii asistenţi pot fi 
chemaţi de organele judiciare pentru a da lămuriri, dacă este necesar, în legătură cu 
constatările și efectuarea actului procedural la care au asistat. 

Aceștia se deosebesc de martorii de fond, care au cunoștințe cu privire la fa ptele 
și împrejurările care constituie obiectul probaţiunii, declaraţiile lor nu contribuie la 
soluţionarea pe fond a cauzei, ele constituie un mijloc de probă privind realitatea 
activităţilor la care au asistat. Totodată, calitatea de martor asistent este Adi Diotă 
de lipsa unui interes în cauză. 

Deosebit de vechiul cod, în actuala reglementare nu mai există norme cu caracter 
general privind martorii asistenţi, doar referiri cu privire la prezenţa acestora la efectuarea 
unor acte procedurale [în art. 159 alin. (11) și (15) și art. 168 alin. (11) CPP!!]. Totodată, 
în dispoziţiile arătate se impune prezenţa unui singur martor asistentt?l. 

Organul care procedează la efectuarea unui act procedural în prezența martorilor 
asistenţi este obligat să constate și să consemneze în procesul-verbal pe care îl încheie 
date privind identitatea acestora, menționând și observaţiile pe care au fost invitați 
să le facă cu privire la cele constatate și la desfășurarea operaţiunilor la care asistă. 

Dacă legiuitorul a considerat inadecvată prezenţa în continuare a martorilor asistenţi 
la efectuarea unor acte procedurale, funcţia acestora de observatori imparțiali, prezenţi 
la efectuarea unor activități. procesuale, poate fi suplinită prin dispoziţii care ag : 
observarea prin mijloace tehnice adecvate. 


(1 potrivit art. 159 alin. (11) CPP, când persoana la care se face percheziția este reținută ori 
arestată, va fi adusă la percheziţie; în cazul în care nu poate fi adusă, ridicarea de obiecte și 
înscrisuri, precum și percheziția domiciliară se fac în prezenţa unui reprezentant ori martor. 
asistent. În același timp, art. 168 alin. (11) CPP prevede că percheziţia în sistem informatic 
sau a unui suport de stocare a datelor informatice se efectuează în prezența suspectului 
ori a inculpatului, dispoziţiile art. 159 alin. (10) și (11) aplicându-se în mod corespunzător. 
Potrivit art. 159 alin. (15) CPP, în cazul în care în spaţiul unde urmează a fi efectuată 
percheziţia nu se află nicio persoană, aceasta se efectuează în prezența unui martor asistent. 
2] Conform art. 92 CPP 1968, „Când legea prevede că la efectuarea unui act procedural este 
necesară prezența unor martori asistenţi, numărul acestora trebuie să fie de cel puţin doi”. 


TITLUL AL VIII-LEA. MĂSURILE PROCESUALE 
Capitolul I. Noţiune. Clasificare 


373. Noţiune și scop. În cursul procesului penal pot fi sesizate dificultăţi în 
desfășurarea unor activități procesuale, generate chiar de către cei care sunt implicaţi 
în soluționarea cauzei penale. De exemplu, ascultarea părţilor sau a altor subiecţi 
procesuali nu poate avea loc, întrucât aceștia se sustrag ori, în alte cazuri, pentru a nu 
se afla adevărul, se încearcă influențarea unui alt subiect procesual, a martorului ori a 
expertului. Alteori, suspectul sau inculpatul poate exercita presiuni asupra persoanei 
vătămate ori poate încerca o înţelegere frauduloasă cu aceasta. 

Dacă asemenea situaţii împiedică desfășurarea în condiții normale a activităților 
procesuale necesare soluționării cauzelor penale, legea permite utilizarea unor mijloace 
specifice, care au funcția de a elimina aceste dificultăţi și de a asigura atingerea 
scopului procesului penal. 

Măsurile procesuale sunt mijloace prevăzute de legea procesuală penală, luate 
de organele judiciare pentru a asigura normala desfășurare a procesului penal, în 
vederea realizării scopului acestuia. Au caracter de constrângere, constau în privarea 
sau restrângerea libertăţii persoanei ori a altor drepturi prevăzute de lege și au ca scop 
procesual asigurarea desfășurării normale a procesului penal, respectarea normelor 
de procedură penală, pentru atingerea finalităţii lor, așa cum este prevăzută de lege!” 

Cu toate că legea protejează drepturile și libertăţile persoanei, unele dintre acestea 
fiind considerate fundamentale, restrângerea lor poate fi permisă, pentru situații 
deosebite și bine motivate. 

Măsurile procesuale sunt dispuse de organele judiciare și constau în privaţiuni 
sau constrângeri personale ori reale determinate de condiţiile și împrejurările în care 
se desfășoară procesul penalti. Prin intermediul acestor mijloace juridice, organele 
judiciare corijează comportamentul celorlalţi participanţi în procesul penal, pentru a 
asigura eficienţa acestuia, având caracter de prevenire sau înlăturare a dificultăţilor 
apărute. | 

Măsurile procesuale nu fac parte, în mod obligatoriu, din activităţile procesuale 
necesare cauzei, caracterul lor fiind de activități adiacente activităţii principale?! Nu 
privesc rezolvarea pe fond a cauzei, au ca finalitate asigurarea desfășurării normale, 
în bune condiţii a procedurilor necesare rezolvării cauzei. 


“! Normele de procedură penală urmăresc asigurarea exercitării eficiente a atribuţiilor 
organelor judiciare, cu garantarea drepturilor părţilor și ale celorlalţi participanţi în procesul 
penal, astfel încât să fie respectate prevederile Constituţiei, ale tratatelor constitutive ale 
Uniunii Europene, ale celorlalte reglementări ale Uniunii Europene în materie procesuală 
penală, precum și ale pactelor și tratatelor privitoare la drepturile fundamentale ale omului 
la care România este parte [art. 1 alin. (2) CPP]. 

2! V, DONGOROZ ȘI COLAB., op. cit., vol. V, p. 309. 

BI Ibidem. 

Nu toate măsurile procesuale sunt în esenţa lor măsuri de constrângere, unele 
dintre ele sunt dispuse și cu scopul realizării unei protecţii pentru persoanele implicate 
în proces. Măsurile de siguranţă cu caracter medical (obligarea provizorie la tratament 
medical și internarea medicală provizorie) se dispun și în interesul celor care au săvârșit 
fapte penale și au un caracter redus de constrângere. Cu toate că măsurile de ocrotire 
nu mai au o reglementare autonomă, în codul în vigoare ele sunt prevăzute ca obligații 
ce revin organelor judiciare în cazul luării arestării preventive. | 


374. Trăsături. Sunt denumite măsuri procesuale, deoarece pot fi dispuse numai 
în cadrul procesului penal și sunt reglementate de normele de procedură penală (nu 
pot fi dispuse înainte sau după finalizarea procesului penal). În unele cazuri, legea 
permite însă menţinerea unor măsuri și după epuizarea activităţilor judiciare™. 

Constituind o privare sau o limitare a unor drepturi garantate prin Constituție, 
măsurile procesuale au caracter de excepție?! și se dispun doar în cazurile și în condițiile 
prevăzute de lege [art. 9 alin. (2) CPP]. Legea trebuie să conţină dispoziţii clare cu 
privire temeiurile și durata lor, posibilitatea revocării, înlocuirii, cât și obligaţia organelor 

judiciare de a motiva măsurile luate. 
| Caracterul limitat și de excepție al măsurilor preventive privative de libertate rezultă 
și din dispoziţiile art. 23 alin. (2) din Constituţiet?!, potrivit cărora reținerea și arestarea 
preventivă!“ sunt permise numai în cazurile și cu procedura prevăzute de lege, ca o 
garanţie juridică necesară ocrotirii drepturilor ce pot fi restrânse sau limitate prin 
decizii ale organelor judiciare în procesul penal. 

Prevederile art. 5 parag. 1 din Convenţia europeană a drepturilor omului! consacră. 
dreptul fiecărui individ la libertate și siguranţă, iar lipsirea de libertate este posibilă doar 


Iu potrivit art. 397 alin. (5) CPP, „În cazul în care, potrivit dispoziţiilor art. 25 alin. (5), instanța 
lasă nesoluţionată acţiunea civilă, măsurile asigurătorii se menţin. Aceste măsuri încetează 
de drept dacă persoana vătămată nu introduce acțiune în fața instanţei civile în termen de 
30 de zile de la rămânerea definitivă a hotărârii”. De asemenea, potrivit art. 315 alin. (2) 
lit. a) CPP, prin ordonanța de clasare se dispune, totodată, asupra ridicării sau menţinerii 
măsurilor asigurătorii; aceste măsuri încetează de drept dacă persoana vătămată nu introduce 
acţiune în fața instanţei civile, în termen de 30 de zile de la comunicarea soluţiei. 

(21 GR. THEODORU, op. cit., p. 356. i 

E! Potrivit art. 23 alin. (1) și (2) din Constituție, libertatea individuală și siguranța persoanei 
sunt inviolabile. Percheziţionarea, reținerea sau arestarea unei persoane sunt permise 
numai în cazurile și cu procedura prevăzute de lege. 

ul Prin Decizia nr. 740 din 3 noiembrie 2015, Curtea Constituţională a arătat că, având în 
vedere că măsura arestului la domiciliu a fost reglementată, prin dispozițiile actualului 
Cod de procedură penală, la o dată ulterioară revizuirii Constituţiei și că la data revizuirii 
Legii fundamentale singura măsură preventivă privativă de libertate, în afara reţinerii, era 
arestarea preventivă, dispoziţiile art. 23 din Constituţie, care fac referire doar la arestarea 
preventivă, vizează toate măsurile preventive privative de libertate prevăzute de normele 
procesuale penale în vigoare. l i l 

I5) Potrivit art. 5 parag. 1 din Convenţie, orice persoană are dreptul la libertate și la siguranță. 
- Nimeni nu poate fi lipsit de libertatea sa, cu excepția următoarelor cazuri și potrivit căilor 
legale: a) dacă este deţinut legal pe baza condamnării pronunţate de către un tribunal 
competent; b) dacă a făcut obiectul unei arestări sau deţineri legale pentru nerespectarea 

în cazuri limitativ prevăzute, ca o protecţie împotriva arbitrariului autorităților statului, 
și dacă se realizează potrivit căilor legale. Numai în cazurile exhaustiv prevăzute în 
art. 5 parag. 1 o persoană poate fi lipsită de libertate în mod legal, cazuri care trebuie 
să primească o interpretare restrânsă, riguroasă, întrucât au caracter de excepţie, 
referitor la un drept fundamental. 

Lipsirea de liberate este acceptată doar în aceste cazuri şi dacă se realizează potrivit 
căilor legale prevăzute de dreptul intern, care trebuie să definească clar condiţiile de 
detenţie și să fie previzibil în aplicarea sal, l 

Aşadar, legea trebuie să cuprindă, conform dispozițiilor Constituției, ce anume 
mäsuri procesuale pot fi dispuse, organele judiciare competente să le dispună, cazurile, 
condițiile, durata maximă a acestora, posibilitatea prelungirii, menținerii, revocării 
sau înlocuirii. 

Întrucât luarea măsurilor presupune evaluări ale organului judiciar privind îndeplinirea 
cazurilor și condiţiilor prevăzute de lege și, mai ales, pentru că au caracter facultativ, 
dispoziția trebuie motivată, pentru a se aprecia ulterior dacă libertatea persoanei a 
fost afectată justificat, corespunzător legii. 

Totuși, în unele cauze, dacă măsura este necesară pentru finalizarea unor demersuri 
procesuale cu caracter obligatoriu, organele judiciare sunt obligate să dispună măsurile 
procesuale (de exemplu, este obligatorie luarea măsurilor asigurătorii dacă persoana 
vătămată este lipsită de capacitate de exercițiu sau cu capacitate de exercițiu restrânsă). 


unei hotărâri pronunţate de un tribunal, conform legii, ori în vederea garantării executării 
unei obligații prevăzute de lege; c) dacă a fost arestat sau reţinut în vederea aducerii sale în 
fața autorității judiciare competente, atunci când există motive verosimile de a se bănui că 
a săvârșit o infracțiune sau când există motive temeinice ale necesității de a-l împiedica să 
săvârșească o infracţiune sau să fugă după săvârșirea acesteia; d) dacă este vorba despre 
detenţia legală a unui minor, hotărâtă pentru educaţia sa sub supraveghere sau despre 
detenția sa legală, în vederea aducerii sale în fața autorității competente; e) dacă este vorba 
despre detenţia legală a unei persoane susceptibile să transmită o boală contagioasă, a unui 
alienat, a unui alcoolic, a unui toxicoman sau a unui vagabond; f) dacă este vorba despre 
arestarea sau detenţia legală unei persoane în scopul împiedicării pătrunderii ilegale pe 
teritoriu sau împotriva căreia se află în curs o procedură de expulzare ori de extrădare. 
"C, BîRSAN, op. cit., p. 277-288. În cauza Creangă c. României [Hotărârea Marii Camere din 
23 februarie 2012 (M. Of. nr. 613 din 27 august 2012)], Curtea a reținut (5 101): „Chestiunea 
care trebuie soluțională esie aceea dacă reciamantul a fost lipsit de libertate «potrivit căilor 
legale» în sensulart. 5 parag. i din Convenţie. Termenii «potrivit căilor legale» din această 
dispoziție fac trimitere, în mod esenţial, la legislația naţională și consacră obligaţia de a 
respecta normele de fond, precum și pe cele de procedură. Deși le revine, în primul rând, 
autorităţilor naţionale, în special instanţelor, sarcina de a interpreta și de a aplica dreptul 
intern, situaţia este diferită atunci când nerespectarea acestuia poate atrage o încălcare 
a Convenţiei. Acesta este cazul, în special, al cauzelor al căror obiect îl constituie art. 5 
Parag. 1 din Convenţie, iar Curtea trebuie astfel să exercite un anumit control pentru a 
examina dacă dreptul intern a fost respectat (cauza Baranowski c. Poloniei, Hotărârea din 
28 martie 2000, $ 50). Mai exact, este esenţial, în materie de lipsire de libertate, ca dreptul 
intern să definească clar condiţiile de detenţie și ca legea să fie previzibilă în aplicarea sa 
(cauza Zervudacki c. Franței, Hotărârea din 27 iulie 2006, $ 43) (s.n.). 

375. Măsurile procesuale și măsurile procedurale. Cele două noţiuni nu trebuie 
confundate. Măsurile procedurale pot fi luate de organele judiciare în cursul procesului 
penal, pentru a asigura desfășurarea unor activități procesuale, de exemplu, măsurile 
luate de judecător pentru desfășurarea în bune condiţii a şedinţelor de judecată (în 
vederea asigurării ordinii și solemnităţii ședinței de judecată, conform art. 359 CPP, 
președintele poate limita accesul publicului în sala de ședință, dacă o parte sau o 
altă persoană nesocotește măsurile luate, o poate îndepărta din sală etc.); măsurile 
luate de organele judiciare privind obiectele ori înscrisurile deja ridicate (conform 
art. 162 CPP, se dispune atașarea la dosar a obiectelor sau înscrisurilor ridicate, mijloacele 
materiale de probă se păstrează de organul de urmărire penală sau instanță până 
la soluţionarea definitivă a cauzei, urmele săvârșirii infracțiunii se ridică sau sunt 
conservate etc.) sau pentru efectuarea cercetării la faţa locului ori a reconstituirii 
[conform art. 192 alin. (2) CPP, organul judiciar poate interzice persoanelor aflate la 
locul unde se efectuează cercetarea să comunice între ele sau cu alte persoane ori, 
potrivit art. 193 alin (4), reconstituirea trebuie să fie efectuată astfel încât să nu fie 
încălcată legea sau ordinea publică, să nu fie adusă atingere moralei publice hi să nu 
fie pusă în pericol viața sau sănătatea persoanelor]. 

Măsurile procesuale, în schimb, sunt mijloace prevăzute de legea procesuală penală, 
luate de organele judiciare pentru a asigura normala desfășurare a procesului penal, 
în vederea realizării scopului acestuia, și constau în privarea sau restrângerea libertății 
persoanei ori a altor drepturi prevăzute de lege. | 

Rezultă faptul că cele două categorii de măsuri sunt diferite după conţinutul, funcţiu- 
nea și finalitatea lori!!, măsurile procedurale fiind luate de cele mai multe ori pentru 
asigurarea efectuării activităţilor procesuale necesare soluționării cauzei. 


376: Clasificare. Măsurile procesuale pot fi clasificate după mai multe criterii. 

în funcţie de valoarea socială asupra căreia se îndreaptă exercitarea constrângerii 
procesuale, măsurile procesuale pot fi personale sau reale?!: 

— măsurile cu caracter personal vizează persoanele implicate în procesul penal și 
pot consta în limitarea sau chiar privarea de libertate (reținerea, arestarea preventivă 
etc.). De regulă, acestea diferă în funcţie de calitatea procesuală a persoanei împotriva 
căreia se dispun; 

— măsurile cu caracter real privesc bunurile sau relaţiile față da acestea ale per- 
soanelor prezente în procesul penal (sechestrul, poprirea, restituirea lucrului etc.). 

După faza sau etapa procesuală în care sunt dispuse, există: 

— măsuri ce pot fi dispuse numai în faza urmăririi penale (de exemplu, reținerea); 

— măsuri ce pot fi dispuse în faza urmăririi penale, în procedura camerei preliminare 
şi în faza judecății (de exemplu, arestarea preventivă, sechestrul etc.). 

După criteriul persoanei împotriva căreia se dispun, există: 

— măsuri care îl vizează pe suspect sau inculpat (de exemplu, reținerea, arestarea 
preventivă, controlul judiciar etc.); à 

— măsuri privind celelalte persoane (de exemplu, maien poprirea). 


ul V, DONGOROZ ȘI COLAB., Op. cit., vol. V, p. 309. 
(21 GR. THEODORU, op. cit., p. 356. 

În funcţie de criteriul importanţei lor, clasificarea este dată de Codul de procedură 

penală, Titlul V, denumit „Măsurile preventive și celelalte măsuri procesuale”: 

— în prima categorie, a măsurilor preventive, care sunt cele mai grave, sunt incluse: 
reținerea, controlul judiciar, controlul judiciar pe cauţiune, arestul la domiciliu, arestarea 
preventivă; 

— celelalte măsuri procesuale reglementate de lege sunt: măsurile de siguranță 
cu caracter medical, măsurile asigurătorii, restituirea lucrului și restabilirea situaţiei 
anterioare săvârșirii infracţiunii. 


Capitolul al Il-lea. Măsurile preventive 


Secţiunea 1. Noţiune. Natura juridică a măsurilor preventive 


377. Noţiune. Natură juridică. Întrucât vizează în mod direct starea de libertate 
a suspectului sau inculpatului, concretizată în privarea de libertate (în cazul reţinerii, 
arestului la domiciliu sau arestării preventive) ori în restrângerea libertății de mișcare 
(în cazul controlului judiciar sau al controlului judiciar pe cauţiune), măsurile preventive 
sunt cele mai importante dintre măsurile procesuale reglementate în Codul de procedură 
penală. 

În Constituţie, în art. 23 alin. (2) se prevede că reținerea și arestarea preventivă (dar 
și arestul la domiciliu!!!) a unei persoane sunt permise numai în cazurile și cu procedura 
prevăzute de lege. Prin „cazuri prevăzute de lege” se înţelege situaţiile, îm prejurările 
în care autorităţile publice competente pot lua aceste măsuri, iar prin „procedura 
prevăzută de lege” regulile procedurale a căror respectare obligatorie se impunet?. 

Pentru o înțelegere corectă a măsurilor preventive ca instituție procesuală, mai ales 
în ceea ce privește caracterul lor de constrângere, sunt necesare lămuriri cu privire 
la natura juridică a acestora. Două opinii, orientate spre extreme, au fost exprimate 
cu privire la măsurile preventivetil. TE 

O primă opinie, total negativistă, nu recunoaște o legitimitate a luării măsurilor 
preventive privative de libertate, având drept justificare exagerarea pe baza unui 
raționament de pură logică abstractă a principiului prezumției de nevinovăție: reținerea 
în cursul procesului penala unei persoane, cât timp nu s-a stabilit vinovăția sa în mod 
definitiv printr-o hotărâre judecătorească, nu se justifică, încălcându-se astfel dreptul 
său fundamental la libertate!“l. Potrivit acestei opinii, privarea de libertate nu poate 
deriva decât din condamnarea pentru infracțiunea săvârşită. Se mai poate invoca şi 
faptul că în concret constrângerea prin luarea arestării preventive este similară cu 
executarea unei pedepse privative de libertate: se execută, de regulă, în aceleași 
locuri și în aceleași condiţii cu cele ale executării pedepsei privative de libertate, iar 
condiţiile executării sunt stabilite prin același act normativ"! Regimul de executare 


1 A se vedea interpretarea dată de Curtea Constituţională prin Decizia nr. 740 din 
3 noiembrie 2015, supra cit. 

(21 M. CONSTANTINESCU, |. MURARU, A. IORGOVAN, E.S. TĂNĂSESCU, op. cit., p. 41. 

31 N. VOLONCIU, op. cit., vol. |, p. 403. | 

(4 Argumente asemănătoare au fost invocate și în motivarea excepţiei de neconstituționalitate 
soluționate de Curtea Constituţională prin Decizia nr. 173 din 4 noiembrie 1999 (M. Of. 
nr. 624 din 21 decembrie 1999). 

(5 De exemplu, în legislația noastră, prin Legea nr. 254/2013 privind executarea pedepselor 
și a măsurilor privative de libertate dispuse de organele judiciare în cursul procesului penal 
(M. Of. nr. 514 din 14 august 2013). Echivalenţa celor două modalități de constrângere este 
sugerată chiar de legiuitor: potrivit art. 72 CP, perioada în care o persoană a fost supusă 

"asemănător justifică dispoziţiile conform cărora perioada măsurilor preventive privative 
de libertate se deduce din durata pedepsei privative de libertate. 

Cea de-a doua opinie, opusă celeilalte, exagerează concepția cu privire la măsurile 
preventive: se motivează prin exagerarea importanţei lor, adepţii acestei teorii 
radicalizându-le necesitatea, ca o justificare a combaterii fenomenului infracțional, 
ceea ce duce însă la încălcarea sau suprimarea drepturilor cetățenești în favoarea 
intereselor generaleiil, 

Este evident că niciuna dintre cele două opinii nu poate fi acceptată, întrucât nu 
oferă suficiente argumente credibile cu privire la fundamentarea teoretică și necesitatea 
practică a măsurilor preventive. Un argument solid îl constituie acceptarea unui echilibru 
în abordarea acestor măsuri, privite ca o necesitate pentru soluționarea cauzelor 
penale, soluționare ce corespunde interesului general al respectării legii și asigurării 
în mod real a libertăţii persoanei într-un sistem legal credibil și eficient. În acest 
context, se apreciază că limitele aduse exerciţiului drepturilor persoanei implicate 
în soluționarea unui proces penal nu trebuie privite ca o încălcare sau abandonare 
a acestora, ci ca un eveniment cu caracter de excepție, determinat de lege și folosit 
numai în caz de extremă necesitatel?l, 

Deși au un regim similar în ceea ce priveşte constrângerea cu executarea unei 
pedepse privative de libertate, măsurile preventive privative de libertate se deosebesc de 
aceasta, având totuși o natură procesualăti, fiind dispuse pentru rațiuni procesuale, fără 
a afecta însă drepturile procesuale ale celui împotriva căruia au fost dispuse. Pedeapsa 
cu închisoarea sau detenţiunea pe viață se execută după finalizarea procesului penal, în 
baza unei hotărâri judecătorești definitive de condamnare, și are o perioadă determinată 
în timp. i 

Deosebit de pedepsele privative de libertate, măsurile preventive privative de 
libertate au caracter procesual, luarea lor fiind posibilă numai în cursul procesului penal 
și cu un alt scop decât executarea pedepselor. În cazul măsurilor preventive, lipsirea 
de libertate are caracter de excepție și durează numai cât necesităţile procesuale o 
impun, de aceea, au caracter provizoriu, preventiv. . 

Luarea lor este facultativă, numai dacă este necesară pentru normala desfășurare 
a procesului penal, și au caracter revocabil. 


unei măsuri preventive privative de libertate se scade din durata pedepsei închisorii 
pronunţate, la fel durata măsurilor preventive privative de libertate executate în afara țării 
(art. 73 CP). De asemenea, potrivit art. 285 CP, se pedepsește în același mod evadarea 
din starea legală de reținere sau deţinere, neexistând deosebire de tratament juridic, și 
anume dacă privarea de libertate este cu titlu provizoriu, efectuată pe baza unei măsuri 
procesuale, sau ca efect al executării unei hotărâri judecătorești definitive. 

CM. VALIENTE, în N. VOLONCIU, op. cit., vol. |, p. 403. 

ČIN. ILIESCU, Libertatea persoanei în lumina dispoziţiilor din noul Cod de procedură penală, 
în S.C.J. nr. 3/1971, p. 426. 

3! GR. THEODORU, op. cit., p. 366. 

Secţiunea a 2-a. Dispoziţii generale privind măsurile preventive 


378. Cadrul legal. Cazurile și condiţiile care pot justifica luarea măsurilor preventive 
sunt reglementate în Codul de procedură penală, Titlul V din Partea generală, denumit 
„Măsurile preventive și alte măsuri procesuale”. Titlul cuprinde trei capitole, în care 
sunt reglementate măsurile preventive, măsurile de siguranţă cu caracter medical, 
măsurile asigurătorii, restituirea lucrurilor și restabilirea situaţiei anterioare săvârșirii 
infracțiunii. 

În reglementarea actuală, măsurile preventive sunt reținerea, oi rolul judiciar, 
controlul judiciar pe cauţiune, arestul la domiciliu şi arestarea preventivă. 

Deosebit de codul anterior, s-a renunţat la unele măsuri cu reglementare distinctă 
(obligarea de a nu părăsi localitatea și obligarea de a nu părăsi țara), însă conţinutul 
acestora, constând în obligaţiile impuse inculpatului, se regăsește în reglementarea 
unor măsuri preventive în vigoare în prezent (controlul judiciar și controlul judiciar 
pe cauţiune). De asemenea, liberarea provizorie sub control judiciar sau liberarea 
provizorie pe cauţiune!!! reglementate în vechiul cod se regăsesc în codul în vigoare 
„sub forma controlului judiciar și a controlului judiciar pe cauţiune. 

Noutatea o constituie introducerea arestului la domiciliu, prezent și în alte AED 
impusă însă și de necesitatea rezolvării de către organele judiciare a unor cazuri 
concrete în abordarea măsurilor preventive, înainte de adoptarea codului actual?l. 


$1. Luarea măsurilor preventive 


379. Noţiunea de privare de libertate. Întrucât noţiunea nu este definită în lege, 
elementele sale de conţinut pot fi stabilite din reglementarea măsurilor preventive, 
din analiza unor acte câre privesc condiţiile și limitele permise aplicării acestor măsuri, 
cât și din practica judiciară, inclusiv a Curţii Europene a Drepturilor Omului. Astfel, 
potrivit art. 5 parag. 1 din Convenţie, nimeni nu poate fi lipsit de libertate, cu excepția 
cazurilor limitativ prevăzute în cuprinsul acestui articol, noţiunea de lipsire sau privare de 
libertate fiind determinată numai în contextul acestor dispoziții. Termenii de „arestare” 


1] Potrivit art. 160: alin. (1) CPP 1968, învinuitul sau inculpatul arestat preventiv avea 
dreptul să solicite în tot cursul procesului penal punerea sa în libertate provizorie, sub 
control judiciar sau pe cauţiune. 

2) Prin Decizia nr. 22 din 12 octombrie 2009 (M. Of. nr. 290 din 4 mai 2010), Înalta Curte 
de Casaţie și Justiţie, Secţiile Unite, a admis un recurs în interesul legii, stabilind că durata 
arestului la domiciliu, executat în străinătate, măsură preventivă privativă de libertate 
în accepțiunea art. 5 din Convenţia europeană pentru apărarea drepturilor omului și a 
libertăţilor fundamentale, trebuie luată în calcul în cadrul procedurii penale române și 
dedusă din durata închisorii aplicate de instanţele române. La data admiterii recursului 
în interesul legii, cu toate că arestul la domiciliu nu era reglementat în legislația română, 
s-a acceptat deducerea duratei sale, chiar dispus de un organ judiciar al altui stat, din 
durata pedepsei cu închisoarea aplicate de instanţele române. În prezent, există dispoziții 
exprese în acest sens atât în Codul penal Si 72 și art. 73), cât și în Codul de procedură 
penală [art. 399 alin. (9)]. 

sau „deţinere” prevăzuţi în art. 5 au același înțeles și cuprind orice măsură, oricare ar 
fi denumirea în dreptul intern, ce are ca efect privarea de libertate a unei persoane. 

Sensul acestor noţiuni și domeniul de aplicare sunt date de calificarea lor în 
sistemul naţional intern, însă ele, potrivit practicii Curţii Europene privind aplicarea 
dispoziţiilor art. 5 din Convenţie, trebuie să respecte un obiectiv esenţial, și anume 
lipsirea de libertatea a unei persoane să nu aibă caracter arbitrar". Insta nţa europeană 
a precizat că orice privare de libertate trebuie să fie conformă cu normele de fond şi 
de procedură prevăzute de legislaţia internă, însă, în același timp, trebuie să respecte 
scopul esenţial al art. 5, care constă în protecţia individului împotriva arbitrariului 
autorităţilor statalel!. Așadar, privarea de libertate constituie o excepție, iar în cazurile 
în care este permisă, trebuie prevăzute garanții reale care să constituie o protecţie 
efectivă împotriva arbitrariului. 

Potrivit Convenţiei, orice privare de libertate, justificată de prevederile acesteia, 
trebuie să fie „prevăzută de lege”, respectiv să se regăsească în dreptul intern, urmând ca 
încălcarea dreptului intern să atragă direct încălcarea Convenţieil?!. Astfel, la soluționarea 
unei cauze, Curtea examinează normele de fond și de procedură din dreptul intern 
și măsura în care ele sunt compatibile cu Convenţia și principiile acesteia", urmând 
ca simpla încălcare a lor să plaseze detenţia în afara cazurilor „prevăzute de lege” și, 
implicit, în afara domeniului de aplicare alart. 5 parag. 1. Așadar, Curtea va examina 
legea internă, îndeplinirea condiţiilor impuse de aceasta (dacă sunt compatibile cu 
Convenţia), nu și temeiurile privării de libertate. 

În art. 5 parag. 1 din Convenţie sunt prevăzute limitativ cazurile în care o persoană 
poate fi privată de libertate în mod legal, care trebuie să primească o interpretare 


0 C, BîRSAN, op. cit., p. 237. : 

2! C.E.D.O., cauza Chahal c. Regatului Unit, Hotărârea din 15 noiembrie 1996, apud 
C. BÎRSAN, op. cit., p. 237. 

B În privinţa „legalităţii” unei arestări, inclusiv respectarea „căilor legale”, Convenţia face 
trimitere, în principal, la legislația naţională și consacră obligaţia de a respecta normele de 
fond, precum și normele de procedură ale acesteia. Termenii „potrivit căilor legale” din 
art. 5 parag. 1 fac trimitere, în mod esențial, la legislația națională și consacră obligaţia 
de a respecta normele de fond, precum și pe cele de procedură. Deși le revine, în primul: 
rând, autorităţilor naţionale, în special instanţelor, sarcina de a interpreta și de a aplica 
dreptul intern, situaţia este diferită atunci când nerespectarea acestuia poate atrage o 
încălcare a Convenţiei. Acesta este cazul, în special, al cauzelor al căror obiect îl constituie 
art. 5 parag: 1'din Convenţie, iar Curtea trebuie astfel să exercite un anumit control pentru 
a examina dacă dreptul intern a fost respectat. Mai exact, este esenţial, în materie de 
lipsire de libertate, ca dreptul intern să definească clar condiţiile de detenție și ca legea să 
fie previzibilă în aplicarea sa (C.E.D.O., cauza Creangă c. României, supra cit., §§ 84, 101). 
“I Cu toate acestea, respectarea legislaţiei naţionale nu este suficientă: art. 5 parag. 1 
din Convenţie cere în plus conformitatea oricărei lipsiri de libertate cu scopul de a apăra 
persoana împotriva arbitrariului. Există un principiu fundamental conform căruia nicio 
detenţie arbitrară nu poate fi compatibilă cu art. 5 parag. 1, iar noțiunea „arbitrară” pe 
care o prevede acest text nu se limitează la lipsa conformităţii cu dreptul intern, astfel 
încât o lipsire de libertate poate fi legală potrivit legislației interne și, totodată, arbitrară, 
deci contrară Convenţiei (C.E.D.O., cauza Creangă c. României, supra cit., § 84). 

| restrictivă, riguroasă, întrucât reprezintă excepții de la garantarea dreptului fundamental 
la libertate individual”. 


380. Scopul și condiţiile generale necesare luării măsurii preventive. Măsurile 
preventive (inclusiv cele privative de libertate) sunt dispuse din raţiuni procesuale!#, 
durata lor fiind determinată de existenţa în continuare a acestor necesităţi procesuale. 
Odată dispărute, măsura nu mai poate fi menţinută, întrucât prevenţia asigurată prin 
instituirea acesteia nu mai este justificată. 

Totodată, caracterul preventiv, faptul că nu constituie o pedeapsă, precum și regimul 
juridic stabilit măsurilor preventive (scop, condiţii) trebuie să ofere „cât mai multe 
garanţii contra arbitrariului, abuzului și excesului”t?l. i 

Aceste condiții trebuie să fie clar definite, legea însăși, în aplicarea sa, trebuie să 
fie previzibilă, pentru a îndeplini criteriul de legalitate a măsurii preventive!“l. Existenţa 
unor exigenţe legale clar prevăzute contribuie la garantarea că nimeni nu va fi privat 
de libertate în mod arbitrar. | 

Articolul 202 CPP conţine, după cum sugerează și denumirea, dispoziţii privind 
scopul și condiţiile generale de aplicare a măsurilor procesuale"! Potrivit alin. (1) 
teza a ll-a al aceluiași articol, scopul acestor măsuri constă în: 

a) Asigurarea bunei desfășurări a procesului penal. Dacă suspectul sau inculpatul, 
prin atitudinea sau activitatea sa, încearcă să influenţeze ceilalți subiecți procesuali 
care participă la soluționarea cauzei, astfel încât cele declarate să nu corespundă . 
adevărului, sau să distrugă ori să altereze înscrisurile sau mijloacele materiale de 
probă, rezultatul administrării probelor ar fi viciat sau chiar administrarea probelor 


EI C.E.D.O., cauza Quinn c. Franţei, Hotărârea din 22 martie 1995. 

21 TR. POP, op. cit., vol: lll, p. 131-133. Denumirea de arest preventiv sugerează aceste 
trăsături, cât și faptul că ele au caracter provizoriu și nu au caracterul unei pedepse. 

BI Ibidem. 

1 C.E.D.O., cauza Creangă c. României, supra cit. Curtea a precizat că legea trebuie să fie 
suficient de precisă, pentru a permite oricărei persoane să prevadă într-un mod rezonabil, 
în circumstanţele cauzei, consecințele faptei sale. 

(5! În jurisprudenţa sa, Curtea a expus patru motive fundamentale acceptabile pentru 
arestarea preventivă a unui acuzat suspectat că a comis o infracţiune: pericolul ca acuzatul 
să fugă (cauza Stögmüller c. Austriei, Hotărârea din 10 noiembrie 1969, § 15); riscul ca 
acuzatul, odată repus în libertate, să împiedice aplicarea justiţiei (cauza Wemhoff c. 
Germaniei, Hotărârea din 27 iunie 1968, § 14), să comită noi infracţiuni (cauza Matznetter 
c. Austriei, Hotărârea din 10 noiembrie 1969, $ 9) sau să tulbure ordinea publică (cauzele 
Letellier c. Franţei, Hotărârea din 26 iunie 1991, § 51 și Hendriks c. Olandei, Decizia din 
5 iulie 2007). Pericolul de a împiedica buna derulare a procesului penal nu poate fi invocat 
în mod abstract de autorităţi, ci trebuie să se bazeze pe probe faptice (cauza Becciev 
c. Republicii Moldova, Hotărârea din 4 octombrie 2005, $ 59). La fel se întâmplă în cazul 
tulburărilor aduse ordinii publice: dacă un asemenea motiv poate fi luat în calcul potrivit 
art. 5 în circumstanţe excepţionale și în măsura în care dreptul intern recunoaște o astfel 
de noţiune, acesta nu poate fi considerat relevant și suficient decât dacă se bazează pe 
fapte de natură să indice că eliberarea deţinutului ar tulbura cu adevărat ordinea publică 
(cauza Letellier c. Franţei, citată anterior, $ 51). A se vedea cauza Calmanovici c. României, 
Hotărârea din 1 iulie 2008, $8 93-94 (M. Of. nr. 283 din 30 aprilie 2009). 

nu ar mai fi posibilă. Așadar, pericolul ca procesul să nu se desfășoare în bune condiţii 
nu are caracter abstract, trebuie invocat în concret și să se bazeze pe probe faptice. În 
aceste condiţii, luarea măsurii preventive poate fi necesară, întrucât procesul penal 
nu se mai desfășoară conform exigențelor stabilite prin lege. 

b) împiedicarea sustragerii suspectului sau inculpatului de la urmărirea penală sau 
de la judecată. Întrucât prezența suspectului sau inculpatului este necesară pentru 
desfășurarea activităților procesuale, prin dispoziţiile art. 108 alin. (2) lit. a) CPP este 
instituită obligaţia acestora de a se prezenta la chemările organelor judiciare, iar în 
caz de nerespectare, odată cu dovada sustragerii suspectului sau inculpatului, este 
posibilă luarea unei măsuri preventive împotriva acestuia. 

“Sustragerea trebuie să fie însă dovedită, doar neprezentarea la chemările organului 
judiciar nu poate justifica arestarea, ci doar emiterea unui mandat de aducere. Dacă 
riscul sustragerii poate fi înlăturat prin luarea altei măsuri, arestarea preventivă, ca o 
ultimă soluție, nu poate fi justificatălil, 

Deosebit de vechiul cod, în reglementarea actuală a măsurilor preventive nu se 
mai prevede ca scop și împiedicarea sustragerii de la executarea pedepsei, întrucât 
dispoziţiile au fost considerate neconforme cu respectarea principiului prezumțţiei 
de nevinovăție. 

c) Prevenirea săvârșirii unei alte infracțiuni. Scopul este evident dacă suspectul 
sau inculpatul încearcă prin activitatea infracţională să influențeze cercetările în cauză 
sau să comită alte infracțiuni, într-o altă conjunctură infracţională. 

Existenţa scopului trebuie constatată de organul judiciar nu doar la momentul luării 
măsurii, dar și, dacă este cazul, la confirmarea, prelungirea, înlocuirea sau menținerea 
acesteia. 

Din analiza art. 202 CPP rezultă că luarea măsurilor preventive poate fi justificată 
dacă sunt îndeplinite cumulativ următoarele condiţii: 

a) Existența unor probe sau indicii temeinice din care să rezulte suspiciunea rezonabilă 
că o persoană a săvârșit o infracţiune. Textul stabileşte condiţia că față de o persoană 
poate fi dispusă o măsură preventivă numai în legătură cu săvârșirea unei infracțiuni, 
problema constând în stabilirea din punct de vedere probator a conţinutului acestei 
condiţii. 

Potrivit art. 202 alin. (1) CPP, măsura este justificată dacă există probe sau indicii 
temeinice din care să rezulte suspiciunea rezonabilă că persoana față de care va fi 
luată a comis infracțiunea. O astfel de condiție cu caracter general era prevăzută și în 
codul anterior; potrivit art. 143 alin. (1) CPP 1968, măsura putea fi dispusă dacă erau 
probe sau indicii temeinice că învinuitul sau inculpatul a săvârșit o faptă prevăzută 
de legea penală. 

Condiţia sub forma existenţei probelor va putea fi considerată ca îndeplinită 
raportându-ne la dispoziţiile care definesc această noţiune în actualul cod!?. indiciile 


i C.E.D.O., cauza Stögmüller c. Austriei, supra cit., § 15. 

2! Potrivit art. 97 alin. (1) CPP, constituie probă orice element de fapt care servește la 
constatarea existenţei sau inexistenţei unei infracțiuni, la identificarea persoanei care a 
săvârșit-o și la cunoașterea împrejurărilor necesare pentru justa soluționare a cauzei și 
care contribuie la aflarea adevărului în procesul penal. 

temeinice (deosebit de codul anterior!!!) nu au o reglementare în ceea ce privește 
-conținutul noţiunii. 

Această condiţie corespunde prevederilor art. 5 parag. 1 lit. c) din Convenţie, în 
care se precizează faptul că o persoană poate fi privată de libertate dacă „există motive 
verosimile de a bănui că a săvârșit o infracțiune”. 

în interpretarea acestor prevederi, în jurisprudenţa sa, Curtea Europeană a 
Drepturilor Omului a considerat că temei al arestării preventive îl pot constitui „date” 
care să obiectiveze motivele pentru care se bănuiește că persoana față de care s-a 
dispus măsura a săvârșit o infracţiunel!. Organele judiciare au obligația să deţină și să 
invoce „o explicaţie credibilă și întemeiată” pentru dispunerea măsurii, iar datele care 
constituie temeiul măsurii preventive trebuie să conducă la bănuiala sau presupunerea 
că suspectul ori inculpatul a săvârșit o infracțiune. 

instanţa europeană a analizat respectarea condiţiei care să justifice arestarea pre- 
ventivă, prevăzută în legislaţiile interne ale statelor sub diferite forme, ca fiind bănuieli 
legitime, plauzibile, verosimilet!, apreciind că aceste condiţii presupun existenţa unor 
fapte sau a unor informaţii de natură a convinge un observator obiectiv că persoana 
în cauză a putut comite infracțiunea pentru care este arestată“. 


(1 În Codul de procedură penală anterior, indiciile temeinice erau definite în cadrul art. 68!, 
potrivit căruia erau indicii temeinice atunci când din datele existente în cauză rezulta 
presupunerea rezonabilă că persoana față de care se efectuau acte premergătoare sau 
acte de urmărire penală a săvârșit fapta. 

(2) C.E.D.O., cauza Brogan și alţii c. Regatului Unit, Hotărârea din 29 noiembrie 1988; 
cauza Kurt c. Turciei, Hotărârea din 25 mai 1998; cauza Loukanov c. Bulgariei, Hotărârea 
Să 20 martie 1997. 

„Având î în vedere în special decizia procurorului de a include numele reclamantului 
în lista persoanelor bănuite, fără o declaraţie a victimei sau orice alte probe care să 
îl indice pe reclamant, și omisiunea procurorului de a efectua o cercetare veritabilă a 
faptelor esenţiale, pentru a verifica dacă plângerea a fost întemeiată, Curtea conchide că 
informaţia de care dispune «nu convinge un observator obiectiv că persoana în cauză ar 
fi putut săvârși infracțiunea»” (C.E.D.O., cauza Stepuleac c. Republicii Moldova, Hotărârea 
din 6 noiembrie 2007, §§ 70-74). 

“1 C. BîRSAN, op. cit., p. 263-267. În cauza Mușuc c. Republicii Moldova (Hotărârea din 
6 noiembrie 2007), Curtea a statuat următoarele (58 31-33): „(...) pentru ca o reţinere, 
în baza unei bănuieli rezonabile, să fie justificată în sensul art. 5 parag. 1 lit. c), nu este 
necesar ca poliţia să fi obținut probe suficiente pentru a aduce acuzații fie la momentul 
reţinerii, fie în timp ce reclamantul se află în custodie (a se vedea cauza Brogan și alții 
c. Regatului Unit, supra cit., § 53). De asemenea, nu este necesar ca persoana deţinută să 
fie, eventual, acuzată sau adusă în fața unei instanţe. Scopul urmărit prin reținerea pentru 
interogare este desfășurarea unei urmăriri penale prin care să fie confirmate sau infirmate 
bănuielile care constituie temei pentru arestare (a se vedea cauza Murray c. Regatului 
Unit, Hotărârea din 28 octombrie 1994, 8 55). Totuși, cerința ca bănuiala să se bazeze pe 
motive rezonabile formează o parte esenţială a garanţiilor împotriva arestării și detenției 
arbitrare. Faptul că o bănuială este presupusă cu bună- credinţă este insuficient. Cuvintele 
«bănuială rezonabilă» presupun existenţa faptelor sau a informaţiilor care ar convinge un 
observator obiectiv că persoana în cauză ar fi putut săvârși infracțiunea (a se vedea cauza 
Fox, Campbell și Hartley c. Regatului Unit, Hotărârea din 30 august 1990, 8 32). Curtea 

-Faptele care au dat naștere la „bănuielile” ce pot constitui condiţia arestării nu 
trebuie să fie de același nivel ca cele necesare pentru justificarea unei condamnări sau 
chiar pentru fundamentarea unei acuzații, Dacă la momentul punerii în discuţie a 
măsurii preventive ar exista probe din care să rezulte în mod cert vinovăția inculpatului, 
s-ar impune pronunțarea unei hotărâri judecătorești de condamnare, iar nu luarea 
unei măsuri preventivel?l. 

Aceste considerații sunt consecința temeiurilor diferite ale celor două acte: pentru 
luarea măsurilor preventive este necesară constatarea condiţiilor arătate în art. 202 
CPP, pe când condamnarea se dispune dacă instanţa constată, dincolo de orice îndoială 
rezonabilă, că fapta există, constituie infracţiune și a fost săvârșită de inculpat [art. 396 
alin. (2) CPP). 


notează că, în această cauză, reclamantul a fost acuzat de însușirea unui imobil prin 
cumpărarea lui de la o bancă la un preţ mai mic decât valoarea de piață. Acuzaţia împotriva 
sa și demersul procurorului privind arestarea lui conţineau o descriere cronologică a 
evenimentelor, care au avut loc între anii 1999 și 2002 şi care i-au atribuit lui și tatălui lui 
un comportament care, în opinia procurorului, a constituit o infracțiune. Totuși, ele nu par 
să conţină vreo probă în sprijinul teoriei că a fost săvârșită o infracţiune și că reclamantul 
ar putea fi vinovat de ea. Într-adevăr, în documentele de mai sus nu există nicio menţiune 
despre faptul cum a ajuns procuratura la concluzia că valoarea imobilului în cauză a fost 
subestimată sau dacă a existat o înțelegere între reclamant și banca ce a făcut vânzarea. Ea 
s-a referit doar la existența unui martor în cadrul procedurilor penale, fără a spune totuși 
ceva despre declaraţiile acestuia sau dacă declaraţiile martorului au confirmat acuzaţia 
împotriva reclamantului. Mai mult, deși reclamantul a susținut, în mod expres, în timpul 
procedurilor habeas corpus, că nu exista o bănuială rezonabilă că el ar fi săvârșit infracțiunea 
imputată lui, se pare că instanţele judecătorești au ignorat această declaraţie și au tratat-o 
ca irelevantă. În lumina celor de mai sus, Curtea nu consideră că materialele prezentate 
de procuratură, pe care s-au bazat instanțele de judecată naţionale pentru a-l aresta pe 
reclamant, erau suficiente pentru a convinge un observator obiectiv că reclamantul ar fi 
putut săvârși infracțiunea imputată lui. Prin urmare, conchide că detenţia reclamantului 
între 28 septembrie și 14 noiembrie 2006 nu s-a bazat pe o bănuială rezonabilă că el a 
săvârșit o infracţiune și, astfel, a avut loc o violare a art. 5 parag. 1 din Convenţie” (s.n.). : 
© C.E.D.O., cauza Patriciu c. României (Decizia din 19 martie 2013). Curtea a reţinut că 
existența unei suspiciuni rezonabile presupune existenţa unor fapte sau indicii de natură a 
convinge un observator neutru și obiectiv că persoana în cauză a comis o infracțiune. Totuși, 
faptele care dau naștere acestor suspiciuni nu trebuie să fie de aceeași forţă precum cele 
necesare pentru a justifica condamnarea sau pentru punerea sub acuzare, aspecte ce 
intervin la o fază ulterioară a procesului penal (a se vedea cauza Murray c. Regatului Unit, 
supra cit., $ 55). În cauză, Curtea a apreciat că suspiciunile care planau asupra reclamantului 
atingeau nivelul de plauzibilitate cerut. Astfel, aceste suspiciuni se întemeiau pe o serie 
de documente care puteau crea impresia că reclamantul ar fi putut comite infracțiunile 
imputate. Așadar, parchetul și-a întemeiat decizia pe probe suficiente, care ar fi putut 
convinge un observator neutru și obiectiv că reclamantul ar fi putut comite infracțiunea 
(a contrario, cauza Stepuleac c. Republicii Moldova, supra cit., §§ 70-73). 

2 C.C.R., dec. nr. 21/2005 (M. Of. nr. 155 din 22 februarie 2005); C.E.D.O., cauza Murray 
c. Regatului Unit, supra cit., § 55. 

' În concret, instanta a apreciat că, în cazul infracțiunii de tâlhărie, fuga nejustificată 
a inculpatului, consecutiv sustragerii cu violență a genții persoanei vătămate, și găsirea 
bunului în apropierea locului unde acesta a fost prins constituie date din care rezultă 
presupunerea că inculpatul a comis fapta și, în consecinţă, indicii temeinice că acesta a 
săvârşit infracțiuneatil. Însă faptul că inculpatul doar face parte din cercul persoanelor 
bănuite de comiterea infracţiunii nu constituie indicii temeinice (în sensul art. 68! CPP 
1968), arestarea preventivă nefiind justificatăl2l, 

b) Măsura să fie proporțională cu gravitatea acuzaţiei aduse. Proporționalitatea 
presupune evaluarea tuturor împrejurărilor de fapt, cât și a contextului legal (calificarea 
juridică, pedeapsă), pentru a lua măsura preventivă cea mai potrivitălll, 

Această măsură trebuie să fie apreciată ca justificată și corespunzătoare restrângerii 
dreptului fundamental la libertate și siguranţă și considerată ca legitimă doar în măsura 
respectării art. 53 alin. (2) din Constituţie (măsura trebuie să fie proporţională cu 
situația care a determinat-o și aplicată în mod nediscriminatoriu, fără a aduce atingere 
existenței dreptului la libertate). | 

Modul săvârșirii infracţiunii, metodele utilizate, scopul urmărit, urmarea produsă, cât 
și persoana inculpatului pot constitui criterii în legătură cu cerințele proporționalităţii, 
care presupun o evaluare a acuzaţiei formulate“. 

O măsură preventivă poate fi considerată ca justificată și în funcţie de pedeapsă și 
limitele sale prevăzute pentru infracțiunea săvârșită. Codul în vigoare permite luarea 
măsurilor preventive (inclusiv arestarea preventivă) indiferent de pedeapsă, însă ar 
părea nejustificată arestarea preventivă dacă legea prevede pentru infracțiunea săvârșită 
doar pedeapsa amenzii penale"! 

c) Măsura preventivă să fie necesară pentru realizarea scopului urmărit prin 
dispunerea ei. Necesitatea măsurii preventive este apreciată în concret de către organul 


HI C.A. Brașov, dec. pen. nr. 141/2003, în C.P.J.P. 2003-2004, p. 226. 

2] Idem, p. 231. 

BI Curtea evidenţiază că instanţele interne au refuzat examinarea argumentelor prezentate 
de persoana în cauză în ceea ce privește profilul său personal și situaţia sa familială, 
că acestea nu au examinat adesea situația sa în mod individual și că nu au considerat 
niciodată posibilitatea adoptării uneia dintre măsurile alternative prevăzute de dreptul 
intern, în timp ce art. 5 parag. 3 solicită ca autorităţile să ţină seama de acestea în măsura 
în care se pot aplica situației în cauză și ca acuzatul să ofere garanţii privind participarea la 
proces (C.E.D.O., cauza Tarău c. României, Hotărârea din 24 februarie 2009, M. Of. nr. 37 
din 18 ianuarie 2010). 

“Împotriva reclamantului, resortisant, căsătorit, a fost depusă o plângere penală pentru 
calomnie, de către administratorul imobilului în care el și soția sa au locuit în Polonia. În 
cauză, Curtea a reținut încălcarea art. 5 parag. 1 din Convenţie, întrucât arestul preventiv 
dispus faţă de reclamant nu a putut fi considerat o măsură proporţională, având în vedere 
gravitatea redusă a infracțiunii comise [C.E.D.0., cauza Ladent c. Poloniei, Hotărârea din 
18 martie 2008, citată în R. CHIRIȚĂ (COORD.), Arestarea și detenţia în jurisprudenţa CEDO, 
Ed. Hamangiu, București, 2012, p. 115-116). 

5! Potrivit art. 136 alin. (6) CPP 1968, măsura arestării preventive nu putea fi dispusă în 
cazul infracțiunilor pentru care legea prevedea alternativ pedeapsa amenzii. 

judiciar, după cum dispunerea ei are ca efect buna desfășurare a procesului penal, 
prin înlăturarea stării de pericol, de regulă, determinată de suspect sau inculpat. 

d) Inexistenţa unei cauze care împiedică punerea în mișcare a acţiunii penale sau 
exercitarea acesteia, prevăzută în art. 16 CPP. Existenţa uneia dintre aceste cauze 
impune constatarea stingerii acţiunii penale de către organul judiciar, în modalităţile 
prevăzute de lege, astfel încât dispunerea, confirmarea, prelungirea sau menţinerea 
unei măsuri procesuale nu mai este posibilă. 

Dacă este necesară îndeplinirea unei condiţii prevăzute de lege pentru punerea 
în mișcare a acţiunii penale [autorizarea sau sesizarea organului competent ori o 
altă condiție prevăzută de lege — art. 16 alin. (1) lit. e) CPP], după cum condiţia va fi 
realizată, va fi posibilă și dispunerea măsurilor preventive. 

e) Suspectul sau inculpatul trebuie să fie audiat, în prezenţa avocatului (ales sau din 
oficiu), ca o garanţie a exercitării dreptului la apărare!!!. Audierea va fi realizată dacă 
suspectul sau inculpatul nu se sustrage ori nu invocă exercitarea dreptului la tăcere. 


————— 


"l „Pentru persoanele arestate în condiţiile enunțate la art. 5 parag. 1 lit. c) din Convenţie, 
este necesară o audiere în fața instanţei. (...) Curtea subliniază că Înalta Curte a considerat 
necesară prezenţa la ședința de judecată a celui în cauză. Acesta a fost citat, în faţa Înaltei 
Curți, la ședința de judecată prevăzută pe 12 noiembrie 2004, la ora 19. Or, citaţia nu i-a 
fost efectiv predată decât în aceeași zi, la ora 20. Curtea observă, de asemenea, că, deși 
ședința s-a ținut efectiv în fața Înaltei Curți la ora 21, reclamantul nu a fost niciodată 
informat că aceasta fusese amânată de la ora 19 la ora 21. În plus, reclamantul era arestat, 
iar autorităţile penitenciarului informaseră Înalta Curte de imposibilitatea transferului lui 
la ședința de judecată, din cauza lipsei de timp. Prin urmare, în circumstanţele concrete : 
ale cauzei, citarea nu a fost făcută cu diligenţă, astfel încât să poată fi asigurată prezenţa 
efectivă a celui în cauză la ședința de judecată. În ceea ce privește posibilitatea avocatului 
ales de către reclamant de a asista la ședința de judecată în faţa Înaltei Curți, trebuie 
remarcat faptul că acesta nu a fost citat și că în dosar nu era specificată modalitatea prin 
care reclamantul, arestat, ar fi putut să îl informeze cu privire la desfășurarea ședinței. În 
orice caz, ținând seama de perioada de timp foarte scurtă între notificare și ora ședinței de 
judecată, precum și de distanţa dintre Bacău și București, Curtea consideră că posibilitatea 
ca avocatul să ajungă la ședință în timp util era practic nulă. În plus, ar fi excesiv să i se 
reproșeze unui avocat că nu a prevăzut că o decizie de punere în libertate favorabilă 
clientuiui său va fi contestaiă de parchei și că nu s-a deplasai preventiv la sediul instanţei 
de recurs pentru a preîntâmpina o simplă eventualitate. Este adevărat că Înalta Curte a 
numit un avocat din oficiu pentru a-l reprezenta pe reclamant în procedură. Fără a se 
pronunţa asupra modului concret în care avocatul numit din oficiu și-a îndeplinit obligaţiile, 
Curtea nu poate decât să constate că acesta fusese numit la fața locului, că nu își cunoștea 
clientul și că, spre deosebire de procuror, nu a beneficiat decât de puţin timp pentru a-și 
pregăti apărarea. Având în vedere consideraţiile precedente, Curtea concluzionează că 
autoritățile nu și-au îndeplinit obligaţiile de a asigura reclamantului o participare adecvată 
și o apărare efectivă în timpul procedurii care s-a desfășurat pe 12 noiembrie 2004 în 
faţa Înaltei Curți de Casaţie și Justiție, procedură a cărei soluționare era decisivă pentru 
menținerea sau încetarea detenţiei sale” (C.E.D.O., cauza Catană c. României, Hotărârea 
din 29 ianuarie 2013, 88 46-49, M. Of. nr. 258 din 9 mai 2013). 

381. Organele judiciare competente să dispună măsurile preventive și actele 
prin care se dispun (art. 203 CPP) 

a) Reţinerea poate fi dispusă față de suspect sau inculpat de către procuror sau de 
către organul de cercetare penală, prin ordonanță motivată, numai în cursul urmăririi 
penale. 

Măsura poate fi dispusă de către organele de cercetare penală în y aaa în care 
efectuează cercetarea penală. 

b) Controlul judiciar și controlul judiciar pe cauţiune pot fi dispuse în cursul urmăririi 
penale față de inculpat, de către procuror și de către judecătorul de drepturi și libertăţi. 

Examinând normele care permit luarea acestor măsuri în cursul urmăririi penale, 
observăm că procurorul dispune măsurile din oficiu sau la sesizarea organului de - 
cercetare penală. Judecătorul de drepturi și libertăţi poate lua aceste măsuri, însă nu 
ca urmare a unei propuneri directe a procurorului (cum este cazul arestării preventive 
sau al arestului la domiciliu), ci numai ca o consecinţă, prin aplicarea dispoziţiilor privind 
soluţiile prevăzute de lege pentru luarea sau prelungirea altor măsuri preventivell. 

Cu toate că, potrivit dispoziţiilor art. 53 CPP, judecătorul de drepturi și libertăţi are 
competenţe generale în soluționarea propunerilor privind luarea măsurilor preventive 
(ceea ce a justificat în bună măsură existenţa acestui subiect oficial), dispunerea 
controlului judiciar și a controlului judiciar pe cauţiune revine procurorului și doar 
în mod derivat, ca o consecință a modului de rezolvare a propunerilor privind alte 
măsuri preventive, judecătorului de drepturi și libertăți. 

Procurorul dispune măsura prin ordonanţă motivată, iar judecătorul de drepturi 
și libertăți prin încheiere motivată. 

În procedura de cameră preliminară, controlul idila și sehra judiciar pe cauțiune 
pot fi dispuse de judecătorul de cameră preliminară, iar după fixarea termenului de 
judecată, competenţa revine instanţei de judecată, care are competența de a dispune 
cu privire la actele și măsurile cauzei, inclusiv cu privire la judecarea acesteia. Măsura 
se dispune prin încheiere motivată. 

c) Arestarea preventivă și arestul la domiciliu se dispun numai faţă de inculpat și 
doar de către judecător (judecătorul de drepturi și libertăţi în faza de urmărire penală, 
judecătorul de cameră preliminară în camera preliminară și instanţa de judecată în 
cursul judecății), prin încheiere motivată. 

În faza judecății, instanţa poate dispune cu privire la măsurile preventive și printr-o 
sentinţă sau decizie, după cum instanţa decide prin aceeași hotărâre și cu privire la alte 
măsuri sau chiar la judecarea cauzei. De exemplu, odată cu soluţionarea acţiunilor, prin 
aceeași hotărâre, se decide și cu privire la măsurile preventive dispuse în cauză. Întrucât, 
potrivit legii, hotărârea prin care instanţa judecă în primă instanţă este o sentință, prin 
aceeași sentință instanţa se va pronunţa și asupra măsurilor preventive. De asemenea, 
* în caz de admitere a apelului și desființare a hotărârii atacate în apel, prin aceeași 


(1 De exemplu, în cazul respingerii propunerii de luare a măsurii arestării preventive a 
inculpatului în cursul urmăririi penale, potrivit art. 227 CPP, judecătorul de drepturi și 
libertăți poate dispune aplicarea unei măsuri preventive mai ușoare, dintre cele prevăzute 
la art. 202 alin. (4) lit. b)-d) din același cod. 

hotărâre, numită decizie, instanţa se va pronunţa, dacă este cazul, și cu privire la 
menţinerea măsurilor preventive în cauzălil. 

„Organul judiciar poate lua față de suspect sau inculpat, în aceeași perioadă, doar 
una dintre măsurile preventive indicate în art. 202 CPP! 


382. Ședinţele de judecată. Şedinţele în care se dispune cu privire la cererile, 
propunerile, plângerile și contestațiile privitoare la măsurile preventive formulate în 
cursul urmăririi penale și al camerei preliminare se desfășoară în camera de consiliu, 
iar încheierea prin care se hotărăște va fi pronunţată, de asemenea, în camera de 
consiliu [art. 203 alin. (5) CPP]. 

Aceste dispoziții au fost interpretate diferit de către instanţele judecătorești în ceea 
ce privește felul şedinţelor de judecată în care sunt soluționate contestaţiile formulate 
împotriva încheierii judecătorului de drepturi și libertăţi și de cameră preliminară 
privind măsurile preventive, și anume dacă se desfășoară în camera de consiliu sau 
în ședință publică. Unele instanțe au apreciat că ședințele se desfășoară în camera de 
consiliu, așa cum se prevede în art. 203 alin. (5) CPP. Alte instanţe au considerat că 
aceste ședințe sunt publice, întrucât este aplicabil regimul juridic general prevăzut de 
lege pentru contestaţie în art. 425! CPP, opinie care ar fi corespuns și practicii Curţii 
Europene a Drepturilor Omului’. 


Potrivit art. 423 alin. (3) CPP, în caz de desființare a hotărârii, instanţa de apel poate 
menţine măsura arestării preventive. 

2 C.A. Brașov, înch. nr. 34/2004, în C.P.J.P. 2003-2004, p. 252. 

Bl instanțele care au adoptat acest punct de vedere au realizat o înțelegere și aplicare greşită 
a unei hotărâri C.E.D.O. (cauza Bocellari și Rizza c. Italiei, Hotărârea din 13 noiembrie 2007), 
în care s-a reţinut că art. 6 parag. 1 din Convenţie a fost încălcat în componenta privitoare 
la publicitatea ședinței de judecată, întrucât părțile nu au avut acces la o ședință publică în 
procedura în care s-a statuat cu privire la măsurile preventive dispuse (în ambele grade de 
jurisdicție). Eroarea a fost determinată în primul rând de aprecierea greșită a dispozițiilor 
Convenţiei, considerate a fi încălcate, dispoziţii care nu sunt incidente în materia măsurilor 
preventive reglementate prin Codul de procedură penală din România. Astfel, art. 6 din 
Convenţie urmărește a prevedea un set de garanții ce trebuie asigurate persoanelor în 
procedurile în care instanţa statuează asupra temeiniciei unei acuzaţii în materie penală 
sau asupra unei contestaţii cu privire la încălcarea unor drepturi și obligaţii cu caracter 
civil. Or, măsurile preventive reglementate de legislaţia română, spre deosebire de cele 
reglementate de legislaţia italiană, nu privesc nici temeinicia unei acuzaţii în materie 
penală, nici o contestaţie cu privire la încălcarea unor drepturi și obligaţii cu caracter 
civil. În materia măsurilor preventive din legislația noastră sunt incidente dispoziţiile art. 5 
din Convenţie privind dreptul la libertate și siguranţă. Acest aspect a fost subliniat și de 
către Înalta Curte de Casaţie și Justiţie în considerentele deciziei pronunţate de această 
instanţă, arătându-se că soluţia Curţii Europene s-a referit la unele „măsuri preventive 
patrimoniale”, respectiv la confiscare, când s-a statuat asupra încălcării art. 6, respectiva 
confiscare neputându-se lua într-o procedură nepublică, având în vedere efectele cu 
privire la drepturile și obligaţiile cu caracter civil ale persoanelor supuse măsurii. Referitor 
la invocarea practicii Curţii Europene a Drepturilor Omului, s-a exprimat opinia că „citarea 
unei decizii C.E.D.O. nu este o garanție pentru o decizie justă sau o decizie în conformitate cu 
practica C.E.D.0. Trebuie să folosești raţionamentele juridice pertinente, cu citarea expresă 

Prin Decizia nr. 4/2014", Înalta Curte de Casaţie și Justiţie, Completul competent 
să judece recursul în interesul legii, a hotărât că, în interpretarea și aplicarea unitară 
a dispoziţiilor art. 203 alin. (5) și art. 4251 alin. (1) CPP, în cursul urmăririi penale și al 
procedurii de cameră preliminară, contestaţia împotriva încheierii judecătorului de 
drepturi și libertăţi sau, după caz, a judecătorului de cameră preliminară privitoare 
la măsurile preventive se soluţionează în camera de consiliu, prin încheiere motivată, 
care se pronunță în camera de consiliu. 

Potrivit art. 203 alin. (6) CPP, în cursul judecății, instanţa de judecată se pronunţă 
asupra măsurilor preventive prin încheiere motivată. În lipsa altor precizări cu privire la 
caracterul ședinţelor de judecată, este aplicabilă regula generală a publicității sedintelor. 

În cazul verificărilor de către instanţă, în cursul judecății, a legalităţii și temeiniciei 
măsurilor. preventive, ședințele de judecată sunt publice (art. 362 CPP). instanţa este 
datoare să verifice din oficiu, în tot cursul judecății, dar nu mai târziu de 60 de zile, dacă 
subzistă temeiurile care au determinat menţinerea arestării preventive și a arestului 
la domiciliu dispuse faţă de inculpat sau luarea măsurilor controlului judiciar și a 

controlului judiciar pe cauţiune. Totodată, instanţa verifică din oficiu dacă au apărut 
temeiuri noi care să justifice menţinerea arestării preventive, a arestului la domiciliu, 
a controlului judiciar și a controlului judiciar pe cauţiune, înainte de expirarea duratei 
acestora, cu citarea inculpatului și cu participarea obligatorie a procurorului fart 208 
alin. (4) și (5) CPP]. 

În cursul procedurii de cameră preliminară, judecătorul de cameră fire 
verifică din oficiu, dar nu mai târziu de 30 de zile, dacă subzistă temeiurile care au 
determinat luarea măsurii arestării preventive și a arestului la domiciliu sau dacă au 
apărut temeiuri noi, care să justifice menţinerea acestor măsuri [art. 207 alin. (6) CPP]. 
În aceleași condiţii, însă nu mai târziu de 60 de zile, verifică și măsura controlului 
judiciar și a controlului judiciar pe cauţiune [art. 207 alin. (7) CPP]. 


$2. Încetarea de drept, revocarea și înlocuirea măsurilor preventive 


383. Consideraţii generale. Specificul procesului penal, perceput ca un complex 
de acte succesive, cu o desfășurare progresivă, care cuprinde situaţii în schimbare, 
influenţează și aspectele privind luarea sau reconsiderarea măsurilor preventive. În 
cursul procesului penal, organele judiciare, din oficiu, la sesizarea părţilor ori a persoanei 
vătămate, pot constata schimbarea împrejurărilor care au determinat luarea măsurii 
preventive, apariția unora noi ori chiar dispariția lor. | 

Determinat și de faptul că măsurile preventive au caracter facultativ și revocabil, 
legea permite intervenţia sub forma unor instituţii care să corespundă acestor schimbări, 
și anume încetarea de drept, revocarea și înlocuirea măsurilor preventive. 


E i Le ay ami Dea să baia 09 VE TEA i Mt NIRO, Meme 
sau fără citarea expresă a C.E.D.O. Probabil că acest lucru este cel mai dificil”. Opinia 
a fost exprimată de luta MOToc, judecător la Curtea Europeană a Drepturilor Omului, 
în articolul intitulat Citarea unei decizii CEDO nu este o garanţie pentru o decizie justă, 
publicat pe www.juridice.ro în data de 27 ianuarie 2015. 

1 M. Of. nr. 821 din 11 noiembrie 2014. 

384. Încetarea de drept a măsurilor preventive 

384.1. Precizări prealabile. Dacă în cazul revocării sau înlocuirii unei măsuri 
preventive este necesară o evaluare a organului judiciar privind existenţa, inexistenţa 
sau schimbarea temeiurilor care au determinat luarea acesteia, la încetarea de drept 
este exclusă posibilitatea aprecierii privind oportunitatea lor. 

Încetarea de drept constituie un obstacol legal în menținerea măsurilor preventive, 
organul judiciar sesizat fiind obligat să constate cazul încetării și, drept consecință, să 
pună de îndată în libertate pe cel aflat sub autoritatea măsurii dispuse. 

Aşadar, încetarea de drept intervine ope legis, fiind doar constatată de organul 
judiciar, care nu are posibilitatea intervenţiei privind aprecierea necesităţii măsurii. 

Cazurile încetării de drept sunt prevăzute în art. 241 CPP, fiind reglementate distinct 
două categorii: cazuri generale aplicabile tuturor măsurilor preventive și cazuri speciale, 
specifice arestului la domiciliu și arestării preventive. 

384.2. Cazurile generale de încetare de drept a măsurilor preventive. Potrivit 
art. 241 alin. (1) CPP, încetarea de drept intervine: 

a) La expirarea termenelor prevăzute de lege sau stabilite de organele judiciare 
ori, în cursul urmăririi penale sau în cursul judecății în primă instanţă, la împlinirea 
duratei maxime prevăzute de lege. Întrucât sunt justificate de cond iții care, prin natura 
lor, sunt limitate în timp, și măsurile preventive au caracter temporar, de regulă prin 
lege fiind fixat un termen maxim până la care pot fi dispuse. 

În aceste situaţii, încetarea de drept intervine în cazul expirării termenelor maxime 
prevăzute de lege (de exemplu, expirarea celor 30 de zile în cazul arestării preventive) 
sau la expirarea termenului stabilit de organul judiciar, dacă măsura a fost dispusă 
pentru o fracțiune din perioada maximă premisă de lege (de exemplu, arestarea 
preventivă a fost dispusă doar pentru 15 zile). 

Aceste limite pot fi depășite dacă legea permite prelungirea măsurii, prelungire 
care, de asemenea, este limitată în timp. De exemplu, durata arestării preventive în 
cursul urmăririi penale, incluzând și prelungirile, nu poate depăși 180 de zile. Controlul 
judiciar și controlul judiciar pe cauţiune în cursul urmăririi penale sunt dispuse pe o 
durată de cel mult 60 de zile, pot fi prelungite, însă nu pot depăși 2 ani, dacă pedeapsa 
prevăzută de lege este detențiunea pe viaţă sau închisoarea mai mare de 5 ani (dacă 
pedeapsa prevăzută de lege este amenda sau închisoarea de cel mult 5 ani, durata 
maximă a controlului judiciar este de 1 an). 

Reţinerea poate fi dispusă pentru cel mult 24 de ore, fără posibilitatea prelungirii. 


În cazul măsurilor preventive pentru care este permisă prelungirea, expirarea 
termenului pentru care a fost dispusă măsura, fără a interveni prelungirea (sau o 
nouă prelungire), impune încetarea de drept a măsurii preventive. 

Încetarea de drept intervine ca urmare a neverificării de către organul judiciar, 
înainte de împlinirea!!! duratei prevăzute de lege, a legalităţii și temeiniciei măsurii 
preventive luate sau prelungite anterior. Potrivit art. 208 alin. (4) și (5) CPP, în tot 


cursul judecății, instanţa verifică prin încheiere, din oficiu, periodic, dar nu mai târziu 
C ————— 


1 1.C.C.J., S.U., dec nr. 7/2006 (M. Of. nr. 457 din 1 iunie 2006). Decizia se referă numai la 
arestarea preventivă, însă argumentele prezentate sunt valabile pentru toate măsurile 
preventive. 

de 60 de zile, dacă subzistă temeiurile care au determinat menținerea măsurii arestării 
“preventive și a măsurii arestului la domiciliu, cât și a controlului judiciar ori a controlului 
judiciar pe cauțiune sau dacă au apărut temeiuri noi, care să justifice menținerea 
acestor măsuri. Obligatii similare are și judecătorul de cameră preliminară [art. 207 
alin. (6) și (7) CPP]. 

încetarea de drept în cazurile prevăzute de art. 241 alin. (1) lit. a) CPP se constată 
în cazul măsurilor preventive dispuse împotriva persoanei fizice, cât și împotriva 
persoanei juridicelil. i 

Încetarea de drept intervine dacă, în cusut urmăririi penale sau al judecății în 
primă instanţă, s-a împlinit durata maximă prevăzută de lege. Ipoteza privește luarea 
în condiţiile legii a măsurilor preventive pentru o anumită perioadă, pentru care'se 
prevede posibilitatea prelungirii sau menţinerii lor, până la împlinirea unei durate 
maxime menţionate de lege. 

Astfel, durata totală a arestării preventive a inculpat în cursul judecății în primă 
instanță nu poate depăși un termen rezonabil și nu poate fi mai mare de jumătatea 
maximului prevăzut de lege pentru infracţiunea care face obiectul sesizării instanţeil?!. În 
toate cazurile, durata arestării preventive în primă instanţă nu poate depăși 5 ani 
[art. 239 alin. (1) CPP]. Aceste dispoziţii se aplică în mod corespunzător și în cazul 
arestului la domiciliu [art. 222 alin. (12) raportat la art. 239 CPP]. 

Calcularea acestor termene este prevăzută în lege [art. 239 alin. (2) CPP], ele 
curg de la data sesizării instanţei de judecată, în cazul în care inculpatul se află deja 
în stare de arest preventiv, respectiv de la data punerii în executare a măsurii, când 
față de acesta s-a dispus arestarea preventivă în procedura de cameră preliminară sau 
în cursul judecății ori în lipsă. Durata termenelor este compusă doar din perioadele 
în care inculpatul a fost arestat preventiv după sesizarea instanței, fără a fi inclusă 
perioada privativă de libertate în cursul urmăririi penale®!. 

În privinţa controlului judiciar, alin. (8) al art. 215: CPP prevede că, în cursul judecății 
în primă instanţă, durata totală a acestei măsuri nu poate depăși un termen rezonabil 
și, în toate cazurile, nu poate depăşi 5 ani de la momentul trimiterii în judecată. 
Aceste dispoziţii se aplică și în cazul controlului judiciar pe cauţiune, conform art. 216 
alin. (3) CPP. 

Prin Decizia nr. 79/2018", Curtea Constituţională a admis excepţia de neconstitu- 
ționalitate și a constatat că sintagma „în primă instanță”, cuprinsă în art. 215+ alin. (8) CPP, 
este neconstituţională. În motivare, Curtea a reținut că, ulterior pronunțării Deciziei 
nr. 712/2014, prin O.U.G. nr. 82/2014, aprobată cu modificări prin Legea nr. 75/2016, 
legiuitorul a reglementat exclusiv durata maximă a controlului judiciar în primă instanţă, 
fără a insera norme privind durata arasy măsuri în etapa apelului. În acest context, 


) Măsurile preventive aplicabile persoanei juridice sunt reglementate în art. 493 CPP. 

2! Observăm că durata maximă este stabilită prin referire la pedeapsa maximă prevăzută 
de lege pentru infracțiunea care face obiectul sesizări, și nu a infracțiunii pentru care s- -a 
dispus arestarea preventivă. : 
B) Vechea reglementare includea și perioada arestării dispuse în siei urmăririi penale. 
4 M. Of. nr. 399 din 9 mai 2018. 

(5 M. Of. nr. 33 din 15 ianuarie 2015. 

Curte a reamintit că legiuitorul are obligația de a reglementa durata maximă a măsurilor 
preventive în toate fazele și etapele procesului penal, inclusiv în etapa judecării căilor 
ordinare de atac. | 

Pentru urmărirea penală sunt prevăzute durate maxime pentru arestul la domiciliu, 
arestarea preventivă, controlul judiciar și controlul judiciar pe cauțiune: 

— arestul la domiciliu poate fi dispus și ulterior prelungit, până la 180 de zile 
[art. 222 alin. (9) CPP]; 

— arestarea preventivă poate fi dispusă și ulterior prelungită, până la 180 de zile 
[art. 236 alin. (4) CPP]; 

— controlul judiciar și controlul judiciar pe cauţiune pot fi dispuse și ulterior prelungite, 
până la un an, dacă pedeapsa prevăzută de lege este amenda sau închisoarea de cel 
mult 5 ani, respectiv până la 2 ani, dacă pedeapsa prevăzută de lege este detenţiunea 
pe viață sau închisoarea mai mare de 5 ani [art. 215: alin. (6) CPP]. 

Prin Decizia nr. 740/2015, Curtea Constituţională a admis excepţia de neconstitu- 
ționalitate a dispoziţiilor art. 222 alin. (10) CPP, reținând că măsurile preventive a 
arestului la domiciliu și a arestării preventive au aceeași natură, ambele fiind privative 
de libertate. Astfel, dispoziţiile art. 23 alin. (5) din Constituţie trebuie interpretate, 
în sens larg, ca limitând, pe parcursul urmăririi penale, la 180 de zile durata maximă 
a arestării, indiferent că este vorba despre arestarea preventivă sau despre arestul 
la domiciliu. 

Ulterior publicării deciziei, art. 222 alin. (10) a fost modificat prin Legea nr. 116/20161!, 
în sensul că durata privării de libertate dispuse prin măsura arestului la domiciliu 
se ia în considerare pentru calculul duratei maxime a măsurii arestării preventive a 
inculpatului în cursul urmăririi penale. 

Dispoziţii speciale privind încetarea de drept a măsurilor preventive privative de 
libertate (la împlinirea duratelor maxime prevăzute de lege) nu existau în vechiul cod, 
considerându-se că aceste cazuri se regăseau în celelalte ipoteze prevăzute de lege. 

b) În cazurile în care procurorul dispune o soluție de netrimitere în judecată ori 
instanţa de judecată pronunţă o hotărâre de achitare, de încetare a procesului penal, 
de renunțare la aplicarea pedepsei sau de amânare a aplicării pedepsei ori o pedeapsă 
cu amendă, care nu însoțește pedeapsa închisorii, chiar nedefinitivă. | 
Prima ipoteză constă în încetarea de drept în cazul dispunerii unei soluţii de netrimitere 
în judecată. În acest caz, întrucât procesul penal nu mai continuă, constatându-se 
stingerea acțiunii penale, măsura preventivă nu se mai justifică, deoarece funcţia 
acesteia era asigurarea bunei desfășurări a procesului. Totodată, prin temeiul său, 
clasarea are ca efect înlăturarea uneia dintre condiţiile luării, confirmării, prelungirii 
sau menţinerii măsurilor preventive, și anume inexistenţa uneia dintre cauzele care 
împiedică punerea în mișcare sau exercitarea acțiunii penale, prevăzută în art. 202 
alin. (2) CPP [temeiul clasării constă în existenţa uneia dintre cauzele prevăzute în 
art. 16 alin. (1)]. De aceea, procurorul, prin ordonanța prin care dispune soluţia de 
netrimitere în judecată, va trebui să constate și încetarea măsurii preventive. 


Hl M. Of. nr. 418 din 2 iunie 2016. 

Cea de-a doua ipoteză privește cazurile în care, prin modul de rezolvare a acțiunii 
penale, s-ar presupune faptul că, la momentul rămânerii definitive a hotărârii, măsura 
preventivă s-ar afla într-o anumită corelaţie cu pedeapsa aplicată, astfel încât legea 
să permită menţinerea ei (de exemplu, dacă se dispune condamnarea la o pedeapsă 
privativă de libertate, chiar nedefinitivă, arestul preventiv sau arestul la domiciliu 
poate fi menţinut, întrucât se deduce din durata acesteia). Deoarece cazurile indicate 
nu privesc soluţii care să impună menţinerea măsurilor preventive, va fi constatată. 
încetarea de drept a acestora. = 

Prin dispoziţiile O.U.G. nr. 18/2016, lit. b) de la alin. (1) al art. 241 CPP a fost 
modificată, fiind adăugat un nou caz de încetare de drept a măsurii preventive, când 
inculpatul a fost condamnat la pedeapsa amenzii, care nu însoțește pedeapsa închisorii. 

Totodată, legiuitorul a eliminat cazul în care inculpatul este condamnat la pedeapsa 
închisorii cu suspendarea executării pedepsei sub supraveghere. Acest caz este acum 
menţionat la art. 241 alin. (11) lit. a), potrivit căruia arestarea preventivă și arestul 
la domiciliu încetează de drept la pronunţarea în primă instanţă a unei hotărâri de 
condamnare cu suspendarea executării pedepsei sub supraveghere. Consecința acestei 
noi reglementări constă în faptul că, în cazul condamnării inculpatului la pedeapsa 
închisorii cu suspendarea executării pedepsei sub supraveghere, singurele măsuri 
preventive care vor înceta de drept sunt arestarea preventivă și arestul la domiciliu 
[conform art. 241 alin. (11) lit. a) coroborat cu art. 399 alin. (3) lit. b) CPP], iar celelalte 
măsuri preventive (controlul judiciar și controlul judiciar pe cauţiune), dacă au fost 
luate faţă de inculpat, urmează a fi menținute, revocate sau înlocuite. 

c) La data rămânerii definitive a hotărârii prin care s-a dispus condamnarea inculpa- 
tului. Intervine încetarea de drept indiferent de actul procesual prin care este finalizat 
procesul penal!!! întrucât, odată terminat, și măsurile preventive luate pentru normala 
sa desfășurare urmează să înceteze. Acest caz de încetare de drept derivă din natura 
` procesuală a măsurilor preventive, care pot fi luate, prelungite sau menținute numai 
pe durata procesului penal. Situaţii similare celor dispuse în procesul penal (care 
impun chiar privarea de libertate) vor fi dispuse prin hotărârea de soluționare a cauzei. 

d) În alte cazuri anume prevăzute de lege. Astfel, în mod particular, potrivit art. 399 
alin. (3) CPP, arestarea preventivă încetează de drept atunci când instanța pronunţă: 

- o pedeapsă cu închisoarea cel mult egală cu durata reţinerii, arestului la domiciliu 
și arestării preventive; 

— o pedeapsă cu închisoare, cu suspendarea executării sub supraveghere; 

— o pedeapsă cu amendă, care nu însoțește pedeapsa închisorii; 

— o măsură educativă neprivativă de libertate!?. 


n în art. 551 și art. 552 CPP se precizează momentul la care hotărârile instanţei penale 
rămân definitive. 

2] Prin Decizia nr. 7/2015 (M. Of. nr. 234 din 6 aprilie 2015), Înalta Curte de Casaţie și 
Justiţie, Completul competent să judece recursul în interesul legii, a stabilit, în interpretarea ~ 
și aplicarea unitară a dispoziţiilor art. 399 alin. (3) lit. d) şi alin. (4) CPP, că, la momentul 
soluționării în primă instanţă a acţiunii penale, prin pronunțarea unei măsuri educative, 
indiferent de natura acesteia, măsura arestării preventive luată anterior față de inculpatul 
minor încetează de drept, iar instanţa dispune punerea de îndată în libertate a inculpatului 

384.3. Cazuri speciale de încetare de drept a măsurilor preventive. Conform 
art. 241 alin. (1) CPP, arestarea preventivă si arestul la domiciliu încetează de drept: 

a) La pronunțarea în primă instanţă a unei hotărâri de condamnare cu suspendarea 
executării pedepsei sub supraveghere sau la o pedeapsă cu închisoare cel mult egală 
cu durata reţinerii, arestului la domiciliu și arestării preventive ori, după caz, a unei 
hotărâri prin care s-a aplicat o măsură educativă neprivativă de libertate. 

Aceste dispoziţii au fost introduse prin O.U.G. nr. 18/2016, cu motivarea că soluția 
dată în primă instanţă nu justifică menţinerea măsurii privative de libertate. 

b) În apel, dacă durata măsurii a atins durata pedepsei pronunţate în hotărârea de 
condamnare. Situaţia-premisă a acestui caz constă în existenţa unei cauze ce se află 
în curs de soluționare în apel (indiferent de cine a fost declarat sau pentru ce motiv), 
declarat împotriva unei hotărâri de condamnare, pronunţată în primă instanţă. Încetarea 
de drept intervine dacă durata măsurii, indiferent de organul judiciar care a dispus-o 
sau de momentul luării (în cursul urmăririi penale, al camerei preliminare, al judecății 
în primă instanţă sau în apel), este egală cu durata pedepsei stabilite în hotărârea de 
condamnare pronunţată în primă instanţă. 

Justificarea acestui caz de încetare de drept constă în evitarea menţinerii măsurii 
peste un termen rezonabil, având în vedere că infracțiunea care constituie obiectul 
judecății a fost deja evaluată prin hotărârea de condamnare pronunţată de prima 
instanţă. 

Durata măsurii este compusă din durata cumulată a măsurilor preventive privative 
de libertate, întrucât numai acestea se pot raporta la pedeapsa pronunţată de instanţă, 
prin deducerea lor, conform art. 72 alin. (1) CP (numai perioada în care o persoană a 
fost supusă unor măsuri preventive privative de libertate se scade din durata pedepsei 
închisorii). 

Stabilirea duratei pedepsei ce urmează a fi executată efectiv în baza unei hotărâri 
a instanţei de apel va fi influențată în măsura în care anterior în cauză au fost dispuse 
măsuri preventive privative de libertate, în contextul aplicării dispoziţiilor art. 72 


minor arestat preventiv. Ulterior, prin Decizia nr. 44/2016 (M. Of. nr. 305 din 21 aprilie 
2016), Curtea Constituțională a admis excepţia de neconstituționalitate și a constatat că 
dispoziţiile art. 399 alin. (3) lit. d) CPP sunt constituţionale în măsura în care se referă l 
numai la măsurile educative neprivative de libertate. 

Pentru a pune dispozițiile codului în acord cu decizia Curții Constituționale, prin O.U.G. 
nr. 18/2016, art. 399 alin. (3) lit. d) a fost modificat în sensul că inculpatul minor va fi 
pus de îndată în libertate numai în ipoteza în care față de acesta a fost luată o măsură 
educativă neprivativă de libertate. 

1 Potrivit dispoziţiilor art. 350 alin. (6) CPP 1968, inculpatul condamnat de prima instanță 
și aflat în stare de deținere este liberat de îndată ce durata reţinerii și a arestării devin 
egale cu durata pedepsei pronunțate, deși hotărârea nu este definitivă. În sensul acestor 
dispoziţii, în cazul în care prima instanţă a dispus prin hotărârea de condamnare și 
revocarea suspendării condiţionate a executării unei pedepse anterioare, prin „pedeapsă 
pronunţată” se înțelege pedeapsa aplicată pentru infracțiunea sau infracțiunile deduse 
judecății, la care se adaugă pedeapsa devenită executabilă ca urmare a revocării suspendării 
condiționate (I.C.C.J., s. pen., dec. nr. 3489 din 6 octombrie 2010, în A. BARBU, G. TUDOR, 
A.M. ȘiNc, op. cit., p. 571). 

CP!!. Totodată, legea procesuală penală cuprinde dispoziţii care permit raportarea 
măsurilor preventive la pedeapsa închisorii pronunţată de instanţă [de exemplu, potrivit 
art. 399 alin. (9) CPP, durata măsurii arestului la domiciliu se deduce din pedeapsa 
aplicată, prin echivalarea unei zile de arest la domiciliu cu o zi din pedeapsă]. 

Reglementarea procesuală penală cuprinde și alte dispoziţii care au același efect 
(încetarea de drept a arestării preventive) ca și dispoziţiile art. 241 CPP, precizate în 
art. 399 alin. (3) din același cod. 

384.4. Procedura constatării încetării de drept a măsurilor preventive. Încetarea 
de drept va fi constatată de organul judiciar care a luat măsura, cât timp cauza se 
află pe rolul acestuia. Altfel, va fi constatată de organul judiciar pe rolul căruia se află 
cauza la momentul invocării cazului de încetare (procuror, judecător de drepturi și. 
libertăţi, judecător de cameră preliminară sau instanţă). Procedura este motivată de 
urgenţa punerii în libertate, o altă modalitate ar conduce la amânarea nejustificată 
a demersurilor necesare punerii în libertate. ) 

Încetarea de drept a măsurilor preventive se constată de procuror prin ordonanță și 
de judecătorul de drepturi și libertăți, judecătorul de cameră preliminară sau instanța 
de judecată prin încheiere. În unele cazuri, poate fi constatată de către instanță și 
prin sentinţă sau decizie [de exemplu, cazurile prevăzute în art. 399 alin. (3) CPP vor 
fi constatate prin sentinţă]. 

Sesizarea organului judiciar se poate face din oficiu, cât și la cerere, care poate fi 
depusă și de administraţia locului de deţinere. 

Sesizarea va fi soluționată de către judecător (judecătorul de drepturi și libertăți, 
judecătorul de cameră preliminară) sau instanţă, chiar și în absenţa inculpatului, 
asigurându-se însă, în mod obligatoriu, prezența avocatului. Participarea procurorului 
este obligatorie. Încheierea pronunţată se pune în executare, iar contestarea acesteia 
nu suspendă executarea [art. 204 alin. (3), art. 205 alin. (3) și art. 206 alin. (4) CPP]. 

Constatarea încetării de drept a unor măsuri preventive obligă organul judiciar să 
efectueze demersurile necesare pentru realizarea efectivă a acestei măsuri!?. Astfel, 


ul Potrivit art. 72 alin. (1) CP, perioada în care o persoană a fost supusă unei măsuri preventive 
privative de libertate se scade din durata pedepsei închisorii pronunțate. Scăderea se face 
și atunci când condamnatul a fost urmărit sau judecat, în același timp ori în mod separat, 
pentru mai multe infracţiuni concurente, chiar dacă a fost condamnat pentru o altă faptă 
decât cea care a determinat dispunerea măsurii preventive. 
2! „La ora 17.30 în aceeași zi, reclamanta a fost adusă la instanţă de 4 polițiști. La 17.45, 
avocatul reclamantei s-a prezentat în sala de judecată și a solicitat suspendarea ședinței 
pe o durată de 10 minute, pentru a putea studia dosarul. După reluarea ședinței, avocatul 
i-a recuzat pe judecători, fapt ce a condus la o altă suspendare. Între timp, arestarea a 
expirat, dar polițiștii au refuzat să o lase pe reclamantă să se miște liber, să părăsească sala 
de ședință sau să meargă acasă. Cererea de recuzare a fost respinsă, iar reclamantei i s-a 
“făcut rău, motiv pentru care a fost chemată o ambulanță. Medicii nu i-au putut administra 
pe loc tratament corespunzător, pentru că pacienta era alergică, și, la recomandarea 
acestora, judecarea recursului a fost amânată pentru ziua următoare. Pe 24 noiembrie, 
cererea parchetului a fost admisă, dispunându-se prelungirea măsurii arestării preventive. 
Curtea reamintește că revine statelor obligaţia de a-și organiza sistemul legislativ astfel 
încât autorităţile judiciare să își poată îndeplini obligațiile fără să se ajungă la o privare 

în cazul celui reţinut sau arestat preventiv, se dispune punerea de îndată în libertate, 
dacă nu este reținut ori arestat în altă cauză, iar persoanei față de care s-a dispus 
măsura preventivă, precum și tuturor instituțiilor cu atribuţii în executarea măsurii!!! /j 
se comunică de îndată câte o copie de pe ordonanța sau încheierea prin care organul 
judiciar constată încetarea de drept a măsurii preventive. Cu toate că un termen de 
executare a unei hotărâri de punere în libertate de cele mai multe ori este inevitabil, 
acesta trebuie redus la minimum, pentru ca punerea în libertate să nu fie tergiversată 
și întârzierea să nu pară nejustificată. 


385. Revocarea măsurilor preventive 
385.1. Noţiune. Revocarea constă în desființarea măsurii preventive și punerea în 
discuţie a legalităţii acesteia. Pentru ca privarea de libertate să fie licită, trebuie ca 


prelungire și judecarea acesteia trebuie să se realizeze cu 10, respectiv 5 zile înaintea 
expirării duratei arestării. În speţă, niciunul dintre aceste termene nu a fost respectat, 
motiv pentru care reclamanta a fost adusă în fața instanţei de recurs cu doar 20 de minute 
înaintea expirării măsurii. Chiar dacă o mică întârziere a fost provocată de avocat, acest 
lucru nu schimbă faptul că măsura arestării expirase puţin după începerea ședinței, iar 
legea impunea ca reclamanta să fie eliberată. Între timp, instanţa nu numai că nu a dispus 
liberarea ei, ci chiar a dat și indicații poliţiştilor să o transporte înapoi la penitenciar. Din 
toate aceste circumstanţe a reieșit ca evident faptul că autoritățile nu aveau nicio intenţie 
să o libereze pe reclamantă mai înainte de soluționarea apelului” [C.E.D.O., cauza Asatryan 
` c. Armeniei, Hotărârea din 9 februarie 2010, citată în R. CHIRIȚĂ (COORD.), op. cit., p. 52-53]. 
W „Curtea reamintește că, deși un anumit termen de executare a unei hotărâri de punere în 
libertate este adesea inevitabil, acesta trebuie redus la minimum. În cauză, Curtea observă 
că hotărârea definitivă din 31 ianuarie 2003 condamnase reclamantul la o pedeapsă 
având o durată egală cu cea a detenţiei deja executate până la acea dată și că, imediat 
după pronunţarea hotărârii, grefa curţii de apel a contactat Penitenciarul București-Jilava 
pentru a se lua măsurile necesare în vederea eliberării părţii interesate; Curtea reţine că 
eșecul acestor demersuri a fost consemnat în procesul-verbal întocmit în aceeași zi, la 
ora 15.10. Curtea reamintește că, la examinarea termenului de executare a hotărârilor 
de repunere în libertate a reclamanților în cauze în care condiţiile cerute pentru eliberare 
erau îndeplinite la o oră la care angajatul închisorii însărcinat cu operaţiunile necesare în 
acest sens nu era prezent din cauza programului de lucru, aceasta nu a exclus perioade 
precum seara și noaptea. Aceasta nu poate, cu atât mai puţin, să adopte o altă abordare 
în cauză, mai ales că, spre deosebire de cauza Calmanovici, grefa curţii de apel a contactat 
administrația Penitenciarului București-Jilava în timpul zilei pentru a-i aduce la cunoștință 
hotărârea definitivă pronunţată și necesitatea de a lua măsurile care se impuneau în vederea 
eliberării reclamantului. Curtea nu poate accepta ca, din cauza programului de lucru al 
secretariatului, administraţia unei închisori să nu ia măsuri pentru recepţionarea, vineri, 
la începutul după-amiezii, a unui document trimis prin fax, necesar repunerii în libertate 
a unui deținut, știind că închiderea secretariatului va avea drept consecință menţinerea 
părții interesate în detenţie pentru o durată suplimentară de mai mult de patruzeci și opt 
de ore. În opinia Curţii, o asemenea întârziere nu poate constitui «o întârziere minimă 
inevitabilă» pentru executarea unei hotărâri definitive având drept efect repunerea în 
libertate a unui individ” (C.E.D.O., cauza Ogică c. României, Hotărârea din 27 mai 2010, 
SS 62-64). 

fiecare moment al acesteia să fie justificat de cel puţin unul dintre cazurile prevăzute de 
lege ce permit lipsirea de libertate. În caz contrar, măsura nu mai poate fi menţinută, 
impunându-se revocarea acesteia. O detenţie licită începută pe unul dintre temeiurile | 
prevăzute de lege poate fi continuată pe alt temei, cu privire la aceeași persoană", 

De aceea, organul judiciar care dispune revocarea trebuie să constate încetarea 
temeiurilor care au determinat luarea măsurii sau nelegalitatea acesteia, cât și inexistența 
oricărui alt temei prevăzut de lege. 

Deosebit de încetarea de drept, în care organele judiciare doar constată cazul 
prevăzut de lege, revocarea presupune implicarea acestora, prin evaluarea existenței 
sau inexistenţei temeiurilor care au determinat luarea măsurilor preventive sau, ulterior, 
prelungirea ori menţinerea lor. În urma acestor evaluări, organul judiciar va putea 
dispune revocarea măsurii. 

385.2. Cazurile de revocare. Potrivit dispoziţiilor art. 242 alin. (1) CPP, revocarea 
unei măsuri preventive se poate dispune în cazul în care au încetat temeiurile care au 
determinat-o ori au apărut împrejurări noi din care rezultă nelegalitatea ei. | 

Rezultă că revocarea măsurilor preventive se dispune în următoarele situații: 

a) Au încetat temeiurile care au determinat luarea măsurii. Întrucât procesul 
penal este o activitate dinamică, ce constă în administrarea de probe prin care:se 
confirmă sau infirmă anumite stări de fapt care au justificat la un moment dat și 
luarea măsurilor preventive, este posibil ca modificările ulterioare să nu mai susțină 
astfel de măsuri. Întrucât dispariţia acestor temeiuri nu mai impune menţinerea în 
continuare a măsurii preventive, este necesară revocarea eil”, 


ul C, BîRSAN, op. cit., p. 244. Art. 5 parag: 1 din Convenţie prevede șase cazuri în care o 
persoană poate fi privată de libertate, cazuri precis determinate de text. Această listă a 
excepțiilor privind cazurile de privare a libertăţii este limitativă, exhaustivă și compatibilă 
cu obiectul și scopul Convenţiei: asigurarea ca nimeni să nu fie privat în mod arbitrar de 
libertatea sa. În același sens, C.E.D.O., cauza Ciulla c. Italiei, Hotărârea din 22 februarie 
1989, citată în C. BîRSAN, Op. cit., p. 243. 

i2) Nu există, în cauză, niciun element care să conducă măcar la suspiciunea că inculpaţii 
ar putea avea o conduită prin care să încerce influențarea cercetărilor penale care se 
efectuează ori că ar încerca să se sustragă derulării procedurilor la care sunt supuși. Probele 
administrate nu au evidenţiat faptul că vreunul dintre inculpaţi ar fi încercat să influențeze 
declaraţiile unui coinculpat ori martor. Este real că nu poate fi cunoscută cu certitudine 
conduita ulterioară a unui acuzat și, de aceea, uneori este necesar ca prin măsurile 
preventive să se anticipeze și să se împiedece o acțiune neconformă a sa, însă existența 
acestui risc trebuie totuși apreciată în raport de elementele concrete ale cauzei. În speţă, 
conduita inculpaţilor a fost monitorizată o perioadă îndelungată de timp prin interceptarea 
convorbirilor telefonice. Din aceste interceptări nu rezultă că inculpații ar fi încercat să 
impieteze în vreun fel buna desfășurare a cercetărilor penale. De asemenea, inculpaţii s-au 
prezentat de câte ori au fost solicitaţi în fața organelor de cercetare penală și nu există 
un risc real ca aceștia să se sustragă urmăririi penale. Toţi inculpaţii au vârste înaintate, 
au legături familiale și sociale stabile, astfel că nu se poate susţine cu temei că, în lipsa 
unor măsuri preventive care să le restrângă dreptul de circulaţie, ar dispărea, pentru a se 
sustrage urmăririi penale. Conduita anterioară, pregătirea profesională și nivelul lor de 
educaţie întemeiază aprecierea curții că inculpaţii pot să înțeleagă și să evalueze corect 

În vechiul cod, potrivit art. 139 alin. (2), revocarea era dispusă dacă se constata 
că nu mai exista vreun temei care să justifice menținerea mäsurii. 

b) Au apărut împrejurări noi din care rezultă nelegalitatea măsurii. În acest caz, 
revocarea, deși privește o măsură dispusă în condiții de nelegalitate (nelegalitatea 
exista la luarea, prelungirea sau menţinerea măsurii), este condiționată de apariţia 
ulterioară a unor împrejurări noi. 

Cazul era reglementat și în vechiul cod, cu precizarea că aplicarea lui nu era condi- 
ționată de existența unor împrejurări noi din care să rezulte nelegalitatea măsurii!!! 

Așadar, aspectele de nelegalitate existau la momentul luării măsurii, doar 
împrejurările care le confirmă existența pot fi cunoscute ulterior. 

De fapt, ambele cazuri de revocare obligă organul judiciar să analizeze din nou 
premisele luării măsurii preventive (scopul, condiţiile generale sau condiţiile specifice 
fiecărei măsuri preventive), urmând să revină dacă temeiurile de fapt sau de drept 
nu mai susțin menţinerea acestoral?l. 

385.3. Organul judiciar competent și procedura revocării. Întrucât măsurile 
preventive vizează libertatea persoanei, procedura revocării permite sesizarea cazurilor 
de revocare atât la cerere, cât și din oficiu. 

“Organul judiciar competent să dispună revocarea poate fi chiar cel care a luat 
măsura sau un alt organ judiciar, desemnat prin lege. Ca regulă, competenţa ar trebui 
să aparţină (dacă este competent să dispună revocarea măsurii respective) organului 
judiciar pe rolul căruia se află cauza la momentul formulării cererii de revocare, motivat 
de urgenţa soluționării acesteia. 

În cursul urmăririi penale, întrucât, de regulă, cauza în care a fost luată măsura 
preventivă se află la organul de cercetare penală, acesta are obligația să îl informeze 
de îndată, în scris, pe procuror (care supraveghează urmărirea penală) despre orice 
împrejurare care poate determina revocarea. În urma examinării referatului organului 
de cercetare penală sau din oficiu ori la cererea inculpatului, procurorul poate dispune 


prin ordonanță motivată revocarea măsurii. 

necesitatea respectării cerinţelor legate de buna desfășurare a procedurilor penale, fără | 


ca față de ei să se ia o măsură preventivă. Faptul că inculpații nu au recunoscut săvârșirea 
infracțiunilor care li se impută nu poate constitui un unic argument pentru luarea unei măsuri 
preventive, chiar și dintre cele mai puțin restrictive (C.A. Alba lulia, s. pen., dec. nr. 327 
din 27 mai 2014, în A. BARBU,-G. TUDOR, A.M. SINC, op. cit., p. 577). 

! În vechiul cod, formularea era următoarea: măsura preventivă a fost luată cu încălcarea 
prevederilor legale [art. 139 alin. (2)]. 

2 În cauza Bujac c. României, Hotărârea din 2 noiembrie 2010, Curtea Europeană face 
precizări despre cerința unui temei juridic continuu pentru fiecare privare de libertate, 
care se extinde pe toată perioada arestării. Această cerință impusă de art. 5 parag. 1 din 
Convenţie are ca scop să asigure că nimeni nu este privat de libertate în mod arbitrar. Astfel, 
în principiu, temeiul legal al oricărei arestări trebuie să existe din momentul în care 
măsura este luată împotriva persoanei în cauză, iar aceasta trebuie să acopere întreaga 
perioadă a arestării. În măsura în care un reclamant se plânge de lipsa unui temei legal 
al arestării sale preventive, un recurs efectiv presupune ca instanța națională sesizată să 
poată dispune punerea imediată în libertate a persoanei în cauză, după ce a constatat 
ilegalitatea arestării respective. 

Reținerea, dacă a fost dispusă de organul de cercetare penală, se revocă de un 
alt organ judiciar, și anume de procurorul care supraveghează cercetarea penală în 
cauză. Dacă a fost dispusă de procuror, revocarea este de competenţa prim-procurorului 
sau, după caz, a procurorului ierarhic superior. , 

Dacă măsura a fost luată de către judecătorul de drepturi și libertăţi, și revocarea 
este de competenţa acestuia; în cazul în care apreciază că informaţiile organului de 
cercetare penală o impun, în cel mult 24 de ore de la propunerea acestuia, procurorul 
va sesiza judecătorul de drepturi și libertăţi cu privire la revocare. Procurorul este 
obligat să sesizeze și din oficiu judecătorul de drepturi și libertăţi când apreciază că 
revocarea se impune. Revocarea poate fi solicitată judecătorului de drepturi și libertăți 
și de către inculpat. 

în vederea soluționării cererii, procurorul înaintează judecătorului de drepturi 
și libertăţi dosarul cauzei sau copie de pe acesta certificată de grefa parchetului, în 
termen de 24 de ore de la solicitarea lui de către judecător. | 

în cazul controlului judiciar și al controlului judiciar pe cauţiune, pentru a elimina 
unele aspecte de practică neunitară, dar și cu scopulsoluţionării cu celeritate a cererilor, 
prin O.U.G. nr. 18/2016, dispoziţiile art. 242 CPP au fost completate cu noi precizări, 
potrivit cărora, în cursul urmăririi penale, aceste măsuri pot fi revocate de procuror, 
chiar dacă au fost luate de judecătorul de drepturi și libertăţi. Împotriva ordonanţei 
procurorului prin care s-a dispus revocarea se poate face plângere, în termen de 48 
de ore de la comunicare, la judecătorul de drepturi și libertăţi de la instanţa căreia 
i-ar reveni competenţa să judece cauza în fond [art. 242 alin. (41) și (4%)]. 

Totodată, datorită unei interpretări restrictive a dispoziţiilor art. 242 alin. (5) CPP 
în redactarea lor iniţială!!! nejustificată însă de reglementarea acestei probleme în 
ansamblul său, s-a considerat că procurorul avea competența să se pronunţe asupra 
revocării măsurii controlului judiciar sau a controlului judiciar pe cauţiune doar în 
cazul sesizării din oficiu sau la propunerea organului de cercetare penală, nu însă și la 
cererea inculpatului, cu motivarea că legea permitea acestuia să introducă cererea de 
revocare în cursul urmăririi penale doar la judecătorul de drepturi și libertăți?! Pentru 


i potrivit art. 242 alin. (5) CPP în redactarea iniţială: „Cererea de revocare sau înlocuire a 
măsurii preventive formulată de inculpat se adresează, în scris, judecătorului de drepturi 
și libertăţi, judecătorului de cameră preliminară sau instanţei de judecată, după caz”. 

2! Din interpretarea sistematică a art. 242 CPP rezulta faptul că dispozițiile alin. (4) 
sunt cele care reglementează competenţa în materia soluționării cererii de revocare a 
măsurii controlului judiciar luate în cursul urmăririi penale, pe care o atribuie, după caz, 
procurorului sau judecătorului de drepturi și libertăți, adică organului judiciar care a luat 
măsura. În ceea ce privește textul alin. (5), acesta rezolvă, împreună cu dispoziţiile alin. (6), 
nu o problemă de competenţă, ci una vizând circuitul dosarului, în sensul că cererea de 
revocare sau înlocuire a unei măsuri preventive, în cazul în care aceasta este de competența 
judecătorului de drepturi și libertăţi, se depune la judecător (iar nu la dosar, care se află 
la organul de urmărire penală), urmând ca acesta să solicite dosarul procurorului, care 
are la dispoziţie 24 de ore pentru a-l înainta. 

Interpretarea contrară ar conduce la concluzia că revocarea sau înlocuirea măsurii preventive 
pe care procurorul a luat-o din oficiu ori la propunerea organului de cercetare penală se 
face de către acesta, în schimb, atunci când revocarea sau înlocuirea este solicitată de 

a elimina divergența, prin O.U.G. nr. 18/2016, dispozițiile art. 242 alin. (5) CPP au fost 
modificate în sensul că cererea de revocare sau de înlocuire a măsurii preventive 
formulată de inculpat se adresează, în scris, procurorului, judecătorului de drepturi 
și libertăți, judecătorului de cameră preliminară sau instanţei de judecată, după caz. 

În camera preliminară, revocarea măsurilor preventive este dispusă de către 
judecătorul de cameră preliminară, iar în cursul judecății de către instanţa de judecată. 

Cererea de revocare se soluţionează de judecătorul de drepturi și libertăţi, judecătorul 
de cameră preliminară sau instanţa de judecată printr-o procedură judiciară. În vederea 
soluționării cererii, se fixează termen de judecată și se citează inculpatul. Dacă inculpatul 
este prezent, soluționarea cererii se face numai după ascultarea acestuia referitor la 
motivele revocării. Audierea are loc în prezenţa avocatului ales sau din oficiu. 

Cererea poate fi soluționată și în absența inculpatului, dacă acesta nu se prezintă, cu 
toate că a fost legal citat. De asemenea, cererea este soluționată în absenţa inculpatului 
dacă acesta nu poate fi adus din cauza stării de sănătate, din cauză de forță majoră ori 
stare de necesitate. În toate aceste situaţii, la soluţionarea cererii va fi prezent avocatul 
ales sau din oficiu, căruia i se va da cuvântul pentru a pune concluzii. Participarea 
procurorului este obligatorie. 

Cererea va fi admisă sau respinsă printr-o încheiere, pronunţată de către judecă- 
torul de drepturi și libertăţi sau judecătorul de cameră preliminară în camera de 
consiliu [art. 203 alin. (5) CPP]. Instanţa de judecată va soluţiona cererea în ședință 
publică. Împotriva încheierii poate fi introdusă contestaţie. 

În cazul revocării reţinerii sau arestării preventive, soluția pronunţată trebuie să 
cuprindă și dispoziţia privind punerea de îndată în libertate a inculpatului. 


386. Înlocuirea măsurilor preventive 

386.1. Noţiune. Procesul penal constituie o activitate continuă, susținută, percepută 
întotdeauna ca un progres în administrarea probelor, care poate aduce schimbări în 
ceea ce privește consistenţa acuzării sau a apărării. 

În acest context, este posibil ca la un moment dat măsura převehtivi să nu mai 
corespundă necesităţilor procesuale pentru care a fost dispusă inițial de organul judiciar 
sau, datorită modificărilor determinate de o probaţiune amplă, măsura să nu mai fie 
proporțională cu gravitatea acuzaţiei aduse suspectului sau inculpatului. Pentru ca 
măsurile procesuale să își atingă scopul, legea nu impune menţinerea lor în forma : 
inițială, ele pot fi înlocuite motivat cu o alta mai grea sau mai ușoară, în funcţie de 
schimbările intervenite pe parcursul procesului penal. Înlocuirea măsurilor preventive 
este impusă de conceptul de proces penal, definit ca un complex de acte succesive, 
cu desfășurare progresivă, care surprinde situațiile în schimbare. 

386.2, Cazurile de înlocuire. Potrivit art. 242 alin. (2) CPP, este posibilă înlocuirea 
unei măsuri preventive cu o altă măsură mai ușoară, dacă se constată îndeplinirea 
cumulativă a următoarelor condiţii: 

a) sunt îndeplinite condiţiile prevăzute de lege pentru luarea măsurii preventive 
mai ușoare; 


inculpat, competenţa revine judecătorului de drepturi și libertăţi. Or, o astfel de distincţie, 
motivată doar de modalitatea diferită de sesizare, nu avea o justificare logică și nici un alt 
corespondent în legislația noastră procesuală penală. 

b) ca urmare a evaluării împrejurărilor concrete ale cauzei și a conduitei procesuale 
a inculpatului, se apreciază că măsura preventivă mai ușoară este suficientă pentru 
realizarea scopului prevăzut de lege [de art. 202 alin. (1) CPP]. În urma evaluării, organul 
judiciar va aprecia dacă o altă măsură procesuală, considerată mai ușoară, corespunde 
mai bine scopului prevăzut de lege. Deosebit de reglementarea anterioară, se observă 
faptul că înlocuirea măsurii preventive este apreciată ca oportună în funcţie și de 
conduita procesuală a inculpatului (atitudinea sa în proces față de acuzaţia adusă). 

Faţă de revocare, care se dispune în cazul în care au încetat temeiurile măsurii sau 
măsura a fost dispusă nelegal, înlocuirea poate fi dispusă dacă temeiurile subzistă, însă 
consistenţa lor nu mai este aceeași, ceea ce presupune și reconsiderarea ei. Întrucât 
au intervenit schimbări în urma evaluării împrejurărilor concrete ale cauzei și comiterii 
infracțiunii, se poate considera că scopul prevăzut de lege poate fi asigurat și printr-o. 
altă măsură mai ușoară (de exemplu, arestarea preventivă poate fi înlocuită cu arestul 
la domiciliu). i 


O condiţie care trebuie îndeplinită pentru a se admite o cerere de înlocuire a unei 
măsuri preventive cu o altă măsură preventivă mai ușoară este aceea ca, în urma evaluării 
împrejurărilor concrete ale cauzei și a conduitei procesuale a inculpaţilor, să se aprecieze 
că măsura preventivă mai ușoară este suficientă pentru realizarea scopului prevăzut la 
art. 202 alin. (1) CPP. Analizând și această condiţie, se observă că legiuitorul a prevăzut 
a fi întrunite două aspecte cumulativ, respectiv: a) să se impună înlocuirea cu o măsură 
preventivă mai ușoară în urma evaluării împrejurărilor concrete ale cauzei și b) conduita 
procesuală a inculpatului să se fi schimbat. În condiţiile în care instanţa a examinat, în 
conformitate cu dispoziţiile procedurale, periodic legalitatea și temeinicia arestului preventiv 
și a apreciat că subzistă temeiurile arestării preventive și nu se impune înlocuirea acestei 
măsuri preventive cu o altă măsură preventivă mai ușoară și chiar a examinat [recent] o 
altă cerere formulată de inculpat de înlocuire a măsurii arestului preventiv, pentru a se 
admite o cerere ulterioară de înlocuire, trebuie ca cele două condiții, respectiv evaluarea 
împrejurărilor concrete ale cauzei și conduita procesuală a inculpatului, să se fi schimbat, 
să fi survenit după ultima încheiere prin care s-a menținut starea de arest a inculpatului. 
Acest raționament se impune cu atât mai mult atunci când în cauză, pe lângă faptul că 
instanța a menţinut starea de arest a inculpaţilor, a și fost respinsă o altă cerere de înlocuire 
a măsurii arestului preventiv, cerere formulată în general pe aceleași motive, cu măsurile 
preventive ale arestului la domiciliu sau cea a controlului judiciar. Or, din examinarea 
lucrărilor dosarului, curtea constată că, din momentele în care s-a menţinut starea de arest 
preventiv a inculpatului și chiar a fost respinsă o altă cerere de înlocuire a măsurii arestului 
preventiv cu măsura arestului la domiciliu sau cea a controlului judiciar, nu a apărut nicio 
împrejurare nouă care să ducă la concluzia că s-ar justifica admiterea unei asemenea cereri 
și nici conduita procesuală a inculpatului nu s-a schimbat (...). Aplicând aceste principii la 
speța de față, durata arestării preventive a contestatorului-inculpat nu poate fi apreciată 
că a depășit un termen rezonabil, așa cum este prevăzut de art. 5 parag. 3 din Convenţia 
europeană a drepturilor omului, organele judiciare luând toate măsurile procedurale 
pentru soluţionarea cu celeritate a cauzei, astfel că măsura menținerii arestului preventiv 
este conformă și cu aceste dispoziţii și cu prevederile art. 6 din Convenţie privind dreptul 
la un proces echitabil (C.A. Bacău, s. pen., dec. nr. 111/C din 21 iulie 2014, în A. BARBU, 
G. TUDOR, A.M. ȘINC, op. cit., p. 574). 

Nu este impusă o anumită ordine sau restricţie privind înlocuirea unei măsuri 
preventive cu o alta, organul judiciar fiind obligat să verifice dacă măsura mai ușoară 
corespunde scopului și condiţiilor prevăzute de lege. 

Înlocuirea unei măsuri preventive cu una mai grea se dispune dacă sunt îndeplinite 
cumulativ următoarele condiţii: 

a) sunt îndeplinite condiţiile prevăzute de lege pentru luarea măsurii preventive 
mai grele; 

b) ca urmare a evaluării împrejurărilor concrete ale cauzei și a conduitei procesuale a 
inculpatului, se apreciază că măsura preventivă mai grea este necesară pentru realizarea 
scopului prevăzut de lege [de art. 202 alin. (1) CPP]. 

Deosebit de prima ipoteză, înlocuirea este motivată de faptul că, având în vedere 
schimbările intervenite, măsura inițială nu mai asigură buna desfășurare a procesului 
penal, fiind necesară o alta, cu un nivel mai mare de restricţii sau privaţiuni (de 
exemplu, controlul judiciar este înlocuit cu arestarea preventivă). 

Legea permite pentru unele măsuri nu doar înlocuirea, dar și modificarea conţinutului 
lor. De exemplu, conţinutul controlului judiciar [obligaţiile stabilite inculpatului potrivit 
art. 215 alin. (1) CPP] poate fi modificat prin impunerea unor noi obligații sau eliminarea . 
altora. Aceste situaţii nu constituie însă o înlocuire a unei măsuri preventive cu alta, 
întrucât felul și temeiul dispunerii măsurii rămân aceleași. 

Întrucât durata arestării preventive nu constituie unul dintre temeiurile luării măsurii, 
invocarea acestui argument pentru admiterea înlocuirii nu poate fi admisă. Dacă se 
constată că temeiurile arestării există în continuare și că au fost constatate și altele noi, 
menţinerea privării de libertate este justificatăl!l. De asemenea, faptul că după luarea 
măsurii arestării preventive prejudiciul a fost recuperat parţial, iar infracțiunile comise 
sunt de natură economică, și nu de violenţă, nu constituie o schimbare a temeiurilor 
luării măsurii care ar impune înlocuirea ei cu o măsură neprivativă de libertate. În 
mod asemănător, cererea de înlocuire nu poate fi admisă dacă se constată că lăsarea 
în libertate a inculpatului arestat prezintă în continuare pericol social, fapt rezultat 
din modalitatea de acţiune la săvârșirea infracţiunii, natura acesteia, iar cuantumul 
pedepsei nu a fost modificat!”. 

În practica judiciară anterioară, s-a decis că se impune înlocuirea măsurii arestării 
preventive cu o alta mai ușoară, considerând că încălcarea termenului rezonabil al 
măsurii arestării preventive poate echivala cu schimbarea temeiului [art. 148 alin. (1) 
lit. f) CPP 1968] dacă nu au mai fost indicate probe că lăsarea inculpatului în libertate 
prezintă pericol concret pentru ordinea publică!”. Totodată, s-a hotărât că admiterea 
unei căi ordinare de atac, având drept rezultat trimiterea cauzei pentru rejudecare 
la prima instanţă, ceea ce presupune prelungirea duratei procesului, nu constituie 


(1 4.C.C.]., dec. nr. 234/2006, www.scj.ro. A 

2 C.A. București, dec. nr. 896/2000, în C.P.J.P. 2000, p. 245. In același sens: 1.C.C.J., dec. 
nr. 6101/2003, în B.J. 2003, p. 738; C.A. Cluj, dec. nr. 227/R/2005, C.A. Timișoara, dec. 
nr. 665/R/2005, în I.C. MORAR, Arestarea preventivă și arestarea provizorie. Culegere de 
practică judiciară, Ed. C.H. Beck, București, 2006, p. 93-97. 

BI |,C.C.]., s. pen., dec. nr. 1730 din 12 mai 2009, www.scj.ro. 

un temei pentru înlocuirea măsurii arestării preventive cu o măsură neprivativă de 
libertate, dacă motivele care au determinat arestarea subzistă. 

Faptul că prin menţinerea în continuare a arestării preventive s-ar încălca dreptul 
inculpatului de a fi judecat într-un termen rezonabil nu justifică, în raport'cu datele 
cauzei, înlocuirea măsurii preventive!” Soluția impune precizări cu privire la aplicarea 
simultană a două principii: detenţia provizorie a unui acuzat nu poate fi menţinută 
dincolo de limitele ei rezonabile, conform art. 5 parag. 3 din Convenţia europeană 
a drepturilor omului, iar, pe de altă parte, durata totală a unui proces trebuie să se 
înscrie într-un termen rezonabil, potrivit art. 6 parag. 1 din aceeași Convenţie. 

Poate influenţa aplicarea corectă a principiului procesului echitabil durata arestării 
preventive? Considerăm că durata rezonabilă a măsurii preventive trebuie apreciată în 
funcţie de temeiurile concrete care au determinat-o, doar schimbarea sau încetarea 
acestora determinând caracterul ei rezonabil. 

386.3. Procedura înlocuirii măsurilor preventive este aceeași ca și în cazul revocării, 
dispoziţiile art. 242 alin. (4)-(9) CPP având caracter comun. 

Pentru înlocuirea arestului la domiciliu sau a arestării preventive cu controlul judiciar 
pe cauțiune, sunt însă dispoziţii distincte, motivat de necesitatea unei proceduri privind 
depunerea cauțiunii [art. 242 alin. (10)-(13) CPP]. 

Dacă constată cererea de înlocuire întemeiată, judecătorul de drepturi și libertăţi, 
judecătorul de cameră preliminară sau instanţa de judecată, prin încheiere dată în 
camera de consiliu, admite în principiu cererea și stabilește valoarea cauțiunii, acordând 
inculpatului termen pentru depunerea ei. Conform art. 242 alin. (13) CPP, termenul 
puree de la data rămânerii definitive a încheierii prin care se stabilește valoarea cauțiunii. 

Dacă se depune cauţiunea în termenul fixat, judecătorul de drepturi și libertăţi, 
judecătorul de cameră preliminară sau instanța de judecată, prin încheiere dată în camera 
de consiliu, admite cererea de înlocuire a măsurii preventive cu măsura controlului 
judiciar pe cauţiune, stabilește obligaţiile ce vor reveni inculpatului pe durata măsurii 
și dispune punerea de îndată în libertate a acestuia, dacă nu este arestat în altă cauză. 

Dacă nu se depune cauțiunea în termenul fixat, judecătorul de drepturi și libertăţi, 
judecătorul de cameră preliminară sau instanţa de judecată, prin încheiere dată în 
camera de consiliu, în lipsa inculpatului și a procurorului, respinge ca neîntemeiată 
cererea formulată de inculpat. 

Împotriva încheierii prin care s-a dispus înlocuirea se poate Puna contestaţie, 
ce urmează a se soluţiona potrivit art. 204-206 CPP. 

Înlocuirea măsurii iniţiale poate avea și caracterul unei consecințe, ca urmare a 
nerespectării obligaţiilor instituite printr-o altă măsură. În cazul încălcării cu rea-credință 
a obligaţiilor care îi revin inculpatului față de care s-a dispus măsura controlului judiciar, 
a controlului judiciar pe cauţiune sau a arestului la domiciliu, organul judiciar poate 
dispune înlocuirea măsurii cu una mai aspră, prevăzută de lege [art. 215 alin. (7), 
art. 217 alin. (3) teza a Il-a, art. 221 alin. (11) CPP]. 

Prin dispoziţiile O.U.G. nr. 18/2016 a fost introdus alin. (4) al art. 242 CPP, sfiit 
căruia, în cursul urmăririi penale, înlocuirea măsurii preventive a controlului judiciar 


i |,C.C.J., s. pen., dec. nr. 4141/2004, în B.J. 2004, p. 854-855. 

cu măsura controlului judiciar pe cauţiune (sau a controlului judiciar pe cauțiune cu 
măsura controlului judiciar) se dispune de procuror, chiar dacă măsura a fost luată de 
judecătorul de drepturi și libertăți. Înlocuirea se va face cu respectarea dispozițiilor 
art. 216 alin. (1) și (3) privind temeiurile și procedura luării măsurii controlului judiciar 
și ale art. 217 privind stabilirea și depunerea cauțiunii. 


$3. Căile de atac împotriva actelor procesuale prin care se dispune 
asupra măsurilor preventive 


387. Precizări prealabile. Luarea măsurilor preventive nu corespunde întotdeauna 
scopului și condiţiilor prevăzute de lege, încât ulterior dispunerii acesteia pot fi invocate 
împrejurări care îi îndreptățesc pe cei interesați să conteste actele procesuale prin 
care s-a dispus asupra măsurilor preventive. 

Potrivit legii, cenzura acestor măsuri este consecinţa procesuală a formulării unei 
plângeri sau contestaţii. 


388. Plângerea împotriva ordonanţei organului de cercetare penală sau a 
procurorului prin care s-a dispus luarea măsurilor preventive 

388.1. Plângerea împotriva ordonanţei de reţinere. Codul în vigoare nu cuprinde 
dispoziţii cu caracter general privind soluţionarea plângerii împotriva măsurilor dispuse 
de organele de urmărire penală. Împotriva ordonanţei organului de cercetare penală 
prin care s-a dispus reținerea, suspectul sau inculpatul poate formula plângere, care va 
fi soluționată de procurorul care supraveghează urmărirea penală în cauză. Plângerea 
va fi formulată înainte de expirarea duratei reţinerii și va fi soluționată de îndată, prin 
ordonanță, de către procuror. 

Dacă se constată încălcarea dispoziţiilor legale care reglementează condiţiile reţinerii, 
procurorul dispune revocarea și punerea de îndată în libertate a celui reținut [ari. 209 
alin. (14) CPP]. Evaluarea privește toate condiţiile prevăzute de lege, de fapt și de 
drept, care au justificat luarea măsurii. | 

Împotriva ordonanţei procurorului prin care s-a dispus reținerea, suspectul sau 
inculpatul, de asemenea, poate formula plângere, înainte de expirarea duratei acesteia, 
care va fi soluționată de prim-procurorul parchetului sau, după caz, de procurorul 
ierarhic superior. Plângerea este soluționată, de îndată, prin ordonanţă, iar dacă se 
constată încălcarea dispoziţiilor legale care reglementează condiţiile luării reţinerii, 
se dispun revocarea și punerea de îndată în libertate a suspectului sau inculpatului 
[art. 209 alin. (15) CPP]. 

Plângerea nu este soluționată de o instanţă (judecătorul de drepturi și libertăţi), 
conform dispoziţiilor art. 5 parag. 4 din Convenţia europeană, care prevăd dreptul 
persoanei lipsite de libertate prin arestare sau deținere de a introduce un recurs 
efectiv în fața unui tribunal, pentru ca acesta să statueze într-un termen scurt asupra 
legalităţii deținerii. Termenul scurt al reţinerii nu ar permite însă derularea procedurilor 
specifice unei dezbateri judiciare, pentru ca instanța să se pronunţe până la expirarea 
acesteia. Totuși, în practica sa, Curtea Europeană a precizat faptul că expirarea în 
termen scurt a măsurii nu este de natură să îl lipsească pe cel privat de libertate 

„de dreptul său de a exercita controlul legalității, chiar și în aceste condiţii, având în 
vedere gravitatea măsuriil!l. 

388.2. Procedura soluționării plângerii împotriva ordonanţei procurorului prin care 
s-a luat măsura controlului judiciar sau a controlului judiciar pe cauţiune. Îm potriva 
măsurii controlului judiciar dispuse de procuror prin ordonanță inculpatul poate introduce 
plângere, în termen de 48 de ore de la comunicare, la judecătorul de drepturi și libertăţi 
de la instanţa căreia i-ar reveni competența să judece cauza în fond [art. 213 și art. 216 
alin. (3) raportat la art. 213 CPP]. 

Prin O.U.G. nr. 82/2014, aprobată cu modificări prin Legea nr. 75/2016, și prin 
O.U.G. nr. 18/2016, obiectul plângerii reglementate de art. 213 CPP a fost extins şi 
la ordonanţele prin care procurorul a dispus prelungirea măsurii controlului judiciar 
[art. 2151 alin. (5)] sau modificarea conținutului controlului judiciar, prin impunerea 
unor noi obligaţii, înlocuirea sau încetarea celor dispuse iniţial [art. 215 alin. (8)]. 

Potrivit art. 213 alin. (2) CPP, pentru soluționarea plângerii, judecătorul de drepturi 
și libertăţi fixează termen în camera de consiliu și îl citează pe inculpat, pe care îl 
ascultă, dacă este prezent. Întrucât nu se prevede un termen în care plângerea trebuie 
soluționată, admițând excepția invocată pe acest aspect, Curtea Constituțională, prin 
Decizia nr. 17/2017% a considerat că dispozițiile art. 213 alin. (2) CPP sunt constituţionale 
în măsura în care soluționarea plângerii împotriva ordonanţei procurorului prin care 
s-a luat măsura controlului judiciar se face cu aplicarea prevederilor art. 204 alin. (4) 
din același cod. Așadar, plângerea inculpatului va fi soluționată potrivit prevederilor 
art. 204 alin. (4), și anume în 5 zile de la înregistrarea acesteia la judecătorul de drepturi 
și libertăţi. Curtea a reținut că, „în cazul formulării unei plângeri împotriva ordonanţei 
procurorului prin care acesta a dispus luarea/prelungirea măsurii controlului judiciar, 
în cursul urmăririi penale, legiuitorul nu a reglementat un termen cert de soluţionare a 
acesteia, așa cum a reglementat în cazul soluționării contestației împotriva încheierii prin 
care se dispune asupra măsurii controlului judiciar de către judecător (fie el judecător 
de drepturi și libertăți, de cameră preliminară sau instanţă de judecată). Prin modul 
cum a înțeles să reglementeze soluționarea plângerii împotriva luării/prelungirii măsurii 
preventive a controlului judiciar, legiuitorul a introdus un element de incertitudine, de 
natură să pună în discuţie însăși efectivitatea acestei căi de atac, ceea ce contravine 
dispoziţiilor art. 21 din Constituţie”. 

Neprezentarea inculpatului legal citat nu împiedică soluţionarea plângerii, iar 
asistența juridică și participarea procurorului sunt obligatorii. Plângerea se soluţionează 


1 C. BÎRSAN, op. cit., p. 332. Această rezolvare este abordată însă într-o altă manieră de 
către Curte în cauza Lolova-Karadzhova c. Bulgariei (Hotărârea din 27 martie 2012), în 
care a fost analizată o detenţie de 29 de ore. Cu această ocazie, Curtea a considerat că 
art. 5 parag. 4 din Convenţie prevede un remediu ce trebuie oferit persoanei în timpul 
detenţiei sale, în vederea examinării într-un termen cât mai scurt a legalităţii respectivei 
detenţii, pentru a asigura posibilitatea punerii de îndată în libertate a persoanei reținute 
sau arestate în mod nelegal. Aceste dispoziții nu asigură și posibilitatea examinării unei 
detenții a cărei perioadă a expirat, spre exemplu, în cazul unei detenţii scurte, similară 
celei în speţă (29 de ore). 

21 M. Of. nr. 261 din 13 aprilie 2017. 

prin încheiere, iar judecătorul poate dispune revocarea măsurii, dacă au fost încălcate 
dispoziţiile legale care reglementează condițiile de luare a acesteia, sau poate modifica 
obligațiile din conţinutul controlului judiciar. După soluționare, dosarul este restituit 
procurorului în termen de 48 de ore. i 
Încheierea pronunţată de judecătorul de drepturi și libertăţi în soluționarea plângerii 
introduse împotriva ordonanţei procurorului prin care s-a luat sau prelungit măsura 
preventivă a controlului judiciar este definitivă, - 


389. Contestaţia împotriva încheierilor prin care se dispune asupra măsurilor 
preventive în cursul urmăririi penale (art. 204 CPP) i 

389.1. Titularii cererii și termen. Împotriva încheierilor prin care judecătorul de 
drepturi și libertăţi dispune asupra măsurilor preventive, inculpatul și procurorul pot 
formula contestaţie, în termen de 48 de ore de la pronunțare sau, după caz, de la 
comunicare [art. 204 alin. (1) CPP]. 

Din redactarea textului rezultă că este permisă contestarea oricărei decizii privind 
măsurile preventive (luarea măsurilor, revocarea, încetarea de drept, înlocuirea sau 
prelungirea, indiferent de soluţie — admitere sau respingere)”, 

Contestaţia constituie mijlocul juridic prin care este posibilă cenzura măsurilor 
preventive!?!, cadrul general al acestei instituții fiind reglementat în dispoziţiile 
art. 4251 CPP. Contestaţia este o cale de atac exercitată numai atunci când legea o 
prevede în mod expres, iar dispoziţiile art. 4251, care cuprind norme privind declararea 
și soluționarea acesteia, vor fi aplicabile doar dacă în alte dispoziţii nu se prevede altfel. 

Titularii acestei căi de atac sunt procurorul și inculpatul. Aceștia pot introduce 
contestaţia în termen de 48 de ore de la pronunțare sau, după caz, de la comunicare. În 
lipsa unor precizări contrare, sunt aplicabile dispoziţiile art. 425: alin. (2)“!, astfel încât 


“! Din cauza necorelării reglementării, caracterul acestei încheieri a constituit motiv 
de practică judiciară neunitară (dacă încheierea este definitivă sau poate fi atacată cu 
contestaţie), problema fiind rezolvată ca urmare a promovării unui recurs în interesul 
legii. Astfel, prin Decizia nr. 25 din 7 decembrie 2015 (M. Of. nr. 46 din 20 ianuarie 2016), 
Înalta Curte de Casaţie și Justiție, Completul competent să judece recursul în interesul 
legii, a admis recursul în interesul legii formulat de către procurorul general al Parchetului 
de pe lângă Înalta Curte de Casaţie și Justiţie și, în interpretarea și aplicarea unitară a: 
dispoziţiilor art. 213 și art. 215! alin. (5) CPP, a stabilit că încheierea prin care judecătorul 
de drepturi și libertăţi soluţionează plângerea formulată de inculpat împotriva ordonanţei 
procurorului prin care s-a luat ori s-a prelungit măsura preventivă a controlului judiciar este 
definitivă. Ulterior, prin O.U.G. nr. 18/2016, au fost introduse la art. 213 CPP dispoziţiile 
alin. (61), care prevăd expres faptul că încheierea prin care judecătorul de drepturi și 
libertăți soluţionează plângerea este definitivă. 

2! Potrivit art. 140: alin. (1) CPP 1968, încheierea prin care judecătorul respingea, în timpul 
urmăririi penale, cererea de revocare, încetare de drept sau înlocuire a măsurii preventive 
nu era supusă căilor de atac. 

(în vechiul cod, calea de atac împotriva încheierilor prin care se dispunea asupra măsurilor 
preventive era recursul. 

“! Vor fi aplicabile dispoziţiile art. 411 alin. (1) CPP privind repunerea în termen, hotărârea 
fiind definitivă până la momentul admiterii cererii de repunere în termen. 

este posibilă repunerea în termen. Termenul de 48 de ore de declarare a contestaţiei 
este unul procedural, iar nerespectarea lui atrage decăderea titularului din dreptul 
de a formula contestaţie, precum și nulitatea actului făcut peste termen, astfel cum 
prevăd dispoziţiile art. 268 alin. (1) CPP. a 
389.2. Procedura soluționării contestatiei. Contestaţia se depune la judecătorul de 
drepturi și libertăţi care a pronunţat încheierea atacată și care, împreună cu dosarul 
cauzei, în cel mult de 48 de ore de la înregistrare, o va înainta judecătorului de drepturi 
și libertăţi de la instanţa ierarhic superioară. Având în vedere faptul că în cazul Înaltei 
Curți de Casaţie și Justiţie nu există o instanță ierarhic superioară, contestaţia va fi 
soluţionată de un alt complet spus din 2 judecători de drepturi și libertăți de la 
această instanţă. 
Determinat de specificul obiectului său, contestaţia împotriva încheierilor prin care 
s-a dispus luarea sau prelungirea unei măsuri preventive ori prin care s-a constatat 
încetarea de drept a acesteia nu este suspensivă de executare. Așadar, contestaţia nu 
are ca efect suspendarea efectelor încheierii atacate prin care s-a dispus luarea sau 
prelungirea măsurilor preventive ori încetarea de drept a acestora. În cazul luării sau 
prelungirii, măsura va opera în continuare, până la soluţionarea contestaţiei, iar dacă s-a 
constatat încetarea de drept, contestaţia nu suspendă efectul acestei decizii. Rezultă, 
ca o consecinţă a acestor reglementări, că încheierile prin care s-a hotărât cu privire 
la luarea, prelungirea sau încetarea de drept a măsurilor preventive, chiar dacă nu 
sunt definitive, sunt executorii de la data pronunțării. 
Având în vedere faptul că soluționarea cauzelor în domeniul măsurilor preventive 
necesită urgenţă, contestaţia inculpatului va fi soluţionată în termen de 5 zile de la 
înregistrare (termenul este de recomandare și curge de la data înregistrării contestaţiei 
la judecătorul de drepturi și libertăți care a pronunţat hotărârea atacată). 
Contestaţia formulată de procuror împotriva încheierii prin care s-a dispus respingerea 
propunerii de prelungire a arestării preventive, revocarea unei măsuri preventive sau 
înlocuirea unei măsuri preventive cu o altă măsură preventivă se soluţionează înainte 
de expirarea duratei măsurii preventive dispuse anterior [art. 204 alin. (5) CPP]. Altfel, 
intervine încetarea de drept a măsurii, iar contestaţia rămâne fără obiect!?. 
Procedura de soluționare a contestaţiei presupune fixarea termenului de soluționare 
și citarea inculpatului. Regula constă în soluționarea cauzei în prezenţa inculpatului. Se 
consideră prezent și inculpatul privat de libertate care, cu acordul său și în prezența 
apărătorului ales sau numit din oficiu şi, după caz, și a interpretului, participă la 
soluţionarea contestaţiei prin videoconferinţă, la locul de deținere"! 


W Potrivit art. 550 alin. (2) CPP, hotărârile nedefinitive sunt executorii atunci când legea 
dispune aceasta. Cu toate că nu este o precizare expresă, efectul reglementării cuprinse 
în art, 204 alin. (3) constă în executarea hotărârii înainte de a fi pile contestaţia 
introdusă împotriva acesteia. ] ; - 
(2! Pentru rezolvarea contestaţiilor introduse de procuror fătadtritai altor încheieri nu se 
prevede un termen (de exemplu, contestaţia introdusă de procuror împotriva încheierii 
prin care s-a respins propunerea de arestare preventivă). 

(3) Loakan art. 204 alin. (7) teza a Il- -a CPP, modificat prin O.U.G. nr. 18/2016. 

Totuși, dacă acesta lipsește nejustificat, este dispărut, se sustrage ori, din cauza 
sănătăţii, din cauză de forță majoră sau stare de necesitate, nu poate fi adus în fața 
judecătorului, contestaţia se va soluţiona în absenţa lui. Indiferent de situaţie, prezenţa 
avocatului, ales sau din oficiu, este obligatorie, acestuia dându-i-se cuvântul pentru a 
formula concluzii. Participarea procurorului este, de asemenea, obligatorie. 

Contestaţia se va soluţiona în camera de consiliu, după cum au fost interpretate 
dispoziţiile art. 203 alin. (5) CPP prin Decizia nr. 4/2014, pronunţată de Înalta Curte 
de Casaţie și Justiţie în soluționarea unui recurs în interesul legii. Pe lângă aceste 
reguli, se vor aplica cele cu caracter general privind soluționarea contestaţiei cuprinse 
în art. 425! CPP, referitoare la motivarea contestaţiei, aplicarea dispoziţiilor privind 
posibilitatea retragerii acesteia etc. 

„389.3. Soluţii. Judecătorul de drepturi și libertăţi dispune admiterea sau respingerea 
contestaţii, după cum constată îndeplinirea sau nu a condiţiilor prevăzute de lege. 

Dacă contestaţia procurorului a fost admisă (declarată împotriva încheierii prin 
care a fost respinsă propunerea de arestare preventivă) și s-a dispus, drept consecinţă, 
de către judecător arestarea preventivă a inculpatului, instanţa va aplica dispoziţiile 
art. 226 CPP privind arestarea preventivă. 

În cazul admiterii contestației procurorului declarate împotriva încheierii prin care 
s-a respins propunerea de prelungire a arestării preventive, se va dispunere prelungirea 
arestării preventive a inculpatului, urmând a fi aplicate, în mod corespunzător, dispozițiile 
art. 236 alin. (1) și (2) privind prelungirea arestării preventive în cursul urmăririi penale. 

O soluţie cu caracter special poate fi dispusă de judecătorul de drepturi și libertăți 
dacă, în urma evaluării contestației procurorului, va considera că ea trebuie admisă. În 
acest context, dacă judecătorul constată îndeplinirea condiţiilor prevăzute de lege 
pentru luarea unei măsuri preventive prevăzute la art. 202 alin. (4) lit. b)-d) CPP 
(alta decât măsura propusă iniţial), poate dispune luarea acestei măsuri, și anume 
controlul judiciar, controlul judiciar pe cauţiune sau arestul la domiciliu. Constituie 
o soluţie atipică, întrucât judecătorul nu a fost sesizat cu luarea acestei măsuri, care 
va fi dispusă fără a fi supusă discuţiei părților. Totodată, judecătorul poate menține 
controlul judiciar pe cauţiune, cu posibilitatea majorării cuantumului cauţiunii. 

Dacă contestaţia inculpatului împotriva încheierii prin care s-a dispus luarea sau 
prelungirea arestării preventive a fost admisă, instanța poate dispune, ca modalitate 
de rezolvare, respingerea propunerii iniţiale a procurorului de luare sau prelungire 
a arestării preventive. Totuși, cu ocazia soluționării contestaţiei, dacă judecătorul de 
drepturi și libertăţi constată că sunt îndeplinite condiţiile pentru o măsură preventivă 
mai ușoară decât arestarea preventivă, dispune înlocuirea ei. În acest caz, se dispune 
punerea de îndată în libertate a inculpatului, dacă nu este arestat în altă cauză. 

Întrucât nu este prevăzut un cadru procesual adecvat în care este posibilă în acest 
caz înlocuirea măsurii preventive, urmează a se aplica dispoziţiile specifice. Înlocuirea 
în această procedură atipică poate fi dispusă la solicitarea inculpatului, a procurorului 
Sau chiar din oficiu de către judecător. Solicitarea, indiferent de cel care o formulează, 
urmează a fi examinată după punerea în discuţie în ședința de judecată. 

După soluţionarea contestaţiei, în cel mult 48 de ore, dosarul cauzei se restituie 
procurorului. În 48 de ore de la expirarea termenului de contestaţie, este restituit 

dosarul procurorului de către judecătorul de drepturi și libertăţi de la prima instanţă, 
dacă încheierea sa nu a fost atacată cu contestaţie. 


390. Contestaţia împotriva încheierilor prin care se dispune asupra măsurilor 
preventive în procedura camerei preliminare (art. 205 CPP). În procedura camerei 
preliminare, judecătorul de cameră preliminară de la instanţa sesizată cu rechizitoriu, la 
cerere sau din oficiu, se pronunţă cu privire la luarea, menţinerea, înlocuirea, revocarea 
sau încetarea de drept a măsurilor preventive (art. 348 CPP). Judecătorul se pronunţă 
prin încheiere, care poate fi atacată cu contestaţie (art. 205 CPP), condiţiile și procedura 
soluționării fiind în parte similare cu procedura rezolvării contestaţiei formulate împotriva 
încheierii judecătorului de drepturi și libertăţi prin care s-a dispus asupra măsurilor . 
preventive în cursul urmăririi penale, cuprinsă în art. 204 CPP. 

Probleme de aplicare a legii au fost semnalate în ceea ce privește competența 
verificării legalităţii și temeiniciei măsurilor preventive în procedura soluționării 
contestaţiei introduse împotriva încheierii judecătorului de cameră preliminară prin 
care a dispus începerea judecății. 

Întrucât din redactarea iniţială a dispoziţiilor art. 205 și art. 348 alin. (2) CPP nu 
rezulta cui aparţine competenţa (judecătorului de cameră preliminară de la instanța 
sesizată prin rechizitoriu a cărui încheiere a fost atacată cu contestaţie sau judecă- 
torului de cameră preliminară de la instanţa ierarhic superioară care soluţionează 
contestaţia introdusă împotriva încheierii), Înalta Curte de Casaţie și Justiţie, prin 
Decizia nr. 5/2014!! dată în interesul legii, a decis că această competenţă pe perioada 
soluționării contestaţiei aparține judecătorului de cameră preliminară de la instanţa 
sesizată prin rechizitoriu!?2!. Interpretarea era corectă, întrucât permitea verificarea 
legalității și temeiniciei măsurilor preventive și pe perioada soluționării contestaţiei. 

Ulterior însă, prin O.U.G. nr. 82/2014, aprobată cu modificări prin Legea nr. 75/2016, 
obiectul contestaţiei reglementate de art. 205 CPP a fost limitat doar la încheierile 
prin care s-a dispus asupra măsurilor preventive pronunțate de judecătorul de cameră 
preliminară de la instanța sesizată cu rechizitoriu. Ca urmare a completării dispoziţiilor 
art. 348 alin. (2), competenţa de verificare a legalităţii și temeiniciei măsurilor preventive 
pe perioada soluționării contestaţiei potrivit art. 347 revine completului învestit cu . 
soluţionarea acestei contestaţii, și nu judecătorului sesizat inițial prin rechizitoriu, cum 
a decis anterior Înalta Curte prin Decizia nr. 5/2014 menţionată. Consecința juridică 
a aceste rezolvări legislative consta în excluderea încheierilor date de acest complet 
(care soluţionează contestaţia) de la o eventuală contestaţie privind legalitatea și 
temeinicia măsurilor preventive pe perioada soluționării contestației. 


(1 M. Of. nr. 80 din 30 ianuarie 2015. 

2I potrivit deciziei, „Judecătorul de cameră preliminară de la instanţa sesizată prin rechizitoriu, 
a cărui încheiere prin care s-a dispus începerea judecății a fost atacată cu contestaţie, are 
competenţa de a se pronunța asupra măsurilor preventive, conform dispoziţiilor legale 
care reglementează măsurile preventive în procedura de cameră preliminară, până la 
soluționarea contestaţiei prevăzute în art. 347 din Codul de procedură penală”. : 

“În acest context, prin Decizia nr. 437/2017", Curtea Constituţională a admis excepţia 
de neconstituționalitate a dispoziţiilor art. 348 alin. (2). CPP și a constatat sintagma 
„Său, după caz, judecătorul de cameră preliminară de la instanţa ierarhic superioară ori 
completul competent de la Înalta Curte de Casaţie și Justiţie, învestit cu soluționarea 
„contestaţiei”, adăugată prin modificarea legislativă menţionată, este neconstituţională. 
Excepţia a fost admisă, întrucât, în această formă, reglementarea nu prevede ca 
împotriva încheierii completului învestit cu soluționarea contestaţiei, în raport cu 
soluţiile specifice camerei preliminare, să poată fi formulată o cale de atac, fapt ce 
determină încălcarea prevederilor constituționale ale art. 16, art. 21 alin. (1)-(2), art. 23, 
art. 24 și art. 129 din Constituţie. Neconstituţionalitatea este determinată, așadar, de 
faptul că legea nu prevede o cale de atac împotriva încheierilor prin care completul 
învestit cu soluționarea contestaţiei dispune asupra măsurilor preventive în cauză. 

Având în vedere dispoziţiile art. 31 alin. (3)2! din Legea 47/1992 privind organizarea 
și funcționarea Curţii Constituţionale, ca o consecință, urmează a se aplica dispoziţiile 
art. 348 alin. (2) CPP în forma sa iniţială, așa cum au fost interpretate de Înalta Curte 
prin Decizia nr. 5/2014, în sensul în care judecătorul de cameră preliminară sesizat 
prin rechizitoriu rămâne competent să dispună în prim grad de jurisdicție asupra 
măsurilor preventive, chiar dacă împotriva soluţiei pronunţate pe obiectul camerei 
preliminare s-a formulat contestaţie. 

Prin O.U.G. nr. 18/2016, legiuitorul a extins obiectul contestației și la încheierile 
prin care judecătorul de cameră preliminară a dispus modificarea conținutului măsurii 

“controlului judiciar, în sensul impunerii unor noi obligaţii, înlocuirii ori încetării celor 
dispuse iniţial [art. 215 alin. (9) CPP]. 

În privința termenului de formulare a contestației, acesta este același (48 de ore) 
și curge de la pronunțare sau, după caz, de la comunicare pentru procuror și inculpat, 
iar competența aparţine judecătorului de cameră preliminară de la instanța ierarhic 
superioarăt?. Cererea împreună cu dosarul se înaintează acestuia în cel mult 48 de 
ore de la înregistrare. | 

De asemenea, contestaţia formulată împotriva încheierii prin care s-a dispus luarea 
sau menținerea unei măsuri preventive ori prin care s-a constatat încetarea de drept a 
acesteia nu este suspensivă de executare. Contestaţia formulată de procuror împotriva 
încheierii prin care s-a dispus revocarea unei măsuri preventive sau înlocuirea unei 
măsuri preventive cu o altă măsură preventivă se soluţionează înainte de expirarea 
duratei măsurii preventive dispuse anterior, iar cea formulată de inculpat se soluţionează 
în termen de 5 zile de la înregistrare. 


“M.Of. nr. 763 din 22 iunie 2017. 

2I Potrivit acestei norme, dispozițiile din legile și ordonanţele în vigoare constatate ca fiind 
neconstituționale își încetează efectele juridice la 45 de zile de la publicarea deciziei Curţii 
Constituţionale, dacă, în acest interval, Parlamentul sau Guvernul, după caz, nu pune de 
acord prevederile neconstituţionale cu dispoziţiile Constituţiei. Pe durata acestui termen, 
dispoziţiile constatate ca fiind neconstituționale sunt suspendate de drept. 
°l La Înalta Curte de Casaţie și Justiţie, contestaţia se soluţionează de către un alt complet 
format din 2 judecători de cameră preliminară de la această instanţă. 

Soluționarea contestației se va face cu citarea B2u lalele și participarea obligatorie 
a procurorului. Asistenţa avocatului ales sau din oficiu este obligatorie, chiar dacă 
inculpatul nu este prezent la soluționarea contestaţiei. Soluționarea contestaţiei se 
face în prezenţa inculpatului, în afară de cazul când acesta lipsește nejustificat, este 
dispărut, se sustrage ori, din cauza stării sănătăţii, din cauză de forță majoră sau stare 
de necesitate, nu poate fi adus în fața judecătorului. Totodată, conform modificărilor 
aduse prin O.U.G. nr. 18/2016, se consideră că este prezent și inculpatul privat de 
libertate care, cu acordul său și în prezenţa apărătorului ales sau numit din oficiu și, 
după caz, și a interpretului, participă la soluționarea contestaţiei prin videoconferinţă, 
la locul de deţinere. Aceste reguli se completează, în măsura în care nu se prevede 
altfel, cu dispoziţiile generale privind contestaţia, cuprinse în art. 425: CPP. 

Soluţiile în cazul rezolvării contestației sunt similare cu cele pronunţate în urma 
soluționării contestației introduse împotriva încheierii judecătorului de drepturi și 
libertăţi prin care a dispus asupra măsurilor preventive în faza urmăririi penale. Astfel, 
dacă sunt întrunite condiţiile prevăzute de lege, odată cu soluţionarea contestației, se 
poate dispune luarea uneia dintre măsurile preventive prevăzute la art. 202 alin. (4) 
lit. b)-d) CPP sau majorarea cuantumului cauțiunii. 


391. Contestaţia împotriva încheierilor prin care se dispune asupra măsurilor 
preventive în cursul judecății (art. 206 CPP). În cazul contestării măsurilor preventive 
luate de prima instanţă în cursul judecății, sunt aplicabile norme similare celor privind 
contestarea încheierilor pronunţate de judecătorul de drepturi și libertăţi în cursul 
urmăririi penale sau de judecătorul de cameră preliminară, prin care au fost soluționate 
cererile care au avut ca obiect măsurile preventive [reglementarea este similară în 
ceea ce privește termenul de declarare, titularii, obligația privind înaintarea dosarului, 
potrivit art. 206 alin. (1) CPP]. De asemenea, contestaţia formulată împotriva încheierii 
prin care s-a dispus luarea sau menţinerea unei măsuri preventive ori prin care s-a 
constatat încetarea de drept a acesteia nu este suspensivă de executare. 

Prin O.U.G. nr. 18/2016, domeniul de aplicare al art. 206 CPP a fost extins și la 
încheierile prin care instanţa de judecată a dispus modificarea conținutului măsurii 
controlului judiciar, în sensul impunerii unor noi obligații, înlocuirii ori încetării celor 
dispuse iniţial [art. 215 alin. (9) CPP]. 

Competența de soluţionare revine instanței ierarhic superioare. În situaţia în care 
contestaţia privește încheierea curții de apel, pronunţată într-o cauză în primă instanţă, 
competența aparține unui complet de la Înalta Curte format din 3 judecători. Dacă se 
contestă încheierea completului de 3 judecători de la Înalta Curte (care soluţionează 
cauza în fond, potrivit competenţei sale), contestaţia va fi soluționată de completul 
de 5 judecători de la Înalta Curtel!l. 

Contestaţia inculpatului este soluționată în termen de 5 zile de la înregistrare, 
iar dacă titular este procurorul, contestaţia împotriva încheierii prin care s-a dispus 
revocarea unei măsuri preventive sau înlocuirea unei măsuri preventive cu o altă 
măsură preventivă se soluţionează înainte de expirarea duratei măsurii preventive 
dispuse anterior. 


i Potrivit art. 24 din Legea nr. 304/2004. 


VIII. Măsurile procesuale 483 
DP E E a ge ia a 

Deosebit de celelalte cazuri (rezolvarea contestației asupra măsurilor preventive în 
faza urmăririi penale sau în procedura camerei preliminare), contestaţia se soluţionează în 
ședință publică. Instanța citează inculpatul și asigură prezența obligatorie a avocatului. În 
cazul contestaţiei împotriva încheierilor prin care instanţa dispune asupra măsurilor 
preventive nu sunt aplicabile dispoziţiile nou-introduse prin O.U.G. nr. 18/2016 privind 
audierea inculpatului la locul de deținere, prin videoconferință. 

La soluționarea cauzei, dacă sunt întrunite condiţiile prevăzute de lege, instanţa 
poate dispune luarea uneia dintre măsurile preventive prevăzute la art. 202 alin. (4) 
lit. b)-d) CPP sau majorarea cuantumului cautiunii. | 


54. Verificarea măsurilor preventive 


392. Verificarea măsurilor preventive în procedura camerei preliminare. Judecătorului 
de cameră preliminară îi sunt stabilite obligaţii privind verificarea măsurilor preventive 
atât la trimiterea în judecată a inculpatului de către procuror, când rechizitoriul și 
dosarul cauzei sunt înaintate acestuia, cât și în cursul procedurii de cameră preliminară. 

392.1. Verificarea la înregistrarea dosarului, Dispoziţiile art. 207 CPP privesc 
verificarea măsurilor preventive în cauzele în care, la momentul trimiterii în judecată, 
față de inculpat există deja o măsură dispusă în cursul urmăririi penale. Potrivit art. 207 
alin. (2) CPP, în termen de 3 zile de la înregistrarea dosarului, judecătorul de cameră 
preliminară, din oficiu, verifică temeinicia și legalitatea măsurii, înainte de expirarea 
acesteia. 

Verificarea este obligatorie, judecătorul analizând din oficiu dacă temeiurile de 
fapt și de drept subzistă sau dacă acestea corespund condiţiilor prevăzute de lege 
pentru măsura preventivă în vigoare. 

Întrucât efectuarea verificării privește o măsură preventivă în vigoare, în lege sunt 
stabilite termene care să asigure realizarea scopului acesteia. Astfel, procurorul va 
trimite rechizitoriul, împreună cu dosarul cauzei, judecătorului de cameră preliminară 
de la instanța competentă, cu cel puţin 5 zile înainte de expirarea duratei acesteia, 
iar judecătorul va verifica din oficiu, în cel mult 3 zile de la înregistrarea dosarului, 
legalitatea și temeinicia măsurii, astfel încât hotărârea să fie luată înainte de expirarea 
acesteia. Referitor la natura juridică a termenului de 5 zile, Înalta Curte de Casaţie și 
Justiție, Completul competent să judece recursul în interesul legii, prin Decizia nr. 16 din 
17 septembrie 20181, în interpretarea și aplicarea unitară a art. 207 alin. (1) și (2) CPP, 
a stabilit că „termenul «cu cel puţin 5 zile înainte de expirarea duratei acesteia» este 
un termen peremptoriu, iar încălcarea sa atrage decăderea procurorului din dreptul 
de a formula cereri privind măsurile preventive și nulitatea actului făcut în acest sens 
peste termen, precum și imposibilitatea judecătorului de cameră preliminară de a 
verifica din oficiu legalitatea și temeinicia măsurii preventive înainte de expirarea 
duratei acesteia”. 


lu) www.scj.ro. Referitor la consecințele nerespectării termenului prevăzut de lege privind 
înaintarea dosarului și sesizarea judecătorului de către procuror, a se vedea și Decizia 
nr. 336/2015 a Curţii Constituţionale referitoare la dispozițiile art. 235 alin. (1) CPP. 

Verificarea are ca obiect măsura preventivă, indiferent de felul acesteia sau dacă 
- a fost dispusă doar faţă de unul sau mai mulţi inculpaţi în cauza respectivăl!l. 

392.2. Procedura verificării. Pentru efectuarea verificărilor, judecătorul de cameră 
preliminară citează inculpatul în vederea audierii, iar participarea procurorului este 
obligatorie. Dacă inculpatul arestat preventiv se află internat în spital și, din cauza 
stării sănătăţii, nu poate fi adus în faţa judecătorului de cameră preliminară sau când, 
din cauză de forță majoră ori stare de necesitate, deplasarea sa nu este posibilă, 
propunerea va fi examinată în lipsa inculpatului, dar numai în prezenţa avocatului 
acestuia, căruia ise dă cuvântul pentru a pune concluzii [potrivit art. 207 alin. (3) CPP, 
verificarea se va face cu aplicarea în mod corespunzător a regulilor prevăzute în art. 235 
alin. (4)-(6) privind procedura prelungirii arestării preventive]. Și în această situație 
se aplică dispoziţiile introduse prin O.U.G. nr. 18/2016, potrivit cărora se consideră 
că este prezent și inculpatul privat de libertate care, cu acordul său și în prezența 
apărătorului ales sau numit din oficiu și, după caz, și a interpretului, participă la 
soluționarea contestaţiei prin videoconferință, la locul de deţinere. 

Verificarea privește temeiurile (de fapt sau de drept) care au justificat luarea sau 
prelungirea măsurii preventive, judecătorul urmând să dispună menţinerea măsurii 
sau, dimpotrivă, să constate că nu mai poate fi justificată. În acest caz, în funcţie 
de rezultatul verificării, judecătorul de cameră preliminară va dispune revocarea; 
înlocuirea sau va constata încetarea de drept a măsurii. | 

Mentinerea măsurii se dispune în următoarele ipoteze: 

— temeiurile care au determinat măsura se menţin; 

— există temeiuri noi care justifică o măsură preventivă. 

Din redactarea textului rezultă că temeiurile care au caracter de noutate pot justifica 
„O măsură preventivă”, adică inclusiv cea supusă verificării. În acest caz, măsura poate 
fi menţinută, chiar dacă temeiurile iniţiale s-au schimbat ori au dispărut. 

- Dacă temeiurile noi justifică o măsură preventivă, alta decât cea supusă verificării, 
judecătorul de cameră preliminară poate dispune înlocuirea acesteia. 

Revocarea va fi dispusă, potrivit art. 207 alin. (5) CPP, dacă, în urma verificării, se 
constată faptul că: 

— au încetat temeiurile care au determinat luarea sau prelungirea măsurii arestării 
preventive și nu există temeiuri noi care să o justifice; 

— au apărut împrejurări noi din care rezultă nelegalitatea măsurii preventive. 

Judecătorul de cameră preliminară va dispune prin încheiere revocarea măsurii și 
punerea în libertate a inculpatului, dacă nu este arestat în altă cauză. Cu toate că textul 
se referă doar la arestarea preventivă, considerăm că logica juridică a reglementării nu 
exclude posibilitatea aplicării lui (revocarea măsurii) și la celelalte măsuri preventive. 

În procedura verificării măsurilor preventive potrivit art. 207 se poate dispune și 
modificarea obligaţiilor din conţinutul acestora (art. 208: CPP, introdus prin O.U.G. 
nr. 18/2016). 


1 În reglementarea anterioară, verificarea se efectua numai în cazul arestării preventive 
(art. 3001 CPP 1968). l i 

392.3. Verificarea în desfășurarea procedurii de cameră preliminară. Este instituită 
obligaţia verificării periodice a temeiurilor care au determinat luarea măsurii preventive 
și în cursul procedurii camerei preliminare. Astfel, potrivit art. 207 alin. (6) CPP, în 
tot cursul procedurii de cameră preliminară, judecătorul de cameră preliminară, din 
oficiu, verifică periodic, dar nu mai târziu de 30 de zile, dacă subzistă temeiurile care au 
determinat luarea măsurii arestării preventive și a măsurii arestului la domiciliu sau dacă 
au apărut temeiuri noi, care să justifice menţinerea acestor măsuri, Totodată, potrivit 
alin. (7) al aceluiași articol, judecătorul de cameră preliminară, în cursul procedurii 
de cameră preliminară, verifică, din oficiu, periodic, dar nu mai târziu de 60 de zile, 
dacă subzistă temeiurile care au determinat luarea măsurii controlului judiciar ori 
a controlului judiciar pe cauţiune sau dacă au apărut temeiuri noi, care să justifice 
menținerea acestei măsuri. 

Verificarea se Satri după aceeași procedură ca și verificarea iniţială a măsurii 
preventive. 


393. Verificarea măsurilor preventive în cursul judecății 

393.1. Verificarea la înaintarea dosarului. Întrucât obiectul procedurii îl constituie, 
de asemenea, verificarea măsurilor preventive, procedura este similară celei prevăzute 
pentru camera preliminară, care se va aplica în mod corespunzător [dispoziţiile art. 207 
alin. (3)-(5), care reglementează verificarea măsurilor preventive în camera preliminară, 
se aplică în mod corespunzător și în procedura verificării măsurilor preventive în 
cursul judecății]. 

Dacă față de inculpat în camera preliminară au fost dispuse măsuri preventive ori 
au fost menținute, judecătorul de cameră preliminară înaintează dosarul instanţei 
de judecată cu cel puțin 5 zile înainte de expirarea măsurii preventiveli. Deosebit de 
camera preliminară, verificarea se efectuează în ședință publică, urmând ca instanța 
să dispună menţinerea măsurii dacă subzistă temeiurile care au determinat luarea, 
prelungirea sau menţinerea acesteia. Verificarea va fi efectuată înainte de expirarea 
duratei măsurii. 

393.2. Verificarea în cursul judecății Obligația verificării periodice a măsurii 
preventive revine instanţei în tot cursul judecății. Astfel, potrivit art. 208 alin. (4) CPP, 
în tot cursul judecății, instanţa, din oficiu, prin încheiere, verifică periodic, dar nu mai 
târziu de 60 de zile, dacă subzistă temeiurile care au determinat menţinerea măsurii 
arestării preventive și a măsurii arestului la domiciliu dispuse față de inculpat sau dacă 
au apărut temeiuri noi, care să justifice menţinerea acestor măsuri. Totodată, potrivit 
alin. (5), în tot cursul judecății, instanţa verifică prin încheiere, din oficiu, periodic, dar 
nu mai târziu de 60 de zile, dacă subzistă temeiurile care au determinat luarea măsurii 
controlului judiciar ori a controlului judiciar pe cauțiune sau dacă au apărut temeiuri 
noi, care să justifice menţinerea acestei măsuri. Nerespectarea acestei obligaţii în 


"în privinţa nerespectării termenelor de înaintare a dosarului, a se vedea |.C.C.J., compl. RIL, 
dec. nr. 16/2018 și C.C.R., dec. nr. 336/2015, citate supra. 

termenul prevăzut de lege (nu mai târziu de 60 de zile) impune constatarea încetării 
de drept a măsurii preventive"! 

Potrivit art. 2081 CPP, în cadrul procedurii de verificare a măsurilor preventive 

potrivit art. 208 se poate dispune și modificarea obligațiilor din conţinutul acestora. 


Secţiunea a 3-a. Măsurile preventive privite în special 


394. Precizare prealabilă. Potrivit dispoziţiilor art. 202 alin. (4) CPP, măsurile 
preventive sunt: reținerea, controlul judiciar, controlul judiciar pe cauţiune, arestul 
la domiciliu și arestarea preventivă. Cu toate că luarea acestor măsuri este condiționată 
de îndeplinirea acelorași temeiuri cu caracter general, fiecare dintre ele prezintă 
particularități ce impun tratarea lor separată. 


$1. Reţinerea 


395. Noţiune și natură juridică. Reţinerea este o măsură preventivă privativă de 
libertate, dispusă de procuror sau de organul de cercetare penală în cursul urmăririi 
penale, pentru cel mult 24 de ore. Este singura măsură preventivă care poate fi luată 
de organul de cercetare penală și, deosebit de celelalte măsuri preventive, poate fi 
dispusă și faţă de suspect. 

Reţinerea, cum este reglementată în cadrul Codului de procedură penală, nu poate 
fi confundată cu alte stări de fapt, pe care legea le permite și care au ca efect limitări 
ale libertăţii persoanei, în legătură cu rezolvarea unor cauze penale (de exemplu, 
executarea mandatului de aducere! sau aducerea unei persoane la sediul poliției!”). 


396. Condiţiile privind luarea măsurii reţinerii. Reținerea poate fi dispusă dacă 
sunt îndeplinite scopul și condiţiile prevăzute la art. 202 CPP, și anume: 

a) există probe sau indicii temeinice din care rezultă suspiciunea rezonabilă că o 
persoană a săvârșit o infracţiune; 

b) măsura este necesară în scopul asigurării bunei desfășurări a procesului penal, 
al împiedicării sustragerii suspectului ori a inculpatului de la urmărirea penală sau de 
la judecată ori al prevenirii săvârșirii unei alte infracțiuni; 

c) nu există o cauză care împiedică punerea în mișcare sau exercitarea acţiunii „titi 

d) măsura este proporțională cu gravitatea acuzaţiei aduse persoanei față de care 
este luată și necesară pentru realizarea scopului urmărit prin dispunerea ei; 

e) suspectul sau inculpatul a fost audiat în prealabil, în prezenţa avocatului. Întrucât 
reținerea este dispusă față de suspect sau inculpat, este necesar ca în cauză să fie 
dispusă continuarea urmăririi penale in personam. Potrivit art. 209 alin. (5) CPP, măsura 


„Hi Prin Decizia nr. VII/2006 (M. Of. nr. 475 din 1 iunie 2006), Înalta Curte de Casaţie și Justiţie, 
- Secţiile Unite, a hotărât, în soluționarea unui recurs în interesul legii, că neverificarea de 
către instanţă, în cursul judecății, a legalităţii și temeiniciei arestării preventive a inculpatului 
înainte de împlinirea duratei de 60 de zile atrage încetarea de drept a măsurii arestării 
preventive luate față de inculpat și punerea lui de îndată în libertate. 

2] Conform art. 265 CPP. 

B] Conform art. 31 alin. (1) lit. b) din Legea nr. 218/2002, republicată. 

reţinerii poate fi luată numai după audierea suspectului sau inculpatului, în prezența 
avocatului ales sau numit din oficiu. 

Audierea'are loc înainte de reţinere, pentru ca suspectul sau inculpatul să aibă 
posibilitatea formulării apărării, prin invocarea unor stări de fapt sau a unor aspecte 
de nelegalitate prin care să combată măsura organului de urmărire penală. O altă 
audiere anterioară luării măsurii, dar nu în legătură cu reținerea, nu corespunde inte- 
resului procesual dorit de legiuitor prin stabilirea acestei condiţii. 

Chiar dacă suspectul sau inculpatul nu dorește să dea declarații (întrucât invocă 
dreptul la tăcere), acest enert de a fi audiat în prezența avocatului trebuie adus la 
cunoștință. 

Referitor la temeiuri, din art. 5 parag. 1 lit. c) din Convenția europeană a drepturilor 
omului reiese că privarea de libertate este justificată dacă persoana a fost arestată sau 
reținută atunci când există motive verosimile de a bănui că a săvârșit o infracţiune sau 
când există motive temeinice de a crede în necesitatea de a o împiedica să săvârșească 
o infracțiune sau să fugă după săvârșirea acesteia. Cu privire la conţinutul noţiunii de 
„motive verosimile” sau „motive temeinice”, împrejurări care constituie în final condiţii 
pentru luarea măsurilor privative de libertate, similare celor prevăzute și de legislaţia 
noastră, Curtea Europeană a Drepturilor Omului a precizat că faptele care dau naștere 
la bănuieli nu trebuie să fie de același nivel ca cele necesare pentru justificarea unei 
condamnări sau chiar pentru fundamentarea unei acuzaţii. Textul indicat nu impune 
ca autoritatea care dispune arestarea sau reținerea să fi administrat probe suficiente 
pentru a formula o acuzare completă în momentul arestării sau reţinerii, Totuși, pentru 
ca aceste bănuieli să fie plauzibile, legitime, trebuie să existe fapte sau informații de 
natură a convinge un observator obiectiv că persoana în cauză a comis o infracțiune!” 

Având în vedere această abordare, considerăm că existenţa probelor sau indiciilor 
temeinice la momentul luării măsurilor preventive trebuie realizată din punctul de 
vedere al îndeplinirii condiţiilor luării acestor măsuri, și nu al soluționării cauzei pe 
fond. Așadar, aceste probe, indicii temeinice nu trebuie să asigure, la momentul 
respectiv, o acuzare completă, ci trebuie să răspundă necesităţilor impuse de tuarea 
măsurii respective. 


397. Procedura luării măsurii reţinerii. Reținerea se dispune prin ordonanţă motivată, 
care cuprinde, pe lângă mențţiunile obligatorii prevăzute în art. 286 alin. (2) CPP, și 
motivele care au determinat luarea măsurii, ziua și ora la care reținerea începe și ziua 
și ora la care se sfârșește. 

Motivarea trebuie să'cuprindă referiri cu privire la îndeplinirea condiţiilor prevăzute 
de lege, pentru ca ulterior, dacă este cazul, să poată fi supuse verificării, în ipoteza 
contestării măsurii. Suspectul sau inculpatul poate afla motivele reţinerii cu ocazia 
audierii sale în prezenţa avocatului, cât și din cuprinsul ordonanţei, întrucât, după 
emitere, organul judiciar îi va înmâna un exemplar al acesteia. Măsura se va pune în 
executare la data emiterii ordonanţei și în temeiul acesteia, întrucât legea nu prevede 
emiterea unui alt act (mandat de reținere) pe baza căruia să se realizeze executarea. 


0 C.E.D. O., cauza Murray c. Regatului Unit, supra cit. 
2I C.E.D.O., cauza Erdagöz c. Turciei, Hotărârea din 22 octombrie 1997. 

De altfel, persoanei reţinute i se aduc la cunoștință de îndată, în limba pe care 
o înţelege, infracțiunea de care este suspectat, precum și motivele reţinerii. Aceste 
motive trebuie să se regăsească în cuprinsul ordonanţei înmânate suspectului sau 
inculpatului. i 

Reținerea poate fi dispusă pentru cel mult 24 de ore, cu precizarea că în durata 
stabilită în ordonanţă nu se include timpul strict necesar conducerii suspectului sau 
inculpatului la sediul organelor judiciare, conform legii. De asemenea, dacă suspectul 
sau inculpatul a fost adus în fața organului de cercetare penală sau a procurorului, 
pentru a fi audiat, în baza unui mandat de aducere legal emis, perioada cât suspectul 
sau inculpatul s-a aflat sub puterea acelui mandat nu se include în durata reţinerii. 

Reţinerea nu poate fi prelungită. | s, 

Pe perioada reţinerii suspectului sau inculpatului, organul de cercetare penală sau 
procurorul care a dispus măsura are dreptul de a proceda la fotografierea și luarea 
amprentelor acestuia. 

Având în vedere probele administrate, procurorul poate aprecia ca necesară 
arestarea preventivă a inculpatului. În acest caz, sesizează judecătorul de drepturi și 
libertăţi de la instanţa competentă, în vederea luării măsurii arestării preventive față 
de inculpatul reţinut, cu cel puțin 6 ore înainte de expirarea duratei reţinerii acestuia. 

Împotriva ordonanţei de reținere poate fi introdusă plângere, iar competenţa 
soluționării acesteia diferă după cum măsura a fost luată de organul de cercetare 
penală sau de către procuror [art. 209 alin. (14) și (15) CPP]. 


398. Garanţii procesuale pentru suspect și inculpat în cazul reţinerii. Pentru ca 
apărarea să aibă caracter efectiv, organului de cercetare penală sau procurorului, 
după caz, îi revin obligaţii privind aducerea la cunoștința suspectului sau inculpatului 
a drepturilor sale.procesualei!. i 


i Art. 5 parag. 2 din Convenţie enunţă o garanţie elementară: orice persoană arestată trebuie 
să știe de ce a fost privată de libertate. Această garanție implică informarea persoanei, 
într-un limbaj simplu și accesibil pentru ea, despre motivele în drept și în fapt ale privării 
sale de libertate, astfel încât acea persoană să poată pune în discuţie legalitatea privării 
de libertate în faţa unui tribunal, conform garanţiei prevăzute de parag. 4 al aceluiași 
articol. Ea trebuie să beneficieze de aceste informaţii „în termenul cel mai scurt”, dar 
polițistul care o arestează poate să nu i le dea în întregime la momentul arestării. Pentru 
a determina dacă persoana a primit suficiente informaţii suficient de devreme, trebuie 
avute în vedere particularitățile cauzei (cauza Conka c. Belgiei, Hotărârea din 5 februarie 
2002, § 50). | 
Într-o altă cauză, reclamantul a fost audiat îndelung, din data de 26 mai 2005 până la 27 
mai 2005, în prezența avocaţilor săi aleși și după ce a fost informat despre acuzaţiile aduse 
împotriva lui, cu privire la raporturile comerciale ale societății pe care o administra. Având 
în vedere aceste elemente, reclamantul era informat, deja din această fază, că era suspectat 
de a fi implicat în activități ilicite, cum ar fi înșelăciunea și spălarea de bani. De asemenea, 
în orele care au urmat reţinerii sale, reclamantul a fost informat despre ordonanța de 
reţinere, care conţinea o descriere a faptelor de care era acuzat și a capetelor de acuzare 
pentru care era urmărit penal (C.E.D.O., cauza Patriciu c. României, supra cit.).. 

Înainte de audierea în vederea reţinerii, suspectului sau inculpatului i se aduce 
la cunoștință faptul că are dreptul de a fi asistat de un avocat ales sau din oficiu. De 
asemenea, i se aduce la cunoștință dreptul de a nu face nicio declaraţie, cu excepţia 
furnizării de informații cu privire la identitatea sa, atrăgându-i-se atenţia că ceea ce 
declară poate fi folosit împotriva sa. 

Dacă suspectul sau inculpatul dorește să fie asistat de un avocat ales, acesta are 
dreptul, înainte de reţinere, de a-l încunoștinţa personal sau poate solicita organului 
de cercetare penală ori procurorului să îl încunoștinţeze. Modul de încunoștinţare se 
consemnează într-un proces-verbal. Întrucât acest drept are caracter procesual, se 
exercită personal, iar exercitarea sa personal nu se poate fi refuzată suspectului sau 
inculpatului decât pentru motive temeinice, care vor fi, de asemenea, consemnate 
într-un proces-verballil. 

De la momentul încunoștințării, avocatul ales are obligaţia să se prezinte la sediul 
organului judiciar, în cel mult două ore. În această perioadă, organul de urmărire 
penală nu efectuează activități constând în audierea suspectului sau inculpatului. Dacă 
avocatul ales a anunţat că nu se prezintă în termen de două ore, organul judiciar va 
desemna un avocat din oficiu, care va acorda asistenţă juridică celui reţinut. 

Întrucât apărarea presupune adoptarea unor strategii cât mai eficiente care să 
anihileze acuzarea, avocatul suspectului sau inculpatului are dreptul de a comunica 
direct cu acesta, în condiţii care să asigure confidenţialitatea. 

Persoanei reținute i se comunică, sub semnătură, în scris, drepturile prevăzute 
„la art. 83 și la art. 210 alin. (1) și (2) CPP, dreptul de acces la asistență medicală de 
urgenţă, durata maximă pentru care se poate dispune măsura reţinerii, precum și 
dreptul de a face plângere împotriva măsurii dispuse, iar în cazul în care persoana 
reținută nu poate ori refuză să semneze, se va încheia un proces-verbal. 


399. Încunoștinţarea despre reținere. Prin dispoziţiile art. 210 CPP este instituit un 
drept special al suspectului sau inculpatului în legătură cu luarea măsurii preventive 
privative de libertate, și anume dreptul de a încunoștința persoanele care îi pot acorda 
susținere pe perioada prevenţiei. În condiţiile în care suspectul sau inculpatul este 
privat de libertate, existenţa acestui drept este firească, întrucât el are nevoie de 
susținere din partea altor persoane pentru a-și exercita cât mai eficient apărarea 
(constituie, de asemenea, garanţii faptul că persoanei reţinute i se aduc la cunoștință 
în limba pe care o înțelege motivele reţinerii, învinuirea i se aduce la cunoştinţă în 
prezenţa unui avocat etc.). 


0l Prin O.U.G. nr. 18/2016, dispoziţiile art. 209 alin. (7) CPP au fost modificate. Anterior 
modificării, legea prevedea că suspectul sau inculpatul reținut avea dreptul să încunoștințeze 
personal avocatul ori să solicite încunoștințarea acestuia. Prin modificare, legiuitorul a 
acordat posibilitatea suspectului sau inculpatului de a exercita dreptul la încunoștințarea 
avocatului ales înainte de luarea măsurii preventive a reţinerii. Totodată, noua formulare 
a tezei finale a art. 209 alin. (7) subliniază caracterul excepțional al posibilităţii organului 
judiciar de a refuza suspectului sau inculpatului dreptul de a face personal încunoștinţarea 
“avocatului. 

Imediat după reținere, persoana reţinută are dreptul de a încunoștinţa personal sau 
de a solicita organului judiciar care a dispus măsura să încunoștinţeze un membru al 
familiei sale ori o altă persoană desemnată de aceasta despre luarea măsurii reţinerii 
și despre locul unde este reţinută. 

În cazul în care cel reținut nu este cetățean român, are și dreptul de a încunoștința 
sau de a solicita încunoștințarea misiunii diplomatice ori oficiului consular al statului 
al cărui cetățean este sau, după caz, a unei organizații internaţionale umanitare, 
dacă nu dorește să beneficieze de asistenţa autorităţilor din țara sa de origine, ori a 
reprezentanţei organizaţiei internaţionale competente, dacă este refugiat sau, din orice . 
alt motiv, se află sub protecţia unei astfel de organizaţii. Inspectoratul General pentru 
Imigrări este informat în toate situaţiile cu privire la dispunerea măsurii preventive 
față de această categorie de persoane. 

Dreptul la încunoștințarea persoanelor sau instituțiilor brevăzute de lege poate fi 
exercitat și în cazul schimbării ulterioare a locului de deţinere. 

Având caracter personal, celui reţinut nu i se poate refuza exercitarea dreptului de 

a face personal încunoștințarea decât pentru motive temeinice, care vor fi consemnate 
într-un proces-verbal. În mod excepțional, exercițiul acestui drept poate fi întârziat 
cu cel mult 4 ore. 


$2. Controlul judiciar 


-400. Noţiune și natură juridică. Controlul judiciar este o măsură preventivă restrictivă 
de libertate, care poate fi dispusă exclusiv față de inculpat, în tot cursul procesului 
penal (urmărire penală, cameră preliminară, judecată). 

"Măsura nu constituie, în ceea ce privește conținutul său, o noutate în sistemul nostru 
procesual penal, măsuri similare fiind reglementate și în codul anterior: obligarea de 
a nu părăsi localitatea, obligarea de a nu părăsi țara și liberarea provizorie sub control 
judiciar. De altfel, legătura rezultă și din redactarea art. 160! CPP 1968, în care se 
preciza că inculpatul arestat preventiv putea cere punerea sa în libertate provizorie, 
sub control judiciar. 

întrucât controlul judiciar este cuprins în enumerarea măsurilor preventive din 
art. 202 alin. (4) CPP, sunt eliminate discuţiile privind natura sa juridică. Potrivit actualei 
reglementări, controlul judiciar este o veritabilă măsură preventivă cu o reglementare 
proprie, fără ca luarea acesteia să fie determinată sau condiționată de existenţa altor 
măsuri preventive. 


401. Scurt istoric. Considerată ca o instituţie care asigură un anumit echilibru între 
măsurile preventive în ceea ce privește regimul stării de libertate a celui cercetat și 
judecat, liberarea provizorie a fost reintrodusă în reglementarea procesuală penală 
română prin Legea nr. 32/1990 (art. 1601-1601! CPP 1968)". În esenţă, liberarea provizorie 
a constat în posibilitatea inculpatului arestat preventiv de a fi pus în libertate, cu 


nl Pentru a-i asigura stabilitate și un temei juridic adecvat, în Constituţia din 1991 a fost 
prevăzut dreptul celui arestat preventiv de a cere liberarea provizorie, în cadrul legal 
stabilit în Codul de procedură penală. 

obligaţia de a respecta anumite condiţii stabilite de organul.judiciar, pe o perioadă 
determinată. Liberarea provizorie presupunea însă menţinerea împrejurărilor legale 
care au justificat arestarea, organul judiciar apreciind că prelungirea stării de arest nu 
mai apare ca necesară, liberarea devenind posibilă sub rezerva respectării anumitor . 
condiții™. După cum sugera și denumirea, această liberare avea caracter provizoriu, 
cât timp învinuitul sau inculpatul respecta obligaţiile stabilite de organul judiciar. 

Deoarece nu era cuprinsă în enumerarea măsurilor preventive din codul anterior, 
s-a apreciat”! că liberarea provizorie pe cauţiune sau sub control judiciar este o măsură 
procesuală pusă la dispoziţia organelor judiciare ca un mijloc juridic pentru o mai corectă 
individualizare a măsurii arestării preventive, urmărindu-se crearea unui echilibru 
între măsurile privative de libertate si cele care numai restrâng libertatea persoanei. 

Instituţia, sub diferite forme, are o consacrare istorică îndelungată, fiind cunoscută 
la început în sistemul anglo-saxon, bineînţeles, sub forme incipiente. Era acceptată 
mai ales liberarea unui arestat în urma plăţii unei sume de bani (cauţiunea), însă 
nu în toate cazurile, faptele grave fiind exceptate"?! Modalităţi diferite de aplicare 
a instituției sunt prezente și în sistemul american, apoi în dreptul continental, iar în 
Codul de procedură penală francez din 1808 se fac referiri la posibilitatea liberării pe 
cauțiune a celor arestaţi în cauze contravenţionale. 

În dreptul francez, controlul judiciar este reglementat în Codul de procedură penală 
(art. 138-142-4), măsura fiind dispusă de judecătorul de instrucţie sau judecătorul pentru 
libertăți și detenție", dacă inculpatul riscă o pedeapsă cu închisoare corecțională sau 
mai gravă. Judecătorul de instrucţie poate, în orice moment, să impună noi obligaţii 
alături de cele instituite iniţial“! sau să le elimine pe toate ori o parte sau să acorde 
derogări de la respectarea unora dintre ele. Dacă se achită o cauțiune, aceasta garantează 
atât prezenţa inculpatului în fața organului judiciar, cât și executarea altor obligaţii, 
dar și plata unor sume generate de săvârșirea faptei, la care este obligat ca urmare a 
soluționării cauzei: plata despăgubirilor cauzate de comiterea infracţiunii, a amenzii etc. 

În legislaţia română, Codurile de procedură penală din 1864 și 1936 cuprindeau 
capitole distincte referitoare la liberarea provizorie. Codul din 1968 nu a mai cuprins 
reglementări în această materie. Liberarea provizorie a fost reintrodusă în legislația 
română prin Legea nr. 32/1990 și ca o consecinţă a prevederilor art. 5 parag. 3 din 
Convenţia europeană a drepturilor omului, în care se prevede posibilitatea punerii în . 
libertate în cursul procesului a celui arestat, în cazul în care aceasta poate fi subordonată 
unei garanţii care să asigure prezenţa persoanei la audiere! 


“N. VOLONCIU, op. cit., vol. |, p. 426. 

2]. NEAGU, op. cit., p. 447. 

I Pentru detalii, a se vedea M. UDROIU, Liberarea provizorie, în Dreptul nr. 5/2005, p. 231-248. 
“! Judecătorul de instrucţie și judecătorul pentru libertăţi și detenție sunt organe judiciare 
care își desfășoară activitatea în faza urmăririi penale, având competenţe în dispunerea 
soluţiei și luarea măsurilor procesuale în această fază. 

5I În art. 138 CPP francez se prevăd 18 obligaţii care pot fi instituite pentru inculpat. 

|1 O persoană acuzată de o infracțiune trebuie să fie întotdeauna eliberată în așteptarea 
procesului, cu excepția cazului în care autoritățile pot demonstra că există motive relevante 
și suficiente pentru a justifica detenţia în continuare. Justificarea pentru orice perioadă a 

402. Condiţiile pentru luarea măsurii preventive a controlului judiciar. Organul 
judiciar competent. Cu toate că formularea art. 211 CPP, denumit „Condiţii generale”, 
este deficitară [din text rezultă doar necesitatea îndeplinirii scopului prevăzut în art. 202 
alin. (1) CPP], luarea controlului judiciar este condiţionată de îndeplinirea cumulativă 
a scopului și a condiţiilor generale privind luarea măsurilor preventive, DpEVaoute 
în art. 202 din același cod. 

Măsura controlului judiciar poate fi dispusă dacă sunt îndeplinite următoarele 
condiții: 

a) există probe sau indicii temeinice din care ezită suspiciunea rezonabilă că 
inculpatul a săvârșit o infracțiune; 


b) măsura este necesară în scopul asigurării bunei desfășurări a procesului penal, 
al împiedicării sustragerii inculpatului de la urmărirea penală sau de la judecată ori 
al prevenirii săvârșirii unei alte infracţiuni; 


c) acţiunea penală a fost pusă în mișcare și nu există vreunul dintre cazurile prevăzute 
de art. 16 CPP; 


d) măsura este proporțională cu gravitatea acuzaţiei aduse persoanei față de care 
este luată- ṣi necesară pentru realizarea scopului urmărit prin dispunerea acesteia; 

e) inculpatul a fost audiat în prealabil, în prezenţa avocatului ales sau din oficiu 
[potrivit art. 212 alin. (3) CPP, măsura poate fi dispusă numai după audierea inculpatului 

'în prezenţa avocatului, ales sau numit din oficiu]. Audierea inculpatului se va face 

cu respectarea drepturilor procesuale prevăzute de lege în cazul audierii înaintea 
dispunerii reţinerii [art. 209 alin. (6)-(9) CPP]. 

Controlul judiciar este dispus de organul judiciar în faza sau etapa procesuală în 
care are competenţe în rezolvarea cauzei. 


i 


detenţiei, oricât de scurtă ar fi aceasta, trebuie demonstrată în mod convingător de către 
autorități (C.E.D.O., cauza Sopin c. Rusiei, Hotărârea din 18 decembrie 2012, în T. TOADER, 
op. cit., 2018, p. 376). 

i Tribunalul a apreciat că la acest moment nu există date concrete, reale și, mai ales, 
dovedite în legătură cu o potenţială sustragere care să afecteze buna desfășurare a 
procesului penal, iar luarea unei măsuri preventive nu se justifică în raport de toate 
elementele analizate. Desigur, teoretic, nu a fost exclus riscul ca inculpatul, ca de altfel 
orice altă persoană cercetată, să poată părăsi teritoriul țării și să se sustragă procesului 
penal, însă, în lipsa unor date concrete care să se circumstanţieze elementului de sustragere 
consfințit de legiuitor și care să permită solicitarea luării unei măsuri preventive, tribunalul 
a apreciat că cererea parchetului este nefondată. În caz contrar, a arătat judecătorul, ar 
însemna că împotriva tuturor persoanelor cercetate și față de care nu există nicio interdicție 
de părăsire a teritoriului țării sau localităţii ori vreo obligație impusă de a se prezenta 
la termenele de judecată stabilite, judecătorul să poată lua măsuri preventive pentru a 
elimina riscuri posibile din punct de vedere teoretic, aspecte nepermise de legislația în 
vigoare, care prevede analiza unei cereri în materie preventivă după o particularizare 
concretă a unor motive temeinice și a necesităţii reale a luării acesteia (C.A. București, 
s. | pen., dec. nr. 294/C din 19 iunie 2015, în A. TRANCĂ, Măsurile preventive. Practică 
judiciară, Ed. Hamangiu, București, 2017, p. 270-272). 

În cursul urmăririi penale, controlul judiciar. poate fi dispus de către procuror, în 
camera preliminară de către judecătorul de cameră preliminară, iar în cursul judecății 
de către instanța de judecată. 

Cu toate că, potrivit dispoziţiilor art. 53 alin. (1) CPP, judecătorul de drepturi și 
libertăţi are competenţă generală privind soluționarea cererilor, propunerilor și 
plângerilor privind măsurile preventive în cursul urmăririi penale, acesta nu poate 
dispune controlul judiciar decât pe cale incidentală, în procedura soluționării unor 
propuneri sau plângeri privind luarea măsurilor preventive [de exemplu, în procedura 
soluționării căii de atac împotriva măsurii luate în cursul urmăririi penale, conform 
art. 204 CPP, de asemenea, potrivit art. 219 alin. (9) și art. 227 alin. (2) din același 
cod, în cazul respingerii propunerii de arest la domiciliu sau de arestare preventivă 
în cursul urmăririi penale]. 

Competența judecătorului de drepturi și libertăţi de a dispune controlul judiciar 
rezultă și din art. 203 alin. (2) (în cursul urmăririi penale, măsura poate fi dispusă faţă 
de inculpat de către procuror sau judecătorul de drepturi și libertăţi). Legea nu cuprinde 
însă o concretizare a acestor dispoziţii, constând în reglementarea distinctă a luării 
controlului judiciar în urma unei solicitări elita directe adresate judecătorului de 
drepturi și libertăţi. 


403. Procedura luării măsurii controlului judiciar de către procuror în cursul 
urmăririi penale. Procurorul dispune controlul judiciar în cursul urmăririi penale, potrivit 
unei proceduri similare celei care permite reținerea de către procuror a suspectului 
sau inculpatului. 

Măsura poate fi luată de către procuror la sesizarea a organului de cercetare penală 
sau din oficiu. Întrucât realizarea procedurii presupune prezenţa inculpatului (legea nu 
prevede posibilitatea luării măsurii de către procuror în lipsa inculpatului), procurorul 
dispune citarea acestuia, dacă se află în stare de libertate, sau aducerea, când este 
aflat în stare de reținere. 

De îndată după prezentare, inculpatului i se aduc la cunoștință, în limba pe care 
e) înțelege, infracțiunea de care este suspectat și motivele luării măsurii controlului 
judiciar. 

Întotdeauna înaintea dispunerii măsurii este obligatorie audierea inculpatului, în 
prezenţa avocatului ales sau din oficiu. Pentru asigurarea prezenţei avocatului ales în ` 
vederea audierii și exercitării de către inculpat a dreptului la apărare, procurorul va 
aplica în mod corespunzător procedura prevăzută în cazul audierii înainte de luarea 
măsurii reţinerii [art. 209 alin. (6)-(9) CPP]. 

Astfel, procurorul va aduce la cunoștința inculpatului dreptul de a fi asistat, de a 
nu face nicio declaraţie, de a încunoștința avocatul ales și de a comunica în mod direct 
cu acesta, în condiţii de confidenţialitate. Iniţial, inculpatului i se aduc la cunoștință 
infracțiunea pentru care este suspectat (inculpat deja) și motivele pentru care urmează 
să fie luată măsura preventivă. În prezenţa avocatului, inculpatul urmează a fi audiat, 
având posibilitatea combaterii acuzațiilor prezentate și a motivelor dispunerii controlului 
judiciar. 

Controlul judiciar se dispune de procuror prin ordonanţă motivată, în care vor 
fi consemnate și apărările inculpatului. Actul de dispoziţie trebuie să cuprindă, 

pe lângă mențţiunile prevăzute în art. 286 CPP, și precizări privind starea de fapt, 
motivarea îndeplinirii condiţiilor controlului judiciar, cât și precizări privind executarea 
ordonanţei. Aceasta va fi comunicată inculpatului și instituţiilor implicate în executarea ei. 

Actul procurorului poate fi contestat de către inculpat, în termen de 48 de ore de 
la comunicare, prin plângere, introdusă la judecătorul de drepturi și libertăţi de la 
instanţa căreia i-ar reveni competenţa să judece cauza în fond, în condiţiile art. 213 CPP. 


404. Procedura luării măsurii controlului judiciar de către judecătorul de cameră 
preliminară sau instanţa de judecată. Măsura controlului judiciar poate fi dispusă și de 
către judecătorul de cameră preliminară, prin încheiere, după înaintarea rechizitoriului . 
și sesizarea de către procuror [potrivit art. 348 alin. (1) CPP, judecătorul de cameră 
preliminară se pronunţă, la cerere sau din oficiu, cu privire la luarea, menţinerea, 
înlocuirea, revocarea sau încetarea de drept a măsurilor preventive]. 

Controlul judiciar poate fi dispus la cererea motivată a procurorului sau din 
oficiu. Procurorul poate cere luarea măsurii dacă, după declanșarea procedurii de 
cameră preliminară, o consideră necesară, în urma evaluării probelor deja administrate 
sau a apariţiei unor elemente noi. 

Pentru soluţionarea cererii sau sesizării din oficiu, se fixează termen de judecată, la care 
se citează inculpatul și este asigurată prezenţa obligatorie a avocatului. Dacă inculpatul 
se prezintă, ascultarea lui este obligatorie (dacă dorește să dea declaraţii). as laica 
procurorului este obligatorie. | 

Judecătorul de cameră preliminară va efectua paea mäsurii în procedura 
de cameră preliminară potrivit dispozițiilor art. 207 CPP'!, iar soluția acestuia va 
putea fi contestată în termen de 48 de ore, în procedura reglementată de art. 205 
din același cod?. | 

Procedura este aceeași în cazul soluționării cererii privind luarea măsurii controlului 
judiciar de către instanţa de judecată, cu precizarea că, deosebit de camera preliminară, 
în care ședințele se desfășoară în camera de consiliu, instanţa soluţionează cererea 
în ședință publică. 

Conform precizărilor anterioare, organul judiciar competent să se pronunțe asupra 
măsurilor preventive pe durata soluționării contestaţiei introduse împotriva încheierii 
judecătorului de cameră preliminară prin care s-a dispus începerea judecății este 
judecătorul de cameră preliminară de la instanța sesizată prin rechizitoriu, potrivit 
art. 348 CPP, în interpretarea Deciziei nr. 437/2017 a Curţii Constituţionale. Având 
competenţa de a se pronunţa asupra măsurilor preventive, judecătorul de cameră 
preliminară de la instanţa sesizată prin rechizitoriu poate dispune atât luarea măsurii 
preventive a controlului judiciar, din oficiu sau la sesizarea procurorului, cât și menţinerea, 
înlocuirea, revocarea sau constatarea îricetării de drept a acesteia. 


(1! A se vedea supra, secţiunea a 2-a a prezentului capitol, 54 paaa verificarea măsurilor - 
preventive. 

- [3 A se vedea supra, secțiunea a 2-a a prezentului capitol, $3 Bid calea de atac împotriva 
actelor procesuale prin care se dispune asupra măsurilor preventive, paragraful referitor 
la contestaţia împotriva încheierilor prin care se dispune ea măsurilor preventive în 
procedura camerei preliminare. 

405. Conţinutul controlului judiciar. Controlul judiciar presupune instituirea de 
către organul judiciar a unor obligaţii în sarcina inculpatului, considerate necesare și, 
totodată, suficiente pentru realizarea scopului măsurii preventive dispuse în cauză, 

Măsura constă, așadar, în stabilirea unor obligaţii pentru inculpat, care trebuie 
respectate pe toată durata acesteia. 

Potrivit art. 215 CPP, realizarea scopului controlului judiciar presupune instituirea 
a două categorii de obligaţii, prima constând în obligaţii care trebuie dispuse la luarea 
măsurii (obligatorii), iar cea de-a doua categorie privind obligaţii ce pot fi dispuse dacă 
organul.judiciar apreciază că sunt necesare. 
= Obligaţiile din prima categorie, care dau consistență măsurii, se dispun de fiecare 
dată când controlul judiciar este instituit, iar inculpatul trebuie să le respecte. Acestea 
constau în: l 

a) obligația inculpatului de a se prezenta la organul de urmărire penală, la judecătorul 
de cameră preliminară sau la instanţa de judecată ori de câte ori este chemat; 

b) obligația inculpatului de a informa de îndată organul judiciar care a dispus 
măsura sau în faţa căruia se află cauza cu privire la schimbarea locuinţei; 

c) obligaţia inculpatului de a se prezenta la organul de poliție desemnat cu 
supravegherea sa de către organul judiciar care a dispus măsura, conform programului 
de supraveghere întocmit de organul de poliţie sau ori de câte ori este chemat. 

Cea de-a doua categorie cuprinde îndatoriri care pot fi dispuse în timpul controlului 
judiciar (au caracter facultativ), în funcţie de infracţiunea săvârșită, datele personale ale 
inculpatului, modalitatea săvârșirii faptei și scopul urmărit de organul judiciar. Dacă au 
fost dispuse astfel de obligaţii, ele trebuie respectate pe toată durata măsurii. Acestea 
sunt următoarele: 

a) să nu depășească o anumită limită teritorială, fixată dă organul judiciar, decât 
cu încuviințarea prealabilă a acestuia; 

b) să nu se deplaseze în locuri anume stabilite de organul judiciar sau să se deplaseze 
doar în locurile stabilite de acesta; 

c) să poarte permanent un sistem electronic de ee VIETI, 

d) să nu revină în locuința familiei, să nu se apropie de persoana vătămată sau de 
membrii familiei acesteia, de alți participanți la comiterea infracțiunii, de martori ori 
experți sau de alte persoane anume desemnate de organul judiciar și să nu comunice 
cu acestea direct sau indirect, pe nicio cale; 

e) să nu exercite profesia, meseria sau să nu desfășoare activitatea în exercitarea 
căreia a săvârșit fapta; 

f) să comunice periodic informaţii relevante despre mijloacele sale de existenţă; 

g) să se supună unor măsuri de control, îngrijire sau tratament menis; în special 
în scopul dezintoxicării; 

h) să nu participe la manifestări sportive sau culturale ori la alte adunări publice; 

i)să nu conducă vehicule anume stabilite de organul judiciar; 

j)să nu deţină, să nu folosească și să nu poarte arme; 

k) să nu emită cecuri. 

Întrucât legea prevede că, în cazul încălcării cu rea-credinţă a obligaţiilor stabilite, 
se poate înlocui controlul judiciar cu o altă măsură mai gravă (arestul la domiciliu 

sau arestarea preventivă), în cuprinsul actului prin care se dispune măsura trebuie 
prevăzute în mod expres conținutul obligaţiilor, faptul că acestea trebuie respectate 
întocmai, cât și posibilitatea înlocuirii controlului judiciar. . 


406. Executarea controlului judiciar și supravegherea executării. Natura diferită a 
obligațiilor instituite de organul judiciar presupune implicarea, în executarea acestora, 
a unor organe care au atribuţii în domeniile respective. 

În primul rând, se impune stabilirea celui care Ma simia Han respectarea obligațiilor 
ce intră în conținutul controlului judiciar, organul, instituția sau autoritatea care 
efectuează supravegherea fiind desemnate de către organul judiciar care a dispus 
măsura, în condițiile legiilil. A | 

În cazul în care s-a impus inculpatului obligaţia de a nu depăși o anumită limită. 
teritorială [art. 215 alin. (2) lit. a) CPP], câte o copie a ordonanţei procurorului ori, după 
caz, a minutei se comunică, în ziua emiterii ordonanţei sau a pronunțării încheierii, 
inculpatului, unității de poliție în a cărei circumscripție locuiește, serviciului public 
comunitar de evidenţă a persoanelor, Poliţiei de Frontieră Române și Inspectoratului 
General pentru Imigrări, în situaţia celui care nu este cetățean român, în vederea 
asigurării respectării de către inculpat a obligaţiei care îi revine. Totodată, organele 
în drept dispun darea inculpatului în consemn la punctele de trecere a frontierei. 

Instituţiile desemnate cu supravegherea au obligaţia verificării periodice a respectării 
obligaţiilor de către inculpat, iar dacă se constată încălcarea acestora, vor sesiza de 
îndată organul judiciar care a luat măsura, respectiv procurorul în cursul urmăririi 
penale, judecătorul de cameră preliminară în procedura camerei preliminare și instanța 
în cursul judecății. Cu toate că astfel de verificări sunt efectuate de alte organe decât 
cele judiciare, acestea produc efecte pe plan procesual. 

Organul judiciar sesizat, în procedura proprie desfășurării activităţii sale, verifică 
dacă încălcarea a fost determinată de reaua-credinţă a inculpatului sau de împrejurări 
de altă natură. | 

În cazul în care inculpatul încalcă cu rea-credinţă obligaţiile instituite, judecătorul 
de drepturi și libertăţi, judecătorul de cameră preliminară sau instanţa de judecată, la 
propunerea procurorului sau din oficiu, poate dispune înlocuirea controlului judiciar 
cu arestul la domiciliu sau arestarea preventivă. Dacă procurorul constată în cursul 
urmăririi penale că înlocuirea controlului judiciar este necesară, va sesiza judecătorul 
de drepturi și libertăţi, care va decide cu privire la înlocuire. | 


W Proceduri privind desemnarea cuprinde în mare măsură Legea nr. 253/2013 privind 
executarea pedepselor, a măsurilor educative și a altor măsuri neprivative de libertate 
dispuse de organele judiciare în cursul procesului penal (M. Of. nr. 513 din 14 august 
2013). De exemplu, potrivit art. 82, organul judiciar care a dispus controlul judiciar trimite 
o copie de pe ordonanța sau încheierea prin care a luat această măsură secției de poliție 
în raza căreia domiciliază sau locuiește persoana în cauză, precum și, dacă este cazul, 
celorlalte instituţii abilitate potrivit art. 83 să supravegheze respectarea obligaţiilor impuse. 
După primirea copiei de pe actul prin care s-a dispus controlul judiciar, organul de poliție 
procedează de îndată la stabilirea programului de supraveghere și cheamă persoana aflată 
sub control judiciar, pentru a-i aduce la cunoștință acest program. 

Înlocuirea controlului judiciar cu arestul la domiciliu sau arestarea preventivă este 
posibilă și dacă există suspiciunea rezonabilă că inculpatul a săvârșit cu intenţie o nouă 
infracțiune pentru care s-a dispus punerea în mișcare a acțiunii penale împotriva sa 
[art. 215 alin. (7) CPP]. 

În ambele cazuri, pe lângă situația constatată (reaua-credinţă sau săvârșirea unei 
noi infracțiuni), organul judiciar va putea dispune înlocuirea în condițiile prevăzute de 
lege, dacă sunt îndeplinite condiţiile pentru măsura respectivă — arestul la domiciliu 
sau arestarea preventivă. 


407. Modificarea conținutului măsurii. Având în vedere dinamica procesului 
penal, dată de efectuarea progresivă a unor activităţi în vederea aflării adevărului, la 
un moment dat poate deveni necesară schimbarea conţinutului controlului judiciar. 

În acest context, în cursul urmăririi penale, procurorul poate dispune, din oficiu 
sau la cererea motivată a inculpatului, impunerea unor noi obligaţii pentru inculpat 
ori înlocuirea sau încetarea celor dispuse iniţial. 

Modificarea conţinutului măsurii poate fi dispusă dacă apar motive temeinice care o 
justifică, după audierea inculpatului cu privire la aceste motive [art. 215 alin. (8) CPP]. 

Încetarea obligațiilor poate fi dispusă numai cu privire la obligaţiile facultative, 
întrucât cele cu caracter obligatoriu asigură efectiv controlul inculpatului pe durata 
măsurii. 

Aceste dispoziţii se aplică în mod corespunzător și în procedura de cameră preliminară 
sau în cursul judecății, când judecătorul de cameră preliminară ori instanţa de judecată 
dispune, prin încheiere, cu privire la impunerea unor noi obligaţii sau încetarea celor 
dispuse iniţial, la cererea motivată a procurorului sau a inculpatului ori din oficiu, 
după audierea inculpatului. 

După instituirea unor noi obligaţii sau înlocuirea lor, inculpatului i se atrage atenţia 
asupra consecinţelor încălcării acestora cu rea-credinţă. 

Conţinutul controlului judiciar poate fi modificat și în ipoteza instituirii acestuia 
de către judecătorul de drepturi și libertăţi cu ocazia soluționării propunerilor privind 
luarea altor măsuri preventive (este respinsă propunerea procurorului de arestare 
preventivă și se ia măsura controlului judiciar). 

Până la reglementarea expresă, în ipoteza în care măsura a fost dispusă în cursul | 
urmăririi penale de judecătorul de drepturi și libertăţi, întrucât cauza se află la procuror 
(care efectuează sau supraveghează urmărirea penală), s-a acceptat ca modificarea 
obligațiilor să poată fi dispusă de acesta (procurorul care are competenţa privind 
dispunerea controlului judiciar)!:!. Argumente suficiente erau însă și în favoarea 


În practica judiciară au existat interpretări divergente cu privire la competenţa de a 
dispune asupra unor noi obligaţii pentru inculpat ori înlocuirea sau încetarea celor dispuse 
inițial, în cursul urmăririi penale, în situaţia în care măsura a fost luată de către judecătorul 
de drepturi și libertăţi. Astfel, unele instanţe au considerat că, în ipoteza în care, în cursul 
urmăririi penale, măsura preventivă a controlului judiciar a fost luată de judecătorul de 
drepturi și libertăți, competenţa de a dispune asupra unor noi obligaţii pentru inculpat 
ori înlocuirea sau încetarea celor dispuse iniţial aparţine tot judecătorului de drepturi 
și libertăţi, iar nu procurorului. Dimpotrivă, alte instanţe au considerat că respectiva 

atribuirii competenţei modificării obligaţiilor judecătorului de drepturi și libertăți, 
întrucât acestuia îi este conferită funcţia de dispoziție asupra drepturilor și libertăților 
fundamentale ale persoanei în faza urmăririi penale, conform art. 3 alin. (1) lit. b) CPP. 
i Prin O.U.G. nr. 18/2016, legiuitorul a prevăzut expres la art. 215 alin. (8t) competenţa 
procurorului de a dispune modificarea conținutului controlului judiciar, prin instituirea 
unor noi obligații, înlocuirea ori încetarea celor dispuse inițial, și în cazul în care măsura 
a fost luată de către judecătorul de drepturi și libertăți. 
Actul prin care s-a dispus modificarea obligaţiilor poate fi contestat prin plângere 
. sau contestaţie, în funcţie de organul judiciar care l-a dispus [dacă l-a dispus procurorul, 
prin plângere la judecătorul de drepturi și libertăţi de la instanţa căreia i-ar reveni 
competenţa să judece cauza în fond, potrivit art. 215 alin. (8) teza a II-a, în cazul 
judecătorului de cameră preliminară, încheierea poate fi contestată conform art. 205, 
iar în cazul instanţei, potrivit art. 206 CPP]. 


408. Durata controlului judiciar. În redactarea iniţială, Codul de procedură 
penală nu conţinea dispoziţii privind durata controlului judiciar, iar faptul că 
' putea fi dispus pe o perioadă nedeterminată a generat critici în ceea ce priveşte 
constituţionalitatea reglementării. Prin Decizia nr. 712/2014, Curtea Constituţională 
a declarat neconstituţionale dispoziţiile art. 211-217 CPP privind controlul judiciar, 
pe motiv că măsura poate fi dispusă pentru o perioadă nelimitată de timp. Principiul 
proporționalităţii, astfel cum este reglementat în ipoteza particulară a art. 53 din 
Constituţie, presupune caracterul excepțional al restrângerilor exerciţiului drepturilor sau 
libertăţilor fundamentale, ceea ce implică, în mod necesar, și caracterul lor temporar. Din 
moment ce autorităţile publice pot recurge la restrângerea exerciţiului unor drepturi 
în lipsa unor alte soluţii pentru salvgardarea valorilor statului democratic, este logic 
ca această măsură gravă să înceteze de îndată ce a încetat și cauza care a provocat-o. 

Dispoziţii conforme cu decizia Curţii Constituţionale au fost introduse în Codul 
de procedură penală prin O.U.G: nr. 82/2014, aprobată ulterior cu modificări prin 
Legea nr. 75/2016, care a completat codul cu art. 215: privind durata controlului 
judiciar. Potrivit acestor dispoziții, în cursul urmăririi penale, măsura controlului judiciar 
se poate dispune de către procuror sau de către dati de drepturi și libertăți 
pe o durată de cel mult 60 de zile. 

Potrivit art. 215! alin. (2) CPP, măsura poate fi prelungită de către procuror”, în cursul 
urmăririi penale, prin ordonanţă, dacă se menţin temeiurile care au determinat luarea 
măsurii sau au apărut temeiuri noi care să justifice prelungirea acesteia, fiecare prelungire 
neputând să depășească 60 de zile. Prelungirea se face cu aplicarea prevederilor 


DX 


competenţă aparţine exclusiv procurorului, chiar dacă măsura preventivă a controlului 
judiciar a fost luată iniţial de judecătorul de drepturi și libertăți. 

Prin Decizia nr. 4/2015 (M. Of. nr. 157 din 5 martie 2015), înalta Curte de Casaţie și 
“Justiţie, Completul competent să judece recursul în interesul legii, a stabilit că, în cursul 
urmăririi penale, competenţa de a dispune impunerea unor noi obligaţii pentru inculpat 
ori înlocuirea sau încetarea celor dispuse iniţial revine procurorului care efectuează sau 
supraveghează urmărirea penală. 

“l Procurorul este cel care dispune prelungirea și în cazul în care măsura a fost inițial luată 
de către judecătorul de drepturi și libertăți. 

art. 212 alin. (1) și (3) din același cod (referitoare la luarea măsurii controlului judiciar 
de către procuror, care se face cu citarea inculpatului, după audierea acestuia, în 
prezența avocatului)!il. 

- Ordonanţa procurorului de niekngm a controlului judiciar se comunică în aceeași 
zi inculpatului. 

În cursul urmăririi penale, durata totală a măsurii controlului judiciar nu poate să 
depășească un an, dacă pedeapsa prevăzută de lege este amenda sau închisoarea 
de cel mult 5 ani, respectiv 2 ani, dacă pedeapsa prevăzută de lege este detenţiunea 
pe viață sau închisoarea mai mare de 5 ani. Pedeapsa de 5 ani privește [Der iubea 
pentru care s-a dispus măsura preventivă. 

Împotriva ordonanţei procurorului prin care s-a prelungit măsura controlului judiciar 
inculpatul poate introduce plângere la judecătorul de drepturi și libertăţi de la instanţa 
căreia i-ar reveni competenţa să judece cauza în fond (plângerea se soluţionează 
potrivit dispoziţiilor art. 213 CPP, care se aplică în mod corespunzător). 

Judecătorul de cameră preliminară, în procedura de cameră preliminară, sau 
instanţa, în cursul judecății, poate dispune luarea măsurii controlului judiciar față de 
inculpat pe o durată ce nu poate depăși 60 de zile. Măsura va fi verificată periodic, 
atât în camera preliminară, cât și în cursul judecății, dar nu mai târziu de 60 de zile, 
potrivit dispoziţiilor art. 207 și art. 208 CPP, 

În cursul judecății în primă instanţă, durata totală a controlului judiciar nu poate 
depăși un termen rezonabil și, în toate cazurile, nu poate depăși 5 ani de la momentul 

trimiterii în judecată. La expirarea acestor termene, instanţa de judecată poate dispune 
luarea unei alte măsuri preventive, în condiţiile legii. Referitor la durata măsurii în 
apel, conform Deciziei Curţii Constituţionale nr. 79/2018, sintagma „în primă instanță” 
cuprinsă în dispoziţiile art. 215: alin. (8) CPP a fost declarată neconstituțională, urmând 
ca aceste prevederi să se aplice și la judecata în apel. 


$3. Controlul judiciar pe cauţiune 


409. Noţiune. Condiţii. Cu toate că denumirea și conținutul sugerează mai mult o 
altă formă a controlului judiciar, alte aspecte (condiţiile dispunerii) îi conferă controlului 
judiciar pe cauţiune poziţia unei măsuri preventive distincte. 

Conform art. 216 CPP, controlul judiciar pe cauţiune poate fi dispus împotriva 
inculpatului, dacă sunt îndeplinite condiţiile generale privind măsurile preventive 
indicate în art. 202, cât și condiţiile prevăzute în art. 223 alin. (1) și (2) din același 

„codI?l. Pe lângă îndeplinirea acestor condiţii, este necesară depunerea cauţiunii, a 
cărei valoare este stabilită de organul judiciar. 


¢ Alin. (2) al art. 2151 CPP a fost completat prin Legea nr. 9/2017, fiind pus astfel de acord 
textul legal cu cele dispuse de Curtea Constituţională prin Decizia nr. 614/2016 (M. Of. nr. 962 
din 28 noiembrie 2016). 

2! Dispoziţiile art. 223 CPP reglementează condiţiile și cazurile arestării preventive, care 
vor fi detaliate în cadrul paragrafului referitor la această măsură. 

410. Procedura luării măsurii controlului judiciar pe cauţiune. Dispoziţiile 
art. 212-215! CPP privind luarea controlului judiciar, căile de atac, conţinutul acestuia, 
durata se aplică în mod corespunzător și în cazul controlului judiciar pe cauţiune, 
reglementarea specifică acestei măsuri constând în dispoziţiile referitoare la cauţiune. 

Întrucât valoarea cauţiunii trebuie cunoscută la momentul luării măsurii, este 
necesară o primă etapă a soluționării cererii de control judiciar pe cauţiune (de admitere 
în principiu), în care vor fi verificate condiţiile de admisibilitate și va fi stabilită cauțiunea 
(o măsură similară reglementată în codul anterior era liberarea provizorie pe cauţiune, 
care impunea soluționarea în două etape, examinarea și admiterea în principiu a 
cererii, respectiv soluționarea cereriil!]). 

A doua etapă constă în examinarea temeiniciei cererii de control judiciar și luarea 
măsurii, dacă este posibil, de către organul judiciar. 

Necesitatea acestei etapizări este evidentă, întrucât nu este posibil ca organul 
judiciar, în aceeași ședință, să constate deja rezolvate problemele legate de stabilirea 
valorii cauţiunii, depunerea acesteia și, totodată, să hotărască cu privire la temeinicia 

. măsurii. 

O procedură care permite rezolvarea acestor aspecte este preväzută în cazul 
soluționării cererii de înlocuire a măsurii arestării preventive sau a arestului la domiciliu 
cu măsura controlului judiciar pe cauțiune [art. 242 alin. (10)- (13) CPP], aplicabilă şi 
în cazul soluționării cererii de control judiciar pe cauţiune. 

În acest caz, la soluționarea cererii de înlocuire a măsurii (a arestării preventive 
sau a arestului la domiciliu cu controlul judiciar pe cauţiune) va fi aplicată în mod 
corespunzător procedura controlului judiciar, la care se adaugă normele necesare 
stabilirii și depunerii cauțiunii, și anume: 

> dacă constată că este întemeiată, prin încheiere dată în camera de consiliu, 
admite în principiu cererea și stabilește valoarea cauțiunii. Totodată, stabilește un 
termen pentru inculpat în vederea depunerii cauţiunii. Dacă se depune cauţiunea în 
termenul fixat și cererea este întemeiată, prin încheiere dată în camera de consiliu, 
cererea de înlocuire este admisă. În cazul în care cererea este respinsă, procedura va 
fi finalizată în acest mod; 

— dacă nu se depune cauțiunea în termenul fixat, prin încheiere dată în camera 
de consiliu, în lipsa inculpatului și a procurorului, respinge ca neîntemeiată cererea 
formulată de inculpat. 

- Termenul stabilit de judecător sau instanţă pentru depunerea cauţiunii începe 
să curgă de la data rămânerii definitive a încheierii prin care valoarea acesteia a fost 
stabilită. 


Ul Potrivit art. 160% alin. (2) și (3) CPP 1968, în cazul cererii de liberare pe cauţiune, dacă 
instanța constata că erau îndeplinite condiţiile prevăzute de lege, stabilea cuantumul 
cauţiunii și termenul în care cauţiunea trebuia depusă, încunoștințând despre aceasta 
persoana care a făcut cererea. După depunerea dovezii de consemnare a cauțiunii, 
instanța admitea în principiu cererea și fixa termenul pentru soluționarea ei. Dacă nu 
erau îndeplinite condiţiile prevăzute de lege și dovada de consemnare a cauțiunii nu era 
depusă, cererea se respingea. 

Această procedură se impune a fi urmată şi în cazul luării măsurii preventive a 
controlului judiciar pe cauţiune. 


„411. Cauţiunea este fixată de organul judiciar în scopul garantării participării 
inculpatului la proces și al respectării de către acesta a obligațiilor stabilite pe perioada 
luării măsurii (art. 217 alin. (4) CPP]. 

Ca un aspect de noutate faţă de reglementarea anterioară!t!, dacă la momen- 
tul judecării cauzei (rezolvării acţiunii penale și a acțiunii civile) cauțiunea este încă 
consemnată la dispoziția organului judiciar, acesta va putea dispune acoperirea din 
cuantumul ei a despăgubirilor bănești acordate pentru repararea pagubelor cauzate 
de infracţiune, a cheltuielilor judiciare sau a amenzii. 

Cauţiunea constă într-o sumă de bani (cel puţin 1.000 lei), stabilită de organul 
judiciar competent. Consemnarea ei se face pe numele inculpatului, prin depunerea 
unei sume de bani determinate la dispoziția organului judiciar ori prin constituirea 
unei garanții reale, mobiliare ori imobiliare, în limita unei sume de bani determinate, 
în favoarea aceluiași organ judiciar. 

Consemnarea cauţiunii pe numele inculpatului și în favoarea organului judiciar 
care a dispus-o echivalează cu îndeplinirea obligaţiei impuse de organul judiciar. 

Plata unei cauţiuni nu obligă însă organul judiciar la admiterea cererii, urmând ca 
aceasta să aprecieze dacă se impune luarea măsurii!2l. 

Valoarea cauțiunii urmează a fi stabilită în raport de gravitatea acuzaţiei aduse 
inculpatului, de situația materială, dar și de obligaţiile see ale acestuia!?l. Referitor la 


U Potrivit art. 1605 CPP 1968, în cazul liberării provizorii pe saună) aceasta se restituia 
când: se revoca liberarea provizorie, întrucât s-au descoperit fapte sau împrejurări ce nu 
au fost cunoscute la data admiterii cererii de liberare provizorie și care justifică arestarea; 
se constata de instanţă, prin încheiere, că nu mai existau temeiurile care au justificat 
măsura arestării preventive; se dispunea scoaterea de sub urmărire penală, încetarea 
urmăririi penale, achitarea sau încetarea procesului penal; se pronunţa pedeapsa amenzii 
sau pedeapsa închisorii cu suspendarea condiționată a executării ori cu suspendarea 
executării sub supraveghere sau cu executarea la locul de muncă; se dispunea condamnarea 
la pedeapsa închisorii; cererea de liberare provizorie fusese respinsă, întrucât nu erau 
îndeplinite condiţiile prevăzute de lege, când cererea era neîntemeiată sau când aceasta 
fusese făcută de către o altă persoană și nu fusese însușită de învinuit sau de inculpat. 
i 1,C.C.]., s. pen., dec. nr. 2282 din 4 aprilie 2005, citată în G. ANTONIU, A. VLĂȘCEANU, 
A. BARBU, op. cit., p. 295. 

BI Cu privire la criteriile pentru stabilirea cuantumului cauțiunii, a se vedea C.E.D.0., cauza 
Mangouras c. Spaniei, Hotărârea din 28 septembrie 2010 (Marea So la în R. CHIRIȚĂ 
(CooRD.), op. cit., p. 123-124. 

În cauză, reclamantul a fost căpitanul unei nave care, în timp ce naviga în apropierea 
coastei spaniole, în 2002, a deversat în Oceanul Atlantic 70.000 de tone de petrol pe care 
îl transporta în containerele sale, din cauza deschizăturii în coca vaporului. Deversarea 
încărcăturii a produs o catastrofă ecologică, efectele acesteia asupra faunei și florei 
marine extinzându-se pe mai multe luni și propagându-se până pe coastele franceze. 
O anchetă penală a fost deschisă, iar judecătorul de instrucţie a luat măsura arestării 
preventive a reclamantului, cu posibilitatea liberării condiționate cu plata unei cauţiuni 
de 3.000.000 euro. Judecătorul a evidențiat atitudinea reclamantului, care putea constitui 

stabilirea cauțiunii, Curtea Europeană a Drepturilor Omului a arătat că instanţa urmează 
a aprecia un cuantum rezonabil, fără a fi excesiv, ţinând seama de gravitatea faptei, 
dar și de posibilităţile persoanei în cauză, de celelalte obligaţii de natură materială ale 
acestuia etc.!:! În ultima ipoteză a art. 5 parag. 3 din Convenţia europeană a drepturilor 
omului se prevede că punerea în libertate a unei persoane deţinute poate fi subordonată 
depunerii unei garanţii care să asigure prezentarea ei la judecată, ceea ce echivalează cu 
liberarea pe cauţiune a unei persoane deţinute (arestate preventiv). Instanţa europeană 
a considerat însă că detenţia preventivă poate fi menţinută atunci când există riscul 
sustragerii de la urmărirea penală sau de la judecată, în ciuda unei oferte de cauţiune 
considerate insuficientă față de cea fixată de instanţă?l. , 

Cauţiunea trebuie apreciată de instanţă prin raportare la resursele celui care solicitä 
măsura, nefiind însă de neglijat luarea în considerare a prejudiciului, a cuantumului 
acestuia, când el poate fi stabilit la momentul solicitării. Cuantumul cauţiunii nu 
trebuie apreciat în mod exclusiv în funcţie de valoarea prejudiciului, ceea ce nu ar | 
corespunde cerinţelor art. 5 parag. 3 din Convenţie, la stabilirea acestuia urmând 


atât o infracţiune contra resurselor naturale și mediului înconjurător, cât și o infracţiune 
împotriva autorității de stat. Gravitatea infracţiunilor în cauză și naționalitatea străină a 
reclamantului, care nu avea legături cu statul spaniol, au justificat, în opinia judecatorului, 

cuantumul ridicat al cauţiunii. 

Reclamantul a fost privat de libertate pe o perioadă de 83 de zile și a fost liberat ca urmare 
a depunerii sumei de 3.000.000 euro reprezentând cauţiunea stabilită de instanță. Curtea a 
admis că valoarea cauţiunii era ridicată, însă acest caracter a fost atenuat de faptul că suma 
a fost achitată de asigurătorul armatorului navei. După achitarea sumei, reclamantul s-a 
întors în ţară, unde s-a prezentat cu regularitate la comisariatul de poliţie pentru controlul 
de rutină. Principalul scop al cauţiunii, anume acela al asigurării prezenţei reclamantului 
la proces, a fost menţinut, așadar, și pe mai departe. În speţă, trebuie ţinut cont de 
circumstanţele particulare ale cauzei, și anume specificitatea infracţiunilor. Gravitatea 
faptelor a justificat grija autorităţilor interne în a stabili răspunderea în producerea catastrofei 
naturale și, în consecinţă, a fost acceptată ca rezonabilă necesitatea asigurării prezenţei 
reclamantului la proces prin fixarea unei cauțiuni ridicate. Așadar, autorităţile naţionale au 
motivat suficient caracterul proporțional al cuantumului cauţiunii și au demonstrat că s-a 
ţinut cont în mod real de circumstanţele personale ale reclamantului, respectiv de statutul 
său de salariat al armatorului care, la rândul său, era asigurat împotriva acestui tip de 
evenimente. Cuantumul cauţiunii din cauză, chiar dacă ridicat, nu a fost disproporționat în 
raport de interesul juridic protejat, de gravitatea infracțiunii și de consecinţele catastrofale 
determinate de deversarea încărcăturii de combustibil. 

Totuși, hotărârea a fost dată cu opinia separată a 7 judecători, care au concluzionat că 
reclamantul a fost dispus să plătească o cauţiune de 60.000 de euro, ceea ce reprezenta 
o sumă substanţială în situaţia sa individuală. În plus, au arătat că instanţele naţionale 
nu au luat în considerare, la stabilirea echivalentului cauţiunii, situaţia personală, faptul 
că reclamantul era cetățean străin și nu avea legături cu Spania, nu au invocat resursele 
sale, nici faptul că avea 67 de ani și un bun caracter, nici faptul că era cetățean al unui a 
stat membru al Uniunii sau situația familială. 

(1) C.E.D.0., cauza Mangouras c. Spaniei, supra cit. 

2l C, BÎRSAN, op. cit., p. 330. 

(3 Com.E.D.O., cauza Moussa c. Franței, Decizia din 21 mai 1997, în C. BÎRSAN, op. cit., p. 331. 

a fi luate în calcul persoana respectivă, resursele sale materiale sau legăturile cu 
persoanele chemate să depună cauţiunea. 

Întrucât valoarea cauțiunii trebuie să corespundă criteriilor prevăzute în lege, dacă 
apreciază că organul judiciar nu a respectat aceste criterii, inculpatul o poate contesta. 

Potrivit art. 217 alin. (5), (6) și (8) CPP, cauțiunea poate fi confiscată sau restituită. 

Cauţiunea este confiscată dacă măsura controlului judiciar pe cauţiune a fost 
înlocuită cu arestul la domiciliu sau arestarea preventivă, pentru motivele prevăzute 
în art. 217 alin. (9). Potrivit acestui text, organul judiciar poate dispune înlocuirea 
măsurii în următoarele cazuri: 

— pe durata controlului judiciar pe cauţiune, inculpatul a încălcat cu rea-credință 
obligațiile stabilite de către organul judiciar; 

— există suspiciunea rezonabilă că inculpatul a săvârșit cu intenție o nouă infracțiune 
pentru care s-a pus în mișcare acțiunea penală împotriva sa. 

Aceste împrejurări pot fi sesizate atât de procuror, cât și din oficiu, iar judecătorul 
de drepturi și libertăţi, judecătorul de cameră preliminară sau instanța poate dispune 
înlocuirea măsurii cu arestul la domiciliu sau arestarea preventivă. Formularea textului 
(poate dispune) nu obligă, așadar, organul judiciar la înlocuire. În funcție de obligaţiile 
nerespectate sau de gravitatea infracţiunii pentru care a fost pusă în mișcare acțiunea 
penală, cât și de scopul urmărit în continuare în cauza respectivă, organul judiciar 
poate modifica doar conţinutul controlului sau valoarea cauțiunii [potrivit procedurii 
prevăzute în art. 215 alin. (8) și (9) CPP]. De altfel, din redactarea art. 217 alin. (9) 
teza finală („poate dispune înlocuirea acestei măsuri cu măsura arestului la domiciliu 
sau a arestării preventive, în condițiile prevăzute de lege”) rezultă faptul că trebuie 
constatate condiţiile prevăzute de lege pentru aceste măsuri, astfel încât înlocuirea 
să fie posibilă. 

Confiscarea cauţiunii se gipsi însă numai în cazul înlocuirii măsurii pentru 
motivele arătate. 

* Confiscarea cauțiunii este dispusă de instanța de judecată prin hotărâre în cazul 
înlocuirii măsurii pentru motivele arătate!” indiferent de momentul când a fost dispusă 
(înlocuirea poate fi dispusă de către judecătorul de drepturi și libertăţi, judecătorul de 
cameră preliminară sau instanţă, deci în tot cursul procesului penal). Faptul că măsura 
confiscării cade doar în competenţa instanţei de judecată rezultă din dispoziţiile art. 399 
alin. (8) CPP, conform cărora instanţa dispune confiscarea cauţiunii!! dacă măsura 
controlului judiciar pe cauţiune a fost înlocuită cu măsura arestului la domiciliu sau a 
arestării preventive pentru motivele arătate la art. 217 alin. (9) și nu s-a dispus plata 
din cauțiune a sumelor prevăzute în art. 217. 


În cazul înlocuirii, confiscarea este dispusă fără a se face distincţie în funcție de soluția 
instanței. Potrivit art. 1605 alin. (5) CPP 1968, cauţiunea nu se restituia în cazul condamnării 
inculpatului la pedeapsa închisorii, când liberarea provizorie fusese revocată pentru 
nerespectarea, cu rea-credinţă, a obligaţiilor. 

2I Dispoziţiile art. 217 alin. (5) CPP existau în forma iniţială a redactării noului Cod de 
procedură penală, iar redactarea art. 399 alin. (8) dată prin Legea nr. 255/2013 a confirmat 
doar intenţia inițială a legiuitorului cu privire la organul competent a dispune confiscarea. 

Aceste dispoziţii confirmă fa ptul că măsura confiscării este subsidiară acoperirii din 
suma consemnată cu titlu de cauțiune a despăgubirilor civile, a cheltuielilor judiciare 
și a amenzii penale, care au caracter prioritar. Confiscarea cauţiunii este posibilă, 
având în vedere aceste împrejurări (indiferent de momentul la care a fost consemnată 
sau organul judiciar care a dispus măsura), dacă la data judecării cauzei instanţa de 
judecată constată existența acesteia, după plata despăgubirilor civile, a cheltuielilor 
judiciare și a amenzii penale. 

Potrivit art. 217 alin. (7) CPP, dispoziţiile privind confiscarea și restituirea cauţiunii 
se aplică în măsura în care nu s-a dispus plata din cauţiune a despăgubirile bănești 
acordate pentru repararea pagubelor cauzate de inculpat, a cheltuielilor judiciare sau 
a amenzii penale. Plata acestora se face în ordinea prevăzută în acest text de lege, 
adică prioritate au despăgubirile civile, apoi cheltuielile judiciare și, în final, amenda. 

Cu toate că, potrivit legii, funcția procesuală a cauţiunii constă în garantarea 
participării inculpatului la proces și a respectării obligațiilor stabilite de organul judiciar, 
legea permite ca din cuantumul acesteia să se achite contravaloarea despăgubirilor 
civile, a cheltuielilor judiciare sau a amenzii, ceea ce îi atribuie și caracterul de măsură 
asigurătorie. Dacă obligaţiile impuse la luarea măsurii, garantate prin instituirea 
cauţiunii, sunt în acord cu dispoziţiile art. 202 CPP, caracterul de măsură asigurătorie - 
nu corespunde precizărilor privind scopul măsurii stabilit prin lege. Plata acestor sume 
este prioritară, restituirea sau confiscarea fiind posibilă în măsura în care din cuantumul 
cauțiunii nu s-a dispus achitarea sumelor respective. 

Dacă din cauțiune nu sunt achitate despăgubirile civile, cheltuielile judiciare sau 
amenda ori nu s-a dispus confiscarea, aceasta se restituie. Restituirea este dispusă 
de către instanţa de judecată, prin hotărâre [art. 217 alin. (6) CPP]. 

În cazul în care procurorul nu a dispus trimiterea în judecată, va dispune prin 
ordonanţă și restituirea cauţiunii [art. 217 alin. (8) CPP]. 

Observăm o diferenţă de reglementare, întrucât, în cazul înlocuirii controlului 
judiciar pe cauţiune în condiţiile art. 217 alin. (9) CPP, dacă s-a dispus trimiterea în 
judecată, cauțiunea se confiscă de către instanță. Dacă procurorul nu a dispus trimiterea 
în judecată, întrucât nu sunt dispoziţii exprese cu privire la confiscare, cauţiunea este 
restituită, chiar dacă în cursul urmăririi penale a fost înlocuit controlul judiciar pe 
cauţiune cu arestul la domiciliu sau arestarea preventivă. 


412. Conţinutul și durata controlului judiciar pe cauţiune. Dispoziţiile art. 215 CPP 
privind controlul judiciar se aplică în mod corespunzător și controlului judiciar pe 
cauţiune. Pe lângă consemnarea cauțiunii, pe timpul măsurii, inculpatul trebuie să 
respecte obligaţiile prevăzute de art. 215 alin. (1) (care sunt obligatorii), cât și una 
sau mai multe dintre obligaţiile prevăzute la art. 215 alin. (2) (care pot fi instituite de 
organul judiciar). 

„Dispoziţiile art. 215 alin. (3)- (9) privind supravegherea respectării grătar: obligaţii 
se aplică în mod corespunzător și controlului judiciar pe cauţiune. 

De asemenea, dispoziţiile art. 215! CPP privind durata controlului judiciar, introduse 
prin O.U.G. nr. 84/2014, aprobată cu modificări prin Legea nr. 75/2016, se aplică în 
mod corespunzător și în cazul controlului judiciar pe cauțiune. 

413. Noţiune. Măsura constă în obligația impusă inculpatului, pentru o perioadă 
determinată, de a nu părăsi imobilul unde locuiește, fără permisiunea organului judiciar 
care a dispus-o sau în fața căruia se află cauza, și de a se supune unor restricții stabilite 
de acesta. 

Deosebit de controlul judiciar sau controlul judiciar pe cauțiune, care presupune 
o restrângere a exerciţiului libertății de mișcare (prin stabilirea interdicţiei de a nu 
depăși o anumită limită teritorială sau de a nu se deplasa în anumite locuri etc.), 
arestul la domiciliu are caracterul unei măsuri privative de libertate, întrucât, similar 
arestării preventive, obligă inculpatul ca, pe durata lui, să se afle într-un loc anume 
determinat, de regulă domiciliul acestuia!!! . 

Privarea de libertate poate fi realizată în diverse forme (modalităţi), care nu în toate 
„cazurile sunt asemănătoare închisorii, evaluarea lor fiind necesară nu din perspectiva 
formei, ci a conţinutului, care poate consta în obligaţia de a sta într-un spaţiu limitat, 
izolarea de familie, de societate, imposibilitatea contactului liber cu diferite categorii 
de persoane, 

Afectarea libertății individului nu este de aceeași intensitate ca în cazul arestării 
preventive, însă natura arestului la domiciliu, durata, efectele, modalitatea de executare 
constituie, de asemenea, o ingerință majoră în dreptul la libertatea individuală a 
persoanei, care constituie tot o formă de privare de libertate a persoanei. 

„Reglementarea corespunde necesității diversificării măsurilor preventive, astfel 
încât organul judiciar să poată individualiza cât mai bine măsura în funcţie de persoana 
infractorului, de gravitatea faptei și de scopul urmărit. 

Întrucât măsura există deja în alte legislații, în mare parte conţinutul acestora se 
regăsește și în reglementarea noastră [Codul de procedură penală italian — art. 2841 
sau Codul de procedură penală francez — art. 142-5 alin. (2)]. 

Măsura se execută în imobilul în care locuiește inculpatul, adică locuinţa, încăperea, 
dependinţa sau locul împrejmuit ținând de acestea (art. 126 din Legea nr. 254/2013 
privind executarea pedepselor și a măsurilor privative de libertate). 


414. Condiţiile luării măsurii arestului la domiciliu. Arestul la domiciliu poate fi 
dispus de judecătorul de drepturi și libertăţi în faza urmăririi penale, de judecătorul: 
de cameră preliminară în procedura camerei preliminare și de instanţa de judecată 
în faza judecății, dacă sunt îndeplinite cumulativ următoarele condiţii: 

a) condiţiile generale de luare a măsurilor preventive, prevăzute în art. 202 CPP, 
și anume: 


Ul C.C.R., dec. nr. 361/2015 (M. Of. nr. 419 din 12 iunie 2015), dec. nr. 650/2014 (M. Of. 

nr. 30 din 14 ianuarie 2015). 

2] C.E.D.0O., cauza Guzzardi c. Italiei, Hotărârea din 6 noiembrie 1980, §§ 93, 95. 

Bl judecătorul poate dispune arestul la domiciliu, care presupune obligaţia inculpatului 

de a nu părăsi locuinţa sau o altă locuință unde este găzduit, îngrijit sau asistat medical. 

“I judecătorul de drepturi și libertăți a constatat că, potrivit art. 218 alin. (1) CPP, luarea ` 
„măsurii arestului la domiciliu trebuie să fie necesară și suficientă pentru realizarea unuia 

dintre scopurile prevăzute de art. 202 alin. (1) CPP, respectiv: asigurarea bunei desfășurări 

— există probe din care rezultă suspiciunea rezonabilă că o persoană a săvârșit 
o infracţiune. Întrucât dispoziţiile art. 218 alin. (1) CPP fac trimitere la îndeplinirea 
„condiţiilor prevăzute în art. 223, specifice arestării preventive, această condiţie diferă 
în conţinutul ei de condiţia generală prevăzută în art. 202 (există probe sau indicii 
temeinice din care rezultă suspiciunea rezonabilă că o persoană a săvârșit o infracțiune). 
Potrivit art. 223 alin. (1) CPP, măsura poate fi dispusă dacă există probe din care rezultă 
suspiciunea rezonabilă că inculpatul a săvârșit o infracțiune, fără ca această suspiciune 
„să poată reieși și din indicii temeinice. Această precizare este valabilă și pentru luarea 
“măsurii controlului judiciar pe cauțiune; | 
— nu există o cauză care împiedică punerea în mișcare sau exercitarea acţiunii penale; 
— măsura este necesară și suficientă pentru realizarea unuia dintre scopurile generale 
ale măsurilor preventive (buna desfășurare a procesului penal, împiedicarea sustragerii 
inculpatului de la urmărirea penală sau de la judecată ori al prevenirii săvârșirii unei 
alte infracţiuni); | 
— măsura este proporțională cu gravitatea acuzaţiei aduse persoanei față de care 
este luată și necesară pentru realizarea scopului urmărit prin dispunerea acesteia; 
b) nu există suspiciunea rezonabilă că inculpatul a săvârșit o infracțiune asupra 
unui membru de familie [art. 218 alin. (3) teza | CPP]; 
c) inculpatul să nu fi fost condamnat anterior pentru infracțiunea de evadare 
[art. 218 alin. (3) teza a Il-a CPP]; 
d) condiţiile prevăzute în art. 223 CPP (necesare luării măsurii arestării ll 
e) ascultarea inculpatului în prezenţa avocatului ales sau din oficiu. 
Observăm că legiuitorul stabilește cadrul legal al condițiilor necesare luării unor 
măsuri preventive folosind tehnici legislative neadecvate pentru aceste cazuri, și anume 


a procesului penal, împiedicarea sustragerii suspectului sau inculpatului de la urmărirea 
penală sau de la judecată, prevenirea săvârșirii unei alte infracțiuni. Judecătorul de drepturi 
și libertăţi a apreciat că măsura arestului la domiciliu este necesară și suficientă pentru 
realizarea scopurilor prevăzute de art. 202 alin. (1) CPP. În acest sens, s-a avut în vedere 
stadiul cercetării penale, respectiv că în a doua jumătate a lunii mai 2014 au fost audiaţi 
martorii cu privire la infracțiunile pentru care este cercetată inculpata (...), că acțiunea 
penală a fost pusă în mișcare în data de 10 iunie 2014, iar raportat la aspectele de mai sus, 
pentru buna desfășurare a procesului penal, în acest moment procesual, este necesară 
privarea de libertate la domiciliu a inculpatei, prevenindu-se astfel și săvârșirea unei alte 
infracțiuni asemănătoare, având în vedere calitatea de avocat a inculpatei. Raportat la 
starea de sănătate a inculpatei (...) (care suferă de diferite afecțiuni medicale care necesită 

"tratament medical de specialitate și care trebuie administrate zilnic), la faptul că soţul 

ei suferă de o boală incurabilă cu potenţial letal și că are un copil minor, judecătorul de 

drepturi și libertăţi a apreciat că măsura preventivă a arestului la domiciliu este suficientă 
pentru asigurarea scopului măsurii preventive prevăzute de art. 202 alin. (1) CPP, raportat 

și la faptul că se va impune inculpatei și respectarea obligaţiilor prevăzute de art. 221 

alin. (2) lit. a) și b) CPP (C.A. Constanţa, înch. nr. 4/P/JDL din 11 iunie 2014, în A. TRANCĂ, 

op. cit., p. 175-176). 

( infracțiunile prevăzute în Titlul |, Capitolul III, din Partea specială a Codului penal 

(violenţa în familie — art. 199 și uciderea ori i vătămarea nou-născutului săvârșită de către 

mamă — art. 200). 

prin norme de trimitere, de exemplu, controlul judiciar pe cauţiune (o măsură restrictivă 
de libertate) poate fi dispus dacă sunt îndeplinite condiţiile prevăzute în art. 223 CPP, 
specifice arestării preventive (măsură privativă de libertate). 

În acest context, se observă reglementări similare privind luarea unor măsuri 
preventive diferite, unele privative de libertate (arestarea preventivă și arestul la 
domiciliu), altele neprivative de libertate (controlul judiciar pe cauţiune), ceea ce face 
dificile în concret luarea unei decizii de către organul judiciar, cât și motivarea hotărârii 
luate. Dacă reglementarea unor condiţii generale privind luarea măsurilor preventive 
poate fi justificată prin stabilirea unor criterii cu caracter obiectiv sau subiectiv ce se 
cer a fi îndeplinite în toate cazurile, legiuitorul trebuia să prevadă criterii specifice, 
care să justifice necesitatea, oportunitatea, suficiența fiecărei măsuri în parte. 

Aprecierea îndeplinirii condiţiilor prevăzute de lege se face ținându-se seama de 
gradul de pericol al infracțiunii, de scopul măsurii, de sănătatea, vârsta, situaţia familială 
și alte împrejurări privind persoana fată de care se ia măsura [art. 218 alin. (2) CPP]. 
Totodată, formularea acestor criterii de către legiuitor, în cond iții nu întotdeauna exacte, 
poate genera interpretări diferite și, bineînţeles, soluţii diferite în îm prejurări similare. 

Pentru ca măsura să poată fi dispusă, inculpatul trebuie să aibă un domiciliu sau, 
dacă locuința nu este a acestuia, să existe acordul proprietarului. 


415. Luarea măsurii arestului la domiciliu de către judecătorul de drepturi și 
libertăți. Potrivit art. 219 alin. (1) CPP, în faza urmăririi penale, măsura este dispusă 
de către judecătorul de drepturi și libertăţi, la propunerea motivată a procurorului 
care efectuează sau supraveghează urmărirea penală în cauză. 

Dacă, în cazul procurorului, cel care formulează propunerea este procurorul care 
efectuează sau supraveghează urmărirea penală în cauză, pentru judecătorul de drepturi 
și libertăţi este stabilită o competență alternativă, aşa încât măsura va putea fi dispusă 
în egală măsură de către judecătorul de drepturi și libertăţi de la următoarele instanţe: 

— instanța căreia i-ar reveni competenţa să judece cauza în primă instanţă; 

— instanța egală în grad celei căreia i-ar reveni competenţa să judece cauza în 
primă instanţă, în a cărei circumscripție se află locul unde s-a constatat comiterea 
infracțiunii; 

 —~instanța egală în grad celei căreia i-ar reveni competența să soluţioneze cauza în 
primă instanţă, în a cărei circumscripție se află sediul parchetului din care face parte 
procurorul care efectuează sau supraveghează urmărirea penală. 

Procurorul care efectuează sau supraveghează urmărirea penală în cauză, din oficiu 
sau la propunerea organului da cercetare penală, întocmeşte referatul cu propunerea 
de luare a măsurii arestului la domiciliu, pe care îl înaintează împreună cu dosarul 
cauzei!?! judecătorului de drepturi și libertăţi. 


H Locul unde s-a constatat comiterea infracțiunii este diferit de locul săvârșirii infracţiunii, 
care atrage competenţa teritorială potrivit art. 41 alin. (1) lit. a) CPP. În cazul în care cauza nu 
cade în competenţa organelor de urmărire penală de la locul unde s-a constatat comiterea 
infracţiunii, această preferinţă a legiuitorului este dificil de justificat. 

2I Conform art. 287 alin. (2) CPP, în cazurile în care procurorul sesizează judecătorul de 
drepturi și libertăți, judecătorul de cameră preliminară ori alte autorități prevăzute de lege, 

După desemnare, judecătorul de drepturi și libertăți fixează termen de soluţionare 
în camera de consiliu, în 24 de ore de la înregistrarea propunerii. Dispune, totodată, 
citarea inculpatului pentru termenul fixat și asigură prezenţa avocatului, asistența 
juridică fiind obligatorie. Este obligatorie și prezenţa procurorului, Rent a-și susține 
propunerea formulată. 

La termenul fixat, judecătorul de drepturi și libertăţi îl audiază pe inculpat, dacă 
este prezent și dacă dorește să dea declarații. Neprezentarea inculpatului legal citat 
nu împiedică însă soluţionarea propunerii. Chiar dacă inculpatul nu este prezent, 
propunerea va fi soluționată numai în prezenţa avocatului. : 

Propunerea procurorului va fi admisă sau respinsă de către judecătorul de drepturi 
și libertăți prin încheiere motivată. i 

Dacă judecătorul de drepturi și libertăți respinge propunerea de luare a măsurii 
arestului la domiciliu, poate dispune, prin aceeași încheiere, luarea unei alte măsuri 
preventive mai puțin grave, și anume controlul judiciar sau controlul judiciar pe cauţiune, 
dacă se constată îndeplinirea condiţiilor prevăzute de lege pentru luarea acestor măsuri 
[art. 219 alin. (9) CPP]. În caz contrar, doar va respinge propunerea formulată. 

Luarea altei măsuri se dispune de către judecător fără o cerere prealabilă formulată 
de către procuror sau inculpat și fără a fi pusă în discuţia lor. În aceste condiţii, este 
dificil de înţeles cum judecătorul va aprecia dacă sunt îndeplinite condiţiile luării 

altei măsuri preventive, prin aceeași încheiere, mai ales în cazul controlului judiciar 
pe cauțiune, care necesită efectuarea unor proceduri distincte privind stabilirea și 
consemnarea acesteia pe numele inculpatului și la dispoziţia organului judiciar. 

Dacă propunerea de luare a măsurii arestului la domiciliu este admisă, în cuprinsul 
încheierii, judecătorul de drepturi și libertăţi trebuie să precizeze obligaţiile instituite 
- inculpatului, organul care efectuează supravegherea, cât și consecinţele nerespectării 
obligaţiilor. | | 

Inculpatului i se aduc la cunoștință, sub semnătură, în scris, drepturile prevăzute 
la art. 83 (drepturile prevăzute pentru inculpat), cât și dreptul de a încunoștința un 
membru de familie ori o altă persoană despre luarea măsurii [potrivit art. 210 alin. (1) 
și (2) CPP]. De asemenea, i se comunică faptul că are drepturile specifice în cazul luării 
unei măsuri preventive, și anume dreptul la asistență medicală de urgenţă, dreptul de a 
contesta măsura, de a cere revocarea sau înlocuirea acesteia cu o altă măsură. Inculpatul 
va semna de luare la cunoștință, iar dacă nu poate sau refuză să semneze, se va 
încheia un proces-verbal în care se menționează activităţile efectuate. Dosarul cauzei 
se restituie organului de urmărire penală, în termen de 24 de ore de la expirarea 
termenului de formulare a contestației [art. 219 alin. (8) CPP]. 


în vederea soluționării propunerilor ori cererilor formulate în cursul urmăririi penale, va 
înainta copii numerotate și certificate de grefa parchetului de pe actele dosarului ori numai 
de pe cele care au legătură cu cererea sau propunerea formulată. Organul de urmărire 
penală păstrează originalul actelor, în vederea continuării urmăririi penale. 

1] Deosebit de arestul la domiciliu, reținerea poate fi dispusă numai după audierea 
suspectului sau inculpatului în prezenţa avocatului. 

416. Luarea măsurii arestului la domiciliu de către judecătorul de cameră 
preliminară sau instanța de judecată (art. 220 CPP). Arestul la domiciliu se dispune 
în camera preliminară de către judecătorul de cameră preliminară care va verifica 
legalitatea sesizării, iar în faza de judecată de către instanţa învestită cu soluționarea 
cauzei, potrivit procedurii prevăzute pentru urmărirea penală. 

Judecătorul hotărăște cu privire la propunerea procurorului prin încheiere motivată, 
după ascultarea obligatorie a inculpatului (dacă acesta este prezent și dacă dorește să 
dea declaraţii). Judecătorul de cameră preliminară sau instanța poate lua și din oficiu 
măsura arestului la domiciliu. Cererea va fi soluționată cu participarea obligatorie a 
procurorului și prezența avocatului inculpatului. 

Dacă propunerea este respinsă, poate fi dispus controlul judiciar sau controlul 
judiciar pe cauțiune, în cazul în care sunt îndeplinite condiţiile prevăzute de lege 
pentru aceste măsuri. 

Referitor la luarea măsurii arestului la domiciliu de către judecătorul de cameră 
preliminară sau instanţa de judecată în condiţiile art. 220 alin. (1) CPP, Curtea 
Constituțională a constatat, prin Decizia nr. 22/2017], că este neconstituțională soluţia 
legislativă reglementată de aceste dispoziţii, care permite luarea măsurii arestului la 
domiciliu, în condiţiile în care anterior inculpatula fost arestat preventiv sau la domiciliu 
în aceeași cauză, în lipsa unor temeiuri noi care fac necesară privarea sa de libertate. 

Curtea a menţionat că s-a pronunțat în repetate rânduri asupra naturii măsurilor 
preventive a arestului preventiv și arestului la domiciliu, statuând că ambele sunt măsuri. 
preventive privative de libertate și că ambele trebuie însoţite de aceleași garanţii 
procesuale. În această materie, interdicția dispunerii din nou a unei măsuri preventive 
privative de libertate faţă de inculpat în aceeași cauză (inculpatul a mai fost anterior 
arestat la domiciliu sau arestat preventiv), dacă nu au intervenit temeiuri noi care fac 
necesară privarea sa de libertate, se constituie într-o garanție ce însoțește măsurile. 
preventive privative de libertate. Această garanţie trebuie să opereze deopotrivă pentru 
ambele măsuri, atât pentru arestare preventivă, cât și pentru arestul la domiciliu. 


417. Conţinutul măsurii arestului la domiciliu. Măsura constă în obligația impusă 
inculpatului de a nu părăsi imobilul unde locuiește, pe o perioadă determinată, fără 
permisiunea organului judiciar. Permisiunea prealabilă poate fi dată de organul judiciar 
care a dispus măsura sau, în cazul în care cauza nu se mai află pe rolul acestuia, de 
cel la care cauza se află în curs de soluționare. 

Alături de această interdicţie, care ține de esenţa măsurii, teii pita pe durata 
arestului la domiciliu, trebuie să respecte și următoarele obligaţii: 

a) să se prezinte în fața organului de urmărire penală, a judecătorului de drepturi 
și libertăți, a judecătorului de cameră preliminară sau a instanţei de judecată ori de 
câte ori este chemat; 

b) să nu comunice cu persoana vătămată sau membrii de familie ai acesteia, cu 
alți participanţi la comiterea infracțiunii, cu martorii ori experţii, precum şi cu alte 
persoane stabilite de organul judiciar. 


W M. Of. nr. 159 din 3 martie 2017. 

Pe lângă aceste obligații, organul judiciar poate dispune ca, pe durata măsurii, 
inculpatul să poarte permanent un sistem electronic de supraveghere. 

Pentru ca respectarea acestor obligaţii să poată fi urmărită, în cuprinsul încheierii 
prin care se dispune măsura urmează a fi indicate în mod expres, cu date și precizări 
de natură a se stabili ulterior dacă au fost sau nu încălcate. Aceste menţiuni trebuie 
să permită evaluarea corectă a conduitei inculpatului, întrucât, în caz de încălcare cu 
rea-credinţă a interdicţiei de a părăsi domiciliul sau a celorlalte obligații, arestul la 
- domiciliu va fi înlocuit cu arestarea preventivă. Cu privire la acest aspect, inculpatului 

i se va atrage atenţia în cuprinsul încheierii. za: 

Este necesar ca în cuprinsul încheierii să se indice obligația inculpatului de a se 
prezenta la organele judiciare, cu precizarea condiţiilor în care se va îndeplini această 
obligație", cât și a persoanelor cu care îi este interzis să comunice (persoanele trebuie 
indicate nominal)?!. Prezentarea la organele judiciare se va face doar la solicitarea 
acestora. i 

Potrivit art. 221 alin. (6) și (7) CPP, inculpatul poate părăsi imobilul în următoarele 
cazuri: 

a) cu permisiunea prealabilă a organului judiciar, dată la solicitarea inculpatului: 

— pentru a fi prezent la locul de muncă; | 

_— pentru a fi prezent la cursuri de învățământ sau de pregătire profesională ori 
alte activităţi similare; | 

— pentru a fi prezent la activități pentru procurarea mijloacelor esenţiale de existenţă; 

— pentru alte situaţii temeinic justificate, pentru o perioadă determinată de timp, 
dacă acest lucru este necesar pentru realizarea unor drepturi ori interese legitime 
ale inculpatului. | 

Așadar, în afara cazurilor expres prevăzute, inculpatul poate părăsi imobilul și în alte 
situaţii temeinic justificate, care ţin tot de realizarea unor drepturi ori interese legitime 
ale sale. Evaluarea acestor situaţii se face în concret, prin raportarea necesității măsurii 
preventive la drepturile și interesele legitime ale inculpatului și fără a se da automat 
preferință atingerii scopului măsurii preventive. Bineînţeles, nu trebuie exagerată 
importanţa asigurării drepturilor inculpatului, însă trebuie urmărită și asigurarea lor 
în forma care să corespundă interesului acestuia. 

De exemplu, solicitarea pentru părăsirea imobilului în vederea procurării mijloacelor 
esenţiale de existență poate fi respinsă pe motiv că alți membri ai familiei asigură 


i potrivit art. 129 alin. (4) din Legea nr. 254/2013, organul de urmărire penală, judecătorul 
de drepturi și libertăţi, judecătorul de cameră preliminară sau instanţa de judecată 
încunoştințează organul de supraveghere ori de câte ori îl cheamă pe inculpat, arătând 
data, ora și locul chemării. în acest caz, itinerariul și condiţiile de deplasare se stabilesc de 
organul de supraveghere și sunt aduse ia cunoștința inculpatului pe bază de semnătură. În 
cazul în care inculpatul nu se prezintă, organul judiciar încunoștințează de îndată organul 
de supraveghere. | 
2I Conform art. 132 alin. (3) din Legea nr. 254/2013, în cazul în care inculpatul are obligația 
de a nu intra în legătură cu anumite persoane, organul de supraveghere identifică și 
contactează persoanele care ar putea furniza informații relevante despre o eventuală 
neîndeplinire a obligaţiei. 

susținerea materială. Exercitarea altor drepturi (dreptul la educaţie, la muncă), prin 
amploarea și consecinţele lor, nu poate fi însă suplinită în totalitate prin alte mijloace 
sau prin contribuția altor persoane, astfel încât poate constitui temeiuri justificate 
pentru a deroga de la regimul arestului la domiciliu, în condiţiile în care nu constituie 
` o împrejurare care să lipsească de conţinut măsura preventivălil, 

Inculpatul va formula solicitarea printr-o cerere scrisă și motivată adresată organului 
judiciar, care va hotărî asupra cererii prin încheiere motivată, în aceleași condiţii ca și 
la instituirea arestului la domiciliul?!; 

b) pentru cazuri urgente, fără permisiunea organului judiciar. Potrivit art. 221 
alin. (7) CPP, în cazuri urgente, pentru motive întemeiate, inculpatul poate părăsi 
imobilul, fără permisiunea judecătorului de drepturi și libertăţi, a judecătorului de 
cameră preliminară sau a instanței de judecată, pe durata de timp strict necesară, 
informând imediat despre aceasta instituţia, organul sau autoritatea desemnată cu 
Supravegherea sa și organul judiciar care a luat măsura arestului la domiciliu ori în 
fața căruia se află cauza. | 


“l C.A. Oradea, s. pen., înch. nr. 102/JDL/2015, dos. 3562/111/2015, în B. Micu, R. SLĂVOIU, 
A.G. PĂUN, Procedură penală. Curs pentru admiterea în magistratură și avocatură. Teste-grilă, 
ed. a 3-a, Ed. Hamangiu, București, 2017, p. 236. Faptul că nu i se permite inculpatului 
să părăsească imobilul pentru a fi prezent la locul de muncă în vederea obţinerii unor 
venituri nu poate fi justificat în totalitate de procurarea mijloacelor materiale de ceilalți 
membri ai familiei. De exercitarea unei profesii depinde nu numai venitul concret, dar și 
dreptul la pensie, la asigurări sociale etc. 

2] Prin încheierea de ședință nr. 11 din 21 ianuarie 2016, pronunţată de Tribunalul C., a 
fost admisă cererea formulată de inculpată și, în baza art. 221 alin. (6) CPP, s-a acordat 
inculpatei, pe durata măsurii arestului la domiciliu, permisiunea de părăsire a imobilului 
din V., pentru a participa la cursurile școlare. Împotriva acestei încheieri, în termen legal, 
a formulat contestaţie, criticând-o pentru netemeinicie, în esenţă, sub aspectul greșitei 
admiteri a cererii de acordare a permisiunii de părăsire a domiciliului. Analizând actele și 
lucrările dosarului ce i-a fost prezentat, judecătorul de drepturi și libertăţi al curţii de apel 
a constatat că, în speţă, contestaţia cu care a fost sesizat este fondată, în limitele și pentru . 
considerentele care se vor arăta în cele ce urmează: împrejurarea că inculpata recunoaște 
săvârșirea faptelor imputate sau că dorește să se împace cu persoanele vătămate nu este 
de natură să înlăture o stare de pericol care ar exista prin lipsa sa din domiciliu, cu atât mai : 
mult cu cât inculpata poate accesa o altă formă de învățământ (1.D., F.R. etc.), judecătorul 
nedetectând niciun impediment în acest sens, însă, în cazul în care inculpata ar circula 
liberă (chiar dacă în anumite zile și ore și pe un anumit traseu), ar exista riscul reluării 
cercului relațional infracţional și, drept urmare, punerea în pericol a ordinii publice. Nu 
în ultimul rând, măsura arestului la domiciliu este o măsură preventivă care implică, prin 
ea însăși, anumite restricţii, iar dacă inculpata nu poate să le respecte, se va putea pune, 
oricând, în discuţie înlocuirea acestei măsuri de clemenţă cu arestul preventiv. În același 
sens, judecătorul de drepturi și libertăţi al curții a reamintit că permisiunea inculpatei de 
a părăsi domiciliul unde execută măsura custodială, conform art. 221 alin. (6) CPP, este 
o vocație, și nu un drept, sens în care încuviințarea unei asemenea cereri este supusă 
aprecierii organelor judiciare, iar în prezentul dosar, pentru argumentele mai sus expuse, 
judecătorul a apreciat-o ca neîntemeiată (C.A. București, s. | pen., înch. nr. 39 din 28 
ianuarie 2016, în A. TRANCĂ, op. cit., p. 198-200). 

Aceste cazuri, prin natura lor, au caracter urgent și mai ales imprevizibil, ceea ce 
nu face posibile atât anunţarea celor care efectuează supravegherea, cât și solicitarea 
permisiunii organului judiciar. În Codul de procedură penală nu sunt definiţi acești 

termeni (cazuri urgente, motive întemeiate), însă în Legea nr. 254/2013 privind 
executarea pedepselor și a măsurilor privative de libertate dispuse de organele judiciare 
în cursul procesului penal există menţiuni necesare evaluării unor astfel de cazuri. 
Astfel, potrivit art. 127 din acest act normativ, se află în situaţia prevăzută la art. 221 
„alin. (7) CPP inculpatul care a părăsit imobilul pentru a salva de la un pericol imediat 
viața, integritatea corporală sau sănătatea sa ori a altei persoane sau un bun important - 
al său ori al altei persoane sau un interes general. Ulterior, organul de supraveghere 
va verifica realitatea și temeinicia motivelor invocate. 

Pentru a fi controlată respectarea obligaţiilor instituite, copia încheierii organului 
judiciar care a luat măsura se comunică de îndată inculpatului și instituţiei, organului sau 
autorității desemnate cu supravegherea, organului de poliţie în a cărei rază teritorială 
acesta locuiește!!!, precum și altor autorităţi care pot fi implicate în supraveghere, și 
anume serviciul public comunitar de evidenţă a persoanelor și organele de frontieră. 

Instituţia, organul sau autoritatea desemnată cu supravegherea inculpatului 
verifică periodic respectarea obligaţiilor, iar în cazul în care se constată încălcarea 
lor de către inculpat, va sesiza procurorul, în cursul urmăririi penale, judecătorul de 
cameră preliminară, în procedura camerei preliminare, sau instanța de judecata, îi în 
cursul judecății. 

În caz de încălcare cu rea-credință a măsurii, constând în obligaţia de a nu părăsi 
imobilul sau a celorlalte obligaţii ce trebuie respectate pe durata arestului, judecătorul 
de drepturi și libertăţi, judecătorul de cameră preliminară sau instanţa, la sesizarea 
motivată a procurorului sau din oficiu, poate dispune înlocuirea arestului la domiciliu 

cu arestarea preventivă, dacă sunt îndeplinite condiţiile prevăzute de lege pentru 

“această măsură. Măsura arestului la domiciliu poate fi înlocuită cu arestarea preventivă, 
în condițiile prevăzute de lege, și în situația în care există suspiciunea rezonabilă că 
inculpatul a săvârșit cu intenţie o nouă infracțiune pentru care s-a dispus punerea în 
mișcare a acţiunii penale împotriva sa. 

Pentru supravegherea respectării măsurii arestului la domiciliu sau a obligaţiilor 
impuse inculpatului pe durata acestuia, organul de poliţie poate pătrunde în imobilul 
unde se execută măsura, dacă este cazul, fără învoirea inculpatului sau a persoanelor 
care locuiesc împreună cu acesta. 


418. Durata arestului la domiciliu 
418.1. Durata arestului la domiciliu în cursul urmăririi penale. În cursul urmăririi 
penale, arestul la domiciliu poate fi luat pentru cel mult 30 de zile, cu posibilitatea 


W Conform art. 125 din Legea nr. 254/2013, îndeplinirea obligaţiilor impuse de judecătorul 
de drepturi și libertăţi, judecătorul de cameră preliminară sau instanța de judecată în sarcina 
inculpatului față de care s-a dispus măsura arestului la domiciliu este supravegheată de 
organul de poliție (denumit în lege „organ de supraveghere”) în a cărui circumscripție se 
află imobilul în care locuiește inculpatul, stabilit prin încheiere. 

prelungirii, fără ca fiecare prelungire să poată depăși 30 de zile. Durata maximă a 
măsurii, în cursul urmăririi penale, este de 180 de zile. di 
Măsura poate fi prelungită numai în caz de necesitate, dacă: 
_— se menţin temeiurile care au determinat luarea ei; 

— au apărut temeiuri noi care pot motiva prelungirea. 

Regula privind stabilirea organului judiciar competent să dispună luarea măsurii 
este valabilă și în cazul prelungiri, fiind stabilită o competenţă alternativă pentru 
judecătorul de drepturi și libertăţi de la instanţa căreia i-ar reveni competenţa să 
judece cauza în primă instanţă sau de la instanța corespunzătoare în grad acesteia 
în a cărei circumscripție se află locul unde s-a constatât săvârșirea infracţiunii ori 
sediul parchetului din care face parte procurorul care efectuează sau supraveghează 
urmărirea penală. 

Dacă apreciază că prelungirea este necesară, procurorul sesizează cu propunere 
motivată judecătorul de drepturi și libertăţi, căruia îi înaintează și dosarul cauzei, cu 
cel puţin 5 zile înainte de expirarea duratei măsurii. Nerespectarea termenului de 
5 zile atrage sancţiunea decăderii procurorului din exercitarea dreptului de a depune 
propunerea de prelungire a duratei arestului preventiv și nulitatea actului făcut peste 
termen!!!. Judecătorul fixează termen pentru soluționare în camera de consiliu, înainte 
de data expirării duratei arestului la domiciliu, și dispune, totodată, citarea inculpatului. 

La soluționarea cauzei, atât participarea procurorului, cât și prezenţa avocatului 
sunt obligatorii, chiar dacă inculpatul nu se prezintă. Dacă se prezintă, acesta va fi 
audiat, dacă dorește să dea declarații. | 

Judecătorul de drepturi și libertăți dispune motivat, prin încheiere, admiterea sau 
respingerea propunerii de prelungire a arestului la domiciliu. Încheierea poate fi atacată 
cu contestaţie (potrivit art. 204 CPP), iar dosarul se restituie organului de urmărire 
penală în termen de 24 de ore de la expirarea termenului de formulare a contestației. 


Prin Decizia nr. 336/2015 (M. Of, nr. 342 din 19 mai 2015), Curtea Constituţională a 
admis excepția de neconstituţionalitate și a constatat că dispoziţiile art. 235 alin. (1) 
CPP sunt constituționale în măsura în care nerespectarea termenului „Cu cel puţin 5 zile 
înainte de expirarea duratei arestării preventive” atrage incidenţa art. 268 alin. (1) din 
același cod. Curtea a reținut că nerespectarea termenului de depunere a propunerii de 
prelungire a arestării preventive la judecătorul de drepturi și libertăți „cu cel puţin 5 zile 
înainte de expirarea duratei arestării preventive” este de natură să cauzeze o vătămare 
procesuală, concretizată în încălcarea dreptului fundamental la apărare al inculpatului 
arestat, consacrat de art. 24 din Constituţie și de art. 6 parag. 3 lit. b) din Convenţia pentru 
apărarea drepturilor și a libertăților fundamentale, pe de o parte, și încalcă dispoziţiile 
constituționale ale art. 124 privind înfăptuirea justiţiei, pe de altă parte. Prin urmare, 
Curtea a constatat că nedepunerea propunerii de prelungire a arestării preventive cu cel 
puțin 5 zile înainte de expirarea duratei arestării preventive atrage incidenţa normelor 
procesuale penale ale art. 268 alin. (1) CPP, sancţiunea fiind decăderea procurorului din 
exercițiul dreptului de a depune propunerea de prelungire a duratei arestului preventiv 
și nulitatea actului făcut peste termen. Deși art. 235 CPP privește arestarea preventivă, 
decizia Curţii Constituţionale urmează a se aplica în mod corespunzător și în materia 
arestului la domiciliu. 


514 Drept procesual penal. Partea generală 


Potrivit art. 222 alin. (9) CPP, durata maximă a măsurii arestului la domiciliu, în 
cursul urmăririi penale, este de 180 de zile. Cu toate că ambele măsuri sunt privative de 
libertate, în alin. (10) al aceluiași articol (atât în forma iniţială, cât și în cea modificată 
prin O.U.G. nr. 24/2015!) se prevedea faptul că durata privării de libertate dispusă prin 
măsura arestului la domiciliu nu se ia în considerare pentru calculul duratei maxime 
a măsurii arestării preventive a inculpatului în cursul urmăririi penale. Așadar, durata 

arestului la domiciliu (cel mult 180 de zile) nu influenţa durata dispunerii arestării 
“preventive în faza urmăririi penale, chiar dacă legiuitorul le oferă același tratament la 
deducerea din cuantumul pedepsei pronunţate de instanţă: potrivit art. 399 alin. (9) CPP, 
durata măsurii arestului la domiciliu se deduce din pedeapsa aplicată prin echivalarea 
unei zile de arest la domiciliu cu o zi din pedeapsă. | | 
Prin Decizia nr. 740 din 3 noiembrie 2015, Curtea Constituţională a admis excepţia 
de neconstituţionalitate și a constatat că dispozițiile art. 222 alin. (10) CPP sunt 
neconstituționale. Curtea a reţinut că măsura arestului la domiciliu este similară arestării 
preventive, atât sub aspectul includerii lor în categoria măsurilor preventive, cât și 
sub aspectul naturii lor privative de libertate, al identităţii cauzelor și condițiilor în 
care cele două măsuri pot fi dispuse și al modului similar de dispunere și prelungire a 
lor. Curtea a reţinut, totodată, lipsa importanţei locului și a condiţiilor în care cele două - 
măsuri preventive sunt executate, din perspectiva posibilității asimilării acestora. Prin 
urmare, Curtea a constatat că art. 23 alin. (5) din Constituţie face referire doar la durata 
maximă a arestării preventive, fapt pe deplin justificat din perspectivă cronologică, 
având în vedere că măsura arestului la domiciliu a fost reglementată, prin dispoziţiile 
Legii nr. 135/2010, la o dată ulterioară revizuirii Constituţiei și că la data revizuirii Legii 
fundamentale singura măsură preventivă privativă de libertate, în afara reţinerii, era 
arestarea preventivă. Curtea a reținut însă că norma constituţională analizată trebuie 
interpretată, în sens larg, ca limitând, pe parcursul urmăririi penale, la 180 de zile durata 
maximă a arestării, indiferent că este vorba despre arestarea preventivă sau despre 
arestul la domiciliu. Această concluzie se impune, având în vedere similitudinea celor 
două măsuri din perspectiva naturii și a substanţei acestora, aspect stabilit atât de 
Curtea Constituţională, cât și de Curtea Europeană a Drepturilor Omului. În concluzie, 
Curtea a constatat că legiuitorul constituant a avut în vedere, cu prilejul reglementării 
art. 23 alin. (5) din Legea fundamentală, limitarea oricărei privări de libertate, cu 
excepţia reţinerii, care beneficiază de o reglementare separată prin alin. (3) al aceluiași 
art. 23, la 180 dezile. A permite ca prin cumularea duratei celor două măsuri preventive 
privative de libertate să se depășească limita maximă de 180 de zile înseamnă a 
înfrânge exigenţele normei constituționale prevăzute la art. 23 alin. (5). Astfel, Curtea 
a conchis că, prin prisma acestei interpretări, prevederile art. 222 alin. (10) CPP, care 
nu permit luarea în considerare a duratei privării de libertate dispuse prin măsura 
arestului la domiciliu pentru calculul duratei maxime a măsurii arestării preventive a 
inculpatului în cursul urmăririi penale, sunt neconstituționale. 
Ulterior, prin Legea nr. 116/2016, alin. (10) al art. 222 CPP a fost modificat, în 
sensul că durata privării de libertate dispuse prin măsura arestului la domiciliu se ia în 


(1 M. Of. nr. 473 din 30 iunie 2015. 

considerare pentru calculul duratei maxime a măsurii arestării preventive a inculpatului 
în cursul urmăririi penale. 

418.2. Durata arestului la domiciliu în procedura de cameră preliminară si în 
cursul judecății. În redactarea sa inițială, art. 222 CPP cuprindea precizări privind 
durata măsurii numai pentru urmărirea penală. 

Dispoziţiile acestui articol, cu denumirea marginală „Durata arestului la domiciliu”, 
au fost considerate neconstituționalei:i, întrucât nu reglementau termenele pentru 
care poate fi dispusă, cât și durata maximă a măsurii în procedura camerei preliminare 
și în cursul judecății în primă instanță. Măsura putea fi dispusă, așadar, pe o perioadă 
nedeterminată în timp, având ca efect și restrângerea, fără o limită în timp, a drepturilor 
și libertăților persoanei arestate la domiciliu. | 

Curtea Constituţională a considerat că „(...) dispunerea măsurii arestului la domiciliu 
în procedura de cameră preliminară și a judecății în primă instanţă, fără a exista 
reglementări cu privire la termenele pentru care poate fi dispusă și durata maximă a 
acesteia, nu asigură un just echilibru între interesul public și cel individual, întrucât 
această măsură poate fi dispusă pentru o perioadă nelimitată de timp. Principiul 
proporționalității, astfel cum este reglementat în ipoteza particulară a art. 53 din 
Constituţie, presupune caracterul excepțional al restrângerilor exerciţiului drepturilor 
sau libertăților fundamentale, ceea ce implică, în mod necesar, și caracterul lor temporar. 
Din moment ce autorităţile publice pot recurge la restrângerea exerciţiului unor drepturi 
în lipsa altor soluţii, pentru salvgardarea valorilor statului democratic, este logic ca 
această măsură gravă să înceteze de îndată ce a încetat și cauza care a provocat-o”. 

Ulterior publicării deciziei Curţii Constituţionale, art. 222 CPP a fost modificat prin 
O.U.G. nr. 24/2015, prevăzându-se în alin. (12) termene pentru care poate fi dispusă 
această măsură preventivă în procedura de cameră preliminară și în cursul judecății 
(pentru cel mult 30 de zile). l | 

Pentru camera preliminară și judecata în primă instanță se prevede obligația 
verificării din oficiu a legalităţii și temeiniciei măsurii, atât la primirea dosarului, cât 
și periodic, conform procedurii prevăzute în art. 207 și art. 208 CPP. 

În procedura de cameră preliminară și în cursul judecății, măsura arestului la 
domiciliu poate fi dispusă pe o perioadă de cel mult 30 de zile, iar durata maximă se 
stabilește prin aplicarea corespunzătoare a dispoziţiilor art. 239 CPP (privind durata 
maximă a arestării preventive a inculpatului), și anume, în cursul judecății în primă 
instanţă, durata totală a arestului la domiciliu al inculpatului nu poate depăși un termen 
rezonabil și nu poate fi mai mare de jumătatea maximului special prevăzut de lege 
pentru infracţiunea care face obiectul sesizării instanţei de judecată. În toate cazurile, 
durata arestului la domiciliu în primă instanţă nu poate depăși 5 ani. 

În apel, durata arestului domiciliu nu poate depăși durata pedepsei pronunţate în 
hotărârea de condamnare a primei instanţe [art. 241 alin. (11) lit. b) CPP]. 


„HI C.C.R., dec. nr. 361/2015 (M. Of. nr, 419 din 12 iunie 2015). 


516 - Drept procesual penal. Partea generală 


§5. Arestarea preventivă 


419. Noţiune și natură juridică. Arestarea preventivă este măsura preventivă cea 
mai gravă, care presupune privarea de libertate a inculpatului în mod excepțional, pe 
o perioadă determinată, cu posibilitatea prelungirii sau mentinerii în condițiile legii. 

Arestarea preventivă are natura unei măsuri procesuale, întrucât este dispusă numai 
în cursul procesului penal, în scopul desfășurării normale a acestuia, al împiedicării 
sustragerii inculpatului de la urmărirea penală sau judecată ori al prevenirii aula sie 
„unor alte infracţiuni. 

Deosebit de pedeapsa închisorii, arestarea preventivă se dispune doar dacă este 
necesară, pe o perioadă determinată, cu posibilitatea prelungirii sau menţinerii și 
numai până la finalizarea procesului penal. 

Având în vedere gravitatea sa, măsura a constituit obiectul criticilor în doctrină, 
motivul cel mai invocat fiind atingerea adusă prezumţiei de nevinovăție. Întrucât 
arestarea preventivă se dispune în cursul procesului penal prin hotărârea unui judecător, 
prin care își exprimă convingerea sa cu privire la acuzaţia formulată, opinia sa poate 
fi contrară prezumțţiei de nevinovăție. 

La luarea măsurii arestării preventive, judecătorul nu își exprimă convingerea cu 
privire la faptul că acuzaţia a fost dovedită dincolo de orice îndoială rezonabilă!“ 
acesta dispune o măsură al cărei scop este buna desfășurare a procesului penal. Fără 
a fi ignorate în totalitate, criticile formulate au determinat însă clasificarea arestului 
preventiv ca o măsură excepțională, dar și diversificarea măsurilor preventive în 
general, unele considerate, de asemenea, privative de libertate (arestul la domiciliu), 

„cât și introducerea unor măsuri neprivative de libertate, al căror conţinut constă în 
impunerea unor obligaţii inculpatului?!. 

„Totodată, având semnificaţia unei garanţii procesuale, arestarea preventivă poate 
fi dispusă doar de către judecător și numai faţă de inculpat (potrivit vechiului cod, 
arestarea preventivă putea fi dispusă şi față de învinuit). 

Dacă potrivit vechiului cod arestarea preventivă nu putea fi dispusă faţă de inculpatul 
pentru a cărui faptă legea prevedea pedeapsa amenzii, în actuala reglementare, 
arestarea preventivă nu mai este condiţionată de sancţiunea prevăzută de lege pentru 
infracțiunea comisă. 


420. Condiţiile și cazurile de luare a arestării preventive. Pentru a dispune arestarea 
preventivă, judecătorul trebuie să constate, pe lângă condiţiile cu caracter general, și 
îndeplinirea unor condiţii cu caracter special, prevăzute în art. 223 CPP. 


0 Potrivit art. 396 alin. (1) și (2) CPP, instanţa hotărăște asupra învinuirii aduse inculpatului, 
“pronunţând, după caz, condamnarea, renunţarea la aplicarea pedepsei, amânarea aplicării 
pedepsei, achitarea sau încetarea procesului penal. Condamnarea se pronunţă dacă instanța 
constată, dincolo de orice îndoială rezonabilă, că fapta există, constituie infracțiune și a 
fost săvârşită de inculpat. 

2) În Codul de procedură penală din 1936, măsurile preventive erau doar reținerea și 
arestul preventiv. 

Condiţiile generale prevăzute în art. 202 CPP, care trebuie îndeplinite pentru fiecare 
măsură preventivă, sunt următoarele: 

a) să existe probe sau indicii temeinice din care să rezulte suspiciunea rezonabilă 
că o persoană a săvârșit o infracţiune; 

b) măsura să fie necesară în scopul bunei desfășurări a procesului penal, al împie- . 
dicării sustragerii inculpatului de la urmărirea penală sau de la judecată ori al prevenirii 
săvârșirii unei alte infracţiuni; 

c) măsura să fie proporţională cu gravitatea acuzației aduse persoanei faţă de care 
este luată și necesară pentru realizarea scopului urmărit prin dispunerea acesteia; 

d) inexistenţa unei cauze care împiedică punerea în mișcare a acţiunii penale sau 
exercitarea acesteia, prevăzute în art. 16 CPP; 

e) inculpatul să fie audiat, în prezenţa avocatului ales sau desemnat din oficiu. 

Arestarea preventivă poate fi dispusă în două situaţii (ipoteze) reglementate distinct 
și care presupun, pe lângă existența condiţiilor generale precizate, îndeplinirea unor 
condiţii cu caracter special [ipotezele sunt reglementate distinct în alin. (1) și (2) ale 
art. 223 CPP]. 

A. Prima ipoteză presupune ca, pe lângă condiţiile prevăzute în art. 202 CPP, să se 
constate condițiile prevăzute în art. 223 alin. (1) din același cod. 

Având în vedere gravitatea măsurii, prima condiţie, referitoare la domeniul probator, 
are un alt conținut: arestarea preventivă poate fi dispusă numai dacă din probe rezultă 
suspiciunea rezonabilă că inculpatul a săvârșit o infracţiune. | 

Această condiție constituie o reformulare a celei prevăzute în art. 202, iar diferența 
constă în excluderea din formulare a „indiciilor temeinice”, măsura urmând a fi dispusă 
dacă suspiciunile rezonabile rezultă numai din probe. Întrucât indiciile temeinice nu 
sunt probe în sensul legii procesuale penale, suspiciunea rezonabilă formată numai 
pe baza acestora nu poate constitui temei al arestării preventivelil. 

De altfel, excluzând reținerea (care poate fi dispusă și împotriva suspectului), 
luarea celorlalte măsuri impune existenţa probelor, întrucât se dispun numai împotriva 
inculpatului, persoană față de care a fost pusă în mișcare acţiunea penală, act procesual 
justificat de existența unor probet?l. 


H Potrivit art. 681 CPP 1968, „indicii temeinice” erau atunci când din datele existente în 
cauză rezulta că persoana față de care se efectuau actele premergătoare sau actele de 
urmărire penală a săvârșit fapta. În mod inexplicabil, legiuitorul a renunţat la definirea 
noțiunii, lăsând posibilitatea unor interpretări diferite. Datele din care rezultă indiciile pot 
proveni din conţinutul plângerii, al denunţului, din note sau situații constatate în legătură 
cu infracțiunea respectivă (de exemplu, surprinderea unei persoane în apropierea locului 
săvârșirii infracţiunii, care nu justifică în mod convingător prezenţa sa în locul respectiv). 
2I Potrivit art. 309 alin. (1) CPP, acțiunea penală se pune în mișcare de procuror, prin 
ordonanţă, în cursul urmăririi penale, când acesta constată că există probe din care rezultă 
că o persoană a săvârșit o infracţiune și nu există vreunul dintre cazurile de împiedicare 
prevăzute la art. 16 alin. (1). 

Aceste probe trebuie să aibă totuși forța necesară pentru a convinge un observator 
obiectiv că persoana în cauză ar fi putut comite o infracţiune determinată, și nu una 
generală, întrucât ipoteza arbitrariului este exclusă", 

Evaluarea probelor trebuie să justifice această măsură (să rezulte o suspiciune 
rezonabilă cu privire la săvârșirea unei infracţiuni), și nu să justifice o condamnare 

„Sau o acuzaţie completătl. 

Întrucât arestarea preventivă poate fi dispusă indiferent de sancţiunea prevăzută 
de lege, este discutabil dacă proporționalitatea măsurii este respectată în cazul în 
care pedeapsa este numai amenda. 

Caracterul rezonabil al suspiciunilor trebuie determinat în mod concret, în funcție . 
de toate circumstanţele cauzeit?i, ceea ce presupune o examinare a detaliilor relevante, 
cel puţin pentru constatarea existenței unei cauze care împiedică punerea în mișcare 
a acţiunii penale. 

Totuși, posibilitatea dispunerii unei privări ile libertate neîntemeiate pe o judecată 
de fond a cauzei!“ impune o analiză atentă a probelor, care să aibă forța susținerii 
motivelor ce justifică arestarea preventivă. 

Probele se rezumă doar la cele existente în cauză și care au fost obţinute prin 
mijloacele de probă prevăzute de lege și, întrucât nu sunt norme distincte de apreciere 
a probelor la luarea măsurilor preventive, urmează a fi aplicate regulile generale 
prevăzute în materia probelor", | 

Potrivit art. 223 alin. (1) CPP, pe lângă condiţia specială a existenţei unor probe 
din care rezultă suspiciunea rezonabilă că inculpatul a săvârșit o infracţiune, arestarea 
preventivă poate fi dispusă dacă se constată și existenţa unuia dintre următoarele cazuri: 

a) inculpatul a fugit ori s-a ascuns, în scopul de a se sustrage de la urmărirea 
penală sau de la judecată, ori a făcut pregătiri de orice natură pentru astfel de acte!®; 


t C.E.D.O., cauza Guzzardi c. Italiei, supra cit., § 102. 

[2] C.E.D.O., cauza Murray c. Regatului Unit, supra cit., § 55; 1.C.C.J., s. pen., dec. nr. 517 
din 21 februarie 2012, www.scj.ro. | 

BI C.E.D.0., cauza Fox, Campbell si Hartley c. Regatului Unit, supra cit., § 32. 

“l Posibilitatea instituirii unei detenţii neîntemeiate pe o judecată a fondului cauzei este 
apreciată ca o expresie a totalitarismului. A se vedea A. ASHWORTH, M. REDMAYNE, The 
Criminal Process, 3" ed., Oxford University Press, 2005, p. 209. 

5! Evaluarea probelor are în vedere momentul luării măsurii și este posibil ca valoarea 
acestora, în funcţie de evoluţiile ulterioare, să fie modificată. Aceste modificări pot 
determina și schimbări în structura măsurilor preventive, de exemplu, poate fi înlocuită 
măsura preventivă cu o alta mai gravă sau mai puțin gravă ori poate fi revocată, dacă au 
apărut împrejurări noi din care rezultă nelegalitatea ei. 

(5 Faptul că inculpaţii au fost citați în repetate rânduri la adresele cunoscute, dar nu s-au 
prezentat în fața organelor de cercetare penală, nu influențează desfășurarea procesului 
penal, nefiind o dovadă că aceștia se sustrag de la judecarea cauzei, impunându-se astfel 
luarea vreunei măsuri preventive, așa cum cere art. 202 alin. (1) CPP. De asemenea, 
judecătorul de drepturi și libertăţi a apreciat că nu sunt îndeplinite nici cerințele prevăzute 
de art. 223 alin. (1) lit. a) CPP, deoarece nu există dovada că inculpaţii au încercat să se 
ascundă în scopul sustragerii de la urmărirea penală. Aceștia au fost citați la domiciliile 
cunoscute și au cunoștință de proces, având în vedere multitudinea de adrese, cereri şi 

b) inculpatul încearcă să influențeze un alt participant la comiterea infracţiunii, 
un martor ori un expert sau să distrugă, să altereze, să ascundă ori să sustragă 
mijloace materiale de probă sau să determine o altă persoană să aibă un astfel de 
comportamentiii; 


c) inculpatul exercită presiuni asupra persoanei vătămate sau încearcă să realizeze 
o înțelegere frauduloasă cu aceasta; 


copii ale unor acte trimise la dosarul cauzei, inclusiv cereri de strămutare. Având în vedere 
cele de mai sus, precum și limitele de pedeapsă prevăzute de legiuitor în condiţiile legii 
penale mai favorabile, intervalul mare de timp scurs între faptă și momentul sesizării 
instanței, care nu mai conferă rezonanţa socială specifică unei măsuri preventive, precum 
și motivele avute în vedere de către procuror privind dificultatea citării inculpaților pentru 
faza de urmărire penală, judecătorul de drepturi și libertăți a respins cererea parchetului de 
arestare preventivă pe o durată de 30 de zile a inculpaţilor (Jud. Cluj-Napoca, înch. nr. 458 
din 6 aprilie 2015, în A. TRANCĂ, op. cit., p. 15). 

“! Formularea corespunde în mare măsură dispoziţiilor art. 148 alin. (1) lit. b) CPP 1968. 
Judecătorul de cameră preliminară de la prima instanţă a analizat propunerea formulată 
în cuprinsul rechizitoriului de arestare preventivă a inculpatului-intimat S.S., cu privire la 
care a fost sesizată instanța pentru săvârșirea infracţiunilor de evaziune fiscală și de spălare 
de bani. Contrar susținerii contestatorului, judecătorul de cameră preliminară a analizat, 
astfel cum reiese din cuprinsul încheierii, nu doar toate mijloacele de probă invocate în 
propunerea de arestare preventivă, ci toate actele de urmărire penală efectuate de la 
dispunerea începerii urmăririi penale. În urma acestei analize, judecătorul a constatat 
că există probe din care rezultă suspiciunea rezonabilă că inculpatul ar fi comis faptele, 
indicând aceste probe în concret. În urma acestui demers, s-a constatat că declaraţiile date la 
11 noiembrie 2015 de inculpatele M.A. și I.R. au fost scoase din context, argumentându-se, 
în mod temeinic, că nu inculpatul a discutat cu prima inculpată, ci fratele lui, iar cu cea 
de-a doua inculpată discuţiile telefonice au fost normale, nefiind nici măcar inițiate cu 
intenţia din partea inculpatului de a o influenţa pe aceasta. Într-adevăr, niciuna dintre 
cele două inculpate nu-a arătat că inculpatul le-ar fi influenţat să dea anumite declarații, 
astfel încât discuţiile avute nu reprezintă încercări de influențare în sensul art. 223 alin. (1) . 
lit. b) CPP. În plus, inculpatul nu a purtat discuțiile telefonice pentru a influenţa inculpatele, 
astfel încât nici sub aspect subiectiv nu i se poate reţine în sarcină acest caz de arestare. În 
ceea ce priveşte suspiciunea că inculpaţii V.D. și L.J. și-au nuanţat declaraţiile în favoarea 
inculpatului nu sunt suficiente probe pentru a se concluziona că inculpatul-intimat i-a 
influențat. Faptul că martorul S.I.L., audiat prin comisie rogatorie la 15 ianuarie 2015, a 
menţionat că a avut o discuţie telefonică cu inculpatul în luna anterioară, de asemenea, 
nu poate duce la această concluzie. Art. 223 alin. (1) CPP prevede, înainte de enumerarea 
cazurilor de arestare, că trebuie să existe cazul de arestare, suspiciunea rezonabilă 
referindu-se doar la condiția-premisă a săvârșirii infracţiunii de către inculpat. Așadar, în 
lipsa probei existenţei încercării de influențare a unui participant la comiterea infracţiunii, 
acest caz de arestare nu poate fi reținut de către judecător. Pentru acest motiv, în mod 
legal și temeinic nu a fost constatată existența cazului de arestare de către judecătorul 
de cameră preliminară de la prima instanţă (C.A. Cluj, s. pen., înch. nr. 9 din 15 ianuarie 
2016, în A. TRANCĂ, op. cit., p. 34). 

d) există suspiciunea rezonabilă că, după punerea în mișcare a acţiunii penale împo- 
triva sa, inculpatul a săvârșit cu intenţie o nouă infracțiune sau pregătește săvârșirea 
unei noi infracțiuni!” 

Observăm că aceste cazuri nu conţin aspecte de noutate, ele corespund reglementării 
scopului generic al măsurilor preventive, prevăzut în art. 202 CPP, cazurile prevăzute la 
lit. b) și c) sunt de natura celor care asigură buna desfășurare a procesului penal, cazul 
prevăzut la lit. a) asigură împiedicarea sustragerii inculpatului de la urmărire penală sau 
judecată, iar ultimul (lit. d)] privește prevenirea săvârșirii unei alte infracțiuni. Această 
suprapunere a reglementării condiţiilor generale cu cele specifice arestării preventive, 
pe lângă faptul că determină o reglementare multiplă (rezultatul fiind o „supra regle- 
mentare”!?!), poate crea dificultăţi la interpretarea și aplicarea lor, întrucât, deși diferite, 
privesc aceeași stare de fapt. Totodată, nu corespunde exigenţelor privind înlăturarea 
arbitrariului în această materie. 

B. Cea de-a doua ipoteză a arestării preventive este aplicabilă dacă, pe lângă 
condiţiile generale prevăzute în art. 202 CPP, sunt îndeplinite și condiţiile speciale 
prevăzute în art. 223 alin. (2) din același cod, şi anume: 

a) există probe din care rezultă suspiciunea rezonabilă că inculpatul a săvârșit una 
dintre infracțiunile prevăzute în art. 223 alin. (2), și anume o infracţiune intenţionată 
contra vieţii, o infracţiune prin care s-a cauzat vătămarea corporală sau moartea unei 
persoane, o infracțiune contra securității naționale prevăzută de Codul penal și alte 
legi speciale, o infracțiune de trafic de droguri, de efectuare de operaţiuni ilegale cu 


(1) Această condiţie este similară celor prevăzute în art. 148 alin. (1) lit. c) și d) CPP 1968, 
cu precizarea că trebuie să fie constatate după punerea în mișcare a acţiunii penale în 
cauza în care se propune arestarea preventivă. 

2] |. NEAGU, M. DAMASCHIN, op. cit., p. 628. 

(3) Prin Decizia nr. 553/2015 (M. Of. nr. 707 din 21 septembrie 2015), Curtea Constituţională 
a admis excepţia de neconstituționalitate și a constatat că sintagma „trafic de stupefiante” 

din cuprinsul dispoziţiilor art. 223 alin. (2) CPP este neconstituţională, întrucât lipsa de 
claritate, precizie și previzibilitate a normei criticate este de natură a încălca dispozițiile 
art. 21 alin. (3) din Constituţie, având în vedere că persoana supusă măsurii arestării . 
preventive nu poate beneficia de un proces corect și echitabil, de vreme ce norma în 
cauză poate fi interpretată de către instanţele de judecată cu o marjă largă de apreciere 
a sferei infracțiunilor pentru care poate fi dispusă această măsură. Or, aprecierile pur 
subiective trebuie excluse din cadrul ipotezei normative analizate. Curtea a reținut că 
arestarea preventivă, prevăzută la art. 223-240 CPP, este o măsură preventivă privativă 
de libertate, a cărei esenţă o reprezintă restrângerea libertăţii individuale, prevăzută la 
art. 23 din Constituţie, și executarea ei într-un centru de detenţie. Fiind cea mai intruzivă 
dintre măsurile preventive, reglementarea ei de către legiuitor nu se poate realiza decât cu 
asigurarea tuturor garanțiilor specifice dreptului la un proces echitabil, prevăzut la art. 21 
alin. (3) din Constituţie, precum și a standardelor de calitate a legii, respectiv claritatea 
și previzibilitatea, consacrate de art. 1 alin. (5) din Constituţie, precum și de principiul 
legalităţii procesului penal, prevăzut la art. 2 CPP., Or, în condițiile în care infracţiunea de 
trafic de stupefiante nu este reglementată în legislația penală română, nici în cuprinsul 
Codului penal, nici în cuprinsul unei legi speciale, enumerarea sa printre infracțiunile pentru 
care poate fi luată măsura arestării preventive este neconstituţională. 

precursori sau cu alte produse susceptibile de a avea efecte psihoactive, o infracțiune 
privind nerespectarea regimului armelor, munitiilor, materialelor nucleare, al materiilor 
explozive și al precursorilor de explozivi restricționați, trafic și exploatarea persoanelor 
vulnerabile, acte de terorism, spălare a banilor, falsificare de monede, timbre sau de 
alte valori, șantaj, viol, lipsire de libertate în mod ilegal, evaziune fiscală, ultraj, ultraj 
judiciar, o infracţiune de corupţie, o infracţiune săvârșită prin sisteme informatice sau 
mijloace de comunicare electronică sau o altă infracțiune pentru care legea prevede 
pedeapsa închisorii de 5 ani ori mai mare; 

b) se constată că privarea de libertate este necesară pentru înlăturarea unei stări 
de pericol pentru ordinea publică. 

Prima condiţie constă în existența unor probe din care să rezulte suspiciunea rezo- 
nabilă că inculpatul a săvârșit o infracțiune de o anumită gravitate sau o altă infracţiune 
pentru care pedeapsa prevăzută de lege este închisoarea de 5 ani sau mai marelil. 

Starea de pericol pentru ordinea publică nu este definită, însă legea cuprinde 
criterii de evaluare a acesteia: | 

— gravitatea faptei de care este acuzat inculpatul; 

— modul și circumstanţele de comitere a faptei; 

— anturajul și mediul din care provine inculpatul; 

— antecedentele penale; 

— alte împrejurări privind persoana inculpatului. 

Considerăm că opţiunea legiuitorului de a indica doar criterii ale constatării stării 
de pericol, fără a o defini, oferă posibilități mai mari instanţelor să surprindă cazurile 
în care într-adevăr conduita inculpatului sau gravitatea faptei justifică privarea de 
libertate. Judecătorul trebuie să constate starea de pericol în urma unei evaluări 
globale, atât a condiţiilor și a scopului urmărit prin luarea măsurii (care are caracter 
excepţional), a vătămărilor suportate de victimă, cât și a ceea ce opinia publică a 
perceput, percepţie care trebuie să fie de natură a tulbura ordinea firească a relațiilor 
considerate ca fiind normale, firești. Totodată, urmează a se constata dacă privarea de 
libertate este necesară pentru înlăturarea stării de pericol pentru ordinea publicà”. 


Prin O.U.G. nr. 18/2016, dispoziţiile art. 223 alin. (2) au fost puse în acord cu decizia 
Curţii Constituţionale, legiuitorul înlocuind sintagma „trafic de stupefiante” cu cea de 
„trafic de droguri, efectuare de operaţiuni ilegale cu precursori sau cu alte produse 
susceptibile de a avea efecte psihoactive”, noţiuni definite în Legea nr. 143/2000 privind 
combaterea traficului și consumului ilicit de droguri, republicată, în Legea nr. 142/2018 
privind precursorii de droguri (M. Of. nr. 519 din 25 iunie 2018) și în Legea nr. 194/2011 
privind combaterea operaţiunilor cu produse susceptibile de a avea efecte psihoactive, 
altele decât cele prevăzute de acte normative în vigoare (republicată în M. Of. nr. 140 din 
26 februarie 2014). 

Reglementarea este similară celei cuprinse în art. 148 alin. (1) lit. f) CPP 1968. Potrivit 
acestor dispoziţii, arestarea preventivă putea fi dispusă dacă, pe lângă celelalte condiții 
prevăzute de lege, se constata faptul că inculpatul a săvârșit o infracțiune pentru care 
legea prevedea pedeapsa detenţiunii pe viață sau pedeapsa închisorii mai mare de 4 ani și 
existau probe că lăsarea sa în libertate prezenta un pericol concret pentru ordinea publică. 
2! Condiţia prevăzută de lege cu privire la suspiciunea rezonabilă a comiterii infracțiunilor 
sus-menţionate este în concordanţă cu art. 5 parag. 1 lit. c) din Convenţie, care condiționează 

Existenţa unui singur criteriu privind starea de pericol nu justifică întotdeauna 
luarea măsurii. De exemplu, referirile doar la antecedentele penale ale acuzatului 
sau chiar cele judiciare nu pot legitima singure arestul preventiv necesar împiedicării 
săvârșirii altei infracțiuni!:l. Caracterul repetat și organizat al activităţii infracţionale 
poate justifica însă necesitatea arestării, în vederea împiedicării săvârșirii unor noi 
infracţiunil?l. 

Pericolul pentru ordinea publică nu se e confundă cu pericolul social al infracţiunii?! 
săvârșite, însă gravitatea infracțiunii poate determina reacţii publice care, la rândul 
lor, pot justifica privarea de libertate a acuzatului!!! 

În jurisprudenţa sa, Curtea Europeană a Drepturilor Omului a identificat criterii 
care pot justifica arestarea preventivă, constând în: pericolul ca inculpatul să fugă!5!, 
să comită alte infracțiuni!®!, riscul ca inculpatul să împiedice înfăptuirea justiției”! sau 
să tulbure liniștea publicăl2l. 

Existenţa stării de pericol pentru ordinea Emilia este cerută doar pentru ipoteza 
prevăzută în art. 223 alin. (2). 


421. Procedura arestării preventive. Măsura arestării preventive poate fi luată de 
judecătorul de drepturi și libertăți în faza urmăririi penale, de judecătorul de cameră 
preliminară în procedura camerei preliminare și de instanța de judecată în fața căreia 
se află cauza, în cursul judecății. 

421.1. Luarea măsurii arestării preventive în cursul urmăririi penale (art. 224-233 
CPP). Arestarea preventivă în cursul urmăririi penale este dispusă la propunerea motivată 
a procurorului. Dacă procurorul consideră că sunt îndeplinite condiţiile luării măsurii, 


întocmește un referat în care își motivează propunerea de arestare a inculpatului, 


legalitatea privării de libertate a unei persoane de existenţa unor motive verosimile 
de a bănui că persoana care urmează a fi lipsită de libertate a săvârșit o infracţiune. În 
accepțiunea Curţii Europene, prin motive verosimile se înțelege date, informaţii de natură 
a convinge un observator obiectiv că este posibil ca persoana să fi săvârșit infracţiunea 
respectivă. Aceste date nu trebuie să aibă aceeași forță cu cele necesare pentru a justifica 
o condamnare sau pentru a formula o acuzare, nefiind necesar ca persoana să fie, într-un 
final, acuzată sau trimisă în judecată. indiciile de natură a convinge un observator obiectiv 
că este posibil ca inculpatul să fi săvârșit infracțiunea pentru care a fost pusă în mișcare 
acțiunea penală rezultă din mijloace de probă analizate extensiv în încheierea atacată, 
ale cărei considerente suit însușite de judecătorul de drepturi și libertăţi de la instanţa 
de control judiciar sub acest aspect (C.A. București, s. a Il-a pen., înch. nr. 784/CO/DL din 
24 iulie 2015, în A. TRANCĂ, op. cit., p. 25-27). 

Ii C.E.D.O., cauza Richet c. Franţei, Hotărârea din 13 februarie 2001, § 64. 

2) C.E.D.O., cauza Hesse c. Austriei, Hotărârea din 25 ianuarie 2007, $ 78. 

BI Potrivit art. 17 alin. (1) CP 1969, pericolul social constituia una dintre trăsăturile esenţiale 
ale infracțiunii, care nu a mai fost preluată însă de noul Cod penal. 

4! C.E.D.O., cauza Letellier c. Franţei, supra cit., § 51. Potrivit art. 144 alin. (1) pct. 7 CPP 
francez, tulburarea ordinii publice nu poate rezulta doar din „răsunetul mediatic al cauzei”. 
6I C.E.D.O., cauza Stögmüller c. Austriei, supra cit., $ 15. 

t6 C.E.D.O., cauza Matznetter c. Austriei, supra cit., § 9. 

(7 C.E.D.O., cauza Wemhoff c. Germaniei, supra cit., § 14. 

3 C.E.D.O., cauza Letellier c. Franţei, supra cit., $ 51. 


VIII. Măsurile procesuale l 523 
e N RI 
cu indicarea temeiurilor de drept (unul sau mai multe dintre temeiurile prevăzute în 
art. 223 CPP). Propunerea arestării preventive a inculpatului poate fi formulată și în 
rechizitoriu, conform art. 330 CPP, 

Întrucât competenţa este alternativă, propunerea procurorului privind luarea 
măsurii preventive poate fi înaintată: 

— judecătorului de drepturi și libertăţi de la instanţa căreia i-ar reveni competenţa 
să judece cauza în primă instanţă; sau 

— judecătorului de drepturi și libertăţi de la instanţa corespunzătoare în grad 
instanţei căreia i-ar reveni competența să judece cauza în primă instanţă în a cărei 
circumscripție se află locul de reținere; sau 

— judecătorului de drepturi și libertăți de la instanța corespunzătoare în grad instanței 
căreia i-ar reveni competenţa să judece cauza în primă instanţă în a cărei circumscripție 
se află locul unde s-a constatat săvârșirea infracțiunii; sau 

— judecătorului de drepturi și libertăți de la instanța corespunzătoare în grad instanţei 
căreia i-ar reveni competenţa să judece cauza în primă instanţă în a cărei circumscripție 
se află sediul parchetului din care face parte procurorul care a întocmit propunerea. 

421.2. Procedura soluționării propunerii de arestare preventivă în cursul urmăririi 
penale. Judecătorul competent efectuează inițial activităţi premergătoare sedintei de 
judecată: fixează termenul, stabilind data și ora la care va fi soluționată propunerea. 

Dacă inculpatul este reținut, ziua și ora se fixează înainte de expirarea duratei 
reţinerii, aceste date fiind comunicate și procurorului, care are obligaţia să asigure 
prezenţa inculpatului în fața judecătorului de drepturi și libertăți. Termenul se comunică 
și avocatului inculpatului, căruia, la cerere, i se pune la dispoziție dosarul cauzei pentru 
studiu. Întrucât propunerea privește un inculpat aflat în stare de reținere, sesizarea 
judecătorului de drepturi și libertăţi se va face cu cel puțin 6 ore înainte de expirarea 
duratei reţinerii [art. 209 alin. (16) CPP]. 

Precizarea cu privire la înaintarea dosarului judecătorului într-o anumită perioadă 
de timp este necesară și trebuie să se încadreze în limite rezonabile, astfel încât să 
asigure studierea dosarului și exercitarea unei apărări eficiente, corelat și cu faptul 
că termenul de soluționare a propunerii trebuie fixat înainte de expirarea duratei 
reţinerii! i 

În cazul în care inculpatul este în stare de libertate, va fi citat de judecător la termenul 
fixat. Termenul de soluţionare va fi comunicat procurorului și avocatului inculpatului, 
căruia, la cerere, i se va pune la dispoziţie dosarul cauzei pentru studiu. Fixarea terme- 
nului de către judecător se va face astfel încât să permită avocatului și inculpatului 
studierea dosarului, necesară pentru exercitarea unei apărări efective în cauză, pe 
care aceștia o vor aprecia și motiva în mod concrettl. | 

Solicitarea procurorului este soluționată numai în prezența inculpatului, în afară de 
cazul când acesta lipsește nejustificat, este dispărut, se sustrage ori, din cauza stării 


U Referitor la respectarea termenului prevăzut de lege privind înaintarea dosarului și 
sesizarea judecătorului de către procuror pentru luarea măsurii arestării preventive, a se 
vedea C.C.R., dec. nr. 336/2015. 

eI Potrivit art. 10 alin. (2) CPP, părțile, subiecții procesuali principali și avocatul au dreptul 
să beneficieze de timpul și înlesnirile necesare pregătirii apărării. 


: 524 Drept procesual penal. Partea generală 


"sănătăţii, din cauză de forță majoră sau stare de necesitate, nu se prezintă sau nu poate 
fi adus în faţa judecătorului. Din text rezultă că prezenţa inculpatului la soluționarea 
propunerii este obligatorie, lipsa fiind posibilă doar pentru cazurile limitativ indicate™. 

Indiferent dacă inculpatul se prezintă sau nu, prezența avocatului este obligatorie. De 
asemenea, participarea procurorului este obligatorie. 

Dacă inculpatul este prezent la termen, judecătorul de drepturi și libertăţi îl va audia 
cu privire la fapta de care este acuzat și i motivele pe care se întemeiază propunerea 
de arestare preventivă. | 

înainte însă de a fi audiat, judecătorul de drepturi și libertăți îi aduce la cunoștință 
infracţiunea de care este acuzat și dreptul de a nu face nicio declaraţie, atrăgându-i 
atenţia că ceea ce declară poate fi folosit împotriva sa. La audiere se va insista însă pe 
aspectele menţionate în propunerea procurorului, constând în îndeplinirea condiţiilor 
privind starea de fapt și de drept care justifică arestarea preventivă. 

421.3. Soluţiile pronunţate de judecătorul de drepturi și libertăţi privind propunerea 

de arestare preventivă. După examinarea propunerii şi audierea inculpatului (dacă 

este prezent și acceptă să declare), judecătorul de drepturi și libertăți poate pronunța 
următoarele soluţii: | 

a) Admite propunerea și dispune arestarea preventivă a inculpatului. Propunerea 
este admisă prin încheiere motivată, dacă se constată îndeplinirea condiţiilor prevăzute 
de lege, dispunându-se arestarea preventivă pentru cel mult 30 de zile. Dacă anterior 
inculpatul a fost reținut, durata reţinerii nu se mai” deluee, din durata arestării 
preventive. 

În cazul admiterii propunerii de arestare preventivă, iei osia dlui de dive tun și 
libertăţi îi revin mai multe obligații privind asigurarea exercitării efective a dreptului 
la apărare al inculpatului, cât şi luarea unor măsuri de ocrotire pentru persoanele 
aflate în îngrijirea acestuia. 

Potrivit art. 226 alin. (3) CPP, după luarea măsurii, inculpatului i se aduc la cunoștință, 
de îndată, în limba pe care o înţelege, motivele pentru care s-a dispus arestarea 
preventivăl!. Această obligaţie este îndeplinită de judecătorul de drepturi și libertăți 


1! Conform art. 281 alin. (1) lit. e) CPP, lipsa inculpatului, atunci când participarea sa este 
obligatorie potrivit legii, se sancţionează cu nulitatea absolută. | 
2! Potrivit art. 149? alin. (11) CPP 1968, arestarea inculpatului nu putea fi dispusă decât 
pentru zilele care au rămas după scăderea din 30 de zile a perioadei în care acesta a fost 
anterior reținut sau arestat. Referitor la reținere, Curtea Constituţională, prin Decizia 
nr. 740/2015, a precizat că legiuitorul constituant a avut în vedere, cu prilejul reglementării 
art. 23 alin. (5) din Constituţie, limitarea oricărei privări de libertate, cu excepția reţinerii, 
care beneficiază de o reglementare separată prin alin. (3) al aceluiași articol, la 180 de 
zile în cursul urmăririi penale. Având în vedere această precizare, prin neluarea în calcul 
a reţinerii în cazurile în care arestarea preventivă este de 180 de zile în cursul urmăririi 
„penale, lipsirea efectivă de libertate poate fi de 181 de zile. 

BI Potrivit protecţiei garantate de art. 5 din Convenţie, se impune informarea persoanei, 
într-un limbaj simplu, cu privire la motivele de fapt și de drept ale arestării sale, astfel încât, 
dacă apreciază că este necesar, să le poată contesta. Persoana trebuie să beneficieze de 
aceste informaţii în cel mai scurt timp, însă ofițerul de poliţie care efectuează arestarea 
nu poate să i le furnizeze în totalitate în chiar momentul arestării. Pentru a stabili dacă 

dacă inculpatul s-a prezentat la termenul la: care. a:fost dispusă măsura. Judecătorul, 
de drepturi și libertăți va comunica în scris, sub. semnătură;'drepturile prevăzute în 
art..83 CPP: (drepturile. ha jais çât-şi alte dieta: 'specifice, detefntinate dă 
starea:de arest preventiv,și anume: ...... : | cj 

dreptul de a informa și alte persoane; dotata art. 210 alin. (1) și HB) CPP: 

— dreptul de acces la asistență medicală de urgenţă; 

= dreptul.de a contesta mășura:preventivă luată î împotriva.s sa; 

:— dreptul de a solicita revocarea sau înlocuirea arestării preventive-cu o. altă n măsură 

preventivă.. a ai sj 

Aceste. drepturi: i-se: comunică. în scris: sinea care.va:semna Kanda la 
cunoștință.: Dacă inculpatul refuză sau nu poate: semna;va fi întocmit un proces-verbal, 
după: aducerea. la:cunoștinţă, semnat:de cel care a efectuat aceste demersuri. 

„Judecătorul de drepturi și libertăţi.care a-dispus arestarea: preventivă.este.obligat 
ca,-imediat: după luarea măsurii, să. Încunoștințeze- despre aceasta: un.membru al 
familiei. inculpatului sau o altă persoană-desemnată de.-el, care pot: acorda. Sprijin; 
material sau juridic:celui arestat. Dacă persoana'arestată nu este cetățean român, va 
fi încunoștințată și una dintre. instituţiile indicate în art: 210 alin..(2) CPP, Efectuarea 
încunoștințării-se consemnează într-un proces-verbal: [art::228 alin..(3)-CPP].. . 

„Potrivit art.-228 alin.:(7) CPP, inculpatului arestat preventiv; nu.i se,poate refuza: 
exercitarea: dreptului de.a:face: personal.încunoștințarea decât. pentru: motive, 
temeinice. Așadar, prioritate are încunoștinţarea făcută personal de.inculpatul arestat: 
preventiv, alternativa încunoștinţării de către organul judiciar având caracter subsidiar, 
fiind:aplicabilă doar. pentru motive temeinice!?; Interpretarea este:susţinută și de 
modificarea dispozițiilor art. 209alin.:(7)CPPiprin O.U.G: nr; 18/2016, în-sensul precizării ; 
în:mod. pir al a Eee suspectului:sau-inculpatului; de a îneunostința petana 


ifi 


persoana, a obținut a aceste oati aTe de ca e he tenir particularităţile 
fiecărui caz în parte. În cauză, intervalul de, câteva ore de la momentul arestării până la 
momentul. interogării de către poliţie nu poate. fi considerat ca depășind exigenţele, de 
timpi impuse de sintagma „în cel mai scurt timp” din art. 5 parag. 2din Convenție (C.E.D. O,, 
cauză Fox, Campbell și 'Hartley c. Regatului Unit, supra cit., în n G. ANTONIU, A. VLĂȘCEANU, j 
A. BARBU, op. Cita p. 731). | 
u Misiunea diplomatică ori oficiul consular al statului al cărui cetăţean este sau, după caz, o 
organizație internațională! umanitără, dacă nu dorește să beneficieze de asistența autorităților 
din ţara! sa de origirie, ori reprezentanța orgânizației internaţionale: competente, dacă este. 
refugiat sau, din orice alt motiv, se află sub protecţia unei astfel de organizații. Inspectoratul 
General pentru Imigrări este informat în toate situațiile cu privire la-dispunerea-măsurii i 
preventive-față de această categorie de persoane. ' 

2] Dacă, o persoană este arestată, faptul de:a nu putea comunica imediat Cu famila. poate 
căpăta o importanță, capitală, deoarece dispariţia inexplicabilă, a.unei „persoane, fie: și. 
pentru o perioadă scurtă de. timp, poate cauza neliniște membrilor familiei acesteia, De 
aceea, statele contractante au obligația să reglementeze modurile. î în care o persoană 
reținută de autorități ori arestată este în măsură să ia contact cu membrii familiei sale 
ori cu alte persoane (C.E.D.O., cauza Sari și Çolak c. Turciei, Hotărârea din 4 aprilie 2006, 
în'T. TOADER, op. cit.,2018, p. 393), - vă 

avocatul ales înainte de reţinere, drept care nu poate fi refuzat decât pentru motive 
temeinice, consemnate într-un proces verbal. 

De asemenea, imediat după introducerea sa într-un loc de deţinere, inculpatul are 
dreptul de a încunoștinţa personal sau de a solicita administraţiei locului respectiv 
să încunoștinţeze un membru al familiei ori o altă persoană desemnată de el despre 
locul unde este deținut. 

Dacă ulterior locul de deţinere este schimbat, imediat după schimbare seva proceda 
în același mod, importanţa acestor prevederi constând în sprijinul pe care familia sau 
alte persoane îl pot acorda inculpatului aflat într-o situaţie specială. 

Pentru ca inculpatul arestat preventiv să poată beneficia de toate drepturile indicate, 
administraţia locului de deținere are obligaţia de a i le aduce la cunoștință, iar pentru a 
se face dovada îndeplinirii acestor obligaţii în condiţiile pe care legea le prevede, într-un 
proces-verbal se va consemna modul în care s-a realizat în concret încunoștinţarea. 

b) Respinge propunerea de arestare preventivă. Judecătorul de drepturi și libertăţi 
dispune respingerea propunerii de arestare preventivă dacă nu sunt îndeplinite condițiile 
prevăzute de lege pentru luarea acestei măsuri preventive. Propunerea este respinsă 
prin încheiere motivată, iar dacă inculpatul este reținut în cauză, se va dispune punerea 
acestuia în libertate. Întrucât, dacă inculpatul este reținut, termenul de soluţionare a: 
cererii de arestare este fixat înainte de expirarea duratei reţinerii [conform art. 225 
alin. (2) CPP], punerea în libertate se referă la inculpatul aflat încă în executarea 
acestei măsuri. Dacă prevederea ar privi punerea în libertate în cazul încetării de 
drept a reţinerii, aceasta ar fi constatată de procuror, conform art. 241 alin. (2) CPP. 

c) Respinge propunerea de arestare preventivă și dispune luarea unei alte măsuri 
preventive mai ușoare [dintre cele prevăzute la art. 202 lit. b)-d) CPP]. Judecătorul de 
drepturi și libertăţi care respinge propunerea de arestare preventivă va putea dispune, 
dacă sunt îndeplinite condiţiile prevăzute de lege, luarea unei alte măsuri preventive, 
și anume controlul judiciar, controlul judiciar pe cauţiune!!! sau arestul la domiciliu. 

421.4. Luarea măsurilor de ocrotire (art. 229 CPP). Arestarea preventivă a inculpatului 
în cursul urmăririi penale poate determina și luarea unor măsuri de ocrotire prevăzute 
de lege, în cazurile în care persoane care au nevoie de ajutor se află în îngrijirea celui 
arestat. Aceste măsuri sunt luate de alte autorități prevăzute de lege, organul judiciar 
având obligaţia să le încunoștinţeze, în cazul dispunerii arestării preventive. 

Potrivit art. 229 alin. (1) CPP, când măsura arestării preventive a fost luată față de un 
inculpat în a cărui ocrotire se află un minor, o persoană pusă sub interdicţie, o persoană 
căreia i s-a instituit tutela sau curatela ori o persoană care, din cauza vârstei, bolii sau 
altui motiv, are nevoie de ajutor, autoritatea competentă este încunoștințată, de îndată, 
în vederea luării măsurilor legale de ocrotire pentru persoana respectivă. Obligația 
de încunoștinţare revine judecătorului de drepturi și libertăţi de la prima instanţă sau 
de la instanţa ierarhic superioară, care a luat măsura arestării preventive, modul de 
îndeplinire a acestei obligații fiind consemnat într-un proces-verbal. 

421.5. Mandatul de arestare preventivă (art. 230 CPP). Mandatul de executare 
a arestării preventive constituie actul procedural prin care actul de dispoziţie al 


În acest caz, măsura va fi luată potrivit procedurii prevăzute în art. 242 alin. (10)-(13) CPP. 

judecătorului-estepus în aplicare. Potrivit art::230 alin. (1):CPP, în-baza încheierii 
prih care s-a dispus arestarea-preventivă-a inculpatului, judecățorul'de drepturi'și 
libertăţi de la prima instanţă sau; dupărcaz, de la instanţa ierarhic: i G emite 
de îndată mandatul de arestare preventivă: f E 

În: cazul în'care:'s-a:dispus-arestarea:mai:multor. tele aţă se'emite: in dat de 
arestare separat pentru fiecare.dintre:ei;: Aceste precizări sunt necesare; deoarece 
motivarea;luării. măsurii:se face-pentru'fiecare inculpat în parte, iar ulterior situațiile 
care:ar putea pune în discuţie:revocarea, înlocuirea sauîncetarea.de: iii aarestării, 
preventive.se ânalizează, de asemenea, sepărati!!. ULE 08 

Prin încheierea de arestare preventivă, judecătorul.de Aapan și libertăţi dispune 
și emiterea: mandatului:de arestare preventivă aiinculpatului: 

- Mandătul de arestare:preventivă cuprihde următoarele mențiuni: : 

- a)iinstanţa;din: care face- parte judecătorul de: cret și Ma care'a dispus 
luarea măsurii arestării preventive; 

b) data-emiterii mandatului; -: a RT i : f 

--c) numele; prenumele și eaiinațiep iese o A de sep și liberati care a'emis 
mandatul; stiati atzi A: bp ' 

d) datele; de st Biata a sete 

-e) durata pentru care s-a dispus arestarea preventivă a inculpatului, cù jul ed 
datei la care încetează; i 

f) arătarea faptei de care este acuzatinculpatul, cu dipais datei și locului comiterii 
acesteia, încadrarea:juridică, infracţiunea : și pedeapsa-prevăzută deilege;: 

-"g):temeiurile:concrete care au'determinăt arestarea preventivă; : 
'h) ordinul.de-a fi arestat-inculpatul;. 

i) indicarea:locului unde'va fi deţinut 'inculpatul arestat preventiv; 

i ij)'semnăturaijudecătorului.de drepturi și libertăți; 

"K) semnătura inculpatului prezent. În'cazul în.care acesta refuză.să: semneze, se 
va face menţiune-corespunzătoare în mandat. . r ) 

‘Un:aspect nou îl constituis:dreptul persoanei vătămate dea fi înştiințată cu privire: 
la eliberarea persoanei arestate. Potrivit art. 230 alin. (5) CPP, dacă persoana vătămată. 
a solicitat! înștiințarea sa cu privire Jä eliberarea î în orice mod sau evadarea persoanei, 
arestate, judecătorul: care a emis mandatul consemnează aceasta într-un proces-verbal, 
pe, care îl predă organului de poliție. 

"421, 6, Executarea. mandatului de arestare (art. 230 şi art.. 231. „CPP). E ada 
punerii în. executare a. mandatului este diferită. după. cum măsura arestării și.emiterea 
mandatului.au fost dispuse în.prezenţa inculpatului sau în lipsa-lui;, 

„Dacă mandatul a fost:emis după ascultarea inculpatului (acesta:a fost:prezent la: 
soluţionarea propunerii de arestare:preventivă), judecătorul care l-a emis înmânează 


Conform art. 234 alin. (5) CPP, în privinţa prelungirii arestării preventive; când în aceeași 
cauză se găsesc mai mulţi inculpaţi arestaţi pentru care durata.arestării.preventive'expiră ` 
la date:diferite; procurorul poate sesiza judecătorul de drepturi și libertăţi cu propunerea 
de prelungire a arestării preventive pentru toți inculpații. 

câte un exemplar celui arestat și organului de poliție în vederea executării!!. Mandatul 
poate fi transmis organului de poliţie și prin fax, poştă electronică sau prin orice mijloc 
în măsură să producă un document scris în condiţii care să permită autorităților 
destinatare să îi stabilească autenticitatea. i 

Procedura punerii în executare a mandatului de arestare este diferită dacă măsură 
arestării și emiterea mandatului au fost dispuse în lipsa inculpatului. Întrucât acesta nu 
este prezent, cele două exemplare originale ale mandatului sunt înaintate organului de 
poliție de la domiciliul sau reședința acestuia, în vederea executării. Dacă inculpatul 
nu are reședința sau domiciliul în România, exemplarul se înaintează organului de 
poliție în raza căruia se află instanţa de judecată. A 

Pentru ca executarea să fie posibilă cât mai curând după emitere, mandatul poate fi 
transmis organului de poliție prin fax, poștă electronică sau prin orice mijloc în măsură 
să producă un document scris în condiții care să permită autorităţilor destinatare să 
îi stabilească autenticitatea. | 

Cu ocazia executării, pot fi identificate erori materiale în conţinutul mandatului, care 
nu sunt însă de natură să nu permită identificarea persoanei și stabilirea măsurii dispuse, 
în raport de datele de identificare ale persoanei existente în evidenţele organelor de 
poliție și menţiunile din hotărârea instanței. În acest caz, organul de poliţie execută 
măsura, solicitând în același timp judecătorului de drepturi și libertăți îndreptarea 
erorilor materiale sesizate. 

O simplă eroare materială (greșeală de dactilografiere) cu privire la indicarea temeiu- 
lui legal al arestării nu este de natură să pună în discuţie legalitatea măsurii!?l. În practica 
Curţii Europene a Drepturilor Omului s-a decis însă că a nu se consemna într-un mandat 
de arestare informaţii precum data și ora arestării, locul detenției, numele arestatului, 
motivele detenţiei și identitatea persoanei care a procedat la luarea acestei măsuri 
constituie aspecte incompatibile cu exigenţele legalităţii (regularităţii) detenţiei și 
chiar cu prevederile art. 5 din Convenţie. Totodată, se cere ca privarea de libertate 
să fie clar definită de normele interne, iar legea în temeiul căreia aceasta se dispune 
de instanța națională trebuie să fie „Previzibilă” cu privire la efectele aplicării sale!®. 


(i Potrivit art. 2 alin. (4) din Legea nr. 254/2013, arestarea preventivă se execută numai în 
baza mandatului de arestare preventivă, emis potrivit dispoziţiilor Codului de procedură 
penală. În interpretarea și aplicarea unitară a dispoziţiilor privind executarea mandatului, 
prin Decizia nr. 14/2012 (M. Of. nr. 849 din 14 decembrie 2012), Înalta Curte de Casaţie 
și Justiție, Completul competent să judece recursul în interesul legii, a stabilit că, în 
toate cazurile în care mandatul de arestare a fost emis după ascultarea inculpatului, însă 
procedura de executare nu s-a putut realiza potrivit art. 152 alin. (1) CPP 1968, inculpatul 
fiind prezent [aceste dispoziţii sunt similare prevederilor art. 230 alin. (4) CPP], nu sunt 
incidente dispoziţiile privind executarea măsurii arestării preventive în lipsa inculpatului. 
2! Reglementarea atribuie organului de poliție lămurirea problemelor generate de erorile 
materiale, urmând ca ulterior să fie sesizat organul judiciar competent să hotărască. În . 
reglementarea anterioară (art. 153 CPP 1968, intitulat „Obiecţii în ceea ce privește 
identitatea”), aceste aspecte erau lămurite de instanţă. 

BI C, BÎRSAN, op. cit., p. 248. 

“l Idem, p. 248-249. În același sens, C.E.D.O., cauza Rakhimberdiyev c. Rusiei, Hotărârea 
din 18 septembrie 2014. 

ala ae 
Îndreptarea erorii materiale va urma procedura prevăzută în art. 278 CPP, instanţa 

dispunând prin încheiere motivată cu privire la cele sesizate de organul de poliţie. 

După primirea mandatelor emise în lipsă (inculpatul nu a fost prezent, însă acest 
fapt nu a fost determinat de starea sănătății, forța majoră sau starea de necesitate), 
organul de poliţie procedează la arestarea celui indicat în mandat, căruia îi înmânează 
un exemplar al mandatului. După arestare, în cel mult 24 de ore, inculpatul este condus 
la judecătorul de drepturi și libertăţi care a dispus măsura. Dacă dosarul cauzei nu se 
mai află la procuror, persoana va fi condusă la organul judiciar la care se află cauza 
pentru soluționare (judecătorul de cameră preliminară sau instanţa de judecată). 

Absența inculpatului la luarea măsurii arestării preventive poate fi determinată și 
de unele cauze care nu îi sunt imputabile, și anume starea de sănătate, forța majoră 
sau starea de necesitate. După încetarea acestor cauze, inculpatul este prezentat 
de organele poliţiei (fără ca acestea să procedeze la arestarea lui) la judecătorul 
de drepturi și libertăţi care a luat măsura sau, dacă deja cauza a fost soluţionată de 
acesta, la organul judiciar la care se află cauza pentru soluţionare. 

În vederea executării mandatului de arestare preventivă, organul de poliţie poate 
pătrunde în domiciliul sau reședința oricărei persoane fizice, fără învoirea acesteia, 
precum și în sediul oricărei persoane juridice, fără învoirea reprezentantului ei legal, 
dacă există indicii temeinice din care să rezulte bănuiala rezonabilă că persoana din 
mandat se află în domiciliul sau reședința respectivă [art. 231 alin. (5) CPP]. 

Întrucât arestarea și emiterea mandatului au fost dispuse în lipsa inculpatului, fără 
ca acesta să își poată exercita dreptul la apărare, indiferent de cauza care a determinat 
lipsa, arestarea preventivă și executarea mandatului urmează a fi confirmate. 

Procedura confirmării arestării preventive și a punerii în executare a mandatului | 
este aceeași, indiferent de cauza care a determinat lipsa inculpatului, și este similară 
procedurii privind soluționarea propunerii de arestare preventivă. 

Organul judiciar sesizat cu confirmarea va fixa termen, asigurând prezenţa avocatului 
și a procurorului. Inculpatul adus va fi audiat!? cu privire la arestarea sa, motivele 
care au justificat luarea măsurii, urmând ca organul judiciar, evaluând toate probele 
administrate, inclusiv cele administrate de la data luării măsurii arestării în lipsă, cât 
și declaraţia inculpatului (dacă acesta a acceptat să dea declarații), să dispună în. 
camera de consiliu, prin încheiere: 

— confirmarea arestării preventive și, în consecinţă, executarea mandatului emis. 


“! Potrivit art. 225 alin. (4) CPP, soluționarea propunerii de arestare preventivă se face 
numai în prezența inculpatului, în afară de cazul când acesta lipsește nejustificat, este 
dispărut, se sustrage ori, din cauza stării sănătăţii, din cauză de forță majoră sau stare de 
necesitate, nu se prezintă sau nu poate fi adus în fața judecătorului. 

3 inculpatul va fi audiat cu respectarea dispoziţiilor art. 225 alin. (7) și (8) CPP, organul 
judiciar urmând a-l audia despre fapta de care este acuzat și despre motivele pe care 
se întemeiază propunerea de arestare preventivă formulată de procuror. Înainte de a 
proceda la ascultarea inculpatului, judecătorul de drepturi și libertăţi îi aduce la cunoștință 
infracţiunea de care este acuzat și dreptul de a nu face nicio declaraţie, atrăgându-i atenţia 
că ceea ce declară poate fi folosit împotriva sa. 

Dacă, în contextul arătat, organul judiciar constată că arestarea preventivă nu 
poate fi confirmată, poate dispune, dacă sunt îndeplinite condiţiile prevăzute de lege: 

— revocarea arestării preventive; 

— înlocuirea arestării preventive cu controlul judiciar, controlul judiciar pe cauțiune 
sau arestul la domiciliu. Dacă se va dispune înlocuirea și Di nu este arestat în 
altă cauză, se va dispune și punerea sa în libertate. 

Cu toate că deja s-a dispus cu privire la luarea măsurii arestării preventive, observăm 
că, prin această procedură incidentală a confirmării, condițiile măsurii sunt din nou 
evaluate. Mai mult, dacă instanţa dispune înlocuirea măsurii, cadrul procesual al - 
confirmării este depășit, întrucât înlocuirea presupune discutarea măsurii deja 
luate. Încheierea prin care se hotărăște cu Did la confirmare, indiferent de soluție, 
este supusă contestaţiei. 

Punerea în executare a mandatului nu este posibilă dacă persoana indicată în 
mandat nu a fost găsită. În acest caz, organul de poliţie care urma să execute mandatul 
întocmește un proces-verbal în care precizează această situaţie și înștiințează judecătorul 
de drepturi și libertăţi care a luat măsura, cât și organele competente pentru darea 
în urmărire și în consemn la punctele de trecere a frontiereil!. 

421.7. Durata arestării preventive în cursul urmăririi penale. Potrivit art. 233 
alin. (1) CPP, în cursul urmăririi penale, durata arestării preventive a inculpatului nu 
poate depăși 30 de zile, în afară de cazul când este prelungită în condiţiile legii. Termenul 
curge de la data punerii în executare a măsurii, fiind posibilă prelungirea duratei 
arestării, iar fiecare prelungire nu poate depăși 30 de zile. 

Durata totală a arestării preventive în cursul urmăririi penale nu poate dpa 180 
„ de zile, considerat de legiuitor ca fiind un termen rezonabil. 

“x În raport cu natura și complexitatea cauzei, scopul și necesitatea acesteia, se poate 
stabili o durată mai scurtă a arestării. De exemplu, în cazul în care infracțiunea a fost 
constatată în condiţiile flagrantului, iar cercetarea nu prezintă complexitate, limita de 
10 zile a duratei arestării preventive a inculpatului este judicioasă. Dacă se constată 
necesitatea extinderii cercetării penale cu privire la alte fapte ale inculpatului, se va 
folosi procedura prelungirii arestării. | 

- Gravitatea faptelor, gradul de pericol pentru ordinea publică nu pot constitui 
perpetuu temei al prelungirii arestării preventive. Odată cu trecerea timpului, aceste 
împrejurări scad în intensitate, astfel încât instanțele sunt obligate să motiveze admiterea 
propunerii de prelungire a arestării printr-o justificare concretă, care nu poate echivala 
cu indicarea gravităţii faptei, pedeapsa prevăzută de lege pentru infracțiunea săvârșită 
sau valoarea prejudiciuluil?!. 


(1 Procedura dării în urmărire este prevăzută în art. 521-526 CPP, iar consemnele la frontieră 
se instituie conform O.U.G. nr. 105/2001 privind frontiera de stat a României (M. Of. nr. 352 
din 30 iunie 2001) și H.G. nr. 445/2002 pentru aprobarea Normelor metodologice de 
aplicare a acesteia (M. Of. nr. 346 din 24 mai 2002). 

(2) [,C.C.J., s. pen., dec. nr. 5990/2005, în B.J. Baza de date. 

El C.E.D.O., cauza Jiga c. României, Hotărârea din 16 martie 2010. În același sens, cauza 
Scundeanu c. României, Hotărârea din 2 februarie 2010; cauza Calmanovici c. României, 
supra cit. 

Potrivit art. 233 alin. (3) CPP, când o cauză este trecută pentru continuarea urmăririi 
penale de la un organ de urmărire la altul, arestarea preventivă dispusă sau prelungită 
anterior rămâne valabilă!!.. Dispoziţiile sunt aplicabile și în cazul declinării de competenţă 
(art. 58 CPP), cât și al trimiterii cauzei la un alt parchet (art. 326 CPP). 

Legea trebuie să cuprindă dispoziţii clare referitoare la demersurile ce trebuie 
efectuate pentru punerea în libertate a persoanei la expirarea perioadei pentru care 
a fost emis mandatul, astfel încât să se evite depășirea acesteia. Pentru astfel de 
cazuri, Curtea Europeană a hotărât că, în materia punerii în libertate, din moment ce 
termenul respectiv este cunoscut, revine autorităţilor competente să ia toate măsurile 
pentru ca durata legală să fie respectată. S-a apreciat totuși că un oarecare timp 
pentru executarea unei hotărâri de punere în libertate este adesea inevitabil datorită 
conjuncturilor concrete, perioadă de timp care se impune a fi redusă la minimumill, 

421.8. Prelungirea arestării preventive în cursul urmăririi penale. Conditii. Potrivit 
dispoziţiilor art. 234 alin. (1) CPP, arestarea inculpatului dispusă în cursul urmăririi 
penale poate fi prelungită motivat în următoarele cazuri: 

— temeiurile care au determinat arestarea iniţială impun în continuare privarea 
de libertate; 

— există temeiuri noi care să justifice privarea de libertate. 

Arestarea preventivă va putea fi prelungită dacă se constată că motivele care 
au condus la luarea arestării nu s-au schimbat, fiind în continuare justificată pentru 
administrarea unor probe necesare soluționării cauzei! Prelungirea arestării preventive 
cu motivarea că este necesară pentru identificarea și audierea de noi martori şi alte 
probe nu poate fi acceptată, deoarece echivalează cu o recunoaștere a faptului că 
organele de urmărire penală nu deţin la acel moment probe care să susţină învinuirea 
inculpatului, care de altfel a fost arestat preventiv la o perioadă de 3 ani de la săvârșirea 
faptei!“ În acest caz, s-a apreciat că cerinţele prevăzute de lege nu sunt îndeplinite, 
deoarece motivele invocate la solicitarea prelungirii nu sunt de natura temeiurilor 
care justifică privarea de libertate. 

Prelungirea arestării preventive poate fi dispusă doar în continuarea duratei arestării 
anterioare", Prelungirea nu poate fi dispusă după expirarea termenului stabilit pentru 
măsura dispusă de organul judiciar, întrucât deja a intervenit încetarea de drept, cu 
efectele acesteia, pe care organul judiciar este obligat să o constate. Dacă se consideră 
necesară starea de arest preventiv, urmează a se formula o nouă propunere de arestare 
preventivă. 


W În acest sens, Î.C.C.J., s. pen., dec. nr. 3969/2004, în B.J. 2004, p. 852. 

2 C.E.D.O., cauza Giulia Manzoni c. Italiei, Hotărârea din 1 iulie 1997. Reglementarea noastră 
procesuală penală prevede numai obligația organelor judiciare de a trimite administraţiei 
locului de deținere o copie a actului de punere în libertate, fără a preciza însă obligații și 
pentru persoanele din administrația locului de deținere. 

6) 1.C. MORAR, op. cit., p. 35; în același sens, C.S.J., dec. nr. 1435/2002, în R.D.P. nr. REOR, 
p. 115-116. 

(41 1.C. MORAR, op. cit., p. 39. 

5! C.A. Târgu Mureș, s. pen., înch. nr. 19/CU/DL din 17 aprilie 2015, citată în A. BARBU, 
G. TUDOR, A.M. ȘINC, op. cit., p. 567. 


532 a l Drept procesual penal. Partea generală 


iaaa aaa aaaea a aeaaea a 


Organul judiciar competent sä dispunä prelungirea este judecătorul de drepturi 
și libertăți de la instanța căreia i-ar reveni competența să soluţioneze cauza în primă 
instanță sau de la instanţa corespunzătoare în grad acesteia în a cărei circumscripție 
se află locul de deţinere, locul unde s-a constatat săvârșirea infracţiunii ori sediul 
parchetului din care face parte procurorul care a întocmit propunerea. 

Întrucât procesul penal este o activitate complexă, dinamică, organele judiciare 
sau părţile pot sesiza modificări în conţinutul constitutiv al infracţiunii sau al sferei 
persoanelor față de care se efectuează urmărirea penală. Aceste împrejurări pot 
determina schimbări și în competenţa organelor judiciare care soluţionează cauza i 
(de exemplu, se poate dispune schimbarea încadrării juridice a faptelor reținute sau 
extinderea urmăririi penale cu privire la alte fapte sau alte persoane. Dacă rezultatul 
acestor demersuri impune schimbarea competenţei, cauza va fi declinată). În acest 
context, este posibil ca la momentul prelungirii arestării preventive cauza să se afle 
la alt organ judiciar decât cel care a luat măsura, care are o altă competenţă. Potrivit 
art. 234 alin. (4) CPP, dacă arestarea preventivă a fost dispusă iniţial de către un 
judecător de drepturi și libertăţi de la o instanţă inferioară celei căreia i-ar reveni 
competenţa să judece cauza în primă instanţă, prelungirea acestei măsuri se poate 
dispune numai de un judecător de drepturi și libertăţi de la instanţa competentă în 
momentul soluționării propunerii de prelungire sau de la instanţa corespunzătoare 
în grad acesteia în a cărei circumscripție se află locul de deținere, locul unde s-a 
constatat săvârșirea infracțiunii ori sediul parchetului din care face parte pisanu 
care a întocmit propunerea. 

Arestarea preventivă dispusă sau prelungită anterior rămâne valabilă când o cauză 
„seste trecută pentru continuarea urmăririi penale de la un organ de urmărire la altul 
[art. 233 alin. (3) CPP]. 

Când în aceeași cauză se găsesc mai mulți inculpaţi arestaţi, pentru care durata 
arestării preventive expiră la date diferite, procurorul poate sesiza judecătorul de 
drepturi și libertăți cu privire la toţi inculpații. 

421.9. Procedura prelungirii arestării preventive în cursul urmăririi penale. 
Prelungirea duratei arestării preventive se dispune numai pe baza propunerii motivate 
a procurorului care efectuează sau supraveghează urmărirea penală. În cazul în care 
procurorul supraveghează urmărirea penală, acesta va fi sesizat motivat de către 
organul de cercetare penală, în vederea formulării propunerii de prelungire. 

Pentru a fi soluționată, propunerea de prelungire a arestării preventive împreună 
cu dosarul cauzei se depun de către procuror la judecătorul de drepturi și libertăţi cu 
cel puţin 5 zile înainte de expirarea duratei arestării preventive. 

Referitor la depunerea dosarului la instanță împreună cu propunerea cu cel puţin 
5 zile înainte de expirarea duratei arestării preventive, deși iniţial s-a apreciat de 
instanţe că termenul este de recomandare, și nu unul de decădere!!!, prin Decizia Curții 
Constituţionale nr. 336/2015 s-a admis excepţia de neconstituţionalitate a dispoziţiilor 
art. 235 alin. (1) CPP, hotărându-se că nedepunerea propunerii de prelungire a arestării 
preventive cu cel puţin 5 zile înainte de expirarea duratei arestării preventive atrage 


n C.A. București, s. pen., dec. nr. 328/1998, în C.P.J.P. 1998, p. 35. 

incidenţa normelor procesuale penale ale art. 268 alin. (1) CPP, sancţiunea fiind 
decăderea procurorului din exerciţiul dreptului de a depune propunerea de prelungire 
a duratei arestului preventiv și nulitatea actului făcut peste termen!” 

De asemenea, prin Decizia nr. 20/2017, Înalta Curte a soluționat un recurs în 
interesul legii, statuând că termenul de 5 zile prevăzut de art. 235 alin. (1) CPP este 
un termen procedural, minim, de regresiune și se calculează potrivit art. 269 alin. (1), 
(2) și (4) CPP, respectiv în calculul termenului nu se socotesc ziua în care începe să 
curgă termenul și nici ziua în care se împlinește, iar în situaţia în care ultima zi a 
acestui termen cade într-o zi nelucrătoare, termenul expiră la sfârșitul primei zile 
lucrătoare anterioare. 

Judecătorul fixează termen pentru soluţionarea propunerii de prelungire înainte 
de expirarea măsurii și comunică, totodată, ziua și ora stabilite procurorului, care 
are obligația de a asigura prezenţa la termen a inculpatului arestat preventiv. Este 
încunoștințat despre termen și avocatul inculpatului, căruia i se acordă, la cerere, 
posibilitatea de a studia dosarul cauzei. i 

Inculpatul arestat preventiv este ascultat de judecătorul de drepturi și libertăți cu 
privire la toate motivele pe care se întemeiază propunerea de prelungire a arestării 
preventive formulată de către procuror, în prezenţa avocatului, ales sau numit din 
oficiu. În cazul în care inculpatul arestat se află internat în spital și, din cauza stării 
sănătăţii, nu poate fi adus în faţa judecătorului de drepturi și libertăţi sau când, din cauză 
de forță majoră sau stare de necesitate, deplasarea sa nu este posibilă, propunerea 
va fi examinată în lipsa inculpatului, dar numai în prezenţa avocatului acestuia, căruia 
i se dă cuvântul pentru a pune concluziit?l. 

Prin O.U.G. nr. 18/2016, dispoziţiile alin. (3) și (4) ale art. 235 CPP au fost completate, 
în sensul instituirii posibilității inculpatului de a fi ascultat, cu acordul acestuia și în 
prezența unui apărător ales sau numit din oficiu și, după caz, și a unui interpret, și 
prin videoconferinţă, la locul de deţinere. 

Nu există caz de desființare a unei hotărâri atunci când inculpatul a fost adus la 
instanță după dezbaterea cererii de prelungire a arestării preventive, dacă apărătorul 


i Curtea a reținut că nerespectarea termenului de depunere a propunerii de prelungire 
a arestării preventive la judecătorul de drepturi și libertăţi „cu cel puțin 5 zile înăinte de 
expirarea duratei arestării preventive” este de natură să cauzeze o vătămare procesual, 
concretizată în încălcarea dreptului fundamental la apărare al inculpatului arestat, 
consacrat de art. 24.din Constituţie și de art. 6 parag. 3 lit. b) din Convenţia pentru 
apărarea drepturilor și a libertăţilor fundamentale, pe de o parte, și încalcă dispoziţiile 
constituționale ale art. 124 privind înfăptuirea justiţiei, pe de altă parte. Prin urmare, 
Curtea a constatat că nedepunerea propunerii de prelungire a arestării preventive cu cel 
puţin 5 zile înainte de expirarea duratei arestării preventive atrage incidenţa normelor 
procesuale penale ale art. 268 alin. (1) CPP, sancţiunea fiind decăderea procurorului din 
exercițiul dreptului de a depune propunerea de prelungire a duratei arestului preventiv 
şi nulitatea actului făcut peste termen. 

21 M.Of. nr. 904 din 17 noiembrie 2017. 

BI În acest sens, și C.A. București, dec. pen. nr. 1301/2000, în C.P.J.P. 2000, p. 255-256; 
C.A. București, dec. nr. 1464/1998, în C.P.J.P. 1998, p. 52-53. Formularea este similară 
dispoziţiilor art. 159 alin. (4) CPP 1968. 


534 k Drept procesual penal. Partea generală 


său a fost prezent și a pus concluzii. Soluţia este discutabilă, deoarece examinarea 
propunerii de prelungire a arestării preventive în lipsa inculpatului este acceptată 
numai în cazurile strict prevăzute de lege [art. 159 alin. (4) CPP 1968; dispoziţiile 
art. 235 alin. (4) CPP sunt similare], iar din enunţul soluţiei nu rezultă în niciun fel exis- 
tenta unei asemenea împrejurări. Deoarece încălcarea dispoziţiilor privind prezența 
obligatorie a inculpatului este unul dintre cazurile de nulitate [prevăzute în art. 197 CPP 
1968, art. 281 alin. (1) lit. e) CPP], se impuneau desființarea încheierii date în aceste 
condiţii și rejudecarea cauzei. De asemenea, faptul că inculpaţii nu au fost citați cu 
respectarea dispoziţiilor legale la locul de deţinere, astfel încât soluționarea propunerii 
de prelungire s-a desfășurat în lipsa lor, iar avocatul desemnat din oficiu nu a depus 
delegaţia la dosar, impune aplicarea sancţiunii nulităţii. Soluţionarea cauzei s-a făcut . 
în lipsa inculpatului, prezenţa lui fiind obligatorie, iar asigurarea asistenţei juridice 
obligatorii este pusă sub semnul întrebării, cât timp dovada efectuării acesteia în 
condiţiile legii lipseşte!” 

Participarea procurorului este obligatorie la A propunerii de prelungire 
a arestării preventive. 

Judecătorul soluţionează și se pronunţă asupra propunerii de prelungire a arestării 
preventive înainte de expirarea duratei acesteia. Referitor la sintagma „înainte de 
expirarea duratei acesteia”, considerăm că ea are caracter imperativ, întrucât este 
similară formulării din art. 159 alin. (8) CPP 1968, interpretat în acest sens printr-un 
recurs în interesul legii! 

421.10. Solutionarea propunerii de prelungire a arestării preventive în cursul 
urmăririi penale. Dacă sunt îndeplinite condiţiile prevăzute de lege, solicitarea procu- 
rorului este admisă, prin încheiere motivată, de judecătorul de drepturi și libertăţi, 
care poate prelungi arestul preventiv pe o durată de cel mult 30 de zile. 

Pot fi dispuse și alte prelungiri, în aceleași condiţii, fără ca durata totală a arestării 
preventive a inculpatului, în cursul urmăririi penale, să depășească un termen rezonabil, 
dar care nu poate fi mare de 180 de zile. 

Dacă apreciază că nu sunt îndeplinite condiţiile prevăzute de lege pinea a se dispune 
prelungirea, judecătorul de drepturi și libertăți respinge propunerea procurorului, prin 
încheiere motivată. Dacă inculpatul nu este arestat în altă cauză, dispune, totodată, 
și punerea acestuia în libertate la expirarea duratei măsurii. 

Cu ocazia analizării propunerii, dacă judecătorul de drepturi și libertăţi nu constată 
îndeplinirea condiţiilor necesare prelungiri, însă sunt îndeplinite condiţiile prevăzute 
de lege pentru oaltă măsură preventivă, poate dispune înlocuirea arestării preventive 
cu controlul judiciar, controlul judiciar pe cauţiune sau arestul la domiciliu. 


422. Arestarea preventivă în procedura camerei preliminare și în cursul judecății 
422.1. Temeiuri şi condiții ale arestării preventive în procedura camerei preliminare 
și în cursul judecății. Arestarea preventivă a inculpatului se poate dispune în camera 
preliminară și în cursul judecății pentru aceleași temeiuri și în aceleași condiţii ca și 


il C.A. București, s. pen., dec. nr. 1126/1998, în R.D.P. nr. 4/1999, p. 137. 
[2] |.C. MORAR, op. cit., p. 46-47. 
8 1,C.C.J., S.U., dec. nr. XXV/2008 (M. Of. nr. 372 din 3 iunie 2009). 

„arestarea dispusă de către judecătorul de drepturi și libertăţi în cursul urmăririi penale, 
iar dispoziţiile art. 225-232 CPP privind procedura arestării preventive în faza urmăririi 
penale se aplică în mod corespunzător în camera preliminară și în faza judecății. Măsura 
-poate fi dispusă la solicitarea procurorului sau din oficiu. Întrucât sunt aplicabile și 
dispozițiile art. 227 CPP (modificare adusă prin O.U.G. nr. 18/2016), în cazul respingerii 
propunerii de arestare preventivă, judecătorul poate lua o altă măsură preventivă 
pentru care constată că sunt îndeplinite condițiile prevăzute de lege. 

Privarea de libertate este un act la fel de grav, indiferent când se produce, motiv 
pentru care nu trebuie să existe diferenţe de tratament în funcţie de faza sau etapa 
dispunerii măsurii. Această abordare este impusă de prevederile art. 23 din Constituţie, 
care reglementează condiţiile în care se poate dispune arestarea preventivă a unei 
persoane și în care nu se distinge după cum aceasta se produce într-o fază sau alta 
a procesuluilii. 

Deosebit de faza urmăririi penale, în procedura camerei preliminare sau în cursul 
judecății, arestarea preventivă poate fi dispusă și din oficiu. 

În cursul judecății, măsura arestării preventive se poate dispune de către EEE a 
de judecată în compunerea prevăzută de lege, mandatul de arestare preventivă fiind 
emis de către președintele completului. 

În procedura camerei preliminare și în cursul judecății, arestarea preventivă poate 
fi dispusă, la fel ca în cursul urmăririi penale, pentru o perioadă de cel mult 30 de zile. 
Ulterior, judecătorul de cameră preliminară sau completul de judecată verifică periodic, 
potrivit legii, dacă se impune menținerea măsurii, în condiţiile art. 207, respectiv 
art. 208 CPP. 

Dacă inculpatul, la sesizarea judecătorului de cameră preliminară sau, ulterior, a 
instanţei de judecată, se poate afla în stare de arest preventiv, acestora le revin atribuţii 
privind verificarea măsurilor preventive dispuse în cauzele cu care au fost.sesizați. 
Judecătorul de cameră preliminară, în termen de 3 zile de /a înregistrarea dosarului 
înaintat de procuror, verifică din oficiu legalitatea și temeinicia măsurii preventive luate 
în cauza cu privire la care a fost sesizat, iar, ulterior, în procedura camerei preliminare, 
din oficiu, verifică periodic, dar nu mai târziu de 30 de zile, dacă subzistă temeiurile 
care au determinat măsura arestării preventive sau dacă au apărut temeiuri noi care 
să justifice menţinerea ei [art. 207 alin. (6) CPP]. 

Instanța de judecată verifică, de asemenea, dacă subzistă temeiurile care au deter- 
minat luarea sau menţinerea măsurii preventive înainte de expirarea duratei acesteia, 
după înaintarea dosarului de către judecătorul de cameră preliminară. În cursul judecății, 
instanţa verifică din oficiu, dar nu mai târziu de 60 de zile, dacă subzistă temeiurile care 
au determinat menţinerea măsurii arestării preventive sau dacă au apărut temeiuri 
noi care să justifice menţinerea ei [art. 208 alin. (4) CPP]. 

Față de inculpatul care a mai fost anterior arestat preventiv în aceeași cauză, 
în cursul urmăririi penale, al procedurii de cameră preliminară sau al judecății, se 
poate dispune din nou această măsură numai dacă au intervenit temeiuri noi care 
fac necesară privarea sa de libertate. Aceste precizări nu instituie un caz special de 


i C.C.R., dec. nr. 60/1994, în |. NEAGU, A. CRIȘU, op. cit., p. 104. 

arestare preventivă. Măsura se va dispune din nou, cu respectarea condițiilor și a 
procedurii privind luarea arestării preventive, existenţa unor noi temeiuri care să 
determine luarea măsurii fiind examinată în acest context. 

O noutate sunt dispoziţiile art. 399 alin. (10) CPP, potrivit cărora, după pronunțarea 
hotărârii, până la sesizarea instanţei de apel, instanţa poate dispune, la cerere sau 
din oficiu, luarea, revocarea, înlocuirea sau menţinerea unei măsuri preventive cu 
privire la inculpatul condamnat, în condiţiile legii. Instanţa care a pronunţat sentința 
de condamnare poate dispune asupra măsurilor preventive, dacă sunt îndeplinite 
condițiile prevăzute de lege privind luarea, revocarea, înlocuirea sau menţinerea lor. 

422.2. Durata maximă a arestării preventive în cursul judecății în primă instanţă. 
Potrivit art. 239 alin. (1) CPP, în cursul judecății în primă instanţă, durata totală a . 
arestării preventive a inculpatului nu poate depăși un termen rezonabil și nu poate fi 
mai mare de jumătatea maximului special prevăzut de lege pentru infracţiunea care 
face obiectul sesizării instanţei de judecată. Indiferent de cuantumul acestui maxim, 
durata arestării preventive în primă instanță nu poate depăși 5 ani. 

Instanța urmează a motiva durata rezonabilă a menţinerii arestării preventive, 
cu precizarea că o perioadă lungă de timp a arestării preventive a inculpatului poate 
echivala cu o antepronunţare, dacă nu este bine motivată. 

Termenele prevăzute în art. 239 alin. (1) curg de la data sesizării instanţei de 
judecată, în cazul în care inculpatul se află în stare de arest preventiv, și, respectiv, 
de la data punerii în executare a măsurii, când față de acesta s-a dispus arestarea 
preventivă în procedura de cameră preliminară sau în cursul judecății ori în lipsă. 

La expirarea acestor termene, instanța de judecată poate dispune luarea unei alte 
: măsuri preventive, dacă sunt îndeplinite condiţiile privind luarea măsurii, Bere 
de lege. 


$6. Tratamentul medical sub pază permanentă 


423. Condiţii privind dispunerea. Dreptul la ocrotirea sănătăţii este un drept 
fundamental, garantat de stat tuturor persoanelor, care nu este condiţionat de starea 
sau situația acestora. În cazul inculpatului, dacă este arestat preventiv și suferă de 
o boală dovedită cu acte medicale și care nu poate fi tratată în reţeaua medicală a 
Administraţiei Naţionale a Penitenciarelor, administraţia locului de deţinere dispune 
efectuarea tratamentului medical sub pază permanentă în rețeaua medicală a 
Ministerului Sănătăţii. 

Măsura dispusă și motivele sunt comunicate de îndată organului judiciar cu 
competență la momentul respectiv (procurorul, în faza urmăririi penale, judecătorul 
de cameră preliminară, în procedura camerei preliminare, sau instanţa de judecată, 

„în cursul judecății). 

Constatarea stării de boală și dispoziția de a se efectua tratamentul se fac pe baza 
actelor medicale, nefiind necesară efectuarea unei expertize. 

Această măsură este prevăzută ca o alternativă la revocarea măsurii preventive 
(era prevăzută și de vechiul Cod de procedură penală în art. 139!) și este, totodată, 
necesară, întrucât arestarea preventivă nu poate fi întreruptă. 

Potrivit art. 240 alin. (2) CPP, timpul în care inculpatul este internat sub pază 
permanentă intră în durata arestării preventive. 


$7. Dispoziţii speciale privind măsurile preventive aplicabile minorilor 


424. Derogări de la reglementarea de drept comun privind măsurile preventive. 
Codul de procedură penală actual nu cuprinde reglementări de aceeași amploare 
precum cel anterior, întrucât, în mare parte, reglementarea de drept comun a măsurilor 
preventive este aplicabilă și în cazul suspectului sau inculpatului minor [potrivit art. 243 
alin. (1) CPP, față de suspectul sau inculpatul minor pot fi dispuse măsuri preventive 
în conformitate cu dispoziţiile titlului referitor la măsurile preventive, cu derogările 
și completările prevăzute în acest articol]. 

Derogările privesc doar reținerea și arestarea preventivă, măsuri care pot fi dispuse 
față de minor în mod excepţional, numai dacă efectele pe care privarea de libertate 
le-ar avea asupra. personalității și dezvoltării acestuia nu sunt disproporţionate față 
de scopul urmărit la luarea măsurii. Din text rezultă atât caracterul excepţional al 
reţinerii și arestării preventive (fără alte precizări), cât și obligaţia celor care le dispun 
de a motiva proporționalitatea și suficiența acestora, cu luarea în considerare însă a 
efectelor pe care măsura le poate produce asupra minorului. 

În ceea ce privește durata arestării preventive, se va avea în vedere la stabilirea 
acesteia vârsta inculpatului la data când măsura se dispune, se prelungește sau se 
menține", 

Încunoștinţarea despre reținerea și arestarea preventivă (conform art. 210, 
respectiv 228 CPP) se va face, în cazul minorului reținut sau arestat preventiv, în mod 
obligatoriu și către reprezentantul legal al acestuia sau, după caz, către persoana în 
îngrijirea sau supravegherea căreia se află minorul. 

Reținerea și arestarea preventivă vor fi executate în condiţii speciale, în raport de 
vârstă, astfel încât măsura să nu prejudicieze dezvoltarea fizică, psihică sau morală 
a minoruluil?. 


"l Precizări erau importante, în contextul în care în proiectul Codului de procedură penală 
se prevedeau termene diferite pentru luarea, prelungirea și menţinerea arestării preventive 
pentru minor față de major, reglementare care confirma practica Curţii Europene a 
Drepturilor Omului. Arestul preventiv pentru minor trebuie să fie ultima soluţie, iar măsura 
trebuie să aibă o durată cât mai scurtă, o perioadă de 48 de ore de prevenţie a minorului 
fiind considerată de Curte ca excesivă (cauza Nart c. Turciei, Hotărârea din 6 mai 2008, în 
T. TOADER, op. cit., 2018, p. 404). 

2] Aceste condiţii sunt precizate și în Legea nr. 254/2013 privind executarea pedepselor și 
a măsurilor privative de libertate dispuse de organele judiciare în cursul procesului penal. 
Potrivit art. 117 din lege, persoanele minore reţinute sau arestate preventiv sunt cazate, de 
regulă, în comun, separat de persoanele adulte. Pe timpul executării arestării preventive, 
minorului i se acordă asistenţă psihologică, în vederea diminuării efectelor negative ale 
privării de libertate asupra dezvoltării sale fizice, psihice sau morale. În măsura în care 
nu se împiedică buna desfășurare a procesului penal, minorului i se asigură posibilitatea 
menţinerii legăturii cu persoanele cu care are relaţii familiale sau puternice legături afective, 
prin suplimentarea dreptului la vizite, convorbiri telefonice sau on-line. 


Capitolul al ili-lea. Măsurile de siguranţă 
cu caracter medical 


425. Noţiune și scop. Natură juridică. Măsurile de siguranţă sunt sancțiuni de 
drept penal menite să lărgească gama de sancţiuni necesare Prevehiă ta i Se 
infracțional. 

Acestea constau în măsuri de constrângere cu caracter preventiv, care au drept scop 
înlăturarea unor stări de pericol generatoare de fapte prevăzute de legea penală! 

Analizând contextul care a determinat săvârșirea unor fapte penale, pot fi evidenţiate 
anumite împrejurări din realitatea socială care au legătură cu cauzalitatea acestora, 
iar dacă nu sunt eliminate, există pericolul săvârșirii și a altor fapte prevăzute de legea 
penală (de exemplu, starea bolnavului mintal care a comis și ar putea să comită și în | 
viitor astfel de fapte). 

Starea de pericol nu poate fi înlăturată în unele cazuri prin aplicarea unor pedepse, 
întrucât existenţa acestora nu este generată întotdeauna de fapte prevăzute de legea 
penală, în asemenea cazuri combaterea lor asigurându-se prin luarea unor măsuri 
specifice preventive, și anume măsurile de siguranţă. 

Dintre măsurile de siguranță prevăzute în art. 108 CP!!, obligarea la tratament 
medical și internarea medicală pot fi dispuse cu caracter provizoriu în cursul procesului 
penal. Întrucât aceste sancțiuni de drept penal au și o reglementare procesuală penală, 
dobândesc, în cazul dispunerii lor, natura unor măsuri procesuale penale. 

Având în vedere conţinutul lor, aceste măsuri prezintă interes și pentru suspect 
sau inculpat, întrucât au ca efect, pe lângă înlăturarea stării de pericol, și însănătoșirea 
sau ameliorarea stării sănătăţii acestora. 


Secţiunea 1. Obligarea provizorie la tratament medical 


426. Condiţii. Competenţă. Măsura constă în obligarea suspectului sau inculpatului 
să urmeze în mod regulat tratamentul medical prescris de un medic de specialitate, 
până la însănătoșire sau până la obţinerea unei ameliorări care să înlăture starea de 
pericol. 

Obligarea provizorie la tratament medical poate fi dispusă dacă suspectul sau 
inculpatul, din cauza unei boli, inclusiv cea provocată de consumul cronic de alcool 


i C, MITRACHE, CR. MITRACHE, Drept penal. Partea generală, Ed. Universul Juridic, București, 
2014, p. 259. . 
t] C. BULAI, B. BULAI, Manual de drept T Partea generală, Ed. Universul Juridic, . 
București, 2007, p. 614. 

(31 Conforma art. 108 CP, măsurile de siguranţă sunt: a) obligarea la tratament medical; 
b) internarea medicală; c) interzicerea ocupării unei funcții: sau a exercitării unei profesii; 
d) confiscarea specială; e) confiscarea extinsă. 

sau de alte substanţe psihoactive!!!, prezintă pericol pentru societate (art. 245 CPP 
raportat la art. 109 CP). 

- Din analiza textelor indicate rezultă că măsura poate fi dispusă dacă sunt îndeplinite 
cumulativ următoarele condiţii: 

a) starea de boală a suspectului sau inculpatului; 

b) existenţa unei stări de pericol pentru societate. 

Starea de boală poate fi determinată de orice afecţiune, inclusiv de consumul 
cronic de alcool sau alte substanţe psihoactive, care îl determină pe suspect sau 
inculpat să comită fapte prevăzute de legea penală. Luarea măsurii de siguranţă nu 
este condiționată de momentul apariţiei bolii, anterior sau după săvârșirea unor astfel 
de fapte, întrucât scopul urmărit constă în însănătoșirea sau ameliorarea bolii de care 
este afectat suspectul sau inculpatul și, implicit, în ja lăturAnea stării de pericol pe care 
acesta o poate provoca. 

Cu toate că cea de-a doua condiţie (existenţa unei stări de pericol pentru societate) 
are o formulare generală, instanța trebuie să motiveze în hotărârea luată cât mai 
concret îndeplinirea acesteia. Altfel, ar fi dificil de verificat îndeplinirea condițiilor la 
luarea măsurii, într-o eventuală contestaţie. 

Competența soluționării cererii privind luarea măsurii aparţine judecătorului de 
drepturi și libertăți în cursul urmăririi penale, judecătorului de cameră preliminară în 
procedura camerei preliminare și instanţei de judecată în cursul judecății. 


427. Procedura luării măsurii în cursul urmăririi penale sau al camerei preliminare. 
Dacă apreciază că sunt îndeplinite condiţiile prevăzute de lege, procurorul formulează o 
propunere, pe care o înaintează judecătorului de drepturi și libertăţi sau judecătorului 
de cameră preliminară de la instanţa căreia i-ar reveni competenţa să soluţioneze 
cauza în primă instanţă. 

Potrivit art. 246 alin. (2) CPP, propunerea motivată a procurorului va fi însoţită de 
o expertiză medico-legală din care să rezulte necesitatea luării măsurii de siguranţă. 

Având în vedere natura acestei măsuri, cât și faptul că propunerea procurorului și 
hotărârea judecătorului vor fi motivate pe starea de boală a suspectului sau inculpatului, 
existenţa raportului de expertiză la momentul soluționării cererii este necesară, chiar 
dacă din cuprinsul alin. (8) al aceluiași articol rezultă că expertiza poate fi efectuată și 
după admiterea propunerii [potrivit alin. (8) al art. 246, dacă admite cererea, judecătorul 
dispune obligarea provizorie la tratament medical a suspectului sau inculpatului și 
efectuarea unei expertize medico-legale, în cazul în care aceasta nu a fost depusă 
odată cu propunerea de luare a măsurii]. 

Depunerea raportului de expertiză este necesară, întrucât decizia judecătorului 
trebuie luată pe baza unor probe adecvate obiectului probaţiunii, a cărui existență 
poate fi dovedită cel mai bine prin efectuarea unei expertize medico-legale. 

Judecătorul sesizat cu propunerea procurorului va fixa termen de soluţionare în 
camera de consiliu în cel mult 5 zile de la înregistrare. Pentru termenul fixat va fi 


i Potrivit art. 241 din Legea nr. 187/2012 pentru punerea în aplicare a Legii nr. 286/2009 
privind Codul penal (M. Of. nr. 757 din 12 noiembrie 2012), prin „substanţe psihoactive” 
se înțelege substanţele stabilite prin lege, la propunerea Ministerului Sănătății. 

citat suspectul sau inculpatul, iar dacă acesta se prezintă, soluţionarea propunerii 
procurorului se va face numai după ascultarea lui, în prezenţa avocatului ales sau 
din oficiu. 

În cazul în care suspectul sau inculpatul, deși legal citat, nu se prezintă, cererea 
procurorului va fi soluționată și în lipsa acestuia, însă numai în prezenţa avocatului, 
căruia i se dă cuvântul pentru a pune concluzii. Participarea procurorului la ședințele 
“de judecată este obligatorie. 

Pentru ca interesele sale să fie cât mai bine protejate, pe lângă prezenţa obligatorie a 
avocatului, suspectul sau inculpatul are dreptul ca la soluționarea propunerii procurorului 
"să fie asistat de un medic desemnat de acesta, care poate prezenta concluziile sale de 
specialitate cu privire la luarea măsurii obligării provizorii la tratament medical. Medicul 
îl va asista pe suspect sau inculpat și la alcătuirea planului terapeutic în cazul admiterii 
cererii procurorului, fapt care trebuie menționat în încheierea judecătorului (în încheierea 
de admitere, judecătorul nu precizează în ce constă tratamentul medical, întrucât 
acesta va fi stabilit ulterior de medici specialiști). i 

Judecătorul se pronunţă asupra propunerii printr-o încheiere care poate fi contestată 
în 5 zile de pronunțare. Contestaţia se soluţionează potrivit dispoziţiilor art. 4251 CPP, 
iar introducerea acesteia nu suspendă efectele încheierii de admitere a propunerii, astfel 
încât măsura obligării provizorii la tratament medical urmează a fi pusă în aplicare. 

Punerea în executare a măsurii se face potrivit art. 566-568 CPP. În cazul trecerii 
cauzei de la un organ de cercetare la altul pentru continuarea urmăririi penale, măsura 
rămâne valabilă. l | 

428. Procedura luării măsurii în cursul judecării cauzei. Măsura de siguranţă poate 
fi luată în cursul judecății (în primă instanţă sau în apel) cu îndeplinirea acelorași 
condiţii ca și în cursul urmăririi penale sau al camerei preliminare. Pentru luarea 
măsurii, instanţa pe rolul căreia se află cauza solicită prezentarea de acte medicale 
concludente sau un raport de expertiză medico-legală care să justifice îndeplinirea 
acestor condiţii. 

Măsura poate fi luată de instanţă la propunerea procurorului sau din oficiu, în 
conformitate cu procedura prevăzută de lege pentru faza urmăririi penale și procedura 
camerei preliminare, care se va aplica în mod corespunzător și în faza judecății. Spre 
deosebire de urmărirea penală și camera preliminară, în cursul judecății, procedura 
se desfășoară în ședință publică. | | | 


429. Ridicarea măsurii. Înlocuirea cu internarea medicală provizorie. Deosebit 
de Codul de procedură penală anterior, în reglementarea actuală nu se prevede o 
durată a obligării la tratament medical [potrivit art. 162 alin. (1) CPP 1968, măsura 
de siguranță putea fi dispusă pe o durată ce nu putea depăși 180 de zile]. 

Măsura urmează a fi menţinută până la îndeplinirea scopului pentru care a fost 
instituită, și anume însănătoșirea sau ameliorarea stării de sănătate a suspectului ori 
inculpatului, care să înlăture starea de pericol pentru siguranţa publică. 

Dacă se consideră îndeplinită această condiţie, judecătorul de drepturi şi libertăți 
sau judecătorul de cameră preliminară care a luat măsura, la sesizarea procurorului 

ori a medicului specialist sau la cererea suspectului ori inculpatului sau a unui membru 
de familie al acestuia, va dispune ridicarea mäsurii de siguranță. 

Măsura va fi ridicată cu respectarea aceleiași proceduri după care a fost instituită. 

Dacă după dispunerea măsurii cauza a fost înaintată judecătorului de cameră 
preliminară sau se află pe rolul instanţei, ridicarea măsurii se va dispune de organul 
judiciar pe rolul căruia se află cauza la momentul respectiv (judecător de cameră 
preliminară sau instanţă de judecată). 

Așadar, Însănătoșirea sau ameliorarea stării de sănătate se va constata pe baza 
unui raport de expertiză medico-legală, iar organul judiciar competent va hotărî cu 
privire la ridicarea măsurii prin încheiere motivată, în camera de consiliu sau în ședință 
publică, după caz. 

Este posibil ca suspectul sau inculpatul să nu respecte obligațiile privind urmarea 
tratamentului medical stabilit în urma luării măsurii de siguranţă. Dacă se constată 
faptul că obligaţiile stabilite au fost încălcate cu rea-credinţă, organul judiciar care a 
luat măsura sau în fața căruia se află cauza, la sesizarea procurorului sau a medicului 
de specialitate ori din oficiu, va dispune înlocuirea obligării provizorii la tratament 
medical cu internarea medicală, în condiţiile dispunerii acestei măsuri de siguranţă. 


430. Procedura privind confirmarea, înlocuirea sau încetarea măsurii după 
adoptarea unei soluţii de netrimitere în judecată. Prin O.U.G. nr. 18/2016, legiuitorul 
a reglementat procedura confirmării, înlocuirii sau ridicării măsurii de siguranţă în 
cazul dispunerii unei soluţii de netrimitere în judecată [art. 246 alin. (13) CPP]. Dacă 
dispune o soluţie de netrimitere în judecată, procurorul sesizează judecătorul de 
cameră preliminară pentru confirmarea ori, după caz, înlocuirea sau încetarea măsurii. 

Verificarea măsurii se va realiza de către judecătorul de cameră preliminară cu 
respectarea aceleiași proceduri după care a fost instituită, respectiv în camera de 
consiliu, cu participarea procurorului, fiind ascultată, dacă este posibil, persoana supusă . 
măsurii provizorii, în prezența avocatului său. Efectuarea expertizei medico-legale 
este obligatorie. 

Judecătorul se pronunţă asupra propunerii prin încheiere motivată. Împotriva 
încheierii se poate formula contestaţie, în termen de 3 zile de la pronunțare, care 
se soluţionează de către judecătorul de cameră preliminară de la instanţa ierarhic 
superioară celei sesizate sau, după caz, de completul competent de la Înalta Curte 
de Casaţie și Justiţie, în camera de consiliu. 


Secţiunea a 2-a. Internarea medicală provizorie 


431. Condiţii. Competenţă. internarea medicală provizorie constă în internarea 
„medicală nevoluntară a suspectului sau inculpatului într-o unitate specializată de 
asistență medicală, până la însănătoșire sau ameliorarea stării de boală. 

Măsura de siguranţă a internării medicale provizorii poate fi dispusă dacă se constată 
că suspectul sau inculpatul este bolnav mintal sau consumator cronic de substanțe 
psihoactive, iar luarea ei este necesară pentru înlăturarea unui pericol concret și 
actual pentru siguranţa publică [art. 247 alin. (1) CPP]. 


542% : iy : Drept procesual penal. Partea generală 


„i 


După cum rezultă din aceste dispoziţii, măsura se dispune dacă se constată aee 
cumulativă a următoarelor condiţii: 

a) starea de boală mintală a suspectului sau inculpatului ori consumul cronic de 
substanţe psihoactive; 

b) starea de pericol concret și actual pentru siguranţa publică. 

Luarea măsurii este posibilă numai în cazul suspectului sau inculpatului care este 
bolnav mintal sau este consumator cronic de substanţe psihoactive, nu și în cazul 
altor afecțiuni care ar impune același tratament. 

În dispoziţiile art. 110 CP este indicată și o altă afecţiune care impune internarea 
medicală (boala infectocontagioasă), însă convertirea internării medicale într-o măsură 
procesuală (fără a fi precizată vreo justificare) s-a realizat numai parţial, cu privire la 
boala psihică sau consumul cronic de substanţe psihoactive, cu toate că și în celălalt 
caz poate fi prezentă în aceeași măsură starea de pericol prevăzută de lege (totuși, 
potrivit dispoziţiilor art. 353 CP, în cazul transmiterii unei boli venerice, în condiţiile 
prevăzute în acest articol, instanța va dispune măsura obligării la tratament medical). 

Pericolul trebuie să fie actual (să existe la momentul luării măsurii) și concret, organul 
judiciar urmând să dovedească îndeplinirea acestei condiţii pe baza înscrisurilor din 
dosar și a observării comportamentului suspectului sau inculpatului. 

Potrivit legii, atât tratamentul medical provizoriu, cât și internarea medicală provizorie 
au ca scop înlăturarea unei stări de pericol determinate de starea de boală. Observăm 
însă o diferenţă între cerința prevăzută de lege în cazul primei măsuri — starea de 
pericol este pentru societate — și internarea medicală provizorie — care este justificată 
de existenţa unui pericol pentru siguranța publică. Deosebirea nu pare însă justificată, 
în contextul în care, de exemplu, obligarea la tratament medical poate fi înlocuită cu 
internarea medicală provizorie, determinat de faptul că suspectul sau inculpatul nu 
respectă obligațiile instituite (încalcă cu rea-credinţă tratamentul medical), și nu dacă 
se invocă modificări în starea de pericol. 

internarea medicală este de competența judecătorului de drepturi și libertăţi în 
cursul urmăririi penale, a judecătorului de cameră preliminară în procedura camerei 
preliminare și a instanţei de judecată în cursul judecății. 


432. Procedura luării măsurii în cursul urmăririi penale și al camerei preliminare. În 
cursul urmăririi penale sau al camerei preliminare, în cazul în care apreciază că sunt 
îndeplinite condiţiile luării măsurii, procurorul înaintează o propunere motivată de 
luare a măsurii de siguranţă judecătorului de drepturi și libertăţi sau judecătorului 
de cameră preliminară de la instanța căreia i-ar reveni competenţa să judece cauza 
în primă instanţă. 

Propunerea procurorului va fi însoțită de acte medicale concludente sau concluziile 
unui raport de expertiză medico-legală psihiatrică ce să confirme starea de boală, cât 
și starea de pericol. Dacă procurorul nu își motivează cererea pe baza unui raport de 
expertiză pe care îl va prezenta judecătorului, instanţa sesizată va dispune efectuarea 
expertizei și, totodată, dacă este cazul, și internarea medicală a suspectului sau 
inculpatului în vederea efectuării ei [potrivit art. 184 alin. (5) CPP, pentru efectuarea 
expertizei, în cazul în care constată că este necesară o examinare complexă ce necesită 

internarea medicală a suspectului sau inculpatului, acesta poate fi internat într-o 
instituţie sanitară de specialitate]. Li 

Rezultă, așadar, că măsura internării medicale provizorii poate fi luată numai după 
efectuarea unei expertize medico-legale, necesară dovedirii condițiilor cerute de legel'l. 
Faptul că internarea provizorie, potrivit reglementării anterioare, era posibilă fără un 
aviz de specialitate a constituit un aspect criticat al legislaţiei respectivel2l. Potrivit 
dispoziţiilor art. 162 CPP 1968, măsura internării medicale provizorii era dispusă de 
instanţă fără ca hotărârea să poată fi luată în urma examinării unei constatări cu 
caracter medical care să confirme starea de boală. 

După sesizare, judecătorul fixează de îndată termen de judecată și dispune aducerea 
cu mandat a suspectului sau inculpatului. Propunerea este soluționată în camera de 
consiliu, numai după audierea suspectului sau inculpatului, dacă starea de sănătate 
a acestuia o permite. Audierea se va face în prezenţa unui avocat ales sau numit din 
oficiu. Dacă nu poate fi audiat la instanţă, întrucât este deja internat într-o unitate de 
asistență medicală și deplasarea sa nu este posibilă, judecătorul se va deplasa la locul 
unde se află pentru a-l audia în prezența unui avocat, În toate cazurile, participarea 
procurorului este obligatorie. 

Suspectul sau inculpatul are dreptul ca la soluționarea propunerii de luare a măsurii 
medicale, cât și la alcătuirea concretă a planului terapeutic să fie asistat și de către 
un medic desemnat de acesta, care poate formula concluzii pe care le va înainta 
judecătorului. 

Judecătorul se pronunţă de îndată asupra propunerii procurorului, prin încheiere 
care, indiferent de soluţie (admitere sau respingere), poate fi contestată în 5 zile de la 
pronunțare. Contestaţia este soluționată potrivit procedurii prevăzute în art. 425! CPP, 
însă introducerea contestaţiei nu suspendă punerea în aplicare a măsurii de siguranță. 


n „În ceea ce privește chestiunea de a ști dacă internarea nevoluntară într-o unitate 
psihiatrică a reclamantului a fost «legală», în sensul art. 5 parag. 1 lit. e) din Convenţie, 
Curtea observă că ordonanța procurorului, prin care s-a stabilit necesitatea acestei internări, 
s-a bazat pe îndoielile anchetatorilor cu privire la sănătatea psihică a reclamantului și 
pe certificatul unui medic generalist. Acesta nu l-a văzut și nici examinat vreodată pe 
reclamant, astfel cum reiese din hotărârea instanţei, și a pus un diagnostic neconform cu 
realitatea. Curtea consideră că evaluarea efectuată de un psihiatru, prealabilă oricărei 
internări nevoluntare, era indispensabilă, având în vedere, în special, că reclamantul nu 
avea antecedente de tulburări psihice. De altfel, în absenţa unui comportament violent 
din partea reclamantului și luând în considerare că Guvernul nu a demonstrat existenţa 
unui risc pentru el însuși sau pentru alte persoane, în speţă nu era vorba, în mod evident, 
despre o internare cu titlu de urgenţă. Pe de altă parte, din biletul de trimitere al Serviciului 
Judeţean de Medicină Legală Prahova, invocat de Guvern, nu reieșea că reclamantul ar 
prezenta vreun simptom de boală mintală sau că ar fi periculos. În plus, Curtea observă că 
urmăririle penale împotriva reclamantului vizau acuzaţia de denunţare calomnioasă, și nu 
o infracțiune de o gravitate care ar fi putut să denote o anumită stare de pericol din partea 
reclamantului” (C.E.D.O., cauza C.B. c. României, Hotărârea din 20 aprilie 2010, §§ 55-58). 
2] A se vedea C.E.D.O., cauza Filip c. României, Hotărârea din 14 decembrie 2006; A. CRIȘU, 
op. cit., ed. a 4-a, p. 344-345. 

Lipsa unei căi de ataca constituit un alt aspect criticat al reglementării anterioare, 
întrucât hotărârea prin care se dispunea internarea medicală provizorie nu era supusă 
căilor de atac, numai hotărârea instanței prin care se confirma măsura internării putea 
fi atacată separat cu recurs. 

Dacă este cazul, la admiterea cererii, judecătorul dispune și luarea măsurilor de 
ocrotire, în condiţiile prevăzute de lege!!! 


433. Procedura luării măsurii în cursul judecății. Măsura de siguranţă poate fi luată 
și în cursul judecății (în primă instanţă sau în apel), la propunerea procurorului sau din 
oficiu, de către instanţa pe rolul căreia se află cauza, în conformitate cu procedura după 
care se dispune măsura în faza urmăririi penale sau în procedura camerei preliminare, 
care se aplică în mod corespunzător, inclusiv în ceea ce privește efectuarea expertizei 
medico-legale psihiatrice. Procedura se va desfășura însă în ședință publică. 


434. Ridicarea măsurii. Măsura instituită cu caracter provizoriu poate fi ridicată dacă 
se constată însănătoșirea suspectului sau inculpatului ori dacă a intervenit o ameliorare 
a stării sale de sănătate care înlătură starea de pericol ce a justificat instituirea ei. 

Pentru a decide cu privire la ridicarea măsurii, se va dispune efectuarea unei 
expertize medico-legale psihiatrice, prin încheiere, la sesizarea procurorului ori a 
medicului curant sau la cererea suspectului ori inculpatului sau a unui membru de 
familie al acestuia. Dacă concluziile expertizei confirmă modificări în starea de boală 
a suspectului sau inculpatului și se apreciază că s-a produs o ameliorare sau chiar 
însănătoșirea, organul judiciar care a dispus măsura sau, dacă a fost deja sesizată 
instanța, organul judiciar pe rolul căruia se află cauza (judecătorul de cameră preliminară 
sau instanța de judecată) va ridica măsura de siguranţă. 


"435. Procedura privind confirmarea, înlocuirea sau încetarea măsurii după 
adoptarea unei soluţii de netrimitere în judecată. Asemenea obligării la tratament 
medical, și în cazul internării medicale, prin O.U.G. nr. 18/2016, legiuitorul a reglementat 
procedura confirmării, înlocuirii sau ridicării măsurii de siguranţă în cazul dispunerii unei 
soluții de netrimitere în judecată [art. 248 alin. (14) raportat la art. 246 alin. (13) CPP]. 
Astfel, în cazul î în care dispune o soluţie de netrimitere în judecată, procurorul sesizează 
judecătorul de cameră preliminară pentru confirmarea ori, după caz, înlocuirea sau 
încetarea măsurii. | 

Verificarea măsurii se va realiza de către judecătorul de cameră preliminară cu 
respectarea aceleiași proceduri după care a fost instituită, respectiv în camera de 
consiliu, cu participarea procurorului, fiind ascultată, dacă este posibil, persoana supusă 


măsurii provizorii, în prezenţa avocatului său. Efectuarea Si medico-legale 
psihiatrice este obligatorie. 


“ Potrivit art. 248 alin. (10) raportat la art. 229 CPP, când măsura a fost luată față de un 
suspect sau inculpat în a cărui ocrotire se află un minor, o persoană pusă sub interdicţie, 
o persoană căreia i s-a instituit tutela sau curatela ori o persoană care, din cauza vârstei, 
bolii sau altui motiv, are nevoie de ajutor, autoritatea competentă este încunoștințată, de 
îndată, în vederea luării măsurilor legale de ocrotire pentru persoana respectivă. 

„Judecătorul se pronunță asupra propunerii prin încheiere motivată. Împotriva 
încheierii se poate formula contestaţie, în termen de 3 zile de la pronunțare, care ` 
se soluţionează de către judecătorul de cameră preliminară de la instanţa ierarhic 
Superioară celei sesizate sau, după caz, de completul competent de la Înalta Curte 
de Casaţie și Justiţie, în camera de consiliu. 


w oe 


436. Internarea medicală din perspectiva respectării libertăţii individuale. 
Dispoziţiile art. 162 alin. (3) CPP 1968!!! au constituit obiectul unei excepţii de 
neconstituționalitate, considerându-se că acestea contravin prevederilor art. 23 alin. (1) 
și (8) și art. 49 alin. (2) din Constituţie, pe motiv că internarea provizorie aduce 
atingere libertăţii individuale și pune sub semnul întrebării existenţa prezumţiei de 
nevinovăție. Excepţia a fost respinsă, cu motivarea că atât critica dispoziţiilor legale, cât 
și considerarea lor ca neconstituționale se întemeiază pe înțelegerea greșită a naturii 
juridice, a temeiului și a finalității măsurii de siguranţă a internării medicale?, Prin 
urmare, prevederile constituționale considerate a fi încălcate nu au nicio legătură cu 
scopul măsurii de siguranţă. Pe fond însă, criticile vizau în primul rând reglementarea 
măsurilor de siguranţă sub două aspecte, și anume al naturii restricţiilor instituite 
Cu ocazia internării medicale provizorii, cât și al absenței mijloacelor juridice privind 
controlul legalității măsurii internării medicale provizorii. 

Evident, internarea medicală reglementată în art. 162 CPP 1968 era o măsură proce- 
suală apreciată, totodată, ca un mijloc de protecţie a celui vizat, dar și a colectivităţii. 
Perioada internării medicale, având în vedere modul concret de realizare, implică o 
restricționare a libertăţilor persoanei, care, indiferent de motivație, își păstrează acest 
caracter. În această materie, în art. 5 parag. 1 din Convenţia europeană a drepturilor 
omului se prevede că nimeni nu poate fi lipsit de libertatea sa, cu excepția cazurilor 
limitativ prevăzute de lege. 

Pentru a se constata dacă o persoană este lipsită de libertate, chiar în sensul 
restricţiilor fixate cu diferite motivații, trebuie avută în vedere situația ei concretă, 
luându-se în considerare criterii precum natura, durata, efectele și modalitatea de 
executare a măsurii în discuţie. 

Pentru a dispune internarea provizorie, instanţa trebuie să constate îndeplinirea 
condiţiilor prevăzute de lege, și anume starea de boală, care să genereze apoi starea . 
de pericol, aprecieri de acest fel presupunând cel puțin un aviz de specialitate. Nu ar 
fi trebuit să se dispună internarea provizorie fără obținerea avizului comisiei medicale 
de către instanță". 

Într-adevăr, se apreciază de către Curtea Europeană că, în circumstanţele cauzei, 
internarea medicală nu are a fi analizată ca o măsură de privare de libertate dacă 
este dispusă în interes propriu pentru a beneficia de îngrijire medicală adecvată, însă 


H În acest alineat se prevedea că internarea provizorie dura până la confirmarea ei de 
către instanța de judecată, fără alte precizări privind posibilitatea contestării măsurii. 

2] În prezent, art. 23 alin. (1) și (11), respectiv art. 53 alin. (2) din Constituţia revizuită în 
anul 2003 și republicată. 

BI C.C.R., dec. nr. 76/1999 (M. Of. nr. 323 din 6 iulie 1999). 

“I A se vedea și C. BîRSAN, op. cit., p. 275. 

aceasta trebuie să fie o măsură rezonabilă, dispusă de o autoritate!!, ceea ce implică, 
considerăm, și un aviz de specialitate la luarea ei, chiar dacă este cu caracter provizoriu. 

Cealaltă critică privind reglementarea anterioară a constituit-o inexistența unei 
căi de atac împotriva hotărârii instanţei care dispunea măsura internării provizorii. În 
această problemă, prin dispoziţiile art. 5 parag. 4 din Convenţie se conferă o garanție | 
a asigurării dreptului la libertatea persoanei, prin aceea că se instituie pentru orice 
persoană privată de libertate dreptul de a introduce un recurs în faţa unui tribunal, 
pentru ca acesta să stabilească în termen scurt cu privire la legalitatea detenţiei sale 
și să se ordone punerea în libertate dacă detenţia este ilegală!?l. 


ul C.E.D.O., cauza H.M. c. Elveţiei, Hotărârea din 26 februarie 2002. 
[2] C, BîRSAN, op. cit., p. 331. 


Capitolul al IV-lea. Măsurile asigurătorii, 
restituirea lucrurilor și restabilirea situaţiei 
anterioare săvârșirii infracţiunii 


Secțiunea 1. Măsurile asigurătorii 
$1. Consideraţii generale privind măsurile asigurătorii 


437. Noţiune și scop. Măsurile asigurătorii sunt măsuri de constrângere cu caracter 
reali, care constau în indisponibilizarea bunurilor mobile și imobile ale suspectului, 
inculpatului, părţii responsabile civilmente sau ale altor persoane prevăzute în lege și 
care au ca efect evitarea ascunderii, distrugerii, înstrăinării sau sustragerii de la urmărire 
a bunurilor ce pot face obiectul confiscării speciale?! sau al confiscării extinse’?! ori 
care pot servi la garantarea executării pedepsei amenzii sau a cheltuielilor judiciare 
ori a reparării pagubei produse prin infracțiune (art. 249 CPP). 

Întrucât repararea efectivă a pagubei produse prin săvârșirea infracţiunii sau 
executarea amenzii devin posibile doar din momentul în care hotărârea judecătorească 
rămâne definitivă, măsura constituie o garanţie împotriva unui eventual eșec datorat 
insolvabilităţii celor obligaţi la plată la momentul executării obligaţiilor. 

Pentru o protecție completă, legea penală incriminează atitudinea persoanelor care 
încalcă dispoziţiile procedurale privind luarea măsurii asigurătorii (potrivit art. 261 CP, 
sustragerea unui bun care este legal sechestrat se pedepsește, iar dacă fapta a fost 


H GR. THEODORU, op. cit., p. 401. 

2] Potrivit art. 112 CP, sunt supuse confiscării speciale: a) bunurile produse prin săvârșirea 
faptei prevăzute de legea penală; b) bunurile care au fost folosite, în orice mod, sau 
destinate a fi folosite la săvârșirea unei fapte prevăzute de legea penală, dacă sunt ale 
făptuitorului sau dacă, aparţinând altei persoane, aceasta a cunoscut scopul folosirii lor; 
c) bunurile folosite, imediat după săvârșirea faptei, pentru a asigura scăparea făptuitorului 
sau păstrarea folosului ori a produsului obținut, dacă sunt ale făptuitorului sau dacă, . 
aparținând altei persoane, aceasta a cunoscut scopul folosirii lor; d) bunurile care au fost 
date pentru a determina săvârșirea unei fapte prevăzute de legea penală sau pentru a 
răsplăti pe făptuitor; e) bunurile dobândite prin săvârșirea faptei prevăzute de legea penală, 
dacă nu sunt restituite persoanei vătămate și în măsura în care nu servesc la despăgubirea 
acesteia; f) bunurile a căror deţinere este interzisă de legea penală. 

BI Potrivit art. 112! CP, sunt supuse confiscării extinse și alte bunuri decât cele menţionate 
la art. 112 din același cod, când valoarea bunurilor dobândite de persoana condamnată, 
într-o perioadă de 5 ani înainte și, dacă este cazul, după momentul săvârșirii infracțiunii, 
până la data emiterii actului de sesizare a instanței, depășește în mod vădit veniturile 
obţinute de aceasta în mod licit, iar instanţa are convingerea că bunurile respective provin 
din activități infracționale de natura celor prevăzute la alin. (1) al art. 1121. Referitor la 
perioada care poate fi luată în considerare potrivit art. 112! alin. (2) lit. a) CP, a se vedea 
C.C.R., dec. nr. 11/2015 (M. Of. nr. 102 din 9 februarie 2015) [cu privire la art. 118? alin. (2) 
lit. a) CP 1969, C.C.R., dec. nr. 356/2014 (M. Of. nr. 691 din 22 septembrie 2014)]. 

săvârşită de custode, pedeapsa este mai mare. Pentru existența infracțiunii de sustragere 
de sub sechestru se cere ca bunurile să fi fost legal sechestrate). 

Dispunerea măsurilor asigurătorii presupune un proces penal deja declanșat!!l. Ele 
sunt o consecinţă a comiterii infracţiunii și constau în indisponibilizarea temporară a 
unor bunuri mobile sau imobile, prin instituirea unui sechestru?l. 

instituirea măsurilor asigurătorii răspunde unei funcţionalităţi de natură asigu- 
rătorie, iar luarea acestora în cursul procesului penal nu echivalează cu o măsură 
reparatorie, adică acoperirea pagubei. Până la pronunţarea hotărârii definitive de 
către instanţă, sechestrul nu afectează substanţa dreptului avut asupra bunurilor 
supuse măsurii!”. Ulterior, prin hotărârea judecătoreasă definitivă, instanţa va hotărî 
cu privire la bunurile sechestrate. 


438. Obiectul măsurilor asigurătorii și organele judiciare care le pot dispune. Potrivit 
art. 249 alin. (1) CPP, măsurile asigurătorii pot fi luate de către procuror în cursul urmăririi 
penale, de judecătorul de cameră preliminară în procedura de cameră preliminară 
sau de instanţa de judecată în cursul judecății. 

Procurorul dispune din oficiu luarea măsurii prin ordonanță, iar judecătorul de 
cameră preliminară sau instanţa prin încheiere motivată, la propunerea procurorului 
sau din oficiu. Măsurile asigurătorii privind repararea pagubei sau pentru garantarea 
executării cheltuielilor judiciare pot fi cerute și de partea civilă în tot cursul procesului 
penal. Dacă măsurile au fost dispuse din oficiu de către organele judiciare, ele pot 
folosi și părţii civile. 

Scopul instituirii sechestrului constă în evitarea ascunderii, distrugerii, înstrăinării 
sau sustragerii bunurilor care pot face obiectul confiscării (specială sau extinsă), precum 
și garantarea executării amenzii sau a cheltuielilor judiciare ori a reparării pagubelor 
produse prin infracțiune. 

Măsurile asigurătorii pot fi dispuse: 

a) Pentru garantarea executării pedepsei amenzii, însă, în acest caz, doar asupra 
bunurilor suspectului sau inculpatului. Dacă legiuitorul a considerat că luarea unei 
măsuri preventive în vederea împiedecării sustragerii suspectului sau inculpatului de la 
executarea pedepsei închisorii ar încălca prezumția de nevinovăție a acestuia, întrucât 
ar anticipa pronunţarea unei soluții de condamnare, nu pot fi identificate elementele 
în raport de care aceeași soluţie nu ar fi valabilă și în cazul pedepsei amenzii. Situaţia 
este similară, în acest caz fiind permisă luarea măsurilor asigurătorii care garantează 
executarea pedepsei, cu toate că măsura este dispusă în cursul procesului penal. 

Măsura asigurătorie nu poate depăși, sub nicio formă, maximul special al pedepsei 
amenzii prevăzute de lege. Valoarea bunurilor sechestrate poate depăși această 
limită în situaţia în care se dispun și alte măsuri asigurătorii în baza celorlalte scopuri 
reglementate de legiuitor. 


0 Luarea măsurii se dispune numai după începerea urmăririi penale, nefiind condiţionată 
de punerea în mișcare a acţiunii penale. 

2I C.C.R., dec. nr. 207 din 31 martie 2015 (M. Of. nr. 387 din 3 iunie 2015). 

BI Idem. 

Plecând de la faptul că răspunderea penală are un caracter personal, se poate observa 
că această particularitate este transmisă și măsurii asigurătorii, aceasta neputând fi 
dispusă decât asupra bunurilor suspectului sau ale inculpatului. În legătură cu acest 
caracter personal, în practica judiciară s-a admis contestaţia împotriva unei ordonanţe 
de luare a măsurii asigurătorii, în contextul în care judecătorul de drepturi și libertăţi 
a apreciat că în cauză nu au fost respectate dispoziţiile art. 305 alin. (1) și (3) CPP, 
respectiv în mod nelegal s-a dispus continuarea urmăririi penale in personam, deși 
nu exista contextul procesual al urmăririi penale in rem. Judecătorul de drepturi și 
libertăți nu a anulat ordonanța procurorului de continuare a urmăririi penale față de 
suspect, având în vedere că, prin raportare la principiul separării funcţiilor judiciare, 
nu avea competenţa de a dispune o asemenea măsură, ci a desființat doar măsura 
asigurătorie, regăsindu-se doar în considerente criticile aduse ordonanţei de continuare 
a urmăririi penale față de suspect!” 

b) În vederea confiscării speciale sau a confiscării extinse. fire acest caz, măsurile 
asigurătorii se dispun asupra bunurilor suspectului, inculpatului ori ale altor persoane 
în proprietatea sau posesia cărora se află bunurile ce urmează a fi confiscate. 

Confiscarea specială, ca măsură de siguranţă prevăzută de legea penală, este o 
sancțiune de drept penal, nu este o consecinţă a răspunderii penale, nu depinde 
de gravitatea faptei prevăzute de legea penală săvârșite și poate fi luată, chiar dacă 
făptuitorului nu i se aplică o pedeapsă". Confiscarea specială se poate dispune, așadar, 
și dacă nu se hotărăște condamnarea inculpatului, justificat de faptul că astfel se 
înlătură o stare de pericol și se preîntâmpină săvârșirea de noi fapte prevăzute de 
legea penalălil. | 

Potrivit art. 112! CP, confiscarea extinsă nu poate fi dispusă decât în. condiţiile 
condamnării definitive a inculpatului. 

Măsura asigurătorie poate fi dispusă și cu privire la persoanele în proprietatea sau 
posesia cărora se află bunurile ce urmează a fi confiscate. Aceste persoane — care 
nu sunt părți sau subiecţi procesuali principali — pot fi prezente în procesul penal în 
calitate de subiecți procesuali (potrivit art. 34, în afara participanţilor, sunt subiecți 
procesuali și alte persoane care au drepturi, obligaţii sau atribuţii în procedurile judiciare 
penale). Totodată, legea trebuie să le ofere suficiente garanţii pentru a-și proteja 
drepturile cu caracter civil, mai ales dacă este invocată buna- -credință în dobândirea 
bunurilor supuse sechestrului. Acestea, de exemplu, pot interveni în procedura de 
valorificare a bunurilor respective, potrivit art. 2521-2523 CPP., 

Confiscarea constituie o ingerinţă serioasă în dreptul de proprietate, iar aplicarea ei 
presupune obligația instanţei de a examina exigenţele art. 53 din Constituţie, respectiv 
întrunirea tuturor condiţiilor prevăzute de lege, scopul urmărit, caracterul necesar, 
caracterul proporţional. Întrucât instanţa este garantul desfășurării unei proceduri 


H Trib. Maramureș, înch. pen. nr. 559 din 20 august 2014, www.rolii.ro. 

(2! C, MITRACHE, CR. MITRACHE, op. cit., p. 260. 

BI Procedura de confiscare în caz de clasare sau renunțare la urmărirea penală este 
prevăzută în art. 549: CPP. 

echitabile, aceasta anale să ia măsurile specifice activității judiciare privind „eat iai 
drepturilor fundamentale!!. A 

c) În vederea reparării pagubei produse prin infracțiune și pentru garantarea 
executării cheltuielilor judiciare. Măsura poate fi dispusă asupra bunurilor suspectului, 
inculpatului sau ale persoanei responsabile civilmente, până la concurenţa valorii 
probabile a acestora. 

Valoare probabilă presupune stabilirea de către acru judiciar a unei sume până 
la care se va institui sechestrul, dispunerea unor măsuri cu titlu general, cu privire la 
toate bunurile celor vizati, fără indicarea unei valori maxime, fiind nelegală. 

Prin instituirea măsurilor asigurătorii în mod discreţionar, fără o limitare până 
la concurenţa unei sume, există riscul vătămării debitorului în drepturile sale, iar 
măsura asigurătorie nu ar mai răspunde scopului pentru care a fost luată și nu ar mai 
fi proporţională cu valoarea prejudiciului cauzat™. De altfel, dispoziţiile procesuale 
civile cuprinse în art. 954 CPC stabilesc că, odată cu instituirea sechestrului, nu este 
necesar ca bunurile să fie individualizate, dar este obligatoriu să fie menţionată suma 
până la care se încuviințează sechestrul. 

În legătură cu noţiunea de valoare probabilă, în jurisprudenţă s-a reţinut că, „așa 
cum rezultă din însuși textul în discuţie, se are în vedere caracterul de probabilitate 
al prejudiciului produs, ţinând cont de faptul că certitudinea cu privire la întinderea 
acestuia poate fi stabilită numai la soluţionarea definitivă a unei cauze penale”. În 
primul rând, rezultă că organele judiciare trebuie să stabilească o limită maximă până la 
concurenţa căreia se dispun măsurile asigurătorii, această limită reprezentând, de cele 
mai multe ori, suma pentru care persoana vătămată s-a constituit parte civilă, cu excepția 
cazului în care suma indicată de partea civilă nu se justifică. După aceea, caracterul 
probabil dă dreptul suspectului, inculpatului sau părţii responsabile civilmente de a 
arăta că valoarea probabilă reținută cu titlu de prejudiciu de către organele judiciare 
este una care nu se justifică și, totodată, de a contesta decizia organului judiciar. 

Prin raportare la considerentele anterior prezentate, se poate susține că, spre 
deosebire de celelalte două situaţii care legitimează luarea unei măsuri asigurătorii 
(executarea amenzii și confiscarea), în acest caz este necesar să existe o constituire 
de parte civilă în mod legal. Chiar și în situaţia persoanelor care nu au capacitate de 
exerciţiu sau care au capacitate de exercițiu restrânsă, cazuri în care acțiunea civilă 
se exercită din oficiu de către procuror, are loc o constituire de parte civilă pentru o 
sumă de bani determinată. 


0 instanţa trebuie să asigure dreptul de a fi audiat pentru terţii care pretind că sunt 
proprietarii bunurilor în cauză sau care pretind că ar avea alte drepturi patrimoniale, să 
comunice persoanei afectate, cât de curând posibil după executare, ordinul de sechestrare 
a bunurilor, să ofere persoanei acuzate posibilitatea să își susțină apărările, să evalueze 
existenţa unui raport rezonabil de proporţionalitate între confiscare și protecția dreptului 
persoanei de a se folosi de bunurile sale. În acest sens, LV. LEFTERACHE, Confiscarea extinsă 
în jurisprudenţa Curții Europene a Drepturilor Omului, în A.U.B., 2014, p. 98, 102. 

2) C.A. Alba lulia, dec. pen. nr. 158/2017, www.rolii.ro. 

B) Jud. Timișoara, înch. pen. nr. 714 din 2 februarie 2017, www. rolii.ro. 

„Având în vedere modificările pe care le poate înregistra constituirea de parte civilă 
pe parcursul procesului, la fel și măsurile asigurătorii pot fi modificate, iar în cazul în 
care se constată despăgubirea totală, acestea pot fi ridicate. 

În consecință, în funcţie de stadiul procesual în care se află cauza, judecătorul de 
drepturi și libertăţi, judecătorul de cameră preliminară sau instanţa de judecată va 
realiza un examen de proporţionalitate, pentru a verifica dacă măsura asigurătorie 
își mai justifică existenţa. 

De cele mai multe ori, controlul este determinat de acoperirea totală sau parţială 
a prejudiciului stabilit de către organele judiciare. În luarea acestei decizii, instanţa a 
avut în vedere și faptul că inculpatul a recunoscut acuzaţiile, solicitând soluționarea 
cauzei în procedură simplificată, aspecte care au condus la aprecierea că menţinerea 
măsurii asigurătorii nu este de natură a prejudicia drepturile recunoscute de dispoziţiile 
art. 44 din Constituţie și de cele ale art. 1 din Protocolul nr. 1 adițional la Convenţie 
privitoare la protecţia proprietății, dată fiind perioada relativ scrută de la momentul 
dispunerii măsurii și prerogativele limitate, respectiv cel de dispoziţie și folosință 
asupra bunului. i 

Cu toate acestea, sunt întâlnite în practică și soluții în care, în situaţia măsurilor 
asigurătorii ce privesc doar acoperirea prejudiciului produs părții civile, instanţa a 
restrâns obiectul acestora la o sumă reprezentând diferenţa dintre prejudiciul solicitat 
de partea civilă și suma de bani achitată până la acel moment de către inculpat!?. 


439. instituirea obligatorie a măsurilor asigurătorii. Exceptii. Potrivit art. 249 alin. (7) 
CPP, măsurile asigurătorii se instituie în mod obligatoriu dacă persoana vătămată este 
lipsită de capacitate de exerciţiu sau cu capacitate de exerciţiu restrânsă!?.. Justificarea 
reglementării constă în protecția care trebuie asigurată acestei categorii de persoane, 
indiferent de atitudinea sau interesul reprezentantului lor legal. | 

Deși este menţinută soluţia legislativă precedentă, aplicarea acestor dispoziţii 
trebuie corelată cu art. 19 alin. (3) și art. 20 alin. (1)-(3) CPP privind momentul până 
la care se poate constitui parte civilă, modalitățile de constituire etc. Dacă nu sunt 
respectate aceste norme, luarea măsurilor asigurătorii în vederea reparării pagubei 
nu mai este posibilă, chiar dacă cel vătămat este o persoană lipsită de capacitate de 
exercițiu sau cu capacitate de exercițiu restrânsă. 

Conform art. 17 alin. (3) CPP 1968, în cazul în care cel vătămat era o persoană 
lipsită de capacitate de exercițiu sau cu capacitate de exercițiu restrânsă, instanţa 
avea obligația să se pronunţe din oficiu asupra reparării pagubei, chiar dacă persoana 
vătămată nu se constituise parte civilă în cauza penală. 


( C.A. Ploiești, dec. pen. nr. 196 din 2 august 2016, www.rolii.ro. 

2 Trib. Maramureș, înch. pen. nr. 238 din 21 decembrie 2017, www.rolii.ro. | 
B! instituirea obligatorie a măsurilor asigurătorii este prevăzută și în alte acte normative, 
de exemplu, la art. 20 din Legea nr. 78/2000: în cazul în care s-a săvârșit o infracţiune 
dintre cele reglementate de această lege, luarea măsurilor asigurătorii este obligatorie. 

Nu pot fi sechestrate bunuri care aparțin unei autorități sau instituții publice ori 
unei alte persoane de drept public!” și nici bunurile exceptate de lege. Sunt exceptate 
de la sechestru și alte categorii de bunuri sau sunt urmăribile condiţionat, din motive 
economice ori umanitarel?l. 


440. Procedura luării măsurilor asigurătorii și organele judiciare care le aduc 
la îndeplinire. În faza urmăririi penale, măsura se dispune de către procuror prin 
ordonanță. În cursul judecății sau în procedura de cameră preliminară, instanţa sau 
judecătorul de cameră preliminară va lua măsura prin încheiere motivată. 

Prin Decizia nr. 19/2017, Înalta Curte de Casaţie și Justiţie, Completul competent 
pentru soluționarea recursului în interesul legii, a stabilit că, atunci când se instituie 
măsuri asigurătorii în procesul penal, nu este necesar să se indice sau să se dovedească 
ori să se individualizeze bunurile asupra cărora se înființează măsura asigurătorie. 

De asemenea, tot în soluționarea unui recurs în interesul legii, prin Decizia 
nr. 2/2018", s-a stabilit că „existenţa unui sechestru asigurător penal asupra imobilelor 
unei persoane fizice sau juridice nu suspendă executarea silită începută de un creditor 
ipotecar, al cărui drept de ipotecă asupra acelorași bunuri a devenit opozabil terţilor 
anterior înființării măsurii asigurătorii din procesul penal, și nu determină nulitatea 
actelor de executare ulterioare înființării măsurii asigurătorii din procesul penal asupra 
acelorași bunuri”. 

Ordonanţa sau încheierea de luare a măsurii asigurătorii se aduce la îndeplinire de 
către organul de cercetare penală, precum și de către organele competente potrivit 
legii!*!, din dispoziţia organului de urmărire penală sau a judecătorului de cameră 
preliminară ori a instanţei de judecată, după caz (art. 251 CPP). | 


441. Contestarea măsurilor asigurătorii 

441.1. Contestarea măsurilor asigurătorii luate în cursul urmăririi penale. Conform 
art. 250 CPP, împotriva măsurii asigurătorii luate de procuror sau a modului de aducere 
la îndeplinire a acesteia suspectul ori inculpatul sau orice altă persoană interesată 
poate face contestaţie, în termen de 3 zile de la data comunicării ordonanţei de luare 
a măsurii sau de la data aducerii la îndeplinire a acesteia, la judecătorul de drepturi și 
libertăți de la instanţa căreia i-ar reveni competenţa să judece cauza în fond. 


0 Conform art. 861 C. civ., bunurile proprietate publică sunt inalienabile, insesizabile și 
imprescriptibile. 

2] Cele considerate bunuri de uz casnic, indispensabile debitorului sau familiei sale etc. 
BI M. Of. nr. 953 din 4 decembrie 2017. 

(4) M. Of. nr. 463 din 5 iunie 2018. 

BI Măsura asigurătorie dispusă de către judecătorul de cameră preliminară sau de către 
instanţă este pusă în executare prin intermediul executorului judecătoresc. În acest sens sunt 
și dispoziţiile art. 7 lit. e) din Legea nr. 188/2000 privind executorii judecătorești (republicată 
în M. Of. nr. 738 din 20 octombrie 2011), care prevăd expres că executorul judecătoresc 
are atribuia de a aplica măsurile asigurătorii dispuse de instanţa judecătorească. Singurul 
impediment în această ipoteză privește modalitatea în care sunt avansate cheltuielile de 
executare, în special onorariul executorului judecătoresc. 


VIII. Măsurile procesuale i 553 
E a e noa me, 33 

Din analiza textului rezultă că plângerea formulată împotriva măsurilor asigurătorii 
dispuse în cursul urmăririi penale poate viza două aspecte distincte: 

— actul (dispoziţia) prin care s-a dispus luarea măsurii asigurătorii de către procuror; 

-— modul de aducere la îndeplinire a măsurii dispuse. 

Așadar, pot fi atacate atât actul procesual, dispoziția dată de procuror prin ordonanţă, 
dar și actul procedural, respectiv activitățile efectuate de organele competente în 
demersul lor de a realiza dispoziţiile cuprinse în ordonanţă (de exemplu, pot exista 
obiecţii la instituirea sechestrului, privind evaluarea bunurilor sau aprecierea lor ca 
fiind strict necesare urmăririi penale etc., în timp ce actul de dispoziție al procurorului . 
poate fi contestat pentru nerespectarea condiţiilor privind luarea sa în ceea ce privește” 
persoana sau bunurile supuse indisponibilizării). 

Întrucât legea prevede posibilitatea introducerii contestaţiei la judecătorul de 
drepturi și libertăţi, inculpatul sau o altă persoană interesată nu mai poate utiliza si 
procedura de drept comun, a plângerii împotriva măsurilor și actelor de urmărire penală 
(prevăzută de art. 336-339 CPP). De altfel, potrivit dispoziţiilor art. 250 alin. (4) CPP, 
încheierea pronunţată în contestaţie este definitivă, astfel că legalitatea și temeinicia 
măsurii asigurătorii nu mai pot fi puse în discuţie ulterior. | 

Contestaţia se adresează judecătorului de drepturi și libertăți de la instanţa căreia 
i-ar reveni competenţa să judece cauza în primă instanţă și nu este suspensivă de 
executare. Procurorul înaintează judecătorului de drepturi și libertăți dosarul cauzei, 
în termen de 24 de ore de la solicitarea dosarului de către acesta. 

Soluţionarea contestaţiei se face în camera de consiliu, cu participarea obligatorie 
a procurorului și cu citarea celui care a făcut contestaţia, precum și a persoanelor 
interesate. Judecata se va desfășura și în absenţa persoanelor interesate, dacă sunt 
legal citate. | | 

Judecătorul va pronunţa o încheiere motivată, care este definitivă. 

Dosarul cauzei urmează a se restitui procurorului în termen de 48 de ore de la 
soluționarea contestaţiei. 

Potrivit art. 250 alin. (5:) CPP, dacă până la soluționarea contestaţiei a fost sesizată 
instanţa prin rechizitoriu, contestaţia se înaintează, spre competentă soluţionare, 
judecătorului de cameră preliminară. . . i 

441.2. Contestarea măsurilor asigurătorii luate în camera preliminară sau în 
cursul judecății. În forma inițială a reglementării, legiuitorul a prevăzut posibilitatea 
contestării măsurii asigurătorii dispuse în camera preliminară sau în cursul judecății 
numai în ceea ce privește modul de aducere la îndeplinire a acesteia. 

Examinând inițial dispoziţiile art. 250 alin. (6) CPP, sub aspectul acestei limitări, 
Curtea Constituțională le-a considerat constituționale, precizând că indisponibilizare 
bunurilor nu are în vedere drepturi în materie penală în sensul art. 6 din Convenţia 
europeană a drepturilor omului, iar prevederile acestui articol din Convenţie sunt 
respectate în ceea ce privește dreptul oricărei persoane la o judecată în mod echitabil, 
de către o instanţă independentă și imparţială. De asemenea, s-a arătat că dublul grad 
de jurisdicție nu este prevăzut ca o garanție la un proces echitabil, iar prevederile 
art. 2 parag. 1 din Protocolul nr. 7 la Convenţie (care privește dreptul la două grade 
de jurisdicție în materie penală) este specific numai materiei penale. Or, procedura 

instituirii măsurilor asigurătorii nu priveste temeinicia unei acuzații penale, nefiind 
necesar dublul grad de jurisdicție. Măsurile asigurătorii sunt o consecință a săvârșirii 
unei fapte prevăzute de legea penală și constau în indisponibilizarea unor bunuri, 
context în care Curtea Constituţională a hotărât că dispoziţiile art. 21 din Sile 
privind accesul la justiţie nu au fost încălcatel!. 

Ulterior însă, Curtea a revenit asupra acestei rezolvări și, prin Decizia nr. 24 din 20 
ianuarie 20162!, a admis excepţia de neconstituţionalitate ridicată direct de Avocatul 
Poporului și a constatat că soluția legislativă cuprinsă în art. 250 alin. (6) CPP, care 
nu permite și contestarea luării măsurii asigurătorii de către judecătorul de cameră 
preliminară ori de către instanţa de judecată, este neconstituțională. Curtea a reţinut 
că dispoziţiile criticate contravin prevederilor constituţionale ale art. 21 coroborate 
cu cele ale art. 129, referitoare la accesul liber la justiție și exercitarea căilor de atac, 
precum și prevederilor art. 44 din Legea fundamentală, care consacră dreptul de 
proprietate privată. 

În urma pronunțării acestei decizii, prin O.U.G. nr. 18/2016, legiuitorul a completat 
Codul de procedură penală cu art. 250:, care reglementează contestarea încheierii. 
prin care judecătorul de cameră preliminară, prima instanţă sau instanţa de apel a 
luat măsuri asigurătorii în cauză, menţinând, totodată, dispoziţiile art. 250 alin. (6)-(9) 
privind contestaţia împotriva modului de aducere la îndeplinire a măsurilor asigurătorii 
dispuse de instanţă sau de judecătorul de cameră preliminară. 

a) Contestarea măsurilor asigurătorii dispuse în cursul judecății (art. 250! CPP). 
Împotriva încheierii pronunţate de judecătorul de cameră preliminară, de prima instanță 
sau de instanța de apel inculpatul, procurorul sau orice altă persoană interesată poate 
face contestaţie, în termen de 48 de ore de la pronunțare sau, după caz, de la comunicare. 

Contestaţia va fi depusă, după caz, la judecătorul de cameră preliminară, la instanţa 
de judecată sau la instanţa de apel care a pronunţat încheierea atacată și va fi înaintată, 
împreună cu dosarul cauzei, judecătorului competent (după caz, judecătorului de 
cameră preliminară de la instanţa ierarhic superioară, respectiv instanţei ierarhic 
superioare), în termen de 48 de ore de la înregistrare. Dacă este contestată încheierea 
prin care judecătorul de cameră preliminară de la Secţia penală a Înaltei Curte de 
Casaţie și Justiţie a luat o măsură asigurătorie, competent este un complet format 
din 2 judecători de cameră preliminară de la această instanţă. Contestaţia împotriva 
încheierii prin care Secţia penală a Înaltei Curți de Casaţie și Justiţie, în primă instanță 
sau în apel, a luat o măsură asigurătorie se soluţionează de Completul de 5 judecători. 

Contestaţia nu suspendă executarea și se soluţionează în termen de 5 zile de la 
înregistrarea acesteia, în ședință publică, prin încheiere motivată, cu participarea 
obligatorie a procurorului și citarea inculpatului și a părţilor interesate care au 
formulat-o. Hotărârea pronunţată nu este'supusă niciunei căi de atac. 

Prevederile art. 425! CPP privind soluţionarea contestației vor fi aplicate în mod 
corespunzător. 


1! C.C.R., dec. nr. 207 din 31 martie 2015 (M. Of. nr. 387 din 3 iunie 2015). 
(2 M. Of. nr. 276 din 12 aprilie 2016. 

b) Contestarea modului de aducere la îndeplinire a măsurilor asigurătorii luate de 
judecătorul de cameră preliminară ori de instanţa de judecată [art. 250 alin. (6)-(9) CPP]. 
Contestaţia împotriva modului de aducere la îndeplinire a măsurilor asigurătorii luate 
de către judecătorul de cameră preliminară ori de către instanța de judecată poate 
fi introdusă la judecătorul de cameră preliminară sau la instanţa de judecată care a 
dispus măsura, în termen de 3 zile de la data punerii în executare a acesteia. 

Contestaţia nu suspendă executarea și se soluţionează, în ședință publică, prin 
încheiere motivată, cu citarea părţilor și participarea obligatorie a procurorului, în 
termen de 5 zile de la înregistrarea acesteia. 

După soluționarea definitivă a procesului penal, dacă nu s-a formulat plângere 
pe perioada procesului, se poate face contestaţie potrivit legii civile numai asupra 
modului de aducere la îndeplinire a măsurii asigurătorii [art. 250 alin. (8) CPP]. 

În cazurile privind contestarea măsurilor asigurătorii, întocmirea minutei este 
obligatorie. 


§2. Procedura luării măsurilor asigurătorii privite în special 


442. Sechestrul propriu-zis. În vederea indisponibilizării bunurilor, organul care 
procedează la aplicarea sechestrului este obligat să identifice și să evalueze bunurile 
sechestrate, putând recurge, în caz de necesitate, și la experți sau evaluatori. 

De regulă, bunurile sechestrate rămân în posesia celui căruia îi aparțin, cu obligaţia 
ca acesta să nu le greveze sau înstrăineze. În cazul în care există pericol de înstrăinare, 
bunurile mobile sechestrate vor fi puse sub sigiliu sau ridicate, urmând a fi numit un 
custode. 

Există categorii de bunuri care, în cazul în care sunt sechestrate, vor fi ridicate în 
mod obligatoriu. Potrivit art. 252 alin. (2)-(5) CPP, vor fi ridicate obligatoriu, dacă sunt 
sechestrate, următoarele categorii de bunuri: 

— bunurile perisabile, care se predau autorităţilor competente, potrivit profilului 
de activitate, care sunt obligate să le primească și să le valorifice de îndată; 

— sumele de bani; l 

— metalele sau pietrele prețioase ori obiectele confecționate cu acestea și mijloacele 
de plată străine, care se vor depune la cea mai apropiată instituţie bancară. Aceste 
bunuri se predau în termen de 48 de ore de la ridicare, cu excepţia cazului când 
sunt strict necesare urmăririi penale, procedurii de cameră preliminară sau judecății, 
urmând ca depunerea lor să së realizeze ulterior, dar nu mai târziu de 48 de ore de 
la pronunțarea în cauză a unei soluţii definitive; 

— titlurile de valoare interne, obiectele de artă sau de muzeu și colecţiile de valoare 
se predau spre păstrare instituțiilor de specialitate. De asemenea, aceste bunuri se 
predau în termen de 48 de ore de la ridicare, cu excepţia cazului când sunt strict 
necesare activităților desfăşurate în cursul procesului penal. 

Sumele de bani rezultate din valorificarea bunurilor perisabile, precum și cele 
ridicate în mod obligatoriu se depun în contul constituit potrivit legii speciale!!! în 
termen de cel mult 3 zile de la ridicarea banilor ori de la valorificarea bunurilor [art. 252 
alin. (8) CPP, astfel cum a fost modificat prin Legea nr. 318/2015). 

Alte bunuri mobile sechestrate sunt puse sub sigiliu sau ridicate, putându- -se numi 
-un custode. 

După ce organul care aduce la îndeplinire măsura a identificat și evaluat bunurile 
sechestrate, încheie un proces-verbal în care arată activităţile efectuate, descriind 
amănunțit bunurile sechestrate, cu indicarea valorii lor. În procesul-verbal se arată 
bunurile exceptate de lege găsite la persoana căreia i s-a aplicat sechestrul a se 
consemnează obiecțiile părţilor sau ale altor persoane interesate. 

De asemenea, în procesul-verbal se menţionează și faptul că părţile au fost 
încunoștințate că: 

— pot solicita valorificarea bunului sau pusa sechestrate, în temeiul art. 252! 
alin. (1) CPP; 

— în cursul procesului penal, înainte de pronunţarea unei hotărâri definitive, bunurile 
mobile asupra cărora s-a instituit sechestrul asigurător pot fi valorificate de către 
organul judiciar, chiar și fără consimțământul proprietarului, dacă sunt îndeplinite 
condițiile prevăzute de art. 252! alin. (2) CPP. | 

Un exemplar al procesului-verbal se lasă persoanei asupra bunurilor căreia s-a 
aplicat sechestrul, iar în lipsa acesteia, celor cu care locuiește, administratorului, 
portarului sau celui care în mod obișnuit îl înlocuiește ori unui vecin. Când o parte 
din bunuri sau totalitatea lor au fost predate unui custode, se lasă acestuia o copie 
de pe procesul-verbal. Un exemplar se înaintează și organului judiciar care a dispus 
luarea măsurii asigurătorii, în termen de 24 de ore de la încheierea procesului-verbal. 


443. Poprirea. Poprirea este o măsură asigurătorie și, în același timp, o procedură 
frecvent utilizată pentru urmărirea sumelor de bani. 

Potrivit art. 254 CPP, sumele de bani datorate cu orice titlu suspectului ori inculpatului 
sau părţii responsabile civilmente de către o a treia persoană ori de către cel păgubit 
sunt poprite în mâinile acestora, în limitele prevăzute de lege, de la data primirii 
ordonanţei sau încheierii prin care se înființează sechestrul. 

Aceste sume vor fi consemnate de către debitori, după caz, la dispoziţia organului. 
judiciar care a dispus poprirea sau a organului de executare, în termen de 5 zile de 
la scadenţă, recipisele urmând a fi predate procurorului, judecătorului de cameră 
preliminară ori instanţei de judecată în termen de 24 de ore de la consemnare. 


444. Notarea sau înscrierea ipotecară. Notarea ipotecară este o formă specială a 
sechestrului, aplicabilă în cazul bunurilor imobile. Determinarea sferei bunurilor imobile 
care fac obiectul ei se realizează ținându-se cont de dispoziţiile art. 813-818 CPC și de 


Ul Este vorba despre Legea nr. 318/2015 pentru înființarea, organizarea și funcționarea 


Agenţiei Naționale de Administrare a Bunurilor Indisponibilizate (M. Of. nr. 961 din 24 
decembrie 2015). 

cele ale art. 537-538 C. civ. Dispoziţiile legale vizează atât imobilele prin natura lor, 
cât și imobilele prin destinaţiei. 

Potrivit art. 253 alin. (4) CPP, pentru bunurile imobile sechestrate, procurorul, 
judecătorul de cameră preliminară sau instanţa de judecată care a dispus instituirea 
„ sechestrului cere organului competent notarea ipotecară asupra bunurilor sechestrate, 
anexând copie de pe ordonanța sau încheierea prin care s-a dispus sechestrul și un 
exemplar al procesului-verbal de sechestru. 

Dispoziţiile anterioare se aplică în mod corespunzător și cu privire la dispunerea 
înscrierii ipotecare asupra bunurilor mobile. În acest sens, urmează a fi avute în vedere 
prevederile art. 2389 C. civ. referitoare la obiectul ipotecii mobiliare. 


$3. Valorificarea bunurilor mobile sechestrate 


445. Cazuri speciale. Având în vedere dificultățile practice privind conservarea 
bunurilor mobile sechestrate la același nivel valoric de evaluare sau expertizare, este 
permisă valorificarea și a altor bunuri, nu numai a celor perisabile. Valorificarea este 
posibilă până la soluţionarea definitivă a cauzei. 

Astfel, potrivit art. 2521 alin. (1) CPP, bunurile sechestrate în cursul procesului 
penal pot fi valorificate de îndată, dacă există cererea sau acordul proprietarului. 

În mod excepţional, conform alin. (2) al aceluiași articol, chiar dacă nu există acordul 
proprietarului, bunurile mobile asupra cărora s-a instituit sechestrul asigurător pot 
fi valorificate dacă: - 

— în termen de un an de la data instituirii sechestrului, valoarea bunurilor sechestrate 
s-a diminuat în mod semnificativ, respectiv cu cel puţin 40% în raport cu cea de la 
momentul dispunerii măsurii asigurătorii; pentru a stabili scăderea valorii, organul 
judiciar poate apela la experţi sau evaluatori; 

— există riscul expirării termenului de garanţie sau sechestrul asigurător s-a aplicat 
asupra unor animale ori păsări vii; 

— sechestrul asigurător s-a aplicat asupra produselor e re sau petroliere; 

— sechestrul asigurător s-a aplicat asupra unor bunuri a căror depozitare sau 
întreţinere necesită cheltuieli disproporţionate în raport cu valoarea acestora. 

Sumele de bani rezultate din valorificarea bunurilor mobile se depun în poru 
constituit potrivit legii speciale. 

Pot fi valorificate și autoturismele sechestrate, al căror proprietar nu este cunoscut, 
„ iar valorificarea nu este posibilă potrivit procedurii indicate anterior [potrivit art. 252: 
alin. (2) CPP]. Dacă sunt îndeplinite cumulativ aceste condiţii, valorificarea este posibilă 
în următoarele cazuri: 

— de la data instituirii măsurii asigurătorii asupra acestor bunuri a trecut o perioadă 
de un an sau mai mare; 

— autovehiculul a fost folosit, în orice mod, la săvârșirea unei infracţiuni. 


(1 |. NEAGU, op. cit., p. 449. 

„446. Valorificarea bunurilor mobile sechestrate în cursul urmăririi penale. În cursul 
urmăririi penale, la cererea proprietarului sau atunci când există acordul acestuia, 
procurorul dispune prin ordonanţă valorificarea bunurilor mobile sechestrate. 

Dacă nu există acordul proprietarului, dar procurorul apreciază că valorificarea este 
necesară, sesizează cu 'o propunere motivată de valorificare a bunurilor sechestrate 
judecătorul de drepturi și libertăţi. Spre deosebire de art. 250 și art. 2524 CPP privind 
contestarea măsurilor asigurătorii sau a procedurii de valorificare a bunurilor, legiuitorul 
omite a indica judecătorul de drepturi și libertăţi ce urmează a soluţiona cererea. Întrucât 
nu sunt precizări cu privire la judecătorul competent, considerăm că urmează a fi 
sesizat judecătorul de drepturi și libertăţi de la instanța competentă să soluţioneze 
cauza în primă instanţă. 

Judecătorul de drepturi și libertăţi fixează termen, care nu poate fi mai scurt de 
10 zile, la care sunt chemate părţile, precum și custodele bunurilor, atunci când a 
fost desemnat unul. Participarea procurorului este obligatorie, iz iar lipsa părţilor legal 
citate nu împiedică soluționarea propunerii. 

La termenul fixat, în camera de consiliu, judecătorul va aduce la ar a părților 
și a custodelui faptul că se intenţionează valorificarea bunurilor mobile sechestrate și 
li se pune în vedere că au dreptul să facă observaţii sau cereri legate de bunurile ce 
urmează a fi valorificate. Dacă au fost formulate cereri sau observaţii, după examinarea 
lor, judecătorul de drepturi și libertăți dispune prin încheiere motivată asupra valorificării 
bunurilor mobile sechestrate. 

Împotriva încheierii prin care judecătorul de drepturi și libertăţi dispune valorificarea 
bunurilor se poate face contestaţie la judecătorul de drepturi și libertăţi de la instanţa 
ierarhic superioară, astfel: 

— părțile sau custodele pot face contestaţie, în termen de 10 zile de la comunicare, 
numai împotriva încheierii prin care judecătorul de drepturi și libertăţi a admis cererea 
de valorificare a bunurilor mobile sechestrate; 

„_— procurorul poate face contestaţie, în termen de 10 zile de la comunicare, numai 
împotriva încheierii prin care judecătorul de drepturi și libertăţi a respins propunerea 
de valorificare a bunurilor mobile sechestrate; 

— orice altă persoană interesată poate face contestaţie, în termen de 10 zile de la 
data când a luat la cunoștință de încheiere. Deși în acest caz legiuitorul nu limitează 
contestaţia la o anumită soluţie pronunţată de judecător, considerăm că ea este implicită, 
întrucât interesul persoanei în a ataca hotărârea poate exista numai în cazul unei 
soluții de admitere a cererii de valorificare a bunurilor asupra cărora deţine un drept 
real sau de creanţă. Termenul începe să curgă de la data la care persoana interesată 
a luat la cunoștință de încheiere, care coincide de cele mai multe ori cu data la care a 
cunoscut actele procedurale efectuate în vederea aducerii la îndeplinire a încheierii 
de valorificare a bunurilor. 

Contestaţia este suspensivă de executare. Judecarea cauzei se face de urgenţă și cu 
precădere, iar hotărârea prin care se soluţionează contestaţia este definitivă. Întrucât 
legiuitorul nu a reglementat dispoziţii speciale în materia contestaţiei, urmează a fi 
aplicate dispoziţiile art. 4251 CPP. 

După rămânerea definitivă a hotărârii, urmează valorificarea bunurilor sechestrate, 
care constă în diferite activități de vânzare a lor. 


447. Valorificarea bunurilor mobile sechestrate în cursul judecății. În cursul 
judecății, instanța de judecată, din oficiu sau la cererea procurorului, a uneia dintre 
„părți sau a custodelui, poate dispune asupra valorificării bunurilor mobile sechestrate. 

Dacă sesizarea a fost formulată, instanţa de judecată fixează un termen, care nu 
poate fi mai scurt de 10 zile, la care sunt citate în camera de consiliu părțile, precum 
și custodele bunurilor, atunci când a fost desemnat unul. Participarea procurorului 
este obligatorie, iar lipsa părților legal citate nu împiedică soluţionarea cererii. 

La termenul fixat, instanţa pune în discuţia părţilor valorificarea bunurilor mobile 
sechestrate, aducându-li-se la cunoștință dreptul de a face observaţii sau cereri legate 
de acestea. După soluţionarea cererilor formulate, instanţa de judecată dispune 
asupra valorificării bunurilor mobile sechestrate, prin încheiere definitivă, conform 
art. 252° alin. (3) CPP. Aceste dispoziţii au fost declarate neconstituționale prin Decizia 
nr. 354/2018". În argumentarea soluţiei de admitere, Curtea a constatat că, dacă în 
cursul urmăririi penale încheierea judecătorului de drepturi și libertăţi de valorificare a 
bunurilor mobile sechestrate poate fi contestată atât cu privire la dispunerea valorificării, 
cât și cu privire la modul de aducere la îndeplinire a acesteia [a se vedea art. 2522 
alin. (4) și art. 252° alin. (1) teza | CPP], în cursul judecății încheierea instanţei de 
valorificare a bunurilor mobile sechestrate poate fi contestată numai cu privire la 
modul de aducere la îndeplinire a acestei încheieri, măsura dispunerii valorificării 
bunurilor mobile sechestrate neputând fi supusă vreunei căi de atac [a se vedea 
art. 252* alin. (1) teza a Iil-a CPP]. Așa fiind, întrucât dreptul la un proces echitabil 
poate fi examinat în legătură cu încălcarea/negarea unor garanţii procesuale privind 
drepturi cu caracter civil, respectiv dreptul de proprietate privată, reglementarea 
unei căi de atac efective în beneficiul persoanelor al căror drept de proprietate este 
afectat prin măsuri procesuale restrictive reprezintă o exigentă constituţională pe 
care legiuitorul trebuie să o respecte în vederea protejării și garantării dreptului de 
proprietate privată. 

În concluzie, lipsa unei căi de atac separate împotriva încheierii instanţei de judecată 
(fond sau apel) prin care s-a dispus valorificarea unui bun mobil sechestrat contravine 
drepturilor consacrate de art. 21 alin. (1) și (3), art. 44 și art. 129 din Constituţie. 


448. Contestarea modului de valorificare a bunurilor mobile sechestrate. După 
rămânerea definitivă a hotărârii prin care s-a dispus valorificarea bunurilor mobile 
sechestrate (în cursul urmăririi penale sau al judecății), urmează executarea acesteia. 

Împotriva modului de aducere la îndeplinire a încheierii prin care judecătorul de 
drepturi și libertăți a dispus valorificarea bunurilor în cursul urmăririi penale [prevăzută 
la art. 252? alin. (3) CPP], suspectul sau inculpatul, partea responsabilă civilmente, 
custodele, orice altă persoană interesată, precum și procurorul pot formula, în 
cursul procesului penal, contestaţie. la instanța competentă să soluţioneze cauza în 
primă instanţă (de exemplu, pot contesta nerespectarea procedurilor desfășurării . 


0 M. Of. nr. 569 din 9 iulie 2018. 

licitaţiei). Contestaţia poate fi introdusă în termen de 15 zile de la îndeplinirea actului 
contestat. 

Instanța soluţionează contestaţia de urgenţă și cu precădere, în ședință publică, 
cu citarea părților, prin încheiere definitivă. 

Această procedură se aplică și în cazul hotărârii pronunţate în contestaţia la această 

“încheiere [potrivit art. 2522 alin. (7) CPP] sau a hotărârii iso carea) pronunţată conform 
art. 252? alin. (3) din același cod. 

Dacă nu a fost contestat modul aducerii la îndeplinire a încheierii sau a hotărârii 
judecătorești de valorificare a bunurilor sechestrate, în cazurile și conform procedurii 
arătate [prevăzută în art. 252% alin. (1) CPP], după soluţionarea definitivă a cauzei, se 
poate face contestaţie potrivit legii civile. 


Secţiunea a 2-a. Restituirea lucrurilor și restabilirea situaţiei anterioare 
săvârșirii infracțiunii 


449. Noţiune și natură juridică. Considerate măsuri de reparaţie imediatăl!., 
restituirea lucrurilor și restabilirea situației anterioare săvârșirii infracţiunii pot fi 
folosite ca măsuri procesuale penale. 

Ele sunt, potrivit art. 25 CPP, modalități de reparare în natură a prejudiciului material 
cauzat prin infracţiune. 


450. Restituirea lucrurilor. Restituirea lucrului este o modalitate de reparare în 
natură a pagubelor produse prin infracțiune, prioritară faţă de celelalte modalităţi 
de reparare a pagubei, care poate fi anticipată prin restituirea lucrului înainte de 
rezolvarea definitivă a acţiunii civile în cadrul procesului penalt”. 

ni Restituirea lucrului în timpul procesului are caracter provizoriu, până la soluţionarea 
definitivă a cauzei, și este posibilă, deoarece este în interesul persoanei vătămate să 
intre cât mai repede în posesia bunului luat de suspect sau inculpat. | 

Potrivit art. 255 CPP, bunurile pot fi restituite pe parcursul procesului numai dacă 
sunt realizate cumulativ următoarele condiții: 

— lucrurile ridicate de la suspect sau inculpat ori de la orice persoană care le-a 
primit spre a le păstra sunt proprietatea persoanei vătămate sau a altei persoane ori 
au fost luate pe nedrept din posesia sau detenţia acestora; 

— restituirea lucrurilor nu îngreunează stabilirea situaţiei de fapt și justa soluționare 
a cauzei. 

Restituirea se poate dispune de procuror prin ordonanţă sau de judecătorul de 
drepturi și libertăți, judecătorul de cameră preliminară ori instanţa de judecată prin 
încheiere, arătând celui căruia i-au fost restituite că are obligaţia să le păstreze până la 
rămânerea definitivă a hotărârii judecătorești pronunţate în cauza penală respectivă. 

- Restituirea poate fi contestată în aceleași condiții procedurale ca și contestarea 
măsurilor asigurătorii, dispoziţiile art. 250 CPP aplicând-se în mod corespunzător. 


Ii] V, DONGOROZ ȘI COLAB., op. cit., vol. V, p. 342. 
2] |. NEAGU, op. cit., p. 452. 

Orice persoană care pretinde un drept asupra bunurilor ridicate poate cere, pe calea 
unei contestaţii, stabilirea acestui drept și restituirea lucrurilor. 


451. Restabilirea situației anterioare. Potrivit art. 256 CPP, instanţa de judecată, 
în cursul judecății, poate lua măsuri de restabilire a situației anterioare săvârșirii 
infracțiunii, când schimbarea acestei situații a rezultat în mod vădit din comiterea 
infracțiunii, iar restabilirea este posibilă. 

Luarea acestei măsuri procesuale este posibilă numai în cazul infracţiunilor care, 
prin natura lor, permit sau impun restabilirea situaţiei anterioare săvârșirii lor. Poate 
fi pusă în discuţie restabilirea situaţiei anterioare în cazul următoarelor infracțiuni: 

— nerespectarea hotărârilor judecătorești în modalitatea prevăzută de art. 287 
alin. (1) lit. g) CP; când se poate dispune reintegrarea în locuinţa a cărei posesie a 
fost pierdută ca urmare a nerespectării hotărârii judecătorești, instanţa trebuie să 
dispună restabilirea situaţiei anterioare săvârșirii infracţiunii prin îndepărtarea din 
locuinţă a inculpatului care a ocupat-o abuziv; 

— tulburarea de posesie; 

— abandonul de familie. 

-Restabilirea situației anterioare are caracter provizoriu, definitivarea fiind dispusă 
prin hotărârea pronunțată de instanţa penală. Poate fi dispusă și când prin săvârșirea 
unei infracțiuni s-a produs o schimbare a situaţiei de fapt a bunului care a constituit 
obiectul infracţiunii, chiar dacă dobânditorul bunului a fost unul de bună-credinţă!?. 

Deosebit de reglementarea anterioară, restabilirea situaţiei anterioare poate fi 
dispusă numai în faza judecății de către instanţă. Codul anterior permitea restabilirea 
și în faza urmăririi penale, de către procuror. 


! Împiedicarea unei persoane de a folosi, în tot sau în parte, un imobil deținut în baza 
unei hotărâri judecătorești se pedepsește cu închisoare de le 3 luni la 2 ani sau cu amendă. 
[2] C.S.J., s. pen., dec. nr. 3100/2003, în Dreptul nr. 2/2003, p. 265. 

BI Potrivit art. 170 CPP 1968, procurorul sau instanța de judecată putea lua măsuri de 
restabilire a situaţiei anterioare săvârșirii infracţiunii, când schimbarea acelei situaţii a 
rezultat în mod vădit din comiterea infracţiunii, iar restabilirea era posibilă. 


TITLUL AL IX-LEA. ACTELE PROCESUALE 
ȘI ACTELE PROCEDURALE COMUNE 


Capitolul |. Actele procesuale și actele procedurale 


Secţiunea 1. Noţiunea de act procesual şi de act procedural 


452. Consideraţii generale. Distincția între actele procesuale și actele procedurale 
efectuate în cursul procesului penal este menţinută și în actualul Cod de procedură 
penală, Titlului VI al Părţii generale fiind denumit sugestiv „Acte procesuale și procedurale 
comune”, iar diferenţa de conţinut rezultă din diferite reglementări ale codului. 

Astfel, potrivit art. 200 CPP, nu pot forma obiectul comisiei rogatorii punerea în 
mișcare a acţiunii penale, luarea măsurilor preventive, încuviințarea de probatorii,. 
precum și dispunerea celorlalte acte sau măsuri procesuale, atribuindu-le astfel actelor 
enumerate natura de acte procesuale. 

În schimb, audierea unui martor, cercetarea la faţa locului, ridicarea unor obiecte 
sau efectuarea oricărui alt act procedural poate constitui obiectul comisiei rogatorii, prin 
aceste precizări calificând actele enumerate ca fiind de natura celor procedurale. Având 
în vedere aceste distincţii, ulterior doctrina a stabilit trăsăturile celor două categorii 
de acte și importanţa lor procesuală. 


453. Actul procesual. Actele procesuale sunt manifestări de voinţă prin care 

organele judiciare, părţile și ceilalţi subiecţi procesuali dispun, în limitele dreptului 
lor procesual, cu privire la desfășurarea procesului penal”, Prin intermediul lor sunt 
exercitate drepturile, prerogativele și facultăţile organelor și persoanelor implicate 
în proces. Sunt acte procesuale înfăptuite de organele judiciare punerea în mișcare a 
acțiunii penale, luarea măsurilor preventive, încuviințarea de probatorii. Acte procesuale 
pot fi îndeplinite și de ceilalţi subiecți procesuali, cum sunt constituirea de parte civilă, 
introducerea plângerii prealabile, introducerea apelului etc. 

Actele procesuale sunt acte autonome, cu caracter dispozitiv, prin care organele 
judiciare și persoanele care participă la procesul penal își manifestă voinţa cu privire la 
desfășurarea activităților procesuale, cu respectarea limitelor și a condiţiilor prevăzute 
de legel2l. Fără punerea în mișcare a acţiunii penale, trimiterea în judecată, judecarea 
cauzei sau, în unele situaţii, depunerea plângerii prealabile, procesul penal nu ar avea 
desfășurarea şi dinamica necesare atingerii scopului său, de aceea, actele procesuale 
sunt calificate ca parte constitutivă a procesului penal (acte constitutive), prin care 
organele judiciare își exercită funcţiile judiciare, iar părţile drepturile lor procesuale. 


(1! GR. THEODORU, op. cit., p. 412-413; |. NEAGU, op. cit., p. 455. 

[2 AL. VASILIU, Teoria generală a actelor de procedură penală, Ed. All Beck, București, 
2003, p. 45. 

B] GR. THEODORU, op. cit., p. 413. 


IX. Actele procesuale și actele procedurale comune 563 
e i E e e Bee = ora e ei e ma E, 

Actele procesuale trebuie să îndeplinească două condiții de fond: 

— să fie efectuate de organul judiciar sau de persoanele abilitate potrivit legii; 

— să cuprindă manifestarea de voinţă aptă să producă efectele juridice pe care 
legea le prevede pentru acel act procesual. 

„Punerea în mișcare a acțiunii penale se dispune, în faza urmăririi penale, numai 
de către procuror prin ordonanţă, care trebuie să cuprindă dispoziţia de punere în 
mișcare a acțiunii penale! altfel actul este lipsit de efecte juridice. 

Actul procesual trebuie întocmit cu respectarea condiţiilor de formă prevăzute de 
lege, de exemplu, începerea urmăririi penale se dispune sub forma scrisă a ordonanţei 
și trebuie să cuprindă menţiunile cu caracter obligatoriu prevăzute în art. 286 CPP. 


454. Actul procedural este mijlocul prin intermediul căruia se aduce la îndeplinire 
sarcina ce decurge din actul sau măsura procesuală dispusăti, Așadar, actul procedural 
presupune existența prealabilă a actului procesual ori a măsurilor procesuale. Sunt 
acte procedurale ascultarea unui martor, efectuarea actelor de cercetare, executarea 
unui mandat de arestare preventivă, efectuarea unei percheziţii. 

Actele procedurale pot fi realizate și de părţi sau alte persoane. De exemplu, 
expertul întocmește raportul de expertiză sau o persoană predă un bun organului 
judiciar care îl solicită conform dispoziţiilor art. 170 CPP, 

Anularea unui act procesual va avea drept consecinţă și anularea actelor procedurale 
întocmite pentru punerea sa în executare", . 

Având caracter derivat, actele procedurale nu pot depăși limitele fixate prin actul 
sau măsura procesuală dispusă, urmând ca acela care le îndeplinește să le respecte 
întocmai, altfel, depășirea acestor limite va afecta valabilitatea actului. De exemplu, 
dacă s-a dispus de către judecător luarea măsurilor asigurătorii în vederea reparării 
pagubei produse prin infracțiune, actul procedural propriu-zis de instituire a măsurii 
trebuie să respecte limitele stabilite, și anume să fie indisponibilizate numai bunurile 
mobile sau imobile permise de lege, care aparţin suspectului, inculpatului sau părții 
responsabile civilmente și numai până la concurenţa valorii probabile a pagubei. 

Ca modalitate de exprimare, actele procedurale pot fi scrise, orale sau materiale 
(faptice)!*! (de exemplu, mandatul de aducere este un act procedural scris, efectuarea 
confruntării are caracter oral, iar depunerea raportului de expertiză are caracter faptic). 

De regulă, actele procesuale și cele procedurale se consemnează în scris, pentru 
a exista ulterior dovezi privind îndeplinirea lor. 


455. Actele de documentare procedurală. O categorie de acte o constituie actele 
de documentare procedurală!€!, în care se fac menţiuni cu privire la conţinutul actelor 
procesuale și la îndeplinirea actelor procedurale. Ele au caracterul unor acte de 


H /pidem. 

2l Lipsa dispoziției de punere în mișcare a acțiunii penale poate determina restituirea 
cauzei organului de urmărire penală de către judecătorul de cameră preliminară. 

BI V, DONGOROZ ȘI COLAB., Op. cit., vol. V, p. 344; I. NEAGU, op. cit., p. 455. 

(4 AL. VASILIU, op. cit., p. 52. 

61] GR. THEODORU, op. cit., p. 415. 

11 N. VOLONCIU, op. cit., vol. |, p. 452; GR. THEODORU, op. cit., p. 501. 

constatare în formă scrisă, care au numai valoare juridică de document"! În cuprinsul 
actelor documentare procedurale se consemnează cerințele actului procesual, care 
pot fi ulterior verificate sau contestate, dacă sunt contrare legii. Cu același scop sunt 
consemnate activitățile care compun efectuarea actelor procedurale. Aceste acte, care 
au sarcina numai de a confirma existenţa actelor procesuale și a actelor procedurale, ' 
constituie materialul documentar al procesului, iar adunarea lor la un loc are ca 
rezultat, în timp, formarea dosarului cauzei.. 

Dosarele penale sunt alcătuite din acte cu valoare juridică prin care se probează 
efectuarea actelor procedurale sau a actelor procesuale de către organele judiciare și 
de către părţi și ceilalți subiecți procesuali, legate de soluționarea cauzelor penalelzl. - 

Acte documentare procedurale sunt ordonanţele (prin care s-a pus în mișcare 
acțiunea penală, s-au instituit măsuri asigurătorii, s-a dispus clasarea cauzei etc.), 
procesele-verbale de efectuare a unor acte procedurale (de exemplu, de efectuare a 
percheziţiei), încheierile, sentinţele, deciziile instanţei etc. 

La întocmirea lor, în multe cazuri, pentru aceste acte de documentare procedurală 
este folosită aceeași denumire ca și pentru actul juridic (procesual sau procedural). De 
exemplu, citația constă în actul instanţei de chemare a unei persoane în faţa sa. Prin 
citație se înțelege însă și înscrisul prin care s-a realizat chemarea acesteia. De asemenea, 
condamnarea inculpatului este un act de decizie a instanţei luată printr-o hotărâre 
pronunţată în ședință publică, ce este consemnată însă și în hotărârea scrisă (sentinţă 
sau decizie). Utilizarea aceleiași denumiri nu conduce la confundarea lor, întrucât ele se 
deosebesc prin funcţia îndeplinită în procesul penal, actele documentare procedurale 
fiind acte prin care doar se constată modul cum sunt îndeplinite celelalte actelil, 

Întocmirea acestora se face cu respectarea regulilor prevăzute în lege, nefiind 
permisă corectarea, suprimarea sau adăugirea de texte. Dacă este necesară o astfel 
de intervenție, se va aplica procedura prevăzută pentru modificarea sau îndreptarea 
actelor procedurale (art. 277, art. 278 CPP). 


Secțiunea a 2-a. Actele procesuale și actele procedurale comune 


456. Precizări preliminare. Unele acte (procesuale sau procedurale) pot fi îndeplinite 
în desfășurarea întregului proces penal, în legătură cu orice instituție procesuală impor- 
tantă, ceea ce le atribuie un caracter comun. În acest fel, se asigură o reglementare 
unitară actelor dispuse sau realizate în procesul penal. 

Altele pot fi îndeplinite doar în anumite momente sau cu privire doar la anumite 
instituţii, având caracter special. 

Instituțiile prevăzute în Titlul VI din Partea generală a Codului de procedură penală, 
intitulat „Acte procesuale și procedurale comune” (citarea, comunicarea actelor de 
procedură, mandatul de aducere, termenele, cheltuielile judiciare, modificarea actelor 


W /pidemn. 

PI E, GLASSON, A. TISSIER, Traité théorique et pratique d'organisation judiciaire, de compétence 
et de procédure civile, tome II, Sirey, Paris, 1936, p. 292, în I. NEAGU, op. cit., p. 455. 

BI V, DONGOROZ ȘI COLAB., op. cit., vol. V, p. 345. 

procedurale, îndreptarea erorilor materiale, înlăturarea unor omisiuni vădite, nulităţile, 
amenda judiciară), constituie proceduri comune întregului proces penal. | 

Codul de procedură penală conţine și alte reglementări comune, care nu sunt 
însă cuprinse în acest titlu ( în vechiul cod, lia sila juridică și reprezentarea erau 
cuprinse în acest titlu). 


$1. Citaţia 


457. Noţiune şi importanţă. Citaţia este actul procedural prin care se asigură prezenţa 
unei persoane în faţa organului judiciar, pentru efectuarea activităţilor necesare rezolvării 
cauzei. Este un act procedural scris și individual, prin care o persoană este chemată 
în fața unui organ judiciar, la o anumită dată, într-un anumit loc, sub prevederea unei 
sancțiuni în caz de neprezentare!“!. Constituie, totodată, îndeplinirea actului procesual 
al organului judiciar care a dispus chemarea persoanei, 

În conformitate cu dispozițiile art. 257 CPP, chemarea unei persoane în fața organului 
de urmărire penală sau a instanței de judecată se realizează prin citaţie scrisă, în plic 
închis, care va purta menţiunea „Pentru justiţie. A se înmâna cu prioritate”. 

Pe lângă citaţia scrisă, trimisă în plic închis, reglementarea procesuală penală 
actuală permite și alte modalităţi de chemare a persoanelor pentru a participa la 
activitățile ocazionate de desfășurarea instrucției penale, respectiv: 

a) citarea prin notă telefonică sau telegrafică, încheindu-se în acest sens un 
proces-verbal [art. 257 alin. (1) teza a Il-a CPP]; 

„b)citarea persoanelor vătămate și a părţilor civile prin reprezentantul desemnat 
în condițiile art. 80, respectiv art. 85 alin. (3) CPP sau printr-o publicație de circulaţie 
națională [art. 257 alin. (4) CPP]; 

c) citarea prin intermediul poștei electronice sau prin orice alt sistem de mesagerie 
electronică, însă numai cu acordul persoanei citate [art. 257 alin. (5) CPP]; 

d) comunicarea orală a termenului următor către persoana prezentă în fața organului 
judiciar, aducându-i-se la cunoștință consecinţele neprezentării. În cursul urmăririi 
penale, aducerea la cunoștință a termenului se menționează într-un proces-verbal, 
care se semnează de către persoana astfel citată [art. 257 alin. (7) CPP]. 

Ca modalitate de asigurare a prezenţei părților sau a altor persoane la activitățile 
procesuale, citaţia este obligatorie și se face din oficiu. | 

Având caracter individual, se înmânează de agenţi procedurali ai organelor judiciare 
sau prin orice alt salariat al acestora, prin intermediul poliţiei locale ori prin serviciul 
poștal sau de curierat. Aceste persoane sunt obligate să îndeplinească procedura de 
citare și să comunice dovezile de îndeplinire a ei înainte de termenul de citare stabilit 
de organul judiciar. 

Minorul cu vârsta mai mică de 16 ani este citat prin intermediul părinţilor sau al 
tutorelui, cu excepția cazului în care acest lucru nu este posibil [art. 257 alin. (6) CPP]. 


IU GR. THEODORU, op. cit., p. 417. 
£ V, DONGOROZ ȘI COLAB., op. cit., vol. V, p. 360. 

458. Conţinutul citaţiei. Citaţia cuprinde elementele necesare pentru ca persoana 
chemată să poată răspunde acestei solicitări. Unele menţiuni au caracter esențial, 
deoarece, neavând informaţia privind data, locul unde trebuie să se prezinte, persoana 
nu poate răspunde la chemare. 

Lipsa acestor mențiuni poate avea consecința neprezentării la proces în urma... 
chemării, ceea ce atrage nulitatea citaţiei (de exemplu, deficienţe privind numele, 
prenumele celui citat, adresa, data chemării, sediul organului judiciar). 

Alte mențiuni cuprinse în citaţie privesc unele drepturi pe care le are persoana 
citată (să consulte dosarul, să își angajeze un avocat etc.). 

Citaţia trebuie să cuprindă următoarele mențiuni: 

— denumirea organului de urmărire penală sau a instanţei de judecată care a 
emis-o, sediul său, data emiterii și numărul dosarului; 

— numele și prenumele celui citat, calitatea în care este citat și indicarea obiectului 
cauzei; 

— adresa celui citat, în care trebuie să se indice toate elementele necesare pentru 
identificarea acesteia (judeţ, localitate, stradă, număr, apartament!!)); 

— ora, ziua, luna și anul, locul de înfățișare, precum și invitarea celui citat să se 
prezinte la data și locul indicate; 

— menţiunea că partea citată are dreptul la un avocat cu care să se prezinte la 
termenul fixat; 

— dacă este cazul, menţiunea că, potrivit art. 90 sau art. 93 alin. (4) CPP, apărarea 
este obligatorie, iar în cazul în care partea nu își alege un avocat, care să se prezinte 
la termenul fixat, i se va desemna un avocat din oficiu; | 

— menţiunea că partea citată poate, în vederea exercitării dreptului la apărare, să 
consulte dosarul aflat la arhiva instanţei sau a parchetului; 

- — consecinţele neprezentării în faţa organului judiciar. 

Citaţia transmisă suspectului sau inculpatului trebuie să cuprindă, în plus, și 
următoarele menţiuni: 

— încadrarea juridică și denumirea infracţiunii de care este acuzat; 

— atenţionarea că, în caz de neprezentare, poate fi adus cu mandat de aducere. 

Citaţia se semnează de cel care a emis-o. Neprezentarea părţilor sau a persoanei 
legal citate, dacă procedura de citare este îndeplinită, nu împiedică judecarea cauzei. 


459. Locul de citare. Situaţii speciale. Având în vedere multitudinea de situații 
concrete privind locul citării, legiuitorul reglementează minuţios aceste aspecte, cu 
intenția de a elimina, pe cât posibil, eventualele disfuncționalităţi care pot conduce 
la tergiversa soluționării cauzei. 

În conformitate cu dispoziţiile art. 259 alin. (1) CPP, suspectul, inculpatul, părţile 
în proces, precum și alte persoane se citează la adresa unde locuiesc, iar dacă aceasta 
nu este cunoscută, la adresa locului lor de muncă, prin serviciul de personal al unităţii 


0 S-a apreciat că procedura de citare nu este legal îndeplinită în cazul în care citaţia se 
afișează fără a cuprinde mențiuni privind blocul și scara, deși numărul apartamentului este 
indicat. În acest sens, C.S.]., s. pen., dec. nr. 1499/2001, în B.J. 2001, P. 278; Trib. i E 
s. a Il-a pen., dec. nr. 1013/1994, în C.P.J.P. 1994-1997. 

la care lucrează. Precizarea din text referitoare la adresa unde persoana respectivă 
locuiește (și nu la domiciliu) semnifică Îi că citarea se va iz acolo unde cel citat 
se află efectiv. 

Conform art. 259 alin. (3) CPP, suspectul sau inculpatul poate fi citat și în alt loc 
decât adresa unde locuiește, dacă acest loc a fost indicat de el printr-o declaraţie dată 
în cursul procesului penal!!. În cazul în care, printr-o declaraţie, inculpatul a indicat 
atât adresa de domiciliu, cât și adresa de reședință, citarea acestuia numai la adresa 
de reședință nu acoperă neîndeplinirea obligaţiei de citare la adresa de domiciliu’, 

În caz de schimbare a adresei arătate în declaraţia sa, suspectul sau inculpatul este 
citat la noua sa adresă numai dacă a încunoștințat organul judiciar despre schimbarea 
intervenită. Potrivit art. 259 alin. (2) CPP, suspectul sau inculpatul are obligaţia de 
a comunica în termen de cel mult 3 zile organului judiciar schimbarea adresei unde 
locuiește. Organul judiciar trebuie să îl informeze însă în cadrul audierii pe suspect sau 
inculpat atât cu privire la această obligație, cât și cu privire la consecinţele nerespectării 
ei. În acest sens, dispoziţiile art. 108 alin. (2) lit. b) CPP instituie obligația suspectului 
sau inculpatului de a comunica în scris, în termen de 3 zile, orice schimbare a adresei, 
atrăgându-i-se atenţia că, în cazul neîndeplinirii acestei obligaţii, citaţiile și orice alte 
acte comunicate la prima adresă rămân valabile și se consideră că le-a luat la cunoștință. 

Obligaţia comunicării schimbării adresei revine și persoanei vătămate, părților și 
martorilor [art. 111 alin. (2) lit. f), art. 120 alin. (2) lit. c} CPP]EI. 

Suspectul sau inculpatul poate fi citat și /a sediul avocatului ales, dacă nu s-a 
prezentat după prima citare legal îndeplinită. Aceste dispoziţii trebuie corelate cu 
prevederile art. 353 alin. (1) teza a Ill-a CPP, potrivit cărora înfățișarea persoanei 
vătămate sau a părții în instanţă, în persoană sau prin reprezentant ori avocat ales 
sau avocat din oficiu, dacă acesta din urmă a luat legătura cu persoana reprezentată, 
acoperă orice nelegalitate survenită în procedura de citare. 

Când nu se cunosc adresa unde locuiește suspectul sau inculpatul și nici locul său 
de muncă, la sediul organului judiciar se afișează o înştiinţare, care trebuie să cuprindă: 

— anul, luna, ziua și ora când a fost făcută; 

— numele și prenumele celui care a făcut afișarea și funcția acestuia; 

— numele, prenumele şi domiciliul sau, după caz, reședința, respectiv sediul celui citat; 

— numărul dosarului în legătură cu care se face înștiințarea și denumirea organului 
judiciar pe rolul căruia se află dosarul; 

— mențiunea că înștiințarea se referă la actul procedural al citaţiei; 

— menţiunea termenului stabilit de organul judiciar care a emis citația în care 
destinatarul este în drept să se prezinte la organul judiciar pentru a i se comunica citația; 

— menţiunea că, în cazul în care destinatarul nu se prezintă pentru comunicarea 
citației în interiorul termenului prevăzut în înștiințarea afișată, citaţia se consideră 
comunicată la împlinirea acestui termen; 

— semnătura celui care a afișat înștiințarea. 


0 A se vedea, în acest sens, și C.A. București, s. | pen., dec. nr. 258/1997, în C.P.J.P. 1997. 
(2! |.C.C.]., dec. pen. nr. 703/2004, nepublicată. 

BI În cazul persoanei vătămate și al părţilor nu este precizat termenul în care trebuie 
îndeplinită obligaţia, în timp ce, în cazul martorului, termenul este de 5 zile. 


568 Drept procesual penal. Partea generală 


Afişarea acestei înștiințări are ca efect considerarea citației ca fiind comunicată, în 
cazul în care destinatarul nu se prezintă să'i se comunice citația în termenul menţionat. 
Rezultă însă că nu se afișează citaţia, ci doar o înștiinţare cu privire la prezentarea în 
vederea comunicării citaţiei. 

Aceste prevederi înlocuiesc reglementarea anterioară, potrivit căreia, dacă nu 
se cunoșteau adresa unde locuia învinuitul sau inculpatul și nici locul său de muncă, 
citația se afișa la sediul consiliului local în a cărui rază teritorială s-a săvârșit infracțiunea 
[art. 177 alin. (4) CPP 1968]. | 

Referitor la data stabilită de organul judiciar și cuprinsă în înștiințarea afișată, în 
care destinatarul este chemat să se prezinte la organul judiciar pentru a i se comunica 
citația, aceasta trebuie să fie una rezonabilă, astfel încât să îi permită pregătirea unei 
apărări corespunzătoare. 

Potrivit art. 259 alin. (6)-(8) CPP, bolnavii sau persoanele aflate, după caz, în spitale, 
așezăminte medicale ori de asistenţă socială se citează prin ad ministrația acestoral!!, 
militarii se citează la unitatea din care fac parte, prin comandantul acesteia, iar pentru 
persoanele care alcătuiesc echipajul unei nave maritime sau fluviale, aflate în cursă, 
citarea se face la căpitănia portului unde este înregistrată nava. Persoanele private de 
libertate se citează la locul de deținere, prin administraţia acestuia. O copie a citaţiei 
se va comunica și acestei administrații. Dacă inculpatul este arestat în altă cauză, 
atât citarea acestuia, cât și comunicarea oricăror acte de procedură se efectuează la 
locul de deținere!2. în cazurile în care inculpatul este deţinut în străinătate pentru 
executarea unei pedepse, întrucât textul nu face nicio distincţie, citarea se realizează 
în acel loc de deţinere în străinătate! | 

Minorul cu vârsta mai mică de 16 ani va fi citat prin intermediul părinţilor sau al 
tutorelui, cu excepția cazului în care acest lucru nu este posibil [art. 257 alin. (6) CPP]. 

Există reglementări speciale privind citarea suspectului sau inculpatului care locuiește 
în străinătate. Pentru acesta, citarea pentru primul termen de judecată se va face cu 
respectarea normelor de drept internațional aplicabile în relația cu statul solicitat, 
reguli transpuse în legislația română. Dacă nu există un asemenea instrument juridic 
aplicabil între statul nostru și țara unde locuiește suspectul sau inculpatul, iar legislația 
statului străin permite citarea prin poștă, pentru primul termen de judecată citarea 
se va face prin scrisoare recomandată. Avizul de primire a scrisorii recomandate, 
semnat de destinatar, sau refuzul de primire a acesteia ține loc de dovadă a îndeplinirii 
procedurii de citare. 

Aceste reguli sunt aplicabile numai pentru primul termen de judecată, întrucât, 
cu ocazia citării pentru acest termen, suspectul sau inculpatul va fi înștiințat prin 
citație că are obligația de a indica o adresă pe teritoriul României, o adresă de poștă 
electronică sau mesagerie electronică, unde urmează să i se facă toate comunicările 
privind procesul. În cazul în care nu se conformează, comunicările i se vor face prin 
scrisoare recomandată, recipisa de predare la poșta română a scrisorii, în cuprinsul 


“! Hotărârea instanţei de apel care a citat inculpatul la domiciliu, deși la dosar exista 
dovada că este internat în spital, este supusă casării cu trimitere spre rejudecarea apelului 
(C.A. Pitești, dec. nr. 219/2005, portal.just.ro). 

2I C.A. Timișoara, dec. nr. 16/2002; în B.J. 2002, p. 496. 

BI C.A. Timișoara, dec. nr. 126/2004, în B.J. 2004, p. 438. 

căreia vor fi menţionate actele care se expediază, ținând loc de dovadă de îndeplinire 
a procedurii. 

Personalul misiunilor diplomatice, al oficiilor consulare și cetăţenii români trimiși să 
lucreze în cadrul organizaţiilor internaţionale, membrii de familie care locuiesc cu ei, 
cât timp se află în străinătate, precum și cetăţenii români aflaţi în străinătate în interes 
de serviciu, inclusiv membrii de familie care îi însoțesc, se citează prin intermediul 
unităților care i-au trimis în străinătate. 

La stabilirea termenului pentru înfățișarea suspectului sau inculpatului aflat în 
străinătate se ţine seama de normele internaţionale aplicabile în relaţia cu statul pe 
teritoriul căruia se află suspectul sau inculpatul, iar în lipsa unor asemenea norme, 
de necesitatea ca citaţia în vederea înfățișării să fie primită cel mai târziu cu 30 de 
zile înainte de ziua stabilită pentru înfățișare. 

Citarea altor persoane decât suspectul sau inculpatul se face, de asemenea, potrivit 
dispoziţiilor art. 259 CPP. Instituţiile, autorităţile publice și alte persoane juridice se 
citează la sediul acestora, iar dacă sediul nu este identificat, la sediul organului judiciar 
se afișează o înştiinţare [prevăzută la art. 259 alin. (5) CPP] pentru a se îndeplini 
procedura de citare. 

Citarea prin intermediul poștei electronice sau al unui sistem de mesagerie electronică 
se face la adresa electronică ori la coordonatele care au fost indicate în acest scop 
organului judiciar de către persoana citată sau de către reprezentantul ei. 


460. Îînmânarea citaţiei. În privința înmânării citaţiei, sunt avute în vedere două 
ipoteze distincte, și anume înmânarea citaţiei persoanei care urmează să se prezinte 
în fața organelor judiciare și înmânarea citației altor persoane. 

460.1. Înmânarea citaţiei persoanei care urmează să se prezinte în faţa organelor 
judiciare. Cum era și firesc, legea precizează că citaţia se înmânează personal celui citat, 
oriunde este găsit, iar acesta va semna dovada de primire [art. 260 alin. (1) CPP]. Dacă 
citația nu este înmânată și nu se semnează dovada de primire, în funcție de atitudinea 
persoanei citate la momentul înmânării, legea cuprinde reglementări distincte. 

În cazul în care persoana citată este găsită, dar nu vrea să primească citaţia, persoana 
însărcinată să comunice citaţia va afișa pe ușa destinatarului o înștiințare, încheind un 
proces-verbal cu privire la împrejurările constatate. Înștiințarea trebuie să cuprindă: 

— anul, luna, ziua și ora când afișarea a fost făcută; 

— numele și prenumele celui care a făcut afișarea și funcţia acestuia; 

— numele, prenumele și domiciliul sau, după caz, reşedinţa, respectiv sediul celui 
înștiințat; y 

— numărul dosarului în legătură cu care se face înștiințarea și denumirea organului 
judiciar pe rolul căruia se află dosarul, cu indicarea sediului acestuia; 

— mențiunea că înștiinţarea se referă la actul procedural al citaţiei; 

— menţiunea termenului stabilit de organul judiciar care a emis citaţia în care des- 
tinatarul este în drept să se prezinte la organul judiciar pentru a i se comunica citaţia; 

— menţiunea că, în cazul în care destinatarul nu se prezintă pentru comunicarea 
citației în interiorul termenului menţionat anterior, citaţia se consideră comunicată 
la împlinirea acestui termen; 

— semnătura celui care a afișat înștiinţarea. 

Dacă persoana citată primește citația, însă refuză sau nu poate să semneze 
dovada de primire, persoana însărcinată să comunice citația încheie despre aceasta 
un proces-verbal [art. 260 alin. (21) CPP]. 

Referitor la persoanele care locuiesc în străinătate, în cazul în care scrisoarea 
recomandată prin care se citează un suspect sau inculpat care locuiește în străinătate 
nu poate fi înmânată, precum și în cazul în care statul destinatarului nu permite citarea 
prin poștă, citația se va afișa la sediul parchetului sau al instanţei, după caz. 

Citarea se poate realiza și prin intermediul autorităților competente ale statului 
străin, dacă: 

— adresa celui citat este necunoscută sau inexactă; 

— nu a fost posibilă trimiterea citaţiei prin intermediul poștei; 

— citarea prin poștă a fost ineficientă sau necorespunzătoare. 

În cazul persoanelor aflate în unităţile prevăzute în art. 259 alin. (6)-(8) CPP (bolnavi 
aflaţi în spitale, persoane private de libertate, militari, persoane care alcătuiesc echipajul 
unei nave maritime sau fluviale, aflate în cursă), unităţile indicate au obligaţia să înmâneze 
de îndată citaţia persoanei citate sub luare de dovadă, certificându-i-se semnătura 
sau arătând motivul pentru care nu s-a putut obține semnătura acesteia. Dovada este 
predată agentului procedural, iar acesta o înaintează organului de urmărire penală 
sau instanţei de judecată care a emis citaţia. 

Citaţia destinată unei instituţii sau autorităţi publice ori altei persoane juridice 
se predă la registratură sau funcţionarului însărcinat cu primirea corespondenţei, 
dispoziţiile privind afișarea înștiințării rămânând aplicabile în cazul refuzului acestor 
persoane de a primi citaţia (art. 260 alin. (6) CPP]. Întrucât nu există o dispoziţie 
specială în această materie, vor rămâne aplicabile și prevederile art. 260 alin. (2) 
privind încheierea unui proces-verbal de către cel însărcinat să comunice citația, dacă 
persoana juridică refuză sau nu poate să semneze dovada de primire. 

Când citarea se realizează prin intermediul poștei electronice sau prin orice alt 
sistem de mesagerie electronică, persoana care realizează citarea întocmește un 
proces-verbal, care trebuie să cuprindă obligatoriu mențţiunile de la art. 262 CPP și la 
care se atașează, dacă este posibil, dovada transmiterii citaţiei. 

460.2. Înmânarea citaţiei altor persoane. Dacă persoana citată nu este găsită 
acasă, citaţia poate fi înmânată uneia dintre următoarele persoane: soţ, rudă, orice 
persoană care locuiește cu cel citat și orice persoană care, în mod obișnuit, primește 
corespondenţa celui citat!!l. Legea exceptează de la înmânarea citației minorii sub 
14 ani și persoanele lipsite de discernământ. 

'Este posibil ca persoana citată să locuiască într-un imobil cu mai multe apartamente 
sau într-un hotel și să nu fie găsite nici ea, nici vreuna dintre persoanele cărora le 
poate fi înmânată citația. În acest caz, citaţia se predă administratorului, portarului 
ori celui care în mod obișnuit îl înlocuiește [art. 261 alin. (2) CPP]. Aceștia din urmă, 
primind citaţia, trebuie să semneze dovada de primire, iar agentul care îndeplinește 
procedura de citare, certificând identitatea și semnătura, încheie proces-verbal. Dacă 


(1 Procedura de citare se consideră legal îndeplinită dacă citația a fost înmânată mamei celui 
citat, la adresa indicată de acesta, care a semnat documentul de primire a citaţiei. In acest 
sens, |.C.C.]., dec. nr. 2825/2005, în G. ANTONIU, A. VLĂȘCEANU, A. BARBU, op. cit., p. 199. 

persoanele menţionate (portar, administrator de imobil etc.) nu vor sau nu pot semna 
dovada de primire, agentul afișează citaţia pe ușa locuinţei persoanei citate, încheind 
proces-verbal. 

Când persoana citată locuiește într-un imobil cu mai multe apartamente sau într-un 
hotel, dacă în citaţie nu s-a indicat apartamentul ori camera în care locuieşte, agentul 
este obligat să facă investigaţii pentru a le afla. Dacă investigaţiile au rămas fără 
rezultat, agentul afișează citaţia pe ușa principală a clădirii, încheind proces-verbal 
și făcând menţiune despre împrejurările care au făcut imposibilă înmânarea citaţiei. 

Potrivit art. 261 alin. (4) CPP, în cazul în care persoana citată sau persoanele cărora, 
potrivit legii, le poate fi înmânată citaţia lipsesc de la locuinţa celui citat, agentul este 
obligat să se intereseze când poate găsi persoana citată pentru a-i înmâna citația. Când 
nici pe această cale nu se poate ajunge la înmânarea citaţiei, agentul afișează pe ușa 
locuinței persoanei citate o înștiințare, care trebuie să cuprindă: 

— anul, luna, ziua și ora când depunerea sau, după caz, afișarea a fost făcută; 

— numele și prenumele celui care a făcut afișarea și funcția acestuia; 

— numele, prenumele și domiciliul sau, după caz, reședința, respectiv sediul celui 
înștiințat; 

— numărul dosarului în legătură cu care se face înștiințarea și denumirea organului 
judiciar pe rolul căruia se află dosarul, cu indicarea sediului acestuia; 

— menţiunea că înștiințarea se referă la actul procedural al citaţiei; 

— menţiunea termenului stabilit de organul judiciar care a emis citaţia în care 
destinatarul este în drept să se prezinte la organul judiciar pentru a i se comunica citaţia; 

— menţiunea că, în cazul în care destinatarul nu se prezintă pentru comunicarea 
citaţiei în interiorul termenului menţionat anterior, citația se consideră comunicată 
la împlinirea acestui termen; 

— semnătura celui care a afișat înștiințarea. 

Poate fi constatată și imposibilitatea comunicării citaţiei, deoarece imobilul indicat 
în citație nu există, este nelocuit ori destinatarul nu mai locuiește acolo sau atunci 
când comunicarea nu poate fi făcută din alte motive asemănătoare. În aceste cazuri, 
agentul întocmește un proces-verbal, în care menţionează situaţiile constatate, pe 
care îl trimite organului judiciar care a dispus citarea. 

Din cuprinsul dispoziţiilor privindi înmânarea citației se observă AH că reglementarea 
situaţiilor în care înmânarea citaţiei nu este posibilă nu este unitară. Astfel, în timp 
ce în art. 260 alin. (2) se instituie obligaţia afişării unei înștiinţări, pentru situaţiile 
prevăzute la art. 261 alin. (3) şi (5) codul instituie obligaţia afişării citaţiei. Având în 
vedere dispoziţiile art. 257 alin. (8) CPP, potrivit cărora citarea și comunicarea actelor 
procedurale se fac în plic închis, care va purta menţiunea „Pentru justiție. A se înmâna cu 
prioritate”, apreciem imprecise dispoziţiile care instituie obligația agentului procedural 
de a afișa citația, iar nu o simplă înştiinţare. Practic, prin afişarea citaţiei, agentul 
procedural sau orice salariat al instanţei ori personalul poștei sau al unei societăţi 
private de curierat ar ajunge să desigileze plicul primit de la autorităţi, pentru a afișa 
citația sau actele de procedură comunicate. În acest mod, este eliminată protecția 
asigurată prin comunicarea în plic închis a actelor de procedură. 

Referitor la îndeplinirea procedurii de citare, aceasta ar avea loc la momentul 
afişării citaţiei, pentru situaţiile prevăzute la art. 260 alin. (2) și art. 261 alin. (3) și (5), 
în timp ce, pentru celelalte situaţii, procedura de citare s-ar îndeplini /a un termen 
ulterior, fie la momentul prezentării persoanei citate la sediul organului judiciar pentru 
a primi citaţia, fie la expirarea termenului fixat de organul judiciar prin înştiinţare. 


461. Dovada de primire și procesul-verbal de predare a citaţiei. Pentru ca realizarea 
sa să poată fi dovedită, îndeplinirea procedurii de citare se consemnează în scris, prin 
întocmirea dovezii de primire și a procesului-verbal de predare a citaţiei. l 

Potrivit art. 262 alin. (1) CPP, dovada de primire a citației trebuie să cuprindă 
numărul dosarului, denumirea organului de urmărire penală sau a instanței care a 
emis citația, numele, prenumele și calitatea persoanei citate, data pentru care este 
citată, data înmânării citației, numele, prenumele, calitatea și semnătura celui care 
o înmânează, certificarea de către acesta a identității și semnăturii persoanei căreia 
i s-a înmânat, precum și arătarea calităţii acesteia. 

Procesul-verbal întocmit în cazurile prevăzute de lege cu ocazia îndeplinirii procedurii 
de citare trebuie să cuprindă, pe lângă menţiunile specifice situației concrete [de 
exemplu, în ipoteza prevăzută de art. 261 alin. (5), procesul-verbal cuprinde menţiunea 
despre demersurile agentului procedural, dacă în citație nu s-a indicat apartamentul 
sau camera în care locuiește cel citat, iar investigaţiile sale au rămas fără rezultat], și 
mențiunile pe care le conţine dovada de primire a citației. În situaţia în care citarea se 
realizează prin intermediul poștei electronice sau prin orice alt sistem de mesagerie 
electronică, la procesul-verbal se atașează, dacă este posibil, dovada transmiterii 
acesteia. 

` Când din dovada de primire a citaţiei sau din procesul-verbal întocmit cu ocazia 
efectuării procedurii de citare rezultă că au fost respectate dispoziţiile legale privind 
citarea, se consideră că procedura de citare este completă. 


462. Sancțiunea în caz de nerespectare a dispoziţiilor privind citarea. Încălcarea 
dispoziţiilor care disciplinează citarea se sancţionează cu nulitatea relativă. 

„ Pentru faza judecății, neregularitatea cu privire la citare este luată în considerare 
doar dacă partea lipsă la termenul la care s-a produs neregularitatea o invocă la ter- 
menul următor la care este prezentă sau legal citată. 

Totodată, neregularitatea privind procedura de citare a unei părţi poate fi invocată şi 
de către procuror, de către celelalte părți ori chiar din oficiu, însă numai la termenul la 
care ea s-a produs, cu excepția situaţiei în care prezenţa inculpatului este obligatorie. În 
acest din urmă caz, sunt aplicabile dispoziţiile art. 281 alin. (1) lit. e) CPP, potrivit cărora 
nerespectarea dispozițiilor privind prezenţa inculpatului, atunci când participarea sa 
este obligatorie potrivit legii, determină nulitatea absolută, care poate fi invocată în 
orice stare a procesului, potrivit art. 281 alin. (4) lit. b) CPP. 


82. Comunicarea altor acte procedurale 


463. Noţiune şi reguli aplicabile. În unele cazuri, legea condiționează exercitarea 
drepturilor procesuale de comunicarea actelor procedurale dispuse în procesul penal 
(de exemplu, apelul poate fi declarat după comunicarea copiei minutei). 

Comunicarea actelor procedurale este mijlocul prin intermediul căruia organele 
judiciare transmit actele procedurale persoanelor care participă la proces, pentru a 
le cunoaște conţinutul, în vederea exercitării drepturilor procesuale proprii. 

Regulile privind citarea se aplică și în cazul comunicării celorlalte acte procedurale. 

De regulă, actul procedural scris se comunică în copie (de exemplu, inculpatului 
deținut i se comunică la locul de deţinere o copie certificată a actului de sesizare, 
părţilor li se comunică, după pronunțare, o copie a minutei hotărârii instanţei). 

Cu privire la efectuarea unor acte procesuale și luarea unor măsuri procesuale, 
organele judiciare înștiințează părţile și celelalte persoane sau instituţii interesate (de 
exemplu, dacă inculpatul este arestat preventiv, procurorul înștiințează despre clasarea 
cauzei administraţia locului de deținere cu privire la încetarea de drept a măsurii, în 
vederea punerii de îndată în libertate a inculpatului, conform art. 316 CPP). Înștiinţarea 
este similară comunicării!!, iar în cazul în care este concretizată în formă scrisă, pot 
fi urmate regulile comunicării actelor procedurale. Dacă înștiinţarea se face oral, 
conţinutul și condiţiile acesteia vor fi consemnate într-un proces-verbal. 

În cazul persoanelor private de libertate, întrucât necesită urgenţă, comunicarea 
actelor de procedură se face prin fax sau prin orice alt mijloc de comunicare electronică 
disponibil la locul de detenţie (art. 264 alin. (2) CPP]. 


$3. Mandatul de aducere (art. 265-266 CPP) 


464. Noţiune. Cazuri și condiţii. Prezenţa persoanelor chemate de către organele 
judiciare poate fi asigurată, în funcţie de atitudinea lor procesuală de conformare 
în realizarea procedurii citării, și în alte modalități. Întrucât pentru efectuarea unor 
activități procesuale necesare soluționării cauzei se impune prezenţa fizică a unor 
persoane care, deja chemate, nu s-au prezentat în faţa organelor judiciare, este posibilă 
aducerea lor chiar prin constrângere, pe baza unui mandat de aducere. 

Deosebit de citaţie, care este un act de chemare la organul judiciar, mandatul de 
aducere este un act procedural scris, în care este menţionată dispoziția organului judiciar 
către organul de executare de a aduce persoana indicată în fața celui care l-a emis. 

Conform art. 265 alin. (1) CPP, o persoană poate fi adusă în faţa organului de 
urmărire penală sau a instanţei de judecată pe baza unui mandat de aducere în 
următoarele situaţii: 

- a fost anterior citată, nu s-a prezentat în mod nejustificat, iar seuas ori 
prezența ei este necesară; 

— nu a fost posibilă comunicarea corespunzătoare a citației și împrejurările cauzei 
indică fără echivoc că persoana se sustrage de la primirea acesteia. 

Prima ipoteză presupune îndeplinirea procedurii de citare, urmată însă de nepre- 
zentarea, în mod nejustificat, a persoanei în fața organului judiciar, iar ce-a de-a 
doua neîndeplinirea procedurii de citare, întrucât nu a fost posibilă comunicarea 
citaţiei; în ambele cazuri, neprezentarea celui chemat la organul judiciar se datorează 


6 în art. 73 alin. (2) CPP se precizează că președintele instanţei ierarhic superioare celei 
de la care se strămută cauza „încunoștințează” părţile despre introducerea cererii de 
strămutare. 

atitudinii acestuia. Mandatul se emite dacă se constată că persoana nu se prezintă 
de bunăvoie în fața organului judiciar, atitudine care trebuie dovedită și care poate 
rezulta din conduita sa în realizarea procedurii de citare. Doar neprezentarea persoanei 
citate, fără alte dovezi privind motivul neprezentării, nu poate justifica însă emiterea 
mandatului de aducere. | 

Pentru suspect sau inculpat poate fi emis un mandat de aducere chiar înainte de 
a fi fost chemat prin citaţie, dacă organul de urmărire penală sau instanța constată 
motivat că măsura se impune în interesul soluționării cauzei. În acest caz, întrucât 
anterior nu a fost emisă o citație, urmată de neprezentarea suspectului sau inculpatului, 
justificarea mandatului nu constă în atitudinea lor culpabilă, ci în împrejurări care ţin 
de necesitățile soluționării cauzei, care nu ar fi rezolvate corespunzător prin citare. 

În cursul urmăririi penale, mandatul de aducere se emite de către organul de 
urmărire penală, iar în cursul judecății de către instanţă, pe baza actului procesual 
dispus anterior (ordonanța organului de urmărire penală sau încheierea instanţei). 


465. Cazuri speciale de emitere. În mod excepțional, când pentru executarea 
mandatului de aducere este necesară pătrunderea fără consimțământ într-un domiciliu 
sau sediu, mandatul de aducere poate fi dispus, în cursul urmăririi penale, la cererea 
motivată a procurorului, de judecătorul de drepturi și libertăţi de la instanţa căreia i-ar 
reveni competența să judece cauza în primă instanţă sau de la instanța corespunzătoare 
în grad acesteia în a cărei circumscripție se află sediul parchetului din care face parte 
procurorul. 

În aceste cazuri, competenţa dispunerii măsurii și emiterii mandatului aparţine 
judecătorului, întrucât executarea lui presupune pătrunderea fără consimțământ într-un 
domiciliu considerat inviolabil, iar ordonanța procurorului nu asigură temeiul acestor 
demersuri (potrivit art. 27 din Constituţie, pătrunderea în domiciliu în condiţiile legii 
poate fi dispusă doar de către judecător). 

Mandatul este dispus la solicitarea procurorului, care formulează o cerere ce trebuie 
să cuprindă: motivarea îndeplinirii condiţiilor prevăzute pentru emiterea mandatului, 
indicarea infracțiunii care constituie obiectul urmăririi penale și numele suspectului 
sau al inculpatului, precum și indicarea adresei unde se află persoana pentru care 
se solicită emiterea mandatului de aducere. Cererea se soluţionează îi în camera de 
consiliu, fără citarea părților. | 

Dacă judecătorul constată că solicitarea procurorului este întemeiată, dispune 
admiterea acesteia prin încheiere motivată și încuviințează aducerea persoanei indicate, 
emițând de îndată mandatul de aducere. 

Mandatul de aducere emis de judecătorul de drepturi și libertăţi trebuie să cuprindă: 

— denumirea instanţei; 

— data, ora și locul emiterii; 

— numele, prenumele și calitatea persoanei care l-a emis; 

— scopul pentru care a fost emis; | 

— numele persoanei care urmează a fi adusă cu mandat și adresa unde locuiește. În 
cazul suspectului sau inculpatului, mandatul de aducere trebuie să menţioneze 
infracțiunea care constituie obiectul urmăririi penale; 

— indicarea temeiului și motivarea necesităţii emiterii; 

— menţiunea că mandatul de aducere poate fi folosit o singură dată; 

— semnătura judecătorului și ștampila instanţei. 

Aceste menţiuni se vor regăsi, în mod corespunzător, și în cuprinsul mandatului 
emis de către organul de urmărire penală sau de către instanţa de judecată. 

Deoarece executarea mandatului presupune o restrângere a libertăţii persoanei, 
pentru a limita cât mai mult această stare, potrivit art. 265 alin. (12) CPP, persoana 
adusă va rămâne la dispoziția organului judiciar numai pe durata impusă de audiere 
sau de îndeplinirea actului procesual care a făcut necesară prezenţa sa, însă nu mai 
mult de 8 ore. Această durată poate fi depășită doar dacă s-a dispus faţă de persoana 
adusă cu mandat măsura preventivă a reţinerii sau a arestării preventive. 


466. Executarea mandatului. Executarea constă în solicitarea adresată persoanei 
indicate în mandat, de către cel care îl execută (organ de cercetare penală al poliţiei 
judiciare sau organ de ordine publică), să îl însoțească la organul judiciar, cu precizarea 
că, în caz de refuz, va fi adus prin constrângere. 

Persoana vizată, căreia i se va înmâna un exemplar al mandatului, va fi adusă prin 
constrângere doar dacă refuză solicitarea sau încearcă să fugă, măsură ce trebuie să 
fie proporțională cu atitudinea concretă a acesteia. 

Întrucât textul nu distinge, aceste reguli sunt aplicabile pentru persoana față de care 
s-a emis legal un mandat de aducere, indiferent de calitatea sa procesuală. Referitor 
la martor, legiuitorul nu condiţionează aplicarea constrângerii de epuizarea celorlalte 
demersuri permise de lege, prevăzute cu scopul de a asigura prezența martorului la 
proces (de exemplu, aplicarea amenzii judiciare). 

Dacă mandatul a fost emis de către judecătorul de drepturi și libertăţi sau instanţa 
de judecată, organele care execută mandatul pot pătrunde în locuinţa sau sediul oricărei 
persoane fizice ori juridice în care există indicii că se află cel căutat, dacă acesta refuză 
să coopereze, împiedică executarea mandatului sau pentru orice alt motiv temeinic 
justificat și proporţional cu scopul urmărit. Pătrunderea este permisă numai în aceste 
cazuri și doar în scopul executării mandatului de aducere. 

Activităţile desfășurate cu ocazia executării mandatului de aducere, indiferent de 
rezultatul acestora, sunt consemnate într-un proces-verbal, care trebuie să cuprindă, 
pe lângă menţiunile generale prevăzute în art. 199 CPP, numele, prenumele și calitatea 
celui care îl încheie, locul unde este încheiat, activităţile desfășurate, cât și obiecțiile 
și explicaţiile celui la care se referă actul întocmit. 

În cazul militarilor, executarea mandatelor se face prin comandantul unităţii militare 
sau prin poliția militară. 

Potrivit art. 266 alin. (3) CPP, în cazul în care persoana arătată în mandatul de aducere 
nu poate fi adusă din motive de boală, cel însărcinat cu executarea mandatului constată 
aceasta printr-un proces-verbal, care se înaintează de îndată organului de urmărire 
penală sau, după caz, instanţei de judecată. Imposibilitatea aducerii va rezulta din 
menţiunile cuprinse în procesul-verbal, referitoare la starea fizică sau actele medicale 
prezentate de persoana indicată în mandat. 

Deosebit de reglementarea anterioară, în codul în vigoare nu mai există precizări 
referitoare și la alte situaţii care pot determina neexecutarea mandatului, cu toate 
că în practică pot fi constatate [potrivit art. 184 alin. (21) CPP 1968, neexecutarea 

mandatului putea fi motivată, pe lângă starea de boală, și de orice altă cauză considerată 
întemeiată). ye 

În cazul în care cel care execută mandatul de aducere nu găsește persoana vizată 
la adresa indicată, face cercetări și, dacă acestea au rămas fără rezultat, încheie un 
proces-verbal, care va cuprinde mențiuni despre cercetările făcute. Procesul-verbal se 
înaintează, de îndată, organului de urmărire penală sau, după caz, instanţei de judecată. 

S-a apreciat că, dacă la primul termen de judecată inculpatul a fost citat și nu 
s-a prezentat, iar pentru al doilea termen instanţa nu a emis citaţie, ci un mandat 
de aducere, dar care nu a fost executat și nici nu s-a încheiat un proces-verbal de 
către organele de poliţie cu privire la neexecutare, instanţa, judecând cauza la acest 
din urmă termen, a încălcat dispoziţiile legale referitoare la citaţie, simpla emitere a | 
mandatului de aducere neacoperind lipsa de procedură”, : l 

Întrucât mandatul de aducere este un ordin dat de organul judiciar organelor de 
cercetare penală ale poliției judiciare sau organelor de ordine publică, neexecutarea 
acestuia constituie abatere judiciară si se sancţionează cu amendă judiciară, potrivit 
art. 283 alin. (1) lit. b) CPP. 


$4. Accesul la bazele electronice de date 


467. Cadrul legal. Pentru ca procedura de citare, comunicarea actelor de procedură 
sau aducerea cu mandat să poată fi realizate, procurorul sau instanţa are drept de 
acces direct la bazele electronice de date deţinute de organele administraţiei de stat. 
Totodată, organele administrației publice care dețin baze electronice de date sunt 
obligate să colaboreze cu procurorul sau cu instanța de judecată în vederea asigurării 
accesului direct al acestora la informaţiile existente în bazele electronice de date, 
pentru realizarea activităților procedurale prevăzute în lege (art. 267 CPP). 

Accesul la aceste date și colaborarea la care sunt obligate organele administraţiei 
de stat trebuie să respecte însă legea care le reglementează activitatea. 


Secțiunea a 3-a. Modificarea actelor procedurale, îndreptarea erorilor 
materiale și înlăturarea unor omisiuni vădite | 


$1. Modificarea actelor procedurale 


468. Condiţii. Actele procedurale încheiate de organele judiciare trebuie să ofere 
garanții serioase privind realitatea celor consemnate. Pentru acest motiv, orice adăugire, 
corectură ori suprimare făcută în cuprinsul unui act procedural este ţinută în seamă 
numai dacă aceste modificări sunt confirmate în scris în cuprinsul sau la sfârșitul 
actului, de către cei care l-au semnat (art. 277 CPP). 

: În cazul în care în actul procedural scris se fac anumite modificări neconfirmate, 
dar care nu schimbă înțelesul frazei, acestea rămân valabile. 
Dacă este cazul, locurile nescrise în cuprinsul unei declaraţii trebuie barate, astfel 
încât să nu se poată face adăugiri. 


"1 C.A. Suceava, dec. pen. nr. 261/2003, în B.J. 2003, p. 97. 

$2. Îndreptarea erorilor materiale 


- 469. Condiţii privind eroarea. Actele procedurale scrise pot conţine unele erori 
materiale, cum ar fi greșelile privind ortografierea numelor, trecerea greșită în actele 
procedurale a calității procesuale, a unor cifre etc. Potrivit art. 278 CPP, erorile materiale 
evidente din cuprinsul unui act procedural se îndreaptă de însuși organul de urmărire 
penală, de judecătorul de drepturi și libertăţi sau de cameră preliminară ori de instanţa 
care a întocmit actul, la cererea celui interesat ori din oficiu. În vederea îndreptării 
erorii, părțile pot fi chemate spre a da lămuriri. Prin această procedură specială, se 
evită anularea actului și, eventual, refacerea, dacă mai este posibil. 

Despre îndreptarea efectuată organul judiciar întocmește, după caz, un proces-verbal 
sau o încheiere, făcându-se menţiune și la sfârșitul actului corectat. În cazul în care prin 
încheierea de admitere a cererii de îndreptare a erorilor materiale se tinde la schimbarea 
situației de fapt reținute în hotărârea de condamnare, o asemenea îndreptare nu 
poate fi acceptată, fiind nelegală!“. 

Eroarea trebuie să fie, așadar, materială și evidentă, rezultând în mod vădit din 
actele dosarului; pe calea acestei proceduri nu se pot îndrepta erorile de judecată prin 
care s-au dat soluţii greșite sau incomplete!!. De exemplu, constituie eroare materială, 
în sensul art. 278 CPP, neconcordanta dintre data de la care se deduce arestarea 
preventivă din durata pedepsei pronunţate, prevăzută în minută, și data prevăzută în 
dispozitivul hotărâriil”!; neconsemnarea în dispozitivul hotărârii a faptului că apelurile 
„inculpatului au fost respinse, precizare existentă însă în minută!%. 

Omisiunea de a dispune confiscarea specială nu constituie însă o eroare materială 
care să poată fi îndreptată conform procedurii prevăzute de art. 278 CPP"!, De asemenea, 
faptul că instanţa nu s-a pronunţat asupra apelului uneia dintre părţi și nu a consemnat 
atât în minută, cât și în dispozitivul deciziei soluția dată apelului declarat de aceasta 
nu constituie eroare materială în sensul art. 278 CPP!3, | 

Încheierea de îndreptare a erorilor materiale nu poate fi atacată separat cu apel, 
ci doar odată cu sentinţa sau decizia atacată, apelul declarat împotriva sentinţei 
sau deciziei considerându-se făcut și împotriva acestor încheieri, potrivit art. 408 
alin. (3) CPP”! 


$3. Înlăturarea omisiunilor vădite 


470. Cazuri. Cu toate că au această îndatorire, este posibil ca organele judiciare să 
omită să se pronunţe cu privire la unele chestiuni adiacente rezolvării fondului cauzeitl, 
și anume asupra sumelor pretinse de martori, experți, interpreţi, avocaţi, potrivit 


u C.S.J., dec. nr. 1744/2003, nepublicată. 

LI GR. THEODORU, op. cit., 2007, p. 416. 

BI 1.C.C.J., dec. nr. 107/2004, în B.J. 2004, p. 858-859. 

“l C.S.J., dec. nr. 3063/2003, în G.. ANTONIU, A. VLĂȘCEANU, A. BARBU, op. cit., p. 214. 
6! C.A. Timișoara, dec. pen. nr. 252/2000, în B.J. 2000-2001, p. 394-395. 

tel C.S.]., dec. pen. nr. 3841/2002, în B.J. 2002, p. 556-557. 

(71 |.C.C.J., dec. nr. 3745/2004, nepublicată. 

[8] GR. THEODORU, op. cit., p. 416. 

art. 272 și art. 273 CPP, precum și cu privire la restituirea lucrurilor sau la ridicarea 
măsurilor asigurătorii. Ca urmare a omisiunii, din actele procedurale întocmite lipsesc 
precizări referitoare la aceste probleme, caracterul vădit fiind determinat de faptul 
că pronunţarea asupra lor era legal obligatoriel!l. 

Potrivit art. 279 CPP, procedura de îndreptare a erorilor materiale se aplică și în 
cazul înlăturării omisiunilor vădite, astfel că organul judiciar, în vederea înlăturării 
omisiunii, poate chema părţile pentru a da lămuriri. Deoarece înlăturarea acestor - 
omisiuni poate crea obligații de plată sau chiar modificări în ceea ce privește regimul 
juridic al unor bunuri ca urmare a restituirii sau ridicării măsurilor asigurătorii, pentru 
ca părţile și persoana vătămată să poată să își apere interesele legitime, procedura ar 
trebui să se desfășoare cu chemarea obligatorie a acestora de către organul judiciar. 

Particularităţile acestei proceduri o deosebesc de dreptul martorului, expertului, 
interpretului, avocatului de a declara apel în ceea ce privește cheltuielile judiciare sau 
indemnizaţiile cuvenite lor, conform art. 409 alin. (1) lit. e) CPP, întrucât privește cazurile 
în care organul judiciar nu s-a pronunţat deloc în privința problemelor respective, în 
timp ce apelul se poate referi și la greșita rezolvare a acestoratl. Totodată, înlăturarea 
omisiunilor vădite este aplicabilă chiar și pentru hotărârile definitive, care nu pot fi 
atacate cu o cale ordinară de atac. 


1] V, DONGOROZ ȘI COLAB., op. cit., vol. V, p. 404. 
2] GR. THEODORU, op. cit., p. 416. 

de actele procesuale și actele procedurale 


471. Consideraţii preliminare. În legătură cu actele procesuale sau procedurale sunt 
reglementate termenele în procesul penal, cheltuielile judiciare, nulităţile, excluderea 
și amenda judiciară. 

Termenele sunt intervale de timp în care sau după trecerea cărora organele judi- 
ciare, părțile sau ceilalți subiecți procesuali pot exercita un drept procesual. Potrivit 
art. 272 CPP, cheltuielile judiciare sunt sume de bani necesare pentru efectuarea 
actelor de procedură, administrarea probelor, conservarea mijloacelor materiale de 
probă etc. Nulităţile sunt sancțiuni care invalidează actele procesuale și procedurale 
efectuate cu încălcarea legii, iar excluderea este o sancțiune specifică probaţiunii, 
aplicabilă în cazul încălcării legalităţii și loialității în administrarea probelor. Amenda 
judiciară este o sancțiune administrativă care se aplică anumitor persoane în cazul în 
care acestea săvârșesc unele abateri judiciare legate de actele procedurale și, implicit, 
de actele procesuale. 


Secţiunea 1. Termenele în procesul penal 


$1. Noţiuni introductive 


_A72. Definiţie. Instituția termenului în procesul penal prefigurează un principiu 
fundamental al activității judiciare, operativitatea. Stabilirea unor termene scurte 
asigură rezolvarea cât mai rapidă a cauzelor penale, fără a afecta însă aflarea adevărului 
şi exercițiul drepturilor procesuale ale părţilor și ale celorlalți subiecți procesuali. 

Termenele sunt intervale de timp înăuntrul sau după epuizarea cărora pot fi 
îndeplinite acte și măsuri procesuale ori procedurale!i!. 

Termenele obligă organele judiciare, părţile și ceilalți subiecţi procesuali să iniţieze 
și să exercite drepturile procesuale astfel încât să fie asigurate atât soluționarea cauzei 
în timp optim și previzibil, cât și menţinerea unor măsuri procesuale până la ali ii 
la care acestea sunt necesare. 


473. Sancţiunea nerespectării termenului. Potrivit art. 268 CPP, când pentru 
exercitarea unui drept procesual legea prevede un anumit termen, nerespectarea 
acestuia atrage decăderea din exercițiul dreptului și nulitatea actului făcut peste 
termen. Aplicarea sancţiunii decăderii are ca efect pierderea dreptului la acţiune ca 
urmare a neexercitării dreptului procesual în termenul prevăzut de lege. Prin urmare, 
pentru a respinge o cale de atac ca tardiv introdusă, instanţa trebuie să constate 
depășirea termenului, calculat conform art. 269 CPP!#, 


i N. VOLONCIU, op. cit., vol. |, p. 466; GR. THEODORU, op. cit., p. 421; |. NEAGU, op. cit., p. 471. 
2l C,S.J., compl. 9 jud., dec. nr. 81/2003, nepublicată. 

Decăderea nu intervine automat, trebuie constatată de instanță (sau alt organ 
judiciar), care va hotărî dacă sunt încălcate dispozițiile legale privind exercitarea 
drepturilor procesuale într-un anumit timp". 


§2. Clasificarea termenelor 


474. Criterii de clasificare. Termenele pot fi clasificate în funcţie de mai multe criterii. 

Astfel, în raport cu natura drepturilor și intereselor pe care le ocrotesc, deosebim: 

a) termenele substanţiale — sunt intervale de timp determinate de lege pentru 
ocrotirea unor drepturi sau interese extraprocesuale?l. Chiar dacă sunt prevăzute de 
legea procesuală penală, aceste termene se referă la drepturi care nu sunt drepturi 
procesuale, ele sunt menţionate în alte acte normative, dar pot fi limitate potrivit 
normei procesuale. De exemplu, în legătură cu libertatea persoanei sau dreptul de 
proprietate sunt prevăzute termene care stabilesc durata măsurilor preventive, 
instituirea sau menţinerea măsurilor asigurătorii etc. Cele mai importante termene 
substanţiale privesc durata măsurilor pe care organele judiciare le pot lua în ceea ce . 
privește privarea sau restrângerea libertăţilor persoanei (măsurile preventive); 

b) termenele procedurale — privesc intervale de timp fixate prin normele procesuale 
penale pentru a ocroti drepturi și interese conferite persoanelor în cadrul procesului 
penal. Existenţa lor este justificată de necesități pur procedurale, de natură să asigure 
disciplinarea și sistematizarea derulării activităților ce compun procesul penal!!, Acestea 
au funcția de a ordona activitățile procesuale, respectarea lor asigurând buna desfășurare 
a procesului penal. Sunt termene procedurale termenul de apel, de recurs în casaţie 
etc. Deosebit de termenele substanţiale, care au ca efect ocrotirea drepturilor și 
intereselor legitime în cazul restricționării lor, termenele procedurale contribuie la 
efectuarea în timp rezonabil a activităților specifice fiecărei faze procesuale! 

În raport cu caracterul lor sau cu efectele pe care le produc, există: 

a) termene peremptorii5! — sunt intervale de timp în interiorul cărora trebuie 
îndeplinite anumite acte. Este termen peremptoriu, de exemplu, cel de 10 zile în 
care poate fi exercitat apelul împotriva unei hotărâri judecătorești; 

b) termene dilatoriil! — sunt intervale de timp după expirarea cărora pot fi îndeplinite 
anumite acte. 

Termenele pot fi clasificate în funcţie și de alte criterii, astfel: 

a) în raport de durată: termene pe ore, termene pe zile, termene pe luni, termene 
pe ani; 


"1 |,C.C.J., compl. 9 jud., dec. nr. 206/2004, nepublicată. 

2] V, DONGOROZ ȘI COLAB., op. cit., vol. V, p. 384. 

BI GR. THEODORU, op. cit., p. 422. 

“I LC.CJ., S.U., dec. nr. 15 din 6 aprilie 2009 (M. Of. nr. 735 din 29 octombrie 2009). 

5 Noțiunea de termen „peremptoriu” provine din limba latină, de la peremptus = distrus, 
modificat, în franceză péremptoire = decisiv, tranșant, ferm, fără replică. 

(5 Noţiunea de termen „dilatoriu” provine din limba latină, de la di/atorius = care amână, 
prelungește, tărăgănează. | 

- b) în funcţie de factorul care stabilește durata termenelor, acestea pot fi: termene 
legale (stabilite prin lege), termene judiciare (stabilite de organele a isa după 
necesitățile impuse de buna soluționare a cauzei); 

c) în raport cu conținutul timp, deosebim între: termene fixe, maxime și minime; 

d) după modul de calcul, termenele sunt: de succesiune sau de regresiune. 

În unele cazuri, pentru efectuarea unor activități procesuale legea nu indică o 
anumită perioadă de timp, însă precizează că organele judiciare au obligația să le 
realizeze cu celeritate, fapt care rezultă din utilizarea unor expresii ca „de îndată”, 
„imediat”, „de urgenţă”. 


$3. Modul de calcul al termenelor 


475. Calculul termenelor substanţiale. Potrivit art. 271 CPP, calculul termenelor 
substanţiale pe ore și pe zile se face pe unităţi pline de timp, în sensul că ora sau ziua 
de la care începe și cea la care se sfârșește termenul intră în durata lui. Acest sistem 
de calcul se folosește în cazul termenelor privind măsurile preventive. De exemplu, 
un termen de 24 de ore, care începe la ora 9,00, se împlinește a doua zi la aceeași 
oră. Un termen de arestare a inculpatului pentru 30 de zile, care începe la data de 
1 iulie, se împlinește la data de 30 iulie. În calculul termenului intră prima zi când s-a 
luat măsura arestării preventive, indiferent de ora la care a avut loc, precum și ultima 
zi până la orele 24. În aceste condiţii, este nelegală stabilirea în mandatul de arestare 
a unei alte ore ca oră la care expiră durata arestării preventivel!. 

Termenele substanţiale exprimate în luni sau ani se calculează potrivit dispoziţiilor 
de drept penal privind calculul pedepselor. Întrucât Codul de procedură penală nu se 
referă și la aceste termene, este justificată aplicarea dispoziţiilor art. 186 CP, deoarece 
nu ar fi potrivit ca arestarea preventivă sa aibă o altă modalitate de calcul decât aceea 
aplicabilă executării închisorii. 

Conform art. 186 alin. (1) teza a Il-a CP, la calculul termenelor substanţiale pe luni 
și pe ani, luna și anul se socotesc împlinite cu o zi înainte de ziua corespunzătoare 
datei de la care au început să curgă. 

Deosebit de termenele procedurale, pentru termenele substanţiale nu este permisă 
prorogarea în cazul expirării lor într-o zi nelucrătoare. De exemplu, în cazul arestării 
preventive, chiar dacă termenul a expirat într-o zi nelucrătoare, se impune punerea de 
îndată în libertate a persoanei arestate (dacă arestarea nu a fost prelungită sau, după 
caz, menţinută). Faptul că prorogarea nu este permisă reiese și din reglementarea 
măsurilor preventive, care impune încetarea de drept a măsurii la expirarea termenului, 
indiferent de felul zilei în care acesta s-a împlinit, zi lucrătoare sau nelucrătoare de 
drept [potrivit art. 241 alin. (1) lit. a) CPP, măsurile preventive încetează de drept la 
expirarea termenului prevăzut de lege sau stabilit de organul judiciar]. 


0 C.A. Pitești, dec. pen. nr. 398/2004, în B.J. 2004, p. 132. Pentru detalii, a se vedea 
și C. DOBRE, M. DOBRE, Calculul termenelor reţinerii și arestării preventive, în Dreptul 
nr. 9/2009, p. 192-197. 

476. Calculul termenelor procedurale. Întrucât termenul constituie o fracțiune 
de timp, trebuie stabilite momentul inițial de la care începe să curgä (dies a quo) și 
momentul final la care se împlinește (dies ad quem). 

Potrivit art. 269 alin. (1) CPP, la calculul termenelor procedurale se porneste de 
la ora, ziua, luna sau anul prevăzut în actul care a provocat curgerea termenului, în 
„afară de cazul când legea prevede altfel"! 

Actul care provoacă curgerea timpului este actul procedural în funcție de care, 
potrivit legii, este localizat momentul iniţial al termenului și în care sunt referiri cu 
privire la ora, ziua, luna îndeplinirii unor activităţi procedurale. De exemplu, termenul 
de apel începe să curgă de la data comunicării copiei minutei (art. 410 CPP), iar 
termenul de declarare a recursului în casaţie de E data comunicării deciziei instanței 
de apel (art. 435 CPP). 

Stabilirea momentului final al termenului este 3 căndiționlt de cunoaștereaadouă 
aspecte: durata și modul de calcul. De regulă, durata este prevăzută în lege sau stabilită 
de organul judiciar. 

Referitor la modul de calcul al termenelor procedurale, legea a instituit două sisteme . 
de calcul diferite, și anume un sistem pentru termenele pe ore sau pe zile și un alt 
sistem pentru termenele socotite pe luni sau pe ani [art. 269 alin. (2), (3) și (4) CPP]. 

Termenele pe ore și pe zile se calculează pe unităţi libere de timp, în sensul că la 
calculul lor nu se socotesc ora sau ziua de la care încep să curgă termenul, nici ora 
sau ziua în care se împlinesc [art. 269 alin. (2) CPP]. 

Termenele pe luni și pe ani se calculează în sistem calendaristic. Pattivi art. 269 
alin. (3) CPP, termenele pe luni expiră la sfârșitul zilei corespunzătoare a ultimei luni, 
iar termenele calculate pe ani la sfârșitul zilei și lunii corespunzătoare din ultimul 
an. De exemplu, termenul de introducere a plângerii prealabile (3 luni din ziua în care 
persoana vătămată a aflat despre săvârșirea faptei), fiind stabilit pe luni, se calculează 
potrivit art. 269 alin. (3) CPP și expiră la sfârșitul zilei corespunzătoare a ultimei luni. 

În cazul termenelor socotite pe luni sau pe ani, dacă ultima zi cade într-o lună care 
nu are zi corespunzătoare, termenul expiră în ultima zi a acelei luni. 

Dacă ultima zi a unui termen procedural cade într-o zi nelucrătoare, termenul expiră | 
la sfârșitul primei zile lucrătoare care urmează [art. 269 alin. (4) CPP]®. Aceste dispoziţii 
instituie o prorogare de drept care este posibilă doar în cazul în care ultima zi a termenului 
stabilit pe zile, luni sau ani cade într-o zi nelucrătoare și are ca efect prelungirea aces- 
tuia pană la sfârșitul primei zile lucrătoare care urmează. Zilele nelucrătoare intră în 


W Excepţia de la regula stabilită în art. 269 CPP (când legea dispune astfel) o întâlnim, 
de exemplu, în cazul duratei maxime a arestării inculpatului în cursul judecății în primă 
instanță, cu privire la care art. 239 CPP arată că, în aceste situații, termenele curg de la 
data sesizării instanţei de judecată, în cazul în care inculpatul se află în stare de arest 
preventiv, și, respectiv, de la data punerii în executare a măsurii, când faţă de acesta s-a 
dispus arestarea preventivă în procedura de cameră preliminară sau în cursul judecății 
ori în lipsă. 

2 Prorogarea permisă în acest text nu se aplică și în cazul termenelor procedurale calculate 
pe ore, ci numai pentru termenele procedurale calculate pe zile, pe luni sau pe ani. A se 
vedea I.C.C.J., s. pen., dec. nr. 2575/2009, www.scj.ro. 

calculul termenului atunci când sunt cuprinse în interiorul acestuia (de exemplu, în 
interiorul celor 10 zile de declarare a apelului). Numai dacă zilele nelucrătoare sunt 
la sfârșitul termenului, acesta se prelungește, conform art. 269 alin. (4) CPP, până la 
sfârșitul primei zile lucrătoareli. 


84. Acte considerate ca făcute în termen 


477. Cazuri şi condiţii. Conform dispoziţiilor art. 270 CPP, actul depus înăuntrul 
termenului prevăzut de lege la administraţia locului de deţinere ori la unitatea militară 
sau la oficiul poștal prin scrisoare recomandată este considerat în termen. În aceste 
situații, dovada depunerii actului este făcută prin înregistrarea sau atestarea înscrisă 
de către administrația locului de deținere sau de unitatea militară pe actul depus sau 
prin recipisa oficiului poștal. În cazul scrisorilor simple (nerecomandate), ștampila 
aplicată pe plicul expediat are valoare de dovadă a datei certe a depunerii actului. Dacă 
data de plecare a plângerii prealabile expediate prin poștă aplicată prin ștampilă este 
în ziua în care se împlinește termenul, se consideră că actul este făcut în termen!” 

Dacă un act care trebuia făcut într-un anumit termen a fost comunicat sau transmis, 
din necunoaștere ori dintr-o greșeală vădită a expeditorului, înainte de expirarea 
termenului, unui organ judiciar care nu are competenţă, se consideră că a fost depus 
în termen, chiar dacă actul ajunge la organul judiciar competent după expirarea 
termenului fixat. 

În privinţa actelor procurorului, cu excepţia căilor de atac, acestea sunt considerate 
ca făcute în termen dacă data la care au fost trecute în registrul de ieșire al parchetului 
este înăuntrul termenului cerut de lege pentru efectuarea lor. Pentru căile de atac, 
data înregistrării lor la instanţă trebuie să fie cuprinsă în cadrul termenului prevăzut 
de lege. 


Secţiunea a 2-a. Sancţiunile procesuale penale 


$1. Noţiunea de sancţiune procesuală penală 


478. Concept. Scop și efecte. Încălcarea dispoziţiilor care privesc desfășurarea 
procesului penal poate avea drept consecinţă aplicarea unor sancţiuni de natură 
administrativă, civilă sau penală. De exemplu, potrivit art. 283 CPP, poate fi aplicată 
amenda judiciară celor. care îndeplinesc în mod greșit ori cu întârziere lucrările de 
citare sau de comunicare a actelor procedurale. 

Răspunderea civilă poate fi, de asemenea, incidentă. Potrivit art. 542 CPP, în cadrul 
procedurii de reparare a pagubei materiale sau a daunei morale în caz de eroare 
judiciară ori în caz de privare nelegală de libertate, statul poate introduce acţiune 
în regres împotriva persoanei care, cu rea-credinţă sau din culpă gravă, a provocat 
situația generatoare de daune. : 


(1) În acest sens, și C.S.J., dec. nr. 3082/2003, nepublicată. 
12 1.C.C.J., dec. nr. 21/2004, nepublicată. 

NN dispoziţiilor legale privind desfășurarea procesului penal poate 
genera și răspunderea penală. Fapta de a pune în mișcare acțiunea penală, de a lua 
o măsură preventivă neprivativă de libertate ori de a trimite în judecată o persoană, 
știind că este nevinovată, se pedepsește cu închisoare de la 3 luni la 3 ani și interzicerea 
exercitării dreptului de a ocupa o funcţie publică. De asemenea, reținerea sau arestarea 
ori condamnarea unei persoane, știind că este nevinovată, se pedepsește cu închisoare 
de la 3 la 10 ani și interzicerea exercitării dreptului de a ocupa o funcție publică 
(art. 283 CP privind infracţiunea de represiune nedreaptă). 

De cele mai multe ori, aplicarea acestor sancțiuni nu afectează în mod direct 
și valabilitatea actelor efectuate în absenţa unei prevederi legale exprese sau cu 
nerespectarea regulilor care reglementează îndeplinirea lor. 

Existența unor sancţiuni a căror aplicare are ca rezultat înlăturarea actelor procesuale 
și procedurale efectuate cu nerespectarea legii constituie garanția respectării principiului 
legalității în desfășurarea procesului penal. 

Funcţia acestor sancțiuni constă în garantarea derulării activităţilor procesuale în 
conformitate cu legea, iar intervenţia lor are ca efect înlăturarea încălcării normelor 
procesuale, precum și a consecințelor negative provocate în procesul penall!l. Totodată, 
actele efectuate fără respectarea normelor procesuale, dacă este necesar și posibil, 
vor fi refăcute în conformitate cu dispoziţiile prevăzute de lege. 

Dacă sancțiunile juridice de natură administrativă, civilă sau penală se îndreaptă 
împotriva persoanelor care au încălcat legea cu ocazia rezolvării cauzei, sancțiunile 
procesuale privesc actele procesuale și procedurale încheiate în condiţii de nelegalitate. 

În funcţie de temeiul special dat de natura normelor de lege încălcate cu ocazia 
efectuării actelor procesuale sau procedurale, sancţiunea procesuală penală poate 
consta în pierderea unui drept procesual sau în invalidarea unor acte, măsuri procesuale 
-ori procedurale. 

În procesul penal, aceste sancțiuni îndeplinesc scopuri diferite, al căror conţinut le 
atribuie caracterul de remediu procesual și garant al respectării principiului legalității. 
Au rol preventiv, deoarece existenţa lor presupune posibilitatea aplicării sancțiunii 
în caz de încălcare a legii, sancționator, de anulare a actelor nelegal întocmite, cât și 
reparator, de refacere a actelor anulate, dacă este posibil și necesari? 

“Codul de procedură penală în vigoare cuprinde reglementări din care se disting 
ca sancțiuni procesuale penale nulitatea, decăderea, inadmisibilitatea și excluderea. 
Cu toate că nu există dispoziţii care să o confirme, în doctrină se fac referiri cu privire 
la inexistenţă, ca sancţiune procesuală penală. 


$2. lnexistenţa 


479. Noţiune. Deosebiri față de nulitate. În cazul inexistenţei, actul procesual sau 
procedural este, cum în mod just se apreciază în literatura de specialitatet, o realitate 
de fapt, și nu o realitate juridică. Actele inexistente sunt socotite simple realităţi de 


© N. GIURGIU, Cauzele de nulitate în procesul penal, Ed. Științifică, București, 1974, p. 28. 
2! GR. THEODORU, op. cit., p. 426. 
BI |. NEAGU, op. cit., p. 478. 

fapt, care au numai aparenţa unei existenţe juridice. De exemplu, poate fi considerat 
ca inexistent un raport de expertiză întocmit de una dintre părți. 

Între inexistenţă și nulitate, ca sancţiuni procesuale, pot fi subliniate diferențe 
esenţiale!!, și anume: în timp ce nulitatea este o sancţiune de invalidare a unor acte 
care există din punct de vedere juridic, inexistența privește acte care au numai aparența 
unei existenţe juridice; în cazul nulităţii, trebuie să se facă dovada unei vătămări 
procesuale, acest lucru nefiind necesar în cazul inexistenţei; în cazul nulităţii, actul 
va trebui refăcut, pe când inexistența nu atrage o atare obligaţie. 


$3. Decăderea 


480. Noţiune și efecte. Deosebiri față de nulitate. Potrivit art. 268 alin. (1) CPP, 
când pentru exercitarea unui drept procesual legea prevede un anumit termen, 
nerespectarea acestuia atrage decăderea din exerciţiul dreptului și nulitatea actului 
făcut peste termen. 

Decăderea este o sancţiune specifică domeniului termenelor și constă în pierderea 
dreptului procesual neexercitat în termenul imperativ prevăzut de lege. După trecerea 
termenului, titularul actului pierde dreptul exerciţiului acestuia, iar dacă a fost efectuat, 
nu va produce efectele prevăzute de lege, fiind null. De exemplu, intervine decăderea 
ca sancţiune procesuală dacă titularul apelului nu l-a declarat în termenul prevăzut 
de lege, la expirarea termenului, cel care nu l-a declarat fiind decăzut din dreptul de 
a-l mai declara. 

Pentru celelalte termene procedurale [altele decât cele care privesc exercițiul unui 
drept subiectiv procesual, la care se referă art. 268 alin. (1) CPP!2!], în caz de neres- 
pectare, se aplică dispoziţiile privitoare la nulităţi. 

Deosebiri esențiale"! între decădere și nulitate ca sancţiuni procesuale sunt: nulitatea 
se referă la acte procesuale sau procedurale întocmite cu încălcarea legii, iar decăderea 
privește drepturi procesuale care trebuie exercitate într-un termen prevăzut de lege; 
nulitatea se referă la un act efectuat, în timp ce decăderea are în vedere un act care 
nu mai poate lua ființă, deoarece a expirat termenul prevăzut de lege; deosebit de 
nulitate, care impune refacerea actului, decăderea are ca regulă stoparea titularului 
dreptului procesual de a-l mai exercita. 

Totuși, dacă dreptul procesual nu a fost exercitat în termen, iar titularul dovedește 
că nu din vina sa termenul a fost depășit, este posibilă repunerea în termen, ca remediu 
procesual (de exemplu, în cazul repunerii în termenul de apel!:)). 


(1 jpidem. 

12 N, GIURGIU, op. cit., p. 34. 

BI jpidem. 

(4! |, NEAGU, op. cit., p. 478. 

5! Potrivit art. 411 CPP, apelul declarat după expirarea termenului prevăzut de lege este 
considerat ca fiind făcut în termen dacă instanţa de apel constată că întârzierea a fost 
determinată de o cauză temeinică de împiedicare, iar cererea de apel a fon) făcută în cel 
mult 10 zile de la încetarea acesteia. 

481. Cazuri și efecte. Inadmisibilitatea, ca sancțiune procesuală penală, intervine 
în cazul în care în proces sunt efectuate acte pe care legea nu le îngăduie sau sunt 
exercitate drepturi procesuale epuizate prin alte căi procesuale ori neprocesualelil. 
Actul întocmit în aceste condiţii nu produce efecte juridice, fiind nul. 

Deosebit de nulitate sau decădere, care asigură legalitatea (funcțională) a procesului 
penal prin înlăturarea actelor procesuale efectuate fără respectarea prevederilor din 
lege, inadmisibilitatea garantează legalitatea prin excluderea manifestărilor nepermise 
de lege. Similar decăderii, inadmisibilitatea interzice refacerea actelor care au constituit 
obiect al sancțiunii, în timp ce nulitatea, dimpotrivă, presupune refacerea acestora, 
care contribuie ulterior la soluționarea cauzei. 

Este inadmisibil, de exemplu, apelul declarat de martor sau expert privind latura 
penală a cauzei, deoarece, potrivit art. 409 alin. (1) lit. e) CPP, aceștia nu pot face. 
apel decât în ceea ce privește cheltuielile judiciare, indemnizaţiile cuvenite lor și 
amenzile judiciare aplicate. În acest caz, se va dispune respingerea apelului, întrucât 
este inadmisibil [potrivit art. 421 pct. 1 lit. a) CPP]. 

Există inadmisibilitate și în situațiile în care legea permite unele acte procesuale, dar 
exercițiul lor este limitat la anumite situaţii, stări sau cu îndeplinirea unor condiţii ori 
permis numai anumitor persoane. Astfel, în materia recuzării, cererea formulată cu 
nerespectarea condițiilor prevăzute la art. 67 alin. (2)-(4) CPP atrage inadmisibilitatea 
acesteia. Dispoziţii similare pot fi întâlnite și în materia plângerii împotriva soluţiilor 
de neurmărire sau netrimitere în judecată, la art. 341 alin. (9) CPP, unde se instituie 
sancţiunea inadmisibilității pentru contestațiile împotriva hotărârii judecătorului de 
cameră preliminară, dacă sunt nemotivate. 


55. Nulitățile 


482. Noţiune. Scopul sancţiunii. În doctrină sunt cunoscute două concepții care au 
influențat conținutul reglementării nulităților, ca sancţiuni procesuale penale. Sancţiuni 
procesuale tipice, nulitățile invalidează actele procedurale existente, care au luat ființă 
prin nerespectarea dispoziţiilor legale, prin omisiunea sau violarea formelor prescrise 
de lege"! 

În legislaţiile procesuale penale inițiale opera principiul conform căruia nerespectarea 
formelor procedurale atrage obligatoriu nulitatea actului și refacerea acestuia cu 
respectarea dispoziţiilor legii. Potrivit acestei concepții, nulitatea intervenea la orice 
încălcare a formelor prevăzute de lege, indiferent de gravitatea și consecinţele acesteia. 
Ulterior au fost promovate opinii în sensul atenuării acestei concepții, considerată de 
un formalism excesivl“l. Fără a exagera formalismul, noua teorie a nulităţilor are la 
bază ideea de vătămare procesuală, acceptându-se faptul că nu încălcarea formală a 


(1! |. NEAGU, op. cit., p. 479. 

LI N. GIURGIU, op. cit., p. 33. 

BI |, IlONESCU-DOLJ, op. cit., p. 190. 

“l N. VOLONCIU, op. cit., vol. |, p. 478. 

legii determină nulitatea actului, ci vătămarea determinată de această încălcare, care 
poate avea reflexii în respectarea dreptului la apărare, a principiului aflării adevărului 
sau a celui al legalitățiil!!. Așadar, nulitatea va fi aplicată dacă încălcarea normelor 
prevăzute de lege pentru efectuarea actului procesual au determinat o vătămare 
procesuală, care nu poate fi înlăturată decât prin desființarea actului. 

Prin scop, nulitățile au aceeași funcţie ca și celelalte sancţiuni procesuale, întrucât 
prin aplicarea lor se urmărește respectarea legalităţii procesului penal, însă, deosebit 
de acestea, au un mod specific de manifestare, dat de condiţiile care le determină 
aplicabilitatea și de efectele lor. Dacă celelalte sancţiuni impun lipsirea de efecte a: 
actului şi împiedicarea reluării lui ulterioare, nulitatea nu constă numai în aplicarea 
unei sancţiuni, în cele mai multe cazuri este un remediu procesual, întrucât presupune 
refacerea actului viciat. 


483. Condiţii generale. Considerată drept cea mai importantă sancţiune procesuală 
penală, nulitatea privește actele procesuale și procedurale întocmite cu încălcarea 
dispoziţiilor legale care reglementează desfășurarea procesului penal, în cazurile în 
care a fost produsă o vătămare care nu poate fi înlăturată decât prin desființarea 
actului viciat și refacerea acestuia, dacă este posibil. 

Sistemul nostru procesual penal a adoptat această concepţie, în care vătămarea 
procesuală este o condiţie de existenţă generală a nulităţilor, atât în reglementările 
anterioare, cât și în actualul cod. Potrivit art. 197 alin. (1) CPP 1968, „Încălcările 
dispozițiilor legale care reglementează desfășurarea procesului penal atrag nulitatea 
actului, numai atunci când s-a adus o vătămare care nu poate fi înlăturată decât prin 
anularea acelui act”. 

De asemenea, din examinarea dispozițiilor actualului Cod de procedură penală 
reiese că nulitatea operează dacă sunt îndeplinite următoarele condiţii procesuale: 
este constatată o încălcare a dispoziţiilor legale care reglementează desfășurarea 
procesului penal, încălcarea să fi produs o vătămare procesuală participanţilor la 
proces, iar vătămarea să nu poată fi înlăturată decât prin desființarea actului nelegal 
întocmit (art. 281-282 CPP). Acestea sunt condiții generale de existenţă a nulităților, 
care prezintă forme specifice de exprimare în funcție de felul nulității (absolută sau 
relativă). 

Prima conditie se referă la existența unui act (procesual sau procedural) întocmit cu 
încălcarea dispozitiilor care reglementează desfăşurarea procesului penal. Aplicarea 
sancțiunii poate interveni în tot cursul procesului, indiferent de faza sau etapa procesuală, 
întrucât nerespectarea normelor procesuale poate fi constatată și poate influenţa 
desfășurarea acestuia atât în faza urmăririi penale, în procedura camerei preliminare, 


W instituţia nulității are aceeași abordare și în alte legislații, de exemplu, potrivit art. 171 CPP 
francez, există nulitate în cazul în care încălcarea unor formalități substanţiale prevăzute 
de lege a adus atingere intereselor unei părţi din proces. Partea astfel vătămată poate 
să renunţe a se prevala de acest fapt, regularizând neregulile procedurale. Renunțarea 
trebuie să fie însă expresă și nu poate fi exprimată decât în prezența avocatului. 

2] N. GIURGIU, op. cit., p. 43. 

cât și în faza judecății (la judecata în primă instanţă, în căile de atac ordinare sau 
extraordinare). 

Nulitatea intervine atât pentru actele procesuale, cât și pentru cele procedurale. 

* Întrucât prin actul procedural se îndeplinește dispoziția cuprinsă într-un act procesual, 
nulitatea acestuia din urmă impune, de regulă, și nulitatea actului de executare. În alte 
cazuri, există o anumită autonomie între cele două acte, iar nulitatea unuia dintre ele 
nu atrage automat și anularea celuilalt (de exemplu, anularea actului procedural al 
comunicării copiei de pe minută nu atrage și nulitatea actului procesual luat în urma 
deliberării, care constă în soluţia adoptată de completul de judecată!!l). 

Cea de-a doua condiţie constă în existența unei vătămări, determinată de încălcarea 
dispoziţiilor legale care disciplinează desfășurarea procesului penal. Vătămarea este 
de natură procesuală, întrucât constă în lezarea unui drept sau interes procesual, 
ca urmare a încălcării dispoziţiilor legale cu ocazia îndeplinirii unui act procesual | 
sau efectuării unui act procedural. Dreptul procesual încălcat trebuie să fie prevăzut 
de lege, invocat de titularul său, iar dacă vătămarea nu este evidentă, urmează a fi 
dovedită de cel care o invocăt?l, 

Întrucât legea nu definește „vătămarea”, având în vedere şi jurisprudenţa, în 
doctrină s-a apreciat că determinarea în concret a conținutului noţiunii se va face prin 
estimarea atingerii aduse atât interesului general (social), cât și eg esu lu părților, 
întrucât ambele pot fi lezate în procesul penal. 

În literatura de specialitate s-a susținut că vătămarea presupune ca încălcarea 
dispozițiilor privind desfășurarea procesului penal să poată afecta nu numai exercitarea 
drepturilor sau garanţiilor procesuale ale celor prezenți în proces, dar și posibilitatea 
soluționării corecte a cauzei", Așadar, ideea de vătămare nu se limitează doar la 
prejudicierea intereselor legitime ale participanţilor la proces, ea are în vedere și o 
posibilă soluționare greșită a cauzei. În acest context, vătămarea va fi dovedită dacă se 
demonstrează posibilitatea influenţării soluționării cauzei într-un anumit fel, în situaţia 
în care actul viciat ar fi fost întocmit cu respectarea drepturilor prevăzute de lege", 

Întrucât Codul de procedură penală conţine prevederi importante prin care se acordă 
participanţilor la proces drepturi procesuale, se presupune că numai exercitarea lor 
așa cum sunt prevăzute în lege, fără a fi încălcate, garantează respectarea intereselor 
legitime ale acestora, cât și soluționarea justă a cauzei. Faptul că o persoană este 
împiedicată să își exercite drepturile procesuale sau să beneficieze de garanţii procesuale 
constituie o vătămare, întrucât se limitează astfel posibilitățile de exprimare a intereselor 
procesuale în cauză", De exemplu, inculpatul are dreptul de a beneficia gratuit de un 
interpret atunci când nu înţelege, nu se exprimă bine sau nu poate comunica în limba 
română [art. 83 lit. f) CPP]. invocând absenţa interpretului, inculpatul poate susţine 
faptul că nu a avut posibilitatea să înțeleagă acuzaţia formulată împotriva sa și să 


1) GR. THEODORU, op. cit., p. 429. 

2! V. DONGOROZ ȘI COLAB., op. cit., vol. V, p. 407. 
BI GR. THEODORU, op. cit., p. 429. 

“l N, GIURGIU, op. cit., p. 86. 

5l Jbidem. 

lel GR. THEODORU, op. cit., p. 430. 

comunice apărările sale cu privire la fapta reținută în sarcina sa, încadrarea juridică 
etc., ceea ce constituie o vătămare pe plan procesual. i 

Nulitatea actelor poate fi însă acoperită dacă nu a fost invocată de persoana interesată 
în termenul prevăzut de lege sau aceasta a renunţat în mod expres la invocarea ei 
(cazul nulităților relative). 

Încălcările dispoziţiilor procedurale nu aduc toate, în aceeași măsură, atingere 
drepturilor și garanţiilor procesuale prevăzute de lege, premisele acestor atingeri 
fiind în mod logic mai mari în cazul încălcării unor dispoziții majore, care garantează 
respectarea regulilor de bază în desfășurarea procesului penal. Nerespectarea regulilor 
esenţiale care asigură legalitatea, aflarea adevărului va limita considerabil respectarea 
drepturilor procesuale, dar și perspectiva unei soluţii corecte și va influenţa negativ 
desfășurarea procesului penal. 

Având în vedere aceste distincţii, legiuitorul a prevăzut dispoziţiile a căror încălcare 
aduce în mod esenţial atingere regulilor de bază privind desfășurarea procesului penal. În 
aceste cazuri, sancţiunea este nulitatea absolută, iar dispoziţiile a căror încălcare 
determină aplicarea ei sunt indicate în art. 281 CPP. Întrucât încălcarea acestor dispoziţii 
creează în mod considerabil premisele unei soluţii greșite, legea instituie, în cazul lor, o 
prezumție de vătămare procesuală. În cazul încălcării dispoziţiilor prevăzute în art. 281 
alin. (1) CPP, cel care o invocă nu trebuie să demonstreze vătămarea procesuală, 
întrucât aceasta presupune o atingere gravă a garanțiilor fundamentale ale actului 
de justiţie, ceea ce va afecta în mod considerabil posibilitatea unei soluţii juste. În 
cazurile de nulitate absolută, vătămarea există în baza acestei prezumții legale, care 
face necesară nulitatea și justifică aplicarea sancţiunii prin aptitudinea sa efectivă de 
a crea premisele soluționării greșite a cauzei. 

Ultima condiţie, și anume ca vătămarea să nu poată fi înlăturată decât prin anularea 
actului, impune organelor judiciare obligația de a analiza dacă vătămarea nu poate 
fi înlăturată și în alt mod, de exemplu, prin exercitarea altui drept procesual, care să 
asigure o reparaţie a dreptului încălcat. | 


484. Clasificarea nulităţilor. Nulităţile pot fi clasificate având în vedere următoarele 
criterii: 

a) După modul de exprimare în norma juridică, nulităţile pot fi: 

— nulităţi exprese, care intervin în cazul încălcării dispoziţiilor legale individualizate 
de legiuitor, cum sunt cele referitoare la competenţa instanţei după materie sau după 
calitatea persoanei, la compunerea instanţei, la publicitatea ședinței de judecată. Temeiul 
legal în acest caz îl constituie art. 281 CPP; 

— nulități virtuale, care pot interveni în cazul nerespectării altor dispoziții legale 
decât cele prevăzute în art. 281 CPP. Acestea nu sunt prevăzute în mod expres în lege, 
ele există dacă încălcarea normei a produs o vătămare care nu poate fi înlăturată decât 
prin anularea actului. Temeiul legal în acest caz îl constituie art. 282 CPP. 

b) După modul de aplicare și efectele pe care le produc, deosebim între: 

— nulități absolute, care intervin în cazurile prevăzute de art. 281 CPP; 

— nulităţi relative, care sunt, de regulă, cele virtuale și sunt incidente în cazul 
încălcării oricăror altor dispoziții legale decât cele prevăzute în art. 281 CPP. 

435. Nulităţile relative | 

„485.1. Noţiune și condiții. Potrivit art. 282 alin. (1) CPP, încălcarea oricăror dispoziţii i 
„legale în afara celor prevăzute la art. 281 din același cod determină nulitatea actului 

- atunci când prin nerespectarea cerinţei legale s-a adus o vătămare drepturilor părților 
ori ale subiecților procesuali principali, care nu poate fi înlăturată eain decât prin 
desfiintarea actului. 

Aşadar, încălcarea oricăror dispoziții legale, altele decât al prevăduts în art. 281 
alin. (1) CPP, poate atrage aplicarea nulității relative. Aceste dispoziţii nu sunt prevăzute 
în mod expres în lege, ele rezultă implicit din încălcarea unor reguli de bază ale dreptului 
' procesual penal, existenţa și aprecierea lor fiind de competența organului judiciar în 
funcţie de datele concrete ale cauzei. l 

Întrucât încălcarea drepturilor procesuale și posibilitatea unei soluții greșite, din 
cauza caracterului și importanței mai scăzute a normei încălcate, sunt mai mici decât 
_ în cazul nulităților absolute, vătămarea procesuală nu'are caracter de prezumție, ea ` 

„trebuie dovedită în funcţie de datele concrete ale cauzei. 

Existenţa nulităţii relative se va determina, așadar, în fiecare caz în idle dacă 
sunt îndeplinite condițiile prevăzute în art. 282 alin. (1) CPP, și anume existenţa unei 
„ încălcări a dispoziţiilor legale care reglementează desfășurarea. procesului penal și | 

încălcarea de lege să fi produs o vătămare procesuală care nu poate fi înlăturată decât . 
prin desființarea actului nelegal întocmit. 

485.2. Trăsături caracteristice. Din examinarea dispoziţiilor Codului de procedură 
penală rezultă următoarele trăsături specifice nulității relative: | 

a) Nulitatea relativă poate fi invocată dacă există un interes Areta propriu 
în respectarea dispoziţiilor legale încălcate. Acest interes procesual propriu poate fi 
invocat de către procuror, suspect, inculpat, celelalte părţi sau peann vătămată 
 [art. 282 alin. (2) CPP). 

Așadar, solicitarea este condiţionată de un interes procesual, cererea fiind formulată, 
de regulă, de către cel care a fost vătămat în drepturile sale procesuale, care trebuie 
să dovedească și existența vătămării produse prin încălcarea legii cu ocazia efectuării 
„actului (codul anterior, pentru aplicarea nulităţii relative, presupunea doar existenţa 
unei vătămări, fără a o limita la acele încălcări care aduc atingere doar interesului 
procesual al celui ce o invoca). Nulitatea relativă poate fi invocată numai de participantul 
interesat în anularea actului, nu și de alţi participanți. 

Interesul procurorului în cazul solicitării constatării nulităţii relative poate fi motivat 
de poziția sa procesuală ca reprezentant al statului, care în procesul penal asigură 
realizarea efectivă a drepturilor și garanţiilor procesuale exercitate de către părţile 
în proces, constând și în rolul activ la care legea îl obligă. 

Dispoziţiile art. 282 alin. (2) CPP nu permit ca nulitatea relativă să poată fi invocată din 
oficiu, motiv pentru care au fost declarate neconstituționale prin Decizia nr. 554/2017. 
În motivarea deciziei, Curtea a arătat că dispoziţiile art. 282 alin. (2) CPP instituie 
regula potrivit căreia judecătorul/instanţa nu poate lua în considerare, din oficiu, 
încălcările normelor ce reglementează desfășurarea procesului penal. Această soluţie 


[1 M. Of. nr. 1013 din 21 decembrie 2017. 

legislativă, care nu permite invocarea din oficiu a nulităţii relative de către judecătorul 
de drepturi și libertăţi, judecătorul de cameră preliminară și instanţa de judecată, chiar 
dacă încălcările de lege ar fi de natură a afecta aflarea adevărului și justa soluţionare 
a cauzei, aduce atingere prevederilor constituționale ale art. 1 alin. (3) și (5) privind 
statul de drept — în componenta sa referitoare la dreptate ca valoare supremă — și 
principiul legalităţii și ale art. 124 cu privire la înfăptuirea justiției!!l. Curtea a precizat 
că renunţarea la această posibilitate, prezentă în reglementarea anterioară, nu este 
justificată, întrucât rațiunea existenţei sale în procesul de aflare a adevărului și justa 
soluționare a cauzei se menţin și în prezenti. 

b) Nulitatea relativă trebuie invocată în termenul prevăzut de lege. Deosebit de 
nulitatea absolută, care în anumite cazuri poate fi invocată în orice stare a procesului, 
nulitatea relativă trebuie invocată la un anumit moment prevăzut de lege, subordonarea 
de un anumit termen fiind consecința caracterului ei de a fi utilizată în legătură cu 
încălcarea unor drepturi procesuale la dispoziția doar a celui care are un interes 
procesual propriu. Caracterul nulităţii relative de a nu putea fi invocată în tot cursul 
procesului penal, ci doar la momentele prevăzute de lege, derivă din faptul că aceasta 
asigură doar protejarea unor interese individuale în procesul penal, care pot fi invocate 
doar de participantul interesat în proces. 

Totuși, invocarea nulităţii relative condiţionată de un termen trebuie să creeze 
posibilități reale pentru persoanele interesate de a invoca încălcarea legii într-un 
termen util valorificării drepturilor lor procesuale. 


i Curtea a apreciat că o atare soluție legislativă — care nu permite, ca regulă, invocarea 
din oficiu a nulităţii relative — nu poate fi justificată doar prin filosofia restrângerii rolului 
activ al instanţei și, în general, prin regândirea sistemului procesului penal, în sensul 
apropierii acestuia, în anumite privinţe, de sistemul adversial. În acest sens, Curtea a 
reținut că, spre deosebire de sistemul adversial, în care judecătorul poartă răspunderea, 
de principiu, numai asupra corectitudinii desfășurării procedurii, sarcina stabilirii faptelor și 
a vinovăţiei aparținând juraţilor, în procesul penal român, instanţa își asumă răspunderea 
şi în privinţa acestor elemente esenţiale, care constituie finalitatea procesului — stabilirea 
faptei și a vinovăţiei. Astfel, Curtea a observat că, pe de o parte, noul Cod de procedură 
penală impune instanţei de judecată să neglijeze anumite neregularități, deși acestea ar 
putea conduce inclusiv la vicierea rezultatului procesului, dar, pe de altă parte, aceeași 
instanță poartă răspunderea asupra soluţiei date. Or, raţiunile pentru care a fost, anterior, 
legiferată posibilitatea instanţei de a lua în considerare din oficiu nulitatea relativă — cu 
respectarea anumitor condiţii prevăzute de lege — se mențin și în prezent, deoarece ele au 
ca temei de fapt situaţiile ivite în practică, ce nu pot avea o altă rezolvare, situații faptice 
care continuă să apară și după intrarea în vigoare a noului Cod de procedură penală. 

2] Potrivit art. 197 alin. (4) teza a Il-a CPP 1968, „Instanţa ia în considerare din oficiu 
încălcările, în orice stare a procesului, dacă anularea actului este necesară pentru aflarea 
adevărului și justa soluționare a cauzei”. 

3] Sunt însă și unele cazuri în care nulitatea relativă poate fi invocată și de un alt subiect 
procesual decât cel care are un interes procesual propriu — de exemplu, potrivit art. 263 
alin. (2) CPP, „Cu excepţia situației în care prezenţa inculpatului este obligatorie, 
neregularitatea privind procedura de citare a unei părţi poate fi invocată de către procuror, 
de către celelalte părţi ori din oficiu numai la termenul la care ea s-a produs”. 

Potrivit art. 282 alin. (3) CPP, nulitatea relativă se invocă în cursul sau imediat 
după efectuarea actului. Această regulă presupune ca persoana să fie prezentă la 
efectuarea actului. Dacă nu a fost invocată la acest termen, nulitatea relativă poate 
fi invocată cel mai târziu la următoarele termene: 

— până la închiderea procedurii de cameră preliminară, dacă încălcarea a intervenit 
în cursul urmăririi penale sau în această procedură; | 

— până la primul termen de judecată cu procedura legal îndeplinită, dacă încălcarea 
a intervenit în cursul urmăririi penale, când instanţa a fost sesizată cu un acord de 
recunoaștere a vinovăţiei; | 

— până la următorul termen de judecată cu procedura completă, dacă încălcarea 
a intervenit în cursul judecății. | Bt 

c) Nulitatea relativă poate fi acoperită prin voința persoanei interesate. Deosebit 
de nulitatea absolută, care nu poate fi înlăturată, nulitatea relativă poate fi acoperită, 
de regulă, prin voinţa părţii interesate. 

Potrivit art. 282 alin. (5) CPP, nulitatea relativă se acoperă atunci când: ` 

— persoana interesată nu a invocat-o în termenul prevăzut de lege; acoperirea 
nulității relative poate interveni ca urmare a neobservării condiţiilor necesare invocării 
acesteia. Întrucât legea nu prevede alte remedii pentru o astfel de situaţie, neinvocarea 
nulității relative va atrage acoperirea ei; - DESLI 

— persoana interesată a renunțat în mod expres la invocarea ei. 1 

Nulitățile se invocă pe cale de excepţie sau ca motive în căile de atac: În sistemul 
nostru procesual nu sunt prevăzute modalităţi de exprimare a invocării nulităților, 
persoanei interesate nefiindu-i impus un anumit mod de manifestare. În cazul renunţării, 
care are caracter expres, manifestarea de voinţă trebuie formulată fără echivoc (în 
formă scrisă sau prin declaraţie orală). 

Acest caz de acoperire este justificat deopotrivă de ideea de disponibilitate a nulităţii 
relative (întrucât este instituit la dispoziţia persoanei interesate) și de posibilitatea 
eliminării efectelor nulităţii în cazul unei încălcări minore a dispoziţiilor procedurale, 
fără afectarea majoră a desfășurării procesului penal. | 


486. Nulităţile absolute a cui 

486.1. Cazuri. Nulităţile absolute sunt prevăzute în art. 281 alin. (1) CPP și intervin 
în cazul încălcării dispozițiilor legale privind: inhe îi 

a) compunerea completului de judecată; | 

b) competenţa materială și competenţa personală a instanţelor judecătorești, 
atunci când judecata a fost efectuată de o instanţă inferioară celei legal competente. 
Aceste dispoziții au constituit obiectul unei excepții de neconstituţionalitate, critica 
constând în faptul că se sancţionează cu nulitatea absolută doar încălcarea prevederilor 
privind competenţa instanţelor judecătorești, iar nu și nerespectarea regulilor de com- 
petență de către organele de urmărire penală, încălcându-se astfel dreptul inculpatului 
la un proces echitabil, precum și dreptul acestuia la apărare. Deși regulile privind 
competența organelor de urmărire penală reprezintă reguli de ordine publică, sancţiunea 
nerespectării lor, în concepţia noii reglementări, este doar nulitatea relativă. Prin Decizia 
nr. 302/2017, Curtea Constituţională a admis excepţia și a decis că soluţia legislativă 
cuprinsă în dispoziţiile art. 281 alin. (1) lit. b) CPP, care nu reglementează în categoria 

nulităților absolute încălcarea dispoziţiilor referitoare la competenţa materială și după 
calitatea persoanei a organului de urmărire penală, este neconstituţională. 

În esenţă, admiterea excepţiei se fundamentează pe faptul că excluderea normelor 
de competenţă materială și după calitatea persoanei din sfera de acţiune a nulității 
absolute nu este justificată, având în vedere faptul că întotdeauna în reglementarea 
noastră procesuală penală încălcarea acestor dispoziţii a fost sancţionată cu nulitatea 
absolută, indiferent de faza procesuală în care a fost constatată, judecată sau urmărire 
penală. | 

Deși prin codul în vigoare au fost efectuate modificări ale normelor ce guvernează 
urmărirea penală și, implicit, ale competenţei de realizare a ei, modificările nu au 
determinat o diminuare a importanţei acestei faze procesuale și nici a rolului pe 
care organul de urmărire penală îl ocupă în cadrul procesului penal, astfel încât să 
se desprindă o justificare rezonabilă a eliminării din categoria nulităţilor absolute 
a nerespectării dispoziţiilor referitoare la competenţa materială și după calitatea 
persoanei a organului de urmărire penală. 

Or, eliminarea din categoria nulităților absolute a nerespectării dispoziţiilor referitoare 
la competenţa materială și după calitatea persoanei a organului de urmărire penală 
permite aplicarea în procesul penal a unui criteriu subiectiv de apreciere din partea 
organului de urmărire penală. Astfel, prin nereglementarea unei sancţiuni adecvate în 
cazul nerespectării de către organul de urmărire penală a competenţei sale materiale 
și după calitatea persoanei, legiuitorul a creat premisa aplicării aleatorii a normelor 
de competenţă pe care le-a adoptat. 

Referitor la reglementare, întrucât Curtea nu a făcut și alte precizări, revenind 
legiuitorului sarcina de a stabili cadrul legislativ concret, ar trebui să se menţină 
regula deja instituită pentru instanţe prin art. 281 alin. (1) lit. b) CPP, urmând ca 
nulitatea absolută să poată fi invocată numai în situaţia în care organul de urmărire 
penală necompetent, care a efectuat acte de urmărire penală, este inferior celui legal 
competent. 

Precum celelalte cazuri de nulitate absolută, și acest caz va putea fi invocat la 
cerere sau din oficiu și, potrivit art. 281 alin. (3) CPP, ar putea fi invocat în orice 
stare a procesului, formulare preluată din codul anterior. Având însă în vedere noua 
structură a procesului penal determinată de interpunerea camerei preliminare, ca 
etapă procesuală care are ca obiect tocmai verificarea legalităţii activității de urmărire 
penală, momentul până la care poate fi invocată nulitatea absolută a actelor de urmărire 
penală poate fi închiderea procedurii în camera preliminară, în acest sens fiind și 
dispoziţiile art. 347 alin. (4) CPP; 

c) publicitatea ședinței de judecată; 

d) participarea procurorului, atunci când participarea sa este obligatorie potrivit legii; 

e) prezenţa suspectului sau a inculpatului, atunci când participarea sa este obligatorie 
potrivit legii; | 

f) asistarea de către avocat a suspectului sau a inculpatului, precum și a celorlalte 
părţi, atunci când asistenţa este obligatorie. | 

486.2. Trăsături caracteristice. Conţinutul procesual al nulităților este determinat 
nu numai de condiţiile necesare existenței lor, dar și de trăsăturile lor esenţiale!!!, Prin 
intermediul acestor trăsături se exprimă în concret conținutul procesual al nulităţilor 
și se observă diferenţele dintre diferite forme de nulități. 
Din analiza dispoziţiilor art. 281 CPP rezultă următoarele trăsături specifice nulităţilor 
absolute: 

a) Nulitatea absolută nu poate fi înlăturată în niciun mod. Această trăsătură este” 
- în legătură directă cu faptul că vătămarea procesuală este prezumată iuris et de iure; 
în cazul nulităților absolute, existența unei vătămări procesuale, având în vedere 
afectarea regulilor esențiale ale procesului penal, este prezumată în mod absolut. În 
aceste cazuri, există, așadar, o prezumție legală absolută, nefiind acceptată o probă - 
contrară”, Cu toate că nu mai este precizată expres [în vechiul cod, în art. 197 alin. (2) 
și (3), se menţiona faptul că nulitățile absolute nu puteau fi înlăturate în niciun mod], 
existența acestei trăsături reiese din redactarea art. 281 alin. (1) CPP, unde se prevede 
în mod imperativ faptul că încălcarea dispoziţiilor prevăzute în acest articol determină 
întotdeauna aplicarea nulităţii. 

De altfel, inadmisibilitatea înlăturării nulităţii absolute constituie criteriul esenţial 
care o deosebește de nulitatea relativă [de regulă, nulitatea relativă poate fi acoperită 
prin voinţa părţilor — art. 282 alin. (5) CPP], altfel nu ar mai fi justificată o reglementare 
separată în cod pentru cazuri diferite de încălcare a legii. 

b) Nulitatea absolută, de regulă, poate fi invocată în orice stare a procesului. Poate 
fi invocată în orice stare a procesului încălcarea dispoziţiilor privind: 

~ compunerea completului de judecată; 

— competența materială și competenţa personală a instanţelor judecătorești, 
atunci când judecata a fost efectuată de o instanţă inferioară celei legal competente; 
competența materială și competenţa personală a organelor de urmărire penală, în 
sensul Deciziei Curţii Constituţionale nr. 302/2017; 

— publicitatea ședinței de judecată; 

a participarea procurorului, atunci când participarea sa este obligatorie. 
încălcarea dispoziţiilor art. 281 alin. (1) lit. e) și f) (privind prezenţa suspectului 
sau a inculpatului, atunci când participarea sa este obligatorie potrivit legii, respectiv 
asistarea de către avocat a suspectului sau inculpatului, precum și a celorlalte părți, 
atunci când asistenţa este obligatorie) trebuie invocată: 

— până la încheierea procedurii în camera preliminară, dacă încălcarea a intervenit 
în cursul urmăririi penale sau în procedura camerei preliminare; 

— în orice stare a procesului, dacă încălcarea a intervenit în cursul judecății; 


„N. GIURGIU, op. cit., p. 112. 
2! GR. THEODORU, op. cit., p. 431. Sunt însă situații în care legea permite totuși acoperirea 
nulității absolute, de exemplu, în cazul declinării de competenţă, determinată de competența 
materială sau după calitatea persoanei — conform art. 50 alin. (2) CPP, „Dacă declinarea a 
fost determinată de competența materială sau după calitatea persoanei, instanţa căreia 
i.s-a trimis cauza poate menţine, motivat, probele administrate, actele îndeplinite și 
măsurile dispuse de instanţa care și-a declinat competenţa”. 

— în orice stare a procesului, indiferent de momentul la care a intervenit încălcarea, 

când instanța a fost sesizată cu un acord de recunoaștere a vinovăţiei. 
„ Aceste deosebiri privind momentul până la care pot fi invocate sunt determinate 
de prezenţa în actuala structură a procesului penal a camerei preliminare, obiectul 
procedurii constând chiar în verificarea legalității sesizării instanţei de judecată, a 
legalității administrării probelor și a efectuării actelor de urmărire penală. 

Totodată, se observă că nulităţile prevăzute la art. 281 alin. (1) lit. a)-d) CPP privesc 
doar faza judecății și sunt incidente doar în această fază, chiar dacă se precizează că 
pot fi invocare în orice stare a procesului [art. 281 alin. (3) CPP]. Numai în situaţia 
încheierii acordului de recunoaștere a vinovăţiei dispoziţiile care prevăd că nulitatea 
poate fi invocată în orice stare a procesului au aplicaţie totală. 

În codul anterior, această trăsătură nu avea limitări, întrucât toate cazurile de 
nulitate absolută puteau fi invocate oricând, adică în orice stare a procesului. 

c) Nulitatea absolută se constată din oficiu sau la cerere. Din formularea art. 281 
alin. (2) CPP rezultă că poate fi invocată de cei care cunosc încălcarea dispoziţiilor care 
atrag nulitatea absolută, adică de către subiecţii procesuali principali, părți, procuror, 
din oficiu de către instanţă. Întrucât nulitatea absolută se constată la cerere, invocarea 
acesteia în fața organului judiciar competent să o constate se face prin mijlocul procesual 
prevăzut de lege (plângere, excepţie). i 

Nulitatea absolută poate fi sesizată și din oficiu de organul judiciar competent să 
ia decizii în cauză la momentul constatării (procuror, judecător de drepturi și libertăți, 
judecător de cameră preliminară, instanţă de judecată). Totodată, nulitatea absolută 
se cere a fi constatată, ceea ce presupune din partea organului judiciar efectuarea 
activităţilor necesare pentru dovedirea cazului de nulitate. 


487. Constatarea și efectele nulității. Nulitatea actului, în cele mai multe cazuri, nu 
este rezultatul unei activități procesuale declanșate din oficiu, ea trebuie invocată de 
partea interesată în fața organului judiciar competent să o constate. Fiind o încălcare 
a dispoziţiilor legale, poate fi invocată printr-o excepție de nulitate, după cum legea 
permite, în cursul urmăririi penale, al camerei preliminare și al judecății în primă 
instanţă, iar în cazul nulităţii absolute, ca temei al căilor de atac. 

Organul judiciar sesizat cu cazul de nulitate urmează să constate îndeplinirea 
condițiilor prevăzute de lege și să dispună nulitatea sau anulabilitatea actuluili. 

În motivarea actului prin care se constată nulitatea trebuie să se indice îndeplinirea 
condiţiilor cerute de lege, și anume încălcarea dispoziţiilor privind desfășurarea 
procesului penal, vătămarea produsă și faptul că vătămarea nu poate fi înlăturată 
decât prin anularea actului. 

_ Indiferent de modalitatea absolută sau relativă a nulității, aceasta, odată constatată, 
lipsește de efecte juridice actul anulat, din momentul efectuării lui (ex tunc), și nu din 
momentul constatării nulității (ex nunc). 


U Distincția între efectele nulității absolute și cele ale nulității relative în doctrină se observă 
și în terminologia utilizată, actele fiind nule în cazul nulităţii absolute și anulabile pentru 
nulitatea relativă. Pentru detalii, a se vedea N. GIURGIU, op. cit., p. 147. 

Potrivit art. 280 alin. (2) CPP, actele întocmite ulterior actului care a fost declarat 
nul sunt, la rândul lor, lovite de nulitate, atunci când există o legătură directă între ele 
și actul declarat nul. Prin această formulare, legiuitorul reia dispoziţiile art. 109 CPP 
19361!, însă într-o formulare mai restrânsă, întrucât efectul de iradiere al nulității 
operează doar față de actele ulterioare actului anulat (efectele nu se extind și la actele 
anterioare și concomitente actului declarat nul). 

Pentru ca nulitatea să opereze și cu privire la aceste acte, legătura dintre actul 
nul și cel aflat în legătură directă cu acesta trebuie să fie foarte strânsă, și nu una 
generică, determinată de apartenenţa lor la aceeași activitate procesuală desfășurată 
în cauză. Legătura dintre acte trebuie să fie atât de intensă, încât să nu se poată 
remedia efectele nulităţilor „decât prin extirparea tuturor actelor ce au fost sau sunt 
în contact direct și intim cu actul anulat”l2), 

Deși Codul de procedură penală anterior nu conţinea dispoziţii privind reglementarea 
prorogării efectelor nulității de la actul declarat nul către celelalte acte aflate în legătură 
cu acesta, în doctrină au existat comentarii privind posibilitatea ca nulitatea unui act 
să poată atrage și nulitatea actelor anterioare, concomitente sau posterioare faţă de 
care nulitatea actului declarat se impune prin legătură cauzală!?.. | 

Prin dispozițiile din actualul cod, regimul juridic al nulităţilor se apropie de tradiţia 
reglementărilor anterioare, și anume că efectele nulităţilor nu privesc doar actul 
declarat nul, ci se extind și la actele în legătură cu acesta!" 

Totuși, este posibil ca efectele nulităţii să fie extinse și la actele îndeplinite anterior 
celor întocmite cu încălcarea legii. De exemplu, în cazul nerespectării dispoziţiilor 
privind deliberarea și pronunţarea hotărârii, nulitatea actelor întocmite va atrage și 
invalidarea dezbaterilor. 

Va exista o extindere a efectelor nulității în funcție de existenţa unei vătămări 
și pentru actele întocmite concomitent cu actul declarat nul. De exemplu, în cazul 
nerespectării dispozițiilor privind asistenţa juridică obligatorie pentru suspect sau 


i Conform dispoziţiilor art. 109 CPP 1936, când un act era declarat nul, el atrăgea și nulitatea _- 
actelor anterioare, concomitente sau posterioare față de care această nulitate se impunea 
prin legătură cauzală. Judecătorul care pronunţa nulitatea putea ordona repetarea sau 
refacerea actelor anulate dacă era necesar și posibil, dispunând pe lângă aceasta ca ele să 
fie executate pe cheltuiala funcţionarului judecătoresc sau administrativ, când nulitatea 
era imputabilă acestora pentru dol sau culpă gravă în îndeplinirea serviciului. 

2! TR. POP, op. cit., vol. |, p. 87. 

BI V, DONGOROZ, |. TANOVICEANU, Tratat de drept și procedură penală, vol. IV, Ed. Curierul 
Judiciar, București, p. 486, apud |. NEAGU, op. cit., p. 487. 

+! A, CIOBANU, Nulitățile absolute în Codul de procedură penală. Analiză succintă comparativă 
între reglementări, în A.U.B. 2014, p. 241 și urm. 

6l Potrivit art. 392 CPP, la deliberare participă doar membrii completului în fața căruia 
a avut loc dezbaterea, reglementarea constituind o consecinţă a respectării principiului 
continuității completului de judecată. Faptul că hotărârea din apel a fost pronunţată de un alt 
complet constituie caz de contestaţie în anulare, potrivit dispoziţiilor art. 426 lit. c) CPP, iar 
în caz de admitere, nulitatea actelor întocmite nelegal va atrage și invalidarea dezbaterilor. 

inculpat, nulitatea poate fi invocată cu privire la actele întocmite fără ca acesta să fi 
fost asistat de avocat în timpul efectuării lor. 

Într-adevăr, cazurile de transmitere a efectelor nulității sunt înregistrate de cele 
mai multe ori la actele ulterioare, consecutive celui întocmit cu nerespectarea legii, 
însă limitarea doar la aceste cazuri poate genera dificultăţi în practica judiciară. 

Efectul extensiv al nulității este reglementat în mod diferențiat și în legislaţiile altor 
state. Astfel, Codul de procedură penală italian consacră pe deplin efectul extensiv 
asupra actelor întocmite în legătură cu actul viciat, în timp ce în legislaţia franceză 
este consacrat numai efectul extensiv al nulităţii actelor ulterioare actului viciat. 

Potrivit art. 280 alin. (3) CPP, atunci când constată nulitatea unui act, organul 
judiciar dispune, când este necesar și dacă este posibil, refacerea actului cu respectarea 
dispozițiilor legale. Așadar, funcţia nulităţii în procesul penal nu constă numai în 
invalidarea actului întocmit în condiţii nelegale (ceea ce îi stabilește natura de sancţiune 
procesuală), acţiunea acesteia nu încetează după constatare, continuă prin impunerea 
refacerii sau remedierii actelor viciatel!!. De aceea, nulitatea nu este doar o sancţiune 
procesuală, constituie în egală măsură și un remediu procesual”. 

Așadar, aplicarea nulității creează în același timp și premisele refacerii sau remedierii 
actelor procesuale sau procedurale, care nu sunt însă aceleași pentru toate formele 
de nulitate. | 

Dacă în cazul nulității absolute, având în vedere trăsăturile sale specifice, refacerea 
are de regulă caracter obligatoriu, în cazul nulităţii relative, obligaţia este mult diminuată, 
întrucât invocarea și, implicit, constatarea acesteia sunt subsumate atitudinii persoanei 
interesate [potrivit art. 282 alin. (2) CPP, nulitatea relativă poate fi invocată de subiecţii 
procesuali prevăzuţi de lege, atunci când au un interes procesual propriu în respectarea 
dispoziţiilor legale încălcate]. În aceste cazuri, remedierea sau refacerea actului are 
caracter relativ, întrucât persoana care are un interes procesual propriu poate renunţa 
la invocarea cazului de încălcare a legii, ceea ce face inaplicabile nulitatea și, implicit, 
refacerea actului. 

Este posibil ca în exercitarea drepturilor procesuale partea să aibă o atitudine pasivă 
în invocarea și susținerea interesului său, ceea ce aduce atingere în final principiului 
legalităţii. Chiar dacă încălcarea legii constituie caz de nulitate relativă, consecinţele ar 
putea fi mult mai ample decât atingerea interesului personal în cauză. De aceea, prin 
Decizia nr. 554/2017, Curtea Constituţională a stabilit că soluţia legislativă cuprinsă în 
dispoziţiile art. 282 alin: (2) CPP, care nu permite invocarea din oficiu a nulităţii relative, 
este neconstituţională. Excluderea posibilităţii ca judecătorul să ia în considerare din 
oficiu încălcările care atrag nulitatea relativă a actului aduce atingere principiului 
legalității și în principal regulilor de funcţionare a statului de drept. În aceste situații, prin 


1 N. GIURGIU, op. cit., p. 78. 

(2) De exemplu, dacă judecătorul de cameră preliminară sancţionează cu nulitatea actele 
de urmărire penală întocmite cu încălcarea legii ori dacă exclude o parte din probele 
administrate, comunică încheierea prin care dispune aceste măsuri procurorului, care va 
remedia neregulile actului de sesizare în termen de 5 zile. 

excepție, cazul de nulitate relativă dobândește trăsăturile nulităţii absolute, revenindu-se 
de fapt la reglementarea din codul anterior, cuprinsă în art. 197 alin. (4) teza finalā"! 

Caracterul relativ al obligativităţii refacerii actelor este determinat și de faptul că 
nulitatea poate fi acoperită în cazurile prevăzute de lege [conform art. 282 alin. (5) CPP, 
nulitatea relativă poate fi acoperită dacă nu a fost invocată în termenul prevăzut de 
lege sau persoana interesată a renunţat în mod expres la invocarea ei]. 


§6. Excluderea 


488. Noțiune și domeniu de aplicare. Prin noul Cod de procedură penală, legiuitorul 
a urmărit introducerea unei noi sancţiuni procesuale autonome — excluderea probelor -— 
alături de nulităţi. Excluderea a fost concepută ca o sancţiune procesuală specifică 
materiei 'probațiunii, aplicabilă în cazul încălcării principiului legalității și loialității î în 
activitatea de administrare a probelor. 

Domeniul de aplicare al excluderii îl constituie cazurile de administrare a probelor 
în mod nelegal, în timp ce nulităţile privesc actele procesuale și procedurale întocmite 
fără respectarea legii. 

Intenţia legiuitorului de a trata distinct cele două instituţii reiese și din faptul că, 
în cuprinsul Codului de procedură penală, reglementările sunt plasate în domenii 
diferite: excluderea în Titlul IV privind „Probele, mijloacele de probă și procedeele 
probatorii”, iar nulităţile în Titlul VI, intitulat „Acte procesuale și procedurale comune”, 

Sancțiunea excluderii poate fi aplicată dacă o probă este administrată printr-un 
mijloc de probă permis de lege, însă cu încălcarea legii în ceea ce privește obţinerea 
probei respective (de exemplu, martorul a fost ameninţat sau i s-au făcut diferite 
promisiuni în scopul obţinerii unor probe). 

Pentru astfel de cazuri, vechiul cod, în forma sa iniţială, nu prevedea o sancţiune 
specifică, iar organele judiciare, pentru a exclude probele obţinute în acest mod 
de la motivarea hotărârii în cauza respectivă, aplicau dispoziţiile generale privind 
nulitățilel?!. Reglementări în ceea ce privește asigurarea respectării legii în administrarea 
probelor au fost introduse prin Legea nr. 281/2003, prin care art. 64 CPP 1968 a fost 
completat cu alin. (2), în care se preciza faptul că „Mijloacele de probă obţinute în mod 
ilegal nu pot fi folosite în procesul penal”. Acest text viza în mod sein lOGIE cazurile 
în care obţinerea mijloacelor de probă era ilegală!’ 

În prezent, sancţiunea este precizată în mod expres sub forma excluderii, în 
art. 102 CPP, reglementarea fiind influențată de jurisprudenţa Curţii Europene a 
Drepturilor Omului privind respectarea drepturilor prevăzute în Convenţie, în special 


W Potrivit art. 197 alin. (4) teza finală CPP 1968, „Instanţa ia în considerare din oficiu 
încălcările, în orice stare a procesului, dacă anularea actului este necesară pentru aflarea 
adevărului și justa soluţionare a cauzei”. 

2! GR. THEODORU, op. cit., p. 297. 

BI potrivit art. 68 CPP 1968, era oprit a se întrebuința violenţe, ameninţări ori alte mijloace 
de constrângere, precum și promisiuni sau îndemnuri, în scopul de a se obține probe. De 
asemenea, era oprit a determina o persoană să săvârșească sau să continue săvârșirea 
unei fapte penale, în scopul obținerii unei probe. 

a dispoziţiilor art. 3 privind interzicerea torturii, a pedepselor sau a tratamentelor 
inumane ori degradante. 

Potrivit art. 102 alin. (1) CPP, probele obținute prin tortură, precum și probele 
derivate din acestea nu pot fi folosite în cadrul procesului penal. Aşadar, dacă în . 
procesul penal, în cadrul procedurii de obținere a mijloacelor de probă, este folosită 
tortura, proba astfel obţinută, cât și proba derivată urmează a fi excluse. 

Întrucât dispoziţiile art. 6 din Convenţie, care garantează dreptul la un proces 
echitabil, nu reglementează și aspectele referitoare la admisibilitatea, administrarea 
probelor, Curtea nu are, de principiu, sarcina de a se pronunţa asupra acestor probleme, 
reglementarea lor fiind de domeniul dreptului intern. Totuși, în jurisprudenţa sa, 
Curtea a apreciat că, în ipoteza în care obținerea unei probe administrate în procesul 
penal a produs încălcarea unui drept prevăzut de Convenţie, se poate aduce atingere 
echităţii procesului în ansamblul său. 

Pentru a stabili dacă procedura administrării probelor, inclusiv obținerea acestora, 
a fost sau nu echitabilă în ansamblul său, trebuie examinate ilegalităţile sesizate, iar 
dacă se constată încălcarea unui drept prevăzut de Convenţie, natura acestei încălcării. 

Așadar, potrivit jurisprudenţei Curţii Europene a Drepturilor Omului, caracterul 
echitabil al procedurii include și analiza modului de administrare a probelor!2. În 
acest context, poate fi pusă în discuție echitatea procesului, dacă instanţa utilizează 
probe obţinute ca urmare a încălcării dispoziţiilor art. 3 din Convenţie (care statuează 
că nimeni nu poate fi supus torturii, nici pedepselor sau tratamentelor inumane ori 
degradante). 

Curtea a considerat că „admiterea ca probe a faptelor relevante în procedura 
penală, a declaraţiilor obținute prin tortură sau alte rele tratamente contrare art. 3 
face ca întreaga procedură să fie viciată de inechitate. Acest lucru este independent 
de valoarea probatorie a declaraţiilor și de faptul că admiterea acestor elemente 
a fost sau nu determinantă pentru verdictul de vinovăţie care a fost dat în privința 
reclamantului”. 

Soluţia este justificată de faptul că problema privește nu doar folosirea unei probe 
obținute în mod nelegal, dar și că obţinerea ei s-a realizat ca urmare a încălcării 
dispoziţiilor art. 3, care consacră unul dintre drepturile fundamentale și absolute 
garantate de Convenţie. Dreptul persoanei de a nu fi supusă torturii sau tratamentelor 
inumane ori degradante fiind absolut, „nu ar putea fi pus în balanţă cu alte interese, 
cum ar fi gravitatea infracţiunii ce face obiectul anchetei sau interesul general de a 
efectua urmăriri penale efective”"!, 


1 C.E.D.O., cauza Găfgen c. Germaniei, Hotărârea din 1 iunie 2010 (Marea Cameră), 3 163. 
Utilizarea unor asemenea elemente, strânse prin încălcarea unuia dintre drepturile absolute 
ce constituie nucleul dur al Convenţiei, ridică întotdeauna îndoieli serioase cu privire la 
echitatea procedurii, chiar dacă faptul că au fost admise ca probe nu a fost decisiv pentru 
condamnarea suspectului — idem, § 165. 

2I Curtea nu poate aprecia dacă o probă este sau nu legală ori dacă urmează a fi exclusă, 
analiza acestor probleme fiind de competenţa statelor membre, însă poate statua în ce 
măsură aceste aprecieri sunt sau nu compatibile cu prevederiie Convenţiei. 

83] C.E.D.O., cauza Găfgen c. Germaniei, supra cit., § 166. 

“l Idem, 88 175, 176. 

“Totuși, chiar în aceeași hotărâre, instanța europeană a precizat că „echitatea unui 
proces penal și apărarea efectivă a interdicției absolute prevăzute de art. 3 în acest 
context nu sunt în joc decât dacă se demonstrează că încălcarea art. 3 a influenţat 
soluția dispusă în procedura iniţiată împotriva acuzatului, altfel spus, a avut un impact 
asupra verdictului de vinovăție sau asupra pedepsei”, 

Dispoziţiile art. 102 alin. (1) CPP interzic doar folosirea probelor obținute prin tortură, 
cu toate că art. 3 din Convenţie privește și tratamentele degradante sau inumane. Vor 
fi excluse și probele derivate, obținute din cele nelegal administrate prin recurgerea la 
tortură. Cu ocazia administrării nelegale a probei, pot fi obţinute date sau informaţii care 
conduc în mod direct la identificarea altor probe, administrate ulterior cu respectarea | 
legii (legiuitorul a preluat din sistemul acuzatorial și excluderea probelor derivate, 


VA 


justificată în doctrină prin „efectul la distanță” sau „efectele fructului otrăvit”). 

Un caz de excludere explicită privește și probele obținute cu încălcarea confidenţialității 
„ contactului dintre suspect sau inculpat, aflat în stare de arest preventiv sau reţinere, și 
avocat [art. 89 alin. (2) teza finală CPP], precum și pe cele obținute din supravegherea 
tehnică a raporturilor dintre avocat și cel pe care îl asistă sau reprezintă, cu excepţiile 


prevăzute de lege, în condiţiile art. 139 alin. (4) cppla. 


489. Constatare și efecte. Conform art. 102 alin. (2) CPP, probele obținute în 
mod nelegal nu pot fi folosite în procesul penal. Aceste dispoziţii instituie o regulă în 
materia probaţiunii, reglementarea fiind similară celei cuprinse în dispoziţiile art. 64 
alin. (2) CPP 1968. | | 

Excluderea nu operează însă fără ca organul judiciar să constate modul nelegal în 
care au fost obținute probele, fără a analiza încălcarea legii în administrarea probei, 
dacă a fost afectată în mod serios credibilitatea acesteia, astfel încât nu mai poate 
contribui la lămurirea cauzei. Vor fi examinate și importanța normei încălcate, gravitatea 
atingerii intereselor procesuale ale celor implicați în cauză și importanţa probei în 
soluționarea cauzei (deosebit de aceste cazuri, dacă s-a constatat faptul că proba a 
fost obținută prin tortură, excluderea se aplică în mod direct)! 

Dispoziţiile art. 64 alin. (2) CPP 1968 au generat controverse privind modul de 
aplicare a excluderii de către organele judiciare, întrucât legea, dar și doctrina și 
practica judiciară, la momentul respectiv, nu au oferit soluții viabilel®, 


Ul Idem, $ 178. Curtea a precizat și cu altă ocazie că rămâne deschisă dezbaterea asupra 
întrebării dacă utilizarea probelor obţinute printr-un act considerat ca fiind inuman sau 
degradant conduce în mod automat la constatarea caracterului inechitabil al procesului. 
A apreciat că nu orice încălcare a dispoziţiilor art. 3 din Convenţie ce nu constituie tortură 
conduce în mod automat la excluderea probei nelegal administrate. A se vedea C.E.D.0O., 
cauza Jalloh c. Germaniei, Hotărârea din 11 iulie 2006 (Marea Cameră), §§ 106, 107. 

(2 A. ZARAFIU, op. cit., 2014, p. 271. 

3! în art. 102 alin. (1) CPP este indicată doar excluderea probelor obținute prin tortură, 
cu toate că interdicțiile prevăzute în art. 3 din Convenţie privesc și tratamentele inumane 
sau degradante. Aceste probe (obținute prin tratamente inumane sau degradante), cât și 
cele obținute în mod neloial pot fi excluse în condiţiile art. 102 alin. (2) CPP. 

“1 GR. THEODORU, op. cit., p. 296-298. 

Potrivit codului în vigoare, excluderea operează doar dacă constatarea obținerii 
nelegale a probei se face cu îndeplinirea condițiilor prevăzute în art. 102 alin. (3) CPP. 
Potrivit acestor dispoziții (modificate prin Legea de punere în aplicare a Codului de 
procedură penală), „Nulitatea actului prin care s-a dispus sau autorizat administrarea 
unei probe ori prin care aceasta a fot administrată determină excluderea probei”. Aceste 
modificări (prin care se instituie o nouă condiţie pentru aplicarea excluderii, și anume 
nulitatea actului procesual sau procedural privind administrarea probei) afectează 
major intenţia legiuitorului de a constitui din excludere o instituţie autonomă faţă 
de sancţiunea nulităţii. Cu toate că este menţinută, excluderea devine subsumată, 
derivată din constatarea nulităţii, nemaiavând caracter autonom. 

Excluderea depinde, așadar, de constatarea nulităţii actului prin care s-a dispus 
administrarea sau a fost autorizată administrarea probei ori a actului prin care a fost 
administrată. 

În acest context legislativ, este discutabilă considerarea excluderii ca o modalitate 
distinctă de sancţionare a încălcării principiului legalităţii și loialității, așa cum reiese 
din Expunerea de motive la noul Cod de procedură penală", 

Fără a intra în detalii privind istoricul instituţiei excluderii], specifică sistemului 
common law, care a avut o existenţă nu de puţine ori criticată, precizăm doar că, în 
sistemele statelor europene care au adoptat-o, soluţiile privind înlăturarea probelor 
obținute în mod ilegal sunt diverse, de la efectul unei alte sancţiuni procedurale 
(nulitățile), până la excluderea lor în mod necondiţionati?l. 


tîn acest sens, A. CRIȘU, Câteva consideraţii privind regulile generale în materia probelor, 
mijloacelor de probă și procedeelor probatorii din noul Cod de procedură penală, în A.U.B., 
Supliment 2014, p. 295-302. 

3 A se vedea, referitor la istoric, V. PUȘCAȘU, Excluderea probelor ilegale în procesul penal, 
în C.D.P. nr. 3/2009, p. 93-104. | 

6l În acest sens, precizăm, în primul rând, că sancţiunea excluderii are un regim juridic 
diferit în statele care au adoptat-o (Anglia, Canada, S.U.A., Australia sau Noua Zeelandă). În 
dreptul S.U.A., excluderea probelor nu beneficiază de o reglementare, fiind o creație a 
jurisprudenţei Curţii Supreme [cauza Weeks v. U.S., 232 U.S. 383 (1914)], în căutarea unui 
mecanism eficient de protecție a drepturilor constituționale față de posibilele abuzuri ale 
poliției în activitatea de strângere a probelor. Astfel, temeiul excluderii privește în principal 
descurajarea poliţiei în utilizarea tehnicilor care pot încălca drepturile constituționale ale 
inculpaților [cauza Mapp v. Ohio, 367 U.S. 643 (1961)], activități care nu pot avea ca efect 
strângerea probelor pe care se vor fundamenta acuzaţia și în final hotărârea de condamnare. 
Recent însă [cauza Herring v. U.S., 555 U.S. 135 (2009)], în fundamentarea sancţiunii 
excluderii, Curtea Supremă a făcut și referiri cu privire la legalitatea administrării probelor. 
În raport de temeiul sancţiunii, jurisprudenţa a individualizat și o serie de excepţii de la 
excluderea probelor, în cazurile în care, deși a existat încălcarea unui drept fundamental, 
aceasta nu se datorează conduitei culpabile a autorităţilor. De exemplu, nu vor fi excluse 
probele obținute de poliție cu bună-credință, cu ocazia unei percheziții efectuate în temeiul 
unui mandat emis de un judecător, cu toate că respectivul mandat era lovit de o cauză 
de nulitate (constatată ulterior de judecătorul contestaţiei), dacă respectiva cauză nu 
era cunoscută sau nu putea fi cunoscută de poliţie la data efectuării percheziţiei [cauzele 
Massachusetts v. Sheppard, 468 U.S. 981 (1984), sau Illinois v. Krull, 480 U.S. 340 (1987)]. De 

Referitor la modul în care se aplică excluderea, întrucât nici reglementarea anterioară 
nu oferea soluții în ceea ce privește aplicarea art. 64 CPP 1968, dispoziţiile art. 102 


asemenea, nu vor fi excluse probele obținute cu încălcarea drepturilor constituţionale, 

dacă acestea ar fi fost în mod inevitabil descoperite utilizând căile legale [cauza Nix 
v. Williams, 467 U.S. 431 (1984) — în cauză, poliția căuta o fată dispărută; între timp au 
identificat inculpatul, care, fiind ascultat fără prezența avocatului, a indicat locul ascunderii 
cadavrului. Deși s-a constatat că audierea a fost nelegală, probele subsecvente nu au fost 
excluse, reținându-se că echipele de căutare erau deja în zonă, îndreptându- -se către locul 
respectiv, iar în absenţa declaraţiei inculpatului căutarea ar fi continuat și cadavrul acesteia 
ar fi fost în mod inevitabil descoperit] — A. ASHWORTH, M. REDMAYNE, The Criminal Process, 

4" ed., Oxford University Press, 2014, p. 355 și J.N. FERDICO, H.F. FRADELLA, C.D. TOTTEN, 

Criminal Procedure for the Criminal Justice Professional, 10” ed., Wadsworth, Cengage 
Learning, 2009, p. 118-125, 132-135. 

În dreptul englez, excluderea este reglementată în art. 78 din Police and Criminal Evidence 
Act (1984), fiind întemeiată, în principal, pe caracterul echitabil al procedurii în care 
sunt fost folosite probele obținute în mod nelegal. Astfel, în cazul încălcării normelor 
ce reglementează procedeele de obţinere a probelor, excluderea nu va opera niciodată 
în mod automat, ci numai dacă sunt îndeplinite următoarele condiţii: încălcarea să fie 
gravă („significant and substantial”); inculpatul'să fi suferit o vătămare procesuală ca 
urmare a încălcării respectivelor drepturi; poliția să fi acționat cu rea-credinţă (a se vedea 
cauza Kahn c. Regatului Unit, Hotărârea din 12 mai 2000, pe aplicarea acestor principii și 
validarea abordării instanţelor engleze de către Curtea Europeană a Drepturilor Omului) — 
A. ASHWORTH, M. REDMAYNE, op. cit., p. 348-349. 

În sistemul canadian, excluderea probelor este reglementată în art. 24 alin. (2) din Carta 
Drepturilor și Libertăților, unde se prevede că probele obținute cu încălcarea drepturilor 
preväzute în Cartă urmează a fi excluse din procesul penal dacă folosirea acestora ar aduce 
prejudicii administrării justiției. Astfel, analiza oportunității aplicării sancțiunii se va realiza 
atât prin raportare la gravitatea încălcării Cartei, buna- -credință a organelor de poliție sau 
vătămarea produsă inculpatului, dar și prin raportare la interesul societăţii de a se realiza 
o judecată pe fond în cauza respectivă — A. ASHWORTH, M. REDMAYNE, op. cit., p. 355. 

În Australia, dispozițiile art. 138 din Evidence Act (1995) statuează că probele obținute în 
mod nelegal nu vor fi admise în procesul penal, cu excepția cazurilor în care oportunitatea 
admiterii probei depășește necesitatea excluderii celei care a fost obținută în modalitatea 
respectivă. În continuare, legea instituie 8 factori în raport de care se va analiza oportunitatea 
excluderii probei, printre care: valoarea probatorie și importanţa probei; dificultatea de 
obținere a probei fără a se fi apelat la comportamentul ilicit; natura și gravitatea infracţiunii 
care face obiectul cauzei. Deși criteriile sunt similare celor din legislația canadiană, 
instanţele australiene sunt reticente în aplicarea sancţiunii excluderii — A. ASHWORTH, 
M. REDMAYNE, op. cit., p. 356. | 

În Noua Zeelandă, excluderea probelor a fost o creaţie a jurisprudenţei până în 2006, odată 
cu adoptarea Evidence Act. Această lege prevede (în art. 30) posibilitatea judecătorului 
de a analiza probabilitatea ca proba să fi fost obținută în mod nelegal și de a determina 
dacă excluderea probei este proporțională cu necesitatea sancţionării comportamentului 
ilicit al autorităților, printr-un proces care dă o importanţă corespunzătoare respectivului 
comportament ilicit, dar are în vedere și necesitatea asigurării unui sistem de justiție 
credibil și eficient — A. ASHWORTH, M. REDMAYNE, op. cit., p. 356. 

alin. (3) CPP au fost criticate, fiind considerate neconstituționale, întrucât nu prevăd, 
în mod clar, care sunt consecinţele excluderii din procesul penal a probelor nelegal 
obţinute. În urma admiterii unei excepţii de neconstituționalitate, Curtea Constituţională, 
prin Decizia nr. 22/20181l, a decis că dispoziţiile art. 102 alin. (3) CPP sunt constituţionale 
în măsura în care prin sintagma „excluderea probelor” din cuprinsul lor se înțelege și 
eliminarea probelor din dosarul cauzei. 

Prin această critică s-a dorit a se stabili dacă garanţiile juridice prevăzute prin dispo- 
ziţiile art. 102 și art. 103 CPP sunt suficiente pentru asigurarea dreptului la un proces 
echitabil și a respectării prezumțţiei de nevinovăție, respectiv dacă simpla excludere 
juridică a probelor obținute în mod nelegal, neînsoțită de îndepărtarea mijloacelor 
de probă corespunzătoare din dosarul cauzei, este de natură a garanta drepturile 
fundamentale prevăzute de art. 21 alin. (3) și art. 23 alin. (11) din Constituţie și 
de art. 6 din Convenţie. În motivarea deciziei s-a precizat că, chiar dacă excluderea 
juridică a probelor obținute în mod nelegal din procesul penal apare ca fiind o garanţie 
suficientă a drepturilor fundamentale anterior menţionate, această garanţie este una 
pur teoretică, în lipsa îndepărtării efective a mijloacelor de probă obţinute în mod 
nelegal din dosarul cauzei. Mai mult, menţinerea acestora în dosar, pe parcursul 
soluționării eventualelor căi ordinare și extraordinare de atac ce pot fi invocate, nu 
poate produce decât același efect cognitiv contradictoriu, de natură a afecta procesul 
formării convingerii dincolo de orice îndoială rezonabilă a completului de judecată 
învestit cu soluţionarea cauzei, referitoare la vinovăția sau nevinovăția inculpatului. 

Cu ocazia modificării și completării dispoziţiilor art. 102 conform deciziei Curții 
Constituţionale, urmează ca legiuitorul să stabilească o procedură a îndepărtării 
mijloacelor de probă din dosar, care să cuprindă, cu precizarea organului judiciar 
competent, actul procesual prin care se dispune excluderea, cât și situația ulterioară 
a acestor acte. 

Dispoziţiile art. 102 alin. (4) CPP se referă la probele derivate care se exclud dacă 
au fost obţinute în mod direct din probele obţinute în mod nelegal și nu puteau fi 
obținute în alt mod. 

Probele derivate sunt administrate în mod legal, aflate în strânsă legătură cu cele 
obţinute în mod nelegal, ele provin direct și necesar din cele obținute nelegal și 
urmează a fi excluse, potrivit doctrinei, ca fiind fructele pomului otrăvit?! sau ca 


ui M.Of. nr. 177 din 26 februarie 2018. 

21 în această materie însă, doctrina și practica statelor din sistemul common law a evidenţiat 
o serie de excepţii de la aplicarea sancţiunii excluderii probelor derivate. 

O primă excepție privește doctrina „sursei independente", care permite folosirea probelor 
viciate, dacă respectivele probe au mai fost obținute și dintr-o altă sursă total independentă 
de cea care a dus iniţial la încălcarea drepturilor constituționale. De exemplu, în cauza 
Segura v. U.S. [468 U.S. 796 (1984)], autorităţile au pătruns într-un apartament și au rămas 
aproximativ 19 ore până la venirea mandatului de percheziţie. Curtea Supremă a respins 
cererile de excludere a probelor obținute în urma executării mandatului de percheziţie, 
reținând că informaţiile care au stat la baza emiterii mandatului au provenit din surse 
total independente de pătrunderea nelegală în domiciliu și erau cunoscute anterior acelui 
moment. O abordare similară a fost urmată și în cauza Murray v. U.S. [487 U.S. 533 (1988)], 

urmare a efectului la distanță'®. 

De exemplu, dacă în cursul urmäririi penale organele de urmărire penală au identificat 
și administrat o probă fără respectarea legalității și loialității, iar cu această ocazie este 
identificată și administrată ulterior legal o altă probă, este pusă sub semnul întrebării 
luarea în considerare a acesteia la soluţionarea cauzei. 

Totuși, potrivit doctrinei! și jurisprudenţei, probele derivate administrate în mod 
legal nu sunt excluse!” dacă: 


E DN TE Să PNI A Ma ÎS Sa MA ie pe e ae e CEE TE n A Ap artei Mea 
unde FBI a efectuat o percheziţie nelegală într-un depozit în care existau informații că ar 


fi marijuana, găsind în urma percheziţiei drogurile. Ulterior a fost emis și mandatul de 
percheziție, fără a se încunoștința magistratul cu privire la percheziția nelegală. Curtea 
Supremă nu a exclus probele obținute în executarea mandatului, reținând că poliţia și 
procurorul au demonstrat că la baza autorizării celei de-a doua perchezitii a stat o sursă 
independentă de prima percheziție efectuată în mod nelegal, iar în cauză existau probe 
cu privire la existența drogurilor chiar înainte de pătrunderea nelegală în depozit. 

O a doua excepție privește doctrina „atenuării”, care permite folosirea probelor obţinute 
prin încălcarea drepturilor constituţionale dacă procedeele de obţinere a probelor sunt 
suficient de îndepărtate și distincte de nelegalitatea iniţială. În cauza Wong Sun v. U.S. [371 
U.S. 471 (1963)], agenţii din cadrul departamentului anti-drog l-au arestat pe inculpatul 
Wong Sun, însă ulterior l-au eliberat în baza propriei mărturisiri. Câteva zile mai târziu, 
inculpatul s-a prezentat în faţa autorităţilor de bunăvoie și a dato nouă declaraţie prin care 
a mărturisit săvârșirea infracţiunilor. Deși a constatat că arestarea a fost nelegală, instanţa 
nu a exclus mărturisirea inculpatului, reținând că acesta a revenit la poliție din proprie 
inițiativă, câteva zile mai târziu, pentru a da o nouă declaraţie de recunoaștere. Astfel, 
legătura. dintre arestarea nelegală și cea de-a doua declaraţie de recunoaștere a devenit 
atât de atenuată, încât a înlăturat viciul de nelegalitate. O abordare similară a avut și 
Curtea Europeană a Drepturilor Omului în cauza Găfgen c. Germaniei (supra cit., §§ 179, 
180), unde a reţinut că legătura de cauzalitate dintre, pe de o parte, metodele de anchetă 
interzise și, pe de altă parte, verdictul de vinovăţie și pedeapsa date reclamantului a fost 
ruptă în ceea ce privește mijloacele de probă materiale contestate. 

O ultimă excepție de la excluderea probelor derivate o constituie doctrina „descoperirii 
inevitabile”, care permite folosirea probelor viciate, dacă acestea ar fi fost în final sau în 
mod inevitabil descoperite prin utilizarea mijloacelor legale — de exemplu, ca urmare a 
unui comportament predictibil și de rutină al autorităților. De exemplu, în cauza State 
v. Miller [680 P.2d 676 (1984)], autorităţile au încălcat cerințele arătate în cauza Miranda, 
obținând o declaraţie prin care inculpatul a recunoscut că a rănit o persoană în camera sa 
de hotel. Poliția a efectuat o percheziție fără mandat în camera de hotel și a descoperit 
un cadavru. instanţa a reținut că probele subsecvente (descoperirea cadavrului etc.) sunt 
legale, în pofida declaraţiei viciate ce a dus la descoperirea lor, întrucât menajera hotelului 
ar fi descoperit în mod inevitabil cadavrul și ar fi cooperat cu poliţia. În același sens poate fi 
reamintită și cauza Nix v. Williams [467 U.S. 431 (1984)], rezumată anterior — J.N. FERDICO, 
H.F. FRADELLA, C.D. TOTTEN, op. cit., p. 127-134. 

|. NEAGU, M. DAMASCHIN, op. cit., p. 442. 

[2 Idem, p. 433-434. 

BI „(...) Curtea consideră ca fiind determinantă legătura de cauzalitate existentă între 
interogatoriul reclamantului realizat cu încălcarea art. 3 și probele materiale adunate 

— legătura dintre proba ilegal administrată și probele administrate ulterior legal 
este marginală, fiind atenuată, nelegalitatea fiind disipată; 

— proba ulterioară putea fi obținută și pe alte căi legale, diferite de proba iniţial 
administrată ilegal, pe cât posibil dintr-o sursă independentă; 

— proba ulterior administrată, chiar dacă este legată de cea nelegală, a fost inevitabil 
ulterior descoperită prin mijloace legale. | 


a 


de autorităţi datorită indicațiilor reclamantului, cum ar fi trupul lui J. și raportul de 
autopsie realizat, urmele de cauciuc lăsate de mașina reclamantului lângă heleșteu, 
precum și rucsacul și hainele lui J. și mașina de scris a reclamantului. Cu alte cuvinte, 
descoperirea probelor materiale contestate a fost rezultatul direct al interogatoriului 
reclamantului, pe care poliţia l-a realizat cu încălcarea art. 3. (...) Cu toate acestea, în 
adoptarea soluţiei de condamnare, instanţa internă s-a bazat, de asemenea, pe probe 
cu caracter coroborant care au fost adunate indiferent de primele mărturii obținute de 
la reclamant sub ameninţare, poliţia filându-l pe acesta după ce și-a luat răscumpărarea 
și cercetându-i apartamentul imediat după arestare. Aceste probe, care nu sunt „viciate” 
de încălcarea art. 3, erau mărturia surorii lui J., modul de redactare a scrisorii de șantaj, 
nota descoperită în apartamentul reclamantului cu privire la organizarea crimei, precum 
și banii răscumpărării găsiți în apartamentul reclamantului sau depuși în conturile sale 
“bancare. Având în vedere cele menţionate anterior, Curtea consideră că pe aceste două 
mărturii ale reclamantului la proces — singure sau coroborate cu alte probe materiale 
neviciate —se bazează atât reținerea vinovăţiei pentru omor și lipsire de libertate cu cerere 
de răscumpărare, cât și pedeapsa aplicată. Probele materiale contestate nu erau necesare 
și nu au servit la dovedirea vinovăției sau la stabilirea pedepsei. Prin urmare, putem spune 
că legătura de cauzalitate dintre, pe de o parte, metodele de anchetă interzise și, pe de 
altă parte, verdictul de vinovăţie și pedeapsa date reclamantului a fost ruptă în ceea ce 
privește mijloacele de probă materiale contestate” (C.E.D.O., cauza Găfgen c. Germaniei, 
supra cit., §§ 171, 179-180). 


Capitolul al Iil-lea. Cheltuielile judiciare 
și amenda judiciară 


Secţiunea 1. Cheltuielile judiciare 


$1. Consideraţii generale 


490. Conţinut și categorii. Atribuirea cheltuielilor judiciare este o măsură procesuală 
cu caracter real, impusă de necesitatea rezolvării problemelor financiare în legătură cu 
procesul penal. Desfășurarea activităţilor procesuale necesare rezolvării cauzelor penale 
presupune, în mod necesar, eforturi financiare. Administrarea probelor, transmiterea 
actelor de procedură, asigurarea resurselor financiare pentru cei care efectuează 
servicii în interesul actului de justiție (martori, experţi, interpreţi, avocaţi) impun 
efectuare unor cheltuieli. 

Întrucât iniţial nu se cunosc persoanele din vina cărora sunt efectuate aceste 
cheltuieli, însă prin scopul său procesul penal are ca finalitate pedepsirea celor vinovaţi 
de atingerea unor interese majore ale societăţii (încălcarea ordinii de drept), aceste 
cheltuieli sunt avansate de stat. 

Cheltuielile efectuate, potrivit legii, pentru gest uarea procesului penal se numesc 
cheltuieli judiciare. 

Potrivit art. 272 CPP, în cheltuielile judiciare intră cheltuielile necesare pentru 
efectuarea actelor de procedură, administrarea probelor, conservarea mijloacelor 
materiale de probă, onorariile avocaţilor și orice alte cheltuieli ocazionate de desfă- 
șurarea procesului penal. Întrucât sunt avansate de stat, cheltuielile judiciare sunt 
cuprinse distinct, după caz, în bugetul de venituri și cheltuieli al Ministerului Justiţiei, 
al Ministerului Public și al altor ministre de resort. 

Cheltuielile judiciare pot fi de două categorii, după cum au fost avansate de stat 
sau de părţi. Cheltuielile avansate de stat în vederea desfășurării activităţii procesuale 
se numesc cheltuieli de procedură, iar cheltuielile avansate de părţile din proces sunt 
cheltuieli de judecată!” Intră în cuantumul cheltuielilor judiciare sumele care au fost 
cheltuite atât în faza de urmărire penală, cât și în procedura camerei Aremaa și 
în faza judecății. 

Ca regulă, cheltuielile nu pot fi rambursate decât în măsura în care li s-au stabilit 
realitatea, necesitatea și caracterul rezonabil, 


491. Sarcina suportării cheltuielilor judiciare. În mod necesar, cheltuielile ocazionate 
de un proces penal sunt justificate de săvârșirea infracțiunii (dacă săvârșirea acesteia 
este confirmată prin hotărâre judecătorească). În mod logic, cheltuielile judiciare vor 
fi suportate de către cel care a săvârșit infracțiunea, întrucât lămurirea aspectelor 
în legătură cu aceasta a determinat eforturile financiare. De aceea, se apreciază că 


1 |, NEAGU, op. cit., p. 488. 
2l C.E.D.O., cauza Cenoiu și alții c. României, Hotărârea din 2 martie 2010 (M. Of. nr. 120 
din 17 februarie 2011). 

temeiul juridic al suportării cheltuielilor judiciare de către autorul infracţiunii este culpa 
sa infracţională!!. întrucât fapta acestuia a determinat în mod direct desfășurarea 
procesului penal și, implicit, cheltuielile judiciare, obligația de a le suporta are caracter 
principal și integral. 

Plata cheltuielilor judiciare poate fi suportată și de părţi sau subiecţii procesuali 
principali, în măsura în care se reține în sarcina lor o culpă procesuală în desfășurarea 
activităților procesuale care le-au determinat, de exemplu, punerea în mișcare a acțiunii 
penale la plângerea prealabilă a persoanei vătămate, fără ca în final să fie angajată 
răspunderea penală a celui indicat în plângere, constituirea de parte civilă fără ca în 
final să fie constatată existenţa unui prejudiciu etc. 

Dacă se stabilește că inculpatul nu este vinovat, procesul fiind declanșat din oficiu 
de autorităţile judiciare, potrivit aceleiași reguli, cheltuielile vor fi suportate de stat. De 
regulă, cheltuielile rămân în sarcina statului în situaţia în care nu se poate reţine o 
culpă procesuală celor implicaţi în rezolvarea acțiunilor în cauza respectivă. 


492. Sumele cuvenite martorului, expertului și interpretului. Potrivit art. 273 
alin. (1) CPP, martorul, expertul și interpretul chemaţi de organul de urmărire penală ori 
de instanţa de judecată au dreptul la restituirea cheltuielilor de transport, întreținere, 
locuinţă și a altor cheltuieli necesare prilejuite de chemarea lor. Martorul, expertul și 
interpretul care sunt salariați au dreptul și la venitul de la locul de muncă pe durata 
lipsei de la serviciu pricinuite de chemarea la organul de urmărire penală sau la instanţa 
de judecată. Potrivit art. 273 alin. (3) CPP, martorul care nu este salariat, dar are venit 
din muncă, este îndreptăţit să primească o compensare. De asemenea, expertul și 
interpretul au dreptul și la o retribuţie pentru îndeplinirea însărcinării date, în cazurile 
și în condiţiile prevăzute prin dispoziții legale!?l. 

Sumele acordate potrivit art. 273 alin. (1), (3) și (4) CPP se plătesc pe baza dispoziţiilor 
luate de organul care a dispus chemarea și în fața căruia s-a prezentat martorul, 
expertul sau interpretul, din fondul cheltuielilor judiciare special alocat. 


$2. Plata cheltuielilor judiciare avansate de stat 


493. Plata în caz de renunțare la urmărirea penală, condamnare, amânare a 
aplicării pedepsei sau renunțare la aplicarea pedepsei. Potrivit dispoziţiilor art. 274 
alin. (1) CPP, în caz de renunțare la urmărirea penală, condamnare, amânare a aplicării 
pedepsei sau renunțare la aplicarea pedepsei, suspectul sau, după caz, inculpatul 
este obligat la plata cheltuielilor judiciare avansate de stat, cu excepția cheltuielilor 
privind avocaţii din oficiu și interpreții desemnaţi de organele judiciare, care rămân 
în sarcina statului. Când sunt mai mulți suspecți sau, după caz, inculpați, procurorul 
sau, după caz, instanța hotărăște partea din cheltuielile judiciare datorată de fiecare, 


(1! GR. THEODORU, op. cit., p. 437. 

21 A se vedea și Legea nr. 178/1997 pentru autorizarea și plata interpreţilor și traducătorilor 
folosiţi de Consiliul Superior al Magistraturii, de Ministerul Justiţiei, Parchetul de pe lângă 
înalta Curte de Casaţie și Justiţie, Direcţia Naţională Anticorupție, de organele de urmărire 
penală, de instanţele judecătorești, de birourile notarilor publici, de avocaţi și de executori 
judecătorești (M. Of. nr. 305 din 10 noiembrie 1997). 

în măsura în care le-a provocat. Dacă instanța dispune obligarea DE pioni în solidar, 
hotărârea este nelegalăli. 

Cheltuielile judiciare avansate de stat pot fi su portate și de către partea responsabilă 
civilmente, în măsura în care aceasta este obligată solidar cu inculpatul la repararea 
pagubei [art. 274 alin. (3) CPP]®. Obligarea părţii responsabile civilmente la plata 
cheltuielilor judiciare se va face în solidar cu inculpatul. Dacă repararea pagubei s-a făcut 
prin restituirea lucrului, iar nu prin plata de despăgubiri bănești, partea responsabilă 
civilmente nu poate fi obligată la cheltuieli judiciare în solidar cu inculpatull2). 

Hotărârea de condamnare a inculpatului, în care s-a omis obligarea acestuia la plata 
cheltuielilor judiciare avansate de stat, fiind lăsate în sarcina statului, este nelegală!“l. 

Aplicarea dispoziţiilor art. 274 alin. (1) CPP are ca efect obligarea suspectului sau, 
după caz, a inculpatului la plata cheltuielilor avansate de stat în aceeași măsură și în cazul 
reţinerii unor circumstanțe atenuante în favoarea acestuia. Reținerea circumstanțelor 
atenuante are efecte cu privire la individualizarea pedepsei, la plata despăgubirilor 
civile și a cheltuielilor judiciare cuvenite părţilor, dar nu şi în ceea ce privește cheltuielile 
judiciare avansate de statisl, 


494. Plata cheltuielilor în caz de achitare. Potrivit art. 275 alin. (1) pct. 1 CPP, în caz 
de achitare, cheltuielile judiciare avansate de stat pot fi suportate de către persoana 
vătămată, partea civilă sau de către inculpat, după cum urmează: 

— persoana vătămată suportă cheltuielile avansate de stat în măsura în care i se 
reține o culpă procesuală; culpa procesuală trebuie să existe în legătură cu declanșarea, 
efectuarea unor activități procesuale privind latura penală a cauzei; 

— partea civilă suportă cheltuielile avansate de stat dacă i s-au respins întru totul 
pretențiile civile și numai în măsura în care i se reţine o culpă procesuală; 

— inculpatul, deși achitat, suportă cheltuielile judiciare avansate de stat când a fost 
totuși obligat la repararea prejudiciului. 


495. Plata cheltuielilor în caz de încetare a procesului penal. Potrivit art. 275 alin. (1) 
pct. 2 CPP, în cazul pronunțării soluției de încetare a procesului penal, cheltuielile 
judiciare avansate de stat sunt suportate, după caz, de către inculpat, de către inculpat 
împreună cu persoana vătămată sau numai de către persoana vătămată ori de către 
stat, după cum urmează: 

— inculpatul suportă cheltuielile judiciare dacă există o cauză de nepedepsire. Este 
nelegală obligarea inculpatului la plata cheltuielilor judiciare către stat dacă s-a dispus 
încetarea procesului penal potrivit art. 396 alin. (6) raportat la art. 16 alin. (1) lit. e) CPP 
(lipseşte plângerea prealabilă, autorizarea sau sesizarea organului competent ori o 
altă condiţie prevăzută de lege, necesară pentru punerea în mișcare a acțiunii penale), 


1 C.A. Brașov, dec. nr. 256/2001, în B.J. 2001, p. 153. 

2! În acest sens, C.S.J., dec. nr. 2487/2003, în B.J. 2003, p. 747. 

BI C.A. lași, dec. nr. 270/2004, în B.J. 2004, p. 261. 

(4! |.C,C.J., dec. nr. 4488/2004, nepublicată. 

6] C.S.]., dec. nr. 1173/1990, în B.J. 1990-2003, p. 1085. Încetarea procesului penal pentru 
cauze de nepedepsire se dispunea, potrivit codului anterior, în baza art. 11 pct. 2 lit. b) 
raportat la art. 10 alin. (1) lit. it). 

deoarece textul prevede limitativ cazurile în care, dispunându-se încetarea procesului, 
inculpatul este obligat la cheltuieli judiciare către statii; 

— în cazul împăcării, cheltuielile judiciare avansate de stat sunt suportate de către 
inculpat și persoana vătămată. În această situaţie, potrivit art. 275 alin. (4) CPP, instanţa 
hotărăște partea din cheltuielile judiciare datorate de fiecare; 

— partea prevăzută în acordul de mediere, în cazul în care a intervenit medierea 
penală; 

— persoana vătămată suportă cheltuielile avansate de stat în cazul retragerii plângerii 
prealabile sau dacă plângerea a fost tardiv introdusă, temeiul obligaţiei de a suporta 
cheltuielile judiciare fiind culpa procesuală a acesteia. 


496. Cazuri speciale 
496.1. Plata cheltuielilor judiciare în cazul cererii de continuare a procesului 
penal. Potrivit art. 18 CPP, în caz de amnistie, de prescripţie, de retragere a plângerii 
prealabile, de existenţă a unei cauze de nepedepsire sau de neimputabilitate ori în 
cazul renunţării la urmărirea penală, suspectul sau inculpatul poate cere continuarea 
procesului penal. Într-o asemenea ipoteză, cheltuielile judiciare avansate de stat vor fi 
suportate de către persoana vătămată sau de către inculpat. Potrivit art. 275 alin. (1) 
pct. 3 lit. a) CPP, persoana vătămată suportă cheltuielile judiciare atunci când aceasta 
şi-a retras plângerea prealabilă ori când s-a dispus clasarea în temeiul dispoziţiilor 
art. 16 alin. (1) lit. a)-c) sau achitarea inculpatului. Cheltuielile vor fi suportate de 
persoana vătămată, în măsura în care i se reține o culpă în declanșarea procedurilor 
care compun procesul penal. 

Inculpatul suportă cheltuielile judiciare, potrivit art. 275 alin. (1) pct. 3 lit. b) CPP, 
„dacă, în urma continuării procesului penal, se dispune clasarea pentru alte situaţii 
decât cele prevăzute în art. 16 alin. (1) lit. a)-c) ori încetarea procesului penal. Cu toate 
că inculpatul a solicitat continuarea procesului, în final nu s-a constatat o cauză care 
să determine achitarea acestuia și, implicit, nevinovăția sa. 

496.2. Plata cheltuielilor judiciare în cazul declarării apelului, recursului în casaţie 
ori al introducerii unei contestaţii sau al oricărei alte cereri. În toate aceste cazuri, 
cheltuielile judiciare sunt suportate de către persoana căreia i s-a respins ori care și-a 
retras apelul, recursul în casaţie, contestaţia sau cererea. 


497. Cheltuieli care rămân în sarcina statului. Potrivit art. 275 alin. (3), în toate 
celelalte cazuri, cheltuielile judiciare avansate de stat rămân în sarcina acestuia. 

De asemenea, sunt suportate de stat cheltuielile privind avocații din oficiu și interpreții 
desemnaţi de organele judiciare, potrivit legii, pentru asistarea părţilor. Cheltuielile 
ocazionate de soluționarea contestaţiilor introduse de către administraţia penitenciarului, 
conform Legii nr. 254/2013 privind executarea pedepselor și a măsurilor privative de 
libertate dispuse de organele judiciare în cursul procesului penal, rămân în sarcina 
statului. 

La fel, sunt suportate de către stat cheltuielile în caz de restituire a cauzei la parchet 
în procedura camerei preliminare [art. 275 alin. (1) pct. 4 CPP]. 


0 Trib. București, dec. nr. 527/1998, în C.P.J.P. 1998, p. 288-289. 


610 | Drept procesual penal. Partea generală 
E e E e O 


498. Plata cheltuielilor în caz de clasare sau de respingere a unei plângeri formulate 
împotriva actelor și măsurilor dispuse de organele de urmărire penală. Dispoziţiile 
alin. (1) pct. 1 și 2 și ale alin. (2)-(4) ale art. 275 CPP prezentate mai sus (care se, 
referă la obligarea la plata cheltuielilor judiciare în caz de achitare, de încetare a 
procesului penal sau în ipoteza declarării unor căi de atac ori formulării unor cereri . 
sau contestaţii ori în alte cazuri) se aplică în mod corespunzător și în cazul dispunerii 
în cursul urmăririi penale a unei soluţii de clasare sau al respingerii unei plângeri 
formulate împotriva actelor și măsurilor dispuse de organele de urmărire penală 
[art. 275 alin. (5) CPP]. Aplicarea corespunzătoare se referă la plata cheltuielilor în 
funcție de temeiul clasării sau de modul rezolvării plângerii introduse împotriva actelor 
şi măsurilor de urmărire penală (dacă a fost admisă ori respinsă). 


$3. Plata cheltuielilor judiciare făcute de părţi 


499. Temei juridic și limite. De regulă, plata cheltuielilor judiciare făcute de părți 
este suportată de către cel în sarcina căruia a fost reținută culpa infracţională sau 
culpa procesuală, care a fost obligat și la plata cheltuielilor judiciare avansate de stat. 

Totodată, obligaţia de plată a acestor cheltuieli se face și în funcție de soluția dată 
în rezolvarea laturii civile a cauzei”, 


500. Plata cheltuielilor în caz de condamnare, renuntare la urmărirea penală, 
renunțare la aplicarea pedepsei sau amânare a aplicării pedepsei. Potrivit art. 276 
alin. (1) și (2) CPP, în aceste situaţii, inculpatul este obligat să plătească persoanei 
vătămate, precum și părţii civile căreia i s-a admis acţiunea civilă cheltuielile judiciare 
făcute de acestea. Când acţiunea civilă este admisă numai în parte, instanţa îl poate 
obliga pe inculpat la plata totală sau parţială a cheltuielilor judiciare. 

Dacă în cauza penală sunt mai mulți inculpați, instanța hotărăște partea din cheltuielile 

judiciare datorată de fiecare [art. 276 alin. (4) raportat la art. 274 alin. (2) CPP]. Dacă 
există și parte responsabilă civilmente, va fi obligată la plata cheltuielilor judiciare în 
măsura în care este obligată în solidar cu inculpatul la repararea pagubei [art. 276 
alin. (4) raportat la art. 274 alin. (3) CPP]. 


501. Plata cheltuielilor în caz de renunțare la pretenţiile civile, tranzacţie, mediere 
ori recunoaștere a pretențiilor civile. În aceste situaţii, instanţa dispune asupra 
cheltuielilor conform înțelegerii părţilor. 


502. Plata cheltuielilor în caz de achitare. Potrivit art. 276 alin. (5) CPP, în cazul 
achitării, suportarea cheltuielilor judiciare făcute de inculpat și de către partea respon- 
sabilă civilmente revine persoanei vătămate sau părții civile, în măsura în care cheltuielile 
au fost provocate de acestea (de exemplu, în cazul introducerii unei plângeri prealabile 
care în final s-a dovedit a fi neîntemeiată, al constituirii de parte civilă, iar acţiunea 
civilă a fost respinsă). 


503. Plata cheltuielilor în celelalte cazuri. În alin. (6) al art. 276 CPP se arată că, 
în celelalte cazuri, cheltuielile judiciare făcute de părți în cursul procesului penal vor 
fi restituite în conditiile stabilite de legea civilă. 


1 |. NEAGU, op. cit., p. 493. 

Secţiunea a 2-a. Amenda judiciară 


504. Noţiune și scop. Nerespectarea de către persoanele implicate în desfășurarea 
procesului penal a obligaţiilor stabilite prin norme procesuale poate fi sancționată cu 
amendă judiciară. Sancţiunea este aplicabilă în cazul săvârșirii unei abateri prevăzute 
de lege şi constă în obligarea la plata unei sume de bani (o sancţiune bănească) a 
celui care nu a îndeplinit obligaţiile impuse de lege, afectând astfel buna desfășurare 
a procesului penal", | 

Amenda judiciară nu este o sancțiune procesuală, întrucât efectele ei se limitează 
doar la o sancţiune bănească, fără a produce anularea unor acte efectuate cu încălcarea 
legii. 

Funcţia acesteia constă în asigurarea desfășurării normale a procesului penal, 
prin îndeplinirea corectă de către participanţi a obligațiilor prevăzute de lege. Nu se 
confundă cu amenda penală, însă aplicarea acesteia nu înlătură răspunderea penală, 
în cazul în care fapta constituie infracţiune. 


505. Conţinutul reglementării. Potrivit art. 283 alin. (1) CPP, sunt sancţionate cu 
amendă judiciară de la 100 la 1.000 de lei: 

— neîndeplinirea în mod nejustificat sau îndeplinirea greșită ori cu întârziere a 
lucrărilor de citare sau de comunicare a actelor procedurale, de transmitere a dosarelor, 
precum și a oricăror alte lucrări, dacă prin aceasta s-au provocat întârzieri în desfășurarea 
procesului penal; 

— neîndeplinirea ori îndeplinirea greșită a îndatoririlor de înmânare a citaţiilor 
sau a celorlalte acte procedurale, precum și neexecutarea mandatelor de aducere. 

Pentru a fi posibilă soluţionarea cauzei, persoanele chemate de organele judiciare 
trebuie să se prezinte la locul și data indicate în citaţie, în vederea audierii. Întrucât 
neîndeplinirea acestei obligații ar crea disfuncționalităţi în soluționarea cauzelor, lipsa 
nejustificată a martorului, precum și a persoanei vătămate, a părții civile sau a părții 
responsabile civilmente, chemate să dea declaraţii, ori părăsirea, fără permisiune 
ori fără un motiv întemeiat, a locului unde urmează a fi audiate se sancţionează cu 
amendă judiciară de la 250 lei la 5.000 lei. 

De asemenea, lipsa nejustificată a avocatului ales sau desemnat din oficiu, fără a 
asigura substituirea, în condiţiile legii, sau refuzul nejustificat al acestuia de a asigura 
apărarea, în condiţiile în care s-a asigurat exercitarea deplină a tuturor drepturilor 
procesuale, se sancţionează cu amendă judiciară de la 500 lei la 5.000 lei. Baroul de 
avocaţi este informat cu privire la amendarea unui membru al baroului. 

Cu scopul de a nu permite tergiversarea sau influențarea în mod negativa soluționării 
cauzelor, se sancţionează cu amendă judiciară de la 500 la 5.000 de lei: 

- împiedicarea în orice mod a exercitării, în legătură cu procesul, a atribuțiilor care 
revin organelor judiciare, personalului auxiliar de specialitate al instanţelor judecătorești 
și al parchetelor, experților desemnaţi de organul judiciar în condiţiile legii, agenţilor 
proċedurali, precum și altor salariaţi ai instanţelor și parchetelor; 

— lipsa nejustificată a expertului sau interpretului legal citat; 


ül V, DONGOROZ ȘI COLAB., Op. cit., vol. V, p. 412. 

— tergiversarea de către expert sau interpret a îndeplinirii însărcinărilor primite; 

— neîndeplinirea de către orice persoană a obligaţiei de prezentare, la cererea 
organului de urmărire penală sau a instanţei de judecată, a obiectelor ori înscrisurilor 
cerute de acestea, precum și neîndeplinirea aceleiași obligaţii de către reprezentantul 
legal al persoanei juridice sau de cel însărcinat cu aducerea la îndeplinire a acestei 
obligaţii; | | a 

— nerespectarea obligaţiei de păstrare a obiectelor care nu pot fi ridicate și care 
sunt lăsate la cel care se află sau la un custode [prevăzută la art. 160 alin. (3) CPP]; 

— neluarea de către reprezentantul legal al persoanei juridice în cadrul căreia 
urmează a se efectua o expertiză a măsurilor necesare pentru efectuarea acesteia 
sau pentru efectuarea la timp a expertizei, precum și împiedicarea de către orice 

„persoană a efectuării expertizei în condiţiile legii; 

— nerespectarea de către părţi, avocaţii acestora, martori, experţi, interpreţi sau 
orice alte persoane a măsurilor luate de către președintele completului de judecată, pe 
durata şedinţelor, privind asigurarea ordinii și solemnității ședinței, interzicerea publicării 
și difuzării unor imagini, texte, desene, fotografii de natură a dezvălui identitatea unor 
persoane prezente la proces [art. 359 și art. 352 alin. (9) CPP]; 

— nerespectarea de către avocații părţilor a măsurilor luate de către președintele 
completului de judecată potrivit art. 359 (asigurarea ordinii și solemnităţii ședinței), 
cu excepția situaţiilor când aceștia susțin cereri, excepţii, concluzii pe fondul cauzei, 
precum și atunci când procedează la audierea părţilor, martorilor și experților; 

— manifestările ireverenţioase ale părţilor, martorilor, experţilor, interpreţilor sau 
ale oricăror alte persoane față de judecător sau procuror; | j ; 

— nerespectarea de către suspect sau inculpat a obligaţiei de a încunoștinţa în scris, 


`- în termen de cel mult 3 zile, organele judiciare despre orice schimbare a locuinţei pe 


parcursul procesului penal; 

— neîndeplinirea de către martor a obligaţiei de a încunoștinţa organele judiciare, 
în termen de cel mult 5 zile, despre schimbarea locuinţei pe parcursul procesului 
penal [obligația este prevăzută în art. 120 alin. (2) lit. c) CPP]; 

— neîndeplinirea în mod nejustificat de către organul de cercetare penală a 
dispoziţiilor scrise ale procurorului, în termenul stabilit de acesta; | 

— abuzul de drept constând în exercitarea cu rea-credință a drepturilor procesuale 
şi procedurale de către părți, reprezentanţii legali ai acestora ori consilierii juridici; 

— neîndeplinirea obligaţiei prevăzute la art. 142 alin. (2) sau a obligaţiei prevăzute la 
art. 152 alin. (3) CPP de către furnizorii de servicii de comunicaţii electronice destinate 
publicului (aceștia sunt obligaţi să colaboreze cu organele de urmărire penală, în 
limitele competențelor lor, pentru punerea în executare a mandatului de supraveghere 
tehnică, respectiv să păstreze secretul operaţiunilor efectuate); 

— neîndeplinirea obligaţiei prevăzute la art. 1461alin. (7) CPP de către instituţiile 
de credit sau entităţile financiare care efectuează tranzacţiile financiare (acestea sunt 
obligate să predea înscrisurile sau informaţiile la care se face referire în mandatul 
dispus de judecător sau în autorizația emisă de procuror); 

— neîndeplinirea obligaţiei prevăzute la art. 147 alin. (5) de către unitățile poștale 
ori de transport sau orice alte persoane fizice ori juridice care efectuează activităţi 

de transport sau transfer de informaţii (acestea au obligaţia să reţină și să predea 
procurorului scrisorile, trimiterile poștale ori obiectele la care se face referire în mandatul 
dispus de către judecător sau în autorizaţia emisă de procuror); 

— neîndeplinirea obligaţiei prevăzute la art. 153 alin. (3) de către furnizorul de servicii 
sau de persoana în posesia căreia sunt sau care are sub control datele prevăzute la 
art. 153 alin. (1) (obligaţia de a pune la dispoziția procurorului date privind situația 
financiară a unei persoane, dacă există indicii temeinice privind săvârșirea unei infracțiuni 
și există temeiuri pentru a se crede că datele solicitate constituie probe). 


506. Aplicarea și anularea sau reducerea amenzii judiciare. Toate sumele încasate 
cu titlu de amenzi judiciare constituie venituri la bugetul de stat, cuprinzându-se distinct 
în bugetul Ministerului Public sau al Ministerului Afacerilor Interne, al Ministerului 
Justiţiei, în funcţie de organul judiciar care a aplicat-o. 

Amenda se aplică de organul de urmărire penală prin ordonanţă, iar de judecătorul 
de drepturi și libertăţi, judecătorul de cameră preliminară și de instanţa de judecată 
prin încheiere, în cadrul procedurilor pe care aceste organe judiciare le desfășoară, 
potrivit competenţelor, în rezolvarea cauzei. 

Aplicarea amenzii judiciare nu înlătură răspunderea penală, în cazul în care fapta 
constituie infracțiune. 

Persoana amendată poate cere, pentru motive întemeiate, anularea ori reducerea 
amenzii, dacă justifică de ce nu și-a îndeplini obligaţiile. Cererea de anulare sau de 
reducere se poate face în termen de 10 Sie de la comunicarea ordonanţei ori a 
încheierii de amendare. 

Cererea de anulare sau de reducere a amenzii aplicate prin ordonanță va fi soluționată 
de judecătorul de drepturi și libertăți, prin încheiere. Pentru a elimina eventualele 
critici privind obiectivitatea celui care o rezolvă, deosebit de reglementarea anterioară, 
cererea de anulare sau de reducere a amenzii aplicate prin încheiere va fi soluționată 
de un alt judecător de drepturi și libertăți, respectiv de un alt judecător de cameră 
preliminară ori de un alt complet, prin încheiere. 

În cazul în care persoana amendată motivează de ce nua îndeplinit obligația stabilită, 
organul judiciar competent poate dispune anularea sau reducerea cuantumului amenzii. 

întrucât textele referitoare la anularea sau reducerea amenzii judiciare, în forma 
inițială a codului, nu au fost corelate cu cele privind declararea apelului, s-a susținut!” 
cu suficiente argumente faptul că introducerea cererii de anulare nu elimină dreptul 
de a introduce apel, conform art. 409 alin. (1) lit. e) CPP. Prin O.U.G. nr. 18/2016, 
dispoziţiile art. 409 alin. (1) lit. e) au fost modificate, în sensul că martorul, expertul, 
interpretul sau avocatul pot introduce apel împotriva amenzii judiciare aplicate prin 
sentinţă, ceea ce ar exclude folosirea în acest caz a cererii de anulare sau de reducere 
a amenzii. 


1 Pentru detalii, a se vedea A. CRIșU, op. cit., 2016, p. 568. 

